
PREDGOVOR 


Kolegama i studentima koji prate moje istraživanje moram ukratko da kažem 
zašto ja, kao mitograf i komparatista, ovde preuzimam na sebe, sa rizicima koje 
podrazumeva to prisvajanje, zadatak koji je obično namenjen latinistima ili arheolo- 
zima. 

Kada mi je, pre sedam godina, predloženo da sastavim rimski tom kolekcije o 
religijama čovečanstva, to je odgovaralo dubokoj potrebi, gotovo da bih rekao dvo- 
strukoj nužnosti moga istraživanja. 

Prošlo je deset godina od kako sam napisao malu knjigu /ndoevropsko nasleđe 
u Rimu, čiji je ambiciozni naslov svakako bio preuranjen. Tokom tih deset godina 
neprestano sam preispitivao predložene rezultate 1 tako načinjao, bez nekog reda, 
mnoge uporedne probleme. Bilans »nasleđa« bio je izmenjen. S jedne strane, prilično 
proširen: četiri poglavlja iz 1949. kod mnogih su stvorila utisak da, izvan onoga što 
pokrivaju udružena imena Jupitera, Marsa i Kvirina, indoevropsko poređenje malo 
doprinosi tumačenju religijskih činjenica u Rimu. U to sam i sam verovao: između 
1938. i 1949, radeći na onome što je bilo najpreče, usredsredio sam ispitivanje na 
tu suženu oblast. Ali, u narednim godinama, razmatranje veoma različitih obreda, 
mnogih naizgled izolovanih teoloških figura, značajnih religijskih pojmova bez po- 
sebne veze sa trojnom podelom, pokazalo je naprotiv obimnost materije koju je 
trebalo porediti. S druge strane, pod tom novom svetlošću, stvari koje su mi dotle 
izgledale bitne, u samoj oblasti trojne podele i o kojima sam nastavljao ili ponovo 
počinjao da raspravljam gubile su u mojim očima od svoje korisnosti: na primer, 
pitanje funkcionalne ili nefunkcionalne vrednosti triju prvobitnih rimskih plemena. 
Kako je posao napredovao, sticao sam sve jasniju svest o mogućnostima, ali i o 
granicama komparativne metodologije, naročito o onome što mora biti njeno zlatno 
pravilo, a to je da ona omogućava da se prepoznaju i osvetle strukture misli, ali ne 
i da se vaspostave događaji, da se »proizvede -istorija«, pa čak ni preistorija, isku- 
šenje kome komparatista nije ništa manje izložen, i to sa istom sumornom progno- 
zom, nego filolog, arheolog i, naravno, istoričar. Predlog koji mi je upućen naveo 
me je da sistematski radim i na istraživanju 1 na reviziji. Tome je bilo posvećeno 
više godina seminara u Školi za visoke studije (izučavanje. religije) i predavanja u 
Francuskom Koležu. Naročito su mi bile korisne dve serije izlaganja pred mladim 
drugovima iz Ulmske ulice, i rasprave tim povodom u kojima je više njih učestvo- 
valo: ovde će se naći, o »Jupiteru, Marsu, Kvirinu«, o zemljoradničkom Marsu, o 

»flaminu-brahmanu«, o mnogim temama koje me zanimaju već više od trideset 
godina, umesto prvih i drugih skica, jasnija, preciznija, ponekad sasvim nova slika 
stvorena na osnovu toga ispitivanja. | 
Od Nasleda, preda mnom se pojavila jedna druga nužnost, kroz otpor ili 
uzdržanost mnogih blagonaklonih latinista na koje je ovaj bilans naišao. Nije dovolj- 
no IZVUĆI 1z stare rimske religije odlomke koji se mogu osvetliti religijama dru ih 
indoevropskih naroda. Nije dovoljno prepoznati, predstaviti ideološku i cn 
strukturu koju ocrtavaju, svojim vezama, ta ostrvca Preistorijske tradicije Treba 
vratiti rimskoj slici, ili pre ostaviti in situ, i gledati kako su se ona ponašala u 
različitim razdobljima rimske religije, kako su preživela, ili propala, ili » ak 
preobrazila. Drugim rečima, treba utvrditi, vaspostaviti kontinuitet između adone - 
skog »nasleda« i rimske stvarnosti. Veoma rano sam shvatio da je jedini način a 
se dobije taj spoj, ako se on uopšte može dobiti, da promenimo osmatračnicu, da 
se pridružimo onima koje treba ubediti: ne odričući se usluga komparativne metode 
1 rezultata indoevropskog istraživanja, ali dodajući toj novoj aparaturi, bez davania 
prvenstva, druge tradicionalne saznajne metode, treba posmatrati Rim 1 nje nA 
religiju posebno, same po sebi, u celini. Drugim rečima, posle tolikih da sa 
stanovista Rima, sastaviti op&tu istoriju religije u rimskoj republici. Izdivačev sredi 
log dao je čvrstinu tome projektu, čiji me je obim plašio. U sintezi koju predstavlja 
ova knjiga, »indoevropsko nasleđe« samo je jedan od elemenata, usklađen sa dru i 
ma. Usluga koju je učinila ta saradnja novog i starog nije uostalom E 
ako ona suzbija neka preterivanja prvih komparativnih poduhvata, samo piznavame 
indoevropskog nasleda, jasno razgraničenog, sa svoje strane ograničava slobodu koju 
obično sebi daje, već pola veka, u Francuskoj i u inostranstvu, drevna Ens 
»Istorija«, naročito istorija religije. Ono što je ovde izloženo nesumnjivo je konzer- 
vativno, ono opravdava gomilu starih podataka nad kojima je neproverena kritika 
maštovitost škola i pojedinaca sebi prisvajala sva prava: nalazimo se u jednom od 
onih umirujućih trenutaka na koje više puta tokom svoga razvitka nailaze sve hu- 
manističke nauke, kada nove tačke gledišta, nova sredstva posmatranja PONOVO ot- 
krivaju svežinu starih predela, na račun obmana koje su zaužimale njihovo mesto 
Sa tim obmanama iščezava i deo prepreka koje su, kako se činilo odvajale Side: 
evropski Rim« od istorijskog Rima. Ps 
Jedna stvar ostaje, 1 dugo će ostati osetljiva, bolna. Povezivanje moga rada i 
»stvarnosti« biće lakše ili teže. zavisno od predstave koju ćemo, prema arheologiji 
stvoriti O protoistorijskim i preistorijskim vremenima Rima. Doduše i u toj veka 
često veoma žive rasprave koje sam vodio pre dvadeset ili trideset godina više € 
ne izgledaju tako značajne: u svakom slučaju, ma kakva da je bila protoistorija 
čak i ako hoćemo da u njoj ostavimo Sabinjane, događaje su u potpunosti che 
ili preradile tradicionalna ideologija i konstrukcije koje je ona stvorila u adici 
A naročito nesaglasnost koja danas postoji, u pogledu porekla, među najuglednijim 
predstavnicima rimske arheologije, dovoljno dokazuje da su teorijama koje neki u 
toj disciplini, smelo nazivaju »činjenicama« još uvek potrebne mnoge provere da bi 
zaslužile to veliko ime. Ja lično sam više sklon jednostavnoj i strogoj metodi M A. 
fon Gerkana i M. H. Miler-Karpea. Čini mi se da dve manje knjige ovog poslednje | 
Vom Anfang Roms (1956) i Zur Stadtwerdung Roms (1962), peta i osma Er sa 
zungshefte iz. Rómische Mitteilungen, mogu da oteraju mnoge demone. Pošto p 
govorio O povezivanju, Cini mi se da bi se prvi deo ove knjige lako mogao nado- 


6 


Wed a or 


vezati, kao peto poglavlje, na knjigu iz 1959, pod uslovom da autor prihvati da nam 
materijalni tragovi pobrojani u njenom IV poglavlju — Menschenfiguren, Beigefásse, 
Hausurnen — ne otkrivaju najstariju religiju ni u njenoj celini, ni u njenoj suštini. 
Što se tiče prvobitne sabinske komponente i, naročito, prvog naseljavanja Kvirinala, 
sasvim se slažem sa onim što je rečeno na str. 38—39 (upor. str. 44—46 knjige iz 
1962): »Staro fon Dunovo shvatanje, po kome bismo, sa grobovima na Kvirinalu i 
Eskvilinu, imali neposredna svedočanstva Sabinjana, dok bi grobovi na Forumu 
većinom predstavljali svedočanstva Latinjana, danas je neodrživo. Opšte je priznalo 
da je neobično teško, pa čak i sasvim nemoguće, uspostaviti jednake vrednosti 
između kultura koje je otkrila arheologija i jezičkih grupa ili etničkih jedinica 
(R&m.-Germ. Forschungen 22, 44). Pogotovo se moramo oslobodiu ideje da se 
pogrebni obredi, u prvom italskom gvozdenom dobu, a posebno u Rimu, mogu 
smatrati etničkim kriterijumima. Razlike u oblicima i upotrebama koje se u Rimu 
uočavaju u tri grupe grobnica očigledno treba tumačiti hronološkim, a ne rasnim 
terminima«. 

Budućnost ovih studija bila bi obezbeđena ako bi stručnjaci iz različitih oblasti 
koji doprinose upoznavanju starog Rima hteli da preuzmu na sebe, da bi ga preci- 
zirali ili upotpunili, dosije problema i rešenja koja im ovde predlaže komparatista. 
Mi smo nažalost daleko od te plodonosne saradnje. Ostajemo zbunjeni što Kurt Late 


opiše priručnik o rimskoj religiji, a Karl Koh sastavlja članak »Kvirin« za Real- 


Encyclopćidie, ne udostojivši se da pomenu postojanje umbrijske trijade Jupiter-Mars- 
Vofion koja, sama po sebi, zabranjuje da se rimska trijada Jupiter-Mars-Kvirin 
objašnjava razlozima svojstvenim Rimu (vid. dole, str. 161—162). 


U svakom slučaju, sa zbirkom dorađenih. a ponekad i temeljno izmenjenih 
ranijih članaka (Rimske ideje) i sa dodatkom koji najavljujem na str. 150—151, ova 
knjiga će biti, na rimskom području, moj poslednji bilans: kroz četrnaest ili dvadeset 
godina, ja više neću biti taj koji će vršiti ekspertizu; brigu o tome prepuštam, sa 
poverenjem, mlađima. Evo kako mislim da rasporedim delatnost u ovom poslednjem 
razdoblju. Ako me radovi Vernera Beca, za germanski svet, oslobađaju podešavanja 
njenoga tipa, želeo bih da, na području Veda, pokušam sam da uključim rezultate 
uporednog istraživanja u skup podataka: za to verovatno neću imati vremena. Preče 
su četiri knjige o epu koje će se pojaviti pod zajedničkim naslovom Mit i ep. 
Uslediće jedan Jupiter Mars Kvirin, koji nije konačan, ali je sređen, kao i knjiga o 
vlasti, u kojoj će biti preispitani, delimično izmenjeni, moji raniji ogledi o Mitri-Va- 
runi, o Arimanu i o »vladarima drugoga reda«. Najzad, u duhu slobode i pravičnosti 
određenom na kraju Uvodnih napomena, želim da predstavim, za mlade, istorijat tih 
studija, čiji napredak nije bio ni pravolinijski ni lak; i da ispitam delo mojih glavnih 
protivnika, kako bih objasnio, a delimično i opravdao, njihovo neslaganje, koje je 
katkada poprimalo neuobičajene oblike; uopšte, da priložim svoje svedočanstvo o 
učiteljima iz moje mladosti kao i o naučnom svetu koji sam video ili iskusio. — 

Ova knjiga je u početku bila namenjena jednoj nemačkoj kolekciji, a 1963. 
predao sam izdavaču rukopis, koji sam posle toga neprekidno dorađivao. Pošto su 
se rokovi za prevod beskrajno produžavali, povukao sam rukopis i zahvaljujem G. 
Žan-Liku Pidu-Pajou na brzini sa kojom je odmah pristupio objavljivanju. Izražavam 
zahvalnost i izdavačkim kućama Galimar i Presses Universitaires de France koje su 
mi dozvolile da u Uvodnim napomenama preuzmem nekoliko odlomaka iz ranijih 

knjiga, ušteđujući sebi napor sa neizvesnim ishodom da drugačije izrazim misli koje 
se nisu promenile. Mladi japanski naučnik, G. Acuhiko Jošida, pomogao mi je u 
pripremi indeksa i, tom prilikom, dao mi dragocene savete koje sam još mogao da 
iskoristim. 

Žorž Dimezil 


Septembar 1966. 


U ovom drugom izdanju, greške su ispravljene a dokumentacija sređena. U 
pozadini će biti uočene brojne dopune i izmene u pojedinostima, od kojih se većina 
već nalazi u engleskom (University of Chicago Press, 1970) i italijanskom prevodu 
(Rizzoli, u štampi). 

Knjige najavljene na kraju Predgovora iz 1966. delom su objavljene (Galli- 
mard): Mit i ep I (»Ideologija triju funkcija u epovima indoevropskih naroda«), 1968; 


I (»Indo-evropski epski tipovi: junak, čarobnjak, kralj«), 1973; Rimske ideje, 1969. 


Mit i ep III (»Rimske povesti«) upravo se pojavio, a četvrta knjiga je u pripremi. 
Tu su nova izdanja dveju ranijih, rasprodatih knjiga (P. U. F.): Sreća i nesreća 
ratnika, vidovi ratničke funkcije kod Indoevropljana, 1969; Od mita do romana, 
»Saga o Hadingu« i drugi ogledi, 1970. P 

| . D. 


April 1973. 

1. Grčki i latinski autori 


Aelian. Anim. / V. H.: KxoaUčiog AiMavćc (Elien), Ilepi Coov / IIoikíAn iocopío. 
App. B. C. / Pun.: 'Axriavóc (Appien), 'Pouaikà éupóAia, A—E / Kapynóoviká. 
Apul. Mag.: L. Apuleius (Apulée), De magia. 

Arn. Gent.: Arnobius (Arnobe), Disputationes aduersus gentes. 

Aug. Ciu. D.: Aurelius Augustinus (St. Augustin), De ciuitate Dei. 

Aur. Vict. Or.: [Aurelius Victor], Origo gentis Romanae. 


Caes. B. G.: C. Julius Caesar (César), De bello Gallico. 

Cass. Dio: Aíov ó Kćogioc (Dion Cassius), 'Popoiki] ioropío. 

Cat.: C. Valerius Catullus (Catulle), Carmina. 

Cato Agr.: M. Porcius Cato (Caton le Censeur), De agricultura. 

Cels.: A. Cornelius Celsus (Celse), De medicina. 

Censor.: Censorinus, De die natali. 

Cic. Amic. / Arch. / Cael. / Diu. / Ep. ad Brut. / Font. / Har. Resp. / Leg. Agr. / 
Mil. / Mur. / Nat. d. / Philip. / Scaur. / Sen. / Sest. / Vat.: M. Tullius Cicero 
(Cicéron), De amicitia / Pro Archia poeta / Pro Caelio / De diuinatione / 
Epistolae ad Brutum / Pro Fonteio / De haruspicum responso / De legibus / 
De lege agraria / Pro Milone / Pro Murena / De natura deorum / Philippicae 
/ Pro Scauro / De senectute / Pro P. Sestio / In Vatinium. 

Claud. B. Get.: Claudius Claudianus (Claudien), De bello Getico. 

Conon Narr.: Kóvov, Ainyrjogic. 


Diod. Sic.: Aićđdopoc o YXixeliótnc (Diodore de Sicile), loropióv Bi6MoBriKn. 
Dion.: Arovbotog 'AMKapvaodeva (Denys d'Halicarnasse), 'Pouaiki] &pyouoAoyía. 


Fest. L? (Paul L?): S. Pompeius Festus, De uerborum significatu (Pauli Diaconi 
epitoma), 2° éd. de W. M. Lindsay = Glossaria Latina IV, 1930, pp. 91—457. 
Flor.: L. Annaeus Florus, Rerum Romanarum epitome. 


Gell.: Aulus Gellius (Aulu-Gelle), Noctes Atticae. 
Gloss. (Lat.): Glossaria (Latina), iussu Academiae Britannicae edita. 


Herod.: 'HpóSoroc (Hérodote), 'loropíng &nóógEic. 
Herodian.: “Hpodiavćc (Hérodien), Trjg perà Mápxkov flaciAe(ac išropion. 
Hier. Epist.: Eusebius Hieronymus (St. Jérôme), Epistolae. 


Hor. ad Pis. / Carm. / Ep. / Epod. / Serm. // ps.-Acro in Hor., Porphyr. in Hor.: 
Q. Horatius Flaccus (Horace), ad Pisones / Carmina (Odes) / Epistolae / Epodi 
/ Sermones (Satires) // pseudo-Acro, Porphyrio, Scholia in Horatium. 

Hyg.: C. Julius Hyginus (Hygin), Fabulae. 


Isid. Etym.: Isidorus Hispalensis (Isidore de Séville), Etymologiae (siue Origines). 


Jul. Obs.: Julius Obsequens, Prodigiorum liber. uu | 
Justin.: M. Justinus (Justin), Pompei Trogi historiarum Philippicarum epitoma. 
Juv.: D. Junius Juuenalis (Juvénal), Saturae. 


Liv. / Liv. per.: Titus Livius (Tite-Live), Ab urbe condita libri qui supersunt / 
Omnium librorum periochae. 

Luc. Phars.: M. Annaeus Lucanus (Lucain), Belli ciuilis libri (Pharsalia). 

Lucr.: T. Lucretius Carus (Lucrčce), De natura rerum. _ I 

Lyd. Mens. / Ost.: 'Ioá&vvnc Aavpévtiog o Avč6G (Lydus), IIepí unvov / nepi 
O100T]LETOV. 


Macr.: Aurelius Macrobius (Macrobe), Saturnalia. 
Man. Astron.: M. Manilius, Astronomica. | 
Mart. Cap.: Martianus Felix Capella, De nuptiis Philologiae et Mercurii. 


Non. L.: Nonius Marcellus, De compendiosa doctrina, éd. Lindsay (Teubner 1903). 


Ov. Am. / F. / Met. / Pont. / Tr.: P. Ovidius Naso (Ovide). Amores / Fasti / 
Metamorphoseis / Epistolae ex Ponto / Tristia. 


Paul. L?: v. Festus L7. 

Paus.: Ilavoaviac (Pausanias), 'EAAóO0G nepirynoic. 

Pers.: A. Persius Flaccus (Perse), Saturae. 

Petr.: T. Petronius Arbiter (Pétrone), Satyricon. 

Plaut. Amph. / Asin. / Aul. / Capt. / Cas. / Curc. / Men. / Merc. / Mil. / Pers. / 
Pseud. / Rud. / Stich. / Trin. / Truc.: T. Maccius Plautus (Plaute), Amphitruo 
/ Asinaria / Captiui / Casina / Curculio / Menaechmi / Mercator / Miles 
gloriosus / Persa / Pseudolus / Rudens / Stichus / Trinummus / Truculentus. 

Plin. N. H.: C. Plinius Secundus (Pline l’ Ancien), Naturalis Historia. 

Plut. Aem. Paul. / Caes. / Cam. / Cor. / Crass. / C. Gr. / Mar. / Marc. / N (um). 
/ Public. / R(om). / Syll. // Mor.: O. R. / De frat. am.: IIXootapxoc (Plutarque), 
(Bior napáAAnAo: Aemilius Paulus / Caesar / Camillus / Coriolanus / Cras- 
sus / C. Gracchus / Marius / Marcellus / Numa / Publicola / Romulus / Sylla 
/ 'HOixé& (Moralia): "T (Quaestiones Romanae), Tlepi «1XaógAqío 
(De fraterno amore). 

Pol.: 110466106 (Polybe), 'IoTopiou. 

Procop. B. Got.: TIpok6nioc (Procope), 'Ynép töv noAéuov E—H 


Sen. N. Q.: L. Annaeus Seneca, Naturales quaestiones. u 
Serv. (Serv. II): Servius (Servius Danielis, interpolator), Commentarii in Vergilium. 
Sil. It: C. Silius Italicus, Punica. 

Solin.: C. Julius Solinus (Solin), Polyhistor. 

Stat. S.: P. Papinius Statius (Stace), Siluae. 

Strab.: Xrpá6ov (Strabon), l'eoypoxpiKóá. 

Suet. Caes. / Vesp. // Gramm.: C. Suetonius Tranquillus (Suétone), Vita Caesaris / 
Vespasiani // De grammaticis. 


Tac. Ann. / G. / Hist.: C. Cornelius Tacitus (Tacite), Annales / Germania / Historiae. 

Ter. Andr.: P. Terentius Aler (Térence), Andria. 

Tert. An. / Idol. / Monoy. / Nat. / Spect.: Q. Septimius Tertullianus (Tertullien), De 
anima / De idolatria / De monogamia / Ad nationes / De spectaculis. 

Tib.: A. Albius Tibullus (Tibulle), Elegiae. 


Val. Max.: Valerius Maximus (Valére Maxime), Facta dictaque memorabilia. 

Varr. L. L. / R. R.: M. Terentius Varro (Varron), De lingua latina / De re rustica. 

Verg. Aen. / Ecl. / Georg. / Schol. Bern., Schol. Veron. in Verg.: P. Vergilius Maro 
(Virgile), Aeneis / Eclogae / Georgica / Scholia Bernensia, Veronensia in 
Vergilium. 

Vitr.: M. Vitruuius Pollio (Vitruve), De architectura. 


2. Ostale skracenice 


APAW.: Abhandlungen der (kóniglichen) preussischen Akademie der Wissenschaften, 
Philologisch-historische Klasse. 

AC.: L'antiquité classique. 

AJA.: American Journal of Archaeology. 

AJPh.: American Journal of Philology. 

ALL.: Archiv für lateinische Lexicographie. 

ANF.: Arkiv for nordisk filologi. 

ARW.: Archiv für Religionswissenschaft. 

Av.: Avesta. 


` AV.: Atharva Veda. 


BAB.: Académie royale de Belgique, Bulletin de la classe des lettres et des sciences 
morales et politiques. 

BCA.: Bulletino della commissione archeologica municipale (comunale) di Roma. 

BCH.: Bulletin de correspondance hellénique. 

Bömer, Fast.: Franz Bömer, Ovidius Naso, die Fasten, I—II, 1957—1958. 

BPhW.: Berliner Philologische Wochenschrift. 

UVODNE NAPOMENE 


I. NEPOUZDANOST ISTORIJE PRVIH VEKOVA 


Istorija religije rimske republike dugo je imala relativnu čvrstinu koja 
je priznavana svakoj pisanoj tradiciji tog savesnog naroda. Doduše, još su 
dobri antički duhovi i mnogi renesansni naučnici koji su se na njih oslanjali 
izražavali sumnje, uočavali protivrečnosti, podvlačili neverovatnosti. Ali to 
nije zadiralo u suštinu stvari: u drugoj knjizi svoga dela De republica, 
Ciceron nije doveo u pitanje autentičnost svakog rimskog kralja, počevši od 
Romula i Nume, on je samo zanemario mitove kojima su ukrašene priče o 
vladarima. Kasnije su evropski naučnici pre bili razuvereni nedoumicama ili 
otvorenim izrazima neverice kojima su Tit Livije, Dionisije, pa čak i Plutarh 
začinili istoriju prvih vekova: da li je korisno i mudro nadmašivati u kriti- 
kama ljude koji su, raspolažući dokumentima, ove razumno procenjivali 1, 
naposletku, odlučili da ih upotrebe pošteno označavajući granice njihove 
pouzdanosti? Jedan Francuz, hugenot, Luj de Bofor (Beaufort), vaspitač 
princa od Hesen-Homburga i član Londonskog Kraljevskog Društva, u knjizi 
koju je objavio u Hagu 1738 (drugo izd., posvećeno namesniku, 1750), 
uskladio je i uvećao razloge za sumnju ne samo sa Titom Livijem 1 Dioni- 
sijem, već i nasuprot njima, preko granica njihove .ssumnje.! Ispitao je izvore 
koje oni pominju, odbacio čas kao nepostojeće, čas kao krivotvorene, »Ve- 
like godišnjake« Pontifika, »Livres de Toile«, »Ploče Cenzora«, i ostavio 
samo »Porodične memoare«, da bi ih odmah zatim osporio: oni su drsko 
lažljivi. Naročito je istakao tekst, doista vredan pažnje, kojim je Tit Livije 
započeo šestu knjigu: 


U prethodnih pet knjiga sam ispričao sve što se dogodilo od osnivanja Rima 
do njegovog zauzeća od strane Gala. Ti događaji su nepoznati, ne samo zbog svoje 
drevnosti, koja čini da izmiču pogledu ne samo zbog velike udaljenosti sa koje ih 
posmatramo, nego i zbog toga što ljudi nisu bili naviknuti na pisanje, koje je ipak 
jedini način da ih spasu od zaborava. Ali, pored toga, veliki deo onoga što se čuva 
u knjigama pontifika, u državnim arhivama, ili u memoarima pojedinaca, propao je 
u požaru u kome je izgoreo grad. | 


! Dissertation sur l'incertitude des cing premiers sičcles de l'histoire romaine. Novo 
izdanje, sa uvodom i beleškama, A. Blot, Paris. 1866. Cetiri dole navedena odlomka nalaze se 
na stranicama: 13 (Liv., u Boforovom prevodu), 21, 23, 179. 


19 


U onome što je bilo vaspostavljeno posle nesreće, na osnovu iskaza 
Tita Livija, Bofor naslućuje prevaru: 


Poglavari su naredili da se o svakoj stvari traže mirovni sporazumi i zakoni. 
To su bili zakoni dvanaest Ploča i nekoliko kraljevskih zakona. Jedan deo je stavljen 
na uvid narodu; ali pontifici su se veoma trudili da prikriju onaj koji se ticao religije, 
kako bi uvek držali u zavisnosti sujeverne duhove naroda. 


Mirovni sporazumi? U pogledu onih s početaka republike, Boforu nije 
teško da suprotstavi Poliba Titu Liviju i da jednog drugim opovrgne. Što se 
tiče Zakona i godišnjaka pontifika, kaže on, »oni su služili, zapravo, da 
pokažu uspostavljanje nekadašnje vlasti i da otkriju poreklo nekih običaja 
ili verskih obreda; ali oni uostalom nisu mogli biti ni od kakve pomoći za 
utvrđivanje činjenica, razjašnjavanje događaja i određivanje njihovog datu- 
ma, što je suština istorije«. 

Uočljivo je da Bofor nije do kraja iskoristio svoju prednost: u drugom 
delu knjige, u kojoj je dokazana »nepouzdanost glavnih događaja iz rimske 
istorije« sve do Regulovog stradanja, on se ograničava na konstataciju »da 
se ne može ništa pouzdano reći o osnivaču Rima«, ni o dobu osnivanja, ali, 
kao ni Ciceron, ne osporava autentičnost Romula. Povodom otmice Sabi- 
njanki, koja mu izgleda neverovatna, on piše: 


Zar je verovatno da bi jedan vladar, lepo građen i obdaren tolikim lepim 
osobinama, kako nam istoričari predstavljaju Romula, morao da živi u celibatu, da 
nije pribegao nasilju da bi stekao ženu? To je jedna od onih epizoda koje su prvi 
istoričari smatrali pogodnim za ukrašavanje rimske istorije; i, pošto su joj u njoj 
jednom našli mesto, plašili su se da ona ncšto ne izgubi, ako tu epizodu odstrane, 
iako ona nije bila verovatna. : 


Tako piše i o drugim kraljevima, o »nejasnoćama u pogledu broja 
tribusa 1 starosti Tarkvinjana«, ratu sa Porsenom, itd. 


Taj uljudni skepticizam, zbunjen sopstvenom moći i oružjem koje je 
sebi dao, prevazići će nemačka kritika XIX veka. Posle Bertholda Georga 
Nibura, Teodor Momzen se nije zadovoljio time što će prvim istoričarima 
pripisati trud oko »ulepšavanja« rimske istorije; počeo je da proučava samu 
građu tih ulepšavanja. U svojim izvrsnim ogledima, on je pokazao da se 
mnogi mitovi o poreklu, i to oni najznačajniji, mogu objasniti kao roma- 
neskno prenošenje u prošlost događaja koji su se odigrali nekoliko vekova 
kasnije. Pošto smo upravo pročitali površno Boforovo mišljenje o prvom 
rimskom ratu, o otmici Sabinjanki i onome što je usledilo, podsetiću na 
jednu od tih tvrdnji. Momzenova Tatiuslegende pojavila se 1886. u Herme- 
su, a preuzeta je u Gesammelte Schriften IV, 1906, str. 22—35. Evo njenog 
rezimea, sa mojim komentarom iz 1944:? 


l ? NR. str. 145—148; zahvaljujem izdavačkoj kući Galimar koja mi je omogućila ovaj 
dugi navod kao i navode u daljem izlaganju. 

Glavni razlog za tvrdnju o »sabinskoj komponenti« u poreklu Rima! je legenda 
o otmici Sabinjanki i o Romulovom ratu sa Titom Tacijem. Nema dima bez vatre, 
kažu ljudi: ma koliko da je bila izmenjena u pojedinostima, ova legenda barem 
svedoči o staroj vezi dvaju naroda. To treba videti. Malo prebrzo odbacujemo neke 
Momzenove primedbe koje, više nego teze koje je Etore Pais kasnije formulisao, i 
dalje ugrožavaju u samom začetku »sabinsku komponentu« u poreklu Rima. Momzen 
je pokazao da je, u tom posebnom slučaju, mogućno opaziti dim bez vatre. 

Šta treba podrazumevati pod »Sabinjanima« o kojima govori legenda? Gotovo 


sve verzije jednodušno i izričito daju tom imenu najšire značenje: Sabinjani nisu 


samo stanovnici grada Kura. Ako posebno ističu Kur kao otadžbinu Tita Tacija i 
kao središte koalicije koja se stvara protiv Rima, i ako uobičajena etimologija, koja 
je svakako pogrešna, povezuje Quirites sa Kurom, »Sabinjani« su ipak udružena 
celina sabinske nacije (Plut, Rom., 16,3 i 17,1; Dion. 2, 36, 3—4; upor. Liv. I, 9, 
9; 10, 2; 30, 6); ukratko, Sabinjani su ono što će se kasnije nazvati nomen sabinum. 

Ali ovo shvatanje Sabinjana dovodi legendu u krupne protivrečnosti. Ona ih 
se oslobađa, po običaju, izbegavajući da ih primeti; ali kritika ne može da bude tako 
predusretljiva. Sinécizam kojim se završio rat, ujedinjenje dveju nacionalnih ćelija 
sa njihovim institucionalnim, verskim, itd. hromozomima može, se shvatiti samo ako 
Romulov Rim ima kao partnera društvo istoga reda veličine kao i on, a ne celu 
udruženu naciju koja bi ga preplavila. Uostalom, samo ime rex Sabinorum koje je 
bilo dato Taciju (Liv. I, 10, I, itd.) ima smisla samo ukoliko su Sabinjani nomen 
sabinum: u prvobitnoj Italiji, pojedinačni gradovi su ti koji imaju reges, a čelnici 
saveza nikada ne nose tu titulu. A zatim sam grad Kur, čiju suštinu ili celinu legenda 
prebacuje na Rim, sa njegovim kraljem, narodom, bogatstvima i imenom (Quirites), 
ipak je preživeo i igra svoju ulogu u kasnijoj istoriji... Pa onda? 

Onda je Momzen predložio rešenje koje ostaje primamljivo. Kao što se često 
događa, u ranoj istoriji Rima nalazio bi se nagoveštaj jedne značajne epizode iz 
istorije republike. Početkom III veka, kada je zapravo utemeljena njegova veličina, 
Rim, sa već romanizovanim Latinima, u stvari se ujedinio sa sabinskim narodima: 
290. g. pre n. e, dao im je pravo građanstva sine suffragio, 268 im je dao potpunu 
jednakost, a nešto kasnije ih je uključio u tek osnovano pleme Quirina. Nije li to 
ujedinjenje, za ono vreme novo i veoma značajno, kasnije dalo oblik legendi o 
Taciju, u kojoj su Rimljani, uprkos protivrečnostima, videli ujedinjenje dveju »naci- 
onalnosti«? Doduše, kada Momzen koristi odlomak u kome Servije (Aen. 7, 709) 
jasno kaže da su Sabinjani, posle prijema u Rim, bili građani, ali bez poliučkih 
prava, ciues excepta suffragii latione, možda preteruje u analogiji, jer svi drugi 
autori, od Enija i Varona do Plutarha i Apijana, predstavljaju ujedinjenje Romulovog 
i Tacijevog naroda kao ravnopravno (upor. opravdanu kritiku u: Ett. Pais, Storia 
critica di Roma, I, 2, 1913, str. 423); u najmanju ruku, Servije, ili pre njegov 
nepoznati izvor, time dokazuje da su odnose između legende o poreklu i diplomat- 
skog događaja iz III veka klasični Rimljani osetili: šta on čini osim što tačno 
reprodukuje sporazum iz 290, prvu etapu ujedinjenja? Ali nema potrebe prihvatati 
takvu preciznost u saglasnosti: »mitovi« koji unapred potvrđuju događaje ne kopiraju 
ih u pojedinostima; analisti su ovde hteli da označe i nagoveste potpuno izmirenje 
i spajanje dva tradicionalno neprijateljska naroda, Latina i Sabinjana: etape toga 
procesa malo su bile važne, i čak je više vredeo neki upečatljivi sažetak, A istoričari 
daju upravo to: u III veku »Rim« je način da se ukratko označi latinska nacija, a 
»Sabinjani« su savezni skup sabinskih naroda, uključujući i Kur; svojim ugovorima, 
ova dva partnera su lepo ostvarila ono što Tit Livije kaže o sporazumu Romul-Tacije 
(I, 13, 4): nec pacem modo sed ciuitatem unam ex duabus faciunt; regnum conso- 


3 Taj problem će biti razmatran kasnije, u poglavlju: »Od mitologije do istorije«. 

ciant, imperium omne conferunt Romam, — samo što legenda doslovno prevodi izraz 
»recipere in ciuitatem« koji je, u dogadaju iz III veka, bio sasvim apstraktan i nije 
podrazumevao imigraciju. Lako ćemo potvrditi da ta perspektiva razrešava sve pro- 
tivrečnosti koje su prethodno uočene u legendi. 

Ovim konstatacijama Momzen je dodao druge koje su manje zanimljive zato 
što u njima velikog udela ima subjektivna procena. Pored toga, on neopravdano 
smatra drugorazrednom vezu izmedu sabinskog rata i institucije tribusa, koju ube- 
dljivo potvrđuje celokupna tradicija. On dovodi do krajnosti »politisch-iitiologisch« 
obeležje koje priznaje celokupnoj »kvaziistoriji« prvobitnog Rima: čini se da on 
ispravno misli ne samo da fabulacija, osnova priče i ime Sabinjana potiču iz III 
veka, nego i da je sve kasnija, književna izmišljotina, da nikakva stara tradicija, sa 
Sabinjanima ili bez njih, nije poslužila analistima kao osnovna građa. Zbog ovih 
preterivanja u zaključcima ne treba potceniti ono što je u glavnim delovima dosijea 
značajno, upečatljivo. 


Ispitivanje ove legende biće nastavljeno malo dalje, tamo gde ga je 
Momzen prekinuo, i drugim sredstvima.“ Uostalom, danas bih se više odu- 
pirao svojoj sklonosti ka Momzenovom rešenju, koje Zak Puse od nedavno 
napada u nizu sjajnih studija.“ U stvari, događaj iz 290. i nije imao, smatra 
on. značaj koji dobija u toj konstrukciji a koji je zapravo potreban da je 
podrži. Njegovi argumenti mi ne izgledaju od presudne važnosti i ja sum- 
njam da on ima razloga da objašnjava sabinsku legendu o poreklu opona- 
šanjem »događaja« iz V veka, koji su i sami sumnjivi i, u svakom slučaju. 
imaju sasvim drugačiji smisao (Klauzije i njegovi štićenici su se preselili 
kod Rimljana uoči jednoga rata; demagog Herdonije zauzima Kapitol, kojeg 
preuzima Mamilije iz Tuskula). Ali samo ovo osporavanje nalaže da se 
problem ostavi otvorenim, a da se ipak naglasi da je korišćenje ovih doga- 
daja iz V veka — pod pretpostavkom da su oni stvarni — u stvaranju 
prvobitne rimske istorije izolovano, dok sve verovatne »zastarelosti« koje su 
tu bile otkrivene datiraju između druge četvrtine IV veka i kraja samnitskih 
ratova, sve u svemu između 380. i 270: vladavina Anka Marcija, a pre svega 
njegovo ime. nesumnjivo mnogo duguju usponu plemena Marcija sredinom 
IV veka, i događajima iz toga vremena: za Anka se govori da je osnovao 
Ostiju i okružio je solanama (Liv. I, 33, 9)? Kolonija u Ostiji osnovana je 
zapravo oko 335 (Karkopino), a kraj ostijskih solana je Marcije Rutilije, prvi 
diklator 1 cenzor plebejskog porekla, potukao Etrurce 356. Za Anka se priča 
da je smestio pobedene iz Politorija na Aventin (ibid., 2)? Jer Aventin je 
zapravo naseljen 340. Cini se da su neka obeležja »politike« Servija Tulija 
(koga primores patrum podržavaju, a plebs voli: Liv. I, 41, 6 i 49, 2; 46, 
1). nasuprot politici Tarkvinija Starog (koji se oslanja o patres minorum 
gentium 1 equites: ibid., 35, 6 1 35, 21 7), nastala prema okolnostima čuvene 
cenzure Apija Klaudija (312—308). Servijeva organizacija koju Tit Livije 


^ Vid. poglavlje »Od mitologije do istorije«. 

5 Posle Recherches sur la légende sabine des origines de Rome, 1967, vid. »Les Sabins 
aux origines de Rome: légende ou histoire?«, Etudes classiques 39, 1971, str. 129—151. 
293—310; »Romains, Sabins et Samnites«, AC. 40, 1971, str. 134—155; »Les Sabins aux 
origines de Rome, orientations et problémes«, Aufstieg und Niedergang der rómischen Welt, 
hrg. von H. Temporini, I, 1971, str. 48—135. Ako je autor u pravu u svojoj kritici Momzena, 
legendarni prvobitni rat neće imati »uzor« u kasnijoj autentičnoj istoriji. — što je sasvim 
moguéno. 

opisuje u I, 43 ne datira pre IV veka, a neki autori su mislili da je procena 
novčanih suma za vreme censusa toga kralja bila sačinjena prema vredno- 
stima s kraja IV i početka III veka. Sto se tiče same legende o Romulu. 
pravo utemeljenje hrama Jupiteru Statoru datira iz 294, a u teološkoj celini 
koji se razvija pre sentinske bitke (295), Romulu i njegovom bratu blizancu 
prvi put je priznat tradicionalni rang Kvirina, — koji 293. dobija hram na 
Kvirinalu, na mestu na kome je dotle imao samo sacellum. 

Domišljatost Etora Paisa i nekolicine drugih otišla je veoma daleko, 
predaleko, naročito ovo traganje za anahronizmima, ali koncentracija najve- 
ćeg broja onih najverovatnijih između 380. i 270. omogućava da se utvrdi 
da je u tom ranom razdoblju okončana istorija kraljeva, ona koju je pozna- 
vao Enije i o kojoj mi čitamo. I u pogledu prvih vekova. republike, vlada 
isto tako velika »neizvesnost«, pojačana falsifikatima velikih porodica. Vej- 
ski rat, i galska drama iz 380, i celokupno junaštvo Furija Kamila poznati 
su nam samo kroz rekonstrukcije koje ne dopuštaju da se dopre do doga- 
đaja.* Čak i oni iz IV veka često zbunjuju, i tek u drugom delu rimska 
»istorija« počinje da se pojavljuje, uglavnom, sa minimumom čistote koju 
ta krupna reč nalaže. 

Postoji najzad jedan drugi oblik nenamerne anahroničnosti, koji otežava 
izučavanje, ne više toliko događaja koliko običaja, civilizacije: analisti i 
njihovi naslednici istoričari, uprkos nekim arhaičnim primesama, ne trude se 
da zamisle stare Rimljane, o kojima govore, drugačije nego kao savremeni- 
ke. Pretičući pesnike Avgustovog doba, oni uzalud naglašavaju uopštenim 
rečima skromne početke, njihov Numa, njihov Anko, i Servije, 1 Publikola 
žive, računaju, stvaraju onako kako će se to činiti u Rimu u vreme Scipiona 
i Katona; čak i po broju ljudi, vojske koje učestvuju u prvim bitkama već 
su, protivno svakoj verovatnoći, legije; u jeku najžešćih borbi na Forumu, 
Romul posvećuje hram Jupiteru; a na samom početku, Senat i gomila se 
jedno drugome suprotstavljaju, jedno drugo zavaravaju, što će činiti čak i u 
vreme carstva. Ono što se naziva prvim Rimljanima, stari Rimljani, čuveni 
vojnici-zemljoradnici, samo su Katoni koji su čeliri veka stariji: takve su 
one slike seljanki iz Dalarne koje predstavljaju prizore iz Jevandelja u nošnji 
koja se još oblači nedeljom prilikom odlaska u crkvu, i to u dekoru Skan- 
sena. i 

Takvi su tekstovi, a moderni istoričari im poklanjaju veće ili manje 
poverenje, umanjujući ili uvećavajući razmere nepouzdanosti, zbog. prirodne 
sklonosti svoga duha ili na osnovu unapred stvorenog mišljenja zasnovanog 
na drugim razlozima, a ne na razlozima proizašlim iz same građe.” 

Ispravljaju li drugi izvori informacija ovu manjkavost analističke tradi- 
cije? | | "AN 
Gotovo da i nema stranog svedočanstva: Grci su govorili o Rimu tek 
dosta kasno, a prvi koji. su to učinili nešto opširnije imali su više mašte i 
više zanosa, ali ne i arhiva i kritičnosti od samih Rimljana: početak Plutar- 
hovog Romula dovoljno pokazuje šta je mogao predstavljati njihov rad, 


6 To je glavna građa triju delova ME. III, 1973. 

7 Vid. razložna razmišljanja u: P. Fraccara, »The history of Rome in the regal period«, 
JRS. 47. 1957, str. 59—65. O »livres de toile«, vid. R. M. Ogilvie, »Licinius Macer and libri 
lintei«, ibid. 48. 1958, str. 40—46. 

obilje mitova medu kojima je narodna tradicija trezveno odabrala. Za etrur- | 


ski period, jedan jedini dokument, ali od presudnog značaja, freske sa groba 
Franje de Vulčija, donosi ujedno 1 očiglednu potvrdu da je postojao, kao 
rimski poglavar, kondotjer po imenu Mastarna, to jest Servije Tulije, i braća 
Vipina, to jest Vibena, i dokaz da se rimska predstava o dolasku na vlast i 
vladavini istog tog Mastarne u potpunosti razlikovala od etrurske predstave, 
koja, manje pristrasna, i stvorena u narodu koji je tada bio pismeniji, može 
biti bliža stvarnosti. | 

Epigrafija ništa ne govori: uz retke izuzetke od kojih se jedan, veoma 
značajan, tiče neposredno religije,* ništa nije ostalo zapisano, ni u kamenu 
ni u tufu, o četiri prva veka Rima, i tek u drugom veku pre naše ere zbirke 
korisno doprinose upoznavanju civilizacije i istorije. 

Ostaje arheologija, bilans metodološkog istraživanja rimskog terena ko- 
je se vrši već više od jednog veka i koje je, poslednjih trideset godina, 
poprimilo prilično velike razmere. Što se tiče istorije, njeni rezultati su od 
prvorazrednog značaja, i vraćaju, doduše ne kada su u pitanju pojedinosti, 
nego slika u celini, a naročito hronologija, glavni datumi i opšte podele 
analističke tradicije, poverenje koje samo ispitivanje tekstova nije moglo da 
sačuva. Evo kako to ukratko izgleda.? 

Cak i ako ima znatno starijih znakova ljudskog prisustva (drugi mile- 
nijum), sredinom VIII veka više uzvišica na Palatinu (Germal, Palacij) dugo 
vremena su zauzimala sela čiji je neposredni trag ostao, dok je postojanje 
naseobina, nešto kasnije, na Eskvilinu i Kvirinalu, samo hipotetično, izve- 
deno iz postojanja jedne prilično velike nekropole na prvom, i pet izolovanih 
grobova na drugom. Tek u VII veku, od 670, i sa prekidom uzrokovanim 
poplavama, naseobina se proširila na dolinu Foruma koja je dotle korišćena 


8 Početak VIII poglavlja Uvodnih napomena. 

? Rezimiram ono što je jasno precizirao R. Bloch, Les Origines de Rome (Club du Livre 
Frangais), 1959, str. 63—100, i Dodatak Titu Liviju, Knjiga I (Budć), 1965, str. 99—153, gde 
ćemo naći najveći deo bibliografije. O arheološkim podacima o Palatinu i Forumu, vid. radove 
S. M. Puglisija, naročito »Gli abitatori primitivi del Palatino attraverso le testimonianze arche- 
ologiche e le nuove indagini stratigrafiche sul Germalo« MAL. 41, 1951, col. 1— 138; »Nuovi 
resti sepolcrali nella valle del Foro Romano«, Bull. di paletnologia italiana, N. S. 8, 4, 1952, 
str. 5— 17. Einar Gjerstad ustanovljuje vec dvadeset godina, posle kompletne revizije iskopina, 
monumentalni arheološki korpus rimskog terena: Early Rome (Acta Instituti Romani Regni 
Sueciae, Series Prima, 17): I, 1953, Stratigraphical Researches in the Forum Romanum and 
along the Sacra Via; II, 1956, The Tombs; WI, 1960, Fortifications, Domestic Architecture, 
Sanctuaries, Stratigraphic Excavations; IV, 1966, Synthesis of Archaeological Evidence. Autor 
brani revolucionarnu hronologiju, o kojoj arheolozi raspravljaju, izloženu još 1952. u članku 
»Scavi Stratigrafici nel Foro Romano e problemi ad essi relativi«, BCA. 73 (1949—50), str. 
3—19. U trećem tomu, autor pokazuje kultume tragove bronzanog doba koji se provlače kroz 
preistoriju terena sve do blizu 1500. pre n. e. Među protivnicima, ukazujem na: A. von Gerkan, 
»Zur Frühgeschichte Roms«, RhM. 100, 1957. str. 82—97; »Das frühe Rom nach E. Gjerstad«, 
ibid. 104, 1961, str. 132—148; odgovor E. Gjerstada, »Discussions concerning early Rome«, 
Opuscula Romana, III, 1960. U svakom slučaju, način na koji je taj naučnik koristio legendu 
nije prihvatljiv: »Legends and facts of early Roman history«, Studier, Lund, K. hum. vet. 
samfundet, 1960—61, 2. — Vid. naročito H. Müller-Karpe, Vom Anfang Roms, RM., Ergänzung- 
sheft 5, 1959, i M. Pallottino, koji je pronašao veliki broj novijih publikacija u »Fatti e leggende 
(moderne) sulla piu antica storia di Roma«, SE. 31, 1963, str. 3—37. Sadašnje stanje istraži- 
vanja rimskog tla jasno je izloženo, ali sa obiljem interpretacija, u J. Heurgon, Rome et la 
Méditerranée occidentale jusqu'aux guerres puniques, 1969, str. 79—92. 

za sahranjivanje. Od 650. godine, Kvirinal, Viminal, Kapitol pruZaju bogate 
naslage zavetnih darova, fauissae, potvrđujući postojanje, izgrađenih ili ne- 
izgrađenih, kultnih mesta, koja su dugo korišćena: glavna fauissa na Kviri- 
nalu, na primer, slična grobovima iz VIII veka, sadrži keramiku koja datira 
još iz 580. Od sredine VI do početka V veka, očigledna promena arheološke 
građe neosporno upućuje na Etruriju i potvrđuje da je Rim imao period 
etrurske hegemonije i bogatstva koji opisuje analistika: od temelja kapitol- 
skog hrama sa tri cellae koje se pripisuju Tarkvinjanima ostali su tragovi 
koji potiču s kraja VI veka, a delovi kanalizacije, možda 1 bedema, iz istog 
su vremena. Ako se datumi koje nameću ili nagoveštavaju ova nalazišta ne 
podudaraju sa granicama koje analistika pripisuje etrurskom carstvu, suština 
je ipak potvrđena; potvrđena je i iščezavanjem, oko 480. godine, raskoši 
koju je predstavljala uvezena grčka keramika i povratkom Rima, u prvoj 
četvrtini V veka, svom uskom lauinitetu. 

Sve ovo je veoma dragoceno 1 ocrtava istoriju koja se nadovezuje, i 
osvetljava ih, na neke kultne činjenice o kojima analistika ne govori, na 
primer godišnji praznik Septimontium (Fest. str. 439 L) koji je svetkovan 
svakog 11. decembra, kada su stanovnici triju palatinskih vrhova, stanovnici 
triju eskvilinskih vrhova i, na sedmom mestu, stanovnici Subure, bez ljudi 
sa Kvirinala, Viminala, Kapitola, Aventina i, na nivou reke, Foruma, prino- 
sili Žrtve: tako opisan skup slaže se u svakom slučaju sa stanjem naseobina 
koje se očituje na samom tlu, na samom početku VII veka, ako je Eskvilin, 
kao što je verovatno, bio naseljen odmah posle Palatina. 

Ako arheologija tako potvrđuje okvire kraljevske istorije, ona posredno 
pobija neke njene tvrdnje: istoričari se slažu da je, do oko 575, uprkos 
trgovinskoj razmeni sa Falerijima, Cere, o kojima svedoči keramika, Rim, 
mnogo manje napredan nego susedni etrurski gradovi, bio nesposoban za 
osvajanja, za ekspanziju koju analistika pripisuje kraljevima Tulu i Anku, 
da ne govorimo o Romulu; rušenje Albe od strane prvog predstavlja izmi- 
šljotinu, kao što je i otvaranje luke Ostije od strane drugog anahronizam. I 
ta negativna izvesnost je dobrodošla. 

Ali ono čemu nas uči arheologija ima svoje prirodne granice. Ne samo 
da iskopine ne omogućavaju da se nasluti odvijanje događaja od kojih one 
otkrivaju samo posledice, nego i ne ukazuju, ma šta se o tome govorilo, ni 
na ono što bi bilo od najveće važnosti za izučavanje civilizacije 1 religije: 
poreklo, nacionalnost ljudi koji su zaposeli montes 1 colles, na homogenost 
ili dvojstvo najstarije naseobine. Biće potrebno da preispitamo tu stvar,!! to 
opredeljenje koje određuje tumačenje nastanka religije, kome sada treba da 
se vratimo. | 


!0 Postoji neslaganje (i to još od antike: p. ex. Lyd. Mens. 4, 155) u pogledu topograf- 
skog određenja sedam prvobitnih montes, pa čak i u pogledu naziva praznika: L. A. Holland, 
»Septimontium or Saeptimontium?«, TAPhA. 84, 1953, str. 16—34; J. Poucet, »Le Septimonti- 
um et la Succusa chez Festus et chez Varron, un probléme d'histoire et de topographie 
romaines«, Bulletin de l'Institut Belge de Rome 32, 1960, str. 25—73. Ovaj praznik obično se 
tumači kao podsećanje »na prvo ujedinjenje rimskih sela«, početkom VII veka. Mogućna su i 
druga shvatanja. Od samog početka sva raštrkana sela ili jedan njihov deo mogli su stvoriti 
političko jedinstvo na čijem je čelu bio zajednički rex. 

!! Kraj poglavlja »Od mitologije do istorije«. 

II. POLITICKA I VERSKA ISTORIJA 


Jedna od srećnih okolnosti u izučavanju religijskih činjenica bila je ta 
što je onaj koji je najviše unapredio kritiku legendi iz prvih vekova Rima, 
Momzen, a posle njega jedan drugi znamenit čovek, njegov učenik Georg 
Visova, osetio da nepouzdanost političke 1 vojne istorije ne povlači automat- 
ski za sobom i nepouzdanost verske istorije. Nekoliko razboritih razmišljanja 
ubrzo omogućavaju da se shvati ta relativna nezavisnost. Dok je politička i 
vojna prošlost, osim u zakonima i ugovorima koji su iz nje proizašli, napro- 
sto zabeležena ili izmišljena prošlost, i to bez praktične primene, religija je 
uvek, na svakom mestu, aktuelna 1 aktivna stvar, njeni obredi se dnevno ili 
godišnje svetkuju, njeni pojmovi i bogovi učestvuju u rutini mirnih vremena 
kao 1 u groznici kriznih vremena. Uz to, u Rimu, od davnina ako ne oduvek, 
religija je zapošljavala brojni kadar, grupe stručnjaka koji su, iz naraštaja u 
naraštaj, prenosili pravila kulta, a koje je nadzirao pontifex. Kada se on 
izdigao iz hramova, datum osvećenja 1 okolnosti zaveta nisu se mogli lako 
zaboraviti. Čak i strašan udarac kao što je galska katastrofa nije osetno 
narušio takve običaje, koji su u isto vreme bili i jednostavni i, kada su u 
pitanju obredi, održavani zahvaljujući običaju. Najzad, sve dok se krupno 
sveštenstvo nije pretvorilo u strateške položaje u klasnim ili stranačkim 
borbama, nauka o religiji, ma koliko bila značajna i aktuelna, ostajala je 
nezavisna, potčinjena jedino vlastiim pravilima i svojoj unutrašnjoj logici, 
pa. prema tome i manje nego priče o svetovnim događajima izložena krivo- 
tvoračkim potezima iz oholosti ili ambicije. Ukratko, da se ograničimo na 
nekoliko upečatljivih primera, tarkvinska istorija možda je samo skup mito- 
va, ali autentičnost kapitolskog kulta koji su oni ostavili republici time nije 
dovedena u pitanje. Naravno, Numa nije taj koji je uveo službu triju prvo- 
sveštenika. a pogotovo ne prvog. Jupiterovog flamina; to ne znači da motiv 
koji analisti pripisuju tome uvođenju, to jest nastojanje da se rex oslobodi 
većine verskih službi koje su bile nespojive sa neophodnom slobodom nje- 
govog delovanja, ne izražava srodstvo između rex i flumen Dialis 1, iznad 
sveštenika, između rex i Jupitera, srodstvo koje je u potpunoj saglasnosti sa 
onim što uostalom pokazuje stvarni status te ličnosti. 

S druge strane, izvan svake teorije, Momzen i Visova su shvatali da 
religija ne može da bude, u suštini, ni u jednom trenutku, anarhična akumu- 

lacija koncepcija i propisa koje donose najrazličitije slučajnosti. Doduše, od 
početka do kraja svoje istorije, Rim pokazuje izrazitu sposobnost prisvajanja 
snažnih religijskih elemenata koje donose okolnosti i blizina, praznika i 
bogova; ali ono što tako preuzima, on dodaje, obazrivo. postojećoj i već 
bogatoj nacionalnoj riznici, u kojoj se ubrzo uočavaju prirodne podele, po- 


jedinaéne strukture, ako ne neki jedinstveni plan. Visovinom Priručniku su 


zamerali zbog sistematičnog rasporeda. Ali to opredeljenje je proizašlo iz 
prirode grade. Malo je važno da li je taj pisac obuhvatio njenu glavnu 
podelu — stari bogovi, uvezeni bogovi — dvama imenima /ndigetes i 
Nouensides (ili — siles), koji su svakako loše protumačeni kao »starosede- 
oci« i »doseljenici«; ta greška je neprijatna za oko zato što se ponavlja u 
tekućim naslovima .na 223 neparne stranice, ali ubrzo shvatamo da ona 
praktično nema nikakvog značaja i ne umanjuje korisnost podele. 

Najzad, Momzen i Visova su bili potpuno ravnodušni prema kratko- 
večnim teorijama o prirodi, poreklu i stereotipnoj evoluciji religijskih činje- 
nica, koje su se, u njihovo vreme, smenjivale: bilo da je u pitanju solarna 
mitologija Maksa Milera ili Tajlorov animizam, biljni duhovi Manharda i 
njegovih učenika ili totemizam Salomona Renaka, one su izazvale nepove- 
renje tih strogih i preciznih naučnika. Visovinom otporu bez sumnje nije 
nedostajao hybris i žalimo što je, na kraju jedne beleške, uništio autora 
Golden Bough.! Ali taj preterani oprez ili, ako hoćete zatvorenost, više vredi 
nego oduševljenja koja su, pre i posle Religion und Kultus der Römer, 
proizvela tolike studije koje su postale zastarele čim su napisane. Taj pri- 
ručnik bi trebalo doterati, a što se tiče nauke, velikim delom i ispraviti. On 
je ipak najbolji: nije zamenjen. | 

Svi oni koji su na tumačenje rimske religije primenili teorije koje su 
uzastopno ili naporedo ulazile u modu tokom poslednjeg veka postavili su, 
izričito ili ne, isti postulat: prvi Rimljani, o kojima predanje očigledno ne 
govori ništa vredno, bili su »primitivni«, u pogledu intelektualnog nivoa 
slični narodima Amerike, Afrike, Melanezije, koji su zapaženi tek za posled- 
njih dvesta ili trista, a naročito za poslednjih sto godina, 1 koji spadaju u 
nadležnost ne istoričara, nego etnografa. Njihova religija se, dakle, morala 
izliti u oblike koje je svaka škola smatrala primitivnim i iz tih oblika je, 
evolucijom, proizašla religija njihovih unuka, Rimljana koje uvode klasični 
autori. 

Treba priznati da su novatori nalazili u klasičnim autorima saučesnike 
i pre nego što su se sami pojavili: opšte je mesto Avgustovog vremena da 
se raskoši, složenom životu velikog carstva, suprotstavlja jednostavnost, 
istinska, gotovo embrionalna izvornost prvobitnog Rima, i to kako u pogledu 
stanovanja tako i u pogledu običaja, političkih institucija i kultova: nekoliko 
stotina pastira na Palatinu, takav je bio Rim, sudeći po njima, sedam vekova 
pre Avgusta. Priznaćemo isto tako da arheologija pojačava taj utisak. Pred 
nekoliko sićušnih, nepravilnih tragova koliba koje mu pokazuju, premalih, 
nepravilnih, koji posetilac Palatina neće reći sa Propercijem (4, I, 9— 10): 


| Str. 248. b. 3. 

Qua* grandibus domus ista Remi se sustulit olim 
Unus erat fratrum maxima regna focus...? 


Ko se čak ne pita kako su u jednu od tih casae mogla odjednom da 
stanu dva brata i jedno ognjište? U tako bednim prebivalištima teško može- 
mo zamisliti život koji nije u potpunosti ispunjen najprečim potrebama, u 
kome misao ima dovoljno slobode da stvori, organizuje, sačuva teologiju 
koja je iznad »primitivnog«, ma kako ga mi sebi predstavljali. 

Ipak treba odoleti tome iskušenju. Kada vidimo šta je ostalo od Emaina 
Macha u Irskoj, ili tragove dvadesetak kružnih koliba u podnožju Caer y 
Twr, u blizini Holiheda, u Englziju, i toliko drugih mesta, teško nam je da 
zamislimo da je u tim keltskim zemljama postojao druidski korpus čija su 
izučavanja — teologija, obredi, pravo, epska tradicija — trajala i po dvade- 
set godina. Koliko je arheoloških nalazišta koja izazivaju isto čuđenje! No, 
kao ni njihovi rođaci Kelti, ni Latini koji su se nastanili na Palatinu nisu 
bili došljaci koji su morali sve da stvaraju, sve da pronalaze. Oni su bili, to 
dokazuje njihov jezik, potomci osvajača koji su došli iz daleka, postepeno, 
i koje danas više ne možemo smatrati primitivnima. Ovde prvi put ispisu- 
jemo ime koje će se često pojavljivati u ovoj knjizi: oni su bili Indoevro- 
pljani, i to, što opet dokazuje njihov jezik, konzervativni Indoevropljani, koji 
su značajne političko-religijeske ili magijsko-religijske pojmove nazivali 
istim imenom koje su, na drugom kraju toga područja, vedski Indijci ili 
najstariji Iranci, a ponekad i Kelti, upotrebljavali za isti pojam ili sasvim 
slične pojmove. Ne govoreći o religiji, koja će biti naš predmet, značajno 
je to što, kao i poglavar vedskog društva [rdj(an)], kao i poglavar svih 
drevnih keltskih društava (rig-), poglavar prvobitnog rimskog društva nosi 
staro indoevropsko ime *r&g-. Sama ta činjenica potvrđuje da stanovnici 
koliba na tibarskim montes nisu bile grupe neorganizovanih porodica koje 
su se, na kraju određenog razdoblja, udružile stvarajući nove institucije, nego 
da su, naprotiv, došli sa jednom natporodičnom, tradicionalnom političkom 
strukturom: kako naime pretpostaviti da su ti ljudi koji su iz daleke prošlosti 
nasledili, sa rečju i pojam rex, ovoga u početku zapostavili da bi ga zatim 
ponovo aktivirali, pod istim imenom? 

No, ako ne poznajemo neposredno latinskog rex, upoređivanje irskog 
ri i vedskog ráj(an) omogućava da se prilično jasno shvati šta je bio 
indoevropski *reg-, iz koga su oni izvedeni. Funkcija reči ráj(an) nije, bez 
obzira na ranije pretpostavke, »izvedena« iz funkcije glave porodice. Kao i 
ri, on prevazilazi društvene podele, predstavlja vrednosti, ima dužnosti i 
prava koji se ne mogu smatrati proširenjem statusa bilo kog porodičnog 
starešine. Kao i rí sa njegovim ličnim druidom, on živi i funkcioniše u 
simbiozi sa nekim uglednim predstavnikom svešteničke klase, brahmanom 
koji je njegov pomoćnik, njegov puróhita, i koji mu vraća u obliku mistične 
zaštite ono što mu on daje u obliku plemenitosti. Ne samo da je njegovo 
posvećenje važna verska ceremonija, već on ima na raspolaganju čitavu 
skalu čisto kraljevskih ceremonija, naročito žrtvovanje konja koje ga pretva- 


2 Var. quod, quo. 


28 


| 


) 


ra u neku vrstu nad-kralja — kao što u Irskoj postoji ardri na vrhu lestvice 
rig. Rimski rex je morao biti isto tako različit od društvenog tela kojim je 
upravljao. Ako ono što se zna o njegovom fantomu iz republikanskih vre- 
mena, rex sacrorum, nije dovoljno da odredi meru te različitosti, veza 
između rex i najvišeg flamina (Liv. 1, 20, 2) u najmanju ruku podseća na 
vezu između ráj(an) ili rí i njihovog glavnog brahmana ili druida; s druge 
strane, u republikanskom Rimu se zadržala povezanost, koja će kasnije biti 
ispitana, između godišnjeg žrtvovanja konja i, u nedostatku kralja, »kraljeve 
kuće« (Regia) i to u obredu čija je simbolika slična simbolici indijske 
asvamedhe^ Ti tačno određeni susreti, kada su u pitanju ličnosti koje nose 
isto ime, i čije žene isto tako imaju ime koje je arhaična, nazalizovana, 
izvedenica od njihovog (lat. regina, ved. rájfi-, ir. rigain), ne mogu biti 
slučajni: postojao je kontinuitet indoevropske strukture u rimskoj strukturi 
koju mi poznajemo, a društva sa Palatina, sa Eskvilina, itd., predstavljala su 
složenu tradicionalnu organizaciju, sa jednim rex čiji je religijski dublet bio : 
flamen, i tradicionalnim kraljevskim ceremonijama, čije postojanje potvrđuje 
konačno smeštanje repa i glave Oktobarskog konja u »kraljevoj kući« koja 
je premeštena na Forum. 

Ovde se ograničavam na ova razmišljanja. Ona su dovoljna da se shvati 
da nije potpuno netačna, nego je samo nedovoljna predstava koju je Frejzer, 
na liniji Wald- und Feldkulte, stvorio o latinskoj kraljevskoj vlasti svodeći 
je uglavnom na upravljanje, na obezbeđivanje plodnosti prirode. 


3 Vid. prvi deo, pogl. II i Dodatak, »Grupisanje bogova«. 
^ Vid. prvi deo, pogl. IV. | 

III. NAJSTARIJA RIMSKA RELIGIJA: 
NUMEN ILI DEUS 


Ostavljajući po strani maštarije zasnovane na totemizmu, koje više niko 
ne brani, kao i onaj manhartizam koji danas treba manje odbaciti, a više 
uključiti, dajući mu ograničeno mesto koje zaslužuje, u jedno opštije i 
uravnoteženije viđenje rimske religije, valja se zadržati pred jedinom od tih 
teorija koja, u različitim oblicima, još uvek zauzima značajno mesto u 
mnogim knjigama: onom koja je označena veštačkom 1 negativnom rečju 
predeizam! ili, u novije vreme, izražajnim i boljim nazivom dinamizam, i 
koja stavlja, u ishodište religijskih predstava, pre pojmova o ličnom bogu 
pa čak i duhu, koji bi bili njeni razvijeni proizvodi, verovanje u neku 
neodređenu, ili pre po mnogobrojnim materijalnim osloncima raštrkanu silu, 
čije je delovanje i neposredno i automatsko. 


Posmatranje Melanežana dalo je polaznu tačku toj tezi. Godine 1891, 
u knjizi The Melanesians, str. 118, biskup Kodrington dao je definiciju mane 
koja je prihvaćena: 


U melanezijskoj misli sasvim preovlađuje verovanje u neku natprirodnu moć 
ili uticaj, koji se gotovo svuda naziva mana. Ta snaga proizvodi sve što premašuje 
uobičajenu moć ljudi, izvan opštih pravila prirode. Ona je prisutna u životnoj atmos- 
feri, vezuje se za lica i stvari, i ispoljava se u posledicama koje se mogu pripisati 
samo njenom delovanju. 


Godine 1926, engleski latinista Herbert Dženkins Rouz bio je ozaren 
tim otkrićem najelementarnijeg oblika svetog; brzo je prikupio ono što po- 
tvrđuje da to shvatanje preovladuje u rimskoj religiji i, vraćeno na početke, 
objašnjava njen celokupni razvoj.“ Tražio je ime koje su Rimljani davali 


! K. Vahlert, Praedeismus und rómische Religion, Diss. Frankfurt, 1935. U ovom obliku. 
teorija gotovo da nema pobornika. Rasprave koje slede, str. 36—62, mogu izgledati jalove, 
beskorisne za istoričare religija, koji odavno znaju da »primitivci« ne misle tako. Ali H. Dž. 
Rouz i dalje impresionira mnoge, manje obaveštene Jatiniste. 

2 Već Fr. Pfister, BPhW. 40, 1920, str. 648. 

mani i našao ga je: to je numen. Uticaj H. Dž. Rouza bio je priličan tokom 
narednih četvrt veka.? On je u Utrehtu dobio čvrstu podršku u ličnosti G. 
Hendrika Vagenforta, čiju je knjigu, prvo objavljenu na holandskom jeziku 
(1941) pod naslovom: Imperium, Studien over her manabegrip in zede en 
taal der Romeinen,^ 1947. sam preveo pod naslovom Roman Dynamism. U 
Francuskoj, Alber Grenije. koji se pred kraj života bavio religijom, odušev- 
ljeno ju je prihvatio? mnogi helenisti, zahvaćeni zarazom, pokušali su da 
odrede manu u svojoj oblasti, i sreli su je pod isto tako neočekivanim 
imenom numen: to je, izgleda, óaíuov. 

Različiti znaci nagoveštavaju da je najveći zanos prošao i da teorija 
neće dugo nadživeti njenog tvorca, koji je umro pre četrnaest godina. Me- 
đutim, ona još zauzima važno mesto i mora se pažljivo ispitati. Evo kako 
ju je on izrazio 1926 (Primitive Culture in Italy, str. 144—145), pošto je 
definisao klasičnu rimsku teologiju, »osim jednog ili dva velika boga«, kao 
»polidemonizam«, to jest kao gomilu božanstava od kojih svako može da 
vrši jednu jedinu radnju i nema, izvan te specijalnosti, nikakvog drugog 
postojanja ni u kultu ni u mašti: 


To su manje bogovi a više posebni vidovi mane. Spinensis je davao manu 
neophodnu za uklanjanje trnja sa polja; Cinxia, onu koja je potrebna za pravilno 
kićenje neveste; i tako dalje za bezbroj drugih stvari. Koje bi se priče mogle ispričali 
o tako sablasnim, tako nezanimljivim bićima? 

Neobična je reč koja ih označava, njih ili njihovu moć: numen. Doslovni 
smisao je prosto »klimanje glavom«, ili pre, pošto je u pitanju pasivni oblik, »ono 
što je posledica čina klimanja glavom«, baš kao što flamen znači »ono što je 
posledica čina duvanja«, to jest udar vetra. Reč je počela da označava »proizvod ili 
izraz neke moći«, — a ne, to valja imati na umu, samu moć. U doslovnom smislu, 
bogovi, a katkad 1 druge nadljudske sile imaju numen; ali kako se njihov smisao 
svodi upravo na 10, da imaju numen, često se događa da su označeni tim imenom, 
naročito u množini, numina. Sa razvojem teološke misli u Rimu, reč poprima uzvi- 
šenije značenje, označava »božanstvo«, »boga«; ali nas ta faza u njenom razvitku 
za sada ne zanima. 

Ali, da bi se zamislio neki duh, bilo koje vrste, naročito ako ne čini ništa 
uzvišenije osim što povremeno seljacima daje moć da uspešno nađubre polja, što je 
činio Stercufius, može se reći da nije potreban veliki napor apstraktnog mišljenja. 
Doduše, rimski sveštenici teolozi dočepali su se tih starih numina, umnožili su ih i 
razvrstali tako da se gotovo može reći da oni predstavljaju iscrpnu listu funkcija 
božanstva uopšte. Ali, možemo se vratiti mnogo ranije u njihovu istoriju, do jedne 


3 Imao sam više rasprava, ne baš prijatnih, sa tim autorom, posebno RHR. 133, zara 
48. str. 241—243; DL. 1956, str. 41 in. 21 118—123. 


^ Razmotrio sam IV poglavlje te knjige u »Maiestas et grauitas, de quelques dijete 


entre les Romains et les Austronésiens«, RPh. 26, 1952, str. 7—28 (preštampano u /R. str. 
125—152): otuda rasprava: H. Wagenvoort, »Grauitas et maiestas«, Mnem. 4. S., 5, 1952. str. 
287—306; G. Dumézil, »Maiestas et grauitas«, II, RPh. 28, 1954, str. 19—20; upor. O. 
Hiltbrunner, »Vir grauis«, Festschr. A. Debrunner, 1954, str. 195—206, J. Ph. Lévy, »Dignitas, 
grauitas, auctoritas testium«, Studi in onore di Biondo Biondi, II, 1963, str. 1—94. Uskoro ću 
razmotriti druga dva poglavlja knjige Roman Dynamism. 

5 »Observations sur l'un des éléments primordiaux de la religion romaine«. Lat. 6, 1947, 
str. 297—308. Ove stranice su veoma naivne i pokazuju koliko je autor bio slabo pripremljen 
za izučavanje rimske religije upravo onda kada je dao svoj prilog Mani. 

mnogo primitivnije faze: oni tada nisu bili ništa više od neobradenog pojma mane, 
koja se nalazila na nekom mestu ili u nekom materijalnom predmetu. 


U jednoj kasnijoj knjizi, Ancient Roman Religion (1950), str. 21—22, 
on je mislio da može tačno da odredi kako su stari Rimljani, polazeći od 
toga pojma numen-mana, došli do ličnih bogova: 


Pošto numen nastaje na različitim mestima, vezuje se za različite osobe i stvari, 
nije bilo neobično što su njegove pojave pokazivale nejednake stupnjeve moći. Ako 
su bile snažne, a naročito ako su se događale redovno, ljudi su sasvim prirodno 
zaključivali da su one proizvod neke ličnosti obdarene velikim numenom i voljne da 
ga potroše u korist onih koji umeju da joj se obrate na odgovarajući način. Ta ličnost 
je bio bog ili boginja, a što se tiče prirode te vrste bića, čini se da Rimljanina, 
prepuštenog sebi, ona uopšte nije zanimala. | 


Pre nego što ispitamo ovu tezu i glavne podatke koji su navedeni u 
prilog njenom postavljanju, valja podsetiti na dve činjenice, bitne za izuča- 
vanje religija. 

Prva je da, u svim religijama, čak i onim najvišim, svi vernici ne samo 
da ne stavljaju svoju veroispovest u istu ravan, već i uočavamo, u istom 
razdoblju, u istom društvu, široku skalu »tumačenja«, koja često idu od 
čistog automatizma do najtananije mistike. G. Mirča Elijade izvanredno je 
formulisao to zapaZanje:ó 


Upotreba svetog je, sama. po sebi, dvosmislena radnja, u tom smislu što se 
sveto može iskusiti i istaći bilo na religijskom nivou, bilo na magijskom nivou, a 
da onaj koji ga upotrebljava nema nužno sasvim jasnu svest o onome što čini: ono 
je kultni čin ili magijska radnja. Uostalom, koegzistencija magijskog i svetog unutar 
jedne iste svesti veoma je česta. Isti Australijanac koji zna da postoji vrhovno Biće 
(Daramulun, Bajame ili Mungangao), vrhovno Biće koje boravi na nebu i koje on 
priziva za vreme ceremonija osvećenja, isti Australijanac revnosno koristi magiju, 
magiju u kojoj nije prisutan nijedan od ovih bogova. Hrišćanin naših dana moli se 
Isusu Hristu i Svetoj Devi Mariji, što ga ne sprečava da upotrebi, s vremena na 
vreme (na primer, ako je velika suša) svete slike u čisto magijske svrhe (tako se 
smatra da polivanje svetih kipova donosi kišu, itd.). 


Još više: iste osobe, i to najobrazovanije, prema okolnostima, »vrše 
verske dužnosti« na različitim nivoima, čas sa prosvetljenjem teologije, čas 
sa običnim poverenjem, često detinjastim, u efikasnost njihovog gesta ili 
njihove reči. Tako, sve dok postoji, religija, ma kakva ona bila, neprestano 
stvara stavove, predstave koje, ne samo na izgled, nego 1 u stvarnosti, mogu 
da se izjednače, po jednostavnosti, sa predstavama primitivaca i da ih pre- 
vaziđu. Kad god uočimo ove činjenice, moramo izbegavati da u njima 
neizbežno vidimo ostatak, a još manje koren, trag nekoga stanja iz koga je 
sve ostalo proizašlo. Ono što je prvobitno sa stanovišta tipologije, ne mora 
biti takvo i u hronološkom pogledu. Bez sumnje bi bilo bolje govoriti o 
»sirovim« ili »nižim« oblicima, ne unoseći u te reči pejorativnu primesu. 


6 Les techniques du Yoga, 1948, str. 227. 

Druga činjenica, koja dopunjava prethodnu, a koju izučavalac mora 
imati na umu, jeste da je konkretan aparat kojim religije materijalizuju 
nevidljivo ili sa njim opšte ograničen. Da bi doživeo svoju veru, čovek ima 
na raspolaganju samo čulne organe, nekoliko zglobova i nekoliko otvora, a 
za predstavljanje predmeta te vere, samo svoje rukotvorine. Uskoro ćemo se 
vratiti predstavama, a ovde razmatramo samo gestove. Kum i kuma, za 
vreme krštenja, dodiruju svoje kumče kao što je rimski poglavar dodirivao 
dovratak hrama koji je posvećivao. Pričesnik guta hostiju kao što, u gomili 
najraznovrsnijih kultova, vernik guta svetu hranu, životinjsku ili biljnu. Sveš- 
tenik koji daje pričest šamara onoga koji ga prima kao što je Rimljanin, u 
oslobađanju festuca, udarao šamar onome koga je oslobađao, kao što su, u 
indijskoj kraljevskoj ceremoniji, brahmani udarali kralja. Itd. To ne znači da 
su, tu i tamo, nivo, namera, pa i ceremonijalni mehanizam isti. Postoji 
znatna razlika u ideološkom supstratu euharističkog pričešća između katolika 
koji veruje u stvarno prisustvo i protestanta koji u Tajnoj večeri vidi samo 
sećanje; još veća je razlika između duhovne koristi koju obojica očekuju od 
svoga čina, i fizičkog, rasnog okrepljenja koje, kako se smatra, totemska 
hrana donosi onome ko je jede. Sumnjam da kum i kuma zamišljaju da 
prenose neki fluid bebi koju dodiruju: njihov gest prosto pokazuje da oni. 
govore, da se obavezuju u njeno ime; on nije delotvoran, nego simboličan. 
G. Vagenfort je napisao čitavo jedno, veoma zanimljivo poglavlje čiji je 
predmet contactus, ritualni gestovi u rimskoj religiji koji sadrže dodir. Ali 
ako je mogućno da gest posvećivača hrama (postem tenere) prenosi neku 
snagu, sumnjam da je to slučaj sa gestom generala koji polaže deuotio i 
koji, pored drugih elemenata složene režije (veo na glavi, ruka na bradi), 
stoji uspravno sa kopljem. Treba dakle biti oprezan prilikom tumačenja 
nekog ritualnog gesta koji jasni i pouzdani tekstovi ne komentarišu, što je, 
nažalost u Rimu uobičajena stvar. 

Uz ovu konstataciju, ne sporimo da mnogi elementi naše rimske doku- 
mentacije doprinose davanju »prvobitnog« izgleda religiji. Jedni se odnose 
na pojedinačne bogove, drugi na opšti tip bogova. Prvi, koje naročito ističe 
škola H. Dž. Rouza i koji se tiču Marsa i Jupitera, nisu uostalom i najupe- 
Čatljiviji. | 


Ako sledimo te autore, Mars je u početku bio samo koplje a Jupiter, 
barem u jednom od svojih glavnih vidova, kamen, a obadva predmeta nose 
u sebi znatne zalihe mane. Mi ćemo se ograničiti na razmatranje Marsovog 
slučaja i njegovog koplja, ili njegovih kopalja. Tu postoje dve vrste činje- 
nica.? | 

S jedne strane, u Rimu, kao i u drugim latinskim gradovima, sačuvana: 
su mnoga hasta(e) Martis koja su se, ponekad, micala sama od sebe, praveći 
verovatno buku, 1 tako najavljivala opasne događaje. Prema zvaničnim po- 


7 Razvijam, korigujući je, raspravu iz mojih DJE. str. 111—117. Dobra kritika numena- 
mane od S. Weinstocka pojavila se u JRS, 30, 1949, str. 166—167; jedna druga, čiji je autor 
P. Boyancć, u Journal des Savants, 1948. str. 69—78. i u L'information littéraire, maj—juni 
1955, str. 100—107 (uneto u Etudes..., str. 2—7 i 17—26). 

pisima čuda, istoričari često beleze: hastae Martis in Regia sponte sua motae 
Sunt. — 

Sta znače reči sponte sua? Primitivisti ih tumače u strogom smislu: 
svojom vlastitom snagom, svojom manom, bez božanskog uplitanja, koplja 
trepere, zadržavajući u samoj istoriji predeističku predstavu, koja svedoči o 
vremenu kada se lični bog još nije bio odvojio od mane oružja. Ma kako 
shvatili sponte sua, izvođenje je neopravdano. Moguće je. naime, da koplja 
trepere »sama od sebe«, u doslovnom smislu reči. Ali bi tada to verovanje 
prosto spadalo u područje predstava koje je poznato u religijama prilično 
udaljenim od primitivizma. U Skandinaviji, na primer, na kraju paganskog 
razdoblja, Saga o Njalu (30, 21) govori o Halgrimovom čarobnom koplju, 
koje je treperilo i ispuštalo zvuk kada je trebalo da se dogodi ubistvo, »tako 
je velika bila moć — náttára (Zauberkraft. označena latinskom rečju natu- 
ra!) — koju je ono imalo«. Kao i to koplje, hastae bi prosto bile magijski 
predmeti i ta banalna konstatacija ne bi ništa više saopštavala o evoluciji 
teologije, o Marsovom poreklu, nego što samonikli zvuk koplja osvetljava 
poreklo bogova rata, Odina i Tora. Međutim, pošto su koplja uvek predstav- 
ljena kao »koplja boga Marsa«, ličnog boga, za koga je teško poreći da ima 
neke veze sa borbom, nameće se drugačije tumačenje. Reči sponte sua, u 
katalozima čuda, ne označavaju isključivanje uplitanja nevidljivog boga, već 
samo uplitanja ljudi i svakog činioca, svakog opipljivog pokretača: one 
znače: »a da ga niko nije dodirnuo, niko pokrenuo«. Za ovu upotrebu ovoga 
izraza ne manjkaju paralele. U petnaestom pevanju Metamorfoza, Ovidije 
priča o rođenju Tageta, čovečuljka osnivača etrurskog vračarstva, koji je 
jednoga dana izašao iz grumena zemlje pred očima zaprepašćenog seljaka 
koji je obrađivao zemlju (st. 553—559). Jadni čovek, kaže pesnik, »ugleda 
usred polja kako se sudbonosni grumen (fatalem glebam) prvo miče sam od 
sebe, bez ičijeg podsticaja, zatim gubi oblik zemlje i poprima oblik čoveka, 
i odmah zatim počinje da otkriva sudbine«: 


sponte sua primum nulloque agitante moueri... 


Taget se rađa kao miševi, za koje se verovalo da ih stvara zemlja. Ali, 
u prvoj fazi postupka, pre nego Sto se grumen u neku ruku porodi, zemljo- 
radnik vidi samo jedno: neobjašnjivo kretanje toga grumena, nullo agitante, 
a da ga nikakvo ljudsko biće, iz našega sveta, nije dodirnulo. Sponte sua 
samo udvaja nullo agitante i očigledno ne isključuje ono što dokazuje druga 
faza postupka, odnosno da je, iznutra, neko, malo natprirodno biće, uzdrmalo 
grumen. Isto se može dogoditi i sa »spontanim« kretanjem kopalja, koja 
pokreće nevidljivi Mars. Više podataka upućuje na to tumačenje. naročito 
ovaj. Tit Livije (22, I, 11) priča da je, neposredno pre katastrofe na jezeru 
Trazumen, u Falerijima, sortes sua sponte attenuatas unamque excidisse ita 
scriptam: »Mauors telum suum concutit«. U pitanju je očigledno neka opo- 
.mena, neka pretnja ista kao ona koja se oseća u Rimu ili Lanuviju (Liv. 21, 
62, 4: Junonino koplje) ili u Prenesti (Liv. 24, 10, 10), kada se koplje, ili 
koplja, pomerilo; samo, u Falerijima se primetno 1 »sami od sebe« pomeraju 
štapići dok se kretanje koplja (telum) nevidljivog Marsa, koje je nevidljivo, 
ne zapaža, nego otkriva; ali, zato se otkriva 1 podstrekač toga kretanja: to 

je sam bog. Verovatno je dakle da je, u Rimu, gde je samo bog nevidljiv 
a koplja su vidljiva, opet on taj koji ih pokrece kada se ona »sama od sebe« 
kreću. Ukratko, kretanje kopalja je ili vezano za magiju koja se, svuda i u 
svako doba, nadovezuje na religiju, ili se objašnjava, u jeku »deizma«, 
Marsovim delovanjem. Ni u jednom ni u drugom slučaju, ništa ne nagoveš- 
tava da je to ostatak »predeizma«, trag jedne koncepcije koja prethodi Marsu 
i iz koje je Mars proizašao. 


Druga činjenica u vezi sa Marsovim kopljem, iz koje primitivisti izvla- 
če dalekosežne zaključke, jeste obredni čin koji je vršio general pred polazak 
u rat (Servius, Aen. 8, 3). On je odlazio u svetiliste toga boga u »kraljevskoj 
kući«, pokretao svete štitove koji su se tu nalazili, zatim koplje na samome 
kipu, hastam simulacri ipsus, govoreći: »Mars, uigila!« Veoma je verovatno, 
kao što su neki ukazali, da je Servije davao dekor obreda u jednom relativno 
novom obliku: ranije Mars nije imao više kipova nego drugi bogovi. To je 
dakle moralo biti, ne koplje u ruci nekog simulacruma koji dodiruje general, 
već izdvojeno koplje, koje je samo sebi dovoljno. To je dovelo do zaključka 
da se ili, u početku, Mars nije uplitao i da se sve događalo između generala 
i koplja obdarenog manom, ili da je samo koplje bilo Mars, da je, evoluci- 
jom, upravo proizvelo jednog bledog ličnog boga još nedovoljno odvojenog 
od njega. Ohrabruje nas Plutarhov tekst (Rom. 29, 2) koji kaže, u jednoj 
kratkoj i loše sastavljenoj rečenici, da je Regia sadržavala koplje »koje su 
nazivali Marsom«, év oš tj Pryia čdopv ka0iópuuévov "Apta npooayo- 
pevew i jedan odlomak iz Arnobija (6, 11) koji, prema Varonu, beleži da 
su najstariji Rimljani imali pro Marte hastam. Na um kratkim naznakama i 
na generalovom gestu izgrađena je Marsova preistorija u tri faze: prvo je, 
nesvesno, koplje bilo ispunjeno manom kao akumulator elektricitetom; zatim 
je značaj te mane doveo do tvrdnje da u koplju obitava duh; najzad se taj 
duh odvojio od koplja i, postavši glavni, postavši bog, dobio ga kao oružje. 

Ovakvo tumačenje uveliko iziskuje tekstove. Dovoljno je pročitati, u 
celini, Arnobijev odlomak 1 paralelan odlomak iz Logos Protreptikos Kle- 
menta Aleksandrijskog (4, 46), pa da se shvati šta je Varon učio: ne da je, 
kod starih Rimljana, koplje bilo Mars, već da je zamenjivalo najbolju likov- 
nu predstavu Marsa. Varon, kaže Klement, izjavljuje da je, nekada, Marsova 
kultna slika rov Apéoc TO &óavov) bila koplje »zato što umetnici još nisu 
bili krenuli onim (za hrišćanskog doktora neugodnim) putem koji vodi pred- 
stavljanju bogova sa lepim licima«. Očigledno je da u svetlosti ovoga teksta 
treba shvatiti pro u tekstu u kome Arnobije nabraja mnoge narode kojima 
je neki predmet »služio« kao bog: lignum Icarios pro Diana, Pessinuntios 
silicem pro Deum matre, pro Marte Romanos hastam, Varronis ut indicant 
Musae atque ut Aethlius memorat; Arnobije uostalom odmah ponavlja razlog 
koji je, kao i Klement, preuzeo od Varona: ante usum disciplinamque ficto- 
rum pluteum Samios pro Junone: Samljani su se zadovoljavali pločom »u 
ulozi« Junone, na mestu Junone, sve dok nisu stekli naviku 1 tehniku obli- 
Kovanja.? 


8 Upor. još Justin. 43. 3, 3: nam et ab origine rerum pro signis immortalibus ueteres 
hastas coluere, ob cuius religionis memoriam adhuc deorum simulacris hastae adduntur. 

Biće potrebno da se jednoga dana vrati u istoriju religija danas tako 
potcenjen, a ipak veoma važan pojam simbola. Simbolizacija je pokretač 
svake misli, svakog govornog ili gestualnog izražavanja. Ona omogućava 
ako ne da se iskaže, a ono da se nagovesti, obuhvati priroda stvari, zame- 
njujući krutu i prostu vezu istovetnosti, »biti«, gipkijim odnosima: »ličiti 
na«, »imati kao glavno obeležje ili sredstvo«, »podsećati pomoću značajnog 
povezivanja ideja«. Takav je krst u mnogim bogomoljama, osnovno raspeće 
na kome nije predstavljen Hrist, već samo dva komada drveta postavljena 
upravno jedan na drugi. Viđena spolja, od strane nekoga ko ne poznaje 
hrišćanstvo ili hoće da mu se naruga, kako će biti ocenjena pobožnost, često 
vatrena, čiji je predmet ovaj krst? Kao raznoliki »dendrolatrijski« skup:? ta 
drva su, reći će neko, sveta, ona emituju manu, itd. No, mi dobro znamo 
da je u pitanju nešto drugo: najprostiji krst dočarava Hristovo stradanje, 
ustrojstvo spasenja, od utelovljenja do iskupljenja, Adama sa drvetom greha 
i Isusa sa drvetom iskupljenja. Zanos molitelja ne ide ka materijalnom 
predmetu, već ka istorijskim realijama i dogmama koje Jevanđelje i teologija 
vezuju za stradanje na Golgoti. Komadi drveta samo su pomoćno sredstvo, 
način podsećanja, koji je dragocen pa čak i svet ukoliko je ono na šta 
»podseća« dragoceno i sveto. Ovo razmišljanje ima sasvim opštu vrednost. 
Kao što su Samljani, pre nego što se razvila umetnost, imali ploču, pluteum 
pro Junone, tako su i u najstarijoj Sparti Dioskuri bili predstavljeni dvema 
pločama: óókava: uprkos mišljenju koje se povremeno izražava, tu nećemo 
videti poreklo božanskih blizanaca, koje je stvorio ovaj fetiš. Velika raspro- 
stranjenost kulta blizanaca — spartanski kult je samo njegov poseban slučaj 
—, čini ovo tumačenje sasvim neverovatnim. Nasuprot tome, lako ćemo 
prihvatiti, shvatajući ih onako kako su svuda shvaćeni, da su dva mladića, 
dva brata ljudskoga tipa, izrazila suštinu pojma — postojanje para — napo- 
rednim postavljanjem dveju prečaga.!“ 

Zašto prvi Rimljani nisu likovno predstavljali Marsa, a ni druge bogo- 
ve?!! Prema Varonu, videli smo, to je samo zbog nedostatka umetničke 
zrelosti. To može biti, kao kod Germana koje je opisao Tacit, iz poštovanja, 
iz osećanja da je svako predstavljanje, kao 1 svako »stavljanje u hram«, 
zarobljavanje. To najzad može biti i zato što oni nisu osećali potrebu za 
tim: ne treba postavljati, kao nužne i recipročne ekvivalente, »ličnost = 
kontura«, »antropomorfizam = likovno predstavljanje«: mnogi narodi zami- 
šljaju bogove ljudskog tipa, čak znaju da taj i taj bog ima tu i tu osobenost, 
tu 1 tu fizičku nakaznost, riđu bradu, tri oka, ogromnu ruku, a ipak ne 
izražavaju to znanje slikama od drveta, gline ili kamena. Međutim, pošto 
može biti korisno, za prinošenje žrtvi, na svetim mestima, da se jasno označi 
prisustvo tog nevidljivog bića, bez mogućnosti da se ono pomeša sa drugi- 
ma, ljudi se služe predmetom koji dovoljno ističe njegove bitne crte, koji 

9 Pozajmljujem reč iz jednog od najlošijih opisa koji su ikada načinjeni o nekoj religiji 
prema čisto arheološkom dosijeu: G. Glotz, La civilisation égéenne, 1923, str. 263—295. 

10 Vid. značajnu studiju: K. Schlosser, Der Signalismus in der Kunst der Naturvólker, 
1952. 


I! Uostalom treba biti oprezan kada je u pitanju neikoničnost najstarijih Rimljana: P. 
Boyancé, REA, 57, 1955, str. 66—67, sa bibliografijom (Etudes..., str. 270—271). 

ga simboliše: u Rimu, to će biti vatra sa ognjišta za Vestu, kremen, kamen 
iz koga izbija munja za Jupitera koji šalje gromove, koplje za ratnika Marsa. 
Tako sa svih strana rastrzana, rečenica iz Romulovog života izmiče posed- 
nicima mane: »Stari su nazivali Marsom« koplje koje se nalazilo u »kra- 
ljevskoj kući«... Nisu li ove reči prosto aluzija na obred u kome je sam 
zapovednik, is qui belli susceperat curam, mlatarao kopljem govoreći »Mars 
uigila«, obraćajući se ne simbolu, nego bogu preko njegovog simbola? 
Siguran da će biti shvaćen, ne predviđajući H. Dž. Rouza, Plutarh je to 
sročio na brzinu, ne vodeći računa ni o nijansama ni o stilu; on je čak tri 
puta za redom ponovio u nekoliko redova glagol zpooayopevew: da li druga 
upotreba — ona na kojoj počiva predeistička dedukcija — predstavlja nešto 
više od pribliZnosu? Ništa drugo, u mnogobrojnim beleškama koje je ovaj 
autor, poštujući božanstvo, prikupio o rimskoj religiji, ne upućuje na prede- 
izam, ne rastače boga u fetišu, ne nagoveštava da je oživljavanje nekog 
predmeta stvorilo neki božanski pojam: da li je ona izuzetak? Sto se mene 
tiče, ja mislim da bi Plutarh bio neugodno iznenađen kada bi mogao da vidi 
kakvu je sudbinu doživelo ono što je on na brzu ruku napisao. 

Marsovo koplje i, paralelan slučaj, koji se isto tako može odbaciti, 
Jupiterovi kremeni (Juppiter Lapis), glavni su argumenti primitivista. Sve 
drugo što su oni stvorili, ili je pogrešno protumačeno, ili prosto dokazuje, 
što im se lako priznaje, da su u Rimu postojali religijski činovi koji su 
veoma ličili na magiju. 

Što se tiče interpretatio romana melanežanske mane kao numena, ona 
danas izgleda tako nepodesna, posle toliko oštrih kritika, da je sam njen 
autor, u jednom kasnijem članku, izjavio da ona nema značaja, pošto su 
važne samo činjenice a ne njihov naziv.!" On je uostalom brzo zaboravio 
svoju palinodiju i, sve do svoje smrti, smelo upotrebljavao numen u smislu 
koji mu je on nametnuo. Drugi čine isto to. Ako izgleda da njegova upotreba 
postaje reda, knjige, koje su uostalom izvanredne, ipak i dalje govore, na 
kraju stranice, kao omaškom, o numenu, u republikansko doba, kao o »oso- 
bini« koju ima neki bog ili čak neka stvar. Vredi dakle ovde kratko izložiti 
jedan veoma jasan i odavno ustanovljen dosije, pošto je suština već izražena 
u lepom članku T. Birta »Zu Vergil Aeneis, I, 8: quo numine laeso«, BPhW. 
38, 1918, kol. 212—216, 1 pošto je Fr. Pfister, u svojoj monografiji u 
Pauli-Visovinoj Real-Encyclopádie (XVII, 1937, kol. 1273—1291), pre nego 
što će u zaključku prihvatiti, suprotno svakom očekivanju, manističku tezu, 
napisao najbolju istoriju te reči. | 

Preovlađujuća činjenica je da, čak ni u Avgustovom. dobu, uključujući 
i Cicerona, reč numen nikada nije upotrebljavana sama, nego uvek sa geni- 
tivom imena nekog boga (Jouis, Cereris; dei, deorum) ili izuzetno, po. 
analogiji, imena nekog znamenitog božanstva ili neke zajednice (mentis; 
senatus, populi Romani).? U tim izrazima, ono ne označava osobinu koja 


I? » Numen and Mana«, HThR. 1951, str. 109—130. Bez primera je da dominantni pojam 
neke religije nema svoj izraz u jeziku vernika te religije. 

13 Manisti ponekad navode jedan Lucilijev odlomak (u Nonius, str. 35), ali je tu numen 
korekcija za nomen iz rukopisa, koje je međutim prihvatljivo; vid. na kraju Latte, str. 57, n. 
2, 1 upor. H. Wagenwoort, Roman Dynamism, str. 74, no. 1, u gl. IIT. »Numen«. 

je svojstvena bogu, već izraz neke posebne volje toga boga. U tom pogledu 
odgovara svojoj etimologiji: numen je izvedenica od indoevropskog korena 
*neu-, ali stvorena u samom latinskom a ne nasleđena iz indoevropskog (čini 
se da je grčko vevua paralelan oblik, ali nezavisan od njega, a uostalom i 
sinonim); no u latinskom. ma kakve bile njegove vrednosti u drugim jezi- 
cima, taj koren (adnuere, abnuere) znači isključivo »izražajno klimati ili 
odmahivati glavom, a zatim, proširivanjem značenja, davati znak da bi se 
nešto potvrdilo ili odbacilo«; numen dictum a nutu, lepo objašnjava Varon 
(L. L. 7, 85). a molba koju Tit Livije (7, 30, 20) pripisuje kampanskim 
poslanicima pred rimskim Senatom više je od zvukovne igre: adnuite nutum 
numenque uestrum Campanis et inbete sperare incolumen Capuam futuram. 
Vagenfortov pokušaj da numenu da opšti smisao »kretanja«, prema značenju, 
uostalom netačnom, koje on pripisuje korenu nav- u vedskom, bio je dakle 
unapred osuđen na neuspeh. Ne spasava ga ni Lukrecije, 3, 144 (cetera pars 
animae... ad numen mentis momenque mouetur), kod koga numen i nomen 
nemaju isto značenje, pošto jedno označava izraženu odluku nezavisne mens, 
a drugo kretanje u koje se ona upustila (može se prevesti: »ostatak duše 
poštuje odluke uma i sledi njegovo kretanje«). Tek je sa piscima iz Avgu- 
stovog doba, preko značenja »božanska moć«, koje je kao integral pojedi- 
načnih volja boga, numen postao s jedne strane poetski sinonim za »boga«, 
s druge strane oznaka svake pojedinačne prouinciae koja sačinjava složeno 
područje nekoga boga, a na trećem mestu izraz onoga što je najtajanstvenije 
u nevidljivom. Za donošenje suda o religiji iz kraljevskih 1 republikanskih 
vremena, ova objašnjenja nemaju značaja. Ipak valja napomenuti da Vergi- 
lije često poštuje izvorni smisao; na primer u stihovima na početku Eneide 
(!, 2—11) koji su bili polazna tačka studije T. Birta: 


Musa mihi causas memora, quo numine laeso 
quidue dolens regina deum tot uoluere casus 
insignem pietate uirum tot adire labores 
impulerit. Tantaene animis caelestibus irae? 


numine laeso ovde može značiti samo »Junonina volja koja nije poštovana« 
(upor. numen uiolare u Lucr. 2, 614; temerata voluntas u Ov. Met. 9, 267). 
Isto tako, u sedmome pevanju (383—384), kada se Latinjani odlučuju da 
zarate sa Trojancima, pesnik napominje da oni to čine contra omina, contra 
fata deum, peruerso numine: to jest suprotno znacima koji su im bili upu- 
cent, suprotno izjavama bogova 1 postupajući suprotno volji koju su ti bo- 
govi izrazili (upor. Cic. Mur. 36, peruersa sententia). 

Ukratko. numen je nepodesan za ulogu koju mu je dodelio H. Dž. 
Rouz. Stare upotrebe, kao i etimologija, potvrđuju naprotiv primat pojma 
ličnog boga: vekovima je numen bio samo numen dei, izražena volja nekoga 
boga. 

Ovde treba istaći jednu prostu činjenicu, na koju se pod uticajem 
primitivističkih škola, posebno predeističke, gotovo zaboravlja: postoji na 
latinskom reč deus, i to nije mala stvar. Još jednom srećemo indoevropsku 


pojavu. Reč se naime nalazi u većini indoevropskih jezika. Među indoiran- | 

skim jezicima, vedski ima rec devá »bog« i, ako je, u avestskom, posle 
velike reforme, dačva postalo ime demona koji su neprijatelji bogova (de- 
mona koji su uostalom lični), nedavno je dokazano da je, kod Skita, *daiva 
ostalo ime bogova.'^ Gali su govorili devo-, Irci día, Britanci de. U staro- 
skandinavskom, množina tivar je bila jedno od generičkih imena bogova, sa 
(naročito u složenicama) jednim neobičnim -ryr. Staropruski je imao deiwas, 
a litvanski diewas. U Italiji je poznato oskijsko deívaí »diuae«'^ a, od 
nedavno (u jednom natpisu u muzeju u Vićenci, koji je izučavao G. Mišel 
Ležen, venetsko zeivos.!* Značajna činjenica je da, svuda gde se može tačno 
odrediti njegov smisao, *deiuo- označava pojedinačno, lično, potpuno utvr- 
đeno biće, — što označava i na latinskom (deus; množina diui, obično 
svedena na dii, di, na kome je ponovo stvoreno diuus; ak. pl. deiuos je iz 
takozvanog natpisa iz Duena). Ovaj sačuvani termin dovoljan je da sruši 
predeističku konstrukciju, pošto dokazuje da su ne samo najstariji Rimljani, 
nego i njihovi indoevropski preci već imali tip božanstva koji pred nama 
pokušavaju da izvedu iz pojma koji odgovara mani, iz onoga numen koje 
je izmenilo svoj smisao. Ili ćemo prihvatiti da su taj pojam najstariji Rim- 
ljani, koji su ga prvo imali u indoevropskom značenju »ličnog boga«, dis- 
kretno sačuvali, ne upotrebljavajući ga, u fazi okretanja mani, da bi ga 
kasnije obnovili, u njegovom starom značenju, kada su ih nova razmišljanja 
O mani-numenu vratila ideji o ličnim bogovima? Dovoljno je izložiti ovu 
evolutivnu shemu pa da se shvati njena apsurdnost. Bolje je prihvatiti činje- 
nicu ne izvrćući njen smisao: Indoevropljani koji su postali Rimljani sačuvali 
su bez prekida, bez krize, shvatanje, koje je postojalo 1 pre njihovih seoba, 
a na koje svuda ukazuje, u praskozorje istorije, ono što je fonetski dovelo 
do *deiuos. 


14 »A propos de quelques représentations folkloriques des Ossčtes, 2, *daiva en ossčle«, 
Paideuma 7 (Festg. H. Lommel), 1960, str. 47—48. 

I* Na umbr. deueia »diuinam« (u znacenju »deorum«). 

16 Hetitski ima šyuš (gen. šyunaš) »bog«, koje je H. Pedersen objasnio pomoću *dyeu-: 
J. Friedrich, Hethitisches Wörterbuch, 1952, str. 194—195; upor. šiwatt- »dan«, luvitsko TTwat-, 
palaitsko Tiyaz »Sonne(ngott)« (*dyéu-att-); najzad, E. Laroche, »Les noms anatoliens du 
'dieu' et leurs dćrivćs«. Journal of Cuneiform Studies 21, 1967. str. 174—177. Odgovarajuca 
reč pronadena je u lidijskom (R. Gusmani. Lydisches Worterbuch, 1964, str. 92: civ-, odakle 
pridev ciovali »božanski«). 

IV. TIP RIMSKIH BOGOVA 


Ostali argumenti primitivista ne odnose se na preistoriju ovoga ili 
onoga boga niti na upotrebu neke stručne reči; oni se vezuju za opšti tip 
najznačajnijih rimskih bogova, a naročito za gomilu drugih. Manje precizni, 
pozivaju nisu sporne. Oni čak dobro prikazuju Rim u odnosu, na primer, na 
grčke religije. Treba ih samo pravilno protumačili. 

U glavnim crtama, ako ostavimo po strani sve što on duguje Grčkoj, 
šta nalazimo u svetu rimskih bogova? Pre svega izvestan broj bogova sa 
relativno jasnim konturama, odvojeno poštovanih, ali bez potomstva i bez 
braka, bez pustolovina i skandala, bez odnosa prijateljstva ili neprijateljstva, 
to jest bez mitologije; neki od njih, veoma mali broj, očigledno najvažniji, 
često su prisutni u verskom životu; drugi su raspoređeni po kalendarskim 
mesecima i gradskim četvrtima, jedanput godišnje aktualizovani prinošenjem 
žrtve a da se katkad ne zna (kao što je slučaj sa julskim bogovima) kakvu 
uslugu mogu da učine. Oko njih, u rimskom prostoru i vremenu, neograni- 
Cen broj mesta ili trenutaka otkrio je 1 otkriva 1 dalje da se u njima krije 
moć: Rimljani tako osećaju, sa svih strana, budno prisustvo koje potpomaže 
ili onemogućava njihove poduhvate, prisustvo ljutitih ili predusretljivih ta- 
janstvenih bića koja ljubomorno čuvaju svoju tajnu i koja oni čak ne znaju 
ni kako da nazovu. Najzad, naslućuje se mnoštvo malih grupa, malih veoma 
povezanih ekipa, čiji se svaki član gotovo svodi na ime koje nosi, odredbu 
koja ga zatvara u skučeni opis neke funkcije, u neku radnju ili deo radnje; 
oni se doduše gotovo i ne pojavljuju u literaturi, ali su izučavaoci Antike, 
naročito Varon, sačinili njihove spiskove kojih se dokopala hrišćanska po- 
lemika. Ove tri kategorije božanstava nisu čak ni tako različite kao što to 
nagoveštavaju raniji opisi: više bogova iz prve kategorije gotovo da nema 
ništa više ličnosti od njihovog imena, koje je ponekad kolektivno ime, koje 
postoji na drugačiji način od skromnog kulta koji im se iskazuje. Tako da 
one, svojim uzajamnim prožimanjem, daju rimskom panteonu izgled sveta 
gotovo nepomičnih senki, sumračne gomile iz koje je uspeo da se izdvoji 
samo mali broj još bledih božanstava, dok se druga, sva druga, jalova, 
zaustavljena u svome rastu, nedovoljno 1 retko pojavljuju. 

Taj neobičan utisak ne može se izbeći. Naviknuti na bogatu mitologiju 
Grčke, Indije, tolikih naroda koji se nazivaju varvarskim, teško nam je da 
zamislimo da se jedna mitologija toliko odvaja od priče, da se pobožne duše 
zadovoljavaju tim šturim nomenklaturama i znanjem koje je toliko skučeno 
da ne govori ništa čulima, a malo duhu. Tu mora da postoji neki urođeni 
nedostatak. I u iskušenju smo da prihvatimo da je rimsko društvo koje je, 
u pravu i politici, veoma rano pokazalo toliko oštroumlja, bilo, u oblasti 
religije, gotovo potpuno nesposobno da stvara, da izmišlja, da istražuje, da 
organizuje. 

Takvo zaključivanje bi bilo paradoksalno i razorno po istraživanje. Pre 
nego što ga prihvatimo, treba da odemo dalje od utiska, da ispitamo, jednu 
po jednu, činjenice koje mu idu u prilog, da potražimo razloge zbog kojih 
je, zapravo, taj inače normalan, pa čak i veoma obdaren narod, radije 
zadovoljavao svoje verske potrebe tim šturim oblicima nego bogatim 1 sjaj- 
nim oblicima za koje nije bio — on je to kasnije dokazao — ništa manje 
sposoban od drugih. Mi ćemo ispitivati, obrnutim redom od onoga kojim 
smo ih izložili, tri komponente božanskog osoblja, a pre svega male Son- 
dergotter kojima se toliko bavio sveti Avgustin.! 


Nekoliko grupa tih božanstava ostalo je slavno. Na primer ona koja 
upravljaju rađanjem ishranom, školovanjem deteta (Ciu. D. 4, 11 1 7, 3, 1); 
pošto su mu Vitumnus i Sentinus udahnuli život i dušu, Opis ga prihvata na 
zemlji, Vaticanus mu otvara usta za prvi plač, Levana ga podiže sa zemlje, 
Cunina ga neguje u kolevci, Potina i Educa mu daju da pije i jede, Paven- 
tinus brine o njegovim strahovima; kada ide u školu i vraća se iz nje, 
Abeona i Adeona se staraju o njemu pod nadzorom Junone. /terduca i 
Domiduca. 

Ili ona koja se, iz časa u čas, a ubrzo 1 iz minuta u minut, sve 
nametljivije, smenjuju da bi olakšala tragikomediju prve bračne noći. Domi- 
duk je već odveo mladu nevestu u muževljevu kuću. Domicije ju je u nju 
smestio, Manturna ju je zadržala do onog najdelikatnijeg trenutka, koji 
ovako izgleda (ibid. 6, 9, 3): 


...Ako je bilo apsolutno nužno da bogovi priteknu u pomoć u muževljevom 
poslu, zar nije bio dovoljan samo jedan bog ili samo jedna boginja? Zar nije bila 
dovoljna Venera, bez koje žena ne gubi devičanstvo? Ako kod muškaraca ima 
nečega od one stidljivosti koju bogovi nemaju, zar mladenci, na samu pomisao na 
sve te bogove i boginje koji su tu, a koji potpomažu njihovu stvar, ne osećaju 
zbunjenost koja će umanjiti žar jednoga a uvećati otpor drugoga? Uostalom, ako je 
boginja Virginiensis tu da bi se nevestin pojas razvezao, bog Subigus da bi ona legla 
sa mužem, boginja Prema da bi je ukrotila i suzbila njen otpor, čemu onda boginja 
Pertunda? Neka pocrveni, neka izađe, neka muž nešto učini, jer je krajnje nepri- 
kladno da taj posao radi neko drugi. Njeno prisustvo trpimo možda zato što verujemo 
da je ona boginja, a ne bog, jer ako bi ona bila muškoga roda, ako bi se zvala 


! H. Lindemann, Die Sondergótter in der Apologetik der Ciuitas Dei Augustins, Diss., 
München, 1930. 


41 


Pertundus, onda bi muž, da bi spasao ženinu čast, imao više razloga da zove u 
pomoé protiv njega nego porodilje protiv Silvana. 


Ali sveti Avgustin se obavestio kod ozbiljnih autora koji nisu imali 
nameru da se rugaju. Najiscrpnija lista, čija je jedna varijanta i njemu bila 
poznata (4, 8), potiče iz Libris iuris pontificii Fabija Piktora, preko Varona, 
koga navodi Vergilijev komentator (Serv. Georg. I, 21); to je lista posebnih 
božanstava čija imena izgovara Cererin flamin kada prinosi žrtvu toj boginji 
1 boginji Telus (quos inuocat flamen sacrum ceriale facies Telluri et Cere- 
ri?); svako od tih imena na -tor koja označavaju vršioca radnje odgovara 
određenom trenutku u obradi zemlje: Veruactor (za podmlađivanje ugarene 
zemlje), Reparator ili Redarator (za uzoravanje ugarene zemlje), Imporcitor 
(za oranje krupnim brazdama), /nsitor (za seme), Obarator (za površinsko 
oranje), Occator (za drljanje), Sarritor (za plevljenje). Subruncinator (za 
okopavanje), Messor (za žetvu), Conuector (za prenošenje), Conditor (za 
smeštanje u ambare), Promitor (za iznošenje iz ambara). U susednoj oblasti, 
kada arvalska braća vrše neke pokajničke obrede zbog drveća koje odnose 
iz gaja Dee Die, oni ih razlažu i obraćaju se odvojeno, o čemu govore sama 
njihova Acta, božanstvima Adolenda, Commolenda i Deferunda (183), Ado- 
lenda 1 Coinquenda (224): ova četiri božanstva, vraćena sa azbučnog na 
prirodni redosled svoga učešća, bila su vezana za krađu drveta, njegovo 
sečenje, obradu, spaljivanje. 

U ovim klasičnim primerima primitivisti prepoznaju najstariji oblik 
rimskih predstava o bogovima: bogovi sa određenijim obeležjima poticali bi 
iz grupa toga tipa u okviru nekog šireg ili važnijeg područja delovanja, ili 
na temelju grčkih uzora. To je svakako sasvim pogrešno. Specijalizovana 
božanstva, koja se uvek pojavljuju u grupi, s jedne strane, nezavisna božan- 
stva s druge strane, grade dve nesvodljive kategorije, koje odgovaraju raz- 
ličiim potrebama. Ne može se navesti nijedan primer, u istorijskom razdo- 
blju u kome su te liste ipak brojne, za unapređenje kojim bi neka ličnost 
Vervaktorovog ili Pertundinog nivoa postala božanstvo Cererinog ili Juno- 
ninog tipa. Ništa ne navodi na pomisao da je drugačije bilo u preistoriji. 
Katalozi na kojima se nalaze indigitamenta — jer se ova beskonačna nabra- 
Janja tako nazivaju — nisu rasadnici bogova, i božanstva koja oni okupljaju 
nisu toga lišena. 

Povodom ovih grupa nameće se više primedbi. Prvo, pojmovna zona u 
kojoj one deluju ograničena je: poznata indigitamenta vezana su samo za 


2 O ovome nizu, vid. J. Bayet. »Les Feriae Sementiuac ct les indigitations dans le culte 
de Cérés et de Tellus«. RHR. 137, 1950, str. 172—206. naročito str. 180, preštampano u 
Crovances et rites dans la Rome antique, 1971. str. 175—205. 

* Vid. reference i komentare u: Latte, str. 54. koji s razlogom napominje da ni imena 
ni obredi ne mogu biti stari. Ali ako je postojao drevni model imena. ne moramo. kao &to 
veruju Wagenvoort i Latte, da prevodimo: »(drvo) koje mora biti odneto (isečeno, itd.)«: ova 
imena pseudobožanstava skovana su sasvim slobodno i Deferunda može biti prosto, oživljen u 
ženskom rodu. bezliéni neutrum deferundum »treba deferre«; šta više, ako držimo do toga da 
ove reči pripišemo drevnom jeziku, ne treba zaboraviti da su, i na latinskom, oblici na -n-d-, 
imali veoma široku skalu značenja, koja nisu nužno bila pasivna: E. Benveniste. Origines de 
la formation des noms en indo-européen, I, 1935, str. 135—143. 

poljske radove i privatan život. Nema ih, na primer, u ratničkoj delatnosti, 
gde bi se lako shvatila veoma izražena podeljenost u rukovanju oružjem ili 
delovanju na bojnom polju. Ako Cererin flamin priziva Vervaktora 1 njegove 
drugove, ne vidi se zašto bi njegov kolega, Jupiterov flamin, čija se verska 
aktivnost odvija u svakom trenutku 1 o kome mnogo znamo, morao da radi 
sa takvim timovima. 

Zatim, u ograničenim zonama u kojima deluju, ta božanstva sigurno 
nisu značajna. Vervaktor 1 njegovi saradnici kao da nemaju nikakvih aktiv- 
nosti, pa prema tome ni postojanja, izvan flaminove molitve. Ne pominje ih 
ni Katon, zahvaljujući kome su nam poznati toliki ruralni obredi, ni bilo koji 
pisac, čak ni pesnik Georgika, ni autor Kalendara praznika, koji je učio od 
Varona, ni Ciceron iz teoloških rasprava. Sam Varon, koji ih je okupljao u 
svojim knjigama o religiji, više nema prilike da o njima govori u svojoj 
knjizi o zemljoradnji. Pre nego što su zainteresovala svetog Avgustina, 
božanstva bračne noći su mogla, bez polemičkog tona, pružiti priliku komi- 
čarima i satiričarima za dobre efekte; no, Plaut i Juvenal ne pominju ni njih, 
ni bilo koji drugi takav spisak. Kao da su te liste prizivanih božanstava 
ostale stvar nekolicine vršilaca žrtvenih obreda i nisu uticale na religiju 
drugih Rimljana ništa više nego što je na pobožnost prosečnog katolika 
uticala hijerarhija Anđela koju su razni Uvodi u misu predstavljali u više 
varijanti: Angeli atque Archangeli, Cherubim quoque ac Seraphim; ili: cum 
Angelis et Archangelis, cum Thronis et Dominationibus, cumque omni militia 
caelestis excercitus; ili: per quem maiestatem tuam laudant Angeli, adorant 
Dominationes, tremunt Potestates, Caeli caelorumque Virtutes ac beata Se- 
raphim socia exsultatione concelebrant. Indigitamenta i Uvodi imaju sasvim 
različito klasifikaciono načelo, ali, u oba slučaja, spisak ostaje stvar liturgista 
i teologa, a ne pripada živoj religiji. 

Na trećem mestu, mogućno je da je postojalo obilje takvih lista, po 
uzoru na neke stare, koje možda čak nisu ni one koje mi čitamo. Značajno 
je to što se, koliko nam je poznato, u drevnoj pesmi arvalske braće, sveš- 
tenika koji se bave poljima, ne pominje Vervaktorova ekipa, već samo veliki 
bogovi koji brane ili čuvaju klicu ili je iznutra »obrađuju«: Mars, Lari, 
Semoni. 

Najzad, u najpoznatijim slučajevima, liste indigitamenta pojavljuju se 
u podređenom položaju. Ne samo da božanstva koja se na njima nalaze 
nikada nisu predmet kulta, imaoci nekog posebnog svcšienika, već se Ver- 
vaktor i njegovi saradnici prizivaju preko Cererinog flamina, kada ovaj 
prinosi žrtvu boginjama Cereri i Telus. Šta drugo reći osim da ona pripadaju 


Cereri, da sudeluju, u pojedinostima 1 sporednim stvarima, u njenom radu u: 


celini, koji se sastoji u pospešivanju plodnosti polja? Isto tako. sveti Avgu- 
stin izričito kaže (Ciu. D. 7, 3, 1) da su, među božanstvima koja se bave 
decom, Abeona i Adeona, deae ignobilissimae, u obredu povezane sa Juno- 
nom, »izabranom boginjom, kraljicom, sestrom i ženom Jupiterovom«, a ono 
što znamo o Junoni, zaštitnici braka 1 porođaja, navodi na misao da se za 
nju u obredu vezuje i niz Virginiensis, Subigus, itd. 1 niz Opis, Vaticanus, 
itd. 

Ovih nekoliko primedbi nagoveštavaju razumno tumačenje koegzisten- 
cije bogova u pravom smislu reči i lista indigitamenta. Božanstva nižega 
reda koja su grupisana na jednoj od tih lista kao da su familia nekog 
»velikog« boga. Ja mogu samo da ponovim ono što sam u vezi sa tim 
predložio pre dvadeset godina:* 


U Rimu, kao i na drugim mestima, da bi se shvatilo društvo bogova, ne treba 
gubiti iz vida ljudsko društvo. Čemu nas ovde uči privatni i javni život Rimljana? 
U privatnom životu, pomislimo na one velike gentes koji imaju hiljade robova, 
familia urbana, familia rustica, robova od kojih je većina specijalizovana, pistor, 
oblonator, itd.; setimo se komičnih nabrajanja kao što je ono u Miles Gloriosus 
(603—698), gde se jedan muž žali zbog zahteva koje izražava njegova žena za 
vreme rimskog praznika Quinquatrus (Da quod dem quinquatrubus): ona mora da 
da novac svim mogućim vešlicama, kao što su praecantrici, coniectrici, hariolae, 
haruspicae, plicatrici, kao i svojim specijalizovanim sluškinjama: cer(i)aria, obste- 
trix, nutrix uernae, — i rimski gledaoci su se zabavljali tim živopisnim »zovam« 
kao i katalogom iz Aulularije gde u jedanaest stihova više nisu na delu famuli, nego 
zanatlije, okupljeni u službi i uz skute velikih gospi (508—522): stat fullo, phyrgio, 
aurifex, linarius, caupones, pataginarii, indusiarii, flammarii, uiolarii, carari, pro- 
polae, linteones, calceolarii, itd. 
to se tiče javnoga života u Rimu, tu su svi apparitores, lictor, praeco, scriba, 
pullarius koji prate visokog magistrata, svaki sa svojom posebnom nadležnošću, tu 
je calator sveštenika, pa nomenclator kandidata, itd. 

U takvom društvu, koje voli liste i preciznost, metodu i dobro raspoređen 
posao, bilo je prirodno da i pravi bogovi, veliki i mali, isto tako imaju, unutar svojih 
prouincia, pomoćnike nazvane prema samom činu koji su imali da izvrše u ime, ako 
smemo tako da kažemo, i za račun boga. I, pošto je jednom kalup ustanovljen i 
navika stečena, ta vrsta ličnosti se u svim dobima množila, noseći narodna imena, 
koja su ponekad »loše skovana« ili sa etimologijom koja je približna, kao što je to 
danas slučaj sa nekim proizvodima naših farmaceuta. 

Ovde ne treba govoriti o »primitivnom«, pa čak ni o nižem obliku religije: to 
je druga ravan, sa neodređenim božanstvima, povezana sa prvom i njome izazvana. 
To pogotovo, ponavljam, nisu veliki bogovi. Kao što pater familias ne može da bude 
»transformacija« pistora ili bilo kog drugog zanatlije na -tor koga ima u kući ili na 
imanju, kao što konzul ne može da se izdigne iznad nivoa svojih slugu, nego, 
naprotiv, rob mlinar, rob snabdevač, rob kolar, itd. postaje pater familias i oslanja 
se na taj položaj, i kao što lictor, guaestor, itd. podrazumevaju oblast, volju, ličnost 
konzulovu, tako i Cerera nije Vervaktorova, Reparatorova blagotvorna varijanta, itd., 
koja je proizašla iz gomile, nego naprotiv upravo te drugorazredne ličnosti podrazu- 
mevaju da iznad njih, sa širim ovlašćenjima i mogućnostima, prethodno postoji 
Cerera. 

I zar ćemo se čuditi što Rimljani nisu znali ništa posebno, lično, o Vervaktoru 
na primer, izvan njegovog delovanja? Isto tako bi trebalo da se čudimo što ne znamo 
ništa, čak ni njegovo ime, o lictoru kome je Brut ostavio svoje sinove, lictores 
kojima su Manlije ili surovi pobednici iz Kapue govorili, anonimno: »/, lictor, deliga 
ad palum!« U očima građanina, taj činovnik izaziva, u političkom životu, isto veoma 
ograničeno interesovanje kao Vervaktor i njegovi drugovi u Cererinom kultu. Ne 
treba zaključiti da Rimljani nisu bili kadri da prevaziđu shematski tip božanske 


4 DIE. str. 122—125. Zahvaljujem izdavačkoj kući Presses Universitaires de France za 
dozvolu da preštampam ovaj odlomak, kao i onaj na str. 49. 

ličnosti. Pre treba zaključiti, vraćajući stvari u njihov prirodni i istorijski okvir, i 
temeljeći se na uobičajenom paralelizmu nevidljivog i vidljivog, da su oni bili škrti 
u određenjima i da, iako su po uzoru na društveni život umnožavali stručnjake koji 
su pomagali bogovima, nisu zamarali svoju maštu, nisu gubili vreme zamišljajući ih 
i govoreći o njima više nego što je bilo potrebno.5 


Primitivisti navode druge vrste činjenica, gde im se čini da se pojav- 
ljuje teškoća koju su imali Rimljani da zamisle, da više nego naslute nekoga 
boga ili da ga odvoje od čulnih pojava u kojima se on ispoljava. 

Pre svega, često je postojala neizvesnost, koju su Rimljani prihvatali i 
koja kao da im nije smetala, u pogledu pola božanstava: liturgijske formule, 
sačuvane kod istoričara ili podražavane od strane pesnika, govorile su siue 
deus siue dea, ili nešto slično. Tako je, prema jednoj Servijevoj belešci (Aen. 
2, 351), na Kapitolu čuvan štit koji je nosio natpis: Genio Romae, siue mas 
siue femina. Još bolje, za božanstvo koje je svakako bilo staro, i značajno 
za seosku privredu kao i za nacionalnu istoriju, kakva je bila Pala, Rimljani 
nisu znali da li je bog ili boginja, i mišljenja su bila podeljena. 

Još veća neizvesnost postojala je u pogledu izvesnog broja lokalnih ili 

privremenih božanstava:* kada bi neki Rimljanin rekao genius loci, on bi 
izvukao sve što može da kaže o natprirodnom biću koje se posredno otkrilo, 
nekom neobičnom pojavom, na određenom mestu, i sa tom manjkavošću se 
miri. Naročito uverljive izgledaju specifikacije pojma Sudbine: Fortuna hu- 
ius diei (Cic. Leg. 2, 28) kojoj je posvećen hram za vreme vercelske bitke 
u kojoj su potučeni Cimbri, a koja, uostalom, u svojoj neodređenosti, liči 
na Fortuna uirilis, Fortuna muliebris i na tolike druge, čija su svetilišta 
prekrivala Rim. Ne dodirujemo li tu, u izrazu koji međutim hoće da bude 
dovoljan, granicu rimskog stvaranja u oblasti bogova, nesposobnost Rimljana 
da dočaraju, da tačno predstave biće koje ne vide? 
Istu stvar, najzad, izražavaju oznake bogova kao što je Aius Locutius: 
jednoga dana, jedan glas je govorio Rimljanima, najavljujući im važne do- 
gađaje u bliskoj budućnosti; oni su u njemu doduše, prepoznali saveznika 
onostranog, ali sve što su u vezi sa njim uspeli da zamisle, da izraze 
dvostrukim imenom izvedenim iz dva glagola koja znače »reći«, samo je to 
da je govorio, i ništa više. Šta sve ne bi izmislila, u sličnim okolnostima, 
bogata mašta Grka ili Indijaca! 

Ove činjenice su tačne, u glavnim crtama, ali su možda tendenciozno 
predstavljene, a naročito se mnogo bolje objašnjavaju izvan primitivističkog 
osvetljenja. Sve to nije izraz nemoći. Rimljanin je svakako mogao da odluči 
o polu nekog božanstva i, kao i Grk, kao i Indijac, o njemu izmisli priču. 
Ako to ne čini, to je zbog karaktera, zbog osobenosti duha koji mu, doduše, 
nije svojstven, ali koji je on razvio u jednoj neobičnoj stvari: opreznosti. - 
Pravnici po vokaciji, njegovi poglavari, njegovi pontifici znaju da su formule 
važne 1 da je nužno, u odnosima između ljudi i bogova kao i u međuljud- 


2 Pri sadašnjem stanju stvari, objašnjenje ne treba očekivati od etimologije reči nouen- 
siles (ili -sides) i indigetes. E. Vetter, »Di Novensides, di Indigetes«, /F. 62, 1956, str. 1—32. 
nije ubedljiv. , 

6 K. Latte, »Uber eine Eigentümlichkeit der italischen Gottesvorstellung«, ARW. 24, 
1926, str. 244—258. 

skim odnosima, da se ni za jedan slog ne premaši popis poznatih činjenica. 
Drugi su, pomoću reči, stvarali liriku, sanjarili, razrađivali; Rimljanin je, 
dugo vremena, radije sklapao tačne i korisne iskaze, a uglađenost te književ- 
ne vrste nije poetična. 

Na taj pravnički duh, unesen u kult i u celokupni verski život sa svojim 
ograničenjima i svojom jasnoćom, nailazićemo u ovoj knjizi, 1 to na više 
načina, od kojih će mnogi biti izraz opreznosti. U sporu, u parničnim 
spisima, u naporima advokata kao i u podnescima o tražbinama, valja biti 
cautus. Samo ime sudskog procesa i njegovog predmeta, causa, bez sumnje 
proizlazi iz toga korena, a sudija koji je morao da osudi ljude na smrt prosto 
kaže male cauerunt. Reč koja je naposletku počela da označava skup čove- 
kovih odnosa sa nevidljivim svetom, religiones, religio, bez obzira na eti- 
mologiju, u početku je označavala savesnost: ne polet, ni bilo koji oblik 
akcije, nego zaustavljanje, nemirno oklevanje pred pojavom koju treba pre 
svega razumeti da bismo joj se prilagodili. Tako su Rimljani veoma brzo 
odmerili vrednost, delotvornost reči u religiji. Jedan od prvih »mitova« o 
kome čitamo u opštepoznatoj verziji o poreklu jeste pogađanje Jupitera 1 
Nume, koje je u isto vreme i ispit kojim bog proverava da li je kralju poznat 
značaj rečnika i sintakse. Bog se loše izražava, daje priliku svome partneru: 
»Odseci glavu!«, kaže on. A Numa, na to: »Poslušaću, odseći ću glavicu 
luka u svome vrtu«. — »Ali ja hoću da odsečeš glavu čoveku!«, odgovara 
bog, ne određujući tačno šta hoće od čoveka, to je glava o kojoj je na 
početku govorio. Numa koristi drugu prednost: »Odseći ću dakle i krajeve 
kose«. Bog ponavlja svoju grešku: — »Ali od Zivoga!« — »Tome ću onda 
dodati ribu«. Jupiter tada biva ubeđen i nagrađuje tog briljantnog kandidata, 
daje mu, u neku ruku, svedočanstvo: »Dobro, kaže on. neka to budu pokaj- 
nički darovi mome gnevu, o smrtniče koji si dostojan da sa mnom razgo- 
varaš, o uir colloquio non abigende meo!«? (Ov. F. 3, 339—344). 

Takva je stalna briga Rimljanina u verskom kao i u društvenom životu: 
govoriti oprezno, ne reći ništa, a naročito ne upotrebljavati formulu koju bog 
saradnik ili njegov ljudski tumač može bilo da iskoristi na njegovu štetu, 
bilo da se zbog nje razgnevi, bilo da joj ne razume ili izmeni smisao. Ništa 
manje legendarna od razgovora Jupitera i Nume, ali ni manje otkrivačka nije 
čuvena priča o poduhvatu koji je omogućio Rimu da koristi predskazanja sa 
Kapitola. Kopajući da bi postavili temelje hrama Jupiteru Optimusu Maksi- 
musu, radnici su pronašli jednu mušku glavu. Rimljani su poslali glasnike 
u Etruriju da pitaju čuvenog proroka koji smisao treba dati tome otkriću. 
Nisu ni slutili kakvoj se opasnosti izlažu: veštom igrom sa dva priloga za 
mesto illic i hic, »tamo« i »ovde«, Etrurac bi im svakako oduzeo, ukrao 
znamenje i ono što je ono označavalo da, izdajničkim činom koji je došao 
kao dar s neba, njegov sopstveni sin nije upozorio goste (Dion. 4, 59—61). 


Slušajte, Rimljani, reče on, moj otac će vam protumačiti to čudo, i to pravilno, 
jer prorok nema prava da laže. Ali važno je da znate šta treba da mu kažete i kako 
da odgovorite na njegova pitanja; pa ću vam ja to reći. Kada mu budete izložili to 


7 Nar. deum umesto meo. 

čudo, on će vam reći da nije dobro razumeo i napraviće na zemlji krug štapom 
govoreći: »Evo Tarpejskog brega, sa njegove četiri strane, Istokom, Zapadom, Se- 
verom, Jugom«. I, pokazujući vam redom svojim štapom svaku stranu, pitaće vas 
gde je pronađena glava. Evo moga saveta. Dobro pazite da ne kažete da je glava 
nađena na ovom ili onom mestu koje će vam on pokazati štapom. Odgovorite da je 
pronađena u Rimu, kod vas. na Tarpejskom bregu. Ako budete ovako obazrivo 
postupali i ne budete dopustili da vas prevari, onda će vam on, shvatajući da nema 
načina da promeni mesto čuda, iskreno objasniti njegov smisao«. 


I to kakav smisao! Prorok je na kraju primoran da ga otkrije: mesto 
na kome je nađena glava biće glava Italije. 

Formule fecijala pri zaključenju sporazuma, kako ih je preneo Tit Livije 
(I, 24, 7—8), svedoče o istoj težnji ka preciznosti. Pre nego što će prineti 
svinju na žrtvu Jupiteru, jemcu sporazuma, sveštenik izjavljuje da rimski 
narod neće prekršiti prvu odredbu ufi ea hic hodie rectissime intellecta sunt, 
i da će, ako je potrebno, Jupiter moći, toga dana, illo die, da ga udari sicut 
hunc ego porcum hic hodie feriam. 

Na liniji te verbalne opreznosti valja tumačiti ograničavajuća određenja 
kao što je Fortuna huius loci, huius diei, itd. Ona se objašnjavaju nastoja- 
njem da se odredi u prostoru ili u vremenu ono što je predmet očekivanja, 
nade, straha. To ne znači da Rimljani nisu već odavno imali opšti pojam 
fortuna. Ali, u njegovoj opštosti, on im gotovo i nije bio od koristi, pošto 
su se malo brinuli o dugoročnoj sudbini koja bi imala opštu vrednost. Oni 
su dakle specificirali pojam prema mestu i vremenu primene: da li je odre- 
đeno mesto, određeni dan, kako je pokazalo iskustvo, posebno pogodan ili 
nepogodan za rimske poduhvate? Razborito su zaključivali da će fortuna u 
nekoj varijanti naročito zahtevati, u budućnosti, zahvalnu ili opreznu pažnju 
ljudi. Na primer, Alija je bila poprište teškog poraza, sa dalekosežnim 
posledicama, za vreme galske invazije. Stoga bi valjalo izbegavati da se tu 
kasnije započinje neka druga bitka — barem su se tome nadali neprijatelji 
Rima, Prenestinci —, ne zato što bi trebalo strahovali od Fortune uopšte, ili 
od ratne ili konzulske fortune, ili od dnevne fortune, nego od tačno odre- 
dene, omeđene, mesne fortune (Liv. 6, 28, 7 i 39, 1). 

To stanje duha nalazimo u svim religijama, čim se umešaju formule. 
Ne izmiču mu ni pesnici Rigvede, čiji se lirizam u svojoj učenoj smelosti 
često suprotstavlja praktičnom duhu Rimljana, kada to nalažu prilike. Traže 
li oni zaštitu od Indre (8, 61, 16—17)? »Zaštiti nas nazad, dole, gore, 
napred, sa svih strana. Indro! Zadrži daleko od nas opasnost koja dolazi od 
bogova, udarac ne-bogova! Zašuti nas i danas, i sutra, Indro, i više od toga; 
zaštiti nas svakoga dana, i danju i noću!« Oprez se ovde sastoji u tome da 


se dobro analizira, a ne da se jasno ograniči, ali su namera, potreba iste: . 


izražavati se tako da biće kome se obraćamo ne može da nađe izgovor. 
Atharvaveda isto tako pruža dosta primera, i moglo bi se navesti, među 
mitovima, u Indiji, u Irskoj i na drugim mestima, više nesreća koje su 
zadesile demone ili bogove zato što su loše izgovorili, loše naglasili neku 
važnu reč, ili nedovoljno istakli »da« kojim su odgovorili na neku molbu. 


8 Vid. komentar u DL. str. 79, b. 3. 

Ali ti izrazi opreza naročito su uočljivi u rimskoj pobožnosti, možda deli- 
mično i zato što nam je poznat samo njen kostur. | 
Opreznošću se svakako mogu objasniti i formule tipa siue deus siue 
dea? ili tako skromna imena kao što je Aj Lokucije. I 
Za prve, treba prvo ukloniti jedan nesporazum: nije tačno da su Rim- 
ljani ikada pristali da ne određuju pol božanstvu koje su uostalom poznavali 
i koje su imenovali; na primer, Pala, koju uvek navode, ne može da izdrži, 
kao što ćemo videti, podrobno ispitivanje dosijea. Pala, ili pre obe rimske 
Pale su boginje, a muški Pala je zapažen samo u Etruriji, što prosto znači 
da je etrursko božanstvo koje ima istu funkciju kao Pala bilo bog, a ne 
boginja; ali, u Rimu ih nisu brkali ni pastiri ni učenjaci." Kada na nekom 
štitu sa Kapitola čitamo Genio Romae, siue mas siue femina, 1 u svim 
sličnim slučajevima, siue isključuje zabunu, zbrku: Rimljani znaju da postoji, 
tu i tamo, po neko božansko biće, ali nemaju drugog saznanja i, mada 
nastoje da budu shvaćeni, pa čak i da budu pouzdano shvaćeni, oni ne žele 
da prevazidu svoje znanje. Ideja o nekom ženskom Geniju je neobična, a 
samim tim je i označavanje Servija, u tome obliku, tom rečju, sumnjivo. Ali 
mehanizam misli koji opravdava rečenicu sasvim je stvaran, 1 svojstven 
Rimljanima: ako su rekli »on«, na primer, ako su se zadovoljili muškim 
Genijem, a to je bila »ona«, onda bi se »ona« uzalud pretvarala da ne 
primećuje da su joj prineli na dar štit, ili se čak uvredila. To je sve u svemu 
samo poseban slučaj jednog sasvim opšteg stava. U istom odlomku, Servije 
navodi molitvenu formulu: et pontifices ita precabantur »Juppiter Optime 
Maxime, siue quo alio nomine te appellari uolueris...« Pontifici svakako 
zamišljaju Jupitera sasvim precizno, isto tako potpuno kao što Grk zamišlja 
Zevsa, i znaju da su mu glavni epiteti Najbolji i Najveći; ipak ostavljaju 
mogućnost za nedovoljnu obaveštenost, za božju prevrtljivost, za nedoumicu, 
i to izražavaju rečima koje dodaju epitetima. Peto pevanje Eneide (94—96) 
pruža lep primer takve smotrenosti. Na kraju godine, Enej je doneo darove 
na grob svoga oca. Pojavila se zmija, probala jela, zatim se vratila u grob. 
Enej ne zna ko je ta životinja: duh mesta? glasnik njegovog OCA? incertus 
Geniumne loci famulumne parentis esse putet... Tada donosi nove darove. 
Da li ćemo zaključiti da Enej, to jest bilo koji Rimljanin, nije bio u stanju 


9 Ovom prilikom često se navodi početak formule za euocatio (Macr. 3. 9, 7). To je 
pogrešan smisao: kontekst dokazuje da si deus, si dea est cui populus ciuitasque Carthagini- 
ensis est in tutela znači »sve što predstavlja bogove i boginje zaštitnike naroda i grada 
Kartagine«. l l nm I 

10. Druga »kolebanja u pogledu pola« koja se navode nisu kolebanja. *Florus ne postoji 
u Rimu pored Flore: sreće se samo u oskijskoj zemlji, a ni to nije sigurno (Vetter, 183). *Pomo 
ili *Pomonus je umbrijski (77g. III 26, itd.; upor. A. Ernout, Aspects du vocabulaire latin, 1954. 
str. 29, n. 1) i na latinskom ne postoji uporedo sa Pomona [Pomones, reč iz rečnika (Gloss, 
Ansileubi: Gloss. Lat. I. 1926, str. 450), »pomorum custodes« bi mogao biti samo »sitniš«, u 
množini, boginje Pomone, čuvari raznih vrsta plodova (poma); reč skovana prema Semones?]. 
Tellumo nije muški dublet boginje Tellus, već ime božanstva u nizu Tellumo Altor Rusor (Aug. 
Ciu. D., 7, 23, 2). Jana je više nego sumnjiva. Ako je postojala boginja Caca, što nije utvrđeno, 
Cacus je samo legendama ličnost. U stvari, par (a ne kolebanje!) postoji samo za božanstva 
koja upravljaju seksualnošću (Liber-Libera) ili aktivno učestvuju u seksualnosti (Faunus-Fau- 
na). Parovi kao što su Quirinus i Hora Quirini, ili tipa Mars i Cerfus Martius (Iguvium), 
očigledno ne dokazuju da Rimljani ili Umbrani nisu razlikovali drugo božanstvo od prvog; 
upor. str. 256, b. l. 

da pravi razliku između različitih duhova? Naprotiv, upravo zato što zna za 
te različitosti i što ne zna, pošto je zmija polivalentna, sa kojim duhom je 
imao posla, on ponavlja obred. Neizvesnost postoji, učesnik u obredu je 
oseća, ali ona je rezultat nedovoljne obaveštenosti koje je on svestan i na 
kojoj, obazrivo, temelji svoje ponašanje.!! Izraz siue deus siue dea ništa više 
nc dokazuje da Rimljanin teško može da zamisli božanstva koja imaju 
odredeni pol: on prosto dokazuje da se on, u određenom slučaju. ne oseća 
dovoljno upućenim i da više voli da uzme u obzir i neku drugu. mogućnost. 
Drugačije ne postupa ni današnji trgovac koji u deset hiljada primeraka 
štampa reklamnu brošuru koja počinje rečima »Gospodine, Gospodo«. 

Slučaj Aja Lokucija može se objasniti na isti način i ne odaje slabost 
mašte, ne predstavlja produženi primitivizam: !: 


Rimljani su znali da se neki bog, u nekoj slavnoj prilici, umešao. pošto je 
govorio, pošto su čuli njegov glas: znali su i da je to bio bog muškoga roda. pošto 
se po glasu može prepoznati osoba koja govori: ali, ništa drugo nisu znali o tome 
dobročinitelju. Doduše, mogli su tu izvesnost da izraze i to neznanje da obuhvate 
nekom analitičkom formulom, na primer da kažu »bog koji je govorio«. To je bilo 
dugačko, pa su rekli »Aius Locutius«. Ali namera i rezultat su isti. Hoćemo li zaista 
osporavati da su Rimljani mogli da zamisle, da su hteli, u obliku čoveka, potpunog 
čoveka, sa pogledom i licem, boga koji im je govorio ljudskim glasom, ili da 
stvaraju pretpostavke o njegovoj istovetnosti sa ovim ili onim poznatim i poštovanim 
bogom? Oni to nisu hteli. Njihova sudska praksa. tà pravna veština koja je po svojoj 
suštini tačna 1 oprezna, naučila ih je da je bolje ne dodavati izmišljene i neproverene 
elemente pouzdanim podacima iz dosijea, čak i ako su oni veoma ograničeni: 
veštačka preciznost nosi razne opasnosti. a pre svega opasnost od obraćanja na 
pogrešnu adresu. U povoljnijim slučajevima. pošto je čudesna intervencija na neki 
način označena, oni se nisu kolebali kada je bio u pitanju nomen boga, a iz događaja 
su izvlačili samo jedan novi cognomen. Na primer, u svim slučajevima vota: ljudi 
su bili sigurni da je sila koja je zaustavila paniku na nekom bojnom polju. ili 
omogućila pobedu na drugom. bio Jupiter. pošto je upravo Jupiteru general posvetio 
hram da bi postigao taj uspeh: rimska pobožnost i zahvalnost su se dakle prirodno 
obraćale Jupiteru, Statoru ili Victoru. Bez sumnje je isto tako neka tačno određena 
pojedinost, koja je zaum zaboravljena, i zamenjena raznim međusobno nespojivim 
legendama, potvrđivala da je boginja kojoj su ljudi dugovali za dragoceno upozorenje 
bila Junona: stoga nisu obožavali neku neodređenu »Nuntia Moneta«, nego, s punim 
poverenjem, Junonu Monetu — onu koja će u živopisnoj i nepredvidljivoj budućnosti 
postati eponim naše »monete«. Rimljani su mogli postaviti i laskavu hipotezu da je 
bog koji je govorio na nekoj rimskoj ulici uoči galske invazije bio Jupiter Elicius. 
Ali to je bilo opasno, moglo je da izazove gnev i Jupitera, ako on slučajno sa tim 
nije imao nikakve veze, i boga koji je. u tom slučaju, stvarno govorio. Oni su dakle 
jednostavno rekli, dvosmislenim, pomalo narodskim izrazom, koji je imao prethod- 
nike, »Aius Locutius«. To nije nemoć divljaka nego. opet i uvek, opreznost, verbalna 
uzdržanost naroda koji ima bogato parničko iskustvo. 


!! J, Bayet. »Les cendres d'Anchise: dieu, héros ou serpent?«, Gedenkschrift G. Rohde, 
1961. str. 39—56. uneto u Croyances et rites dans la Rome antique, 1971. str. 366—381. 

I? DIE. str. 138—139. Na isti način ćemo razmišljati. na primer, o »bogu« Rediculus, 
koji je imao fanum extra portam Capenam: svoje ime je dugovao činjenici da se Hanibal, pošto 
je došao sasvim blizu Rima. ex eo loco redierit (Fest. Paul. str. 384—385 L2). Za vreme 
drugog punskog rata. Rimljani su svakako bili u stanju da zamisle bogove sa potpunom 
ličnošću: ali. ne znajući od koga boga potiču vizije zbog kojih je Hanibal odlučio da ode 
(quibusdam perterritis uisis), oni su odabrali ovaj oprezan stav. 


49 


V. IZGUBLJENA MITOLOGIJA: PRIMER MATRALIJA 


Ostaje velika neobičnost rimskih bogova, ona lišenost svake mitologije, 
svakoga srodstva, ona »neljudskost«, a isto tako i, za mnoge, crte i delatnost 
koji su toliko neodređeni da se na kraju krajeva o njima zna manje nego o 
Vervaktoru, Pertundi ili Aju Lokuciju. 

Ovo poslednje je sasvim dobro utvrdeno: boginja kao Furina, dovoljno 
značajna za biće koje drži jednog od dvanaest nižih flamina, ostaje za nas 
gotovo isto toliko nedokučiva koliko je to bila još za Cicerona, koji je o 
njoj mogao nešto da kaže samo posredstvom etimološkog kalambura (furia). 
Ona nije jedina. Medutim, i ovde će biti dovoljno nekoliko napomena da se 
pobije argument koji primitivisti izvlače iz takvih božanstava. 

Pre svega broj tih tajni osetno se smanjio za poslednjih dvadeset pet 
godina. Sa liste zagonetnih likova koju je sačinio Visova, većina je dobila 
prihvatljivo značenje. u koje se uklapaju svi delovi dosijea. i koje su pot- 
krepila poređenja sa drugim indoevropskim narodima. Medu boginjama, da 
se ne vraćamo na Palu čija je celokupna tajna počivala na tobožnjoj nedo- 
umici u pogledu pola. sada se mogu razumeti Karna, Diva Angerona, a sa 
njom i Volupija, Feronija. čak i Lua Mater, neobične u svojoj osobenosti, 
ali obične, čak banalne kao božanstva.! Među muškim bogovima, klasičan 
Kvirinov primer više ne važi: i on se može shvatiti sam po sebi i u svojim 
odnosima sa druga dva boga kojima su služili flamines maiores, u svome 
izvornom obliku i u svome razvoju. Bilo je dovoljno, da bi se dobili ti 
rezultati, ukloniti velike predrasude, na primer, za boginje, razornu opsed- 
nutost »Boginjom Majkom«, »Velikom boginjom«, a za boga, sabinsku i 
neke druge zablude, o kojima ćemo malo kasnije ponovo govoriti. 

Ova prva napomena prirodno vodi drugoj. Neodredenost, nejasnoća, za 
koje se verovalo da su kod tih božanstava urođene, to nisu. Doduše, Rim- 
ljani iz klasičnog doba nisu razumevali Kvirina i, ako su ostavili podrobnc 
opise Karne, prilično su se kolebali u pogledu Angerone. na primer, i, za 
Kvirina kao i za Angeronu, ta kolebanja su prilično doprinela zamućivanju 
dosijea i otežavanju današnjih istraživanja. Ali to ncugodno stanje nije zna- 


! Luu. DL. gl. IV. 

čilo da su Kvirin, Angerona, loše ustrojena, nedovršena, uvek nedokučiva 
božanstva, produženi embrioni. Naprotiv, u pitanju je bilo slabljenje, starenje 
izazvano zaboravljanjem osobina 1 funkcija koje su, nekada, bile jasne, 
složene i skladne. U vreme kada se učvrstio u književnosti, veliki deo 
rimskog panteona se nalazio u stanju raspadanja. Grčka plima je sve pre- 
plavila, uništila sklonost ka tradicionalnim objašnjenjima i njihovo pozna- 
vanje. Najneobičniji likovi, oni koji, samim tim, nisu mogli da dobiju inter- 
pretatio graeca, bili su osuđeni da nestanu ili da opstanu samo u sve 
nerazumljivijim obredima. Pravo je čudo, u toj katastrofi, što je ostalo četiri 
ili pet raznorodnih činjenica čiji sklop osvetljava Angeronu, dve beleške koje 
daju smisao Karni. Sto se tiče Furine, čudo se prosto nije dogodilo. Ukratko. 
sva ta božanstva koja su, svojom neodređenošću, zbunjivala izučavaoce 
starine u doba republike na zalasku i carstva pre nego što će početi da 
prkose modernim istraživačima, ne potiču ni iz kakvog »primitivnog« oblika 
religije. 

Ali, činjenica je da čak 1 najznačajniji 1 najživlji bogovi nemaju mito- 
logiju. Na primer, bogovi kojima su služili flamines maiores, Mars 1 Jupiter 
koji. ne mešajući se, doprinose napretku Rima, Kvirin koji je određen kao 
suprotnost Marsu, a ipak se, na paradoksalan način, sa njim ponekad meša. 
Oni nisu uključeni ni u kakvu pustolovinu, ni, sva trojica, ni dva po dva, pa 
čak ni u podeli svetskih ili državnih prouincia sličnoj onoj koju su napravili 
Zevs i njegova dva brata posle poraza Titana. Izvan sacra koje mu pri- 
reduju. auspicia koje on drži 1 munje kojom barata, sve što Rimljani znaju 
o najstarijem Jupiteru svodi se na obećanja koja je dao Romulu i Numi i 
na kaznu koju je odredio nesmotrenom Tulu. Ipak. u ovih nekoliko sluča- 
jeva. saradnik velikoga boga je čovek, a njegova dela pripadaju »istoriji«. 
Kada su se tri kapitolska boga, na kraju etrurskog perioda, združila u istom 
hramu koji je imao tri cellae, nije sigurno. iako je posredan grčki uticaj bio 
već tada veoma verovatan, da je Junona Regina bila Jupiterova »žena«. Opa 
i Konsus predstavljaju teološki 1 obredni par. a ne brak. 

Dionisije iz Halikarnasa je izrazio zadivljeno čuđenje svojih zemljaka 
filozofa pred tim odsustvom mitova. Siguran da su Rimljani, preko stanov- 
nika Albe, Grci, on sasvim slobodno veliča mudrost prvih institucija i versku 
čistotu tih zapadnih kolona. Romul je. smatra on, kopirao »najbolje obrede 
koji su se negovali kod Grka«. ali je umeo da se u pozajmljivanju na to 
ograniči (2, 18—20): | 


Što se tiče mitova koji. u Grčkoj. prate te obrede. i koji sadrže uvrede i klevete 
na račun bogova, predstavljajući ih kao zle, pakosne, nepristojne, u položaju koji je 
nedostojan ne samo bogova, nego i običnih čestih ljudi. Romul ih je sve odbacio. 
On je naterao ljude da o bogovima govore i misle samo najbolje, ne unoseći u to 
ništa što je nespojivo sa božanskom prirodom. Stoga kod Rimljana nećemo naići na 
priču o Uranu koga su uškopila njegova deca. ni o Kronu koji uništava svoje 
potomstvo iz straha od napada, ni o Zevsu koji okončava Kronovu vladavinu i baca 
vlastitog oca u tartatsku tamnicu. ni o ratovima, ranjavanjima, zatvaranjima ili ze- 
maljskim robovanjima bogova... Nije mi nepoznato da, među grčkim mitovima, ima 
i onih koji su korisni ljudima, bilo da na alegoričan način opisuju delovanje prirode, 
bilo da donose utehu za zla čovečanstva, bilo da iskorenjuju duševne patnje i 
uklanjaju nezdrava mišljenja. bilo da su se udružili radi nekog drugog delovanja. 

Sve to mi je poznato, a ipak sam nepoverljiv prema njima i još više zadivljen 
načinom na koji Rimljani shvataju bogove, njihovom teologijom. Svestan sam da su 
prednosti grčkih mitova neznatne i da ih uostalom shvataju samo oni koji su u 
dovoljnoj meri filozofski nastrojeni da tragaju za namerom koja je upravljala njiho- 
vim stvaranjem. to jest mali broj ljudi; dok neobrazovana gomila prirodno tumači u 
najgorem smislu ono što joj se priča o bogovima. kolebajući se samo izmedu dva 
stava: da ih prezre zbog rdavog ponašanja, ili da sledi njihov primer u svim kraj- 
nostima... 


Od nedavno imamo neposredan dokaz da ni ta nagota, ni ta neosetlji- 
vost rimskog panteona nisu izvorne. Kao i svi drugi indoevropski narodi, 
Rimljani su u početku obasipali svoje bogove mitovima, zasnivali periodične 
kultne inscenacije na ponašanjima ili pustolovinama svojih bogova.“ Zatim 
su sve to zaboravili. Međutim, njihovi tragovi se ipak mogu otkriti u obre- 
dima koji su iz njih proizašli i koji su, posle njihovog iščezavanja, postali 
za Rimljane, čak i u velikom razdoblju, nerešivc zagonetke. Mitovi koji se 
tada pojavljuju u potpunoj su saglasnosti sa onim što su pričali vedski 
Indijci, a ponekad i Skandinavci. Daću samo jedan primer, ali sa pojedino- 
stima.? Na druge ću ukazati u glavnom delu knjige. 


Rimljani su 11. juna slavili Matralije, praznik boginje Mater Matute.“ 


Uprkos brojnim raspravama, uprkos neverovatnim dovijanjima da bi se uči- . 


nilo nejasnim ono što je jasno, Mater Matuta je Aurora: Matuta je imenica 
od koje je stvoren pridev matutinus, a, u toj vrsti derivacije, pridev nikada 
ne dodaje imenici ništa što bi bilo suštinsko: doduše ime Matuta pripada 
velikoj porodici reči (manus »dobar«, maturus »zreo«, posebno) čiji je za- 
jednički element pojam »biti baš kao što treba«, ali je svaka od ovih reči 
išla SVOJIM nezavisnim putem, a Matuta je posebno određena kao obogotvo- 
reni naziv »svitanja«. Tako su je shvatali stari (Lucr. 5, 650). 


2 Suprotno onome što tvrdi H. J. Rose. »Myth and Ritual in Classical Civilization«, 
Mnem, 4. S.. 3, 1950, str. 281—287, koji poriče da u Rimu postoje mitovi. 

3 Ono što sledi sažima prvi dodatak ME. HI. koji dovršava gl. 1 DL., korigujući je — 
kada je u pitanju drugi obred — prema korisnim kritikama (naročito J. Brougha) za koje žalim 
što sam ih u početku potcenio. Tu ponovo nailazimo na rasprave ranijih istraživača. naročito 
na Rouzovu, zasnovanu na jednoj neobičnoj upotrebi reči sororiare. vezanoj za koren nemač- 
kog scliwellen, koju nažalost nalazimo i kod Lattea (str. 97, n. 3 1 133: Junona Sororia kao 
boginja polnog sazrevanja!). 

^ Matralia nisu ništa drugo nego taj praznik Mater Matute i od njega ih ne treba 
odvajati: suprotno mišljenje ima A. Ernout, RPh. 32, 1958. str. 151. 

5 Ovde rezimiram dokaz iz DL., str. 17—19; upor. M. Pokrovskij, »Maturus, Matuta, 
matutinus. manus (manis), manes, mane«, KZ. 35, 1897, str. 233—237. Latte (str. 97) to ne 
uzima u obzir i više voli da objasni Matutu. u kojoj odbija da vidi Auroru. pomoću oskijskih 
Maatitis Kerriiuis (dativ) iz obreda sa agnonske ploče (Vetter, 147, 10) koje. pošto su »žitari- 
ce«, pre treba povezati sa maturus. Nije li bolje slušati Lukrecija: 


Tempore item certo roseam Matuta per oras 
aetheris auroram refert et lumina pandit... 


U Rimu se u staro vreme Aurora ne pojavljuje na drugom mestu: ali je moguće da je 
taj lik ostao u folkloru. Aurora se zato kasnije često pojavljivala: R. Rebuffat. »Les divinités 
du jour naissant sur la cuirasse d'Auguste de Prima Porta«, MEFR. 73, 1961, str. 161—228: 
»Images pompéiennes de la Nuit et de l'Aurore«, ibid. 76. 1964, str. 91—104; »La relève des 
bergers chez les Lestrygons (= La Nuit et l Aurore. IIT)«. ibid. 77. 1965. str. 329—348. 

Sucajem okolnosti, poznata su nam dva tačno određena obreda vezana 
za Matralije, njen praznik, predviđen za gospođe, bonae matres (Ov. F. 6, 
475), koje su se samo jednom udavale, uniuirarae (Tert. Monog. 17). Plu- 
tarh, koji će naći potvrdu kod Ovidija za drugi (F. 6, 559, 561) a delimičo 
i za prvi (ibid. 551—558), u više navrata se vraća tome pitanju (Cam. 5, 2; 
Q. R. 16 1 17: za drugi obred, Mor. 492 D = De frat. am. 21, kraj). Ti 
obredi su sledeći: 1. Tako je Matutin hram obično zabranjen za robove, 
gospode koje su se sakupile za svetkovinu izuzetno uvode u njegov prostor 
robinju, koju zatim isteruju šamarima 1 udarcima šiba; 2. gospođe nose u 
rukama, »pažljivo neguju« i preporučuju .boginji, ne svoju sopstvenu decu, 
ncgo decu svojih sestara. Ti prizori, koji su se verovatno nizali onim redom 
kojim ih, dva puta, Plutarh sve zajedno predstavlja, ali koje Rimljani nisu 
objašnjavali, podstakli su moderne istraživače na mnoge maštovitosti. Jedan 
pogled na mitologiju boginje Aurore vedskih Indijaca, Usds, ipak potvrđuje 
tumačenje na koje upućuju radnje i datum praznika: jedanput godišnje, pred 
letnju dugodnevicu, da bi simpatičkom magijom pomogle Aurori koja će u 
dve naredne sezone kasniti, rimske gospođe obavljaju, za vreme Matralija, 
ono što svakoga jutra obavlja Ušas, ili ono što obavljaju Aurore, Usdsah, u 
zajednici koju pesnici uspevaju zajedničkim snagama da pokrenu za svako 
posebno jutro: to jest negativnu službu, čišćenje, i njenu pozitivnu izvede- 
nicu. 


l. Aurora »proteruje crnu bezobličnost« (bddhate krsnám dbhvam: RV. 
I, 92, 5), »potiskuje neprijateljstvo, mraka (dpa dvéso bádhamanà támamsi: 
5. 80, 5), »potiskuje tamu (dpa... büdhate támah) kao što junački strelac 
tera neprijatelje« (6, 64, 3); Aurore »uklanjaju i rasteruju noćnu tamu (vi tá 
badhante táma iürmyáyah) idući na čelu žrtvene povorke« (6, 65, 2); »Au- 
rora korača, boginja, potiskujući (badhamana) svetlošću svekoliku tamu, 
opasnosti; evo pojavile su se blistave Aurore; tama je otišla na zapad, 
neugodna (apácinam támo agad djustam)« (7, 78. 2 1 3). Ljudi tako pred- 
stavljaju prirodnu pojavu svitanja kao nasilno potiskivanje tmine, »tame« 
koja se izjednačava sa neprijateljskim. varvarskim, demonskim, sa »bezo- 
bličnošću«, sa opasnošću, itd., pomoću Aurore ili mnošta Aurora, — pleme- 
nitih boginja, »Zena arijskih«, aryápatnih (7, 6, 5),5 supátnih (6, 44, 23). To 
u Matralijama podraZavaju bonae matres, gospođe uniuirae, nasuprot robinji 
koja predstavlja, kao njihova suprotnost, loš i poročan element. 


2. U svetu oslobođenom mraka, Aurora ili Aurore donose Sunce. Ta 
prosta istina u vedskim himnama je izražena na više načina, ali jedan od 
njih. poseban, i samom pojavom nagovešten, može da bude odraz neke 
predstave, koju su sveštenici razradili. Aurora je prava boginja-sestra; u` 
Rigvedi, reč svásr »sestra«, samo je trinaest puta primenjena na božanstvo; 
a osam puta je u pitanju Ušas ili neko božanstvo za koje se kaže da je 
sestra boginje Ušas; 1 ono sa božanstvom istoga tipa, sa Noći, Ratrom, gradi 
najpostojaniji »sestrinski par«: od jedanaest tekstova o kojima je bilo reči, 


6 Uprkos naglasku, to je najverovatniji smisao reči koja se u RV. jedanput odnosi na 
Aurore, a drugi put na Vode. 

šest se odnose na Ušas kao na Ratrinu sestru. ili obrnuto; u paru, »dve 
sestre« označavaju tri puta Ušas 1 Ratri, dva puta Nebo i Zemlju. T to nije 
jezički ukras; izraz dobro odreduje odnose između dve osobe: koliko je 
Aurora žestoka u borbi protiv demonskih Tmina. toliko poštuje i voli Noć 
koja, kao 1 ona. pripada dobrom poretku sveta. onom rfd, kosmičkom redu, 
čijim se »majkama« obadve smatraju (I, 142. 7; 5, 5, 6; 9, 102, T). Ah 
jedno drugo dete tih udruženih majki daje povoda za najosobenije izraze. 
Čas su one. zahvaljujući nekoj neobičnoj fiziologiji, dve majke Sunca, ili 
Ognja, žrtvenog ili nekog drugog, »njihovog zajedničkog teleta« (1, 146, 3; 
upor. I, 95. I; 96, 5); čas Aurora preuzima sina, Sunce ili Oganj, samo od 
Noći, svoje sestre, i gaji ga." Ovaj drugi izražajni oblik ovde je naročito 
koristan; evo jednog primera (3, 55, 11—14): 


11. Dve sestre bliznakinje (vamići) dobile su različite boje. od kojih jedna blista. 
a druga je crna. Tamna 1 crvena su dve sestre (svdsćirau)... 

13. Ližući tele one druge. ona je mukala (anvdsyći vatsám rihati mimčiva)... 

14. Mnogolika se zaodeva lepim bojama. stoji uspravno, ližući tele od godinu 
i po dana... 


U ovim varijantama, pojavljuje se ista osnovna misao: Aurora mlekom 
hrani (I. 95, I; 96, 5), liže (3. 55. 13) dete koje je zajedničko, dete koje 
pripada njoj i njenoj sestri Noći. ili je dete samo te sestre; zahvaljujući tome, 
to dete. Sunce (ili, u liturgijskim teorijama, Oganj kome se prinose žrtve, i 
svaki Oganj), koje je prvo izašlo iz materice Noći, dospeva do dnevne 
zrelosti. Ti mitski izrazi, koji uzglobljuju pojmove »majki«. »sestara«, »se- 
strinog deteta«, izražavaju ulogu kratkotrajne zore: pojava sunca ili ognja 
koji je. medutim, već bio stvoren kada je ona stupila na scenu. Kao i prvi, 
drugi obred vezan za Matralije biva dakle. ovim suočenjem sa indijskom 
ideologijom. potpuno osvetljen. Rimljani, praktični ljudi, naprosto nemaju u 
vidu fiziološko čudo; dete nema dve majke, nego, kao u varijanti koju je 
Indija manje volela, jednu majku 1 jednu tetku: brigu o suncu, Sinu noći, 
preuzima njena sestra, Zora." 

Na kraju je uočeno da, od svih božanskih likova u Rigvedi, Ušas ima 
najbrojnije rodbinske veze.? Sestra Noći, majka i tetka Sunca (ili Ognja), 
ona je isto tako, u drugim kontekstima, i žena ili ljubavnica Sunca (ili 


7 Značaj, čak autentičnost ovog mitskog predstavljanja dveju Sunčevih majki olako je 
osporio J. Brough. Ono dobija blistavu potvrdu od Vikanderovog tumačenja Mahabharate. 
Glavni junaci toga cpa predstavljeni su kao sinovi glavnih bogova. i oni ponavljaju. u svome 
tipu i u svome ponašanju. glavne osobine svojih očeva. A Karna. sin boga Sunca. ponavlja 
samo tri mitske osobine vedskog Sunca: 1. njegovi neprijateljski odnosi sa junakom Ardžunom. 
Indrinim sinom. ponavljaju odnose Sunca i Indre: 2. Ardžuna ga ubija zato što se točak 
njegovih kola zabija u zemlju. kao što Indra odvaja točak od Sunčevih kola: 3. kao i Sunce, 
on ima dve uzastopne majke. pošto ga prirodna majka napušta iste noći kada se rodio. pa je 
majka koja ga je usvojila u njegovim očima postala njegova prava majka: vid. ME. I. str. 
126—135. 

8 Treba li ovde podvući da ova predstava o Aurori ne znači da je Rim imao, uporedo 
sa njom, i jednu boginju Noći? Vedska boginja Noći. Aurorina sestra, jedva da postoji izvan 
mitova o Aurori. 

9 L. Renou, Études védiques el paninéennes. IH. 1. Les hymnes à l'Aurore du ReVeda, 
1957. str. 8—9: treba pročitati ceo ovaj uvod. koji je kratak ali sadržajan, str. 1—12. 

Ognja). i to samo njegova (jer ona nije kurtizana), kći Neba i majka uopšte, 
majka ljudi (7. 81, 4), majka bogova (I, 113, 19) No matrone koje u 
Matralijama podražavaju obe uloge »Mater« Matute i koje, dakle, moraju nc 
samo da delaju. već i da »budu« kao ona, u isto vreme su sestre. majke. 
tetke. a s druge strane ispunjavaju i određeni uslov u odnosu na svoga muža, 
one su uniuirae. Nijedan rimski obred ne sadrži kumulativni zahtev za 
tolikim porodičnim okolnostima. 

Pouka koju pruža ovo suočenje od dalekosežnog je značaja. Dve radnje 
koje su vršile bonae matres i porodične uslove koje su one morale da ispune 
nisu nam objasnili sami Rimljani. a o tom starom značenju ništa više nije 
znao ni Plutarh, koji je za njih tražio helenistička objašnjenja. Ono se možda 
bilo sasvim izgubilo. Pa ipak, iza radnji, morale su, u početku. u Rimu kao 
i u Indiji. postojati ideje. jedna iznijansirana i složena, negativna i pozitivna, 
racionalna, ali i dramatična predstava o pojavi zore, ili pre o Aurori, ili 
Aurorama, shvaćenim kao božanska bića. Jer, treba to naglasiti, nijedan od 
ova dva rimska obreda nije nadahnut neposredno iom pojavom, objektivno 
je ne podražava; oba podrazumevaju pre svega njeno antropomortfisučko 
tumačenje. sa rodbinskim vezama. gde plemenita boginja. sestra noći. nepri- 
jateljski tera svoju suprotnost u liku žene robinje, zatim nežno brine o svome 
sestriću suncu; a isto tako i, kao u Indiji, umnožavanje te božanske ličnosti 
u grupi više »Aurora«, koje zajedno delaju. Nekada je dakle postojala. u 
uobičajenom, grčkom, vedskom značenju reci, rimska mitologija zore, koju 
uglavnom otkrivamo u tragovima koji su se zadržali u obredu.“ 

Ako je prva od dve tako otkrivene predstave — u kojoj gospode 
Aurore teraju zlu Tamu — mogla biti stvorena, nezavisno. u Indiji i u Rimu, 


dotle je druga — u kojoj se gospode Aurore nežno staraju o sinu svoje. 
sestre — jedinstvena, pa čak i neočekivana. Izvan Indije 1 Rima. ne pozna- 


jem nijedan primer za nju; prema tome, a priori je verovatno da je mitolo- 


gija zore, u oba društva, nasleđena iz zajedničke prošlosti." 

Najzad, ta mitologija je visokog nivoa: ona podrazumeva analizu manje 
trenutaka a više vidova pojave zore. finu razliku između zle tmine koju 
Aurore rasteruju i plodotvorne noći čiji plod one prihvataju: tako su najstariji 
Rimljani vraćeni svom intelektualnom dostojanstvu. nivou vedskih pevača, 
doduše ne u pogledu poetskog izraza, nego u pogledu shvatanja. Daleko smo 
od mucanja. od nesposobnosti. pa čak i od »electrodynamic land of enchant- 
ment« na koju ih svode primitivisu.!? 


U kome je razdoblju Rim izgubio svoju mitologiju?. O tome se mogu 
samo praviti pretpostavke. Ja lično ne bih suviše davno smeštao početke 


toga procesa. U svakom slučaju, nesumnjivo ga je ubrzala i dovršila najezda 


IO Vid. sada važan članak: R. Bloch. »llithye, Leucothće et Thesan«, CRA]. 1968. str. 
365—375. i drugi deo (»La saison de l'Aurore«) u ME. III. naročito gl. IV. 

I! O godišnjem datumu svetkovine u čast Mater Matute. vid. dalje. str. 343—344. 

I? H. Wagenvoort, Roman Dynamism, str. 79. Nedavno je. iduci iz jedne krajnosti u 
drugu. isti autor verovao da je pronašao u Rimu trag indoevropskog shvatanja raja. »Indo-Eu- 
ropean Paradise Motifs in Virgils IVth Eclogue«. Mnem. 4. S.. 15. 1962, str. 133—145. 
Potrebno je više opreza da bi se vaspostavilo ono što je indocvropsko. 

grčke, inače bogate i zanosne mitologije. Zanimljiva je Matutina sudbina u 
doba interpretationes: pošto joj nijedna grčka boginja nije odgovarala u 
njenoj glavnoj ulozi ('Hoc sa ružičastim prstima bila je samo književni lik), 
ona je znalački poistovećivana sa Leukotejom. zahvaljujući dvema sličnim 
obrednim pojedinostima. No, ipak je ostala, u svesti Rimljana, boginja Au- 
rora. Ali je Leukotejina mitologija, koja je na nju prebačena, s jedne strane 
uticala da se zaboravi stara, a s druge strane ju je povezala sa božanstvom 
koje u početku sa njom nije imalo nikakve veze: Portunom koji je, izjedna- 
čen sa Palemonom, postao njen sin. 

Postoji još jedno pitanje koje bi valjalo postaviti. ali koje, zbog nedo- 
statka dokumentacije, ostaje otvoreno: da li su i drugi latinski narodi izgubili 
svaku mitologiju? Da li su i njihova božanstva postala isto tako bestelesna, 
isto tako apstraktna kao i rimska? Neki, retki, znaci navode na pomisao da 
su neki bili manje radikalni. Fortuna Primigenija iz Preneste predstavljena 
je, u zagonetnoj aporiji koja je određuje, u isto vreme 1 kao najprva, primi- 
genia, 1, suprotno tome, kao kći Jupiterova, puer Jouis; pošto ta aporija 
izgleda bitna (i ona podseća na jednu vedsku teologemu istoga nivoa), u 
iskušenju smo da prihvatimo da je filijacija koja počinje sa Jupiterom stara.!3 
U Prenesti postoji neodvojiv bratski par, čije je tipološko srodstvo sa Ro- 
mulom i Remom nesumnjivo: oni su, međutim, bogovi i kao bogovi upliću 
se u istoriju njegovog osnivanja.!'4 U tim uslovima. priču koja, čak 1 u Rimu, 
pretvara blizance u njegove osnivače, vraćene na ljudski plan, Marsove 
sinove, možda ne treba nužno odbaciti samo zato što je božansko poreklo 
tuđe verskoj misli najstarijih Rimljana. Ni druga varijanta, po kojoj rimske 
blizance stvara falus koji se pojavio u ognjištu, a koja isto tako ima paralelu 
u Prenesti, možda nije kasnije izmišljena: pored toga što Grčka, kojoj je ta 
tema nepoznata, nije mogla biti njen izvor, ona se sreće u Indiji, gde kult 
ognjišta ima toliko sličnosti sa kultom ognjišta u Rimu; ako nije potvrđena 
u vedskoj književnosti, potvrđena je u mnogim epskim predanjima koja, iako 
zapisana kasnije, mogu biti stara: Kartikeja, bog rata, rođen je iz želje koju 
je Agni, personifikovani Oganj, osetio pred plemenium gospodama; tada je 
ušao u domaće ognjište (garhupatya) 1, sa buktinjama (sikhablih) umesto 
organa, tu želju zadovoljio.^ Ali još jednom. slučajevi te vrste su retki, 
religija drugih gradova u Laciju premalo je poznata da bi omogućila da se 
donese sud. 


Ako je dokazano da se u Rimu o mitologiji više znalo u VIII nego u 
III veku, ipak moramo imati na umu da, za razliku od grčke, ova mitologija, 
u nedostatku pesnika, nije bila knjiška, izložena iskušenjima književnosti, 
već se ograničavala na korisno 1 »lepila« za obredno. U tom smislu, ona je 


13 To je predmet gl. III DL. Primigenius ne znači »prvorodeni (u odnosu na braću)«. 
nego »najprvi«. 

14 Vid. Prvi deo. pogl. V. 

15 Romul: Plut. Rom. 2, 7; Servije Tullije: Dion. 4, 2. 1—4, itd.; Caeculus (Prenesta): 


Serv. Aen. 7, 678; A. Brelich, Vesta, 1949, str. 70, 97—98; v. V. Buchheit, Vergil über 


Sendung Roms, 1963, str. 95. n. 380. — Kartikeja: Mbh. 3. 14.291— 14.292; Agni i Nilina kći: 
Mbh. 2, 1124—1163. 

već zasluživala hvale koje Dionisije iz Halikarnasa upućuje teologiji svoga 
vremena. Kada ga mi upoznajemo, Jupiter O. M. je ozbiljan gospodin do- 
stojan svakog poštovanja i malo je verovatno da su mu Rimljani ili njihovi 
preci ikada pripisivali ljubavne pustolovine njegovog helenskog homologa. 

Najzad, retka je izuzetno povoljna situacija u koju su nas dovele Ma- 
tralije: gotovo da samo Matutin 1 Angeronin obred ili likovna predstava 
podražavaju ili označavaju živopisnu mitsku aktivnost koja se u potpunosti 
može protumačiti. Za vreme Luperkalija, obavezni smeh mladih ljudi. krv 
razmazana po njihovom čelu, ostaju neobjašnjeni, ako ne zato što nema 
paralela kod drugih naroda, a ono zato što se ne zna tačno kakvo je bilo 
božanstvo kome je priređivana svetkovina. None Kaprotine možda počivaju 
na nekom izgubljenom mitu o Junoni: to se čak i ne naslućuje. U stvari, 
objašnjenja za najveći broj rimskih praznika — barem onih koji ih imaju 
— različitog su tipa: ona se ne tiču bogova, nego ljudi, velikih ljudi iz 
prošlosti. Trka Luperkovih sveštenika, njihova dva tima, tobože su proizašli 
iz jedne životne okolnosti blizanaca osnivača, a šibanje koje je istoga dana 
vršeno, iz nesreće koja se dogodila za vreme Nume; vatre koje su se palile 
na dan Parilija, iz prizora vezanog za osnivanje; jedna, svakako izmišljena 
epizoda. iz galske opsade, posmatrana u folkloru ratnih lukavstava, »obja- 
šnjava« kult Jupitera Pistora, itd. Ipak, uglavnom, »istorijski« zapis govori 
samo o ustanovljenju obreda, ne osvetljavajući njihovo odvijanje. Tako je 
nastao veliki broj malih etioloških legendi, koje su ili čisto ljudske, ili 
povezuju bogove sa ljudima. Najveći broj je kasnije izmišljen i zanimljiv je 
samo po tome što potvrduje određeni religijski stav. Na primer pogađanje 
Nume i Jupitera, na koje smo gore podsetili, ili pak »mit« koji objašnjava 
Larentalije od 23. decembra, a koji jasno pokazuje nivo te književnosti.!* Za 
vreme vladavine Anka Marcija, jednoga dana, kada se aedituus Herkulovog 
hrama dosađivao, predložio je bogu da se kockaju; ulog: onaj ko izgubi 
prirediće dobitniku bogatu trpezu i dovešće mu lepu devojku. Kockao se, za 
sebe jednom rukom, za boga drugom, 1, pošto je izgubio, izvršio je pogodbu. 
Postavio je dakle na oltar obećano jelo 1 zatvorio u hram najpoznatiju 
kurtizanu toga vremena, Aku Larenciju. Plamen koji je izašao iz oltara 
progutao je jela, a gospoda je sanjala da je bog u njoj uživao 1 da joj je 
obećao da će joj, sutradan, prvi čovek koga bude srela dati običan mali 
poklon. I doista, kada je ujutru izašla iz hrama, srela Je, po jednima mladića, 
po drugima starca, u svakom slučaju veoma bogatog čoveka koji ju je 
zavoleo, njome se oženio i ostavio ogromno nasledstvo posle svoje smrti. 
Ona je opet zaveštala svoje imanje, naročito zemlju, rimskom narodu koji, 
u znak zahvalnosti, prinosi žrtvu na njenom grobu, na Velabaru, svakog 23. 
decembra, posredstvom važnih sveštenika. U toj priči nema, naravno, šta da. 
se zapamti, osim možda to da je osoba u čiju su čast priređivane Larentalije 
imala neke ideološke veze sa bogatstvom 1 uživanjem. Ali je iščezla mito- 
logija u pravom smislu reči. 

Tim rimske religije, koja je gotovo u potpunosti demitologizirana, u 
kojoj su ostali mnogi obredi čija su mitološka, pa čak i teološka opravdanja 


16. Plut. Rom. 5. 1—10. i Q. R. 35; Macr. I. 10, 13—16. Za aedituus, vid. Latte, str. 410. 


57 


zaboravljena. nalazi se samo na retkim mestima indoevropskog sveta. Naj- 
poznatiji je. u Hindukušu. slučaj Indijaca iz bivšeg Kaliristana. koji je postao 
Nuristan od kada su mu Afganci. krajem prošlog veka, doneli »svetlost« 
Islama. nur, sa nasiljem koje odgovara toj vrsti usluge. Na svojim visorav- 
nima, »Kafiri«, pametan i lep narod, do tada su sačuvali zanimljivu religiju, 
koja u mnogim crtama podseća na vedizam, a koju je posmatrao in extremis 
jedan engleski putnik. Džordž Skot Robertson, čija je knjiga jedno od re- 
mek-dela “etnografije. 7 Robertson je posvetio dva izvanredna poglavlja (XXIII 
1 XXIV) religiji. ali počinje sa dva izvinjenja, koja bi mogao potpisati i neki 
ispitivač rimske religije iz novijih vekova, zamenjujući Islam helenizmom a 
Šitral Atinom ili Rodosom. 


Ne treba zaboraviti da Kafiri Bašgili više nisu izolovana zajednica, u strogom 
smislu reči. Oni često odlaze u Šitral i trguju sa drugim muslimanskim narodima. 
Mnogi njihovi rođaci primili su Islam ne prekidajući porodične veze. Jedan od 
rezultata te slobodne trgovine sa muslimanima je taj da današnji Kafiri Bašgili vrlo 
lako mešaju sopstvena verska predanja sa predanjima svojih suseda muslimana. Oni 
brkaju sve. i ja ne smem da napišem ništa što bi se smatralo konačnim. pa čak ni 
relativno tačnim. o religiji u Kafiristanu. Sve što mogu da pokušam to je da skromno 
ispričam ono što sam video i čuo. Možda bi mi veće iskustvo sa bašgilskim dija- 
lektom, ili bolji tumači omogućili da raščistim mnoge stvari koje mi Za sada ostaju 
nejasne. Ali, ako sam uspeo da otkrijem tako malo o verovanjima Kafira, siguran 
sam da je to zato što ni oni sami ne znaju o tome mnogo više. Moglo bi se reci 
da su. u Kafiristanu. oblici religije ostali. dok je filozofija čijem su izražavanju oni 
u početku bili namenjeni sasvim zaboravljena. To nije toliko neobično u zemlji u 
kojoj nema nikakvih arhiva i u kojoj sve zavisi od usmene iradicije. 

Kafiri Bašgili. barem najmlađi deo te zajednice. imaju izvesnu sklonost ka 
skepticizmu. Oni su sujeverni. naravno. ali često se dogada. kada se nađu na okupu 
dva tri mladića sklona šali. da parodiraju ili ismevaju svete ceremonije. Giš (bog 
rata i ratnika) jedini je bog koji je popularan medu tim mladim ljudima. Kult koji 
oni neguju prema njemu veoma je iskren. Jedan mladi Kalir me je jednoga dana 
upitao da li i mi, Englezi, kao i on. više volimo Giša nego [mru (Tvorca). a mnogi 
Kafiri su mi izrazili svoju razočaranost što Evropljani ne znaju ništa o Gisu. 

Stariji ljudi i dalje osećaju poštovanje i odanost prema svim bogovima, ali se 
čini da su Kafiri Bašgili spremni da se odreknu svoje vere u svakom trenutku i bez 
velikog žaljenja. Oni je napuštaju ili joj se vraćaju naročito iz materijalne koristi, i 
kod njih se retko uočava nemir savesti zbog vere. 


Ovi redovi su izvanredan predgovor Ovidijevom Kalendaru praznika. 


U The Kafirs of the Hindu-Kush. 1896. Putovanje je iz 1889—1890. Redovi koje ovde 
navodimo nalaze se na str. 378—379. 

VI. OD MITOLOGIJE DO ISTORIJE 


Osnovni lik Mater Matute dovco nas je do glavne stvari. koja je već 
više puta pominjana. a koju predstavlja indoevropska činjenica: u svojoj 
najstarijoj državnoj organizaciji i svojoj religiji, Rim se pojavljuje kao na- 
stavljač indoevropske tradicije. Dokle se prostire to nasleđe? Pre etrurskog 
uticaja, pre grčkog prodora. mogu li se otkriu drugi stari, ne-indoevropski 
clementi? U kojoj srazmeri su se prvi i drugi povezali, pomešali? Tu se 
uglavnom srećemo sa problemom supstrata. Kako se on danas postavlja? 

Pre nešto više od pola veka, Andre Piganiol je predložio i razradio 
jednostavno rešenje.' Prihvatio je autentičnost »sinecizma« koji analistika 
vezuje za početke; Rim je osnovan udruživanjem Latina i Sabinjana, od 
kojih su prvi Indoevropljani, drugi Mediteranci. a doprinos svakog elementa, 
koji je znatan, prepoznaje se u organizaciji, pravu, religiji. Što se tiče same 
religije, Indoevropljani su spaljivali mrtve. Sabinjani su kopali grobove koji 
se nalaze jedni kraj drugih, a ponekad i jedni preko drugih u sepulcreto u 
Forumu; Indoevropljani su uveli u Italiju oltar na kome gori vatra. kult 
muške vatre. sunca, ptice, i odbojnost prema ljudskim žrtvama; Sabinjanima 
je kao oltar služilo kamenje koje su trljali krvlju, pokroviteljstvo nad vatrom 
poverili su jednoj boginji. negovali su kult meseca i zmije i prinosili su 
ljudske Žrtve. Ova konstrukcija, iako dobro postavijena, bila je i morala je 
biti proizvoljna. Pored toga što Sabinjani, koji su i sami Indoevropljani. nisu 
mogli igrati ulogu »Mediteranaca« koja im je bila poverena. tada i nije bilo 
nikakvog načina da se objektivno sagleda ni indoevropska ni mediteranska 
civilizacija. Tako je autor bio slobodan, suviše slobodan. da izmedu njih 
postavi oba elementa mnogih antitetičkih parova verovanja. običaja ili insti-. 
tucija, koje mu se činilo da uočava u istorijskom Rimu. U kasnijim radovi- 
ma, neke od tvrdnji koje su očigledno bile sporne autor je ublažio. ali je, 
kako se čini, ostalo načelo dvostrukog porekla rimske civilizacije a Sabinjani 
su protivno svakoj verovatnoći potvrđeni u svojoj ulozi Mediteranaca; po- 


! Essai sur les origines de Rome, 1916. O njemu se raspravlja u NR. gl. HI (»Latins ct 
Sabins: histoire et mythe«). 

vršna a priori metoda koja je bila uzrok dihotomijama i raspoređivanju 
njenih elemenata između dva sastavna dela nije, koliko znam, opovrgnuta.: 

Za dvadeset pet godina, pojam o indoevropskoj civilizaciji osetno je 
napredovao, zahvaljujući jedinom prihvatljivom postupku, upoređivanju. Su- 
očenje najstarijih dokumenata iz Indije, Irana, Rima. Skandinavije, Irske 
omogućilo je da mu se da sadržaj, da se prepozna veliki broj civilizacijskih 
pojava, naročito pojava religije, koje su zajedničke tim različitim društvima 
ili barem većini njih. Mnoge od ovih podudarnosti, kao 1 ona koju smo 
upravo izložili povodom Aurore, dovoljno su neobične da bi se mogle 
protumačiti gotovo isključivo nasledem indoevropskih shvatanja. Isto tako, 
više njih se uzajamno dopunjuju, upotpunjuju 1 uzglobljuju, tako da se ne 
otkriva neorganska prašina manjih ili većih slaganja, nego strukture predsta- 
va. Nije ista stvar kada je u pitanju pojam »mediteranske civilizacije«:? 
uprkos mnogim naporima, vrednim poštovanja, on ostaje nejasan i razvija 
se u proizvoljnosti. I ovde bi poređenje više povezanih oblasti bio jedini 
mogući istraživački postupak; ali više nemamo polaznu tačku, tačku oslonca 
koju, za Indoevropljane, predstavlja srodnost jezika; opšte jedinstvo, ili ve- 
like pojedinačne celine koje pronalazimo u mediteranskom basenu, ne uzi- 
majući u obzir jezike koje ne znamo, etničke i migracijske srodnosti koje 
se ne mogu odrediti, neminovno su nepouzdane. Šta više, podaci koji se 
koriste gotovo isključivo su arheološki, što omogućava, kao što znamo, 
najsmelija tumačenja. 


Srećom, pitanje supstrata više nema onaj značaj koji mu je pridavao 
Ogled iz 1916. Za razliku od Grka, koji su preplavili minojski svet, razne 
grupe Indoevropljana koje su došle u Italiju bez sumnje nisu morale da se 
suočavaju sa velikim civilizacijama. Onima koji su zaposeli područje Rima 
kao da čak nije ni prethodilo gusto i trajno naseljavanje, a predanja kao ono 
koje govori o Kaku nagoveštavaju da je ono nekoliko urođenika koji su tada 
mogli da se utabore na obali Tibra bilo isto tako uklonjeno po kratkom 
postupku kao što su Tasmance, na drugom kraju zemljine kugle, morali 
ukloniti trgovci koji su došli iz Evrope.“ Nećemo zaključiti da je sve, u 
prvobitnom Rimu, nasleđe indoevropskih predaka: mnoge stvari su mogle 
bii stvorene na licu mesta za nove potrebe, mnoge su isto tako, kao što se 
stalno događalo u narednim vekovima, mogle biti preuzete, neposredno ili 


? Autor je međutim ocrtao, 1949. u javnim predavanjima, jednu drugu analizu rimskih 
religijskih fenomena koja se ne može lako izmiriti sa latinsko-sabinskom dihotomijom, i koju 
bi valjalo razviti; o tome znam samo ono što je rečeno u Annuaire du College de France, 
1950. str. 200: »Kurs je gotovo u celini bio posvećen problemu porekla. Profesor je pokušao 
tesno da poveže izučavanje religijskog fenomena sa izučavanjem privrednog i društvenog 
života. da u nizu praznika pronađe ritam života nomadskih pastira. sedelačkih zemljoradnika, 
pa čak i lovaca. Morao je da se vrati problemu indoevropske religije«. 

3 Uprkos neslaganju u mnogim metodološkim pitanjima. izražavam poštovanje naročito 
prema sledećim radovima: Gđa L. Zambotti, // Mediterraneo, l'Europa, l'Italia durante la 
preistoria, 1954; U. Pestalozza, Pagine di religione mediterranea, I—II, 1942—1945, i Religi- 
one mediterranea, 1951. Sa velikom informativnošću i jednom spornom metodom, M. Marconi, 
Rifiessi mediterranei nella più antica religione laziale, 1939. 

^ Predanja o Starosedeocima izgledaju sasvim legendarna i učena. 

posredno, od drugih naroda toga poluostrva, koji su 1 sami vecinom bili 
naslednici indoevropske prošlosti. Ali je isključeno da je u Rimu došlo do 
ujednačenog mešanja Indoevropljana i pre-Indoevropljana. 

Ako pitanje supstrata tako gubi od svoga značaja, zamenjuje ga drugo 
pitanje: pitanje homogenosti ili dvojnosti indoevropskih osnivača Rima. Da 
li je Rim proizašao. razvitkom ili osvajanjem, iz jedne ili više tesno pove- 
zanih grupa Latina. ili je, kao što se može zaključiu iz analistike, proizvod 
stapanja te ili tih grupa Latina i grupe Sabinjana? Elementi su, vidi se, 
sasvim isti kao u Piganiolovom problemu, ali drugačije obojeni, pošto su 
ovoga pula obe komponente indoevropske. Ali zato ulog nije ništa manje 
važan: to je vrednost boga Kvirina, pa prema tome i najstarije poznate 
teološke strukture u Rimu, trijada koju predstavljaju Jupiter, Mars i Kvirin. 

Većina modernih istoričara, ali uz izvesno oklevanje, i dalje naginju 
dvojnosti, sinecizmu,* Prema današnjem stanju dosijea, tome uverenju ne idu 
u prilog ni arheologija, ni toponimija, pa čak ni, osvetljena spolja, analistička 
tradicija. 

Kao 1 Piganiolov Ogled, kao i Fridrih fon Dun 1924. u prvome tomu 
svoje ftalische Grčiberkunde, veliki broj autora uvek u načelu pretpostavlja 
da su dva pogrebna oblika, spaljivanje i ukop, jama i grob, suviše smela 
tvrdnja u prilog dvojnom naseljavanju. To nije slučaj. U mnogim zemljama. 
u mnogim razdobljima, dva postupka sa lešom postojala su uporedo a da 
nije bilo razlike u pogledu rase, jezika, između onih koji su ih primenjivali, 
pa čak ni razlike u shvatanju onostranog, života post mortem. Da ne izlazi- 
mo iz indoevropskog sveta, vedski Indijci su koristili i jedan i drugi način, 
u njihovim tekstovima preovlađuje kremiranje, ali pogrebna himna RV. 10, 
15, u 14. strofi, pominje i pretke koji su spaljivani i one koji to nisu bili, 
a strofe 10, 18, 10— 13 nesumnjivo se prvo pozivaju na sahranjivanje; ipak, 
Svi mrtvi su išli Jami. U Skandinaviji, gde se zadržala veoma velika civili- 
zacijska homogenost 1 gde je kretanje naroda dugo vremena bilo smanjeno, 
ljudi su prestali da različite pogrebne tehnike objašnjavaju etničkim razlika- 
ma ili promenama. U prva dva veka prve hrišćanske ere, u trenutku kada 
rimski uticaj deluje iz daljine, kako beleži Jan de Fris," postoji velika ra- 
znovrsnost pogrebnih običaja. Dok u Gotlandu preovlađuju grobovi sa sa- 
hranjenim telima i posmrtnim darovima u oružju, u Norveškoj i Švedskoj 
većinu čine grobovi sa spaljenim telima, iako i tu ima sahranjivanja. U te 
dve zemlje. darovi u oružju su pravilo, dok ih u Danskoj uopšte nema. Treba 
bez sumnje prihvatiti da su ove razlike posledica lokalnih 1 istorijskih okol- 
nosti. U svakom slučaju, njih ne uslovljavaju toliko razlike u predstavama 
o zagrobnom životu. nego pre različiti trgovinski, pa prema tome i kulturni 
tokovi koji su uticali na Skandinaviju. | 

Nešto kasnije, kada ceo germanski svet kreće u Volkerwanderung, 
nova, provincijalna podela običaja koja se pojavljuje može se doduše deli- 
mično objasniti plemenskim seobama, ali, beleži isti autor." »u tome razdo- 


5 Takav stav ima, izgleda, i Latte, str. 113 i n. 2. 
6 Altgermanische Religionsgeschichte 12, 1956, $ 109, str. 148. 
7 Ibid.. $ 114. str. 152. 

blju mešanje različitih tipova grobova dostiglo je toliki stepen da se spaljeni 
i sahranjeni sreću u istoj porodičnoj grobnici«. Pred sepolcreto u Forumu, 
pred oskudnim nekropolama rimskih bregova, ne treba zaboraviti te prime- 
re.^ Kao što tom prilikom kaže G. Remon Blok, pre nego što će doneti 
obrnuti zaključak iz očigledno sentimentalnih razloga. »Lacij ima rubni, 
ivični položaj u odnosu na zone iz kojih potiče tipična vilanovljanska i 
subapeninska civilizacija gvozdenog doba. to jest južna pomorska Etrurija i 
oskijsko-umbrijska teritorija. Ova dvostruka blizina može da objasni ukrš- 
tanje kulturnih Beau različitog porekla na njenoj teritoriji. a naročito na 
području Rima«.? 

Etničko dvojstvo bi postalo verovatno kada bi postojala uočljiva razlika 
u tragovima materijalne civilizacije, naročito keramici. ukrasima. na Palatinu. 
Eskvilinu, Kvirinalu. To nije slučaj. G. Fransoa Vijar, koji je podrobno 
ispitao keramiku na rimskom području između VIII i V veka, nije uočio 
nikakvu razliku, i zbog toga smatra da je u drugoj polovini VII] veka — u 
početku — stanovništvo bilo homogeno.!" 

Drugi razlozi kojima je potkrepljivano dvojstvo slabi su. To što uzvi- 
šice na severu Rima nose ime colles, collis Quirinalis, collis Viminalis, 
odnosu na montes koje predstavljaju. s onu stranu Foruma. Palatin, Celij. 
Cispij. Opij. Fagutal, svakako je značajna razlika. koja može imati obja- 
šnjenje u istoriji, na primer. kao svedočanstvo o postepenom širenju, ali je 
collis latinska reč kao 1 mons 1 ništa ne dopušta da se kaže da su colles 
prvo bili sabinski, a montes rimski. Zar u Parizu ne kažemo »la montagne 
Sainte-Geneviéve«, ali i »la butte Montmartre«, »la colline de Chaillot«, »les 
hauteurs de Saint-Cloud« ili »de Ménilmontant«? Ove razlike upućuju na 
hronologiju. a ne na prirodu, nacionalnost naseobine. 

Neki isto tako pokušavaju da izvedu zaključak o etničkom dvojstvu. na 
osnovu geografije ili. kao što se od nedavno kaže, geopolitike. Dolina Fo- 
ruma i Subure. koja je tada bila močvarna, predstavljala je, kažu, stvarnu 
granicu; s jedne strane su uzvišice Palatina. Celija, Eskvilina bile kao vrh 
Laci ija isturen ka Tibru; sa druge strane, Kvirinal i Kapitol koji ga produZa- 
va. Viminal koji ga udvaja, igraju istu ulogu u odnosu na sabinsku oblast, 
ili u najmanju ruku na Sabinjane koji su se isto tako spuštali ka Tibru putem 
soli: nije li bilo prirodno da svaka grupa iskorisu to preimućstvo 1 zauzme, 
na značajnom trgovačkom mestu, položaje koji joj se nude? Nije potrebno 
podvlačiu koliko su takva umovanja subjektivna. Ako pristanemo da se 
upustimo u tu igru, možemo primetiti da za Sabinjane_ Kvirinal nije bio 
»zanimljiviji« od Kapitola. koji je blizu Tibra a naspram Palatina. Moglo bi 
se isto tako uočiti i da je za Latine koji su držali montes bilo »prirodno« 
da rano zaposednu, preko isturenih, spoljašnjih položaja. Kvirinal, odakle je 


* Vid. raspravu: H. Müller-Karpe. Vom Anfang Roms, RM., Erg. — H. 5. 1959. str. 
36— 39. Nasuprot tome. E. Gjerstad, Gnomon 33, 1961. str. 378—382, svrstava se na liniju F. 
von Duhna. 

9 Les origines de Rome, 1959. str. 86. 
0 »Céramiques des premiers sičcles de Rome. VIIIe— Ve sičeles«. izlaganje analizirano 
(A. Pig st. u CRAI. 1950, str. 292. 

neprijatelj mogao ugroziti Eskvilin. Ali čemu navala tolikog oštroumlja? 
Geopolitika može pomoći da se saopšti, a posteriori, poznata priča, ona ne 
omogućava da se vaspostavi, čak ni da se nasluu nepoznata istorija. 


U stvari, na osnovu pregleda samog bilansa iskopavanja ili mape bre- 
žuljaka. niko ne bi pomislio da postoji etničko dvojstvo, naporedno nasta- 
njivanje, a zatim ujedinjavanje Sabina i Launa, da analistika, u uslovima 
koji su uostalom veoma različiti od onih koji se izvode iz tla, nije pričala 
o dvojnoj pustolovini. Ma šta tvrdili, poglavlja 8—13 prve knjige Tita Livija 
i uporedni tekstovi i dalje predstavljaju glavni argument: tu se ispituju, a 
često 1 traže zemlja, grobovi, keramika, u svetlosti tradicionalne priče o 
poreklu. Tako. pošto je pošteno priznao da arheologija ne dokazuje »kon- 
kretan 1 stvaran dolazak plemena od kojih je svako donelo različitu civili- 
zaciju«. G. Remon Blok se vraća opšteprihvaćenoj verziji: »Medutim. sla- 


ganje brojnih analističkih podataka i informativnih elemenata koje su donela 


iskopavanja izgleda dovoljno da se prihvati, u celini, ideja o prisustvu dveju 
različitih populacija, latinske 1 sabinske. u nastanku Rima«.!! Isto tako. pošto 
je smelo protumačio topografiju, Žan Baje zaključuje: »Tako postaje vero- 
vatna najstarija analisučka tradicija: o dvojnom, latinskom 1 sabinskom na- 
seljavanju područja; o dvojnom religijskom doprinosu. koji se pripisuje pr- 
vim kraljevima, Romulu koji vodi poreklo iz Albe i Numi iz Kura: ali u 
manje shematizovanom obliku postepenog (ratnog ili mirnodopskog) pove- 
zivanja stanovnika koji su u početku bili razliciti«.? Videli smo u kakvoj 
nas nedoumici ostavljaju, objektivno posmatrano, i topografija. i »informa- 
tivni elementi koje su donela arheološka iskopavanja«. Šta onda predstavlja- 
ju. koliko onda vrede »obilati podaci koje pruža analistika«, »najstarije 
analističko predanje«? | 
Priča o prvom rimskom ratu veoma je dobro iskonstruisana, ali oči- 
gledno iskonstruisana. Po jasno izloženim obeležjima i prednostima svakog 
njenog dela: po nizanju dobro usklađenih ratnih epizoda od kojih nijedna 


nije odlučujuća i koje ističu, jedna za drugom, ta obeležja i ta preimućstva: 


po nepredviđenoj, ali u stvari logičnoj evoluciji koja žestoki rat pretvara u 
nešto više od običnog saveza, u čvrsti spoj, vidimo kako se, pod oružanim 
sukobima i ljudskim strastima, razvija, ocrtava, ispoljava jedna druga igra, 
jedan drugi red, sitničava igra pojmova. A tako shvaćena, priča o izgradnji 
celokupnog rimskog društva odvija se na isti način kao i priče, ne više 
»istorijske«, nego mitske, koje su poznate kod drugih indoevropskih naroda 
i koje kazuju kako je celokupno društvo bogova nastalo iz dva dela, u 


početku naporedo postavljena, zatim suprotstavljena u ratu sa promenljivom 


srećom, 1 naposletku istinski stopljena. Navodim uporednu analizu rimske i 
skandinavske priče koju sam izložio 1949. u knjizi /ndoevropsko naslede u 
Rimu, rezimirajući ranije radove:!? 


HU Les origines de Rome, str. 86. 
? Histoire politique et psychologique de la religion romaine, 1957, str. 23. 
I5 L'Héritage indoeuropćen à Rome, str. 127—142; vid. str. 21. n. 1. 

I. Evo, prvo, pre rata. opisa dveju strana koje će se sukobili: 

I. Na jednoj strani, Romul: on je Marsov sin i Jupiterov štićenik. Upravo je 
obredno utemeljio grad, primivši znamenje i zaoravši svetu brazdu. On i njegovi 
pratioci su divni, snažni i hrabri mladi ljudi. Dva su adula na ovoj strani: veliki 
bogovi su sa njim. delimično u njemu. i on je pun ratničke smelosti. Ali zato ima 
dva velika nedostatka u odnosu na bogatstvo i plodnost: siromašan je, i bez žena. 

2. Na drugoj strani, Tit Tacije. sa svojim bogatim Sabinjanima. Doduše, oni 
nisu ni kukavice ni nevernici, naprotiv, ali. u tom istorijskom trenutku, oni se 
određuju kao bogati. Sta više, upravo kod njih nalaze se žene koje su potrebne 
Romulu i njegovim pratiocima. 

Pre nego što će se suočiti, čak i pre nego što 1 pomišljaju da se suoče, dve 
strane su dakle komplementarne. I upravo zato što su komplementarne, Romul. 
shvatajući da njegovo nepotpuno društvo ne može da preživi, naređuje da se otmu 
»Sabinjanke« za vreme seoskog praznika boga Konsusa. On tako postupa i da bi 
imao žene. i da bi primorao bogate Sabinjane da se, uprkos odbojnosti, povežu sa 
njegovom divljom ruljom. 

Svi drugi složno ističu. naglašavaju taj pojmovni. funkcionalni mehanizam 
prvih događaja. Treba pročitati, kod Tita Livija, 1. 9. 2—4. o uputstvima koja Romul 
daje svojim emisarima kada ih, pre nego što će pribeći sili, šalje u okolne gradove. 
Oni treba da kažu potencijalnim tastovima: »Kao 1 sve stvari, gradovi se radaju iz 
sićušne klice; zatim, oni kojima pomažu vlastita hrabrost i bogovi stiču veliko 
bogatstvo i slavno imc. Poznato je da su bogovi prisustvovali nastanku Rima. i da 
mu hrabrost neće nedostajati: da se dakle nisu gnušali, kao što 1 priliči članovima 
iste ljudske rase, da mešaju svoju krv i svoj rod«. 

Di i uirtus, bogovi i hrabrost ili muška snaga sasvim dobro određuju mehani- 
zam prvih dveju funkcija: opes, bogatstvo, moć koja se sastoji u imovini, u moguć- 
nostima delovanja, kao i mogućnosti oplođenja 1 razmnožavanja koje ovde označa- 
vaju sanguis ac genus, isto tako jasno pokazuju bitna obeležja trece. Di, to su 
božanski preci dva brata i ono što je posmatranje puca obećavalo u pogledu mesta 
budućega Rima. to jest dvostruka natprirodna komponenta koju oni donose u miraz: 
Sto se tiče uirtus, oni je još nisu dokazali u ratu, ali je osećaju u sebi; opes je jedina 
stvar koju još nemaju ni potencijalno ni stvarno, koja nije upisana u njihovoj prirodi: 
kada je budu stekli i pomešali sanguinem, sinteza triju načela koja su u početku bila 
podeljena između dva susedna naroda obezbediće Rimu mesto u istoriji. nomen. 1 
sinteza će u stvari imati taj rezultat. Jedan drugi istoričar, Flor, prikazujući sasvim 
uprošćeno rat (I, 1), piše da, posle pomirenja, Sabinjani odlaze u Rim 1 cum generis 
suis auitas opes pro dote sociant, dele sa svojim zetovima, kao miraz, svoja nasledna 
bogatstva. 

U trećoj knjizi Kalendara praznika (st. 178—199), Ovidije daje istu pojmovnu 
podstrukturu događaju, ali u dramskom obliku: sam bog Mars priča kako je Romula, 
svoga sina, naveo na misao da otme Sabinjanke: 

Bogati susedi nisu želeli takve zetove bez opes 1 nisu pridavali značaja činjenici 
da sam ja izvor njihove krvi. Zbog toga sam se rastuZio i izazvao sam u tvome 
srcu. Romule, raspoloženje koje je odgovaralo prirodi tvoga oca; rekao sam ti: 
prestani sa molbama; ono što tražiš steći ćeš oružjem... 

I ovde su dva Romulova »aduta« s jedne strane njegovo božansko poreklo, 
bog auctor sanguinis; s druge strane, zahvaljujući neposrednom nadahnuću od strane 
toga boga, ratoborna odluka, patriam mentem, i oružje, arma. Njegovi partneri su 
bogataši, uicinia diues, koji preziru njegovu inopia. 

Dionisije iz Halikarnasa (2, 30, 2 1 37, 2), rečit kao i uvek, 1 sledeći nešto 
drugačije predanje (ne dva, nego tri naroda, između kojih su podeljena tri aduta), 
ipak još uvek izražava istu osnovnu strukturu. Predviđeni od strane Romula za 

bračne veze. latinski gradovi odbijaju da se ujedine sa um pridošlicama »koji nisu 
ni značajni po bogatstvu, ni slavni po nekom podvigu«. Romulu koji je tako ogra- 
ničen na svoje božansko obeležje i na Jupiterova obećanja, preostaje samo da se 
osloni na profesionalne vojnike, što on i čini, pozivajući između ostalih pojačanja i 
Lukuma iz Solonija, »čoveka od akcije i slavnog u ratnim stvarima«. 

Takva je, svuda, osnovna nit celokupnog zapleta: Romulova potreba, iskušenje, 
namera, delanje teže da izgrade celovito društvo namećući »bogatima« ujedinjenje 
sa »hrabrima« i »bogovima«. 

IL. Rat se sastoji iz dve epizode. U svakoj je jedna od dve strane na pragu 
pobede. ali se svaki put situacija menja a odluka udaljava, izmiče. 

]. Prvo tarpejska epizoda. Ona je ispričana na različite načine, ponekad (to su 
najlepši oblici: Propercije...) sa ljubavnom strašću kao pokretačem, ali se čini da ju 
je u najčistijem obliku preneo Tit Livije (I, 11. 5—9). Tit Tacije, poglavar bogatih 
Sabinjana. sjajem zlata, narukvica i nakita koji blista na rukama njegovih ljudi, 
zavodi kćerku Rimljanina zaduženog da čuva glavni položaj na Kapitolu. Izdajom 
dovedeni na taj uzvišeni položaj, Sabinjani, čini se, moraju biti pobednici.!4 

2. Oni to gotovo da zaista i jesu, kada započinje druga epizoda. Ovoga puta. 
Romul je taj koji pobeđuje (Liv., I, 12, 1—9). U bici koju vode, u dolini kraj 
Foruma, Romulovi pratioci, saterani na Palatin, i Tacijevi Sabinjani. gospodari Ka- 
pitola, prvi popuštaju i povlače se u neredu. Tada Romul diže oružje ka nebu 1 kaže: 
»Jupiteru, verujući u tvoja znamenja podigao sam ovde na Palatinu prve temelje 
Rima. Oslobodi Rimljane straha i zaustavi njihov sramni beg. Na ovome mestu 
obećavam da ću t podići hram, o Jupiteru Statoru, da podseća potomstvo da je tvoje 
pokroviteljstvo spaslo Rim«. 

Izrekavši ovu molitvu i sa osećanjem da je ona uslišena: »Sada, Rimljani. reče 
on. blagonakloni i veliki Jupiter vam naređuje da stanete i ponovo započnete bit- 
ku.«... Ostatak rimske vojske, ponesen hrabrošću svoga kralja, nanosi poraz Sabi- 
njanima... 

Tako Tacijevom podmićivanju. nečasnoj kupovini (Scelere emptum), Romul 
suprotstavlja obraćanje velikom bogu. vrhovnom gospodaru Jupiteru. onome čije su 
auspicije potvrdile rimsku veličinu. ] taj bog se na neposredan, mističan ili magijski 
način upliće i, suprotno svakom očekivanju, obrće moral dveju vojski i preokreće 
ishod borbe. 

Vidimo smisao ove dve epizode 1 kako se one u suštini vezuju za obeležja 
dveju strana, onako kako su u početku prikazana: Rimljani 1 Sabinjani, Romul i Tit 
Tacije. bore se, doduše, i to podjednako dobro, 1 ono što ih suprotstavlja ne treba 
tražiti ni u hrabrosti ni u strateškoj veštini. Ali vođa bogatih Sabinjana s jedne strane, 
polubog Romul s druge strane imaju načina da se umešaju u bitku i usmere pobedu: 
bogati pribegava zlatu, lukavom 1 sramnom potkupljivanju, još ne pomoću novca. 
nego pomoću nakita, i to potkupljivanju ženskog srca: polubog dobija od svemoćnog 
Jupitera besplatno čudo koje pretvara poraz u pobedu. Da bi se osetila logična 
struktura celog ovog skupa, treba samo shvatiti da je nemoguće zamisliti obrnute 
uloge, da Romul bude onaj koji potkupljuje. a Tit Tacije onaj koji prima »božansko« 
čudo: to ne bi imalo smisla. Tit Tacije i Romul .čak i ne postupaju prema svome 
karakteru. već. prema funkciji koju predstavljaju. 

III. Kako se rat završava? Tu se nije umešala nikakva vojna odluka. Polubog 
je onesposobio bogataša, čudo nebeskog boga je potrlo moć zlata 1 preti opasnost 
da se borba produži u nedogled. Tada dolazi da pomirenja: žene se bacaju između 


14 O Tarpeji. vid. moj ogled na kraju zbirke pod tin naslovom (1947) i belešku. REL. 
38. 1960. str. 98—99. Tema je svakako preuzeta iz Grčke: A. H. Krappe, RhM. 78, 1929, str. 
249—267. 

svojih očeva i svojih otmičara. I sve se tako lepo završava da Sabinjani odlučuju da 
se ujedine sa Romulovim pratiocima, donoseći im u miraz. kako kaže Flor, auitas 
opes. Oba kralja, postavši saradnici, uvode kultove: Romul samo Jupiterov; Tit 
Tacije kult čitavog niza bogova vezanih za plodnost i za tle. medu kojima je i 
Kvirin. Nikada više, ni za vreme dvostruke vladavine ni kasnije, neće se govoriti o 
nesuglasicama između sabinske komponente Rima i komponenti koje potiču od 
Latina, Albe, Romula. Društvo je potpuno. Hemičari će reći da su se valence 
različitih elemenata uzajamno zasitile. Da se poslužimo rečima Tita Livija, Romulova 
grupa na čijoj su strani, u pocetku, bili deos et uirtutem, dobila je ono što joj je 
nedostajalo, opes, a uz to i žene, zalog nacionalne plodnosti. 

Vidimo da su, od početka do kraja, logička veza, značajna namera, nužnosi 
epizoda jasni. Sve je usmereno u istom pravcu, sve izražava i iznosi istu pouku: to 
je istorija, u tri dela, utemeljenja celog jednog grada na osnovu njegovih funkcio- 
nalnih komponenti koje se smatraju već postojećim i koje su u početku odvojene. 
Prva etapa: pojava tih odvojenih, nepotpunih komponenti, od kojih je najmanje jedna. 
ona najbolja, nedovoljna, nesposobna za život kao takva; druga etapa: rat, u kome 
svaka komponenta izražava svoj duh, svoju suštinu, u karakterističnoj epizodi (zlato 
s jedne strane, magija s druge strane, odnoseći prevagu nad borbom u pravom 
smislu); treća etapa: nepredviđeno, ali veoma čvrsto i konačno povezivanje ovih 
elemenata u jedinstveno društvo. I rimska istorija počinje. 

Odakle su Rimljani preuzeli ovu shemu? U načelu bi se moglo pomisliti da je 
nisu preuzeli ni od kuda i ni od koga, da je ona svojstvena njihovom duhu, da su 
je. u pravom smislu reči, izmislili. Ali upravo ovde poređenje sa predanjima drugih 
indoevropskih naroda donosi osvetljenje koje latinska filologija ne može sama po 
sebi da pruži, razrešava nedoumicu iz koje književna kritika ne može sama da se 
izvuče. Naime i drugi indoevropski narodi sebi objašnjavaju, u nekoj uzglobljenoj 
povesti, nastanak celokupnog društva po sistemu triju funkcija, polazeći od njegovih 
elemenata koji su u početku rasuti. Samo ću ukraiko ponoviti skandinavski oblik 
loga predanja, priču o ratu, a zatim izmirenju Asa i Vana. 

Tu više nije u pitanju čisto ljudsko, nego božansko društvo, a razlika je 
uostalom dosta ublažena činjenicom da su bogovi koji sačinjavaju to božansko 
društvo preci ljudskog, skandinavskog društva i da se neosetno prelazi sa jednog na 
drugo. Priča nam je poznata preko dva teksta islamskog naučnika Snorija Sturlusona 
i preko četiri strofe jedne lepe edske pesme, Völuspá, »Proroštvo Proročice«. Narav- 
no, hiperkritika je pokušala da ovim dvama svedočanstvima porekne svaku vrednost: 
Eugen Mok je hteo da pretvori Snorija u tipičnog krivotvoritelja, iz čijih se dela 
može zadržali samo ono što je i inače poznato, i veoma površnim argumentima je 
pokušao da dokaže da se četiri strofe pesme Vóluspá ne odnose na skup koji nas 
zanima. Dvostruka rasprava, koju ovde nikako ne možemo da reprodukujemo, pa 
čak ni da damo njen sažeti pregled, pokazala je neosnovanost i Snorijeve osude i 
potcenjivanja strofa 21—24 u pesmi Völuspá. Evo kako su se događaji odvijali u tri 
etape. 

I. Skandinavci poznaju dva božja naroda sa jasnim osobenostima, Ase 1 Vane. 
Asi su bogovi koji okružuju Odina i Tora (»Asathorr«, kako se ponekad kaže); 
posebno je Odin, njihov poglavar, kralj-bog-čarobnjak, zaštitnik zemaljskih poglavara 
i proroka, u njegovoj vlasti su delotvorna runa i uopšte sile koje mu omogućavaju 
neposredno delovanje u svim oblastima; Tor, bog sa čekićem, veliki je nebeski borac, 
uništitelj divova, koji najveći deo vremena provodi u kaznenim ekspedicijama, i koga 
prizivaju da bi pobedili u pojedinačnim borbama. Nasuprot tome, Vani su bogovi 
plodnosti, bogatstva i sladostrašća; o trojici glavnih među njima, Njordu (koga Tacit 
opisuje u Germaniji u obliku boginje Nerte), Freju i Freji, sakupljeni su mitovi, 
kultovi koji su u tom pogledu značajni. 

Snori (Ynglingasaga, 1—2), koji ih do maksimuma antropomorfizuje, smešta 
Ase i Vane, koji su susedi. ali potpuno odvojeni, u oblast donjeg »Tanaisa«, blizu 
Crnog mora: jedni obitavaju u Asalandu ili Asahejmu, sa Asgardom kao zamkom- 
prestonicom; drugi obitavaju u Vanalandu ili Vanahejmu. 

II. Druga etapa (Snorri, Yngl. 4, početak; Voluspa, 21—24). Asi napadaju Vane 
i iz toga ishodi, kako kaže pesma. »prvi rat na svetu«. »Odin je, kaže Snori, krenuo 
sa svojom vojskom na Vane; ali su se ovi oduprli i odbranili svoju zemlju; pobeđiva- 
la je čas jedna, čas druga strana; svaka je pustošila zemlju one druge i jedna drugoj 
su nanele štete... « | l 

Preko pesme, koja je zadihana, puna aluzija, upoznajemo obe — i jedine — 
ratne epizode: 

I. Veštica po imenu Gulvejg »Opojnost (ili Moć) zlata«, koja je očigledno 
potekla od Vana ili su je oni poslali, dolazi kod Asa; ovi je spaljuju i ponovo 
spaljuju u Odinovoj sali, ali ne uspevaju da je ubiju: ona je i dalje živa, ima čarobnu 
moć; a naročito »je uvek zadovoljstvo zle žene«.!5 

2. Odin, veliki bog čarobnjak, poglavar Asa. baca koplje na neprijatelja, vršeći 
prvi put magijski čin koji tekstovi mnogih saga kasnije pripisuju ljudskim poglava- 
rima i čiju nameru tada tačno određuju: reč je o tome, kaže u sličnom slučaju 
Evrbyggjasaga (44. 13), »da se magijskim putem osvoji heill, sreća«; a u Styrbjarnar 
tháttr Sviakappa (gl. 2 = Fornmanna Sögur, V, 250), sam Odin daje švedskom kral ju 
Eriku stabljiku trske i kaže mu da je baci na neprijateljsku vojsku izgovarajući reči: 
»svi ste vi u vlasti Odina!« Erik sluša savet boga: u vazduhu, trska se pretvara u 
koplje i neprijatelji beže. obuzeti paničnim strahom. Upravo taj čin, ako se tako 
može reći. predstavlja Odina. čin koji mora da mu obezbedi pobedu. On međutim 
ne uspeva, pošto ista strofa zatim opisuje prodor Vana u tvrđavu Asa. 

II. Treća etapa (Snorri, Yngl. 4). Umorni od tog skupog smenjivanja polovičnih 
uspeha, Asi i Vani sklapaju mir. Nepredviđeni mir, koji je isto toliko potpun koliko 
je rat bio žestok; mir kojim, prvo kao taoci, zatim kao jednaki, »nacionalni«, glavni 
Vani, bogovi Njord i Frej, boginja Freja dolaze da iznutra upotpune, plodnošću i 
bogatstvom koje predstavljaju. društvo Odinovih bogova. Oni se u njega tako dobro 
uklapaju da, kada »kralj« Odin umire (jer u Ynglingasaga, bogovi su neka vrsta 
nadljudi koje uprkos svemu vreba smrt), Njord. a posle njega Frej postaju kraljevi 
Asa. Nikada više, ni u kakvim okolnostima, neće biti ni senke sukoba između Asa 
i Vana, a reč »Asi«, osim ako se drugačije ne kaže, označavaće i Njorda, i Freja i 
Freju kao 1 Odina i Tora. 

. Nema potrebe podvlačiti potpuni paralelizam ne samo. ideoloških vrednosti koje 
su na svojoj početnoj tački, nego i spletki, od početka do konačnog rezultata, preko 


15 Međutim. J. de Vries, koji je uglavnom potvrđivao moju analizu, predložio je za strofe 
21—22 pesme Vóluspá novu analizu, koja mi izgleda i suviše kritična i suviše slobodna (ANF. 
77. 1962. str. 42—47). Uostalom, i da je bio u pravu. ipak bi dve aluzije iz ovih stihova i 
dalje predstavljale narod Vana s jedne strane. Odina sa druge strane, od kojih svako protiv 
suprotne strane koristi karakteristična sredstva: seidr Vana, Odinovo koplje. Ali mislim da te 


dve strofe treba osvetliti. shvatiti pomoću postojanijih oblika mita: 1. Snori potvrđuje da obe. 


strane naizmenično odnose pobede. bez odlučujućeg rezultata: 2. izmena koju je Saxo Gram- 
maticus uneo u mit (1, 7. 1), pomoću zlatne statue koja je poslata Odinu i pohlepe koju to 
zlato izaziva u srcu Odinove žene, potvrđuje da imenu Gullveig treba dati njegov puni smisao, 
i da stih 22, 4 ne pravi aluziju na »incest« Vana, nego na podmitljivost žene Asa zbog želje 
za zlatom. Upućujem na gl. VII moje knjige Du mythe au roman, 1970, posebno str. 99—105 
(upor. Les dieux des Germains, 1959, gl. 1). I dalje mi se više dopada ono što je J. de Vries 
rekao o ratu Aza i Vana u Altgermanische Religionsgeschichte, I^. 1957, str. 208—214: upor. 
W. Betz, Die aligermanische Religion, u W. Stammler. Deutsche Philologie im Aufriss2. col. 
1557—1558 i passim. bue 

dve epizode u kojima se na izražajan način sažeto govori o ratu između bogova 
bogataša i bogova čarobnjaka. To izgleda teško zamislili, naročito s obzirom na to 
da drugi indoevropski narodi poznaju slične priče. da je slučaj dva puta sklapao tu 
veliku celinu. Najjednostavnije. najprostije objašnjenje dobijamo ako prihvatimo da 
su Rimljani, kao i Skandinavci, preuzeli ovaj scenario iz nekog zajedničkog ranijeg 
predanja i da su samo osvežili njegove pojedinosti, prilagodili ga svojoj »geografiji«. 
svojoj »istoriji« i svojim običajima, unoseći u njega imena zemalja. naroda 1 junaka 
na koje im je ukazivala savremena situacija. 


Ovo objašnjenje se uklapa u Momzenovo: ono se odnosi na teme, a 
Momzenovo na imena.!* Već postojeća indoevropska priča o uspostavljanju 
celovitog društva dobila je jasne konture u etničkom okviru Latina, Sabinja- 
na, možda i Etruraca, zato što je na nju ukazivalo kasnije demografsko 
kretanje Rima, zato što je, u V i IV veku, kako se može zaključiti na osnovu 
nekih indicija, sabinsko stanovništvo naselilo već uređeni grad i to brežuljke 
na severu; konačni ugovor koji je uspostavio sinecizam poprimio je izraze, 
stil koji otkrivamo, kako smatra Momzen, po uzoru na collatio ciuitalis koja 
je. 290. godine, na izvestan način, doista stopila oba društva.!". 


Sklonost ka korišćenju već postojećih, epskih ili mitskih, legendi u 
vaspostavljanju najstarije istorije svakako je urođena čoveku. jer se njene 
posledice uočavaju gde god se takva istorija čita. Navešću samo jedan 
primer koji je značajan zato što nije star ni jedan vek: on se tiče jednog 
drugog naroda sa indoevropskim jezikom 1 tradicijom 1 odnosi se na istu 
građu koja je u Rimu stvorila legendu o dva naroda.!* Oseti sa Kavkaza, 
koji potiču od Alana. jedini su potomci koji danas postoje u skitskoj skupini, 
što im u svakom pogledu daje značaj koji nema veze sa njihovom malo- 
brojnošću: njihov jezik, iranski, poslednje je svedočanstvo iz velike grupe 
dijalekata, a priče, narodni običaji, prikupljeni u XIX veku, ali veoma stari, 
često se pridružuju Herodotovim, Lukijanovim i Amijanovim opisima Skita 
i Sarmata. Oni naime imaju zbirku epskih legendi, koja se pročula po 
čitavom severnom Kavkazu, a koja se odnosi na jedan mitski narod iz starih 
vremena, Narte. Ovaj narod uglavnom sačinjavaju tri porodice, od kojih je 
svaka određena nekom osobenošću, a skup tih osobenosti gradi strukturu 
koja očigledno produžava društvenu podelu, čas teorijsku, čas praktičnu, 
zajedničku svim Indoirancima, na sveštenike, ratnike 1 stočare-zemljoradni- 
ke: Pametni (Alceegate), Jaki (/Ehsertegkate), Bogati (Borate). Veliki deo 
tih priča posvećen je surovim borbama između Jakih 1 Bogatih, u kojima 
svaka porodica pokazuje svoje prirodno preimućstvo: ovde čista hrabrost 
(potpomognuta katkad velikim čarobnjacima), tamo bogatstvo, lukavstvo (če- 
sto nepošteno), brojnost. Prvi ruski posmatrač koji je uočio više tih priča 
bio je oduševljen i, pomoću prilično loših igri reči, poslužio se njima da 


16 Ako bismo dakle jednoga dana uspeli da dokažemo, arheološki, da je postojala etnička 
dvojnost u vreme nastanka Rima, priča koju saopštava analistika ipak bi i dalje bila »montira- 
na«, istoricizovan mit bi prekrio istoriju. 

I7 Vid. sada drugi deo moga izlaganja (»Naissance d'un peuple«) u ME. I, str. 332—334 
i 434, n. 7. J. Poucet. Recherches sur la légende sabine des origines de Rome, 1967 (upor. 
IR. str. 211 —215). 

Iš ME. |. str. 545—549. 

ustanovi »preistoriju« Oseta: ukratko, po njemu, Borate, neka vrsta Sabinja- 
na, bili su najstariji stanovnici zemlje u koju su zatim upali AEhsertegkate, 
koji su došli iz inostranstva, sa severa Irana; ratovi o kojima govore epski 
tekstovi bili su ratovi za naseljavanje i završili su se ujedinjenjem: posle 
smrti glavnog junaka Æhsærtægkatæ, njegovi preživeli drugovi stopili su se 
sa svojim pobednicima. V. B. Pfaf, koji je izrekao ovaj sud, bio je značajan 
čovek: prvi časopis za kavkaske studije, koji je došao do svog četvrtog toma 
(1870), nije mogao da odbije članak, ali ga je redakcija propratila beleškom, 
pohvalnom, kojom sebe oslobađa odgovornosti.? Ova »operacija istorija« 
bila je bez sutrašnjice: već je XIX bio suviše kritičan, i jedan drugi naučnik, 
onaj koji je zapravo osnovao osetske studije, Vsevolod F. Miler, već je bio 
na poslu, Tako nije bilo na Islandu krajem XII veka, kada je Snori, huma- 
nizujući bogove Ase i bogove Vane, pisao na osnovu jednoga mita »najsta- 
riju« skandinavsku »istoriju«; a nije bilo ni u Rimu, tri ili četiri veka pre 
naše ere, kada su ugledni naučnici unosili. otelotvorivali u latinskom vreme- 
nu i prostoru stari tradicionalni mit koji je objašnjavao kako se jedno društvo 
utemeljuje polazeći od tri (ili dve) grupe od kojih svaka ima jednu (ili dve) 
od triju funkcija neophodnih za nor malan život. 

Rat Romula 1 Tacija tako predstavlja prvi primer procesa istorizacije 
mitova, pretvaranja priča u događaje, koji je bio veoma korišćen među 
analistima ili njihovim prethodnicima i koji je čak, tako upotrebljen, karak- 
terističan za Rim. Za poslednjih četvrt veka, veliki broj takvih slučajeva 
otkriven je u kraljevskoj istoriji, kao i u istoriji prvog republikanskog rata: 
strukturna antiteza Romula i Nume određuje dva tipa vlasti koji su podjed- 
nako zdravi i nužni, a to je vlast dva vedska vladara, Varune i Mitre;?“ 
celokupni sadržaj treće vladavine, sa pobedom trećega Horacija nad trojkom 
Kurijacija, prenosi ono što, u obliku mita. predstavlja život boga ratnika 
Indre, sa pobedom junaka Trite, »trećega«, nad trostrukim demonom;-! dva 
bogalja, čija je veza na tome mestu u priči sama po sebi neverovatna, Koklit 
i Scevola, Kiklop i Levoruki, koji jedan za drugim spasavaju Rim od Por- 
senine opsade, jedan parališući etrursku vojsku čudotvornim pogledom svoga 
oka. drugi žrtvujući desnu ruku pred etrurskim vođom u junačkom postupku 
lažne zakletve, grade par koji je sličan skandinavskom paru Slepog boga i 
Jednorukog boga, Odina i Tora, od kojih je prvi, kao naknadu za žrtvovanje 
oka. dobio natprirodno znanje, a drugi spasao bogove OplAVIJAJUĆI desnu 
ruku u čeljustima demona-vuka. 

Tako se uzajamno dopunjavaju podaci koje je dalo razmatranje obreda 
posvećenih Mater Matuti. Rimska mitologija je zaista postojala, bogata ko- 
liko i mitologija vedskih Indijaca i Skandinavaca. Veliki delovi, koji se tiču 
mnogih bogova, svakako su nestali. Ali su sačuvani drugi, 1 to Značajniji, 
— tri slučaja koja smo upravo naveli spadaju u ideološka područja Jupitera, 


19. Sbornik svčačnij o kavkazskih gorcah, 4, 1870. i, 3. str. | (i n. 1) — 7. naročito str. 
4—5. 

20 MV. g. II. rezimiran u ME. I. str. 274—278. 

21 Aspekte der Kriegerfunktion bei den Indogermanen, 1964, str. 21—22 (upor. Heur, 
str. 17, n. 2). gde ćemo naći kritiku teze (H. J. Rose. itd.) koja u istoriji Horacija i Kurijacija 
vidi vešto napisan roman građen na osnovu već postojećih imena mesta i predmeta (Tigillum 
Sororium, Pila Horatia, Janus Curiatius...); rezime u ME. l, str. 278—280. 

i Marsa. Mitovi su samo bili doneti iz boZanskog sveta u ovaj svet a njihovi 
junaci više nisu bogovi, nego veliki ljudi u Rimu, koji su prihvatili njihov 
uzor. Oni su ipak nastavili da igraju, možda su čak i bolje igrali ulogu 
exempla, ohrabrenja, opravdanja, koja je u svim društvima jedna od funkcija 
mitologije. 


Da se vratimo našoj polaznoj tački, uporedno tumačenje priče o prvom 
rimskom ratu, na koje smo upravo podsetili, opovrgava jedno od tradicio- 
nalnih objašnjenja boga Kvirina. Značenje toga boga, videćemo uskoro, 
predstavlja jedno od glavnih mesta, čvorište studije koju započinjemo. Za- 
visno od toga da li ga shvatamo na ovaj ili onaj način, kao boga iz 
najstarijeg rimskog ili čak predrimskog društva, ili kao boga koji je donet, 
pridodat u okviru neke strane, na primer sabinske, komponente, sve se 
menja, i to ne samo na njegovom području: sa njim su povezani Jupiter. 
Mars, mnogi bogovi plodnosti. To ćemo kasnije potanko ispitati, ali možemo 
da uočimo ovu značajnu negativnu činjenicu: analistička priča o sinecizmu, 
pošto je mitskog porekla, ne može se smatrati uporištem za tezu o sabin- 
skom Kvirinu.?? 


Uprkos spektakularnoj privrženosti značajnih autora ideji o prvobitnoj 
sabinskoj komponenti,? čini se da ona gubi pristalice. Drugi, isto tako 


39 


Jedan drugi razlog. paralelizam činjenica vezanih za Iguvij. sasvim će pobiti tu tezu: 
dole. str. 161—162. 

23 Ovo uverenje često zamenjuje dokaze koji mu nedostaju vatrenim potvrdivanjem ili 
pozivanjem na autoritet. Tako C. Koch. Religio, 1960. str. 25: »Jedenfalls gibt es heute keinen 
Bodenforscher. der es wagte, etc.«. Jacques Heurgon. Rome et la Mediterranée occidentale 
Jusqu'aux guerres punigues, 1969. str. 92, priznaje da je prisustvo Sabinjana u nastanku Rima. 


prvobitno sabinsko obeležje Kvirinala predmet. ne dokazivanja. nego verovanja: »Zakljucicemo.: 


kaže on. razboritim izrazom vcre u predanje i optužbom na račun manjkavosti arhcologije«. 
Argumenti koji tako razložno boje ovo poverenje nisu delotvorni: 1) Suprotnost izmedu montes 
(Palatin...) 1 colles (Kvirinal...) ne govori ništa o nacionalnosti najstarijih stanovnika (collis 
nije ništa manje latinska reč nego mons) i bez sumnje potvrđuje samo razliku u vremenu 
osvajanja (upor. str. 80—81); — 2) ako su i postojali »sabinski bogovi« na Kvirinalu. to ništa 
ne dokazuje o poreklu: dobro je poznato da su posle uspostavljanja velikog Rima. na severo- 
zapadnom bregu sabinski doseljenici prirodno bili najjači; ali koji bogovi? Kao i Visova (RL. 
l, V. »Sancus«, IV. 1909. col. 316—318), i ja sumnjam da je sabinstvo Sema Sankusa i Dija 
Fidija (koji se često mešaju. kao što su obojica bila izjednačavana sa grčkim Heraklom) išta 
drugo do »gelehrte Kombination« (D. F. nosi dvostruko, sasvim latinsko ime; rimske semones 
pominju se u pesmi arvalske braće: koren Sancus potvrđen je u latinskom: kult S. S. nije poznat 
izvan Rima i njegove neposredne okoline). M. Poucet, koji isto tako odbija da u prisustvu kulta 
Sema Sankusa vidi dokaz da je Kvirinal u početku bio sabinski. hipotetično vaspostavlja 
razvojni put: »Semo Sancus Dius Fidius, une première mise au point«. Recherches de philolo- 
gie et de linguistique, Louvain. 1972, str. 53—68; 3) dvojstvo Saiii Palatini i Salii Collini 
pociva na pojmovnom povezivanju njihovih bogova (dole. str. 285—287) i prirodno je da su 
se dve grupe odomaćile tamo gde je na prvom ili drugom mestu obitavao njihov bog; 4) 
drugačiji je slučaj Luperkovih sveštenika Quinctiales i Fabiani, a argument izvučen iz kulta 
kome su Fabii možda služili na Kvirinalu pogrešan je (vid. dole, str. 583, n. | i. podrobnije, 
ME. IH, str. 204—297); 5) »to što je Rim u stvari bio dvostruki grad. piše M. Heurgon, suviše 
dobro objašnjava mnoga obeležja njegovih prvobitnih institucija da bi se u tom pogledu moglo 
odbaciti jednodušno svedočanstvo autora«; pre nego »svedočanstvo«, reći ćemo samo »priča«; 
ali koja su ta neodređena »mnoga obeležja«? Pozivanje na maštarije iz Ogleda o nastanku Rima 
Andrea Piganiola (dole. str. 76) može samo da uznemiri, a pozivanje na Lupercalia Andreasa 

značajni autori, u poslednje vreme su je napustili. Ali, čak i kod njih, kada 
je u pitanju Kvirin, ostaje nešto od tumačenja na koje je upućivala anali- 
stička tradicija. Bilo da je sabinska ili latinska naseobina, nasuprot, kako 
kažu, celini Palatin-Eskvilin, ili da je naprotiv istureni položaj te celine, 
collis Quirinalis je u svakom slučaju Kvirinov brežuljak, koji je dobio ime 
po Kvirinu. Pošto je to mesto, koje je izvan prve skupine brežuljaka (mon- 
tes), tek kasnije. zahvaljujući pravom sinecizmu, uključeno u celinu koju 
predstavlja urbs, možda je tek tada njegov bog ušao u zajednički panieon. 
Čak i kada je u pitanju nacionalnost, vidimo da je objašnjenje Kvirinovog 
prisustva, njegove uloge u rimskoj religiji isto: to je uvek bog koji je prvo 
odvojen, vezan ako ne za narod, a ono barem za neko spoljašnje mesto, a 
koji se pridružuje, dodavanjem, bogovima brežuljaka. Kasnije ćemo rasprav- 
ljati o ovom objašnjenju, ali ovde treba pokazati da se ono ne nameće samo 
po sebi, da nije logički nužno. Ono naime počiva na jednom neizraženom 
postulatu: brežuljak je nazvan Quirinalis pre nego što je pripojen gradu. a 
Kvirin je njegov posebni bog, eponim, već u prvoj naseobini. No stvari su 
mogle i drugačije da se odigraju: ne uzimajući zvanično ime »Jupiterov 
brežuljak«, nije li drugi brežuljak na severnom pročelju, Kapitol, postao, 
tokom istorije, kultno boravište toga boga koji je, svakako, još od početka, 
primao kult na Palatinu u istom svojstvu kao i Mars? Veze između Kvirina 
i la mogle su biti paralelne, pošto je njegovo smeštanje na novi brežuljak 
dovelo još samo do promene imena. Videćemo kasnije da drugi razlozi 
navode na misao da je organska trijada Jupiter-Mars-Kvirin predvodila, od 
početka, latinsko društvo u najstarijoj nascobini, u prvom kraljevstvu (reg- 
num). Pošto je to društvo postepeno pripojilo sve brežuljke, kult njegovih 
glavnih božanstava mogao je biti podeljen na kraju toga širenja, tako da 
Jupiter zauzme Kapitol a Kvirin ono što će. posle njega, biti nazvano 
Quirinalis. Izbor između tih suprotnih objašnjenja boga kao, u osnovi, »Orts- 
gottheit«, ili kao preuzetog boga, zavisiće od onoga što će produbljenija 
razmatranja pokazati. o njegovoj prirodi i o njegovoj funkciji.“ U svakom 
slučaju smatra se da ime collis Quirinalis ne nameće prvo i ne isključuje 
drugo. 

Ovo razmišljanje, uzgred budi rečeno, ne važi samo za collis Quirina- 
lis: ne postoji čvrsta, apsolutna povezanost izmedu kulta i mesta na kome 
se on upražnjava u istorijskom dobu. Iz onoga što na Forumu predstavljaju 
Regia, aedes Vestae koje mi poznajemo ne treba zaključiti da su shvatanja, 
pravila, običaji koji se na njih odnose nastali posle zauzimanja Foruma: rex 
i Regia, kao i javno ognjište, već su postojali u prvoj naseobini. Kada je 
Forum zaposednut u dovoljno bezbednim uslovima, na njemu su smešteni 


rex i vestalke, »kraljevska kuća« i ognjište, koji su tu sasvim prirodno 


preneli svoja obeležja, svoje tradicionalne osobenosti." 


Altoldija (koje treba da se pojave) ne zadovoljava nas. Hipoteze (str. 231 —235) koje autor 
postavlja o »načinu stvaranja legendi« nemaju osnovu u tekstovima. 

24 Dole, prvi deo, pogl. II. V i VI. 

25 U skladu sa tim. ne treba uzimati u obzir, kada se tumače Regia i aedes Vestae, 
ostatke sasvim različitih građevina koje su zauzimale njihova buduća mesta na Forumu (kolibe, 
zatim dva mala hrama pod delom prve. četvrtasta ravna ploča pod drugim). 


7] 


! 

VII. INDOEVROPSKO NASLEDE U RIMU 


Ono što prethodi dalo je više primera neophodnosti da se u istraživanju 
i razumevanju najstarijega Rima vodi računa o indoevropskom faktoru, to 
jest da se uporeduju rimske činjenice sa sličnim činjenicama u Indiji ili 
Skandinaviji, Irskoj ili Osetiji. Da li je ovo poredenje mogućno? Neki a 
priori tvrde da nije. Tako čini Kurt Late, koji rado oprašta zabludu roman- 
tičarima XIX veka, ali ne 1 našem vremenu (str. 9): 


Vreme koje je proteklo izmedu dolaska Indoevropljana u mediteranske oblasti 
i naših izvora moglo je, u to doba (doba Maksa Milera i Prelera), izgledati nevažno, 
zato što je Homer postavljen veoma rano, a indoevropska najezda veoma kasno (vid. 
kritiku toga mišljenja u: Kretschmer, Einleitung. in die Gesch. d. griech. Sprache, 
str. 76 i dalje). Ljudi nisu bili svesni promena koje nekoliko vekova mogu uneti u 
misao civilizovanih naroda, kao ni kulturnih uticaja koji su upravljali razvitkom 
samih Rimljana. Danas znamo koliko je novo naše predanje o Rimu... 


Mudrim ljudima koji su osporavali mogućnost kretanja filozof je odgo- 
varao hodanjem. Mi ćemo ovde učiniti isto to, u mnogobrojnim prilikama 
u kojima će indijsko ili skandinavsko poređenje osvetliti nejasna mesta, ili 
rasterai čudovišta rođena iz nekontrolisane kritike. 

Najstarija irska predanja poznata su samo u obliku koji su poprimila u 
ranom srednjem veku; najstarije edske pesme potiču iz poslednjih vekova 
prvoga milenijuma naše ere, a glavnina naših informacija dolazi od Snorija, 
krajem XII 1 početkom XIII veka. Pa ipak. upoređivanje ovih zapadnjačkih 
tekstova sa tekstovima vedskog društva, koje je više milenijuma starije, dalo 
je rezultate koji osvetljavaju obe strane. Ne govorim o svom sopstvenom 
radu ili o radu svojih bliskih prijatelja. Dva ugledna stručnjaka sklona po- 
ređenju, keltolog Žozef Vandrijes i indolog Silvan Levi, složno su se čudili 
ne samo koliko su ri i rajan, druid i brahman, nego i koliko su oblici 
epopeje 1 dvorske poezije u njihovim dvema oblastima slični, koliko se bolje 
razumeju jedni pomoću drugih. Bliži nama, indolog 1 keltolog u isto vreme, 
Majls Dilon, podrobno je analizirao taj utisak, a u Velsu, u jednoj lepoj 
knjizi novijeg datuma, to su učinili Alvin i Brinli Ris. Drugi su pokazali da 
se retorički tip nekih pesama iz Ede vezuje za tip gatskih pesama, to jest 

najstarijih delova Aveste. Da li je Rim zaista toliko poseban da se na njega 
ne može primeniti isti tip uporednog istraživanja, iako je postao poznat pre 
velikih ostrva u Atlantiku? 

To bi bilo utoliko čudnije što religijski rečnik Rima sam po sebi 
podstiče na to istraživanje. Godine 1918, tumačeći ono na šta je ukazao Paul 
Krečmer, Vandrijes je objavio u Zborniku Pariskog lingvističkog društva 
članak od prvorazrednog značaja, pod naslovom: »Leksičke podudarnosti 
između indoiranskog 1 italokeltskog jezika«.! Kasnije je uglavnom prestalo 
da se govori o italokelstkom 1 danas bi se pre reklo »između indoiranskog, 
italskog i keltskog jezika« — pošto neki čak raskidaju italsko jedinstvo —, 
ali to ni malo ne menja poruku tih dvadeset stranica, koju je autor veoma 
lepo sažeo ovim rečima: »Pada u oči da se, na toj lisu pojmova, nalazi 
prilično veliki broj reči koje se odnose na religiju. a naročito na kultni 
obred, prinošenje žrtve; nabrajanjem tih reči, dodavanjem nekoliko drugih 1 
razvrstavanjem svih njih u kategorije, ne samo da se utvrđuje jedan od 
najstarijih elemenata italokeltskog rečnika, nego se i ustanovljuje postojanje 
verskih predanja koja su zajednička jezicima Indije i Irana i dvama zapad- 
nim jezicima«. Ni sam Vandrijes, strogi lingvista, i volterijanac koji se brzo 
umorio od posmatranja verskih činjenica, nije procenio značaj tog rečitog 
pregleda činjenica. Ali pregled postoji. On sadrži čisto religijske, a isto tako 
i političkoreligijske, etničkoreligijske, pravnoreligijske pojmove, pošto je, u 
tim drevnim razdobljima, religija svuda prodirala. Gore je pomenut rex (ved. 
rdijćan), galski rig-), čemu treba svakako dodati reč flamen imenicu muškog 
roda u neutralnom obliku (ved. bráhman, srednji rod, 1 brahimdn, muški rod; 
upor. v.-pers. brazman, srednji rod). Više reči — 1 to je dragoceni pokazatelj 
rane evolucije rimske misli — prešlo je iz oblasti religije u oblast prava, 
koje je po prirodi stvari obojeno religijom, ali zadržavajući do najmanje 
pojedinosti nijanse. lepezu značenja koju nalazimo u indoiranskom: tako ius, 
koje je postalo naziv za pravo, ali koje u pravom smislu znači puna zona 
ili mera dozvoljene ili tražene radnje (ius consulis...), odgovara vedskom 
yós, avest. yaoš »poštenje, mistično savršenstvo«:? cre-do i njegov substantiv 


idés (koji se, izgleda, odnosi na jedno "credes kojec se izgubilo, a čiju je 
J E 5 JU j 


deklinaciju preuzeo) obuhvataju, u odnosima između ljudi i bogova, vedski 
glagol rad-dhà- (avest. zraz-dà-) i njegov substantiv sraddhći (upor. v.-ir. 
cretim, v.-gal. intin. credu) Na granici religijskih vrednosti (setimo se 
kvazisveštenstva koje predstavlja funkcija censora), isti koren označava reč 
odrednicu, koja, u napomeni (pohvali ili pokudi), stavlja neku stvar, neko 
biće, neko mišljenje na njegovo pravo mesto među drugima (lat. censeo, 
ved. sdmsati, av. sanhati).+ Mnoge reči, koje su u Indiji religijske, takve su 
i u Rimu: rifus je srodan značajnom ved. pojmu rtd, iran. arta »kosmički, 
ritualni. itd. red, na kome se zasniva istina« (upor. ved. rtú »pogodno vreme 


| [. 20. str. 265—285. 

? »A propos de latin jus«, RHR. 134. 1947—48, str. 95—112; uneto sa velikim izme- 
nama u JR. str. 31—45.. 

3 »Qll. 6«. Coll. Lat. 44 (= Hommages à L. Herrmann). 1960, str. 323—329; uneto. sa 
mnogim izmenama u /R. str. 47—59. 

4 Servius et la Fortune, 1943. str. 70—98, 188: rezime u IR. str. 103—124. 


(za neku ritualnu radnju), ureden, pravilan vremenski tok«; avest. ratu); 
čistota, očišćenje, izraženi su istim korenom, lat. pürus, ved. pávate son 
prečišćava« (partic. püta »očišćen«; možda avest. Pittika, mitsko jezero u 
kome se prečišćava voda); castus je od korena ved. Süsti son daje uputstvo« 
(upor. avest. sds-tu »neka pouči«); uoueo je izvedeno iz istog korena kao i 
ved. vaghdt »koji prinosi žrtvu«; itd. 

Na kraju svoga članka, velikog broja jednačina koje je nabrojao, ven- 
dris je dao prihvatljivo objašnjenje, u kome jednostavno ima nekoliko ne- 
podesnih reči i koje bi valjalo iznijansirati: »Indija i Iran s jedne strane, s 
druge Italija i Galija, sačuvali su neka zajednička verska predanja, zahvalju- 
jući činjenici da te četiri zemlje jedine na indoevropskom području imaju 
kolegijume (ili klase) sveštenika. Brahmanima, druidima ili pontificima, sve- 
štenicima vedizma ili avestizma, uprkos razlikama koje bodu oči, ipak je 

zajedničko to da svako održava neku staru tradiciju. Te svešteničke organi- 
zacije podrazumevaju određeni obred, ceremoniju Žrtvovanja, ukratko skup 
postupaka koji se najmanje obnavljaju... Ali nema ni ceremonije ni obreda 
bez svetih predmeta čija se imena čuvaju, bez molitvi koje se ponavljaju a 
da se u njima ništa ne menja. Otuda, u rečnicima, zadržavanje reči koje se 
ne bi moglo drugačije objasniti«. Postojanje snažnog sveštenstva, Čuvara 
nauke, uočljivo je u četiri posmatrane oblasti; ali ne treba zaboraviti da su 

i Germani, koji kao da nikada nisu imali njihove ekvivalente, isto tako 
aa ako ne rečnik, a ono mnoga verska predanja. Što se tiče sadržaja 
predanja. Vendris jc preterano uzdržan. Religije se ne ograničavaju na reči 
i gestove, na ono što on naziva »spoljašnjim priborom«; one sadrže jednu 
teologiju, a obično i mitologiju, jedno objašnjenje društva, a često i sveta, 
jedno tumačenje prošlosti, sadašnjosti i budućnosti: upravo to potvrđuje i 
podržava reči i gestove. ) 

Niko ne može a priori da pobije ove odrednice iz rečnika 1 ono što 
one nagoveštavaju o sačuvanoj građi, o mehanizmima očuvanja: indoevrop- 
ski je čvrsto postavljen." 


5 Vid. razmišljanja u Her. str. 16—17. 

6 O »italskom« poređenju, v. R. Bloch. »Parenté entre religion de Rome et religion 
d'Ombrie, thèmes de recherches«, REL. 41. 1964, str. 115—122: »Réflexions sur le plus ancien 
droit romain«, Studi in onore di Giuseppe Grosso II, 1968. str. 231—248 (naročito str. 244— 
247). 

VIII. KONZERVATIVIZAM RIMSKE RELIGIJE: 
IUGES AUSPICIUM 


Glavni razlozi za skepticizam Kurta Latea su brzina kojom se razvija 
religija civilizovanog naroda, i zakasnela informacija koju imamo o rimskoj 
religiji. Ni jedno ni drugo nema one posledice koje on veruje da ima. 

Religija Rimljana, različitih kategorija Rimljana, mnogo se izmenila 
tokom poslednjih vekova republike. Ali nesumnjivo obeležje rimskog karak- 
tera u svakoj stvari, i u najburnijim periodima, jeste konzervativizam. Reli- 
gijske promene su se odigravale mnogo više dodavanjem nego unutrašnjim 
preobražajima. To naročito važi za najviše i najstarije narodne sveštenike, 
nosioce svete nauke. Ubrzo ću se vratiti slučaju pontifika, ali iznad njih, rex 
i tri flamines maiores dobar su primer stalnosti. Ni u jednom trenutku u 
istoriji ne čitamo da je neki od tih sveštenika imao dužnost da radi, od tog 
i tog dana, bilo šta drugo osim onoga što je radio od početka. To je doduše 


bilo osporeno za Kvirinovog flamina: Visova tvrdi (str. 155) da je taj 


sveštenik, koji je ostao bez posla jer je teologija zaboravila na svoga boga, 
dobio novu službu u Konsualijama, Robigalijama, Larentalijama. To je pro- 


izvoljno gledište, posledica izvesnog shvatanja Kvirina kome je smetala 


upravo jedina poznata služba njegovog flamina, i ono je u protivrečnosti sa 
uobičajenom praksom Rimljana ne samo po novini, nego i po gubicima koje 
podrazumeva. Ako je izvesno da se Kvirinova teologija izgubila (bez sumnje 
kasnije nego što se pretpostavlja). s obzirom da je sveštenik ostao, to nije 
automatski imalo posledica po obred: praznični program je pun obreda — 
na primer julski praznici — čiji se smisao izgubio, a koji su se održavali. 


Kasnije ćemo izdvojiti shvatanje toga boga koje će ne samo dozvoljavati, 


nego će i zahtevati da njegov flamin služi različitim božanstvima sa područja 
kome pripada: taj sveštenik nije dakle izuzetak.! S druge strane, služba, 
odora, krajnje obavezujući status, ugledni položaj najpoznatijeg među višim 
flaminima nisu se promenili za vreme republike i deluju zastarelo: nema 
razloga da se misli da su flamini bili prilagodljiviji od kraljeva. Ukratko, 


! Dole. prvi deo. pogi. H. 

ova četiri sveštenika, koji su do kraja ostali iznad vrhovnog sveštenika 
(pontifex maximus) koji je ipak pravi, aktivni predvodnik verskog života, liče 
na fosile koje brižljivo održavaju u njihovom neobičnom obliku. 

Što se tiče augura i njihove veštine, koji su tako značajni u svakom 
razdoblju, i koji su nadživeli skepticizam, ironiju prosvetiteljstva, nedavno 
smo dobili dokaz za ono što se naslućivalo: i tu postoji savršeni konzerva- 
tivizam, potpuna nepromenljivost. Augur Ciceron poštovao je pravila koja 
su bila poznata njegovim kolegama iz kraljevskog doba. Taj dokaz, obično 
nepoznat (pa čak i ignoriert) vredi ovde malo opširnije izložili: u raspravi 
u kojoj uvek postoji opasnost da se bude subjektivan, on predstavlja utvr- 
denu stvar kakvih bismo poželeli da ima mnogo. 


Jedan od najstarijih rimskih natpisa“ pronađen je 1899. u blizini Komi- 
cija, na Crnom kamenu (Lapis Niger), 1 potiče ili s početka republike, ili s 
kraja kraljevskog doba, možda i ranije. Od njega su ostali samo odlomci 
napisani bustrofedonom, koji se mogu pročitati na četiri strane i jednoj od 
ivica pravougaonog nadgrobnog spomenika od tufa, tačnije postolja tog 
spomenika, koje je jedino ostalo. Pošto nije mogućno tačno proceniti opseg 
mestimičnih praznina koje su posledica oštećenja nadgrobnog spomenika. 
uzaludno je, uprkos mnogim pokušajima, pokušavati da se one popune. Ali 
ono što je sačuvano veoma je sadržajno’. 


la! quoiho... 
b? ... sakros: es/edsord... 
I] a^  ... 1a... ias/recer: lo... 
b^-? .., euam/quos: re... 
HI a^? ... m: kalato/rem: ha.. 
bo! od: 10: uxmen/takapia: dotau... 
IVa?  ..m: E te r p(?)e(?)... 
b?-^.,, m: quoiha/uelod: nequ... 
ch od: iouestod/ 


V6 loiuquiod(qo?) 


Tekst počinje kletvenom formulom, štiteći predmet ili mesto, na pr., 
napisano klasičnim pismom, qui hu[nc lapidem... (ili hufic lapidi...), sacer 
erit. 

U 4. redu se čita recei, to jest dativ regi, »kralju«, ili »za kralja«. 


? CIL. P |; Degrassi. /LLR. 1, str. 4—6, n? 3. Ejnar Gjerstad. »The Duenos-Vase« 
Septentrionalia et Orientalia (Mél. B. Karlgren): Kungl. Vitt. Historie och Antikvitels Akade- 
miens Handlingar, 91, 1959, str. 133—143. i Early Rom, III, str. 161—163. misli da je opis 
vaze na Kvirinalu još stariji, ali razlozi njenog datiranja nisu odlučujući. Ja sam protumačio 
natpis na vazi u Uvodnim napomenama u /R, str. 12—25. Jedan drugi natpis osporava onome 
na nadgrobnom kamenu na Forumu prvorazrednu starost: on potiče iz »kraljeve kuće« i svodi 
se. zapravo, na reč REX, E. Gjerstad, ibid., str. 300 i fig. n? 199 (4). 

3 Ovde prenosim odlomke (podeljene na a. b. c) sa svake od četiri stranice i sa izbočine 
(rimski brojevi: I— V). obeležavajući redove (arapski brojevi: 1—16) i interpunkciju, ispisujući 
kurzivom slova čije je tumačenje nepouzdano ili ozbiljno osporeno. 

U 8—11 lako se čitaju, u klasičnom, -/m calatorem ha[ec?... i-]o 
(abl.) ičimenta capiat (+7). 

U 12. imamo -/m iter posle koga dolazi oblik glagola perficere; 13. i 
14. su. na prvi pogled, nejasni; 15. je, u klasičnom, E listo; jedina reč u 
16, čije je prvo u neizvesno 1 koja se. u svakom slučaju, na latinskom može 
pročitati samo kao /oiquiod, predstavlja ablativ koji odgovara dvama ablati- 
vima iz 15, koji neposredno prethode. 

A redovi 4, 8—9 1 10—11, u kojima se pominju rex, calator i, posle 
jednog ablativa na -o, propisani čin (subjunktiv) »iumenta capere«, odnose 
se na poznatu situaciju. U januaru 1951, upravo sam bio pročitao De diui- 
natione kada, za vreme jedne posete Antükvarijatu na Forumu, ugledah dobar 
odlivak nadgrobnog spomenika koji je tu izložen. Najvidljivije reči natpisa 
odmah su me podsetile na Ciceronovu rečenicu koja me je mučila. Po 
povratku u Pariz, bilo mi je lako da stvar privedem kraju 1 članak se pojavio 
u oktobru iste godine, u Mélanges koje su ponuđene R. P. Zilu Lebretonu, 
pod naslovom »Drevni natpis na Forumu i Ciceron, De diuinatione, II, 36«4. 
Glavni elementi rešenja su sledeći: 

|. U ovome odlomku (2. /36/, 77), pošto je podsetio na mere koje je 
preduzeo Marcel da bi se zaštitio od neugodnih predskazanja, Ciceron do- 
daje: huic simile est, quod nos augures praecipimus, ne iuge(s) auspicium 
obueniat, ut iumenta iubeant diungere, »isto tako mi, auguri. da se ne bi 
dogodila ona neprijatna stvar (ob-) koja se naziva iuge(s) auspicium, save- 
tujemo da narede da se ukloni jaram sa tegleće marve«. 

2. »Oni« — koji oni? Očigledno caíatores, koje auguri (Suet. Gram- 
mat. 12), kao i drugi sveštenici, imaju u svojoj službi upravo za tu vrstu 
naredbi, da bi na vreme naložili neupućenima da izbegavaju ono što može 
da uprlja 1 poništi sveti čin (p. ex. Serv. Georg. 1, 268; Macr. I, 16, 9). 

3. Za vreme kraljevine, čak 1 ako auguri nisu bili isto što 1 rex (u 
početku rex-augur?), auspicia su bile u osnovi stvar vladara: »proricanje, 
kao 1 mudrost, smatrano je kraljevskim«. kaže Ciceron u istoj raspravi (I. 
89): vid. ceo odlomak. 

4. Sta je to iuge(s) auspicium? Pavle (str. 226 L) ga ovako određuje: 
iuge(s) auspicium est, cum iunctum iumentum stercus fecit, »i.a. je kada se 
neka tegleća životinja, dok je još pod jarmom, pobalega«. Odmah shvatamo 


4 U Recherches de Science Religieuse, 39, 1951, str. 17—29: »Le iuges auspicium et 
les incongruités du taurcau attelé de Mudgala«, Nouvelle Clio, 5. 1953. str. 249—266: »Sur 
l'inscription du Lapis Niger«. REL. 36, 1958, str. 109—111, i 37. 1959. str. 102. Mnogi 
kritičari koji su hteli da ispitaju ovo poredenje odobrili su ga; za glavni i jedini deo koji je 
ovde važan (calatorem... iumenta capiat). čak i najuzdržaniji, Michel Lejeune, čije sam, 
uostalom, primedbe i predloge razmotrio u Hommages a Jean Bavet (Coll. Latomus, sv. 70). 
str. 172—179. Novo tumačenje koje je dao Robert E. A. Palmer, »The King and the Comitium: 
A Study of Rome's Oldest Public Document«, Historia, Einzelschriften 11, 1969, nailazi na 
niz neposrednih i nesavladivih teškoća: u glavnom odlomku, r. 11, kapia bi bila množina od 
*cape, pretpostavljena varijanta reči caput, a iouwwmenta kapia bi značila iiimentorum capita; 
poslednja reč bi bila pridev izveden iz louquo-, varvarizam, tobožnji stari oblik od /iicus »sveti 
gaje koji, u stvari. nikada nije postojao sa qu (koren od lux »svetlost«), itd. Detaljno sam 
raspravljao o tezi R. E. A. Palmera u »A propos de l'inscription du Lapis Niger«. Lat. 29. 
1970. str. 1039—1045. J. Loicq će ubrzo ponovo razmotriti to pitanje u celini. 

naredbu koju augur Ciceron i njegovi saradnici upućuju svojim slugama 
(calatores): dok svečano koračaju, obavljajući neki sveti zadatak, neophodno 
je da svaki vlasnik zaprege, u blizini puta kojim oni prolaze, bude upozoren 
da ispregne, da oslobodi jarma svoju iuncta iumenta. 

5. Mesto na kome je natpis nađen značajno je upravo po jednoj od 
poznatih dužnosti augura. Objašnjavajući ime ulice Sacra Via koja vodi 
preko Foruma do Kapitola, Varon, L. L. 5. 47, kaže da tim putem auguri, 
ex arce profecti, solent inaugurare; da li se radilo. kao što je pretpostavljao 
Buše-Lekler, o periodičnom (prolećnom?) obnavljanju? Okolnosti su malo 
važne; Varon potvrđuje da su auguri, krećući u neki proročanski poduhvat, 
silazili sa Kapitola na Forum i prolazili Svetim putem. Za vreme toga 
obilaska, morali su naravno izbegavati da se izlože nekom iuge(s) auspici- 
um. No, pri silasku sa brežuljka na Forum, prva poprečna ulica koju su sekli 
i u kojoj je prvo mogla da se dogodi neugodna stvar, naziva se upravo iucus 
iugarius, ime koje se može objasniu pozivanjem na opasnost i uputstvo 
kojim se bavimo.“ A Komicij mesto na kome je pronađen stari natpis, 
sasvim je blizu leve strane tog poprečnog puta, tako da izgleda prirodno što 
je upravo tu postavljen: on je upozoravao prolaznike, na opasnom mestu, na 
neodložnu naredbu koju bi im mogao izdati augurov calator. 

Da li je potrebno podvlačiti kako se elementi tih okolnosti slažu sa 
redovima 4, 8—9, 10—11 u natpisu? U 4—5, 6—7, ono što stoji uz regi 
suviše je oštećeno da bi vredelo pokušavati da ga pročitamo, ali samo regi 
je jasno; 8—9 mogu biti, na primer, (... augur koji radi u ime kralja, ili 
kralj-augur) /...iubet suu]m calatorem hae[c praecipere], a 10—11 mogu 
biti [...iug]o (ili [...subiugi]o, ili 7... iugari[0??) iumenta capiat, što znači: 
»ncka oslobodi (verovatno sa odvojenim prefiksom, ex ili de, ispred ablati- 
va") tegleću marvu [jarma...]«; 12. red se uostalom veoma dobro uklapa u 
takvu naredbu 1 može se pročitati: [...ut augur (ili rex) ad... -]m iter 
pelrficiat ili pe]rficere possit. 

Poslednja četiri reda isto se tako mogu objasniti u tom kontekstu," ali 
pošto neki kritičari, iako prihvataju tumačenje redova 8—11 kao iuges au- 
spicium, radije smatraju da natpis govori o više stvari, a naročito, na kraju, 


5 Vid. Lugli, RA., str. 78, 89. 124. Objašnjavanje reči iugarius kultom Junone Juge liči 
na etimološku igru reči. Platner, TD. str. 574, podvlači da je u početku uicus iugarius bio deo 
»original trade route« ka Tibru. Tu se zatim stiču putevi koji vode sa severa, severo-istoka i 
istoka. To je, dakle, bio veoma prometan put. 

6 Mogućno u tom stanju jezika i u skladu sa hom. (Od. 9. 416) àzó učv Aí0ov eiae 
Ovodov. sa glagolom koji odgovara glagolu capere. 

7 Podvlačim da su iustem i liquidem (tri primera kod Plauta) tehnička obeležja auspicija: 
»pravilno, pravilno shvaćeno«, i »nedvosmisleno«; da je prvi oblik klas. aluus, »trbuh«, ali i 
»izmet« (već kod Katona), bio *aulos (da, po jednom litvanskom dubletu, Max Niedermann i, 
posle njega. F. Muller Jzn i J. B. Hofmann pišu *au(e)los); da h, u quoihauelod, može biti 
oznaka hijatusa koji postoji, na primer. u ahčn(e)us, epigr. huhic (tj. disilabično huic), i 
predlažem (r. 12—16): 

.. ne, descensa (ili reddita) tunc iunctorum iumentor]m cui aluo, nequ[eatur (... oznaka 
za verski obred koji je u toku, u infinitivu pasiva...) auspici]o iusto *liquido (que??). 

U 13, 4, koje ukazuje na hijatus u skupu koji se grafički posmatra kao jedna jedina reč, 
navodi nas (to bi bilo njegovo opravdanje) da čitamo ono što prethodi, sa vokalskom završni- 
com. kao guoii, dativ od quoi; ako je quoiei stari, i još kasnije potvrđeni dativ naglašenog re- 

o stvari koja je različita od one o kojoj je reč u sredini, ovde se zadržavam 
na onome što nije osporavano i čija je poruka dovoljno jasna: povodom 
određenog pravila, koje podrazumeva čitavu jednu teoriju o mističkim vred- 
nostima jarma i izmeta, organizaciju svešteničke službe (sa calatores), od- 
redeni put, uvereni smo da se, za četiri a možda 1 pet vekova, augurska 
tehnika nije promenila, kao ni jezik kojim je izražavana, uključujući 1 gra- 
matičku modernizaciju. Ali ako su inače žalili što su u njihovoj nauci mnoge 
stvari zaboravljene, Ciceron 1 njegove kolege su ipak posedovali njene dra- 
gocene odlomke, koji su ih jednim potezom vraćali počecima. 

Augurska veština svakako nije bila izuzetak. Veliki sveštenički redovi, 
veliki kolegijumi imali su svoja predanja i svoja pravila: ni jedni ni drugi 
najverovatnije nisu bili ništa podložniji promenama. »Danas znamo koliko 
je mlado naše predanje o Rimu...« Da, ali zar je to važno, ako su, u 
poslednjem veku republike, obrednici još uvek verno ponavljali reči i gesto- 
ve iz vremena kraljeva? 


lativa, može se pomisliti da je, u enklitičkoj neodređenoj reči (koja se još ne oslanja na afli-). 
dativ bio prerano sveden na quoii. Što se tiče e u auelod, ono može biti. i njegov vokalizam 
(e. ne o) navodi na takvu misao, iracionalni vokal (upor. numierus, umerus od *nom-zo, 
*oni-20); reč čiji je oblik najbliži *aulo- jeste ime Aulus; no u etrurskom originalu piše Avile . 
i Avle. Najzad, za loi(u)quiod, vid. moj članak iz 1951, str. 28. n. 34; misli se na stari oblik 
tipa za koji postoje primeri: upor. Liicius, ime, i lücidus, flüuius (subst.) i fluuidus (Lukrecije), 
Liuius, vlastita imenica, i /iuidus, moguće je isto tako i da se rezbar izgubio u reči u kojoj su 
se tolika slova ponavljala dva po dva, */oiuqui(d)od, — gde bi vokalizam oi, umesto i (otud 
liquidus), mogao da se objasni uticajem narednog "gu; u svakom slučaju. treba objasniti rec 
pomoću latinskog. Tumačenje quoihauelod nequ[-...] u quoi ha(u)* uelod (koje znači qui 
hau(d) uoluntate) nequ[e sciens faxit... | (ili nequ[e dolod faxit]) (M. Lejeune, Coll. Lat. 58. 
1962 = Hommages à A. Grenier, str. 1030— 1039), nailazi na teškoće koje se tiču oblika, 
smisla, prostora, i, na onom mestu u natpisu na kome se nalaze ove reči, verovatnoće. 

IX. DOKUMENTARNA VREDNOST 
RITUALNIH FORMULA 


Ovo razmatranje važi za drugu vrstu dragocenih informacija, koje su 
isto tako neki pokušali da obezvrede. 

Iz onoga što je rečeno na početku ovih Napomena, o vrednosti anali- 
stike i o vrsti, o granicama provere koju omogućava arheologija, proizlazi 
da, od kraja perioda kraljeva do galske katastrofe, a bez sumnje i mnogo 
decenija posle toga, iz »istorijskih« priča, u pogledu religije, treba zapamtiti 
približne datume i neke okolnosti uvođenja kultova i svetilišta. Hram kapi- 
tolske trijade i njegov plebejski, gotovo istovremeni, pandan, hram trijade 
Cerera, Liber, Libera, euocatio Junone Vejske i njeno smestanje na Aventin. 
vezuju se približno za vreme i, uglavnom, za dogadaje o kojima pričaju Tit 
Livije i Dionisije iz Halikarnasa. Ali u pojedinostima, legenda ponovo dolazi 
u prvi plan: kakve zaključke izvesti, ako ne u vezi sa ideologijom, iz 
rasvećenja Terminusa, iz otkopavanja ljudske glave (caput humanum), iz 
sukoba konzula oko osvećenja? Proučavanje Sibilinskih knjiga pre podizanja 
Cererinog hrama, poslanstvo u Delfima i sva čuda vejskog rata više su nego 
sumnjivi. Mnogo kasnije, čak, za vreme samnitskih ratova, dok se precizan 
opis darova koje su patricijski magistrati 296. prinosili Jupiteru, Marsu, 
Blizancima, a plebejski Cereri, može smatrati autentičnim, dotle se naredne 
godine, kada na bojnom polju kod Sentina svako od tih božanstava (pošto 
Telus zamenjuje Cereru) svojim pojedinačnim učešćem bude doprinelo teš- 
koj pobedi Rimljana, vraćamo legendi ili, ako hoćete, epopeji. 

Ali, kod Tita Livija posebno, a naročito u prvim knjigama, uočavamo 
ritualne formule, od kojih su neke duge i opširne, a koje istoričar predstavlja 
kao autentične. Šta one znače? »Opreznost je naročito nužna, piše Late. kada 
treba koristiti dokumenta koja su uključena u analističku tradiciju. Njih je, 
uglavnom, proizveo sam pisac, ili uzor od koga ju je neposredno preuzeo, 
uz pomoć religijskih ili pravnih obrazaca koji treba da daju arhaičnu boju«. 
A taj sud je u belešci obrazložen na sledeći način (str. 5): 


Momzen je dao, Rome. F., 2, str. 419, u suštini tačnu procenu te vrste arhivskih 


odlomaka. Opis obreda Fecijala u Liv. I, 32, 6. predstavlja, kao pojam-predmet, 
jednog personifikovanog Fas koji nije mogućan u starome jeziku, kao i grčki oblik 

vokativa od populus Albanus (Wackernagel, Antike Anredeformen, 16). Foedus u 
Liv. I, 24, 7, preuzima formulu tabulis ceraue iz testamenta (p. ex. Gaius 2, 104) 
u kome se ona poziva na razliku između testamenta i kodicila. Formula iz deuotio, 
Knj. 8, 9, 6, ima jedan ueniam fero, potvrđen u rukopisima, koji je suprotan značenju 
»milost, dokaz naklonosti«, jedinom koje ima ta reč u religijskom jeziku (uprkos 
Konveju, nap. ad loc.; vid. dole, str. 183, n. 4); isti obrazac je jedini tekst koji 
stavlja jedne pored drugih Diui Nouensiles i Di Indigetes (ovim redom!); Tit Livije 
je očigledno mislio na nove bogove i na bogove koji su ranije uvedeni. 


Ova rasprava počinje da meša dva pitanja, dva sasvim različita pred- 
meta: s jedne strane spise koji se odnose na neki poseban događaj, sastav- 
ljene samo za tu priliku; s druge strane formule koje upotrebljavaju, kad 
god je to potrebno, nadležni specijalizovani sveštenici. Momzenova kritika, 
u navedenoj studiji, odnosi se isključivo na prve; u pitanju su predmeti 
nekog spora!: »Dva tribunska dekreta, u postupku oko posredovanja, koje 
čitano kod Aula Gelija 6 (7), 19, a koje je on pozajmio iz starih Godišnjaka, 
bez ikakve sumnje treba staviti u istu ravan kao i rasprave, pisma i arhivske 
spise koje srećemo u tako velikom broju u starim istorijskim delima. To 
nisu falsifikati, već predstavljanje predmeta koje pisac stavlja u usta lično- 
stima koje delaju«. To je veoma lepo i odmereno rečeno. Ipak ne treba 
uopštavati. U jednom jedinom slučaju, kada je u pitanju odluka senata de 
Bacchanalibus, možemo suočiti original jednog dugačkog spisa toga tipa sa 
njegovim rezimeom koji daje Tit Livije (39, 18): istoričar se časno izvlači 
iz neprilike. 

Formule iz ius fetiale, iz deuotio nešto su sasvim drugo. To više nije 
literatura. Tit Livije ih navodi zbog njihove slikovitosti, njihove drevnosti: 
zašto bi ih menjao? Uglađenost je ovde, naprotiv, potpuna vernost neobič- 
nim tekstovima, koje su uostalom sveštenici sigurno poznavali još u njegovo 
vreme. Unutrašnja kritika pomoću koje neki pokušavaju da opovrgnu ta 
svedočanstva neopravdana je, kao što se lako može proveriti u svakom 
pojedinačnom slučaju. 

I. Fecijal koji ide u inostranstvo da traži odštetu u ime Rimljana stavlja 
na glavu filum, to jest vuneni veo, i zaustavljajući se na granici (fines), 
izgovara (Liv. 1, 32, 6): »Audi, Juppiter, audite fines (određujući narod o 
čijim je granicama reč), audiat fas. Ego sum publicus nuntius populi Roma- 
ni; iuste pieque legatus uenio, uerbisque meis fides sit«. Sveštenik tako 
uzima za svedoka svoje podobnosti i boga koji štiti pravo, i mesto na kome 
se on nalazi, i ono što je temelj, samo načelo njegove misije: mističnu 
osnovu (fas) svih ljudskih odnosa i ugovora (ius). Ovo treće prizivanje 
posebno je prikladno ako je, kao što je verovatno, fas stari derivat korena 
*dhe- »postaviti«, iz koga je izvučeno i ime fētialis:? postupak toga svešte- - 


! Römische Forschungen II, 1879, str. 417—510: »Die Scipionen-prozesse«, preštampano 
u Hermes, 1866; str. 417—432: »die Quellen«. Medu tim izvorima, kojih ima osam, Momzen 
prvo razmatra sudsku arhivu i ubedljivo dokazivanje započinje ovim rečima: »Wirkliche Ac- 
tenstiicke aus diesen Verhandlungen oder nachweislich aus solchen geflossene Angaben besit- 
zen wir nicht«. Ni u jednom trenutku nisu u pitanju stalne formule u ius pontificale ili fetiale, 
nije u pitanju nikakav ius. 

> Napred, Uvodne napomene. pogl. XIV i četvrti deo, pogl. II. 

nika, *feti- (reč koja bi postala *fetio, -onis, da se održala), sastoji se u 
»postavljanju« mistične osnove, fas, za svaku radnju izvan rimskog naroda, 
bilo da je u pitanju rat ili mir. Ali, ma kakva bila etimologija, na osnovu 
jednog primitivističkog, infantilističkog a priori shvatanja stare rimske reli- 


gije 1 misli proglašava se nemogućnom personitikacija toga fas, koje se. 


uostalom ne može odvojiti od personifikacije granica (fines), koja prethodi: 
prvi Rimljani su svakako bili kadri za taj napor, oni koji su već oživeli, 
otelotvorili u sveštenicima bespolno flamen, bespolno augur, i koji će ubrzo, 
pored starih ženskih božanstava kao što je Opa, personifikovati, trajnije nego 
fas i feminizirajući ga, bespolno uenus. 

2. Fecijal koji potvrđuje neki ugovor čita njegove odredbe i izgovara 
(Liv. I, 24, 7, — jer tu se, a ne u I, 32, 6, čita nominativ populus Albanus): 
»Audi, Juppiter; audi pater patrate populi Albani: audi tu, populus Albanus. 
Vt illa palam prima postrema ex illis tabulis ceraue recitata sunt sine dolo 
malo, utique ea hic hodie rectissime intellecta sunt, illis legibus populus 
Romanus prior non deficiet«. Pokazalo se, kažu neki, da Je ova formula 
pogrešna u dvema stvarima. 

Prvo da je populus Albanus »grčki oblik vokativa«. Zašto? Jedini vo- 
kativ u rečenici je tu; populus Albanus je nominativ u apoziciji, gotovo 
između zagrada, koji odgovara relativnoj rečenici: »ti, koji si narod albanski 
i nijedan drugi«, »ti, jasno kažem: narod albanski.« Ovaj nominativ koji 
precizira jedna je od mera predostrožnosti koje krase tu formulu (prima 
postrema, illis tabulis, hic hodie). Kao što u formuli iz I, 32, 6, fecijal, pošto 
je izgovorio audite fines, mora tačno da odredi koga naroda (cuiuscumque 
gentis sunt nominat, kaže Tit Livije, u zagradi, posle fines), kao što se, ovde, 
nije zadovoljio da kaZe, audi pater patrate, nego je dodao audi pater patrate 
populi Albani, tako on zatim, rekavši audi tu, navodi sadržaj toga tu; ali on 
to ne čini nekim vokativom koji bi ga prosto udvajao; on upotrebljava 
nominativ koji ga određuje. Poznajemo li dovoljno latinski iz vremena pre 
Plauta da bismo odbacili mogućnost ove nijanse? 

Izraz tabulis ceraue bila bi gruba greška, preuzeta iz jedne kasnije 
formule iz testamentarnog prava. Gaj naime kaže, 2, 104: deinde testator 
tabulas testamenti tenens ita dicit: »Haec ita, ut in his tabulis cerisque 
scripta sunt, ita do, ita lego, ita testor, itaque uos, Quirites, testimonium 
mihi perhibetote«. Treba li pod rečima tabulis cerisque podrazumevati testa- 
mentarni korpus 1 kodicil? O tome ne postoji jedinstveno mišljenje. U po- 
slednjem izdanju svoga Priručnika (I, 1945, str. 460), R. Monije prihvata 
hendijadu i prevodi: »U skladu sa odredbama ispisanim na ovim voštanim 
tablicama...« Ali, prihvatimo Lateovo tumačenje. Fecijalova formula u sva- 
kom slučaju kaže nešto drugo: ne cerisque, nego, suprotstavljajući dve stva- 
ri, ceraue, koje se može shvatiti na dva načina: ili je ceraue zagrada u zbirci 
formula, a jednu ili drugu reč, tabulis ili cera, fecijal mora upotrebiti prema 
tome da li je pogodba koju overava ugravirana na golim (kamenim, metal- 
nim) tablicama ili na drvenim tablicama prevučenim voskom; ili, i ja sam 
skloniji ovom tumačenju, dve reči tabulis ceraue isto tako čine deo jedin- 


3 I koja sadrži jednu nijansu: audite fines, ali audiat fas. 


82 


stvenog teksta i odnose se samo na drvene tablice prevučene voskom; ce- 
raue tada predstavlja zaštitu od pogrešnog tumačenja, od mentalne restrik- 
cije: ut illa... ex illis tabulis ceraue recitata sunt znači: »Ove odredbe, 
onako kako su se čitale prema tim tablicama, ili, ako više volite, prema 
vosku kojim su ove prevučene«“; tako ugovorne strane neće imati izgovor, 
neće moći da tvrde da ništa nije čitano prema tablicama u strogom smislu 
reči, to jest prema drvenom delu tablica: nije li takva predostrožnost, vezana 
ne za podlogu, nego za sam tekst, izražena u rečenici koja sledi, utque ea 
hic hodie rectissime intellecta sunt? I u jednoj i u drugoj hipotezi, kumula- 
tivnoj formuli zaveštaoca i alternativnoj formuli fecijala zajednička je samo 
sirovina koja se upotrebljavala za pisaći pribor kako u vreme republike tako 
i u vreme careva. Pisci i jednog i drugog razdoblja pozivali su se na 


dvojnost tablice i voska, sa sasvim različitim ciljevima 1 radi zaštite od 


sasvim različitih stvari, zato što se ona nametala svima, ma šta oni pisali. 

3. Rimski general koji se zavetuje, on i neprijateljska vojska, bogovima 
Manima i boginji Telus, izgovara formulu koju mu diktira vrhovni sveštenik 
(Knj. 8, 9, 6): »Jane, Juppiter, Mars pater, Quirine, Bellona, lares, diui 
Nouensiles, dii Indigetes, diui quorum est potestas nostrorum hostiumque, 
diique Manes, uos precor ueneror ueniam peto feroque, uti populo Romano 
Quiritium uim uictoriamque prosperetis hostesque populi Romani Quiritium 
terrore formidine morte afficiatis, Sicut uerbis nuncupaui, ita pro republica 
Quiritium exercitu legionibus auxiliis populi Quiritium, legiones auxiliaque 
hostium mecum diis Manibus Tellurique uoueo«. 

Ovaj tekst je posebno značajan za izučavanje rimske religije, jer sadrži 
ritualnu formulu koja potvrđuje trijadu bogova kojima služe flamines maio- 
res, Jupitera, Marsa 1 Kvirina. Kasnije ćemo ga razmotriti sa te tačke gle- 
dišta 1 pokušati da protumačimo združeno prizivanje ta tri boga. Ovde ćemo 
samo konstatovati, ostavljajući ove po strani, da se prisustvo svih drugih 
lako objašnjava: sa Janusom započinje, prema poznatom pravilu, prizivanje 
većeg broja bogova; Belona se pojavljuje u odsudnom trenutku u ratu (bel- 
lum), Lari su gospodari svakog dela tla vezanog za ljudsko delanje, i ovde 
su bez sumnje u pitanju manje rimski Lari, a više Lari sa bojnog polja; 
Mani su, sa boginjom Telus, primaoci žrtvenog dara, a od kolektivnih 
pohvala jedna obuhvata (Nouensiles, Indigetes) rimske bogove, a druga sve 
bogove koji se staraju i o jednoj i drugoj vojsci. Što se tiče molitve i zaveta 
(uti, itd.; sicut, itd.), sa njihovim pojedinostima, ponavljanjima, antitetičkom 
simetrijom onoga što se tiče Rimljana i onoga što se tiče njihovih neprija- 
telja, oni odgovaraju određenom tipu za koji. postoje i drugi primeri u Rimu, 
a koji se naročito odslikava u umbrijskom obredniku iz Iguvija, neosporno 
autentičnom.“ Ništa od svega toga nije sumnjivo. Late, međutim, vidi dve 
nespretnosti u izrazu koje bi bile izvor zablude. 


4 U Plautovom Pseud., st. 36 (i u »čitanju« koje sledi), nalazimo istu predostrožnost 
kada je u pitanju jedno pismo, »eccam in tabellis porrectam, in cera cubat«; tabellae i cera 
su podloga jednom istom tekstu. g^ 

3 Vid. »QII. 9«, Lat. 20. 1961. str. 253—257 (naročito str. 254). 

Prvo upotreba uenia u ueniam fero: uenia ovde ne bi imala smisao 
»Gnade, Gunstbezeugung«, koji je jedini prihvatljiv u religijskom jeziku. 
Čini se da ova primedba počiva na pogrešnom tumačenju reči fero, a pre 
svega na iskrivljavanju teksta, koji ne kaže ueniam fero, nego ueniam peto 
feroque. 

Tačno je da uenia, božanski korelativ od *uenus, od čovekovog doo 
vanja (ueneratio) prema bogu, kao što je lepo pokazao G. Robert Šiling, 
označava samo prijateljska osećanja boga prema čoveku, naklonost boga. Ali 
ta reč ovde i nema drugog značenja. U tom neobičnom, silovitom 1 brzom 


postupku što ga predstavlja deuotio, u kome molitelj ne želi da sumnja da ` 


će bogovi uslišiti njegovu molbu, u kome, naročito, ne očekuje nikakav 
drugi znak njihovog pristanka osim skorašnje sopstvene smrti, u neku ruku 
plaćajući unapred cenu u transakciji koja ne može, koja ne sme da bude 
prevarantska pogodba, on ne kaže samo: »Molim za vaš pristanak, za vašu 
naklonost«. Ferre ovde ima smisao koji često ima u svim razdobljima 
latiniteta: »steći, izvući, postići neku prednost, neku cenu, neku korist«. 
Krajnje prinudna okolnost za koju se vezuje deuotio bila je jedina u kojoj 
je ta težnja mogla da prati molbu: ueniam peto feroque tu je pravi i osobeni 
izraz. Kada je u pitanju euocatio, na primer (Macr. 3, 9, 7), molitelj i bogovi 
manje su ispremetani, a ono što se prinosi nema dramatično obeležje onoga 
što se prinosi kada je u pitanju deuotio, stoga se tu peto feroque čita kao: 
precor uenerorque ueniamque a uobis peto ut uos populum ciuitatemque 
Carthaginiensem deseratis. 

Da se diui Nouensiles 1 dii Indigetes zajedno pominju ne dolazi u 
sumnju. Kada bi se dovodilo u pitanje sve što je u Rimu samo jednom 
potvrđeno, iščezle bi mnoge pojedinosti koje iz drugih razloga treba sačuvati 
i koje svi autori, uključujući i Latea, zaista i čuvaju! Što se tiče reda kojim 
se oni ovde pojavljuju, on pre uliva poverenje. Ako pravi smisao ove 
klasifikacije bogova još nije rasvetljen, barem je izvesno, kako kaže Late, 
da su Tit Livije i njegovi savremenici, veliki učenjaci, pravili igru reči, 
kalambur indigetes = indigenae, a u drugom izrazu prepoznavali kombina- 
ciju, u lingvističkom pogledu prilično neverovatnu, nouus 1 insidere. Ako su 
dakle Tit Livije ili njegovi prethodnici analisti izmislili ili preradili formulu 
iz deuotio, kako to da nisu počeli sa »domaći bogovi«, stavljajući »odoma- 
ćene bogove« na drugo mesto? Redosled u formuli iz deuotio, opravdan je, 
naprotiv, ma kakav bio smisao reči nouensiles, ako su indigetes bili sporedni 


6 Dalje, treći deo. pogl. II. 

7 Uostalom nije tačno da se tu jedini put pominju /ndigetes i Nouensiles. Molba kojom 
se završavaju Metamorfoze (15, 861—870). i u kojoj se Ovidije očigledno nadahnjuje nekim 
uzorom, ili u najmanju ruku nekom tipičnom formulom, započinje parafrazom koja označava 
Nouensiles (naravno u smislu »uvezeni bogovi«) i, rečju /ndigetes: 


Di precor, Aeneae comites quibus ensis et ignis 
cesserunt, dique Indigetes... 


Bogovi koji slede su Quirinus, Mars i, posle vladarevih bogova (Penates Caesarei, Vesta 
Caesarea, Phaebus domesticus), Juppiter. Najzad dolazi uopštavajući izraz koji, isto tako, 
svakako objašnjava neku ritualnu formulu: 


quosque alios uati fas appellare priumque. 


84 


bogovi, kao što nagoveštava srodnost njihovog imena sa indigitamenta, kako 
se naziva spisak malih bogova bez posebnog sveštenika, koji su, videli smo, 
kao sitniš, ili familia, nekolicine »velikih« bogova. Toga Tit Livije nije bio 
svestan, pa ipak, on predstavlja bogove onim redom kojim ih je ta stara 
doktrina prizivala, a koji je suprotan njegovom: nije li to zato što poštuje, 
čak i u toj pojedinosti, listu koju prepisuje? 


I ova tri iskušenja Tit Livije dakle časno savlađuje. »Die philologische 


Kritik des Materials« je, doduše, nužna, ali ona ne sme unapred da se 
opredeli za rušenje. 


85 


X. RIMSKI UCENJACI 


Tumačenje natpisa sa Foruma, razmišljanja koja prethode, isto nas tako 
navode i da se prema antikvarima s kraja republikanskog i s početka carskog 
razdoblja, to jest pre svega, u nedostatku Katona i mnogih drugih čije je 
delo izgubljeno, prema Varonu i Veriju Flaku, ne odnosimo kao prema 
večitim sumnjivcima. Od Varona potiče najveći deo podataka koje nam daje 
Ovidije u Kalendaru praznika; na rad Verija Flaka upućuje nas njegov izvod 
koji je sačinio Fest, a za Festove odlomke koji nisu sačuvani, izvod njego- 
vog izvoda koji je sačinio Pavle Đakon. Da ne govorimo o Dionisiju iz 
Halikarnasa i Plutarhu, Servije. opširni komentator Vergilija i njegov inter- 
polator, Aulo Gelije, Makrobije, crkveni Oci spadaju u nadležnost tih anti- 
kvara, kao i uopšte svi učenjaci iz carskog Rima a kasnije i Vizantije. Danas 
je moderno da se potcenjuju ti veliki pregaoci.! Varonov sistematični sabi- 
nizam posebno, njegove loše etimologije, njegova grčka kultura i njegova 
filozofska tumačenja tobože toliko kvare njegovo delo da ga čine gotovo 
neupotrebljivim. To je nepravedno. Svaka od tih slabosti imala je samo 
ograničene posledice: sabinistička preterivanja osećaju se samo u nekim 
odlomcima iz De lingua latina i, ako mnoge etimologije koje on ističe ne 
vredi pamtiti, ima mnogo i onih koje su dobre, a osim toga uvek je lako 
videti i odbaciti ono što se oslanja samo na loše analize vlastitih ili zajed- 
ničkih imenica. Što se tiče posledica njegove bliskosti sa grčkom mišlju, 
njegovog stoicizma, one su svedene i, u neku ruku, obuzdane okvirom 
studija koji je prihvatio.? 

Bio je mudar K. Mucije Scevola, vrhovni sveštenik koji je, pre nego 
što će .stradati u građanskim ratovima, uveo red u verska shvatanja, koja su 
tada bila prilično zbrkana? Po onome što je ostalo od Enija, dovoljno 


! Bibliografija u Latteovim beleškama. str. 5—7. 

2 To je jasno izraženo u: J. Collart, »Le sabinisme de Varron«. REL. 30. 1952, str. 
69— 70; od istog pisca, Varron, grammairien latin, 1954. L. Gerschel, »Varron logicien«. Lat. 
17. 1958. str. 65—72, pokazao je da se Varon katkad služio veoma starim klasifikacijama. koje 
su bez sumnje sačuvane u pontifikalnoj nauci. i 

3 G. Lepointe, Q. Mucius Scaevola, sa vie et son oeuvre juridique, ses doctrines sur le 
droit pontifical, 1926; rođen oko 140, stradao je u 58 godini. R. Seguin. »Sacerdoces et 
magistratures chez les Mucii Scaevolae«. REA. 72, 1970, str. 97—112. 

uočavamo oduševljenje, a zatim zbunjenost koju je upoznavanje grčke knji- 
ževnosti — mitologije, filozofije, kritike — izazvalo kod obrazovanih, ro- 
doljubivih i pobožnih Rimljana. Koliko protivrečnosti! Dok je Jupiter i dalje 
veličanstveno pokazivao svoju moć i svoju vernost u lepim stihovima iz 
prve narodne epopeje, bezbrojne, često sablažnjive priče, koje su kolale o 
njegovom grčkom dvojniku prodirale su u Rim sa književnošću; a plebs se 
zabavljao dugom ljubavnom noći koju je proveo u kući generala Amfitriona. 
U isto vreme, Enijev prevod Euhemera pokazivao je u tome bogu čoveka, 
starog obogotvorenog kralja, a fizičari su tvrdili da su on 1 njegove pusto- 
lovine samo slikoviti izraz atmosfere i njenih pojava. Međusobno nespojiva, 
sva ova viđenja velikog boga imala su na šta da se pozovu: stalni rast Rima 
sam po sebi je ukazivao na postojanje Kapitola; draž i obilje njegovih 
mitova vezivali su ljude od ukusa za kralja Olimpa; zbog ugleda nauke i 
veštine dijalektike razumni ljudi su naginjali čas skepticizmu Čas simbolič- 
kim interpretacijama. Kako sve to uskladiti? Rođeni izmiritelj, empiričar kao 
i svaki dobar Rimljanin i dobro upućen u grčke prilike, Mucije Scevola je 
umeo na originalan način da iskoristi razmišljanja stoičara o različitim IZVO- 
rima saznanja o bogovima.“ Tako je sačinio klasifikaciju koja je najviše 
odgovarala njegovom predmetu; razdvojio je ono što je brzopleto i nekon- 
trolisano mešanje brkalo i, u jednom od odeljaka te klasifikacije, pokazao 
originalnost i veličinu čisto rimske tradicije. On je razlikovao, kaže sveti 
Avgustin, bogove koje su uveli pesnici, bogove koje su uveli filozofi, bo- 
gove koje su uvele političke vođe (Ciu. D. 4, 27). Varon je usavršio ovu 
uspelu podelu, koja je odgovarala potrebi vremena. Pošto su se uostalom 
imena istih bogova mogla nalaziti u sve tri rubrike, postavio je mitsku 
teologiju, koja odgovara na primer pozorištu, fizičku ili prirodnu teologiju, 
koja odgovara svetu, i građansku teologiju, koja odgovara gradu. Izvanredni 
su njegovi opisi tih teologija (ibid., 6, 5). 


1. ... U prvoj vrsti teologije, sreće sc mnogo izmišljotina koje su suprotne 
dostojanstvu i prirodi besmrtnih bogova, kao, na primer, rođenje nekog božanstva 
koje izlazi iz glave ili butine, ili iz kapljica krvi; ili pak bogovi lopovi, bogovi 
preljubnici, bogovi robovi kod nekog čoveka; sve u svemu bogovima se pripisuju 
sve razuzdanosti u koje zapada čovek, i to najprezreniji čovek... 

2. ... Druga vrsta teologije koju sam izdvojio dala je povoda velikom broju 
knjiga u kojima filozofi raspravljaju o definiciji bogova, njihovom boravištu, njihovoj 
suštini i njihovim vrednostima: da li su oni postojali od određenog trenutka ili .su 
večni? Potiču li oni od vatre, kao što veruje Heraklit, ili od brojeva, kako smatra 
Pitagora, ili od atoma, kako tvrdi Epikur? I o drugim sličnim pitanjima koja su 
podnošljivija za uši među zidovima neke škole nego na Forumu. 


3. ... Treća vrsta teologije je ona koju, u državi, građani, a naročito sveštenici, 


moraju poznavati i upražnjavati. Ona se sastoji u tome da se zna prema kojim 
bogovima treba javno izražavati kult, i koji su obredi, koje žrtve obavezni za svakoga 
čoveka. 


4 P. Boyancé, »Sur la théologie de Varron«, REA. 57, 1955, str. 57—84 (preštampano 
u Études.... str. 253—289; o stoičarima, Muciju i Varonu, str. 256—271. J. Pépin, »La 
théologie tripartite de Varron«, Revue des études augustiniennes, 2. 1958, str. 265—294. 

Teško se može poverovati da čovek koji je formulisao ove razlike i 
tako jasno suprotstavio trecu teologiju dvema prvima, nije bio kadar da 
razdvoji, u onome što je govorio o Jupiteru, ono što je poticalo od Homera 
ili Portika ili Akademije, i ono što je poticalo iz pontifikalne tradicije. 
Žestoki napadi svetoga Avgustina, u narednim poglavljima, mešanje prve i 
treće, ili druge i treće teologije, koje on otkriva, više su izraz ratobornosti 
nego dobre vere. Na primer ovo (6, 7): 


... Što se tiče samoga Jupitera, kakvu su predstavu o njemu imali oni koji su 
postavili njegovu hraniteljku na Kapitol? Nisu li tako potvrdili mišljenje Euhemera 
koji je tvrdio, kao savesni istoričar a ne kao brbljivi mitolog, da su svi bogovi u 
početku bili ljudi? Nisu li čak i oni koji su bogove Epulones, Jupiterove parazite, 
stavili za sto toga boga, pretvorili kult u lakrdiju? Da je onaj koji se usudio da kaže 
da Jupiter ima parazite za stolom bio lakrdijaš, poverovali bismo da je hteo da 
razgali publiku. Ali to kaže Varon. a Varon ne ismeva bogove koje veliča... 


Kada ogorčenje prođe, šta ostaje od ovih reči? Shvatamo da je, ras- 
pravljajući o kapitolskom hramu, Varon ukazivao, između ostalih posvećenih 
umetničkih predmeta, na figuru koze Amalteje, i da je govorio (kako bismo 
rado pročitali obaveštenja koja je sadržavao inkriminisani odlomak!) o Epula 
Jouis, gozbama bogova koje su u njemu priređivane. Kada malo dalje sveti 
Avgustin zamera Varonu što je. u jednoj raspravi iz oblasti građanske teo- 
logije o svetkovanju Larentalija, ponovio priču čiji smo izvod dali gore? a 
koju on jedva da smatra dostojnom mitske teologije, o noći koju je Herkul 
proveo sa kurtizanom Larentinom, mi smo, naprotiv, zahvalni Varonu što je 
od grčkih mitova, koji su predmet mitske teologije, odvojio rimske mitove 
iz svih razdoblja, rimska objašnjenja narodnih praznika, bez obzira da li su 
stara ili nova, i što je ove uključio u građansku teologiju: zar ih drugi, 
Ovidije, Plutarh, koje još uvek čitamo, nisu upravo od njega preuzeli? 


Da treba odmeriti Varonovo svedočenje, kao i svako drugo, to je 
izvesno, i to je obično lako, zahvaljujući upravo opštim crtama njegovog 
sistema. Ali treba i umeti prihvatiti njegovu poruku kada je ništa određeno 
ne dovodi u sumnju. Mislim na njegov izvanredan opis (Aug. Ciu. D. 7,9) 
pojmovne suprotnosti između Janusa i Jupitera; on je nije mogao preuzeti 
od grčkih filozofa, pošto su Rimljani odustali od traženja pandana svome 
izvornom Janusu u Grčkoj; s druge strane, on ju je pokazao da bi objasnio 
jednu obrednu činjenicu; u nabrajanjima, Jupiter se pominje tek na drugom 
mestu, posle Janusa. Zašto? 


Jer Janus upravlja onim što je prvo (prima), Jupiter onim što je najviše (sum- 
ma). Prema tome pravo je da Jupiter bude smatran kraljem sveta, jer, ako ispunjenje 
zauzima drugo mesto u vremenskom poretku, u poretku po važnosti ono zauzima 
prvo.5 


5 Gore, pogl. V. 
6 Sv. Avgustin se, u svojoj raspravi, trudi da shvati summa kao ultima. 

Primitivistička predrasuda sprečava mnoge druge savremenike da pri- 
hvate, u prvobitnom Rimu, nekog boga početaka, boga koji je određen samo 
svojim položajem u svim prima. Janus tada postaje neobjašnjiv, ili mu se 
nameću akrobatska objašnjenja. Zašto ne prihvatiti drevnost tog kratkog i 
sadržajnog odlomka pontifikalnog katehizisa, koji sve razjašnjava? 

Pored antikvara, ono što je utvrđeno povodom natpisa koji sadrži Lapis 
Niger, dugo održavanje obreda koji on pominje, više ne dopušta da se 
preziru tehničke kompilacije koje su, pod imenom traktata de auspiciis, de 
religionibus, itd., pripremile traktate de iure pontificio dvaju Avgustovih 
savremenika, Antistija Labeona i Ateja Kapitona. Izgubljeni, ali često navo- 
đeni čak i od strane učenog i ograničenog Vizantinca Jovana Lidosa, oni su 
pustili u promet verodostojna saznanja koja bi, bez njih, iščezla zajedno sa 
svešteničkim redovima. 

XI. TAKOZVANA »PONTIFIKALNA REVOLUCIJA« 


U onome što prethodi više puta je bilo reči o pontifikalnoj nauci, o 
pontifikalnoj tradiciji. Ali značenje ovih reči još uvek daje povoda za velika 
razmimoilaženja. O kojim se pontificima radi, ili pre iz koga su doba ti 
pontifici? Treba li smatrati da se odigralo, i u kome razdoblju, ono što je 
nazvano revolucijom, — »revolucijom, kako kaže Late (str. 195), koja je 
dovela na čelo verske organizacije u Rimu vrhovnog sveštenika i njemu 
podređenog kolegijuma«? Late, koji temelji celo svoje tumačenje drevne 
rimske religije na toj revoluciji, priznaje da ona nije ostavila traga kod 
analista, koji su međutim zabeležili tolike manje značajne sukobe; u tome 
ćutanju on vidi razlog za sumnju, ne u revoluciju u koju veruje, nego u 
»starorimsku istorijsku pseudotradiciju«. Po analogiji sa onim što predstavlja 
Grčka, on smatra da je rex, koji je prvo bio verski poglavar po prirodi stvari, 
an der Spitze des Sacralwesens, morao na tome mestu da ostane izvesno 
vreme pošto je, po ukidanju političke kraljevske vlasti, sveden na ulogu rex 
sacrorum, i da je bila potrebna radikalna promena da bi on bio razvlašćen 
u korist pontifika. Šta se dogodilo? 


Ne može se smatrali da se Kralj žrtvenih obreda jednog lepog dana, mirno, 
odrekao verskog poglavarstva u korist Pontifika, utoliko pre što, na izgled, u nad- 
ležnostima »utirača puteva« ništa nije podrazumevalo središnje mesto koje bi zauzi- 
mao pontifikalni kolegijum. Verovatno se jaka volja za moć kod pojedinaca koji su 
obavljali tu dužnost nametnula posle dužih ili kraćih borbi (str. 195—196). 


U koje vreme smestiti pobednički ishod tih borbi koje su morale iza- 
zvati neka kretanja u patricijatu i državi, iako predanje, koje je tako izdašno 
kada su u pitanju prvi sukobi plebsa i patricijata, o tome ne kaže ni reč? 
Karter, koji je prethodio Lateu na tome putu, smatrao je da ima pravo da 
se vrati čak u 260. pre naše ere, ali na osnovu jednog nepouzdanog i 
pogrešno protumačenog pokazatelja koji je zaboravljen. Prema tome, mi se 
možemo osloniti još samo na konvencionalne procene, na primer na ispiti- 
vanje svešteničkog reda (ordo sacerdotum), koji je, izgleda, utvrden kada je 
pontifex odneo pobedu nad kraljem, iako je tu rex uvek na prvom počasnom 
mestu. Taj ordo imenuje, primećuju neki, prvih pet državnih sveštenika, a 

to su pre svega rex sacrorum, zatim, po hijerarhijskom redu, flamen Dialis, 
flamen Martialis, flamen Quirinalis, i, na petom mestu. pontifex, a bilo je 
petnaest flamina, između kojih su reformatori mogli da biraju; nisu zadržali 
nijednog od petnaest, takozvanih flamines minores, koji su bili vezani pre 
svega za seoski svet, nego samo tri »koji su imali značaja za zajednicu«: 
nije li to znak da su se pobeda i reforma odigrale u vreme kada je urbs 
stekao prevlast nad ager? Važniji pokazatelj: u tri tako izabrana flamina, 
spada i onaj koji služi u kultu lokalnom bogu jednog od brežuljaka, Kvirinu, 
koga ništa nije predodredivalo za tu počast sve dok je bio samo Kvirin; »iz 
toga ćemo zaključiti da je poistovećenje Kvirina sa osnivačem Rima bilo 
izvršeno, a to nije moglo biti pre druge polovine IV veka« (Latte, str. 196); 
tako imamo terminus a quo; pontifikalna revolucija je bila posle 350. Ne- 
zgodno je doduše što analistika o tome ne kaže ništa, ona koja, u to vreme, 
postaje prava istorija 1 koja nešto kasnije, godine 300, neće propustiti da 
ukaže na manje korenite promene koje će lex Ogulnia uneti u status ponti- 
fika (povećanje njihovog broja, otvaranje svešteničkog reda za plebejce). Ali 
stvari tako stoje: Kvirin nije mogao pribaviti svome flaminu to unapređenje 
pre nego što je sam unapređen u osnivača. | 

Ovaj pomalo neobičan prikaz uzdizanja pontifika, i njegovih posledica, 
objašnjava slika koju Late daje o dugim počecima rimske religije. Plan koji 
je izabrao primorao ga je, što mu se često dogada, da rasparča svoje izla- 
ganje, ali mi sada uspevamo da objedinimo delove. Prvo ono što (str. 23), 
kako se čini, upućuje na malopređašnju revoluciju, ali je smešta ranije: 


Veoma rano je moralo doći do potpune reorganizacije sveštenstva. koja nije 
ostavila nikakvog traga u predanju. Nema sumnje da je kralj. u staro doba, morao 
da vrši verske obrede kao što ih je svaki Rimljanin vršio u svojoj kući... Prema 
svemu onome što znamo, u staro vreme, posebni sveštenici različitih božanstava bili 
su labavo raspoređeni jedan pored drugog, svaki sa određenim krugom dužnosti. U 
istorijsko doba, taj labavi poredak je zamenjen strogom organizacijom, na čijem se 
čelu nalazi Pontifex Maximus. 


Tako stičemo izvesnu predstavu o prvobitnom stanju religije, koje je 
sasvim anarhično, a da inače ne naziremo u čemu se sastoji značenje reči 
»prema svemu onome što znamo«. Stvari postaju jasnije malo dalje (str. 
36—37) na sledeći način, pod naslovom »najstariji sloj«. Kalendar praznika, 
koji je etrurskog i još dalje grčkog porekla, u Rim je uveden oko 500. 
godine, u svakom slučaju, neposredno pre ustanovljenja kapitolskog kulta, 
koji se u njemu ne nalazi. Religija o kojoj on svedoči već je bila daleko od 


prvobitnog oblika; jedni bogovi su bili zaboravljeni, drugi dodati. To proiz- . 


lazi iz liste od petnaest flamina, od kojih je svaki služio posebnom bogu i 
od kojih se mnogi više ne pojavljuju u prazničnom programu. Poznajemo 
samo dvanaest takvih flamina koji se pojavljuju u tekstovima u natpisima 
(dvanaest a ne trinaest, pošto Late sumnja u flamen Portunalis iz načelnih 
razloga): Dialis, Martialis, Quirinalis, Volcanalis, Carmentalis, Cerialis, 
Volturnalis, Palatualis, Furrinalis, Floralis, Falacer, Pomonalis. U početku 
su ti flamini bili potpuno nezavisni jedni od drugih, kao i njihovi bogovi. 

Šta se zatim zbilo? Da se ne bih ogrešio o autorovu misao, prevodim 
njegove sopstvene reči: 


O nekoj kasnijoj hijerarhiji /sveštenika/ — koja je možda bila uvedena prilikom 
organizovanja svešteničkih redova (vid. dole § 61), — znamo samo to da su Dialis, 
Martialis, Quirinalis bili na početku, a Pomona na kraju (Festus 144 b). Položaj prvih 
objašnjava se činjenicom da su bili jedini čije je ime, u istorijsko doba, bilo nešto 
više od etikete (Aug. C. D. 2, 15 pominje samo njih), i da su, sloga, samo oni bili 
uključeni u pontifikalni kolegijum. Za tri od petnaest ne znamo čak ni imena. Da 
je ta lista božanstava starija od liste praznika proizlazi iz činjenice da se, među tim 
poznatim imenima, Falacer, Pomona i Flora ne nalaze u prazničnom programu. Cak 
i ako se odsustvo Flore i Pomone može objasniti zato što su se datumi njihovih 
praznika menjali i određivali prema cvetanju i sazrevanju letine, u svakom slučaju 
ostaju Falacer i tri nepoznata imena. Sećanje na Furinu (koja je uz to imala svetilište 
u blizini Satrika, Cic. Kvint. fr. 3, T, 4) praktično je sačuvano samo zato što je G. 
Grah napao smrt u njenom gaju. Još od starine, Volturno je tumačen kao rečni bog 
po reci u Kampaniji koja je nosila to ime; ali od njegovog praznika, Volturnalija, 
poznato nam je samo ime. U trenutku kada je Pontifex Maximus preuzeo vodstvom 
nad javnim kultom u Rimu, većina sveštenika je već postala toliko beznačajna da 
se odustalo od njihovog uključivanja u hijerarhiju. Naravno, niko neće pokušati da 
prikaže, polazeći od te liste, najstariju javnu religiju u Rimu, niti će tvrditi da 
božanstva koja se na njoj ne nalaze (na pr. Janus, Genije, Junona, Telus, Lari, Penati) 
pripadaju isključivo, još uvek, privatnim kultovima. Ali jasno je da se čak ni stanje 
stvari koje je potvrđeno prazničnim programom ne može smatrati prvobitnim stanjem 
stvari u Rimu, a još manje prvobitnim stanjem stvari u Italiji. | 


Ovo videnje porekla izazvalo bi niz rasprava vezanih za pojedinosti, 
ali ja ću se zadržati na onome što je bitno, a što počiva na dvema postav- 
kama: nejedinstvenoj državi prvobitne religije; vremenu i dometu pontifikal- 
ne revolucije. Međutim, biće korisno prethodno ukazati na dve stvari. 


Niko nikada nije tvrdio, čini mi se, da se bogovima kojima su služila 
tri flamines maiores i dvanaest minores iscrpljivao najstariji panteon. Tip 
sveštenstva kakav je bio flamonium nije bez sumnje odgovarao svakom tipu 
božanstva. Na primer, bez flamina su grupe bogova koje je teško razdvojiti, 
kao što su Lari, Penati; bogovi koji su do beskonačnosti umnoženi, jedni 
pojedinačno, kao Genij, drugi beskonačnim ponavljanjem određene radnje 
kroz neprekidno vraćanje jedne iste okolnosti, kao Janus (deus omnium 
initiorum) i možda Junona (s obzirom na njen karakter boginje svih rađanja), 
ili pak Karna (koja upravlja probavom hrane); Telus je neodvojiva od Ce- 
rere, koja ima jednog flamina; Vesta ima svoje vestalke, koje su nespojive 
sa posebnim muškim sveštenikom. U svakom slučaju, morao je postojati 
razlog koji je određivao prisustvo ili odsustvo nekog sveštenika, ali ga mi 
uvek ne shvatamo, jer nemamo dovoljno jasnu predstavu o tome šta je po 
nastanku Rima predstavljao flamonium, ili nedovoljno poznajemo samo bo- 
žanstvo. Poznato je da su kasnije stvoreni različiti specijalizovani flamini, 
ali oni nemaju mesta u izučavanju porekla. TM 

Ni u dokumentaciji ništa ne navodi na misao da je neka klasifikacija, 
neka jedinstvena hijerarhija ikada obuhvatila sve sveštenike, a preko njih i 
sve bogove. Imamo informacije o jednom ordo od pet najviših sveštenika 

(rex, tri flamines maiores, pontifex maximus: Fest. 299—300 L?), a, s druge 
strane, o discrimina maiestatis, o jednoj hijerarhiji činova (dignationes) iz- 
među petnaest flamina, hijerarhiji od koje leksikografija daje samo krajnje 
elemente (I: Dialis — koga svakako prate Martialis i Quirinalis; 15: Pomo- 
nalis »quod Pomona leuissimo fructui agrorum praesidet, id est pomis«, 
ibid., 272), ali koju je sasvim verovatno uočio Enije (Varro, L. L. 7, 45) 
nabrajajući šest poslednjih (Volt. Pal. Furr. Flor. Fal. Pom.). U pitanju su 
dve nezavisne klasifikacije kojima je zajednička samo kompaktna grupa od 
tri maiores. 
Ove napomene omogućavaju da se dve rasprave bolje omede. 


1. Late ne prihvata nikakvu raznorodnost između petnaest flamina, 
maiores i minores. On, s druge strane, misli da su sasvim kasno, i to 
slučajnim sticajem istorijskih okolnosti, tri maiores uvršćena, ispod kralja, u 
prve redove sveštenika, ali objašnjenje koje daje tome unapređenju menja 
se tokom knjige. Tako je pontifex koji je pobedio kralja razdvojio Jupitero- 
vog, Marsovog i Kvirinovog flamina, nešto posle 350, zato što su, kako smo 
pročitali na str. 37, tada samo oni imali više od jednog titulare Bedeutung; 
str. 295—296, str. 403, čak su tim Bedeutung jednih i tim praktische Bede- 
utungslosigkeit drugih tumačeni izrazi flamines maiores i flamines minores 
— razlika koja se konačno učvrstila (endgultig festgelegt) tek u vreme 
Avgustove obnove, to jest tri veka posle pretpostavljene pobede pontifika i 
njene posledice, ustanovljenja pontifikalnog kolegijuma i ordo sacerdotum. 
Ali je (str. 196) srećna sudbina triju prvih flamina poticala otuda što je, u 
drugoj polovini IV veka, urbs konačno odneo pobedu nad ager i što su 
njihovi bogovi bili jedini koji su se ticali celoga društva koje je tako ponovo 
pronašlo svoju ravnotežu: skromnog porekla, Jupiter i Mars su već izvesno 
vreme bili glavni bogovi u državi a bledi Kvirin, tek izvučen iz ništavila 
time što je izjednačen sa junakom osnivačem, upravo im se bio pridružio 
na tome nivou. 

Ako ostavimo po strani, videćemo kasnije,! ono što se odnosi na Kvi- 
rina, drugo objašnjenje bi svakako bilo bolje, zato što ono, oko 350, uočava 
razliku između flamines maiores i minores, ne samo u pogledu vitalnosti, 
nego 1 u pogledu društvenog položaja i pojmovnog značenja, razliku za koju 
Late, doduše, smatra da je, isto tako, proizvod istorijskih slučajnosti. U 
stvari, oba tumačenja se suočavaju sa teškim problemima. | 

Prvo, u religijskoj nomenklaturi, spona maiores — minores, tamo gde 
se ona sreće, ne suprotstavlja samo najznačajnijeg i najbeznačajnijeg; ona 
pokazuje i razliku u prirodi ili statusu i hijerarhiju zasnovanu na toj razlici: 
magistrature se dele na maiores i minores, ne prema svojoj »važnosti«, nego 
prema tome da li imaju ius za auspicia maiora (maxima) ili za minora i, . 
osim kada je u pitanju cenzorstvo, ta podela obuhvata podelu na magistrate 
koji imaju (konzul, pretor) i magistrate koji nemaju imperium (Gell. 13, 
navodeći Mesalinu raspravu De auspiciis; Fest. 274—275 L?)?; uz to (Gell., 


! Dole, prvi deo, pogl. V. 

? Praetor maior je urbanus, drugi su minores, Fest. str. 277 L2. Treba naravno uzeti u 
obzir samo slučajeve kada su maior i minor izričito suprotstavljeni (na pr. pontifices minores 
ne suprotstavljaju se *p. maiores). 

ibid.) niZi magistrati dobijaju ovlašćenja od plemenske skupštine, a viši od 
centurijata. Podela flamina na maiores 1 minores isto tako se udvaja dife- 
rencijalnim obeležjima koja sigurno ne potiču iz vremena Avgustove obnove 
niti iz četvrtog veka, a koja je u obrednom pogledu utemeljuju: ne samo da 
se jedino od maiores zahteva da budu rođeni farreati i da se žene puiem 
confarreatio (Gaius I, 112), nego oni još moraju, i to samo oni, sa kraljem, 
augurima i nekim drugim sveštenicima (pontilicima, možda salijevcima)?, da 
budu inaugurati, — jer baš ništa ne potvrđuje pretpostavku, koju je Late 
prihvatio (str. 403), da su i svi flamini morali da 'budu inaugurisani“. A 
augursko pravo je veoma konzervativno i auguri su ostali, u svim okolno- 
stima, nezavisni od pontifika; prema tome nije verovatno da se oko 350. 
počelo sa inauguracijama sveštenika koji do tada nisu bili inaugurisani, ili, 
obrnuto, da se prestalo sa inauguracijama sveštenika koji su, ranije, morali 
biti inaugurisani. 

Drugo, razlika u tipovima nadležnosti koju je Late označio na str. 196 
stvarna je, ona nije slučajna, kako on veruje, nego suštinska. Božanstva 
kojima služe flamines minores, a o kojima se nešto pouzdano zna (što 
isključuje Falacera i Furinu) ili su seoska, agrarna, po svojoj funkciji (Ce- 
rera, Flora, Pomona; a delom 1 Vulkan, sudeći po nameni Volkanalija; bez 
sumnje Volturno i vetrovi), ili su vezana bilo za neki tip mesta (Portun i 
vrata), bilo za neko određeno mesto (Palatua i Palatin, možda Furina i 
Janikul: upor. kasije Forrinae, dat. pl. vvupčc Poppivec*, na tome brežulj- 
ku); najzad, ako je Karmenta sigurno složenija, njeno ime svodi lepezu 
njenih funkcija na snažan ali jednostavan pojam carmen. Jupiter, Mars, 
Kvirin sasvim su druge vrste: Jupiter je, od samoga početka, sudeći po 
njegovom [laminu. ne samo nebeski, nego i kraljevski bog, »rektor«, kako 
se naziva kod drugih Italika, 1 jemac ljudskih odnosa; Mars upravlja čitavim 
jednim svetom: ratom 1 ljudima kao ratnicima, između meseca koji je po 
njemu dobio ime, marta, i oktobra; Kvirin, ma koje bilo njegovo područje, 
što ćemo objasniti kasnije, nosi u naranja ruku ime koje se vezuje za 
Quirites, a izvedeno je iz *co-uirio- ili *co-uiria- koje označava skupinu 
ds Kod ova tri boga zajednički je dakle društveni značaj, ljudi — subjek- 

i, Ili borci, ili masa —, kao organizovana grupa. 

Ali naročito ono što smo već uočili o indoevropskom nasleđu u Rimu, 
1 0 nivou toga nasleda, ne dopušta da se misli da u središtu panteona i kulta 
nisu postojale simetrije, artikulacije, klasifikacije: kao ni indoiranska, ger- 
manska, keltska božanstva, ni božanstva prvobitnog Rima nisu živela u 
neuređenoj nezavisnosti. 

Posebno, nesumnjive veze između rex sacrorum i flamen Dialis nisu 
mogle nastati kasnijom odlukom nekog pontifika: kakvog bi on interesa 


3 Čini mi se da Catalano, DA. str. 211—220, suviše proširuje slučajeve inauguracije; 
Cic. Leg. 2, 8. 20, ne smatra da su joj svi sveštenici podvrgavani. a Momzen i drugi opravdano 
su kritikovali Dion. 2. 22, 3. 

^ Vid. isto tako. str. 409, n. 2, zanimljiv način na koji, prihvatajući skraćivača Pavla (str. 
330 L?) nasuprot izvornom Festu koji je potpuniji (str. 354 L2), Late neprimetno ukida jednu 
drugu razliku između (fl. maiores i minores (povlasticu da imaju calatores). 

5 Vid. reference u: Platner, TD, str. 318. 

6 Dole, prvi deo, pogl. II. 

imao, u istorijskom romanu u koji ga smeštaju, da pomaže suparniku koji 
se suprotstavlja njegovim ambicijama? Ne vidi se ni kako bi se, u doba 
republike, mogla uspostaviti neka nova veza između ova dva sveštenika koji 
su bili pravi fosili, ukočeni u svojoj nastranosti. Prema tome, ona koju 
uočavamo već je postojala, poticala je iz vremena kada je rex zaista bio 
politički vođa, i to pokazuje da je Jupiterov flamin, sveli saveznik kraljev, 
od samoga početka imao prvenstvo nad svima ostalima: ordo je to njegovo 
prvenstvo zadržao, a nije mu ga dao. 

Isto tako, ma kako shvatili Marsa 1 Kvirina“, činjenica je da su, u svim 
razdobljima u kojima je religija uočljiva i u svim oblicima koje je poprimila 
predstava o Kvirinu, oni tesno povezani; bilo da se Kvirinom naziva »Sa- 
binski Mars«, bilo da se u njemu vidi bog rata sa Kvirinala koji zamenjuje 
boga rata sa Palatina, ili da se naprotiv za njih vezuje spona milites-Quirites, 
čak bellum-pax, koju nagoveštavaju neki tekstovi, činjenica je da i jedan i 
drugi, i samo oni, imaju oružje koje daje povoda za rituale; činjenica je i 
da se za njih dvojicu, i samo za njih, vezuju ekipe salijevaca* koje su inače, 
koliko je poznato, jedna drugoj slične; činjenica je da legenda koja kaže da 
je Romul sin Marsov ovoga obogotvoruje u Kvirina. Pokušaćemo malo dalje 
da unesemo red u te predstave, ali već samo održavanje posebne veze 
između ova dva boga kroz tolike varijacije dovoljno pokazuje da je ta veza 
u njihovoj prirodi: prema tome nije slučajno što flamen Quirinalis dolazi 
posle Martialis u ordo, i što se njima, koji su ispod Dialis, završava lista 


flamines maiores. 


2. Nije samo potpuno ćutanje istoričara o jednom tako značajnom 
događaju, i to u doba kada istorija već postoji, ono što čini malo verovatnim 
Lateovu »pontifikalnu revoluciju«. Kako zamisliti funkcionisanje religije, 
između 500. 1 350, tokom duge borbe koju su, kako on pretpostavlja, vodili 
rex 1 pontifex? Ne znam u kome obliku on zamišlja kraj kraljevskog doba. 
Sto se mene tiče, ja ne mislim da je, posle uklanjanja poslednjeg etrurskog 
kralja iz Rima, ma kako da se to dogodilo, u Rimu vaspostavljeno latinsko 
kraljevstvo da bi 1 ono ubrzo nestalo. Odlazak Etruraca je, kako tvrdi 
analistika, nužno predstavljao kraj kraljevske vlasti (regnum), i verovatno je 
tada izvršena reorganizacija državnih organa vlasti, raspodela onoga što je 
rex ostavio u naslede.? U čemu se sastoji to nasleđe? U političkim i verskim 
funkcijama. '? 


7 Dole. prvi deo, pogl. III i IV. 

è Dole, prvi deo, pogl. I i VI. 

? Dole, četvrdi deo, po C. Giofrediju »Rex, praetores e Pontifices nella evohizione dal 
regno al regime consolare«, BCA. 71. 1943—45. str. 129—135, dok je trajao regnum, pontifici 
nisu bili sveštenici, nego stručnjaci, savetnici kraljevi; tek kada je rex sveden na rex sacrorum, 
postepeno preuzimajući mnoge njegove dužnosti, oni su postali sveštenici. Ovo gledište je 
proizvoljno. 

10 Različita mišljenja u: S. Mazzarino, Dalla monarchia allo stato repubblicano [1945]: 
K. Hanel, Das altrómische eponyme Amt, 1946; U. Coli, Regnum, 1951; J. G. Prćaux, »La 
sacralité du pouvoir royal à Rome«, Le Pouvoir et le Sacré, Annales du centre d'étude des 
Religions, | (Univ. libre de Bruxelles, Institut de Sociologie Solvay), 1962, str. 103—121: i ceo 
treći tom Razgovora fondacije Hardt (1666). 

U prvima ga je možda zamenio iudex ili praetor, prvo doživotni, zatim 
na određeno vreme, u svakom slučaju neka vrsta patricijskog poglavara koji, 
brže ili sporije, vodi najvišim magistratima u republikanskoj državi, jedno- 
godišnjm konzulima.!! Druge su se teže prenosile, za njih je bio vezan 
neposredni interes bogova. One su obuhvatale, i to je bilo najdelikatnije, 
svete radnje koje je kralj neposredno vršio, kao politički vođa, bilo u oblasti 
kulta, bilo u oblasti znamenja; jedne, prinošenja žrtvi, ceremonije, progla- 
šenje mesečnih praznika, bile su kao neka obredna rutina čije je, inače 
neophodno, izvršavanje bilo samo sebi dovoljno; druge, to jest opažanje 
znamenja po pticama, vodile su političkoj akciji 1 njome su upravljale. 
Postojala je i mistična veza, teško odredljiva, ali izvesna, u kojoj se on 
nalazio uz dve visoke svešteničke funkcije, flamen Dialis i prečiste device 
vestalke. Postojao je najzad pravac verskog života države, od opšteg nadzora 
i kultne discipline do neutralizacije čuda i umirivanja razjarenih bogova; u 
ovim poslednjim funkcijama, rex je sarađivao, više operativno nego mistič- 
no, sa jednim izvornim sveštenikom, a to je bio pontifex, jedini ili već 
maximus, u isto vreme i savetnik i pomoćnik; poreklo ovoga sveštenika je 
nejasno, ali se čini da je on uvek imao, suprotno zahtevima koje je morao 
da ispuni flamen Dialis, slobodu, inicijativu, pokretljivost; ta dva tipa su bila 
u ravnoteži u svetom kraljevom okruženju. 

Posle poslednjeg vladajućeg kralja, a morao je postojati jedan, bilo je 
nužno da se ovo široko versko područje podeli: da je u potpunosti prenet 
na sudiju (iudex), ovaj bi postao rex pod novim imenom, što bi poništilo 
reformu. Deo koji je bilo najteže odvojiti od politike, auspicia, uglavnom je 
prešao na magistrata. Pod uticajem sitničavog konzervativizma, kojim su se 
oduvek odlikovali rimski običaji 1 koji je više doprinosio kultu nego što je 
omogućavao njegovo razaranje, rex je zadržan, sveden na sacra, kako to 
njegovo ime i označava, i vraćen u status sveštenika, prvoga u državi, pošto 
je reč sacra imala smisla samo u tome položaju, samo za taj položaj. Rex 
je isto tako sačuvao, jer je i to bilo nepromenljivo, obredni vid svojih odnosa 
sa flamen Dialis i Vestales: rex 1 regina, flamen i flaminica nastavili su 
zajedno da deluju (a rege petunt et flamine lanas: Ov. F. 2, 21), zajedno 
da prinose žrtve (obredi u »kraljevskoj kući«), da dele insignije i povlastice; 
vestalke su nastavile, jedanput godišnje, što je jedini poznati deo složenijih 
veza, da prilaze kralju sa rečima: uigilisne, rex? uigila! Ostajao je aktivni 
deo verskog statusa nekadašnjeg kralja. Da li je on prvo prešao na sudiju 
(udex) koga je pontifex i dalje savetovao i podržavao, da bi se ovome vratio 
tek kada je služba najviših magistrata skraćena na godinu dana, što je bilo 
nespojivo sa sticanjem i korišćenjem onoga što je već bilo visoka nauka? 
Ili je pontifex, odmah, bio prvi? Cinjenica je da upravo on, tokom cele 
istorije, sa ili bez svojih kolega, ne samo da daje savete i pomaže Senatu i 
magistratima u verskim stvarima i kultnim radnjama, već i prisustvuje kala- 
cijskoj skupštini, a kasnije i predsedava na svešteničkoj skupštini, rukovodi 


!! A, Momigliano. »Praetor Maximus e questioni affini«, Studi in on. di Giuseppe 
Grosso, 1, 1968, str. 161—175; A. Magdelain, »Praetor Maximus et Comitiatus Maximus«., 
IVRA, Riv. internaz. di diritto romano e antico 20. 1969, str. 257—285. 


96 


konferencijom, sastavlja kalendar, »uzima« ili imenuje i, u različitim oblici- 
ma i na različitim stupnjevima, nadzire vestalke i najviše sveštenike. Njego- 
va nadležnost, njegova moć će čak toliko porasti da će Julije Cezar pokušati 
i, koristeći sumnjiva sredstva, uspeti da zauzme položaj vrhovnog sveštenika, 
koji će naposletku prisvojiti carevi. 

Ovo gledište ima više preimućstava: logično je, objašnjava sve podatke 
na suvisao način, bez ostatka i bez teškoća; ono nas ne primorava da 
zamišljamo borbe, duga i žestoka nadmetanja koja nisu ostavila nikakvog 
pisanog traga; najzad — ali to je najmanje važno — ono odgovara anali- 
stičkoj tradiciji, to jest bez sumnje, u istoj oblasti, samoj pontifikalnoj tra- 
diciji. 

Značaj ove obnove je veliki. Ono što Late predstavlja kao posledice 
»pontifikalne revolucije« — formalizam, kazuistika, razvoj formula, i uopšte 
pretvaranje religije u sitničavu nauku i tehniku, sve brojnija predskazanja i 
piacula, itd. — nije novina na izmaku IV veka: to su sama obeležja rimske 
religije, 1 to bez sumnje od njenog početka, čak i ako su kasnije postala 
naglašenija i kruća. Sumnjam da je ikada prvi među flaminima proveo život 
na otvorenom prostoru u nekom Jupiterovom gaju (Latte, str. 203), ali je, u 
svojoj kolibi na Palatinu, već izvršavao pozitivne i negativne dužnosti koje 
su ga, kasnije, pretvorile u tako neobičnu vrstu sveštenog lica, a koje je još 
od davnina imao. 

glavnih grupa bila je u stanju da verno prenese, iz pokoljenja u pokoljenje, 
svoje postupke i znanje koje ih je opravdavalo, ali nema tragova opšte 
raspoloživosti koja je činila jedinstvo i snagu pridruženog reda Druida kod 
Kelta i endogamne klase brahmana kod Indijaca: upućeni vedski sveštenik 
bio je kadar da vrši bilo koju funkciju u bilo kom žrtvenom timu, pošto su 
razlike bile u tim funkcijama, a ne u ljudima. 


Ovo, u suštini isto usmerenje u korišćenju vremena, mesta, svetih ljudi, 
koje valja podrobnije razmotriti, potvrđuje da je latinsko društvo koje se 
smestilo blizu Tibra bilo mnogo udaljenije nego vedska i keltska društva, 
stvarno i ideološki, od perioda promenljivosti kroz koji su prošli njegovi 
preci. Čak i pre nastanka legendi i teorija o večnosti Rima, o garancijama 
njegove postojanosti koje su dali bogovi, pre nego što je, na primer, tvrdo- 
glavi Termin odbio da bude rasvećen“ da bi na Kapitolu ustupio mesto 
Jupiteru, Rimljani su bili više vezani za svoj delić tla nego bilo koji narod 
u tim drugim indoevropskim pokrajinama koje imaju toliko zajedničkih 
shvatanja i običaja. Stoga nije na odmet na početku podsetiti, na »ideolo- 
škom polju«, na neka razmimoilaženja koja su posledica iste rane i duboke 
»ukorenjenosti«, a koja odvajaju Rim od Indije: ne bi trebalo gubiti ih iz 
vida prilikom upoređivanja, u ovim dvema oblastima, činjenica koje su 
homologne, a ne slične. 


Rimljani misle istorijski, dok Indusi misle mitski. Svaka priča, u svakoj zemlji, 
odnosi se na neki deo prošlosti, ali, da bi među Rimljanima imala slušaoce, prošlost 
mora da bude relativno bliska, da se može smestiti i u prostoru i u vremenu, da se 
odnosi na ljude a ne na tipove izmišljenih bića, i uopšte da u najmanjoj mogućoj 
meri uvodi u igru sile i mehanizme koji su tuđi svakodnevnom životu. Nasuprot 
tome, Indusi vole daljine, trajanja i neizmerna rastojanja; oni isto toliko vole uveli- 
čavajuću neodređenost koliko i veličanstvenu čudovišnost; oni uživaju u čudima. 

Rimljani misle nacionalistički, a Indusi kosmički. Prve neka priča zanima samo 
ako ima izvesne veze sa Rimom, ako se pojavljuje kao »rimska istorija«, opravda- 
vajući neku pojedinost u organizaciji grada, neko pozitivno ili negativno pravilo 
ponašanja, neku rimsku predstavu, neku predrasudu. Nasuprot tome, druge, barem 
one među Indusima koji čuvaju i razvijaju mitove, prolazne domovine ne zanimaju; 
njih uzbuđuju poreklo, promene, ritmovi velike Celine, samoga Svemira, a ne Co- 
večanstva. 

Rimljani misle praktički, a Indusi filozofski. Rimljani ne umuju; ako su u stanju 
da delaju, ako su im jasni cilj i sredstva njihove akcije, oni su zadovoljni i ne 
pokušavaju ni da više razumeju ni da više zamišljaju. Indusi žive u svetu ideja, u 
kontemplaciji, svesni inferiornosti i opasnosti čina, prohteva, samoga postojanja. 

Rimljani misle relativistički, empirijski, Indusi misle apsolutistički, dogmatski. 
Jedni su uvek budni u odnosu na tok života, bez sumnje da bi ga zauzdali, ali i da 
bi ga opravdali i dali mu prihvatljiv oblik; pretorov ukaz, glasanje u skupštini, 
pritajena ili silovita borba magistrata obezbeđuju u svakom trenutku valjanu ravno- 


^ Reč je u Liv. I. 56, 3. Catalano, DA., str. 281—288, smatra da bi prava reč bila 


euocare. 

5 Servius et la Fortune, 1943, str. 190—193. Slična suočavanja ideoloških polja izvršena 
su između Rimljana i Kelta (Horace et les Curiaces, 1942, str. 65—68), između Rimljana i 
Iranaca (Naissance d'Archanges, 1945, str. 181—188); vid. str. 23. no. 1. 

težu između biti i postati, između tradicije i zahteva sadašnjosti. Indiju zanima samo 
ono što je stalno; promena je za nju, zavisno od oblasti, zabluda, nesavršenost ili 
svetogrđe; prema tome, maksime koje uređuju ljudske odnose nepromenljive su kao 
i samo društvo, kao i svaka legitimna organizacija, svaka dharma. 

Rimljani misle politički, Indusi misle moralistički. Pošto je najuzvišenija čulima 
dostupna stvarnost Rim, pošto je život u Rimu problem koji se stalno postavlja, a 
sama religija samo deo javne uprave, sva razmišljanja Rimljana, svi njihovi napori 
usmeravaju se prema res publica, sve dužnosti, sva pravila, pa prema tome i sve 
priče koje grade riznicu rimske mudrosti imaju poentu koja je okrenuta politici, 
institucijama, procedurama, kazuistici konzula, ili cenzora, ili tribuna. Za Induse, od 
najvišeg do najnižeg, svaki čovek prvo ima posla bilo sa bogovima, bilo sa velikim 
pojmovima koji vrede koliko i bogovi: pošto društveni poredak nije apsolutan, ili 
pre pošto sliče svoju apsolutnu vrednost samo na osnovu svoje podudarnosti sa 
opštim zakonima sveta, sve što se njega tiče samo je drugorazredna nauka izvedena 
iz viših istina, a ne umeće koje neposredno proizlazi iz ispitivanja njegove građe. 

Najzad, Rimljani misle pravnički, Indusi misle mistički. Prvi su veoma rano 
izdvojili pojam ličnosti i na njemu, na njegovoj autonomiji, postojanosti, na dosto- 
janstvu ličnosti, izgradili svoj ideal ljudskih odnosa — ius —, a bogovi se tu 
pojavljuju gotovo samo kao svedoci i jemci. Indija se naprotiv sve više uveravala 
da su pojedinci samo varljivi prividi i da postoji samo skriveno Jedno, pa da su 
prema tome pravi odnosi među bićima, bilo da su u pitanju ljudska ili neka druga 
bića, pre odnosi sudelovanja, uzajamnog prožimanja, nego odnosi suprotstavljanja i 
pogađanja; da je u svakoj stvari, čak i onoj koja je sasvim privremena, glavni 
učesnik veliko nevidljivo u kome se, doduše, spajaju, stapaju vidljivi učesnici. 


Ova obeležja rimske mašte i uma imala su, u religiji, značajne posle- 


dice od kojih smo se sa nekima već sreli, a neke ćemo sada u glavnim 
crtama predstaviti. 

XIII. RAVNOTEZE U RIMSKOJ RELIGIJI 


Dva odseka sačinjavaju skup kultnih veza između ljudi i bogova, da- 
rova koje ljudi upućuju bogovima, upozorenja koja bogovi upućuju ljudima. 
Relativni značaj ova dva odseka važno je obeležje u svakoj religiji. Po- 
božnost Rimljana, koja je veoma savesna kada su u pitanju sacra, znamenju 
(signa) ipak posvećuje pažnju koja ih pretvara u pojam koji upravlja njiho- 
vim ponašanjem. 

Kao empiričar, Rimljanin je uvek u potrazi za znamenjem koje mu 
otkriva volju ili osećanja bogova: pre ili u toku svoga delanja, on beleži ono 
koje se pojavljuje, a naročito ga traži. Pravilno protumačiti znamenje velika 
je stvar: otuda ogromna uloga koju imaju auspicia i augurska veština, a isto 
tako 1 omina, i čuda, uključujući i otklanjanje njihovih zloslutnih.naveštenja 
(procuratio), u javnom i privatnom životu. Smisao koji su u Rimu dobili 
derivati stare imenske osnove *auges- u tom pogledu je veoma instruktivan.! 

U Indoiranci poznaju reč, bez religijske primese, u smislu »psihicka, ma- 
terijalna snagax, ali sa jednom zanimljivom nijansom: za razliku od drugih 
kvazisinonima, ved. ójas je doslovno »pun snagex, snage koja je toliko 
nagomilana da će se potrošiti u nekoj akciji; etimologija je jasna: polazeći 
od korena *aug- »uvećati«, to je derivat na -s koji izražava, kao što je često 
slučaj, kapitalizovani rezultat radnje, ne uvećanje, nego punoću koju stvara: 
na isti način, lat. genus, grčko yévoc nije rađanje, nego rod; gr. xAgoc, ved. 
Srdvah nije sluh, nego slava, itd. U rimskom rečniku, reč je bila predviđena 
za versku zonu ideologije, ali je u toj zoni derivat augustus sasvim blizak 
indijskom značenju: augusta je osoba ili stvar koja poseduje punoću, krajnji 
naboj sile koja više nije materijalna, nego mistična. Očekivalo bi se dakle 
da augur, njegovo delovanje, ima za cilj i posledicu davanje te punoće 
osobama ili stvarima. Možda zaista neki drevni auguria zadržavaju to ak- 
tivno značenje“; to su u svakom slučaju samo ostaci: aktivnost augura je 
uglavnom usmerena ne stvaranju, ne davanju pune mistične snage koja je 


= ne sur augur, .augustus«, REL. 35, 1957, str. 126—151, preštampano u IR. 
str. 79— 102; upor. kratak članak koji je napisao J. Gage u svom prvobitnom mani Es 
Augustus«, MEFR. 1930, str. 138—181. P £ p niru, »Romulus 


2 To je i Lateovo mišljenje, str. 67, no. 1. 

neophodna za uspeh neke radnje, nego utvrđivanju njenoga prisustva ili 
odsustva, ili, u najboljem slučaju, posredničkog položaja koji nagoveštavaju 
neke činjenice, traženju od bogova da je blagoizvole uneti u stvari tako da 
se ona u njima može pronaći. Njegova veština je dakle savet, a ne postupak. 
Rečnik tu otkriva, u jednoj posebno važnoj stvari, prelazak sa područja 
delovanja na područje primanja. 

Ali znamenje je svuda. U istorijsko doba, jedan od prvih zadataka 
konzula koji stupa na dužnost je da Senatu podnese izveštaj de religione, to 
jest naročito o čudima koja su prijavljena i za koja treba potražiti savet u 
Sibilinskim knjigama, — drugom proizvodu stalne potrebe za informacijom. 
On će otići u svoju provinciju tek pošto primi auspicije na tvrđavi. Zatim 
će ga ptice na nebu, pilići u kavezu, rasporeni trbuh žrtvenih životinja, stalno 
obaveštavati o raspoloženju bogova. | 

Ovde nije mesto za opisivanje ogromne. informativne mašine koju je 
Rim suprotstavio nevidljivom. Ali valja odmah tim povodom ukazati na 
jedno značajno obeležje te religije. Rimljanin nije samo empiričar, on je i 
razuman. A, dovedeno do tog stupnja, nastojanje da se otkriju osećanja 
bogova uvek je blisko opsesiji. Ne samo da narodna lakovernost, za vreme 
kriza, pa čak i u mirno doba, opasno umnožava čuda, nego i uznemireno 
iščekivanje auspicia oblatiua, sklonost da se svuda traže omina, podsećaju 
na poznate nemire duha. Spada li verski život pojedinaca i države u oblast 
psihijatrije? Pitanje nije bezrazložno. Sudeći po epopeji, verska misao pre- 
hrišćanske Irske bila je zamućena najezdom, bujanjem jednog drugog pojma, 
ne više pojma znamenja, nego pojma zabrane. Svaki pojedinac, svaki kralj, 
svaki ratnik bio je pritisnut zabranama još od rođenja, zatim je, tokom 
celoga života, dobijao neku vrstu kocki koje su bacali moćnici: kočila ga je 
mreža geasa i, za pobedu nad najvećim junakom, bilo je dovoljno ovoga 
uhvatiti u mengele dveju nespojivih zabrana; jedan od najčuvenijih, u čijem 
se imenu nalazilo ime psa, nije smeo da jede meso te životinje, ali nije smeo 
ni da, u prolazu, odbije hranu koju bi mu ponudili. Da bi se izazvala njegova 
smrt, bilo je dovoljno da veštice stanu kraj puta, stave psa u kotao i pozovu 
ga da jede; ako bi odlučio da jede, poginuo bi u borbi koja bi usledila. Ako 
ne bi jeo, bila bi povređena druga geis, koja bi ga sigurno osudila. Znamenje 
nije dobilo tako potpunu. vlast nad Rimljanima: štitio ih je zdrav razum, 
podstičući ih na stvaranje čitave jedne kazuistike dovijanja koja je bila isto 
tako široka kao i opasnost. Da li je u pitanju omen? Onaj ko ga zapazi 
može, ako ima dovoljno prisustva duha i spretnosti, da ga protumači u 
povoljnom smislu suprotno njegovom prvom značenju: tada prevagu odnosi 
smisao koji mu on daje; on može jednostavno da ga odbije (omen, impro- 
bare, refutare), ili da ga odstrani nekom svetom formulom (abominari, omen 
exsecrari), ili, kao metak koji se vraća neprijatelju, da ga mistički prenese 
na drugoga; najzad može, između više znakova koji se pojavljuju, da oda- 
bere onaj koji odgovara njegovoj nameri: koliko je reči morao čuti Paul 
Emilije napuštajući svoje boravište da bi komandovao u borbi protiv make- 
donskog kralja Perseja! On pamti samo jednu: unuka mu je plačući saopštila 
da je njena kučka, koja se zvala »Persa«, uginula (Cic. Diu. 1, 103). Isto 
tako ima i mnogo načina za odbranu od auspicia oblatiua, tog neželjenog 

znamenja koje, u svakom trenutku, može da zaustavi neku već započetu 
radnju. Prvo, čovek može da udesi da ga ne vidi: M. Klaudije Marcel, 
konzul, kretao se u zatvorenoj nosiljci; može, kao 1 omina, da ga odbije 
(refutare, repudiare), zatim može, lukavije, da kaže da nije obratio pažnju 
(non obseruare), što je dovoljno da čudo učini bezopasnim kao metak koji 
se odbija ne prodirući. Ma koliko nam detinjasta izgledala tolika prodigia 
koja se nalaze na godišnjim listama jednog Julija Obsekventa, na primer, 
moramo imati na umu da su ih konzuli, verovatno pošto bi ih njihove službe 
već pročistile, podnosili Senatu, koji je odlučivao šta činiti sa onima koje 
je valjalo prihvatiti (suspicere); u protivnom, magistratima i sveštenicima ne 
bi bila dovoljna ni cela godina da se »pobrinu« o svim proizvodima suma- 
nitih mozgova. A, ako su bila u pitanju tražena znamenja, impetratiua, 1 
opunomoćeni savetodavci? Njima nisu manjkala sredstva, čiji kratak pregled 
izvanredno izlaže Žan Baje*: »Sami ti savetodavci, odani težnji latinskog 
duha, sve više će postajati gospodari znamenja kome je trebalo da se povi- 
nuju. Augur još više razvija tradicionalne slobode: svojim krivim štapom 
(lituus) on omeđava templum u kome će važiti njegova predskazanja, usme- 
rava ga delom i rečima; bira ptice, dve sa leve, dve sa desne strane, koje 
namerava da posmatra; uvek može da ne uvaži znamenje govoreći non 
consulto; čak može i da imenuje, dakle da stvori neku neviđenu stvar. Izbor 
trenutka (fempestas), razdvajanje opažanja 1 iskazivanja (renuntiatio), utvr- 
divanje »grešaka« (uitia) i novo tumačenje nepouzdanih auspicija uvećava 
udeo proizvoljnosti. Prepuštanje slučaju naposleiku će biti gotovo svedeno 
na nulu u pullaria auguria: držani u kavezu, sveti pilići neće propuštati da 
svojim apetitom auguru upute željeni znak.« 


Ova ograničenja, ove podvale postavljaju jedan problem, a postavljaju 
ga i mnoge druge slične pojave: u kojoj je meri Rimljanin, svetovnjak ili 
sveštenik, koji je tako postupao, bio iskren? Poreći viđeno, saopštiti neza- 
paženo, svečano zabeležiu kao božanski znamen ono što je unapred učinjeno 
sasvim neizbežnim, nije li to gimnastika koja uništava osećanje svetog, timor 
1 reuerentia? Može li se čovek do te mere podeliti da, verujući u bogove, 
ove zameni u ulozi koju im pripisuje? U poslednjim vekovima republike, 
poznato je dovoljno zloupotreba ovih olakšica u političkim spletkama; ali 
nisu u pitanju zloupotrebe, u pitanju je obična upotreba, u pitanju je samo 
načelo tih parada. Ne može se, doduše, pouzdano odgovoriti, ali se ne čini 
da su one načele gravitas sa kojom je Rimljanin posmatrao religiju. 

U oblasti prava, u kojoj je važio za majstora, ne zadržava li on jasnu 
i duboku predstavu o tome šta je pravo baš u vreme kada, koristeći do 
krajnosti proceduru, okreće u svoju korist sumnjive slučajeve? U njemu 
postoji sklad između iskrenosti i spretnosti. S druge strane, sudska praksa, 
u kojoj je nailazio, sve više ga učvršćujući, na jedno svakako veoma staro 
i bez sumnje opšte verovanje, pokazala mu je moć reči, njenu sposobnost 


3 Histoire politique..., str. 55; upor. Plin. N. H. 28, 17: in augurum certe disciplina 
constat neque diras neque ulla auspicia pertinere ad eos qui quamque rem ingredientes 
obseruare se ea negauerint. 

ne samo da odredi ili potvrdi, nego 1 da stvori: tri čuvena glagola koje 


izgovara sudija, do, dico, addico, zaista stvaraju neku situaciju, okončavaju 
neku raspravu, opravdavaju neku težnju, — i on može da odbije da ih 
izgovori. Gore sam podsetio na ulogu opreznosti, obazrivosti u sudskoj 
praksi, i na proširivanje te uloge u rimskim pristupima božanskom. I obr- 
nuto, ni ono, često neopozivo, osećanje nadmoćnosti koje u zaveštaču, u 


prodavcu, u onome koji oslobađa ili venčava, stvara izgovaranje odlučujućih 


reči, nije ostalo bez odjeka u onom drugom pravu, u kome je drugi učesnik 
nevidljiv: zašto, i tu, potvrda zainteresovanog čoveka ne bi stvorila legitimnu 
situaciju? Čak je i laž dopuštena, čak tražena u nekim delima ljudskog 
prava: zar mehanizam jednog od najstarijih načina prenošenja vlasništva, in 
iure cessio, nije lažna ravnodušnost, ćutanje prodavca kada, rped magistra- 
tom, kupac tobože traži imanje kao da je ono njegovo vlasništvo? Kada je 
mladi Klodije koji je bio zaljubljen u Pompeju, Cezarovu suprugu, zatečen 
u njegovoj kući prerušen u ženu, za vreme ženskih svetkovina u čast Bona 
Dee, jedan tribun ga je izveo pred sud kao oskrvnitelja. Cezar je oterao 
Pompeju, ali, pozvan da svedoči protiv Klodija, izjavio je da ne zna sve 
činjenice koje se pripisuju optuženom. Tužilac ga tada upita zašto je oterao 
ženu: »Zato, reče on, što moja žena ne sme čak ni da bude osumnjičena«. 
1, posle tog neverovatnog, ali neospornog svedočenja, Klodije je proglašen 
nevinim (Plut. Caes. 10, 4). Kada neko kaže da nije zapazio neki žrtveni 
znamen nije ništa veća laž i ima istu pravnu moć da poništi činjenicu. Treba 
da prihvatimo kao iskrenu, kao nešto što ne stvara problem u svesti zainte- 
resovanih strana, tu mešavinu vere 1 lukavstva i, uprkos tolikim vekovima 
kritike ili neverice koji se umeću izmedu Marcela i nas, pokušamo da 
shvatimo ravnotežu koja je postojala između njegovog verovanja u autentič- 
nost znamenja i njegovog dovijanja da ga ne vidi. 


Ovo razmišljanje treba proširiti na celokupnu religiju, daleko izvan 
teologije znamenja. Bez sumnje izmišljena, jedna laskava priča osvetljava to 
duhovno stanje u drugoj oblasti, ius fetiale. Posle sramne kapitulacije u 
kaudinskim klancima, jedan od pobeđenih konzula, Sp. Postumije. po po- 
vratku u Rim, sam je tražio da ga Senat zvanično pošalje Samnićanima sa 
drugim uzročnicima kapitulacije, kao krivce što su govorili u ime rimskog 
naroda a da na to nisu imali pravo. Fecijali ih dakle odvedoše u tabor 
Samnićana. Tada, dok ib je jedan fecijal, neumoljivi sveštenik, predavao, 
»Postumije ga snažno udari kolenom u butinu, glasno govoreći da je on 
samnitske narodnosti a da je fecijal izaslanik; da je u ličnosti fecijala po- 


vredio ius gentium; da će, prema tome, Riniljani ubuduće voditi pravedniji - 


rat, iustius bellum« (Liv. 9, 10, 10). Samnitski vođa je protestovao, prizivao 
bogove. ali bogovi su bez sumnje procenili da je potez pravilan pošto je, 
malo kasnije, na Samnićane došao red. da prođu ispod jarma. Kao moderni 
ljudi, poželimo da kažemo: koga on to vara, koga se nada da će rpevariti? 
Reč je pogrešna. Rimljanin ne vara bogove. On ih smatra pravnicima, 
ubeđenim kao i on u savršenstvo formi, pripisuje im sklonost znalaca ka 
veštoj upotrebi nekog sredstva: setimo se potvrde o dozvoljenom lukavstvu 

koju Jupiter daje Numi, o uir colloquio non abigende meo*. Ta vrsta blisko- 
sti, dosluha sa višim silama ne isključuje veru: ona je podrazumeva. Cak i 
u helenističkim vekovima, kada filozofi i kritičari religije budu uzbunili 
Rimljane, treba izbegavati da se govori, bez nijansiranja, o slobodnoj misli, 
o ateizmu. Doduše, tradicionalna religija će se, kao i sve drugo, iskvariti, 
izopačiti, ali će u najslobodnijim duhovima ostati sasvim svesno osećanje 
da čudesna sudbina grada u najmanju ruku opravdava njegove obrede, nje- 
gove običaje, pa prema tome i njegove bogove, u veoma širokom opsegu u 
kome njegovi obredi traže bogove. I danas, između vere prostog čoveka i 
pragmatističkog pristupa, više posredničkih, logički nepodesnih, ali senti- 
mentalno zadovoljavajućih stavova nudi se vernicima velikih religija koji, 
zavisno od životnog iskustva, prelaze iz gnezda u gnezdo, sa dužim ili 
kraćim razdobljima visokog leta u ravnodušnosti ili poricanju. U Rimu stvari 
nisu bile ništa prostije. Tako je preveo Evhemera, Enije bez sumnje nije bio 
ateista, a svako prinošenje žrtve besmrtnim bogovima od strane Julija Cezara 
nije bilo deo političkog scenarija. 


I kada nije u pitanju znamenje, rimska religija pokazuje istu uravno- 
teženost, isto uspešno ublažavanje jedne tendencije njenom suprotnošću. 
Prvo na području kulta. Suviše je ponavljano da je rimski kult trgovina. To 
je istina, ali osim za mistične forme, nije li to uobičajena stvar u svim 
religijama? Do ut des se čita, gotovo od reči do reči, u liturgijskim knjigama 
Indusa i naslućuje se u većini vedskih himni gde, kada se izuzmu retorička 
dovijanja i pesničke lepote, ostaje samo osnovno rasuđivanje: »Ja te hvalim, 
pomozi mix, ili »Ja ti nudim, daj mi.« Neosporno je da isto rasuđivanje 
opravdava uobičajeni tok sacra i podržava uota, sa dodatnom primesom 
uslova i obaveze: »Ako mi daš, daću«, pri čemu su stvari koje će biti date 
brižljivo poimence označene. Procuratio prodigiorum poprima s druge stra- 
ne vid neke vrste božanske ucene: bogovi prete, a da se obično ne zna zašto; 
ljudi gledaju u Knjige da bi saznali šta oni zahtevaju, i plaćaju. Ali religija 
nije samo to, ona se ne ograničava na ono što se zbiva pred oltarom. Postoji 
jedan opšti i stalni stav poštovanja, jedan ozbiljan način na koji se izgova- 
raju imena bogova; postoji, u najstarijim vremenima, kvalifikacija pater, 
mater, koja se daje glavnim bogovima: kao uspešan nusproizvod demitiza- 
cije, čak 1 kada je Grčka komplikuje i kvari, postoji čistota, dostojanstvenost 
gotovo apstraktne predstave koja se o njima stvara: postoji najzad osećanje 
njihove maiestas, njihove superiornosti u hijerarhiji bića, zbog koje je i 
najbolji posao koji sa njima treba napraviti ipak posao dobrog, vernog 
podanika (cliens), bezrezervno i nesebično odanog svome moćnom gospo- 
daru (patronus) (Hor. Carm. 3, 6, 5—6): 


Dis te minorem quod geris, imperas, 
hinc omne principium, huc refer exitum... 


^ Gore, pogl. III. 

U samome kultu, ugovorna fides nije jedina koju treba izvršiti. Jedna 
lepa skorašnja studija umesno je podsetila na vezu između Venus i uenera- 
ri;š kada budemo sreli tu boginju, ta veza će se pojaviti, ali dobro shvatamo 
da onaj ko ueneratur nekoga boga ovome donosi nešto drugo a ne predlog 
ili pravilnik u propisanom obliku. Recipročan pojam, uenia bogova koju on 
traži dok njihov pax prevazilazi, u dobrobiti, sve što se može odrediti 
ugovorom. Bilo bi anahrono tu umešati srce 1 njegove razloge, ali sve se 
ipak ne svodi na trampu. 


Najvažnije od tih uravnoteženja dveju suprotnosti upravlja samim raz- 
vojem religije. Rimljanin je, kao što smo u više navrata podsetili, sitničavo 
konzervativan. U prevazilaženju svete nauke, on će uporno održavati, čak i 
kada ih više ne bude razumevao, tradicionalne postupke kulta; uz to, on 
jasno, potpuno razlikuje ono što je patrius i ono što je peregrinus, ili, kako 
se u početku govorilo, hostilis, sa mirnom uverenošću u maiestas koja se 
vezuje za ime Rima, za njegove običaje, za njegove ideje. Ali, sa druge 
strane, on je, kao što smo isto tako napomenuli, empiričar, spreman da 
prizna i poštuje ono što u početku nije znao a što se pokazalo moćnim ili 
korisnim. Rezultat je da, ma koliko se daleko vraćali, religija koja je u 
najvećoj meri tradicionalistička ne pokazuje se zatvorenom, nego tolerant- 
nom, čak prijemčivom prema novinama, — u čemu kao da se suprotstavlja 
vedskoj religiji koja smatra da su varvarski bogovi i kultovi demonski kao 
i sami varvari. Prema modalitetima koje ćemo razmotriti kasnije, a koji se 
dosta razlikuju prema učesnicima i prilikama, ona je gotovo uvek bila 
spremna da primi, u ratu ili u miru, od neprijatelja ili od prijatelja, koji su 
blizu ili daleko u svetu, božanstva, oblike kulta, recepte za istraživanje 
nevidljivog. Dosta rano, čini se, ona je stvorila organ pogodan za ono što 
je postajalo redovna funkcija: posebni sveštenici, decemuiri sacris faciundis, 
koji su se razvili, govorilo se, iz duumuira, bili su veliki činioci razvoja: i 
obnove religije, gotovo kao uravnotežavajuća suprotnost pontificimaf. Na to 
otvarnaje u mnogome je uticala i borba između plebsa 1 patricijata, mada tu 
ne treba videti isključivi doprinos plebsa’. 

Ali — drugi uravnotežujući element — do kraja republikanskog doba, 
čak i u nemirima poslednjih vekova, novine, koje su se tolerisale na podru- 
čju privatnog, koje su bile prihvaćene a često 1 poželjne na području javnog, 
podvrgavane su strogoj kontroli. Da bi bio prihvaćen, neki bog, neki kult, 
morao je da bude ne samo popularan, ili spojiv sa skupom narodnih običaja, 
nego i koristan, i to prema sudu onih koji su bili odgovorni za verski i 
politički život: sam zanos, kao što se vidi iz bahanalija, bio je pre pogrešan 
ton i razlog za žestoko odbijanje. Herkul i Apolon, Dijana iz Aricije 1. 
Junona iz Veja, Venera iz Eriksa i Majka iz Pesinunta, svi su oni doneli u 
Rim očigledno pojačanje, — koje je došlo u pravi čas, tako da se čak, kada 


5 Dole, treći deo, kraj II poglavlja. 

6 Dole, četvrti deo. pogl. III. 

7 D. Sabbatucci, »Patrizi e plebe nello sviluppo della religione Romana«. SMSR. 24— 
25, 1952—54, str. 5—21. 

8 Dole, treći deo, pogl. X. 

su u pitanju ovi poslednji, povodom decemvira koji su u Sibilinskim knji- 
gama pročitali naređenje da ih prihvate, neizbeZno postavlja pitanje iskreno- 
sti. Ali ono bez sumnje ni ovde nije na mestu. To su bile proročke knjige 
u kojima se moglo pročitati mnogo stvari, kao kod Nostradamusa, 1 bilo je 
važno umeti pročitati pravu stvar, u funkciji okolnosti koje su dovele do 
njihovog korišćenja i sveukupne državne i svetske situacije, sa njenim po- 
trebama i njenim prilikama. To nije bila podvala: tama se uvek pobeđivala 
samo svetlošću, decemviri su, da bi mogli da shvate proročanstva, morali 
da budu obavešteni o mnogim stvarima i bili su korisni upravo zato što su 
zaista znali, bolje od drugih, šta se u svetu zbiva na području religije, koje 
su vrednosti u usponu, i zato što su, poznajući preko svojih bliskih veza sa 
Senatom i visokim magistratima razumne želje rimske politike, bili kadri, sa 
nekom mudrom ponositošću, da shvate šta vrhovna mudrost bogova nužno 
mora preporučiti, šta dakle svakako preporučuje kroz tajnovite spise u koji- 
ma je sada samo valjalo to pročitati. To je bilo, mislim, časno sredstvo 
tolikih oštroumnih saveta. Nema tragova, iako su ljudi verovali da u doga- 
đajima iz 207. vide bar jedan?, nekog sukoba, nekog suparništva između 
pontifika i decemvira, između čuvara oprobanih običaja i nosilaca novina. 
Kao što su auguri sami ograničavali rizike svoga zanata, tako su decemviri 
sami unosili red u svoja nadahnuća. | 


Gotovo da nema tačke gledišta koja ne omogućava da se uoči tako 
skladna ravnoteža, — i bez sumnje je to jedan od razloga lake pobede 
grčkih i istočnjačkih kultova u poslednjim vekovima republike: veza koja se 
uočava između udela zajednice i inicijative pojedinaca u razvoju religije, pa 
čak i u njenom rukovođenju, očigledno naginje zajednici. Cak i ako se može 
pomisliti da se dobra ideja da se pozove u Rim Gospa iz Pesinunta rodila 
u glavi jednog od decemvira, nju su tako lako prihvatili 1 drugi i aristokratija 
da je, već na početku, postala opšta stvar. Uota generala na bojnom polju 
stvorila su, pod novim nazivima, kultove već postojećih bogova, ali su 
stvorili i kultove prema poznatom uzoru personifikovanih apstrakcija, a 1z- 
gleda da je u davna vremena država učestvovala u prizivanju nekih nepri- 
jateljskih bogova, ali u tome se nije daleko išlo. Treba sačekati Sulu i velike 
pojedince čiji je on bio predvodnik da bi se videlo kako se zajednici nameću 
kultovi koji su zaista lični. Postoji jedna vrsta bića, u svakom slučaju, koju 
Rim nije poznavao ili ju je veoma rano odstranio: to je Nadahnuti, onaj čija 
usta, bez prečišćavanja i bez nadzora kolega, direktno prenose misao nekoga 
boga. Galskim uati-, irskim faith odgovara, u latinskom, imenica uates,'? ali 
to je samo podudarnost imena. Vates nije naziv priznate funkcije, ne svrstava 
čoveka u javnu službu, kao augur ili haruspex; pre nego što će u dodiru sa 
Grčkom pronaći nešto od svoje preistorijske bujnosti, a naročito u korist 
nadahnutih pesnika, ta reč označava, dosta neodređeno, svakog »proroka«. 
Ali i ova poslednja reč je varljiva: diuinatio se ne obavlja u oduševljenju, 


? Dole, treći deo, pogl. VII. 
10 M. Runes, »Geschichte des Wortes uates«, Festsch. P. Kretschmer, 1926, str. 202— 
216; H. Dahlmann, »Vates«, Philol. 97, 1948, str. 337—353. 

ono je stvar hladnih tumača znamenja. Čovek koji je najviše uključen u 
svetinju bez sumnje je flamen Dialis, koji je svakoga dana feriatus, u službi 
svoga boga: isto tako nema čoveka koji je manje slobodan u odnosu na tu 
svetinju, na toga boga, i celokupno njegovo ponašanje određeno je nepro- 
menljivim pravilima. Za vreme republike, niko nije predodređen za versku 
službu: kooptacija, ili izbor vrhovnog sveštenika, uz »prihvatanje« bez pri- 
ziva, kasnije glasanje jednog dela naroda, stvara glavne sveštenike; niko se 
ne rađa kao augur ili vestalka, niko nije predmet nekog božanskog izbora, 
nikakav natprirodni znak ne ukazuje na nečiji poziv.!! Da li je uvek bilo 
tako? Bez sumnje, ne. Kolegijum augura pozivao se na velikog pretka iz 
doba kraljeva, Ata Navija, i u njegovom tipu, koga je predanje ipak disci- 
plinovalo, naslućujemo nešto od onoga što nedostaje njegovim epigonima 
(Cic. Diu. I, 17). Dok je, kao sasvim mlad i siromašan, čuvao očeve svinje, 
jedna životinja je nestala. On je obećao bogovima da će, ako je nađe, 
pokloniti najveći grozd iz porodičnog vinograda. Kada je svinju pronašao, 
stao je u središte vinograda, okrenut jugu, podelio ga na četiri dela i po- 
smatrao ptice; u delu koji su one pokazale, pronašao je ogroman grozd. Tako 
označen o samoga neba kao »obdaren«, on je stekao slavu i klijentelu i 
postao kraljev augur. 


!! Inauguracija sveštenika za koje se ona zahteva znači nešto drugo: pristanak bogova 
posle izbora ljudi. 

XIV. RECNIK SVETOG' 


Pre trideset godina, u svojoj čuvenoj knjizi Das Heilige. im Germa- 
nischen, Valter Betke je kroz razvoj germanskih jezika pratio reči proizašle 
iz dva korena koji označavaju dva značenja ovog pojma, koji nisu suprotni 
nego komplementarni: na nemačkom, weihen i heilig. S. jedne strane, imamo 
sveto koje proizlazi iz odvajanja; vć, na st. skandinavskom, označava ono 
što je izvan uobičajenog i što pripada nekom bogu. S druge strane, imamo 
pozitivno sveto, neodredljivu, ali po svojim posledicama očiglednu osobinu, 
po kojoj se neka bića, neke stvari, razlikuju od uobičajenog tipa. U odnosu 
na prvo, čovekov stav je oprezan, uplašen, i upravo takav stav bogovi u 
tome vidu zahtevaju; pobožnost se tada izražava zabranama: ne dirati, ne 
ulaziti, ili samo u određenim slučajevima i uz određene mere predostrožno- 

U odnosu na drugo, čovekov stav je iznijansiraniji, poštovanje je pre 
svega puno divljenja i ne isključuje poverenje i izvesnu bliskost; u tome 
vidu, samo bogovi su aktivni i pristupačni, oni šire i prenose svoju vrlinu; 
pobožnost se tada izražava molitvom, žrtvenim darom, praktično celokupnim 


kultom. Ova analiza, ovde sasvim grubo izložena, daleko prevazilazi ger- 


manski dosije na kome je zasnovana. 

U Rimu postoje izrazi ova dva vida: sacer, augustus. Ali, u stanju u 
kome mi možemo da posmatramo religiju, ova dva termina više nisu u 
ravnoteži. Augustus je, na to sam malo pre ukazao?, osoba ili stvar obdarena 
»punom mističnom snagom« koju označavaju prvo auges-; ali, rano odvo- 
jena od imena augura i njihove veštine evolucijom ovih poslednjih ka sa- 
vetnicima, reč ne pripada religijskom rečniku i gotovo da ne igra ulogu na 
nekom drugom mestu, kao da su je bogovi čuvali u rezervi, kroz istoriju i 

književnost republikanskog doba, za upotrebu, za blistavo značenje koje će 
Joj pripisati Oktavijan. Nasuprot tome, sacer je religijski pojam i živi pojam; 
sticajem povoljnih okolnosti, u obliku sakros, on se nalazi u jednom od 


! Ove stranice su napisane kada se pojavila izvrsna knjiga gospođice Huguette Fugier, 
Recherches sur l'expression du sacré dans la langue latine, 1963. na koju upućujemo čitaoca. 
Osim za nekoliko sporednih stvari (prvobitni smisao korena sacer; prvobitna pozitivna vrednost 
reči religio.. .). slažem se sa njenim pronicljivim analizama. 
? Gore. pogl. XIII. 

najstarijih sačuvanih natpisa, sa značenjem formule koje će sačuvati. Sacer 
je ono što je, po prirodi ili po odluci, predviđeno, odvojeno za bogove*: u 
sacri-ficium, životinja, uictima (reč od korena weihen) izvučena je iz svoje 
uobičajene upotrebe i predata nevidljivom primaocu, čak i ako deo njenoga 
tela, vraćen svetovnom, profanum (profanare)*, mora zatim da bude pojeden 
od strane ljudi. Onaj ko krši određena pravila ili skrnavi određena mesta, 
nečista vestalka, samim svojim grehom su consecrati sakros esed, sacer 
esto, u početku bez tačno određenog boga, kako izgleda, pošto božanski 
svet, u celini, stoji nasuprot ljudima. 

Misao sveštenika iznijansirala je pojam sacer, našla njegove kvazisino- 
nime. Jedno od obeležja je značajno, jer je zasnovano na stavljanju tri 
pojma, tri oblasti, čisto božanske, vojne, podzemne, jedne pored druge, koje 
je bez sumnje veoma staroć. To je podela područja ius deuinum na res 
sacrae, res sanctae, res religiosae, kojoj se ne može odrediti starost; ona 
svakako prethodi pravniku C. Eliju Galu (koji je naziva satis constare), to 
jest Veriju Flaku, čiji skraćivač piše: inter. sacrum autem et sanctum et 
religiosum differentias bellisime refert /Gallus/: sacrum aedificium, conse- 
cratum deo; sanctum murum, qui sit circa oppidum; religiosum sepulcrum, 
ubi mortuus sepultus aut humatus sit". Ova teza nalazi se na početku drugog 
Gajevog komentara (/nstitucionum commentarri, 3—8), ali se čini da autoru 
tu smeta vojna primesa data reči sanctus; on razlikuje prvo druga dva epiteta 
prema dvema vrstama božanstava, pošto su res sacrae stvari quae diis 
superis consecratae sunt, a res religiosae one quae diis manibus relictae 
sunt; on dodaje, u nekoj vrsti post-scriptuma: sanctae quoque res, uelut muri 
et portae, quodammodo diuini iuris sunt; ali teza je čvrsta: u Digeste, I, 8, 
8, Martijan odreduje sanctus pomocu dva vojna termina: sanctum est quod 
ab iniuria hominum defensum atque munitum est. Izvan te tehnicke upotrebe, 
ova nijansa se ne pojavljuje. Pre Avgusta, sanctus nije obeleZje mnogih 
bogova (Nevije kaže sanctus Pithius Apollo a Enije sancta Venus, 1 pater 
Tiberine tuo cum flumine sancto), ali sancti uiri, sanctissimi uiri, koji pri- 
padaju najboljem jeziku, približavaju ovu reč području reči augustus. 


3 Gore, str. 100. 

4 Fest. 414 L?: Gallus Aelius ait sacrum esse quodcumque modo atque instituto ciuitatis 
consecratum est, siue aedis siue ara siue signum siue locus siue pecunia, siue aliud quod dis 
dedicatum atque consecratum sit; quod autem priuati suae religionis causa aliquid earum 
rerum deo didicent, id pontifices Romanos non existimare sacrum. V. D. Sabbatucci, »Sacer«, 
SMSR. 23, 1952, str. 91—101; H. Fugier, op. cit., str. 57—127, 199—247.. 

5 H. Wagenvoort, »Profünus, profanare«, Mnem., 4. S., 2, 1949. str. 319—332; E. 
Benveniste, »Profanus et profanare«, Coll. Lat. 45 (2Hommages à G. Dumézil), 1960. str. 
46—53; R. Schilling, »Sacrum et profanum, essai d' interpretation«. Lat. 30, 1971, str. 953— 
969. 

6 L. Gerschel, u JMO. IV, str. 175—176. O sanctus, M. Link. De uocis sanctus usu 
pagano, 1912, a naročito H. Fugier, op. cit., str. 179—197, 249—290. Za etimologiju ovde 
navedenih reči, podaci, ako ne uvek i verovatna rešenja, nalaze se u Walde-Hofmann, Etym. 
Wb., ss. vv. 

7 Rasprava H. Fugiera, op. cit., str. 290—292, koja se suprotstavlja L. Gerschelu, počiva 
na nesporazumu: Gerschel nije tvrdio da su to bila stara, prva značenja triju prideva; on je 
samo uočio da su, pogrešno ili ispravno, rimski učenjaci razvrstali prema shemi »triju funkciju«. 
Za treći termin, vid. F. de Visscher, »Locus religiosus«, Atti del Congr. intern. di diritto 
romano (1948). 3, 1951, str. 181—188. 

Drugi osnovni religijski termin je fas, o kome pravnici, istoricari reli- 
gije i lingvisti jo$ uvek raspravljaju i o kome postoji zamašna bibliografija". 
Povezivanje fas sa ius staro je, iako je ius u latinskom laicizirano*; ne treba 
ga shvatiti, kao neki od starih autora, kao spoj »božanskog prava« koje je 
stavljeno preko »ljudskog prava«. Moje je mišljenje da fas ne pripada ko- 
renu od fari (*bha-), kome su ga stari približavali, nego korenu od facio 
(*dh&-) u njegovom prvobitnom smislu, »postaviti«, i sklon sam da vidim, 
između fas (*dhos) i ius, vezu koja se može uporediti sa vezom koja se u 
vedskom uočava između dva pojma iz Poretka sveta, dháman i rtd: fas bi 
bio mistični, nevidljivi sloj, bez koga ius nije mogućno, i koji nosi sva 
ponašanja i sve vidljive veze što ih ius određuje!“. Fas nije predmet analize, 
kazuistike kao ius i nije predmet takvog detaljisanja kao ono: ono jeste ili 
nije, fas est, fas non est. Neko vreme, neko mesto su fasti ili nefasti prema 
tome da li daju ili ne daju ljudskoj radnji koja nema religijsko obeležje onaj 
mistični sloj koji je njen glavni oslonac. Po kome su kriterijumu najstariji 
Rimljani razlikovali te osobine, odredivali prisustvo ili odsustvo »osnove«? 
Nemamo nikakvog načina da to saznamo. Ali pojam je svakako bio važan. 
Gore smo videli da je verovatno bio povezan sa dužnošću koju su imali 
fetiales. 

Latinski nema reč za označavanje religije. Religio!!, caerimonia", od 
kojih druga ima nejasno poreklo, ne pokrivaju njeno polje; obe reči se često 
upotrebljavaju u množini. Najopštiji termin je colere deos (imenica cultus 
deorum pojavljuje se više puta kod Cicerona), sa sasvim običnom upotrebom 
glagola u kojoj nema ničeg tehničkog. 

Pius (pius), pietas, koje je čekala velika budućnost, imale su skromne 
početke. Reč je poznata u drugim italskim jezicima, ali je ishitreno reći da 
volštansko pihom estu ima značenje latinske formule fas est? i da, upravo 
na latinskom, piare, piaculum, expiare nose trag tog starog značenja: piare 


8 Ovde samo mogu da izrazim svoje mišljenje, ne ulazeći u ovu ogromnu raspravu. Sa 
zadovoljstvom sam video da ga deli gospođica Fugier, op. cit, str. 127—151. Podaci su dati 
sa različitim tumačenjima, naročito u C. A. Peeters, Fas en Nefas, Diss. Utrecht, 1945, i u J. 
Paoli. »Les définitions varroniennes des jours fastes et néfastes«, Rev. histor. de droit français 
et étranger, 4* série, 29, 1952, str. 203—327. U lingivstičkom pogledu, vid. fas u etimološkim 
rečnicima, koji daju prednost vezi fas-fari (na čemu se zasniva čuvena Varonova definicija 
nefasti dies kao dana u kojima je nefas fari praetorem ‘do, dico, addico', L. L. 6. 29), ali na 
način koji ne obavezuje. 

9 Gore. pogl. VII. 

I0 A, Bergaigne. La Religion védique III, 1883, str. 220 (upor. 218—219, 239). uočio je 
da Rigveda više puta upotrebljava izraze dhćiman (ili dhđrman, ili vratá) za rtd«. ali nikada 
izraze »rtá za dháman (itd.)«: »rtd, kaže on, može biti određeno bilo kojom od druge tri [reči 
iz grupe]; ... ipak ostaje [uprkos ublažavanjima etimoloških značenja| ta razlika između reči 
rtá i triju drugih što ona nikada ne odreduje nijednu od tih reči u genitivu.« 

II C. Koch, Religio, 1960, str. 100, n. 11, napominje da se pojam koji je suprotan pojmu 
religio, izgleda. nalazi u glagolu negligere: upor. isto tako re-uereri. 

12 Vid. naročito K. H. Roloff, »Caerimonia«, Glotta 32. 1953, str. 101—138. i H. 
Wagenvoort, »Caerimonia«, Studies in Roman Literature, Culture and Religion, 1956, str. 
84— 101. 

13 Latte, 39—40; o laicizaciji reči, ibid., str. 40, n. 4; H. Wagenvoort. »Pietas«, Legon 
inaugurale Groningue, 1924. Pojam pietas, koji preovlađuje u Eneidi, nadahnuo je P. Boyancéa 
za jedno lepo poglavlje u Religion de Virgile, 1963, str. 58—82. a to nas prirodno upućuje na 
H. Fugier. op. cit., str. 331—415. Dole, str. 400 i n. 2. 

nije »ein nefastum beseitigen«, nego »izgladiti povredu neke prirodne dužno- 
stix, a pihom estu mora imati isti prizvuk, ne prosto: »Može se činiti, bez 
opasnosti od mističnog prekršajax, nego: »Može se činiti, bez povrede bilo 
kakve dužnosti«. Ove dve dozvole su konvergentne, ali je njihovo poreklo 
različito. Sve u svemu, pojam je srodniji ius nego fas, samo sa primesom 
koja je više moralna nego pravna. Pietas se sastoji u prilagođavanju sa 
dužnim poštovanjem normalnim, tradicionalnim, neospornim odnosima, koji 
proizlaze iz definicije i položaja termina, a koji postoje, uzajamno, između 
ljudi iste krvi, iste ciuitas, između suseda, između saveznika, između ugo- 
vornih strana, ili, bez reciprociteta, između pojedinca i onoga što je iznad 
njega, otadžbine, bogova, i na kraju čovečanstva. Rim vodi bellum pium et 
iustum" kada se propisno utvrdi da je neprijatelj povredio, a da je on 
poštovao i duh i slovo prava. Justus može obuhvatiti lukavstva, čak zamke, 
a u najmanju ruku veštinu: pius je jednostavno. Taj termin, koji je samo 
delimično religijski, otkriva jednu od nesumnjivih, iako nedovoljno izraženih 
veza između rimske religije i ne samo ispravnosti, nego i prirodnog morala. 

Od bogova se pre svega očekuje njihov pax, u uobičajenom smislu reči: 
normalni 1, više od toga, dobri odnosi. Reč je stara: umbrijski obrednik iz 
Iguvija zahteva od bogova da budu u isto vreme i foner pacrer (VI b, 61: 
u sg. fos pacer, VI a, 23 itd.), to jest fauentes i *pacri-, dva kvazisinonima 
od kojih je prvi bez sumnje aktivniji od drugog. Na latinskom, koren od 
paciscor nije proizveo pridev; a želja za kretanjem boga ka čoveku izražena 
je slikama: propitius, stari, i vremenski neodredljiv, ali ciceronovski, prae- 
sens, koji služi kao particip glagolu adesse". 


14 piho- i ekvivalent za iusto- (med(es)to-) isto su tako povezani u formulama u oskij- 
skom: Vetter, 183, ueroeo zte&ó (od *peied?). Još nije dobijena etimologija pi(h)o- koja bi bila 
u potpunosti zadovoljavajuća. 


I5 O uenia, vid. dole, str. 422, n. 1. Druge značajne reči: ritus, rite, koje je dobro proučio 
K. H. Roloff, »Ritus«, Glotta 33, 1954, str. 36—65. 

XV. NAMENA KNJIGE 


Ova Rimska religija nije priruénik, knjiga u kojoj traZimo obavestenja: 
trudili smo se da ne zanemarimo nijedno važno pitanje, ali su mnoge ras- 
prave od drugorazredne važnosti ostavljene po strani. To nije ni popis svih 
rimskih kultova: na primer, povodom personifikovanih apstrakcija koje su 
se namnožile naročito od III veka, ograničili smo se na posmatranje glavnih, 
onih čiji je nastanak najjasniji. Očekujemo da će ova knjiga poslužiti samo 
tome da pokaže. osnovna obeležja verske misli Rimljana, velike zglobove 
verske strukture koja je upravljala razvojem Rima, mehanizme prema kojima 
se ta struktura obogatila, zatim ojačala, a onda oslabila i rastočila se, dok 
su se okupljali elementi nove ravnoteže. 

Suprotno modi toga vremena, teologija se održala na počasnom mestu. 
Uvodne napomene koje smo upravo pročitali opravdavaju taj izbor: od 
samoga početka, rimska religija je sažimala, personifikovala u božanskim 
likovima i u odnosima između tih likova ideje koje su je sačinjavale, a kult 
je, uglavnom, bilo služenje bogovima, a ne nesuvisla zbirka magijskih rece- 
pata. 

Nisam hteo da biram između »sistematskog izlaganja« i »istorijskog 
izlaganja«. Ova klasična dilema je lažna. Nastojim da pokažem da su ljudi 
koji su stvorili Rim tu zatekli znatno religijsko nasleđe, koje bi bilo pogreš- 
no objašnjavati njihovom istorijom: taj stari već izrazito strukturirani sloj 
treba prvo izdvojiti, bez pokušaja da se on prikaže pomoću neke pseudoi- 
storije koja je od početka do kraja za tu priliku montirana. Ali, polazeći od 
toga, sve je istorija koja je dugo vremena bila mutna i nejasna i koju valja 
prihvatiti kao takvu, a koja postaje pouzdanija i određenija kako se približa- 
vamo III veku. Stoga se za prve vekove nameće »sistematski« okvir, a za 
poslednje »istorijski«. Ali, unutar svakoga od njih, mora ostati otvoreno i 
drugo gledište; na primer, razmatrajući »sistematski« prekapitolsku trijadu, 
koja je najstarija, bilo bi neprirodno i opasno, pod izgovorom da poštujemo 
hronološku podelu, analizirati samo najstariji oblik Jupitera, Marsa i Kvirina, 
onako kako ga ocrtavaju činjenice koje su svakako veoma stare, ostavljajući 
za druga poglavlja Jupitera, Marsa Kvirina ili Kvirine iz kasnijih razdoblja. 
Već u ovom prvom delu, dok budemo posmatrali ta tri boga koji su uvek 
ostali značajni, pratićemo ih kroz njihov razvoj, osvetljavajući tako unapred 

naredna poglavlja koja su više »istorijska«. Ova gipkost nije nedoslednost 
nego prilagođavanje građi; ona izbegava teškoće u izlaganju koje bi ubrzo 
postale nepremostive, a u isto vreme umanjuje mogućnost pogreške ili pro- 
izvoljnosti jer obuhvata jednim pogledom delove dugog razvojnog puta koji 
je uprkos svemu jedinstven. 

S druge strane, iz razloga koji su gore izloženi, ne možemo posmatrati 
»Staatsreligion« kao sporedan proizovd koji je postavljen preko »religije 
seljaka« ili je iz nje proizašao: od samoga početka, društvo, regnum, imali 
su svoje kultove i svoje bogove, od kojih su pojedinci povremeno izvlačili 
korist, ali koji im nisu pripadali. Stoga ćemo uglavnom posmatrati javnu 
religiju, ukazujući usput na osmoze i ostavljajući za kraj činjenice, prilično 
oskudne, koje su svojstvene privatnim kultovima. 

Naš plan će biti sledeći. 

Izučavanje tri boga koji sačinjavaju prekapitolsku trijadu i njihovih 
saradnika prirodno će biti dopunjeno izučavanjem kapitolske trijade, zato što 
tu Jupiter dobija novi značaj, a iako jedno od dvaju božanstava sa kojima 
je on povezan nema veliki domet i čak postoji sumnja da je tuđega porekla. 
Zatim će biti ispitane, prostim redom, druge teološke predstave 1 figure iz 
stare riznice: one koje religijskoj misli i akciji daju svoj kultni, vremenski 
i mesni okvir; one koje se neposredno tiču čoveka na ovome i na onome 
svetu; one koje upravljaju velikim ekonomskim i drugim procesima, od kojih 
društvo živi. 

Zatim ćemo rzmotriti prva proširivanja božanskog personala, trudeći se 
naročito da analiziramo i ilustrujemo primerima sasvim različite postupke 
toga obogaćivanja: personifikovane apstrakcije; pozajmice od najbližih suse- 
da; prizivane i stečene bogove; prve naturalizacije, na licu mesta, bogova 
koje su doneli Grci; grčke bogove koji su preuzimani sa udaljenijih prostora, 
a ubrzo i iz same Grčke. Zatim ćemo pokušati na brzu ruku da ispitamo, u 
glavnim crtama, hronologiju ovih kretanja, od kojih su se samo poslednja 
odigrala u punoj svetlosti istorije. 

Pošto je religija tako priređena, posmatraćemo je kako funkcioniše, 
uglavnom u skladu sa interesima i neposrednim potrebama Rima, za vreme 
strašne krize koju je predstavljao rat sa Hanibalom, ali ujedno 1 kako se 
preobražava, kako se prožima jednim u isto vreme plodotvornim i razornim 
helenizmom od koga će je konzervativci nespretno i uzaludno braniti. Vreme 
verskih ratova ubrzaće ovaj razvoj: mi ćemo ga posmatrati kroz one koji su 
bili, jedan za drugim, gospodari Rima, do trenutka kada će ostati još samo 
jedna velika zbrka, spremna za delo novoga Romula. 

Vraćajući se nazad, u nekoj vrsti dodatka, ispitaćemo sama sredstva, 
operativna ili receptivna, kojima se rimsko društvo održavalo u stalnoj vezi 
sa božanskim silama: prinošenja žrtvi i ceremonije, svešteničku organizaciju, 
tumačenje znamenja. Najzad, na margini javnoga kulta, opisaćemo nekoliko 
dobro poznatih i karakterističnih elemenata privatnog kulta. 

Ovo ispitivanje se ne oslanja ni na kakvu školu, ni na kakvu montiranu 
tezu: ako naiđemo na »prvobitno«, na »agrarno«, na »solarno«, mi ćemo ga 
prepoznati. Uprkos optužbi koju neprekidno ponavljaju žustre kritike, utvr- 
dićemo da tu nema »indoevropskog imperijalizma«, da se tu ni s razlogom 

ni bez razloga ne upliće »indoevropska trojna podela«. Ali, kada budu 
ponuđene indoevropske analogije, mi ćemo i njih prihvatiti: nije naša greška 
ako je poredenje sa vedskim činjenicama često mogućno i korisnije nego 
pozivanje samo na Grčku.! 

Beleške su svedene na minimum. Čitalac će uvek lako naći, o nekoj 
posebnoj stvari, dodatnu dokumentaciju koja se odnosi na odgovarajuće 
rubrike velikih leksikona od kojih svaki ima svoj stil i svoje vrednosti: 
Dictionnaire des Antiquités (Daremberg, Saglio, Pottier, itd.); Ausführliches 
Lexikon der griechischen und romischen Mythologie (Roscher); Real-Ency- 
clopádie der classischen Altertumswissenschaft (Pauly, Wissowa, Kroll), itd. 
Služiće se i postojećim priručnicima, pre svega Visovinim čiji je plan jasan 
a indeks dobro napravljen, kao i, ne tako lako, Lateovim, u kome će naročito 
naći često važnu dodatnu epigrafsku dokumentaciju. Zatim, kada su u pita- 
nju naučne tvrdnje, suočiće ono što kažu knjige i ono što se ovde predlaže. 
Prema tome, moje opredeljenje je dvostruko“. 

Beleške upućuju na tih pet priručnika i leksikona samo onda kada treba 
na njih posebno skrenuti pažnju. U svim drugim slučajevima, čitalac treba 
da smatra da je uvek upućen na njihove riznice. On će međutim naći, u 
beleškama, naznake koje su dovoljne za osnovnu bibliografiju o većini 
predmeta. 

Rasprave su, isto tako, sasvim svedene, osim o bitnim stvarima, kao 
što je teorija o Marsu ili o Kvirinu*. Ova uzdržanost, koja nije uvek posle- 
dica neznanja, nikada ne znači prezir prema drugim mišljenjima. Ali, 
jednoj toliko izučavanoj oblasti kao što je religija starih Rimljana, i najmanji 
spor, da bi bio ispravno vođen, iziskuje broj stranica koje štamparske kon- 
vencije ne dopuštaju. Uostalom, nameravam da, u knjizi koja će se uskoro 
pojaviti, ispitam istorijat njenih izučavanja od početka veka, jer su mnogi u 
njima primenili svoja lična gledišta. Kada su u pitanju autori kao Žan Baje, 
Pjer Boajanse, Karkopino, Žan Gaže, Alber Grenije, Žak Ergon, Andre 
Piganiol, u Francuskoj, Andreas Alfeldi, Franc Althajm, Franc Bemer. Ande- 
lo Brelih, Karl Kerenji, Arnaldo Momiljani, Herbert Dž. Rouz, Hendrik 
Vagenfort, u inostranstvu, biće zanimljivo objaviti metodološke analize, pri- 


! O istorijatu mog indoevropskog istraživanja. o početnim nedoumicama, o onome što 
smatram zastarelim, vid. /deol. str. 90—92, i Uvod za ME. I; samokritički postupak nije 
okončan: u ovoj knjizi, mnoge stvari su doterane (na pr. ocena svedočanstava o trijadi Jupiter 
Mars Kvirin; rasprava o argumentima navedenim u prilog »agrarnom Marsu«; problem flamen- 
brahmán. 

? Isto tako, čitalac se stalno upućuje na dva velika etimološka rečnika latinskog jezika: 
A. Meillet i A. Ernout (četvrto izdanje, 1959—1960); J.-B. Hofmann (treće izdanje rečnika koji 
je napravio A. Walde, 1938—1955). Veoma koristan prikaz problema daje R. Schilling, »Po- 
ložaj studija o rimskoj religiji za vreme republike (1950—1970)«, u Aufstieg und Niedergang 
der römischen Welt, hrg. von H. Temporini, I, 1972, str. 317—347. 

3 Prema tome, bibliografske beleške često označavaju, ne kritikujući ih. knjige ili članke 
koji brane mišljenja drugačija od mojih. Sto se tiče pozivanja na stare izvore, i tu je bilo 
potrebno ograničiti se: 1. za činjenice iz političke, književne. itd., ali ne i verske istorije, dokazi. 
u načelu, nisu navedeni; 2. za činjenice vezane za religiju, neposredno su navedeni izvori, ili 
barem glavni izvor (čiju će dopunu bez sumnje omogućiti RE., Wiss.. itd.; naznaka »itd.« 
ukazuje na postojanje obilja svedočanstava); ili sam uputio na neku raniju studiju, na neku 
monografiju u kojoj je pozivanje na izvore grupisano. 

kaze dela, sacinjene sa potpunom slobodom koja je uzgredna korist od 
ostracizma, ali i sa simpatijom koju izaziva bratska misao, ili u najmanju 
ruku vedrina koju stvara, čak i kada među nama postoje potpuna nesagla- 
snost i ružne uspomene, veličina 1 opravdanost tolikog napora. U istoj knjizi 
ću ispitati i kritike ove Rimske religije koje budu napisali ili poručili oni 
čijim se tezama ona suprotstavlja. U tom miroljubivom opredeljenju, dopu- 
stio sam sebi samo jedan izuzetak u pogledu Kurta Latea#; prvo, zato što 
će njegov priručnik dominirati latinskim studijama u jednoj ili dvema gene- 
racijama, kao što je bio slučaj i sa Visovinim, čije je on mesto zauzeo; a i 
zato što je taj naučnik mome radu u celini stavio jednu prejudiciranu za- 
merku (str. 9 i n. 3) koju treba proveriti na tačno određenim slučajevima“. 
Tako će čitalac imati više prilika da suoči dva shvatanja prava 1 dužnosti 
filološke kritike. 


^ Rukopis ove knjige predat je u štampu pre Lateove smrti (1964). Nisam imao šta da 
menjam u kritikama kojima sam dao umeren vid. 

5 Autor se u svome sudu poziva na članak H. J. Rosea, o kome vid. gore, str. 37, n. 1, 
i na nekoliko redova C. Kocha, o kojima vid. dole, str. 277 1 no. l. Isto tako, korisno je 
pročitati kratke i ispravne misli u: S. Wikander, »Indoeuropeisk religion«, Religion och Bibel 
20, 1961, str. 3—13 (o Lateovom stanovištu, str. 11—12). Sam sam počeo da ispitujem više 
Lateovih teza u »Religion romaine et critique philologique, 1 i 2«, REL. 39, 1961, str. 87—93; 
nameravao sam da nastavim to ispitivanje u RHR., ali da li je to vredno truda? 

ramene ron mona amen nevjere sra eena NURSE ET da 


Prvi deo 


VELIKI BOGOVI DREVNE TRIJADE 


DREVNA TRIJADA: CINJENICE 


Više puta smo, na stranicama koje prethode, upućivali na jednu od 
najstarijih struktura koje se uočavaju u rimskoj religiji: udruživanje, u nekim 
okolnostima, Jupitera, Marsa i Kvirina. U istorijsko doba, ta trijada nema 
mnogo uslova za život i o njoj svedoče neke ceremonije, obredi, sveštenički 
redovi koji su očigledno veoma stari. Ona je ipak trag prvog stanja teologije 
koje nam je dostupno i, kao takva, zahteva da prvo nju ispitamo. Uz to, 
pojedinačno, Jupiter i Mars uvek su predstavljali najznačajnije likove pan- 
teona; što se tiče Kvirina, on postavlja složen problem čije rešenje određuje 
rešenja drugih: zavisno od stava koji zauzmemo, ne samo tumačenje trijade, 
nego i tumačenje brojnih božanstava ide u različitim pravcima. 


Čak i ako kasnije iz toga nije izvučena velika korist, zasluga Georga 
Visove je u tome što je skrenuo pažnju, već na početku knjige, na postojanje 
prekapitolske trijade. Evo kako on to predstavlja, prema drugom izdanju (str. 
23): 


Tri flamines maiores služe Jupiteru, Marsu 1 Kvirinu, 1 ta trijada (dieser Dre- 
iverein) bogova ujedno je i osnovna trijada koja se pojavljuje u najrazličitijim. svetim 
formulama, pošto potiče iz najstarijih vremena. Na istom shvatanju počiva redosled 
prisustva najviših sveštenika, koji je bio još na snazi krajem republikanskog razdo- 
blja, i prema kome je na prvom mestu bio Rex sacrorum, a posle njega redom 
flamines Dialis, Martialis, Quirinalis, dok je Pontifex Maximus bio na kraju (Fest. 
str. 185)!. Što to manje odgovara stvarnim odnosima snaga i značenja raznih sveš- 


tenika u kasnijem razdoblju, to je veća verovatnoća da ta slika odražava hijerarhiju, ` 


koja je na snazi u najstarije vreme, božanstava koja predstavljaju ti različiti svešte- 
nici. 


A u jednoj belešci ovako su nabrojane ritualne formule koje se pominju 
na prvoj strani: | 


! = str. 290—300 L2. 

U obredu salijevaca, Serv. Aen. 8, 663; kada fecijali zaključuju ugovore, Pol. 
3, 25, 6; u formuli iz deuotio, Liv. 8, 9, 6; prilikom osvećenja spolia opima, Fest. 
str. 1892, Plut. Marc. 8; Serv. Aen. 6, 860 (kada, u poslednjoj ritualnoj formuli, Fest 
kaže »Janus Kvirin« umesto »Kvirin«, druga svedočanstva dokazuju da je to neoba- 
veštenost). Izgleda da je slična trijada bila stavljena na čelo umbrijske teološke 
strukture, jer, na iguvinskim Pločama, Jupiter, Mars i Vofion nose zajednički nadi- 
mak Grabovije. 


Ovaj pregled, koji dopunjava, str. 133—134, jedna okolnost iz kulta 
boginje Fides, malo je skraćen, i treba ga ispraviti na nekoliko mesta, ali 
on postoji. Možemo se samo čuditi što je onaj koji ga je sačinio i koji je 
napisao, povodom iguvinske trijade, značajan tekst o »teološkoj strukturi«, 
»Góttersystem«, posle toga proučio tri rimska boga, bez reda, ne vodeći 
računa o njihovim odnosima i o onome što, u Rimu i u Iguviju, znači uočeni 
»Sistem«. Od 1912, ni istraživači rimske religije nisu joj posvetili veliku 
pažnju. Tek u današnje vreme, ona je dala povoda za dva korenito suprotna 
shvatanja, od kojih je jedno bilo izraženo u nizu studija kojima sam dao 
zajednički naslov Jupiter Mars Quirinus (1941—1949), a drugo, kao reak- 
Cija, kod različitih autora, pre nego što je svoj najupečatljiviji oblik dobilo 
u knjizi Rómische Religionsgeschichte Kurta Latea (1960), koja je trebalo 
da zameni Visovinu knjigu u Handbuch der Altertumswissenschaft. Ukratko, 
dok se meni čini da valja poći od te trijade da bi se shvatila najstarija rimska 
religija, Late u njoj vidi samo zakasnelu i slučajnu, a uostalom i nedovoljno 
čvrstu skupinu. Uzalud smo tražili u njegovom priručniku neku celovitu 


raspravu o tome pitanju. Umbrijska paralela nigde nije pomenuta. Drugi 


elementi dosijea rasuti su po beleškama, gde se svaka činjenica ispituje kao 
da druge ne postoje, a povodom jedne druge stvari, 1 bez pozivanja na 
trijadu koju on sadrži, i svako od tih ispitivanja, uz samo jedan izuzetak 
koji, usamljen, više nema značaja, vodi obezvređivanju ili uklanjanju svedo- 
čanstva. Prema tome, pre nego što počnemo da razmišljamo o značenju 
trijade, treba da proverimo, filološki, dokumente koji potvrduju njeno posto- 
janje, a koje najnovija kritika nastoji da opovrgne. 

Dva od tih dokumenata dovoljno su ispitivana, u Uvodnim napomena- 
ma, zbog metodoloških problema koje pokreću. 1. Za ordo sacerdotum, 
kojim se Late bavio na 37. i 195. strani svoje knjige, pokazali smo? da nije 
mogućno pomeriti njegovo osnivanje u drugu polovinu četvrtog veka, niti 
objasniti istorijskim slučajnostima toga vremena »odabiranje« triju flamina 
nazvanih maiores. Stoga ću samo navesti Festov tekst u kome se o njemu 
govori (str. 299—300 L?). 


Rex se smatra najvećim (od tih sveštenika), zatim dolazi flamen Dialis, posle 
njega Martialis, na četvrtom mestu Ouirinalis, na petom pontifex maximus. Stoga, 
za vreme obroka, rex sedi sam iznad svih sveštenika; Dialis sedi iznad Martialis i 
Ouirinalis; Martialis iznad ovog poslednjeg; a svi oni iznad pontifex: rex, zato što 
je najmoćniji; Dialis zato što je sveštenik sveta, koji se naziva dium; Martialis, zato 


2 = str. 302 L2. 
3 Gore, pogl. XI. 

što je Mars otac osnivača Rima; Quirinalis zato što je Kvirin pozvan iz Kura da bi 
se pridružio rimskom carstvu; pontifex maximus zalo što je on sudija i arbitar u 
božanskim i ljudskim stvarima. 


Ovde nas zanima samo postojanje hijerarhije, a ne razlozi kojima je 
Fest potvrđuje i koji se zasnivaju, za treći i četvrti red, na opštepoznatoj 
verziji »istorije« porekla. Dodaćemo samo to da je Late, da bi umanjio 
značaj toga svedočanstva, podvukao da je protokolarni redosled petorice 
sveštenika označen samo prilikom gozbi. Međutim, zar nije neverovatno da 


se redosled na gozbama razlikovao od redosleda na drugim skupovima? 


Uostalom, za tri "Hara: dat je manje redosled sveštenika, a više redosled 


= njihovih bogova, a taj redosled je stalan u svim drugim svedočanstvima. 


2. Formula za deuotio (Liv. 8, 9, 8), u kojoj se prvo prizivaju, posle 
Janusa, bogovi kojima služe flamines maiores, već je u celini navedena“. 
Pokazali smo da dva razloga da se u tome vidi falsifikat, koje je naveo Late 
(str. 5, no. 1 njegove knjige), ne dokazuju tu tezu: fero, u izrazu ueniam 
peto feroque, nema smisao koji mu on pripisuje; a red kojim se nabrajaju 
prvo diui Nouensiles, zatim diui Indigetes, a koji je u suprotnosti sa smislom 
koji se u njegovo vreme pripisivao ovim dvema rečima, pre potvrđuje da je 
istoričar tačno prepisao izvornu formulu. 


3. Jedno od dva uporedna predanja o »vojvodinom plenu« (spolia 
opima), ono koje svi smatraju starijim, navodi kao njegove primaoce, svakog 
ponaosob, Jupitera (za prima), Marsa (za secunda), Kvirina (za tertia): 
Varon, u Fest. str. 302 L?, i Serv. Aen. 6, 859. Ovo je jedini podatak koji 
je hiperkritika poštovala. Dovoljno je dakle da se on ovde pomene. On će 
kasnije pružiti korisne elemente za tumačenje trijade“. 


4. Jedanput godišnje, »flamini« su išli da prinesu žrtvu u kapeli boginje 
Fides u sasvim posebnim uslovima". Tit Livije, pripisujući uvođenje obreda 
Numi koji je, prema opštem mišljenju, utemeljio sva sacra, ovako ih opi- 
suje: »Odlučio je da flamini idu u tu kapelu u otvorenim kolima, koja vuku 
dva konja, i da prinose žrtvu desnom rukom koja je sve do prstiju zavijena«. 

Do ovih poslednjih godina, imajući u vidu kontekst, smatralo se da 
flamines ovde označava tri flamines maiores, Jupiterovog, Marsovog i Kvi- 
rinovog. Tit Livije na to zapravo ukazuje nabrajajući verske ustanove legen- 


4 Gore, pogl. IX. 

5 Dole, prvi deo, pogl. II. 

6 Vid. sada članke koji su u svakom pogledu izvanredni: P. Boyancé, »Fides et le 
serment«, Coll. Lat. 58 (2 Hommages à A. Grenier), 1962, str. 329—341; »Fides Romana et 
la vie internationale«, Institut de France, Séance publ. des cinq Académies, 25. okt. 1962, str. 
l— 16; »Les Romains, peuple de la fides«, LH. 23, 1964, str. 419—435 (Etudes, str. 91—152); 
L. Lombardi, Dalla 'fides' alla 'bona fides’, 1961; V. Bellini, »Deditio in fidem«, Revue 
historique de droit français et étranger 42, 1964, str. 448—457 (naročito kao način da se 
uspostavi veza izmedu cliens i patronus). Podrobna bibliografija u: Catalano, SSR. str. 8l, n. 
31, i u: J. P. Boucher, Études sur Properce, 1965. str. 485—487. 

darnog kralja Nume (I, 20—21). Prvo je bilo reči o imenovanju sveštenika, 
od kojih su prvi, kao jedna celina, upravo tri flamines maiores (20, 1—2), 
zatim vestalke, pa salijevci, i najzad pontifici (20, 3— 7); posle razmišljanja 
o povoljnom uticaju tih ustanova na Rimljane (21, 1—2) i pominjanja 
njihove tobožnje podstrekačice, nimfe Egerije (21, 3), istoričar prelazi na 
žrtvene obrede i ceremonije koje je izmislio Numa (21, 4—5), a na prvom 
mestu je prinošenje žrtve boginji Fides. Prema tome prirodno je pomisliti 
da su, u tekstu u kome je sve precizno 1 strukovno, flamines koji se pojav- 
ljuju u 21, 4, oni o kojima je — jedino — do tada bilo reči, to jest ona 
trojica koja su, u 20, 1—2, nazvani maiores. To je opšte mišljenje, koje, na 
primer, izražava Oto u članku »Fides« u RE. VI, 1909, col. 2292, I. 5—14: 
»Iz kulta boginje Fides prenet nam je jedan stari i veoma značajan obred... 
Tri flamines maiores išla su u njeno svetilište u pokrivenim kolima koja su 
vukla dva konja«; to je bilo i Visovino mišljenje (1902, str. 123; 1912, str. 
133—134: »U stvari, sam kult je svakako stariji od podizanja hrama [boginji 
Fides, oko 250. godine, na Kapitolu], pošto znamo da su, jedanput godišnje, 
tri flamines maiores odlazila u svetilište boginje Fides (ono koje je poret- 
hodilo kapitolskom hramu) u pokrivenim kolima, i prinosila joj žrtvu... « 

U n. 4 na str. 237 svoje knjige, ne pominjući prihvaćeno mišljenje, 
Late je dao, kao nešto što se samo po sebi razume, drugo tumačenje reči 
flamines, koje je trebalo da opovrgne ovaj dokaz: »Tit Livije upotrebljava 
flamines, u skladu sa jezičkim navikama svoga vremena, bez tehničkog 
značenja, u smislu sacerdotes; iz toga ne proizlazi da je Fides imala posebno 
flaminatvo«. Ako je poslednja primedba svakako opravdana (ali ko je za- 
pravo govorio o flaminu boginje Fides?), sugestija koja joj prethodi dvostru- 
ko je neverovatna: upravo smo videli da namera i stil poglavlja 20—21 Tita 
Livija ne navode na pretpostavku o »untechnisch« upotrebi flamina (upotrebi 
koja se, osim ako nije u pitanju greška, ne nalazi kod Tita Livija?), i da 
osmišljeni plan istih tih poglavlja savetuje naprotiv da se 21, 4 objasni 
pomoću 20, 1—2. S druge strane, ako reč shvatimo onako kako predlaže 
Late, množina flamines u 21, 4 nije opravdana: Tit Livije nije imao nika- 
kvog razloga da u toj rečenici istakne nizanje, tokom vekova, posebnih, uvek 
Jedinstvenih nosilaca nekog svešteničkog zvanjaš vezanog za boginju Fides, 
što je jedina upotreba množine koja odgovara običaju?, pa flamines ovde 
svakako ukazuje na grupu sveštenika koji su istovremeno prisutni i aktivni. 
Da li ćemo onda pretpostaviti da je boginji Fides služilo neko bratstvo koje 
nije ostavilo drugih tragova? 


7 Nekoliko poglavlja dalje, povodom Anka, Tit Livije piše (1. 33, I): Ancus, demandata 
cura sacrorum flaminibus sacerdotibusque aliis... 

8 A upravo to Cini K. Latte (str. 237, n. 4), smelo prevodeći flamines jedninom: »Wir 
erfahren, dass ihr der Priester einmal im Jahr... ein Opfer brachte«. 

9 Tako se pravda množina u tekstovima kao Gaius, I, 112 (famines maiores, id est 
Diales Martiales Quirinales, item reges sacrorum...): Gaj posmatra te sveštenike kroz istoriju; 
isto je i sa dialibus u Tac. Ann. 3, 71, 4; itd. 

5. Servije, Aen. 8, 663, kaže da su salijevci, sveštenici koji u svojim 
ceremonijama koriste ancilia, šut koji je pao s neba 1 njegovih jedanaest 
istovetnih kopija, in tutela Jouis Martis Quirini. 

Ova izjava ne proizlazi iz Vergilijevog teksta za koji se vezuje, on je 
ne nagoveštava; Servije je, dakle, tu stavio jednu nezavisnu karticu, koja 
uostalom nema ničeg neobičnog, pošto svaki od triju bogova doista ima 
lične veze sa salijevcima: ako je Jupiter onaj koji je, po legendi o osnivanju, 
bacio ancile sa neba, Mars i Kvirin su pokrovitelji odgovarajućih timova 
sveštenika kroz istoriju. Oblik u kome smo upoznali legendu o osnivanju 
svakako je novijeg datuma i nosi tragove grčkog uticaja, ali su ancilia stari, 
bez sumnje ne u značenju pignora imperii, nego u značenju amajlije godi- 
šnje bezbednosti. Koji je drugi bog osim vrhovnog Jupitera mogao davati 
zajednici takve amajlije? I koji je drugi bog mogao bolje da baci neki 
predmet sa neba? Što se tiče pripisivanja jednoga od kolegijuma salijevaca 
Marsu, a drugoga Kvirinu, ma kakvo bilo njegovo značenje, ono je sigurno. 
Niko ne odbacuje prvo, a drugo je isto tako potvrđeno, uprkos onome što 
piše Late (str. 113, n. 3): »Dokaz je slab: jedan govorni iskaz kod Tita 
Livija, 5, 52, 7 1 jedan pomalo izvitoperen Stacijev izraz, Silv. 5, 2, 129«. 
Da ne govorimo o tekstu pesnika, koji ne treba zanemariti!", ne vidimo po 
čemu činjenica da se tekst istoričara čita u »govornom iskazu« a ne u 
pripovednom korpusu umanjuje njegovu verodostojnost: bilo da je u pitanju 
contio ili narratio, sve što se nalazi kod Tita Livija pripada Titu Liviju, i 
počiva na onome što Tit Livije zna. Šta više, nije tačno da nemamo drugog 
svedočanstva. Kada Dionisije iz Halikarnasa, koji uostalom zna da su Salii 
Palatini samo Marsovi (fragm. 14, 2, 2: kaliac tig "Apeoc koji označava 
sacrarium Saliorum na Palatinu, upor. Val. Max. I, 8, 11), pokušava (2, 70, 
2) povezano da predstavi Salios Palatinos 1 Salios Agonenses ili Collinos, 
on ih određuje kao »plesače i pevače naoružanih bogova (rov ćvogAlowv 
Ogov)«. Ti naoružani bogovi, u množini, očigledno nisu samo Mars, nego 
Mars i Kvirin, dva boga koje isti istoričar, tumačeći ovog drugog na nedo- 
voljan, ali, kao što ćemo videti, u to vreme prirodan način, na drugom mestu 
(2, 48, 2) povezuje pod zajedničkim nazivom »ratnička božanstva« (Óa- 
LUOVOV TOAEMOTOV). 


10 R. Schilling, »Janus, le dieu introducteur. le dieu des passages«, MEFR. 1960. str. 


123, n. 4, piše: »Imajmo na umu da se smisao te suprotnosti [Kvirin-mir. Mars-rat, vid. dole, 


str. 267—271] nikada nije izgubio. Kada Stacije (S., 5, 128 sq.) piše pesmu u čast Krispina, 
koji je kolinski salijevac. on Marsu i Kvirinu dodeljuje uloge koje im po tradiciji pripadaju: 
Marsu (i Ateni) u borbenoj veštini, Kvirinu u odbrani: ` 


Monstrabunt acies Mauors Actaeaque uirgo 
.. umeris quatere arma Quirinus 

qui tibi tam tenero permisit plaudere collo 
nubigenas clipeos intactaque caedibus arma. 


Poslednji stih označava ancilia i koplja koja služe da nekoga pogode: uočavamo naglašavanje 
intacta caedibus arma.« Moguće je da ovaj poslednji izraz samo aludira na činjenicu da je 
oružje salijevaca služilo jedino u obredima, a ne i u ratu. U svakom slučaju, ovaj SESSI dokazuje 
da su Salii Collini bili Kvirinovi. 


125 


Izvan svakog tumačenja, i ako uzmemo u obzir samo rimske činjenice, 
sud koji Late donosi na kraju n. 3 na str. 113 proizvoljan je: »Serv. Aen. 
8, 663, Salios qui sunt in tutela Jouis Martis Quirini svakako je pogrešno, 
ist sicher falsch«. Bez obzira na to kako treba shvatiti pojam tutela, obredi 
i instrumenti salijevaca itekako se odnose na ta tri boga.!! 


Trijada Jupiter, Mars, Kvirin nije dakle nestvarna. Dokumenti koji je 
potvrđuju valjani su?. Kako to protumačiti? 


I! Late tako odbija da prihvati da su salijevci sveštenici (str. 115, 120); ili da kažemo, 
ako više voli, ljudi specijalizovani za određene verske funkcije. 

12 Napominjemo da nijedno od svedočanstava ne podrazumeva da se Kvirin poistovećuje 
sa Romulom, što je suprotno Lateovoj tezi o kojoj smo raspravljali u XI pogl. Uvodnih 
napomena. 

II 


TUMACENJE: TRI FUNKCIJE 


Od kako se o njoj raspravlja, ova prekapitolska trijada obično se smatra 
rezultatom rane istorije Rima. 

Slobodno tumačeći klasične legende o poreklu grada, zadržavajući na- 
ročito ideju o sinecizmu, o stapanju dveju etnički različitih populacija, Latina 
i Sabinjana, neki su smatrali da je Kvirin, kako kaže jedna od dveju vari- 
janti, bog sabinske komponente, neka vrsta sabinskog Marsa, postavljenog 
pored latinskog Marsa, a da je Jupiter, zajednički bog dvaju naroda, diplo- 
matski stavljen na čelo toga kompromisa. U Uvodnim napomenama istak- 
nuta je slabost ove sabinske teze!. Dovoljno je ovde dodati da varijanta koja 
Kvirina pripisuje Sabinjanima očigledno počiva na etimološkoj približnosti, 
na sličnosti sa imenom sabinskog grada Kura koju lingvisti ne mogu da 
potvrde. | 

Odričući se sabinske komponente i uopšte etničkih razmatranja, drugi 
zadržavaju izvorno dvojstvo zasnivajući ga na topografiji: stanovništvo koje 
je naseljavalo collis Quirinalis, bez obzira na to kakvo je bilo 1 odakle je 
došlo, imalo je kao glavnog boga Kvirina, kao što je, stanovništvo Palatina 
imalo Marsa, a udruživanje tih u početku nezavisnih stanovnika u jedinstveni 
grad dovelo je do toga da Kvirin i Mars, lokalni bogovi, u panteonu: budu 
stavljeni jedan pored drugog. Ali u jednoj od Uvodnih napomena podsetili 
smo da, ako ime collis Quirinalis zaista znači »Kvirinov brežuljak«, ništa 
ne dokazuje da je taj naziv postojao pre sinecizma — da kažemo obazrivije: 
pre nego što je collis uključen u urbs —, i da je isto tako moguće da je 
kult »palatinskog« boga Kvirina prenet na taj severni dodatak, kao što je 
»palatinskom« Jupiteru dat Kapitol. U stvari, izbor između teza koje su 
teorijski mogućne nije lak. Tumačenje Kvirina kao boga koji je u početku 
bio lokalni suočava se sa jednom važnom činjenicom koja ga osuđuje na 
neuspeh kao i svaki pokušaj da se trijada objasni razlozima svojstvenim 
istoriji ili položaju Rima, i koju stoga autori tih pokušaja izbegavaju da 


! Gore, »Od mitologije do istorije«. 

pomenu. Ta éinjenica je postojanje sasvim slične trijade? kod Umbrana iz 
Iguvija, o čijem panteonu ponešto znamo iz čuvenih Ploča (Tabulae). Tu se 
pojavljuju i tri boga čije udruživanje u organsku strukturu proizlazi i iz 
njihovog zajedničkog i isključivog epiteta, Grabouio-, i iz obrednika u ob- 
liku triptiha u kome se oni nalaze. Ti bogovi su, redom, Jou-, Mart- 1 
Vofiono-, a njihovo redanje je prava hijerarhija, sudeći po jednoj značajnoj 
pojedinosti: ako se svakome od tih bogova prinose na žrtvu, uz isti svečani 
obred, tri govečeta (pri čemu treće treba da ima buf trif calersu »tres boues 
callidos«, to jest glavu ili prednji deo bele, a ostatak neke druge boje), 
nasuprot tome, bogovi drugoga reda koji su za svakoga od njih vezani 
dobijaju različite žrtvene darove: tri bremenite krmače, tri praseta sisančeta, 
tri jagnjeta; uočljivo je da je u Rimu, u teoriji o posvećenju »vojvodinog 
plena«, jedinoj obrednoj okolnosti u kojoj smo obavešteni o različitim žrtva- 
ma koje se prinose Jupiteru, Marsu i Kvirinu, Žrtva koja se prinosi Kvirinu 
agnus mas (dok se bos, naprotiv, prinosi Jupiteru a solitaurilia [suouetauri- 
lia?3] Marsu). Najzad, upoređivanje tri iguvinska i tri rimska imena ističe 
jednu važnu osobenost: dok su Jou- i Mart-, koji se pojavljuju na obe liste, 
imenice, treći bog je označen, i na jednoj i na drugoj, pridevom, izvedenim 
iz imenske osnove -no-^. Ove činjenice su dovoljne da se utvrdi da su dve 
liste neodvojive. A ta konstatacija ima jednu značajnu posledicu. 

Ni jedan ni drugi oblik grupisanja bogova ne može biti posledica 
slučaja, ćudi istorije“: neverovatno je, na primer, da je stapanje stanovnika 
u jedinstvenu celinu u okolnostima i sa komponentama koje su morale biti 
sasvim različite, dovelo dva puta, nezavisno jedan od drugog, do istog 
verskog kompromisa izraženog u dve tako slične hijerarhije bogova. U 
pitanju je dakle svakako grupisanje bogova pre osnivanja Iguvija l Rima, 
koje su izvršile i podržale dve grupe osnivača, i koje je bilo ishod njihove 
zajedničke prošlosti. 

Ako objašnjenje toga grupisanja nije lokalno, ni istorijsko, ono može 
biti samo neke druge vrste: grupisanje je značajno, ono ocrtava, poveziva- 


2 Vid. moje »Remarques sur les dieux Grabovio- d'Iguvium«. RPh. 28, 1954. str. 225— 
234; »Notes sur le début du rituel d'Iguvium (E. Vetter, Handbuch... I, 1953, str. 171—179)«. 
RHR. 147, 1955. str. 265—267; dorađeno u IR, str. 167—178. Vid. I. Rosenzweig. Ritual and 
Cults of pre-Roman Iguvium, 1937; upor. R. Bloch. »Parenté entre religion de Rome et religion 
d'Ombrie, thèmes de recherches«, REL. 41, 1963, str. 115—122. Bibliografija o Pločama 


(naročito izdanja i prevodi čiji su autori G. Devoto, E. Vetter, V. Pisani. G. Bottiglioni, J. W. 
Poultney) na kraju u: A. Ernout, Le dialecte ombrien, 1961, str. 5—6 (str. 14—47, tekst i 

3 Dole, prvi deo. pogl. IV. 

4 V. Pisani. »Mytho-Etymologica«, Rev. des Études Indo-Européennes (Bucarest) 1, 
1938. str. 230—233. i, nezavisno od njega, E. Benveniste, »Symbolisme social dans les cultes 
gréco-italiques« RHR. 129, 1945, str. 7—9. predložili su etimologiju od Vofiono-, koja je 
sasvim verovatna, a koja ga pretvara u vemi ekvivalent *Couirio-no-: *Leudhyo-no: fonetski 
ekvivalenti (/, eu, dh > u, o, f) sasvim su pravilni, a za *leudhyo-, upor. nem. »Leute«, itd. 
Druge etimologije od Vofiono- (S. Ferri, J. Devoto) malo su verovatne. l : 

5 A pozajmica je očigledno isključena. Podrobno razmatranje se nalazi u mome članku: 
»A propos de Quirinus«, REL. 33, 1955, str. 105— 108. 

njem triju različitih i hijerarhijski poredanih tipova bogova, jednu koncepciju 
religije u tri nivoa, ukratko ono predstavlja jednu teološku strukturu, ono je, 
kako je govorio Visova, »Góttersystem«, a ne prosto Gotterversammlung. 
Upravo tu strukturu treba izdvojiti. 

Najzad, pošto je u pitanju prerimska i preumbrijska struktura, koja se 
prema tome održala iz vremena najbližih indoevropskom jedinstvu, bilo bi 
umesno uporediti je sa onim što nam je poznato o najstarijim teološkim 
strukturama drugih indoevropskih naroda. Odbijanje te pomoći, svojstveno 
raznim stručnjacima, ne može se opravdati nikakvim stvarnim ili načelnim 
razlogom: Uvodne napomene ove knjige dovoljno su pokazale koliko je ona 
mogućna i korisna. Ali, naravno, u tumačenju treba poći od rimskih činje- 
nica, pošto poredenje pomaže 1 omogućava proveru u osetljivim stvarima i 
celini daje njene prave dimenzije. 

Koje podatke o Rimu koristiti u tome istraživanju? Tu ćemo morati 
postepeno da uvedemo celokupnu teologiju i istoriju ova tri boga. Jer oni 
imaju istoriju: ako Mars nije mnogo evoluirao, kapitolski Jupiter. čiji je kult 
utemeljen tamo gde se spajaju regnum i libertas, u izvesnom smislu je novi 


tip; što se tiče Kvirina, njegovo poistovećenje sa Romulom u priči o poreklu: 


svakako je izmenilo i učinilo složenijim njegovo određenje. Ne treba sva- 
kako preuveličavati promene, i videćemo da je kapitolski bog sačuvao mno- 
ge osobine 1 da, pošto poistovećenje Kvirina sa Romulom nije moglo biti 
sasvim proizvoljno, same promene koje je ono izazvalo mogu da otkriju 
ranija obeležja te ličnosti. Ali, što se tiče samoga problema kome pristupa- 
mo, moramo biti strogi i ograničiti se, u početku. na ono što nam kazuje 
ponašanje njihova tri flamina: s jedne strane, naime, ti »viši« (maiores) 
sveštenici su, to sam rekao i ponovio, pravi fosili, odbojni prema razvitku, 
i nijedan od njih, u istorijsko doba, nikada nije bio zadužen za nove obrede, 
čiji se broj nikada nije menjao, i čija je starost očigledna (pravila koja mora 
poštovati Dialis; Martialis 1 žrtvovanje Oktobarskog konja); s druge strane, 
oni sami grade, u ordo, u kultu boginje Fides, ljudsku trijadu u kojoj se 
njihove osobene crte ne smeju udaljavati od onih na kojima se zasniva 
božanska trijada. Najviše što se može učiniti jeste da se tom prvom svedo- 
čanstvu doda nekoliko društvenih ili političkih činjenica iz kraljevskog doba. 


Skup pravila koje flamen Dialis i njegova žena. flaminica, moraju 
poštovati najpoznatiji je od sva tri: pošto, sadrži veliki broj neobičnih odred- 
bi. on je zanimao antikvare i analiste*. Od tih odredbi, neke imaju za cilj 
samo da obezbede stalno prisustvo sveštenika u Rimu. njegovu fizičku vezu 
sa rimskim tlom (on ne sme da se udaljava iz Rima; noge njegovog kreveta 


premazane su tankim slojem blata, i on ne sme da u njemu ne spava duže - 


od tri dana), ali druge osvetljavaju prirodu njegovog boga. 

Neke se pozivaju na nebo, potvrđuju da je Jupiter na nebu: flamen 
Dialis, na primer, skida donju tuniku samo na pokrivenim mestima, kako se 
ne bi pojavio nag pod vedrim nebom tanquam sub oculis Jouis. Ili mu nije 


6 Osim kada je drugačije naznačeno, podaci na koje se ovde pozivamo nalaze se u Gell. 
10. 15. de flaminis Dialis deque flaminicae caerimoniis. 

dopušteno da skida sub dio najkarakterističniji deo svoje odece, apex svoje 
kape. Osim toga, mora se prihvatiti da je, oduvek, taj nebeski bog slao 
munju, jer, ako tome ne odgovara ništa od onoga što je poznato o ponašanju 
Dialisa, ponašanje njegove žene popunjava tu prazninu: kada opazi munju, 
flaminica je feriata »sve dok ne umiri bogove« (Macr. I, 16, 8). 

Ali ovaj naturalistički vid nije jedini. Veze između flamena Dialisa i 
kralja, koje smo već pomenuli, nesumnjive su, i ne mogu poticati iz repu- 
blikanskih vremena. Tit Livije objašnjava njihovo načelo, očigledno prema 
pontifikalnoj tezi, u poglavlju o svešteničkim redovima koje je Numa tobože 
osnovao, gde tako lepo sažima ono što je bitno u svakom svešteničkom redu 
(I, 20, 1—2): | 


Numa se zatim potrudio da uvede svešteničke redove, iako je tada sam obav- 
ljao većinu svetih funkcija, naročito onih koje danas vrši flamen Dialis. Ali, pošto 
je mislio da će, u tom ratobornom gradu, većina kraljeva ličiti na Romula a ne na 
Numu i da će oni lično ići u rat, hteo je da izbegne da se verska služba vezana za 
kraljevu funkciju prekida; stoga je za Jupitera ustanovio flamina koji uvek ostaje na 
svome mestu i podario mu je posebnu odoru i kraljevu kurulsku stolicu. Dodelio 
mu je dva flamina, jednoga za Marsa, jednoga za Kvirina... 


Kurulska stolica nije bua jedini znak mistične veze sa vlašću: ispred 
Dialisa, jedinog sveštenika sa vestalkama, išao je liktor (Plut. O. R. 113), i 
samo je on imao povlasticu da bude u Senatu (Liv. 27, 8, 8). Kroz te opise 
i te simbole, nazire se jedno starije Jupiterovo obeležje: on sam je bio rex, 
a ljudski rex je bio pod njegovom zaštitom. Čak i u republikansko doba, 
kada je ta titula postala sumnjiva i mrska, ostaće fas da se ona daje Jupiteru, 
i samo njemu (Cic. Rep. I, 50; Liv. 3, 39, 4). 

Druga pravila koja je morao poštovati flamen Dialis (uglavnom Gell., 
op. cit.) a čije je najverovatnije tumačenje da proširuju na sveštenika obe- 
ležja njegovog boga, prikazuju Jupitera kao gospodara zakletve, kao gospo- 
dara prava, koji je sasvim slobodan. Flamen Dialis je jedini među Rimlja- 
nima isključen iz zakletve, iurare Dialem fas nunquam est. U suštini on 
obustavlja izvršenje kazne: ako neki čovek u okovima uđe u njegovu kuću, 
on mora biti oslobođen, njegovi okovi se moraju odneti na krov 1 odatle 
baciti na ulicu; ako nekoga čoveka povedu na šibanje 1 ako se on preklinjući 
baci pred noge Dialisu, svetogrdno je tući ga toga dana. Osobena simbolika 
ističe slobodu, nesputanost: Dialis nema čvor ni na kapi ni na pojasu ni na 
nekom drugom mestu; on čak ne može ni da nosi prsten koji nema otvor 
ili šupljinu. 

Druga pravila ga na različite načine jasno odvajaju od ratničke zone 
ljudske delatnosti: on ne sme da vidi vojsku, classem procinctam, sakupljenu 
izvan pomerijuma. Konj mu je posebno zabranjen: ne sme da ga uzjaše. 

Druga grupa pravila naposletku pretvara Dialisa u savršeno čisto i sveto 
biće, u otelotvorenje svetog. On je quotidie feriatus, to jest, za njega, nijedan 


7 Flaminica i regina jedine nose frizuru koja se naziva (in)arculum. Serv. Aen. 4. 137; 
upor. Paul., str. 237 L^. 

dan nije običan dan. On drži na sebi, danju 1 noću, deo odeće koja izražava 
njegovu funkciju. Iz njegove kuće može se odneti samo sveta vatra. Pored 
kreveta, on mora uvek da ima kovčežić sa svetim kolačima, strues i ferctum. 
Najsvetiji oblik sklapanja braka, confarreatio, koji se inače zahteva od njega 
i njegovih roditelja, iziskuje njegovo prisustvo. On izbegava dodir sa svim 
onim što kalja, a pre svega onim što predstavlja smrt ili podseća na smrt: 
sa leševima, pogrebnim lomačama, presnim mesoms. 

Tako se uočava, na čelu trijade, lik jednog već složenog ličnog boga: 
boga neba i gromovnika, ali i kralja; aktivnog u oblasti vlasti i prava, ali 
ne i rata koji je, međutim, kao i konj, u nadležnosti Marsa; najsvetijeg 1 
izvora svetog. Bio bi neprirodan pokušaj da se unese hronološki red u 
elemente ovog logičnog opisa; naročito bi bilo neprirodno smatrati da u 
početku postoji samo jedan seljački Jupiter koji upravlja lepim i ružnim 
vremenom, donosi kišu, a da je ostalo došlo naknadno: regnum je, videli 
smo, star koliko i Rim, čak stariji od njega, a funkcionalni par rex-flamen 
Dialis ima ekvivalente u Irskoj kao 1 u Indiji?. Frejzer je preterao svodeći 
latinskog kralja na magijsko-ratarske dužnosti, na ulogu čuvara plodnosti; on 
je bio vođa u svim stvarima, pre svega politički, a nekada, bez sumnje, i 
verski: u tim oblastima kraljevske vlasti Jupiter je bio pokrovitelj u vidlji- 
vom, a vršilac u nevidljivom svetu. 


Flamen Martialis nije nam mnogo poznat: on nije živeo, kao Dialis, u 
spletu strogih zabrana i obaveza, bez sumnje ne iz nemarnosti, nego pre po 
svojim obeležjima: ne bi ispunjavao svoju pravu misiju da je bio podređen 
pravilima koja su imala smisla samo u teoriji o Jupiteru!". Ne poznajemo 
neposredno nijednu od tih sveštenih funkcija. Međutim, veoma je verovatno 
da je on služio u nekom obredu koji potiče iz najstarijih vremena 1 koji je 
svakako karakterističan za najstarijeg Marsa: žrtvovanju konja koji se prino- 
sio tome bogu, 15. oktobra, na Marsovom polju. Ako naime uopštene in- 
formacije koje imamo o Oktobarskom konju (Equus October) ne ukazuju na 
to ko je obrednik, mrtvačku imitaciju toga obreda koja je nastala za vreme 
Cezara i u kojoj su konja zamenili buntovni vojnici, izvodili su, precizira 
Dion Kasije (43, 24, 4) »pontifici i Marsov sveštenik«. Kasnije ćemo po- 
drobno razmotriti tu ceremoniju, ili barem onaj njen deo koji je opisan u 


8 Za flamen Dialis i prvu skupinu, vid. dole, str. 195. 

? Gore, »Politička i verska istorija«. | | 

!0 Serv. Aen. 8, 552: more enim uetere sancrorum neque Martialis neque Quirinalis 
omnibus caerimoniis tenebantur quibus flamen Dialis. Ako flamen Martialis može da jaše konja 
(ibid.), to nije zato što su pravila kojima je bio podređen postala labavija. nego zato što konj. 
pripada Marsovom području (dole, str. 226). Da je pravilnik koji je Martialis morao da poštuje 
bio veoma strog proizlazi. na primer, iz Val. Max, I. 1. 2. gde vidimo kako vrhovni sveštenik 
sprečava konzula koji je u isto vreme i Marsov flamin da ode da ratuje u Africi ne a sacris 
discederet, ali nisu nam poznate caerimoniae Martiae koje su iziskivale njegovo prisustvo. Isto 
tako vrhovni sveštenik nije dozvolio K. Fabiju Piktoru, koji je imenovan za pretora, da ode u 
svoju sardinsku provinciju, godine 189, zato što je bio imenovan za Kvirinovog sveštenika 
prethodne godine (ta ličnost je, stoga, početkom prvoga veka pre nove ere, na Fabijevom 
metalnom novcu predstavljena i sa svojim svešteničkim atributima i sa oružjem: H. Grueber. 
Coins of the Roman Republic in the British Museum, 1, 1910, str. 181—182). 

nepotpunim izvorima,! a ovde je važno samo obeležje obrednog čina u 
kome je učestvovao flamen Martialis. To obeležje je očigledno ratničko. 
Žrtva je bio »ratnički konje, izarog zolemorije, koji je uz to upravo postao 
»pobednik« u trci, ó vucijoac oečioc, 1 nije ubijen nožem, nego kopljem 
Karakovričeiv (Pol. 12. 40)l:, 

Uloga koja se u legendama o kralju pripisuje Marsu omogućava da se 
nasluti kakvo je mesto on tada imao u ideologiji, kako se uključivao u 
društveni poredak. Tako je otac blizanaca osnivača, on ne učestvuje ni u 
čemu što je u vezi sa kraljevskom vlašću. Njegov sin Romul ne vezuje svoje 
delo za njega, nego za Jupitera. Ako je rečeno za Numu da je stvorio 
njegovog flamina i njegovu grupu salijevaca, to nije znak srodnosti, nego 
prosto posledica predrasude koja tome kralju pripisuje osnivanje svih velikih 
svešteničkih redova. U kraljevsko doba, nije reč o njemu, nego on, na kraju, 
sa proterivanjem Tarkvinija i uspostavljanjem republike, odjednom stiče po- 
štovanje. Dok zakletva prirodno pripada Jupiterovom području, prema ana- 
listici, Marsa priziva Brut, tribunus Celerum, to jest vojskovoda, kada se 
zaklinje da će se proterivanjem kraljeva osvetiti zbog ubistva Lukrecija, i 
Marsu je posvećena, duž Tibra, zemlja svrgnutog kralja, campus Martius. 
Imamo utisak da se, u toj pobuni vojničkog plemstva protiv etrurskih kra- 
ljeva 1 uopšte protiv kraljevske vlasti, Mars ideološki suprotstavlja tradicio- 
nalnom Jupiteru, koga kapitolsko osvećenje još nije, pod određenim uslovi- 
ma, izmirilo sa libertas. 

Vidimo da, za prva dva boga u trijadi, zbirka najstarijih podataka već 
daje opšti ton onoga što će oni biti, uprkos neizbežnim prilagodavanjima 
promenljivim okolnostima, kroz celokupnu rimsku istoriju: bog neba i gro- 
ma, Jupiter će za konzule, i to u obliku Zevsa, ostati najuzvišenije božan- 
stvo. Mars će uvek biti pokrovitelj fizičke snage i duhovnog nasilja čija je 
glavna primena rat. a rezultat pobeda. Kvirinova karijera bila je manje 
pravolinijska. Šta uočavamo posmatrajući njegovog sveštenika? 


!! Dole, prvi deo, pogl. IV, i »QII 17 (ljudska žrtva iz 46. godine pre nove ere)«, REL. 
4l. 1963, str. 87—89. Nema sumnje da je način ubijanja preuzet iz oktobarskog žrtvovanja 
konja (ono se vrši i na Marsovom polju, a glave se nose do »kraljeve kuće«); Dion Kasije 
uostalom napominje da su se upravljali prema jednom verskom obredu, čv rpozv tvi ie- 
povpyíac. To je svakako Equus October, jedino žrtvovanje konja u Rimu, na koje se poziva 
Plin. N. H. 28. 146: konjska pena se. kaže on. smatra otrovom: ideo flamini sacrorum equum 
tangere non licet, cum Romae publicis sacris equus etiam immolatur; flamen ovde mora biti 
Martialis, a način ubijanja (ubodima. koplja) omogućavao mu je da žrtvuje životinju ne dodi- 
rujuci je. 

I? U pristupnom predavanju u Francuskom koležu. 4. decembra 1945, str. 12 (= Philo- 
logica 1. 1946, str. 10). A. Emout je oštroumno pripisao Marsovom flaminu jednu drugu ulogu. 
koja nikako nije bila ratnička: »... Kao ovaj distih što ga je izgovarao flamen Martialis, na 
dan Meditrinalia, praznik u čast Meditrine '<boginje> Isceliteljke" da bi se otklonila bolest: 
Nouum uetus uinum bibo / nouo ueteri morbo medeor (Varron L. L. 6. 21)«. Ne verujem da 
se to može zaključiti iz teksta: Octobri mense Meditrinalia dies dictus a medendo, quod 
Flaccus flamen Martialis dicebat, hoc die solitum uinum nouum et uetus libari et degustari 
medicamenti causa; quod facere solent etiam nunc multi quum dicant: Nouum uetus uinum 
bibo, itd. Prema tome. Flak, Marsov flamin, samo je izvor informacije. Ernout zadržava to 
tumačenje u svome izdanju Plinija, N. H. 28, 1962. str. 125, n. 4 (Za obrednu formulu, upor. 
Plinije, N. H. 28, 23: cur ad primitias pomorum haec uetera esse dicimus, alia noua optamus). 

Poznate su nam tri okolnosti, samo tri, u kojima je flamen Quirinalis 
učestvovao u obredu: za vreme letnjih Konsualija (21. avgusta), za vreme 
Robigalija (25. aprila) i bez sumnje za vreme Larentalija (23. decembra). 
Sve do novijeg vremena, one gotovo da nisu bile dovođene u sumnju. 
Visova, koji je obično nadahnutiji, mislio je samo da su drugorazredne (str. 
155): pošto su smisao i funkcija boga zaboravljeni, njegov sveštenik je ostao 
bez posla i, da bi ga zaposlili, dodelili su mu nove dužnosti, bez veze sa 
onima koje je nekada obavljao i koje su isto tako zaboravljene. Ova teza 
nikako nije prihvatljiva. Nikada Rimljani nisu tako postupali sa tradicional- 
nim sveštenicima, pogotovo kada su u pitanju flamines maiores. Kada bi se 
smisao neke svešteničke službe izgubio zajedno sa teologijom na kojoj je 
ona počivala, oni su je ostavljali da se ugasi, zadržavajući njene počasti, a 
za nove potrebe stvarali su nove sveštenike. Osim toga, više bogova kojima 
je služio flamen Quirinalis spadaju u najstarije: ime boga Konsusa, između 
ostalih, nosi tragove velike starosti. Najzad, teško je zamisliti, u rimskoj 
stvarnosti, nagli prelaz o kome govori Visova sa tih nekoliko starih kultova 
bez sveštenika na jednog starog sveštenika bez kulta. Visova barem nije 
osporavao činjenice vezane za taj problem. A upravo to je učinio Late. Stoga 
ćemo ih posmatrati jednog za drugim, ostavljajući ipak za neku drugu priliku 
slučaj sa Larentalijama, koji stvara posebnu teškoću, ali koji, iako je ostao 
onakav kakav je trebalo da bude, samo potvrđuje druge činjenice". 

Kalendar sadrži dva praznika boga žita u ostavama, Konsusa (condere): 
posle ta dva praznika, 21. avgusta i 15. decembra, dolaze, u istom razmaku 
(25. avgusta, 19. decembra), dva praznika boginje Ope, personifikovanog 
obilja, a pre svega, naravno, zemljoradničkog obilja: ovaj raspored dokazuje 
da između dva božanstva postoji veza u kojoj nema ničeg neobičnog, i koju 
potvrđuje Opin epitet u avgustovskom kultu: Consiua.^. O pojedinostima 
obreda, kao što često biva, malo znamo. Za Opiconsiuia od 25. avgusta, 
može se smatrati da su obrednici bili pontifex maximus i device vestalke, 
ali to je samo izvođenje zaključaka: jedini tekst (Varr. L. L. 6, 21) koji 
govori o Ops Consiua kaže samo to da je ona, u »kraljevskoj kući« na 
Forumu, imala kapelu koja je bila toliko sveta da su u nju mogle da uđu 
samo vestalke pontifex maximus, označen po običaju izrazom sacerdos pu- 
blicus. Što se tiče Konsualija od 21. avgusta, tekst koji je isto tako jedini, 
ali i jasan (Tert., Spect. 5), kaže da su toga dana flamen Quirinalis i device 
vestalke prinosili žrtvu na podzemnom žrtveniku koji je Konsus imao u 
Cirku. Ova dva obreda su različita i, ako vestalke učestvuju 1 u jednom i u 
drugom, — u Konsualijama sigurno, u svetkovini boginje Ops Consiua 
verovatno — to je zato što su ova dva božanstva tesno povezana i što 


povezanost sveštenica sa jednim povlači za sobom i povezanost sa drugim.. 


13 Vid. prvi deo. pogl. V. " | 

14 Vezu koju fecijal uspostavlja između Konsusa i zemljoradničkog Obilja potvrđuje 
činjenica da je Konsus jedno od starih božanstava (Seia, Segeta, itd.) iz doline Cirka, koja su 
sva agrarna. Najbolja etimologija njegovog imena ostaje ona koja ga vezuje za condere. Oblik 
Consualia može biti analoški (Februalia, itd.) ili počivati na nekoj homofonoj glagolskoj 
imenici (osnova na u), i nije dovoljan da preporuči etrursko poreklo. Suprotno mišljenje u: A. 
Ernout, Philologica 11. 1957, str. 174, Vid. dole, str. 277—279. 

Late, međutim, bez oklevanja odbacuje Tertulijanovo svedočanstvo, pod 
izgovorom da postoji »zbrka« koju je Tertulijan tobože napravio povodom 
Konsusa, a koju on, u stvari, nije napravio!“. Zatim je taj hrišćanski učenjak, 
praveći još jednu grešku, i znajući samo za opiconsiua dies od 25. avgusta, 
25. zamenio 21. avgustom, Forum i »kraljevsku kuću« Cirkom, Opu Kon- 
susom, i, najzad, — pitamo se kako i zašto, pošto je pontifex nesumnjivo 
bio mentio facilior — vrhovnog sveštenika Kvirinovim flaminom: obred od 
21. avgusta, koji je izričito najavljen u tome tekstu, tako iščezava u korist 
obreda od 25. avgusta koji je samo obnovljen. Ako nismo unapred odlučili 
da uništimo deo po deo dosije Kvirinovog flamina, nije li mudrije ne sum- 
njati u ono što nije sumnjivo i smatrati i dalje da su se 21. avgusta, na 
praznik boga Konsusa, obredi održavali pred Konsusovim žrtvenikom, a 25. 
avgusta, na Opin praznik, u Opinoj kapeli, i da je u prvima služio flamen 
Quirinalis? 

Na dan Robigalija sveštenik prinosi na žrtvu psa i ovcu Robigusu, 
personifikaciji Žitne rđe, jednom od retkih zlih duhova koji imaju kult. 
Praznik se svetkuje, po kalendaru iz Preneste (CIL. DP, str. 316—317), na 
petom miljokazu Klaudijevog puta. Ovidije koji, koristeć} pesničku slobodu, 
naziva boga Robiga samom nesrećom, jedini govori o gaju (lucus) posveće- 
nom tome geniju 1 kaže da je sreo one koji su svetkovali taj praznik 
vraćajući se iz Nomenata, što ne odgovara mestu iz kalendara, pošto se 
putnik iz Nomenata vraća u Rim preko via Nomentana a ne via Claudia. 
Od Momzena (koji navodi Ov. Pont. I, 8, 43— 44) do Franca Bemera (Fast. 
II, str. 287), predlagani su razni načini na koje bi se to moglo izgladiti i 
možda je, na kraju krajeva, Ovidije u tom pogledu načinio grešku. Ali se 
teško može zamisliti da se prevario u pogledu onoga što je u obredu 
karakteristično: s jedne strane tip žrtvi, od kojih je jedna, pas, retka, s druge 


strane sveštenik koji žrtvu prinosi. A taj sveštenik je flamen Quirinalis, u 


čija usta pesnik stavlja dugu molitvu u skladu sa shvatanjem Kvirina koje 
je posebno negovala Avgustova propaganda, a koje ćemo kasnije razmotriti: 
shvatanjem Kvirina kao miroljubivog boga. U svome rasuđivanju Late kao 
da okleva. Na str. 67, on ne osporava prisustvo sveštenika: »Na petom 
miljokazu Klaudijevog puta, flamen Quirinalis prinosi na žrtvu ovcu i psa«; 
ali, na str. 114, n. 1, on, nasuprot tome, smatra da Ovidijeva greška u 
pogledu imena (Robigo umesto Robigus) i nedoumica u pogledu puta koju 
stvara pominjanje Nomenata oduzimaju svaku vrednost njegovom svedočan- 
stvu koje se tiče sveštenika. To znači mešati sporedno, u odnosu na koje je 
pesnik bio možda malo slobodniji, i glavno, u odnosu na koje nije mogao 
pogrešiti a da ne ugrozi vrednost, korisnost celoga odlomka. = 

lako se prisustvo njegovog flamina ne najavljuje, ovde treba navesti 
sam Kvirinov praznik, Kvirinalije od 17. februara, koji pripada najstarijem 
poznatom ciklusu godišnjih svečanosti. A jedini obred koji je predviđen za 
taj dan je onaj koji nosi ime stultorum feriae, poslednji deo Fornakalija (Ov. 


I5 »Religion romaine et critique philologique, 2, le flamen Quirinali ; 
REL. 39, 1961, str. 91—93. pique; d.e Ji Quirinalis aux Consualia«, 

F. 2, 513—532)'*. Fornacalia, praznik sušenja žita, odvojeno je svetkovala 
svaka od trideset kurija, ali ne određenog dana, što objašnjava odsustvo toga 
imena u kalendarima; svake godine je Curio maximus odlučivao o danima 
i objavljivao ih na Forumu. Ali, bilo je i onih koji su kasnili — statuti — 
onih koji su, iz nemara ili neznanja, propustili dan koji je bio određen za 
njihovu kuriju. Za njih je, sedamnaestog, bio »dan nadoknađivanja« kada 
su, kolektivno, morali da srede račune. Kakva je veza izmedu »praznika 
Luda« i Kvirinalija? Obična podudarnost, istoga dana, dvaju nezavisnih 
obreda? Ili istovetnost? Ovo poslednje mišljenje izričito usvajaju Fest, str. 
412 (upor. 361) L?, i Plutarh u 89. Rimskom pitanju, a idu mu u prilog dva 
razloga. Prvo činjenica da, ako Quirinalia nisu praznik Luda, nijedan pisac, 
nijedan izučavalac rimske starine uopšte nije ukazao na njihov sadržaj: no, 
rituali ne iščezavaju tako potpuno a u Rimu, naprotiv, često nadživljavaju 
gubitak svoje teološke potvrde. Zatim — ali to će dobiti značaj tek posle 
narednih razmatranja o smislu samog Kvirinovog imena — činjenica da se 
praznikom Luda završavaju obredi koji u potpunosti uvode u igru, pod 
pokroviteljstvom Curio Maximus, strukturu kurija. Ja, dakle, ne mislim da 
je Late s pravom napisao (str. 113): »Praznovanje Kvirinalija, 17. februara, 
bilo je kasnije tako potpuno zaboravljeno da se toga dana počela održavati 
završna ceremonija Fornakalija, Stultorum Feriue«. To znači pripisati rim- 
skim teolozima, a naročito obrednicima više slobode nego što su je oni 
imali; a uostalom, kako tu shvatiti reči »kasnije«? Ne predstavljaju li For- 
nacalia i njihov završetak, u njihovoj oblasti i organizaciji njihove kurije, 
jemstvo njihove starosti? 

Razmišljanje na osnovu zdravog razuma dovoljno je uostalom da obez- 
vredi isključivanje, koje se tako vrši u Kvirinovom dosijeu, njegovog flami- 
na i sadržaja njegovog praznika: ako je učešće Kvirinovog flamina u Kon- 
sualijama Tertulijanova greška, a učešće u Robigalijama Ovidijeva izmišljo- 
tina, ako je podudarnost između Kvirinalija i poslednjeg čina Forkanalija 
slučajna i beznačajna, kojim čudom su ova tri događaja imala kao zajednički 
rezultat pridobijanje Kvirina za istu stvar, žito, u tri značajna trenuika nje- 
gove hraniteljske funkcije: dok još uspravno stoji izloženo opasnosti od žitne 
rđe; zatim dok se ostavlja u podzemne ambare: najzad, kada Rimljani orga- 
nizovani u kurije produžavaju njegovu trajnost sušeći. ga? Ako nemamo 
predrasuda, iz ove podudarnosti možemo izvući dve pouke: za razliku od 
Jupitera i Marsa, u opisu Kvirina mora biti tesna saradnja sa drugim božan- 
stvima, u toj meri da im pozajmljuje svoga flamina; a ta saradnja se tiče 
žita, koje su Rimljani požnjeli i korisno upotrebili". 


16 Za Fornacalia, vid. L. Delatte, Recherches sur quelques fétes mobiles du calendrier 
romain, 1937. str. 13—22. Obeležje »boga mrtvih« koje su neki hteli da izvuku iz datuma 
Kvirinalija (H. Wagenvoort, Studies in Roman Literature, Culture and Religion, 1956. str. 182) 
nema oslonca u činjenicama. Samo je u kalendaru Polemija Silvija Romulova smrt 17. februara 
(Quirinalia, quo die Romulus occisus a suis): svi drugi izvori vezuju tu legendu za 7. juli 
(Nonae Caprotinae). Ovidije, F. 2. 481—512, govori o preobražaju Romula u Kvirina na 
početku rasprave o Kvirinalijama, ali dopušta izvesnu vezu sa Capreue palus, dakle sa Nonae 
Caprotinae. i 

!7 Tumačenje koje daje G. Rohde, Die Kultsatzungen der römischen Pontifices, RVV. 
25. 1936, str. 121—124, kvari teorija koja Kvirina pretvara u boga »usvojenog« u doba 
sinecizma. 

Što se tiče društvenog područja koje spada u nadležnost ovoga boga, 
Kvirinalije potvrđuju ono što nagoveštava najverovatnija etimologija njego- 
vog imena:!š od Paula Krečmera, u reči Quirinus obično se prepoznaje 
derivat na -no- (tip dominus, od domo-) nastao prema starom *co-uirio-, koje 
bi označavalo zajednicu uiri, ili bi čak bilo vlastita imenica koja označava 
njihovo boravište (»Quirium«). Bez sumnje, uprošćujući ovu etimologiju, 
treba se odreći izmišljenog neutruma *courio- 1 ne manje izmišljenog brega 
*Ouirinum i zadovoljiti se ženskim rodom *Couria-, koji se zadržao u 
obliku curia, koji označava najmanji deo svakog od triju prvobitnih pleme- 
na". Kvirin može biti, ne bog svake kurije i njenih curiales, nego bog cele 
kurijatske organizacije, naroda u celini, ne kao neizdiferencirane moles, nego 
u njegovim osnovnim podelama. Jedna druga reč, neodvojiva od ovih reči, 
postala je slavna: Quirites, od *co-uirites, a to je, upravo, ime Rimljana 
posmatranih u njihovoj građanskoj i političkoj organizaciji. Svakako nije 
slučajno što je jedna od ženskih apstrakcija koju je pontifikalna nauka 
smatrala Kvirinovim paredrom bila množina Virites (upor. uiritim), Koja bi 
se mogla prevesti kao »pojedinci«?: to jest predmet okupljanja (co-uirites) 
kojim rukovodi muški Quirinus. | | 

Tako se čini da je, na lestvici ispod nebeskog, kraljevskog i. presvetog 
Jupitera i ispod borbenog Marsa, najstariji Kvirin štitio rimski narod 1 da 
se, sam ili preko svoga flamina koji je sluZio različitim specijalizovanim 
božanstvima, naročito starao o njegovom snabdevanju žitom. 


Religijska, pojmovna struktura, koja se ispoljava u ova tri hijerarhijski 
poređana termina sada je dobro poznata medu onima kojt se bave indoe- 
vropskim studijama: upravo nju, sa osobenosuma svojstvenim svakome dru- 
štvu, uočavamo kako kod Indijaca i Iranaca tako i kod starih Skandinavaca, 
sa izraženijim promenama kod Kelta, a, sudeći po nekoliko »svedoka« koji 
ostaju uprkos ranim preradama predanja, ona je postojala 1 kod mnogih 
grčkih osvajača, Ahajaca, Jonaca. Predložio sam da se ta struktura kratko 
nazove »ideologijom triju funkcija«. Glavni element 1 mehanizmi sveta i 
društva tu su raspoređeni u tri skladno podešena sistema koji predstavljaju, 
po redosledu opadanja dostojanstva, vlast u njenom magijskom i pravnom 
vidu i neku vrstu maksimalnog izraza svetog; fizičku snagu i hrabrost čija 
je najvidljivija manifestacija pobednički rat; plodnost I blagostanje sa svim 
mogućim uslovima i posledicama, gotovo uvek brižljivo analiziranim 1 pred- 
stavljenim velikim brojem srodnih, ali različitih božanstava, među kojima 


18 Među ostalim ranijim objašnjenima Kvirinovog imena, veza sa gradom Kurom više 
nema pobornika. Etimologija od sabinskog curis, quiris »koplje« (čiju autentičnost potvrđuje 
jedna srodna keltska reč) malo je verovatna: 1. smeta sabinsko qu. 2. koplje je pre Marsovo 
nego Kvirinovo; 3. Quirites, nasuprot milites, nisu mogli biti odredeni kopljem. niti bilo kojim 
drugim oruZjem: 4. kako. na osnovu »koplja«. objasniti curia? l 

I9 R. Adrados, El sistema gentilicio decimal de los Indo-europeos occidentales y las 
origines de Roma, 1948, str. 35—39. misli da curia nije odmah bila deo tribusa. nego nepo- 
sredno (vojni) »odred«; za njega, u početku, curia = decuria. e 

20 Upor. Liv. 6. 11. 5 (Manlije kaže:) »illius (= Camilli) gloriae pars uirilis apud omnes 
milites sit qui simul uicerint. 

čas jedno čas drugo sažima celinu u nabrajanjima božanstava, koja imaju 
vrednost formule. Skup »Jupiter, Mars, Kvirin«, sa prelazima svojstvenim 
Rimu, odgovara tipičnim listama koje uočavamo u Skandinaviji kao i u 
vedskoj i prevedskoj Indiji: Odin, Por, Frej; Mitra-Varuna, Indra, Nasatja. 
Tokom četvrt veka, ja ili naučnici koji su kvalifikovaniji od mene za 
istraživanje građe sa različitih područja objavljivali smo brojne opšte ili 
pojedinačne studije: u nemačkoj kolekciji za koju je u početku bila pred- 
viđena ova Rimska religija, knjige koje Geo Videngren, Jan de Fris, Verner 
Bec posvećuju iranskim, keltskim, germanskim religijama zasnivaju se na 
prepoznavanju te strukture. Za vedsku Indiju, mogu samo da uputim na 
najnoviju studiju »Les trois fonctions dans le RgVeda et les dieux indiens 
de Mitani«, koja se pojavila u Bulletin de l'Académie Royale de Belgique, 
Classe des Lettres et des Sciences Morales et Politiques, 47, 1961, str. 
265—298. kao i na temeljne radove Stiga Vikandera.?! RazloZna — pret- 
hodna — analiza onoga što je do tada predlagano objavljena je pod naslo- 
vom L'idéologie tripartie des Indo-Européens, Collection Latomus, sv. 
XXIV, 19567. Ali nauka stalno napreduje, to jest u isto vreme se dopunjava 
i koriguje, a neprekidno obnavljane rasprave koje treba održavati korisno 
doprinose toj razradi. Uporedo sa tim, jedno duže istraživanje nastoji da 
odredi koja su, inače retka društva u svetu, pored Indoevropljana, uspela da 


izraze i postave u središte svoje misli tri potrebe koje su zapravo svuda. 


bitne, ali koje većina ljudskih grupa samo zadovoljava, bez teoretisanja: 
sveta nauka i vlast, napad i odbrana, opstanak i blagostanje svih ljudi. 

U svim starim indoevropskim društvima u kojima je ona i ideološki 
okvir, problem je da li se, i do koje mere, struktura triju funkcija ispoljava 
i u stvarnoj strukturi društva. Jer nije ista stvar izričito prepoznati te tri 
potrebe i naći im, u praksi, odgovarajuću podelu društvenog rada, pošto su 
ljudi manje ili više iscrpno podeljeni na funkcionalne »klase«, na Stände, 
— Lehrstand, Wehrstand, Niihrstand, kako se ponekad govorilo sazvučnim, 
ali nedovoljnim izrazima, naročito kada je u pitanju prvi element. Izgleda 
nesumnjivo da su, svuda, brzi uspesi kolona indoevropskih osvajača bili 
posledica postojanja onih koji su bili specijalizovani za rat, naročito za vojno 
kolstvo, kao što su indoiranski mdrya. a preplašeno sećanje na njih sačuvano 
je u egipatskim i vavilonskim hronikama. Iznenađujuće sličnosti koje su bile 
uočene između druida i brahmana kao i između irskog ri i vedskog rájan 
ukazuju isto tako da su, izgleda, bar u jednom delu indoevropskog sveta, 
stari tipovi administratora svetog i nosilaca političke i verske vlasti nadživeli 
dugotrajne migracije. Tako su dve najviše funkcije obavljale grupe koje su 
se izdvojile iz mase, kojoj je, često proširena potčinjenim starosedeocima, 
pripadala treća. Ali je isto tako izvesno i da se većina grupa koje su govorile 


21 Ovde nije mesto da kritikujem studiju: J. Gonda, Die Religionen Indiens, 1, Veda und 
ülterer Hinduismus, 1960, u kojoj autor govori u više navrata o mome radu. Takođe sam više 
puta ispitivao metodologiju njegove rasprave; poslednji put, REL. 38, 1960, str. 99—100. Na 
to ću se verovatno vratiti na drugom mestu. 

22 Upor. isto tako Les dieux des Germains, essai sur la formation de la religion scan- 
dinave, 1959, i ME. I. 1968, naročito str. 46—52. 

indoevropske jezike pre ili kasnije, Cesto veoma rano, u praksi odrekla toga 
okvira, koji je ostao samo ideološki i predstavljao je sredstvo za analizu i 
razumevanje sveta, ali što se tiče društvene organizacije, u najboljem slučaju 
je mogao predstavljati samo ideal kojim su se zanosili filozofi i legendarnu 
viziju porekla. Svetlost istorije iznenađuje Grčku u trenutku kada je promena 
gotovo svuda okončana, tako da je funkcionalna vrednost jonskih plemena 
još samo mitska datost. Među samim Indoirancima, samo je Indija, zbog 
razvoja koji je išao obrnutim smerom, učvrstila tu drevnu podelu u svome 
sistemu triju arijskih varna, — brahmana, ksatriya, vaisya — koji vladaju 
nad četvrtim, koji nije arijski: sidra. Iako Avesta i mazdejske knjige koje 
su za nju vezane obilato govore o tri staleža (ili četiri, gde bi četvrti bio, 
kao u Joniji, stalež zanatlija), ipak se zna da, ni u ahemenidskom carstvu, 
ni u drugim iranskim društvima na Bliskom Istoku, ljudska građa u stvari 
nije bila tako podeljena, barem ne na iscrpan i postojan način. 

Problem se, dakle, mora postaviti i u Rimu. Ali on se tu postavlja u 
gotovo beznadežnim uslovima, jer je prošlo suviše vekova između njegovog 
nastanka i njegovog opisa koji su dali analisti, da bi se mogli očekivati 
autentični podaci o najstarijoj društvenoj organizaciji. Ako u VIII veku 
ostaje nešto od podele društva na tri klase koje vrše tri funkcije, ti poslednji 
tragovi brzo su iščezli, u svakom slučaju pre kraja kraljevskog doba. Do- 
krajčila ju je etrurska dominacija. U Uvodnim napomenama?, istakao sam 
. da je legenda o ratu, zatim o ujedinjenju Romulovih Latina 1 Sabinjana Tita 
Tacija odgovarala, po svome razvoju, po značenju svojih epizoda, tipu pri- 
povesti u koje spadaju, kod Skandinavaca (rat, zatim ujedinjenje Asa i Vana) 
kao i kod Indijaca (sukob, zatim tesno povezivanje viših bogova i Nasatja), 
legende koje kazuju kako je celokupno društvo bogova nastalo od kompo- 
nenti koje su u početku bile odvojene i neprijateljske: s jedne strane su bili 
bogovi koji su predstavljali prvu i drugu funkciju, magijsku i vojnu silu, s 
druge strane bogovi plodnosti, zdravlja. bogatstva, itd.; na isti način se 
Romul, sin boga i korisnik Jupiterovih obećanja, možda sa svojim etrurskim 
saradnikom Lukumonom, specijalizovanim za rat, suprotstavlja prvo Titu 
Taciju, vođi bogatih Sabinjana i gospodaru Sabinjanki, zatim gradi sa njim 
celovito i trajno društvo. No, ta legenda, u kojoj se svaki od tri poglavara, 
sa svojom grupom, odlikuje jednom od funkcija — treba pročitati naročito 
stihove 9—32 prve Propercijeve Rimske elegije —, ima za cilj da opravda 
najstariju poznatu podelu, tri plemena čiji su oni eponimi, pošto su Romu- 
lovi saradnici postali Ramnes, Lukumonovi Luceres, a Tacijevi Titienses. 
Može li se onda smatrati da su tri prvobitna plemena (čija imena, uzgred 
budi rečeno, imaju etrurski prizvuk, pa su prema tome bila ili promenjena, 
ili u najmanju ruku prepravljena za vreme poslednjih vladara) zaista imala 
funkcionalno određenje, da su Rimljani držali političku upravu i kult (kao 
»Removi« saradnici kod Propercija, 4, 1, 9—26), da su Luceri bili specija- 
lizovani za rat (kao Lukumon u istom Propercijevom tekstu, 26—29), a da 
su Ticiji bili određeni svojim bogatstvom u ovcama (kao Propercijev Tacije, 


?3 Gore, »Od mitologije do istorije«. 

30)? Pitanje ostaje otvoreno: dao sam prilično brojne razloge za pozitivan 
odgovor,“ ali nijedan nije obavezujući. U IV 1 III veku, tvorci rimske istorije 
imali su samo sasvim neodređenu predstavu o preservijanskim plemenima, 
i moguće je da su Rimljani, Luceri i Ticiji dobijali svoje funkcionalno 
određenje samo posredstvom »legende o poreklu«, koja je bila nasledena iz 
indoevropske tradicije i, kao takva, dosledno trofunkcionalna. Ali za ovu 
studiju, koja analizira postojane ideje a ne traga za nedostupnim činjenica- 
ma, ova nepouzdanost nije tako strašna. Za nas je važnije da uočimo impli- 
citnu filozofiju, teoriju o svetu i društvu koja ide u prilog legendi o poreklu, 
nego da pokušavamo da odredimo udeo istorije. 


Tumačenje drevne trijade bogova omogućava da se bolje shvate razlozi 
za njeno stavljanje u pogon u mnogim gore nabrojanim formulama i ritua- 
lima?5, Uopšte, svuda gde se tri boga zajedno pojavljuju, u pitanju je društvo 
u njegovoj celovitosti i u njegovoj strukturi, i njega radi pokrenuti su svi 
veliki mehanizmi božanskog i ljudskog delanja. 

Fides, Dobra Vera, štiti sve odnose između ljudi i grupa ljudi; bez nje 
ništa nije mogućno, ni na kome nivou; od nje zavise uzajamno poverenje i 
sloga Rimljana, sklad između prava i dužnosti svih ljudi, bez obzira na to 
gde su se rodili ili odrasli, da ne govorimo o stabilnom miru ili o pravednom 
ratu sa tuđinom, ili o časnim nagodbama između ljudi i bogova. Shvatamo 
dakle da tri viša flamina učestvuju u njenom kultu i, prolazeći kroz grad 
istim kolima i zajedno prinoseći žrtvu, simbolišu jedinstvo onoga što pred- 
stavljaju. 

Opasnost od koje deuotio treba da oslobodi vojsku, populus Romanus 
Quiritium, kako kaže formula, nije ništa manja. Prirodno je dakle da se, pre 
kolektivnih i nerazgovetnih pominjanja »diui Nouensiles, dii Indigetes«, za- 
tim »diui quorum est potestas nostrorum hostiumque« kazivač obrati, izme- 
du boga začetnika 1 božanstava rata i tla na kome se on vodi, božanskoj 
trijadi koja ima vlast nad tri sastavna dela društvenog života. 

Ancile, dvokrilni štit koji je pao sa neba i jedanaest drugih, istovetnih 
štitova koji su prema njemu napravljeni i koji prema tome imaju nešto od 
njegove svetosti, predstavljaju jedan od glavnih skupova rimskih amajlija. 
Njihov broj bez sumnje upućuje na celovitost godišnjeg vremena posmatra- 
nog u njegovim podelama, ali njihovo obeležje štiti, u toj godini, jednu - 
drugu celovitost, celovitost Rimljana. Kada budemo podrobnije i zasebno 
ispitivali Marsa 1 Kvirina, pokušaćemo da shvatimo šta znači postavljanje 
njihovih dveju grupa salijevaca jednih pored drugih u prolećnim i jesenjim 
obredima. Ali već sada možemo uočiti da su 1 mnogi drugi indoevropski 
narodi imali amajlije koje su pale sa neba: zlatni predmeti, na primer, kojima 
su Skiti svake godine ukazivali poštovanje (Herod. 4, 5); tri kamena koja 
su u Orhomenu poštovana pod imenom Harite (Paus. 9, 38, I). A te amajlije 


24 To je predmet gl. II NR., str. 86—127: »Properce et les tribus« (studija varijanti sa 
dve i tri loze), i drugog dela JMO. IV, 1948, str. 113—171: »Les trois tribus primitives de 
Rome«, rezimirano u /deol., str. 12—15. Vid. sada ME. I. str. 15—16. 290—302. 428—436. 
i IR., str. 200—223. 

25 Gore, »Drevna trijada: Cinjenice«. 

su izričito upućivale na tri funkcije: za Harite to se vidi iz invokacije u 
četrnaestoj Olimpijskoj (3—7), koju je sholijast lepo protumačio (mudrost, 
lepota, hrabrost)/6; za skitske amajlije, to se vidi iz samog njihovog nabra- 
janja (kultni pehar, ratnička sekira, plug sa jarmom)". Kada su u pitanju 
salijevci, tutela Jouis Martis Quirini izražava, na drugi način, istu trofunk- 
cionalnu, dakle sveukupnu vrednost amajlija kojima oni upravljaju?*. 

Ovde je korisno vratiti se staroj teoriji o »vojvodinom plenu«, jedinom 
obrednom svedočanstvu o trijadi koje je Late poštedeo. Ta teorija je poznata 
u dve varijante. U prvoj, koja određuje kao opima samo spolia quae dux 
populi Romani cudi hostium detraxit, on se jednostavno prinosi Jupiteru 
Feretriju i samo se uočava izuzetnost takvog podviga. Naime, samo su tri 
rimska poglavara uspela da ga ostvare: sam Romul, koji je pobedio kralja 
Akrona iz Cenine i koji se smatra osnivačem kulta; zatim Kos koji je 
pobedio kralja Tolumnija iz Veja (428); najzad Marcel, koji je pobedio vođu 
galskih Insubra, Viridomara (222). Druga varijanta je iznijansiranija. Nala- 
zimo je sa najviše pojedinosti kod Festa (str. 302 L?), koji se temelji na 
Knjigama pontifika u Varonovom svedočenju i navodi isto tako, iz istog 
izvora, »zakon Nume Pompilija«; tekst sadrži nekoliko iskvarenih reči i 
nekoliko praznina koje se mogu. sa sigurnošću nadoknaditi ili popuniti, ali i 
stvara izvesnu zbrku iz koje se možemo iskobeljati samo tumačenjem, samo 
postavljanjem jedne logičnije teze. Spolia opima postoje kad god je pobeđeni 
dux hostium, čak i ako pobednik nije rimski dux lično. Kao 1 u prethodnoj 
varijanti, ima ih tri vrste, ali taj broj nije prosto posledica slučajnih istorij- 
skih okolnosti, on je deo samoga određenja: prvi plen se prinosi Jupiteru 
Feretriju, drugi Marsu, treći »Janusu Kvirinu«. U prvom slučaju, žrtvuje se 
goveče u ime države; u drugom, solitaurilia (samo bik? ili suoueraurilia, 
nerast, ovan, bik?); u trećem, jagnje. Osim toga, onaj ko je osvojio oružje 
neprijateljskog vođe prima u prvom slučaju tri stotine novčića, u drugom 
verovatno dve stotine, a u trećem samo sto. 

I u prvoj i u drugoj varijanti, pridevi prima, secunda, tertia, obično su 
shvaćeni u vremenskom značenju", i Servije (Aen. 6, 859) bez oklevanja 
piše, mešajući dve varijante, da je Romul (u skladu sa zakonom svoga 


26 V. F. Vian, »La triade des rois d'Orchoméne«, Coll. Lat. 45 (= Hommages à G. 
Dumézil), 1960, str. 216—224, naročito str. 218—219. 

27 »La préhistoire indo-iranienne des castes«, JA. 216, 1930, str. 109—130; »Les trois 
trésors des ancétres dans l'épopée Narte«, RHR. 157. 1960, str. 141—154; »La société scythi- 
que avait-elle des classes fonctionnelles?«, HJ. 5, 1962. str. 187—202; ME. I, str. 446—452. 
485—503. Moje tumačenje (1930) skitskih predmeta koji su pali sa neba dopunilo je tumačenje 
A. Christensena, a njega je opet dopunio (za analošku povezanost jarma i pluga sa jednim 
avestinskim izrazom) E. Benveniste. »Traditions indo-iraniennes sur les classes sociales«. JA. 
230. 1939, str. 532—533. 

28 O drugim grupama mitskih amajlija sa trofunkcionalnom vrednošću — koje nisu pale 
sa neba — vid. /deol. str. 25 ($ 19), sa odgovarajućim referencama, str. 97—98: dragulji irskih 
Tuata De Danan; predmeti koje su vedski Rbhu i Crni Elfi u edskim pesmama napravili za 
bogove. Za razliku od skitskih, irskih, vedskih predmeta, ako ne i triju kamena-Harita iz 
Orhomena, ancilia su jednoobrazni: vid. o tome L. Gerschel, »Sur un scheme trifonctionnel 
dans une famille de légendes germaniques«, RHR. 150, 1956, str. 55—92, naročito 56—59, 
68—69. 

29 O značenju ovoga lex regia, vid. G. Ch. Picard. navedeno dole, str. 247, n. 1 (kraj). 

30 Kao &to sam i ja do sada Cinio. 

naslednika Nume!) prineo prima opima spolia Jupiteru Feretriju, da je Kos 
prineo secunda Marsu, a Marcel tertia Kvirinu. Ovo tumačenje nije doduše 
nemogućno pošto je u pitanju legenda, a legenda trpi sve, ali je neobično: 
ono pripisuje Numi ne samo jedno pravilo, nego i jedno proročanstvo koje 
najavljuje da će u celokupnoj rimskoj istoriji biti samo tri prilike za svet- 
kovanje obreda, i koje označava uzastopne varijante toga obreda. Stoga Late 
(str. 204—205) daje prednost, dopunjavajući 1 usklađujući Festov tekst, jed- 
nom drugom tumačenju, koje nas zapravo u većoj meri zadovoljava, ali u 
kome on vidi, ne znam zašto, znak »uticaja pontifika na sistematizaciju 
rimske religije«, dok je kazuistika stara koliko i svet: »Tako je, kaže on, 
posvećivanje oružja neprijateljskog vođe Jupiteru bilo povezano sa uslovom 
da Rimljanin koji ga je ubio vrši dužnost zapovednika, sa svojim sopstvenim 
auspicijama. U istom smislu, postojala su i secunda ili tertia spolia prema 
tome da li je podvig izvršio zapovednik rimskog odreda bez nezavisnih 
auspicija, ili običan vojnik. U ova dva poslednja slučaja, taj plen je morao 
biti posvećen ne Jupiteru Feretriju, nego jedan Marsu, a drugi Janusu Kvi- 
rinu«. Tako su prima, secunda, tertia ovde shvaćeni ne kao vremenske 
oznake; nego u značenju stupnja. Ako je to tumačenje osnovano, raspodela 
tri vrste spolia opima među bogovima izvanredno se slaže sa trofunkcional- 
nim objašnjenjem trijade: Jupiter prima spolia iz ruke kralja (rex), ili od 
»vrhovnog vode«, zastupnika kralja, kome je dao, prilikom primanja auspi- 
cija, nebeski znak; Mars dobija spolia koje je osvojio neki zapovednik samo 
kao ratnik, bez vlastitih auspicija koje bi mu uz to dale, kao u prvom 
slučaju, religijsku vrednost?!; najzad Kvirin prima spolia koje je osvojio neki 
vojnik iz gomile, koja se ni po čemu ne razlikuje od one organizovane 
gomile koju *Couirinus nosi u svome imenu*. Ne nalazimo li ovde funk- 
cionalnu distinkciju triju bogova, koja se samo upravlja prema okolnostima, 
a one su ratne i obavezuju tri boga da odrede svoje »ljude« u odnosu na 
jedan isti ratnički čin, što ovome poslednjem, Kvirinu, ostavlja samo mali, 
ali izvorni deo njegovih određenja? 

Malo pre smo podsetili, uzgred, da je, kod drugih indoevropskih naro- 
da, nasuprot malome broju zaštitnika vlasti i jedinstvu vojne sile, »treća 
funkcija« često bila podeljena između cele jedne grupe božanskih pokrovi- 
telja. Objašnjenje je lako: izuzev možda u našim društvima atomske ere, 
komandovanje, molitva, borba, relativno su prosta ponašanja u odnosu na 
bezbrojna posebna ponašanja koja neprekidno iziskuje različito korišćenje 
zemljišta, gajenje raznih životinja, upravljanje sve raznovrsnijim bogatstvi- 
ma, briga o zdravlju, o plodnosti, i samo upražnjavanje čulnih zadovoljstava. 
Vedska Indija, na primer, svrstava na tome. nivou, uz Ašvine čija je blago- 
naklonost raznovrsna, boginje kao što je Sarasvati, personifikovana reka, 
Vode, boginje koje nadziru rađanje, i Pušana, gospodara stada, Dravinodu, 
davaoca bogatstava, i mnoge druge. | 


31 Ovde nisu važne rasprave starih o pravoj Kosovoj tituli i zapovedništvu. 

32 Uporediti upotrebu jednine Quiris u smislu »bilo koji Rimljanin. iz niže klase«: Juv. 
8. 47 (ima plebe Quiritem). Ov. Am. 1. 7. 29 (minimum de plebe Quiritem), 3. 14. 9 (ignoto 
meretrix corpus iunctura Quiriti). 

U Rimu, sličnu situaciju je, kao što smo videli, već pokazala upečatlji- 
va slika delatnosti Kvirinovog flamina. Dok su Dialis 1, kako se čini, Mar- 
tialis isključivo vezani za kult svoga boga, Quirinalis služi u obredu agrar- 
nom Konsusu, muškom ekvivalentu Ope, on prinosi žrtvu koja treba da 
umilostivi Robigusa, žitnu rđu, i bez sumnje učestvuje u parentatio tajan- 
stvene Larente, basnoslovno bogate i plemenite dobročiniteljke rimskoga 
naroda. 

Ova raznolikost, koja je kod Visove stvorila uverenje da je Kvirinov 
sveštenik ostao bez svojih ranijih dužnosti vezanih za služenje Kvirinu i da 
je kasnije nekako dobio nove, odgovara naprotiv prirodi toga boga, ako ga 
shvatimo onako kako smo ga mi shvatili. Ali legenda o poreklu Rima na 
uzbudljiv način pokazuje kako se ta teologema očituje 1 razvija. 

Kada Romul i Tit Tacije, — ličnosti koje, u tom epskom prizoru, 
otelotvoruju, ilustruju prvu i treću funkciju? — okonačavaju svoj rat i 
postavljaju temelje celokupnog rimskog društva, svaki od njih vrši neki 
verski čin, uvodi kultove, prema svojoj funkciji. No, dok Romul uvodi samo 
jedan kult, Jupiterov, smatra se da Tit Tacije uvodi u Rim čitav niz kultova 
čiji spisak daje Varon (L. L. 5, 74): uouit Opi, Florae, Vedioui Saturnoque, 
Soli, Lunae, Volcano et Summano, itemque Larundae, Termino, Quirino, 
Vortumno, Laribus, Dianae Lucinaeque^. Doduše, ova lista je mešovita a 
delimično i anahrona, ona sadrži božanstva kao što su Dijana, Sol. Luna, 
koja, izgleda, nisu iz najstarije rimske baštine, i, kao Jupiter Stator koji se 
pripisuje Romulu, nosi obeležje veka u kome su radili prvi analisti; ali je 
ipak, u pogledu smisla, u pogledu nivoa bogova, veoma homogena i odgo- 
vara onome što su ti analisti još shvatali 1 određivali kao »sabinsku kom- 
ponentu« koju su zamišljali. Od četrnaest božanstava koja tako prate Kviri- 
na, sedam je na različite načine povezano sa zemljoradnjom i seoskim 
životom (Opa — kalendarski povezana sa bogom u čiju čast se svetkuju 
Consualia; Flora, Saturn, Termin, Vertumno; Vulkan, kome se prinosi žrtva 
23. avgusta, u isto vreme kada 1 Opi 1 Kvirinu, verovatno radi zaštite letine 
od požara; Lari, gospodari delova zemljišta, raskrsnica); dva pomažu pri 
porođaju (Lucina, Dijana); dva su (Sol i Luna) zvezde od kojih rimska 
religija zadržava gotovo samo ulogu regulatora godišnjih doba i meseci; 
jedno, a možda i dva (Vedije, Larunda — bez sumnje varijanta imena 


33 Gore, »Od mitologije do istorije«. 

34 Varon ovde ne podleže svome »sabinizmu«; on kaže da podatke nalazi u »analima«: 
nam ut annales dicunt, uouit Opi, itd. Više imena sa te liste nalaze se u Dion. 2, 50. 3, što je 
po Varonu nesumnjivo, ali autor ne navodi druga, grčka: Aug. Ciu. D. 4. 23. I. prikazuje istu 
listu. skraćenu i izmenjenu (on pominje Lux i boginju Kloacinu!), ali. umesto da Romulu 
pripiše uvođenje samo jednoga kulta (Jupiterovog), on mu pripisuje, kao simetriju u odnosu na 
Tacija, uvođenje čitavog niza kultova (Janum Jouem Martem, itd.. pa čak i Herculem, bez 
sumnje premeštanjem onoga što kaže Liv. I, 7, 15); hrišćanski teolog tako remeti jasno izraženu 
. suprotnost između jednog (na prvom nivou) i mnogostrukog. rasparčanog (na trećem); upor. 
germansku pojavu koja ima isti smisao, Du mythe au roman, 1970, str. 101—102. — U 
nastavku ove knjige, često ću upotrebljavati izraz »bogovi Tita Tacija« da kratko označim ovu 
grupu bogova: želim da moji kritičari budu tako ljubazni i uvere se da njeno uvodenje ne 
pripisujem izvesnom Titu Taciju. niti bilo kome drugom; za mene, ona ima samo teološku, a 
ne istorijsku vrednost. 

boginje u čiju čast su svetkovane Larentalia) imaju ili se smatralo da imaju 
veze sa podzemnim svetom. Ukratko, pošto se gotovo nepoznati Suman 
tome ne protivi, između tih bogova raspoređeni su delovi, pomoćne delat- 
nosti, dodaci sa područja blagostanja i plodnosti, a Kvirin je samo član te 
velike porodice. 


Rezultat rasparčavanja treće funkcije, u Rimu i na drugim mestima, 
jeste taj da nijedan bog koji je bio zaštitnik pojedinih njegovih delova ne 
može na odgovarajući način da ga predstavlja na opštim listama koje saži- 
maju trojnu strukturu. Čak i onaj koga vladajući običaj svrstava u taj red 
na »kanonskoj listi« nije, ne može da bude potpun. Razlog zbog koga se 
birao on, a ne neko drugi često je jasan. Kod vedskih Indusa, na primer, 
gore sam podsetio na listu Mitra- Varuna, Indra, Nasatja, koju je potvrdilo, 
kod paraindusa sa Eufrata, otkriće jednog mitansko-hetitskog sporazuma iz 
XIV veka pre naše ere. Na trećem mestu, blizanci Nasatja, ili Ašvini, u 
svakom pogledu su spasioci, kao i grčki dioskuri, naročito lekari, a pored 
toga jedan tačan podatak navodi na misao da je jedan od njih u početku bio 
pokrovitelj odgoja konja, a drugi odgoja volova, to jest dveju vrsta životinja 
koje su zanimale indoiranska društva; najzad njihovo blizanaštvo ih sim- 
bolički povezuje sa plodnošću uopšte. Uprkos tome oni, u drugim oblicima 
liste, prepuste nadležnost nad trećom funkcijom boginjama vode, ili Pušanu, 
koji je veći stručnjak za odgoj nego oni, ili kolektivnom pojmu »Vísve 
Deváh« koji tada bez sumnje dobija smisao »organizovanog mnoštva bogo- 
va«, bogova uzetih u celini, u svojoj trojnoj podeli, bez svojih osobenosti. 
Ova poslednja specifikacija božanstava podseća, na zemlji, na vaísya, treću 
društvenu klasu: to su članovi visah, »klanova«, koji su tako određeni 
svojim društvenim okvirima, dok prve dve klase dobijaju imena (brahmana 
ksatriya) izvedena iz naziva njihovih načela (brahman, sveto načelo, bez 
obzira na njegovo pravo značenje; ksatrá »moć«). 

U Rimu se upravo taj pojam organizovane gomile“, koji je istaknut u 
imenu Quirinus, zadržao na kanonskoj listi, ali Kvirin sam po sebi gotovo 
da i ne predstavlja »treću funkciju« u celini, tako da se čini da je dobio to 
počasno mesto samo zato da bi svog flamina stavio na raspoloženje kon- 
kretnijim vidovima istoga nivoa, kao što su staranje o žitu, ambari. Cak je 
i njegov praznik dvosmislen, jer povezuje preradu žita sa poštovanjem na- 
roda, podeljenog na curiae, koje nadzire Curio maximus. Tada shvatamo da 
je, u posebnim uslovima, kanonska lista Jupiter, Mars, Kvirin smatrana 
nedovoljnom, ili čak neprikladnom, i da je treći element zamenjen jednim 
drugim božanstvom vezanim za treću funkciju, iz grupe koju možemo na- 


35 S. Wikander, »Pindvasagan och Mahibhiratas mytiska forutsittningar«, Religion och 
Bibel, 6, 1947, str. 27—39, prevedeno i komentarisano u mome JMQ. IV, str. 37—85 (str. 
48—50 o blizancima; upor. str. 59); »Nakula et Sahadeva«, Orientalia Suecana, 6. 1957, str. 
65—95 (str. 79—84 o razlikovanju blizanaca u odnosu na konje i goveda); vid. sada ME. I, 
str. 73—89. 

36 Tako se možda objašnjava naznaka u Plin. N. H. 15. 120—121: nekada su ispred 
Kvirinovog hrama rasle dve mirte; jednu su zvali patricijskom mirtom, a drugu plebejskom: 
prva je venula, druga je jačala uporedo sa političkim napredovanjem plebsa. 

zvati, da se vratimo fabulaciji iz legende, »bogovima Tita Tacija«. Treba 
ukazati na jednu od tih okolnosti, koja se opet odnosi na kralja?“. 

U republikansko doba, Regia sa foruma, »kraljevska kuća«, središte je 
verskih obreda. Između njenih zidina održavaju se većanja pontifika, i nalaze 
se prostorije vrhovnog sveštenika. Ako i nije hram u pravom smislu, ona 
barem sadrži svete predmete 1 služi kao okvir kultnim ceremonijama. Pred- 
meti i ceremonije, koji su očigledno prastari. očuvali su se, kao i sam rex, 
na margini ideoloških evolucija. Više puta je stradala u požaru i više puta 
je obnavljana, a arheološka iskopavanja su otkrila njen sasvim jednostavan 
plan koji odgovara onome što je inače poznato o njenim običajima, i vero- 
vatno je da su reges, pre nego što će sići u dolinu, upravo u vreme kada 
se njihovo područje svodilo na Palatin, imali »kraljevsku kuću« toga obli- 
ka. U onom sa Foruma, a čije su dimenzije svedene, glavni deo zgrade je 
gotovo pravougaoni trapez podeljen na tri prostorije u koje se redom ulazi, 
a od kojih jedna sadrži ognjište i veća je od dve druge, koje su medu sobom 
sasvim jednake. No, izvan uprave pontifika, verski obredi na koje se tu 
ukazuje pripadaju trima sasvim različitim tipovima, od kojih se dva, kako 
izričito piše u tekstovima, održavaju u dve posebne kapele, dva sacraria, 
što nas navodi da ih povežemo sa dvema manjim prostorijama, smatrajući 
da su glavna prostorija, pomoćne zgrade, dvorište, služili u druge svrhe. 


l. Neke obrede vrše sveštena lica najviešg reda, rex, regina. kao i 
flaminica Dialis: svakog devetog dana (nundinae), ona Jupiteru prinosi na 
žrtvu ovna (Macr. I, 16, 30); na agonijumu. 9. januara, što je prvi praznik 
u godini, rex, princeps ciuitatis, prinosi na žrtvu ovna, princeps gregis, 
Janusu, bogu meseca »januara« i svih početaka (Ov. F. I, 318; Varron L. 
L. 6, 12)%; na svake kalende, regina sacrorum prinosi na žrtvu Junoni bilo 
krmaču, bilo žensko jagnje. Ako se smatra da Janus i Junona, kojima služi 


*7 M. C. Ampolo, u La parola del passato, 141, 1971. tvrdio je da je Regia svoj plan 
dugovala jednom starom atinskom Pritaneju. da je rex sacrorum bilo kopija arhonta kralja. da 
su Veste. Penati preuzeti iz Grčke. Ove tvrdnje ću razmotriti na drugom mestu. Upor. gore, 
str. 93. n. 2. | 

55 Kada je u pitanju ovaj problem. malo je važno doba iz koga potiče prva Regia od 
koje su ostale ruševine, Frank Brown, »Thc Regia«. MAAR. 12. 1935, str. 67—88. Novija 
arheološka iskopavanja obelodanila su sasvim različite građevine iz VII i VI veka. F. Brown. 
»New soundings in the Regia; the evidence of the early Republic«. u: Les origines de la 
République romaine, Entretiens sur l'antiquité classique de la fondation Hardt, 13. 1967. str. 
47—64, i tri plana. Podroban komentar tih planova dugujem g-di Susan Dawney (U. C. L. A.) 
koja je učestvovala u arheološkim iskopavanjima i koja smatra da je glavna zgrada (oko 500.) 
podignuta prema jednom starinskom planu (kao što je starinski i tip bunara koji je kasnije dodat 
u dvorištu). Iz VII veka su tragovi jednog sela (7). iz VI veka, ostaci malog svetilišta. Središnja 
prostorija vodi ka spoljašnjem svetu i, simetrično. ka dvorištu i bočnim prostorijama. 

39 Naravno, to prosto »slaganje« samo je hipotetično i skup građevina je mogao biti 
drugačije raspoređen: bilo je i drugih predloga. Jedina stvar koja je za nas važna jeste to da 
se u »kraljevskoj kući« nalaze dva specijalizovana sacraria, i samo ona. Za sacraria, vid. M. 
van Doren, »Les sacrarira, une catégorie méconnue d'édifices sacrés chez les Romains«, AC. 
27. 1958. naroCito str. 35—36. 

^! Možda treba shvatiti da rex vrši službu takođe i drugim nekim godišnjim dies Ago- 
nales; Varon upotrebljava uopšteno taj izraz. Ali ovan dux gregis je lična žrtva Janusu kao 
bogu početaka. 

kraljevski par, određuju vreme u najopštijem smislu (početak svake godine, 
početak svakoga meseca), čini se da Jupiter kome svakog devetog dana 
(nundinae) služi flamen Dialis ima političko značenje: legenda je naime 
pripisivala uvođenje nundina Serviju Tuliju »kako bi ljudi tada masovno 
dolazili iz sela u grad, da srede stvari u gradu i na selu« (Cassius, u Macr. 
I, 16, 33); »kako bi došli iz sela u Rim da trguju i da se upoznaju sa 
zakonima; kako bi odluke poglavara i Senata bile saopštene većem broju 
slušalaca i kako bi, podnesene na tri uzastopne nundinae, bile dostupnije 
svim ljudima: (Rutilius, ibid. 34)4!. Ukratko, svi ti kultovi proizlaze iz prve 


funkcije, upravljanja svetom i državom. 


2. U jednom Marsovom svetilištu u »kraljevskoj kući«, nalaze se rim- 
ske ratničke amajlije koje su podrobno ispitivane u Uvodnim napomenama*: 
tu su hastae Martis čije je treperenje preteći znak; posle objave rata, ozna- 
ceni general tu dolazi da posmatra micanje (commouebat) prvo štitova, zatim 
»koplja sa kipa«, govoreći: Mars uigila! (Serv. Aen. 8, 3: 7, 603). Bez 
sumnje se u tome svetilištu odigravalo i prinošenje žrtve koje su u »kraljev- 
skoj kući« vršile »Saliae uirgines«, u odori salijevaca, cum apicibus palu- 
datae, o kojima je govorio Cincije (u Fest. str. 419 L^). 


3. Najzad drugi sacrarium, u koji nas je malo pre odvela jedna druga 
rasprava?, jeste svetilište boginje Ops Consiua, Obilja koje se vezuje za 
Konsusa; za njega znamo iz jedne. Varonove naznake (L. L. 6, 21) 1 jedne 
Festove beleške (str. 354 L). Prva kaže da je ta kapela bila toliko sveta 
(adeo sanctum, verovatno korekcija nerazumljivog ita actum) da su samo 
devičanske vestalke i sacerdos publicus, to jest vrhovni sveštenik, mogli u 
nju da uđu; druga govori o posebnoj vrsti posude (praefericulum), quo ad 
sacrificia utebantur in sacrario Opis Consiuae. 


Tako »kraljevska kuća« okuplja, ili pre, bez sumnje, stavlja jedno pored 


drugog, razvrstava na tri mesta kultove koji su očigledno vezani za vrhovnu 
vlast bogova, za rat, za obilje: šta je prirodnije, pošto kralj u svakome 
društvu, uprkos svojoj posebnoj sklonosti ka prvoj.funkciji, ne može da 
zanemari ni dve druge? Ali vrednost razvrstavanja je u tome što daje Opi, 
jednom drugom božanstvu iz »grupe Tita Tacija«, reprezentativnu ulogu 
koju kanonska lista, lista viših flamina, daje Kvirinu: u »kraljevskoj kući«, 
treća funkcija nema oblik naroda koji troši hranu, nego same hrane. koja se 
jede^. | | 


^! Videti A. Kirsopp Michels, The Calendar of the Roman Republic, 1967, str. 84—89 ` 


(»Nundinal letters and Nundinae«) i 191—206 (Dodatak 3: »Nundinae and the trinum nundi- 
num«). 

42 Gore, »Najstarija rimska religija: numen ili deus«. 

43 Gore, isto ovo poglavlje. 

44 Gell. 4, 6, daje naznaku u istom smislu, koju je pročitao in antiquis memoriis. Jednoga 
dana, kada su se u »kraljevskoj kući« hastae Martis uznemirile, jedan konzul je. po odluci 
Senata, morao da prinese žrtvu Jupiteru i Marsu hostiis maioribus 1. između ostalih bogova, 
da umilostivi one za koje je trebalo umilostiviti žrtvovanjem sisančeta (lactentibus). 

Ovo prvo ispitivanje trijade, kao što vidimo, nije bilo jalovo. Namerno 
ograničeno na ono što nam kazuju pravilnici i delatnost trojice flamines 
maiores i na nekoliko činjenica koje su sa tim u vezi, ono svakako ne 
obuhvata celog Jupitera, celog Marsa, celog Kvirina iz kraljevskog doba, ali 
daje solidan i precizan pregled, nekoliko čvrstih i usaglašenih polazišta sa 
kojih se mogu, postepeno, istraživati celokupni dosijei triju bogova. Prvo 
ćemo pristupiti upravo tome proširivanju polja ispitivanja, trudeći se u isto 
vreme da, za svakoga, obogatimo prvobitnu sliku koju smo o njemu stvorili 
i da ga pratimo kroz njegovu istoriju. 

Ali valja podsetiti na jedno metodološko pravilo na koje se često 
zaboravlja, što izaziva zbrku. U opisu jednog božanstva, određivanje njego- 
vog delovanja karakterističnije je nego spisak mesta na kojima ono deluje, 
prilika u kojima ono deluje. Neko važno božanstvo neizbežno traže svi i za 
sve, ponekad na neočekivanim područjima, udaljenim od njegove glavne 
oblasti; ono u njima ipak deluje i, ako se ograničimo na konstataciju da je 
mesto njegove intervencije izvan središta, mi ćemo ga prosto povezati sa 
drugim, središnjim mestima, i reći ćemo da ono izmiče limitativnom opisu, 
da je »omnivalentno« ili »neodređeno«. Nasuprot tome, ako posmatramo ne 
gde, nego kako se ono upliće, gotovo uvek konstatujemo da, i u svojim 
najneobičnijim intervencijama, zadržava isti način i ista sredstva. Seljak će 
prizivati nekog ratničkog boga da zaštiti svoje polje: u tome obredu bog će 
ipak biti ratnički, a ne »agrarni« bog, u uobičajenom značenju te reči, u 
onom smislu u kome je to Cerera; general će očekivati, tražiti od vrhovnog 
boga povoljan ishod rata: u tim okolnostima, bog će i dalje biti vrhovni, a 
ne ratnički. Lepi primeri za to pravilo biće Jupiter i Mars. 

III 


JUPITER 


Ime Juppiter, ili u najmanju ruku osnova Jou- (*Diou-), uobičajeno je 
među italskim narodima: u manje ili više sačuvanim oblicima, ono se nalazi 
i u oskijskom i u umbrijskom i u latinskim narečjima. UZ to, njegov nasta- 
nak je jasan i niko ne osporava njegovo indoevropsko poreklo: ono pokriva 
vedsko Dyáuh (Div-), grčko Zevc (AıF-), a doslovni smisao sačuvan u 
vedskom gde reč služi u isto vreme kao ime boga i kao apelativ, jeste 
»nebo«, pošto etimologija nagoveštava nijansu »blistavo nebo«. 

Ali ovde se često pravi prva greška. Pošto su utvrdili starost 1 prozir- 
nost imena, oni zaključuju da je prvobitni Jupiter bio samo ono što to ime 
označava, i oslanjaju se na značenje istoimenog vedskog boga koji je u 
stvari samo Nebo 1 čija je funkcija samo sveopšte očinstvo koje se ispoljava 
i u izrazu Dyáuh pita. Upravo to i samo to preci Rimljana nalaze u svome 
nasleđu. Ovakvo rasuđivanje, koje je mnogim autorima izgledalo toliko 
očigledno da čak nisu ni pomišljali da ga formulišu, zanemaruje dve činje- 
nice, od kojih je prva poznata svakome ko izučava panteone takozvanih 
polucivilizovanih naroda: ne postoji ograničavajuća veza između imena i 
određenja nekog boga, između etimologije 1 sadržaja pojma boga; druga je 
poznata onome ko pravi poređenja između religija srodnih naroda: bogovi 
koji imaju različita imena mogu, u paralelnim strukturama, zauzimati homo- 
logna mesta, i obrnuto, bogovi koji imaju isto ime mogu biti raspoređeni, 
mogu se nalaziti na različitim mestima. Nijedan skandinavski bog ne nosi 
ime koje se nalazi u vedskoj mitologiji, pa ipak veze između Odina, Tora, 
Freja (ili Njorda i Freja), koji su na listi često poređani tim redom, podu- 
daraju se sa vezama između Varune, Indre 1 braće Nasatja na najstarijoj 
poznatoj trofunkcionalnoj listi kod Indijaca. Obrnuto, u Zoroastrinoj reformi, 
Mitra je dobio atribute i funkciju Indre koji je izopšten 1 bačen među 
demone. Homonimija Jupitera i Djauh Pite ne dopušta čak ni zaključak da 
su oni homologni. Utoliko pre što grčki Zevs pokazuje složenost koja pod- 
seća na Jupiterovu, i koja ga isto toliko udaljava 1 od jednostavnosti, bezna- 
čajnosti Djauha. Etimologija toga imena ukazuje naame samo na poreklo — 

ali ne i na rimsko ili grčko poreklo: već u indoevropskoj preistoriji — 
*Dyeu- je, u skladu sa svojim imenom, bio samo ono što je Djauh ostao. 
Ali već u nekim delovima indoevropskog područja, zatim u meduprostorima 
između te celine 1 naseobina Italika i Helena na njihovim područjima, evo- 
lucije su mogle unaprediti tog beznačajnog boga, gotovo zaglibljenog u 
svom neizmernom i pasivnom naturalističkom značenju, u aktivan položaj 
kakav, još u najstarijim svedočanstvima, imaju Jupiter ili Zevs!. Zevs, Jupi- 
ter ostaju bogovi neba, ali su isto tako 1 vrhovni bogovi s jedne strane, i 
bogovi gromovnici sa druge strane. Ni u jednoj od tih specifikacija njihov 
vedski homolog nije njihov homonim; u Rigvedi, vrhovni bogovi su Varuna 
i Mitra, a gromovnik je Indra. 

Pa čak ni Jupiter, bog neba, nije to na isti način kao Djauh. Sve dok 
nisu počeli da uče od Grka, Rimljani kao da nisu hajali, u svemiru, za suviše 
daleke vidike i čuda koja ih ispunjavaju: čak ni sunce i mesec gotovo da 
nemaju neku ulogu u religiji, a zvezde nemaju nikakvu; nema ni nebo: 
nebeski svod, ono što se nalazi iza plavetnila koje se smenjuje sa mrakom, 
za latinski Grad nije ništa zanimljivije od onoga što se nalazi sa druge strane 
pučine. Djauh je bio sve to: vedska kosmografija razlikuje dole zemlju, 
prthivi sa donjim slojevima, gore daleko nebo, dyduh, sa, ponekad, onostra- 
nim, a između njih, u međuprostoru, antáriksam, otprilike, vazduh. Ova 
udaljenost Djauha određuje njegovu teologiju, koja je zastarela ako ne pa- 
sivna. Grčki Zevs — unuk i naslednik Neba, Urana, bližeg tom vedskom 
Nebu —, ostaje u potpunosti nebeski, ali prisvaja vazduh i deluje naročito 
u vazduhu: vrh njegovog Olimpa je u »međuprostoru«. Rimski Jupiter se, 
medutim, u potpunosti spustio za jedan sprat: iako su njegova prva svetilišta 
postavljena na manjim uzvišicama u Gradu, on ostaje, kao i same te uzvi- 
šice, blizu ravnice. Rezultat te evolucije, i u Grčkoj i u Rimu, bio je taj da 
je i Zevsu i Jupiteru, i to, kako se čini još u preistoriji, bilo dato da 
upravljaju više vazdušnim nego nebeskim oruđem kao što je munja. U 
stvari, u svom naturalističkom vidu, Jupiter je manje gospodar jasne svetlosti 
i toplote, a više gospodar munje, munje sa njenim dekorom i njenim pro- 
pratnim pojavama, olujom i kišom. Cak i epitet kao što je Lucetius, poznat 
1 u oskijskoj zemlji, koji se, kako izgleda, u početku odnosi neposredno na 
svetlost, 1 koji je tako i bio shvaćen od strane helenizovanih Rimljana (Serv. 
Aen. 9, 570; itd.), u stvari označava bljesak iskre ili munje: kultna pesma 
salijevaca upotrebljava u vokativu varijantu Leucesie u kontekstu u kome je 
reč o gromu. A Jupiter nije čekao Zevsov primer ili sitničavu kazuistiku 
etrurskih Libri Fulgurales da bi opštio sa ljudima pomoću tog znamenja 
prema kome je flaminica Dialis ispoljavala snažnu versku osećajnost. Ako 
jedan drugi stari epitet, Elicius, ne pravi aluziju na munju kao što su 
verovali neki stari naučnici i kao što potvrđuje, u legendi o poreklu, pogibija 
kralja Tula Hostilija koga je zlosrećno prizvani Jupiter Elicije usmrtio gro- 


u Ove evolucije, koje su u krajnjoj liniji konvergentne, — Mitra, Zevs, Jupiter, bogovi 
neba i groma — odvijale su se nezavisno i iz različitih razloga. Uticaj polivalentnih bogova 
sa Bliskog Istoka nije isključen za Grčku, ali je sasvim neverovatan za italskog Jupitera. *dyeu- 
je drugačije napredovalo u hetitskom (gore, str. 48, n. 3): tu ono zamenjuje *deiwo- kao 
apelativ, »bog«. 

mom, on se bez sumnje odnosi, kao što misli više modernih istraživača, na 
otvaranje rezervoara sa kišom", i, ako nije sigurno da je Jupiteru bio upućen 
više magijski obred sa lapis manalis, kamenom koji se unosi kroz Kapenska 
vrata i nosi po gradu u vreme suše (Fest., str. 255 L^, itd; Latte, str. 78, n. 
4), on je u toj meri bio smatran gospodarem kiše da su se za njega prirodno 
vezivale i relativno pozne ceremonije, kao što su Nudipedalia, isto tako 
namenjene prizivanju kiše (Petr. 44, itd.). 

Najzad, bog nižeg neba, on preko njega upućuje auspicia, znake koje, 
kao vrhovni bog, daje rimskim vođama preko ptica i koje auguri — inter- 
pretes Jouis O. M., reći će Ciceron (Leg. 2, 20)* — posmatraju u jednom 
u mašti izdvojenom odsečku neba. 

Već neke teorije o munjama, a naročito teorije o auspicijama na nekim 
mestima prevazilaze Jupiterov naturalistički vid 1 zadiru u njegov vrhovno- 
božanski vid. Rex, nebeski saveznik i učitelj zemaljskog kralja, Jupiter upra- 
vo tome zvanju duguje svoj položaj i svoj ugled. U tome svojstvu isto tako, 


dočanstva o Jupiterovoj vrhovnosti množe naročito posle njegovog kapitol- 
skog unapređenja, ona je nesumnjiva još od najstarijih vremena. Na glavne 
činjenice ukazano je u skici najstarijeg Jupitera“, naročito na komplementar- 
nost njegovog flamina i kralja, i na njegovo pokroviteljstvo nad kraljevskim 
i političkim nagodbama što su ih predstavljale bile nundinae. Može se dodati 
nepoznati praznik Poplifugia, nazvan »feriae Jouis«, o kome ne znamo ništa, 
ali koji kao da predstavlja pandan u odnosu na Regifugium, što ukazuje na 
sponu populus = rex koja se može shvatiti samo u političkom smislu. 
Politika i pravo, vlast i pravda, povezani su, barem idealno, u mnogim 
stvarima: drugi element Jupiterovog sjaja, kao i Zevsovog, kao i sjaja vr- 
hovnih bogova vedske Indije, Varune i Mitre, jeste njegova uloga svedoka, 
jemca, osvetnika date reči i ugovora, u privatnom kao i u javnom životu, u 
trgovini građana između sebe ili sa strancima. Klasična poezija nam je 
približila pomalo greciziranu sliku boga koji nagodbu »potvrđuje« grmljavi- 
nom. Manje spektakularni, drevni obredi su zasnovani na toj ulozi ovoga 
boga, naročito obred fecijala, sveštenika koji idu da traže od potencijalnog 
neprijatelja da ispravi neku nepravdu, zatim mu objavljuju rat po svim 
pravnim i verskim propisima, i najzad sa njim sklapaju mir. Izgleda da se 
Jupiter Lapis, za tu priliku tako nazvan po kamenu koji fecijal baca izgo- 
varajući kletvenu formulu?, ne može odvojiti od veoma starog Jupitera Fe- 
retrija u čijem se malom svetilištu, na Kapitolu, taj kamen čuvao. - 
Zakletva pripada Jupiteru, ali i Diju Fidijuć, a veze između dve ličnosti 


sporno su pitanje: da li je Dije Fidije u početku bio bog najvišeg nivoa, 


blizak ali i nezavisan u odnosu na Jupitera, koji je namenio sebi, kao što 
ukazuje fides koju sadrži njegovo ime, zakletvu i celokupnu oblast lojalnosti, 


2 Upor. ime obreda sa lapis manalis: »Aquaelicium« (Paul. str. 94 L2); F. B&mcr, »Der 
sog. Lapis Manalis«, ARW. 33, 1936, str. 270—281. 

3 Catalano, DA., str. 155. 

4 Gore, »Tumačenje: tri funkcije«. 

5 Gore, »Dokumentarna vrednost ritualnih formula«, i dole, četvrti deo, pogl. II. 

ostavljajući Jupiteru vrhovnu političko-versku vlast, regnum, auspicia? Ili je 
pak Dije Fidije samo jedan vid, samo posebno ime Jupitera koji je stekao 
izvesnu samostalnost? Iako zaista različita, ta dva božanstva su se ipak 
uzajamno prožimala; Jupiter se isto tako stara o zakletvama, Dije Fidije isto 
tako baca munju, njegov hram se otvara ka nebu i njime se ljudi zaklinju 
samo pod vedrim nebom. Ni veze Dija Fidija sa jednom nedovoljno pozna- 
tom ličnošću, Semom Sankom, ni sličnost njegovog imena sa imenom um- 
brijskog boga pokrovitelja tvrđave, na iguvinskim Pločama (dat. Fisie San- 
sie, itd.), ne određuju ovaj problem, koji je zapravo od sporednog značaja". 

Značenje samo Jupiteru priznate nadležnosti nad mesečnim Idama isto 
tako je sporno. Ta veza je u svakom slučaju značajna: na dan ida, sa mnogo 
pompe, u povorci koja se penjala Svetim putem, flamen Dialis je vodio belo 
jagnje na Kapitol i tu ga žrtvovao; s druge strane, dies natalis u Jupiterovim 
hramovima obično pada na dan Ida. Neki rimski antikvari objašnjavali su 
tu podudarnost Jupiterovim nebeskim i svetlosnim obeležjem (Macr. I, 15, 
14): Ide, koje u načelu označavaju pun mesec, predstavljale bi najblistaviji 
trenutak u mesecu, pošto posle sunčevog sjaja dolazi sjaj druge svetlosti; 
ovo oštroumno objašnjenje, koje moderni istraživači ponekad prihvataju, ne 
zadovoljava, jer se Jupiter gotovo i ne pojavljuje kao bog svetlosti same po 
sebi, a njegova pretpostavljena veza sa mesecom isto je tako bez oslonca. 
Ja lično više volim da posmatram problem u skupu »posebnih dana« u 
mesecu, uzimajući u obzir Kalende, dan suprotan Idama, koji isto tako ima 
svoga pokrovitelja, Janusa. A razlog za ovo poslednje pokroviteljstvo je 
jasan: Janus je deus omnium initiorum, bog onoga što je prvo, prima, a 
Kalende su prvi dan u mesecu; nije li Jupiterovo pravo na Ide, vrhunac 
meseca, suprotnost između rastuće i opadajuće petnaestodnevice, zasnovano 
na simetričnom razlogu što Jupiter, prema Varonovoj formuli, poseduje sum- 
ma?! Kalende i Ide pripadaju i jednom i drugom bogu kao što, iz istih 
razloga, na zemlji, Janusu pripada granični breg, Janikul, a Jupiteru, breg- 
tvrđava, Kapitol. Povodom januara, Janusovog meseca, Ovidijev Kalendar 
praznika uporno koristi tu filozofiju dva superlativa: povodom Kalenda, on 
se više puta poziva na Janusovo obeležje prvog, primus (V. 64, 163, 166, 
172, 179—180); zatim, povodom 13. dana u mesecu, to jest prvih Ida o 
kojima je reč u pesmi, on se prepušta drugim varijacijama, ovoga puta 
povodom »veličine«, magnus (587), pa čak 1 povodom niza magnus maior 
maximus (603—606), koji se vešto povezuje sa titulom Augustus i dostiže 
vrhunac u reči summus (608: summos cum Joue), koju upotrebljava sam 
Varon. Taj pojam je važan, pošto će upravo on isticati, na Kapitolu, drugi 
superlativ Jupitera O. M., dok prvi ukazuje na njegovu korisnu dobrotu ili 
na njegovu plemenitost. Ukratko, Jupiter je na vrhu ordo deorum, na vrhu 


6 P. Boyancé, »Fides et le serment«, Coll. Lat. 58 (Hommages à A. Grenier), 1962, str. 
329—341, preuzeto u Etudes..., str. 91—103. 

7 Latte, str. 126—128. A. Emout, Philologica II, 1957, str. 178, odvaja Sancus od 
sancio, itd., i smatra da je etrurskog porekla. Upor. gore, str. 91, n. 2. 

8 Gore, »Rimski učenjaci«. 

samoga ordo mundi, shvaćenog kao piramida maiestates: on je summus, 
maximus, što je dobar izraz njegovog obeležja »vrhovnog boga. 


Dovde lik Jupitera ostaje onaj lik, sa puno varijacija, koji su otkrivali, 
za Jupitera iz prvobitne trijade, obredi njegovog flamina i njegovo mesto u 
ideologiji kraljevskih legendi. Ako su neke crte postale naglašenije, neke 
naknadno dodate, sve one odgovaraju jednom u suštini vrhovnom bogu, koji 
boravi na nebu bliskom ljudima. Ali, zar je on samo to? Da li je opis 
njegove prvorazredne funkcije doista ograničavajući? Nije li on omnivalen- 
tan bog, podjednako aktivan i na druga dva nivoa, u ratu i u plodnosti? 
Tako su mislili mnogi latinisti. Bilo bi zaista čudno da mu takve funkcije 
budu zabranjene: vrhovna vlast je sui generis; jedina među božanskim »stru- 
kama«, ako se tako može reći, ona po prirodi ima pravo da nadgleda druge, 
da nadgleda svaku stvar, bez čega ne bi bila vrhovna vlast. Osim toga, 
posredstvom kiše, kako da nebeski kralj ne bude u vezi sa zemljoradnjom? 
Ali tu se nameću dve mere opreznosti. Prvo treba dobro utvrditi i analizirati 
činjenice koje posmatramo, ne davati im prosto uopštene etikete u kojima 
bi se izgubila njihova izvornost; treba isto tako, vodeći računa o onome što 
je rečeno na kraju prethodnog poglavlja, izbliza posmatrati, u okolnostima 
u kojima se Jupiter pojavljuje kao agrarni bog ili kao bog rata, način 
njegovog delovanja. 


Činjenice kojima se obrazlaže agrarni vid nisu brojne. Navode se prvo 
neki epiteti, za koje se ne može reći da su kultni, izvučeni iz zbirke od 
jedanaest epiteta koje je sveti Avgustin sakupio u Državi Božjoj, 7, 11 i 12. 
Upravo Ruminus, onaj koji najviše zabavlja polemičara — polovina II po- 
glavlja posvećena je šalama na račun pola toga boga — verovatno nema 
onaj smisao koji mu on daje (»onaj koji doji Zivotinje«); čini se da Visova, 
str. 242, koji sledi Latea (str. 111), u nizu Rumina, Ruminalis ficus, Jupiter 
Ruminus, s razlogom prepoznaje samo ime Rima sa etrurskim vokalizmom 
(upor. Rumax »Rimski«) koji je. religijski jezik brižljivo sačuvao. Druga dva, 
Jupiter Almus, Jupiter Pecunia (kome sveti Avgustin posvećuje celu dijatribu 
iz 12. glave), valjalo bi preciznije odrediti kada su u pitanju okolnosti 
njihove upotrebe, ili u najmanju ruku samo potvrditi. Jupiter frugifer kod : 
Apuleja i u jednom kasnijem natpisu miriše na književnost i ne dokazuje 
ništa o poreklu. Najzad Jupiter Farreus (Wiss., str. 119) nije tako nazvan 
zbog svoje uobičajene povezanosti sa pšenicom, nego samo po najuzvišeni- 
jem obliku obreda venčanja, confarreatio, nazvanom po kolaču od pšeničnog 
brašna koji su supružnici tom prilikom držali; u svojoj kratkoći, epitet prosto 
ukazuje da bog, sa svojim uobičajenim značenjem jemca date reči, rukovodi: 
simboličnim činovima te ceremonije u kojoj mora da učestvuje njegov fla- 
min i koju on može da prekine iznenadnom grmljavinom (Serv. Aen. 4, 
339). 


9 Dugo se smatralo da, ako se u najstarijoj seriji metalnog novca, na asu, kao polaznoj 
tački, nalazi Janusov lik, onda najveći komad sitnijeg metalnog novca, semis, nosi Jupiterov 
lik; ali to bi pre bio Saturnov lik (dole, str. 219, n. 1). 

Što se tiče obrednih činjenica, one se svode na dve. Postoji prvo, u 
seoskoj religiji (Cato Agr. 132), svečani obed, daps — što praktično znači 
pečeno meso i vrč vina, culigna, urna uini — koji se služi Jupiteru pre 
jesenje ili prolećne setve (Fest. str. 177—178 L?) 1 iz koga se izvodi reč 
Dapalis. Smatra se da se seljak, u tom trenutku u svome radu, preklinjući 
obraća bogu koji pušta ili zadržava oluju. Ali, u formuli koju navodi Katon, 
a koja je u celosti vezana za davanje, bez ikakvog traženja, ništa ne ukazuje 
na to i, ako seljaku i padne na um takva misao, on je zadržava za sebe, u 
dubini duše. Upotrebljene reči, daps, pollucere, nagoveštavaju nešto drugo!": 
Jupiter se tu časti (to je svetovna i verska nijansa koju sadrži pollucere, reč 
koja se, izgleda, naročito upotrebljava za nezasitog Herkula), u gozbi koja 
je, barem simbolično, amplum ac magnificum, kako kaže Fest povodom 
derivata dapaticum. Ukratko, dva puta godišnje, rimski seljak postupa prema 
Jupiteru kao Ovidijev grčki seljak, siromašni Hirije, koji služi kao daps, 


bogu koji mu je došao u posetu, posle mršavog povrća, uz vino, jedinog | 


vola koga ima (Ov. F. 5, 522). Jasno je da Ovidije ovde ulepšava grčku 
legendu koju slaže u stihove prema rimskom obredu, a ovaj time biva 
osvetljen: to je obred tipa potlača, gde doduše seljak računa, u dubini duše, 
da će za trošak dobiti naknadu, ali to ne kaže, ne pokazuje, ništa ne traži. 
On postupa prema Jupiteru kao prema uvaženom posetiocu koji traži gosto- 
primstvo. Drugim rečima, sa primesom svojstvenom seoskim stvarima, Ju- 
piter je i ovde predmet poštovanja kao summus. Ovo tumačenje potvrđuje 
nesumnjivo slična ceremonija Jupiterovog obeda, epulum Jouis!!, koja je 
urbana bez agrarnih primesa i iz koje potiče Jupiterov nadimak Epulo, koji 
se pojavljuje uporedo sa Dapalis, i koji je epigrafski potvrđen: u gradu ili 
na selu, na Kapitolu ili u letnjikovcu, gospodar Jupiter želi počast u hrani; 
počast se svodi na pečenje i čašu vina, koji su kod štedljivog seljaka 
simbolični, ali, kod građana, predstavljaju pravu gozbu uz zvuke frula. 
Drugi dokaz koji je pronađen za »agrarnog Jupitera« jeste to što su 
mu, nesumnjivo, pripisivane dve svetkovine vina, Vinalia: letnja, Vinalia 
rustica (19. avgusta) i prolećna, Vinalia priora (23. aprila), a bez sumnje, 
uprkos nedavnim prigovorima, i Meditrinalia (11. oktobra)?. Ovo pripisi- 
vanje se najčešće tumači, u naturalističkom rečniku, Jupiterovim gromovni- 
štvom; još je Plinije govorio, prepisujući Varona i misleći svakako na av- 
gustovski praznik, hunc diem festum tempestatibus leniendis institutum (18, 
89) a, malo dalje (18, 284), povezujući namene triju svetkovina, tria namque 
tempora fructibus metuebant, propter quod instituerunt ferias diesque ferios, 
Robigalia (25. avgusta), Floralia (29. aprila), Vinalia (svakako one od 19. 
avgusta); to je upoređivano sa 419. stihom drugog pevanja Georgika, koji 


10 Vid., u temeljnoj studiji E. Benvenista, »Don et échange dans le vocabulaire indo-eu- 
ropéen«, L'année sociologique, 1951, na str. 17; uneto u: Problemes de linguistique générale, 
1966, na str. 323—324. 

!! Latte, str. 74. n. 2. 165, n. 2. 377 (ali str. 251!). 


12 Ovo sažima »QII. 14—16 (Jupiter et les Vinalia, le mythe des Vinalia priora; inter 


exta caesa et porrecia)«, REL. 39, 1961, str. 261—274, gde ćemo naći raniju bibliografiju 
(Bómer, Schilling). 

je ovde utoliko korisniji što nije napisan da bi opravdao svetkovinu: i iam 
maturis metuendus Juppiter uuis. 

Ovo objašnjenje, koje je prihvatljivo za letnje Vinalije, uoči žetve, čak 
i tu mora da bude strogo ograničeno. V. Vord Fauler je pisao, pre više od 
pola veka: »The gift of wine might naturally be attributed to the great god 
of the air, light and heat«. Nije tačno: 1 u Plinijevim rečenicama i u Vergi- 
lijevim stihovima, reč je samo o šteti (metuebant; metuendus; tempestatibus 
leniendis) koju Jupiter, gospodar groma i oluje, može da nanese gotovo već 
zrelom grožđu i od čega ga mole da se uzdrži. Ni kod Plinija, ni, koliko 
znamo, u obredima (Varr. L. L. 6, 16), nije u pitanju neki njegov doprinos 
sazrevanju Voća, — jedina stvar koja bi ga približila takozvanim agrarnim 
božanstvima. 

Ali postoje dve smetnje. Vreme, Wetter, kiša i lepo vreme zavisno od 
trenutka, to jest mašinerija naturalističkog Jupitera, nisu ništa manje važni 


za druge kulture nego za grožđe: i polja 1 bašte isto tako mogu biti opusto- 


šeni bilo sušom, bilo olujom. Kako to da ljudi Jupiteru upućuju molbu ili 
zahvalnost samo za vinograd? S druge strane, i kada je u pitanju vinograd, 
objašnjenje je nedovoljno: izraz ljudske zahvalnosti prevazilazi okolnosti u 
kojima se Jupiter, gospodar oluje, umešao, ili pre uzdržao od mešanja; ne 
postoje samo Vinalia u vreme berbe grožđa, postoje i drugi praznici vina, 
posebno Vinalia od 23. aprila, kada se prvo vino nudi bogu pre svake 
svetovne potrošnje. No, kaže Plinije (18, 287), ovde više nije u pitanju 
grožđe, nego njegov sok koji je već prošao kroz ljudsku obradu: Vinalia 
priora... sunt VIII Kal. Mai. degustandis uinis instituta, nihil ad fructus 
attinent. 

Prema tome, ne osporavajući da su Rimljani Zeleli i da zaštite svoje 
vinograde od Jupiterovih gromovničkih ćudi — zašto ne koristiti sve mo- 
gućnosti, sve moći boga kome se obraćaju? — čini se da se Jupiterovo 
pokroviteljstvo objašnjava na drugačiji, širi način. U stvari, njega ne zanima 
rast grožđa, nego njegova upotreba, njegov proizvod, vino; pravo govoreći, 
prvi znak njegovog interesovanja počinje sa prvim zrelim grozdom, koji, za 
vreme žrtvenog obreda, inter exta caesa et porrecta", treba da ubere flamen 
Dialis, da bi ga prisvojio u ime boga; drugi znak se bez sumnje odnosi na 
slatko vino koje je gotovo nekoliko nedelja kasnije; treći u svakom slučaju, 
i glavni, narednog proleća, na gotovo vino. Veza nije »agrarna«, ona se ne 
uspostavlja između Jupitera 1 biljke, nego između Jupitera i tečnosti. I treba 
shvatiti upravo taj poseban sklad između toga boga i njegovog proizvoda“. 

Mit o Vinalijama, manje isfabrikovan nego što se to ponekad kaže, a 
pre samo osvežen adaptacijom legende o Eneji, izvodi na scenu samo vr- 
hovnog boga Jupitera. Prema najobičnijoj varijanti (ali sve zadržavaju osnov- 
ni motiv), posle izdašnog zavetnog dara u celokupnom vinu Lacija, koji mu 
upućuje Eneja, on Trojancu daje prednost nad bezbožnim protivnikom koji 
je to vino tražio za sebe i prepušta mu Lacij: to je podela vlasti od strane 


13 Vid. dole, str. 436. 
14 Zanimljivo je da se ime etrurskog Jupitera, Tinia, održalo, izgleda, kao ime uasa 
uinaria (Paul. str. 452 L?; varijanta: finas, acc. pl., Varron u Non. str. 872 L). 

boga koji raspolaže vlašću. Tu je bez sumnje, kao što je ukazao Robert 
Šiling!5, rešenje problema. Vino nije proizvod kao drugi, kao hleb, kao 
salata, kao stočna hrana. Ono ne hrani, ono opija, ono ima čudesnu moć. 
Pijanstvo nije samo plebejska neumerenost; kroz njega, kroz varku jaču od 
stvarnosti, čovek sebe prevazilazi. Tako obično postoje jaka opojna pića, i, 


kao prirodna posledica, često ih traže, dobijaju ili otimaju bogovi višeg reda: 


kradljivac i glavni korisnik some nije božanstvo koje je zaštitnik biljaka, 
nego Indra, bog rata, koji vrši junačke podvige u pijanstvu; kradljivac i 
vlasnik najbolje medovine nije jedan od Vana, bogova plodnosti životinja i 
polja, nego Odin, vrhovni čarobnjak, kralj bogova, a pijanstvo koje u njoj 
nalazi donosi mudrost i poeziju. U krajnjoj liniji, pravo nad tim opojnim 
pićem, koje je priznato Jupiteru, epulum koji mu se služi na Kapitolu i daps 
što mu ga služi seljak — a koji se delimično sastoji u vinu — proizlaze iz 
istog shvatanja: to su počasti koje se ukazuju nebeskom gospodaru, a ne 
cenkanja sa nekim agrarnim bogom. 

Što se tiče Jupiterove veze sa ratom ili sa samim borcima, jedini drevni 
obred koji bi se mogao navesti jeste obred sa »vojvodinim plenom«!*. Ali 
udeo boga tu je određen, ograničen jednim uslovom koji dokazuje da on, i 
tu, ostaje u zoni vrhovne vlasti. Prema jednoj varijanti, upravo je njemu, 
Feretriju, posvećen celokupni »vojvodin plen«, opisan kao ratna oprema koju 
je rimski vođa oteo neprijateljskom vođi. U drugoj varijanti, ako je Lateovo 
tumačenje tačno, a verujem da jeste, svaki »vojvodin plen« potiče od nepri- 
jateljskog vođe, ali ih ima tri vrste, prema tome da li je pobednik rimski 
general koji se bori pod vlastitim auspicijama, oficir ili običan vojnik: samo 
prvi ide Jupiteru, a drugi, Marsu i Kvirinu. Jasno je da je ovde bitan pojam 
rimskog vođe, i vrhovnog vođe. To lepo pokazuje posveta koju Tit Livije, 
koji sledi prvu varijantu, stavlja u usta Romulu, posle pobede nad Akronom, 
kraljem iz Cenine: »Jupiteru Feretrije, donosim ti ovo kraljevsko oružje, ja, 
kralj Romul, pobednik...«. Između čoveka i boga, stvar se odvija na kra- 
ljevskom nivou. 

Analistika je pripisala Romulu osnivanje drugog kulta koji povezuje 
Jupitera sa ratom, kulta Jupitera Statora. To je učinila prekrajajući jedan 
mnogo kasniji događaj: osvećenje, u podnožju Palatina, hrama pod tim 
imenom posle zaveta M. Atilija Regula, 294. Ako se ništa ne može zaključiti 
o njenom poreklu, epizoda barem otkriva šta se očekivalo od Jupitera na 
bojnom polju u vreme kada je napisana. Pobeda koju Romul traži 1 dobija 


od Jupitera nije prirodni ishod vešto vođene borbe, nego pravo čudo, preo- - 


kret u toku bitke koja bi se, bez uplitanja boga, završila katastrofalnim 
porazom Rimljana. »Jupiteru«, kaže Romul Tita Livija (1, 12, 4—6) podižući 
oružje ka nebu, dok ga gomila njegovih vojnika u bekstvu već odvlači ka 
palatinskim vratima, »po nalogu tvojih ptica postavio sam ovde, na Palatinu, 
prve temelje grada... O oče bogova i ljudi, udalji od mene neprijatelje, 


I5 La religion romaine de Vénus depuis les origines jusqu'au temps d'Auguste, 1954, 


str. 131—148. 
l6 Gore, »Tumačenje: tri funkcije«, o Jupiteru Feretriju, vid. G. Ch. Picard, Les trophées 


romains, 1957, str. 121, 123. 

oslobodi Rimljane straha i zaustavi njihovo sramno bekstvo«. Ovde nije u 
pitanju, u ratu, delovanje nekog »boga rata«, ili nekog »ratničkog boga«. 
Orude čuda je drugačije prirode nego što je fizička snaga, pa čak i nepo- 
kolebljiva hrabrost: iznenadnom i neobjašnjivom promenom u srcima, ono 
pretvara begunce u junake i, bez povoda, daje im prednost koju više ne 
zaslužuju. Da je to bio smisao kulta 1 smisao reči Stator proizlazi iz doga- 
đaja na 294. strani i konzulovog zaveta, koji je nesumnjivo istorijski: »On 
će posvetiti hram Jupiteru, kaže Tit Livije (10, 36, 11), ako ovaj zaustavi 
bekstvo rimske vojske 1 ako, u nasiavku bitke, samnitske legije budu uni- 
štene«. Dejstvo je brzo. Opšti napor dovodi do čudesnog preokreta: »Izgle- 
dalo je kao da su se sami bogovi, nastavlja Tit Livije, stavili na stranu 
rimskog imena, sa takvom je lakoćom oružje odlučilo...« I, na 207. strani, 
kada se Hazdrubal spremao da prede Alpe da bi se pridružio svome bratu 
Hanibalu u Italiji, možda su se na uspomenu na ovaj događaj, na ovo 
priznanje prava bogu da preokreće beznadežne situacije, oslanjali pontifici 
kada su izabrali hram Jupitera Statora kao salu za probu hora devojaka koje 
će, u ophodu kroz grad, pevati himnu Liviju Androniku (Liv. 27, 37, 7)". 

Vidimo da su veze, čak i one legendarne, između Jupitera i rata, ne 
samo u doba kraljeva, nego čak i početkom III veka, karakteristične za jedan 
drugačiji tip, a ne boga ratnika: 1 tu je način delovanja značajniji od okol- 
nosti. Kao potvrdu uočavamo, na jednom drugom mestu u legendama o 
kraljevima, otvoreno neprijateljstvo Jupitera — koji ga na kraju ubija gro- 
mom — prema najvećem, najveštijem ratniku od četiri preetrurska kralja, 
Tulu Hostiliju!*. 

Tako je potpunije, i na logičniji način, opisan drevni nebeski vrhovni 
bog. Želeli bismo da ga posmatramo u velikim istorijskim krizama, ali je 
za prve, bez sumnje najvažnije krize, uloga koja bi se mogla pripisati 
događaju u predanju suviše nepouzdana. 

Sta se zbiva sa kultom pod etrurskom vlašću? Pod imenom Tinija, 
Etrurci su poštovali boga koga su poistovetili sa Zevsom i čije su srodstvo 
sa Jupiterom i sami, kao i Rimljani, osećali. Možda legenda o auguru Atu 
Naviju — auguri, interpretes Jouis, imali su solidna predanja, a ovaj je tome 


redu služio na čast — čuva uspomenu na nadmetanje između državne i 


okupatorske koncepcije. Tarkviniju je pripadala zasluga za projekat izgradnje 
kapitolskog hrama; ali mu pripisuju i druge novine: hteo je da izmeni sistem 
triju prvobitnih konjaničkih centurija (a sudeći po njihovim etrurcizovanim 
imenima, Ramnes, Luceres, Titienses, zaista se odigrala neka reforma u tom 
pogledu). At Navije, koji je tada bio najčuveniji rimski augur, tvrdio je da 


!7 Ne zna se iz koga je razloga, 146. godine, pretor K. Metel Makedonski sagradio drugi. 
hram Jupiteru pod tim imenom. Bez sumnje je to bio njegov zavetni dar u jednom izuzetno 
opasnom trenutku surovog rata iz koga se vraćao. 

Iš To ne znači da je Jupiter ikada izgubio vezu sa ratom: metalni novac, na kome se 
on veoma često pojavljuje, bio bi dovoljan da dokaže suprotno, Mattingly. RC. str. 59—60 (sa 
njim su tesno povezane Viktorija, trijumfalna kočija); ali njegov doprinos pobedi nije isti kao 
Marsov. Dva božanstva su povezana u likovnim predstavama na nekim komadima zlatnog 
novca u vreme republike: »The gold coinage marked LX, XXX, XX, has as obverse head of 
Mars, as reverse eagle on thunderbolt: it was a war coinage under the protection of the supreme 
god Jupiter and the god of war, Mars«, ibid., str. 55. 

se u to ne moZe dirati bez posmatranja ptica, to jest bez traženja saveta od 
Jupitera na nebu; ili, prema drugima, on je, na kraljevo pitanje, izjavio R 
se ptice tome protive. Ljut, a i da bi se narugao veštini koja mu Je smetala, 
Tarkvinije mu odgovori: »Pa lepo, proroce, posmatraj let ptica (inaugura) i 
reci mi da li je stvar na koju sada mislim mogućna«. Navije uze svoj lituus 
— koji je, posle Romulovog, drugi čuveni lituus u rimskoj legendi x 
pogleda u nebo i odgovori potvrdno. Kralj prsnu u smeh i izvuče y 
ogrtača britvu i kamen za oštrenje: »Mislio sam, reče on, da te zamolim a 
presečeš ovaj kamen ovom britvom!« Ne gubeći prisebnost, Navije uze dva 
predmeta a bog učini čudo: britva preseče kamen. Tarkvinije odustade od 
svoje namere (Liv. I, 36, 2—4). " | | u 
Ne može se tačno odrediti verski cilj etrurskih kraljeva prilikom podi- 
zanja kapitolskog hrama!?. Između ostalih stvari, kada je u pitanju Jupiter, 
verovatno je bila po sredi etrurcizacija vrhovnog boga Latina, kome svakako 
nije samo augurski red poveravao svoj otpor 1 svoje nade. Proterivanje 
Tarkvinija zaustavilo je taj proces, ali su, u isto vreme, ukidanje Kraljevine 
i uspostavljanje aristokratske republike, a ubrzo zatim 1 rastući sukob patri- 
cijata i plebsa obeležili, ne menjajući je mnogo, predstavu koju su oslo- 
bođeni Rimljani imali o svome bogu. Jedno od narednih poglavlja biće 
posvećeno celokupnoj kapitolskoj tvorevini. Sto se tiče samoga Jupitera, evo 
kako se on pojavljuje po izlasku iz etrurske krize. i 
Stara trijada Jupiter, Mars, Kvirin, zamagljena u svom trećem članu 
novim društvenim podelama koje obuhvata ime Servija Tulija, konačno više 
nije aktuelna. Ona ostaje u nekim obredima, ali je pojmovna struktura koju 
izražava demodirana. Tri flamines maiores zadržavaju svoje počasno mesto, 
kao i rex sacrorum koji je iznad njih, ali versko delovanje l versku vlast 
drže pontifices?. Vrhovni bog, koga mnogo ne sputavaju njegove nove 
ženske saradnice, sada može da postane »veliki bog«, l da više ne bude 
samo prvi među velikim bogovima u državi. Njegovo veličanstvo je još više 
uvećano činjenicom da je, sa nestankom svog zemaljskog sabrata, postao 
jedini pravi rimski rex, jedini koji je nadživeo prohujalo vreme i prevaziđenu 
ideologiju; naime, iako je analistika povremeno opisivala nekadašnje kraljeve 
po uzoru na magistrate (moguće je da je zajedništvo Romula i Tita Tacija 
bilo nagovešteno dvostrukim konzulatom), različiti razlozi navode na misao 
da su dva tipa ljudi u osnovi različiti i da su prvobitni kraljevi bili ugledniji, 
bliži vrhovnom bogu nego najviši republikanski nosioci vlasti (imperium¥'. 
Tada Jupiter postaje Optimus Maximus, — zvanje za koje nema razloga da 
smatramo da dolazi iz Grčke i koje se vezuje za izrazito rimske pravne 


19 Dole. str. 315—317. 


20 Gore, str. 116—125. I | 
?! Sa drugačijeg stanovišta, to je teza mnogih dobrih knjiga: 5. Mazzarino, Dalla mo- 


I ) repubblicano, 1945 (gl. 2 i 3: »Rex latino e rhesos siculo«, »L'evoluzione 
(Hp E Kate U. Coli. Regnum, 1951 (4: »Aspetto religioso della regalità; 
inaugurazione del rex); P. Catalano, DA. (3° partie: »Auguria e auspicia in età regia) me 
de Francisci objavio je 1944. ogled Dal regnum alla res publica, čije je neke stavove l l- 
kovao u svojoj obimnoj knjizi Primordia Civitatis, 1959. Upor. M. I. Henderson. »Potestas 


regia«, JRS. 47, 1957, str. 83—87. 

formule; u zaključku Pro domo sua, Ciceron sasvim tačno kaže da je bog 
nazvan Optimus propter beneficia et Maximus propter uim?. 

Ali, samim tim Kapitolski Jupiter dolazi u neugodan položaj: za vreme 
republike, on produžava svrgnuti poredak. Iznad privremenih magistrata koji 
mu izražavaju svoje poštovanje a koje pristaje da ustoliči, on ostaje uzor 
onoga što više ne treba da bude, onoga od čega se zvanično zazire, onoga 
što neki slavoljubivi ljudi ponekad žele da obnove. Ponekad se čini da ih 
on ohrabruje, ali ih na kraju napušta, on koji je u isto vreme rex i Jupiter 
Liber, Jupiter Libertas, — zvanja koja potvrđuju natpisi i koja bez sumnje 
treba tumačiti u političkom smislu. Iako, zbog »nepouzdanosti istorije« V i 
IV veka, nije mogućno verno slediti događaje, ideologija na kojoj počivaju 
čuvene priče ipak otkriva šta je bio Jupiter u očima ljudi toga vremena. 
Jedan od povoda za pritužbu koji Kamil, zauzevši Vej, pruža svojim klevet- 
nicima jeste to što je slavio svoju pobedu na belim konjima, a to je Jupi- 
terova povlastica (Liv. 5, 23, 6), pa Kamil mora da ode u progonstvo. 
Njegov savremenik Manlije, najčuveniji među onima koji su želeli kraljev- 
sku vlast, gotovo da je sebe proglasio za kapitolskog boga koga je spasao 
od Gala; kada je zarobljen, njegovi prijatelji upućuju zamerke građanima: 
»Njega, koga su gotovo proglasili bogom i koji je, barem po svome nadim- 
ku, jednak Jupiteru Kapitolskom, oni pristaju da gledaju kako tavori u 
mračnoj tamnici, prepušten na milost i nemilost dželatu« (Liv. 6, 17, 5). 
Nije bilo slučajno što su se za affectatio regni, kao i za napade na državu 
uopšte, za veleizdaju, gresi okajavali na Tarpejskoj Steni. 

Tokom istorije, Jupiter O. M. je prirodno povezivan sa vladarskom i 
osvajačkom misijom koju je Rim sebi pripisivao: regere populos?. Jedan od 
prvih izuma u tome smislu svakako je bilo predskazanje ljudske glave, caput 
humanum, koju su pronašli radnici dok su kopali temelje hrama, a koja je 
obećavala Rimu, za početak, vlast nad Italijom. Videćemo kasnije kako je 
ta legenda iskorišćena u ratu sa Hanibalom. 


Borba patricijata i plebsa, u svojim najznačajnijim trenucima, bila je 
puna izmišljotina i anahronizama: strast i taština ne pogoduju vedroj istoriji. 
Sto se tiče udela, aktivnog i pasivnog, koji je u njoj imala predstava o 
Jupiteru, iz priča se ipak izdvajaju neke konstante. Dve tendencije se suko- 
bljavaju i, pošto Rim mora da živi, naposletku usaglašavaju. S jedne strane, 
kao tradicionalni bog, Jupiter nije naklonjen napredovanju plebsa, on ga 
koči, izražava svoje nezadovoljstvo; s druge strane, kao državni bog, on ne 


22 J. Marouzeau, CRAL., 1956, str. 347—348 (i REL. 34, 1956, str. 40—41), smatra da 


to moralno značenje nije najstarije; Optimus bi prvo imao etimološko značenje, zatim konkret- . 


no, u vezi sa Ops. Poredenje koje ovaj autor vrši između Jupitera Optimusa i Bona Dee nema 
oslonca, Eranos 54, 1956 (Mél. G. Björck), str. 227—231. Vid. raspravu R. Schilling, »A 
propos de l'expression Jupiter Optimus Maximus«, Soc. Acad. Dacoromana, Acta Philol., 3, 
1964, str. 345—348; A. Magdelain, str. 272 u »Praetor Maximus et Comitiatus Maximus«, 
IVRA 20, 1969, str. 257—285. Teza po kojoj bi Maximus ovde označavao »najvećeg među 
Jupiterima« (kao suparnika drugih latinskih Jupitera) malo je verovatna (Warde Fowler, Piga- 
niol). 

23 Razmotrićemo malo kasnije ulogu kapitolskog hrama u rimskom životu. 

4 Dole, »Religija za vreme Drugog punskog rata«. 

ucestvuje do kraja u sukobu, on ostaje vrhovni bog obeju strana 1, kao 1 
patriciji, popušta pred »kretanjem istorije«. 

Odlučujuća etapa bio je pristup plebejaca konzulatu, nešto manje od 
četvrt veka posle galske katastrofe (367). Svakako postoji zaleđe istine u 
raspravama koje istoričari pripisuju velikim ljudima toga vremena. Da li će 
Jupiter, koji je već morao da prihvati da se rex zameni konzulima (upor. 
Liv. 4, 2, 8), pristati da uputi auspicije novim, to jest beznačajnim ljudima? 
Pošto je ismejao, sa ljudskog stanovišta, dignitas, oholost plebejaca, senator 
Apije Klaudije Kras, ogorčeni protivnik toga projekta, izražava inače ozbi- 
ljan problem koji se postavlja u vezi sa religiones (Liv. 6, 40—41): 


... Pomoću auspicija, u miru i ratu, iznutra i spolja, upravlja se svim stvarima: 
svi to znaju. A, po običaju naših predaka, u čijim su rukama auspicije? U rukama 
patricija, čini mi se, jer se ne pribegava auspicijama za imenovanje nekog plebejskog 
magistrata. Auspicije su do te mere naše vlasništvo da ne samo da narod, koji bira 
patricijske magistrate, to može da učini jedino uz pomoć auspicija, nego i mi sami, 
uz pomoć auspicija, imenujemo jednog interrex a da nam za to nije potreban glas 
naroda... Ne znači li onda ukinuti u našoj državi auspicije, ako ih, imenovanjem 
plebejskog konzula, oduzmemo patricijima koji jedini polažu pravo na njih? 


Strahovanja senatora bila su osnovana. Kada su, pod uticajem Kamila, 
patriciji na kraju prihvatili kompromis, kuga je opustošila grad, odnela Ka- 
mila: to je pouzdani znak nezadovoljstva boga koji upućuje auspicije. Uz- 
nemirujuće znamenje se množi, i, za uspostavljanje ravnoteže među stvari- 
ma, biće potrebno čudo sa lacus Curtius, sa veoma korisnom poukom koju 
je dala boginja Zemlja, čije su plebejske sklonosti poznate: nasred Foruma 
otvorila se velika provalija, a Knjige, u kojima su ljudi potražili savet, 
najavile su da će se Zemlja zatvoriti ako primi ono što je za rimski narod 
najdragocenije, i da će posle toga obilato proizvoditi ono što je primila. Svi 
su bacali u provaliju svete kolače, novac, ali bez uspeha. Najzad jedan od 
glavnih iuniores, Marko Kurcije, slavan po svojim ratničkim podvizima 1 po 
svojoj mudrosti, zatraži da ga prime u Senat. Objasnio je da je rimskom 
gradu najpotrebnija hrabrost njegovih ljudi i, ako se nađe neko ko će se 
dragovoljno žrtvovati za otadžbinu, da će Zemlja proizvesti mnoštvo hrabrih 


ljudi. Uzevši oružje i uzjahavši svog ratničkog konja, on prizva bogove i 


sunovrati se u provaliju. Iznad njega, gomila je bacala žrtvene životinje, 
Žitarice, novac, skupocene tkanine, sve zanatske proizvode, i zemlja se 
zatvorila (Dion. fragm. 14, 11; Liv. 7, 6, 1—6, itd.). 

Na kojoj ideji počiva ova legenda? U poliuičko-verskoj krizi koja uz- 
nemirava Rimljane, Zemlja prijateljica plebsa, uz pristanak drugih bogova, 
donosi rešenje. Auspicije, predmet raspre, prelaze u drugi plan, u korist 
jednog drugog obećanja. U prvi plan izbija tipičan ratnik, koji pokreće svu 
borbenu omladinu. Sve dok se on nije pojavio, sve što se smatralo drago- 
cenim, sve što je bilo bačeno u provaliju nije ničemu služilo. On se u nju 
sunovraćuje, što je rečiti simbol ratničke funkcije. Posle njega, iznad njega, 
kao iznad temelja, žrtveni darovi celog rimskog naroda dobijaju smisao i 
postaju korisni. I tom reformisanom hijerarhijom u kojoj druga funkcija 

dolazi u prvi plan i utire put prvoj i trećoj, Zemlja, zadovoljna što je 
shvaćena, okončava čudo-zagonetku koje je samo prividno bilo opasno. 
A da li je Jupiter zadovoljan? Ne sasvim. Neće proći mnogo vremena, 
a jedan događaj — isto tako legendaran, pa prema tome i značajan — 
potvrdiće pouku boginje Telus, ali ne bez još jednog izraza Jupiterove 
zlovolje. Ubrzo će naime, prvi put, plebejski konzul povesti legije u borbu 
protiv neprijatelja. Biće potučen. Priteći će mu u pomoć jedna vojska. Tako 
je njen zapovednik patricijski konzul, »zona svetog« neće čak ni njoj po- 
moći. Auspicije će se celoga jutra duriti, dovodeći u pitanje tim zakašnje- 
njem potpuni uspeh. Ali sve će biti spaseno zahvaljujući poletu, velikoj žrtvi 
konjice, onih mladih equites čija je mistična prethodnica bio Marko Kurcije, 
a koji će, u najtežem trenutku, preuzeti na sebe sav teret borbe. I rimska 
istorija će se nastaviti, pod pokroviteljstvom jednog rezigniranog Jupitera. 
U sred istorijskog doba, međutim, godine 215, kada, prvi put, naizgled 
bez sukoba, pa čak i sa odobrenjem Senata (Liv. 23, 31, 7—8), budu 
izabrana dva plebejska konzula, bog će još jednom zagrmeti (ibid., 12— 14): 


... Posle Marcelovog povratka iz vojske, sazvana je skupština da bi se imeno- 
vao konzul umesto L. Postumija. Gotovo jednoglasno (indigeti consensu), izabran je 
Marcel, koji je trebalo odmah da stupi na dužnost. Ali upravo u tome trenutku se 
začu grmljavina. Auguri, koji su pozvani, izjaviše da izbor više ne važi (uitio 
creatum uideri) a patriciji su svuda ponavljali da bogovi nisu zadovoljni što su, prvi 
put, dva plebejca izabrana za konzule. Marcel dade ostavku, zameni ga K. Fabije 
Maksim u trećem konzulatu. 


Godine 215, neposredno posle Kane, to božansko znamenje, veličan- 
stvena grmljavina, još nije postalo predmet podvala i izmišljotina kao što će 
se ubrzo dogoditi, i može se smatrati da su Rimljani, patriciji i plebejci, 
auguri i birači, onaj koji je odugovlačio kao i budući pobednik Arhimedov, 
zaista verovali da je grmelo. Bila je to poslednja antiplebejska manifestacija 
koju je vrhovni bog sebi dopustio. 

Tri četvrtine veka ranije, uostalom, dva patricija i dva plebejca, Jupiter 
i Mars sa podmladenim Kvirinom, s jedne strane, Cerera i Telus sa druge 
strane, bučno su obznanili da se ne nadmeću, da žele da sarađuju svako 
prema svojim mogućnostima na dobrobit Rima. Godine 296, četiri godine 
pošto su, Ogulnijskim zakonom, plebejci uvedeni u kolegijum pontifika i 
kolegijum augura, svaki od ova dva reda je priložio, u zaplenjenoj robi, 
velike darove onima među tim različitim bogovima koji su se njega ticali. 
Na zahvalnost bogova nije se dugo čekalo: svi su se javili, jedan za drugim, 
već 295, u jednoj teškoj bici, pomažući Rimljanima prema trenutnim okol- 
nostima. Pred samu bitku, jedan vuk, oteravši srnu u neprijateljske redove, 
kreće ka rimskoj vojsci: jedan od antesignani uzvikuje da je taj uictor 
Martius lupus znamenje koje su uputili Mars 1 osnivač, Romul. Zatim, na 
levom krilu, plebejski konzul P. Decije Mus, koji se bori sa Galima, više 


25 »L'idćologie des trois fonctions dans quelques crises de l'histoire romaine«, Lat. 17, 
1958, str. 429—446. d 

naprasit nego spretan, loše započinje bitku; tada zavetuje, sebe 1 neprijatelj- 
sku vojsku, boginji Zemlji, Telus, nerazdvojnoj družbenici Cererinoj, i Ma- 
nima; situacija se odmah popravlja i vrhovni sveštenik može da uzvikne 
uicisse Romanos, defunctos consulis fato. Najzad, na desnom krilu, patricij- 
ski konzul K. Fabije, pošto je iznurio svoje protivnike Samnićane, posvećuje 
hram i neprijateljsko oružje Jupiteru Viktoru i uspeva da se dočepa njihovog 
logora bez mnogo muke, posle pogibije njihovog generala u smrtonosnom 
podvigu. To je lep doprinos bogova rimskoj »pobedi«!“ 

Najzad, ako su patriciji rado, upadljivo, prisvojili Jupitera, čini se iz- 
vesnim da ga plebejci nikada nisu smatrali neprijateljskim bogom, već pre 
sudijom koga je valjalo ubediti, pridobiti za svoju stvar: pošto je plebs u 
pravu, kako bi bog prava mogao smatrati da on nije u pravu? Ne mogu 
ništa bolje da uradim nego da navedem izvanredno izlaganje Anrija Le 
Bonjeka?", koji razvija jedno tačno zapažanje Zana Bajea*. U pitanju je sam 
početak suparništva između dva reda, leges sacratae (494, 449) čija je svrha 
bila da pruže zaštitu plebejskim vođama, tribunima i edilima, pre nego što 
su ovi priznati kao državni magistrati: ko god zlostavlja, ubije ili naruči 
ubistvo nekog plebejskog tribuna, taj je sacer i može biti nekažnjeno ubijen. 
Između formula Dionisija iz Halikarnasa (6, 89, 3 za prvi lex) 1 Tita Livija 
(3, 55, 6—7, za drugi), postoji značajna razlika: 


Ž. Baje je uporedio tekstove dvojice istoričara: Dionisijev sveti zakon »do- 
suđuje krivcu jednu sacratio bez specifikacije božanstva i zaplenu imovine u korist 
Cerere«; zakon Tita Livija »posvećuje glavu krivca Jupiteru, a njegovu imovinu 
Cereri, Liberu i Liberi«. Prva formula je svakako najstarija. »A skloni smo da u 
drugoj otkrijemo trag pravog sporazuma između dve strane rimskog stanovništva, 
gde je Jupiter bog patricija, kao što je Cerera plebejsko božanstvo. Ne zaboravljajući, 
medutim da je plebs upravo Jupiteru posvetio, kažu, Sveto brdo, kada ga je napustio 
da bi se vratio u Rim posle svog prvog odlaska«?. Ova uzdržanost je po našem 
mišljenju značajna; ona uspešno ublažava suviše uprošćenu formulu koja određuje 
Jupitera kao »patricijskog boga«9. Čak i ako prihvatimo da je to posvećivanje 
Svetog brega Jupiteru »kasnija dopuna predanja«, što nije sigurno*!, ipak ostaje da 
su Plebejske igre priređivane u čast Jupitera i da su bez sumnje bile starije nego što 
se obično misli; uz to, obred epulum Jouis »kao da je, u početku, bio sastavni deo 
plebejskih igara, a ne velikih septembarskih igara«. Tako naslućujemo da su i 
plebejci, od samoga početka, obožavali Jupitera, što je uostalom sasvim prirodno s 
obzirom na rasprostranjenost velikog indoevropskog boga kod italskih naroda: ne 
može se tvrditi da je plebs poznavao samo htonske bogove, čak i ako su oni imali 


26 Dole, str. 260—261; »La bataille de Sentinum, remarques sur la fabrication de lhi- 
stoire romaine«, Annales, Économies, Sociétés, Civilisations 7, 1952, str. 145—154: uneto, uz 
velike izmene, u IR. str. 179—194. Victoria, Salus P. R. biće kasnije i božanstva iz Jupiterove 
grupe. Drugo shvatanje u: J. Bayet, »L'étrange omen de Sentinum«, Coll. Lar. 58 (Hommages 
à A. Grenier), 1962, str. 244—256. 

27 Le culte de Cérés à Rome, 1958, str. 347. 

28 Tit Livije, izd. G. Budé, sv. III. 1942. Dodatak V, str. 145—153. 

29 Dion. 6, 90, I; Fest. str. 414 L2 (s. v. Sacer mons): discedentes Joui consecrauerunt. 


30 Upor. A. Piganiol, Histoire de Rome?, 1962 (= 1939), str. 46: »Sa stanovišta religije, 


plebejci su poklonici boginje zemlje, Cerere, a patricije boga neba, Jupitera«. 
31 Bayet. l. c., str. 153, n. 3, koji tu vidi samo jednu mogućnost. 

glavnu ulogu u religiji. Smatramo dakle da, u formuli iz svetog zakona prema Titu 
Liviju, Jupiter zauzima glavno mesto zato što je on vrhovni jemac koga prepoznaju 
i plebs i patricijat. Plebejska trijada se zadovoljava materijalnom ispravkom i krivac 
joj nije posvećen. Plebs je prihvatio tu kompromisnu formulu zato što je njegova 
boginja mogla bez poniženja da pusti ispred sebe Jupitera, vrhovnog boga cele 
zajednice??. 


Da li uvođenje kulta Jupitera Viktora, godine 295, na bojnom polju kod 
Sentina, označava proširivanje nadležnosti toga boga na područje rata? To 
se može pomisliti. Okolnosti se, međutim, mogu uporediti u jednoj bitnoj 
stvari sa okolnostima u kojima je, naredne godine, nastao kult Jupitera 
Statora: patricijski konzul daje zavet Jupiteru Viktoru, doduše ne u panici, 
kako bi je bog nekim čudom preneo na neprijatelja, niti čak, kao što je 
uobičajeno, u odsudnom trenutku, in ipso discrimine; on to čini kada je bitka 
praktično dobijena 1 kada samo treba dokrajčiti neprijatelja; međutim, u 
mističnom pogledu, trenutak je kritičan; Fabije je tek saznao za deuotio i za 
smrt svoga kolege 1 sav teret, sve prednosti vrhovnog zapovedništva sručuju 
se na njegovu glavu (Liv. 10, 29, 12—17): nije li prirodno da se on okrene 
bogu poglavara? Dve godine kasnije, prema predanju, jedan drugi patricijski 
konzul, L. Papirije Kursor, isto tako daje zavet Jupiteru Victoru, i to u bici 
koja nije ništa manje slavna: onoj u kojoj on prkosi svetim borcima, sam- 
nitskoj legio linteata: ali nije li to bilo upravo zato što se ta strašna legio, 
obredima i užasnim kletvama za koje je on saznao od jednog prebega, 
zavetovala samnitskom Jupiteru (ibid. 38, 3—12) na način koji se nije 
mogao dopasti bogu, nefando sacro, mixta hominum pecudumque caede 
(ibid. 39, 16)? Zanimljiv je oblik Papirijeve molbe (ibid. 42, 6—7): 


Kažu da nikada general na bojnom polju nije izgledao veseliji od Papirija, bilo 
zato što je takva bila njegova priroda, bilo zato Sto se osećao sigurnim u svoj uspeh. 
Sama ta duševna čvrstina ispoljila se kada nije dozvolio da ga sumnjive auspicije 
odvrate od boja. U odsudnom trenutku, kada se obično posvećuju hramovi besmrtnim 
bogovima, on se zavetovao da će, ako pobedi neprijateljske legije, pre nego što 
popije vino, Jupiteru Viktoru poslužiti čašicu mednog vina. Ovaj zavet bogovi su 
prihvatili 1 auspicije su postale povoljne. | 


Da li se veseli Papirije sećao da je Jupiter, pokrovitelj svih praznika 
vina, omogućio Eneji, kada mu je ovaj obećao vino iz Lacija, da pobedi 
protivnika za koga Vergilije, koji uostalom sledi drugu varijantu (Aen. 8, 
483—488), kaže da je bio strašno nečovečan (infandas caedes; mortua... 
iungebat corpora uiuis)? | 


Kada se u Jupiterovu evoluciju, koja je lagana i ograničena, umešao: 


uticaj Zevsa? Veoma rano ako je, kao što se može pomisliti, misao o 
kapitolskoj trijadi došla iz Grčke etrurskim kanalom% i ako su, već tada, 
njegove saradnice Junona i Minerva zamišljane po uzoru na Heru i Atenu 


32 Godine 202. (Liv. 34, 39, 8), plebejski edili posvećuju, na ime globe, tri statue u 
hramu na Kapitolu, prilikom plebejskih igara. 
33 Dole, drugi deo, pogl. I. 4; Etrurci često povezuju tri boga u jednom svetilištu. 

Polias. Ali, čak i u tom slučaju, ona nije bila duboka. Ona će se ispoljiti 
kasnije, i bez velikog uticaja na kult, kada Jupiter i Junona budu postali 
bračni par; još kasnije, kada se na državne auspicia bude nadovezao pojam 
fatum, fataš“, koji svakako nije rimski, a sa kojim će se Jupiter naći u istoj 
dvosmislenoj vezi — izvor proročanstava, podređen proročanstvima — kao 
Zevs sa uoipa, eiuapućvn. Ali, to pre pripada književnosti. Uopštenije go- 
voreći, Jupiter se, za svoje dobro ili zlo, pretvorio u Zevsa pre svega u 
književnosti, i ako se Lukrecijeva dijalektička žestina, u šestoj knjizi (342— 
379), protiv ideje o bacaču groma može primeniti isto tako dobro i na 
rimskog boga kao i na grčkog, samo su ovome upućeni ironični stihovi 
druge knjige (633—639) na račun Jupiterovog »detinjstva«. Zasluga pesnika 
Avgustovog veka biće u tome što su često uspevali da sačuvaju, pod am- 
plifikacijama i proširenjima koje su preporučivali veliki prekomorski uzori, 
Jupiterovo nacionalno značenje i obeležje. m 
Čak i pre nego što su mu se pridružile dve boginje na Kapitolu, Jupiter 
nije bio jedini u svojoj veličanstvenoj vrhovnoj vlasti. Bilo da su bile u 
pitanju nezavisne boginje koje je on manje ili više upijao, ili vidovi koji su 
se od njega manje ili više odvojili, u svakom slučaju na njegovom nivou 
ga je okruživalo više božanskih bića, koja su ocrtavala strukture. Prvo 
božanstva dobre vere. Na jedno od njih, Dija Fidija, boga date reči, već smo 
ukazali. Iz istog pojma proizlazi jedan personifikovani pojam, Fides, za koju 
je. sredinom III veka, A. Atilije Katalan podigao hram na Kapitolu, sasvim 
blizu hrama Jupitera O. M. Tu su, kao što smo videli, u klasično doba, 
flamines maiores jedan put godišnje prinosili žrtvu, 1 starost toga obreda 
teško je osporiti: prvo zato što sadrži uputstva sa drevnom simbolikom. 
Visova (str. 133—134), dakle, s pravom smatra da je hram koji je posvetio 
Atilije, kao što se više puta događalo, zamenio, sa ili bez promene mesta, 
neku stariju kapelu. Sto se tiče poricanja same mogućnosti postojanja per- 
sonifikovanog apstraktnog imena u najstarijim rimskim vremenima, to je 
samo jedan oblik primitivističkog postulata. Kako osporiti toj grani Indoe- 
vropljana, tako snalažljivoj u pravničkom umovanju, običaj koji je veoma 
rasprostranjen u Rigvedi i u Avesti kao 1 u Grčkoj, kao iu Skandinaviji i 
Irskoj pre pojave hrišćanstva? U svim ovim oblastima, još u najstarijim 
dokumentima, značajna božanstva nisu ništa drugo?“ | 
Kada je kraljevska istorija ustanovljena u svom konačnom obliku, Fides 
je u njoj dobila važnu ulogu: postala je omiljena boginja Nume, koji je, 
kako kaže Vergilije, uveo sacra i leges. Romulova i Numina vladavina 
shvaćene su kao dva krila diptiha, kao dokaz za jedan od dva tipa, za jedno 
od dva podjednako nužna, ali suprotna područja vrhovne vlasti: Romul je 
mladi polubog, neobuzdan, izumitelj, silovit, bez mnogo obzira, izložen 
iskušenjima tiranije: Numa je čovekoljubivi starac, umeren, organizator, mi- 
roljubiv, koji vodi računa o redu i zakonitosti. No, sa Romulom, bog koji 
vodi igru i koji prima — sam — počasti od kralja jeste Jupiter, Jupiter iz 
auspicija, Feretrije, Stator, to jest Jupiter sa nadleZnostima koje ga izjedna- 


*4 Vid. dole, »Ideološke novine«. 
35 Gore, »Drevna trijada: činjenice«. 
36 Dole, »Personifikovane apstrakcije«. 

čavaju sa stvaralačkim ili nasilničkim tipom samoga Romula; Numine sklo- 
nosti usmerene su u drugom pravcu: »Nema uzvišenijeg, svetijeg osećanja 
od dobre vere, kaže Dionisije iz Halikarnasa (2, 75, 2—4), pa ipak njoj nije 
bio posvećen ni zvaničan ni privatan kult: svestan te istine, Numa, prvi 
među ljudima, sagradio je svetilište za Fides Publica i uveo je javna prino- 
šenja žrtvi u njenu čast na isti način kao i u čast drugih božanstava«. 

Ovaj diptih o prvim kraljevima nije nastao ni iz čega. Iako tu očigledno 
ne treba tražiti istoriju, on izražava dvostruko shvatanje »prve funkcije« koje 
nalazimo u teologiji ili legendi većine indoevropskih naroda i koje se, dobro 
shvaćeno, moralo zadržati u Rimu dovoljno dugo da bi se uključilo, kao i 
toliki drugi delovi tradicionalne ideologije, u analistički roman?: za vedsku 
Indiju naročito, dvostruko delovanje vrhovne vlasti je osnovno i svodi se na 
povezivanje dva antitetička i komplementarna boga, Varune, boga koji je 
silovit, uznemirujući, čak i kao čuvar date reči, i Mitre, personifikovanog 
ugovora. Tipološki paraleljzam Romula i Varune, Nume i Mitre, mogao se 
uočiti u jednoj značajnoj pojedinosti, kao uostalom i paralelizam između 
trećega kralja, Tula Hostilija, i boga »drugog nivoa«, borca Indre. Ova stara 
uzglobljenost, a pre svega razlikovanje stvaralačkog i često nasilničkog de- 
lovanja vrhovne vlasti, čak i u ime dobra, čak i u odbrani pravde, od 
delovanja vrhovne vlasti koja ostaje u okvirima reda i ugovora, može navesti 
na misao da su Jupiter i Dije Fidije u početku bili različiti. 

Jedan drugi vid Dija Fidija — blistavi vid, Dije — nalazi svoju anti- 
tezu, to jest svoju dopunu, u jednom gotovo nepoznatom bogu, Sumanu, za 
koga se u odnosu na Jupitera postavlja isto pitanje evolucije kao i za Fidija, 
jer natpisi pominju »Jupitera Sumana«: da li je to jedan vid Jupitera, koji 
je zatim manje ili više odvojen od velikog boga, ili pak bog koji je različit 
od Jupitera, a koji se zatim manje ili više sa njim stopio? On je u svakom 
slučaju bog koga valja umiriti posle noćnih munja (Paul. str. 188 L?), pošto 
dnevne pripadaju Jupiteru, a bez sumnje i Diju Fidiju^$. Smatralo se, prema 
jednom Plinijevom tekstu (N. H. 2, 138), koji ipak ne nameće takvo tuma- 
čenje, da Suman potiče iz etrurske lekarske veštine. U svakom slučaju, 
njegovo ime, koje znači »noćnik«, nije stranog porekla, kao što su neki 
tvrdili: sastavljeno od sub 1 od mane, ono je, paralelno običnoj imenici koja 
označava noć na jermenskom c'-ayg, sastavljenoj od c' »do« i ayg »zora« 
[kao što c'erek (dan) doslovno znači »do večeri, erek«]; s druge strane, 
antiteza »dan-noć« jedna je od onih koje vedska religija primenjuje upravo 
na par Mitra-Varuna. 


Jedna druga skupina u kojoj se nalazi Jupiter ima sasvim drugačiji 
smisao: u njegovom kapitolskom hramu, smeštena su dva božanstva drugog 
reda, Juventas i Termin. Jedna legenda (Dion. 3, 69, 5—6; itd.; ponekad se 


37 To je tema moje knjige Mitra-Varuna, essai sur deux représentations indo-européen- 
nes de la souveraineté, 1940; 2. izd., 1948; u pripremi je novo. sasvim prerađeno izdanje. 

38 Upor. verovatno namerno povezivanje reči Summanus (kao imena oslobodenog roba) 
i somniare u Plaut. Curc., 546. 

39 O bogu Sumanu, vid. ME. III, str. 147—150, gde se raspravlja o A. L. Prosdocimi, 
»Etimologie di teonimi, Venilia. Summanus, Vacuna«, Studi linguistici in on. di Vittore Pisani, 
1969. str. 777—802. 

pominje samo jedno od božanstava drugoga reda) kaže da su se, posle 
rasvećenja božanstava sa Kapitola, kako bi se tu sagradio hram Jupiteru O. 
M., sva poslušno povukla, osim ova dva“, čije su kapele stoga morale ostati 
u novoj zgradi; ova tvrdoglavost je ličila na dobar znak: ona je obezbeđivala 
Rimu, kako se govorilo, večnu mladost na njegovom tlu — sve dok, kasnije, 
predskazanje boga Termina, koji se smelo vratio, nije navestilo Rimu, pre- 
stonici sveta, neograničenu vlast. Ovoj skupini je osporavana starost, a po- 
nekad 1 autentičnost. 

Juventas je, prema nekim autorima, samo prevod grčke Hebe i postala 
je rimska boginja tek prilikom jednog lektisternija i jedne supplicatio, pri- 
redenih 218. godine »Herkulu i boginji Juventas« (Liv. 21, 62, 9); iz nekog 
nerazumljivog razloga, ona je tada uvedena u hram Jupitera O. M. Zaista je 
teško prihvatiti da je, tada, neka neprirodna i tuda boginja bila smeštena na 
tome mestu, i to bi značilo suviše potcenjivati ono na šta su antikvari ukazali 
u toj božanskoj personifikaciji koja je, u oblicima kao što su Juuentus, 
Juuentas ili, očigledno arhaičnom, Juuenta, bila boginja iuuenes, noui togati. 
Starosne grupe su svakako igrale važnu ulogu u najstarijoj rimskoj organi- 
zaciji 1 ostaje uočljivo (Wiss., str. 135) 1. da je svaki mladić prilikom 
oblačenja muške toge morao da »ode na Kapitol«, kod Jupitera (Serv. Ecl. 
4, 50) koji na natpisima dobija zvanje Jupitera Juventusa; 2. da je, prema 
analistici (Piso u Dion. 4, 15, 5), Servije Tulije, utemeljivač celokupne 
društvene organizacije, odredio svakome mladiću koji stupa u red muškaraca 
da stavi metalni novčić u stablo boginje mladosti. To je možda jedan Jupi- 
terov vid, koji se kasnije odvojio od njega; ali ne i zakasneli uljez: te obrede 
nije donela Heba“. 

Sto se tiče Termina, neki su primetili da u staro vreme nije postojao 
ni Terminov žrtvenik ni bog Termin, nego samo kult granica, granica pri- 
vatnih imanja, i da nije verovatno da je ikada na Kapitolu bilo privatno 
imanje: prema tome na tome brdu Terminov kult nije mogao postojati pre 
kulta Jupitera O. M. Svakako, ali to opovrgava samo legendu o tvrdoglavim 
bogovima, a ne i staru vezu između međe i Jupitera, koji se u jednom 
c u ager Ravennas, do sada jedinom, naziva »Juppiter Ter.« (CIL. XI, 

U stvari, istovremeno povezivanje boginje Juventas i Termina sa Jupi- 
terom ima nekog smisla, koji se može odrediti uporedivanjem indoiranskih 
&njenica?. Na najvišem nivou, pored dva velika boga, Varune i Mitre, ali 
tešnje povezani sa Mitrom, postoje dva »vrhovna boga drugog reda«, Arja- 
man i Bhaga, prvi zaštitnik ljudi, arijaca, »Arya«, kao graditelja društva, 


^0 Sv. Avgustin, Ciu. D. 4, 23, koji bez ustezanja krivotvori Varona (upor. gore, str. 181, 
n. 2), dodaje trećeg boga: Marsa! Naravno, Marsova upornost ima smisla: Rimljani, gens 
Martia, nikada nikome neće prepustiti rimsko tle. M. U. Scholz (op. cit. dole. str. 215, n. 1; 
str. 20—22) pripisao je Varonu maštariju Sv. Avgustina: za njega, na osnovu samo ovoga 
npo dnd je imao, od samog nastanka Rima, svetilište na Kapitolu (upor. dole, str. 217, n. 

Qd „n. 2). ' 

^! Jedan templum Juuentatis, koji je konzul M. Livije Salinator (boreći se protiv Hazdru- 
bala) podigao kao zavetni dar, osvećen je 191. godine (Liv. 35, 36, 5). 

42 DIE. gl. II (»Les dieux souverains«), str. 40—78; sliku na str. 42 treba doterati: vid. 
rai pon Los dioses de los Indocuropeos (Barselona), 1970, str. 40—41. i ME. I, str. 

drugi personifikovani »deo«, zaštitnik pravilne raspodele dobara u društvu; 
Zaratustrine transpozicije potvrđuju starost strukture, čije je značenje jasno: 
veliki vrhovni bog sa dva pomoćnika, od kojih se jedan bavi osobama koje 
sačinjavaju društvo, a drugi dobrima koja one dele. Takvo je bilo, pre nego 
što se proširilo, značenje pojmova iuuentas i terminus: prvi, koji je perso- 
nifikovan, nadzire ulazak ljudi u društvo i sve ih štiti dok su u godinama 
od značaja za državu, iuvenes, iuuiores; drugi, personifikovan ili ne perso- 
nifikovan, štiti ili označava podelu imovine, ne više pokretne (uglavnom 
stada), kao u slučaju Bhage, nego zemljišne, kao što je i normalno u društvu 
koje je konačno sedelačko. Moguće je da su ove dve nadležnosti vrhovne 
vlasti dale povoda prvo za dva Jupiterova »vida«, koja su se zatim, isto 
tako, odvojila od boga. Ali homologija indoiranskih činjenica navodi na 
misao da je pojmovna analiza stara, prekapitolska, i da je Jupiter doneo sa 
sobom, na konačno mesto svog glavnog kulta, dva izraza svoje prirode, dva 
načina svoga delovanja koja su isto tako stara kao i on sam. Sto se tiče 
legende o tvrdoglavim bogovima, ona je mogla nastati, kao i legenda o 
ljudskoj glavi, kada su Rimljani počeli da traže od Jupitera velika obećanja, 
a ubrzo zatim i obećanja koja se tiču carske vlasti, što nije bilo sadržano u 
njegovoj misiji u vreme palatinskih sela; Juventas i Termin su tada označa- 
vali, potvrđivali nešto drugo a ne ono što je sadržavao njihov opis: mladost 
kada je u pitanju Rim, i postojanost (Dion. 3, 69), firma omnia et aeterna 
(Florus, I, 7, 9), kako sam Jupiter kaže Veneri u lepom uvodu iz Eneide (I, 
278—279), u onom govoru u kome je važna svaka reč i u kome se uočavaju 
i druge strukture (prekapitolska trijada: Jupiter koji govori, Mars 274, Kvirin 
292; kapitolski par Jupiter i Junona 279): 


His ego nec metas rerum nec tempora pono, 
imperium sine fine dedi... 


Uostalom, ako je još od svojih skromnih početaka, međa bila oznaka 
prava koje je često proizlazilo iz nekog ugovora i tako potvrđivala ljudske 
odnose među susedima, kako to da njena religija nije potpadala pod »prvu 
funkciju«? Ona je samo poseban slučaj religije Dobre Vere, i to su dobro 
znali Rimljani koji su Numi kao omiljeno božanstvo pripisivali čas Termina, 
čas i jedno i drugo. U 16. poglavlju Numinog života, nije izražena istorija, 
nego izvorna rimska ideologija: 


. Kažu da je on bio prvi, piše Plutarh, koji je sagradio hram boginji Fides i 
Terminu. Učio je Rimljane da je najveća zakletva koju mogu dati, i koju oni i danas 
daju, zakletva boginjom Fides. Što se Termina tiče, koji je Granica, oni mu prinose 
žrtvu na poljskim međama, u javnom kultu i u privatnom kultu... On je bio i onaj 


koji je omeđavao rimsku teritoriju. Romul nije hteo to da učini, pošto bi, odmera- 


vajući svoj posed, ujedno priznao da on zadire u tud posed, jer je granica mesto 
koje, ako ga poštujemo, sadrži moć a, ako ga povredimo, svedoči o nepravdi... 


Bilo je prirodno da granica, koja je »u neku ruku zvanični predstavnik 
svih kamena međaša« (Late), bude postavljena u hramu koji je čuvar pravde 
i dobre vere; bilo je isto tako prirodno da jedan javni praznik, Terminalia 
od 23. februara, koji je svetkovan kod šestog miljokaza Laurentinskog puta 

(Ov. F. 2, 679), možda tamo gde se nekada završavao ager Romanus, 
poštuje taj važan simbol ljudskih odnosa. Cak i u privatnim kultovima koji 
su se održavali toga dana, a koje lepo opisuje Ovidije, dolazi do izražaja 
ugovorni vid, prijateljstvo koje je stvorilo i održavalo poštovanje prava: 
susedi usklađuju svoje pokrete, sastaju se, radosno učestvuju u dobrobiti 
Mede: »Dva gospodara polja ovenčavaju te svaki sa svoje strane, svaki ti 
donosi po jedan venac, svaki po jedan sveti kolača (F. 2, 643—644), i posle 
seoskih ponuda (pšenica, med, vino, jagnjeća ili praseća krv...), »susedi se 
jednostavno sastaju, priređuju pir i pevaju ti hvale, o Terminu: ti si onaj 
koji omeđava narode, gradove, prostrana kraljevstva; bez tebe bi cela teri- 
torija bila predmet spora...« (657—660). Kao ni Jupiter, pokrovitelj istin- 
skog prava, duh međe nije litigiosust. 

Većina dokumenata koji obaveštavaju o Jupiteru drugih italskih naroda 
iz vremena su kada rimska dominacija nije ostavljala vrhovnom bogu po- 
beđenih drugog izbora nego da postane jedan vid rimskog Jupitera“ ili da 
se svede na neko ograničeno zanimanje, na neki drugorazredni oblik svoje 
, nekadašnje funkcije. Osim toga, na malo je od tih lokalnih Jupitera ukazano 
na način koji je dovoljno jasan da bi se mogao proceniti njihov božanski 
vid: tako, uprkos velikom oštroumlju, nije otkriveno šta je za lavinijskog 
Jupitera značila, sama po sebi nejasna, reč /ndigest, i, barem kod učenjaka, 
izjednačavanje sa Enejom. Međutim, nekoliko nadimaka podseća na titule 
ili funkcije koje su u Rimu poznate: Praestes u Tiburu, Maius (upor. Mai- 
estas) u Tuskulu; Liber, naročito u Furfu (Sabelci); u oskijskoj zemlji Lu- 
cetius, Luvfreis (gen.) »Liberi«, Regaturei (dat.) bez sumnje »Rectori«. Vol- 
štanski Jupiter Anxurus predstavljen je bez brade“, kako sedi na prestolu, 
sa skiptrom u ruci. Arcanus iz Preneste na čudesan način je saopštavao 
gradu »proročanstva« prema kojima se upravljao u svojim postupcima. Um- 
brijski obrednik iz Iguvija dovoljno dokazuje prvenstvo koje ima Jou- u 
teologiji i u kultu. Ali je najzanimljiviji, zato što ga je Rim veoma rano 
prisvojio 1 što je nastavio da igra, u senci Kapitola, značajnu ulogu, Jupiter 
Latiaris, bog koji je antiquissimus (Serv., Aen. 12, 135) 1 koji je poštovan 
na brežuljcima Albe“. Jedna od prvih stvari koje su činili novi konzuli bilo 
je da mu prinesu žrtvu (sacrum in monte: Liv. 21, 63, 5; itd.) a, svetkovane 
uz učešće svih gradova u Laciju, feriae Latinae su svake godine pokazivale 
da je Rim nesumnjivo, i konačno, naslednik raznih konfederacija i hegemo- 
nija koje se naziru pod prvim odsjajima istorije. 


^5 A. Magdelain, REL. 40, 1962, str. 224—227, podvukao je jedan drugi vid Terminalija, 
à time i Termina: njihovo konkluzivno, »terminalno« znacenje. u kalendarskom vremenu. 

^* C. Koch. Der rómische Juppiter, 1937, suprotstavlja medutim italskog i rimskog 
Jupitera. — Pri sadašnjem stanju dokumentacije, ne može se ništa pouzdano reći o Vedius, 
Veiouis, uprkos drugom članu, ova složenica označava boga koji nije jupiterski; stari su često 
videli u njemu htonsko božanstvo; ali šta je on bio pre interpretationes graecae? V. E. Polome. 
»Veiovis = Vofiono-?«, Coll., Lat. 23 (= Hommages à Max Niedermann), 1956, str. 274—285. 
| Latte, str. 81 i n. 3. Za njegov hram, vid. A. M. Colini, // tempio di Veiove, 1943; Lugli, 
RA. str. 39—42. 

45 Ali ova Servijeva oznaka, Aen, 7, 799, verovatno počiva samo na grčkoj igri reči 
đvev, čvpov, »bez sečiva«. 

^6 Bibliografija o tome bogu je zamašna, a ocena koju su o njoj dali različiti autori zavisi 
od njihovog shvatanja najstarijih odnosa između Rima i Latina. Vid. Catalano, SSR. str. 
170—175, sa beleškama. 

IV 


MARS 


U svim razdobljima koja su nam dostupna, po opštem mišljenju Rim- 
ljana rat je bio oblast kojom je upravljao Mauors-Mars. Neki moderni 
izučavaoci počeli su da sitničare: treba li reći »bog rata« ili »bog ratnika«, 
ili »ratnički bog«? Da li u antici zaista postoje čisti »bogovi rata«, »ratnički 
bogovi« koji su samo to? Leksički sporovi ostavljaju netaknutim utisak koji 
se dobija iz ogromnog dosijea. Od kada su podrobna istraživanja Vilhelma 
Manharta o evropskom folkloru, gotovo pre jednog veka, otvorila puteve 
jednoj mnogo manje strogoj agrarnoj mitologiji, a, kod: sledbenika toga 
učitelja, čak i nekoj vrsti agresivnog »panagrarizma«, došlo je do mnogo 
većih rasprava: nije li u početku Mars bio veliki omnivalentni bog, zemljo- 
radnički koliko i ratnički, ili čak više zemljoradnički nego ratnički? Latinisti 
su se podelili: pre šezdeset godina, Georg Visova je odlučno tvrdio da je 
Mars ratnički bog nasuprot Vilhelmu Rošeru, Hermanu Uzeneru, i naročito 
Alfredu fon Domaševskom, a danas imamo zadovoljstvo da vidimo kako 
Kurt Late (str. 114, n. 4) odbija, u istom smislu, najnovije predloge jednoga 
Herberta Dž. Rouza koji su, da bi uneli još veću zabunu, tu umešali i lov. 
Ova neslaganja bila su veoma korisna:' Možda metode koje su redom pri- 
menjivane na izučavanje rimske religije upravo na »agrarnom Marsu« naj- 
bolje pokazuju svoju snagu ili svoju slabost. 


Kalendar kao i verska topografija, književnost kao 1 natpisi, legenda za 
prve vekove a istorija za poslednje, daju obilje dokaza o suštinskoj poveza- 
nosti Marsa 1 rata. | am MM 

Ciklus njegovih praznika deli se na dve grupe, od kojih jedna otvara 
(mesec mart i malo šire), a druga zatvara (mesec oktobar) sezonu rata: u 
proleće, to su Ecurria (Equirria)? sa trkama na Marsovom polju (27. febru- 

! Nedavno objavljena knjiga: Udo W. Scholz, Studien zum altitalischen und altromischen 


Marskult und Marsmythos, 1970, primenjuje metodu koja je nespojiva sa onom koju ovde 
sledimo. Usput ću ukazati samo na neka od naših neslaganja (str. 210. n. 2, str. 217, n. 1: str. 


230. n. 3; str. 290, n. 2). | 
2 O ovoj reči, vid. J. Loicq, »Le témoignage de Varron sur les Ecurria«, Lat. 33, 1964, 


str. 491 —501. 

ara i 14. marta), lustracija oruZja — Quinquatrus (19. marta) 1 lustracija 
truba — Tubilustrium (23. marta, 23. maja); u oktobru, Zrtvovanje konja 
(Equus October) na dan ida 1 lustracija oružja 19, čemu svakako treba dodati 
tigillum sororium,? na dan kalenda, obred koji se objašnjava legendom o 
mladom Horaciju, tipu ratnika koji se podvrgava čišćenju posle potrebnog 
ili nepotrebnog nasilja u ratu. 

Sve dok Avgust nije podigao dva hrama Marsu Osvetniku, koji je 
osvetio Cezara i insignije koje su uzeli Parti, Marsova svetilišta su se 
upravljala prema izričito formulisanom pravilu: kao neka vrsta. stražara, on 
ima svoje mesto ne u gradu, gde mora da vlada mir, gde naoružane trupe 
ne ulaze, nego izvan bedema, na pragu onoga što se naziva Wildnis, a što 
nije, ma šta se govorilo,“ njegovo područje, ali iz koga dolaze opasnosti, a 
pre svega naoružani neprijatelj. Tu je, na polju koje nosi njegovo ime, jedan 
veoma stari žrtvenik, ara Martis in campo, kome je kasnije, godine 138, 
verovatno pridodat hram, kao ispunjenje zaveta D. Junija Bruta Kalaika. Tu 
je 1 čuveni templum Martis extra portam Capenam, u čijoj se blizini saku- 
pljala vojska za ratne operacije na jugu Rima (Liv. 7, 23, 3) i iz koga je 
polazila velika obredna povorka konjanika, transuectio equitum, čiji je sjaj 
oduševio Dionisija iz Halikarnasa (6, 13, 4). Hram ispred Kapenskih vrata 
jedno je od onih rimskih svetilišta koja su imala najduži vek: osvećen 
početkom IV veka pre nove ere od strane duumvira T. Kvincija kao ispu- 
njenje zaveta datog za vreme galske drame, trajao je duže od osam stotina 
godina: verovatno ga je srušio car Honorije, kada je popravljao Aurelijev 
zid na račun susednih zgrada, i smatra se da mermerni blokovi koji su dodati 
prilikom rekonstrukcije Apijevih vrata potiču od tog starog svedoka rimske 
veličine... Sacrarium Martis u »kraljevoj kući« u Rimu, nije u suprotnosti 
sa pravilom spoljašnjosti: ono je samo skladište svetih predmeta koji se 
vezuju za rat i daju povoda za nekoliko obreda, i, u toj sintezi svih funkcija 
kakvu mora predstavljati »kraljeva kuća«, bilo je potrebno da bude prisutna 
1 ratnička funkcija. 

Ovi sveti predmeti iz »kraljeve kuće« kao i usluge koje Rimljani od 
njih očekuju sasvim su ratnički: Marsovi štitovi i koplja ili koplje (verovatno 
koplje koje je u najstarije vreme predstavljalo Marsa, »koplje zvano Mars«) 
koje bi vrhovni zapovednik dodirnuo pre nego što će preuzeti komandu, 
govoreći »Mars uigila«. 

Invokacije pontifika dodavale su mnogim muškim božanstvima ženska 
bića, personifikovane apstrakcije koje bi, u nekoj živopisnoj mitologiji, bile 
njihove supruge, i koje su, u nekoliko slučajeva, to unapređenje na kraju i 


3 O neobičnoj transformaciji sororius, »sestrin«, u pridev koji znači su doba bubrenja, 
puberteta« (H. J. Rose), vid. gore, str. 66, no. 1. 

^ Latte, ARW. 24, 1926, str. 250—251. 

5 U. Scholz, Marskult... (gore, str. 215, n. 1), str. 27—31, govori o sacrarium Martis u 
»kraljevoj kući« kao o hramu i tu vidi jedan od tri dokaza da je Mars, u staro doba, imao svoj 
kult u samom gradu (ostala dva su: Marsov kult koji je po mišljenju svetog Avgustina uveo 
Romul na Kapitolu, gore, str. 181, n. 2 i 210, n. 2; Capitolium Vetus na Kvirinalu, kako ga 
taj autor tumači, dole, str. 290, n. 2), imao svoj kult u samom gradu. Ali ovaj sacrarium ima 
sasvim drugu namenu, koju sam detaljno proučio u ME. II, str. 364—371. 

dobile. Na listi koju je naveo Aulo Gelije (13, 23, 2), Nerio i Moles isto 
su tako povezane sa Marsom. Moles, koje su epigrafski potvrđene, bez 
sumnje upućuju na pokretne »gromade« (moles) koje rat pomera s mesta 
(moliri). Ako ostavimo po strani pridev iz glosara nerosus, ime Nerio je u 
latinskom jedini ostatak termina *ner- koji je, sudeći po indoiranskoj a isto 
tako i umbrijskoj upotrebi, u indoevropskom bio suprotan terminu *uiro- 
kao što je čovek posmatran u svom junačkom »moralu« suprotan čoveku 
koji proizvodi, koji stvara, koji je stvoren, koji je rob, čoveku shvaćenom 
kao demografski ili ekonomski element"; to drevno ime, koje bi se međutim 
u klasičnom latinskom prevelo otprilike kao uirtus, pošto je uir nosilo stara 
značenja iščezlog *ner, podseća na vedsko narya, koje se razlikuje od virya. 
Ono dakle smešta Marsa u oblast koja je, kod Indoiranaca, dala ime boga 
koji je njegov homolog, Indra (*onro-), »junački«. Analiza uslova, činilaca 
uspeha u borbi koje predstavljaju Moles i Nerio nalazi se u skandinavskoj 
mitologiji koja Toru, Indrinom i Marsovom homologu, daje za sinove dva 
muška derivata apstrakcija, Magni i Módi: megin je u pravom smislu fizička 
snaga (čarobni pojas koji Toru daje neobičnu snagu u množini glasi megin- 
gjarđar) a módr je ratnički »bes« (na nemačkom »Wut«, pre nego »Mut«) 
kojim se uglavnom odlikuju Tor i njegovi uobičajeni protivnici, divovi 
(upor. Jótun-módr »divov bes«). 

Mars je glavni, a u staro vreme bez sumnje i jedini bog povezan sa 
starim italskim običajem uer sacrum, koji je produžavao, u središtu njihovog 
konačnog boravišta, običaj postepenog zauzimanja terena koje je odvelo 
Indoevropljane prilično daleko od njihove polazne tačke. U teškoj situaciji, 
neka ljudska grupa bi po verskom običaju donosila odluku da izbaci, da 
istera sa svoje teritorije pokoljenje koje se rađa, kada ovo odraste. Posle 
izvesnog vremena, Mars bi preuzimao brigu o odbačenoj deci, koja su bila 
samo obična rulja, sve dok ne bi osnovala, isterivanjem ili potčinjavanjem 
ranijih vlasnika, novu zajednicu sedelaca, 1 događalo se da ti sacrani budu 
predvođeni životinjama koje su njemu posvećene i koje postaju njihovi 
eponimi: tako je vuk (hirpus) predvodio Hirpine, detlić (picus) Picente, dok 
je ime Mamertina bilo izvedeno direktno iz njegovog. Od dva uporedna 
predanja o poreklu Rima, izgleda da jedno počiva na onom uer sacrum o 
kome drugo otvoreno govori. Prema ovom poslednjem, neki Sakrani koji su 
došli iz Reate oterali su starosedeoce Ligure 1 Sikule iz onoga što će kasnije 
postati Septimontij (Fest. str. 414 L2), a poznato je da prica koja je postala 
kanonska kaže da su Rim. osnovali Marsovi sinovi, koje je othranila vučica, 
a koji su svojevoljno otišli iz Albe. 

U ratu, Mars ima veze samo sa borbom. Ono što pravno proizlazi iz 
neprijateljstava pre indictio belli, ne tiče ga se: fecijali spadaju u Jupiterovu, 


6 Nema razloga da se u moles, u ovome značenju, vidi kopija grčkog uoloc. Kada Liv. 
10, 19, 19, piše fugant hostes, maiorem molem haud facile sustinentes quam cum qua manus 
conserere assueti fuerant, on govori latinskim koji ništa ne duguje grčkom. Videli smo, gore, 
str. 172, da Moles Martis vrlo dobro održava ravnotežu sa Virites Quirini. 

7 »ner- i uiro- dans les langues italiques«, REL. 31, 1953, str. 175—189; uneto u IR. 
str. 225—241. Nerio je povezana sa Marsom na jednom denaru Cn. Gelija, oko 146. godine 
stare ere, Mattingly, RC. str. 72 1 pl. XVI, 14. 

a ne njegovu nadležnost. On se čak i ne pominje prilikom utvrđivanja 
nepravde kojim fecijal započinje postupak i u kome se poziva na druga dva 
boga iz prvobitne trijade, Jupitera i Kvirina.* Ali, ako je istina da je koplje 
Marsov simbol, ovaj bog ulazi u igru, jedino on, na kraju procedure, kada 
fecijal, bez ikakvog prizivanja, oglasi početak ratnih sukoba bacajući u 
pravcu neprijateljske zemlje hastam ferratam aut sanguineam praeustam 
(Liv. I, 32, 12). Posle pobede, on je među bogovima quibus spolia hostium 
dicare ius fasque est (Liv. 45, 33, 2), ali čak 1 tu pobednički general 
zadržava veliku slobodu, a bogovi vezani za tehniku razaranja, Vulkan, Lua, 
nadmeću se za njegov izbor. Ovim napomenama ne protivreči činjenica da 
se, u samoj borbi, general često zavetuje jednom drugom bogu koji nije 
Mars, i koji je ponekad veoma udaljen od nejgovog tipa, da će mu prineti 
neku žrtvu, posvetiti neki hram ili neki kult u slučaju pobede, i da su ti 
zaveti retko upućeni samome Marsu. Borba i pobeda nisu isto, iako dobar 
pravac i dobro vođenje prve uslovljavaju drugu. Mars omogućava pobedu, 
on besni, saeuit, u rukama ili oružju boraca; on je doduše za Rim Mars 
pater, ali 1 Mars caecus, i shvatamo da general, da bi usmerio tu silu, u 
odsudnom trenutku bitke, in ipso discrimine, pridobija za još neizvestan 
ishod neko božanstvo koje je manje uključeno u omamljujuće pojedinosti 
akcije!" Ali, naravno, ta razlika nije i suprotnost, ı može se dogoditi da 
Mars prestane da bude slep i da sam privede kraju osvetu Rimljana. 

Takav je Mars. Treba reći da njegov tip više podseća na grčkog Areja 
sa kojim ga teolozi izjednačavaju nego na ratničke bogove Indoiranaca i 
Germana. Već je ukazano na jednu značajnu promenu: dok njegovim homo- 
lozima Indri i Toru pripada grom, on nije taj koji šalje grom nego Jupiter. 
Uporedo sa tim, on nema naturalistički vid; njegovo boravište, mesto njego- 
vog znamenja, nije atmosfera, koja isto tako pripada Jupiteru; njegove živo- 
tinje su zemaljske, izuzev detlića koji i sam nisko leti; on se oseća kod 
svoje kuće upravo na zemlji i Rimljani ga tu traže ili nalaze, njega ili 
njegove simbole; u vreme mira, njegovo područje je Marsovo »polje«; u 
vreme rata, on je sa vojskom. 

Ali rimska vojska, kada je poznajemo, i sama je veoma udaljena od 
onoga što su bile indoevropske ratničke horde. Ratna oprema je obnovljena 
i ljudi čak više i ne pamte tehniku vojnog kolstva, koja je ostala samo u 


8 U svim razdobljima, Mars se nalazi na mnogim komadima metalnog novca, ali nije 
medu božanstvima koja dele vrednosti u seriji livri. Verovatno zato što je ta serija nesumnjivo 
komercijalna, pacifička; posle Janusa, koji ima asa zato što upravlja svim počecima (dole, str. 
334). ta božanstva su: Saturn (semis) kao bog obilja [pre nego Jupiter, vid. Sydenham, The 
Coins of the Roman Republic, 1952, str. 7, napomena pod br. 73]; Minerva (triens), boginja 
zanatlija (iako je predstavljena sa šlemom u svom grčkom tumačenju kao Atena); Herkul 
(quadrans), pokrovitelj trgovaca iz rečne luke i dugotrajnih pohoda (dole. str. 433—439); 
Merkur (sextans, ali i semuncia). bog trgovine; Belona (uncia, ali 1 quartuncia) bez sumnje je 
prisutna zato što pomaže da se ratovi uspešno okončaju. ali i da se izbegnu (po čemu se 
razlikuje od Marsa, dole, str. 395). 

? J. Bayet, »Le rite du fécial et le cornouiller magique«, MEFR. 52. 1935. str. 29—76, 
tumači sanguineam kao »drenovina«. 

) Upor. česte izraze kod pesnika i istoričara, kao što je Liv. 10. 28, I: Ceterum, 
quanquam communis adhuc Mars belli erat, necdum «discrimen fortuna fecerat, qua datura 
uires essel... (isti skup Martem communem belli fortunamque u 5, 12. |). 

trkama. Legija je unuka učene falange, a tu disciplina više vredi nego furor. 
pokretač ranijih pobeda.!! Dvoboji predstavljaju izuzetak. Iako ostaje suroviji 
od ljudi koje nadahnjuje, Mars je morao pratiti evoluciju. Godine 282, on 
se upliće u borbu protiv Brutijana i Lukanaca (Val. Max. I, 8, 6): u tim 
zemljama koje nose tragove grčkog uticaja, on postupa na način Dioskura, 
inkognito. Mladi vojnik, izuzetnog stasa, koji se iznenada pojavljuje, odvlači 
legije G. Fabricija Luscina, koje u početku oklevaju, u juriš i pobedu. Posle 
bitke traže ga da mu predaju venac namenjen onome ko se prvi popne na 
neprijateljske bedeme (corona vallaris): ali ga ne nalaze. »Tada otkriše, kaže 
Valerije Maksim, i u isto vreme pomisliše da je Mars pater u toj prilici 
pomogao svome narodu. Između ostalih pouzdanih znakova njegovog upli- 
tanja, navodi se šlem sa dvostrukom perjanicom koji je krasio glavu boga«. 
Mars se pretvorio u uzornog legionara 1, po završetku borbe, iščezao. 

Rim je izgubio čak i sećanje na čete ratnika koji su hteli da budu 
nadljudski, kojima je magijsko-vojničko posvećenje davalo natprirodne moći 
i čiju sliku pruža, mnogo kasnije, Skandinavija sa svojim Berserkima, Irska 
sa svojim Fijanima. Ostali Italici, u sukobima sa Rimljanima, polagali su 
nade u »svete ratnike« (sacrati milites)?. Tit Livije više puta ukazuje na 
njihovo prisustvo u samnitskim ratovima: u 9, 40, 9, on prikazuje Samnićane 
koji oblače belu ododru i naoružavaju belim štitovima deo svojih trupa, 
sacratos more Samnitium milites; zatim se, u 10, 38, pred našim očima, za 
odlučujuću bitku, dugo vremena, stvara legio linteata tog odlučnog naroda, 
prema drevnom postupku i drevnom obredu koje je za tu priliku obnovio 
jedan veoma star sveštenik koji je govorio se id sacrum petere ex uetusta 
Samnitium religione: krvavi žrtveni obredi u tajnoj prostoriji, strašni zaveti 
nametnuti plemićima i slavnim ratnicima, kooptacija, sjajno oružje, bela 
odeća; to je, prema izrazu istoričara, sacrata nobilitas koja odvlači vojsku 
u borbu. U Rimu možda postoje poslednji predstavnici tih u isto vreme 
junačkih i magijskih vojnih formacija, ali oni se ne bore: to bi bile ekipe 
sveštenika salijevaca, koje ćemo ispitati kasnije, kada budemo suočili Marsa 

Kvirina. Njihovi plesovi pod oružjem podsećaju da su, kod najstarijih 
Indijaca, Indra i njegovi saradnici, grupa mladih ratnika Maruta iskićenih 
zlatnim pločicama, »plesači«, nrtu. 

Ova vojna obnova praćena je obnovom dasa cus rečnika, koja je 
utoliko neobičnija što je, naprotiv, veliki broj termina vezanih za »prvu 
funkciju« verno sačuvan. U latinskom nema ničega što odgovara indoiran- 
skom tehničkom nazivu ratničke funkcije i moći koja počiva na snazi, ved. 
ksatrá, avest. Xšaðra, skit. Zarpa-, Zapra- (dok se, od imenica koje ozna- 
čavaju dve druge funkcije, bráhman nalazi bez sumnje u flamen a vís 
svakako u uicus); iščezle su imenice koje označavaju »snaZnog junaka«, ved. 


!! Vid. prvo poglavlje Horace et les Curiaces, 1942. str. 11—33 (»Furor«). i treći deo 
Heur et malheur du. guerrier, 1969. Nema nikakvog razloga za pretpostavku da je uaiveTai,. 
koje se upotrebljava u Ilijadi povodom Areja, Neron »uzor« za saeuit, koje se primenjuje 
na Marsa. 

I? Drugačije shvatanje u S. Tondo, '// sacramentum militare" nell’ ambiente culturale 
romano-italico, 1963. naročito str. 113—121. Vid. L. Gerschel, »Couleur et teinture chez divers 
peuples indo-européens«, Annales, 1966, str. 608—631. 

sura, avest. sūra (sačuvano na keltskom, ir. caur »junak«, gal. cawr »div«), 
»mladog neobuzdanog čoveka«, ved. mdrya, avest. mairya (poređenje sa 
maritus je nepouzdano i u njemu nema ničeg ratničkog); indoiranski nazivi 
za vojsku, pobedu, borbu (iubere se ne vezuje neposredno za yudh »borba«, 
yudhyati »on se bori«, koje postoji u keltskom: iud- u britanskim vlastitim 
imenicama) ne nalaze se u latinskom, kao ni nazivi za neprijatelja (ved. 
Sdtru: upor. gal. catu-, ir. cath, st. gor. nem. hadu- »borba«); glagol koji je 
bitan za ratničku funkciju, »ubiti« (ved. han-, itd.) ostaje samo u odomaće- 
nom obliku u offendo, defendo, infensus; osnovno obeležje vedskog ratnika, 
isirá, ismin »furiosus«, ostaje, ali samo obezvređeno u imenici koja označa- 
va bes, ira (*eisa); vedsko ójas, avestsko aojah, »fizička snaga«, termin koji 
je karakterističan za drugu funkciju, bio je unapreden u prvu, primenjen na 
jedan drugi poredak sile i prečišćen u oblicima augur, augurium. Ali su zato 
svi pojmovi toga nivoa dobili u Rimu nove nazive, bilo domaće (miles, 
exercitus, legio, for(c)tis, impetus, certamen, praelium, pugna, hostis, infe- 
stus, caedere, occidere, itd.), bilo pozajmljene (triumphus, možda classis, 
dimicare). 

Ovo stalno razilaženje, koje božanski lik Nerije ne može da potre, 
unapred čini malo verovatnom često predlaganu etimologiju samog Marso- 
vog imena. Izuzev neobičnog, možda sabinskog Marmar (Marmor), u pesmi 
(carmen) arvalske braće i oskijskog Mamers koje može biti skraćeni oblik 
jednog sličnog oblika (*Marmart-s, *Ma-mert-3s)?, sve italske varijante svo- 
de se na Mauort-, sa kojim je veoma rano izjednačavano, na osnovu poznate 
alternacije (u samom latinskom, quatuor i quadru-), ime Indrinih saboraca, 
mitskog »Mánnerbund« iz vedskih himni (potvrđenog i u kasitskom pante- 
onu), Marut-; neki su čak verovali (Grassmann, 1867) da, u jednom od 
zagonetnih bića koja se u umbrijskom obredniku iz Iguvija nazivaju »mari- 
ales«, pronalaze Cerfus Martius, vedski tehnički izraz Sárdho Mdrutam, 
»ratničku hordu Maruta«. Ali dužina vokala je različita, a je dugo na latin- 
skom, kratko na vedskom (upravo navedeno Máruta- je pridev izveden iz 
Marut pravilnim produžavanjem početnog sloga), a Marut je, izgleda, nasta- 
lo od osnove iz koje se izvodi mdrya (upor. grčko ueipač, ueupákiov), 
dodavanjem sufiksa -ut za koje postoje i drugi primeri u vedskom, ali koje 
se ne može preneti u indoevropsko doba. 

Što se tiče Marsovih sklonosti prema jednoj od društvenih klasa koje 
su nastale u Rimu, već je ukazano na iznenadni značaj koji mu daje legenda 
na prelazu sa kraljevine na republiku.!“ Kasnije, u razmiricama između 
patricija 1 plebsa, on je ostao patricijski, ako se u tom smislu može protu- 
mačiti narodna priča koja objašnjava plebejsku svetkovinu na dan 15. marta, 
praznik Ane Perene. Ova starica iz grada Bovile potajno je snabdevala plebs 
hranom i municijom tokom povlačenja na Svetu goru i posle smrti je pro- 
glašena za boginju; tek što je proglašena, izgleda da se narugala Marsu, 


13 A. Ernout, Philologica II, 1957, str. 209—215. O imenu boga, vid. na poslednjem 
mestu A. G. Ramat, »Studi intorno ai nomi del dio Marte«, Arch. Glottol. Ital. 47, 1962, str. 
112—142. 

14 Gore, »Tumačenje: tri funkcije«. 

zaljubljenom u Minervu, čiji praznik dolazi odmah posle 15. marta: otišla 
je kod njega u Minervinoj odeći (Ov. F. 3, 661—696). Ma kakvo bilo 
poreklo ove anegdote, koja je dala povoda za mnoge narodne komedije, čini 
se da ona potvrđuje da plebs, koji se uostalom često suprotstavljao ratovima 
koje su tada vodili patriciji, nije priznavao Marsa za svoga boga.!5 


Sada treba započeti veliku raspravu. Nije li taj bog čiji je ratnički poziv 
upravo ovlaš ispitan bio ujedno, u početku, i »agrarni Mars«? Nije li tip 
koji je upravo opisan samo jedan od vidova, koji je postao glavni, nekog 
»velikog boga« čija je vrednost mnogo opštija? 

Polje rasprave danas je suženije nego pre jednog veka. Najnoviji po- 
bornici agrarnog Marsa kao da su napustili svoje ekstremističke stavove koji 
su toga boga pretvarali u jednog »Jahresgott« (Uzener) ili u boga »des 
Sonnenelebens der Natur« (Domaševski). Više se ne izvlači argument iz 
položaja meseca marta u vojsci niti iz rasporeda glavnih praznika toga boga 
u martu i oktobru, u proleće i u jesen, koji je bio dovoljan da opravda, na 
liniji njegovog karaktera, uobičajene ratničke aktivnosti starih Italika. Doma- 
ševski je otišao prilično daleko na tome putu.!6 Pošto je pomenuo februarske 
Lupercalia, on je pisao: »Ta neobična trka vučića ujedno je i dan kada 
započinje letnji život prirode koja se, rastući čudesnom brzinom, ispoljava 
u tome bogu... Dve nedelje: toliko traje isto toliko čudesni rast boga koji 
je. 17. marta, na dan Liberalia i agonium martiale, već odrastao čovek... « 
Salijevci, prema maštovitom autoru, štite Marsa koji se rađa kao što su 
Kureti iz kritskog mita igrali i pravili buku svojim oružjem kako bi zaštitili 
maloga Zevsa od zlobnika; oni igraju »da bi držali daleko od dečaka nepri- 
jateljske zimske demone«. Što se tiče oktobarskih praznika, svi obredi »tu 
upućuju na Marsovo uskrsnuće koje će se dogoditi naredne godine...« Ni- 
jedan tekst ne opravdava ove zanesenjačke pretpostavke. 

Gotovo da se više ne izvlači dokaz ni iz narodnog obreda Mamurija 
Veturija;" 14. ili 15. marta gomila je vodila u svečanoj povorci čoveka 
zaodenutog kožom i udarala ga velikim belim štapovima nazivajući ga Ma- 


murije (Lyd. Mens. 4, 49)'8. U pitanju je bio, kažu, kovač koji je napravio 


I5 L. Gerschel, »Coriolan«, Éventail de l'histoire vivante (= Homm. a L. Febvre), II, 
1954, str. 33—40, i moje ME. III, str. 239—262. | 

l6 Abhandlungen zur römischen Religion, 1909, str. 176—177, 180. 

I Nema razloga da se pripisuje etrurskom (n. pr. A. Ernout, RPh. 32, 1958, str. 151, n. 
1) ovo dvostruko ime koje je očigledno narodnog porekla: obred se održava u martu (mars) i 
u pitanju je isterivanje starog. Vid. novo mišljenje u J. Loicq, »Mamurius Veturius et l'anci- 
enne représentation italique de l'année«, Coll. Lat. 40 (Honunages à J. Bayer). 1964, str. 
401—425. 

I8 H. Stern, »La représentation du mois de mars d'une mosaïque d'el-Djem [upor. dole, 
str. 354, n. 1]«. Mélanges André Piganiol, Il, 1966, str. 597—609; »Un calendrier illustré de 
Thysdrus«, Acc. Naz. dei Lincei, ann. 365, 1968, quad. 105, str. 179—200 (naročito, str. 182), 
prepoznaje taj obred u jednoj slici iz III veka nove ere i navodi jak razlog za davanje prednosti 
15. martu (Lidus) nad 14. martom (Filoklov kalendar); ali njegovo novo tumačenje samoga 
obreda (Mamurije je zamišljen prvo kao zavarivač, pa tek onda kao kovač, a ancilia su u 
početku bili bakarni štitovi) nije verovatno. Kažnjavanje Mamurija (isterivanjem iz Rima) već 
se naslućuje, bez aluzije na obred, na kraju Elegije o Vertumnu, Prop. 4, 2, 59—64. Prizor je 
prikazan — uz dodatak boga Marsa, pokrovitelja toga meseca, iza glavnih ličnosti — i na jed- 

jedanaest istovetnih štitova po uzoru na štit koji je pao sa neba za vreme 
Nume; kasnije, posle nekih neprilika, Rimljani su utvrdili da je iznevereno 
jedino znamenje koje im je upućeno i, okrivivši za to umetnika, štapom su 
ga oterali iz grada; za nekoga ko je dobio batine, u narodu se govorilo da 
se »igra Mamurija«.!? To je očigledno, kao što je zapazio H. Uzener, rimski 
oblik prolećnog obreda čije je brojne primere dao Manhart: isterivanja stare 
godine, ovde bez sumnje »staroga marta« ili »staroga u martu«; čini se da 
datum, u sredini meseca, odgovara tome imenu, pošto je prvo petnaestodnev- 
no razdoblje možda staro, još vezano za prethodnu godinu, a drugo, mlado, 
uvodi novu godinu. Ali na tome se završavaju i prava na tumačenje: ma 
šta mislili o legendi o Mamuriju, njegovo ime, u tome obredu, upućuje na 
mesec, a ne na boga, i ne postoji automatska veza između meseca 1 njego- 
vog eponima; pošto je jednom nazvan po martu iz nekog posebnog razloga, 
prvi mesec stare godine je živeo svojim vlastitim folklornim životom: obredi 
godišnje smene zaodevaju se njeogvim apelativom, personifikovanim u jed- 
nom oskijskom obliku, Mamurijem. Isti proces se ponovio kasnije za febru- 
ar, koji je postao »consul Februarius«, zli Kamilov suparnik,?! taj prevarant 
je šibama isteran iz grada, a Rimljani su još i skratili za dva dana mesec 
koji je dobio njegovo ime; tako je rešeno pitanje koje se postavljalo u 
folkloru mnogih naroda: »Zašto februar ima samo dvadeset osam dana?« 
Jasno je da isterivanje »februarskog konzula« ne govori ništa o februa, 
čišćenju koje predstavlja pravo poreklo imena toga meseca; ni isterivanje 
»staroga marta« ništa više ne omogućava da se osvetli bog koji nosi to ime. 

Oslobođen tih velikih zabluda, dosije agrarnog Marsa, kako je tvrdio 
njegov poslednji zastupnik, H. Dž. Rouz, sadrži četiri dokazna elementa: 
obred Equus October, dve seoske ceremonije koje opisuje Katon, i carmen 
arvalske braće. Prvi je posebno značajan i čitalac se neće začuditi što ćemo 
o njemu opširno raspravljati. 


Tekstovi koji govore o Oktobarskom konju nisu brojni. To su: 

I) Polibije, 12, 4, b: +... I, uvek u knjizi o ratovima protiv Pira, on 
[=Timej] kaže da se Rimljani i danas podsećaju na propast Troje: određeno- 
ga dana, udarcima [ili: udarcem] koplja ubijaju jednog ratnog konja ispred 
grada, na onome što se naziva Campus (Marsovo polje)«. Polibije zatim s 
razlogom odbacuje objašnjenje trojanskim konjem i podseća da konja žrtvuju 
gotovo svi narodi pred početak rata ili pred odlazak u vojsku, i da se u 
načinu na koji je on pao traži znamenje. 


nom mozaiku u kazinu Borgeze, poznatom od pre sto godina, čije tumačenje daju R. Hertig, 
»Mosaik im Casino Borghese«, RM. 40, 1925. str. 289—318. i A. Alföldi, »Hasta — Summa 
Imperii«. AJA. 63, 1959. str. 23. Sternova rasprava o ovim tumačenjima (Herbig: scena 
Verena salijevaca; Alföldi: vojnička zakletva), nav. čl., str. 598—602, deluje ubedljivo. 

9 Ovaj izraz koji Lidus svakako nije izmislio, dovoljan je da potvrdi autentičnost 
tumačenja obreda koje on prenosi. Serv. Aem. 7. 188. pominje taj obred i vezuje ga za 
Mamurija, ali na drugi način: cui et diem consecrarunt quo pellem uirgis feriunt ad artis 
similitudinem. 

20 H. Usener, »ltalische Mythen«, RAM. 30, 1875, str. 209—213. 
?! J, Hubaux, Rome et Vćies, 1958, str. 348—367. 

2) Plutarh, Q. R. 97: »Zašto se, na dan decembarskih (greška: oktobar- 
skih) ida, posle konjske trke, konj na desnoj strani kola posvećuje i žrtvuje 
Marsu i zašto mu neko odseca rep i nosi u ono što se zove Regia da tu 
okrvavi žrtvenik, dok, povodom praznika, ljudi, od kojih jedni dolaze iz 
onoga što se naziva Sacra via, a drugi iz Subure, započinju bitku?« Plutarh 
vidi tri objašnjenja: sećanje na trojanskog konja; podudarnost izmedu Marsa 
i konja (»Da li zato što je konj plahovit, ratoboran, pa prema tome i 
martovski, i što se bogovima uglavnom žrtvuje ono što oni vole i što je sa 
njima u vezi?«); simbolično kažnjavanje onih koji koriste svoju hitrinu da 
bi pobegli. Najzad, ako je žrtva »pobednički« konj, »da li je to zato što je 
Mars pravi bog pobede i snage?« 

3) Pavle, str. 197 L*: »Marsu su prinosili na žrtvu konja...« Dva 
objašnjenja: ili u znak sećanja na trojanskog konja, ili zato što se, po opštem 
mišljenju, ta vrsta životinje posebno dopadala Marsu. 

4) Fest, sa izvodom iz: Pavle, str. 205—296 L*: »October Equus se 
naziva žrtvovanje konja svake godine u mesecu oktobru na Marsovom polju. 
To je konj koji je bio na desnoj strani dvokolica koje su dobile trku. Tada 
se vodila teška borba, za konjsku glavu, između ljudi iz Subure i onih iz 
Sacra via, da bi je stavili, jedni na zid u kraljevoj kući drugi na kulu 
Mamiliju. Rep istoga konja odnosi se u kraljevu kuću takvom brzinom da 
kapljice njegove krvi još mogu da padnu na ognjište, kako bi učestvovao u 
obredu žrtvovanja. Kažu da je konj žrtvovan Marsu kao bogu rata, a ne, 
kako prost narod misli, zato što mu se svete, pošto Rimljani vode poreklo 
iz Iliona, Troje, koju su neprijatelji zauzeli pomoću drvenog konja«. 

5) Pavle, str. 326 L*: »Hlebovima su ovenčavali glavu konja koji je na 
dan oktobarskih Ida žrtvovan na Marsovom polju, zato što se ta žrtva 
prinosila ob frugum euentum; 1 radije su žrtvovali konja nego vola, zato što 
je konj pogodan za rat, a vo za proizvodnju plodova zemlje«.?? 

Evo kako je, na Ejtremovoj konferenciji, održanoj u Oslu 1955,. 
objavljenoj 1958, H. Dž. Rouz veoma jasno sažeo argumente agrarističkog 
tumačenja“: 


Čak i grupa praznika koja najviše odgovara njegovim ratničkim obeležjima 
sadrži jedno koje se teško može objasniti samo kao deo kulta boga rata. Govoriću 
o obredu Equos October. To je obred za koji ne postoji paralela ni u Rimu ni na 
nekom drugom mestu. 15. oktobra održavale su se kolske trke, bez sumnje na 
Marsovom polju. Po njihovom završetku, konj koji je bio sa spoljašnje strane u 
pobedničkoj zaprezi žrivovan je Marsu. Odsecali su mu glavu i rep. Stanovnici 
Svetog puta i Subure započinjali su borbu čiji je ulog bila glava, a pobednici bi je 
kačili na neku veliku građevinu u svojoj četvrti. Jedan trkač odnosio je rep u kraljevu 


22 Pošto će se jedna rasprava o imenima odnositi na ovaj tekst, navodimo ga: Panibus 
redimibant caput equi immolati Idibus Octobribus in campo Martio quia id sacrificium flebat 
ob frugum euentum. Et equus potius quam bos immolabatur quod hic bello, bos frugibus 


. pariendis est aptus. 


23 Some Problems of Classical Religion, Mars (str. 1—17): izlaganje o obredu Equos 
October zauzima stranice 5—6. Nema nikakvog razloga da se misli da rep konja predstavlja 
njegov penis. kao što je smatrao H. Wagenvoort. »Zur magischen Bedeutung des Schwanzes«, 
Serta Philologica Aenipontana, 1961, str. 273—287. 

kuću gde je ostavljan tako da njegova krv kaplje na ognjište. Pošto smo od Ovidija : 


saznali da je konjska krv bila jedan od sastojaka koji su korišćeni za čišćenje za 
vreme Parilija,4 i da su je nabavljale vestalke, obično se smatra da ta krv nije 
pripadala nikome drugom osim Oktobarskom konju, za koga se može pretpostaviti 
da im ga je dao Rex. U svakom slučaju, ako nije tako, teško je razumeti zašto 
Propercije izjavljuje? da čišćenja curto nouantur equo, jer se za neku životinju kaže 
da je curtus ako joj je odsečen rep. Glavu su ovenčavali hlebovima, i znamo, ako 
je verovati Veriju Flaku, da se to činilo ob frugum euentum.” Ovakvo svedočanstvo 
ne može se ostavljati po strani, kao što se činilo, zato što protivreči ovoj ili onoj 
teoriji o Marsu. Ako hoćemo da razumemo ovoga boga, i uopšte ono što se odnosi 
na tako složen predmet kao što je religija, moramo imati na umu sve podatke, a ne 
samo njihov izbor, i nemamo pravo da išta izostavljamo, osim objašnjenja koja je 
ovaj ili onaj, stari ili moderni, predložio. 

Da se u oktobru moralo nešto učiniti kako bi se obezbedila obilna letina 
naredne godine sasvim je razumljivo, s obzirom na to da se zimska pšenica, koja je 
glavna žitarica, u Italiji seje između toga meseca i januara, zavisno od mesta. A 
konj je očigledno bio biće koje ima numen ili manu, prema tome da li više volimo 
da to izrazimo na latinskom ili na polinežanskom, pošto je i najmanja čestica njegove 
sasušene krvi, količina koja se mogla pripisati svakom pojedinačnom imaocu ie 
životinje, bila dovoljna da, uz odgovarajući postupak, očisti štale u kombinaciji sa 
dve ili tri druge tvari. Prema tome, povezivanjem najvažnijeg dela konja sa hlebom 
koji je verovatno bio umešen od pšenice iz te godine, u mnogome se uvećavala 
vrednost svake tadašnje ili buduće žetve. 

Pogledajmo sada celu ovu neobičnu ceremoniju. Prvo se bira konj koji je 
dokazao da je pun snage, jer ne samo da su kola u koja je bio upregnut dobila trku, 
nego je on imao i najteži zadatak u zaprezi, pošto su se nekadašnje trke nesumnjivo 
odvijale u suprotnom smeru od kazaljki na časovniku i pošto je stoga, na okukama, 
konj na spoljašnjoj strani morao da uloži sav napor, za razliku od drugog konja na 
unutrašnjoj strani. U svakom slučaju, trke su zajedničko obeležje rituala iz celoga 
sveta, iz istog razloga iz koga i dvoboji (bar tako ja mislim), s obzirom da podra- 
zumevaju maksimum delanja. 

S druge strane, životinja se žrtvuje, ili u najmanju ruku ubija, jer to nije obično 
žrtvovanje, pošto nema ni mola salsa, ni uobičajenog deljenja mesa žrtve. Iz jednog 
ili drugog razloga, možda prosto zato što su to dve krajnosti, i što prema tome 
predstavljaju celinu na osnovu istovetnosti koja je u magiji uobičajena, glava i rep 
su dva najznačajnija komada. Ne kažu nam šta je bilo sa ostatkom tela, pa čak ni 
ko je bio obrednik, iako se prirodno može smatrati da je flamen Martialis bio taj 
koji je služio u obredu svome bogu.? Sto se tiče dva važna dela — glave i repa 
— oni su sredstvo koje ima i dodatno svojstvo: sa jednim se trči, povodom drugog 
se bori:28 koncentracija mane teško da je mogla biti veća. Videli smo da su poznata 
najmanje dva načina njene upotrebe, od kojih je jedan trebalo da podstakne rast 
letine naredne godine, a drugi da doprinese čišćenju štala u proleće. Uzgred se može 


24 Ov. F. 4, 733. sa Frejzerovom beleškom. [a—e: Rouzove napomene. 

25 Prop. 4, I, 20. 

26 Fest. str. 241, 21 Linds. Opis obreda Equos October u potpunosti je sačinjen prema 
tome tekstu kao i prema id., str. 190, II i dalje; upor. Plut. Q.R. 97 (Moralia 287 a, b. koje 
sledi Verija Flaka uz jednu ili dve sitnije greške), sa mojom napomenom, Rom. Quest. of Plut., 
str. 208; Prop., loc. cit., i Pol. 12, 4 b. 

77 Smatram da je uzaludan trud Visovin pokušaj da otkrije neke pojedinosti ceremonije 
u sasvim neuobičajenom postupku koji je opisao Dion Kasije 43, 24, 4. 

28 Za značenje ritualnih borbi, vid. moj članak u Folklore 36, 1925, str. 322—331. 
Smatram još uvek da je objašnjenje koje sam tada predložio, u najmanju ruku, poželjno. 

napomenuti da obred izbegava najstarije rimsko naselje: žrtvovanje se odigravalo na 
Marsovom polju, a od dve protivničke ekipe jedna je dolazila iz Sacra via. to jest 
iz onoga što je bilo samo močvarna dolina kada je Palatin prvi put zauzet, a druga 
iz još veće daljine, iz Subure, između Eskvilina i Viminala. Ni rep nije izlazio izvan 
foruma 1 osobe koje je trebalo da ga koriste bile su iz toga kvarta: verovatno Rex, 
sigurno vestalke. 

Ovde, dakle, nemamo ničega što bi formalno upućivalo na kult jednoga od 
bogova rata. pa čak ni nekog posebno ratobornog božanstva. Naprotiv, izvestan broj 
činjenica označava neku povezanost sa životinjama. pošto se ubija konj. i pošto je 
jedna od upotreba njegove krvi u korist marve. Uzgred budi rečeno, niko nije 
objasnio zašto krv mora da kaplje na ognjište u »kraljevoj kući«. Možemo pretpo- 
staviti da je magija konja, ili mana konja. imala značaja za kralja, bilo da on vlada 
ili samo nosi to ime, ali se ne vidi kako se očekivalo da je upotrebi. 


H. Dž. Rouz s pravom kaže da, u toj kao i u svakoj drugoj oblasti, 
treba imati na umu sve elemente i da ne treba vršiti »a mere selection« 
prema subjektivnim sklonostima. Ali onda zašto prećutkivati ono što tačno 
izražava najstariji dokument (Timej, kod Polibija). to jest da Je Zrtvovani 
konj ratni konj, íztztov zmolemorijv, 1 da se način žrtvovanja, za koji Rouz 
samo kaže. na negativan način, da nije uobičajenog tipa, sastoji u ubijanju 
životinje udarcem (ili udarcima) koplja, Karakovričeiw? 

Druga dva agrarna elementa koja on ističe iziskuju sledeće napomene: 

Ob frugum euentum je shvaćeno, bez diskusije, kao »imajući u vidu 
uspeh buduće Zetve«. a može isto tako, gramatički posmatrano, Značiti »kao 
naknada, u znak zahvalnosti za uspešno okončanje ubiranja prošlogodišnje 
letine«??; a) obred čini deo celine kojom se završava protekla sezona, koja 
je okrenuta ka prošlosti a ne ka budućnosti; b) na glavu konja ne stavljaju 
se vreće sa semenom, pa čak ni klasje, nego krajnji ishod, ne prirodnog, 
biološkog razvitka žita, nego njegovog korišćenja u čovekovoj delatnosti, i 
može se smatrati da bar u obliku hlebova koji su umešeni od brašna iz letine 
u ambarima pre upućuje na rezultat neke ranije, nego na očekivanje neke 
buduće usluge"; c) takva je svakako bila namena koju je Verije Flak pripi- 
sivao obredu, sudeći po komentaru čiji izvod daje Pavle; osim toga. taj 
komentar, koji nemamo nikakvog razloga da odbacujemo, 1 koji se uostalom 
pridružuje onome što nagoveštavaju Polibije 1 jedini razložni deo Rimskog 
pitanja, pruža objašnjenje koje je sasvim zadovoljavajuće, u skladu sa dvo- 


29 Veoma slična upotreba u Tert. Spect. 5: Nam et cum promiscue ludi Liberalia uoca-- 


rentur, honorem Liberi patris manifeste sonabant. Libero enim a rusticis primo fiebant ob 
bencficium quod ei adscribunt demonstrata. gratia uini; J. Büchner prevodi (Tert. de spect. 
Komm., Dissert. Würzburg. 1935, str. 66): »Sie (dic Spicle) wurden nämlich dem Liber zu 
Ehren von den Landleuten zuerst gefeiert. wegen der Wohltat, die man ihm zuschreibt, — weil 
er ihnen das licbliche Gut (gratia) des Weines zeigte«. Usluga je izvršena. ceremonija izražava 
zahvalnost i dolazi posle. 

30 [ u jednoj drugoj ceremoniji, životinje sc ovenčavaju hlebovima: magarci. u Vestalia, 
dok se mlinski kamenovi prekrivaju cvećem (Ov. F. 6, 311—312: uši magaraca kite se 
ljubičicama, 469); jasno je da su ti ukrasi samo znaci raspoznavanja i nagrada (seruat. 317) za 
dobre usluge magarca i mlinskog kamena koji on okreće: oni nemaju za cilj da potpomognu 
buduću žetvu. ; 

strukim svojstvom koje se traži od konja: ratnički konj, pobednički konj. 
Koje je to objašnjenje? u u 

Rimski rat nije sport koji nema nikakvog praktičnog značaja. U najsta- 
rije vreme, pre nego što je imao u vidu vladavinu nad Lacijem, zatim nad 
Italijom, zatim nad svetom, on je svake godine štitio ager Romanus od 
neprijateljskih napada, pa prema tome i obezbedivao snabdevanje Rima 
životnim namirnicama; zahvaljujući ratnom pohodu koji nalazi svoj religijski 
ishod u oktobarskim vojničkim svetkovinama, ubiranje letine je moglo da 
se izvrši na vreme, uenire, i Rimljani su počinjali od nje da mese hleb. 
Stoga je, prilikom prinošenja žrtve na dan ida, ob frugum euentum, u znak 
zahvalnosti bogu koji je rukovodio napadom, ili odbranom, ili prosto bud- 
nom prisustvu vojske, glava pobedničkog konja ovenčavana hlebovima,?' to 
jest sekundarnim, već korišćenim proizvodom od letine koja je mirno ostav- 
ljena u ambare. Poslednji skraćivač Verija Flaka tačno opisuje tu vrstu 
usluge čiji je rezultat privredni, a pokretač ratnički. Da je bila u pitanju, 
kaže on kratko, žrtva koja se prinosila nekom božanstvu plodnosti u znak 
zahvalnosti za nastanak, za fiziološki rast (pariendis) letine, ubijalo bi se 
goveče, simbol obrade zemlje; ali pošto je u pitanju priznanje za neku 
ratničku uslugu (bello) koja je uklonila sa polja neprijateljsku vojsku ili 
pljačkaše, ne računajući zle duhove, morbos uisos inuisosque, kako će reći 
jedan drugi obred, žrtvuje se konj, simbol rata, Polibijev zolemuorije To 
je jednostavno objašnjenje koje Rimljani daju o tome obredu. Manhartovi 
učenici nemaju prava da zamenjuju tog konja sa jasnim odlikama fantom- 
skim konjem u kome ponekad moderni seljaci otelotvoruju »duh pšenice«. 
Primitivisti nemaju prava ni da ublažavaju uslov koji je utvrđen za izbor 
konja — da bude pobednik — neodređenim pojmom napora, maksimalnog 
napora, brzopleto izraženog terminima vezanim za manu, ili pre, avaj, za 
numen. 

Drugi argument, za koji H. DZ. Rouz kaZe da se sam po sebi razume 
i koristi ga kao nešto što je dokazano, ima svoju istoriju, i to neobičnu 
istoriju. Nijedan od prethodno navedenih tekstova o obredu Equus October 
ne kaže, ne nagoveštava da se krv iz konjskog repa čuva da bi, šest meseci 
kasnije, 21. aprila, ušla u sastav očisnog tamjana (suffimen) u Parilijama; 
isto tako, nijedan od tekstova koji pružaju informacije o Parilijama, o tom 
tamjanu, ništa ne kaže o takvom poreklu; nijedan od ranijih antikvara nije 
ništa zabeležio u tom smislu. Vezu između dva praznika, u početku uz 
izvestan otpor, zatim sa sve većom sigurnošću, utvrdili su upravo moderni 
komentatori Propercija. Dva teksta pružaju izvesne informacije o očisnom 
»kađenju« na Palin praznik, to jest o smeši koja se baca na upaljenu slamu 


3! U. Scholz, Marskulr... (gore, str. 215, n. 1), str. 93—102, pretpostavlja da je u 
izgubljenom Festovom tekstu, čiji je izvod dao Pavle, panibus bilo prisutno i objašnjeno kao 
varijanta pan(n)is »krpicama«, i zaključuje (str. 119—121) da Oktobarski konj nije žrtvovan 
udarcem koplja (autor se oslobađa Polibijevog teksta), nego gušenjem, kao i u a$vamedhi. Ova 
konstrukcija nema ništa više osnova nego povezivanje ašvamedhe i hasta caelibaris (str. 
158—163) i većina novina predloženih u ovoj knjizi. 

3? Nemamo prava da od teksta zadržimo samo reči ob frugum euentum a da izbacimo 
objašnjenje koje Pavle daje za ob: vid. moju raspravu o tome sa P. de Francisci, »Primordia 


- ciuitatis«, RBPhH. 39, 1961, str. 64—65. 

da bi očistila stoku i pastire. Prvo jedan odlomak iz Ovidijevog Kalendara 
praznika (4, 731—734): 


Idi narode, idi da tražiš kadenje na Vestinom žrtveniku: Vesta je ta koja će ti 
ga dati, Vestinim darom ti ćeš se očistiti. Kađenje će biti konjska krv (sanguis equi), 
a isto tako i vruć pepeo teleta (uitulique fauilla) i, treći element, šuplje slamke tvrdog 
pasulja (durae culmen inane fabae). 


Zatim odlomak iz prve Rimske elegije (4, I, 19—20) gde Propercije, 
suprotstavljajući, u praznicima, antičku jednostavnost raskoši Avgustovog 
Rima, piše jedan u gramatičkom pogledu smeli distih, koji, čini se, ima 
sledeći smisao: 


. 1 da bi svake godine svetkovali Parilije, ljudi su se tada zadovoljavali da 
zapale slamu, dok se danas očišćenje vrši pomoću iskasapljenog konja. 


Iz ova dva kratka teksta neki su zaključili da je »iskasapljeni konj« bio 
»oktobarski konj«, koga oni uopšte ne pominju, i da je »konjska krv« koja 
se koristila 21. aprila bila krv iz repa odsečenog 15. oktobra. Da bi se dotle 
došlo, bile su potrebne silne pretpostavke, jer se poslednja i jedina upotreba 
toga repa za koju znamo sastojala u tome da ga jedan čovek donese sa 
Marsovog polja u »kraljevu kuću«, trčeći dovoljno brzo da se krv sasvim 
ne zgruša i da se ognjište u »kraljevoj kući« može njome poškropiti. Ali 
nije li aedes Vestae suviše blizu kraljevske kuće (domus regia), i ne pretva- 
raju li neke teorije to aedes u nekadašnje ognjište te kuće? Prema tome, 
utvrđena je obredna shema koja je postala neka vrsta opšteprihvaćene ver- 
zije, i koju nalazimo svuda, čak i u Visovinom i Lateovom priručniku. 
Propercijevi komentatori daju njene najsmelije formule. Tako F. A. Paley: 
»Konj se [curtus equus o kome je reč u Parilijama] u tu svrhu [obred za 
vreme Parilija] ubija šest meseci ranije a njegov rep odseca tako da krv 
može da kaplje na Vestin žrtvenik (sic), odakle se uzima, u zgrušanom 
obliku (sic), da bi se koristila za kađenje, izmešana sa drugim sastojcima 
koje nabraja Ovid. F. IV, 733«; M. Rotštajn: »Iz kraljeve kuće koja je 
pripadala svetoj Vestinoj zoni, ili možda iz samog aedes Vestae, u koji je 
suffimen mogao biti donesen iz kraljeve kuće...« Isto tako i Ovidijevi ko- 
mentatori. Tako DŽ. G. Frejzer: »Tu krv [= krv Oktobarskog konja] Rex je 
sakupljao u jednu posudu i čuvao, ili ju je predavao vestalkama, čija je kuća 
bila uz njegovu...« F. Bemer: »Rep Oktobarskog konja žrtvovanog 15. 
oktobra na ara Martis in Campo hitro je nošen u kraljevu kuću, gde su 
krvlju škropili ognjište, sam rep je spaljivan, a njegov pepeo čuvan u Penus 
Vestae do Parilija (Fest. 131. 179, 180 s. 221 M 117. 190 s. 246 L. Plut. | 
Qu. R. 97 str. 287 A; upor. Polyb. XII 4 b, II ss. Prop. IV I, 20)«. I pored 
obilja referenci, činjenice su činjenice: uzalud ćemo tražiti kod Festa, Plu- 
tarha, Polibija, neku reč o repu koji se spaljuje, o pepelu koji se nosi u 
penus Vestae i čuva šest meseci.33 


33 Najzabavniju transformaciju činjenica dugujemo Michaelu Grantu, u The Roman Fo- 
rum, 1970, knjizi koja je lepo ilustrovana, ali u kojoj se religijom ne barata baš najbolje. Na 
str. 60; stoji, povodom Penus Vestae: »... The traditions from remote antiquity which centred 

Uprkos velikoj popularnosti koju je stekla, ova konstrukcija je krajnje 
krhka. Ona počiva na simplicističkom postulatu da, pošto je u pitanju, ovde 
krv koja teče iz odsečenog konjskog repa, tamo krv jednog curtus equus. 
ne može biti reči o istoj krvi i o istome konju. Ne samo da se taj postulat 
ne nameće, nego i nailazi na velike prepreke, od kojih navodimo najglavnije: 

a) Da je rep Oktobarskog konja imao tu namenu. to bi bilo glavno 1 


bilo bi čudno što autori koji o tome govore — naročito Fest, čiji je opis, 
str. 295—296 L podroban i dobro sročen — nisu na to ukazali; ako ih 


čitamo bez predrasuda, imamo utisak da je destillatio na ognjištu »kraljeve 


kuće« cilj, jedina i dovoljna svrha brzog prenošenja repa, i da je vec sve 


završeno, u delu i u nameri, kada se tako kod kralja rep pridruži (u najbo- 
ljem slučaju) glavi. | | 

b) Vraćena u svoj kontekst, dva Propercijeva stiha nagoveštavaju da je, 
u pesnikovoj misli. upotreba konjske krvi u Parilijama izum koji je relativno 
nov: naime. gotovo svi prethodni i naredni distisi suprotstavljaju nekom 
starom, prvobitnom, sirovom i jednostavnom stanju, neko novo i raskošno 
stanje. No, teško bi se moglo poverovati da je učeni pesnik, arheolog, koga 
otkriva ova elegija, mogao smatrati da je Equus October noviji obred, da je 
u svakom slučaju nastao posle kraljevskog doba, kada Regia u njemu igra 
tako veliku ulogu. Isto tako on nikako nije mogao misliti da se raskošna 
inovacija sastojala u uspostavljanju veze između dva podjednako stara ritu- 
ala, pošto je zgrušana krv iz oktobarskog žrtvenog obreda, koji je oduvek 
upražnjavan, kasnije (nunc...) povezana sa aprilskim čišćenjem, jer se onda 
ne bi videlo kako je ta sporedna inovacija dala blistavo. skupoceno obeležje 
Parilijama. Čini se dakle da Propercije misli na jednog drugog konja, koji 
je kasapljen specijalno za Parilije. 

c) H. Dž. Rouz piše, da bi utemeljio postavku o istovetnosti curtis 
equus od 21. aprila i Equus October: »If it was not so, it is hard to see 
why Propertius declares that the purifications curto nouantur equo, for a 
beast is curtus if its tail is docked«. Taj smisao postoji, ali on nije jedini. 
čak ni u tehničkom jeziku hirurga, a pogotovo ne u poeziji: Cels kaže curtus 
da označi odsecanje ušiju. nosa, usana i njegov izraz ukazuje da ta upotreba 
nije ograničavajuća: curta igitur in his tribus, si qua parua sunt, curari 
possunt (7, 9). Propercijeve reči omogućavaju i da se shvati da se sanguis 
equi o kojoj govori Ovidije uzima od životinje, koja od toga nece umreti, 
odsecanjem nekog organa koji krvari, kao što su uši ili testisi, isto kao 1 
rep. Isto ili više nego rep: bez obzira na prava poezije, prirodni smisao 
izraza curtus equus je »konj kome je neki deo odsečen, a koji je ostao Ziv«, 


upon the Storehouse of Vesta werc very numerous. It housed, for example. a jar containing 
the Blood of the head of a race-horse which was decapitated and sacrificed to Mars every 
October«. I naravno. jedna napomena. str. 221. upućuje na Parilije, sa novim izumom: »In april 
the blood was distributed as one of the materials for purifying cattle-stalls«. (Na francuskom. 
Le Forum romain, 1971, str. 60 kao i 221. koja još više obogaćuje tradiciju: »U aprilu se ta 
krv posipala kao sredstvo za čišćenje štala«). " 

3 Videti sada ME. I, str. 304—336; za praznike. str. 313—315 (Parilia), 316 (Compi- 
talia, Lupercalia). 

pre nego »krv koja potiče sa odsečenog dela nekog mrtvog konja«, — a to 
je jedina stvar koja se, prema Rouzovoj hipotezi. pojavljuje u Parilijama. 

d) Sta je ostalo, šest meseci kasnije. od retkih kapljica krvi koje su, 
posle onih koje je upilo ognjište u »kraljevoj kući«, prikupljene in extremis 
u jednu posudu i prenete u penus Vestae? Ni po svojoj celokupnoj građi, ni 
po svome obimu, ovaj treći sastojak. sangus equi, ne može se porediti sa 
dva druga, sa naizgled svežim slamkama pasulja, sa nekvarljivim pepelom 
trideset telećih embriona spaljenih šest dana ranije, za vreme Fordicidia od 
15. aprila. Franc Bemer savladuje tu prepreku zamenjujući krv »pepelom 
spaljenog repa«, koji se može neograničeno čuvati, ali Propercijevi, Ovidi- 
jevi izrazi — ovaj poslednji suprotstavlja sanguis equi 1 uituli fauilla — ne 
dopuštaju tu izmišljotinu: za vreme Parilia traži se sama krv. 

e) Najzad, treba predvideti slučaj kada krv iz konjskog repa uopšte ne 
iscuri na ognjište »kraljeve kuće«: bilo zato što se zgrušala ili prebrzo 
iscedila, bilo zato što trkač nije imao željenu uelocitas, ili se povredio pri 
padu, itd., 1 kada, prema tome, njena misija propadne, kao što može da 
propadne, u contentio priređenom za praznik, napor stanovnika Svetog puta, 
»ekipe kraljeve kuće«. 


Iz svih ovih razloga% i uprkos tolikim autoritetima, »die philologische 
Kritik des Materials« ne dopušta da se to prolećno produženje vezuje za 
Oktobarskog konja. Tako iščezava, posle argumenta izvedenog iz namere ob 


frugum euentum, 1 argument za koji se uzima suffimen u Parilijama — dva 


oslonca Rouzovog tumačenja. Obred na dan oktobarskih ida sam po sebi 
nije dovoljan i upravo u njegovim obeležjima koja su nam poznata. a ne u 
pogrešnom smislu i izmišljotinama modernih, treba tražiti mogućnosti za 
tumačenje. 

Poznate crte koje su, naravno, samo deo tog složenog rituala, omogu- 
ćavaju ipak jednu konstataciju: Equus October pokazuje tesnu homološku 
povezanost sa vedskim žrtvovanjem konja, ašvamedhom.36 


35 Neki su tvrdili isto tako i da sanguis equi, bez posebnog određenja. može biti krv 
Oktobarskog konja pošto je, bez dodatne specifikacije. uituli fauilla nesumnjivo pepeo telećih 
embriona iz Fordicidija, Dva slučaja se. međutim. ne mogu porediti. Ovidije nije morao tu da 
označava poreklo pepela pošto je to učinio nekoliko stihova ranije. u istoj četvrtoj knjizi. 
povodom Fordicidija. On je međutim znao (prema Rouzovoj hipotezi) da će ponovo imati 
priliku da ukaže na konačnu namenu krvi Oktobarskog konja tek mnogo kasnije u svome delu, 
u knjizi posvećenoj desetom mesecu: stoga je čudno što ovde, u aprilu. u trenutku kada se ta 
konačna namena ostvaruje. nije podsetio na poreklo krvi. koje je značajno. — Neki su isto 
tako rekli da jc. pošto je uitulli fauilla ostatak ranijeg žrtvenog obreda. a priori verovatno da 


Je isto i sa sanguis equi. To znači zloupotrebljavati simetriju i zaboraviti treći sastojak, culmen | 


inane fabae (0 tome. vid. dole, str. 388) — osim ako se nc prihvati da je i ovaj poslednji isto 
tako »ostatak žrtvenog dara«. ostatak pasulja koji je darovan Lemurima osamnaest meseci ranije 
(9. II. 13. maja) ili pasulja koji je poslužen kao pire Karni deset meseci ranije (1. juna). ostatak 
koji je, kao i pepco i krv. stavljen na raspoloženje vestalkama. Ali pde se zaustaviti na toj 
padini? 

36 P.-E. Dumont. L'asvamedha, description du sacrifice solennel du cheval dans le culte 
védique. d'après les textes du Yajurveda blanc. 1927 (u dodatku. odlomci iz tekstova Crne 
Jadžurvede): navedeno u onome što sledi: Dumont. Skica toga poređenja data je u RIER. str. 
76—80. Obred opisan u tim tekstovima veoma je, naravno. razrađen, ali polazeći od jednog 

— M M MÀ HÀ a e- 


To je bio žrtveni obred koji je upražnjavala ksatriya, klasa ratnika: 
obredni tekstovi u više navrata izražavaju to srodstvo?". Ako se, u obliku 
koji opisuju Brahmani, žrtva prinosi Pradžapati, iste knjige znaju i da su 
velike ašvamedhe iz najstarijih vremena priređivali vladari čija imena navo- 
de, pravom bogu klase ratnika, Indri. Ali onaj ko vrši obred i ko koristi 
njegove plodove nije bilo koji ksatriya: to je ksatriya koji je primio kraljev- 
sko posvećenje, kralj (rajan), čovek koji ima kraljevsku moć (rastrin), kao 

i kralj koji je odneo mnoge M i koji teži nekoj vrsti unapređenja među 
EEG U 

Odabrana žrtva je konji čija je izvanredna brzina dokazana u trci: to je 
konj na desnoj strani pobedničke zaprege.“ 

Ako je kralj korisnik, ta korist je izložena jednoj opasnosti: pošto je 
odabran, konj mora biti ostavljen na slobodi, godinu dana, samo u pratnji 
sastavljenoj od kraljevih ljudi,^! koji imaju zadatak da ga brane od mogućih 
napada naroda ili vladara zemalja kroz koje prolazi: ako ovi poslednji po- 
bede, oni otimaju konja i kralj ne može dobiti očekivano unapređenje. 

Po povratku, konj se žrtvuje prema brižljivo utvrđenom obredu koji ima 
veoma bogatu simboliku i u kome se konj izjednačava sa sveukupnošću 
onoga što može želeti kralj, a preko njega i njegovi podanici. Neposredno 
pred žrtvovanje, telo živoga konja se deli na tri područja, prednje, srednje i 
zadnje, na kojima tri kraljeve žene (zvanična kraljica, milosnica 1 takozvana 
»odbačena« žena) vrše pomazanje pod pokroviteljstvom bogova kao što su 
Vasu, Rudra i Aditji, a sa ciljem da se kralju da duhovna snaga (tejas, s 
prednje strane), fizička snaga (indriya, preko sredine), stoka (pašu, sa zadnje 
strane), pri čemu se te tri prednosti, raspoređene između triju funkcija, svode 
na četvrti element, napredak ili blagostanje (sri). Zatim iste kraljice vezuju 
zlatne bisere, pazeći da ti biseri ne padnu, sa prednje strane, kada su u 
pitanju dlake sa glave 1 grive (ili sa obe strane grive), i sa zadnje strane, 
kada su u pitanju dlake sa repa, izgovarajući mistične reči o Zemlji, Vazdu- 


hu i Nebu.? Ova omnivalentna topografija konjskog tela ispoljava se, uz još. 


veće kasapljenje, i u obredu koji sledi: žrtve drugog reda (paryangya), 
namenjene svaka po jednome bogu, materijalno su povezane sa različitim 
delovima konjskog tela, pri čemu se liste pomalo razlikuju prema varijanta- 
ma rituala, ali glava 1 rep zauzimaju počasno mesto; u svim varijantama 
koje je ispitivao Pol-Emil Dimon, žrtva ili jedna od žrtava vezanih za glavu 


starog obreda istoga značenja, koji se ne može limitativno rekonstruisati na osnovu aluzija na 
dve himne RV I, 162 1 163. Predlagane su i keltske analogije sa ašvamedha: F. R. Schróder, 
Z. f. Celt. Philol. 16, 1927, str. 310—312 (F. Le Roux, Ogam, 15, 1963. str. 123—135), J. 
Puhvel, »Vedic asvamedha and gaulish #POMiiDVOS«, Language 31, 1955. str. 353—354; i 
jedna tračanska analogija, M. Capozza, »Spartaco e il sacrificio del cavallo (Plut.. Crass., II, 
—9),« Critica Storica 2, 1963, str. 251—293. 

37 Tako Dumont, str. 201 (8 584): »Konj je ksatriya, a druge žrtve vaisya«. 

38 Dumont. str. 2—3 = Sat. Brühm. 13, 5, 4, 9. II. 15. 

39 Dumont, str. 7 ($$ 8 i 9); varijante: str. 247 (8 I), 293, 355. 

40 Dumont. str. 22—23 (88 67 i 75); »QII. 3«, REL. 35, 1958, str. 130—131. 
, 41 Dumont, str. 3 ($ 2); vid. čuvenu epizodu sa Ardžuninim sinom, Babhruvahanom, u 
četrnaestom pevanju Mbh., 79—81. 

42 Dumont, str. 152—154 (88 450—454); varijante: str. 271—272 ($8 7—13), 329—330. 

namenjena je Agni, bogu vatre, a žrtva vezana za rep obično je namenjena 
bogu Surji, bogu Sunca; ali osim toga, Indri se svuda služi na jednoj od te 
dve krajnosti.+ 

Da li je potrebno isucati koliko ova pravila osvetljavaju poznate frag- 
mente o žrtvenom obredu na dan oktobarskih ida, koji se zaista pojavljuje 
kao rimska a*vamedha?^ Shvatamo dva vida obreda: žrtva se prinosi Marsu, 
na Marsovom polju, a korisnik je rex, pošto se,.u najpovoljnijem slučaju, 
dva važna područja konjskog tela spajaju u »kraljevoj kući«. 

Kralj se međutim izlaže jednoj opasnosti, pred kojom je sam pasivan, 
pošto prepušta svojim ljudima da mu obezbede posedovanje, pa prema tome 
i moć žrtve. Ta opasnost se razlikuje od indijske opasnosti po obliku i po 
trenutku, ali ima isti smisao: borba — non leuis contentio, kaže Fest — 
između »kraljevske grupe« (ekipa iz Sacra Via, čija je središnja zgrada 
(Regia) i spoljašnje grupe (ekipa iz Subure, čija je glavna zgrada Turris 
Mamilia, a koja je uostalom nepoznata) ne vodi se pre prinošenja žrtve, 1 
njen cilj nije osvajanje još živog konja; ona se vodi posle prinošenja žrtve. 
i to za osvajanje već odsečene glave. Postoji isto tako i opasnost, drugačija, 
koja je vezana za rep: može se dogoditi da donosilac ne stigne dovoljno 
rano da bi krv kapala na ognjište u »kraljevoj kući«: šteta koju trpi Regia 
može dakle biti isto tako potpuna kao i šteta koju, u slučaju hvatanja konja, 
trpi indijski kralj. 

Postoji ista razlika u pogledu oblika i vremena, ali i isti smisao, kada 
je u pitanju podela konjskog tela: sečenje se ne odigrava za vreme prino- 
šenja žrtve i pre usmrćivanja, nego posle, i to sečenje nije fiktivno, nego 
stvarno; ali ono se vrši kao i u Indiji, na tri dela (ne znamo samo kakva je 
sudbina bila namenjena trupu, srednjem delu), a glava i rep imaju počasno 
mesto — verovatno, kako kaže H. Dž. Rouz, ne samo zato što oni sažimaju 
telo, nego i pre zato što svako od njih nosi u sebi bogatu simboliku. 

Obično rep, a u najboljem slučaju i glava i rep stižu u kraljevu kuću 
i kapljice krvi iz repa raspršuju se po kraljevom ognjištu, participandae rei 
diuinae gratia, da bi ga povezale sa sposobnostima žrtve: Indija dodeljuje 
tu ulogu glavi, koja, povezana posredstvom paryanga sa Agnom, obezbeđuje 
kralju, stoji u Komentaru, »prvu vatru«*7 bez obzira na to kako tu simboliku 
treba shvatiti. 


43 Dumont, str. 157—158 ($$ 465—474); varijante: str. 267 (8 12), 331, 368. 

44 Da li je potrebno isticati da je sklad u smislu i gradi svakog značajnog obrednog 
obeležja ili čina, a ne u formalnim pojedinostima? Uslovi su, u Indiji i Rimu, bili suviše 
različiti. Na primer, kako bi Rimljani mogli da puste živog konja, uz oružanu pratnju, da luta 
nerimskim susednim zemljama? Contentio je dakle ograničena na dve rimske četvrti, »kraljev- 
sku četvrt« i predgrađe, i svedena na borbu za glavu mrtvog konja. 

^5 Mamiliji u početku nisu bili Rimljani, nego Tuskuljani (Liv. I, 49, 9). a legenda im. 
pripisuje veliku ulogu, u borbi protiv republikanskog Rima a za povratak Tarkvinija, u ratu sa 
Porsenom i šire: prema tome, moguće je da turris Mamilia, nasuprot »kraljevoj kući« (Regia) 
koja je postala versko središte države, simbolično predstavlja u dekoru toga obreda tud element. 

46 Sve u svemu, u Indiji kao i u Rimu, postoje dve opasnosti: u Rimu, opasnost koja 
potiče od prirode (prebrzo sasušivanje) ili od nezgoda na putu kada je u pitanju rep, opasnost 
koja proizlazi iz nadmetanja (otimanja) oko glave; u Indjij, razne bolesti, smrt nesrećnim 
slučajem ili nestanak konja tokom godine u kojoj on može slobodno da trči, ubijanje ili otmica 
u tuđim zemljama kroz koje prolazi, Dumont, str. 52—54 ($$ 224—237). 

4? Dumont, str. 157 (8 466). 

Samo se jedna pojedinost iz manjkavog dosijea obreda October Equus 
ne slaže sa indijskom praksom ili teorijom: način žrtvovanja. Konj se naime 
ubija, uz ratničku mimiku, ubodom (ili ubodima) koplja, dok u ašvamedhi 
konj biva ugušen. Možda je u tom pogledu rimski obred bio manje standar- 
dizovan. možda izgleda verniji duhu zajedničkog preistorijskog rituala koji 
je. u Indiji, iako namenjen ksatrijama. a izričito zatvoren za brahmane i 
vaisje kao »prinosioce žrtve« 1 korisnike, ipak bio prepušten kao 1 svi rituali 
brahmanima kao »vršiocima obreda«. U svakom slučaju, ova mala razlika, 
gde Rim ide dalje od Indije u pravcu koji Indija sledi, nije u suprotnosti sa 
utvrđenom saglasnošću u svim drugim stvarima. 

Vidimo — i to je bitno u ovoj analizi — da ovaj Marsov obred 
odgovara, po postupcima i po duhu koji se uz pomoć indijskog poredenja 
u njima otkriva. opštem tipu Marsa, pokrovitelja ratničke funkcije. On osim 
toga otkriva i značajne veze između kraljevske vlasti i te funkcije, prilikom 
samog povratka iz rata, neku vrstu kraljeve kapitalizacije pobede.“ 

Što se tiče metode, valja primetiti da je poređenje osvetlilo uzgloblja- 
vanje poznatih pojedinosti rimskog rituala, ali da je ovo prvo otkrila unu- 
trašnja kritika: prema savetu koji H. Dž. Rouz daje, ali koji ne sledi, uzete 
su u obzir sve potvrđene činjenice i samo one, a odbačena je samo naknadna 
pseudočinjenica izmišljena u XVII veku i od tada tako često potvrdivana da 
sc naposletku nametnula i sve poremetila: isto tako je vraćen na svoje mesto 
i uključen u nanovo uravnoteženu celinu kraljevski element koji je Rouz 
naveo tek na kraju svoga izlaganja, »incidentally«, i proglašavajući ga neo- 
bjašnjenim. | 


Druge dve okolnosti koje su navedene u prilog agrarnom Marsu stav- 
ljaju Marsovo uplitanje u seoski dekor, povezujući ga sa zemljoradnjom ili 
stočarstvom.“ Ali, kao što smo gore podsetili. boga određuje manje dekor 
u kome se pojavljuje, a više tip uloge koju igra, namera 1 načini delovanja 
koji mu se pripisuju, i upravo te načine 1 tu nameru treba, u svakom slučaju, 
odrediti. »Agrarno božanstvo«, podsećamo, nejasan je izraz, jer ne postoji 
srodnost između božanstava koja. kao na primer Semones, upravljaju živo- 
tom semena (semina), i »divljeg« božanstva koje zasejanim kulturama može 
učiniti samo tu uslugu da ih poštedi, niti između nekog oplođujućeg božan- 
stva koje stvara klasje i nekog budnog božanstva koje čuva stražu na granici 
polja. No, lako se može potvrditi da je Mars. u invokacijama koje mu 
upućuju arvalska braća, u isto vreme 1 to divlje 1 to budno božanstvo a, u 


5^5 Indijski obredi naglašavaju sveukupnu namenu ašvamedhe: taj žrtveni obred je sve. 
on daje sve. Dumont, str. 3—4 ($ 5); upor. već RV. L 162. 22 (komentar »QII. 3« str. 80): 
OI. 9 (Vedski paralelizam u iguvinskom nabrajanju nerf arsmo, itd.)«. Lat. 20. 1961. str. 
257—262. Moglo bi se dakle shvatiti da je. u Rimu, iako Marsov i kraljev žrtveni obred, 
October Equus bio usmeren traženju »svega«, uključujući i euentus frugum iz naredne godine; 
ali tekst Pavla Đakona. kao što smo videli. ne dopušta da se ob tako tumači. 

49 Na kraju. H. J. Rose, op. cit. (gore str. 227. n. 2), str. 9—12 (Carmen Aruale), 7 —9 
. (Cat. Agr. 141). Shvatanje o »agrarnom Marsu« kvari inače značajnu studiju: F. Castagnoli, »Il 
campo marzio nell'antichità«, MAL. 8. Ser.. I. 1947, str. 93—193. 

lustraciji polja koju opisuje Katon, samo to budno božanstvo, iako ga nije- 
dan izraz ne uključuje u tajanstvene procese koji održavaju vegetalni život. 


Dvosmisleno obeležje Marsa, kada besni na bojnim poljima, donelo mu: 


je. od strane pesnika. epitet caecus: kada njegov furor dostigne odredeni 
stupanj, on se prepušta svojoj prirodi, uništavajući i neprijatelja i prijatelja, 
kao što mladi Horacije, još žedan krvi, ubija svoju sestru pošto je ubio 
Kurijacije. Kao i Horacije, on je isto tako, upravo zbog tog furora i te 
surovosti, najpouzdaniji bedem koji štiti Rim od svakog napadača. Stoga se 
čini da su, u Ambarualijama, u ophodu po ivici obradive zemlje u Rimu. 
arua, naglašena ova dva Marsova vida. S jedne strane, pošto je sezona rata 
od presudnog značaja i za uspešan završetak (euentus) ubiranja letine. bitke 
treba da se vode s onu stranu »praga« koji ta ivica predstavlja. 5" S druge 
strane, postoje i strašniji neprijatelji letine nego što je to ljudski hostis, zato 
što su nevidljivi, demonski i za odbranu od njih potreban je stražar koji je 
i sam natprirodan. To je ono što traže tri rečenice (koje se više puta 
ponavljaju) u pesmi arvalske braće (carmen Aruale) u kojima se pominje 
Mars?!: 


I. neue lue(m) rue(m) sins (i: sers) incurrere in pleoris. 
2. satur fu fere Mars limen sali sta berber. 
3. e nos Marmor iuuato triumpe triumpe triumpe trium [pe trilumpe. 


Ako treći fragment ne usmerava ni u kakvom smislu »pomoć« koju 
traži od Marsa, prvi se može prevesti: »Ne dopusti Nesreći, Razaranju da 
upadnu u -? -«; a drugi: »Budi zadovoljan, divlji Marsu, preskoči prag (27), 
strani -? -«. Molbe iz drugog fragmenta mogu se u krajnjoj liniji shvatiti 
onako kako ih svata H. Dž. Rouz: »Budi zadovoljan (ne nasiljem, nego 
darovima), skoči na ivicu polja i tu čuvaj straZu«.? U tom slučaju, taj 
fragment bi samo ponavljao prvi, ili pre tražio od boga da čuva stražu da 
bi učinio uslugu koju određuje prvi. Međutim, epitet fere (ako tako treba 
podeliti i čitati tu reč) ovde se teško može svesti, uprkos Rouzu, na blagi 
smisao »koji nije odomaćen, koji pripada spoljašnjem svetu, džungli«, što, 
uostalom, Mars nije. 

Oba stalna elementa formule luem ruem (ako je ona uopšte pravilno 
vaspostavljena) svakako su personifikovana, jer incurrere opisuje konkretnu 
i voljnu radnju. »upasti«; ali je teško tačno odrediti koje su opasnosti tako 
predstavljene kao ličnosti. Verovatno je u pitanju nešto drugo, a ne upadi 
ljudskog neprijatelja; u najmanju ruku lues, u klasičnoj upotrebi. pre upućuje 


50 A. Alföldi, »Ager romanus antiquus«. Hermes 90. 1962, str. 187—213. 

*! E. Norden. Aus altrómischen Priesterbiichern, 1939. str. 109—280. 

92 P. II: »Leap on the threshold (boundary? border?) and stand there«. Rouz pogrešno 
tumači ferae pecudes (Lucr. I, 14). koje je samo asindeton koji znači ferae et pecudes: A. 
Ernout, Philologica 1. 1946. str. 119—124. F. Menz, »Zum Carmen Aruale«, KZ. 70. 1951 — 
52. str. 222. zapaža da se ferus ne pojavljuje pre Vergilija kao božanski epitet. nego da to 
može biti. kod samoga Vergilija. »secanje« na epitet koji je kulturni ili u najmanju ruku vezan 
za formule.  . 

na bolesti koje mogu masovno uništiti kulture. Demonologija Rimljana nije 
dovoljno poznata, ali zar oni ne bi, sa tolikim narodima, pripisali zlim 
duhovima sve ili deo bolesti koje napadaju živa bića? Upravo protiv njih je 
Rim, glasom arvalske braće, pokretao svog borbenog boga. 

Ambarualia pripadaju vrsti lustracija koja ima više drugih vidova:* na 
primer, velika petogodišnja lustracija naroda (lustrum: conditum), 1 amburbi- 
um, isto tako se vrši ophodom žrtvenih životinja i prirodno je da se taj u 
isto vreme »očisni« i »zaštitni« hod »po granici« odigrava pod znakom 
borbenog boga, kadrog da zaštiti granični pojas i njegov sadržaj od svakog 
iznenađenja. Ove ceremonije postavljaju oko njive, oko grada, nevidljivu 
ogradu preko koje, ako je čuvana, neće preći ne samo ljudski neprijatelji 
koje već očekuju bedemi ili vojska, nego ni zle sile, isto tako nevidljive, a 
pre svega one koje prouzrokuju bolesti. U više slučajeva, žrtve sačinjavaju 
grupu suovetaurilija, koju ćemo malo kasnije ispitati, a koja je karakteri- 
stična za Marsa: nerast, ovan, bik. Ali ovi različiti obredi, kao i Ambarualije, 
pretvaraju Marsa u boga koji je nadležan samo za »zaštitu putem sile«; 
celokupna njegova funkcija je na toj periferiji koju svečana povorka čini 
uočljivom; ma šta da štiti njegova lozinka, on je stražar koji deluje na 
prednjoj strani, na pragu, kako verovatno kaže carmen Aruale, i koji zau- 
stavlja neprijatelja, pružajući mogućnost specijalizovanim božanstvima — to 
su, u Ambarualijama, kako kaže carmen, čak i Lari, bogovi tla, i bogovi 
koje označava reč Semones, oživljeni oblik neživog semina; Cerera prema 
Georg. I, 338 — da obavljaju tehnički, stvaralački posao, koji se menja 
prema okolnostima. Nije slučajno što se carmen završava ponavljanim po- 
bedničkim usklikom, koji E. Norden lepo komentariše (str. 228): »Des Er- 
folg des Gebets, die Rettung aus Not und Gefahr ist gesichert«. — 

Raspravljajući o vrhovnom bogu, videli smo kako Katonov seljak ko- 
pira, za svoju privatnu upotrebu, sa obredom Jupitera Dapalisa, gozbu koju 
magistrati služe Jupiteru Epulu u njegovom hramu na Kapitolu**. Veliki 
bogovi iz drevne trijade vladaju javnim životom, ali oni predstavljaju funk- 
cije, odgovaraju potrebama, koje isto tako upravljaju životom svake podgru- 
pe, svakoga ognjišta, svakoga pojedinca. Prirodno je, dakle, što ih traže 


priuati. Svrha rituala je tada ograničena na neku sitnu korist — ne više 
narod, nego familia; ne više ager Romanus nego fundus; ne više urbs, nego 
uilla — a darovi su manje raskošni: Jupiterova seoska daps svodi se na 


pečenje i vrč vina. Tako je u Marsovom obredu opisanom u 141. glavi iste 
Katonove rasprave: njegova lustratio agri umanjena je replika velikih obreda 
u obliku ophoda, a njegovi suouetaurilia su lactentia, to jest povezuju prase, 
jagnje i tele. Ali tekst se mora navesti u celini, da bi ta celina osvetlila neke 
izraze koje pobornici agrarnog Marsa često izdvajaju i iz kojih izvlače 
neopravdane zaključke. 


53 Medu glavnim božanstvima, uz Robigusa, tu su i Febris i, po nekim vidovima, 
(italska) Mefitis. u l 

54 Izvan Rima, upor. iguvinski ophod, TIg. I b 20—23; u Indiji, AV. 6, 28, 2. prati 
trostruki ophod krave i vatre oko kuće (Whitney i Lanman, HOS. 7. str. 300). 

55 Dole, »Mars«. 

56 Gore, »Jupiter«. 

Posle uvodnog darivanja vinom Janusa i Jupitera, evo molitvene for- 
mule koju, prema Katonovom predlogu, treba da izgovori gospodar: 


Mars pater, molim te i preklinjem da budeš blagonaklon, milostiv prema meni, 
našoj kući i našim ljudima. U tome cilju sam naredio da se suouetaurilia pronesu 
oko mojih polja, moje zemlje i moga imanja: 

l. da bi ti zaustavio, suzbio, i odagnao vidljive i nevidljive bolesti, oskudicu 
i tugu, nepogode 1 pošasti (ut tu morbos uisos inuisosque uiduertatem uastitudine- 
mque calamitates intemperiasque prohibessis defendas auerruncesque); 

2. 1 da bi omogućio proizvodima, žitu, vinovoj lozi, mladicama, da rastu i 
razviju se (utique tu fruges frumenta uineta uirgultaque grandire beneque euenire 
siris); da bi sačuvao zdravlje pastira i stada i pružio zaštitu i zdravlje meni, našoj 
kući i našim ljudima (pastores pecuaque salua seruassis duisque bonam salutem 
ualetudinemque mihi domo familiaeque nostrae). U tome cilju, da bi očistio moja 
polja, moju zemlju i moje imanje, i da bi izvršio pročišćenje, kao što sam rekao, 
budi poštovan žrtvovanjem ovih suouetaurilia lactentia...« (Tekst se nastavlja uput- 
stvima u slučaju da prve žrtve ne dobiju litatio). 


Analiza Marsovih usluga ovde je prikazana na dvema tabelama, koje 
sam obeležio sa 1. i 2. Prva označava neprijatelje protiv kojih se treba boriti 
i načine borbe; druga označava korisnike i korisne posledice borbe. 

Prva predstavlja Marsa u njegovim uobičajenim funkcijama i stavovi- 
ma: kako se ustremio na neprijatelja, kako motri ili se bori. Kao i luem 
ruem u pesmi arvalske braće, ti neprijatelji su personifikacije nepogoda i 
katastrofa koje se smatraju napadačima. A delovanje toga boga izraženo je 
glagolima od kojih se prva dva odnose na vojnu tehniku (prohibere »držati 
na odstojanju, sprečiti pristup«; defendere »odbiti u borbi«: dva slučaja se 
jasno razlikuju, na primer, u Caes., B. G. I, IL 2 i 4), a treći, koji je u 
pravom smislu religijski, može se objasniti pomoću reči Auerruncus, to jest 
»onaj koji uklanja čisteći«, a koga u svakom slučaju Gell. 5, 12 opisuje kao 
jednog od malih bogova koje valja umilostiviti uti mala a nobis uel frugibus 
natis amoliantur. 

Posle ove prve slike, ima više mesta za pominjanje novih usluga. 
različitih radnji boga: udaljavanje bolesti i spoljašnjih nesreća od zemljorad- 
nje ne samo da je nužan, nego i dovoljan uslov za normalan rast biljaka 
koje su već posejane (rast koji je poveren Larima i Semonima, boginji Telus 
i Cereri), kao i za zdravlje životinja i ljudi posle rođenja. Da bi se produžila 
molitva, nema dakle drugog načina nego da se nabroje rezultati božanskog 
delovanja koje je već opišano sa iscrpnom podrobnošću. Prava formulacija, 
prava veza između dve tabele bila bi: | 


neprijatelji protiv kojih 


= načini borbe; 
se treba boriti: 


korisnici i blagotvorna dejstva borbe: 


VT TV: VT (podređeno prvom VT): 
morbos uisos inuisosque 
4 . ije fruges frumenta uineta grandiant beneque 
uiduertatem prohibessis : 
c . uirgultaque pastores eueniant salua sint, 
uastitudinemque defendas ~ pns 
pecuaque bona salus mihi domo, 
calamitates auerruncesque RUE 
; naletudoque maneant familiaeque nostrae 
intemperiasque i 

Ali, moleći Marsa, nastojeći da pridobije Marsa, seljak ga u najvećoj 


mogućoj meri smatra delaocem, u najvećoj mogućoj meri uvećava pomoć: 


koju traži. Stoga on Marsa pretvara u subjekta svih glagola, a sve glagole, 
i u prvoj i u drugoj slici, u prelazne glagole. Naporedo postavljajući dva ut, 
od kojih je drugo logično podređeno prvome. on kao da udvostručuje broj 
radnji koje vrši bog: 


VTIQVE TV (usklađen sa prvim VT) 


grandire beneque euenire SIRIS 
salua SERVASSIS mihi domo 
familiaeque nostrae 


fruges frumenta. uineta uirgultaque 
pastores pecuaque DVISque bonam 
salutem ualetudinemque 


U stvari, dve serije glagola nisu homogene: glagoli sa prve slike (»drZa- 
ti neprijatelja na odstojanju, odbiti ga, oterati ga«) na konkretan, tehnički 
način izražavaju, i iscrpljuju, načine fizičkog delovanja boga; glagoli sa 
druge slike izražavaju, na apstraktan, retorički način, psihološku orijentaciju, 
nameru istog tog delovanja boga. 

Zaključak: ne treba svoditi drugu seriju glagola na označavanje načina 
delovanja, pa čak ni suviše verno prevoditi njihov smisao. Tako prvi, siris, 
ako ga shvatimo doslovno, ne odgovara: sinere znači samo »ne sprečavati«, 
što se ne može primeniti u ovoj molitvi u kojoj se Mars očigledno posmatra 
samo kao saveznik, a ne kao kvaritelj raspoloženja. Sto se tiče druga dva 
glagola, jasno je da su izrazi salua seruassis i duis bonam salutem ualetu- 
dinemque, koji su primenjeni na homogene kategorije korisnika (od kojih je 
druga samo bliža molitelju). praktično istovetni, pošto drugi ne kaže ništa 
više nego prvi. Pa ipak, zanemarujući sve te razloge koje nameće kontekst, 
neki su hteli da iz glagola duis izvedu dokaz da Mars nije samo »omogu- 
ćavao« ljudima koji su obrađivali zemlju da budu u dobrom stanju i u 
dobrom zdravlju terajući od njih bolesti i opasnosti, nego je i »davao«, to 
jest sam neposredno pružao te prednosti na način bogova lekara ili hranitelja 
iz treće funkcije. To znači pripisati tome glagolu, poslednjem iz duge serije, 
značenje koje on nikako nema: dare bonam salutem ualetudinemque samo 
je drugačiji način da se kaže salua seruare. Uostalom, dare nema nužno 


smisao »dati«; ono može značiti i »omoguéciti«; na primer, dare iter per 


prouinciam (Caes, B. G. I. 8, 3) nije »propustiti« nego »omoguciti prolazaka 
kroz Pokrajinu; to je pravi ekvivalent za dare facultatem per Prouinciam 
itineris faciundi (ibid. I, 7, 5, povodom istoga događaja); tako shvaćeno, 
duis salutem znači prosto de facultatem salutis seruandae. »pruži, svojim 
delovanjem, po svom sopstvenom redu (prohibere, defendere, auerruncare 
morbos itd.), uslove za dobro stanje«, i ništa više ne ukazuje na neku 
specifičnu aktivnost boga nego, nekoliko redova pre toga, grandire siris. 
Ova sasvim uopštena reč, na ovom poslednjem mestu, nc može da izdrži 
glomaznu tezu koja se na nju postavlja a molba iz lustratio agri nije 
upućena nekom Marsu koji bi bio drugačije usmeren od Marsa iz pesme 
arvalske braće.57 


57 Ove Katonove formule nikako nisu tradicionalne formule. ne varietur, nego pre mo- 
deli koje on predlaže, na kojima je on ostavio svoj trag. »Trihotomije«, a pre svega ona u vezi 
sa planom. koje se uočavaju u ovom poglavlju. u skladu su sa onim što Aulo Gelije. 13, 25 

Poslednji argument koji H. Dž. Rouz zadržava, a koji ide u prilog 
Marsu iz treće funkcije, izvučen je iz jednog drugog seoskog obreda koji 
Katon opisuje u 83. glavi. Evo njegovog prevoda: 


Votum za goveda. — Tako se prinosi uotum za goveda, uti ualeant. U podne, 
u šumi, treba dati žrtveni dar Marsu (i) Silvanu, koji se sasloji. za svaku goveđu 
glavu, od tri funte pšeničnog brašna, četiri i po funte slanine, četiri i po funte posnog 
mesa i tri vagona vina. Sve te (čvrste) materije stavljaju se u jedan sud, a u drugi 
sud se stavlja vino. Tu ceremoniju vršiće i slobodan čovek i rob. Odmah po 
završetku ceremonije, treba potrošiti (hranu), na licu mesta. Nijedna žena ne sme da 
prisustvuje ceremoniji niti da gleda kako se ona vrši. Dopušteno je da, ako hoćeš, 
taj votum ponavljaš svake godine. 


Opis nije sasvim jasan. ali se može protumačiti. Uotum je obećanje 
nekog dara, za budućnost, uslovljenog dobijanjem neke božanske usluge: 
kada je usluga dobijena, onaj ko ju je primio postaje uoti reus i mora da 
se iskupi, uotum soluere. Da bi se tekst uskladio sa tom definicijom, treba 
smatrati da se prvi deo odnosi na obećanje a drugi na ispunjenje: ili, posle 
godinu dana, ispunjenje obećanja datog danas. ili, u istom trenutku. ispu- 
njenje obećanja iz prethodne godine. Poslednja rečenica upućuje na ovo 
drugo tumačenje." 

Od dva prizivana božanstva — jer uprkos povremenim pogrešnim tu- 
mačenjima, imena dvaju božanstava sigurno su stavljena jedno pored dru- 
gog. a ne izmešana, i nije u pitanju neki »Mars Silvanus«*" — jedno se, 
Silvan, priziva kao pokrovitelj siluatica pastio, letnje paše na šumovitoj 
planini, koja je u anučko doba bila uobičajena: dakle tamo, in silua, daje 
se i ispunjava zavet, i vrši obred. Na jedno poznato obeležje Silvanovo 
(Wiss. str. 214) poziva se i zabrana da se res diuina odvija u prisustvu žena. 

Kada bi bilo u pitanju samo obezbeđivanje hrane koja daje volovima 
snagu i zdravlje, bio bi dovoljan Silvan, kojim započinje njeno područje. Ali 
silua ima svoje opasnosti, koje ne samo da je okružuju, kao što je bio slučaj 
sa obrađenom zemljom na onome što se naziva fundus, nego je i prožimaju, 
koje su svuda. U borbi protiv tih opasnosti, Mars je neophodan.?! On mora 
da čuva stražu, ne na nekom rubu koji ne postoji, nego u svakoj tački na 
terenu kojim će gaziti svaka Životinja. Dok, u /ustratio arua, Mars deluje 


(24). 13, kaže za Katona besednika: /tem M. Cato... cum uellet res nimis prosperas dicere, 
tribus uocabulis idem sentientibus dixit. Međutim, u drugim starim molitvama, ove akumulacije 
su trostruke (precor ueneror ueniamque peto, metum formidinem oblinionem, fuga formidine 
terrore, itd., u carmen iz kartaginske euocatio, Macr. Sat. 3. 9. 7—10). 3 

58 Nav. čl.. str. 7. i 

39 Uprkos Wiss. str. 410. n. 11, ne čini se da je dar iz gl. 131 ispunjenje zaveta iz gl. 83. 

60 Tako H. J. Rose i mnogi drugi: Silvan bi bila samo jedna Marsova »titula«. To je 
svakako pogrešno, vid. Commentarius H. Keila (1894), str. 110—111. sa brojnim primerima 
nabrajanja običnim ređanjem, koje je on izdvojio iz Katonove knjige (n. pr. 134: Jano Joui 
Junoni praefato). Uostalom da je postojao samo jedan primalac, čemu bi odgovarala dozvola: 
id (= far | carnem) in unum uas licelo coniicere, et uinum item in unum nas liceto coniicere? 

^! Bez sumnje u tom smislu treba shvatiti epitet Bubetis koji je dat Marsu u natpisu iz 
Preneste koji je nedavno otkriven i već dosta komentarisan; upor. udi Bubetii (Plin. N. H. 18. 
12). o kojima se ne zna ništa drugo osim da su bile svetkovane boum causa. 

PETS S A s N i ŠALE ja AAA A IRR aes Aš ie VE VE 


»okolo«, a agrarni bogovi, Semoni i Cerera, »iznutra«, Marsovo područje 
ovde se može proširiti na Silvanovo: otuda tesna povezanost između ta dva 
boga, koju podvlači preporuka da se svi čvrsti darovi stavljaju u jednu 
posudu, kao i sve vino. Tako da, sa drugačijim strateškim i ritualnim po- 
" ložajem koji proističu iz drugačije uloge i drugačijeg dekora, Mars mora i 
ovde da bude ono što je uvek i svuda: aktuelni ili virtuelni borac, stražar 
spreman da ukloni ili uništi neprijatelja.? | 

Semoni-Mars, Silvan-Mars: ova saradnja specijalizovanih bogova 1 rat- 
nika u zemljoradnji i stočarstvu poučna je. Kao i hlebovi koji se ratnom 
konju (bellator equus) stavljaju oko vrata za vreme. oktobarskih ida, ona 
podseća, ako je potrebno, da su »tri funkcije« stvorene da bi se uzajamno 
pomagale i dopunjavale, da se one dobro određuju samo u svojoj poveza- 
nosti. Kada je u pitanju treća, ova istina se može izraziti 1 drugim rečima. 
Uspeh zemljoradnika ili stočara uvek zavisi od dve vrste činilaca: jedni su 
pozitivni, konkretni, posebni za svaki slučaj, kao što je dobro seme, dobra 
zemlja, kiša i sunce u pogodan čas, plemeniti mužjak, ženke koje daju dosta 
mleka; drugi su negativni i jednaki, što znači da ništa ne ometa igru pozi- 
tivnih elemenata, da nikakva nesreća — rat, bolest, katastrofa, mraz, vukovi, 
itd. — ne ukida preimućstva koja je čovek strpljivo prikupio. Teološki, ova 
razlika određuje dve vrste usluga, upućuje na dva tipa bogova, od kojih se 
drugi, redovno, svodi na Marsa. Veza čiji je mehanizam drugačiji uočava 
se, kao što smo videli, između prve i druge funkcije: rat pripada Marsu 
preko bitke, preko nasilničkih sredstava za pobedu, ali pravno-obredna. pri- 
prema, auspicije 1 celokupna providencijalna pozadina pobede pripadaju Ju- 
piteru, koji, u svemu tome, ostaje vrhovni bog koliko 1 Mars, štiteći seljaka 
od gomile nesreća, ostaje ratnik. 


82 Čisto »medicinski« recepti za volove u Cat. Agr. 70, 71, 73, 103. 

65 Neki su se ponekad služili plesom salijevaca kao argumentom u prilog »agrarnom 
Marsu« (poslednji je Lambrehts; ali se sam H. Dž. Rouz toga odrekao); onih nekoliko etno- 
grafskih podataka koje je upoređivao Frejzer drugačiji su: ples salijevaca ne izvodi se na selu, 
nego na rimskim ulicama; tu je bez sumnje u pitanju rasterivanje zlih duhova na početku i na 
kraju sezone rata (R. Bloch, »Sur les danses armées des Saliens«, Annales, Economies Sociétés 
Civilisations 13, 1958, str. 706—715). Ponekad su traženi argumenti u raznim životinjama 
vezanim za Marsa (osim vuka i kopca, Serv. Aen. Il, 721, naravno). Iz legende o osnivanju 
bovijana (samnitski uer sacrum koji predvodi bik poslat od strane Marsa i na kraju od njega 
žrtvovan, ako je Mommsen, Unteritalische Dialekte, str. 173, u pravu), neki su zaključili (RL. 
II, col. 2431) da postoji veza između boga i bos arator, ali bik je (upor. suouetaurilia) nešto 
drugo! Iz činjenice da je detlić, ne samo u Rimu, nego i kod Umbrana iz Iguvija, u proročan- 
stvu iz Tjora Matiene i u picenskoj legendi o žrtvovanju prvenaca (uer sacrum), Marsova ptica, 
zaključili su (ibid.) da postoji veza između Marsa i zemljoradnje: detlić se oglašava pred kišu; 
ali da li je baš to dovelo u vezu pticu sa bogom? U tom pogledu mogu se samo praviti 
pretpostavke, ali ova nije jedina koja je mogućna: detlić kuca i dobovanje njegovog snažnog 
kljuna karakterističnije je od njegovog kreštanja. Upor. R. Merkelbach, »Spechtfahne und 
Stammessage der Picenter«, Stud. in on. di U. E. Paoli, 1955, str. 513—520; autor daje pregled 
legendi o životinjama predvodnicama, koje povezuje sa insignijama životinja u rimskoj vojsci 
(Plin. H. N. 10, 16). O insignijama, vid. Ch. Renel. Cultes militaires de Rome, les enseignes, 
1903. Marije je bio prvi, kaže Plin., N. H. 10, 16 (upor. Sall. Cat., 59. 3), koji je generalizovao 
orla u signa militaria. Dotle je orao bio samo prvi u petočlanom nizu, ispred vuka, Minotaura, 
konja, vepra (aper; porcus prema Pavlu-Festu). A. Alfóldi, »Zu den rómischen Reiterscheiben«, 
Germania, 30, 1952, str. 188, n. II (i lično saopštenje) predlaže da se u ovom očigledno hije- 

Bilo da su odrasle ili lactentia, mi smo više puta ukazali na grupu žrtvi 
koje predstavljaju suouetaurilije, karakteristične za Marsa.“ Posebno, u teo- 
riji O spolia opima gde tri boga drevne trijade selektivno dobijaju prima, 
secunda i tertia spolia, posvećenje podrazumeva jednog bos mas kada je u 
pitanju Jupiter; kada je u pitanju Mars, »solitaurilia« (suouetaurilia?); kada 
je u pitanju Kvirin, jagnje. Običaj je veoma star. Pored grčkih trittyes ili 
trittoiai, koji se obično sastoje od istih životinja kao i rimski žrtveni obred, 
ali čije se različitosti, pa čak i poneki sukob, ispoljavaju, kao i sve u Grčkoj, 
u teoriji i u praksi, vedska Indija poznaje i jedan paralelan obred, sa name- 
nama i primaocem koji su homologni onima iz suouetaurilia: to je žrtvo- 
vanje triju Životinja zvano sautrümani, to jest upućeno Indri Sutramanu, 
»dobrom zaštitniku«. Samo u Indiji, kao i kod Iranaca, kanonska lista žrtve- 
nih životinja sastoji se, prema opadajućem redosledu, posle čoveka i konja, 
vola, ovna i jarca, sa izuzetkom vepra, dok su u Rimu uobičajene žrtve, 
osim konja (pošto izgleda da je čovek isključen iz državnog rituala), vo, 
ovan i vepar, a samo nekoliko pojedinačnih obreda obuhvataju i jarca. 
Prema tome Indri se žrtvuju tri poslednja pašu — jarac, ovan, bik. 

U obrednim knjigama poznate su dve vrste sautramana. Jedna je uklju- 
čena u prinošenje žrtve prilikom kraljevog posvećenja (rdjasitya), druga je 
slobodna. Predmet ove poslednje je, u osnovi, »lecenje« (Sat. Brühm. I, 6, 
3, 7), očišćenje (pavitra, ibid. 12, 8, 1, 8); ona oslobađa prinosioca žrtve 
svakog neprijatelja koji mu je uzeo snagu (indriya, ibid. 12, 7, 1, 3), 
razrešava od svakog greha (papmanah, ibid. 12, 8, 16), a isto tako — pojam 
vredan pažnje — i leči od iscrpljenosti, materijalne i mistične, u koju je 
prinosioca žrtve dovelo prethodno izvršeno žrtvovanje tela; posle žrtvovanja 
tela, kaže Satapatha Brühmana, on se oseća ispraZnjenim; odmah posle 
žrtvenog obreda sautramani, »kao krava koja, pošto je pomuzena, ponovo 
nabrekne«, on ponovo stiče snagu (ibid. 12, 8, 2, 1—2). Obredna muža iz 
Katjajane (19, 1) predviđa pet slučajeva, naročito slučaj brahmana koji je 
povratio posvećeno telo, telo svrgnutog kralja, telo jednog vaisya koji je u 
isto vreme alampasu i apasu, to jest može da ima stoku, a ipak je nema.. 
Vrstu sautramana koja se uključuje u obred posvećenja određuje smisao 
vezan za kraljevsku funkciju, ali preventivno, a ne kurativno. 


rarhijski poređanom nizu životinja prepozna niz velikih rimskih bogova iz republikanskog doba: 
Jupiter, Mars, Liber pater, Neptun, Kvirin (za ovog poslednjeg, vid. dole, str. 277, n. I, kraj). 
Lično bih pre podsetio na srodstvo bogova i ljudi ratnika, naročito indoiranskih, kada su u 
pitanju životinjski oblici: među deset inkarnacija (od kojih je sedam životinjskih) mazdejskog 
boga pobede, Voro6ragna, nalaze se bik, konj, vepar, soko; vid. Heur, str. 125—133. O raznim 
vidovima res militaris, vid. A. Alföldi, Der frührómische Ritteradel und seine Ehrenabzeichen, 
1952; G.-Ch. Picard, Les trophées romains, 1957, koji, str. 131, dobro brani »lex regia« iz 
Fest. 302 L? nasuprot Carcopinu. 

64 P, Veyne, »Le monument des suovćtauriles de Beaujeu«, Gallia, 1959, str. 79—100; 
1962, str. 410—412 (religijski reljef koji se čuva u lionskom muzeju). Upoređivanje suoueta- 
urilia i sautramani razvijeno je u drugom ogledu iz zbirke Tarpeia, 1947, str. 117—158; 
bibliografija indijske ceremonije, str. 119, naročito A. Weber, »Uber den Ràjasüya«, APAW. 
1893, 2, str. 91—106; A. Hillebrandt, Ritual-Literatur, 1897, str. 159—161; vid. na kraju P.-E. 
Dumont, »The Kaukili-Sautrámant in the Taittiriya-Brahmana«, Proc. of the Amer. Philol. 
Society, 309, 1965, str. 309—341. 

Pored redovnih i periodičnih izvodenja javnog kulta, pored privatnog i 
povremenog vida koji ima lustratio agri, suouetaurilia se svetkuju i kao 
ispaštanje posle slučajnih grešaka vezanih za religiju, na primer da bi se 
ispravilo neko veliko zlo, neka povreda verskog prava vezana za deuotio: 
poznato je da rimski general, da bi izgovorio formulu koja ga predaje. njega 
i neprijateljsku vojsku, boginji Telus ili bogovima Manima, stoji na koplju 
položenom na zemlju; to koplje ne sme da padne u ruke neprijatelju: ako 
ga neprijatelj uzme, treba prineti suouetaurilia: si potiatur, Marti suouetau- 
rilibus fieri (Liv. 8, 10, 14). Ili, za vreme Vespazijana, pre obnove Kapitola 
koji Je izgoreo (ostaci starog hrama bačeni su u baru po nalogu haruspika). 
teren je očišćen suouetaurilibus, i tek kasnije. kada je utroba stavljena na 
tratinu, pretor koji je rukovodio ceremonijom prizvao je kapitolske bogove 
Jouem Junonem Mineruam (Tac. Hist. 4, 53). Jedini put kada se tačno kaže 
da suouetaurilia prate lustraciju vojske pre neke vojne operacije, ova pred- 
stavlja upad koji treba da dovede na vlast novog partskog kralja robore 
legionum sociorumque na mesto odbeglog kralja (Tac. Ann. 6, 37).5 Bez 
drugog komentara, vidimo da, za rimske, kao i za indijske liturgiste, tri žrtve 
nižeg reda sa uobičajene liste koje se zajedno prinose na žrtvu ratničkom 
bogu predstavljaju delotvoran lek, koji može 1 da spreči 1 da leči. 

Kao što se gotovo uvek događa, u Rimu su nam poznate samo činje- 
nice, a ne, shematski, teorija koja ih je podržavala ili ih je podržavala u 
početku. Indijske knjige pak obilato komentarišu celokupne i podrobno opi- 
sane obrede koje propisuju, a, za homologne celine, indijski komentari često 
omogućavaju da se shvate i rimske činjenice. To je ovde slučaj. Zanimljva 
je pojmovna struktura koja objašnjava obred sautramani (Sat. Brahm. 12, 7. 
I. 1—14): iako predstavlja žrtvovanje Indri, ona dodaje ovom bogu koji 
pripada ratničkom nivou, ili pre stavlja mu na raspoloženje kako bi mu dala 
snagu (etiološi mit na tome insistira), tipična božanstva trećega nivoa, Sara- 
svatu, reku u pravom smislu. i Ašvine, a to znači da su u toj hijerarhiji 
udruženi, sa izuzetkom gornjeg elementa i dopunjeni jednom životvornom 
boginjom, drugi i treći element stare trofunkcionalne kanonske liste Mitra- 
Varuna, Indra, Nasatje (= Ašvini). A taj skup dostiže vrhunac u Indri, kome 
se sve podreduje.** Postoji uostalom paralelizam između žrtava i božanstava, 
pošto bik ide posebno Indri, koji ostavlja ovna boginji Sarasvati a jarca 
Ašvinima. Tako, u okolnostima u kojima se neodložno mora ispraviti nešto 
što je u poretku sveta osramoćeno ili ukaljano, ili kada se taj poredak ili ta 
stvar mora zaštititi od predvidljive opasnosti, nastaje neka vrsta mobilizacije 


65 Bez sumnje aluzijom na dole pomenuti obred. str. 251. n. I. Dictionnaire Etymologi- 
que. Mcillet-Ernout uporeduje sa suovetaurilijama (s. v.) jedno indijsko žrtvovanje konja. vola 
| ovna (sic) i dodaje da. su latinskom«, žrtvu prinose »seljaci«. Ovo ograničenje nije tačno; 
ovde treba navesti sautramanc, u kojima mogu da učestvuju i vaišya. O suovetaurilijama, vid. 
D. Nony. »Recherches sur les représentations du sacrifice des suouetaurilia«. Annuaire. de 
l'Ecole Pratique des Hautes Études, IVe Section, 1966—1967. str. 521—526 (osnovna postav- 
ka). CIL. II, 3820. pominje (provincijalno) prinošenje žrtve »Dijani Maksimi«: tu se prinosi, 
bez sumnje po ugledu na suovetaurilije, »uaccam ouem albam porcam«. U Ov. Am. 3. 13. žrtve 
određene za sacra Junone iz Falerija su iuuencae (i uituli). porcus. dux gregis (ovan). ali nisu 
organizovane u trijadu. a lista nije iscrpna (isključene su samo koze). 

66 Tarpeia, str. 122—131. 

trece, okrepljujuće funkcije, u službi boga koji se, osnažen njome, upliće, i 
to se upliće sam. Suouetaurilia svedoče o takvoj mobilizaciji, ne u odnosu 
na bogove. pošto tu Mars nema saveznika, nego u odnosu na žrtve: svinje 
se, u Rimu, posebno prinose božanstvima plodnosti zemljišta [sus plena koja 
se žrtvuje boginji Telus, kao 1 Maji, koja se smatra varijantom boginje 
Telus; krmača koja se žrtvuje Cereri za vreme Cerealija, kao izričita suprot- 
nost govečetu (bos); porca praecidanea koja se prinosi boginji Telus i Cereri 
pred Zetvu]; što se tiče ovna, ako je on, u Rimu, sasvim uobičajena žrtva, 
barem u strukturi spolia opima gde »solitaurilia« predstavljaju dar upućen 
drugom elementu, Marsu. propisani dar sa diferencijalnom vrednošću za 


treći element, za Kvirina, jeste ouis. A, u oba slučaja, vrhovni bogovi, - 


Varuna, Jupiter, pojavljuju se, ili se u najmanju ruku poštuju samo u dodat- 
nim ili sporednim obredima (za Jupitera, u praefatio iz Katonovih suoueta- 
urilia lactentia): jer postoje opasne okolnosti kada se funkcija vrhovnog 
boga povlači pred ratničkom funkcijom: tada se u Rimu pojavljuje Kamil 
sa svojim magister equitum, a u našim modernim društvima komandant u 
opsadnom stanju“. Ova uporedna razmišljanja, koja osvetljavaju najznačaj- 
nije rimske obrede, dopunjavaju naša saznanja o samome bogus#, 


Utvrđeno je osnovno jedinstvo funkcije rimskoga Marsa: nema nika- 
kvog razloga da se stavlja na početak agrarno značenje na koje ne ukazuje 
nijedan od tobožnjih znakova otkrivenih u klasičnom razdoblju. U doba 
republike, taj bog je isto tako ostao neobično postojan, čak i ako je njegova 
društvena podloga prevazišla patricijat, a, evolucijom vojnih stvari, ljudska 
oblast njegovog delovanja, milites, proširila se na sve građane. Poistoveći- 
vanje sa grčkim Arejem, osim u književnosti i umetnosti, nije osetnije ni 
izmenilo ni obogatilo ovaj up boga. Moraćemo da sačekamo da Julije Cezar 
obznani svoje poštovanje prema njemu, zatim da se pod imenom Osvetnika 
uvede njegov kult, da bismo prisustvovali nekim promenama čiji će vidljivi 
znak biti podizanje svetilišta na Kapitolu, na Avgustovom Forumu. Što se 
tiče bliskosu izmedu Marsa i Venere, iz koje je Lukrecije u prologu svoje 
poeme izvukao stihove pune značenja, a koja postoji samo između Areja i 
Afrodite, ona će dobiti na značaju, uprkos lektisterniju iz 217. tek za vreme 
Julija, Venerinih potomaka. 


Za razliku od Jupitera, Mars je usamljenik. Za njega nije vezano nijed- 
no potpuno samostalno božanstvo. Nerio i Moles, na koje je gore ukazano, 
samo su bića koja izražavaju njegova dva obeležja. Ako je prva dobila od 


67 Tarpeia. str. 126, 128, 154—158. 

68 Jedan drugi indijski obred predviđa drugi trojni skup. isto tako preuzet sa liste koja 
je već indoiranska (Tarpeia, str. 132): asvamedha povezuje sa konjem, u trenutku prinošenja 
žrtve. jednu vrstu bika i jednu vrstu jarca (Dumont. str. 156 = $ 464: str. 175 = 88 496. 500). 
Avesta zna za mitska prinošenja žrtvi, što je bez sumnje razvijanje stvarnih žrtvenih obreda. 
gde je udruženo sto konja. hiljadu volova. dve hiljade ovnova za Anahitu: Yašt 5, 21 i 
Darmesteterova beleška, Le Zend Avesta TI, str. 372; za Drvaspu: Yašt 9, 3. Ništa slično nije 
uočeno u Rimu prilikom oktobarskog žrtvovanja konja. jedine okolnosti u kojoj je konj žrtva. 
ali vid. dole, str. 465—467. 

09 Ne govorim o nižim božanstvima, dole. str. 255, n. 1. 


193 


9 


pesnika privid ličnosti, ona nije stekla kult; najviše što je dobila, po opštem 
mišljenju, jeste to da je, kada se pominje oteti plen koji se spaljuje na 
bojnom polju u čast Marsa 1 Minerve (Liv. 45, 32, 2; App. Pun. 133: 
neprijateljsko oružje, naprave i brodovi koji se spaljuju kao dar Areju i 
Ateni), Minerua približni helenski ekvivalent za Nerio. Kada su u pitanju 
Moles Martis, jedini trag nekog kultnog čina datira iz vremena Avgusta. u 
jednoj supplicatio koja podseća na osvećenje svetilišta Marsa Osvetnika na 
Kapitolu (CIL. X, 8375, iz Kume). Palor 1 Pavor (Liv. I, 27, 7) bez sumnje 
nisu čak ni autentični (Wiss., str. 149). Među apstrakcijama, Virtus i Honos 
će dobiti svetilišta tek krajem III veka, a Viktorija početkom drugog; uz to, 
ako prve dve, koje su smeštene u blizini hrama kod Kapenskih vrata, još i 
mogu da prođu kao »martovske«, ideologija treće, kao i mesto i natalis 
njenog hrama, ovu uvršćuju u krug Jupitera Viktora. Najzad ni Belona, staro 
božanstvo, ne gradi strukturu sa Marsom, a njena uloga i njena skica razli- 
kovale su se od Marsovih”. 


Na kraju ove studije o rimskom Marsu, biće korisno nekoliko napome- 
na o drugim italskim Marsovima, jer su pobornici agrarnog Marsa, potisnuti 
iz metropole, u njima ponekad tražili utočište i potporu?!'. Pošto se ono što 
znamo o tim provincijalnim kultovima svodi na kratke natpise, na likovne 
spomenike, na letimične naznake u književnosti, interpretativni proces, koji 
nanosi toliko štete kada više nije pod nadzorom velikih diskurzivnih dosijea, 
dao je sebi punu slobodu. Zatim, zaboravljajući da je velika većina doku- 
menata nastala posle pobede i da nosi pečat osvajača, neki su hteli, na 
osnovu tih tumačenja, da rekonstruišu jedan italski tip koji je stariji od 
rimskog, tobože »izmenjenog« tipa. Međutim, pobliže posmatrano, ono malo 
saznanja koja možemo steći iz tih nekoliko slika, iz tih sporadičnih naznaka, 
iz tih stotinak natpisa sastavljenih bilo na latinskom, bilo na drugim indoe- 
vropskim jezicima poluostrva, bilo na etrurskom, — i od kojih većina ne 
služi ničem drugom osim da utvrdi, tu i tamo, postojanje Marsovog kulta i 
njegovih sveštenika (flamen u Ariciji, Sali: u mnogim latinskim gradovima, 
sodales u Tuderu u Umbriji, kod samnitskih Frentanaca), — izvanredno je 
usaglašeno sa onim što pokazuje Rim. Evo najbitnijeg. U Falerijima, Tit 
Livije uočava, u vreme Hanibala, »da su se kocke smanjile i da je jedna od 
njih pala. pokazujući natpis: Mars zamahnu kopljem« (22, I, 11); ma kako 
da treba shvatiti te sortes, Marsov telum podseća, videli smo, na hastae 
Martis iz »kraljeve kuće«, čije je treperenje bilo preteći znak. U mnogim 
gradovima u Laciju, tokom istih teških godina, evidencija čuda pokazuje da 
Lanuuii hastam se commouisse (21, 62, 4, koplje ratničke Junone), hastam 
Martis Praeneste sua sponte promotam (24, 10, 10). | 

U Tuskulu (Lacij) jedan oficir kaže, u jednom natpisu (CIL. EF 2, 49), 


M. Fourio C. f. tribunos militare de praidad Maurte dedet. ako Furije daje. 


Marsu deo plena, nije li to zato što je taj bog doprinco njegovoj pobedi? U 


70 Dole, str. 395—396. 
71 G. Hermansen, Studien über den italischen und den römischen Mars. 1940. Ono što 
sledi kratak je pregled jedne rasprave iz NR. str. 58—71. 

Telsiji (Samnij). jedna kratka posveta (CIL. IX, 2198) upucena je Marti 
inuicto, gde je epitet nadmeno ratnicki, a u Interamniji (Picen) jedna druga 
je upućena (M)arti pacife(ro), gde pacifer sigurno nije »miran«. 

Na jednoj strani metalnog novca južne Italije nalazi se Marsova glava, 
sa bradom ili bez brade, a na drugoj Belona (Lukanija), ili Nika koja je 
ovenčana ili ovenčava neki trofej (Brucij), ili pak konj u galopu ili konjska 
glava (Kampanija). Poistovecenje sa grčkim Arejom, koje je očigledno, do- 
kazuje u najmanju ruku da je ovaj bog, na svim ovim mestima, smatran 
ratničkim. Sa Marsovim proročanstvom posredstvom detlića, bez određivanja 
ili ograničavanja nadležnosti, koje Dionisije iz Halikarnasa opisuje u Tjora 
Matieni, u zemlji sabinskoj. s pravom je upoređivan jedan dragi kamen koji 
predstavlja detlića nagnutog nad stubom obavijenim zmijom, ispred koga se 
nalazi ratnik, dok jedan ovan na kolenima očekuje da bude prinesen na 
žrtvu". 

Jedan od najzanimljivijih dokumenata nalazi se na kovčegu otkrivenom 
1871. u Palestrini-Prenesti, latinskom gradu koji se rano otvorio prema 
etrurskom uticaju. Među bogovima posmatračima, čija su imena napisana na 
provincijski način, Juno, Jouos, Mercuris, Hercle, Apolo, Leiber, Victoria, 
Diana i Fortuna, središnji prizor povezuje Meneruu i Marsa u nekom 
zagonetnom poduhvatu. Sasvim nag ali sa šlemom na glavi, sa štitom u 
levoj. a podignutim malim kopljem u desnoj ruci, Mars kleči iznad velikog 
meha čiji je otvor širi od razmaka između njegovih raširenih nogu i koji 
kao da je napunjen nekom uzavrelom tečnošću. Menerua. koja je nagnuta, 
levom rukom ga pridržava za donji deo leđa, a desnom prinosi njegovim 
ustima neku vrstu palice. Iza boginje, na gomili kamenja, nalaze se njegov 
štit i njegov šlem sa dugom perjanicom, a iznad njenog potiljka mala krilata 
Viktorija koja leti. Najzad, iznad celog tog prizora, presecajući friz, sedi 
troglava životinja, pas ili vuk. 

Sa tim kovčegom upoređivana je mala zbirka etrurskih ogledala na 
kojima su prikazani, jedni pored drugih, brojni prizori i na kojima se pojav- 
ljuje, različito označen, Maris, to jest, pozajmljen, italski Mars. Na jednom 
se nalazi prvo mladić, označen rečju Lein0, u sedećem položaju, nag, sa 
kopljem u ruci i sa detetom po imenu Marishalna na kolenima; zatim 
Menrua koja kupa u amfori mladića po imenu Marishusrnana; najzad, nei- 
menovani treći čovek, nag , oslonjen o koplje. Na drugom ogledalu predstav- 
ljena je prvo Turms na čijim je kolenima Marišisminians?': zatim Menrua 
koja je naoružana, oslonjena desnom rukom o koplje, i koja vadi iz amfore 
mladog Marišhusrnanu; najzad izvesni Amatutun koji nosi Marishalnu; Her- 
cle stoji sa svojim maljem ispod središnjeg prizora. Čini se da i druga 
ogledala pokazuju da su Mars, ili tri mlada Marsa, Herkulovi sinovi (Mars- 
hercles). Gustav Hermansen, koji je napravio ova korisna poredenja, isto 
tako je i pronicljivo podsetio na jedan tekst iz Elijanove Šarene istorije, 9. 
16: Mares, kako tu čitamo, predak italskih Auzonaca, živeo je sto dvadeset 


7? Hermansen. str. 96—97; 84. O svemu ovome. videti više pojedinosti u dodatku. str. 


662—665. 
73 O tom imenu, vid. »Étrusque Maris IsminBians«, RPh. 28, 1954, str. 9—18. 


195 


tri godine (zbir koji se može objasniti etrurskim teorijama brojeva: Censor. 
17, 5) i imao je povlasticu da vaskrsne dva puta i da živi tri života, čime 
se pridružuje kralju Erilu (Herulus) koga je Euandar morao da pobedi tri 
puta zato što mu je Feronija, njegova majka, podarila tri duše (Verg. Aen. 
8, 563). ! 

Ovo predanje zapravo podseća na prizore na ogledalima i njime se 
možemo poslužiti, obazrivo, da bismo ih protumačili, ali treba posebno istaći 
ono što je u tim prizorima stalno: ratnički element. Ako oružje koje na 
jednom od ogledala nosi Menerua i koje je postavljeno na kovčežiću iza nje 
nema značaja, pošto Etrurci toj boginji izdašno pripisuju atribute njene 
interpretatio graeca Atene, čisto italski Mars na kovčegu je naoružan, a nagi 
mladići, oslonjeni o svoja koplja, pojavljuju se u poslednjoj sceni na ogle- 
dalima. Bez sumnje su u pitanju scene posvećenja, ali ratničke, a ne samo 
»mladalačke«, kako nagoveštava G. Hermansen; trostruka životinja koja je 
u pozadini prizora, kupanje u velikom mehu ili u amfori uputili su me, u 
tom smislu, na jedno tumačenje koje ovde nema mnogo značaja.“ U svakom 
slučaju, ne vidi se šta u tim likovnim predstavama može da potkrepi tezu o 
Marsu koji je u vezi sa plodnošću. 

Kao što se ne vidi ni u iguvinskoj lustraciji, jedinom obredu koji je 
poznat u pojedinostima izvan rimskog podrucja. Mart- je tu, kao što zna- 
mo, drugi u trijadi bogova Grabouii, više nižih božanstava iz njegove grupe 
označeno je epitetom Martio-, a sama grupa, ako se tako može reći, ima 
dva sprata: prvi sa Cerfo-Martio-, drugi, preko toga Cerfo-, sa Tursa Cerfia 
Cerfer Martier i sa Prestota Cerfia Cerfer Martier, to jest »T. C. (i P. C.) 
sa C. M.«. Prestota i Tursa imaju mogućan smisao: druga je ženski »Terror«, 
a prva je »Praestes«, reč koja je sama po sebi dosta uopštena, ali koja je u 
zbirci rimskih božanskih titula predviđena za Jupitera, u vezi sa Herculom 
Viktorom (kao tobožnjim utemeljivačem kulta: CIL. XIV, 3555), i za jednu 
vistu Lara, a to su Lari Praestites, čuvari koji, prema Ovidijevom suviše 
etimološkom komentaru (F. 5, 136—137), bde nad gradskim zidinama. Ce- 
lom skupu bogova upućuje se molba da uplaše i prepadnu (tursitu tremitu), 
da unište, da zarobe, itd., neprijatelje; samo se Prestota Cerfia Cerfer Mar- 
tier moli da od iguvinske zajednice odvrati svako zlo i usmeri ga ka nepri- 
Jateljskoj zajednici; najzad, od jedne druge Turse, koja je Jouia, traži se, 
kao 1 od cele Marsove grupe, a u skladu sa njegovim imenom, da uplaši, 
da prepadne, itd. neprijatelja. Sve to ostavlja Marsa, koji je eponim toga 
skupa, u njegovom ratničkom elementu, pošto dve Turse, »Strahovi«, od 
kojih je jedna Marsova, a druga Jupiterova, bez sumnje upućuju na dva 
moguća izvora tog teškog stanja: to je ili logična, prirodna posledica jačih 
udara neprijatelja, ili je nastalo pod dejstvom nekog čuda, opadanja morala 


74 NR. str. 65—66. 

75 NR. str. 66—70. »QII. 8, Ombrien Tursa«. Lat. 20, 1961, str. 253—257. O tim 
imenima nižih božanstava skovanim od prideva izvedenog iz imena jednog višeg božanstva (u 
Umbriji, Cerfus Martius; u Laciju, Numisius Martius CIL I? 32, itd.). pored imena skovanih 
od genitiva imena višeg božanstva (Nerio Martis, Moles Martis, itd.), vid. ME. III. prvi deo. 
gl. III. $ 5. Upor. dole, str. 399. Za različite tipove dvostrukih imena etrurskih bogova. vid. 
M. Pallottino. SE. 30. 1962, str. 303—304. 

vojske koja je već bila na domaku pobede posle neobjašnjivog preokreta 
(upor. Jupiter Stator u legendi o Romulu). U tim uslovima, potrebna je 
čvrsta manhartovska vera da bi se Cerfus Martius, čije su najbliže saradnice 
Tursa i Prestota, smatrao muškim ekvivalentom rimske Cerere i da bi se na 
toj igri reči zasnovalo agrarno tumačenje Marsa 1 celokupne Marsove grupe. 
kome protivreči kontekst: etimolozi nemaju to pravo, a im umbrijsko 
-rf- možda je nastalo od jedne druge grupe, a ne grupe "-rs-^. — | 
Sve u svemu, ma sa koje strane da posmatramo taj problem, 1 u Rimu 
i u Iguviju, i u Etruriji, pažljiva provera argumenata ostavlja Marsa u 
njegovom tradicionalnom određenju, kao ratničkog boga i boga ratnika. 


76 Vid. već Wiss. str. 192, n. 9: i gore, str. 222; upor. dole, str. 379. 

V 


KVIRIN 


Ako Kvirin postavlja tumaču sasvim drugačije probleme nego Jupiter i 
Mars, to je zato što ih je postavljao još Rimljanima i što su još Rimljani 
pretrpali njegov dosije hipotezama kojima će moderni izučavaoci, naši sa- 
vremenici, zamagliti druga dva boga. Ali i same te stare hipoteze su zanim- 
ljive, jer u svoje vreme nisu bile sasvim beskorisne i, barem u svome 
polazištu, otkrivaju autentična obeležja. | 

u Božanski lik koji smo gore ocrtali na osnovu poznatih obreda koje je 
služio Jlamen Quirinalis, praznika Quirinalia, etimologije i božanskog okru- 
ženja Kvirina, i sam je složen, i bog je bez sumnje bio, od samoga početka 
| po svojoj prirodi, složeniji od svoja dva viša saradnika: to je robovanje 
vezano Za »trecu funkciju«, koja je, po samoj svojoj prirodi, više od drugih 
uključena u konkretno. *Couirino- je, po svome imenu, pokrovitelj ljudi 
posmatranih u njihovoj organskoj celovitosti. On ostavlja Jupiteru i Marsu 
ideološku superstrukturu, i stara se o opstanku, o blagostanju, o trajanju te 
društvene mase; on to čini na prozaičan način. time što vodi računa o žitu 
on ili njegov flamin, od sazrevanja do sušenja, preko smeštanja u ambare. 
Ali sam predmet te službe svrstava ga u veliku grupu božanstava od kojih 
svako ispunjava neki drugi uslov, neki drugi vid toga opstanka, toga blago- 
stanja, toga trajanja: personifikovano obilje i bog zatvorenog zrna, boginja 
cvetanja, bogovi tla, boginje porođaja, i mnogi drugi; dok je Mars jedini a 
Jupiter ostaje daleko ispred bledih božanstava stavljenih na njegov NIVO, 
Kvirin Je zapravo samo unus inter pares i posebne okolnosti ga mogu 
navesti da se povuče, čak i u iskazu trijade, iza nekog od svojih mnogo- 
brojnih, bolje prilagodenih ekvivalenata.! 


! Gore, str. 182—186. O Kvirinu postoji tendenciozna i zbrkana monografija: Car : 
»Bemerkungen zum römischen Quirinus-kult«. Zeitsch. f. Rel.-u. LO aa pan 
1—25 (povodom toga vid. moja zapažanja u REL. 31. 1953, str. 189—190); uneto u posthumnu 
zbirku Religio. 1960 (o njoj vid. moj prikaz, RBPhH. 39. 1961. str. 1327—1328); i, od istoga 
pisca, Clanak »Quirinus« u RE. 24, 1963, col. 1306—1321. B p 

U taj u isto vreme sloZen i skroman lik, koji je samo sastavni deo 
celine koju predstavlja a kojom ne vlada, dve pojave su uncle, dosta rano, 
u svakom slučaju pre prave istorijske epohe, više osobenih crta, ali i duboke 
promene. To je, ukratko, njegovo poistovećenje sa Romulom i njegovo 
povezivanje sa Marsom. 


Za pesnike Avgustovog veka, Kvirin je Romul koji je obogotvoren 
posle smrti, genitor Quirinus, i gotovo da je samo to. Kada oni prave aluziju 
— a to nije tako retko — na staru trijadu, treći element je uvek tako 
shvaćen. U jednoj sceni koja datira možda još od Enija. ui boga koje je 
helenizacija mitologije pretvorila u dedu, oca i sina, često se sastaju, a Mars 
traži od Jupitera da, u ime jednog starog obećanja, otme Romula od zemlje 
i unapredi ga u Kvirina. Tako Ovidije kaže (Mer. 14, 805—828. sa uočljivim 
poigravanjem sa Quirites-Quirinus): 


Tacije je umro i ti si vladao dvama narodima, Romule, kada Mars. stavljajući 
svoj šlem, reče ocu bogova i ljudi; »Došlo je vreme, oče moj...« Svemoćni potvr- 
di... Gradivus uđe u svoje kočije i, dok je, vec kao kralj, Trojanac delio pravdu 
svojim Kviritima, on ga ote... Njegovo lice postaje lepše, i, dostojniji nebeskih 
gozbi, on postaje Quirinus, odeven u svečanu togu. 


U više odlomaka iz Kalendara praznika, pesnik varira tu temu: već na 
početku, na primer, Janus sažima u tri imena jednostavnost prvobitnog Rima 
(I. 197—202): 


Bogatstvo se više ceni danas nego u onim starim vremenima kada je narod bio 
siromašan. kada je Rim tek bio nastao, dok je Quirinus. sin Marsov, stanovao u 
običnoj kolibi a trske iz reke predstavljale njegov oskudni ležaj. Jupiter je jedva 
uspevao da stane u svoj skučeni hram, a u desnoj ruci je držao glinenu munju. 


lli pak u šestoj knjizi, 51—54, Junona, buduća zaštitnica Rima, izjav- 
ljuje: 


Nijedan mi narod nije draži. Ovde hoću da budem, poštovana. ovde hoću da 
delim hram sa svojim Jupiterom. Sam Mars mi je rekao: »Poveravam ti ove bedeme. 
bićeš moćna u gradu svoga unuka«. Ove reči su se obistinile... 


Ovakvo viđenje stvari moralo se dopasti dinastiji koja se rađala i 
služilo je svojoj svrsi: povezati latinsko i trojansko poreklo, Romula 1 Ene- 
ade, to jest Julije. Naime, u onome što će postati opšteprihvaćena verzija 
apoteoze osnivača, svedok, jemac, onaj koji je prvi imao viziju novoga boga 
i čija je reč spasla od narodnog gneva senatore osumnjičene za ubistvo, nosi 
ime Prokul Julije, koje je dvostruko sumnjivo. On se zakleo onim što je 
najsvetije da mu se, kada se vraćao iz skupštine, prikazao Romul, veći i 
lepši nego ikada, pod blistavim oružjem. »Bogovi su Odlučili, Prokule, rekao 
je osnivač Rima pretku Cezara, da se, pošto sam, iako nebeski, tako dugo 
boravio među ljudima i osnovao grad koji će prevazići sve druge po moći 
i slavi, vratim na nebo. Zbogom dakle. Reci Rimljanima da će se negova- 

njem umerenosü povezane sa hrabrošću, uzdići do vrha ljudske moći. Što 
se mene tiče, ja ću, pod imenom Kvirin, za vas biti blagonakloni bog«. 
Plutarh. koji prenosi ovaj mudar savet (Rom. 28, 4—5), dodaje da Prokulov 
karakter i zakletva nisu dopuštali nikakvu sumnju i da su, u zanosu, odba- 
cujući svoje sumnje, Rimljani počeli da prizivaju Kvirina. 
U kome su se razdoblju Kvirin i Romul tako sreli? »Prokul Julije« iz 
Albe u svakom slučaju se kasno umešao: on je manje svedok apoteoze 
osnivača, a više pretenzija loze Julija, koja je govorila da je poreklom iz 
Albe: to znači da se nije mogao pojaviti mnogo pre početka prvog veka 
stare ere. Ali nemamo prava da zaključimo, kao što često biva. da je 
celokupna istorija izmišljotina toga vremena, smicalica Julija: oni su lako 
mogli u nju da uključe svoga pretka, da svojim imenom nazovu čoveka 
kome se ukazalo priviđenje. Tako se zloupotrebljava neverica koju pokazuje 
Ciceron u pogledu Romulovog pretvaranja u boga u De republica, 2, 20, 
gde se uostalom skepticizam više odnosi na poštenje svedoka nego na samu 
činjenicu, koju Ciceron naprotiv potvrđuje Romulovim izuzetnim vrlinama i 
zaslugama. Taj stav, kažu, dokazuje da je sredinom prvoga veka poistove- 
ćenje još bilo sveže i nesigurno. Nikako: bilo da je ono novijeg ili starijeg 
datuma, shvatamo da su iole kritički nastrojeni duhovi zauzeli izvesno od- 
stojanje prema njemu. U stvari, ima razloga da se smatra da je ta operacija 
izvedena mnogo ranije, u vreme kada su same legende o nastanku Rima 
poprimale svoj konačni oblik. Mora da su već tada »naučnici« predložili dve 
suprotne koncepcije, Kvirin-Romul i sabinski Kvirin, i mora da je već tada 
to opredeljenje moralo dati povoda za dve orijentacije, dve političko-verske 
upotrebe Kvirina od kojih nijedna ni druga, uključujući i pritisak Julija i 
ozvaničenje Kvirina-Romula, nije uklonila svoju suparnicu i nije prevazišla 
nivo verovatnih mišljenja. Za dokaz uzimam. s jedne strane žrtvene darove 
iz 296, a s druge strane sabinske ratove iz 290. 
Već sam podsetio na priču o uplitanju bogova u sentinsku bitku i 
žrtvenim darovima koji su ga pripremili:. To je važno svedočanstvo zato što 
su darovi nesumnjivo autentični i što je, iako Je priča o toj bici i njenim 
čudima isto tako nesumnjivo iskonstruisana, ta konstrukcija verno pratila 
događaj: sam Tit Livije kaže da je bitka kod Sentina dala povoda za dvo- 
struku književnost, grubo epsku u pesmama vojnika (10, 30, 9), i izrađeniju 
u amplifikacijama (ibid., 4—7). Godine 296. patricijski i plebejski magistrati 
naručuju umetnička dela ili radove koji izražavaju poštovanja prema odgo- 
varajucim bogovima, prvi za patricijske bogove Jupitera i Marsa, kao i. »pod 
sisama vučice, dečaka osnivača grada« (simulacra infantium conditorium 
urbis sub uberibus lupae), a drugi za plebejsku boginju Cereru (10, 23. 


2 Gore, »Jupiter«. 

* Za ovaj deo rečenice predložena su dva prevoda: ili (Bayet) »(patricijski edili) staviše 
kipove dečaka osnivaču grada pod sise kipa Vučice (koji je i pre postojao i dotle bio bez 
mladunčadi)« (što omogućava da se ta vučica poistoveti sa drevnim kipom iz Palazzo dei 
Conservatori. u Rimu): ili (Carcopino) soni staviše jednu grupnu statuu koja je predstavljala 
Vučicu sa dva deteta ispod nje« (što isključuje drevni kip); vid. raspravu u drugom delu J. 
Carcopino. La louve du Capitole, 1925. str. 20—53. Ova rasprava je važna za arheologa. 
mnogo manje za istoričara religije. sem ako ne sledi Carcopina u akrobaciji u trećem delu nje- 

11—13). Naredne godine. na bojnom polju, bogovi podna pes Se 
voljstvo na različite načine: prvo Jedan vuk, koji qur n. = E 
Marsa i na Romula, borcima uliva hrabrost (10, 21, s ji k = » 
bliska saradnica Cererina, preokreće kritičnu situaciju m e 
plebejskog konzula (28. 12— 29, T), najzad Jupiter, dig nu n rn 
vetom, podaruje konačnu pobedu preživelom patricijskom konzu 

16). Primaoci žrtvenih darova, umetnički predmeti ili MEL UM gaila, 
vodine 296, bili su svakako homogeni. Da li se može sake qum : 
Jupiterovom, Marsovom i Cererinom slučaju. kipovi, E = e 
pravom smislu reči, darovi, čija je svrha bila da odobrovo M na at se 
bića, dok je bronzana Vučica bila samo: beskoristan estetički izra ; u 
namene i bez svrhe? Prema tome, blizanci osnivači. ili pre Koka) jak 
je njegov brat bio prisutan samo u likovnim predstavama, jer Ee 
bio slika njegovog detinjstva), 1 sam jc smatran ne Samo v d E 
kom, nego i bićem koje slobodno deluje iz drugog sveta, koje Ed U 
za blagonaklonost 1 pokroviteljstvo, to jest slično ou p" du u U 
kojih su potekle epske priče o bici IZ naredne go HIE à a + 
protumačili postupak svojih edila, pošto je vuk koji se pojav juj G in | 
bitku znamenje koje podjednako pripada | Marsu 1 o nane : ; De n 
posle ovoga datuma, Romulov božanski kult je postojao pe paren a Ga je 
nešto sasvim drugo —. samo u njegovom poistovećenju d MON d 
jak razlog da se u žrtvenom daru iz 296. Vidi Mo s Pa 
poistovećenja. Na to se nadovezuje drugi razlog: u ma s d u 
Marsa u trijadu sa nekom drugom božanskom ličnošću već o £ Je 
je taj treći element imao vrednost Kvirina, da je bio stavljen A ida 
tome mogao, pojmovno, da bude stavljen) na mesto a i gra o 
obnovljenu varijantu drevne trijade, što se najbolje može objasni ) j 

n. | 

mu. ies godinama, Kvirin nije samo Romul. Dve jen po 
Sentina, godine 293, konzul L. Papirije Kursor mu je V UN u 
njavajući bez sumnje zavet svoga oca diktatora (Liv. ; a = > dA a 
će se pojaviti sabinski Kvirin. Setimo se istorijskih oga aj de up 
Momzenu učinilo da su dali gradu | imena 7a ron za p J | 
njavanju Romulovih Rimljana i Sabinjana Tita e a P. : 
jednog lakog ratnog pohoda, Rim je pripojio sve savinske na 


i 1 api sude za tri stola 
sovog ogleda. — Patricijski darovi su: 1. bronzana vrata za Kapitol, srebrne De VEOMA 
postavljena u Jupiterovoj kapeli i kip samoga Jupitera. sa četvoropregom postavljenim 

SUC 


e D p D " l € . 


i ih vrati ar iski darovi 

četvrtastog kamena u aleji koja vodi od Kapenskih vrata do Marsovog hrama. Plebejski da 
su. pored igara, zlatni pehari pom n c Mame Pera 
x ivanj a br: arsi ipiter: a ' A n 4. 

^ Upor. povezivanje dva brata, Marsa 1 Jup i 
x 9. . - L 2 LI LI . -9 
i ^ H. Wagenvoort, »The parentatio in honour of Romulus«. Studies in Roman Literature, 
Culture and Religion. 1956. str. 200—297. 


"EE = " ;onL 
6 Možda se taj zavet zasnivao na staroj vezi curiae-Quirinus (gore, str. 172). ME 


str. 207—209. NM : 
7 Gore, »Nepouzdanost istorije prvih vekova«. 

im je dodelio pravo gradanstva sine suffragio, da bi im dvadeset dve godine 
kasnije dao potpunu ravnopravnost, a zatim ih priključio — što je svakako 
veoma značajno — novoosnovanom plemenu Quirina. Prema tome, dva 
»istorijska« tumačenja Kvirina, kao obogotvorenog Romula, i kao boga koga 
su u Rim doneli Sabinjani prilikom ujedinjenja dva naroda, verovatno su 
nastala istovremeno, a kolebanje između jednog i drugog, zbog koga ni 
jedno ni drugo nije sasvim uverljivo, staro je koliko i sam njihov nastanak. 

Ali ništa nije bezrazložno. Bog Kvirin je, u jednoj varijanti, pripisivan 
Titu Taciju i zbog verbalne igre oko imena grada Kura 1 zato što je Tacije, 
sa svojim Sabinjanima, u legendi preuzeo ulogu »komponente treće funkci- 
je« (seosko bogatstvo, plodnost, obilje), upravo onu koju je predstavljao 
Kvirin. Koji je razlog, u drugoj varijanti, mogao biti podsticaj ili izvorište 
tumačenja toga boga kao junaka? | 

Apoteoza, uzdizanje velikog čoveka na stepen božanstva, grčka je stvar 
i smatra se da je preobražaj Romula u Kvirina bio mogućan tek posle 
izvesnog prožimanja rimske ideologije grčkim shvatanjima. Neka bude. Ali 
nije slučajno što je ta pojava pre pogodila Kvirina nego bilo kog drugog 
boga. U Indiji. u Skandinaviji, indoevropski bogovi treće funkcije razlikuju 
se od bogova viših funkcija po tome što rado žive kao ljudi, među ljudima. 
Setimo se Tacitove Nerte (boginje koja je homonim jednog od bogova Vana 
tipičnih za nordijsku mitologiju, Njorda) i njene godišnje šetnje kroz nacije 
njenih obožavalaca (Tac. G. 40, 3—4): seümo se Freja iz Upsale koji se 
isto tako šeta od grada do grada sa svojom ženom sveštenicom i u čiju Cast 
se priređuju gozbe*. Setimo se, u Indiji. zamerke kojom Indra pravda svoje 
početno odbijanje da prihvati Ašvine kao korisnike žrtvenog obreda: »Oni 
nisu pravi bogovi, kaže on; neprekidno se mešaju sa ljudima, žive kao 
ljudi«“. Može se, dakle, shvatiti da je bog *Couirino- po prirodi bio blizak 
ljudima, pogodan da mu legenda pripiše mešoviti status boga i čoveka, koji 
bi i za Marsa i za Jupitera bio nezamisliv. 

S druge strane, ne treba zaboraviti da, pošto su priče o prvim vreme- 
nima Rima velikim delom predstavljale humanizovanu 1 istoricizovanu mi- 
tologiju, Romul, kao i mnoge druge ličnosti iz lih pripovesti, može imati 
ulogu koju je, kod drugih indoevropskih naroda koji su ostali misaoniji, 
imao jedan ili više bogova. No. do osnivanja Rima, sa kojim se njegovo 
obeležje menja i postaje kraljevsko, Romul pokazuje jednu dominantnu crtu: 
on je blizanac, neodvojiv od svoga brata, i obojica žive kao pastiri. Kako 
ne pomisliti na vedsku i prevedsku teologemu koja, među bogovima treće 
funkcije, priznaje paru Nasatja ili Ašvina, bogova blizanaca, vrednost koja 
je dovoljno tipična da kanonska lista bogova triju funkcija bude »Mitra-Va- 
runa, Indra, par Nasatja«? Shvatamo značaj pojma blizanaštva na nivou 
obilja, vitalnosti, plodnosti: prema jednom prirodnom običaju, kod mnogih 
naroda, rodenje blizanaca je znak i zalog svega toga. Tako je i kod Indoi- 
ranaca: praktično se ne razlikujući u vedskim himnama i obredima, Nasa- 
tje-Ašvini. zahvaljujući onoj zalihi životne snage o kojoj svedoči njihovo 


8 Epizoda o Gunaru Helmingu,: Flateyjarbók (izd. iz 1860). 1. str. 337—338. 
? NA. str. 161—162, Mbh. 3, 10.379—10.382. 


dvojstvo, raspoređuju svoja dobročinstva na veliki broj područja trece funk- 
cije: oni podmlađuju stare, donose ozdravljenje bolesnim ljudima i životi- 
njama a sakatima isceljenje, sparuju, obogaćuju. spasavaju od opasnosti i 
progona, poklanjaju čudesne konje i krave, izazivaju nadolazak mleka i 
medovine, itd. 

Pošto su, u Rimu, spali sa mitologije na istoriju, čini se da su blizanci 
zadržali, u starim latinskim gradovima, viši položaj, ili u najmanju ruku 
položaj između božanstva i čovečanstva: u Prenesti, legenda o osnivaču 
Cekulu!" podseća u nekim stvarima na legendu o osnivaču Romulu, ali je 
bratski par, koji predstavlja blizance ili ekvivalente blizanaca, smešten u 
drugo pokoljenje: oni su ujaci. Pričalo se da su, u tome kraju, pre osnivanja 
grada, živela dva brata pastira, Depidii (ili Digidii), sa sestrom; jednoga 
dana, dok je ona sedela kraj ognjišta, jedna varnica joj je pala na grudi i 


 oplodila je; ona je ostavila novorođenog sina kraj jednog izvora gde su ga 


pronašle devojke koje su došle po vodu, — a koje jedna varijanta naziva i 
sorores Digidiorum; one su ga donele braći Depidii, njegovim ujacima, koji 
su ga odgajili. Pošto je proveo mladost među pastirima, sakupio je grupu 
momaka svojih godina i osnovao Prenestu (Serv. Aen. 7. 678; Schol. Veron. 
Aen., 7, 68]; Solin. 2, 9). Ako nije izričito rečeno da su Depidiji blizanci, 
njihov broj 1 njihova nerazdvojnost preporučuju nam da ih takvima smatra- 
mo: no oni su »božanski«: erant etiam illic duo fratres, kaže Vergilijev 
komentator. qui diui appellabantur. Može se, dakle, smatrati da su u prvo- 
bitnoj mitologiji latinskih naroda postojala dva brata pastira, verovatno bli- 
zanca, koji su bili bogovi, ali su živeli medu ljudima, i koje su »priče« o 
poreklu raznih gradova na različite načine koristile, to jest tip koji je homo- 
logan tipu vedskih Nasatja, i, ako se čini da u Rimu pojam »poluboga« nosi 
trag grčkog uticaja. moguće je da manje precizan pojam diui, u Prenesti, 
zadržava sasvim latinsko značenje. 

Ovo gledište potvrđuju mnoge podudarnosti koje se uočavaju između 
legende o Romulovom i Removom detinjstvu 1 osobina ili usluga koje se u 
Rigvedi pripisuju bogovima blizancima.!! 

Nasatje su, kao što smo upravo podsetili, prvo optuženi od strane 
drugih bogova za »mešanje sa ljudima«, a, u kasnijoj književnosti, biće 
ponekad shvaćeni, razvrstani kao bogovi ljudi koji se ne vezuju čak ni za 
treću funkciju, nego za sidra, ono što je najniže, što je čak izvan uređenog 
društva. Tako žive Romul i njegov brat: oni su stranci u odnosu na usta- 
novljeni red; odani najbednijima. oni preziru kraljeve ljude. vođe i nadzor- 
nike stada (Plut. Rom. 6, 7); družina koja će im pomoći u njihovoj. pobuni 
biće sastavljena od pastira (Liv. I. 5, 7); ili će to biti skup siromaha i robova 
(Plut., Rom. 7, 2), koji najavljuje siromašno naselje Azila (ibid., 9, 5). | 

Kao što Nasatje provode vreme ispravljajući nepravde sudbine i zlodela 
ljudi, Romul i Rem ispravljaju greške. Budući da su ljudi a ne bogovi, oni 


I0 Gore. »Izgubljena mitologija: primer Matralija«. i dole, » Vatre javnog kulta«. 

U Pozivanje na osobine ili dela Nasatja naći ćemo u vedskim verskim priručnicima. n. 
pr. u A. A. Macdonell, Vedic Mythology. 1897, koji ostaje jedan od najboljih, najmanje 
opterećenih teorijom. 


203 


ne mogu da deluju pomoću čuda, kao što obično Cine vedski blizanci, ali 
oni koriste sva ljudska sredstva da bi zaštitili svoje prijatelje od razbojnika. 
pastire dobroga Numitora od pastira zlog Amulija (Plut. Rom. 6, 8). 

Jedna od najčuvenijih i najstarijih usluga Nasatja sastojala se u tome 
što su starom Čjavani vratili snagu i omogućili mu novi ljudski život!-. Prvi 
veliki junački poduhvat Romula i Rema je vraćanje prestola svome dedi. 
koga je Amulije zlostavljao 1 lišio prestola. 

Između dvaju Nasatja, koji su obično istovetni, jedan vedski tekst uvodi 
međutim jednu razliku koja se nadovezuje na razliku između grčkih Dio- 
skura: jedan je sin Neba, drugi, izgleda, sin čoveka. Razlika između rimskih 
blizanaca je druge vrste, ali je isto tako značajna: oni su jednaki po rođenju, 
ali jedan će stradati i primati samo počasti na koje imaju prava veliki 
pokojnici, a drugi će osnovati Rim, vladati i postati Kvirin’. 

Jedna od usluga koje se traže od braće Nasatja jeste da suzbiju jalovost 
ženki, žena. Romul i Rem su začetnici dveju grupa Luperkovih sveštenika 
čija je jedna od godišnjih usluga da, pomoću šibanja, omoguće rimskim 
ženama da postanu majke (a jedna etiološka legenda. po kojoj je međutim 
taj obred nastao posle osnivanja Rima i otmice Sabinjanki, kaže da je on 
izmišljen da bi se zaustavila opšta jalovost). 

U celokupnoj Rigvedi, vuk je zlo biće, njegovo ime čak i simbolično 
označava svakog neprijateljskog tudinca; jedini izuzetak vezan je za Nasalje: 
na molbu jedne vučice, oni vraćaju vid mladiću koji je, da bi je nahranio, 
zaklao očeve ovnove i koga je ovaj kaznio iskopavši mu oči. Poznata je 
uloga »prijateljske« vučice u legendi o rimskim blizancima. 

Jedno od najčuvenijih čuda koja su napravili Nasatje sastojalo se u 
tome što su omogućili jednom mitskom junaku da preživi u ognju u koji je 
bačen, pa čak i da mu to vatreno kupanje učine prijatnim. Prema jednoj od 
varijanti Romulovog i Removog rođenja, oni su se rodili iz vatre sa ognjišta 
a, u Prenesti, Cekul, nećak dvaju divini fratres, rođen je na isti način 1 zatim 
je dokazao svoju vlast nad vatrom izazivajući a potom gaseći požar po 
svome nahođenju. 

Ovaj paralelizam potvrđuje starost tipa »blizanaca« junaka ili bogova, 
i to u trećoj funkciji. Prema tome, ma u kome razdoblju da se po našem 
mišljenju odigralo formalno poistovećenje Kvirina sa uglednijim blizancem, 
sličnosti koje. su to omogućile bile su u prirodi i u položaju tih ličnosti. 

Da smo bolje obavešteni o načinu na koji su nekada funkcionisale 
curiae, o statusu koji su imali curiones a naročito Curio maximus, možda 
bi se ukazale druge sličnosti između osnivača kome se pripisuje ta kurijatska 
organizacija Kvirita i boga koji je nosi u svome imenu. Uočljivo je da druga 
varijanta, ona po kojoj je Kvirin bog koji je već postojao, koga je donela 
»komponenta treće funkcije«, Sabinjani, svedoči o »kurijatskoj« organizaciji 
koja polazi od te komponente: svaka od trideset kurija, smatrali su neki iako 


I? NA. str. 158—170: predstavio J. De Menasce, »Une légende indo-iranienne dans 
B angélologie judéo-musulmane: à propos de Harut-Marut«. Études Asiatiques (Rev. de la Soc. 
Suisse d Études Asiatiques) 1. 1947, str. 10—18: upor. H.-Ch. Puech RHR. 133, 1947—48. 
str. 221 —225. 

13. R. Schilling. »Romulus l'élu et Rémus le réprouvé«, REL. 38, 1960, str. 182—199. 


204 


je očigledno da više njih ima lokalno značenje, dobila je ime po jednoj od 
mladih Sabinjanki čija je otmica izazvala rat a čije je posredovanje usposta- 
vilo jedinstveno društvo. 

Poistovećenje sa Romulom imalo je dalekosežne posledice i prilično je 
doprinelo da se razori unutrašnja koherentnost Kvirinovog tipa. Legenda o 
Romulu je duga i složena i predstavlja ga, naizmenično, u više vidova, 
najmanje tri: od detinjstva pa sve dok nije vratio presto svome dedi i otišao 
iz Albe, on je, sa svojim bratom blizancem, pastir, doduše ponosit i pleme- 
nit, ali pastir. Zatim, posle uklanjanja Rema prilikom podizanja grada. Ro- 
mul postaje ratnik: od otmice devojaka do sinecizma, njegovu povest pred- 
stavlja borba protiv saveznika Sabinjana, zatim protiv samih Sabinjana i, u 
toj fazi, varijanta sa tri plemena (Latini, Etrurci, Sabinjani) povezuje ga sa 
etrurskim božanstvom rata, Lukumonom. Najzad, posle sinecizma, prvo u 
gotovo konzularnoj kolegijalnosti sa Sabinjaninom Tacijem, zatim sam, i u 
evoluciji nadahnutoj grčkim titanima, on je kralj 1 svedoči o određenom tipu 
kraljevske moći — gde nekoliko ratova predstavljaju još samo drugorazred- 
ne elemente — sa kojim će posle njega Numa uspostaviti ravnotežu jednim 
sasvim komplementarnim tipom. Ali ta tri Romula čine celinu i, pošto je 
jednom izjednačen sa Romulom I na osnovu podudarnosti o kojima je 
upravo bilo reči, Kvirin sasvim prirodno, u isti mah, biva izjednačen i sa 
Romulom II 1 sa Romulom IIT. To je sudbina svih interpretationes: kada su 
Rimljani, pri kraju republikanskog doba, zbog jednog zajedničkog ritualnog 
obeležja a možda i zbog pojma »beline«, protumačili svoju boginju Auroru, 
Mater Matutu, kao Leukoteju, celokupna legenda o ovoj poslednjoj na nju 
se prenela i. pošto je Leukoteja imala sina Melikerta-Palemona, Matuti je 
neočekivano pripala uloga majke boga Portuna koga su opet poistovetili sa 
Melikertom jer su i jedan i drugi povezani sa vodom (Ov. F. 6, 545—546). 
Jedan od razloga za teškoću na koju nailazimo pri pokušajima da jasno 
sagledamo galo-romanska božanstva potiče otuda što su mnoga od njih 
nazivana »Marsom«, ili »Merkurom«, ili »Apolonom« zbog delimičnih i 
promenljivih sličnosti sa rimskim bogovima, dok su, u suštini, razni ti 
Marsovi, Merkuri, Apoloni bili sasvim različiti. Ponekad shvatamo nedou- 
mice koje ta vrsta problema mora izazvati kod savesnih teoretičara: počet- 
kom XIII veka, naučnik Sakso Gramatik dugo se pita kako da uskladi sa 
Jupiterom i Marsom Odina i Tora iz skandinavske mitologije: Jupiter je bog 
koji baca grom, kao Tor, ali je kralj bogova, kao Odin; s druge strane, taj 
kralj bogova je bog rata, kao Mars... Ali, u antičko doba te su nedoumice 
brzo otklanjane: izvršeno na osnovu neke delimične saglasnosti, poistove- 
ćenje je dovodilo do lančanih ispravki i novina. To se svakako dogodilo sa 


Kvirinom koji je postao Romul. On se, u legendi, pojavljuje kao Marsov - 


sin, što, s obzirom da je ostalo na književnom planu, nije bilo važno; ali on 
je isto tako 1 rado oblačio uniformu ratnika Romula II, koja je bila u 
protivrečnosti sa njegovom prirodom. Tu se upliće drugi faktor. 

U vedskoj Indiji kao i u Skandinaviji, božanstva treće funkcije, Ašvini 
kao i bogovi Vani Njord i Frej, deluju u miru. Od brojnih usluga koje himne 
predusretljivo pripisuju Ašvinima, nijedna nije ratnička; ako se desi da se 
oni pojave u nekoj bici, to nije zato da bi se borili, nego da bi izbavili 


205 


ratnika koji je u opasnosti;!+ ali i to je izuzetno, a glagol ksi, »mirno živeti«, 
često se vraća u molitvama kojim se odlikuju oni i ceo njihov red. Ynglin- 
gasaga, koja je humanizovala u obliku kraljeva glavne nordijske bogove i 


pretvorila njihovu teologiju u vladarske činove, pošto je opisala magijske 


moći i ratničke talente »kralja« Odina, prelazi na Njorda i kaže (gl. 9): 


U njegovo vreme vladao je čudesni mir (fridhor allgodhr) i bilo je toliko 
raznovrsne letine da su Šveđani poverovali da Njord ima moć nad letinom i nad 
pokretnom imovinom ljudi. | 


I to je svakako osnovna crta: više od hiljadu godina ranije, Tacit je 
zabeležio da je mir izuzetno poštovan u danima kada je Nerta, ženski 
Pod Njorda, išla od grada do grada, u kočijama koje su vukle krave 
(G. 40, 3—4): 


To su dani radosti, mesta kojima ona ukazuje čast svojom posetom i čije 
gostoprimstvo prihvata u prazničnom su raspoloženju. Ne ratuje se, ne uzima se 
oružje, svaki gvozdeni predmet je sklonjen. To je jedino razdoblje kada se uživa u 
miru 1 spokojstvu... 


Njordov sin i naslednik, Frej, drugi kralj istoga tipa, dao je svoje ime 
slavnome miru iz legende (Ynglingasaga, 10): 


+. Bio je srećan sa prijateljima i za vreme žetve, kao i njegov otac. Podigao 
je veliki hram u Upsali, tu smestio svoju prestonicu i tu usredsredio sve poreze koje 
je ubirao, zemlju i gotov novac. Tada je nastalo ono »bogatstvo Upsale«, koje se 
zatim održalo. U njegovo vreme započeo je »Frodijev mire (jedno od njegovih 
imena) a bilo je i dobre letine u svim pokrajinama, i Šveđani su to pripisali Freju, 
i on je poštovan više nego ijedan drugi bog, zato što je u njegovo vreme narod toga 
kraja bio bogatiji nego pre, zahvaljujući miru i letini. 


Da li je ovo sanjarenje o miru koji donosi spokojstvo i bogatstvo, ovo 
pokroviteljstvo laeti dies kada se oružje ne upotrebljava, bilo vezano za treći 
element rimske trijade kao u vedskoj i skandinavskoj trijadi i kao što je to 
nalagala logika njegove funkcije? Pesnici Avgustovog veka odgovaraju po- 
zitivno, 1 to je čak propagandna tema: posle ratobornog Cezara, Avgust 
donosi mir, »kvirinski« mir. Na početku Eneide (I, 286—296), Jupiterovo 
otkriće buduće veličine Rima upućeno Veneri završava se ovim diptihom: 


Trojanac po svom plemenitom poreklu, noseći ime Julije, po slavnome Julu, 
Cezar će proširiti svoje carstvo sve do Okeana, svoju slavu sve do zvezda. Ti sama, 
jednoga dana, oslobođena briga, primićeš ga na nebu, sa ratnim plenom Istoka i 
njemu će, isto tako, ljudi upućivati zavete. Stara boginja Fides, Vesta, Kvirin sa 
svojim bratom Remom, upravljaće svetom. Užasna Vrata rata biće zatvorena uskim 
gvozdenim lancima. Unutra, sedeći na surovom oružju, držeći iza leda ruke vezane 
bronzanim okovima, bezbožna Diskordija strašno će grditi, svojim okrvavljenim 
ustima. 


14 »Les toris fonctions dans le RgVeda et les dieux indiens de Mitani«, BAB. 5° série. 
47. 1961, str. 275, n. 1 (suprotno onome što smatra P. Thieme). 

Još od Antike, ljudi su raspravljali o pravnom smislu koji treba dati 
neočekivanom pominjanju Kvirina, polustihu Remo cum fratre Quirinus: da 
li je to Rimljanin udružen sa Rimljaninom, pošto su sve zavere zaboravlje- 
ne? Nije li to pre Avgust, sa nekim bliskim saradnikom, kao što je Agripa? 
U svakom slučaju, Kvirin ne može biti prazna reč u tome kontekstu gde 
gotovo sve druge reči aludiraju na poznata dela ili planove vladareve politike 
(saecula: vekovne igre; Vesta: novi kult koji je uveden na Palatinu, s Vesta 
Caesareu«, kako kaže Ovidije; Belli portae: zatvaranje Janusovog hrama'!^). 

Robigusov praznik od 25. aprila, kada služi Kvirinov flamin, pruža 
autoru Kalendara praznika zgodnu priliku da razvije istu temu (4, 911— 
932).'^ Ovidije sastavlja, u vladajućem duhu, molitvu koju sveštenik treba 
da uputi neugodnom demonu kao što je Zitna rda: neka skloni svoje grube 
ruke sa žitnog klasja! Ako baš mora da se na nešto okomi, neka to ne bude 
krhka letina, nego tvrdi metal! Neka krene, neka uništi ono što je namenjeno 
uništavanju, mačeve, zlokobna koplja! Ona nam više nisu potrebna: neka 
svet uživa u svome spokojstvu. 

Obično se smatra da je ovo slavljenje mira pod Kvirinovim pokrovi- 
teljstvom novijeg datuma: ono je produženje suprotnosti, za koju se isto tako 
smatra da je nastala kasnije, između Quirites i milites. Cetiri razloga protive 
se ovoj hipotezi. Prvo mir se, ponavljamo, očekuje u grupi povezanih poj- 
mova koji predstavljaju funkciju najstarijeg Kvirina. Zatim bilo bi čudno da 
je ta novina nastala u vreme kada je, zbog poistovećenja sa Romulom, 
Kvirin upravo imao razloga da postane ratnički, ako to nije bio, ili da razvije: 
taj vid, ako ga je imao. S druge strane, iako su neki stari naučnici dobro 
shvatili etimološku vezu između Quirinus i Quirites," između dva pojma 
nije postojala, barem u poslednjim vekovima, dovoljno čvrsta veza da bi 
evolucija jednog automatski dovela i do evolucije drugog. Nije sigurno, 
najzad, da je suprotnost Quirites-milites tako“ nova. Doduše, nju naročito 
pokazuje čuveno Cezarovo obraćanje umornim vojnicima: dovoljno je da ih 
on prezrivo nazove Quirites pa da se oni vrate, pokajnički, svojoj dužnosti, 
svojoj ličnosti milites (Suet. Caes. 70; itd.)'*. Ali nije tačno, kao što veruje 
Visova, da se suprotnost nalazi samo tu i u jednom lepom stihu poznog 
Klaudijana. Nju koristi posebno Tit Livije, kao uobičajenu stvar, u 45, 
37—38, kao ekvivalent jedne druge suprotnosti, exercitus-plebs. I za to 


imamo potvrdu u obliku dela formule na koju je Zan Baje lepo ukazao.!? 


Varon (L. L. 6, 88) prepisuje ono što je našao, kako kaže, u Commentarii 
Consulares, nekoj vrsti obrednog vodiča za konzule: 


Onaj koji će preuzeti zapovedništvo nad vojskom kaže poklisaru: »Kalpurnije, 
pozovi sve Kvirite, ovamo, gde sam ja«. Poklisar kaže: »Svi vi, Kviriti, dodite da - 


I5 Gore, »Jupiter«. 

I6 Gore, »Tumačenje: tri funkcije«. 

17 Tako Varron, L. L. 5. 73: Quirinus a Quiritibus. 

I8 Vid. isto tako činjenice navedene u JMO. IV, str. 162, n. 5. 

19. Tite-Live, izd. Bude. IIl, 1942. str. 122. No. 4. Problem koji je sa tim povezan u J. 
P. Morel, »Pube praesenti in contione, omni populo (Pseudolus, str. 126). pubes et contio 
d'aprčs Plaute et Tite-Live«, REL. 42, 1964, str. 375—388. 

se predstavite ovde, gde su iudices« — »K. Kalpurnije, kaže konzul, poziva sve 
Kvirile da se okupe, ovde, gde sam ja«. Poklisar kaže: »Svi vi, Kviriti, okupile se 
ovde, gde su iudices«. Tada se konzul obraća vojsci (ad exercitum): »Naređujem 
vam. po pravilima, da obrazujete comitia centuriata« (ili: »da se rasporedite u 
centurije«). 


Varon nije nažalost prepisao nastavak formule, ali je dovoljno 1 ono 
što navodi: tu vidimo sa kakvom brižljivošću konzul, koji je nazvan iudex, 
pre nego što će preuzeti komandu (imperaturus), označava u svakoj rečenici, 
imenom Quirites, ljude koji su još uvek samo civili a koje on prikuplja. dok 
se, posle preuzimanja komande, kada se konzul neposredno izražava, bez 
posredništva poklisara (impero), taj termin više ne pojavljuje, a oni kojima 
je naredba upućena samo su exercitus. 

Diferencijalno civilno značenje reči Quirites," kada ju je tako umesno 
upotrebio Cezar. bilo je dakle stara, a bez sumnje 1 osnovna stvar, pošto, 
iako su se reči istoga porekla curia, Quirites, Quirinus nezavisno razvijale, 
kod sve tri se, na razne načine, pojavljuje ova nijansa: za prve dve reči, 
civilno nasuprot vojnom; za treću, mir nasuprot ratu. 

Kada je u pitanju curia"! ona proizlazi iz same definicije comitia 
curiata (sazvanc curiatim na poziv liktora), nasuprot comitia centuriata 
(sazvane oglašavanjem trubom) (Gell. 15, 27). Prva je ona u kojoj sc gla- 
sanje vrši po porodicama (ili klanovima), ex generibus, to jest u prirodnim 
okvirima društvenog života, druga je ona u kojoj se glasa po imovinskim 
ili starosnim grupama, ex censu et aetate, to jest u okvirima mobilizacije. 
Stoga je nefas da se comitia centuriata, ali ne 1 curiata, sazivaju unutar 
onoga što se naziva pomerium, quia exercitum extra urbem imperari opor- 
teat, intra urbem imperari ius non sil. 

Stvari se komplikuju zbog toga što su oni koji obrazuju curiae ili 
centuriae. kao i oni koji se nazivaju Quirites i oni koji su milites. u vreme 
kada možemo da ih posmatramo, isti ljudi. Govoreći malo pre o Marsu. 
podsetili smo da Rim više nema grupa koje bi bile specijalizovane za rat, 
koje bi bile jedino i stalno ratničke, ratničke po pozivu ili putem inicijacije, 
kakve su se još sretale kod Samnićana početkom III veka, kakve su postojale 
i kod Indoiranaca pod imenom mdrya. Kada su one iščezle? To je nemoguće 
odrediti, pošto analistika prikazuje u celoj kraljevskoj istoriji legendarni 
oblik vojske. No, u tome obliku, jedinom koji nam je dostupan, između dva 
utvrđena godišta, svaki Rimljanin je naizmenično civil 1 vojnik, građanin 1 
borac, pošto se svako od tih svojstava aktualizuje prema okolnostima. Dru- 
gim rečima, nisu u pitanju ekskluzivne funkcionalne klase kao što su bile 
ksatriya | vaisya u Indiji, ili jarlar 1 karlar u edskoj Rigspula, ili pak irska 
flaith (galski equites) i seljačka gomila bó airig; u pitanju su dva tipa 
delatnosti (morala, prava, odnosa, itd.) koji se ciklično smenjuju u životu 
odraslih ljudi, pošto svako, bio on patricij ili plebejac, prelazi sa svoga polja 


2% Bellicosis Quiritibus iz Hor. Carm. 3, 3. 37, dobija svoje značenje upravo iz približa- 
vanja dvaju termina koji se. obično. isključuju. 

21 Barem u početku. Ovde ne raspravljam o odnosima između comitia curiata 10 
varijanti koja se zove calata. 

u svoju centuriju, zatim ostavlja oružje da bi uzeo ili nadgledao plug, 
jednom rečju pošto je vojnik-zemljoradnik čiji je najčuveniji primer Cinci- 
nat. 

Ovo smenjivanje koje je. za mnoge naraštaje, bilo sezonsko pre nego 
što su njegovi periodi počeli da se menjaju i gube ravnotežu, obeležilo je i 
pojam »miroljubivog Kvirina«. On ne štiti, ako je to uopšte ikada i činio, 
društvenu grupu koja je isključena iz ratničke službe. čak ni u vreme mira: 
u Rimu više ne postoji ili nikada nije ni postojalo tako nešto. On štiti samo 
jedno od dvaju ponašanja koje svaki Rimljanin redom usvaja i koje ga 
pretvara, zavisno od tačke gledišta, u civila između dva poziva ili u vojnika 
između dva odsustva. Tako se objašnjava definicija čije je dve varijante dao 
Vergilijev komentator. Objašnjavajući Remo cum fratre Quirinus iz prvog 
pevanja Eneide (292), Servije piše: »Mars, kada se razbesni (cum saeuit), 
naziva se Gradivus; kada je miran (cum tranquillus est)?, Kvirin. On ima 
dva hrama u Rimu: jedan, u gradu, pripada Kvirinu kao čuvarnom i mirnom 
(quasi custodis et tranquilli); drugi na Apijevom putu, izvan grada, blizu 
vrata, kao ratniku (quasi bellatoris), ili Gradivusu«. Zatim, u šestom peva- 
nju, nailazeći još jednom na Kvirina povodom trećeg vojvodinog plena 
(860), on piše i ovo: »Kvirin je Mars koji upravlja mirom (qui praeest paci) 
i prima kult u gradu, jer je ratnički Mars (belli Mars) imao svoj hram izvan 
grada«. 

Ove formule, koje su mnogim istraživačima izgledale tako neobične da 
su ih oni, uobičajenim postupkom, proglasili bezvrednim, opisuju naprotiv 
veoma dobro, na nivou bogova, ono što je, na nivou ljudi, 7 životno pravilo. 
Baš kao što su milites i Quirites suprotni i naizmenični vidovi istih ljudi, 
tako 1 Mars i Kvirin upravljaju istom društvenom građom, deleći među 
sobom rat 1 mir: žestok, ali ograničen rat, spokojan ali budan mir; rat 
građana, mir rezervista. 

Ovaj pojam budnosti u miru (quasi custodis et tranquilli) koji ide u 
prilog poistovećenju Kvirina sa Marsom bio je oduvek blizak Rimljanima. 
Prilikom poslednjeg rata, koji je nažalost bio građanski, a u kome će on 
učestvovati, Ciceron će to teorijski izraziti lepim formulama (Philip. 2, 113): 
»Ime mira je slatko, a njegova stvarnost je srećna; ali kakva razlika između 
mira i ropstva! Mir je sloboda u spokojstvu (pax est tranquilla libertas), 
dok je ropstvo najgore zlo i mora biti odstranjeno ne samo po cenu rata, 
nego i po cenu smrti«. Zar se već u prvim danima posle rata, koji je još 
bio gotovo mističan, kada je mlada libertas nadvladala poštovanje prema 
Porseni, Rim nije, u borbi protiv spoljašnjeg neprijatelja, stalno povinovao 
tome pravilu? 


22 Nije izvesno da su Rimljani iz klasičnih vekova uočili etimološku vezu izmedu 
tranquillus 1 quies. U svakom slučaju. niko nije objasnio Quirinus korenom od quies. niko nije 
uporedivao te dve reči: očigledno, u svome tumačenju. ni Servije ne pravi »etymologisches 
Spiel« između qui- od Quirinus i -qui- od tranquillus. Ova hipoteza kvari raspravu W. Burkerta. 
u belešci njegovog članka, u kome inače ima puno dobrih stvari, »Caesar und Romulus-Qui- 
rinus«, Historia I. 1962. str. 360. n. 27; u istoj raspravi, autor ne uočava ni razliku u postupku, 
pa prema tome ni u značenju između »Marsovog oružja« i »Kvirinovog oruZja«. dole. str. 273 
| n. 1; za Quirinus—Enyalios, dole, str. 274. 

Jedan obred, bez sumnje godišnji, koji bismo Zeleli bolje da upoznamo, 
ali čiji je smisao jasan i koji bi bilo isuviše sitničavo izlagati sumnjama, 
očigledno je izražavao tu budnost; slučajno ga poznajemo preko jedne glose 
u kojoj Fest i njegov skraćivač objašnjavaju ime suda koji je u njemu 
korišćen: persillum se nazivao jedan rudiculum premazan smolom, u kome 
se nalazila mast kojom je flamen Portunalis mazao Kvirinovo oružje (Fest. 
str. 321 L?). Kada neko maže oružje, to znači, u praksi, da ne računa da će 
se njime služiti u skorijoj budućnosti, nego da hoće da ga sačuva u dobrom 
stanju za kasniju upotrebu: upravo to odgovara »mirnom Marsu«. A pošto 
izgleda verovatno da je Portun uvek bio bog vrata,^ učešće njegovog fla- 
mina je mogućno. Ako je hram ratničkog Marsa, Mars belli, izvan zidina, 
pred Kapenskim vratima, hram Marsa qui praeest paci je intra urbem, u 
izbočini koju stvara Servijev zid prateći obod Kvirinala, sasvim blizu dvaju 
vrata, Sankovih i Spasiteljevih, a nedaleko od Kolinskih ili Kvirinalskih, čije 
ime u Festu izaziva nedoumicu da li da ga objasni brežuljkom ili svetilištem 
(siue quod proxime eam sacellum est Quirini, stt. 361 L?). Ovi obrnuti 
položaji dvaju kultnih mesta u odnosu na čvorišta gradskog bedema koja 
predstavljaju vrata čine prirodnim značaj Vratara za dobro stanje rezervnog 
oružja čiji je simbol oružje Cuvara Mira. Kako da ne sarađuju Portun, koji 
je predstavljan sa ključem u ruci (Paul. str. 161 L?), i Kvirin, opisan kao 
custos et tranquillus? 

Dva su puta koja su približila Kvirina ratničkoj funkciji: tromost Ro- 
mulovog tipa, sa kojim se on izjednačava iz sasvim drugih razloga; oblik 
koji je veoma rano poprimila rimska res militaris, pretvarajući svakog gra- 
đanina u Marsa koji odlaže odlazak u vojsku. 

Ako drugi put nije doveo do potpune militarizacije, on je ipak doprineo 
interpretatio graeca koja se već od Poliba učvrstila i koja nikada neće biti 
dovedena u pitanje: 'Evvdlioc. Ovaj veoma stari ratnički bog, čije je ime, 
nedavno, među prvima pročitano na pločicama ispisanim mikenskim linear- 
nim pismom B, veoma rano je izjednačen sa Arejem, tako da je, već u 
Ilijadi, samo ime ili nadimak velikog boga rata. Bez sumnje ga je upravo 
ta sporedna upotreba preporučila za izražavanje Kvirina: prevodioci su za- 


držali delimično poistovećenje Kvirina i Marsa o kome kasnije svedoče . 


Servijeve uspele formule i tražili su grčkog boga koji bi se i sam, manje ili 
više, izjednačio sa Arejem: tako se nametnuo Enialije. Ali svako tumačenje 
može da zavara i izobliči: veza između Enialija 1 Areja nikako nije zasno- 
vana na smenjivanju rata koji je prestao i rata koji besni, nego samo na 
ovom poslednjem, čiji su pokretači i jedan i drugi; prema tome, ova razlika, 
koja je ipak suštinska, za rimskog boga se izgubila, dok je, barem u misli 
grčkih autora, samo imenovanje Enialija pretvorilo Kvirina u zoleuonjc, 
što on nije bio: od mirnoga Marsa, ostao je samo Mars. I prihvaćeno je — 
što još uvek čine neki savremeni autori koji zaboravljaju na iguvinsku 


23 Latteovo odbijanje, str. 37, n. 1, da prihvati da je u pitanju flamen Portunalis aprio- 
rističko je: taj autor ne razume da, na Kvirinovom nivou, božanstva moraju da sarađuju. Sto 
se tiče samoga pojma arma Quirini, upor. moj članak »Remarques sur les armes des dieux de 
troisieme fonction chez divers peuples indo-européens«, SMSR. 28, 1957, str. 1—10. 

24 Schol. Veron. Aen. 5, 241, deus portuum portarumque praeses. 

paralelu i na ulogu koju ima flamen Ouirinalis, a koja nema mnogo veze 
sa Marsom — da su u pitanju dva ekvivalentna boga, ali da je jedan čisto 
latinski, a drugi sabinski, »kurski«, ascitus Curibus, koga je uveo Tit Tacije 
u vreme sinecizma: tako Kvirin postaje, u jednoj od dveju varijanti legende 
o poreklu, »sabinski Mars«?. Evo na primer objašnjenja koje daje Dionisije 
iz Halikarnasa (2, 48, 2): »Sabinjani, a posle njih i Rimljani, daju Enialiju 
ime Kvirin, iako ne mogu tačno da kažu da li je to Arej. Neki naime 
smatraju da su u pitanju samo dve kvalifikacije jednog istog boga pokrovi- 
telja ratnih sukoba (zroAeuuyov yóvwv nyeuovog), ali drugi tvrde da su to 
imena dva ratnička božanstva (Óauuóvov rolemorov)...x Postojanje Kviri- 
novih salijevaca, o kojima ćemo uskoro govoriti,25 pored Marsovih salijeva- 
ca, moglo je samo da potvrdi mišljenje grčkih tumača. 

Poistovećenje Kvirina sa Romulom dovelo je u nekim slučajevima do 


isto tako potpune militarizacije. Sećamo se vizije koju je imao Prokul Julije 


posle nestanka Osnivača. Ako po Plutarhu, zadojenom grčkom mudrošću, 
novi bog daje dvostruki savet, obećavajući Rimljanima najveću moć ako 
budu u isto vreme umereni i hrabri owppoovvnv UET’ àvópeiag ČOKOVVTEG, 
čini se da je čisto rimska priča štedela na umerenosti. Poruka Romula-Kvi- 
rina, po poreklu i po obećanju, čisto je ratnička kod Tita Livija (I, 16, 7): 
»Idi, javi Rimljanima da bogovi hoće da moj Rim bude na čelu sveta; neka 
dakle neguju vojnu veštinu; neka znaju, i neka prenesu to saznanje potom- 
stvu, da nema ljudske moći koja je kadra da se odupre rimskom oružju«. 
Ovaj osvajački poziv pripada Romulu, Marsovom sinu, ali Kvirin, posthum- 
ni Romul, tu čast i tu dužnost preuzima. 

Tako vidimo kako se razrešavaju protivrečnosti jednog tipa božanstva 
koji je postao suviše složen. Ratnička prizivanja Prokulovog Kvirina, kod 
Tita Livija, suprotstavljaju se od reči do reči molbi koju Kvirinov flamin, 
kod Ovidija, upućuje demonu žitne rde: utilius gladios et tela nocentia 
carpes. Dok, svođenjem na »Mars«, formula Mars qui praeest paci kod 
grčkih posmatrača dovodi do interpretatio Enyalios, u Rimu, amplifikacijom 


.»pax«, ona dovodi do izjednačavanja, u suprotnom smislu, sa Janusom: zar 


se i velika blagodet kao što je mir ne označava, na svečan način, zatvara- 
njem Janusovih vrata, čije otvaranje, nasuprot tome, prati ulazak u rat? I zar 
helenistička legenda ne pretvara Janusa u starog miroljubivog kralja iz iz- 
gubljenog zlatnog doba? On sam se tako pojavljuje u Kalendaru praznika 
(1, 253—254), miroljubiviji čak 1 od svoga sabrata Portuna koji, ako ništa 
drugo, šalje svoga flamina da namaže Kvirinovo oružje: | 


»Ja nemam ničeg zajedničkog sa ratom: ono što sam štitio bio je mir, bila su 
vrata«. I pokazujući ključ: »Evo, reče on, oružja koje ja držim«. 


25 Gore, »Od mitologije do istorije« i »Tumačenje: tri funkcije«. Ali ne treba, kao što 
sam ja učinio u NR. i kao što čini Latte, str. 113, n. 2, iz qu- u Quirinus. izvući argument 
protiv Kvirinovog sabinskog porekla: sudbina qu- koje potiče od c(o)u- mogla je biti drugačija 
od sudbine qu- koje je nasleđeno iz indoevropskog (> p). 

26 Dole, »Drevna trijada, dodaci«. 

Stoga ne iznenađuje što su dva božanska pojma, Janus i Kvirin, pone- 
kad povezivani, iako nisu dali povoda za neki stalan kult. Glavni primer, 
koji vredi opisati, nalazi se u odlomku iz Res Gestae, 13, gde Avgust govori 
o tri zatvaranja Janusovog hrama koja je omogućila njegova politika: 


Janus Quirinus, koji je po želji naših predaka trebalo da bude zatvoren tek 
kada, po celom carstvu rimskog naroda, na kopnu 1 na moru, zavlada mir, rezultat 
pobeda, za vreme moga principata, tri puta je po odluci Senata zatvaran”. 


A poznata je ispravka koju je Horacije uneo u taj izraz, da bi istakao 
Kvirinovo ime i tako vaspostavio, u diptihu koji grade dve njegove posled- 
nje ode, drevnu trijadu: »Zatvorio je Kvirinovog Janusa, Janum Quirini, 
lišenog ratova«#. 


Takva je, rasvetljena koliko je to mogućno, najnedokučivija među ve- 
likim ličnostima rimske teologije. Ako se ostave po strani proširivanja koja 
su, pod njegovim imenom, svojstvena Romulu ili Marsu, slika kojom sada 
raspolažemo ne opovrgava nego obogaćuje sliku stvorenu na osnovu eleme- 
nata koji su pouzdano najstariji. Na pojmove organizovane društvene gomile, 
dobrog snabdevanja hranom i uopšte blagostanja te gomile, nadovezao se 
naročito pojam mira, doduše jednog budnog mira neodvojivog od ratova, 
koji ga okružuju, ali sasvim u skladu sa onim što se tiče »treće funkcije«. 


77 Izraz se možda nalazio u formuli koja je, pružajući neprijatelju poslednju priliku za 
mir, prethodila indictio belli (Liv. 1, 32. 10: Jane je opšteprihvaćena ispravka za Juno). a u 
kojoj se fetialis, izbegavajući da prizove Marsa. pozivao samo na Jupitera. zaštitnika po- 
vredenog prava. i Jana (?) Kvirina. dvostrukog čuvara ugroženog mira. On se nalazi, iako se 
ne može tačno utvrditi sa kakvom namerom. u jednom Lucilijevom fragmentu. Nalazimo ga 


najzad u jednoj varijanti teorije o spolia opima (Fest. str. 302 L7, gore, str. 178—180). u »lex ` 


Numae« koji propisuje, za tertia, da se muško jagnje žrtvuje Janui Quirino; ako paralelni 
tekstovi samo pominju Kvirina, Cini se da arhaičnost oblika Janui potvrđuje starost tobožnjeg 
zakona, ali se značenje dvostrukog pominjanja ne ukazuje. Sto se tiče Jupitera Kvirina (CIL. 
IX 3303). on je sasvim neverovatan: »Jupiter — Mars — Quirinus et Janus«, RHR. 139, 1951, 
str. 208—215 (suprotno: V. Basanoff). 

?8 Wiss. str. 201 —202. 

29 Citalac će proceniti sud koji daje zlosrećni C. Koch u svome ogledu o Kvirinu (gore, 
str. 258. n. 1). Religio, str. 21: »Ein überzeugendes Bild |o Kvirinu| konnte noch niemand 
Zeichnen. Insbesondere ist als völlig indiskutierbar das immer wieder erneut vorgetragene 
Theorem G. Dumézils abzulehnen. das kürzlich V. Basanoff modifiziert. aber nicht annchmba- 
rer gemacht hat. in den Kultzeugnissen spiegele sich ein agrarischer Charakter des Gottes, und 
die altindische Kastenordnung liefere den Schlüssel zum Verständnis der römischen Verhältnis- 
se: dem Juppiter cigene das priesterliche Element (flamen-Brahmane), dem Mars der Krieger- 
stand. dem Quirinus die Bauernkaste«. Zar je tako teško da u svojim studijama poštujemo tudu 
misao? Na str. 21, u n. 12. Koch navodi mišljenje (A. Alföldi. brieflich) po kome je životinja 
svojstvena Kvirinu vepar, kao što je Marsu svojstven vuk; Alfóldi naime prepoznaje Kvirina u 
jednoj ličnosti koja nosi veprovu glavu i koja je prikazana u seriji rimsko-kampanskog metal- 
nog novca koji nosi na zaledu reč ROMA (prva polovina III veka; tako H. Grueber. The Coins 
of the Roman Republic in the British Museum. Ml. 1910. pl. 75, br. 9 i 13) i stoga smatra da 
je. među signa militaria (gore. str. 247. n. 1). aper bio Kvirinov kao što je aquila. bila 
Jupiterova, lupus Marsov, itd. (Germania, 30, 1952. str. 188. n. 1; preuzeto u »Hasta-Summa 
Imperii«, AJA. 63, 1959, str. 13 i n. 220, gde se Mars i Kvirin smelo nazivaju »wolf-god« i 
»boar-god«). Bilo bi zanimljivo kada bi te teze bile potvrđene: u skandinavskoj mitologiji, 
vepar je. diferencijalno, životinja vezana za Freja, velikog boga Vana (gore. str. 86. 268). 

Sada ćemo baciti letimičan pogled na nekoliko bogova iz »grupe Tita 
Tacija«, gde Kvirin predstavlja, kao što je rečeno, samo jedan od elemenata. 
Treba li još jednom napomenuti da, govoreći ovde o Titu Taciju. nikako 
nemamo nameru da potvrđujemo izvornost legende o poreklu? Prosto, oni 
koji su je stvorili prilagodili su se prirodnoj teološkoj podeli: zadužujući 
»sabinsku komponentu«, u legendi, da predstavlja treću funkciju (seosko 
bogatstvo, plodnost), oni su joj ujedno pripisali i mnoge bogove te funkcije 
čije su srodstvo samim tim istakli. Ipak ćemo ovde, od složene liste »bogova 
Tita Tacija«, zadržati samo likove koji su nesumnjivo izvorni, a uostalom i 
povezani, bilo saradnjom, bilo zamenom, sa Kvirinom ili sa božanstvima 
koja su i sama u takvim odnosima sa Kvirinom. 

Na Opu je već ukazano povodom njenog prisustva u »kraljevoj kući«, 
gde ona predstavlja, sa Jupiterovom grupom i sa Marsom, jednu varijantu 
kanonske trijade, a povodom njena dva praznika, Opiconsiuia od 25. avgusta 
i Opalia od 19. decembra. Njeno ime je personifikovana apstrakcija, koja 
označava Obilje uopšte, ali je izvesno da je u pitanju prvenstveno zemljo- 
radničko obilje. Kasnije će je jedno grčko tumačenje Ree pretvoriti u ženu 
Saturna koji se tumači kao Kron, ali je upravo sa jednim drugim starim 
bogom, Konsusom, povezuje epitet koji dobija u »kraljevoj kući«, Consiua, 
kao i povezanost njena dva praznika i dve Konsualije. No, Konsus, bog 
letine koja je uneta i ostavljena u ambare (condere). bez sumnje prvo u 
podzemne ambare, bio je poštovan na jednom podzemnom žrtveniku u 
dolini Cirka, u podnožju Palatina; tamo je bio okružen slikama više božan- 
stava koja predstavljaju trenutke iz zemljoradničke delatnosti, kao što su 
Seja, Segecija (ili Segesta, ili Mesija), a naročito Tutilina koja ima jednu 
opstiju funkciju, bližu funkciji toga boga: ona bdi, kaže sveti Avgustin (Ciu. 
D. 4, 8), frumentis collectis atque reconditis, ut tute seruarentur; stoga, kaže 
Plinije (N. H. 18, 8), njeno ime — koje on čak neće ni da prepiše — ne 
sme biti izgovoreno. Pošto je Konsusov praznik sadržavao trke, tumači su 
mu dali grčki oblik MHoosiððv Imrioc. zbog čega se opet on tumači i kao 
Neptunus equestris,! zatim samo kao Neptun: pesnici iz vremena carstva 
pretvoriće ga u brata Jupitera 1 Dis patera, kao što je Posejdon Zevsov i 
Plutonov brat; ali to su igrarije pisaca, koje nemaju većeg značaja od ka- 
lambura koji ga je pretvorio u deus consilii. Da li se zbog te pogrešne 
etimologije smatra da je otmica Sabinjanki izvršena na dan njegovog pra- 
znika, ili je, pošto su Sabinjani morali biti komponenta treće funkcije u 
»Rimu sintezi«, jedna više ili manje svesna logika uticala da se taj bog 
postavi na izvorište celokupnog procesa? U svakom slučaju, taj izbor je 


pretpostavljao da su Konsualije prethodile sinecizmu, pa se stoga Konsus : 


30 Poslednji. P. H. N. G. Stehouwer, Étude sur Ops et Consus, Diss. Utrecht. 1956, sa 
smelim konstrukcijama. O kultovima iz doline Cirka i Zrtvenicima i svetilišima sa spine. vid. 
Lugli. RA. str. 599—616. U IR. str. 289—304, predložio sam jedno objašnjenje dvostrukosti 
spojenih Konsusovih i Opinih praznika (avgust. decembar) i različitosti Opinih u imenima. pa 
prema tome i namerama. 

3| Pošto Konsus ima podzemni žrtvenik. jednom su ga uporedili i sa Posejdonom 'Evo- 
OtyO8ov. 

nije mogao nalaziti na listi »bogova Tita Tacija« pored Ope. Sto se tice 
Ope, čast koja joj je ukazana time što je u »kraljevoj kući« predstavljala 
celokupni božanski personal treće funkcije očigledno se nadovezuje na jednu 
indijsku, a naročito skandinavsku pojavu: kod jedne već indoiranske perso- 
nifikacije obilja, one koju Rigveda naziva Puramdhi, ispoljava se izuzetna 
sličnost sa jednim od vrhovnih bogova, Bhagom, koji zapravo i sam vrši 
raspodelu dobara;? personifikacija istoga pojma kod Germana (st. skand. 
Fulla, transkribovano na st. gor. nem. kao Volla) vezuje se, barem u Skan- 
dinaviji, ne za božanstva Vane, nego neposredno za vrhovnog boga Odina 
i njegovu ženu. Prema tome, izgleda da je, veoma rano, »Obilje«, koje je 
pre rezultat nego pokretač zemljoradničke delatnosti, imalo tendenciju da se 
odvoji od vršilaca te delatnosti da bi obitavalo kod kraljeva. 

Božanstvo koje Varon zove Larunda bez sumnje je isto što i Larenta, 
u čijem se »grobu«, na Velabru, 23. decembra prinosi žrtva. Larentin lik 
nam izmiče. Ona je verovatno isto što i Aka Larencija (Larentina), koja nije 
boginja, nego junakinja dve uporedne legende: po jednoj, ona je kurtizana 
koja je, zato što je provela noć u Herkulovom svetilištu, postala basnoslovno 
bogata 1 zaveštala je svoje bogatstvo rimskom narodu, s tim da on jedanput 
godišnje svetkuje Larentalije; po drugoj, bez sumnje poznijoj, ona je majka 
hraniteljka Romula i Rema, žena pastira koji ih je našao. U obe priče deluju 
mehanizmi treće funkcije: ovde sladostrašće i trgovina nasladom, bogatstvo 
i velikodušnost, tamo »odgoj« male dece?». U obe priče isto tako, u pitanju 
je obična smrtnica, zbog čega su Larentalije predstavljene kao pogrebni 
kultni čin, kao parentatio. Izvori se ne slažu u pogledu sveštenika koji su 
služili u toj ceremoniji. Aulo Gelije (7, 7, 7) pominje Kvirinovog flamina, 
što nije čudno, pošto je u pitanju božanstvo treće funkcije, i čime bi se 
možda moglo objasniti zašto je, posle Kvirinovog poistovećenja sa Romu- 
lom, u njegovu legendu uvedena Larencija (Larentina), kao hraniteljka. Plu- 
tarh (Rom. 4, 7) pominje »Arejevog sveštenika«, što je svakako pogrešno, 
ali bi se moglo shvatiti kao približan grčki ekvivalent Enialijevog, Kvirino- 
vog sveštenika. Makrobije (I, 10, 15) piše per flaminem, ne precizirajući. Po 
Ciceronu (Ep. ad. Brut. I, 15, 8), praznik Larentalia svetkuju Pontifices, a 
po Varonu (L. L. 6, 23) sacerdotes nostri. Možda se ovi tekstovi mogu 


usaglasiti u tom smislu što su u obredima učestvovali mnogi sveštenici,. 


pontifici i Kvirinov flamin, kao što su u konfareaciji učestvovali vrhovni 


3* Gore, »Jupiter«. 

33 »QII. 13, sacrarium Opis u Regia«, REL. 39, 1961, str. 257—261. 

3 Na kraju, vid. Pestalozza, »Mater Larum e Acca Larentia«, R. Inst. Lombardo di 
Scienze e Lettere, Rendic., 46, 1933, str. 905—960; A. Momigliano, Tre figure mitiche, Tana- 
quilla, Gaia Cecilia, Acca Larenzia, 1938, preuzeto u Quinto contributo alla storia degli studi 
classici e del mondo antico (Storia e letteratura, 115), 1969, str. 471—479; D. Sabbatucci, »Il 
mito di Acca Larentia«, SMSR. 29, 1958, str. 41—76. Ali vid. ipak lep ogled kojim počinje 
(str. 1—12) druga sveska Rómische Forschungen Th. Mommsena: »Die echte und die faslche 
Acca Larentia«. Upor. dole, str. 346—350. 

35 Neki su smatrali Larenciju majkom »arvalske braće«, prototipa sveštenika zaduženih 
za mističnu zaštitu polja (Gell. 7, 7, 8). 

sveštenik i Jupiterov flamin, a u Zrtvenom obredu Equus October pontifici 
i Marsov flamin (prema Cass. Dio 43, 24, 4)%6. 

Florin kult, sa prolećnim Floralijama, poznat je u vremenu i u okolno- 
stima utemeljenja (238) i svetkovanja, što čini verovatnim grčki uticaj: u 
njemu se prepoznaje trag jedne 'Appodirn 'Av6sia?". Ali boginja je auten- 
tično rimska. Nalazimo je u sabinskoj kao i u samnitskoj zemlji (gde je 
povezana sa Cererom?5, čija je, u Rimu, ministra, prema Schol in Juu. 6, 
249), a u samome Rimu služi joj jedan od dvanaest flamines minores, što 
je dokaz starosti koju potvrđuje i njeno. prisustvo na listi božanstava kojima 
arvalska braća prinose žrtvu. Njeno ime, sa drugačijom deklinacijom, ozna- 
čava cvet, a njena prirodna uloga je da štiti, u vreme cvetanja, manje 
ukrasne biljke a više žitarice (Aug. Ciu. D. 4, 8) i druge korisne biljke, 
uključujući i drveće. Ali njoj pripadaju vrednosti drugog reda. Kao uostalom 
i ime koje je nosila Ops Consiua, njeno ime se smatralo tajnim imenom 
Rima, čije je skrivanje bilo važno za mističnu bezbednost države. U tom 
svojstvu, a i kao predstavnica treće funkcije posle Jupitera i Marsa, pa prema 
tome i čineći sa njima jednu varijantu kanonske trijade Jupiter, Mars, Kvirin, 
ona je, izgleda, učestvovala u najstarijim kolskim trkama, kao pokroviteljka 
»zelenih«?. Jedna legenda, koja je zajednička njoj i Larenciji, pretvara je i 
u kurtizanu dobrotvorku rimskog naroda: postavši veoma bogata veštom 
upotrebom svoga tela, ona je to bogatstvo ostavila narodu, s tim da on 
jedanput godišnje slavi Floralije. Nesumnjivo poznije, ovo predanje ipak nije 
neosnovano: kao i razuzdanost koja je vladala za vreme Floralija, ono 
potvrđuje da u Rimu postoje prirodne veze između plodnosti i užitka, cve- 
tanja prirode i sladostrašća ljudi, oblasti koje i druga indoevropska društva 
povezuju u okviru treće funkcije. Kao Florinu paralelu, koja isto tako ima 
svoga flamina — on se smatra najnižom medu minores, »zato što su plodovi 
sa drveća najmanji imetak« —, ovde treba pomenuti Pomonu, zaštitnicu 
voća. U starim kalendarima, ni Pomona ni Flora nemaju svoj praznik i, 
mada se pominje mesto po imenu Pomonal na putu za Ostiju, nikada nije 
postojao dan zvani Pomonalia; Visova je sa izvesnom verodostojnošću sma- 


36 Moguće je isto tako da Varonov izraz iskazuje »rod« umesto »vrstu« (»rimski sveš- 
tenici« umesto poseban sveštenik — flamen Quirinalis — koji služi tom prilikom), pošto je za 
njega u ovome odlomku značajno samo to da postoji kult. [sto tako se Ciceronov izraz (upućen 
M. Brutu: Larentiae... cui uos pontifices ad aram in Velabro facere soletis) možda poziva ne 
na pontifike stricto sensu. negó na collegium pontificum u celini, kome pripada flamen Quiri- 
nalis. G. Rhode, Die Kultsatzungen der römischen Pontifices. RVV. 25, 1936, str. 123, smatra 
da treba razlikovati dva praznika (april: Plut. Rom. 4, 7; decembar), sa dva različita obrednika. 
U svakom slučaju, izgleda da se ne može isključiti flamen Quirinalis, koga pominje Aulo Gelije. 
u poglavlju punom pojedinosti o Aki Larenciji i njenom kultu. U skladu sa svojim sistemom, 
Kurt Latte (str. 92, n. 3) piše: »Es ist durchaus móglich, dass der flamen Quirinalis einmal die 
Aufgabe übernommen hat, vielleicht im Zusammenhang mit dem Wiederaufleben des Quirinus- 
kults in augusteischer Zeit«. Ali flamini nisu bili tako na raspoloženju vlasti. 

37 Ali, postoje stari italski obredi u Florinom kultu, H. Le Bonniec, Le culte de Cérés 
à Rome, 1948, str. 199—200. 

38 Vetter n? 147, I. 24 (agnonska ploča) Fluusaí Kerríiaí »Florae Ceriali«; jedno neiz- 
vesno Floro- muškoga roda (dat. oAovoor), ibid., n° 183. 

39 RIER. str. 45—61 (»Albati russati uirides«), i DL. str. 120—121. 

trao da je kult tih boZanstava bio pokretan i da se upravljao prema napre- 
dovanju kultura.?^ 

= Stara priroda Saturna, Saturnus (epigrafska varijanta Saeturnus) ne mo- 
že se odrediti,^! pošto ne postoji jasna etimologija. Više autora smatra da je 
on etrursko božanstvo, ali šta mi o tome znamo? Pre nego što se izgubio, 
sa Saturnalijama od 17. decembra, u tipu grčkog boga Krona sa kojim su 
ga tumači izjednačavali, pa prema tome i »oženio« Opom-Reom, svojom 
susetkom u kalendaru ali nekada bližom Konsusu, on je već dobio novo 
tumačenje pomoću igre reči, koju moderni lingvisti ne odobravaju. sa sata. 
»ono što je posejano, seme«, i svakako se u tome svojstvu i nalazi na listi 
»bogova Tita Tacija«. Sve što se može reći o najstarijem Saturnu jeste to 
da je. još u doba kraljeva, u jugozapadnom delu Foruma, imao žrtvenik, čije 
se postavljanje pripisivalo Herkulovim pratiocima, a koji je poslednji etrurski 
kralj odlučio da zameni hramom; ali, kao 1 za Kapitol, pretekla ga je 
republika, tako da su konzuli osvetili zgradu 497. Pošto je mirno dotrajavala 
tokom celog republikanskog razdoblja, ona je obnovljena 42. godine pre 
naše ere; spaljena 283, zatim rekonstruisana zahvaljujući Dioklecijanu, imala 
je sreću da se održi do kraja carstva. Nažalost, ništa nam ne kaže ni starost. 
ni trajnost, ni mesto kulta. kao ni veoma važno, ali uzgredno korišćenje 
Saturnovog hrama, naročito za vreme republike: tu se, pod nadzorom kve- 
stora, nalazilo javno blago, aerarium. Ništa se ne zna ni o povezivanju 
Saturna sa Luom Mater: u pontifikalnim formulama (Gell. 13, 23, 2) pomi- 
njala se jedna Lua Saturni u istim uslovima kao i Nerio Martis, kao 1 Virites 
Quirini. itd., što znači da apstrakcija i u ovom slučaju treba jasno da izrazi 
neko važno obeležje boga; o Lui se zna samo to da je, sa Marsom. Miner- 
vom (ova bez sumnje umesto Nerije) 1 Vulkanom, sačinjavala listu božan- 
stava quibus spolia hostium dicare ius fasque est; s druge strane, njeno ime 
je izvedeno iz glagola luere, bez sumnje u onom opštem smislu koji mu je 
oduzeo njegov složeni oblik soluere. Ova dva podatka nagoveštavaju da je 
Lua bila »Dissolutio«, personifikovano razaranje, dakle opasna, ali ponekad 
i korisna sila, na primer kada je trebalo uništiti oružje koje je oteto od 
neprijatelja 1 tako oslabiti, simpatičkim delovanjem, ono koje je ostalo u 
njegovim rukama?. Ali. pošto ne poznajemo pravo značenje njenog ortaka 
Saturna, beskorisno je pravili pretpostavke o udelu koji je ta razlagacka 
funkcija imala u njenom opisu. 


40 Za Pomones. vid. gore, str. 60. n. I. 

*! E. Manni. »A proposito del culto di Saturno«. Athenaeum. 16. 1938, str. 223—238: 
autor smatra da je razvoj kulture posledica punskih ratova. Upor. M. Le Glay. Saturne africain: 
histoire (Bibliothèque des Écoles Françaises d'Athènes et de Rome. 205), 1966. 

42 »Lua Mater« u DL. str. 99—115. 

VI 


DREVNA TRIJADA, DODACI 


Pre nego što završimo sa ovim važnim, centralnim odeljkom rimske 
teologije. treba da se vratimo, obogaćeni analizama svakog pojedinačnog 
boga, nekim suprotnosuma ili vezama koje se uočavaju, u parovima ili u 
samoj trijadi. između Jupitera, Marsa i Kvirina. 

Visova je, videli smo,! u obredna svedočanstva trijade svrstavao ritual 
kojim, govorio je on, fetiales zaključuju neki ugovor, i naveo je jedan 
Polibijev odlomak, 3, 25. 6. U stvari, nije u pitanju neka formula čija je 
upotreba opšta. Kao i za svaku stvar koja se zakletvom potvrđuje, postoji 
samo jedan jemac ugovora: Jupiter, u čije područje spadaju fetiales. On je 
taj, 1 samo on, na koga se poziva sveštenik u rečenicama, nesumnjivo 


obrednim. koje je naveo Tit Livije govoreći o sporazumu Rimljana Albanaca 


u vezi sa borbom Horacija 1 Kurijacija (I, 24, 7—8)": »Čuj, Jupiteru! Čuj. 
pater patratus naroda albanskog! Cuj 1 ti, narode albanski!... Ako se rimski 
narod prvi udalji (od ovih odredbi), zvaničnom i neverničkom odlukom, 
onda ga, Jupiteru, toga dana udari kao što ću ja udariti ovu svinju ovde, 
danas; i neka tvoj udarac bude utoliko jači ukoliko imaš više snage i moći!« 
Prema tome, prisustvo druga dva boga pored Jupitera treba objasniti poseb- 
nom okolnošću koju podrobno opisuje Polibijeva priča. Tako posmatran, 
tekst daje jedno veoma korisno obaveštenje. | 

U trenutku kada, razaranjem Sagunte u Spaniji, započinje drugi punski 
rat? istoričar se oseća pozvanim (gl. 21) da Jasno odredi kakav je bio, od 
početka njihovih veza, diplomatski, zakletvom potvrđeni status Rima i Kar- 
tagine. Dva stara ugovora (od kojih prvi potiče iz vremena prvih konzula i 
verovatno je apokrif, možda sačinjen prema drugom)“ određuju geografske 


! Gore, »Drevna trijada: činjenice«. To sam činio i ja od JMQ.. 1941. do /dćol.. 1958. 

? Gore, »Dokumentarna vrednost ritualnih formula«. 

3 Ovde ne ispitujem istorijski vid toga događaja, ni zbrku koja je povodom njega nastala. 

4 Medutim, u svom umerenom članku The history of Rome in the regal periode. JRS. 
47. 1957. str. 64. P. Fraccaro prihvata datum i rokove prvog ugovora; isto tako F. Hampl. »Das 
Problem der Datierung der ersten Verträge zwischen Rom und Karthago«, RhM. 101, 1958. 

oblasti vlasti ili nadzora koje je svaka strana priznavala onoj drugoj i oba- 
vezivala se da poštuje; nije predviđen nikakav savez, nikakav rat jedne ili 
druge protiv nekog trećeg, niti je uopšte formulisana bilo kakva vojna od- 
redba (gl. 22—24). Dolazi vreme Pira, tog neželjenog »trećeg«, i oba grada 
osećaju potrebu da podese svoje respektivne pozicije prema okolnostima, 
jednim novim tekstom (gl. 25). Taj tekst potvrđuje, »zadržava« pre svega 
prethodne ugovore. Ali, dodate su dve vojne odredbe: u kojoj meri svako 
može da sklapa savez sa trećim licem? U kojoj meri, ako je jedna strana 
napadnuta u oblasti koju nadzire, druga mora da joj pomogne? Oblici ove 
pomoći podrobno su opisani. Kartaginjani zadržavaju monopol pomorskog 
transporta trupa, čak i rimskih; oni će u svakom slučaju dati brodove za 
putovanje i napad, dok će svaki od dva naroda zadržati obavezu održavanja 
(rà Owowia: snabdevanje hranom, itd.) sopstvenih trupa. Ali utvrđena je 
granica saradnje: niko neće prisiljavati posadu da se iskrca ako ona to neće. 

No, zaklinjući se da će poštovati ovaj ugovor, Rimljani uzimaju za 


svedoke tri boga, ne zajedno za sve, nego za svaku stranu posebno. U ' 


ranijim tekstovima, običnim sporazumima o suživotu koji sadrže samo obe- 
ćanja uzajamnog poštovanja, zakletvu potvrđuje Zeùç Aí00c, to je Juppiter 
Lapis, prema obredu koji ukratko opisuje Polibije i u kome se kamen 
drugačije koristi nego što to čini pater patratus Tita Livija, ali uz ritualnu 
formulu koja odgovara formuli Tita Livija, a koju on prevodi na grčki. 
Dodatak, nove odredbe koje se tiču rata i organizacije vojne saradnje na 
kopnu i moru, potvrđuje se zakletvom koja se poziva na »Apnc i Evvđdioc, 
Marsa i Kvirina. Može se pomisliti da je Polibijev izraz neodgovarajući i 
da Jupiter pokriva ceo ugovor, pošto su mu Mars i Kvirin dodati tek u 
drugom delu: teško je zamisliti neku pogodbu iz koje bi Jupiter bio isklju- 
čen. Ali, za tumačenje trijade, bitno je što se Mars i Kvirin upliću kada se 
pojave vojne odredbe, kao da tu Jupiter postaje nedovoljan. Samo, ako Mars 
u tim ratnim odredbama nalazi neposredno opravdanje, šta će tu Kvirin? 
Verovatno je da, u stavljanju ta dva boga jednog pored drugog, Polibije vidi 
samo ono što na grčkom znači stavljanje imena jednog pored drugog, to jest 
dve očigledno ekvivalentne varijante Areja, Marsa: malo pre smo videli da 
je takva bila jedna od Kvirinovih evolucija, naročito kod pisaca koji su pisali 
na grčkom jeziku, i da je i Dionisije iz Halikarnasa, između ostalih, gotovo 
rob tumačenja pomoću Emalija. Ali čini se da je u pitanju autentičan rimski 
postupak: kakvo je bilo pravo značenje zajedničkog pominjanja Marsa i 
Kvirina? Moguće je, s obzirom da je to već pozno razdoblje, da je tu Kvirin, 
shvaćen kao Romul osnivač i zaštitnik Rima, kao na primer u legendi o 
sentinskoj bici, u stvari samo Marsov nerazlučivi dvojnik. Ali je isto tako 
moguće i da postoji razlika u nadležnostima. Pojava »trećega«, Pira, postav- 
lja dvama prijateljskim narodima ne samo pitanja otvorene vojne saradnje, 


str. 58—75. O Pol. 3, 25, vid. G. Nenci, »Il trattato romano-cartaginiese karđ& t7v oiaBagwm«, 
Historia, 7, 1958. str. 283. Upor. A. Aymard. »Les deux premiers traités entre Rome et 
Carthage«, REA. 59, 1957, str. 277—293, uneto u Études d'histoire ancienne (posthumno), 
1967. 

nego i druga pitanja koja su na granici između mira i rata, koja se tiču 
ugroženog mira, gde treba biti oprezan. Prva odredba daje predstavu o 
složenosti te kazuistike: ako jedan od dva naroda, rimski ili kartaginski, 
sklopi pismenim putem savez sa Pirom, moraće da traži specifikaciju svoga 
prava da pomogne drugom narodu, u slučaju da ovaj bude napadnut! Čak i 
u vojnoj saradnji, predviđena su ograničenja, uzdržanost neratujuće strane: 
Kartaginjani se obavezuju da će isporučivati brodove za transport rimskih 
trupa, pa čak i za napad, ali »niko ne može prisiliti posadu da se iskrca (pa 
prema tome i da se bori) ako ona to neće«... Mars nije bio dovoljan da 
pokrije krupne pojedinosti: za to je bio potreban, onako kako smo ga mi 
shvatili, Kvirin. 


Gore smo branili predanje, poznato iz jedne kratke Servijeve beleške, 
po kome su salijevci bili in tutela Jouis Martis Quirini: zbilja postoji grupa 
Marsovih i grupa Kvirinovih saliejvaca, a zbog svojstva talismana koje 
imaju ancilia, zbog nebeskog porekla njihovog prototipa, prirodno je da se 
Jupiter tu ume$a.5 Ali istovremeno postojanje dve grupe postavlja problem, 
za koji je Lisjen Geršel našao dobro rešenje, a koji ja ukratko izlažem“. 

Dva meseca u kojima se salijevci pojavljuju uokviruju sezonu rata a, 
posebno, dva praznika vezana za oružje, kada oni javno pokazuju svoje 
sposobnosti, odgovaraju jedan.drugom, pre i posle borbi: Quinquatrus 19. 
marta i Armilustrium 19. oktobra. Tehnički izrazi su, u martu, ancilia mou- 
ere, u oktobru ancilia condere: sa svojim oružjem i svojim igrama, salijevci 
služe ne samo da započnu, nego i da okončaju obredom letnji pohod 1 oba 
puta, drugačije ali sa istim dejstvom kao i Janus (koga uostalom pominje 
carmen Saliare), oni omogućavaju prelaz, bilo sa mira na rat, bilo sa rata 
na mir. Kako da Mars belli, to jest samo Mars, 1 Mars tranquillus kakav je 
Kvirin, ne sarađuju u tim poduhvatima koji su na granici njihovih područja, 
u zglobištu njihovih delatnosti? Dve ekipe salijevaca nisu morale da dele 
dužnosti, pošto su samo Marsovi započinjali rat, a samo Kvirinovi mir: u 
oba slučaja, traže se i jedni i drugi, za neku vrstu prenošenja vlasti sa jednog 
na drugog boga. Isto tako ne treba smatrati ni da su se oni razlikovali u 
svom obrednom činu: Kvirin, bog obazrivog mira, naoružan je kao i Mars, 
bog rata; prema tome, u istoj odeći, istim plesovima, oni su označavali 
ređanje svojih bogova, od kojih nijedan nije ukidao, nego je dopunjavao 
drugoga i čak je, svojim delovanjem, pripremao povratak drugoga. Ovo 


shvatanje pripreme nesumnjivo je bitno: upravo ono, videli smo, treba da 


opravda mazanje arma Quirini, meru za održavanje, poverenu svešteniku 
boga vrata. I upravo je ono izraženo u legendama o osnivanju dva reda. 
Geršel je naime zapazio, između pokretača i korisnika toga osnivanja, neku 
vrstu ukrštanja: miroljubivi Numa je stvorio salijevce Marsa Gradivusa (Liv. 
I, 20, 4), predviđajući buduće ratove kraljeva koji su bili manje miroljubivi 
od njega: a najratoborniji, najmilitantniji od preetrurskih kraljeva, Tul Ho- 


5 Gore, prvi deo, pogl. I i II. 
6 »Saliens de Mars et Saliens de Quirinus«, RHR. 138, 1950, str. 145—151. 

stilije. dok je borba bila u punom jeku, uznemiren što se rat produžava bez 
odluke, obećava da će osnovati drugi red salijevaca »ako pobedi Sabinjane 
istoga dana« (Dion. 3, 32, 4). Tako da krajnje miroljubivi Numa služi Marsu 
i prelasku na rat, a krajnje ratoborni Tul služi Kvirinu i daje zavet kako bi 
omogućio Rimljanima koji su u teškoj situaciji da pređu, pod željenim 
uslovima. sa rata na mir. Osnivanje drugog reda salijevaca vezuje se, u 
Tulovom zavetu, za uvođenje Saturnalija (treba li podrazumevati Consuali- 
ja?) i Opalija u decembru, »koje Rimljani, kaže Dionisije, svetkuju svake 
godine kada požnjeveno žito smeste u ostave«. 

Ovaj poslednji pojam vraća salijevskom mehanizmu svu njegovu veli- 
činu: ono što naizmenično obezbeduju sveštenici plesači. zahvaljujući svetim 
amajlijama vrhovnog boga, mimo ratobornih ili miroljubivih reči, to su 
mehanizmi i konkretni rezultati rata i mira — hrabrost, snaga i pobeda; 
zemljoradnja, plodnost i blagostanje. Uz to, saradnja dveju grupa ujedno 
obezbeduje i ono što je i iznad rata i iznad mira: kontinuitet političkog i 
kulturnog života, vlasti i religije. Stoga ove amajlije, i pored svog jednolič- 
nog privida, kao i amajlije Skita, na primer, u svojoj raznolikosti, lepo 
pokrivaju oblasti triju funkcija. 

Ostavićemo ovaj kratak pregled triju funkcija posle dve napomene. — 

Prvo ćemo ukazati na tip problema čijem postavljanju on vodi i koji 
su do sada razmatrani na malom broju primera?. Ovaj tp studija. može se 
reći ogleda u smislu koji fizičari daju toj reči, sastoji se u posmatranju onoga 
što se zbiva kada se kvalifikovani predstavnici ili važne primene svake od 
triju funkcija spoje ili povežu sa istim konkretnim bićem. ili istim apstrakt- 
nim pojmom, ili istim društvenim mehanizmom: zemlja, zlato i metali, 
glavne životinje; život i smrt, mladost i starost; brak, prijateljstvo. porodica: 
prosti brojevi, često puni simbolike, kao što su »dva«, »tri«; itd. Jedan od 
najkorisnijih ovakvih »reagensa« bio je konj. Evo. ukratko, rezultata ispiti- 
vanja. l u 

Na prvom nivou, uočavaju se dva suprotna odnosa, u funkciji dva 
Jupiterova vida: njegov flamin je. videli smo, opterećen zabranom da uzjaše 
konja (Plut. QR. 40; Gell. 10. 15, 3): bez sumnje zato što konj podseća na 
rat, sa tragovima smrti koje nosi, a koje ovaj sveštenik izbegava u svakoj 
stvari, stvarnoj ili simboličnoj. Obrnuto, Jupiter O. M. sa Kapitola, vrhovni 
bog republikanskog doba, ima četvoroprege na timpanonu svoga hrama a u 
četvoropregu na Kapitol dolazi general, koga njegov trijumf, tokom nekoliko 
časova, pretvara u vrhovnog gospodara: ali, kada Kamil upregne u svoje 
kočije bele konje, Rim to smatra svetogrđem, pošto je takva zaprega pred- 


7 Gore, str. 178 i n. 1. TENUES 

8 O štitu salijevaca, o njihovom ratničkom plesu. koji objašnjava jedna drevna vaza 
(početak VII veka) nađena kraj Bolsenskog jezera, vid. R. Bloch. »Sur les danses armćes des 
Saliens«, Annales, Économies Sociétés Civilisations, 13. 1958, str. 706—715; Les origines de 
Rome, 1959, str. 134—137 (Sumnjam. međutim, da likovi sa vaze izvode neki lovački ples): 
W. Helbig, »Sur les attributs des Saliens«. MAI. 37, 2. 1906. str. 205—216; P. Boyancé. »Un 
rite de purification dans les Argonautiques de Valerius Flaccus«. Études... str. 317—345. 

? To je sažeto u četvrtom ogledu iz RIER.. »Bellator equos«. str. 73—91. 

viđena za boga. Uostalom, nije u pitanju žrtvovanje: konj se nikada ne 
prinosi na žrtvu Jupiteru; on je samo simbol njegove moći. 

Konj se žrtvuje na drugom nivou, u jednoj jedinoj, ali važnoj ceremo- 
niji: Eguus October, kada se ratnički konj prinosi Marsu i ubija kopljem. 
žrtvenom obredu čija su dejstva usredsređena na »kraljevu kuću« u uslovima 
koje smo gore opisali! 

Na trećem nivou, najzad, konj je samo ekonomska vrednost i tegleća 
marva. Ako ga ništa ne povezuje sa Kvirinom, jedan bog istoga nivoa, 
Konsus, dovoljno se njime bavi da njegova interpretatio graeca, koja je u 
ostalim stvarima sasvim netačna, bude Posejdon “Imzuog... Njegovo zani- 
manje za njega objašnjava ono što se događa na dan njegovog praznika, bez 
sumnje pre 26. avgusta nego 15. decembra: konj, a sa njim i druge životinje 
iz porodice konja, tovarne ili tegleće, magarci i mazge, oslobađaju se posla 
i ovenčavaju cvećem (Dion. I, 33, 2, koji u Konsualijama prepoznaje nasleđe 
arkadskih Hippocrateia; Plut. Q. R. 48). Vidimo da se tu konj više ne 
posmatra u svojoj osobenoj plemenitosti ili uspešnosti, nego kao jedna od 
životinja iz porodice konja, pošto je njihov zajednički element rad. Plutarh 
daje dobro objašnjenje, u upitnom obliku: »Ako magarac deli sa konjem 
oslobađanje od posla za vreme Consualia, kaže on, nije li to zato što, 
povezan sa konjem u poslu, on se zajedno sa njim i odmara?« Isto obeležje 
imaju i trke koje su se toga dana održavale, — trke koje su jednom prilikom 
poslužile, u legendi o Romulu, za otmicu sabinskih kćeri: tu su se bez 
sumnje trkali i konji, ali uglavnom magarci ili mazge (foUpócvec: Malalas, 
Chronographia, Corpus Scriptorum Historiae Byzantinae 1831, str. 178; 
muli: Paul, str. 266 L2). 

Ovi sasvim različiti tipovi veza svakako su stari. Pošto je konj igrao 
poznatu ulogu u seobama i osvajanjima indoevropskih hordi, možemo oče- 
kivati da i drugi indoevropski narodi pruže istu sliku. To je zapravo slučaj 
sa vedskom Indijom. 

Na prvome nivou, dva vrhovna boga, mirni i pravedni Mitra i strašni 
Varuna stoje jedan nasuprot drugom kao bráhman i ksatrá (ovaj poslednji 
u smislu svetovne kraljevske vlasti). Ni u himnama ni u bilo kome obredu, 
Mitra se ne dovodi u vezu sa konjem, a u klasično doba jedna od zabrana 
koje pogadaju uglednog brahmana jeste da čita vede dok se nalazi na konju, 
kao uostalom i na nekoj drugoj životinji ili u nekom prevoznom sredstvu 
(Manu 4, 120). Nasuprot tome, ponavljaju obredne knjige, »konj pripada 
Varuni«, sa hi varuno yad asvah (Sat. Bráhm. 4, 2, I, 11; itd.) — iako se 
to pripadanje nikada ne izražava žrtvovanjem. | mE 

Nasuprot tome, na drugom nivou, u ašvamedi, obredu u kome učestvuje 


ksatriya (ksatrá) u smislu načela druge funkcije), konj se prinosi na žrtvu, 


u korist kralja, u uslovima koji ga pretvaraju, kao što smo pokazali, u pravu 
paralelu Oktobarskog konja. 

Najzad, na trećem nivou, ako blizanci Nasatja nose drugo ime Ašvini, 
izvedeno iz asva »konj«, ako je jedna od njihovih uloga svakako bila da 
održavaju 1 leče konje, ako se za kola kojima dolaze na žrtveni obred 


I0 Vid. gore, »Mars«. 

ponekad kaže da su u njih upregnuti konji (RV. I, 117, 2, itd.), ta kola isto 
tako — i to samo njih, u božanskom svetu — vuku i magarci (I, 34, 9; 8, 
85, 7). Himna I, 116, 2, u nabrajanju njihovih podviga, obznanjuje: »Maga- 
rac, o Nasatja, u Jaminom takmičenju, u trci, pobedom je stekao hiljadu...«, 
a u Aitar. Brühm, 17, I, 4—3, 4, pominje se jedna takva trka 1 takva pobeda, 
a tu su »Ašvini pobedili na magarcima«. 

Saglasnost je, dakle, potpuna i naročito uočljiva na trećem nivou. 


S druge strane, treba podvući najopštije obeležje trijade Jupiter, Mars, 
Kvirin: ona je distinktivno, a još više klasifikaciono sredstvo. Ako su slu- 
čajevi u kojima se ona pojavljuje kao skupina u kultu tako retki, ako naime 
tri flamines maiores sarađuju samo prilikom prinošenja žrtve boginji Fides, 
to doduše može biti zbog istrošenosti, zbog zastarelosti te predstave i tog 
svešteničkog reda u republikanskoj religiji, ali to potiče pre svega od njihove 
prirode. Tri elementa određuju u verskoj misli tri oblasti čija osnovna po- 
vezanost, jednom priznata, a s vremena na vreme prizivana, ima manje 
praktičnog značaja nego različitost: Jupiter, Mars i Kvirin imaju manje 
mogućnosti da se sretnu, sva trojica, pa čak i po dvojica, nego da svako od 
njih upravlja svojim velikim područjem, i oni nisu mogli da izgube, tokom 
istorije, neko zajedničko kultno mesto, neki jedinstveni praznik, koji nikada 
nisu ni postojali. Ako nazivamo trijadom stalnu, neprekidnu, u neku ruku 
fizičku povezanost tri boga, Jupiter, Mars i Kvirin nisu čak ni trijada i to 
su neki tvrdili!!. Ali kako onda izraziti njihove odnose? Bolje je sačuvati taj 
termin, koji se poziva samo na broj, a pripremiti se za posmatranje trijada 
sasvim drugačijeg tipa". 


!! Mme L. Banti, str. 196 u jednom značajnom članku, »Il culto del cosidetto "tempo 
dell' Apollo' a Veii e il problema delle triadi etrusco-italiche«, SE. 17, 1943, str. 187—224. 
vid. dole, str. 669 i n. 4. 

12 Obnova Kvirinovog hrama koju je izvršio Papirije Kursor 293. godine (upor. ME. III, 
str. 207—208) možda je vratila izvesnu aktuelnost drevnoj trijadi u kojoj se nalazio Kvirin. 
Time bi se objasnilo što su tri posvetna natpisa, jedan »Jupiteru Viktoru«. drugi Marsu, treći 
Kvirinu, nađena na mestu na kome se verovatno nalazio hram (Chr. Hülsen, »Zur Topographie 
des Quirinals«, RhM, 49, 1894, str. 406—408). Ti natpisi su uostalom nezavisni, heterogeni, a 
oni kojima su posvete upućene, kao bez sumnje i razdoblja, različiti (jedino se može odrediti 
datum posvećenja Marsu, koje je izvršio »konzul P. Kornelije L. f.«: između 286. i 180); oni 
dakle ne čine celinu, ali je uočljivo da su sva tri pronađena na tome mestu, i to samo oni, 
koliko je poznato, početkom XVII veka, prilikom pljačke (sa arheološkog stanovišta!) terena 
koji će se pretvoriti u Kvirinalske vrtove. Konstrukcija koju je napravio U. Scholz, Marskult... 
(gore, str. 215, n. 1). str. 23—26, sa svim zaključcima koje on iz nje izvlači (upor. gore, str. 
210, n. 2 i 217, n. 1), proizvoljna je i neverovatna. Tri natpisa su relativno nova i nemaju 
nikakve veze, ni u pogledu mesta (Hiilsen, /. c.), ni u pogledu sadržaja, sa Capitolium Vetus 
(gde je, kako precizira Varon, poštovana trijada već bila kapitolska trijada, Jupiter-Junona-Mi- 
nerva, koju nemamo prava da pripisujemo prekapitolskoj trijadi, Jupiter-Mars-Kvirin!). Oni 
samo nagoveštavaju da je obnovljeni Kvirinov kult imao u njegovom hramu jedan »odjek«, 
možda jednu kapelu, u kojoj su Jupiter i Mars našli svoje mesto, kao nekoliko vekova ranije, 
Junona i Minerva našle svoje mesto u dvema kapelicama (cellae) u hramu Jupitera O. M. Upor. 
. dole, str. 313 i n. 2. 

Drugi deo 


STARA TEOLOGIJA 


KAPITOLSKA TRIJADA 


1. Kapitolski Jupiter 


Kada se hram Jupitera Optimusa Maksimusa »rodio« — na dan sep- 
tembarskih ida, u 245. godini postojanja Grada, govorili su Rimljani —, 
imao je dugu istoriju, koju su nepovratno prekrile laskave i izdašne legende. 
Prvi etrurski kralj, govorilo se, zavetovao se da će ga podići za vreme rata 
protiv Sabinjana 1 započeo je radove, ali se njegovo dovršenje pripisivalo 
njegovome unuku, poslednjem kralju. Izabrano mesto, stena i padine, nije 
olakšavalo poduhvat. Ravnanje tla i podizanje ogromne podloge bilo je tako 
skupo da su sredstva sa kojima je Superbus računao za podizanje zgrade do 
krova, prilozi saveznika, plen otet u Suesi Pomeciji, jedva bili dovoljna za 
temelje. Analistika, koja nije mnogo nežna prema tiranima, ipak svedoči o 
iskrenom poštovanju prema uzvišenim namerama toga Keopsa iz Lacija; 
kapitolsko svetilište krunisalo je veliki graditeljski, civilizacijski trud, od 
koga ga zapravo ne treba ni odvajati (Liv. I, 56, 1—2): 


Odlučivši da dovrši hram, Tarkvinije je doveo radnike iz svih krajeva Etrurije; 
lome je posvetio ne samo državni novac, nego i radnu snagu plebsa. To mu je 
nametalo ne mali trud, uz vojnu službu, ali su plebejci smatrali da je ipak manje 
mučno da svojim rukama podižu hramove bogovima nego da budu raspoređeni, kao 
što se dogodilo posle toga, na gradilišta koja su na drugi način bila iscrpljujuća i 
manje slavna, da grade stepenasta sedišta Cirka i, pod zemljom, veliki odvod za 
sakupljanje svih gradskih nečistoća: dva dela koje bi raskoš našega vremena teško 
dostigla... 


Govorilo se najzad da je čast osvećenja izmakla kralju graditelju: nje- 
gove obesti, obesti njegovih sinova naterale su Rim na pobunu i hram je 
predao bogu jedan od prvih »konzula«. Priča je jedna od onih u kojima su 
Rimljani uživali, zato što se tu skladno mešaju sitničava prepredenost i 
velikodušnost za koje su oni podjednako bili sposobni. Za nas, to je dobar 

primer za način na koji su sujeverni ljudi ipak umeli da spasu svoju slobodu | 


i da slede sopstvenu volju u odnosima sa bogovima (Liv. 2, 8, 6—8): 


 Osvećenje Jupiterovog hrama na Kapitolu još nije bilo izvršeno. Konzuli Va- 
lerije i Horacije vukli su kocku: izbor je pao na Valerija. Valerije je (u pitanju je 
jedan od legendarnih tvoraca republike, P. Valerije Publikola) otišao da ratuje protiv 
Vejana, a u njegovom odsustvu, njegovi prijatelji su teško podnosili što je osvećenje 
jednog tako slavnog hrama prepušteno Horaciju. Sve su učinili da se tome suprot- 
stave, ali je sve bilo uzalud. Tada, u trenutku kada se konzul već uhvatio za dovratak 
i dok se molio, oni objaviše strašnu vest: »Njegov sin je mrtav! A roditelj umrlog 
koji čeka sahranu (funesta familia) ne može vršiti osvećenje toga hrama!« Da li je 
on shvatio da je vest lažna, ili je imao dovoljno duševne snage? Predanje je nepo- 
uzdano, a tumačenje teško. U svakom slučaju, on prekinu ceremoniju samo da bi 
rekao: »Pa onda ga sahranite!« i, ne ispuštajući vrata, završi molitvu i osveti hram. 


Takva je poslednja od »lepih priča« koje zatamnjuju nastanak najzna- 
čajnijeg verskog spomenika u Rimu. 

Temelji, duboko ukopani u krečnjak i sedru brda, bili su tako dobro 
sagrađeni da su, uprkos nekoliko odrona o kojima govori Tit Livije, još 
služili, mnogo vekova kasnije, posle požara, kao oslonac sve većim građevi- 
nama. Prvi hram, koji su podigli etrurski radnici, bio je napravljen, barem 
u svojoj osnovi, od blokova vulkanskog kamena obloženih štukom a mere 
su mu bile šezdeset metara sa pedeset. Izrazito okrenuta ka jugu, fasada se 
otvarala tremom sa stubovima: debeli stubovi nosili su timpanon koji su 
krasile, na etrurski način, statue od obojene pečene zemlje. Jedan četvoro- 
preg istog sastava nadvisivao je tu dekoraciju sve dok ga nije zamenio drugi, 
bronzani, 296. godine koja je prethodila pobedi kod Sentina. Glavna božan- 
stva bila su smeštena u tri cellae,! Jupiter u središnjoj a njegove dve sarad- 
nice, Junona i Minerva, u levoj i desnoj. Bez sumnje su sva tri imala svoje 
kipove od pečene zemlje, ali je samo ličnost gospodara toga mesta privukla 
pažnju starih umetnika: čuveni umetnik, Vulka iz Veja, izradio je njegovu 
statuu, piše Plinije, prema Varonu (N. H. 35, 157), po nalogu Tarkvinija 
Starog. Ponekad se sumnjalo da su slike božanstava tako rano postavljene 
u tri cellae, ali otkriće jedne Apolonove statue u Veju, koja je u najmanju 
ruku bila iz toga vremena, čini predanje više nego verovatnim. To je bila 
novina. Doduše, likovno predstavljanje bogova nije podrazumevalo religijsku 


promenu kako su tvrdili primitivisti: Jupiter nije čekao svoj kip da bi bio - 


ličnost. Ali ga od tada Rimljani vide, a kroz etrurski postupak u njihovoj 
uobrazilji nastanjuje se već grčki Zevs, utoliko pre što, veoma rano, columen 
hrama krasi jedan Apolon, jedan Hermes. 


! Hramovi iz toga vremena, koji imaju tri cellae, pronađeni su na drugim mestima u 
Laciju, kao na primer na akropolju u Ardeji 1930. godine. E. Stefani, NS. 1944—45, str. 
91—94; D. S. Robertson, A Handbook of Greek and Roman Architecture, 1954, str. 200 i 
Append. I (lista etrursko-italskih hramova). Veoma dobra studija: U. Bianchi, »Disegno storico 
del culto Capitolino nell 'Italia romana e nelle provincie dell' Impero«, MAL. 8. Ser. 2. 7, 
1949, str. 347—415; od istoga autora, »Questions sur les origines du culte capitolin«, Lar. 10. 
1951, str. 341—366. Pre toga, A. Kirshop Lake, »The archaeological evidence for the "Tuscan 
Temple'«, MAAR. 12, 1935, str. 89—149. 

Po pobožnosti velikih građana, po laskanju vazalskih kraljeva, kapitol- 
ski kralj je gotovo postao skladište umetničkih dela, i čak sa žaljenjem 
čitamo da je, u drugom veku naše ere, plafon dobio pozlatu zaslugom 
dželata iz Korinta, varvarina L. Mumija Arhaika, koji je tada bio cenzor. S 
druge strane, jemstvo datih reči koje su pružali bogovi i povoljan položaj 
pretvorili su ga u mesto na kome se čuvaju dragocene arhive: stolovi na 
kojima su bili ugravirani diplomatski spisi imali su povlasticu da dotrajavaju 
na tim zidinama kao i na zidinama susednog hrama Dija Fidija; tu je i 
republika smestila svoju pomoćnu riznicu, predviđenu za slučaj neodložne 
potrebe, i Sibilinske knjige, koje su joj učinile tolike usluge. 

Popravljena, ulepšana, preobražena, prvobitna zgrada je trajala sve dok 
83. godine pre naše ere nije do temelja uništena, sa svim onim što se u njoj 
nalazilo, u požaru čije uzroke nikada niko nije utvrdio. Evo kako Julije 
Obsekvent, u svojoj zbirci Cuda, 57, prikazuje taj događaj: 


Posle petogodišnjeg odsustva, L. Sula se vratio u Italiju kao pobednik i to je 
bilo vreme velikog straha za njegove neprijatelje. Krivicom čuvara hrama (aedituus), 
Kapitol je izgoreo u požaru za jednu noć. Okrutni Sula započeo je strašne progone 
uglednih građana. Sto hiljada ljudi je poginulo, kažu, u italskom ratu i u građanskom 
ratu. 


Diktator Sula započeo je rekonstrukciju koju je Cezar imao vremena 
da dovrši, 46. godine, pre nego što je otišao na onaj svet. Nova zgrada bila 
je od belog mermera. Trostruka kolonada na prednjem delu i stubovi sa 
strane pozajmljeni su, po Sulinom naređenju, iz atinskog hrama Zevsu Olim- 
pijskom. Na timpanonu, ispod neizbežnog četvoroprega, šepurila se boginja 
Roma, sa vučicom 1 blizancima. Ponovo spaljen u uličnim borbama koje su 
donele vlast Vespazijanu, odmah zatim ponovo sagrađen, slučajno spaljen 


devet godina kasnije, obnovljen od strane Domicijana, on je ovoga puta 


trajao do neotklonjivih nesreća: godine 455, na poziv Eudoksije, vandalski 
i arijski kralj Genserik, drugi bič božji, iskrcao se u Ostiji, zauzeo grad bez 
borbe uprkos nastojanjima pape Lava i prepustio ga pljački tokom dve 
beskonačne sedmice. Kapitolski hram, koji je Domicijan hteo da pretvori u 
glavno carsko svetilište, tu je izgubio svoje riznice. Germanski voda je 
odneo čak 1 deo crepova od pozlaćene bronze koji $u tada prekrivali krov. 
Papa Honorije I upotrebio je ostatak, u poslednjoj četvrtini VII veka, za 
izgradnju nove bazilike svetog Petra i tako se, simboličnim prenošenjem 
supstancije, završio život koji je trajao preko hiljadu 1 sto godina. Propadanje 
ruševina i preobražaj duhova bili su zatim tako potpuni da se izgubilo čak 
i sećanje na mesto na kome se, četiri puta, ukorenjivalo poverenje najvećeg 
carstva preistorijskog doba: do 1875, i mada je 1578. i 1680. pronađen 
severozapadni ugao temelja, bilo je sporno da li ga treba tražiti na tvrđavi 
ili na Kapitolu u pravom smislu. Sumnja je otklonjena kada su pronađeni, 
između 1865. i 1875, rub podloge u istočnjačkom stilu i nekoliko komada 
sa prednjeg dela u južnjačkom stilu. Od samoga svetilišta nije imalo bog 
zna šta da se nađe.? 


2 Prilikom iskopavanja 1919. sasvim je izdvojena podloga. Vid. Lugli, RA. str. 19—28; 
E. Gjerstad, Early Rome, III, 1960, str. 168—190 (architectural reconstruction, terracottas). 

Već smo rekli šta Jupiter O. M. predstavlja u rimskoj ideologiji, šta je 
on promenio u staroj koncepciji boga.“ Sada ćemo ga na brzinu osmotriti u 
praksi, u političkom i verskom životu Rima, na čijem se čelu nalazi. 

Skromna sirovina rimske moći i njeni najugledniji nosioci podjednako 
mu iskazuju poštovanje. Na Kapitol dolazi da prinese žrtvu svaki mladić 
koji navlači mušku togu, to jest stupa u red korisnih građana (Serv. II Ecl. 
4, 49), 1 na Kapitolu konzuli svečano započinju svoju jednogodišnju vlada- 
vinu. Oni su to u početku činili, kažu, na dan osnivanja, na dan septembar- 
skih ida; kasnije, na dan januarskih kalenda, i u najsvečanijem obliku (pro- 
cessus consularis, Ov. F. I, 79; Pont. 4, 4, 23—42; itd.): pošto su prethodne 
noci primili auspicije, novi rimski poglavari uzimaju svoje insignije 1 odlaze 
kod Jupitera, u pratnji Senata, magistrata, sveštenika, naroda. Oni prinose 
žrtvu koju su obećali njihovi prethodnici i polažu vlastite zavete. Tada Senat 
ulazi u hram i, pod njihovim predsedništvom, održava svoju prvu sednicu, 
posvećenu naročito, čini se, verskim pitanjima (Liv. 9, 8, I; 22 i 6; itd.). 
Zatim, sa istom pompom, konzuli izlaze i odvoze se kući. 

Ako se vojska koja ide u rat sakuplja sa druge strane bedema, na 
Marsovom području, vojna uprava i privremeno ratno usmerenje su Jupite- 
rova stvar: upravo in Capitolium, bez sumnje u dvorištu hrama, konzul 
organizuje regrutovanje (Liv. 26, 31, II; Pol. 6, 19, 6) i saziva magistrate 
ili deputate Latina, saveznika, da bi im označio koliki broj ljudi treba da 
prikupe (Liv. 34, 56, 5—6). Upravo na kapitolu Senat uglavnom odlučuje 
o ratu, primirjima ili miru (App. B. C. 7, 5; Liv. 33, 25, 7); na Kapitolu 
isto tako, pre nego što će napustiti Rim da bi preuzeo komandu nad svojim 
trupama, konzul polaže zavet za uspeh svoga pohoda, — stvar koja se uvek 
čini, kako kaže Tit Livije, cum magna dignitate et maiestate (42, 49, I); na 
Kapitolu se isto tako podiže, po nalogu Senata, kip nekog dobrog građanina 
ili nekog veštog zapovednika. 

Trijumf, kada ga Senat odobri pobedničkom generalu, najraskošnija je 
manifestacija savezništva između boga i naroda. Svojim uspehom, koji je i 
sam plod njegovog zaveta, general je postao Jupiterov dužnik. On odužuje 
dug na čelu svoje vojske. Pošavši sa Marsovog polja, povorka stiže u Cirk 
i, obilazeći Palatin, dolazi, sa donje strane Foruma, na Sveti put koji ga vodi 
u podnožje brežuljka. Za nekoliko časova, pobednik je Jupiterov ljudski 
dvojnik: prema klasičnoj odredbi te ceremonije, u kojoj su grčki elementi 
podešeni prema drevnom scenariju, on se kreće u kolima, sa lovorovim 
vencem na glavi, i sa insignijama toga boga,“ Jouis O. M. ornatu decoratus, 


3 Gore, str. 200—202. 

^ Upor. Serv. Ecl. 10, 27: unde etiam triumphantes habent omnia insignia Jouis, Scep- 
irum. palmatam togam. L. Deubner, »Die Tracht des römischen Triumphators«, Hermes 69, 
1934, str. 320. smatrao je da je pobednik uzimao manje insignije boga a više insignije bivšega 
kralja; Latte, str. 152, n. 3. s pravom primcéuje da to ne može biti tačno kada je u pitanju 
bojenje minijumom. G-da Larissa Bonfante-Warren predložila je, na ubedljiv način. tumačenje 
trijumfalne odeće i. trijumfa, zasnovano na etrurskim dokumentima, »Roman Triumphs and 
Etruscan Kings, the Changing Face of the Triumph«. JRS. 60, 1970. str. 49—66 i pl. I—VII. 
Manje uverljiva gledišta izražava H. S. Versnel, Triumphus, an Inquiry into the Origin, Deve- 
lopment and Meaning of the Roman Triumph. 1970 (u krajnjoj liniji trijumf bi proizlazio, 
posredstvom Etrurije, iz jednog istočnjačkog novogodišnjeg praznika). 

lica narumenjenog kao lice kipa koji ga čeka u svetilištu; u desnoj ruci drži 
lovorovu grančicu, a u levoj skiptar od slonovače iznad koga je slika orla. 
Ispred njega idu, gradeći, iza Senata, šarenu povorku, bele životinje koje će 
biti prinete na žrtvu, plen, ugledni zarobljenici, a prate ga njegovi vojnici, 
koji u svojim pesmama sasvim slobodno mešaju pohvalu i satiru. U dnu 
Kapitola, on izlazi iz kola, zatim se penje padinom i, u hramu, predaje bogu 
lovorov venac koji je doneo. Za ceo rimski narod, ovaj dan je izuzetno 
iskustvo iz koga on crpi, kao na izvoru, nove razloge za nadu i ponos. Priča 
koju je izložio Plutarh (Aem. Paul. 32—34) o jednom od najčuvenijih tri- 
jumfa, trijumfa Paula Emilija posle pobede kod Pidne (168), daje ideju o 
sjaju, spektakularnoj snazi, koje je mogao dostići ovaj obred, obogaćen po 
uzoru na helenističku svetkovinu. 


Postavili su podijume u cirkovima, na Forumu, na svim mestima u gradu sa 
kojih se mogla videti povorka. Gledaoci su se tiskali, u čistim odelima. Svi hramovi 
su bili otvoreni, ukrašeni vencima, a na žrtvenicima se pušio tamjan. Mnogobrojni 
liktori i podvornici odbijali su haotične pokrete gomile i održavali slobodan prolaz. 
Svečana predstava bila je raspoređena u tri dana. 

Prvi jedva da je bio dovoljan da pred gledaocima prodefiluju statue, slike, 
gorostasni trofejni kipovi, postavljeni na dve stotine pedeset kola sa dva konja. 
Sutradan je, na velikom broju kola, bilo najlepše i najveličanstvenije makedonsko 
oružje, čiji su sveže uglačani bronzani i gvozdeni delovi blistali. Umeli su da ga 
rasporede tako da je izgledalo kao da je slučajno bačeno, u komadima; bili su to, 
razbacani, šlemovi i četvorougaoni štitovi, oklopi i obuća, polukružni štitovi sa Krita 
i okrugli štitovi iz Trakije, tobolci među uzdama, goli mačevi sa pretećim vrhom i 
duga makedonska koplja. Međusobno povezano prilično labavim vezama, sve to 
oružje se sudaralo pri treskanju kola i ispuštalo oštar i zastrašujući zvuk koji je 
morao izazvati jezu, iako je neprijatelj bio pobeđen. Zatim je dolazilo sedam stotina 
pedeset vrčeva punih kovanog novca, koje je nosilo tri hiljade ljudi; u svakom vrču 
bila su tri talenta a nosila su ga četiri čoveka. Drugi su izazivali divljenje srebrnim 
posudama za vino, rogovima, peharima različitih oblika, koji su se isticali i svojom 
veličinom i lepotom svojih ukrasa. 

Trećega dana, u cik zore, trube su oglašavale početak ophoda, i to nisu bile 
one melodije koje se sviraju u verskim svetkovinama i procesijama, nego one koje 
Rimljane podstiču na borbu. Zatim je išlo sto dvadeset debelih bikova, pozlaćenih 
rogova, iskićenih trakama i vencima. Vodili su ih mladići koji su nosili bogato 
optočene pojaseve, i sami praćeni mlađim dečacima koji su držali zlatne i srebrne 
vrčeve za žrtvene obrede. Iza njih su išli oni koji su nosili zlatan novac, sa sedam- 
deset sedam vrčeva u kojima su se nalazila tri talenta, kao što je prethodnog dana 
bio slučaj sa srebrnim novcem; zatim oni koji su nosili svetu urnu, od masivnog 
zlata, tešku deset talenata, optočenu dragim kamenjem, izlivenu po nalogu Paula 


Emilija; zatim oni koji su pokazivali gledaocima antigonide, seleucide, terikleje i sve | 


posuđe koje je Persej koristio prilikom obeda. Pozadi su bila Persejeva kola, sa 
njegovim oružjem, na kome se nalazila njegova dijadema. Malo dalje koračala su, 
odsada robovi, kraljeva deca, sa grupom svojih vaspitača, učitelja, pedagoga koji su, 
u suzama, pružali ruke gledaocima i pokazivali toj deci kako da preklinju i mole za 
milost. Bila su dva dečaka i jedna devojčica, suviše mladi da shvate svoju nesreću, 
neprimećen, toliko je sažaljenje prikivalo pogled Rimljana za ta mala bića i izmam- 
ljivalo im suze. Tako se u ovome prizoru sa zadovoljstvom mešalo osećanje bola 

PRA mamma ena mo ana OS 


koje je prestalo tek kada je ta skupina nestala sa vidika. Iza dece 1 njihove pratnje 
koračao je Persej, obučen u tamno odelo, obuven na makedonski način; bio je otupeo 
od veličine svoje nesreće i izgledalo je kao da je izgubio razum. Pratila ga je gomila 
njegovih prijatelja i dvorjana, satrvena bolom. Pogledi njihovih očiju oblivenih su- 
zama, prikovani za njega, ukazivali su gledaocima da su oni zaboravili na sopstveni 
udes i da samo žale zbog njegovog. Persej je poslao ljude da zamole Paula Emilija 
da ga ne prisiljava da defiluje u njegovom trijumfu: Paul Emilije se nasmejao zbog 
te slabosti i te vezanosti za život. »To je stvar, odgovorio je on, koja je oduvek bila 
i koja je još uvek u njegovoj moći, ako on tako hoće«. Time mu je nagovestio da 
može sprečiti svoju sramotu ako svojom voljom ode u smrt. Ali kralj nije imao 
dovoljno snage i, zaveden nekakvom nadom, bio je još samo deo osvojenog plena. 
Posle ove skupine, išli su ljudi koji su nosili četiri stotine zlatnih kruna koje su svi 
gradovi Grčke i Azije preko izaslanika poslali Paulu Emiliju da mu čestitaju na 
pobedi. . 

Najzad se pojavio sam Paul Emilije, u veličanstveno ukrašenim kolima. Taj 
čovek, kome nije bio potreban sav ovaj sjaj da bi privukao poglede, bio je zaodenut 
purpurom optočenim zlatom i držao je lovorovu grančicu. Cela vojska, i sama 
ovenčana lovorima, pratila je kola svoga generala, po centurijama i manipulama. 
Vojnici su pevali tradicionalne pesme, sa kojima su se mešale šale, kao i pobedničke 
pesme da bi proslavili podvige Paula Emilija. | 


Tako je Kapitolski Jupiter zaista bio Jupiter praesens među svojim 
narodom. Kroz celu istoriju, njegov hram je ostao politička i verska tvrđava 
kao što je drugi vrh brega bio vojna tvrđava. Joue incolumi...: Rim je znao 
da je bezbedan sve dok on bude postojao ili dok bude slobodno vaskrsavao 
iz svoga pepela. 


Jupiter je bio jedini gospodar svoga hrama: njemu su bili upućeni 
zaveti 1 osvećenje. Dve boginje koje su smeštene pod njegovim krovom bile 
su samo njegove gošće. Nijedna ceremonija nije imala za cilj poštovanje, 
pa čak ni podsećanje na trijadu kao takvu i kuline formule koje izričito 
povezuju tri imena za staro doba nisu brojne. Uhvaćen od putnika, odveden 
u zatvor, Manlije Tita Livija uzvikuje: »Jupiteru Predobri Preveliki, i Junono 
Kraljice, i Minervo, i svi vi, drugi bogovi i boginje koji obitavate na 
Kapitolu i u Tvrđavi, da li tako prepuštate nasilju neprijatelja svoga vojnika, 
svoga branioca?« (6, 16, 2). Pozvan na sud od strane tribuna, Scipion istoga 
istoričara odbija da odgovori i, praćen gomilom, pa čak i sudskim izvršite- 
ljima 1 pisarima, odlazi da se zahvali božanstvima koja su mu omogućila da 
pobedi Hanibala: »Idem iz ovih stopa na Kapitol, da pozdravim Predobrog 
Prevelikog Jupitera, i Junonu, i Minervu, i druge bogove koji vladaju na 
Kapitolu i u tvrđavi...« (38, 51, 9). Ali sve je to dobar avgustovski stil. 
Stiče se utisak da su tokom istorije dve boginje uz boga dobile izvesnu 
konzistenciju; dugo vremena, one su samo posmatrale njegovo opštenje sa 
ljudima. 

Međutim, one su tu, i nastanak, smisao trijade .predstavljaju probleme 
na koje, u stanju u kome se nalazi nauka, nije mogućno dati pouzdan 
odgovor. Pre nego što ih postavimo, valja pogledati šta je svaka od tih dveju 
boginja, izvan kapitolske skupine, predstavljala u rimskoj teologiji. 

2. Junona 


Junona je najznačajnija, ali i najneobičnija rimska boginja*. Kraljica na 
Kapitolu od samih početaka republike, ona ipak pomaže pri porođajima, 
svakoga meseca određuje kalende i, beskonačno umnožena u Junones, pred- 
stavlja ženski ekvivalent muškog Genija. Ako je posmatramo izvan Rima 
— jer je njen kult bio drevni kult u Centralnoj Italiji, a nju su, u obliku 
Uni, preuzeli Etrurci, — potvrđuje se autentičnost mnogih njenih obeležja, 
ali se pojavljuju i druga, naročito ratnička uloga i ratnička oprema. — 

Niz pokušaja da se u sve to unese logičan hronološki red doveo je do 
jedne konstrukcije čija je krhkost očigledna. Bolje je izložiti činjenice u 
njihovoj složenosti, pošto smo stavili na njihovo pravo mesto jednu činjenicu 
i jednu hipotezu iz kojih se često izvlače preterani zaključci. | 

Ime, Juno, koje je nekada povezivano sa imenom Juppiter, trpi samo 
jednu etimologiju: to je derivat na -on- od iün-, sinkopirani oblik iuuen- koji 
se nalazi i u iünix »junica« (pored iuuencus »junac«) i u komparativu iünior. 
Ali to poreklo ne osvetljava dovoljno tu reč. Fleksija -o, -ónis, izvan imenica 
na -io (kao što su legio, natio), nije uobičajena u ženskom rodu. S druge 
strane, smisao iuuen- bogatiji je nego što se do nedavno verovalo. U jednom 
izvanrednom članku (1938), Emil Benvenist je pokazao da je ta indoevrop- 
ska reč izvedena iz korena koji je, u drugom obliku, proširen u aeuum (gr. 
aiv, itd.), a koji se odnosi na »životnu snagu«* u pravom smislu: iuuen- 
(iuuenis) je čovek u trenutku kada je njegova životna snaga u njegovom 
akmé. Šta onda Juno izražava: običan apstraktni pojam mladosti? životnu 
snagu ili neobuzdani duh mladih? Mlade kao starosni sloj, kao društveni 
stalež? Nije mogućno odlučiti, a postojanje jedne personifikovane Juuentas, 
koja je bez sumnje novijeg datuma, ne čini stvari jednostavnijima?. Može se 
doduše uočiti da je reč prava paralela sabinske vlastite imenice Ner-o, i ta 
okolnost je utoliko uočljivija što se, na umbrijskom, u iguvinskom obredni- 
ku, ner- u ritualnoj formuli nadovezuje na iou- da bi vojnicima iuniores 


suprotstavio, kako izgleda zrele, iskusne ratnike. Ali ime ostaje suviše 


nejasno da bi predstavljalo polaznu tačku u istraživanju. 


Jedan od temelja uobičajenog tumačenja je to što je Junona u početku 
bila samo ženski ekvivalent Genija: još od najstarijih vremena, svaka žena 
je imala, pod tim imenom, svoga duha zaštitnika, ili prosto svoga dvojnika, 
svoju suštinu, ili izraz svoje plodotvorne prirode, a apstrahovanjem je iz 
gomile pojedinačnih Junones izdvojena velika boginja. Taj proces, za koji 
se pretpostavljalo da postoji i kod drugih božanstava, nema nikakvog oslon- 
ca u činjenicama i, sam po sebi, nije verovatan: da li se iz tih mnogobrojnih 


5 Ne mogu da se složim sa: W. F. Otto, »Juno, Beiträge zum Verhältnisse der ältesten 
und wichtigsten Tatsachen ihres Kultes«, Philol. N. F. 18, 1905, str. 161—223; E. L. Schields, 
Juno, a Study in early Roman Religion, 1926. 

6 »Expression indo-européenne de l'éternité«, BSL. 38, 1937, str. 103—112. 

7 Vid. gore, »Jupiter«. 

8 »ner- i uiro- dans les langues italiques«, REL. 31, 1953, str. 185, preuzeto u IR. str. 
225—241. 

Genija, na primer, ikada izdvojio neki bog koji se zvao Genius? A naročito 
nije verovatno da je Junona imala, nekada, ulogu koja joj se pripisuje. Dok 
Genije muških osoba vlada već u Plautovim komedijama, nema govora o 
nekoj ženskoj Junoni, i treba sačekati Tibula pa da ona bude pomenuta u 
književnsoti (3, 19, 15 1 3, 6, 48 — iz čega bi se uostalom zaključilo isto 
tako da svaka Zena ima jednu Veneru). Kao dokaz da je ona starija navodi 
se (na kraju, Latte, str. 105) da, u obredu arvalske brace, jedna Juno Deae 
Diae prima dve ovce uz samu Deu Diu, koja prima dve krave. Ali taj obred 
je iz vremena carstva i, uprkos svojoj opštoj starosti, nije isključeno da je 
pretrpeo izmene koje su ga osavremenjivale u doba kada je Avgust obnovio 
svetkovinu i njene obrede koji su praktično bili iščezli (Wiss. str. 561, n. 7; 
Latte, str. 54...); no, u Avgustovo doba, ženska Junona je dobro držala 
ravnotežu sa muškim Genijem. S pravom se ističe paralela koju daje jedan 
natpis iz republikanskog doba (CIL. IX, 3513; 58. stare ere): u svetom gaju 
Jupitera Libera, u Furfu, predviđena je jedna »res deiuina« i za boga i za 
nejgovog Genija, Genius Jouis Liberi. Takvi slučajevi su mogli, naime, 
poslužiti kao muški model za neku izmenu, za neku dopunu, prilikom ob- 
navljanja arvalskog obreda. Ali se ne zapaža da, i u drugom, kasnijem 
natpisu, u kome se pominje Genius Jouis, kao i Genius Martis (CIL. II, 
2407), jedno žensko božanstvo, Victoria, ima takvog dvojnika: a on se zove 
Genius Victoriae, a ne *Juno Victoriae. Drugi argumenti nisu ništa bolji. 
Zakletva žena, eiuno, koja bi bila paralelna staroj zakletvi muškaraca u 
svoga Genija, nije poznata Plautu, i književnosti uopšte, i pominje se samo 
kod jednog gramatičara iz IV veka: on ništa ne dokazuje za republikansko 
doba. Pokroviteljstvo nad obrvama, koje su žene, po Varonu (L. L. 5, 69), 
pripisivale boginji Junoni (a ne »svojoj« Junoni), ili, tutela koju je Junona, 
prema Pavlu Đakonu (str. 403 L?), imala nad obrvama (bez razlike u pogle- 
du pola) nije iste prirode kao veza Genija svakog muškarca sa njegovim 
čelom (Serv. Aen. 3, 607; Ecl. 6, 3)". 

Objektivni popis Junoninih funkcija ostaje, dakle, najpouzdaniji pristup. 
Evo onih koje, u Rimu, izgledaju primarne i preknjiževne. 


Kao Lucina, ona iznosi novorođenčad na svetlost dana, ona se priziva 
povodom porođaja (Plaut. Truc. 476), i kao takva prima žrtvene darove 
(Tert. An. 39; Schol. Bern. Verg. Ecl. 4, 62)?. Na severnom grebenu Eskvi- 
lina uzdiže se hram Junonis Lucinae, osvećen 375, u gaju koji je već bio 
posvećen toj boginji; prema simbolici koju je lako razumeti, u njega ne ulazi 
niko ko ima neki čvor na odeći. Analistika je anahronično pripisala Serviju 
Tuliju zakon koji je, u statističke svrhe, obavezivao roditelje svakog novo- 
rođenčeta da ubace novčić u kutiju za milostinju u tome hramu (Dion. 4, 
15; 5); | 

Junona je pokroviteljka većeg broja praznika koji su nesumnjivo pove- 


zani sa plodnošću žena i uopšte sa ženstvenošću. 7. jula, u najstarijem 


9 Degrassi, ILLR. N° 508, II, str. 6—8. 

10 Odmah posle genio Victoriae. u natpisu stoji genio meo. 

lI Oba Servijeva konteksta dokazuju uostalom da ta koncepcija nije stara. 

12 Gore (»Tip rimskih bogova«) božanstva nižeg reda koja kao da predstavljaju Junonine 
indigitationes. 

prazničnom programu upisane su Nonae Caprotinae u kojima učestvuju 
slobodne žene i ancillae; ove poslednje se zabavljaju trčeći, čak tukući se 
pesnicama i kamenjem; žrtveni obred se odigrava ispod divlje smokve, 
caprificus, i u njemu se koristi »mleko« koje curi iz jedne od njenih grana 
(Varr. L. L. 6, 18; Macr. I, 11, 36; itd.); i sama Junona je po njemu dobila 
nadimak Caprotina. Tim povodom se podseća da su kaiševi kojima Lupeci, 
17. februara, udaraju rimske gospe da bi obezbedili njihovu plodnost izra- 
deni od kože jarca, caper, koja se naziva amiculum Junonis. Smokva, jarac: 
i životinja i biljka u mnogome doprinose seksualnoj simbolici. 

Manje slobodnog ponašanja, Matronalia na dan martovskih kalenda, 
koje Juvenal (9, 53) naziva femineae Kalendae, a koje su dies natalis 
eskvilinskog hrama, odnose se samo na matrone. Objašnjenja toga praznika 
ukazuju bilo na neko veoma važno rođenje, Romulovo (Ov. F. 3, 233), bilo 
na prolećno buđenje sveopšte plodnosti, tempora fecunda (ibid. 235—244). 
Lucus sa Eskvilina, mesto kulta, vezan je za priču o prvoj i tegobnoj 
trudnoći Sabinjanki posle njihove otmice (ibid. 2, 425—452, naročito 435, 
449, 451), kao što je dan praznika povezan sa pričom o tome kako su one 
kao oratrices pacis stale između svojih očeva i svojih muževa (ibid. 3, 
179—252). Tom prilikom, da bi potpomogle svoju sopstvenu obrednu izdaš- 
nost, žene primaju novac od svojih muževa, koji se mole pro conseruatione 
coniugii (Ps.-Acro in Hor. Carm. 3, 8, I; Suet. Vesp. 19, I; Plaut. Mil. 
692—700). | 

Ako se osvećenje eskvilinskog hrama održava na dan martovskih ka- 
lenda, to je poseban slučaj jednog opštijeg pravila: sva Junonina svetilišta 
povezana su sa kalendama zato što su joj kalende posvećene: ut autem Idus 
omnes Joui, ita omnes Kalendas Junoni tributas et Varronis et pontificalis 
adfirmat auctoritas, kaže Makrobije (I, 15, 18), koji dodaje da je taj običaj 
potvrdivao i običaj Laurenćana, koji su se molili boginji na svake kalende, 
od marta do decembra, i tom prilikom je nazivali Kalendaris Juno. Sto se 
tiče Rimljana, kaže on, na svake kalende jedan pontifex minor prinosi žrtvu 
Junoni (izdavači tu često ispravljaju: Janusu) u Curia calabra, dok mu žena 
rex sacrorum prinosi na žrtvu u »kraljevoj kući« krmaču ili žensko jagnje; 
otuda onomastička formula »Janus Junonius«, quod illi deo omnis Ingressus, 
huic deae cuncti Kalendarum dies uidentur ascripti. Ova Junonina osobenost 
može se povezati sa njenom ulogom Lucine: boginja rađanja određuje isto 
tako početkom meseca i »novo rođenje« Meseca; »početak« se može shvatiti 
U kao rodenje (Junona) 1, kao prelaz (Janus). Ovo tumačenje se oslanja na 
činjenicu da, u curia Calabra, posle žrtvenog obreda, pontifik najavljuje 
koga će dana pasti naredne none, bilo 5, bilo 7, zavisno od meseca. On to 


čini pomoću formule koju prima Juno Couella (Varr. L. L. 6, 27). Epitet je. 


nejasan, ali čin ima smisla samo ako izvan kalenda, obred poverava Junoni 
»rast« meseca u danima koji slede!3. 


13 Sjajne ideje izražene su u: M. Renard, »Juno Couella«, Annuaire de l'Inst de Philol. 
et d'Hist. Slaves 12, 1952, str. 401—408; od istog autora: »Le nom de Junon«, Phoibos 5 (= 
Hommages à J. Hombert), 1950—51, str. 141—143; »Juno Historia«, Lat. 12, 1953,. str. 
137—154: »Aspects anciens de Janus et de Junon«, RBPhH. 31, 1953, str. 5—21. Objašnjenje 
Couella pomoću caua luna, kome se pridružuje Latte, str. 43, n. 2, malo je verovatno. 

Na ovaj povezani skup obreda nadovezuje se jedan drugi, političko-ver- 
ski, koji se na njega ne može lako svesti. Ali prvi element toga skupa 
nažalost nije izvestan. Više tekstova govore o kultu koji je, u svakoj kuriji, 
primala Juno Curitis; ta reč je napisana na različite načine i svaki način 
pisanja se zasniva na različitoj etimologiji: Quiritis (Quirites), Curritis (cur- 
rus), Curitis (ili sabinsko curis »koplje«, ili curia). Moguće je, dakle, da je 
Junona povezana sa curiae samo igrom reči. U svakom slučaju kult nije 
neposredno potvrđen i možda i nije postojala druga Juno Curitis u Rimu 
osim one koja je uvedena 241. godine, posle zauzeća Falerija. 

Nasuprot tome, na Kapitolu, Junona je svakako Regina i to nije bila 
titula koju su Italici, posebno prve generacije rimske libertas, mogli olako 
da dodeljuju ili da prihvataju. Šta više, regina sacrorum je ta koja prinosi 
Junoni žrtvu na dan kalenda. Pošto se, u tom žrtvenom obredu, koji je 
nesumnjivo star, smatra da boginja, kao što smo videli, »omogućava rađa- 
nje« meseca, činjenica da se upliće regina navodi na misao da je. još pre 
republike i kapitolskog kulta, Junona, čak i kao majka, bila vezana za 
kraljevsku vlast. 


Iako nije uvek mogućno razlikovati šta je prerimsko a šta spada u 
rimski model, treba pre procenjivanja ovoga rezultata posmatrati i običaj 
susednih naroda, prvo Latina, kod kojih je Junona bila poštovana. Pet latin- 
skih gradova (Aricija, Lanuvij, »populus Laurens«, Prenesta, Tibur: Ov. F. 
6, 59—62) dalo je njeno ime jednom mesecu; Tuskul i Norba su je pozna- 
vali kao Lucinu, a pesnici je pretvaraju u značajnu boginju iz Gabija, grada 
koji je rano nestao. Ona je uz to bila Curitis u Tiburu i Falerijima, i tu je, 
za vreme carstva, u njenom kultu služio muški sveštenik, pontifex sacrarius, 
što je bio dokaz da se ona ticala celoga društva. Treba imati na umu dva 
skladna obeležja njenog kulta: više Servijevih glosa, nažalost iskvarenih 
uobičajenim etimološkim igrama sa tim imenom, pokazuju da je tiburska 
Juno Curitis bila naoružana zaštitnica: »U tiburskim ceremonijama, izgovara 
se sledeća molitva: Juno Curitis, svojim kolima (curru) i svojim štitom 
zaštiti mlade robove iz moje kurije (curiae) (?) rođene u kući!«!* (Serv. Aen. 
I, 17); ona se služi curru et hasta (ibid. I, 8), i upliće se u ratove (ibid. 2, 
612); Martijan Kapela (2, 149) ce pisati: Curitim debent memorare bellantes. 

Ako je Junona iz Falerija, sudeci po Ovidijevom ljupkom opisu njenog 
praznika (Am. 2, 13), sasvim miroljubiva, osim u odnosu na kozu, isto 
ratničko obeleZje snažno je izraženo i u Junoni iz Lanuvija, ali tu ono 
izgleda uključeno u jednu strukturu o kojoj svedoči zanimljiva titulatura. 
Likovne predstave sasvim potvrđuju rečenicu u kojoj Ciceron, ili pre Kota, 
njegov lik iz De natura deorum (1, 82), tumačeći raznolikost božanskih 
simulacruma koje koriste razni narodi, ukazuje svome sagovorniku da bik 
Apis nije ništa manje bog za Egipćane »nego za tebe, vaša čuvena Sospita, 
koju nikada, čak ni u snu, ne vidiš drugačije nego pod kozijom kožom, sa 


I4 Preterano je izvlačiti iz ove glose, u kojoj je curia etimološka igra reci, zaključke o 
»eine archaische Struktur der Gesellschaft in Tibur«, Latte, str. 105, n. 2 kraj (str. 106). 

kopljem!*, malim štitom i cipelama sa uvrnutim vrhom«!6. U pokretu, agre- 
sivna, ispršena, ili na kolima u galopu, ispruženog koplja, pružajući levom 
rukom Štit sa dvostrukim usekom sličan štitu salijevaca, boginja koja se 
pojavljuje na statuama i metalnom novcu nesumnjivo je i jedino ratnička 
boginja. Ali, Junona iz Lanuvija nije samo Seispes. Više posveta koje sadrži 
Corpus u XIV tomu upućeno je KVNONI) S.M.R. (2091; 2088; 2089; 
2121), to jest, kako piše celom dužinom jedne od njih (N? 2090, iz prvoga 
veka stare ere), IVNONE SEISPITEI MATRI REGINAE »Junoni Seispiti 
Matri Reginae«. Ova trostruka kvalifikacija u Italiji je izuzetna i označava 
gomilanje funkcija ili vidova koje vredi koliko i teološka definicija; svaki 
od ovih vidova sam po sebi je jasan”. 

Titula Regina, na koju je već ukazano u Rimu, predstavlja Junonu kao 
političko-versku gospodaricu; tako se objašnjava što najviši magistrat u La- 
nuviju, diktator, imenuje svoga flamina (Cic. Mil. 17, 45) i što su, od 
cenjenog kondominijuma koji je Rim prisvojio 388. nad lanuvijskom bogi- 
njom (Liv. 8, 14, 2), njegovi najviši magistrati, omnes consules, dužni da 
Joj prinose žrtvu (Cic. Mur. 41, 90). 
| Stavljena u drugi položaj, reč Mater ne može prosto biti široka počasna 
titula, ona ili njen muški oblik, u izrazima kao što su Mars Pater, Vesta 
Mater; ona nužno ima svoje puno značenje i podseća da se praznici rimske 
Lucine nazivaju Matronalia: praznik plodnosti namenjen gospama koje su i 
udate i majke. Možda se za taj vid »plodnosti« vezuje čuvena zmija Junone 
HM ) sa odgovarajućim obredima (Prop. 4, 8, 3—14; Aelian. Anim. 

| Prvi pridev Seispes, prenet u Rim u obliku Sospita, nema jasan smisao, 
ali su za njega, kao uostalom i za Curitis, Rimljani — nema razloga da 
mislimo da su oni u tom pogledu izmenili obicaj Lanuvljana — posebno 
vezivali ratničko obeležje boginje: illam uestram Sospitam, quam tu nunqu- 
am, ne in somnis quidem, uides nisi cum hasta, cum scutulo... 

Može se odmah uočiti da je Junona tako istovremeno označena u trima 
funkcijama stare indoevropske ideologije: u oblasti svete vlasti, u oblasti - 
ratničke sile, u oblasti plodnosti. I označena u formulama, titulaturom koja 
potvrđuje da su njeni sveštenici i njeni poštovaoci znali da je ona trivalent- 
na, a to su i želeli!š. | 

.. Da li se ova teologija nalazila i u drugim latinskim ili italskim grado- 
vima? Nigde se ne sreće ekvivalent lanuvijske S.M.R. Doduše, Junona preko 
Italije dobija titule koje podsećaju na njene različite vrednosti u Rimu i 


T T To koplje se ponaša kao, na drugom mestu, Marsovo koplje: Liv. 21, 62, 4; gore, str. . 
: i PR PAO. »Etruscan Dress in Historical Source; some Problems and 
xamples«, . 75. 1971, str. 277—284 (i pl. 65—68): »goddesses and pointed shoes«, st 
280—282 (naročito Uni-Junona). " j sik 
mu 7 Ovde rezimiram svoj članak »Juno S.M.R.«, Eranos 52, 1954, str. 105—119. Druga- 

čiji pogledi u: J. C. Hofkes-Brukker, »luno Sospita«, Hermeneus 27, 1956, str. 161—169. 

I8 Da li je Juno Martialis koja se pojavljuje na metalnom novcu iz doba carstva, u IH 
veku, kasna zvanična pojava lokalnog kulta (Umbrija, Etrurija)? Vid. J. Heurgon, SE. 24, 
1955—1956, str. 93, i J. Gagé. Matronalia, 1963, str. 55, n. 2 i 275—276. 

Lanuviju: Lucina u Pizauru u Umbriji, na više mesta u Kampaniji; Populona 
(ma kakav da je bio, u toj reči, smisao reči Populus: »vojska« po Lateu; ili 
»političko telo«) u Tejanu u Kampaniji; Regina u Terventu u Samniju, 
možda u Ardeji u Laciju, a naročito, i nesumnjivo, u Veju u Etruriji, gde 
pruža Rimljanima i Kamilu, početkom IV veka, najslavniju priliku za euo- 
catio, pre nego što će, pod tim imenom i sa svojim kipom, ući u aventinski 
hram; Regina Matrona u Pizauru, Regina Populona u Ezerniji u Samniju. 
Ali, kao što vidimo, razvrstavanje je isključivo binarno. 

Obično se smatra da je izvorna samo Junona iz ženskih kultova a 
ostatak se objašnjava bilo spontanim razvitkom, bilo stranim uticajima, grč- 
kim ili grčko-etrurskim. 


Razvoj Junoninog lika, piše Late (str. 168), može se shvatiti ako prihvatimo 
da je, kao boginja žena, ta boginja prvo prizivana radi množenja stanovništva, a isto 
tako 1 radi vojne moći zajednice. Na osnovu toga se može shvatiti i samnitska 
Populona. Kada su Etrurci prihvatili njen kult, ona je postala samo zaštitnica grada 
i stopila se u jedan jedini lik sa Atenom Polijas, koju su oni isto tako prisvojili. 
Zatim je ponovo postala likovna predstava u latinskim kultovima u Lanuviju i 
Tiburu, jer je etrurska umetnost tada davala uzore za kultne predstave. 


Ove metamorfoze su jednostavne i verovatne samo na papiru. Želeli 
bismo da upoznamo barem još jedan slučaj u kome se zaštita ženske plod- 
nosti tako razvila u vojnički žar i političko pokroviteljstvo. S druge strane, 
ne treba preuveličavati uticaj likovnih pozajmica: to što je na likovnim 
predstavama Junona iz Lanuvija ratnica odevena, obuvena na etrurski način 
ne dokazuje da i samo ratničko značenje dolazi iz Etrurije kao obuća i 
odeća: Lanuvljani su mogli imati Junonu koja je, iako nacionalna, ujedno i 
ratnička, i shvatati je, kada su počeli da je predstavljaju, samo prema tada 
dostupnim modelima. U samoj Etruriji, ako je pozajmljena italska Junona u 
obliku Uni već bila Regina, shvatamo da je postala (ako je to doista postala) 
Stadtgčtin, zaštitnica grada, a naročito da je poistovećivana sa Herom i 
svrstavana u par sa Tinijom-Zevsom; teže shvatamo to unapređenje polazeći 
prosto od »Junone boginje žena«. Najzad, Regina je stara italska titula, koju 
bi bilo proizvoljno smatrati prevodom sa etrurskog. 

Drugi autori, svodeći tako čisto rimsku Junonu na ulogu »božanstva 
žena«, ostalo pripisuju neposrednom grčkom uticaju: na jug velike Grčke 
došla je jedna polivalentna Hera — »plodna, ratnička 1 politička« — »bliska 
naoružanim Herama iz Arga i Elide«. Ona se, u latinizovanom obliku, 
pojavljuje u Lanuviju i odatle je krenula »u Rim koga su lanuvijski kultovi 
neobično privlačili«. Uprkos obdarenosti Žana Bajea!?, ovo poreklo, ovo 
kretanje ostaju neproverljive hipoteze koje imaju protiv sebe činjenicu da ne 
ostavljaju praktično ništa izvorno u boginji koja je ipak italska i, ma koliko 
se daleko vraćali, značajna. 

Sto se mene tiče, predložio sam jedno rešenje, koje je naravno isto tako 
hipotetično, ali koje ne nailazi ni na jednu od onih smetnji koje odvraćaju 


19 Les origines de l'Hercule romain, 1926, str. 75, 115, 170—171 (i n. 1), a oslanja se 
na: G. Giannelli, Culti e miti della Magna Grecia, 1924. 

od drugih rešenja. Razni vidovi Junone — dva u Rimu, Lucina (itd.) i 
Regina, tri u Lanuviju — bili bi u osnovi nesvodljivi a boginja se odlikovala 
upravo njihovim udruživanjem. Junona nije bila prvo Lucina ili Mater da bi 
postala ili prosto Regina, ili Seispes i Regina. Ona je od početka bila 
multivalentna, bivalentna ovde, trivalentna tamo, i nužno, tradicionalno mul- 
tivalentna. Ova koncepcija je prirodni nastavak tumačenja prvobitne trijade 
Jupiter Mars Kvirin kao ostatka, u Rimu, jedne indoevropske skupine za- 
snovane na ideologiji triju funkcija. 

Naime, kod Germana kao i kod Indoiranaca, uočavamo sledeću struk- 
turu. Kao protivteža grupi muških bogova od kojih svaki otelotvoruje, di- 
stinktivno, analitički, jednu i samo jednu od tri osnovne funkcije, postoji 
boginja koja ih naprotiv sintetiše, koja ih sve preuzima i izmiruje i koja 
predstavlja sam ideal žene u društvu. Po svome imenu ili svom dominant- 
nom obeležju, ta boginja ima posebno mesto u jednoj od triju funkcija 
(obično trećoj), ali ništa manje ne pripada i ne deluje i u drugim dvema. 
Rigveda pripisuje tu ulogu boginji-reci Sarasvati koju njeno rečno obeležje 
smešta prvo u treću funkciju“: davateljka životne snage i potomstva (RV. 
2, 4l, 17), ona se povezuje sa kanonskim bogovima trećega nivoa, sa 
Ašvinima (10, 131, 5, — a još više u obredima), sa božanstvima rađanja, 
boginjom Sinivali, i opet Ašvinima (10, 184, 2: gárbham dhehi »stavi za- 
metak!« kažu joj); njena neiscrpna dojka napaja svim mogućim dobrima (I, 
164, 49); ukratko, ona je »majka«, pa čak je i nazvana trima superlativima 
dmbitame ndditame devitame Sdrasvati, »S. najveća majka, najveća reka, 
najveća boginja« (2, 41, 16); ona je davateljka potomstva (praja), na kojoj 
počivaju sva životna doba (ili sve životne snage): víévà dyumsi (ibid. 17). 
Ali ona u isto vreme deluje i na prvome nivou, pošto je naglasak stavljen, 
u toj književnosti, na strogo religijski, svešteni, a ne politički vid toga nivoa: 
ona je čista (I, 3, 10), ona je sredstvo očišćenja; ona često gradi trijadu sa 
dvema boginjama specijalizovanim za darove, Idom i Bharatom; ona »vodi 
cilju našu bogobojažljivu misao« (2, 3, 8), ona je »pomoénica bogobojažlji- 
vih misli«, (7, 61, 4) i doslovno »vlada (ví rajati) nad svim bogobojažljivim 
mislima« (I, 3, 10—11). Najzad, ona nije ništa manje ratnička: hrabra, u 
savezništvu sa Marutima, ona uništava neprijatelje (2,.30, 8) i, jedina među 
ženskim bićima, nosi epitet koji je karakterističan za ratničkog boga Indru, 
vrtraghni »slamateljka otpora, pobednička« (6, 61, 7). U transpozicijama 
prevedske mitologije u epopeju, božanskih likova u junačke likove, koje je 
Stig Vikander uspeo da otkrije 1947. u velikoj indijskoj poemi Mahabhara- 
ta*!, ta teologema je dobila veoma Zivopisan i veoma uman oblik. 

Glavne muške ličnosti poeme, koje su predstavljene kao sinovi funkci- 
onalnih indoiranskih bogova, .polubraća su, čiji su karakter i način delovanja 
u skladu sa karakterom 1 načinom delovanja njihovih očeva, i čiji redosled 
prilikom dolaska na svet ponavlja hijerarhijski poredak tih očeva: stariji je 


20 Tarpeia, 1947, str. 56—66, »Sarasvati-Anàáhità, Armaiti«: podudarnost Sarasvati-Ana- 
hiti sasvim nezavisno je pronašao H. Lommel. Festschrift f. F. Weller. 1954, str. 405—413. 

21 »Pàndavasagan och Mahabharatas mytiska fórutsáttningar«, Religion och Bibel. 6, 
1947, str. 27—39; prevedeno u mome JMO. IV, 1948, str. 37—53, nor 75—76. Vid. ME. I, 
str. 103—124. 

pobožni i pravični kralj (sin Dharmin, podmlađena varijanta Mitre); bogovi 
koji se zatim ređaju ratnici su, jedan je okrutan i naoružan toljagom (sin 
Vajin), drugi je viteški i vešto rukuje bacačkim oružjem (sin Indrin); posled- 
nja su dva blizanca (sinovi blizanaca Ašvina), skromne sluge svoje braće, 
koje jedna karakteristična epizoda predstavlja kao specijaliste za odgoj, jed- 
nog za odgoj konja, drugog bikova. No, skladna ravnoteža između tih pet 
različitih ljudi ima zajedničku, za sve, jednu jedinu, istu, suprugu, epsku 
transpoziciju omnivalentne boginje iz mitova i, u isto vreme, uzora indijskih 
žena. 

Kao ni u drugim latinskim gradovima, osim Lanuvija, ova trostruka 
priroda te boginje nije izražena, u vedskim himnama ili obredima, pomoću 
tri povezana epiteta?. Ali odgovarajuća boginja kod Iranaca, u kojoj svi 
složno vide veoma vernu podmlađenu verziju indoiranske Sarasvate, popu- 
njava tu prazninu: čuvena Anahita koja je, u pravom smislu, u Avesti, velika 
mitska reka, ima naime iste tri sposobnosti kao i vedska Sarasvati; nju 
prizivaju, kaže njen Yašt, ratnici, sveštenici, žene na porođaju (Yt. 5, 85— 
87); 1 zaista, ona omogućava ženama da se srećno porode i redovno im daje 
mleko, u pravo vreme (Ibid. 1—2, itd.); ona je ulila snagu istorijskim 
junacima da bi mogli da pobede svoje demonske neprijatelje (ibid. 16—83); 
ona je uz to i velika boginja očišćenja, kojoj posebno pristaje izraz yaož dā- 
»obrednim putem dovesti u red, očistiti« (Yasna 65, 2 1 5; Yt. 5, 5; Vid. 7, 
16). No, puno ime te boginje je, isto tako, trostruko, a Anahita je samo treći 
element; ona se zove »Vlažna (Arodvi), Jaka (Sura), Neokaljana (Andhita)«, 
nagoveštavajući tako trostruku titulaturu Juno Seispes Mater Regina, koja 
pokazuje samo jedno drugo, političko-versko usmerenje »prve funkcije«. 

Kod Germana je homologna boginja bila bivalentna ili, u najmanju 
ruku, »druga funkcija« nije bila očigledna, iako je, za te narode, bila dodata 
prvoj: boginja Friy(y)o- bila je u isto vreme vrhovna boginja, supruga veli- 
kog boga (Frea u legendi objašnjava ime Langobarda) i »Venera« (otuda 
prevod *Friy(y)a-dagaz »Freitag, Veneris dies, petak«). Ali unutarnji naboj 
te ličnosti bio je tako snažan da ju je najpoznatija germanska mitologija, 
skandinavska, rastočila, udvojila?: Frig (Frigg) (koja je sasvim prirodno 
nastala od *Friyyo-) ostala je samo vrhovna boginja, samo supruga vrhovnog 
čarobnjaka Odina; s druge strane, iz imena Freyr, kanonskog boga treće 
funkcije, izveden je drugi lik, Freyja, svedena opet na tu treću funkciju, 
tipična boginja Vana, sladostrasna i bogata. 

Nisu li u Laciju teologije sasvim prosto sačuvale taj tip boginje? U 
Lanuviju, on se pojavljuje u celovitom vidu, ali je, u Rimu kao i kod 
kontinentalnih Germana, sveden na dve krajnje funkcije vrhovnog božanstva 
i plodnosti. Obeležje Regina, koje se tako smatra prvorazrednim u istom 
svojstvu kao 1 druga, objasnilo bi što je, u sistemu interpretationes, Junona 
(Uni) bila pretvorena u Heru, čime joj je obezbeđena lepa budućnost, a u 
isto vreme je ostala Lucina i, tamo gde je takva bila, borbena. 


22 Ali za Sarasvatu se kaže da je trisaddstha sna trostrukom mestu«, RV. 6, 61, 12. 
23 »Le trio des Macha«. RHR. 146, 1954, str. 16, n. 2, uneto u ME. I, str. 611, n. 1. 

3. Minerva 


Slika koju pruža kapitolska drugarica Junone Regine sasvim je različita, 
gotovo obrnuta. Rimski tip Minerve sadržan je u jednoj reči; ona je boginja 
zanata i onih koji ih upražnjavaju. U Italiji, izvan Falerija i Etrurije, njen 
kult nije potvrđen. Najzad, poistovećenje sa grčkom Atenom imalo je više 
posledica nego poistovećenje Junone sa Herom. 

Ime može biti italsko (Menerua je uobičajena epigrafska forma na 
latinskom), i izvedeno iz indoevropskog korena *men- koji beleži sve aktiv- 
nosti duha; Minerua dicta, quod bene moneat, čitamo kod Pavla Đakona 
(str. 246 L?) a Fest ukazuje (str. 312 L?), u carmen Saliare, na glagol 
promeneruat koji znači monet (ili promonet?), što sasvim odgovara, u smislu 
»upućivati«, jedinoj usluzi koju ona pruža. Ali ova derivacija je tuđa latin- 
skom jeziku“, i često se pretpostavlja da je u pitanju etrursko poreklo. | 

U starim kalendarima taj Minervin praznik se ne pominje, ali joj je na 
dan koji se u ženskom obliku množine naziva Quinquatrus, peti dan posle 
martovskih ida, 19. marta, njen narod, sve vrste zanatlija, izražavao svoje 
poštovanje“. To je artificum dies, kaže kalendar iz Preneste, a Ovidije 
veoma živopisno opisuje ono što se tom prilikom čini (F. 3, 815— 832): 


Dečaci, devojčice, molite se Paladi! Onaj ko bude bogobojažljiv u odnosu na 
Paladu biće umešan! Pošto su izrazile poštovanje prema Paladi, neka devojke nauče 
da umekšavaju vunu, da odmotavaju pređu sa preslica. Ta boginja još uči kako se 
tkački čunak provlači kroz razapete niti na razboju i pomoću nabrdila sabija potka 
koja se razlabavila. Poštuj je, ti koji skidaš mrlje sa isprljanog odela; poštuj je, ti 
koji pripremaš metalne posude za prokuvavanje vune. Bez dobre volje Paladine, niko 
ne može lepo da navuče cipelu, pa makar bio umešniji od Tihija: čak i ako ima 
spretnije ruke od starog Epeja, ako je Palada neprijateljski raspoložena prema njemu, 
biće nevešt. I vi koji terate bolesti Febovim umećem, dajte boginji malo od onoga 
što dobijete. I vi, predavači, čak 1 ako ljudi propuste da nagrade vaše usluge, nemojte 
prezirati tu boginju: ona je ta koja privlači nove učenike. Ti koji barataš dletom, ti 
koji na pločama razastireš vatrene boje, ti koji, veštom rukom, kamenu daješ skladne 
oblike: ona je boginja hiljade zanata... 


Sa tom prostom teologijom, da li je Minerva čisto rimska? Obično se 
smatra suprotno. Glavni argument koji se iznosi, odsustvo te boginje u 
starom prazničnom programu, ipak nije presudan: on samo navodi na misao 
da, kao ni u prvobitnom Rimu, tako ni u vedskoj Indiji na primer, zanatlije 
nisu bile izdvojen ljudski tip. Zanati su postojali: reči koje u Rimu označa- 
vaju oblikovanje zemlje, tkanje, kolarstvo, indoevropske su reči, što pretpo- 
stavlja neko preneto znanje, stručnost. Ali praksa se odvijala bez sumnje na 


privatnom nivou, u svakoj porodici, a Minerva »boginja koja podučava«, 


ako je tada i postojala, nije imala mesto u javnome kultu. Ne treba dakle 


24 Već je A. Meillet, De i.-e. radice *men- »mente agitare«, 1897, str. 48, odbacivao 
tu etimologiju. Izvanredan naučni rad u Praktičnoj školi za visoke studije, V sekcija, nedavno 
je napisao J. L. Girard, Étude onomastique: le nom de Minerve en Italie 1972. 

25 Tibicines, značajne za kult, imale su poseban dan nazvan Quinquatrus minusculae, 
13. juna: Ov. F. 6, 651—652; vid. ME. III, str. 174—194. 


239 


isključiti mogućnost da je ta boginja bila domaća u Rimu kao i u Falerijima, 
ali da su, ranije i potpunije izloženi uticaju i sjaju etrurskih metoda, Žitelji 
Falerija prvi počeli da poštuju zaštitnicu tih metoda, koje će od tada koristiti 
brojni stručnjaci, a da su je zatim njihovi rimski suparnici preoteli. 

Izvan boravišta koje predstavljaju tri cellae na Kapitolu, Minerva ima 
zapravo dva svetilišta: jedan hram na Aventinu, koji se prvi put pominje u 
vreme drugog punskog rata, ali je svakako stariji; i, na Celiju, svetilište koje 
Varon (L. L. 5, 47) naziva Mineruium a u kome se nalazio kip te boginje 
donesen u Falerije posle zauzeća grada 241: otud neobično ime sacellum 
Mineruae Captae. To kultno ime je jedino koje Minerva dobija; ono samo 
aludira, kao što vidimo, na jedan istorijski događaj a ne govori ništa o 
njegovoj prirodi. m a 

Nije li, u samim Falerijima, Minerva bila više od boginje umetnosti 1 
zanata? Na jednom natpisu iz druge polovine drugog veka stare ere (CIL. 
XI, 3081 = P? 365; Vetter, N° 320), čovek etrurskog imena, Lars Kotena, 
sin Larsov, pretor, kaže da je ispunio zavet koji je dao Minervi: Menerua, 
de zenatuo sententiad; po osobenosti davaoca, po uplitanju Senata, neki su 
zaključili da je, u Falerijima, Minerva bila »boginja zaštitnica grada« (Latte, 
str. 164), ali šta se o tome zna? Natpis ne ukazuje na razloge zaveta i može 
se zamisliti više motiva za javno priznanje a da se pri tom ne izlazi izvan 
ograničenog područja koje pripada rimskoj boginji. O tom obeležju »Zaštit- 
nice grada« ne može se izvesti zaključak ni iz otmice boginje od strane 
pobedničkih Rimljana: oni je nisu »pozvali« da dođe u Rim kao božanstva 
koja imaju tutela neprijateljskih gradova; oni su je »zarobili«, ili u najmanju 
ruku »uhvatili«, što isključuje euocatio. 

Jedino proširenje koje uočavamo, veoma rano u Etruriji, kasnije u Rimu 
donosi interpretatio Minerve kao Palade-Atene. Ova jednakost se mogla u 
početku zasnivati na pokroviteljstvu dveju boginja nad umetnostima i zana- 
tima ('A0gvà 'Epyđvn), ali je, prema uobičajenom toku stvari, zahvaljujući 
tom tačno određenom i ograničenom dodiru, Atena u celini, sa svim svojim 
funkcijama, postala Menrua, Minerua: u prizorima iz grčke mitologije pri- 
kazanim u etrurskoj umetnosti, Menerua, koja je obično naoružana, nije niko 
drugi do Atena pesnika. Nemoguće je znati do koje je mere to izjednača- 
vanje zaista modifikovalo, militarizovalo, boginju. Podsetićemo se samo da, 
na jednom kovčegu iz Preneste, nadahnutom bez sumnje etrurskim shvata- 
njima, u jednoj sceni koja nije grčka, prikazana je ratnička Minerva koja se 
na čudan način bavi ništa manje ratničkim Marsom. 

U Rimu se helenizacija ispoljava na velikom lektisterniju iz 217. godi- 
ne, kada se Minerva služi u paru sa Neptunom, očigledno kao Posejdonom 
(Liv. 22, 10, 9). Enije će je ubrojati u dvanaest velikih bogova, a slediće 
ga svi pesnici, besednici. Ali treba sačekati Pompejevo vreme da bi se u 
kultu postupalo prema njoj kao prema Ateni Niki, kojoj je podignuto sveti- 
lište de manubiis, to jest novcem dobijenim od prodaje plena (Plin. N. H. 
7, 97). Jer, kada Tit Livije pominje Minervu sa Marsom i Luom Mater među 
božanstvima u čiju je čast valjalo spaljivati odeću neprijatelja na bojnom 
polju, smatra se sa velikom verovatnoćom da je njeno ime tu samo približni 

književni ekvivalent za Neriju. Čak i u priči u stihovima koju Ovidije izlaže 
povodom praznika Ane Perene, 15. marta, i uprkos njegovom izrazu (armifer 
armiferae correptus amore Mineruae, F. 3, 681), odnosi između boga i 
boginje nisu odnosi između dva ratnika: komično uplitanje starice Ane iz 
bovile u njenu korist pre bi svrstalo Minervu, za pet dana koliko se odvija 
Quinquatrus, na stranu plebsa, a protiv patricijskog vojnicine?é. Rastuća 
popularnost trojanskih legendi 1 uverenje koje je iz toga proizašlo da je 
penus Vestae imala i jedan Paladij između ostalih zaloga carstva (Cic. Scaur. 
48) nisu stvorili kult. | 

Takav je, ukratko, razvojni put rimske Minerve. Ali, šta je ona pred- 
stavljala, u kapitolskom kultu, pored Jupitera i Junone? Kao i kada je u 
pitanju Junona, ne postoji nikakva stara likovna predstava koja bi usmerila 
traganje. Sama jednostavnost njenoga dosijea zamagljuje pitanje, jer teško 
da se može smatrati, uprkos velikom zamahu umetnosti i zanata za vreme 
etrurskih kraljeva, da joj je baš ta specijalnost donela tu počast. 


4, Kapitolska trijada 


Odakle potiče Kapitolska trijada? Šta ona znači? Sada treba da se 
vratimo tim pitanjima, ne zato da bismo ih rešili, nego zato da bismo bolje 
uočili nedoumice, i uzroke tih nedoumica. 

Cini se isključenim da ona pripada staroj latinskoj riznici. Izmišljanje 
a posteriori jednog Capitolium uetus koji bi, već na Kvirinalu, povezao 
Jupitera, Junonu i Minervu, bilo je bez sumnje samo smicalica da bi se 
jedno strano delo učinilo starijim i odomaćilo (Latte, str. 150, n. 3). 

Neposredan kultni uticaj Grčke nije verovatan, pošto je grupa Zevc, 
"Hpa, 'A05và označena samo jedanput u celom grčkom svetu, u Fokidi, 
zapravo u uslovima koji su sasvim slični uslovima kapitolskog kulta (Paus. 
10, 5, 1—2): 


Na putu koji vodi direktno iz Daulide u Delfe, sa leve strane, nalazi se zgrada 
koja se zove Porikov, u kojoj razni fokidski gradovi održavaju zajedničke skupštine. 
Zgrada je veoma velika, oslonjena iznutra na redove stubova. Od podnožja stubova 
polaze, penjući se do zidova, stepenice na koje sedaju poslanici. U dnu nema ni 
stubova ni stepenica, nego su samo kipovi Zevsa, Here i Atene: Zevs u sredini, na 
svome prestolu, a boginje sa svake strane, Hera sa desne, Atena sa leve. | 


Kako je ovaj model, pod pretpostavkom da je postojao krajem VI veka | 


pre naše ere, mogao biti tako rano poznat u Rimu? 


26 Isti smisao možda ima i odbojnost prema ratu, prema gladijatorskim borbama, na dan 
»rodenja« Minervinog hrama (19. marta): Ov. F. 3, 812: sanguine prima [dies] uacat nec fas 
concurrere ferro (nasuprot narednim danima). 

27 Neki su mislili i da je taj »Capitolium vetus« privremeno svetilište, koje lako ispu- 
njava etrurski zavet, dok se ne dovrši mukotrpna izgradnja kapitolskog svetilišta. Vid. gore, str. 
290, n. 2. 

——— M MÀ 


<a vreo < ran e — ne r———— 


Sre se 


Ako je pak prirodno da pomislimo na etrursko porekio*, nedoumica se 
pojavljuje čim hoćemo da budemo precizniji. Da li su kapitolsku grupu 
slobodno izmislili oni Etrurci koji su vladali Rimom, ili je ona prethodno 
postojala u Etnuriji a »Tarkvinjani« su samo primenili na svoj grad već 
izrađeni šablon? Prva hipoteza naravno izmiče neposrednoj proveri. Za dru- 
gu su rimski učenjaci dali sasvim malo informacija, nastojeći da predstave 
kapitolsku trijadu kao zajedničko dobro u Etruriji i, u nedostatku izvora, u 
nedostatku izvornih dokumenata o etrurskoj teologiji, nije mogućno proceniti 
njenu vrednost. Prema Serviju, Aen. I, 422, učenjaci iz te zemlje, prudentes 
Etruscae disciplinae, govorili su, povodom podizanja gradova, da se smatra 


da su iustae samo urbes čija su troja vrata, tri ulice i tri hrama posvećeni . 


Jupiteru, Junoni i Minervi. Tarkvinjani su tako, u svome hramu sa tri cellae, 
primenili na drugi način isto načelo. U svojim savetima o izboru pogodnih 
mesta za razne javne zgrade, Vitruvije izričito kaže (I, 7)? da on nalazi 
podatke u spisima etrurskih haruspika; a naloženo je da se sagrade in 
excelsissimo loco hramovi Jupiteru, Junoni i Minervi, koji će ta tri božanstva 
odvojiti od gomile drugih. Ali kakvi su ti prudentes, kakve su to vračarske 
knjige? Haruspici i učenjaci, gomila Etruraca veoma rano se nastanila, sreć- 
no živela u Rimu; kako bi oni uspeli, odgovorili nestalnim potrebama sa- 
vremenog trenutka, da nisu prilagodili svoju nauku mestu i vremenu? Ono 
što je bilo tradicionalno bez sumnje su, na čvrstom temelju doktrine, bile 
metode, načela. Vitruvijev tekst potvrđuje tu pretpostavku: pored pravila 
koje se odnosilo na hramove triju velikih božanstava, on isto tako kaže da 
se Minervin hram postavi na Forum ili, »kao hramovi Izide i Serapisa«, na 
trg, da se hram Apolonov i hram Patera Libera postavi pored pozorišta, a 
Marsov, Vulkanov, Venerin, izvan zidina: to je prilično podmlađen panteon, 
koji stara čisto etrurska nauka nikako nije predvidela. Ipak, to što se u 
Servijevom i Vitruvijevom delu pominju odvojeni hramovi, a kod Servija i 
ulica i vrata, što ne odgovara sasvim rimskim činjenicama, možda ukazuje 
na neku doktrinu koja je nezavisna od tih činjenica?“ 

Što se tiče smisla koji su Tarkvinjani, sami od sebe ili po predanju, 


davali trijadi, on nam izmiče utoliko više što njihovo delo poznajemo samo | 


kroz zastor koji iskrivljuje. Zaveštanje hrama treba staviti na njihov račun, 
ali bilo pre osvećenja, bilo, ako je Remon Blok u pravu, neposredno posle 
njega, oni su uklonjeni, a oslobođeni Rimljani, aristokratija koja je bila 
neprijateljski raspoložena prema nekadašnjim gospodarima, upravljali su za- 
dužbinom, koja se našla, samim tim, u najstarijim vremenima, u središtu 
svađe zapodenute između dvaju naroda. Legenda govori o više zgoda koje, 
bilo pre izvođenja radova, bilo prilikom njihovog dovršenja, izražavaju su- 


28 Sabinsko poreklo, koje je isto tako predlagano, nema osnova. Latte, str. 151, pokazuje 
veliku uzdržanost u pogledu etrurskog porekla. Korisna razmišljanja daje U. Bianchi, »Questi- 
ons sur les origines du culte capitolin«, Lat. 10, 1951, str. 413—418. 

29 Vid. taj tekst dole preveden, str. 649—650. 

30 U umbrijskom obredniku iz Iguvija, Zrtve se prinose distributivno u blizini triju vrata 
triju bogova koji odgovaraju rimskom Jupiteru, Marsu i Kvirinu. O jednom drugom tekstu 
(Serv. II, Aen. I, 42) u kome se traži etrurska potvrda kapitolske trijade, vid. dole, str. 629, n. 
1; upor. isto tako str. 650 (o Serv., Aen. I, 422) i 669, n. 5. 

parništvo između Rima (koji je fiktivno smatran latinskim, čak i u vreme 
Tarkvinija) i Etrurije: da nije bilo izdaje sina Olena Kalskog, etrurskog 
»teratoskopa« od koga su tražili savet, predskazanje glave (caput) obezbedilo 
bi Etruriji ispunjenje božanskog obećanja, to jest upravljanje Italijom (Plin. 
N. H. 28, 15— 16, itd.). Tu je i predskazanje vejskog četvoroprega. Dok je 
prevrtljivi Tarkvinije Oholi u Etruriji podsticao novi rat protiv Rima, dogodi 
se veliko čudo. Dok je još bio kralj, on je poručio od umetnika iz Veja 
četvoropreg od pečene zemlje da bi ga postavio na vrh hrama. Kada je delo, 
već oblikovano, stavljeno u pećnicu, umesto da se zbog isparavanja stvrdne, 
naraslo je i posuda se od njega rasprsla. Haruspici izjaviše da to čudo 
navešćuje sreću i moć naroda koji bude posedovao taj predmet i Vejani 
odlučiše da ga ne prepuste Rimljanima, govoreći da on pripada Tarkviniju, 
a ne onima koji su ga ulovili. Ali nešto kasnije, na kraju kolske trke koja 
je priređena u Veju, konji pobednika se otrgoše i jednim skokom se nađoše 
u Rimu, zbacivši svoga vođu, Ratumenu, kraj vrata koja su kasnije nazvana 
njegovim imenom. Uplašeni tim događajem, Vejani dozvoliše radnicima da 
vrate četvoropreg Rimljanima (Plut. Public. 13; itd.). Čak i ako ne vodimo 
računa o tim legendama, možemo biti sigurni da su latinski osloboditelji, 
iako su poštovali kapitolsku trijadu — kako bi mogli da pogaze zavet, kako 
bi mogli da unište kultove koji proizlaze iz toga zaveta? — nadzirali njen 
duh, da su joj »oduzeli etrursko obeležje« koliko je to bilo mogućno. Dru- 
gim rečima, kapitolska teologija ne proizlazi iz jednog jednostavnog podu- 
hvata, nego iz dva, jedne akcije i jedne reakcije, pri čemu je druga ispravila, 
zamaglila prvu. U stvari, ako smatramo tri božanstva, posebno Minervu, 
onim što su ona tada bila u Rimu, njihovo povezivanje nema smisla, ono 
ne gradi pojmovnu strukturu: to je toliko tačno da je, praktično, važan samo 
Jupiter. 

. Za osnivača, pak, ili za Etrurce uopšte, trijada je morala značiti nešto. 
Sta? Možemo samo pokušati da to zamislimo. Grčka mitologija bez sumnje 
nije samo krasila njihova ogledala, nego je i prožimala njihovu versku 
misao. No, Zevsovo udruživanje sa Herom i Atenom, ako i nije ostavilo 
kultnog traga u Grčkoj kao ni u Phokikonu, ipak je prisutno, i značajno, u 
mnogim legendarnim skupinama koje su veoma rano dospele u Italiju, a 
naročito u Etruriju. Sudbinu Herakla — Herkula — skrojila su ova tri 
božanstva. Pred sam Alkmenin porođaj, Zevs, koji ga je začeo u Tirintu, 
izjavljuje pred bogovima da će dete koje se bude rodilo biti argivski kralj. 
Hera stoga odlaže Alkmenin porođaj i omogućava da se Euristej rodi pre 
vremana. Alkmenin sin neće dakle biti kralj. Kao naknadu, Zevs obećava 
da će on, kada za Euristeja bude izvršio dvanaest teških zadataka, steći 
besmrtnost. Zatim, kada je dete izloženo, Hera i Atena prođu kraj njega. 
Atena ubedi Heru da ga podoji. Ono je tako jako ugrize da ga boginja 
odgurne. Tada ga Atena vrati njegovoj majci (Diod. Sic., 4, 9, 4—7). S 
druge strane, legenda o Eneji je bila poznata u južnoj Etruriji najkasnije 


početkom V veka. No, propast Troje, čija je posledica italska »naturalizaci- 


ja« Eneje, bila je ishod Zevsove odluke ili pristanka, ali nju su prvo Zelele, 
pripremile u zajednickom gnevu Hera 1 Atena uvredene Parisovim sudenjem, 
koje je opet organizovao Zevs. Takve skupine nisu mogle navići duhove da 

povezuju Minervu, kao boginju koja upravlja velikim sudbinama, sa parom 
Tinija-Uni, koji je nametala celokupna grčka mitologija?!. 

To je čisto nagađanje: Etrurija je odnela sa sobom svoju tajnu, sa 
tolikim drugim tajnama. Za Rim, srećom, ta velika nedoumica nema onaj 
značaj koji bi se mogao očekivati na osnovu rasprava koje joj prethode. Ako 
je zabavno smatrati da je, možda, gnev Here 1 Atene prema Troji, između 
ostalih legendi, doprineo da Jupiter O. M. bude uokviren Junonom i Mi- 
nervom, ponovimo za kraj da je Jupiter, u stvari, jedini aktivni element 
latinizovane trijade, jedini gospodar Kapitola, jedini pokrovitelj rimske repu- 
blike. 


31 Hipoteza. Sada se zna (vid. dole, str. 452—453) da je legenda o Eneji bila poznata, 
u južnoj Etruriji i u Laciju, najkasnije početkom V veka. Ako se moglo pomisliti da je bila 
poznata i nekoliko desetina godina ranije, nije li onda ona već poslužila za buđenje latinskog, 
italskog patriotizma, uperenog protiv Etruraca? U tom slučaju, poziv koji su uputili »Tarkvini- 
ji«, da bi zaštitili svoj Rim, grupi grčkih božanstava koja su srušila Troju i prognala Trojance, 
mogao bi se shvatiti kao ideološka odbrana. Kada su Etrurci isterani iz Rima, Latini, koji su 
bili oslobođeni, ali obavezni zavetom neprijatelja, taj zavet su ispunili (ili su, ako sledimo R. 
Blocha, nasledili već osvećeno svetilište), ali su Junona i Minerva za dugo izgubile svaku moć, 
pa čak i svako značenje, pored Jupitera. Upor. ME. III, str. 204—206. 

II 


VATRE JAVNOG KULTA 


Kada pisci velikog veka žele da u kratkim crtama obuhvate Rim, 
njegovo biće i njegove nade, događa im se da povežu, u istom zamahu 
rečitosti, tri stvari koje su raznorodne, ali imaju isto značenje. Rimskom 
plebsu koji je, željan zemlje 1 bogatstva, spreman da napusti rodno tle da 
bi se nastanio na ostacima Veja, Kamij, Tit Livije preko Kamija odgovara 
(5, 52, 6—7): 


Da ne nabrajamo sve kultove i sve bogove, može li puluinar, za gozbu koja 
se služi Jupiteru, da bude postavljen na drugom mestu a ne na Kapitolu? Da ne 
govorim o večitoj vatri vestalke 1 kipa, jemstvu naše moći, koja se čuva u njenome 
hramu? Šta da kažem o vašim Štitovima, Marsu Gradivusu, i tebi, Kvirine Pateru? 
Zar ćete odlučiti da napustite, da oskrnavite sve te svete stvari, koje su nastale kada 
i Grad, a neke i pre njegovog utemeljenja? 


U odi Regulu (3, 5, 5—12), Horacije suprotstavlja svoga junaka legi- 
onarima koje su zarobili Parti, a koji su lako zaboravili svoju čast i svoje 
dužnosti kao Rimljana: | 


Zar je moguće da je vojnik Krasov živeo, muž gnusni, sa jednom varvarkom, 
svojom suprugom, i ostario — o Kurije, o izopačenosti naravi! — među oružjem 
neprijatelja, tastova svojih, pod kraljem medskim, on, Mars, Apulejac, zaboravivši 
na Štitove, i na ime rimsko, i na togu, i na večnu Vestu, dok su, nedirnuti, postojali 
Jupiter i Grad, Rim? | | 


Hram kapitolskog Jupitera, štitovi salijevaca, večita vatra u Vestinom 
svetilištu: tri znamena, tri trenutka u obećanju od koga je živeo Rim. Vatra 
je smatrana najstarijim. Jedni, nastojeći da povežu sa drugim kraljem sve 
što je u religiji bilo uzvišeno, tvrdili su da ju je uveo Numa; drugi, prime- 
ćujući da Rim nije mogao živeti, nijednu sezonu, bez svetog ognjišta, pri- 


opisivali su je Romulu, — i zar majka Osnivača nije bila vestalka iz Albe? 


U stvari, državno ognjište bilo je starije od svega toga, ali, da bi se shvatile 

najizrazitije crte doktrine koja se na njega odnosi, treba ga suočiti sa nje- 
govim homologom, »ognjem gospodara kuće«, u vedskoj religiji. Ideja nije 
nova: jedna od najlepših knjiga XIX veka o tim problemima, Antička drža- 
va, koju je napisao Nima-Deni Fistel de Kulanž (1864)!, već je objašnjavala 
Vestu pomoću Agne. Ali, za poslednjih sto godina, izučavanja su napredo- 
vala i stoga treba razmotriti celu jednu doktrinu, ne samo o državnom 
ognjištu, nego i o svim svetim vatrama. Doktrinu koja je eksplicitna u Indiji, 
gde postoji obilje obrednih rasprava, a implicitna u Rimu, gde imamo samo 
činjenice, sa nekoliko odlomaka komentara o pontifikalnoj nauci. Ali suo- 
čenje ove dve vatre otkriva podudarnosti koje su suviše precizne da bi bile 
slučajne. 


Indijci iz vedskog doba, kao što smo rekli, nisu imali izgrađena sveti- 
lista, ni stalna kultna mesta. Svako ko je prinosio žrtvu, 1i ma kakva da je 
bila ta žrtva, pripremao je teren, prema strogim pravilima, koja su bila 
nepromenljiva osim u nekim sitnim pojedinostima. Bitan je bio raspored 
vatri: tri vatre, dve glavne i jedna sporedna, ili pre dve osne i jedna bočna. 
Kako su obredi postajali istančaniji, dodavane su druge, sa posebnom na- 
menom, ali one predstavljaju okosnicu posvećenog tla 1 podlogu ceremonija. 
One se pojavljuju u himnama: u nekim odlomcima iz Atharvavede imaju 
tehničke nazive; Rigveda, koja je uvek aluzivna i označava ne imenujući, 
na njih se više puta poziva, i jedna od njenih strofa, koja je ritualna zago- 
netka, pokazuje da je pesnik zaista shvatao trijadu vatri kao strukturu“. Sto 
se tiče obrednih knjiga, koje dolaze posle himni, ali koje se odnose na 
religijske okolnosti koje su još uvek veoma konzervativne, one omogućavaju 
da se uoči, do najsitnijih pojedinosti, spoj triju vatri i daju obilje korisnih 
objašnjenja. 

Dve osne vatre, koje se nalaze na liniji zapad-istok, odvojene rastoja- 
njem koje se menja prema varni prinosioca žrtve, imaju različite uloge i 
različita obeležja. Jedna, koja se naziva garhapatya ili »grhapatina, domaći- 
nova vatra« predstavlja na terenu samog prinosioca žrtve, sa njegovim po- 
rodičnim i ekonomskim vezama. Ona je izvor 1 podloga svega; na njoj se 
pale druge vatre i, ako se ona ugasi, žrtveni obred se ne može nastaviti, a 
ako se ugasi jedna od druge dve, ona se na njoj može ponovo zapaliti. Ona 
se mora paliti pomoću vatre koja je ili proizvedena trljanjem, ili uzeta sa 
prethodne žrtvene vatre, ili doneta, bez obzira na položaj prinosioca žrtve, 
iz kuće nekog vaišje. Tokom ceremonije, kraj nje stoji žena prinosioca žrtve. 
Ukratko, ona izražava ukorenjenost, zemaljsku izvornost onoga koji se ob- 
raća bogovima i, dolazeći na granicu, obrednici kažu da je ona »ovaj svet«, 
»zemlja«. Kao takva, ona je okrugla. — Druga osna vatra, istočno od prve, 
naziva se ühavaniya ili oganj žrtvenih darova, doslovno »(ignis) aspergen- 
dus«, i njen dim nosi bogovima darove ljudi, preko nje ti darovi odlaze sa 


! Numa-Denis Fustel de Coulanges, La cité antique. Novo izd. Le club du meilleur livre, 
“Historia 17, sa korinsim predgovorom koji je napisao W. Seston. 

? L. Renou, »Etudes védiques, 5«. JA. 243, 1955, str. 426—427. 

3 Ono &to sledi rezime je drugog ogleda iz RIER. (»Aedes rotunda Vestae«), str. 27—43 
gde ćemo naći reference na indijske obredne rasprave. 

ovoga sveta i idu svojim primaocima. Pored nje se, s jedne strane, nalazi 
vedi, travnati sloj na koji, smatra se, sedaju nevidljivi bogovi, a s druge 
strane stoji, sa prinosiocem žrtve, sveštenik koji se naziva brahmdn, a čija 
je, gotovo pasivna, ali bitna uloga da samim svojim prisustvom obezbedi 
pravilno odvijanje obreda. Obrednici kažu da je taj oganj »onaj svet«, »ne- 
bo«. Kao takav, on je okrenut prema stranama sveta, pa je stoga četvorou- 
gaon. U toj osnovnoj suprotnosti, koja pretvara dve vatre u dva obredna 
pola, simbolika »okruglog« i »četvrtastog«, povezana sa »zemljom« i »ne-. 
bom«, manje odgovara jednoj kosmološkoj koncepciji (iako Brahmana često 
podsećaju, u toj prilici, da je »zemlja okrugla«), a više onoj zdravorazum- 
skoj istini da, sve dok se ne umešaju nebeske pojave, na zemlji nije mo- 
gućno odrediti nikakav pravac pa su svi pravci jednaki. Dok strane četvo- 
rougla mogu biti okrenute ka istoku, jugu, zapadu, severu, to jest biti odre- 
dene prema kretanju sunca, kružni oblik opovrgava, odbacuje ta određenja. 
— Treća vatra naziva se »oganj sa desne, ili sa južne strane«, daksinagni; 
ona se naime nalazi južno od ose koja povezuje garhapatju i ahavaniju, na 
samoj granici žrtvenog područja, i njena uloga je da čuva tu posebno opasnu 
stranu, sa koje se očekuju napadi zlih duhova. Prema simbolici koja nije 
jasna, sem ako to nije samo zato što je bio potreban jedan oblik koji nije 
ni četvrtast ni okrugao, oganj daksinagni je polukružan, »u obliku vejalice«. 
On je siromašni rođak u porodici ognjeva, i sasvim retko mu se prinose 
žrtve (zagonetka iz RV. I, 164, I, označava ga, između »tri brata«, kao 
»gladnog«). — Ova doktrina o tri vatre, koja je sasvim shematski opisana, 
vezuje se za opštiju doktrinu o tri funkcije: ako je vatra na južnoj strani 
borbeni stražar, vatra gospodara kuće posebno je povezana, kao što smo 
videli, sa klasom vaisya, a vatra žrtvenih darova, na kojoj se vrši sveta 
radnja, sa sveštenikom, brahmanom. Preko dve osne vatre u najmanju ruku, 
ona se uz to vezuje i za podelu sveta na zemlju, vazduh, nebo“, prema kojoj 
brahmanska nauka s druge strane raspoređuje »tri vatre«: zemaljsku vatru, 
munju, sunce. 

U vreme koje nam je poznato, način života Italika, koi su odavno 
postali starosedeoci, sasvim je različit od načina života o kome svedoče 
vedske himne, a koji još nosi snažan pečat nomadskih običaja. Rim je grad, 
koji hoće da bude večan. Svakom svom kultu on je dodelio posebno mesto, 
jedan templum, u kome je etrurska ili grčka radinost izgradila ognjište 
(aedes) ili stalnu kapelicu (aedicula). S druge strane, on smatra da je i on 
sam, u neku ruku, veliki 1 nepromenljivi templumé, unutar koga su združena, 
zasebna ali zbijena i, osim u slučaju požara, stalna boravišta ljudi i boravišta 
bogova. Ali, s obzirom na tu razliku, koja je rezultat duge istorije, rimska 
upotreba svete vatre u mnogome se podudara sa indijskim običajem. Prvo, 
na svakom kultnom mestu, za svaku svetu radnju, nailazimo na dvojstvo 
»ognja gospodara kuće« 1 »ognja žrtvenih darova«. Na »žrtveniku«, ara ili 


4 Neki tekstovi vrše potpuno izjednačavanje: gārh. = zemaljski svet, daks. (ili anva- 
naryopacund) = = vazduh, āhav. = nebeski svet: tako Sat. Brāhm Lu Ie 
5 A. Magdelain, Recherches sur l'imperium, la loi curiate et les auspices d'investiture, 
1968. str. 57—67, jasno određuje analogije. 


247 


altaria, koji je, u nekim drevnim slučajevima još uvek sam po sebi dovo- 
ljan, ali je obično smešten ispred svete zgrade, žrtveni dar se spaljuje i tako 
predaje bogu; ali, pored žrtvenika, mora se nužno nalaziti »ognjište« (nec 
licere uel priuata uel publica sacra sine foco fieri, Serv. Aen. 3, 134), koje 
se koristi samo pre prinošenja žrtve, da primi tamjan i vino iz praefatio, — 
stvari koje, izvan ove okolnosti, pripadaju pre svega domaćem kultu. S 
obzirom da je mesto kulta nepromenljivo i da se prinosilac žrtve udaljava 
od svoje kuće da bi na njega otišao, ognjište je samo simbolično: to je 
Joculus, pokretno ognjište; tako da, umesto da bude prva i osnovna tačka 
žrtvenog područja kao indijski garhapatya, ono je samo doneto do utvrđene 
tačke, druge vatre, ara. 

Ali upravo na nivou grada stara doktrina o dvojnosti glavnih vatri 
stvorila je najznačajniji raspored. Posmatran kao veliko jedinstveno boraviš- 
te, Rim s jedne strane ima svoje ognjište, a s druge strane raštrkane i sve 
brojnije žrtvenike na kultnim mestima. Lako je uočiti da je položaj jednih i 
drugih, na važnim mestima, isti kao položaj koji imaju gàrhapatya i āha- 
vaniya. | 

Večita vatra u aedes Vestae, ignis Vestae, predstavlja ognjište Rima, a 
time i jedno od jemstava njegove ukorenjenosti na zemlji, njegove stalnosti 
u istoriji. Nju održavaju žene. Ona ne sme da se ugasi, a ako se to dogodi, 
ne može se ponovo zapaliti na nekom drugom ognjištu, nego samo pomoću 
nove vatre, dobijene u spravi za proizvodnju vatre: vestalke, prethodno 
šibane od strane vrhovnog sveštenika, moraju da dube trljanjem, terebrare, 
komad drveta uzet sa arbor felix sve dok jedna od njih ne bude mogla da 
odnese u aedes, na bronzanom rešetu, vatru proizvedenu tim trljanjem (Paul. 
str. 228 L?). Tako je taj prvi oganj suštinski: on nije sin nikakvog drugog 
ognja; on je od ovoga sveta: njegova uloga je u potpunosti zemaljska, pošto 
obezbeduje Rimljanima postojanost 1 trajnost njihovog grada. A od starih 
svetilišta namenjenih čisto rimskim božanstvima, jedino je Vestino okruglo". 

Nasuprot tome, pred hramovima drugih božanstava, plamte, raspaljeni 
za tu priliku, altaria ili ara koji, kao što je upravo rečeno, služe samo za 
prenošenje žrtvenog dara njegovom nevidljivom primaocu; pomoću tih vatri, 
privremenih 1 neograničenog broja, čovek želi da dosegne drugi svet, svet 
bogova. A ti hramovi su četvorougaoni. 

Tako se ponovo pojavljuje suprotnost između okruglog i četvrtastog, 
koju indijska doktrina jednostavno objašnjava simbolizmom ovoga i onoga 
sveta, zemlje 1 neba. A to objašnjenje važi i za Rim". Ako su hramovi 
četvorougaoni, to je zato što moraju biti osvećeni 1 usmereni, to jest odre- 
deni pomoću četiri nebeska pravca: prvi pokreti augura sastoje se u tome 


6 ara ima ekvivalent na hetitskom: hašša- »ognjište, žrtvenik na kome se spaljuju žrtve«, 
E. Laroche, RPh. 23, 1949, str. 36. 

7 O okruglim hramovima u Rimu, Wiss. str. 470, n. 1. O Vestinom hramu i drugim 
zgradama u toj grupi, vid. Lugli, RA. str. 202—215 (Atrium Vestae: aedes, area, casa Vesta- 
lium). Catalano je, DA. str. 359, n. 44, predložio način da se izmire ovde izražena shvatanja i 
Serv. Aen. 7, 157... 

* O jednoj etrurskoj pojavi koja je možda slična, vid. dole, str. 639 (rozeta, četvorougao). 
Vid. isto tako dole, str. 93, n. 2. 

da ocrtaju regiones caeli, strane antica i postica, dextra i sinistra. Evo kako 
Joakim Markvart sažeto prikazuje osvećenje jednoga hrama": 


Njegovo mesto obeležavaju auguri, a utvrđuje se svečanom objavom (quibus- 
dam conceptis uerbis). Tada se naziva locus effatus i služi da odredi oblik građevine 
koja se na njemu podiže. To je kvadrat ili pravougaonik čije četiri strane odgovaraju 
četirima stranama sveta; prednja strana je, po starom rimskom običaju, okrenuta ka 
zapadu tako da je lice onoga ko prinosi žrtvu na žrtveniku ispred hrama i gleda 
sliku boga u otvorenoj kapeli (cella), okrenuto ka istoku. Vidi se da je zgrada 
sagrađena prema običaju koji nije poznat u Grčkoj (jer, u Grčkoj, zgrade posvećene 
kultu su, većinom, okrenute ka istoku), a koji se nije dugo zadržao u Rimu, jer su 
tu fasade hramova kasnije veoma često bile okrenute ka istoku. 


Ako Vestina kuća nije četvrtasta, to je upravo zato što ne mora da bude 
osvećena: sva njena moć, sav njen značaj vezani su samo za zemlju i ona 
nema nikakve veze sa nebom, sa pravcima neba. Ona je dakle samo aedes 
sacra, a ne templum. Takvo je bilo shvatanje samih Rimljana; shvatanje koje 
je bilo važno za religiju a isto tako i za politiku, jer, pošto aedes Vestae 
nisu osvećivane, Senat u njima nije mogao da zaseda: naime, da bi bio 
iustum, senatus consultum je morao da se održava in loco per augurem 
constituto, quod templum appellaretur (Gell. 14, 7, 7). Neki su čak tvrdili 
da Numa nije želeo da se ona osvećuje upravo zato da muškarci, dakle 
senatori, u nju ne bi mogli da ulaze: Vestae aediculam, non templum statuit. 
Ali to je pravnički anahronizam a uzrok, prostiji i mističniji, bio je isti onaj 
koji je, u Indiji, nalagao okrugao, dakle neusmeren, dakle čisto zemaljski 
oblik »ognja gospodara kuće«. 


Slaganje dveju doktrina može se pratiti u značajnim pojedinostima, 
kako za templa tako 1 za aedes. 

Videli smo da su templa okrenuti tako da u prvi plan dođe istok, a 
izgleda da je tako bilo i sa raznim postupcima augura: u Numinom osve- 
ćenju, koje je analistika brižljivo opisala, ako je kralj okrenut licem prema 
jugu, sveštenik zauzima položaj u kome mu je jug pars dextra (Liv. 1, 18, 
7). A takav je bio slučaj i u postupcima kojima je određivan četvrtasti oblik 
vedskih »ognjeva žrtvenih darova«: on je dva puta ocrtavan polazeći iz iste 
tačke, iz ugla jug—zapad; prvo direktnom brazdom koja je išla sa zapada 
na istok i utvrđivala južnu stranu (daksina »dexter«); zatim isprekidanom 
brazdom, sa dva ugla, koja je polazila i završavala se u istoj tački kao i 
prethodna (ugao jug—istok), ali je neprekidno pratila izlomljenu liniju koju 
grade tri druge strane četvorougla; tako da se svaki rad obavljao idući od 


zapada prema istoku, pošto je plug vraćan na svoju polaznu tačku posle prve | 


brazde da bi se izbeglo da krene u drugom smeru". 
Za izvestan broj pravila vezanih za aedes Vestae, koja su poznata, ali 
ih stari autori nisu objasnili, mogu se koristiti komentari koje su Indijci dali 


9 Le culte chez les Romains (Priručnik o rimskim starinama XII, 1, franc. prev.), 1889, 
str. 187—188. 
10 RIER. str. 31. 

o homolognim pravilima koja se odnose na »oganj gospodara kuce«!!. Kao 
hram velike rimske porodice, jemstvo i simbol njenog boravišta, aedes. se 
svečano čisti jedanput godišnje, 15. juna. Toga dana, kaže Varon (L. L. 6, 
32), poziva se Q(uando) St(ercus) D(elatum) F(as), a očišćeni stercus se 
prenosi, preko kapitolskog brega, na određeno mesto; Fest (str. 434 L?) 
precizira: stercus koji se odnosi iz svetilišta ostavlja se u slepoj ulici koja 
se nalazi otprilike na sredini Kapitolskog brega (in angiportum medium fere 
cliui C.), na mestu koje zatvaraju Đubrišna Vrata. Najzad, ako je verovati 
Ovidiju, ta purgamina Vestae završavaju u vodama Tibra (F. 6, 713—714). 
Reč stercus je precizna. Mislilo se da su to otpaci i pepeo iz ognjišta, ali 
nikada reč stercus nije označavala ništa drugo nego »životinjsku balegu«. i 
»dubre«, izraz dakle datira, okamenjen, iz vremena pre nastanka grada, kada 
je pastirsko društvo koje se tu privremeno smestilo moralo da čisti od balege 
mesto svoje svete vatre. Dok s pravom možemo smatrati da su aedes iz 
republikanskih vremena stalno čišćene kao i sve verske građevine u Rimu, 
svetkovina koja je priređivana prilikom ovog godišnjeg čina potvrđuje po- 
stojanje jednog veoma starog obreda, koji ima simboličku vrednost i svoj- 
stven je ideologiji toga svetilišta. l 

Opet kao ognjište Grada, aedes pridružuje vatri domaću proizvodnju: 
vestalke tu pripremaju i čuvaju svetu salamuru koja služi da se posoli mola, 
brašno koje one isto tako pripremaju, određenih dana, i kojim se mora posuti 
(im-molare) svaka životinja koja se prinosi na žrtvu. Evo kako Verije Flak, 
prema Veraniju (Fest. str. 276 L!), opisuje tu muries: to je salamura, na- 
pravljena od neprečišćene soli, koja se tuca u avanu, sipa u zemljanu posu- 
du, zatim pokriva gipsom i peče u rerni; device vestalke je zatim seku 
gvozdenom testerom, bacaju izvan onoga što se naziva penus u aedes Ve- 
stae; dodaju joj izvorsku vodu, ili bilo koju drugu vodu, osim one koja 
potiče iz kanalizacije, 1 na kraju je koriste u žrtvenim obredima. 

Vatra garhapatya, ili pre mesto na kome će ona biti smeštena na 
zemljištu koje služi za prinošenje žrtve, podređeno je dvama pravilima koja 
je suprotstavljaju ahavanii, i koja, u jednom više simboličkom obliku, imaju 
isti smisao kao i rimska pravila: to mesto, a ne ono drugo, mora biti 
počišćeno (vyuduhati) kako bi se oterali svi nečisti stanovnici, pomoću grane 
palaše, drveta koje ima tako jaku obrednu snagu da ga poistovećuju sa 
samim brahmanom. Otkuda ta razlika između ta dva ognja? »Otuda što se, 
putem ognja gospodara kuće, prinosilac žrtve nastanjuje (avasyati), dok se 
putem ognja žrtvenih darova penje«. Odmah posle čišćenja, obrednik posipa 
celo to mesto, a ne ono drugo, slanom zemljom, ili pustinjskom solju (usa). 
Otkuda ta razlika? »Otuda što oganj gospodara kuće |a ne oganj žrtvenih 
darova] predstavlja ovaj svet, a slana zemlja predstavlja stoku: tako obrednik 
smešta stoku u ovaj svet«. U ova dva opisa naslućuje se obeležje jedne 
pastoralne civilizacije i jednog starijeg nomadstva, u kome se pojavljuju ista 
simbolička nastojanja kao u rimskom kultu. 


!! Ono što sledi rezimira »QII. 7 (»Tri pravila o aedes Vestae«)«, REL. 37, 1959, str. 
94— 102; erratum ibid. 38, 1960, str. 98. 

Nasuprot tome, trece indijsko pravilo pridružuje se jednoj zabrani iz 
aedes Vestae. Isto tako prilikom postavljanja vatri na žrtvenom području, 
obredi nalažu da se stavi, na mestu onoga što će biti »oganj žrtvenih 
darova«, ali ne na mestu »ognja gospodara kuće«, lotosov list, simbol vode. 
Otkuda ta razlika? Otuda što tako obrednik smešta vodu u njeno pravo 
boravište, na nebo. U Rimu nailazimo na istu suprotnost, ali je naglasak 
stavljen na negativnu odredbu. U blizini templa uvek su bili rezervoari s 
vodom: delubra označava doslovno, kaže Isidor Seviljski (Etym. 15, 4, 9) 
»templa sa izvorima u kojima su se pre ulaska prale ruke«; ali beleška fontes 
habentia morala je odgovarati opštem slučaju, pošto je delubra postalo, u 
poeziji i u uzvišenoj prozi, pravi sinonim za templa. Pavle tako definiše s 
druge strane reč fauissae (to je samo jedno od njenih značenja): »mesto oko 
hramova na kome se nalazila voda« (str. 205 L?). Nasuprot tome, aedes 
Vestae je bilo odbojno prema vodi; ona koja je bila neophodna za uobiča- 
jeno održavanje ili za druge dužnosti koje su imale vestalke morala se, 
barem u staro doba, svakoga dana zahvatati, prilično daleko, izvan Rima 
(Plut. Num. 13, 2; Prop. 4, 4, 9—22). I protiv same te vode preduzimane 
su mere predostrožnosti: »Naziva se fudile, kaže Servije (Aen. II, 339), vrč 
sa širokim otvorom a uskim dnom, koji se koristi u Vestinom kultu, zato 
što se voda koja se donosi za taj kult ne spušta na zemlju, a ako se to i 
dogodi, mora da se okaje: otuda uplitanje toga vrča koji ne može da stoji 
pravo 1 koji se prazni, čim ga spustimo«. Kao što vidimo, Rimljani, koji 
nisu metafizičari, prosto drže do toga da naznače da, u našem iskustvu i 
našim zemaljskim običajima, voda i vatra ne idu zajedno, da su neprijatelji, 
i da je prva opasna za drugu. Indijci imaju krupnije planove; ako izbegavaju 
da postave simbol vode u temelje vatre »ovoga sveta« (koja ne sme da se 
ugasi), oni žele da je stave u »onaj svet«, u kome se voda lepo slaže sa 
višim oblicima vatre: nebeski okean sa suncem, ili, u vazduhu, oblaci sa 
munjom. 


Rimska teorija vatre pokazuje dakle, u odnosu na indijsku, podudarnosti 
koje daleko prevazilaze indoevropske primese koje je Grčka mogla da unese 
u svoj kult Hestije. Rim je tako sačuvao 1 obogotvorio treći vid vatre, za 
koji u Grčkoj ne postoji ekvivalent, i koji je poslužio indijskim obrednicima 
kao treći oganj na žrtvenom području, »gladni« oganj, onaj koji vreba, na 
njegovoj ivici, zle duhove; odatle je proizašao Vulkan". To je oganj koji, u 


12 Ono što sledi rezimira »QII 2 (»Les pisciculi uiui des Volcanalia«). REL. 36, 1958, 
str. 121—130, gde se raspravlja o više postavki (J. Carcopino, J. Toutain. H. J. Rose, M. 
Guarducci); vid. naročito str. 123, n. 4, povodom etimologije preko kritskog Pelxćvog i preko 
etrurskog. W. Meid, »Etr. Velyans- — lat. Volcànus«, IF. 66, 1961. str. 259—266, odbacuje 
isto tako (bibliografija) poređenje sa krit. P'eAyávoc, kao »vóllig phantastisch«; Chr. Guyon- 
varc'h, Ogam, 21, 1969, str. 346, predlaže poredenje sa irskim muškim imenom Olcdn (ogam- 
ski gen. Ulccagni). Ostajem skeptičan u pogledu povezanosti Volcanus i osetskog — waergon 
V. I. Abaev) koju nalazimo u jednoj jedinoj varijanti imena mitskog kovača iz nartske epopeje 
(vid. ME I, 3. deo), imena koje je na svim drugim mestima veoma postojano i ima jasan 
smisao: Kurdalaegon »porodični (-on, uobičajeni patronimijski sufiks, izveden iz gen. pl. 
*-ünàm) kovač (kurd)« Alega (jedne od tri velike nartske porodice)«. Le Gall, Recherches sur 
le culte du Tibre, 1953, str. 48—50, odbacuje svaku vezu između tog prinošenja riba na dar 
Vulkanu i Ludi Piscatorii, od kojih je uostalom poznato samo ime (dole, str. 610). 

dobru i u zlu, proždire i uništava. Dakle, u isto vreme koristan i opasan, on 
ima hram izvan zidina (Plut. O. R. 47), prema pravilu koje Vitruvije (I, 7 
1) vezuje za etrursku nauku i objašnjava namerom da se ne postavlja među 
gradske kuće bog koji može da ih zapali. Moguće je da je postojala, u tom 
spoljašnjem položaju, jedna druga namera, upravo ona zbog koje i Mars ima 
svoja kultna mesta izvan zidina: okrenuti božju silu protiv neprijatelja, protiv 
agresora. U svakom slučaju, kao i Mars, kao i »Minerva« koju bez sumnje 
treba protumačiti kao Neriju, kao boginju Rastakanja, Luu Mater, Vulkan, 
na bojnom polju prima oružje koje je oteto od neprijatelja da bi ga uništio 
(Liv. 1, 37, 5; 30, 6, 9; 41, 12, 6; Serv. Aen. 8, 561—562), kao što se, kada 
je u pitanju deuotio, oružje koje ima deuotus, a koje je postalo beskorisno 
pa čak i opasno, predaje Volcano siue cui alii diuo uouere uolet, izraz 
koji pokazuje da je, sem u izuzetnom slučaju, taj obred bio namenjen Vul- 
kanu. | 

Pored jednog hrama, koji je zaista spoljašnji, smešten u blizini Circus 
Flaminius i prvi put pomenut 214. godine, postojalo je i još starije kultno 
mesto, koje se, pre nego što je Kapitol priključen gradu, nalazilo ako ne 
izvan granica a ono u najmanju ruku na njima: u podnožju jugoistočnog 
obronka Kapitola, između Komicija i Foruma, pružao se mali prazan prostor, 
zvani Volkanal, sa žrtvenikom pod vedrim nebom, area Volcani. Tako je 
razorni oganj čuvao stražu na jednoj od krajnjih tačaka Foruma, i njemu su 
poveravane dužnosti mističnog čišćenja naročito u vezi sa zlodelima njego- 
vog nebeskog brata, munje (fulmen): kada bi u veliki kip Horacija Kokla 
udario grom, premestili bi ga na Komicij na Volkanalu (Gell. 4, 5, 1—4), 
gde su isto tako prenete, posle Janikula, kosti jednog komedijaša (ludius) 
koga je ubio grom (Fest. str. 392 L?). Datum, 23. avgust, i odredbe njegovog 
praznika, Volcanalia, ukazuju da mu je posebno stavljana na teret opasnost 
od požara koja je, u vrelim letnjim danima, pretila letini i ambarima: toga 
dana, prinosile su se žrtve raznim božanstvima na raznim mestima: Kvirinu 
(na Kvirinalu), Opi Opiferi (možda na Forumu), nimfama i možda Juturni 
(na Marsovom Polju) i samome vulkanu (»na Komiciju«, to jest bez sumnje 
na Volkanalu) (CIL. Il, str. 326—327): zajednički imenitelj tih obreda ne 
može biti ništa drugo nego odbrana žita pomoću vode i umilostivljenjem 
ognja. Ta glavna briga objašnjava i to što se Vulkan svrstava, sa Kvirinom 
i Opom, među »bogove Tita Tacija«, to jest među bogove treće funkcije. 
Od njegovog kulta poznat je samo jedan surovi običaj, koji je izražavao, ne 
više saradnju vatre i vode u službi ljudi, nego njihovu suštinsku i žestoku 
suprotnost: Vulkanu su žrtvovane, u njegovoj vatri na Volkanalu bez sum- 
nje, žive ribice, »umesto ljudskih duša« (Varro L. L. 6, 20; Fest. str. 345 
L^). Indijska tradicija je isto tako smatrala Agnu ogorčenim neprijateljem 
riba. 

Što se tiče Vulkana kovača o kome govore pesnici, on je samo tvore- 
vina do koje je dovela interpretatio graeca Hefesta, jednog od najmanje 
uspelih tumačenja u celokupnoj teologiji: u stvari, Grčka nije imala ništa što 
bi bilo slično Vulkanu. Ali već i zato što je pozajmljivao svoje ime Hefestu, 

on je prisutan, zajedno sa Vestom, na lektisterniju iz 217. godine (Liv. 22, 
10, 9)!3. 


Koherentnost implicitne teologije ognjeva, osvetljene indijskom ekspli- 
citnom teorijom, prirodno mesto koje u toj teoriji ima Vestina kružna aedes, 
sve to nas navodi da ne ostanemo na uobičajenom tumačenju okruglog 
oblika kao religijskog ostatka kolibe iz starog doba!^. Uostalom, kada bi to 
tumačenje i bilo osnovano, teško bismo shvatili zašto se arhaizam ograničio 
samo na geometrijski pojam okrugline: neka stilizacija kolibe morala bi se 
održati kroz razne prerade toga spomenika. 


Pre nego što napustimo indoevropsko poreklo, ukazaćemo na još dve 
crte koje se za njega vezuju. 

Prvo samo ime boginje, izvedenica sa -ta- iz retkog i starog tipa, 
korena *9,eu- »goreti«, kome je dodat sufiks s (Benvenist). Od dva moguća 
oblika tog proširenog korena, prvi, *9,eu-s nalazi se u grčkom ever, lat. urit 
(ustus), ved. ósati »on gori«, drugi, *u-es-, u Vesta, i bez sumnje u grčkom 
Eotía. Ako se Vestino ime sretalo gotovo samo u latinskim gradovima, 
umbrijsko uesticatu »libato« (sa jednim bogom Vesticio- »Libasius«?) i ime 
Vestini, planinski narod u Samniju, potvrđuju možda veću rasprostranjenost. 

Na drugom mestu, običaj da se Vestom završava svaki kultni čin 
upućen mnogim božanstvima!5, Ciceron (Nat. d. 2, 27) kaže, veštački prav- 
dajući tu pojavu: »Sa tom boginjom, kao čuvarkom najprisnijih stvari, za- 
vršava se svaka molitva i svako prinošenje Žrtve«. Nema nikakvog razloga 
da sumnjamo u to pravilo, koje je simetrično onome koje Janusu posvećuje 
prima. Ono je sasvim suprotno grčkom pravilu koje pak iziskuje da, u istim 
okolnostima, prva boginja koja se priziva ili kojoj se služi bude Hestija. 
Iscrpno istraživanje u različitim indoiranskim društvima dalo je sledeće re- 
zultate: u Rigvedi, himne upućene mnogobrojnim primaocima, žrtve koje se 
prinose mnogim bogovima često stavljaju Agnu na jedno od ta dva mesta, 
bilo na početak, bilo na kraj, a ponekad na oba; mazdeizam, u značajnim 
ritualnim okolnostima, stavlja Atara, Oganj, na kraj liste na kojoj je, ispod 
tog vrhovnog boga, poređano šest velikih Arhanđela (Amoša Sponta), zatim 
nekoliko božanstava; najzad, kod modernih Oseta, poslednjih potomaka Ski- 
ta, duhom ognja se isto tako završava »opšta molitva« upućena četrnaestorici 
bogova ili duhova koja služi kao okvir svim pojedinačnim obredima. Čini 
se dakle da su još Indoevropljani rado postavljali na jednom ili drugom kraju 
svoje božanstvo blagotvorne vatre. Razni narodi koji su ih nasledili davali 
su prednost jednome od ta dva mesta; uočljiva je podudarnost između 
Rimljana i Iranaca. 


13 Vulkan se nalazi sa desne strane dodranta, retkog elementa koji produžava staru 
libralnu seriju, Mattingly, RC. str. 52 i pl. V, N? 7; možda kao pokrovitelj obrade metala, pa 
prema tome i radionica kovača novca? Ali stari Vulkan, razorni plamen požara, isključen je, 
kao i Mars, iz osnovne libralne serije, gore, str. 229, n. 1. 

l4 N. pr. Frazer, Fast. IV, str. 179—186. 

15 Ono što sledi rezimira »QII. 12 (Vesta extrema')«, REL. 39, 1961, str. 250—257 
(str. 250, n. 3, u vezi sa Latte, str. 207). 

* MEER 


Kao što obično biva tamo gde je srećemo, večna vatra se ipak svečano 
gasila i ponovo palila jedanput godišnje, prvoga marta (Ov. F. 3, 143— 144), 
a u isto vreme su stari lovori zamenjivani svežim lovorima u »kraljevoj 
kući«, u kurijama i kućama flamina (Macr. I, 12, 6). 

Zbog značaja i vrednosti amajlije koja se pripisuje toj vatri, aedes 
Vestae je, tokom vekova, uporedo sa razvojem rimskih pretenzija i političkih 
i književnih pripajanja, postala skrovište drugih amajlija, pignora ili signa 
fatalia, ostavljenih u najskrivenijem delu onoga što se naziva penus; Servije 
ih broji sedam (Aen. 7, 188), od kojih su više od polovine dale Azija i 
Grčka; samo iz trojanskog mita proizašli su i Paladij, i veo Ilione, starije 
kćeri Prijamove, i skiptar samoga Prijama. Nekada je bez sumnje postojala 
jedna manje ambiciozna zbirka, čija je tajna međutim dobro čuvana; ako je 
veorvati jednoj priči, funkcija plodnosti tu je bila otvoreno e 
slikom muškog uda (Plin. N. H. 28, 39). 

Kada je u pitanju sama Vesta, Vesta publica populi Romani. ona je 
imala povlasticu, kojoj se Ovidije divi (F. 6, 299), da ne bude predstavljena 
u svome svetilištu ni na jednoj slici, pošto je vatra bila dovoljna da je 
predstavi, i on smatra da je bio glup što je dugo verovao u suprotno. To je 
pre svega bio uslov svih rimskih božanstava: Vesta je prosto bila najkon- 
zervativnija. Ipak, imamo razloga da smatramo da je, u hodniku boginjine 
kuće (aedes), ta anomalija bila ispravljena u prvome veku pre nove ere, 
pošto Ciceron kaže da je krv NEE pontifika K. Mucija Scevole uprljala 
boginjin kip!6. 

U danima svečanog čišćenja, od 7. do 15. juna, pristup zgradi bio je 
otvoren za žene, koje su u nju ulazile bosonoge. Izvan toga perioda, samo 
su vestalke i vrhovni sveštenik mogli u nju ući; za ovog poslednjeg presveti 
penus ipak je bio zabranjen. 

Jedno Živopisno proširenje povezalo je sa kultom blagotvorne vatre 
postupke iz kojih nastaje osnovna hrana, hleb. Bez sumnje se to činilo 
polazeći od privatnog, domaćeg kulta ognjista", iako su prvo pekari, a zatim 
mlinari zajedno sa životinjama koje okreću mlinski kamen, i samim kame- 
nom, poklonici ili korisnici njegovog javnog praznika, 9. juna (Ov. F. 6, 
311—318): 


Evo magaraca, koji nose na leđima vence od hlebova; venci od cveća zakla- 
njaju hrapave mlinske kamenove. Nekada su se seljaci služili rernama samo da bi 
pržili pšenicu i boginja rerni ima svoj sopstveni kult. Sto se tiče hleba, on se pekao 
u samome ognjištu, pod pepelom; komadi crepa prekrivali su dno ognjišta. Zato je 
pekar, a sa njim i magarac koji okreće mlinski kamen od plavca, poštovao ognjište 
i boginju koja upravlja ognjištem. 


I6 Frazer, Fast. IV, str. 216—220. Možda je ta zabrana likovnog predstavljanja Veste 
sprečila da ona bude svrstana u božanstva između kojih su podeljene vrednosti libralne serije 
metalnog novca, dole, str. 219, n. 1 i 328, n. 1. 

17 O Vesti u privatnom kultu, dole, str. 359 i n. 2; iako mu se ne prótivim tako žestoko 
kao Wilamowitz, ne mogu da prihvatim stav koji još brani Latte, str. 90, n. 1 i 3. 

Ako moramo pomisliti da su još sela na Palatinu imala svoj večni 
oganj, jedino u istoriji poznato mesto na kome se nalazila aedes Vestae bio 
je Forum. Porušena za vreme galske katastrofe početkom IV veka, a zatim 
obnovljena, kružna zgrada nije izmakla ni razornom ognju: spaljena je 241. 
i za dlaku je izbegla novi požar 210. godine. Doterana za vreme Avgusta, 
gorela je još za vreme Nerona 64. godine, za vreme Komoda 191. godine. 
Obnovili su je Septimije Sever i Karakala, a Teodosije ju je zatvorio 394. 
godine posle Eugenovog poraza. Ipak je trajala, gotovo netaknuta, sve do 
XVI veka, i ostale su njene dragocene skice napravljene u tome razdoblju. 

Požar iz 241. bio je povod za legendu čije je tumačenje dao Anđelo 
Brelič i ono je veoma zanimljivo za mitografiju, jer je tu sigurno u pitanju 
stari mit, obnovljen sredinom III veka a onda primenjen na jednu poznatu 
istorijsku ličnost!#. L. Cecilije Metel bio je konzul 251. i 247. godine, 
diktator 224, a sve do svoje smrti, što znači veoma dugo, vrhovni sveštenik. 
Kao general, proslavio se na Siciliji u prvom kartaginskom ratu i njegov 
trijumf je ostao čuven: tu je defilovalo, kako su tvrdili, stotinu slonova, posle 
smelog putešestvija. On je igrao i značajnu versku ulogu, obeležavajući svoj 
pontifikat veoma strogom disciplinom. Ukratko, bio je jedna od onih ličnosti 
koje ostavljaju trag u istoriji 1 hronici. Ali svoj najslavniji trenutak doživeo 
je 241. godine. U Vestinom svetilištu buknuo je požar koji se širio ka 
Paladiju i svim svetim predmetima koje nijedan čovek, pa čak ni on, vrhovni 
sveštenik, nije imao prava da gleda. Nije oklevao. Bacio se u plamen, spasao 
rimske amajlije i izašao iz vatre slep. 

Često je isticano da je poslednji događaj neverovatan: ako je Cecilije 
Metel oslepeo 241. godine, kako je mogao da postane diktator sedamnaest 
godina kasnije, kako je uopšte sačuvao pontifikat? Takve funkcije isključuju 
takve nedostatke. Neobičnost situacije već je padala u oči starima i u jednom 
od pravnih slučajeva, Controuersiae, retora Seneke raspravlja se, sa sasvim 
ljudskim argumentima koji ne vrede mnogo u verskom pravu, o tome da li 
je oslepeli sveštenik bio ili nije bio dužan da se povuče sa položaja. Pa ipak, 
slepilo je glavni element priče: mnogi pisci, naročito moralisti, govorili su 
o požaru samo da bi tumačili to slepilo. 

A. Brelič je prvi primetio da taj neverovatan i slavan događaj sa 
Cecilijem Metelom iz 241. veoma liči na ono što se pričalo o čuvenom 
pretku porodice Cecilija, mitskom osnivaču latinskog grada Preneste, Ceku- 
lu, sinu Vulkanovom. Taj junak je bio začet kraj ognjišta, to jest u domaćem 
boravištu Vestinom, i, pod dejstvom dima, njegove oči su ostale manje nego 
što je uobičajeno: otuda potiče njegov nadimak, »mali slepac«, a preko njega 
i ime roda. Nadimak koji je preteran, ali koji u svakom slučaju podvlači 
očnu anomaliju koja je posledica dejstva ognjišta, quam rem frequenter 
efficit fumus. Dodavali su da je on, kao odrastao čovek, kada je jednoga 
dana neko izrazio sumnju da je Vulkan njegov otac, izazvao ogroman požar. 

Verovatno da je, kao što je pretpostavio A. Brelič, vulkanski mit o 
junaku eponimu uklopljen u savremeni trenutak, proširen na državni nivo, 
da bi proizveo najveću titulu jednog od glavnih Cecilija. Prepoznajemo više 


18 II mito nella storia di Cecilio Metello«, SMSR. 15, 1939, str. 30—41. 

njegovih izvornih obeleZja, koja su drugačije združena, ali ipak združena: 
Vestino ognjište, vid oštećen vatrom, požar. No, ta književna prerada mogla 
je biti izvršena tek posle smrti dotičnog (221), krajem III veka, za vreme 
Hanibala, u punoj svetlosti. Ona pokazuje sa kakvom je lakoćom opštepri- 
hvaćena verzija istorije porekla mogla da nastane velikim delom, sto ili 
pedeset godina ranije, od starih javnih ili porodičnih mitova. 

NI 


OKVIRI 


1. Počeci 


Ako je Vesta poslednja, extrema, u darovima 1 molitvama, Janus je 
prvi: to kaže Ciceron (Nat. d. 2, 27). Oni tako grade, njih dvoje, najopštiji 
obredni okvir. Ali taj Janusov položaj nije ograničen na obred. Sveti Avgu- 
stin je prepisao od Varona značajnu definiciju u kojoj se prima nadovezuje 
na jedan drugi superlativ: Janusu pripadaju prima, Jupiteru summa; komentar 
koji prati ovu formulu izvanredan je: Jupiter je dakle, s pravom, rex, zalo 
što se iznad prima nalazi summa, tako da jedno ima prvenstvo u poretku 
vremena, drugo u poretku dostojanstva, dignitas (Ciu. D. 7, 9, 1)!. 

Sve što znamo o Janusu potvrđuje i to pravilo i to shvatanje. Kako u 
formuli u deuotio kada počinje veliko nabrajanje božanstava, tako i u »lič- 
nom« delu pesme salijevaca u kome se stihovi ianuli pominju pre iouii, 
iunonii, mineruii (Fest. 95 L?); u jednom važnom obredu arvalske braće 
(Herzen, str. 144—147) u kome Janus pater, posle koga uvek dolazi Jupiter, 
započinje listu koju završava Vesta, kao što se u praefatio dvaju agrarnih 
rituala koje opisuje Katon (Agr. 134, 141) priziva ili služi prvo Janus. I ma 
koju funkciju, ma koju ulogu boga da posmatramo, u bilo kome razdoblju, 
sve one se neposredno izvode iz njegovog pokroviteljstva nad prima, ili 
kako na drugome mestu kaže sveti Avgustin, iz njegove vlasti nad svim 
počecima (omnium initiorum potestatem, ibid., 1, 3, 1; potestatem primordi- 
orum, ibid. 7, 10). | m 


! Bibliografija novijih studija o Janusu na početku (»Prefatory note« dodata separatu) | 


studije: L. A. MacKay, »Janus«, Univ. of Calif. Publ. in Class. Philology 15, 1956, str. 
157—182. Cinjenice navedene u prvom delu R. Schilling, »Janus, le dieu introducteur, le dieu 
des passages«, MEFR, 1960, str. 89—100, opovrgavaju Lateovu hiperkritiku, str. 134. A. 
Ernout, Philologica 2, 1957, str. 175, smatra da Janus može poticati iz etrurskog: ali lakše je 
zamisliti prelaz sa Janus na etr. Ani (upor. Juno-Uni) nego obrnuto. Nemam mogućnosti da 
pratim u mnogim delovima njenog izlaganja i u zaključcima oštroumnu hipotezu u: Mrs, Adams 
Holland. Janus and the Bridge, PMAAR. 21, 1961. Vid. sada G. Capdeville, »Les ćpithčtes 
cultuelles de Janus«, MEFR (Ant.) 1973, str. 395—436. 

Od pre izvesnog vremena ušlo je u modu da se rimskim varvarima iz 
prvih vekova osporava sposobnost za apstrakciju, za koju međutim njihov 
jezik pruža toliko mogućnosti, i koju su njihovi najstariji rođaci iz Indije i 
Irana, kao i oni iz Grčke, Skandinavije ili Irske, tako obilato vršili u svojim 
teologijama. Ta moda će proći, ali od pre tridesetak godina ona je imala, 
između ostalih nezgodnih posledica, i tu da iskomplikuje i unese zbrku u 
Janusov dosije, koji je jedan od najjasnijih i najuravnoteženijih dosijea. Ako 
ne žrtvujemo činjenice toj doktrini a priori, evo kako se taj bog pojavljuje. 

Njegovo ime, osnova na -o ili u arhaičnoj formi osnova na -u- (otuda 
derivati ianua, Januarius, od kojih ovaj poslednji može biti po analogiji sa 
Februarius), označava ga doslovno kao »prelaz«: ono je nastalo na osnovi 
*y-d- što je prošireni oblik *ei- koji, u drugom zapadnom indoevropskom 
jeziku u kome stvara derivat, označava i prolaz: irsko áth (koje se nalazi, 
u zvaničnom imenu Dablina, Baile Atha Cliath), od *yà-tu-, znači »gaz«. 
Ciceron (loc. cit.) je bio u pravu kada je podsećao povodom toga boga da 
se transitiones peruiae nazivaju iani a da se fores in liminibus profanarum 
aedium nazivaju ianuae. Postoje dakle dva načina da se shvate počeci: oni 
su ili »rođenja«, i tada pripadaju Junoni, ili »prelaz« sa jednog stanja na 
drugo, i spadaju u Janusovo područje; otuda potiču spojevi, veze između 
Junone i Janusa, od kojih je na većinu već ukazano. Ali, dok se prvo 


shvatanje može primeniti samo na nekoliko početaka, drugo važi za sve, čak - 


i najapstraktnije: otuda veća uopštenost Janusa u pogledu funkcije. Janus je 
pokrovitelj početaka, tako shvaćenih ne samo u verskom delovanju, nego i 
u prostoru, u vremenu, u biću. 


1. Prostorno, on je na pragovima kuća, on je na vratima, ianitor, on 
određuje ona dva početka koje predstavljaju ulazak i izlazak, i ona druga 
dva koje predstavljaju otvaranje i zatvaranje vrata: on je Patulcius 1 Clusius, 
dva epiteta koja govore sama po sebi (Ov. F. I, 128—129). Poznata je 
značajna uloga koju taj pojam igra u posebnom slučaju mira i rata, u onome 
što Vergilije naziva belli portae, a videli smo kako je on doveo do složenog 
naziva »Janus-Kvirin«, iz koga su neki istraživači hteli da izvuku zaključke 
koje on ne podrazumeva?. Legenda o poreklu postaviće ga i na kapitolska 
vrata (Ov. Met. 14, 782—790), i tu vidimo kako, iz tog položaja na pragu, 
prirodno proizlazi druga uloga čuvara, custos (Ov. F. 1, 120—123; Lyd. 
Mens. 4, 2). Ali, postoje i veći pragovi: spoljašnji brežuljak koji kao da se 
nalazi ispred Rima Janusov je brežuljak, Janikul. 

U tom najkonkretnijem vidu svoje funkcije, Janus ima kolegu koji se 
svodi samo na tu ulogu: to je Portun, koga je Varon opisivao kao deus 
portuum portarumque praeses (Schol. Veron. Aen. 5, 241); iza ovog dvoj- 
stva krije se jedinstvo o kome svedoče same reči, a koje G. Bonfante vezuje 
za vreme kada su preci Rimljana Ziveli u sojenicama: prilaz selima na 
koljima predstavljao je u isto vreme »luku« i »vrata«?. Kao i Janus, Portun 


2 Upor. (suprotno V. Bazanovu) »La triade Jupiter Mars Janus?« RHR. 132, 1946, str. 
115—123. 

3 »Trace di terminologia palafitticola nel vocabulario latino?«, Atti del instituto Veneto 
di scienze, lettere ed arti 97, 1937, str. 53—70 (str. 64—65 o porta-portus). 

je predstavljen sa ključem u ruci (Paul. str. 161 L>); Portunov flamen, kao 
što smo videli, maže Kvirinovo oružje sa istim funkcijama koje ima i Mars 
qui praeest paci, a koje su omogućile izjednačavanje Kvirina sa Janusom; 
i s pravom je istaknuta podudarnost datuma: dies natalis Janusovog hrama 
na Forum holitorium prilikom njegove rekonstrukcije pod Tiberijem ujedno 
je i dan kada se svetkuju Portunalia (17. avgusta). Ta srodnost dva boga 
potvrdila bi, ako je potrebno, Janusovu etimologiju: imenica koja označava 
»prelaz« bila je, u nekim keltskim jezicima, gelskom, *yà-tu, a u drugima, 
galskom i britanskom, *ritu- (to jest *prtu-): irskom dth odgovara galsko 
Ritu- u Ritumagos »Riom« (»Polje Prelaza«), 1 velško rhyd (Rhydychen 
»Ox-ford«).. 

2. Janusu je dato ime koje označava » početak godine« i koje je do 
danas sačuvalo tu vrednost, i mnogi stari pisci slavili su Janusa upravo kao 
boga »prvoga meseca« reformisane godine — ponekad, neopravdanim pro- 
širivanjem, kao boga godine. Makrobije (I, 13, 3), govoreći o Numi i 
njegovom kalendaru, podvlači ono što u tom pokroviteljstvu ima obeležje 
»prelaza«: januar je tačka dodira dveju godina. Prvi praznik u godini, 9. 
januar, Janusov je agonium. 

Uporedo sa Junonom, koja je njegova prava gospodarica, Janus je 
prisutan svakog prvog dana u mesecu, na dan kalenda. To je u novije vreme 
osporavao Kurt Late, a potvrđivao Robert Siling, i bez sumnje je ovaj 
poslednji u pravu. Ništa nas ne upućuje, osim jedne predrasude, da odbaci- 
mo bilo Makrobija (I, 9, 16) koji kaže da je Janus prizivan pod imenom 
Junonius kao onaj koji započinje ne samo mesec januar, nego i sve mesece, 
bilo Lidosa (Mens. 4, 2) koji je saznao od Varona da su Janusa nazivali 
»bogom sa kolačima«, na grčkom Ilozđvov, zato što su mu žrtvovali kola- 
če, ztóztava, na dan kalenda: ne poznajemo li uostalom upravo jednu vrstu 
kolača namenjenu Janusu i nazvanu ianual (Paul. str. 227 L?), i zar Ovidije 
ne daje, povodom januarskih kalenda, recept za taj kolač (F. I, 127)? 

U samome danu, čini se da mu pripada jutro. Suviše je jednostavno 
odbaciti* Horacijevu apostrofu (Serm. 2, 6, 20—23), navodeći kao razlog 
šaljivi ton ovih stihova: »Oče jutarnji, ili ako više voliš da te tako nazovem, 
Januse, ti posredstvom koga ljudi — tako su bogovi odlučili — započinju 
(primos... instituunt) svoj rad i svoje delanje, budi početak moje pesme... x 
Ovo pokroviteljstvo nad jutrom moglo je samo ići na ruku učenoj solarnoj 
teoriji, koju Makrobije nepristrasno beleži (Janum quidam solem demonstra- 
ri uolunt... I, 9, 9). | 

Najzad, Janus je unesen u istorijsko vreme, na očekivano mesto: na 
početak. On je bio, govorilo se, prvi kralj lacijuma i kralj zlatnog doba, kada 
su ljudi i bogovi živeli zajedno (Ov. F, I, 247—248). Ušavši tako u »isto- - 
riju«, on je dobio uobičajene pratioce ljudskog života, ženu, decu, prijatelje, 
koji ovde nisu važni. Ali, drugi konteksti idu još dalje: kada prvobitni Haos 
Grka bude stigao do Rima, lokalni mislioci pomeriće Janusa još dalje u 
prošlost (Fest. str. 157 L?: Cui primo supplicabant ueluti parenti, et a quo 
rerum omnium factum putabant initium, Ov. F. I, 102—112). Cini se da ga 


: Latte, str. 54, n. 4. 

je već pesma salijevaca nazivala duonus cerus (Varro L. L. 6, 26) ili cerus 
manus (Paul. str. 249 L?), koje je shvatano kao creator bonus. Pesnici će 
preterivati, kao Septimije Seren (fragm. 23, E. Baehrens, Fragmenta poeta- 
rum romanorum, 1886), nazivajući ga o cate rerum sator, o principium 
deorum. Na kraju će reći da je on bio »najstariji domaći bog u Italiji« 
(Herodian. I, 16, 1), »prvi među starim bogovima koje Rimljani nazivaju 
Penatima« (Procop. B. Got., I, 25), itd. Polazeći od tekstova kao što su ovi, 
zaboravljajući da je u pitanju samo jedna od mnogih specifikacija prima, 
mnogi autori su stvorili neobičnu teoriju po kojoj je Janus, stvarno, stariji 
bog od Jupitera, »glavni bog« u najstarijoj religiji, koga je »reforma« de- 
gradirala u korist Jupitera. | 

3. Više prirodnih početaka su pod pokroviteljstvom, pod zaštitom Ja- 
nusa: on ima svoju ulogu u nastanku embriona, pošto otvara put semenu 
(Avgustin, Ciu. D. 6, 9, 5; 7, 213, 1); njegova glava nalazi se na novčiću 
od jednog asa, kojim počinje libralna serija (Ov. F. 1, 229—230). On je 
veliki začetnik: osnovao je religiju, sagradio prve hramove (Lyd. Mens. 4, 
2; Macr. I, 9, 3), uveo Saturnalije (Macr. I, 7, 24), izmislio metalni novac 
(Plut. Num. 19, 6—9, itd.). Ove i neke druge maštarije dokazuju samo jednu 
stvar, ali je zaista dokazuju: autentičnost i produktivnost osnovnog određenja 
toga boga. 


Predstava o Janusu sa dva lica, bifrons, bez sumnje je stara i potiče 
isto tako od njegovog određenja: svaki prelaz podrazumeva dva mesta, dva 
stanja, ono koje se napušta i ono u koje se ulazi. U Indiji, za Aditu se kaže 
da je »sa dva lica« pošto započinje i završava neku ceremoniju? i, od 
Vavilona do zapadne Afrike, bogovi sa sličnom funkcijom imaju istu izraže- 
nu čudovišnost. Samo je tip iz likovnih umetnosti u kome se ostvarila ova 
simbolička predstava došao u Rim iz inostranstva: bilo iz Grčke, od »dvo- 
strukih Hermesa«, bilo iz neke udaljenije zemlje“. 

Što se tiče templum Jani sa Foruma, koji nije bio u pravom smislu 
hram a koji je pripisivan Numi, njegov tačan položaj nije utvrđen": u pod- 
nožju Argileta, kaže Tit Livije (I, 19, 2), u podnožju Viminala, kaže Ma- 
krobije (I, 9, 17). Arheolozi još istražuju. Raspravlja se isto tako, tekstovi 
jedan drugom protivreče, o broju — dva? jedan? —, o rasporedu, o samoj 
prirodi čuvenih vrata, o značenju izraza Janus Geminus. Ali to se ne odnosi 


na teoriju o bogu, kao ni dva suprotna tumačenja odnosa između svetilišta . 


i spone rat-mir, koja su dali stari. Pandorina kutija je sadržavala, po jednima, 
zdravlje, po drugima, bolesti, ali kada je otvorena, rezultat je bio isti, bilo 
da je zdravlje izmaklo čoveku, bilo da su se bolesti razmilele. Na isti način, 
posle zatvaranja, šta sadrži, šta zadržava Janusov hram, dragoceni mir ili 
zastrašujući rat? U razgovoru sa autorom Kalendara praznika, sam Janus 


5 Sat. Brühm. 3, 2, 4, 16 (ubhayatahsirsni), i Eggelingova napomena ad locum. 

6 J. Marcadé, »Hermés doubles«, BCH. 76, 1952, str. 596—624. 

7 N. pr. P. Grimal, »Le 'Janus' de l'Argiléte«, MEFR. 1952, str. 39—58, i, suprotno, R. 
Schilling, nav. čl., str. 113, n. 2; vidi i A. Boethius, /] tempio di Giano in imo Argileto, 1950; 
A. Audin, »Janus, le génie de l'Argiletum«, LH. 10, 1951, str. 52—91. 

više ne prepoznaje sebe: kaže da on omogućava da mir »izađe iz svoje 
mirne zgrade« (I, 121—122), ali odmah zatim, u istoj zgradi, hvali se da 
drži ratove zatvorene iza čvrstih ograda (123—124); a malo dalje ista zgrada 
ostaje zatvor, ali za mir: Paci fores obdo, ne qua discedere possit. Drugi 
Janusov hram, sagrađen 260, na Forum holitorium od strane konzula K. 
Dulija, ne postavlja toliko problema: bifrons je tu bio bez sumnje samo bog 
kao i drugi. 

Stari su bili svesni Janusove originalnosti: Grčka to ne zna, primećuje 
Ovidije (F. I, 90). Za istoričara religija, značajnije je to što Janus, u Italiji, 
u samom Laciju, izgleda strogo rimski, sa izuzetkom koji je važan jer je 
pozajmljen od drugih Italika, etrurskog Ani. Postoje međutim uporedni raz- 
lozi da ga smatramo starim 1, kada je u pitanju njegova funkcija, indoevrop- 
skim. Teologije poznate po najizraženijim strukturama, skandinavska, indo- 
iranske, imaju jednog ili više »prvih bogova«*. Skandinavski Hejmdal naro- 
čito, u prostoru, u vremenu, podseća na Janusa: postavljen »na granice 
zemlje«, »na krajnju tačku neba«, on je čuvar bogova; »rođen na početku«, 
on je predak čovečanstva, tvorac klasa i utemeljivač svakog društvenog reda; 
pa ipak je daleko ispod vrhovnog boga Odina: Mala Voluspa ga određuje 
u odnosu na Odina gotovo istim rečima kojima Varon suprotstavlja Janusa, 
boga početaka, prima, Jupiteru, bogu vrhova, summa: Hejmdal je rođen 
»primigenius« (vard einn borinn í árdaga), Odin je rođen »maximus« (varđ 
einn borinn öllum meiri}. Mogućno je uostalom da je »prvobitna funkcija« 
bila obezbedivana u drugim gradovima u Laciju, ali uključena u tipove 
božanstava koji su različiti i, kao što često biva, drugačijeg pola. To je 
verovatno slučaj kada je u pitanju Fortuna Primigenia, to jest »prvobitna«, 
iz Preneste. j 

Za razliku od Portuna, Janus nema flamina. Cesto se kaže da je rex 
sacrorum njegov sveštenik. To je u najmanju ruku preterano: kralj, koji 
zapravo ima neke veze sa njim, obavlja suviše mnogo drugih funkcija da bi 
se mogao svesti. samo na ovu. »Prvenstvo« kralja pre je »vrhovnost«, a 
njegova srodnost sa flamen Dialis, ono što se nazire od nekadašnje kraljev- 
ske moći, pre ga povezuje sa Jupiterom; uz to, kralja se ne tiče ceo Janus, 
nego samo, kako se čini, njegov vid začetnika vremena: kralj ne učestvuje, 
na primer, ni u jednom obredu na pragu bilo koje zgrade, niti na Janikulu; 
kada on daje znak za početak neke delatnosti koja spada u nekadašnju 
kraljevu nadležnost (početak Luperkalija, Ov. F. 2, 21; možda početak se- 
zone rata, Latte, str. 117—118), ništa posebno ne upućuje: na Janusa. Valja 
međutim imati na umu da, između Hejmdala i kraljevske vlasti postoji 


veoma tesna veza, ne zato što je Hejmdal kralj, nego zato što on stvara 


kraljevsku funkciju, proizvodi prvoga kralja. Slične pojave uočene su i u 
indijskoj religiji. 

8 »Remarques comparatives sur le dieu scandinave Heimdallr«, Études Celtiques, 1959, 
str. 263—283. 


9 Hyndluljoth, str. 37 i 40: analogne iranske formule sadrži jedna avestska gatha (Yasna 
45, prvi stih na str. 2, 4, 6): Tarpeia, str. 86—88. 

2. Vreme 


Pesnici i mislioci ponekad su pretvarali Jana u boga godine, koju 
njegov mesec uvodi (Ov. F. I, 62—64; Lyd. Mens. 4, I, itd.). Neki su čak 
na jednom njegovom starom kipu, možda ksoanonu, u rasporedu prstiju, koji 
su bez sumnje bili veoma izlizani, prepoznavali broj 365 (Lyd. d. c., Plin. 
N. H. 34, 33, itd.). Žrtveni dar u žitu na dan kalenda imao je isti smisao i 
došli smo do neobičnog začetka dvanaest žrtvenika svojstvenih Janusu, od 
kojih je svaki služio na početku svakog meseca, što potvrđuje Varon (Lyd. 
l. c.; Macr. I, 9, 16), ali koji bez sumnje nikada nisu prevazišli teoriju. 

Da li su periodične podele vremena imale neke posebne pokrovitelje? 
Pokrovitelje meseca svakako: ide su, videli smo, pripadale Jupiteru, sve 
kalende su bile in ditione Junonis (Macr. I, 9, 16) 1 Janus se za njih vezivao. 
Sezonska podela godine nije bila tako stroga, ali su važni praznici, koji se 
odnose na posebna božanstva, ne gradeći strukturu, uvodili više sezona". 


Sredinom marta, početkom najstarije godine, da ne govorimo o narod- 
noj maskaradi koju je predstavljalo isterivanje Mamurija Veturija, »staroga 
marta«, bio je, isto tako narodni, ali i zvanični praznik Ane Perene!!: ef 
publice et priuatim ad Annam Perennam sacrificatum itur, ut annare peren- 
nareque liceat (Macr. I, 12, 6; upor. Lyd. Mens. 4, 36); ova svetkovina je 
pružila priliku Ovidiju za jedan od njegovih najživopisnijih opisa: gomila, 
plebs, nadire ka Tibru, smešta se na livadama bilo pod vedrim nebom, bilo 
pod improvizovanim šatorima, bilo pod svodovima od lišća. Obilato se pije 
i traži se onoliko godina koliko je ispražnjenih pehara. Ima ljudi koji bi tu 
pijančili svake Nestorove godine i žena koje bi postale prave Sibile, da je 
zavisilo od njihovih punih čaša. Zatim se pevaju pozorišne arije uz gestiku- 
laciju, 1 neograničeno se igra. Na povratku, niko ne hoda uspravno; prola- 
znici gledaju i govore: »Kako su srećni!« (F. 3, 523—540)". 


Nikakva javna svetkovina ne obeležava ni ravnodnevice ni dugodnevi- 
cu!3 nijedno božanstvo nije njihov pokrovitelj, ali period koji obuhvata 


10 Poznato je da je u lunarno-solarmom kalendaru pre reforme Julija Cezara bilo potrebno 
vršiti umetanja, periodična ili neperiodična, da bi se praznicima odredio datum na koji upućuje 
njihovo značenje, a od koga ga je »skretanje« u odnosu na računanje kalenadara iz godine u 
godinu udaljavalo. Ali ne treba preterivati. Osim u nekoliko slučajeva trajnijeg nemara (poznata 
su dva slučaja), ispravke su morale biti dosta česte da bi razmak između praznika i njihove 
prirodne, sezonske osnove ostao u razumnim granicama. Može se govoriti bez sablazni, na 
primer, povodom Angeronalija od 21. decembra, o »obredu kratkodnevice«. Vid. ME III, 
dodatak II, rasprava o kritikama G-de Agnes K. Michels. l 

I! O. Immisch, »Der Hain der Anna Perenna«, Philol. 83, 1928, str. 183—192 (na mestu 
gde se nalazi lucus). Ana Perena je bila jedan od važnih elemenata u građenju moje prve 
knjige, Le festin d'immortalité, 1924, od koje danas nisam gotovo ništa zadržao: ona mi je 
poslužila samo da započnem dugo razdoblje nesigurnog istraživanja koje je trajalo sve do 1938. 

12 Treba istaći konkretno obeležje rimskih predstava i obreda vezanih za vreme, kao i 
za sve drugo (mesta...): oni ne počivaju na teorijama, nego na potrebama trenutka. 

13 Ali njoj neposredno prethodi ono što sam predložio da se nazove »vreme Aurora« 
(praznici Mater Matute, Quinquatrus Minusculae, Sumanov Dies nutalis...): vid. ceo drugi deo 
ME. III. 


202 


kratkodnevicu ima svoju boginju!“. Ti najkraći dani u godini predstavljaju 
patetično razdoblje, krizu prirode, koju srećno okončava bruma. Ali ako 
bruma, »breuissima (dies)«, objektivno označava kratkodnevicu, posmatranu 
kao posebnu tačku na krivulji vremena, nelagodnost, nemir, doživljen ili 
stilizovan, koji izaziva stalno skraćivanje trajanja svetlosti izražava se bolje 
jednim drugim korenom, onim od koga je nastao i angor. U duhu dobrog 
latinskog jezika oduvek je bilo kada bi se rečju angustiae označio vremenski 
razmak koji se doživljava kao veoma kratak, neugodno ili bolno kratak, i 
Makrobije ne propušta da tu reč upotrebi i da je ponovi kada dramatično 
izražava taj preokret u godini (I, 21, 15): »vreme kada je svetlost angusta...; 
kratkodnevica, dan kada se sunce najzad pomalja ex latebris angustilsque... « 
Posle tri godine tračkog izgnanstva, nesrećni Ovidije stenje. Njegova nesre- 
ća, kaže on, čini ga neosetljivim i za zadovoljstva i za nelagodnosti vezane 
za godišnja doba (Tr. 5, 10, 7—8): »dugodnevica mi ne skraćuje noći, a sa 
kratkodnevicom dani mi ne postaju angustos«. 

Religija je osećala te angustos dies: jedna boginja i jedan kult omogu- 
ćavali su naime da se oni prebrode. Kao što je boginja Belona doprinosila 
boljem savladavanju ratne krize!5, kao što je, u mitologiji drugoga reda, kako 
se čini, Orbona vodila brigu o roditeljima koji su izgubili decu (Cic. Nar. 
d. 3, 63; Am. Gent. 4, 7), Pellonia. potiskivala neprijatelje (Arn. ibid. 4, 4), 
a Fesson(i)a omogućavala putnicima da savladaju umor (Aug. Ciu. D. 4, 
21), tako je 1 Diua Angerona omogućavala da se prebrode te razne angu- 
stiae. Njen praznik, Diualia ili Angeronalia, svetkuje se 21. decembra, na 
dan naše kratkodnevice. Toga dana pontifici joj prinose žrtvu in curia Ac- 
culeia. (Varro L. L. 6, 23) ili in sacello Volupiae, blizu jednih od unutrašnjih 
rimskih vrata, porta Romanula na severnom obronku Palatina (Macr. I, 10, 
7). U toj kapeli, in ara Volupiae (Macr. ibid. 8), nalazio se kip te boginje, 
sa povezom na ustima i, prema jednom svedočanstvu (Solin. I, 6), prstom 
na usnama u pokretu koji zahteva tišinu; ova poslednja crta morala je 
doprineti njenom pretvaranju, zajedno sa nekim drugim boginjama, u kan- 
didatkinju za titulu tajne boginje in cuius tutela urbs Roma est (Macrt. 3, 
9, 3—4). 

Položaj kipa je zagonetan, ali ne smemo da odbacimo njegovu pouku 
pod izgovorom da svaka likovna predstava, u Rimu, dolazi iz inostranstva: 
Rimljani ne bi posvetili Angeroni takav poseban kip da povez i prst na 
ustima nisu odgovarali nečemu što su o njoj znali, a što ne može biti drugo 
do njena ćutljivost. Isto tako, nemamo prava, zato što je ćutanje ponekad 
obeležje smrti, da pripisujemo boginji htonično obeležje koje, u njenom 


14 Ono što sledi kratak je pregled drugog ogleda iz DL. (»Diua Angerona«), str. 44— 70, 
u kome se nalazi prethodna bibliografija (posebno H. Wagenvoort, J. Hubaux). Redovi koje 
Latte, str. 134 i n. 4, posvećuje Angeroni jasan su primer onoga za šta je kadra, prepuštena 
sebi, »die philologische Kritik des Materials«; razmotriću ih na drugom mestu. Od moga 
ogleda, vid. M. Renard, »A propos d'Angerona et d'une urne ćtrusque«, Coll. Lat. 45 (= 
Hommages à G. Dumezil), 1960, str. 168—171. Ništa u Angeroninom dosijeu ne navodi na 
misao da je njeno ćutanje znak smrti. O Vidaru, vid. sada moju studiju »Le dieu scandinave 
Vidharr«, RHR. 218, 1965, str. 1—13 i ME. |, str. 230—237.. 

I5 Dole, »Sile i elementi«. 


263 


dosijeu, ništa ne nagoveštava. Predložio sam jedno drugo rešenje, zasnovano 
na poređenju mitova koji se, u drugim indoevropskim društvima, odnose na 
istu situaciju. Jedna od namena ćutanja, u Indiji i na drugim mestima, jeste 
da usredsredi misao, volju, unutrašnju reč, i da pomoću tog usredsređivanja 
postigne magijsko dejstvo koje izgovorena reč nema'*, i mitologije rado 
stavljaju tu moć u službu ugroženog sunca. 

Kod Skandinavaca, najjači bog posle Tora je Vidar »kome se bogovi 
obraćaju u svim opasnostima«, kaže Snori. U stvari, njegovo jedino poznato 
učešće je za vreme »Sumraka bogova«: u velikoj krizi u kojoj nestaje stari 
svet, kada vuk Fenri dolazi da proguta Odina (Voluspd 53; Edda Snorra St. 
str. 72 F. Jónsson 1931) 1 kada su i sunce progutali »vukovi« (Edda Sn. St. 
str. 75), bilo da je u pitanju sam Fenri (Vafprudnismál, 46) ili neki Fenrijev 
sin (Grimnismál 39), Vidar je taj koji, posto je sam savladao Fenrira (Vol. 
55), omogućava obnovu sveta, u kome iščezlo sunce ubuduće zamenjuje 
njegova kći (Sól je ženskog roda), koja se srećno rodila pre nego što ga je 
Fenri progutao (Vafthr. 47). Treba imati na umu dve stvari: 1. eshatološka 
kriza u kojoj Fenri proždire sunce smatra se zimom, »Velikom Zimom«, 
Fimbulvetr; 2. bog koji omogućava obnovu ubijajući Fenra, Vidar, opisan je 
kao »Cutljivi As«, hina pogli áss (Edda Sn. St. str. 33), 1 to ćutanje mora 
biti u vezi sa njegovom izuzetnom snagom i njegovim spasiteljskim podu- 
hvatom. Analogija sa ulogom Angerone za vreme zimskih angusti dies 
rasvetljava stvar: svojim ćutanjem i pribiranjem svoje mistične snage koje 
je ono omogućavalo, Angerona je vršila svoju dužnost, spasavala sunce od 
opasnosti. Vedska mitologija primenjuje taj recept ćutanja, koji se inače 
dosta koristi u indijskim obredima, na solarnu krizu koja nije vezana za 
zimu, nego za pomračenje: kada je sunce bilo skriveno u demonskoj tmini, 
jedan junak iz starog vremena, Atri, izvukao ga je »pomoću četvrtog brah- 
mana« 1 izražavajući kult prema bogovima »nemim obožavanjem«; razlozi 
koji su bili nadugačko izloženi 1956. navode na misao da je taj »četvrti« 
brahman unutrašnja reč, a »nemo« obožavanje, obožavanje bez ijedne izgo- 
vorene reci". 

Tako se objašnjava povezanost Angerone 1 Volupije koja, uprkos sve- 
tom Avgustinu, nije uoluptas, nego, personifikovana imenica koja odgovara 
arhaičnom pridevu uolup(e): to je uživanje koje je rezultat neke zadovoljene 
želje, neke ostvarene volje. A tako se opravdava i odrednica iz jednog 
latinskog rečnika: Angeronija (niža varijanta Angerone) je »boginja volje (ili 
saveta?) i povoljnih trenutaka«, y Beoc rijc fjovAgg kai koupav$. 

Ovo tumačenje, u kome se iscrpna analiza rimskih činjenica pridružuje 
poukama mitologije dva pomenuta naroda, sablazniće samo one koji ospo- 
ravaju najstarijim Italicima svaku duhovnu gipkost i svako tradicionalno 
znanje. 


16 L. Renou, »La valeur du silence dans le culte védique«, JAOS. 69, 1949, str. 11—18. 
Dosijeu indijskih sila ćutanja, filozofskog ćutanja (»rasprava ćutanjem vrhunska je rasprava«), 
dodati E. Lamotte, L'enseignement de Vimalakirti, Bibl. du Musćon, 51. 1962, str. 317, dugu 
n. 43. Upor. O. Casel, De philosophorum graecorum silentio mystico, RVV. 16, 2, 1919; G. 
Mensching, Das heilige Schweigen, RVV. 20. 2, 1926. 

I7 DL. str. 55—64. 

18. DL. str. 66—69. 

Ako nijedan javni obred ne obeleZava dugodnevicu, Rimljani su se 
barem obracali, u njenoj okolini, 11. juna — to je jedan od praznika koji 
joj je najbliži — jednoj drugoj boginji koja upravlja vremenom, Mater 
Matuti. Govorili smo o njoj u Uvodnim napomenama? zato što je ona 
tipičan primer onih do sada neobjašnjenih božanstava, čije sve osobenosti 
potvrđuje vedsko poređenje. Mater Matuta je Aurora. Na njen praznik rim- 
ske gospođe podražavaju kretnje koje ona, prema mitu, izvodi, koje ljudi 
žele da ona izvodi svakoga dana u godini prilikom svog kratkotrajnog 
učešća: isterivanje tmine, brižan i srdačan prijem sunca, sina noći, — sina 
njene sestre, kaže vedska mitologija. Iako se ponekad i do nedavno tako 
smatralo, i uprkos jednom izrazu koji se često pojavljuje u himnama (»rana 


zora«), ne čini se da je u vedskoj religiji postojao neki drugi kult prema ' 


Aurori osim dnevnog, na primer neki godišnji praznik, niti da množina 
»Aurore« aludira na nešto drugo osim na neograničeni skup Aurora svih 
vremena. Rimski običaj je utvrđen na drugačiji način: jedanput godišnje 
javni obredi podražavaju i traže ono što boginja svakodnevno čini, i može 
se smatrati da tu mnoštvo učesnica više predstavlja zore dvanaest budućih 
meseci. Blizina dugodnevice nije slučajna; u trenutku kada dani, kao da su 
se umorili, gotovo prestaju da se produžavaju da bi ubrzo počeli da se 
skraćuju, boginja Aurora postaje zanimljivija za ljude, kao što, upravo smo 
videli, na kraju ovog uznemirujućeg procesa skraćivanja, na dan kratkodne- 
vice, to postaje Angerona, boginja koja na kraju produžava dane koji su 
postali angusti. K. Koh je uostalom zapazio da je, sasvim simetrično u 
odnosu na Aurorin praznik od 11. juna, jedan drugi praznik, 11. decembra, 
slavio »Sunce pretka« (Lyd. Mens. frg. Caseol. str. 172 Wuensch): ovaj 
poslednji je možda pripremao pokušaj ćutljive Angerone na dan kratkodne- 
vice 21. decembra. 

Sto se tiče namene obreda za vreme Matralija, kada je u pitanju drugi, 
ona može biti dvostruka: iako simpatičkim delovanjem pomažu Aurori da 
nežno pazi Sunce, sestrinog sina (kao što ga Ušas doji i liže), matrone se 
mole za sopstvene sestriće koje drže u rukama. Prvi obred se može protu- 
mačiti gotovo samo na jedan način: svojom mimikom gospe pomažu Aurori 
da otera tminu; moguće je međutim da, jednim dubljim povezivanjem tmine 
sa tom nesrećnom robinjom koja je predstavlja, društveni poredak koristi 
redovni tok koji kosmički tok obezbeđuje. Ali hipoteza se ne može proveriti. 
Ostatak dosijea boginje Aurore pridružuje se drugom obredu i njime se 
objašnjava: pošto je ona prihvatala Sunce koje se rađa, njoj su prirodno 
mogle biti upućivane molbe da obezbedi srećno rađanje, lak porođaj; naime, 
u njenim svetilištima koja nisu rimska, u Ceri, u Satriku, nađena je gomila 
zavetnih darova koji predstavljaju bebe u povoju, a Strabon — jedini — 
navodi ime EíAe(0via, boginje babice, kao interpretatio graeca Matute iz 
Cere (5, 2, 8). 


Pred ovim božanstvima, od kojih svako, službom koju vrši, otvara 
određeno razdoblje na koje se ograničava njegova nadležnost, Vortumno 


upućuje na preobražaj, na moć ciklične promene koja čini godišnja doba. 


I? Gore, »Izgubljena mitologija: primer Matralija«. Metoda koju u razmatranju Mater 
Matute primenjuje Latte, str. 97, n. 3, biće ispitana na drugom mestu. 

Izgleda da je njegovo ime latinsko: on je za uorti, »okrenuti se, preobraziti 
se« ono što je alumnus, »dojenče«, za ali, »biti hranjen«. Pa ipak, sami 
Rimljani insistiraju na njegovom etrurskom poreklu, u koje moderni ne žele 
da sumnjaju?“. 

Dobri razlozi upućuju na misao da je njegov hram na Aventinu, u kome 
je M. Fulvije Flak bio predstavljen kao pobednik (Fest. str. 315 L7), podigao 
ovaj poslednji koji je, 264. godine, odneo pobedu de Vulsiniensibus (CIL. 
L, str. 172): iako se to ne pominje, on je možda tražio, čak prizivao, tokom 
ratnih operacija boga za koga Varon (L. L. 5, 46) kaže da je bio deus 
Etruriae princeps. Ali nije li to građansko stanje proizvod jedne fonetske 
sličnosti? Etrurija, naime, ne poznaje Vortumna; izvan Rima, veoma retki 
natpisi pominju ga u Umbriji (Tuder), u Apuliji (Kanuzij), na Jadranu (An- 
kona), u Cisalpini (Seguzio), a nijedan u Etruriji. S druge strane, čini se da 
je volzinska boginja nosila srodno, ali različito ime, u kome se prepoznaje 
početak imena toga grada: Veltune, koja upravlja vračarskim prizorom na 
jednom ogledalu, a koju su Rimljani, promenom završnog dela, latinizovali 
u Voltumna: 427. Tit Livije ukazuje na govorancije u etrurskom savezu ad 


fanum Voltumnae (4, 5, 7—8). Nije li tu došlo, zbog sazvučja imena, do - 


izjednačavanja jednog već postojećeg, sasvim latinskog boga sa boginjom 
etrurskih neprijatelja, koju su želeli da prisvoje? narodnog boga sezonskih 
preobražaja prirode, sa volzinskom boginjom? Tako bi se objasnila i 1 njegova 
prava funkcionalna vrednost, koja ne odgovara božanstvu »zaštitniku grada«, 
i dvostruko osećanje koje su imali Rimljani: jer, ako su govorili da je 
Vortumno etrurski, ako su Mecenini dvorjani sa više ili manje zanosa isticali 
to poreklo, oni su isto tako govorili, u drugim prilikama, da on čak potiče 
iz preetrurskih vremena grada; oskijski Mamurije Veturije, Numin radnik, 
onaj koji je iskovao ancilia, počastvovan je starim kipom toga boga koji se 
uzdizao na vicus Tuscus, na izlazu iz Foruma, iza samog Kastorovog hrama 
(Prop. 4, 2, 59—64), i Varon (L. L. 5, 74) ga svrstava, sa Kvirinom, Opom, 
Florom, itd., u bogove »trece funkcije« čije uvođenje pripisuje Titu Taciju. 
U svakom slučaju, bilo da je domaći ili rano odomaćeni bog, on je upotpu- 
nio božansko pokroviteljstvo nad godinom. Aludirajući bez sumnje na se- 
zonske žrtvene darove koje dobija, on sam kaže, glasom Propercijevim (loc. 
it., 13—18): 


Prvo za mene grožđe plavi, klasje se nadima od mlečnog soka. Ovde možeš 
da vidiš slatke trešnje, jesenje šljive, dudinje koje se rumene na letnjem suncu; ovde 
pisar dolazi da prinese svoj dar, plodove u vencu — one plodove koje je kruška 
nevoljno nosila... 


Vortumno nije bio, kao što vidimo, apstraktna personifikacija proticanja 
vremena: njegova godišnja doba bila su puna boja i sokova, leto, jesen, 
autumnus, koji mu možda duguje poslednji slog svoga imena. On je bio 
spreman da prati i osvoji »nimfu« Pomonu, u ljubavnom romanu iz Meta- 
morfoza (14, 623—771). 


20 Latte, str. 191—192. Vid. dole, str. 616, n. 2. i str. 669, n. 3. O problemu Vortum- 
no-Voltumna, vid. dobru raspravu i oprezni zaključak koji daje W. Eisenhut, s. v. » Voltumna«, 
RE. 2, R, 17 Halbb., 1961, col. 852—855. 


266 


3. Mesta 


Božanska zaštita mesta nije ništa manje važna za društvo od zaštite 
vremena. U Rimu, Janus je na »pragu« i jedne i druge; dva stalna pertina- 
ces, boga vezana za Jupitera O. M. u njegovom kapitolskom hramu i pre 
njih, bez sumnje, dva odgovarajuća Jupiterova vida, zajedno obezbeđuju 
Rimu trajnost i stabilnost; delovi tla, najzad, koji se tiču čoveka imaju svoje 
pokrovitelje, kao godina, kao kratkodnevica, a bez sumnje i dugodnevica, 
kao posebni dani u mesecu. Samo što za mesta vlada jedinstvena koncepcija 
koja ne postoji u pogledu vremena, a koja je izražena opštošću jednog 
imena: Lari". 

Sve u svemu, čini se da su najstariji Rimljani delili obližnju zemlju, 
jedinu koja ih je interesovala, na dve velike oblasti, koje su se graničile, a 
povremeno i poklapale: oblast u kojoj su ljudi, prirodno, bili gospodari, i 
onu u kojoj se nisu osećali kod svoje kuće. U prvoj, jasno izdeljenoj, 
delovali su Lari svih vrsta; u drugoj, različiti bogovi, neodređeni kao i ona 
sama, posebno Faun. 

Bez sumnje ne treba tražiti, kao što je to još činio Visova, koja vrsta 
Lara je prvobitna: u javnoj ili privatnoj religiji, postoji jedan Lar ili Lari 
(množina je pravilo, jednina se primenjuje gotovo samo na Lar familiaris) 
na svakome delu terena koji čovek, ili grupa ljudi, ili društvo u celini, trajno, 
redovno ili samo u velikoj meri koristi: privatna polja i ager Romanus, 
putevi i raskršća, kuće i kvartovi, grad a 'kada se vodi borba, sudeći po 
formuli za deuotio, i bojno polje, pa čak, kada se plovi, i more. 

Potvrđeno bez rotacizma u pesmi arvalske braće u obliku Lases, ime 
nema jasnu etimologiju (sg. Lar, pl. Lares) a ni sama sličnost sa Larenta 
(Larunda) nije izvesna?. Odavno je uočeno da, za razliku od Penates, 
kojima redovno prethode dii, diui, Lares nije pridev nego apelativ. Grci su 
ga prevodili približno, obično kao rjpwec, ponekad kao oadiuođec: oni nisu 
imali pravi ekvivalent. 

U seoskim ili gradskim kućama, jedan ili više Lara često su povezani 
sa drugim zaštitnicima, Penatima, ali dok su ovi zaštitnici gospodara i onih: 


21 Osim toga, kao i svuda, mnoga tačno određena mesta imala su pokrovitelje ili pokro- 
MUERE čiji je karakter nemoguće tačno odrediti: takva je Palatua na Palatinu. 

? Ostavljam po strani teško pitanje koje postavlja Mater Larum, poznata samo iz obreda 
arvalske braće iz doba carstva i nekih beležaka (Fest-Pavle, Varon, Makrobije) koje su možda, 
kako pokazuje njihov kontekst, samo naučne teorije. Naime: 1. sam pojam majke Lara ne može 
biti star, s obzirom da je mitologija istorijskog doba Rima odbacila rodbinske veze i da su one | 
ponovo uvedene tek pod grčkim uticajem (gore, str. 64—65); 2. čak i da je Mater Laruin, kao 
što mnogi autori zaključuju iz delova obreda koji se obilato tumače, bila goddess of the 
underworld (drugi pojam koji ne izgleda star, dole, str. 370), to ne bi uticalo na same Lare: 
ne bi bilo neobično da su kasnije, tokom istorije, duhovi zaštitnici delova tla, mesta. dobili 
»htonsku« majku, kada su rodbinske veze ponovo postale mogućne. Ukratko, Mater Larum ne 
može služiti kao polazna tačka nikakvom tumačenju Lara. Glavni bibliografski elementi su: L. 
Ross Taylor, »The mother of the Lares«, AJA. 2d Ser., 29, 1925, str. 299—313; E. Tabeling. 
Mater Larum, zum Wesen der Larenreligion, 1932; U. Pestolozza, »Mater Larum e Acca 
Larentia«, R. Inst. Lombardo di Scienze e Lettere, Rendic., 46,.1933; str. 905—960; H. 
Wagenvoort, Studies in Roman Literature, Culture and Religion, 1956, str. 113—114 (u članku 
o Orku, 1938). 

koji su mu bliski, Lar štiti bez razlike i slobodnjake i robove, celu porodicu, 
od čega i potiče njegovo ime Lar familiaris (pre nego Lares familiares). To 
je uostalom obeležje koje izgleda opšte: ma koje bilo njegovo mesto, Lar 
se poziva da na njemu štiti ljudska bića bez obzira na to ko su ona, pošto 
njega ljudi zanimaju kao stanovnici ili korisnici njegovog područja. Stoga 
su klasa robova, niže klase slobodnjaka nalazile u tome kultu versko utočiš- 
te, a ponekad i element političke moći}. U samom domaćem životu, u 
suštini lokalna vrednost Lara — koji će, od poslednjeg veka Republike, 
postati uobičajeni sinonim za »kuću, stanište« — pojavljuje se u različitim 
okolnostima: prva stvar koju čini pater familias kada stigne u svoju poljsku 
kuću (uilla), jeste da pozdravi porodičnog Lara (Cato Agr. 2); lica Plautova 
mu se mole kada odlaze na put (Mil. 1339), ili mu najavljuju da će pronaći 
alium Larem, aliam urbem, aliam ciuitatem (Merc. 836—837), — dok pri- 
zivaju Lare puta ut me bene tutetis (ibid. 865); oni mu prinose žrtvu — 
unutra, quum intro aduenero — kada se neki član porodice koga su smatrali 
izgubljenim vrati u njeno okrilje (Rud. 1206— 1207); oni mu se mole kada 
se useljavaju u novu kuću, ut nobis haec habitatio bona fausta felix fortu- 
nataque euenat (Trin. 39—41). Mlada ostavlja jednoga asa, koga drži na 
nozi, na žrtvenik porodičnih Lara (Lares familiares, sic) a jedan drugi, koji 
se nalazi u novčaniku, na raskrsnici, kultnom mestu Lara toga kvarta (Var- 
ron, u Non. str. 852 L) označavajući tako njegova dva mesta. Veliki odlazak 
koji predstavlja smrt podrazumeva prinošenje žrtve, piaculum, porodičnom 
Laru (Cic. Leg. 2, 55). Ukratko, u prologu Aulularije, Lar familiaris, lepo 
sažima, u dva glagola, teoriju svoje funkcije: hanc domum iam multos annos 
est quom possideo et colo. 

Na selu, glavno kultno mesto Lara, posmatranih kao agri custodes u 
pravom smislu, jeste raskršće, compitum: tu dolazi do sinteze polja, susednih 
oblasti, celoga kantona, koji se okuplja radi nekih dogovora (Isid. Etym. 15, 
2, 15); tu isto tako bez sumnje, kao što se događa u mnogim folklorima, 


društvo. održava finu vezu sa »šikarom«, sa uznemirujućim duhovima koji . 


često posećuju raskršća puteva. Tu su izgrađene male kule, sa onoliko vrata 
koliko je bilo susednih imanja, a na rubu svakoga od tih imanja, ispred kule, 
podignut je žrtvenik, tako da svaki vlasnik može da prinosi žrtvu stojeći na 
svome zemljištu. Tu se svetkuju Kompitalije, pokretni praznik, obično smeš- 
ten u prve dane januara, u svakom slučaju ubrzo posle decembarskih Satur- 
nalija. Uvođenje ovog paganskog praznika pripisivano je kralju-cenzoru 
Serviju Tuliju, bez sumnje zato što jedan svečani obred, čiji se ekvivalent 
nalazi u vedskim knjigama, uvodi u te praznike početni oblik popisa stanov- 
ništva. Pričajući o utemeljenju, a pošto je opisao kapele na raskršćima, 
Dionisije iz Halikarnasa (4, 14, 3) beleži samo taj običaj: »... 1 on je 
zakonskim putem naredio [obližnjim vlasnicima] da svake godine prinose 
žrtve Larima raskršća, Lares compitales, tako što će svaka kuća donositi 
kolače«. Tom prebrojavanju po kućama pridruživalo se jedno drugo, poje- 


23 W. Warde Fowler, »The Origin of the Lar Familiaris«, Roman Essays and Interpre- 
tations, 1920, str. 56—64, čak je smatrao da, u početku, Lar nije imao veze sa kućom i da je 
u nju ušao sa robovima; to je svakako pogrešno. 

dinačno, u kome su, kao i uvek na području Lara, robovi bili posmatrani 
ravnopravno sa slobodnim ljudima: Pavle (str. 343 L?) pominje vešanje 
loptica (pilae) i lutaka (effigies; Macr. I, 7, 34, maniae), muških 1 ženskih, 
u kapeli na raskršću (Makrobije: ispred vrata svake kuće); bilo je onoliko 
loptica koliko i robova, a lutaka koliko i slobodnih ljudi. Praznik je bio 
lustratio (Prop. 4, I, 23), a pilae i maniae bile su načini na koje su se ljudi, 
pojedinačno, »iskupljivali«, ili čak zamena za neku ljudsku žrtvu“. 

Ova dva najpoznatija primera dovoljno pokazuju opštu prirodu Lara, za 
koje je Visova, ispravljajući Džordana, govorio još 1894. »da nema Lara 
koji pripadaju nekoj ličnosti ili grupi ličnosti, i da se predstava o Larima 
uvek vezuje za neko mesto« (RL. II, 2, col. 1890, 49—52)?5. Treba, među- 
tim, pomenuti i treću odredbu: Lares praestites iz samoga Rima, to jest iz 
grada kao područja koje stanovnici zauzimaju i koriste. Posvećeno im je 51. 
Rimsko pitanje, kao i jedan briljantan odlomak iz Kalendara praznika (5, 
129—148). Jedna slika na metalnom novcu potvrđuje i ilustruje te tekstove 
koji bez sumnje proizlaze iz Varona (Latte, str. 94). Lari su dva mladića, 
sa kopljem u ruci, zaogrnuta kozjom kožom i u pratnji psa. Ma šta se 
govorilo, na ovoj slici nije sve grčko; verovatno su ti čuvari i njihov pas 
bdeli nad Rimom kao Prestota nad Iguvijem. Ovidije ih opisuje u jednoj 
izvanrednoj zbirci rđavih etimologija (135—136): 


stant quoque pro nobis, et praesunt moenibus urbis, 
et sunt praesentes auxiliumque ferunt. 


Prema istom pesniku, Zrtvenik im je posvecen jednog prvog maja. Sto 
se tiče moralnih vrednosti koje su im, po Plutarhu, pripisivali »izvesni 
Rimljani«, to može biti samo shvatanje učenjaka: »Kao što filozofi Hrisipo- 
ve škole smatraju da postoje niži demoni kojima se bogovi služe kao javnim 
dželatima protiv bezbožnih i nepravednih ljudi, nisu li i Lari demoni tipa 
Erinija, čija je dužnost da kažnjavaju, i da nadgledaju običaje i kuće?« 


Suprotstavljeni u izvesnom smislu mirnim Larima, Faun i Silvan se ne 
mogu u potpunosti razdvojiti. Kako bi i moglo biti drugačije? Cini se da su 
ti bogovi — ime Siluanus prilično je jasno — upravljali zemljom koja je 
manje bila obrađena, a više dovoljno pristupačna da privuče ljude i da im 
služi: ne .šikara, ferrae incognitae, tuđina, sa velikim opasnostima koje se 
ne mogu kontrolisati“, nego obližnja šuma, samo polje, shvaćeno ne u 


okviru imanja koja ga koriste, već kao jedinstveni svet sa svojim iznenađe- - 


njima, strahovima, sezonama parenja, tajnim silama plodnosti; jedno sušta- 
stvenije, konkretnije polje nego što je polje Lara, polje koje se određuje kao 


24 »QIL. 10 (»Offrandes et dénombrement au carrefour«)«, Lat. 20, 1961, str. 262—265. 
Za Compitalia i Paganalia, vid. L. Delatte, Recherches sur quelques fétes mobiles du calendrier 
romain, 1937, str. 43—48. 

25 Suprotno objašnjenju po kome Lari potiču iz kulta predaka (Samter), vid. Latte str. 
94 i n. 1 (bibliografija). 

26 Po čemu se razlikuju od homolognog vedskog boga, Rudre, o kome vid. dole. str. 
420—421. 

potpuna suprotnost gradu: Faun je agrestis (Ov. F. 2, 193; 3, 315, itd.), sa 
svim nijansama koje sadrži ta reč. Ali seljaci umeju da iskoriste, prinoše- 
njem žrtvi i uz neke mere predostrožnosti, te divljake koji umnožavaju 
njihovu stoku, oplođuju njihova polja i pribavljaju im pašu iz šume”. Čak 
će doći vreme kada će Silvan krotko dopustiti da bude svrstan u grupu 
bogova zaštitnika koja je već obuhvatala Penate i Lare". Faunus Nympha- 


rum fugientum amator iz ljupke Horacijeve ode (3, 18) nije ništa manje - 


pitom, sa svojim zimskim kermesom: 


. Za praznik, selo se odmara na livadama, sa nezaposlenim volom. Vuk se 
kreće među ohrabrenim jaganjcima, šuma širi za tebe svoje divlje krošnje... 


Od svoje urođene divljine, Faun će sačuvati neke nepopravljive osobi- 
ne: pohotljiv, zamenjujući, ako se ukaže prilika, nimfu ženom, on je »Inu- 
us«, koga Servije (Aen. 6, 775) grubo opisuje: ab ineundo passim cum 
omnibus animalibus; poput nekih duhova iz modernih folklora, on se pojav- 
ljuje pred seljacima na poljima predgrađa (Probus ad Verg. Georg. I, 10), 
ali ih on i vređa i zadirkuje i, kao zloduh, progoni noću (Plin. N. H. 25, 
29; itd.). Kao Fatuus ili Fatuclus (Serv., l. c.; itd.), on je tvorac tajanstvenih 
glasova prirode, koji mogu imati neko značenje: iz dubine šume, on objav- 
ljuje neku pobedu (Dion. 5, 16, 2, 1td.); on izriče proročanstva; u Vergilije- 
vom delu, Latinu koji leži na koži tek žrtvovane ovce, on u snu otkriva 
jedno od tri fata na čijem kombinovanju počiva druga polovina Eneide (7, 
81—106). Stoga će se, kada ga se budu dokopali učenjaci, nametnuti njegov 
grčki prevod: on će biti Pan. 

Sa izvesnom verovatnoćom se može prihvatiti da je Silvan samo jedan 
od vidova Fauna, siluicola Faunus (Verg. Aen. 10, 551). On se otvoreno 
suprotstavlja tom lascivnom bogu svojim zaziranjem od žena (Schol. Juv. 6, 
447; Wiss. str. 214). Horridus (Hor. Carm. 3, 29, 23; Mart. 10, 92, 6; itd.), 
bradat, florentes ferulas et grandia lilia quassans (Verg. Fcl. 10, 25), noseći 
kao štap iščupani mladi čempres (Verg. Georg. I, 20), on ipak pozajmljuje, 
povezan sa Marsom, svoju šumu volovima Katonovog seljaka. Sta više: on 
ne odlazi kada naseljavanje pretvara tu šumu u obradivu zemlju i, na para- 
doksalan način, postaje bog kuće na selu, obrade zemlje, aruorum pecori- 
sque deus (Verg. Aen. 8, 601); za vreme žetve, nekadašnji, seljaci, kaže 
Horacije (Ep. 2, 1, 143), Tellurem porco Siluanum lacte piabant. On zadire 
i u službu Terminovu: Horacije ga naziva tutor finium (Epod. 2, 22), i prima 
iste gipke darove kao i Vortumno (Tib. I, I, 13— 14): 


I svi plodovi koje mi donosi nova godina dar su koji stavljam pred noge 
poljskog boga. 


?7 Za templum fauni, koji su 196. sagradili plebejski edili, a koji je deset godina kasnije 


osvećen, troškove su pokrile kazne koje su morala da plate tri nemarna vlasnika pašnjaka, Liv. 


33, 42, 10; 34, 53, 3. Kao što je prirodno, mulctationes za pecuarii naročito su služile za 
podizanje hramova seoskim i ratarskim božanstvima: Flori, Cereri, Faunu ABomer, Fast. ad 2, 
193). 

28 Natpisi sakupljeni u Wiss. str. 214, n. 11. 

On je ponekad neka vrsta Lara, samo maljaviji: jedan natpis u oblasti 
Beneventa zahvaljuje jednom Siluanus casanicus (CIL. IX 2100) za srećan 
povratak, baš kao što se izražava zahvalnost Lar(es) cas(anici) na jednom 
drugom, susednom mestu u Samniju (ibid. 725). 

Kao i kult Lara, o njegovom kultu može voditi brigu bilo koji član 
porodice, slobodnjak ili rob (Cato Agr. 83), i postoje brojna epigrafska 
svedočanstva o pobožnosti robova, o zahvalnosti oslobođenih robova Silva- 
nu". 


Jedanput godišnje, za jedan dan, narušavana je ravnoteža između ure- 
đenog, istraženog, izdeljenog sveta i divljeg sveta: Faun je zauzimao sve. 
To je bilo 15. februara, u drugom delu meseca u kome se uspostavljala, 
posredstvom Feralija od 21. februara, nužna i uznemirujuća veza između 
druga dva sveta, sveta živih i sveta mrtvih: kraj zime, približavanje proleća 
i »nove godine« u najstarijem računanju kalendara, ti dani su ritualno do- 
vodili u pitanje same okvire društvene i kosmičke organizacije. Obredi 
okončavanja i obredi pripremanja tu su se mešali vraćajući se svom zajed- 
ničkom izvoru: onome što je izvan svakodnevnog iskustva. 

Petnaestoga marta ujutru, družina neobičnih obrednika zaposedala je 
prilaze Palatinu. Oni su se zvali Luperci. Taj naziv sadrži svakako ime vuka, 
ali je njegov nastanak nejasan; možda je to izražajni derivat tipa nou-er-ca 
(Mommsen, Jordan, Otto“) pre nego složenica od lupus i arcere (Preller, 
Wissowa, Deubner), jer u obredima ništa nije upereno protiv vukova. Oni 
su sačinjavali dve ekipe, koje je legenda vezivala za Romula i Rema i koji 
nose imena dva gensa, Luperci Quinctiales i Luperci Fabiani, ali ih čini se 
vodi jedan jedinstveni magister, i povezani su u svom jedinstvenom godi- 
šnjem javnom pojavljivanju?!. Bez druge odeće osim kozje kože na bedrima, 
oni su predstavljali one duhove prirode. Čiji je rodonačelnik bio faun. Ciceron 
(Cael. 26) ih opisuje kao »primitivno, sasvim pastoralno i divlje bratstvo 
Luperkovih sveštenika, čije je šumsko okupljanje ustanovljeno pre ljudske 


29 Za trostrukog Siluanus custos, vid. L. Delatte, Recherches sur quelques fétes mobiles 
du calendrier romain, 1937, str. 43, n. 5. 

30 Ali lingvisti, posebno E. Benveniste, Origines de la formation des noms en indo-eu- 
ropéen, 1, 1935, str. 29, drugačije dele: *“nou-er-+ca- (upor. gr. veapoc, jerm. nor). J. S. Th. 
Hanssen, Latin Diminutives, Arbok Un. Bergen, 1951, str. 98—99, misli na jednu »back-for- 
mation« koja polazi od luperca, deminutiva od lupa, a isto tako i na uticaj imena Mamerci. J. 
Gruber, Glotta 39, 1961, str. 273—276, polazi od */upo-sequos »qui lupum sequitur«... Za 
Lupercalia, vid. A. Kirsopp Michels, »The topography and interpretation of the Lupercalia«, | 
TAPA, 84, 1953, str. 35—39 (obimna bibliografija u prvoj napomeni), i Latte, str. 84—87 i 
napomene. K. Kerényi, »Wolf und Ziege am Fest der Lupercalia«, Mél. Marouzeau 1948, str. 
309—317 (= Niobe, 1949, str. 136—147), smatra da su Luperkovi sveštenici, koji su dvosmi- 
sleni, predstavljali u isto vreme vukove (izvorni oblik, koji je došao sa severa) i jarce (uticaj 
juga). O šibanju, u nastavku čuvenog Mannhardtovog poglavlja »der Schlag mit der Lebensru- 
te«, vid. J. Ejdestam, »Piskning med ris vid arshógtider« Folkminnen och Folktankar, 17, 1940, 
str. 52—81. A. Alfóldi, Die trojanischen Urahnen der Rómer (Rektoratsprogr. d. -Un. Basel f. 
das J. 1956), 1957, str. 24, smatra da su luperci ostatak od »Miinnerbund« od koga, kako 
pretpostavlja, vodi poreklo rimska država. O trci dve grupe Luperkovih sveštenika, vid. G. 
Piccaluga, »L'aspetto agonistico dei Lupercalia«, SMSR. 33, 1962, str. 51—62. 

3 Vid. dole, »Sacerdotes«. 

civilizacije i zakona«. To bez sumnje znači izraziti istorijskim rečnikom 
jednu pojmovnu strukturu: na dan Lupercalia, gradski humanitas i leges 
povlačili su se pred silvestre 1 agreste. Suštinski vezan za palatinski breg 
uprkos mogućim kasnijim malim proširivanjima u utrkivanju Luperka, pra- 
znik je svakako bio poznat najstarijim Rimljanima. 

Jedna imenica često se vraća u pomalo zbrkanim zabeleškama: ona po 
kojoj je nazvan mesec februarius; imenica februum, koju Varon (L. L. 6, 
13) prevodi kao »purgamentum« i glagol februare »očistiti« (Lyd. Mens. 4, 
20, prema knjigama pontifika) nisu se upotrebljavali samo u obredima od 
15. februara, ali su se u njima najviše primenjivali. Prema Serviju, stari su 
nazivali februum kožu jarca (Aen. 8, 343), a Varon (L. L. 6, 34) objašnjava 
Februarius a die februato (upor. Plut. Rom. 21, 7; Ov. F. 2, 31—32) »zato 
$to tada narod februatur, to jest stari palatinski breg, preplavljen narodom, 
biva očišćen, lustratur od strane nagih Luperkovih sveštenika«. To su bili 
ili obredi čišćenja, ili obredi oplodenja, i nije uvek moguéno razlikovati te 
dve namene. Neki ostaju zagonetni, na primer ovaj o kome govori samo 
Plutarh (Rom. 21, 10): »Oni (bez sumnje Luperci) prinose na žrtvu koze; 
zatim im dovode dva mlada plemića; jedni im dodiruju čelo još krvavim 
nožem a drugi ih odmah brišu komadom vunene tkanine natopljene mlekom; 
i, pošto su obrisani, mladići treba da se smeju«. Iz teksta ne proizlazi da i 
sami mladići pripadaju bratstvu. Pominje se 1 žrtvovanje psa (Plut. Rom. 21, 
13; Q. R. III), što se lako objašnjava ako su Luperci vuci, a teže ako su 
oni koji »draže vukove«. Ali suština obreda je jasna i više autora su je 
opisali na sličan način. Posle žrtvovanja koza, čiji broj nije poznat, Luperci 
su se opasivali kožom skinutom sa žrtava (Justin. 43, I, 7; itd.); sledio je 
obilan obed, dobro zaliven (Val. Max. 2, 2, 9, u legendi o osnivanju), zatim 
je počinjala očisna trka, oko Palatina, i to sa mesta koje se zvalo Luperkal 
i na tome mestu se i završavala. Dok su trčali, Luperci su mlatarali kaiše- 
vima izrezanim od jareće kože i udarali one koje su sretali, naročito žene, 
pospešujući time njihovu plodnost (Plut. Rom. 21, 11—12; itd.); Plutarh 
(Caes. 61, 2) i Juvenal (2, 142) ublažavaju šibanje: rimske gospe su prosto 
pružale ruke da prime udarce sveštenika; ali, kako kaže Frejzer (Fast. II, 
str. 388), »for the purpose of impregnation it can have made very little 
difference whether the stripes were administered to the hands or to the 
back«??. 

Da bi objasnio ovaj običaj, Ovidije priča priču koja, kako se čini, nije 
njegov proizvod i koja ga premešta u teologiju Fauna-Inuja (F. 2, 425— 
452). Posle otmice Sabinjanki, kaže on, bogovi su nametnuli gotovo potpuni 


3 Upravo ova scena, u obliku koji je naprotiv jači, svakako predstavlja mesec februar 
u kalendaru u obliku mozaika nađenog u Tunisu (prva polovina HI veka nove ere, gore, str. 
224, n. 2), vid. H. Stern, »Un calendrier illustré de Thysdrus«, Acc. Naz. dei Lincei, ann. 365, 
1968, quad. 105, str. 181 i pl. II, fig. 2: »Ovaj obred je ovde predstavljen sa savršenim 
realizmom; dva pomoćnika [Luperkovog sveštenika] zgrabila su mladu ženu ispod miške i za 
noge da bi je podigli; donji deo tela je razgolićen, Luperkov sveštenik je zamahnuo šibom da 
je udari«. Oprema Luperkovog sveštenika ista je kao na jednom stećku u Vatikanu (Hadrija- 
novo doba) koji je objavio P. Veyne, »L'iconographie de la transuectio equitum et des Luper- 
cales«, REA. 62, 1960, str. 160—161 i pl. IX (upor. str. 105 i pl. VIII, 3). 

sterilitet nasilno stečenim suprugama. Romul se ljuti što je ometen u svojoj 
nameri: »Šta mi vredi ova tmica, uzvikuje on, ako mi ne donosi snagu nego 
rat?« Tada će muškarci i žene otići da se mole u šumi posvećenoj “Junoni, 
čiji glas dopire kroz drveće: 


»Italidas matres, inquit, sacer hircus inito!« 


»Neka sveti jarac prodre u žene italske!« Nova nedoumica pred tom čudo- 
višnom naredbom: kako bi Rimljanke mogle prihvatiti da u njih »prodre« 
(upor. /nuus) jarac, — čak i ako je sacer hircus dobar, za razliku od onog 
drugog, caper hirtus? Jedan etrurski vrač rešava zagonetku: on ubija jarca, 
seče njegovu kožu u kaiševe, kaže mladim ženama da izlože leđa udarcima, 
— i devet meseci kasnije Lucina ne zna šta će od posla. 

To je značenje koje proizlazi iz obreda. Ali, čini se da su u početku 
Luperci učestvovali, ne manje grubo, u jednom drugom poretku društvenih 
realnosti: u nedeljama u kojima sve mora da bude potvrđeno, kraljevska 
vlast koristila je obrede?. Ne shvatamo dobro, inače, zašto je Cezar, raz- 
rađujući plan koji je trebalo da ga dovede do kraljevstva, dvema tradicio- 
nalnim ekipama dodao treću, sastavljenu od odanih ljudi, Luperci Julii, što 
je prva skica carskog kulta (Suet. Caes. 76; Cass. Dio 44, 5, 2; 45, 30, 2), 
ni zašto je eksperiment koji je on organizovao sa Markom Antonijem da bi 
saznao kako će narod reagovati na njegovo krunisanje za kralja izveden na 
dan Luperkalija, za vreme same trke (Plut. Caes. 61, 2—3). Šta bi mogla 
da znači ta neobična slika konzula-Luperkovog sveštenika, sasvim nagog, 
kako izlazi iz gomile trkača i skače na tribinu da bi krunisao Cezara, ako 
ne obnovu jednog starog prizora koji može da podstakne maštu naroda i 
nadvlada republikansku mistiku? I, da nije tako bilo, da li bi gledaoci tako 
brzo shvatili političku svrhu toga gesta?** Ali naša informacija datira iz doba 
u kome se više ne može očekivati da se stekne potpuni i sistematski uvid 
u obrede koji su prestali da odgovaraju savremenoj verskoj i društvenoj 
stvarnosti. 

Da li je grupa ovih divljih božanstava sadržavala nekada ženski ele- 
ment? Fauna je gotovo samo ime koje dobija obličje tek u legendama gde 
je. kao žena, kći ili sestra Faunova, prešla u roman, i to u helenistički 
roman. Pod imenom Bona dea, ona u decembru prima državni, ali tajni kult 
— strogo ograničen na žene — koji stoji visoko u pogledu boje, ali je grčki: 


ona je samo Damija, bez sumnje uvezena iz Tarenta, i to možda pogrešnim 


tumačenjem smisla, kada je taj grad osvojen 272. Kada su u pitanju ženski 


33 To je jedna od nekoliko stvari koje ostaju vredne i u rimskom poglavlju moje knjige 
Le Probléme des Centaures, 1929. S obzirom na sud koji je izrazio A. Ernout u poslednjem 
izdanju (1959) Etimološkog rečnika latinskog jezika, koji su potpisali i A. Ernout i A. Meillet, 
s. v. febrius, moram da kažem da mi je ukazivanje na fonetske sličnosti između februo- i 
gandharva- nametnuo sam Mcillet, koga je knjiga veoma zanimala. U poslednjem pismu (19. 
mart 1929), neposredno pred objavljivanje, on mi je pisao: »Ne muči me februus za koji sam 
odgovoran; on je dovoljno lep i ja želim da vam donese sreću«. 

4 K. W. Welwei, »Das Angebot des Diadems an Caesar und das Luperkalienproblem«, 
Historia, 15, 1967, str. 44—69. 

Luperci, ne znamo šta ćemo sa Valerijom Luperkom iz Falerija o kojoj 
govori jedna od Parallela Minora (35.), »prema Aristidu, u 19. knjizi nje- 
gove Istorije Italije«35. Prvi deo anegdote je čista maštarija, ali kraj bi mogao 
odgovarati nekom lokalnom obredu. Pošto je epidemija opustošila grad, 
Valerija Luperka, koju je sudbina odredila da bude žrtvovana, a koja se 
zatim nekim čudom spasla kao što se to ponekad događa devojkama u 
grčkim legendama, uzima čekić koji je isto tako čudom pao s neba, ide od 
kuće do kuće, kucne bolesnike koje tu nalazi i svima kaže da su ozdravili: 
još se slavi, dodaje autor, ta »misterija«. U pitanju je dakle bila /ustratio, 
ali sa drugačijom namenom nego u Rimu. 


Ako, na površini zemlje, divlji i pripitomljeni svet nemaju jasne grani- 
ce, pošto drugi neprekidno zadire u prvi, a prvi zadržava svoja ostrvca u 
drugom; ako nema ograde ni između površine zemlje i neba, između ljudi 
i di superi kojima dim iz žrtvenika neprekidno donosi žrtvene darove, stvari 
drugačije stoje između površine zemlje i »podzemlja«: komunikacija je teža, 
manje poželjna. Kada se u samoj zemlji otvara bezdan ka dubinama, to je 
opšta nesreća, koju može da otkloni samo odanost viteza Kurcija. Prilaz koji 
su ljudi iskopali, u kome su neki videli žrtvenik bogova podzemnog sveta 
(di inferi), strogo je kontrolisan: tri puta godišnje, 24. avgusta, 5. oktobra, 
8. novembra, mundus patet (Fest. str. 273 L?). 

Pojam koji označava reč mundus jedan je od najkontroverznijih u rim- 
skoj religiji. Čini se naime da su stari autori mešali više predanja, čak brkali 
više obreda i više mesta, a moderni su dodali svoj proizvoljni izbor ili svoje 
ekstrapolacije. Godine 1930. Stefan Vajnstok??, a 1958. Anri Le Bonjek? 
uneli su u taj zbrkani dosije verodostojan red. Evo kako se danas mogu 
savladati teškoće. 

Svaka udubina, svako mesto podzemnog kulta nije mundus. To nije 
naročito Konsusov žrtvenik, u Cirku; ako je zakopan pod zemljom, to je 
zato što se taj bog stara o čuvanju žita u ambarima koji su i sami pod 
zemljom, ali u stvari on uvek pripada površinskom sloju, koji ljudima stoji 
na raspoloženju. 

Termin mundus, koji će imati tako široku upotrebu, odnosio se na dve 
stvari, ili na dva tipa stvari. S jedne strane na jamu, koja nikada nije 
zatvorena, u koju je Romul, prilikom osnivanja grada, prema obredu za koji 
se govorilo da je etrurski, bacio prve plodove »svega što je dobro po običaju 
a nužno po prirodi«, a uz to i malo zemlje iz kraja iz koga je poticao svaki 
od njegovih drugova (Plut. Rom. IL, 1—4; Ov. F. 4, 821—824). S druge 
strane na udubinu (ili vi$e udubina?) kroz koju se ulazilo u onaj podzemni 
svet o kome stari Rimljani, kako se Cini, nisu bili stvorili jasnu predstavu. 


35 Na kraju, Th. Köves, s Valeria :Luperca«, Hermes 90, 1962, str. 214—238, sa pret- 
hodnom bibliografijom; autor pokušava da prilagodi gestove V. L. onome što je poznato o 
falerijskoj Junoni (Ov. Am. 3, 13; Dion. I. 21; gore, str. 304). 

36 Stefan Weinstock, »Mundus patet«, RM. 45, 1930, str. 111—123, sa prethodnom 
bibliografijom; upor. E. Táubler, Terramare und Rom, 1932, str. 43 i n. 

37 Henri Le Bonniec, Le culte de Ceres à Rome, 1958, str. 175—184. 

38 Vid. dole, »Religija Etruraca, Libri rituales«. 

Glavno, možda jedino, bilo je, kaže Fest, »ono što se naziva Cereris mun- 
dus« (str. 261 L?); taj naziv, koji potvrđuje postojanje, u Kapui, jednog 
sacerdos Cerialis mundialis (CIL. X 3926), odgovara određenom mestu: 
mundus je bio in sacro Cereris, to jest bez sumnje u nekoj sporednoj 
prostoriji boginjinog hrama. Obično zatvoren, on se otvarao samo tri dana 
u godini. Jedan drugi Festov odlomak (str. 273 L?) predstavlja ga ovim 
rečima??: 


Katon, u svojim Komentarima o građanskom pravu, ovako objašnjava taj naziv: 
reč mundus dolazi od mundus (nebeski svod) koji se nalazi iznad nas; naime, kao 
što sam mogao da čujem od onih koji su tamo ušli, on je po obliku sličan onome 
svetu. Što se tiče njegovog donjeg dela, koji je tako reći posvećen bogovima 
Manima, naši preci su odlučili da on stalno bude zatvoren, osim u gore označenim 
danima. Smatrali su da su ti dani religiosi iz sledećeg razloga: oni su tražili da se 
u vreme kada su tajne religije Mana takoreći iznošene na videlo i otkrivane, ne vrši 
nikakav zvaničan čin. Stoga tih dana nisu započinjali bitku sa neprijateljem, nisu 
sakupljali vojsku, nisu održavali skupštinu, nisu obavljali nikakvu zvaničnu delatnost, 
osim u slučaju krajnje nužde. 


Lujza Banti i Late su pokazali da ta uputstva u praksi nisu poštovana, 
naročito kada je u pitanju skupština [u kalendarima ta tri dana su označena 
skraćenicom C(omitalis)|, ali to nije razlog da se osporava teorija: Fest, to 
jest Verije Flak, govori u prošlom vremenu, u imperfektu, 1 na taj način 
ukazuje da običaj nije sačuvan u čistom stanju. 

S druge strane, izraz kojim on opisuje stanje koje je nastajalo kada bi 
se, tri puta godišnje, mundus otvorio zanimljiv je po onome što kaže i po 
onome što ne kaže: quo tempore ea quae occultae et abditae religionis 
deorum Manium essent, ueluti in lucem quamdam adducerentur et patefie- 
rent. Nije u pitanju neki masovni izlazak mrtvih, do koga dolazi u drugom 
godišnjem dobu, za vreme februarskih Feralia, u »krizi« na kraju zime, nego 
samo neka vrsta izlaganja, na otvorenom prostoru, mračnih tajni koje naža- 
lost nismo u mogućnosti da odredimo. Varonova rečenica koju je sačuvao 
Makrobije (I, 16, 18) kaže istu stvar: mundus cum patet, deorum tristium et 
inferum quasi ianua patet, ali ni ona ne ukazuje na ono što se događa, ili 
na ono što se čini, ili na ono što se pojavljuje kroz ta veoma uzana vrata. 
Najzad, drugo Makrobijevo objašnjenje (ibid. 17) precizira, ali terminima u 
grčkom obliku, da bi opasnost pre bila u smislu silaska nego u smislu 
uspona: nije bilo prikladno započinjati rat kada je mundus otvoren zato što 
je on posvećen Dispateru i Prozerpini i što je, smatralo se, bolje ići u boj 
kada su Plutonove čeljusti zatvorene. | 

Nije mogućno vaspostaviti ono što sami naši informatori nisu razumeli 
o čemu su, sve u svemu, veoma malo govorili. Etimologija ne pomaže: reč 
mundus ne može se objasniti pomoću indoevropskog^. 


39 Prev. Le Bonniec, str. 176. 
40 Medutim, vid. sada E. Evangelisti, »Una congruenza lessicale latino-indiana, a propo- 
sito del mundus sotterraneo«, Studi linguistici in onore di Vittore Pisani, 1969, str. 347—350. 

Di Penates su dobili ime po jednom posebnom mestu: penus, ostava 
za namirnice. Međutim, pošto se oni ne staraju posebno o njihovom dobrom 
stanju ili obilju, nego uopšte o dobrobiti kuće i njenih stanovnika, verovatno 
je da penus treba shvatiti, u toj izvedenici, kao »najintimniji deo, srž«, a to 
značenje je potvrđeno u srodnom, svakako starom prilogu penitus, i u rečima 
penetrare, penetralia*!. U svakom slučaju, njihovo delovanje je zračilo iz 
tog teorijskog »središta«. 

Ognjište je jedno od mesta na kojima ljudi iz kuće najlakše uspostav- 
ljaju vezu sa njima. Zbog neodređenosti kolektivnih oznaka Lari i Penati, 
dve grupe se čak 1 tu pojavljuju u konkurenciji ili pomešano: Servije (Aen. 
IL, 211) kaže ara deorum penatium est focus, a Vergilije, uz podsećanje na 
penus, čak metonimijski upotrebljava njihovo ime umesto focus (et flaminis 
adolere penates: Aen. I, 703), ali Katon (Agr. 143), Plaut (Trin. 139) i drugi 
autori povezuju ili poistovećuju isto ognjište sa porodičnim Larom (Lar 
familiaris). Dva pojma su naime sasvim srodna: jedan oznacava mesto, drugi 
zgradu koja se na njemu nalazit". Treća suparnica, Vesta, nije odsutna, ali 
se retko imenuje: možda zato što je pripadala pre, prevashodno, javnome 
kultu?. Penati su, međutim, svakako bili unapređeni iz privatnog u javni 
kult, u kome su, u doba republike, igrali značajnu ulogu. Susret Veste i di 
penates ipak je uspostavio izvesnu vezu: Ciceron će s razlogom reći (Nat. 
d. 2, 68): nec longe absunt ab hac ui (sc. Vestae) di penates; a upravo se 
u aedes Vestae, koja uostalom nema penus, razvilo shvatanje o »Penatima 
rimskog naroda«: među svetilištima koja su za vreme Nerona spaljena u 
velikom požaru, Tacit ukazuje na delubrum Vestae cum penatibus populi 
romani (Ann. 15, 41). Boravište Penata u ognjištu potvrđeno je obredom. 
Pre svakog obroka, kada je porodica na okupu za stolom, stavlja se na 
ognjište puna zdela, patella, ili se deo hrane baca u vatru, za »bogove« (dii) 
koji mogu biti samo Penates, a gosti ćute sve dok rob ne objavi da su oni 
zadovoljeni (Serv. Aen. I, 730). Kasnije su obično dobijali kapelu u atrijumu, 
što nije sprečilo da im prilikom podele različitih delova kuće između razli- 
Citih božanstava, koja je bez sumnje veštačka, pripadne culina, kuhinja 
(Serv. Aen. 2, 469). 

Visova je dobro uočio da je, za razliku od imena Lares, njihovo ime 
samo pridev koji traži ispred sebe imenicu »bogovi«: njihova ličnost meša 
se sa njihovim boravištem, oni su »oni iz ostave (penus)«, kao što su 
Arpinates građani Arpina. Rimljani su se dugo vremena zadovoljavali tim 
određenjem, zatim su smatrali Penatima sve bogove, muške i ženske, koji 
su se iz bilo kog razloga u kući poštovali; penates sunt, kaže Servije (Aen. 


^! Upor. dobro Festovo tumačenje (str. 356 L?) koje se odnosi na penetrale sacrificium. 
P. Boyancć »Les Pénates dans l'ancienne religion romaine«, REA. 54, 1952, str. 112—113 (s 
Etudes..., str. 69—70) ne misli da su Penati bili u pravom smislu bogovi ostave za namirnice; 
tako iščezava ono što onemogućava da se sa takvih bogova prede na Di patrii ili čak. obrnuto, 
sa Di patrii na te bogove. Str. 114—115, autor argumentovano kritikuje hipotezu koju postavlja 
F. Bómer, Rom und Troja, 1951, druga studija (o trojanskim Penatima), po kojoj bi figurice 
pronađene u starim albanskim grobovima predstavljale »mediteranske bogove«, nasuprot bogo- 
vima indoevropskih osvajača, koji nisu predstavljeni. > 

42 G. Piccaluga, »Penates e Lares«, SMSR. 32, 1961, str. 81—97. 

43 Gore, »Vatre javnog kulta«; obrnuto, Latte, str. 90. 

2, 514), omnes dei qui domi coluntur, i tako stižemo do shvatanja o kome 
svedoče čuvene slike Pompeje: svaki gospodar kuće smatrao se slobodnim 
da u panteonu izabere božanstva koja je priželjkivao kao di penates, zvanje 
koje označava još samo funkciju otvorenu za najrazličitije kandidate, — 
uključujući i najuglednije, Jupitera, Veneru, Fortunu. I to neograničeno: 
Visova je istakao činjenicu da je obredna zakletva magistrata, koja je sigur- 
no preuzeta od Jupitera i bogova Penata (a u vreme Carstva i od Genija 
vladajućeg cara kao i od njegovih prethodnika koji su već bili diui), jednom, 
u Luzitaniji, izmenjena na sledeći način: Juppiter O. M. ac diuus Augustus 
ceterique omnes di immortales (CIL. II 172). S druge strane, a možda to 
proizlazi iz jednog nepotvrđenog obeležja starog shvatanja, »parni« oblik se 
pojavljuje u raznim proširenjima. Na slikama Pompeje najčešće su svrstani 
u parove bogovi koji su tako različiti da one »penatiziraju«“*. Sto se tiče 
Penates publici, kada im je prvi put, u III veku, rimska država podigla 
poseban hram na jednoj padini Velije, oni su bili predstavljeni kao dva 
mladića tipa Dioskura; Dionisije iz Halikarnasa ih je video vlastitim očima 
(I, 68, D: »... U tome hramu nalaze se slike trojanskih bogova koje svi 
imaju pravo da vide, sa natpisom koji ih označava kao Penate. To su dva 
mladića u sedećem položaju, sa kopljem u ruci, delo urađeno na starinski 
način«. Tako su se na mnogim komadima metalnog novca iz prvog veka 
nalazile glave Dioskura sa natpisom D(i) P(enates) P(ublici). Ne treba za- 
kljuciti da državni Penati jesu Dioskuri: oni su bez sumnje samo pozajmili 
od tih bogova način likovnog predstavljanja; ali da bi to bilo mogućno, bilo 
je potrebno da se nešto u njima usmeri ka grčkim blizancima; možda je to 
prosto bilo njihovo svrstavanje u parove^. Istina je da Varon (L. L. 5, 59) 
nije smatrao da su bogovi iz Velije zaista Penati; on je ostavljao to ime za 
tajanstvene predmete koje je čuvao u penus Vestae — tako tajanstvene i 
nepristupačne da su stari o njima gradili sve moguće pretpostavke, koje ovde 
nisu važne. 

Dionisije iz Halikarnasa ih naziva »trojanskim bogovima«. Oni su na- 
ime bili uključeni u trojansku legendu: Eneja ih je doneo iz Azije, obez- 
beđujući kontinuitet, čak istovetnost dva grada. Između Eneje i Romula 
umetale su se prelazne etape koje su pružala druga predanja i koje je nova 
legenda morala da poštuje, Lavinij, Alba. Rim je dakle smatrao da ga se 
neposredno tiču Penati iz tih gradova, ili bar iz onog prvog, koji je jedini 
preživeo: on je smatrao da su oni, kao i lokalna Vesta, isti kao i njihovi 
(Varr. L. L. 5, 144; Plut. Cor. 29, 2) i svake godine, prilikom stupanja na 
dužnost, konzuli su odlazili u susedni grad da tim božanstvima prinesu žrtvu 
(Macr. 3, 4, 11; Serv. Aen. 2, 296; itd.). . | 


44 N. Masquelier, »Pénates et Dioscures«. Lat. 25, 1966, str. 88—98 (blizanci i treća 


funkcija, itd.). 
45 C. Peyre, »Castor et Pollux et les Pénates pendant la période rćpublicaine«, MEFR. 


74, 1962, str. 433—462. 

IV 
COVEK 


1. Živi 


U svakoj religiji, u svako doba, postoje grupe predstava koje sadrže, - 


prizivaju nelogičnost: i zato što su po prirodi neuhvatljive, što se primenjuju 
samo na nevidljivi deo bića, i zato što se lako mešaju sa tuđim predstavama, 
koje su i same nepostojane. Ono što je glavno u tim grupama tiče se 
čovekovog života, vegetativnog, afektivnog i svesnog, kao i njegovog života 
posle smrti. Šta mu uliva život, osećanja, misli? Od čega se sastoji, šta prati 


»ja« svakoga čoveka? A, kada umre, šta ostaje od delova ili pratilaca ` 


njegovog »ja«? Etnografi to znaju: Sizifov je posao utvrđivati »psihologiju« 
nekog američkog ili afričkog plemena; kada verujemo da smo prebrojali 
duše koje se pripisuju nekom pojedincu, da smo odredili ulogu i ime svake 
od njih, mi čujemo neki rečenični obrt, ili beležimo neku priču u kojoj se 
ista imena upotrebljavaju sa različitim sadržajima, u kojoj se jedna od duša 
ne odaziva. Etnografi, misionari ili laici znaju isto tako koliko je njima 
samima teško da ne unesu u svoja zapažanja kategorije iz vlastite religije 
ili iz priručnika u kojima su počeli da ih izučavaju. Što se tiče predstava o 
mrtvima, uopšte nije potrebno napuštati Evropu: grobovi prekriveni cvećem 
početkom novembra dovoljno pokazuju da naša mašta još uvek stavlja ispod 
kamena nešto od onih koje naša vera stavlja u Čistilište ili u Raj. Isto je 
bilo 1 u Rimu, i to bez sumnje od najstarijih vremena. Ako pokušamo da 
unesemo strogi red i hronologiju u protivrečne činjenice koje otkrivamo o 
ovim temama, sigurni smo, unapred, da ćemo zapasti u proizvoljnost. Prvi 
pojam koji se pojavljuje, Genius, dao je povoda za mnoge nesmotrenosti. 
! Pošto je reč »duša« izgovorena, treba pre svega imati na umu da 
nijedan od termina u kojima bismo mogli naći nešto od naših predstava o 
duši, animus, anima, mens, ingenium, nema religijsku vrednost. Kada Plaut 
piše, povodom jedne gozbe, facite uostro animo uolup (Cas. 784) ili, povo- 
dom Jupiterovih bogatih ljubavnih iskustava, recte facit, animo quando ob- 

sequitur suo (Amph. 995), animus koji tada biva zadovoljen samo je povrat- 
na zamenica. | 

Ali, u veselim Plautovim izrazima, animus ima dvojnika, to je Genius. 
Parazitu koji uzalud očekuje gozbu, nepokorna žrtva odgovara: hie quidem 
Genium: meliorem tuum non facies (Stich. 622); Genio suo multa bona 
facere, to znači mnogo trošiti na svoj užitak (Pers. 263); 1 tvrdica Euklion, 
očajan što više ne vidi svoj kovčežić, gotovo žali što ga je tako ljubomorno 
čuvao: »Ja sam se lišavao, ja, moj animus i moj Genius, a sada drugi to 
koriste na svoje zadovoljstvo, na moj račun« (Aul. 724—726). Da li je onda 
Genij duša, moja duša? Ali paraziti istoga Plauta rado nazivaju Genius meus 
onoga ko ih hrani (tuum gnatum et Genium meum, Capt. 879, ecquis est 
qui mihi commonstret Phaedromum Genium meum? Curc. 301; teneo dex- 
tera Genium meum, Men. 138). Onda je to životno načelo? Ali tu se mešaju 
moralni pojmovi: quod ego per hanc te dextram oro et Genium tuum, per 
tuam fidem... čitamo kod Terencija (Andr. 289). Anđeo čuvar? Pada nam 
na pamet pocetak Horacijeve definicije (Ep. 2, 2, 183): Genius, natale comes 
qui temperat astrum. Umire li on sa čovekom? Da, ako je verovati nastavku 
Horacijevog opisa, naturae deus humanae mortalis, ne, ako slušamo njego- 
vog savremenika Ovidija (F. 2, 545), koji kaže za Eneju: ille patris Genio 
sollemnia tura ferebat. Izbegavaćemo da svodimo te protivrečnosti: one su 
u samoj gradi, one se očekuju, one ne dokazuju ništa što bi osporavalo 
oštroumnost Rimljana. 

Još od starine, etimologija te reči, jasna u korenu, manje jasna u 
derivaciji, dala je povoda za različita mišljenja o pravoj prirodi Genija, i 
rasprava se nastavila među modernima. Da li koren gen- (gigno, i arhaično 
geno!) ovde ima aktivno ili pasivno značenje, da li on znači »stvoriti« ili 
»roditi se«? U prvom slučaju, treba li shvatiti »qui gignit« (»qui gignere 
solet«: Birt), ili »qui genuit«? I u jednom i u drugom slučaju, ko je subjekat, 
onaj koji stvara, ili onaj koji se rađa? Jedna druga rasprava, o kojoj smo 
malo pre govorili, prepliće se sa ovom: da li je u početku Genij bio i u 
ženama kao i u muškarcima, ili je bio namenjen samo muškarcima, pošto 
su žene imale svoju Junonu? Većina novijih autora, uprkos izvanrednoj 
kritici koju daje Valter F. Oto (RE. VII, 1912, 1157—1158), smatra da je 
povezivanje Genija i Junone u par staro i zaključuje (Late u tom pogledu 
ne unosi nikakvu promenu u Visovine stavove) da je u početku Genij 
označavao »die spezifische Manneskraft«, »specifično mušku moć«, sposob- 
nost stvaranja, nasuprot ženskoj prirodi i porođaju čiji je pokrovitelj bila 
Junona Lucina. Genij je tada »qui gignit«, i smatra se da se potvrda za to 
nalazi u nazivu bračnog kreveta, lectus genialis. 

Gore smo videli razloge koji nas naprotiv navode na misao da je 
uvođenje Junone u ovu stvar novijeg datuma, znatno posle Plauta, kao i 
razloge koji se suprotstavljaju svođenju najstarije Junone samo na pokrovi- 
teljstvo nad ženskim fiziološkim funkcijama?. Sto se tiče samoga smisla 
Genija, arhaičnog i retkog supstantiva, nije tako sigurno da je on aktivan; 


. Wagenvoort, »Genius a genendo«, Mnem. 4. S., 4, 1951, str. 163—168. 


! H 
? Gore, »Kapitolska trijada«. 

složenica ingenium, koja je češća, ali isto tako stara, ima pasivno značenje, 
pored aktivnog glagola ingignere »rođenjem usaditi«: govoreći o nagonu 
održanja, Ciceron kaže (Nat. d. 2, 124) tantam ingenuit animantibus conse- 
ruandi sui natura custodiam, a govoreći o jednom drugom nagonu koji se 
smatra plemenitijim (Fin. 2, 46), natura cupiditatem homini ingenuit ueri 
uidenti. Konkretnije, Lucan će napisati (6, 439): herbasque nocentes rupibus 
ingenuit tellus. Pa ipak ingenium nije »ono što rada, ono što uliva, quod 
ingignit«, nego »svojstvo, urodena sposobnost (ili: karakter, temperament), 
quod ingenitum est«. Da je *Genium postojao u neZivom, bio bi isto tako, 
bez nijanse koju sadrži in-, »quod genitum est, fizički i moralni zbir onoga 
što se rodilo«; Genius, u oblasti živog, upravo je to, personifikovano i u 
velikoj meri obogotvoreno. 

Tako odvojeno od Junoninog imena i ispravljeno u svojoj etimologiji, 
Genijevo ime sasvim odgovara onome što on zapravo i jeste. Genius est 
deus, kaže Cenzorin (3, 1), cuius in tutela ut quisque natus est uiuit. I Oto 
je s pravom primetio (1159, r. 45— 11060, r. 23) da bi, ako je Genij bio »qui 
gignit«, valjalo očekivati da on, u svakodnevnom govoru, kod komediografa 
gde za to ima dosta prilika, bude povezan sa seksualnim životom, što se 
nikada ne događa, dok se izrazi tipa Genio indulgere obično primenjuju na 
zadovoljstva trpeze a Genij se često pojavljuje u scenama sa parazitima. 
Mnogo pre nego što se u pravu izdvojio pojam »lica«, njemu je najbliži bio 
upravo Genij, 1 opet je Oto istakao (1158, r. 15—28) da deo tela koji je 
figurativno povezivan sa Genijem nije bio polni organ?, kako je tvrdila 
popularna teorija, nego čelo: frontem Genio (consecratam esse), unde uene- 
rantes deum tangimus frontem (Serv. Aen. 3, 607). Najzad, u Genijevom 
prazniku nema ničeg seksualnog: to je samo, za svakoga, njegov rođendan, 
njegov dies natalis (Cenzor. 2, 3). 

Sto se tiče lectus genialis, Otova rasprava (1160, r. 23—43) manje 
zadovoljava. Ovaj izraz ne dokazuje ono što mu .se pripisuje. Postoje tri 
teksta koji predlažu objašnjenje za njega. 1. Servije (Aen. 6, 603): »U 
doslovnom smislu, geniales su (kreveti) pripremljeni za mladence; oni se 
tako nazivaju po rađanju dece, a generandis liberis«; 2. Pavle (str. 214 L?): 
»Genialis lectus je krevet koji se namešta za svadbu u čast Genija, od koga 
potiče njegovo ime«; 3. Arnobije (2, 67): »Kada se udajete, nameštate male 
krevete sa baldahinom i prizivate Genije vaših muževa«. Servijevo obja- 
šnjenje ne pominje Genija 1 kao da se neposredno poziva na ideju o plod- 
nosti koja je u korenu gen- i koja, kod Plinija na primer, pretvara genialis 
u sinonim za fecundus (in tantum abundante geniali copia pecudum, N. H. 
17, 53; 1td.). To svakako nije stari smisao reči genialis i verovatno da se 
dva druga teksta, u kojima se pojavljuje Genij, zasnivaju na autentičnim 
obredima (in honorem Genii; maritorum Genios aduocatis). Ali šta oni 
dokazuju? Zar nije prirodno da se, u vreme kada se uspostavlja materijalni 
uslov, okvir i podloga budućih rođenja (pa prema tome i Genija), priziva 
rodenje onoga koji će biti pokretač toga širenja (pa prema tome i poštuje i 
priziva njegov Genij)? Tu se Genij ne pojavljuje kao bog rađanja, što nije 


3 Neki su tvrdili da postoji veza genius-phallus (Altheim, Grenier...): to je samo tvrdnja. 

ni na jednom drugom mestu: on je tu ono što je i na svakom drugom mestu, 
obogotvorena »ličnost« nekog čoveka, onakvog kakav je došao na svet, 
proizašavši iz niza drugih ljudi od kojih je svaki imao svoga Genija, a koji 
treba da donese na svet, preko svojih sinova, jedan drugi niz u kome će 
svaki element takođe imati svoga Genija. I posvećenje bračnog kreveta 
Geniju trenutnog predstavnika niza, i čast koju tome Geniju ukazuje ona 
koja je odabrana da nastavi niz, ne mogu se shvatiti sa seksualnog stano- 
višta, nego sa stanovišta gensa, kontinuiteta naraštaja, pa prema tome i 
Genija“. Nečega od toga ima u pesmi koju Tibul (I, 7) posvećuje Mesali za 
njegov rođendan, to jest za praznik njegovog Genija. Pošto je podsetio na 
pobednikove podvige u ratu, on poziva Nil, Ozirisa, da se pridruže veselju 
(st. 49—56): | 


Dodi ovamo, slavi sa nama njegovog Genija igrom 1 plesom, omami se poto- 
cima vina! Neka se niz blistavu kosu boga slivaju mirisi, neka mu na glavi, oko 
vrata, budu mekani venci! Da, dodi, bože ovoga dana, da ti ukažem Cast tamjanom 
i da ti donesem slatke kolače umočene u med atički! 

A tebi, Mesala, neka porastu deca koja će nastaviti junačke podvige očeve i, 
već slavna, okruživati ga u starosti!... 


Dokazuje li ovaj zavet da Mesalin Genij ima funkciju da mu olakša 
stvaranje novih naraštaja? Uopšte ne. Pesnik samo želi da dostojna deca 
nastave delo slavnoga oca (tibi succrescat proles). Mladenci koji, pre nego 
što će preuzeti svoju ulogu, maritorum genios aduocant, ne čine ništa drugo. 

Ako moj Genij tako predstavlja, istovremeno ili prema tačkama glediš- 
ta, ličnost koja je nastala mojim rođenjem, moga dvojnika, koji ima moje 
osobine i moje sklonosti, i najzad biće koje je od mene odvojeno i koje me 
štiti, prirodno je da ga drugi, u svojim odnosima sa mnom, poštuju. Tako 
se shvata običaj, potvrđen i kod komediografa, da se rob kune genijem 
svoga gospodara. (Plaut. Capt. 977; itd.), i često pojavljivanje natpisa sa 
zavetima robova Geniju svoga gospodara, — što bi bilo čudno da je Genij 
imao seksualno značenje. U kultu prema tome Geniju učestvuje cela familia: 
eum decet omnis uos concelebrare, kaže jedan pater familias na svoj rođen- 
dan (Pseud. 165); ali to je organizovano učešće, koje prepušta prve radnje 
glavnom učesniku (Censor. 2, 3). 

Kod klasičnih pisaca, na slikama Pompeje, Genij je često predstavljen 
kao zmija, zmija koja, prirodno, voli da se pojavljuje u bračnom krevetu 
(Cic. Diu. I, 36; Jul. Obs. 58), iako je zmija koja je otac prvog Afrikanca 
(Gell. 6, I, 3) pre Jupiter. Ali grčki uticaj ovde je očigledan. 

Ovakav pojam prizivao je obogaćivanja. Ona su išla u dva smera: 


izjednačavanjem sa drugim predstavnicima, i proširivanjem na sve veća: 


područja. Pre nego što će prisajediniti predstavu o óaíuov, o daiuwv dya- 
0óc, Genij je povezivan sa Larima, pa čak i mešan sa najpoznatijim iz 
njihove grupe. Brojni natpisi povezuju Lares et Genium, Genio et Laribus 
i, u krajnjoj liniji, Cenzorin (3, 1) prenosi mišljenje »mnogih starih pisaca«, 


4 Upor. primigenius, koji ne znači prvorođeni među braćom, nego apsolutno prvi u svim 
naraštajima, »najprvi«. 

PU MES. o o lt C odium Anne 2e La e dome 


m A do a em S IERI, 


a posebno Granija Flaka, u knjizi De indigitamentis koju je posvetio Cezaru 
i koja bi nam bila tako dragocena: eumdem esse Genium et Larem. 

Jedna prirodna sličnost dovela je do toga da je, u vreme koje isto tako 
nije mogućno tačno odrediti, Genij pripisivan i samim bogovima: zar oni 
nisu »ličnosti« kao i ljudi i, mada nisu smrtni, ipak imaju, u helenističkoj 
mitologiji, rođenje? Najstariji primer, koji potiče tek iz 58. godine stare ere, 
to baš ne pokazuje, ali običaj je svakako stariji: sei quei ad huc templum 
rem deiuin(a)m fecerit Joui Libero aut Jouis Genio, pelleis coria fanei sunto, 
kažu nam leges u hramu Jupitera Libera u Furfu (CIL. IX, 3513). Primeri 
se množe za vreme carstva, epigrafski i literarni, a među njima i Petronijev 
Genius Priapi (gl. 21), i Genius Junonis Martijana Kapele (I, 53), — gde 
Junona konkuriše Geniju samo kada je reč o boginjama. Ali pravnički duh 
nije se na tome zaustavio: »moralnim licima« kao što su porodice, država, 
provincije, kolegijumi, vojne jedinice, pripisivan je jedan Genij, koji je bio 
običan zaštitnik, pošto tu više nije postojao osnovni momenat rađanja, ali 
bez sumnje i izraz originalnosti, ličnosti, ponekad kolektivnog duha, tih 
različitih zajednica. Najpoznatiji je Genij samoga grada Rima, koji je, do- 
duše, »rođen« pre svoga dies natalis. Vergilijev komentator (Aen. 2, 351) 
saopštava, videli smo, da je na Kapitolu postojao štit koji je nosio natpis: 
Genio urbis Romae siue mas siue femina*. Godine 218, posle mnoštva 
zastrašujućih čuda — a to je bilo između Trebije i Trazumena — pet hostiae 
maiores prineseno je na žrtvu Geniju (Liv. 21, 62, 9)" koji ne može biti 
niko drugi nego taj ili njegov ekvivalent Genius populi Romani, o kome se 
posle toga više puta govori. uvek povodom čuda (Cass. Dio 47, 2, 3; 50, 
8, 2); on je tada imao jedan hram na Forumu, blizu Konkordijinog hrama’, 
i za vreme carstva više kalendara (CIL. I? 214, 245) propisuje prinošenje 
žrtve Genio Publico, Faustae Felicitati, Veneri Vietrici in Capitolio, Apollini 
in Palatino. Tako povezan sa velikim božanstvima, on je imao izvesnog 
značaja, uz Genija vladara. 

Još udaljenija od strogog određenja Genija, ali prihvatljivija zbog nje- 
govog izjednačavanja sa Larom, pojavila se ideja da je svako mesto imalo 
svoga Genija, nullus locus sine Genio (Serv. Aen. 5, 95). Ali, jednom 
prihvaćena, ona se raširila, tako da su vrata, kupatila, štale, trgovi, najmanji 
anguli imali svoga Genija. Nasuprot tome, uprkos jednom drugom izdašnom 
opisu istoga autora (Georg. I, 302: genium dicebant antiqui naturalem deum 
uniuscuiusque loci uel rei uel hominis), ne čini se da su se res, u smislu 
materijalnih predmeta, tako izlučile iz ličnosti. | 

U svom ograničenom značenju, ako je Genij ljudi poznat pojam, sve 
dok se nisu umešali filozofi i helenisti, on nije bio i značajan pojam. Lari 
i Penati više zaokupljaju duh Rimljana i, u odnosima sa bogovima, ovo 
srednje božanstvo, koje je moglo biti posrednik, ne igra nikakvu ulogu. 
Nijedan general ne priziva svoga Genija na bojnom polju, nijedan magistrat, 


5 Gore, »Tip rimskih bogova«. 

6 Dole, »Religija za vreme Drugog punskog rata«. | 

7 G(enius) P(opuli) R(omani) predstavljen je na denaru Kn. Lentula. oko 75. godine pre 
nove ere, Mattingly, RC. str. 68 i pl. XV, n. 4. 

nijedan besednik u političkim olujama: sve se zbiva neposredno između 
čoveka i bogova, uos ego obsecro... Sveta nauka nije mnogo cepidlačila 
oko toga ega stalnog partnera bogova, tela i duše, krvi i volje, nadahnuća i 
misli, i ako su ga stare teorije i analizirale, što je malo verovatno, njih su 
prekrile i preobrazile obmane koje su došle iz Grčke, i religija nije ništa od 
njih zadržala. 

Ova uzdržanost u istraživanju ljudskog bića, ovaj otpor snazi reči ka- 
rakterističan je za Rimljane, ali je on isto tako karakterističan i za vedske 
Indijce, koji su ipak skloniji velikim sanjarijama: dok njihova iranska braća, 
u svetlosti dualizma, uočavaju u svakome čoveku njegovu fravaši, njegovu 
daenu, itd., pesnici i obrednici iz Rigvede, koji su tako vešti u prepoznavanju 
pojedinosti božanskog sveta, ne vode računa o nevidljivoj strukturi čoveka; 
u njihovom, kao i u rimskom religijskom jeziku, rečnik duše je skučen, i 
bez značaja: čovek u svojoj celovitosti moli se Varuni, hvali Indru*. Stoga 
nećemo pripisivati siromaštvo ovoga poglavlja rimske teologije nesposobno- 
sti za analizu, za mišljenje: uzrok je pre u tome što su, u srcu Lacija, kao 
i na pragu Indije, osvajači bili sasvim okrenuti svetovnom, što su se u celini 
iskazivali u ambicijama i delima kojima je bila važnija disciplina duše nego 
njeno poznavanje, važnije upražnjavati magnanimitas, nego istraživati ani- 
mus. 


2. Mrtvi 
Šta ostaje od čoveka posle smrti? Ono što naslućujemo o rimskim 


verovanjima pre etrurskih 1 grčkih uticaja, nerazgovetno je i zbrkano, — ali 
ne treba zaboraviti da i tu vedska Indija, uprkos njenoj uobrazilji, nije ništa 


bolje prošla. Za Arijce pune života, za te latinske vojnike-zemljoradnike 


vezane za delo koje se prenosi sa oca na sinove, onostrano je bez draži: čak 
je 1 u samopregoru junaka važan »ovaj svet«, 1 njihova slava, koja će ostati 
u pamćenju ljudi. U ostalim stvarima, oni se zadovoljavaju uopštenim pred- 
stavama. Odnosi između mrtvih 1 živih su bez prisnosti, bez poverenja, — 
utoliko pre što je umrli, ma koliko da je bio voljen, ma koliko da su mu 
se divili, pre svega izvor najgore prljavštine?. O tome svedoči dvostruki 
smisao reči funestus: familia funesta nije samo ožalošćena i nesrećna, nego 
i uprljana, zagađena i zaražena, sve dok ponovo ne postane familia pura". 
Više svetih funkcija iziskuje od svoga nosioca da bude patrimus i matrimus, 
»4aupiĐđalrjc«, da ima živoga oca i živu majku. Mrtvi su uglavnom neaktu- 
elni; kako lepo kaže Late (str. 100), »oni se obično ne mešaju u život ljudi; 
ma koliko bio ogroman uticaj koji je mos maiorum imao u Rimu, on se. 
odnosio samo na radnje živih, a ne na delatnost mrtvih. Cuvena Demoste- 


8 Teoretisanja oko atman, itd., kasnijeg su datuma. 

? Plinije, N. H. 28, 23: cur ad mentionem defunctorum testamur memoriam eorum a 
nobis non sollicitari? 

10 Cini se da je boginju Vakunu (»foci Vacunales«) prizivala porodica odsutnog da bi 
izbegla da se to odsustvo (putovanje, rat, bolest...) loše završi, vid. moj članak »Vacuna«, 
Mélanges Geo Widengren, 1972, str. 307—311. 

nova zakletva učesnicima u Maratonu ne bi bila moguéna u Rimu. Doduše, 
veruje se u njihovu moć da se osvete za nemar ili narušavanje porodičnog 
reda, ali u svakodnevnim potrebama ljudi se ne mole ni Diui Parentes ni 
Manima. Ne postoji predstava o carstvu mrtvih, o onostranom u kome oni 
borave, niti o poglavaru toga carstva. Sve to se razvija tek pod grčkim 
uticajem, delimično pod etrurskim uticajem. Impresivna ceremonija pompa 
funebris, u kojoj su se pojavljivali pokojnici iz određene porodice sa obe- 
ležjima svojih funkcija, ne potiče od kulta mrtvih, nego ima za cilj da 
dočara, na ovome svetu, porodičnu slavu. Te različite činjenice ne navode 
na misao da je kult predaka igrao u Rimu glavnu ulogu«. Kada Ciceron, u 
drugoj knjizi De legibus, 45, piše: Nunc... de Manium iure restat, nastavak 
pokazuje da on misli samo na februarske praznike i na, zaista precizna, 
pravila sahranjivanja!!. 

Sam rečnik u toj oblasti nepouzdan je. Najčešći izraz u tekstovima koje 
čitamo, di(u)i Manes, ili prosto Manes, mada ga Plaut izbegava kao i 
Terencije i mada prisustvujemo, za vreme carstva, nastavku njegove ekspan- 
zije, nesumnjivo je star: Lukrecije (3, 52; 6, 760: oba puta d. M.), Ciceron 
upotrebljavaju ga na način koji navodi na misao da je on tradicionalan". 
Ali se pojavljuje u konkurenciji sa jednim drugim, dosta neobičnim, diui 
parentum (Fest. str. 338 L?, u jednom lex regia), kasnije prepravljenim u 
diui parentes. Većina rimskih učenjaka tumačila je Manes kao eufemizam 
za »Dobre bogove« (upor. manus »dobar«, sa njegovom etimološkom su- 
protnošću, immanis), i to je zapravo najverovatnije poreklo"). Sto se tiče 
genitiva parentum u diui parentum, on nas navodi da svu težinu pojma 
prebacimo neposredno na diui: ne »božanski« nego »bogovi«, pri čemu se 
ne može tačno odrediti veza između tih »bogova« 1 parentes, ili predaka, 
čiji su oni bili bogovi. 

Ova dva naziva imaju zajedničku jednu uočljivu crtu: oni su u množini; 


oni označavaju gomilu mrtvih — pojam koji podseća na Pitarah iz Rigvede, 


koji se, isto tako, ne dele na pojedince. Cak i kada, iskrivljavanjem svoga 
smisla, di Manes bude upotrebljeno da označi dušu nekog posebnog pokoj- 
nika, množina će, na paradoksalan način, ostati (što je, uzgred budi rečeno, 
dokaz da je reč stara): govoriće se (diui) Manes alicuius, a i mi sami još 
uvek govorimo, u svečanim prilikama, »mani tog i tog«. Ako postoji izvesna 
nijansa, može se smatrati da je, sa diui parentum, više isticano »pradedov- 
sko« obeležje, dok su Manes pre bili klasa posebnih bića; tako bi se obja- 
snilo što se čini da diui Manes ponekad označava, pored mrtvih, sve neiz- 
diferencirane stanovnike onostranog sveta!“, 

U razdoblju koje se ne može tačno odrediti, čini se da je jedna od 
grčkih koncepcija oaiuovec izmenila rimsku predstavu o Manima. Izraz iz 


I! U pismu sinu (koje je bez sumnje autentično: H. Bardon, La littérature latine incon- 
nue, I, 1952, str. 88), Kornelija mu savetuje da poštuje volju svoje majke, one koju će poštovati 
kao boginju kada bude umrla i kojoj će prinositi žrtve; nije izvesno da je to čisto rimsko 
verovanje. 

12 On je u formuli za deuotio, gore, str. 108. 

13 Objašnjenje reci Manes kao srodne frig. reči Mrjv, Latte, str. 99, n. 3, nije verovatno. 

14 Bibliografija o Manima u: Latte, str. 100, n. 2; najbolja studija je: F. Bómer, Ahnen- 
kult und Ahnenglaube im alten Rom. ARW, Beiheft I, 1943. 

Eneide (6, 743), quisque suos patimur Manes, »svako od nas podnosi svoje 
Mane«, Pjer Boajanse je povezao sa poslednjim rečima iz Laudatio Turiae, 
posmrtnom pohvalom koju je muž uputio svojoj ženi, a koja je nešto kasni- 
jeg datuma od Vergilija: te di Manes tui ut quietam patiantur atque ita 
tueantur opto, »želim da ti tvoji bogovi Mani omoguće da živiš mirno 1 da 
te zaštite«!5. U ova dva slučaja u najmanju ruku, a bez sumnje i u drugim 
slučajevima, di Manes se razlikuju od duše, oni su »demoni« zaštitnici, 
eventualno osvetnici, slični dvama ličnim demonima iz nekih grčkih teorija 
na koje je Servije, povodom Vergilijevog stiha, s pravom podsetio: »Kada 
se rađamo, dobijamo dva genija, od kojih nas jedan podstiče na dobro, a 
drugi odvlači u zlo«. Ali to naravno nije čisto rimska ideja. 

Jedini periodi u godini kada se živi posebno bave mrtvima bile su 
februarske Parentalije i majske Lemurije. 


Prve su trajale od 13. do 21. februara, dies parentales ili ferales (Ov. 
F. 2, 548 i 34). Tokom tih devet dana, magistrati su prestajali da nose svoju 
odoru, hramovi su bili zatvoreni, vatra nije gorela u žrtvenicima i nisu se 
sklapali brakovi (Lyd. Mens. 4, 29; Ov. F. 2, 533). Samo je poslednjeg dana, 
koji se u kalendarima nazivao Feralia, bio državni praznik, dok je prvih 


. osam bilo predviđeno za privatne obrede, iako Filokalov kalendar, 13. fe- 


bruara, beleži Virgo Vesta[lis] parentat (CIL. I? str. 309). Reč parentare, 
koja znači »svečano prinositi žrtvu pokojnim roditeljima (parentes)«, podra- 
zumeva da se svaka porodica tada bavi mrtvima: animas placate paternas, 
glosa je Ovidijeva, kome dugujemo gotovo sve informacije o tome prazniku 
(F. 2, 527—564). Na same grobove donose se venci i sasvim jednostavno 
posluženje, so, hleb umočen u čisto vino, nekoliko ljubičica. Tokom tih 
devet dana, mrtvi izlaze, lutaju tamo-amo, i uzimaju jela koja im se služe 
(ibid. 565—566). Ne izgleda da koriste taj kratak odmor na svežem vazduhu 
da bi uznemiravali žive niti da bi pohodili kuće. Ne vidi se jasno po čemu 
se, privatno, Feralije razlikuju od prethodnih dana, pošto ih Varon (L. L. 6, 
13) opisuje ferunt tum epulas ad sepulcrum quibus ius ibi parentare (upor. 
samog Ovidija, 569), osim možda (Fest. str. 202 L?) po žrtvovanju ovce; 
ali, kod Varona kao i kod Festa, izgleda da su u pitanju samo etimološke 
igre reči (a ferendis epulis, a ferendis pecudibus). Što se tiče javnih obreda, 
od njih nije ostalo ništa. Toga dana je, uz to, jedna stara žena, okružena 
mladim devojkama, prinosila žrtvu Taciti koja je, prema Ovidiju (615), bila 


Mater Larum (možda igrom reči sa laruae), a koju zabavna pričica koju on. 


priča ne objašnjava. Narednog dana posle Feralija, 22. februara članovi 
porodice su se okupljali na gozbi 1 taj skup je nosio posebno ime, Caristia 
(Cal. de Philoc., Ov. F. 2, 617, itd.), za koji uostalom postoji varijanta cara 
cognatio (Tert. Idol. 10, 3). 


I5 »Les deux démons personnels dans l'antiquité grecque et latine«, RPh. 61, 1935. str. 
189—202. Autor je kasnije malo izmenio svoje tumačenje: »Sur le discours d'Anchise (Enéide, 
VI, 724—751)«, Coll. Lat. 45 (= Hommages à G. Dumézil), 1960, str. 60—76 (naročito 
69—72), 1 La religion de Virgile, 1963, str. 170—174. 

Na jednom drugom vidu mrtvih zasnivaju se obredi za vreme Lemuria, 
9, 11. i 13. maja, iako se i ovoga puta žrtveni darovi donose na grobove 
(Ov. F. 5, 425—426). Preci su, pod imenom lemures, izlazili i, smeliji nego 
u februaru, pohodili kuće u kojima su živeli, tim nepoželjnim gostima 
trebalo je dakle suprotstaviti gestove, reči koje mogu da ih umire i da ih 
udalje. 


Sredinom noći, kaže Ovidije (429—444), kada tišina potpomaže san, kada se 
psi i razne ptice ućute, čovek koji nije zaboravio stare običaje i koji se plaši bogova 
ustaje. Njegove noge su bose. Pucketajući prstima, on najavljuje svoje prisustvo kako 
bi izbegao da se pred njim iznenada pojavi laka senka, što bi se moglo dogoditi ako 
bi bešumno hodao. Tri puta pere ruke u vodi sa izvora; okreće se i stavlja u usta 
mrki pasulj koji zatim ispljuje preko ramena govoreći: »Bacam ovaj pasulj! Ovim 
pasuljem, ja se iskupljujem, ja i svi moji!« Tu formulu ponavlja devet puta, ne 
osvrćući se: smatra se da senka uzima žrtveni dar 1, nevidljiva, prati ga. On ponovo 
dodiruje vodu, lupa nekim bronzanim predmetom koji odzvanja i moli senku da 
izađe iz njegove kuće. Devet puta kaže i ovo: »Mani očeva mojih, izadite!« Tek 
tada se okreće, uveren da je pravilno izvršio obrede. 


Iz ovoga teksta proizlazi da bi povratnik, da nije bio ljubazno privučen 
vratima pomoću pasulja koji voli, sa sobom odveo u smrt i nekoliko živih. 
Preciznost pravila uliva poverenje, ali su formule očigledno doterane da bi 
se uklopile u metar!*, i ne može se sa sigurnošću tvrditi da su, u poslednjoj 
molbi, duhovi zaista nazivani Manes paterni". 

Ti majski lemures nisu isto što i laruae koje, u svako doba godine, 
dolaze ne da bi posetile, nego da bi mučile žive, i o kojima Plautova lica 
govore bez simpatije. One čak prodiru u čoveka sa neugodnim posledicama 
po njegov duh; lekar iz Dvojnika može da pita: Quid esse illi morbi dixeras? 
narra senex, num laruatust aut cerritus? fac sciam num eum ueternus aut 
aqua intercus tenet? (889—891): laruatio je tako u dijagnostičkoj konku- 
renciji sa letargijom i vodenom bolešću, a pre svega sa mahnitošću, pošto 
onaj ko je »u vlasti larvi« i onaj ko je »u vlasti Cerere« (cerritus, upor. 
Anunyipolnnroc) pokazuju iste simptome kao i onaj ko je su vlasti nimfi« 
(lymphatus, upor. vvupćAnnroc). To znači da ne treba pokušavati da se taj 
pojam ograniči: tu se košmari, zli dusi bez sumnje, u potpunoj anarhiji, 
mešaju sa nepoznatim pokojnicima. 


Mani mrtvog povezani su sa genijem živog, ali kasnije. Ništa nas ne 
navodi na misao da su, u početku, Geniji postajali diui parentum. Bez svoje 
suštine, neuhvatljiv, mrtvac je ipak celovito, ali anonimno biće, izgubljeno 
u neizmernoj gomili. Želeli bismo da, iz različitih načina sahranjivanja, 
izvučemo zaključak o kontinuitetu, putem evolucije ili kroz promenu, u 
idejama o životu post mortem i to je više puta pokušavano. Ali u tim 
stvarima treba biti veoma obazriv. Kao što smo podsetili u Uvodnim napo- 


té Upor. atičku formulu: Ovpače Kijpec, ovk čt’ 'Avðeotpýpia. 
17 Nema nikakvog razloga da se kritikuje sa blunder of Ovid«, kao što čini H. J. Rose, 
a prihvata Latte, str. 99, n. 2. 

menama, mnogobrojni primeri dokazuju da su spaljivanje i ukop mogli 
uporedo da postoje ili da se smenjuju u istom društvu ne dovodeći do 
razmimoilaženja u verovanjima. Ako dakle, u Rimu, na samom početku 
istorije, još u preistoriji, uočavamo prelazak sa jednog načina ispraćaja mr- 
tvih na drugi, iz toga ne treba mehanički izvesti zaključak ni o etničkim 
obnovama ni o promenama u shvatanjima. Plinije (N. H. 7, 187) daje primer 
sasvim različitih uzroka koji tu mogu uticati: »Spaljivanje mrtvih u Rimu 
nije najstarija ustanova. Oni su u početku sahranjivani. Običaj spaljivanja 
uveden je kada su Rimljani primetili, ratujući u dalekim zemljama, da 
grobovi nisu uvek sveta utočišta. Međutim, mnoge porodice su zadržale stari 
običaj. Diktator Sula je prvi u plemenu Kornelija koji je spaljen. On sam 


je tako naredio jer, pošto je otkopao Marijev leš, plašio se odmazde«. Ova 


Sulina odluka očigledno ne znači da je prihvatio drugačije poglede na ono- 
strano. | 

Ne možemo tražiti nikakvo objašnjenje ni u pojmu Orka, koji je isto 
tako nejasan'*. Plaut, kao i Ciceron, poznaje Orka samo kao božansku 
ličnost, kojoj se odlazi (Asin. 606), koja zna da li je neko živ ili mrtav 
(Capt. 283), koja prihvata ili odbija kandidate za svoje carstvo (Pseud. 795), 
itd. Bez sumnje to nije najstarije svojstvo: Plaut ga očigledno izjednačava 
sa Plutonom, koji vlada nad »Aherontom« koga pretvara u carstvo mrtvih. 
Ali ništa nam ne omogućava da se odlučimo. U kultu, javnom i privatnom, 
on se ne pojavljuje. Festova beleška (Paul str. 363 L?), Quietalis ab antiquis 
dicebatur Orcus, ne pokazuje ništa što bi se a priori očekivalo od takve 
predstave. 


18 Povezivanje sa grč. ópkog samo je igra reči. O Orku, među poslednjim studijama: H. 
Wagenvoort, »Orcus«, SMSR. 14, 1938, str. 32—64, uneto u Studies in Roman Literature, 
Culture and Religion, 1956, str. 102—131; J. Heurgon, »Le lemme de Festus sur Orcus (str. 
222 L)«, Coll. Lat. 23 ( Hommages à M. Niedermann), 1956, str. 168—173 (etrurska deriva- 
cija). 

V 


SILE I ELEMENTI 


1. Treća funkcija 


Mnoga božanstva bave se zemljoradničkim proizvodima, a posebno 
žitaricama, kada se približe zrelosti ili su već u čovekovoj službi: Robigo, 
. Rda, da ih poštedi na molbu Kvirinovog flamina, Flora da im omogući da 
procvetaju, Konsus da ih zaštiti kada su u ostavama, Opa da obezbedi obilnu 
letinu, sam Kvirin, čijim se praznikom završava vreme sušenja žita. Ali 
dublja, šira i postojanija u svome delovanju jeste Cerera, Rastenje, sa svo- 
jom bliskom saveznicom, boginjom Telus, Zemljom!, čiju je saradnju Ovi- 
dije (F. I, 671—674) veoma lepo opisao: 


Umilostivite se majke useva, Telus i Cerero, prema njihovoj ozimoj pšenici i 
utrobi bremenite svinje. Cerera i Zemlja vrše istu funkciju: jedna daje usevima 
izvorište, a druga mesto. 


Osim što su obe aktivne, causa i locus tačno određuju dve boginje, od 
kojih jedna vaspostavlja, preobražava ono što je bilo povereno drugoj, po- 
kazuje ono što je druga skrila. Udružene ili odvojene u kultu zavisno od 
godišnjih doba, one su zaista, obe, matres frugum. Sa njima sarađuje jedan 
muški, manje poznati činilac: Liber. Nijedno od tih božanstava analistika 
nije uključila u listu »bogova Tita Tacija«: ona upravljaju plodnošću na 
drugačiji način od onih koje se tu pominju. 


! Pored značajnih članaka o boginji Telus u DA. (J. A. Hild), u RL. (Wissowa), o 
Zemlji-Majci u RE. (S. Weinstock), i sasvim lične knjige: F. Altheim, Terra Mater, RVV. 22, 
2. 1931 (str. 108—129 »Ceres und Tellus«), vid. naročito J. Bayet, »Les feriae sementiuae ct 
les indigitations dans le culte de Cćrčs et de Tellus« (vid. gore, str. 51, n. 1), i H. Le Bonniec, 
Le culte de Cérés à Rome des origines à la fin de la République. 1958 (upor. P. Boyancé, 
REA. 61, 1959, str. 111—120 = Etudes..., str. 53—63). Poznato je istaknuto mesto koje se 
daje Zemlji Majci od A. Dietrich, Mutter. Erde, 1905. Za skup zemljoradnickih praznika u 
Rimu, videti i poglavlje pod tim imenom u A. J. Festugičre, L'enfant d'Agrigente, 1941, str. 
56—87. Tesne veze između Cerere i Telus u sentinskoj stvari (zavet jednoj, učešće druge), u 
obe verzije kažnjavanja Sp. Kasija (Liv. 2, 41, 10—11). 

Nije potvrđena nijedna formula koja sparuje Nebo 1 Zemlju, kao što je 
to slučaj kod tolikih naroda, u Grčkoj i u vedskoj Indiji posebno. Kada, na 
početku svoje rasprave o seoskoj privredi, Varon priziva Juppiter pater i 
Tellus mater, nazivajući ih parentes magni, on govori kao filozof, zadojen 
grčkom književnošću, a ne poziva se na obredni običaj u Rimu. Doduše 
voda sa neba je nužna u Cererinoj delatnosti, ali taj brak, koji su drugi 
narodi toliko slavili, nije izrazito naznačen u kultu. 

Ako hram boginje Telus na Eskvilinu potiče tek iz 268. godine, postoje 
dva razloga da se smatra da joj je to mesto, već više od dva veka, bilo 
posvećeno“. U svakom slučaju njen glavni praznik je veoma star". Petnaestog 
aprila, dva dana posle ida, odigravao se pravi pokolj. U zgradama sa trideset 
konjušnica i na Kapitolu, kao i privatno na poljima, žrtvovana je forda boue, 
bremenita krava, u ceremoniji koja se nazivala Fordicidia. Iz toga što pra- 
znik nije dobio ime po boginji, nego po činu, ljudi su ponekad zaključivali 
da boginja tu nije izvorna i da je obred u početku spadao u oblast čiste 
magije, i da je delovao neposredno na prirodu bez posredstva neke božanske 
ličnosti, neke božanske volje. To je pogled duha, kome protivreče opisi. 
Svuda su u pitanju žrtve, čija je korisnica Telus (Ov. F. 4, 634: Telluri... 
uictima plena datur; 665: Tellus placanda) ili na grčkom »Demetra« (Lyd. 
Mens. 4, 72). 

Načelo ovog žrtvovanja je jasno. Mi se nalazimo, kaže Ovidije (633— 
634), u trenutku kada je sve gravidno, zemlja sa semenom, kao i životinje; 
zato se bremenitoj boginji Telus prinosi bremenita žrtva: i to na osnovu 
uobičajenog simboličnog pravila koje nalaže da se božanstvu prinose žrtve 
koje su homologne (ženske ili muške, zavisno od pola; bele, crvene ili crne 
prema oblasti ili posledicama njegovog delovanja); 1 zato da bi mu se dalo 
ono što ona treba da proizvede, u jednom drugom obliku. Uvođenje obreda 
pripisivano je Numi: jedne godine, sva vegetalna i animalna plodnost izgle- 
dala je poremećena; »Cerera je, već od prvih izdanaka, izneveravala selja- 
ka«, krave su pobacivale, ovce crkavale... Numa pita za savet Fauna, koji 
izriče proročanstva 1 poznaje stvari, a možda 1 čuva tajne. Bog mu odgovara 
zagonetno: »Potrebno je, kralju, da umiriš Telus smrću jedne od krava, ali 
žrtvuj samo jednu i neka ona da dva života«. Egerija daje rešenje zagonetke: 
»Od tebe se traži, kaže ona kralju, utroba bremenite krave«. Numa se 
povinovao naređenju; »nastupa plodonosna godina, kada zemlja i stoka daju 
svoje plodove« (Ov. F. 4, 641—672). 

Žrtvovanje bremenitih krava je retko u svetu. G-đa Mari-Žoze Tibjana 
lepo je opisala i analizirala više takvih obreda u grupi afričkih društava; ali 


najkorisniju paralelu dali su vedski Indijci, koji nazivaju žrtvu jednim dru- . 


? Weinstock, nav. čl., col. 804. 
3 Ono što sledi sažima prvi ogled u RIER. (»Fordicidia«), str. 11—25, gde ćemo naći 
POZIVANJE na indijske obredne tekstove. 

4 »Un rite de vie, le sacrifice d'une bête pleine chez les Zaghawa Kobé du Ouaddai«, 
Journal de psychologie, 1960, str. 291—310; ali, prema opisima samoga autora, a suprotno 
njegovom tumačenju, čini se da se (nežrtvovani; kasnije prerađeni) embrion na isti način koristi 
i u Indiji i u Rimu. 

gim zagonetnim izrazom, »krava sa osam nogu«, astapadi. Razvoj obreda, 
u Rimu i u Indiji, paralelan je i, još jedanput, komentari bramana osvetlja- 
vaju rimski obred istovremeno sa indijskim obredom. 

U ovom poslednjem, koji je pripojen ceremoniji kraljevog posvećenja“, 
žrtvuje dve bremenite krave Zemlji i Marutu, koje tom prilikom naziva 
»seljaštvom (visah) bogova«. Ali takav žrtveni dar stvarao je neugodan 
problem obrednicima, jer ako se on preporučuje svojim obiljem, dva života 
u jednom telu, s druge strane je nepravilan, pošto embrion, kao nedovršena 
životinja (avikrtariga, »sa neizdvojenim udovima«), nije pogodan za žrtvo- 
vanje. Trebalo je dakle naći načina da se embrion poveže sa žrtvom a da 
ipak ne bude žrtvovan. Pronađeno je sledeće rešenje. Po ubijanju krave, 
jedan od sveštenika koji učestvuje u žrtvenom obredu vadi embrion iz trbuha 
i, ne dirajući njegove udove, samo izvlači iz njegovog vrata »sivi sok«, koji 
će predstavljati žrtveni dar. Sa kravom se tada postupa kao sa uobičajenom 
žrtvom: žrtveni komadi se izdvajaju i peku na vatri, sa »sivim sokom« 
embriona, i na kraju prinose na žrtvu. Sto se tiče samoga embriona, on 
ostaje na raspoloženju za jednu drugu uspešnu operaciju, koja nije žrtvena: 
prema istoku, bez posvetnih reči, predaje se Marutima, zatim prekriva 
ugljem, dok sveštenik recituje" jednu strofu himne u kojoj se od Neba i od 
Zemlje traži »da začine žrtvu i da nas ispune stvarima koje hrane«. Tako je 
sve na najbolji način uređeno: žrtva je tobože dvostruka, a ipak bez nedo- 
statka koji povlači za sobom žrtvovanje nepotpunog bića; s druge strane, 
embrion nije izgubljen, nego je poslužio u jednom dodatnom obredu. 

U nedostatku obrednih knjiga, imamo precizan, tehnički pregled cere- 
monije koji je sačinio Ovidije i koji dokazuje da su Rimljani na sasvim 
sličan način rešili isti problem. Ni za njih, naime, embrion nije bio mogućna 
žrtva, pošto je, pre nego što je prihvaćena, probatio morala pokazati da je 
životinja namenjena žrtvovanju purum, potpuna i bez mane, što isključuje, 
čak i kao /actentes, suviše mlade žrtve, a utoliko pre embrione. Evo dakle 
kako se to zbiva: 


Kada obrednici izvade telad iz utrobe i stave u ognjište koje se puši odvojenu 
exta, najstarija devica vestalka spaljuje telad, kako bi pepeo poslužio za PODĆENJE 
narodnih skupina na dan boginje Pale. 


Tako su, kao 1 u Indiji, obredne sudbine majke 1 deteta različite: krava 
se ubija sa embrionom, ali se odmah zatim ovaj izvlači i tek tada se exta 
krave, koja je čista (pura) žrtva, uzima i predaje bogovima. Embrion se pak 
ostavlja za drugi obred, koji nije žrtveni, a koji ćemo uskoro ponovo sresti. 
A to je shema žrtvenog obreda astapadi. 

To su glavne okolnosti u kojima se služi samo boginji Telus. Ne znamo 
da li sa tim treba povezati Varonovu napomenu da »pontifici prinose žrtvu 


5 Predviđena je jedna, slučajna, varijanta, kada se, prilikom žrtvovanja krave koja mora 
biti sterilna, primeti da je žrtva bremenita; ona se odmah oduzima od njenih primalaca (Mitre 
i Varune) i prinosi Marutima, uvek kao »običnim« bogovima. 

6 U slučajnoj varijanti. 

boginji Telus« i nekolicini njenih pomoćnika, Telumnu, Altoru i Rusoru". U 
svakom slučaju, sudeći po Ovidijevom mišljenju koje proizlazi iz etiološke 
priče, željeno dozrevanje je pre svega dozrevanje žitarica, ali od toga imaju 
koristi i ženke. Obred u čast boginje Telus zadržava opštost koja je uobiča- 
jena kada su u pitanju »Zemlje-Majke«. 

Cerera postavlja druge probleme. Ona je imala priliku, nesrećnu po 
onoga ko pokušava da upozna najstariju rimsku religiju, da doživi ranu 
interpretatio graeca koja će imati veliku budućnost": možda već na kraju 
kraljevskog doba, ona je postala Demetra i postepeno je prisvojila bogato 
područje, dramatičnu legendu, same obrede, čak i misterije velike boginje. 
Izjednačavanje kao da je izvršeno, sasvim nezavisno, i u oskijskoj zemlji: 
jedan od glavnih natpisa na ovom jeziku koji su sačuvani nabraja, u bronzi, 
»stanice« koje predstavljaju »hurtin Kerríiín, u Cererinom vrtu (bez sumnje 
sveti gaj)«, blizu Agnona; među prvim božanstvima koja tako imaju svoje 
stanice, pominju se jedna za drugom Cerera i »Cererina kći«: očigledno je 
reč o Demetri i Persefoni?. Jedan drugi natpis, u olovu, kletvena formula, 
tri puta predaje, upućuje prokletnike Keri Arentikai, to jest bez sumnje 
Cereri Osvetnici, drugim rečima jednoj paklenoj Demetri!“. 

Njeno ime, koje ima izuzetnu deklinaciju (-es, -eris), izvedeno je iz 
istog korena kao i inkoativ cresco i kauzativ creare. To je bez sumnje 
apstraktna imenica, personifikovano »Rastenje«. Taj koren *ker- ima oči- 
gledno isto semantičko polje kao, na indoiranskom, s4-, stari indoevropski 
koren koji je u običnom jeziku dao imenice koje označavaju sina (*sünu-, 
viog...) a bez sumnje i veoma plodnu životinju kakva je svinja (lat. sas 
itd.): vedsko siite znači »on, ona rađa, proizvodi«, a u konjugaciji suváti, 
»on daje podsticaj«; otuda korenski supstantiv s4 »onaj, ona koja rađa« s 
jedne strane, ime boga Savitdr, »Podstrekač«, s druge strane, najaktivnijeg 
među »bogovima početaka« u mitologiji i obredima. Na latinskom, ekviva- 
lentni koren *ker- proizveo je s jedne strane ime boginje Ceres (čija je 
tipična žrtva svinja), s druge strane arhaično ime »boga početaka«, cerus 
manus, koje su stari naučnici prevodili 1 kao »creator bonus« (Paul. str. 249 
L?) a koje je, izgleda, označavalo Janusa. Indijska paralela pokazuje da 
nema razloga da se smatra, kao što se često dogada, da je cerus »muška 
Cerera«: Janus, koji je »stvaralac« zato što je »initiator«, nema veze sa 
Cererom, koja u samoj sebi nosi polugu rasta!!. 

Pored ovog arhaičnog imena, činjenica da postoji flamen Cerial po- 
tvrđuje drevnost i značaj te boginje. Ali do koje ju je mere Demetra preo- 
brazila? Mišljenja su različita. Neki radikalni kritičari tvrde da je sve što mi 


7 Ne postoji »par« Tellumo-Tellus tipa Liber-Libera, niti nedoumica u pogledu pola te . 
boginje: ne treba, osim iz želje za polemikom, poput svetog Avgustina, izvlačiti Telumna iz 
niza u kome se nalazi (Ciu. D. 7, 23, 2 kraj), a koji je za boginju Telus ono što je niz 
Veruactor, itd., za Cereru. Nema ni razloga da se Telumnu pripisuje etrursko poreklo. Tellurus, 
u Martianus Capella I, 49, najverovatnije je samo arhaična varijanta genitiva Telluris. 

8 D. Sabbatucci, »Di alcuni sacrifici romani alla luce del mito di Koré«, SMSR. 28, 
1957, str. 53—66. 

9 Obred koji se pominje na agnonskoj ploči, Vetter, N° 147. 

10. Vetter, N° 6. 

!! Za Cerfus, vid. gore, »Mars«. 

znamo toliko kontaminirano grčkim da je razvrstavanje nemogućno. Drugi 
su to strpljivo i obazrivo pokušavali, i biće korisno pratiti najnovijeg tumača 
tog složenog pitanja, G. Le Bonjeka!?. 

Cerialia od 19. aprila — dakle pri kraju perioda koji je počeo 12. aprila 
— dolaze četiri dana posle fordicidia od 15. aprila: ovaj razmak često 
otkriva srodnost između praznika koje odvaja, pa prema tome ovde povezuje 
Telus i Cereru, iako poštuje njihovu različitost. Dva obreda sasvim odgova- 
raju, simbolično, svojim respektivnim ulogama: »trudnoj« zemlji žrtvovane 
su bremenite krave; od Cerialija, pored žrtvovanja životinje svojstvene toj 
boginji, plodne krmače (barem u privatnom kultu, Ov. F. 4, 413, 12. aprila), 
poznat je samo jedan obred, i on se odnosi, pre svega, na proteklu žetvu: 
ludi od 19. aprila sadržavali su varvarski magijski prizor koji nije imao 
žrtveno obeležje; u Cirk (Ov. ibid. 679—682) su puštane lisice »koje su 
nosile na leđima, privezane, raspaljene buktinje«. Značenje toga puštanja, tih 
lisica, te vatre, veoma je sporno, ali ako ih shvatimo kao lustrativne ili 
oplođujuće!*, oni se mogu odnositi samo na klasje koje nastaje, po izbijanju 
iz zemlje. Kako to da je kasnije, za vreme Ambarnalija, Cerera bila odsutna? 
U onome što je sačuvano od pesme arvalske braće ne govori se o njoj i, 
pored Marsa, borbenog zaštitnika polja, pominju se samo Semoni, geniji 
semena i Lari, geniji mesta; ali više opisa praznika (trostruko kruženje, 
lustracija bilo sela, pagus, bilo nekog imanja) daju značajno mesto boginji 
rasta (Tib. 2, I; Verg. Georg. I, 338—350). Najzad, pre žetve, žrtvovana joj 
je jedna porca praecidanea, uz obred čije je pojedinosti zabeležio Katon 
(Agr. 134). Evo šta se može, sa velikom verovatnoćom, pripisati najstarijoj 
Cereri kao isključivo svojstvo: njeno razdvajanje od boginje Telus vrši se, 
kao što vidimo, počevši od aprilskih praznika, pri čemu se prva boginja u 
neku ruku povlači pred drugom. 

Nasuprot tome, feriae sementiuae, dvostruki praznik čija se pokretlji- 
vost, kako izgleda, ograničava na drugi deo januara, povezuju dve boginje 
(Ov. F. I, 657—696), kao što je prirodno u tome trenutku u razvitku zrna 
kada se sve njegove misterije još uvek obavljaju u zemlji^: i već 13. 
decembra, krajem setvenog perioda, mogao ih je povezati zajednički praznik, 
ali on je potvrđen samo u razdoblju u kome je poprimao tuđi oblik lekti- 
sternija (CIL. P str. 336—437: odlomak iz kalendara iz Preneste). 

Plodnost ima druga područja osim polja 1 poljskih radova. Ni u Rimu, 
kao ni u Grčkoj ili Indiji, Zemlja Majka nema takva ograničenja, a boginja 
»Rastenja« ne može a da ne brine o ljudskoj rasi. Quidam, kaže Servije II 
(Aen. 4, 166), Tellurem praesse nuptiis tradunt; 1 kao dokaz navodi to što 
joj devojke, bilo prilikom odlaska u muževljevu kuću, bilo posle dolaska u 


. I? Vid. isto tako J. Bayet, »Les Cerialia, altération d'un culte latin par un mythe grec«, 
RBPhH. 1951, str. 5—32, 341—366, uneto u Croyances et rites dans la Rome antique, 1971, 
str. 899—129. 

13 Pored Samsonovih lisica, upor. četvoronošce i ptice koje se pale na iranski praznik 
Sadah, A. Christensen, Les types du premier homme et du premier roi dans l'histoire légen- 
daire des Iraniens, I, 1917 (Archives d'Etudes Orientales de Lundell, 14, T), str. 164—169. 
14 L. Delatte, Recherches sur quelques fêtes mobiles du calendrier romain, 1937, str. 
3—13. 


nju, žrtvuju uariis nominibus uel ritu. Telus ovde ponovo pronalazi svoju 
svakodnevnu pratilju, pošto, kaže Festus (str. 204 L?), facem in noptiis in 
honorem ceveris praeferebant. A veza Cerere sa brakom ostvarivala se posle 
svadbenih obreda: prema Plutarhu (Rom. 22, 5) »Romulov zakon« po kome 
muž može legitimno da otera svoju ženu samo u tri slučaja (trovanje dece, 
uskraćivanje ključeva, preljuba) nalaže da, ako je otera iz drugih motiva, 
»polovina njegove imovine pripadne ženi a druga polovina da se posveti 
Demetri«. 

Najzad, kao zaliha plodnosti i budućnosti, Zemlja skriva isto tako, u 
svojim donjim slojevima, mračno područje kome mrtvi pristupaju preko 
svojih grobova i sa kojim država održava kontrolisanu vezu preko mundusa: 
postoji stalna i tajanstvena spona između onoga što nestaje i onoga što se 
rađa, između nepostojanih senki i života koji dozreva. Iako se ne može reci 
da su dve boginje »boginje smrti«, one učestvuju u posmrtnim obredima u 
dve prilike: posle svake smrti, Cereri se, izgleda, prinosi na žrtvu svinja da 
bi se porodica očistila 1, pošto se ta žrtva prinosila delom »uz prisustvo 
tela«, za krmaču se govorilo da je praesentanea (Fest. str. 357 L?); s druge 
strane (Varr. u Non, str. 240), ako neki mrtvac ne bi bio sahranjen (huma- 
tus), porodica je mogla ponovo da postane čista samo ako bi prinela na 
žrtvu boginjama Telus i Cereri svinju koja je, ovoga puta, nazivana praeci- 
danea kao i ona koja prethodi žetvi, a sa kojom je ponekad mešana. Najzad, 
sećamo se da je mundus bio Cererin i da se nalazio bez sumnje u okviru 
hrama te boginje. 

Tako naslućujemo dva značajna božanstva u najstarijoj religiji, koja su 
srodna i nesvodljiva, i za koja nema razloga pretpostavljati da su hronološki 
poređana!5. 


Jedan drugi par božanstava iz iste grupe, koji nije imao Cererinu sud- 
binu, ili pre gotovo da nije ni preživeo kao grupa osim u društvu sa 
Cererom, jeste Liber-Libera!'*. Liberalia su svetkovane 17. marta. Preko 
Varona (L. L. 6, 14), preko Ovidija (F. 3, 713—790) znamo za neke obrede 
vezane za taj praznik, koji izgleda star: stare žene sa vencima od bršljana 
koje su velikodušno nazivane sacerdotes Liberi prodavale su na ulici kolače 
s medom; one su imale pri sebi pokretna ognjišta na kojima se Liberu 
prinosio deo kolača u ime kupca. S druge strane, mladi ljudi su toga dana 
oblačili mušku togu, foga uirilis ili libera. Sveti Avgustin, po Varon. ali 
možda prepravljenom Varonu, o tome više govori: par Liber-Libera bio bi 
pokrovitelj muške i ženske komponente rađanja, tačnije »oslobađanja« — 
što je samo igra reči — tih komponenti, u obliku semena (Ciu. D. 7, 3, 1; 


I5 R. Schilling je predložio da se Dea Dija, u kultu arvalske braće, shvati kao boginja 


vedrog neba, »lepog vremena« neophodnog za zemljoradnju a posebno za biljke koje su iznikle 
iz zemlje, na otvorenom prostoru (sub dio): »Dea Dia dans la liturgie des Frčres Arvales«, 
Coll. Lat. 102 (= Hommages à Marcel Renard, II), 1969, str. 675—679. 

16 Pored članaka Liber (pater), Libera, u DA. (J. Toutain), RL. (Wissowa), RE. (Schur), 
i stare disertacije: A. Schnegelsberg, De Liberi apud Romanos cultu capita duo, 1895, sada 
imamo na raspolaganju i A. Bruhl, Liber pater, origine et expression du culte dionysiaque à 
Rome et dans le monde romain, 1953. (Prvo poglavlje, str. 13—29: »Le probléme du Liber 
pater italique«). 

na nekim mestima u Italiji, kult je poprimio izuzetno razuzdane oblike; falus, 
koji je u kolima nošen po selu, trijumfalno je donošen u grad; u Laviniju 
mu je bio posvećen ceo jedan mesec, tokom koga bi svako izgovarao 
bestidne reči do trenutka kada bi ud, pošto je prošao kroz Forum, bio vraćen 
na mesto na kome je čuvan; najčasnije matrone imale su dužnost da ga tamo 
javno ovenčaju, kako bi obezbedile dobru setvu, otklanjajući fascinatio (ibid. 
7, 21); u Rimu su modeli muškog i ženskog organa postavljeni u njihov 
hram, jedan za Libera, drugi za Liberu. Iz te razuzdanosti u pojedinostima 
kao 1 iz jednog od poznatih obreda vezanih za taj praznik, proizlazi u 
najmanju ruku da su Liber i Libera imali sasvim opštu nadležnost nad 
plodnošću, i to ne samo, kada je u pitanju Liber, onu zbog koje je on 
izjednačavan sa Dionisom, rastenje grožđa. Međutim, ta specijalizacija si- 
gurno je veoma stara: nedaleko od Rima, u Falerijima, u jednom natpisu na 
vazi koji, kako se čini, potiče približno iz 600. godine!", traži se da Cerera 
da ozimu pšenicu (farme(n)tom), a Lufir, to jest Liber, vino. Ime Liber 
objasnio je E. Benvenist!#: ono je nastalo od jednog starog derivata na -es- 
korena koji je već indoevropski: *leudh-; doslovni smisao je »onaj koji 
potpomaže klijanje, onaj koji omogućava rađanje i žetvu«, sasvim srodan 
dakle, kao što je zapazio G. Bonjek, doslovnom smislu Cerere. 


Ovih nekoliko činjenica, koje izgledaju jasne, predstavljaju međutim 
temelje jednog od najsloženijih problema istorije rimske religije: kada Cerera 
dobija hram, već na početku republikanskog razdoblja, na prvim padinama 
Aventina, to je templum Cereris Liberi Liberaeque, zgrada sa tri celae a 
predanje vezuje njeno utemeljenje za prve rasprave između patricijata i 
plebsa. Kako shvatiti tu skupinu koja podseća na neke grčke trijade u kojima 
se Demetra i njena kći Persefona. udružuju sa jednom muškom ličnošću, koja 
je ponekad, ali retko, Dionis? Da li su pre Rima postojali samo elementi 
trijade, koji su bili prosto okupljeni, ili je trijada uvezena kao već gotova, 
— 1 odakle: sa Sicilije, iz Kampanije? Da li je plebejska tradicija izvorna, 
ili predstavlja starijim stanje stvari koje će biti dobro poznato u narednim 
vekovima, monopol plebejaca i njihovih magistrata nad Cererinim kultom? 
G. Le Bonjek je sasvim jasno rezimirao i razmotrio glavne teze koje se 
sudaraju u brojnim varijantama i predložio je sa svoje strane jedno hipote- 
tično, ali razborito rešenje, koje pridaje veliki značaj čisto rimskom udelu i 
ukazuje isto tako veliko poverenje analistici!?. Iz tih umešno istraživanih 
neuhvatljivih maglina, izdvaja se naime više mogućnosti. 

Kult sa Aventina nije se toliko odnosio na Cereru pokroviteljku seljaka, 
vezanu za zemljoradničku praksu, kakvu smo do sada uočavali, koliko na 
Cereru pokroviteljku žita (annona), hrane koja štiti gradsko stanovništvo od 
gladi, u to vreme inače česte pojave. Možda nadahnuta tuđim modelima, 
trijada koja povezuje Cereru s jedne strane i par Liber-Libera s druge strane, 
a ne boginje s jedne, a boga sa druge strane, izvorna je u svojoj strukturi. 


17. Vetter, N° 241, sa bibliografijom; dodati M. Lejeune, »À propos de trois inscriptions 
italiques«, REA. 54, 1952, str. 340—342. 

I8 »Liber et liberi«, REL. 14, 1936, str. 52—58. 

19 GI. IX, »La triade Cérés-Liber-Libera«, str. 277—311. 

Uspostavljanje »trijade plodnosti« nekoliko godina posle osvecenja hrama sa 
tri celae na Kapitolu, izražava težnju ka repliciranju, ka stvaranju protivteže. 
U tim uslovima, pošto u stvari upravo tada plebs dobija svoje prve zvanične 
magistrate, zar ne bi bilo prirodno da prihvatimo, žrtvujući nekoliko lepih 
legendi i nekoliko anahroničnih vlastitih imena, osnovne crte predanja? Kult 
na Aventinu svedočio bi, isto tako, o pobedi plebsa 1 ishodio bi iz jednog 
od prvih brojnih kompromisa koji će, malo po malo, obezbediti toj društve- 
noj klasi političku i versku jednakost, i već početkom V veka, odmah po 
osnivanju, biće stvorena klasična slika: plebejski edili čije su kancelarije bile 
u pomoćnim prostorijama hrama, tu su sakupljali plebejske arhive, tekstove 
plebiscita, a kasnije, iz predostrožnosti, i kopije odluka senata suparničkog 
reda?0, 

U svakom slucaju, po stvaranju trostrukog kulta, Demetra nije prestala 
da se nameće Rimljanima preko njihove Cerere. Proces asimilacije, koji je 
započeo još u doba kraljeva, prolaziće kroz periode usporavanja i kriznih 
ubrzavanja?'. U drugoj polovini III veka, kult će biti zvanično uveden, u 
njemu će služiti grčke sveštenice nazvane publicae. Za vreme jednog letnjeg 
praznika, bez sumnje pokretnog, sacrum anniuersarium Cereris, matrone su 
svetkovale susret Cerere i prozerpine koje će odsada biti samo Demetra i 
Persefona. Rim će tako imati — to je barem najverovatnije objašnjenje — 
svoje misterije, initia Cereris (Varr. R.R. 2, 4, 9; 3, 1, 5). A Liber, koga 
sve više potiskuje Dionis-Bah, kada kriza Bahanalija bude prošla, trijumfo- 
vaće sa vinom. 


Ako su Fordicidije od 15. i Cerialije od 19. aprila u tesnoj vezi zbog 
koje se očekuje i povezanost boginja kojima su one posvećene a koju 
potvrđuju blizina i razmak između dana, jedan drugi praznik se na drugačiji 
način vezuje za Fordicidije. To su Paralije od 21. aprila: pepeo teladi izvu- 
čenih iz boues fordae, koji vestalke čuvaju šest dana, predstavlja jedan od 
tri sastojka tamjana, suffimen, iz očisnog kađenja kojim se odlikuje praznik 
boginje pastira i stada, Pale“. | 

Boginje, a ne boga: nema neizvesnosti u pogledu njenog pola. Tri spisa 
doduše govore o jednoj muškoj Pali, ali oni se ne odnose na Rim. Arnobije . 
(3, 40), prema jednom stručnjaku za etrurske stvari, kaže da je Pala, ne 
boginja kao u Rimu, nego bog, bila jedan od etrurskih Penata (upor. Serv. 
Aen. 2, 325), i opisuje je kao neku vrstu Jupiterovog minister i uillicus. U 
dva odlomka (I, 50 i 51), Martijan Kapela smešta jednog boga Palu u oblast 


20 Pored ove hipoteze, treba ukazati i na hipotezu koju daje A. Alföldi, »Il santuario 
federale latino di Diana sull'Aventino et il tempio di Ceresa, SMRS. 32, 1961, str. 21—39,- 
pomerajući podizanje hrama i njegovu političku upotrebu u vreme posle decemvira, u drugu 
polovinu V veka (str. 32—33). Njegovo osporavanje Le Bonjeka trebalo bi objasniti: odgovor 
Le Bonjeka na primedbu koju mu stavlja S. Mazarino osnovan je. Ali je isuviše očigledno da 
se, preko analistike, ne može dosegnuti autentična istorija prvih godina republike: treba se setiti 
mitskih junaka Kokla i Scevole, na primer. A. Alfóldi je predstavio skup svojih ličnih pogleda 
na odnose između Rima i njegovog okruženja u Early Rome and the Latins, 1964. 

?! Vid. članak J. Bayeta na koji smo ukazali napred. 

22 Ono što sledi sažima »Les deux Palés«, REL. 40, 1962, str. 109—117, uneto, uz 
izvesne izmene, u IR. str. 273—287. | 

neba, Sestog ili sedmog, ali kontekst dovoljno pokazuje da su opet u pitanju 
samo etrurska shvatanja. Sve što dakle ti tekstovi dokazuju, to je da je 
božanstvo kome su Etrurci poveravali stoku i stočarstvo, i koje je prema 
tome odgovaralo Pali i prizivalo Palu kao svoju interpretatio romana, bilo 
bog, a ne boginja. S obzirom na ugled etrurskih disciplina, naučnici su bez 
sumnje smatrali da je to shvatanje bilo starije, i uglednije od rimskog; zato 
Arnobije piše: Palem, non illam feminam, quam uulgaritas accipit, sed 
masculini generis. Ali to je bila stvar naučnika, bez uticaja na upražnjavanje 
i shvatanje žive religije. Varon je sigurno pominjao tu naučničku etrursku 
Palu u odlomku na koji Vergilijev komentator, Servije, na žalost, samo 
jedanput aludira, ne navodeći ga (Georg. 3, 1): hanc Vergilius genere femi- 
nino appellat, alit, inter quos Varro, masculino genere, ut hic Pales. Imamo 
naime dokaz da je takvo bilo Varonovo shvatanje kada se on, vise ne kao 
naučnik, nego kao književnik, sreo sa Palom: odlomak iz Menipskih Satira 
koji navodi Aulo Gelije (13, 21) pominje u dva stiha poveliki skup božan- 
stava, među kojima je 1 Pala 1 od kojih su sva druga ženska: 


Te Anna ac Perenna, Panda te, Lato, Pales, 
Nerienes <et> Minerua, Fortuna ac Ceres. 


Izvesno je dakle da je Pala, u Rimu, boginja i navoditi je kao primer 
koji treba da pokaže koliko bi Rimljanima bilo teško, kako neki smatraju, 
da jasno, celovito zamisle svoja božanstva, znači zloupotrebljavati prethodne 
tekstove. 

Ali Pala ipak ima jedno izrazito obeležje: ona je dvostruka, ili čak 
postoje dve Pale. Jedan odlomak iz kalendara iz Ancija beleži, 7. jula, 
praznik Palibus II, dok su Parilia 21. aprila. Uz to, Zak Ergon je, 1951, 
podsetio da u jednom Varonovom odlomku (R. R. 2, 5, 1) svi rukopisi daju 
Palibus, koje izdavači, već četiri veka, pogrešno ispravljaju na različite 
nacine2. Dovoljno je da vratimo Varonovu rečenicu u njen kontekst pa da 
utvrdimo da se ona nalazi tamo gde se spajaju dve rasprave o stočarstvu: 
ranije su učesnici u razgovoru govorili o sitnoj stoci, kasnije će govoriti o 
krupnoj; jednom od zakasnelih koji stiže upravo u tom trenutku, ali koji još 
ne zna gde se stalo sa dnevnim redom, Varon sasvim prirodno pripisuje, u 
zabavnom intermecu, ideju da se izvini plaćajući kaznu »Palama«, to jest 
svakako »dvema Palama«, pokroviteljki sitne i pokroviteljki krupne stoke: 
dum asses soluo Palibus. Ovo tumačenje potvrđuje plan treće knjige Geor- 
gika, posvećene gajenju stoke: ona je podeljena na dva sasvim jednaka dela 
od kojih je jedan posvećen krupnoj, a drugi sitnoj stoci, i na početku druge 
kao i na početku prve, pesnik priziva Palu (I i 289), dok se u pevanju 
posvećenom poljskim radovima Cerera pominje samo na početku, kao i Bah 
u pevanju koje govori o vrtovima i vinogradu. Ono se najzad oslanja na 
dvojstvo praznika, 21. aprila 1 7. jula. Ako naime nije dato nikakvo obja- 
šnjenje letnjeg praznika, dug Ovidijev opis (F. 4, 721—786) prolećnih Pa- 
rilija odnosi se samo na sitnu stoku a rasprave o seoskom gazdinstvu omo- 


23 »Au dossier de Palés«, Lat. 10, 1951. str. 277—278. 


296 


gućavaju da se shvati zašto. Ova dva datuma. su predstavljala dane parenja 
životinja. Za ovce, Kolumela (De re rustica, 1, 3) piše: »Gotovo jednodušno 
mišljenje je da je prva sezona za njihovo parenje proleće, na dan Parilija 
(tempus uernum Parilibus), za one kojima je za to vreme; za one koje su 
se tada ojagnjile, to će biti juli (circa Julium mensem)«, ali on preporučuje 
prvo godišnje doba, »pošto je jesenje jagnje bolje od prolećnog«. A što se 
tiče krava, propisuje se samo jedno godišnje doba (6, 2): treba pariti mense 
Julio, između ostalog i zato što je to, kaže on, doba njihovog parenja, 
naturalia desideria, quoniam satietate uerni pabuli pecudes (to jest ovde 
boues) exhilaratae lasciuiunt in uenerem. Obredi poštuju ove konvencije: za 
one od 21. aprila, u kojima se pojavljuju samo ovce, vezuje se samo jedna 
Pala; za julske none, kada su na redu druge ovce, a naročito krave, ljudi se 
obraćaju Palibus II. Pošto Ovidije nije uneo u stihove julske praznike, ne 
znamo šta se tada tražilo od dveju boginja, ali to je očigledno morala biti, 
prilagođena stoci u celini, ista stvar kao 1 ono što se traži od jedne od njih, 
za greges, u njegovim aprilskim distisima““. 

Nema dakle razloga da se Pali oduzima praznik Parilije (od *Palilia: 
upor. caeruleus od *caeluleus »boje neba, plav«) 1 da se ona pretvara, 
pomoću etimologije koja je sama po sebi neverovatna, a za koju moderni 
imaju manje opravdanja nego stari (Paul. str. 328 L?), u boginju rađanja 
(parere, a isto tako i parire kod Katona i Plauta): obredi i molitve koje 
opisuje Ovidije dovoljno pokazuju da se namera ne ograničava na partus; 
traži se potpuna i stalna zaštita ovaca i stočarstva, pohotljivost ovnova 
svakako, sa njenom posledicom, množenjem mladunaca, ali i zdravlje živo- 
tinja, pastira i njihovih pasa; rasterivanje vukova kao i podnevnih demona; 
obilje trave i vode; dobri proizvodi, od vune i mleka; a pre svega, pošto su 
Parilia ujedno i lustratio, oproštaj nehotičnih grehova koje su pastiri i stoka 
mogli počiniti u odnosu na poljska božanstva. Dea pastorum, Pala upravlja 
svim tim stvarima, koje omogućavaju Parilia, a koje se ne mogu izvesti iz 
pojma partus”. 

Ima više vrsta sredstava za čišćenje, koja Ovidije lepo opisuje: voda 
kojom se od rane zore polivaju site ovce, počišćen 1 opran pod staje, granje, 
venci prikačeni za tor, a naročito vatre od različitog drveta i vatre od slame 
kroz koje ljudi i životinje hitro prolaze. Bez sumnje se u tu vatru baca 
žrtvena hrana svojstvena tome prazniku, koju su vestalke spravljale od tri 
sastojka (Ov. F. 4, 731— 734): pepela telećih embriona spaljenih 15. na dan 
Fordicidija, konjske krvi, stabljika pasulja bez plodova. Obično se smatra, 
možda suviše olako, da prva dva treba da udahnu bićima suštinu dveju jačih 
vrsta domaćih životinja, goveda i konja, plodnost 1 snagu; stabljike pasulja, 


bez svojih plodova, ne mogu biti »pakleni« žrtveni dar, pošto lemuri 1 drugi 


duhovi u pasulju vole plodove, a pogotovo što ništa ne ukazuje na takvu 
usmerenost obreda; mogućno je — ukazano je na indijske obrede koji 
koriste istu simboliku — da bitnu reč, u Ovidijevom culmen inane fabae, 


24 Prema tome, načelo udvajanja Pale, Palibus II, slično je onome zbog koga Varon (u 
Gell. 16, 16, 4) govori o duabus Carmentibus. 
25 Nasuprot Latteu, str. 88, n. 1. 

predstavlja pridev inane i da se »uništavanje« ukaljanog očekuje, pomoću 
simpatičke magije, od te spaljene »Supljine«?. Ceremonija obuhvata i jedan 
žrtveni dar boginji, ali žrtveni dar koji nije krvav: proso u zrnu i u obliku 
kolača, i toplo mleko”. 

Ne zna se zašto je analistika izabrala Parilije za dies natalis Rima: 
verovatno je toga dana Romul utemeljio grad. Da li zato što su dva blizanca 
još smatrana vođama pastira kao što su bili u detinjstvu? Da li zato što je 
igra sazvučja, prema kojoj su moderni bili osetljiviji nego stari, približavala 
Palu i Palatin, prvi temelj Rima? Da li zato što je jedna starija spona 
povezivala Palu ne samo sa zdravljem stada 1 pastira, nego i sa zdravljem 
celokupnog seoskog društva? Ta namena je, u svakom slučaju, dala izvestan 
sjaj, u književnosti, pastirskom prazniku i navela je većinu starih pisaca na 
misao da je on postojao pre osnivanja grada. 

Što se tiče imena božanstva, ono nema jasnu etimologiju, Kasapljenje 
konja, curtus equus, koje nalaže jedan od njegovih obreda, njegova veza sa 
legendom o blizancima i sa rimskom naseobinom naveli su me da ga 
povežem sa jednim likom iz vedske mitologije, koji je nažalost malo poznat, 
Višpala, to jest »*Pala iz viš ili višah« — pošto je viš, kao što je poznato, 
načelo funkcije stočara-zemljoradnika, a u množini ime klanova između 
kojih je stanovništvo podeljeno. Ono pripada ciklusu dvaju blizanaca i čini 
se da je zamišljeno kao kobila koja, u trci, gubi nogu koju joj blizanci 
zamenjuju. Ali razlike u fabulaciji su prilične, i nejasno ne može biti obja- 
šnjeno nejasnim". 

Nisu poznate okolnosti koje su uticale da, za vreme rata koji je M. 
Atilije Regul vodio protiv Salentinaca udruženih sa Picentima, uictoriae 
pretium templum sibi pastoria Pales ultro poposcit (Flor. I, 13); sholijast iz 
Georgika (Schol. Veron., 3, D tom prilikom boginju naziva Pales Matuta, 
što je svakako brkanje, pošto Mater Matuta nema ničeg zajedničkog sa 
Palom. 

Telus, Cerera, Liber, Pala određuju uobičajeno polje seoske delatnosti. 
Ta božanstva imaju široko područje, više godišnjih kultova i, praktično, 
stalno delovanje. Ona raspoređuju, možda otelotvoruju, same sile koje, izvan 
razlika u vremenu i vrsti, pokreću zemljoradnju 1 stočarstvo. Ona u neku 
ruku predstavljaju uzglobljena, povezana načela treće funkcije, čije pojedi- 
načne primene ili faze štite sva druga božanstva toga nivoa, izuzev Kvirina 
koji je usmeren u drugom pravcu. Ne može nas dakle začuditi mesto koje 
su ona,, kako izgleda, zauzimala u prvobitnom rimskom društvu. 


Stočarstvo i zemljoradnja nisu sami sebi cilj: njihovi proizvodi ne 
nastaju iz zabave, nego iz potrebe, oni su hrana. I ne samo kada su u pitanju 


26 QII. I (»Le culmen inane fabae des Parilia«)«, REL. 36, 1958, str. 112—121. Za 
sanguis equi, vid. gore, str. 231—234. 
77 »QII. 4 (»Pusan édenté«)«, Coll. Lat. 44 (= Hommages à L. Herrmann), 1960, str. 


315—319. 
?8 »Le curtus equos de la fête de Palès et la mutilation de la jument Vispalam Eranos 


54 (= Mel. G. Bjórck), 1956, str. 232—245. 

dapes i epula bogova, nego i u svakodnevnom životu ljudi. Tom završnom 
epizodom u razvoju gajenih biljaka i tovljenih životinja upravljala je jedna. 
boginja: Kamna, čiji je praznik, prvog juna, nazivan Kalendae fabariae, iako 
tu nije poštovan samo pasulj, a čije je ime nastalo od caro-carnis kao što 
je Florino ime nastalo od flos-floris?, 

Makrobije (I, 12, 32—33) piše: »Veruje se da Karna upravlja čoveko- 
vim vitalnim organima (uitalibus humanis praeesse). Od nje se, prema tome, 
traži da sačuva u dobrom stanju jetru, srce i uopšte utrobu (quaeque sunt 
intrinsecus uiscera)... Karni se prinosi pire od pasulja i slanina, hrana koja 
više od ijedne druge daje snagu telu (quod his maxime rebus uires corporis 
roborentur)«. Ovidije (F. 6, 101—182) o njoj dugo govori, ne bez ostatka: 
ceo početak odlomka u kome je reč o nimfi »Kraniji« i u kome se Karna, 
zbog sličnosti u imenu, zamenjuje boginjom šarki na vratima (cardo), samo 
je igra reči. Drugi deo, u kome je boginja još uvek »nimfa Kranija«, ukazuje 
međutim na obeležje koje joj odgovara: ispričana je priča u kojoj, otkrivajući 
roditeljima niz magijskih postupaka, ona spasava jedno dete od iscrpljenosti, 
od »vampira«, striges, koji mu proždiru uiscera, i vraća boju njegovom 
bledom licu. Treći deo odnosi se na obred od prvog juna: 


Pitaš me zašto, na ove Kalende, jedemo slaninu i zašto se kuva mešavina žita 
i pasulja? Karna je stara boginja, ona nastavlja da jede svoju nekadašnju hranu i 
prezire egzotična jela [kao što su retke ribe, školjke, leštarka, ždral, paunovo me- 
so]... Svinja je bila cenjena, zaklana svinja jela se u praznične dane, kao i pasulj i 
tvrdo žito koje je proizvodila zemlja. Ko god, na šeste kalende, pojede tu mešavinu, 
zaštićen je, kažu, od bolova u unutrašnjim organima. 


Iz ovih tekstova izdvaja se koherentan opis: smatra se da stara i osnov- 
na hrana, animalna i vegetalna, koja je ujedinjena u žrtvenom daru kao i u 
obrednom jedenju održava (Macr.: salua conseruet) i razvija fizičku snagu 
(Macr.: uires corporis roborentur), i to uključujući se u glavne unutrašnje 
organe (uitalibus); proed toga, obredno jedenje na junske Kalende štiti iste 
organe od svake bolesti (Ov. 182: huic laedi uiscera posse negant). Apo- 
tropejski obred u čast Kranije-Karne očigledno ne pripada godišnjem pra- 
zniku, ali je zaista moguće da je, u slučaju iscrpljenosti, propadanja uiscera, 
ista boginja morala da se umeša da bi popravila zlo koje nije htela da spreči. 
U tome smislu svakako treba tumačiti natpis u CIL. Ill 3893, u kome je 
tražen, njegovim izdvajanjem iz svih drugih spisa, razlog da se Karna pre- 
tvori u htonsku boginju a njen praznik u praznik mrtvih: u Emoni, u Pano- 
nij, jedan čovek ostavlja kapital jednom collegium fabrum i propisuje uti ' 
rosas Carnariis ducant, nije li prosto taj umrli, vezan za život, želeo da 
svake godine, na praznik boginje koja uitalibus humanis praeest, njegovoj 
seni bude dat cvet sa kojim se najčešće upoređuje boja živih obraza, kao 


29 Ono što sledi sažima »Carna«, REL. 38, 1960, str. 87—98. Latteovo razmatranje, str. 
70—71, te boginje ispituje se u: »Religion romaine et critique philologique, I«, REL. 39, 1961, 
str. 87—91. Prerađeno u IR. str. 253—271. 

pesničko podsećanje na godine njegove mladosti ili čak sa nadom u neko 
vaskrsenje u onostranom svetu? 

Ovo shvatanje boginje bilo je osporavano i zamenjivano uobičajenim 
otkrićima: boginja Meseca (R. Pettazzoni), boginja zaštitnica kuće ili poro- 
dice (A. Grenier), ili barem pristupa kući (W. F. Otto). Sasvim nedavno Late 
je čak smatrao da je pripisivanje. praznika Karni staro i tumačio ga je kao 
obred vezan za prve plodove pasulja. Ali ovi argumenti počivaju na slabim 
temeljima. Dve vrste hrane koje se toga dana udružuju, pasulj i slanina, 
podjednako su važne i simbolišu celokupnu hranu koja treba da se pretvori 
u uiscera. Da ta probavna funkcija može da proizvede božanstvo dokazuje 

. jedna himna iz Rigvede, I, 187, koja je upućena Piti, to jest personifikovanoj 
hrani, a koja sadrži izraze veoma bliske Makrobijevom opisu; boginja za- 
dužena da nadzire i obezbeđuje probavu hrane jednostavno je uzeta sa 

drugog kraja mehanizma: u Rimu, Karna dobija ime po carnes, željenom 
rezultatu procesa ishrane; u Indiji, obogotvoren je početni termin, Hrana, ali 

— takvo je značenje sufiksa -tu- — Hrana posmatrana u svome nastajanju 
i svojoj svrhovitosti, u predviđanju i priželjkivanju svoga preobražaja u meso 
i kosti. Dovoljno će biti da navedemo strofu 10: »O biljko, postani kaša, 
podmazivač, (podmazivač za) bubrege (?)...7..., — postani za nas masno- 
ća!« 

Vedska himna daje preciznu oznaku: u strofama 1, 5 i 6, Hrana se slavi 
zato što sadrži fizičku snagu i prenosi je uglavnom ratnicima, za ratničke 
podvige. Ako je istina, kao što su smatrali neki stari autori, da je mesec 
juni dobio ime od istog korena kao i iuuenis, iunior, Juno, vezivanje Kar- 
ninog praznika za juni, i za Kalende, posebno bi bilo opravdano; a isto tako 
i izbor, u legendi, Junija Bruta, oca libertas, za utemeljivača svetilišta koje 
je ona imala u zapadnom delu Celija: Junije Brut, tribunus Celerum za 
vreme poslednjeg kralja, to jest nosilac najvišeg čina u vojsci, tipičan je 
ratnik, kako u zaveri koja dovodi do izgona Tarkvinija, tako i u ratu koji 
će uslediti. 

Pred tom veličanstvenom predstavom o silama koje upravljaju zemljo- 
radnjom i stočarstvom, pred boginjom Telus koja ih podržava i Karnom koja 
njihove proizvode čini delotvornim, Rimljani nisu pridavali veliki značaj 
božanstvima vode. 

Živa voda bila je, svakako, prava lustralna voda (Ov. F. 4, 778, za 
vreme Parilija, sa Frejzerovim komentarom, Fast. TV, str. 368; Verg. Aen. 
2, 719, sa Servijevim komentarom; itd.), a izvori su bili posvećeni: Casme- 
nae, koje su zbog zvukovne sličnosti svoga imena, bez sumnje etrurskog, sa 
carmen kasnije izjednačavane sa Muzama, bile su poštovane u jednom 
šumarku, ispred Kapenskih vrata (Serv. Ecl. 7, 21) i vestalke su išle svakoga 
dana na njihov izvor po vodu neophodnu za svoje obrede (Plut. Num. 13, 
2). Svake godine, 13. oktobra, jedan državni praznik, Fontinalia, bio je 
posvećen prirodnim izvorima u koje su bacani venci, i bunarima, na koje 
su stavljani (Varr. L. L. 6, 22). Obogotvoreni izvor, koji je imao žrtvenik 
na Janikulu (Cic. Leg. 2, 56), dobio je hram 231, izvan zidina, bez sumnje 
ispred Porta Fontinalis, i verovatno je bio uveden, otprilike u istom razdo- 

blju, u genealogiju »prvih kraljeva« Lacija, kao Janusov Sin: srodstvo »iz- 
vor-pocetak« preporučivalo je taj sled. Cuvenija je, zahvaljujući svojoj ulozi 
u Eneidi, Juturna (Diuturna), koja je, u početku lavinijska po Serviju (Aen. 
12, 139), etrurska po mnogim modernim autorima, u Rimu dobila pokrovi- 
teljstvo nad izvorom koji je snabdevao vodom lacus Juturnae u Forumu, u 
blizini Kastorovog hrama; ona je uglavnom primala kult u različitim pred- 
metima iz oblasti u kojima je voda bila materija ili sredstvo, qui artificium 
aqua exercent. Iz Grčke su, preko italskih posrednika, došle i nimfe (Lym- 
phae, Lumpae), sestre onih koje tablica iz Agnona (Vetter, N? 147), u zemlji 
oskijskoj, svrstava, u dativu, među Cererine pomoćnice: Diumpais Kerriiais 
»Lymphis Cerialibus«; više praktični nego lirični, Rimljani su im pripisivali 
zaštitu od požara (Cic. Har. Resp. 57), naročito u žrtvenim obredima za 
vreme Vulkanalija. Uprkos tome njihov hram je izgoreo, krajem republikan- 
skog razdoblja, za šta se postarao Klodije, sa svim administrativnim doku- 
mentima o zakupnini koji su se u njemu nalazili, ne zna se zašto (Cic. Mil. 
73). Najzad, ako Tibar, Tiberinus pater, nema ni flamina ni kult koji bi bio 
mnogo star, Momzen je predložio da se u bogu Volturnu koji je međutim 
imao i flamina (Varr. L. L. 7, 45; Paul. str. 466 L?) i praznik prepoznaju, 
pod drugim imenom, Volturnalije (27. avgusta), ali je ova hipoteza napuš- 
tena, a reka je vraćena svom verskom siromaštvu; doduše, pesnici zlatnog 
doba lepo su joj se odužili?! 

Ali ti prirođeni ili pozajmljeni likovi samo su zaštitnički duhovi od 
kojih svaki štiti neko posebno obeležje ili neko tipično područje vode. Da 
li su Rimljani znali za neko božanstvo koje bi bilo iznad ovih božanstava, 
a koje bi, kao Telus za zemlju u svim oblicima Lara, predstavljalo opšte 
obeležje vode koja je prisutna na tlu? Moguće je. Pa čak je možda to 
božanstvo veoma staro, ali svojim izjednačavanjem sa Posejdonom ono je 
tako lepo obnovljeno da je ostalo malo stvari od njegovih osobenosti. To je 
Neptun. Svi se slažu u tome da on nije bio, u početku, zaštitnik mora, koje 
nije bilo mnogo zanimljivo za prve Rimljane; ali je morao biti dovoljno 
uopšten u svome određenju da bi, u vreme prevoda, mogao da postane 
Posejdon. Pored ovog zdravorazumskog zaključivanja, ono što se o njemu 


zna potiče iz nekoliko arheoloških, teoloških ili obrednih odlomaka. On je 


imao, na Marsovom polju, bez sumnje u blizini Tibra, hram koji Tit Livije 
pominje već 207. godine (28, II, 4), a koji je verovatno zamenio jedan stariji 
žrtvenik. Praznik je padao 23. jula, u vreme najvećih vrućina; ljudi su se 
branili od sunčane vreline ne šatorima od platna, nego zaklonima od granja, 


casae frondeae, sličnim omwiđogc Karneia u Sparti i, kao i one, nazvanim 


umbrae (Paul. str. 465 L2). Jedna od njegovih pomoćnica — druga, Venilija, 
još nije protumačena — zvala se Salacija (Gell. 13, 23, 2) a poskakivanje 


30 J, Carcopino je zatim tražio u Vulkanu starog boga Tibra, koji bi bio veliki rimski 
bog, Virgile et les Origines d'Ostie, 1919, str. 115—120, 129—133, 595—720. i 

31 J, Le Gall, Recherches sur le culte du Tibre, 1953 (str. 40—56: »Les prétendus dieux 
du Tibre«); upor. Id., Le Tibre, fleuve de Rome, dans l'Antiquité, 1953. 

na koje upućuje to ime, sposobnost da bude salax (upor. pertinacia, od 
pertinax, itd.), ističe, prema običaju, karakteristično svojstvo toga boga. 


2. Druga i prva funkcija 


Sve božanske figure koje su upravo razmatrane vezane su za delove 
onoga što je u indoevropskim komparativnim studijama nazvano »trećom 
funkcijom«: seoske, prehrambene privrede, sa svojom podlogom, zemljom i 
vodom. Svojom važnošću i političkom ulogom koju je igrala, Cerera domi- 
nira celom ovom skupinom. Kao personifikovano »rastenje«, ona je pokretač 
treće funkcije, kao što je Kvirin pokrovitelj njenog ljudskog osoblja, oblast 
društvene primene. Da li su se, pored Marsa 1 Jupitera, dve najviše funkcije 
kojima vladaju, ratnička snaga i sakralna moć, ovaplotile u božanstvima? 

Iz samoga imena rata, bellum, izvedeno je Bellona. Na prvi pogled 
čini se da ona zamenjuje Marsa: njen hram, kao 1 Marsov, 1 to iz istog 
razloga, nalazi se izvan pomerijuma?*; sudeći po jednom peharu iz III veka, 
na kome je i natpis Belolai pocolom (CIL. I, 441)#5 i glava sa zmijama u 
kosi, njeno izjednačavanje sa grčkom boginjom Enijom, koju Ilijada pred- 
stavlja kao Arejev ženski ekvivalent, stara je stvar; Vergilije će trajnije 
postaviti, i to u dobrom društvu, na štitu svoga junaka, jednu Belonu koja 
nije ništa manje zastrašujuća (Aen. 8, 700—703): 


Mars, isklesan u gvožđu, besni (saeuit) usred bitke, zlokobne Furije lebde nad 
borcima, Diskordija poskakuje od veselja, iscepane haljine, a pen je Belona, nao- 
ružana krvavim bičem. 


Uprkos helenističkim besovima, ono što se zna o njenom kultu i njenim 
dužnostima ukazuje da je to božanstvo koje je manje napušteno, manje 
svedeno na borbeno dejstvo nego Mars. Drugačije nego Jupiter, ona se 
uplitala u ono što dolazi posle rata, kao i u ono što mu prethodi, a isto tako 
i u ono što ga ponekad otklanja, diplomatiju. U njenom hramu Senat je 
raspravljao o trijumfima koje su sa svoje strane tražili pobednički generali 
(Liv. 26, 21, 1; itd.). Kada je udaljenost granica učinila neprimenljivim stari 
običaj da fecijal baca na neprijateljsku teritoriju prvo koplje, sveštenik je 
vršio svoj obred ispred njenog hrama, preko Columna Bellica, na delu 


3? Na kraju, o verovatnoj srodnosti Neptunus sa irksim Nechtan i indoiranskim Apam 


Napat i o jednom »mitu o Neptunalijama« (izlivanje jezera u Albi) bliskom legendi o izlivanju 
nehtanskog bunara, vid. prvi deo (»La saison des rivičres«) ME. III. — Rimski kultovi Meseca, 
Sunca u staro doba nisu tačno utvrđeni, vid. Latte, str. 233, n. 2. Sol Indiges ostaje nejasno. 
C. Koch, Gestirnverehrung im alten Italien, 1933, istražuje tu stvar ali malo dokazuje. — O 
»naturalizmu« u starim kultovima, postoji ogled: Diephuis, Naturkrčifte und ihre Verehrung in 
der altromischen Religion, Diss. Utrecht, 1941. 

33 Dativ Düelonai na pocetku odluke senata o Bahanalijama. 

34 Ov. F. 6, 205 (upor. Bómerov komentar na str. 199—208); Aust, »Bellona«, u RE. 
III, 254—257. 

35 A. Emout, RPh. 40, 1966, str. 33—36, tu naslućuje falsifikat. 

zemlje koji je kupio jedan zarobljenik i koji je smatran neprijateljskim (Paul. 
str. 133 L2)3. Ali u njenom hramu je isto tako Senat primao u audijenciju 
strane izaslanike koje nije hteo da primi u gradu. Senat je uostalom tu 
zasedao dovoljno često da bi ga neki teoretičari smatrali jednim od »triju 
senacula« (Fest. str. 435 L?). Tu je naime doneta odluka senata de Baccha- 
nalibus, odluka o moralnom ratu, o nasilnom izbacivanju jednog tudeg kulta 
koji je smatran opasnim po rimsku tradiciju. 

Smešten na Marsovom polju, izmedu Circus Flaminius i Pompejevog 
pozorišta, ovaj Belonin hram potiče iz prvih godina III veka, iz vremena 
onih samnitskih ratova koji su doveli do tolikih značajnih zaveta Jupiteru 
Statoru, Jupiteru Viktoru, Viktoriji, Kvirinu, ali čije su pojedinosti često 
legendarne. Korisnik toga zaveta je ona koja omogućava pobedu: »Belona, 
uzvikuje Apije Klaudije Cek u jeku bitke, si hodie nobis uictoriam duis, ast 
ego templum tibi uoueo.« Ubrzo se ukazuje pobeda koja se okončava zau- 
zećem logora Etruraca, saveznika Samnićana. U poslednjem naporu, dok 
njegovi vojnici prelaze ogradu i jarak, Apije još više raspaljuje njihovo srce 
»neprekidno ponavljajući ime pobedničke Belone, Bellonam uictricem iden- 
tidem celebrans« (Liv. 10, 19, 17y. 

U stvari, po svome imenu, Bellona nije rat u pravom smislu, nego ona 
koja omogućava Rimljanima najbolji ishod rata: u Angeroni, videli smo, u 
Orboni, u Fesoni, i uopšte u imenima bogova izvedenim iz »teških« ap- 
straktnih pojmova, to je uobičajeno značenje sufiksa *ona?*. Tu misiju ona 
prirodno izvršava u borbi, gde se pridružuje Marsu, ali je područje koje 
obuhvata njen pogled, njena uprava šire od Marsovog. U tom smislu u njoj 
se može prepoznati najopštiji izraz ratničke funkcije onako kako je ona 
shvaćena u Rimu, dok bi Nerio, ako bi joj trebalo pripisati neku konzisten- 
ciju, više predstavljala pokretača presudnog čina u svakom ratu: snagu i 
žestinu čoveka koji se bori. 

Što se tiče pokretača svete moći, možda je on dao mitologiji lik koji 
mi poznajemo samo u veoma ublaženom, degradiranom, specijalizovanom 
vidu: takvi su oni druidski bogovi koji su kod Galo-Rimljana spaseni samo 
zahvaljujući poniznom ograničavanju njihove aktivnosti na lečenje bolesnika 
ili na zaštitu nekog zanata. Vedska Indija poštovala je boginju Vac, tj. glas, 
reč, posebno verska ili magijska reč, himna, i jedan pesnik ju je slavio u 
štedrim panteističkim strofama kao zajednički temelj svake stvarnosti, sva- 
kog života (Rigveda 10, 125) = Atharva Veda 4, 30). Rimljani su: poštovali 
boginju čije ime, kako se čini, u najmanju ruku proizlazi iz iste ideologije: 


36 Druge reference u: Bómer, Fast. Il. str. 348. Na sličan način dovijali su se oni koji 
su u rimskim logorima u inostranstvu izdvojili deo zemlje koji su nazvali »Romanus« da bi 
general mogao tu da renouare auspicia, a da ne mora da se vraća u Rim (Serv. Aen. 2, 178; 
upor. Fest. str. 371 L?). 

37 Okolnosti toga zaveta su sledeće: pošto se dva konzula nisu slagala i jedan od njih 
se pokazao slabim, vojnici su se umešali u komandovanje, i polovina vojske je dejstvovala 
nepovezano. Ukratko, iako situacija nije zaista kritična, rimska »ratna mašina« ne funkcioniše 
dobro. Slabiji konzul upućuje zavet Beloni: tada i on i svi drugi pokazuju da su na visini 
zadatka. 

38 Gore, »Okviri«. 

Carmentis (ili, ne tako dobro potvrđena, Carmenta) može biti samo perso- 
nifikacija, u ženskom obliku, carmen?. Flamin nižih bogova, dva praznična 
dana (11. i 15. januara) koja su joj dodeljena svedoče o njenom nekadašnjem 
značaju, ali je u verskoj stvarnosti koja nam je dostupna, ta boginja, kao i 
sama carmen, koja je u pravom smislu religijska ili obredno-religijska, bila 
svedena na veoma ograničene funkcije. 

Legenda o poreklu dokopala se te boginje, i tek tu je ona pod grčkim 


uticajem bez sumnje, snagu svoga imena usmerila ka proroštvu. Majka, rede . 


žena, Arkađanina Euandra, prvog doseljenika na Palatinu, ona mu je nave- 


stila slavu Rima (Verg. Aen. 8, 333—341, sa Servijevom beleškom uz st.. 


336, koja kaže da su proročice nekada nazivane carmentes; Ov. F. I, 471— 
537; Liv. I, 7, 8; itd.) ili sudbinu Herkula (Strab. 5, 3, 3; Dion. I, 40), 1 
izmislila je latinsku azbuku (Hyg. Fab. 277; Isid. Orig. I, 4, I; 5, 39, ID. 
PoboZnosti njenoga sina pripisivan je sacellum Carmentis, koji je datirao iz 
doba kraljeva i koji je dao ime Karmentinim Vratima (Verg., /. c., sa 
Servijevom napomenom uz st. 337; itd.). U toj ulozi ona se redovno ozna- 
čava kao Nympha zbog veze koja se često uočava između proročkog dara i 
pokroviteljstva nad vodom: grčkim činjenicama koje se često navode (Fra- 
zer, Fast. IL, str. 5—6), može se dodati da je, veoma rano, 1 indijska Vac 
izjednačena sa pravom boginjom-rekom, Sarasvatom. Ali prema običajima 
republikanskog doba, Karmenta je važna za ljude, ili pre žene, zbog jednog 
drugog svojstva: ona se stara o rađanju; zapravo, kaže Plutarh (Rom. 21, 4), 
»po nekima, Karmenta je uoipa — boginja sudbine — koja upravlja rađa- 
njem ljudi« (upor. Augustin, Ciu. D. 4, 11; in deabus illis quae fata nascen- 
tibus canunt et uocantur Carmentes). Sa tog posebnog oblika važnosti, koji 
se lako može usaglasiti sa njenim proročkim obeležjem, Karmenta je prešla 
na više praktične zahvate i neki tekstovi je predstavljaju kao pravu babicu. 
Ali ovakve rasprave, prema sadašnjem stanju dokumentacije, nemaju kraja; 
jedina pouzdana činjenica je da je boginja nosila dva suprotna kulina cog- 
nomina, od kojih su mnogi autori napravili druge dve Karmente, njene 
pratilje: to su Postuorta i Prorsa (Varron u Gell. 16, 16, 4), Postuorta i 
Porrima (Ov. F. I, 633; Serv. II Aen. 8, 336), Postuorta i Anteuorta (Macr. 
I, 7, 20). Varon, a kako se čini 1 Tertulijan (Nat. 2, 11, 6) povezuju ta dva 
prideva sa krajnjim položajima koje može da zauzme dete koje se rada: 
pravilan, sa glavom napred, ili nepravilan, sa nogama napred. Ovidije, Ser- 
vije II, Makrobije, povezuju ih sa dva pravca proroštva, prošlošću i buduć- 
nošću, quia uatibus, kaže drugi, et praeterita et futura sunt nota. Uprkos 


39 Reč je ili, u feminizovanom obliku *carmentum, dublet od carmen (upor. J. Perrot, 
Les dérivés latins en *men i *mentum. 1961; opis Carmentis str. 297, n. 1, nije tačan; i zašto 
pretpostavljati narodnu etimologiju?), ili oblik na -tis-, -ta od carmen, Carmen-tis (upor. Ju- 
venta). Jedina reč koja se može sa njom uporediti je sementis »sejanje; setva« (otud feriae 
sementiuae). Za Carmentis, vid. L. L. Tels-de Jong, Sur quelques divinités romaines de la 
naissance et de la prophćtie, 1959 (upor. moj prikaz, Lat. 20, 1961, str. 614—616). Druga 
božanstva koja se proučavaju u toj knjizi, posebno Parca (Parcae), ostaju sasvim neobjašnjiva, 
izvan svojih ihterpretationes graecae. R. Schilling. Gnomon, 32, (1960), prikazujući knjigu 
g-dice Tels-de Jong, prevodi Carmenta (-ta ima isto značenje kao -trix) kao »ona koja donosi 
carmen«. 

tome što su moderni uglavnom skloniji akušerskom objašnjenju i uprkos 
pronicljivosti poslednjeg tumača, ono nailazi na više prepreka nego drugo, 
proročko*". Ali sama neizvesnost u kojoj se nalazimo u tom pogledu dovo- 
ljno potvrđuje istrošenost te boginje, izgubljene u jednoj religiji koja je, 
veoma rano, prestala da pridaje veliki značaj ličnom nadahnuću, proročan- 
stvima, uates“!, i koja se više oslanjala na tačno određen gest i jasnu formulu 
nego na vradžbine. 


^0 Frazer, Fest. II, str. 181, beleži da nisu nađene posvete Karmenti, što je čudno ako 
je reč o boginji čija je glavna dužnost da pomaže pri porođaju. 
4| Gore, »Ravnoteže u rimskoj religiji«. 

SIRENJA I PROMENE 


PERSONIFIKOVANE APSTRAKCIJE 


Proglašavanje apstrakcija, poželjnih osobina ili moćnih sila, uirtutes i 
utilitates (Cic. Leg. 2, 28) za božanstva bilo je u isto vreme jezička i 
misaona igra kojoj su se rado prepuštala sva stara indoevropska društva. 
Krajnji slučaj je zoroastrizam gde su, sistematski, brojni indoiranski bogovi 
zamenjivani Entitetima koji izražavaju, na čistiji način, istu funkciju; ali neki 
od njih pojavljuju se već u Rigvedi. Drevna Grčka, paganska Skandinavija 
i paganska Irska iskoristile su pogodnost gramatike sa bogatim asortimanom 
apstraktnih sufiksa koji su gotovo svi bili ženskog roda. Ni Rim je nije 
zanemario: Opa, Fides, Cerera pripadaju starom kontingentu personifikacija. 
Zenska bića koja comprecationes deum immortalium, quae ritu Romano 
fiunt, vezuju za mnoga značajna božanstva, i koja izražavaju neki njihov 
vid, neki način delovanja koji je od bitne važnosti, starija su od knjiga 
pontifika u kojima je o njima čitao Aulo Gelije (13, 23, I), čak su toliko 
stara da je njihovo značenje ponekad neizvesno: Lua Saturni, Salacia Nep- 
tuni, Hora et Virites Quirini, Maia Volcani, Herie Junonis, Moles et Nerio 
Martis. Sličan postupak uočava se u umbrijskom obredniku iz Iguvija (Tursa 
Cerfia, itd.)!. Ali, tokom vekova, rimski poglavari, koji su vodili računa o 
okolnostima, na taj način su neprekidno podsticali zaštitnice na delanje, a 
privatna inicijativa stvorila je i nove. Veoma dobro objašnjenje koje daje za 
ta laka, za ta brojna rađanja bogova (Nat. d. 2, 61) Ciceron nije pronašao 
u svome poznavanju filozofije, nego u svojoj građanskoj svesti: »Sta reći o 
Opi? šta reći o Salusu? o Konkordiji, o boginji Libertas, o Viktoriji?" Kako 


! Gore, »Mars«. 

2 Sve te apstrakcije nalaze se na metalnom novcu, najčešće Libertas (koju voli narod) i 
Viktorija (uvek sa krunom i palmom). Salus se vezuje za zdravlje države, povodom verskih 
ratova, na denarima iz vremena D. Silana L. f. (oko 90. pre n. e.), ali je Higija, pored Valetuda, 
na denaru iz vremena M. Acilija (oko 50.), u znak sećanja na prvog grčkog lekara koji se 
nastanio u Rimu 219. i smestio se o trošku države na Acilijevom putu, Mattingly, RC. str. 
68—69 i pl. XV, N° 12. Fides se vidi (48.) na prednjem delu novca. A. Licinija Macera, na 
čijem se zadnjem delu nalazi konjanik koji vuče zarobljenika, ibid., str. 68, pl. XX, N° 6; 
pretpostavljalo se, što nije mnogo verovatno, da je to bilo svedočanstvo o »military devotion 
of some member of Caesar's forces«. 

svaka od ovih stvari poseduje snagu koja je isuviše velika da bi se njome 
moglo upravljati bez nekog boga, to je sama ta stvar dobila naziv boga«. 

Poreklo takvih kultova nije uvek poznato. Ne zna se, na primer, iz kog 
se razloga konzul M. Acilije Glabrio, za vreme bitke koju je vodio sa 
Antiohom u Termopilima, 191. godine, zavetovao da će boginji Pijetas 
podići hram, koji je njegov sin deset godina kasnije osvetio na Zelenom trgu 
(Forum holitorium) (Liv. 40, 34, 4). Doduše, sin je javno izrazio pietas 
prema svome ocu time što mu je tom prilikom podigao zlatan kip u obliku 
konjanika, prvi takve vrste; ali koji je bio očev motiv kada se zavetovao?? 
Boginja koja se nalazi pored Pijetas na Zelenom trgu, Spes, duguje svoj 
hram zavetu A. Atilija Kalatina, za vreme prvog punskog rata: lakše je 
shvatiti kako za vreme bitke generalu pada na um Spes nego Pijetas i rado 
prihvatamo objašnjenje koje daje Ciceron (Leg. 2, 28): quoniam exspectati- 
one rerum bonarum erigitur animus, recte etiam a Calatino Spes consecrata 
est. Kalatin je uostalom bio ljubitelj takvih božanstava; on je isto tako, 
verovatno na mestu gde se nekada nalazio sacellum, podigao hram boginji 
Fides (Cic. Nat. d. 2, 61) na Kapitolu. 

Među kultovima toga tipa, ovde izdvajamo samo dva, jedan zato što 
je, prilikom osnivanja, bio težak »slučaj«, drugi zato što je igrao važnu 
ulogu, pa čak 1 niz uloga u političkom životu. 


Od dvostrukog hrama posvećenog božanstvima Honos i Virtus, ispred 
Kapenskih vrata, kraj samog glavnog Marsovog hrama, polazila je, u po- 
slednjim vekovima, povorka konjanika za vreme julskih ida, transuectio 
equitum. To svetilište je imalo neobičan istorijat, u kome uočavamo kako 
se čuvari svete nauke i Arhimedov pobednik hvataju u koštac sa jednim 
velikim problemom. Hram je prvo pripadao samo Honosu, prema zavetu koji 
je K. Fabije Maksim Verukoz dao u bici protiv Ligura (233). M. Klaudije 
Marcel se zatim zavetovao, u bici kod Klastidija protiv cisalpinskih Gala, 
da će ga pretvoriti u hram boga Honosa i boginje Virtus. Ali, kada je hteo 
da izvrši to dvostruko posvećenje, 208. godine, usprotivili su se pontifici, 
bez mnogo obzira, aliae atque aliae religiones, kaže Tit Livije (27, 25, 7), 
1 zagovarali su velikog Marcela, tako da su odložili njegov odlazak u vojsku. 
Za to su imali jakih razloga. Nije pravilno, govorili su, posvećivati istu 
kapelu (cella) dvama božanstvima koja nisu dii certi, to jest božanstva sa 


3 Vid. Lateovu »političku« hipotezu, str. 236—239, o Pietas, i mišljenje koje izražava 
P. Boyancé, La religion de Virgile, 1963, str. 58, n. 2: »Stavljanje naglaska na politiku ističe 
Lateovu gotovo kongenitalnu nemoć da shvati čisto religijske vrednosti«. Na novcu je pred- 
stavljena Pijetas, Mattingly, RC. str. 69: »The Pietas of M. Herennius (c. 108 B: C., Plate XV. 
11) is explained by the type of the reverse, the Catanean brothers [Amphinomus and Anapias, 
who carried their aged parents on their shoulders from an eruption of Etna] as an allusion to 
family affection, probably in the reference to the family of the monayer. On the obverse of Q. 
Caecilius Metellus Pius she is identified by her bird, the stork; Metellus won the epithet "Pius' 
by the filial devotion which led him to strive to secure the return of his father from exile [...] 
On the reverse of denarii of Mark Antony of the Perusine wars, the reference is to L. Antonius 
the consul, brother of the triumvir, who took the title 'Pietas' in token of his devotion to his 
Eo interests (c. 41 B. C. Plate XX, 8)«. O poreklu hrama boginje Pijetas, vid. Fest. str. 

strogo ograničenim područjem, komplementarna, dakle i po prirodi neodvo- 
jiva^. Treba naime predvideti vrstu događaja koja je česta i značajna: čuda. 
U slučaju da udari grom ili se dogodi neko drugo čudo u kapeli, teško bi 
bilo izvesti procuratio, neutralizaciju čuda, pošto se ne bi znalo kome od 
dva suvlasnika treba prineti žrtvu koja se, prema obrednim pravilima, ne 
može u isto vreme prinositi dvama božanstvima. Nesrećni uoti reus izvukao 
se tako što je naredio da se za Virtus na brzinu sagradi drugi aedes pored 
prvog, Honosovog. Nije imao vremena da ga osveti. Primoran da se najzad 
pridruži svojoj vojsci, gotovo odmah je ubijen iz zasede koju mu je postavio 
Hanibal. Međutim, bilo je znakova koji su ukazivali da treba da bude 
oprezan: toga dana, za vreme žrtvenog obreda, na jetri prve žrtve nedostajao 
je gomji vršak, a jetra druge je na gornjem vršku imala izraštaj; haruspik 
nije smatrao dobrim znakom ovakav redosled iznutrica od kojih je jedna bila 
trunca et turpia, a druga nimis laeta. Sa više od šezdeset godina, Marcel je 
jedan od onih rimskih generala koji su bili religiozni, a koji su ipak nastra- 
dali zato što su zanemarili poruku iznutrica. Tek sedamnaest godina posle 
njegovog zaveta, njegov sin M. Marcel, mladi vojni tribun, koji je samo bio 
ranjen: prilikom sukoba u kome je njegov otac poginuo, mogao je da osveti 
aedes Virtutis ad portam Capenam (Liv. 29, 11, 13). Spomenik je bio čuven 
po bogatstvima koja su se u njemu nagomilala: pljačkanje Sirakuze bilo je 
plodonosno. Kasnije je Marije podigao drugi hram istim božanstvima, vero- 
vatno na Eskvilinu, i to bez ikakvog znaka protivljenja od strane pontifika 
(Cic. Sest. 116; itd.). Možda je to dvostruko posvećenje podsećalo na dvo- 
struku pobedu, pošto je templum Honoris et Virtutis Marianum podignut de 
manubiis Cimbricis et Teutonicis. U svakom slučaju on je imao skladnu 
otmenost, koju je Vitruvije pohvalio u dva odlomka (3, 2, 5; praef. 17). 

Uprkos ovim, i nekim drugim, manje blistavim, zadužbinama ove dve 
apstrakcije nisu igrale veliku ulogu u verskoj misli Rimljana’. Stvari ne stoje 
tako kada je u pitanju Konkordija. 

U najstarijem rimskom razdoblju, čini se da veze između pojedinaca, 
između gentes, verovatno i između kurija i tribusa, nisu bile poveravane 
drugim božanstvima osim božanstvima dobre vere, ispunjavanja obećanja i 
paktova, Diju Fidiju i, bez sumnje, veoma rano, mnogo pre nego što je 
dobila hram, boginji Fides: godišnja ceremonija, kada su tri flamina, Jupi- 
terov, Marsov i Kvirinov, koji su izuzetno dejstvovali zajedno, prolazili kroz 
grad u istim zatvorenim kolima i prinosili žrtvu boginji Fides, ne može 
predstavljati novinu pošto u istorijskom dobu nije poznat nijedan slučaj da 
je ijedan od velikih flamina primio nove dužnosti, a još manje sva trojica". 


4 Serv. Aen. 2, 141: pontifices dicunt singulis actibus proprios deos praeesse; hos Varro 
certos deos appellat; A. von Domaszewski, Abhandlungen zur rómischen Religion, 1909, str. 
154—170: »Dei certi und dei incerti« (str. 168—169, problem Marcela). 

5 Virtus. sa šlemom na glavi, nalazi se na denarima iz vremena M. Akvilija M. f. M'. 
n (oko 53. pre n. e.), u znak sećanja, bez sumnje, na hrabrost koju je pokazao njegov otac 
101. u borbi protiv pobunjenih robova na Siciliji (dole, str. 524), Mattingly, RC. str. 70 i pl. 
XVII, n? 13. Honos i Virtus, koji se nalaze (oko 55.) na jednom denaru iz vremena Kalena i 
Kordija verovatno su povezani sa zaalpinskim pohodima Cezarovim, ibid., str. 70 i pl. XV, n? 8. 

6 Gore. »Tumaéenje: tri funkcije«. 

Ono što se danas zna o vrednosti prvobitne trijade otkriva smisao obreda: 
fides je bila načelo odnosa između ljudi, ili između ljudi i bogova, unutar 
svake oblasti, na nivou svake funkcije koju je predstavljao svaki od tri 
velika boga, kao 1 temelj korektnih odnosa između oblasti i funkcija, pa 
prema tome i dobrobiti zajednice, sveopšteg mira. Ideologija koju su ozna- 
čavala imena Jupitera, Marsa i Kvirina isključivala je svako takmičenje 
između grupa ljudi, pošto je svaka imala razloga da bude na svome položa- 
ju: to je već bila ideologija udova i stomaka koja je, po legendi, doprinela 
da se umiri narod za vreme njegovih prvih pobuna, ali čije se svojstvo 
moralo brzo istrošiti. 

Razlika između plebsa i patricijata bila je naime sasvim drugačijeg tipa, 
ne više zasnovana na povezanosti i skladu, nego na nadmetanju i neprija- 
teljstvu: ona je samim tim stvarala suparništvo koje je moglo prestati tek 
posle potpunog zadovoljenja jedne strane i potpunog odricanja druge. Fides 
više nije bila dovoljna, možda zato što je bila suviše vezana za aristokratski 
kult, ali i zato što je plebs neprekidno napredovao pokrećući pitanja koja su 
patriciji mogli smatrati rešenim, proglašavajući nedovoljnim i zastarelim 
svaki sporazum zasnovan na kompromisu. Da li se zbog toga, u vrtlogu 
galske katastrofe, pojavljuje jedna nova apstrakcija koja je slična, ali ima 
drugačiji motiv: dvema velikim celinama čiji se sukob neprekidno obnavlja 
i izglađuje Konkordija predlaže aktivnu želju za savezništvom, a ne više 
statično poštovanje sporazuma. 

U tom novom naimenovanju neki su videli odraz oudvora grčkih isto- 
ričara, besednika 1 filozofa, boginje koja je imala svoj žrtvenik u Olimpiji. 
Tome nisu išli na ruku ni vreme, ni okolnosti, kao ni samo ime, koje je 
. bilo sasvim latinsko, a reč ouovora bila je kasnije samo njegov približni 
prevod. 

Godine 367, kaže analistika, spasitelj Rima, nekadašnji nepomirljivi 
patricij koji je kasnije postao pobornik liberalne politike, M. Furije Kamil, 
posvetio je hram Konkordij/. Posle mučnih godina, kada je funkcionisanje 
države bilo gotovo onemogućeno naporima plebsa i njegovih tribuna koji su 
tražili pristup u konzulat, dogodilo se ono što je bilo neizbežno; pobedili su 
rogationes tribunitiae, dugo potiskivani, posle onoga što Tit Livije naziva 
ingentia certamina, a odmah posle toga, uprkos plemstvu, skupština je ime- 
novala prvog plebejskog konzula, Sekstija koji je, sa Licinijem, vodio poli- 
tičku borbu. Patriciji su odbili da daju auctoritas tom naimenovanju a ple- 
bejci su zapretili da će se odvojiti dodajući terribiles minas ciuilium certa- 
minum. Ali discordiae su, kaže Tit Livije, izglađene predlozima Kamila, koji 
je tada bio diktator: »Plemstvo je dalo plebsu jednog plebejskog konzula a 
plebs je dao plemstvu pretora zaduženog da deli pravdu u Gradu i izabranog 
među patricijima. Tako su se, posle dugog neprijateljstva, ab diutina ira, 
redovi vratili slozi, in concordiam; a Senat je, smatrajući da se ni u kom 


7 Ništa se pouzdano ne zna kada je u pitanju Kamil (vid. ceo drugi deo ME. III i drugu 
glavu trećeg dela). Izgleda. međutim, malo verovatno da mu je podizanje jednog tako istaknu- 
tog hrama pripisivano bez razloga. Upor. A. Momigliano, »Camillus and Concord«, CQ. 1942, 
str. 111—120, preštampano u Secondo contributo alla storia degli studi classici. 1960, str. 


89— 108. 

slučaju bogovima ne može izraziti zahvalnost koja bi bila opravdanija, doneo 
odluku da se svetkuju "Ludi Maximi! 1 da im se doda četvrti dan. Zatim, 
pošto su plebejski edili odbili da prihvate tu dužnost, mladi sveštenici us- 
kliknuše da će je oni rado preuzeti na sebe u čast besmrtnih bogova i da 
će vršiti službu edila. Pošto su im upućeni jednodušni izrazi zahvalnosti, 
odlukom senata naloženo je da diktator zatraži od naroda da izabere dva 
patricijska edila i da patres daju auctoritas svim skupštinama te godine«. 
VI knjiga završava se ovim rečenicama koje lepo izražavaju olakšanje do 
koga je doveo ovaj mir, koji je uostalom bio kratkotrajan , i, ako taj istoričar 
ne govori o Konkordijinom hramu, Plutarh (Cam. 42, 2—3) dramatično 
prenosi diktatorov zavet: usred pobune, kada ga je liktor koga su poslali 
narodni tribuni bio već gotovo dohvatio dok je govorio na Forumu, on se 
uputio ka Senatu; pre nego što je ušao, »okrenuo se ka Kapitolu, zamolio 
bogove da okončaju taj sukob na najbolji mogući način i zavetovao se da 
će, kada se pobuna bude smirila, Konkordiji posvetiti hram. Senat je na toj 
sednici prihvatio plebejski konzulat. Kamij je lično saopštio tu odluku na- 
rodu koji se, u oduševljenju, pomirio sa patricijima i otpratio diktatora 
burnim odobravanjem. Sutradan se narod sastao 1 izglasao da se u znak 
sećanja na taj dan hram koji je obećao Kamil sagradi na prostoru sa koga 
se vidi Forum i mesto na kome se održava skupština«. 

I zaista je na severozapadu Foruma, u podnožju Kapitola, sagrađen taj 
čuveni hram, koji će igrati veliku ulogu u istoriji Republike. Tu se često 
sastajao Senat i jedan teoretičar ga je čak pretvorio u jedno od »tri zborišta 
(senacula)«, ono u kome su senatori raspravljali sa magistratima, kao što su 
u Beloninom hramu primali strane izaslanike (Fest. str. 435 L?) Tu je 
Ciceron, 63. godine, održao četvrti govor protiv Katiline, a dvadeset godina 
kasnije, posle ubistva Cezara, tu su se sklonili vitezovi da bi se oduprli 
konzulu Marku Antoniju. 

Ovakva boginja imala je lepu budućnost u tako ustalasanoj državi. Čak 
je više puta menjala značenje i bila poštovana iz prkosa. Godine 304. jedan 
neobičan čovek, Flavije, unuk oslobođenog roba, pisar, sluga edila, uzdignut 
je do edilstva: to je bilo vreme »korupcije na Forumu i na Marsovim 
poljima«, kaže Tit Livije. On je preziru patricija suprotstavio svoju drskost 
i umeo je da ih pogodi u osetljivo mesto: deo njihovog ugleda poticao je 
od toga što su ljubomorno čuvali tajnu formula gradanskog prava, monopol 
pontifika, i kalendar sudbenih dana, što je odredivalo celokupni pravni život. 
Flavije je razdelio formule 1 objavio Kalendar praznika na Forumu. Posle 
tog majstorskog poteza, »posvetio je jedan hram Konkordiji na Volkanalu, 


izazvavši najveći gnev među plemstvom«. Ta smešna zadužbina samo je još: 


više sukobila dve strane, s jedne strane integer populus, fautor et cultor 
bonorum, s druge strane forensis factio, društveni talog (Liv. 9, 46, 10). U 
stvari taj aedes je bio samo aedicula, koja je iščezla u rekonstrukcijama 
glavnog hrama izvršenim po nalogu Avgusta. 

To plemenito božanstvo korišćeno je na isto tako provokativan način, 
u obrnutom smislu, posle surove »fizičke likvidacije« Gaja Graha i Fulvija 
od strane neumoljivog patricija kakav je bio konzul K. Optim (121): 

Ono što je uvredilo narod mnogo više nego sve te svireposti, kaže Plutarh (C. 
Gracch, 17, 4—18, 1), bio je hram koji je Optim podigao Konkordiji: izgledalo je 
da se on tako diči svojim činom i da, u neku ruku, slavi pobedu koja počiva na 
ubistvu tolikih građana. Stoga je, tokom noći koja je usledila posle osvećenja hrama, 
neko tu urezao ovaj stih: 


Opus Vecordiae templum Concordiae facit$. 


Optim je bio prvi Rimljanin koji je konzulatu pokazao okrutnost diktature 


smaknuvši bez suđenja, sa tri hiljade građana, i M. Flavija Flaka, bivšeg konzula: 


ovenčanog trijumfom i Gaja Graha, koji je po slavi i vrlini prevazilazio sve mlade 
ljude njegovih godina. Ali Optim, kasnije, nije mogao da se uzdrži od krađe: poslat 
u misiju kod Numidija Jugurte, dopustio je da ga potkupe. Osramoćen i osuđen zbog 
tog nepoštenja, proveo je starost u stidu, mržnji i izložen uvredama plebsa koga je 
njegova svirepost prvo porazila i zaprepastila... 


Tako su ljudi često poštovali Slobodu zarobljavajući svoje neprijatelje, 
a Bratstvo ubijajući ih?. Obično se smatra da je to treće Konkordijino 
svetilište bilo samo rekonstrukcija prvog. 

Uočljivo je da su ta različita kultna mesta, kao i ono koje ih je za 
vreme Avgusta zamenilo, podignuta sasvim blizu Komicija gde se po legen- 
di odigralo, u tajnovitosti koju u sebi nose foedus i Fides, prvo veliko 
pomirenje, pomirenje Romula 1 Tita Tacija, Latina 1 Sabinjana, to jest u 
istoricističkoj afabulaciji rimskih komponenti »prve i treće funkcije« (Verg. 
Aen. 8, 639—641): 


Dva kralja, prekinuvši bitku, pojavljuju se pred Jupiterovim Zrtvenikom, još 
uvek naoružani i sa dva pehara u ruci, i sklapaju savez na žrtvovanoj krmači. 


Konkordija je poslužila najmanje još jedan put, u ta daleka vremena, 
ne više domi, nego militiae. Među primerima hladnokrvnosti koju su rimski 
poglavari sačuvali u najmračnijim godinama drugog punskog rata, Tit Livije 
navodi ovaj (22, 23, 7; upor. 23, 21, 7): godine 213, pamti se da je dve 
godine ranije pretor L. Manlije posvetio Konkordiji hram per seditionem 
militarem, a gradski pretor odmah je odredio duumvire da nadziru njegovu 
gradnju sa vrha tvrđave (arx). 

U poslednjem veku Republike, sa Sulom i posle njega, Rim je doista 
spoznao užas građanskih ratova i shvatio blagodeti koje u sebi nosi pax 
Ciuilis. U isto vreme, njegovi intelektualci su o toj strašnoj istoriji razmišljali 
u kategorijama stoičkih ili pitagorejskih učitelja. Tada je asimilacija sa óuó- 
voia!” proizvela svoje puno dejstvo, tako da se odrazila na priče o starim 
vremenima, na način na koji Tit Livije 1 drugi istoričari govore o Kamilovoj 


8 ćpyov àzovoíag vaóv Ouovoac motel, što je izraženo na elegantniji način: »Vecors 
facinus Concordiae fanum facit.« 

? Upor. gnev hrišćanskih polemičara, na primer Svetog Avgustina, Ciu. D. 3, 25: Cur 
enim, si rebus gestis congruere uoluerunt, non ibi potius aedem Discordiae fabricauerunt? 

10 K. Kramer, Quid ualeat óuóvoia in litteris graecis, Diss. Göttingen, 1915; E. Skard, 
Evergetes-Concordia, 1931, str. 67—106. 

zadužbini i prvim rasprama između plebejaca i plemića. Zatim, svojim shva- 
tanjem o concordia ordinum, Ciceron je prečistio upotrebu te reči, koju su 
tolike zloupotrebe iskompromitovale. Sam Cezar, nagoveštavajući ono što će 
učiniti Avgust, odlučio je da obnovi, odvajajući ga od prošlosti, taj pojam 
za koji su bile vezane želje i potrebe koje su toliko doprinele nastupanju 
monarhije; to je barem smisao koji smo skloni da, sa Polom Zalom, čiju 
izvanrednu studiju!! ovde rezimiram, pripišemo planu o izgradnji hrama 
Konkordiji Novi (Concordia Noua) 45. godine, koji pominje samo Dion 
Kasije (44, 4, 4), a koji je zbog nastalih događaja bez sumnje napušten!“ 

Tek na početku Carstva boginja, iako razvija tu obnovljenu političku 
moć, dobija novu, dinastičku nijansu, Concordia Augusta, pre nego što će 
postati neka vrsta bračne zaštitnice vladarske porodice. Međutim, možda je 
do tog proširivanja na domaće stvari došlo ranije. Opisujući Caristia, ili 
Cara Cognatio, praznik koji je svetkovan 22. februara, gozbu kojoj su 
prisustvovali samo članovi porodice i koja je proticala u dobrom raspolože- 
nju i izrazima ljubavi, Ovidije (F. 2, 631—632) pominje Konkordiju (upor. 
Val. Max. 2, I, 8: fautoribus concordiae adhibitis): 


... Dođite, vi nevini, — ali neka se drže podalje bezbožni brat, majka koja je 
surova prema onima koje je rodila, sin koji smatra da mu je otac suviše živahan i 
koji broji majčine godine, zla maćeha koja mrzi i ugnjetava svoju pastorku... Upalite 
tamjan pred porodičnim bogovima: kažu da je upravo ovoga dana nežna Konkordija 
sa nama; priredite gozbu za Lare... 


Zahvaljujući ovoj prijatnoj službi, Konkordija, ili barem njena funkcija 
i njen duh, nadživeli su paganstvo. Hrišćanski kalendar Polemija Silvija, 
sredinom petog veka, zadržava praznik pod imenom Cara Cognatio, sa 
komentarom koji određuje njegovu namenu; reč je o tome da se postigne 
da svađe koje su delile članove porodice za vreme njihovog života budu 
zaboravljene po njihovoj smrti (CIL. P, str. 259, i komentar str. 310)". 


I! »Pax ciuilis-Concordia«, REL. 39, 1961, str. 210—231. O raznim Konkordijinim 
svetilištima u Rimu, vid. Platner, TD. str. 137—140 i Lugli, RA. str. 111—112 (hram N.-E. 
na Forumu). l 

12 Vid. J.-C. Richard, »Pax, Concordia et la religion officielle de Janus à la fin de la 
République«, MEFR. 75, 1963, str. 303—386. Na metalnom novcu (Mattingly, RC. str. 68), 
»Concordia appears first on issues of Paullus Lepidus, c. 55 B. C., as a woman veiled and 
diademed. We meet her later on coins of P. Fonteius Capito, L. Vinicius and L. Mussidius 
Longus (c. 42 B. C., Plate XV, 2). In all cases the thought of harmony in the State is 
prominent; the shadow of the Civil Wars hangs over the coinage. Later Concordia is a sign of 
the harmonious cooperation of the triumvirs; she appears on a quinarius of Mark Antony and 
Octavian with another expression of the same ideas, the clasped hands, on reverse«. 

13 Frazer, Fast. H, str. 474. 

II 


BOGOVI SUSEDA 


Dijana, sa svojim lepim latinskim imenom, nije rimska, nego ju je Rim 
dobio od svojih suseda iz Lacija. U kome trenutku, u kakvim okolnostima, 
ne može se tačno odrediti, iako hronika o poreklu nije škrta u pojedinostima, 
pa čak i anegdotama. U svakom slučaju, uvođenje toga kulta bilo je vezano 
za jedan od ratničkih 1 političkih pokreta koji su doveli Rim na čelo latin- 
skog saveza: među Dijaninim svetilištima, najvažnije, svetilište u Ariciji, u 
albanskim brdima, služilo je naime kao središte toga saveza i izvesno je da 
je Dijanin kult koji je uveden na Aventinu bio neka vrsta njegovog rimskog 
pandana!. 

Dijanin dosije sadrži različite elemente, za koje ne treba a priori tvrditi 
da su neki primarni a neki sekundarni. Njeno ime, koje se nekada izgovaralo 
Diana, sastoji se od prideva dius koji je uključen u imena više rimskih 
bogova, Dius Fidius, Dea Dia, a koji u srednjem rodu, dium, označava 
»nebeski prostor« (sub dio). Svetilište u Ariciji nalazilo se na obali jednog 
planinskog jezera, u gaju kome boginja duguje svoje uobičajeno ime, Diana 
Nemorensis. Njen kult je tu imao dve odlike. 

Njen sveštenik nosio je titulu kralja, rex Nemorensis (Suet. Calig. 35, 
3), a jedan nesumnjivo stari običaj činio je to dostojanstvo krhkim: onaj ko 


I A. Alföldi »Diana Nemorensis«, AJA. 64, 1960, str. 137—144 (numizmatički doku- 
menti); i, sa prethodnom biografijom, »Il santuario federale di Diana sull' Aventino e il tempio 
di Ceresa, SMSR. 32, 1961, str. 21—39. Autor insistira na saveznom obeležju, commune 
Latinorum, rimskog svetilišta, koje nije bilo filijala nego zamena ranijeg svetilišta, i ne smatra 
da ono može poticati iz razdoblja pre početaka Republike. pre bitke kod jezera Regila. Položaj 
hrama na Aventinu bio bi vezan za »eksteritorijalnost« neophodnu saveznom svetilištu, i za 
odnose sa plebsom posle »državnog udara« 456, kada je Aventin postao vojna baza pobune 
plebejaca. Sasvim drugačije, A. Momigliano, »Sul dies natalis del santuario federale di Diana 
sull' Aventino« (1962), uneto u Terzo contributo alla storia degli studi classici e del mondo 
antico, 1966, str. 641—648. Cini se da su neki autori spremni da vaspostave Dijanu koja je u 
početku bila rimska. U odsustvu istorijskih dokumenata, i to se može braniti. O ulozi koju 
Dijana igra u Rimu, a koja je u svakom slučaju sužena, vid. R. Schilling, »Une victime des 
vicissitudes politiques: la Diane latine«, Coll. Lat. 70 (= Hommages à Jean Bayet). 1964, str. 
650—667. 

je težio »kraljevstvu« morao je da ubije nosioca te titule pošto bi prethodno 
polomio granu sa nekog drveta iz svetog gaja?. U klasično doba, dobrovoljci 
su se mogli naći samo među ljudima iz nižih društvenih slojeva ili odbeglim 
robovima, jer je on sačuvao svoju surovost ali ne i ugled. Jedna od perverz- 
nih radnji koje Svetonije pripisuje imperatoru Kaliguli jeste to da je stvorio 
snažnijeg suparnika tadašnjem rex Nemorensis zato što je smatrao da ovaj 
predugo nosi to svešteničko zvanje. Uprkos lepoj Frejzerovoj knjizi, ništa 
ne navodi na misao da je taj rex ikada bio pravi kralj, nego je smenjivanje 
nosioca kraljevske titule u nemus Dianae, koje je uvek bilo mogućno, ve- 
rovatno izražavalo neko važno obeležje vezano za karakter ili ulogu te 
boginje?. 

S druge strane Dijana, koju svakako treba smatrati devicom pošto je 
izjednačavana sa strogom Artemidom, imala je moć nad stvaranjem potom- 
stva i rađanjem dece. Arheološka iskopavanja su otkrila veliki broj zavetnih 
darova čiji je smisao jasan: slike muških i ženskih polnih organa, figurice 
majki sa bebom ili odevenih žena sa obnaženim grudima“. Na njen praznik, 
na dan avgustovskih ida, žene su u povorci odlazile u njen gaj, sa buktinja- 
ma, da izraze zahvalnost za učinjene usluge (Ov. F. 3, 263; Prop. 2, 32, 9). 
U tome gaju, u jednom izvoru je Živela neka vrsta nimfe, Egeria^, čije ime 
upućuje na poradanje žena (e-gerere) 1 kojoj su, doista, trudne žene prinosile 
žrtvu da bi obezbedile lak porođaj. U gaju se najzad nalazio jedan muški 
genij, Virbije, sasvim nejasan, u kome je helenistička legenda prepoznala 
preobraženog Hipolita“. 

Ovaj složeni opis verovatno zadire u daleku preistoriju". Nedavno su- 
očene germanske i indijske činjenice navode na misao da su Indoevropljani 
znali za jednog nebeskog boga koji nije bio, nije smeo biti sam kralj, niti 
otac, ali koji je obezbeđivao kontinuitet rađanja i smenu kraljeva; to je bila 
jedna varijanta »prvog boga« ili »boga-okvira«, ČIJI je lagani ritam — lagano 
odvijanje istorije sveta — doživljavan kao snažan kontrast kratkotrajnosti 
naraštaja i vlasti. U velikoj indijskoj epopeji, u čijim su glavnim junacima, 
kao što je danas poznato, zahvaljujući Stigu Vikanderu, transponovani bo- 
govi iz jednog prevedskog oblika mitologije, odgovarajući »junak-okvir«, 
koji je otelotvorenje boga Djauha »Neba«, živi kroz onoliko generacija 
koliko želi; on se odrekao kraljevske vlasti i očinstva: postavio se iznad 


? A. Merlin, L'Aventin dans l'Antiquité, 1906, str. 204. n. 4, na likovnoj predstavi jedne 
od tih bitaka; vid. reference u Wiss. str. 248; Latte, str. 171 i n. 2. 

3 Oni koji sve što se odnosi na Dijanu tumače »zaštitom Zena« ne mogu da objasne 
prisustvo muškog sveštenika: na pr. Latte, str. 171. 

^ O zavetnim darovima povodom ozdravljenja, kojima obiluju fauissae u Laciju i Etruriji, 
vid. P. Decouflé, La notion d'ex-voto anatomique chez les Etrusco-romains, Coll. Lat. 72. 1964. 

5 Ne može se tačno odrediti veza te Egerije sa legendarnim diktatorom Manijem Egeri- 
jem. za koga se smatra da je podigao lucus Nemorensis, Fest. str. 263 L^; o ovom poslednjem. 
vid. L. Morpurgo, »Nemus Aricinum«, MAL. 13, 1903, col. 207—368. 

6 Smatra se da je zabrana uvođenja konja u svetilište (Verg. Aen. 7, 778—779; Ov. F. 
3. 266) doprinela toj asimilaciji: Wiss. str. 249 i n. 6. 

7 » Remarques comparatives sur le dieu scandinave Heimdallr«, Etudes Celtiques, 1959, 
str. 263—283; upor. »La Rigspula et la structure sociale indo-européenne«, RHR. 154. 1958, 
str. 1—9. 

nadmetanja oko rajyam kao i iznad seksualnih želja; ali njegova uloga je da 
se brine da u njegovoj dinastiji uvek bude dece (ne tako što će ih sam rađati, 
nego tako što će drugima pomoći da ih rode, ako zatreba i smicalicama koje 
predviđa oštroumno sveto pravo), kao i da stvara, da odgaja, u svakoj 
generaciji, po jednog kralja, nastojeći — uzalud — da izbegne krvava 
nadmetanja. U Skandinaviji, nebeski bog, u izvesnom smislu se može reći 
bog-nebo, Hejmdal, ujedno je i »bog-okvir«: prvi se rađa a poslednji umire. 
Među bogovima, on nije kralj, a ako i pravi decu, to čini ne pokazujući se, 
u korist drugih očeva; njegova uloga je pre svega da podstiče, u tri uzastop- 
ne generacije, kroz njihove eponime, rađanje različitih društvenih klasa (pra- 
ell, karl, jarl: rob, seljak, plemić ratnik), zatim da omogući da se u posled- 
njoj generaciji rodi kralj (konungr) i da na njega prenese kraljevske poten- 
cijale koje je nosio u sebi, a koje nije, za svoj račun, razvio. Očigledno je 
da su takav lik i takvu funkciju Latini poštovali u Dr-ana koja u sebi 
sjedinjuje, uz izvorne odlike, nebeski svet (drum), trajanje koje je istaknuto 
kontrastom ubrzanih smena, simboličnu dodelu kraljevskog dostojanstva i 
pokroviteljstvo nad rađanjem. Ako je tako, njen slučaj se nadovezuje na one, 
veoma brojne, slučajeve kada Italija poverava ženskom božanstvu službu 
koju Indoiranci i Skandinavci poveravaju nekoj muškoj ličnosti. 

Često se kaže da je njen hram igrao ulogu saveznog svetilišta Latina 
sasvim slučajno, i to samo zahvaljujući činjenici da je, posle propasti Albe, 
Aricija došla na čelo saveza (Wiss. str. 247—248). To nije izvesno. Onako 
kako je bila shvaćena, Dijana je mogla da dodeljuje vlast, prvenstvo, kako 
među saveznim državama, tako i među pojedincima koji su priželjkivali 
regnum. _ 

Dijanina svetilišta u Rimu, diania, bila su bez sumnje podignuta u 
različitim razdobljima i na privatnu inicijativu. Ona su se nalazila na seve- 
roistočnom obronku Celija, na kome su svetkovana gentilicia sacra (Cic. 
Har. resp. 32), iznad Kiparske ulice, na Veliji (Liv. I, 48, 6, — ili možda 
prethodni), na Patricijskom putu, između Cispija i Viminala (Plut. Q. R. 3). 
Ona su nesumnjivo zadržala samo onaj boginjin vid koji se mogao najlakše 
prenositi, njen uticaj na rađanje: tako su u sacellum na Patricijskom putu 
mogle ući samo žene. Ali glavno svetilište, aedes Dianae in Auentino, bilo 
je svakako javna ustanova. Smatralo se da ga je izgradio Servije Tulije, i 
nema uverljivog razloga da mu ne priznamo tu starost, iako su neki moderni 
tumači tu naslućivali pripisivanje veće starosti jednom kasnijem događaju, 
što su analisti često činili kada je u pitanju istorija kraljeva". Dijana je tu 
manje oponašala varvarski obred sveštenika-kralja, dva elementa njene ari- 
cijske ličnosti, oplođujući i politički, a više je štitila žene i davala vrhovnu 
vlast. Trinaestog avgusta, na njen dies natalis — dan kada je nastao i hram 
u Ariciji — Rimljani su brižljivo češljali i prali kosu (Plut. Q. R. 100), i 
verovatno da Egerija koja je bila smeštena, po legendi ako ne i po kultu, u 
Kasmenskom gaju i pretvorena u nežnu muzu kralja Nume (Liv. I, 21, 3; 


8 DL. str. 65, n. 3; vid. dole, str. 420 (Feronija). 
? Već Merlin, Op. cit., str. 215: »Sve što možemo tvrditi to je da se prenošenje kulta 
Dijane Aricijske odigralo pre druge polovine IV veka pre nove ere«. 

Plut. Num. 13) nije bila niko drugi do Egerija iz Aricijske šume, koja je 
došla u Rim sa svojom pokroviteljkom. S druge strane, po legendi, a to je 
potvrđivao i jedan bez sumnje autentičan natpis'", hram je bio commune 
Latinorum Dianae templum (Varr. L. L. 5, 43; upor. Dion. 4, 26, 4—5): 
zahvaljujući svojoj uverljivoj rečitosti, Servije Tulije je naterao latinsku 
aristokratiju da prizna, posredstvom te zadužbine, caput rerum Romam esse, 
de quo totiens armis certatum fuerat (Liv. I, 45, 3). Da je upravo ta Dijana, 
u suštini, na drugačiji način nego Jupiter, davala vrhovnu vlast proizlazi iz 
anegdote koju Tit Livije odmah zatim priča!!: kada se jednom Sabinjaninu 
rodila čudesno lepa i velika krava, proroci su predskazali da će država čiji 
je građanin bude prineo na žrtvu Dijani imati vrhovnu vlast, ibi fore impe- 
rium. Srećan zbog te prilike imperii reciperandi, Sabinjanin je odmah otišao 
u Rim, u hram na Aventinu, ali njegov sveštenik je načuo o predskazanju 
i, kao dobar Rimljanin, poslao Sabinjanina da se očisti u Tibru dok je on 
pohitao da kravu prinese na žrtvu Dijani; id mire gratum regi atque ciuitati 
fuit (Liv. ibid. 3—7). 


Ne zna se zašto su tu boginju koja je davala vrhovnu vlast, u Rimu, 
robovi toliko voleli da je njen dies natalis bio dies seruorum (Fest. str. 432 
L?; Plut. Q. R. 100): pripisivanje njene zadužbine Serviju, sinu roba, zaštit- 
niku robova, koji je nosio ropstvo u svome imenu, pružalo je starima sasvim 
prirodno objašnjenje, koje nas više ne zadovoljava. Opet je Visovino tuma- 
čenje (str. 350) najprihvatljivije: pošto je Dijana bila prva strana boginja 
koja je ušla u Rim, robovi su se još više vezali za taj slobodan kult jer su 
i sami bili, većinom, Latini. Ali to nije sasvim zadovoljavajuće!?, 

Kasnije je rimska Dijana, kao 1 aricijska, izjednačena sa Artemidom i 
obogaćena celokupnom složenom prirodom grčke boginje, njenom rodbinom, 
njenom istorijom. Devičanstvo, boravište na šumovitom bregu verovatno su 
bili presudni za tu pustolovinu, koja je možda započela u blizini Kapue, u 
svetilištu koje je Dijana imala na brdu Tifati. U svakom slučaju, već počet- 
kom IV veka, ona je bila dovoljno helenizovana da bi se našla, na neobičan 
način povezana sa Herkulom, na prvom zajedničkom lektisterniju. 

Kastor je poseban slučaj u verskom iskustvu Rimljana: neobičan bog, 
koji je došao u Lacij iz nekog mesta u Velikoj Grčkoj, odatle je prodro u 
rimski pomerium i smestio se bliže Vestinom hramu nego ijedan nacionalni 
bog!3. Rimljani su osećali tu anomaliju, pošto su je potvrdili jednom pričom, 
po “građi uostalom sasvim grčkom, u kojoj Kastor 1 njegov brat sami odre- 
duju mesto svoga kulta, a ljudi treba samo da slede ono što su oni označili, 


10 Merlin, op. cit., str. 209—211. 

!! O toj legendi, vid. G. Capdeville, str. 312— 318 u: »Substitution de victimes dans les 
sacrifices d'animaux à Rome«, MEFR (Antiquité). 83, 1971; ali nisam uveren da su Dijani 
žrtvovane košute, ili bilo koja druga divlja životinja; Plutarh, Q. R. 4, kaže samo da su rogovi 
smeće divljači vešani u drugim hramovima te boginje, a volovski rogovi samo u hramu na 
Aventinu. 

I? Latte, str. 170, tvrdi da je u početku Dijana bila samo lunarna boginja. Mondgóttin 
— na to ništa ne ukazuje, pre njene asimilacije sa Artemidom — i da je sve ostalo došlo 
naknadno. Teško je zamisliti kako. 

I3 Lugli, RA. str. 179—183. 

presrećni zbog učinjene usluge. To su legendarne okolnosti tog zapovednič- 
kog nastupa. 

Godine 499, tokom bitke u kojoj se, kod jezera Regila, na tuskulskom 
zemljištu, Rim sukobio sa latinskom koalicijom, diktator A. Postumije, vi- 
devši da mu je pešadija oslabljena, iscrpljena, naredi svojim konjanicima da 
siđu sa konja i ubaci ih u borbu. Latini se povukoše, rimska konjica se vrati 
u sedlo i otera ih, praćena pešadijom. Da ne bi zanemario nijednu božansku 
ili ljudsku pomoć, Postumije se zavetova da će podići hram konjaniku 
Kastoru i obeća nagrade dvojici vojnika koji budu prvi prodrli u neprijatelj- 
ski tabor. Pobeda bi brza, diktator se, sa zapovednikom konjice, trijumfalno 
vrati u Rim (Liv. 2, 20, 10— 13) 1, nekoliko godina kasnije, hram bi osvecen 
(ibid. 42, 5). Ali jedna varijanta zamenjuje zavet teofanijom: u najtežem 
trenutku bitke, pojavila su se dva najlepša i najveća konjanika, na belim 
konjima i odevena u ružičastu trabeu. No, iste večeri su ova dva konjanika, 
u istoj odeći, viđena na Forumu; napojili su konje na Juturninom izvoru, 
najavili pobedu 1 nestali (Dion. 6, 13, 2). Ovaj drugi oblik priče prenosi u 
Rim način delovanja Dioskura koji je bio poznat u Grčkoj i Velikoj Grčkoj: 
nekoliko godina pre bitke kod jezera Regila, u bici kod Sagre, dva blizanca, 
u crvenim hlamidama, na belim konjima, pojavila su se u redovima Lokrana, 
doprinela porazu Krotonaca, zatim iščezla, dok se vest o tome događaju 
gotovo trenutno proširila po Sparti, Atini, Korintu (Justin. 20, 3). 

U stvari, sve dok religija nije prepuštena helenistima, svetilište na 
Forumu bilo je samo Kastorovo: njegov brat Poluks ostao je u senci!“ 
Robert Šiling, u jednom skorašnjem članku", to je veoma dobro osvetlio. 
Dva grčka Dioskura bili su lepi 1 atletski građeni, ali različitih specijalnosti: 
Polideuk je bio bolji u pesničenju, Kastor u konjičkim igrama!6, ovaj po- 
slednji, i samo on, bio je dakle kvalifikovan da postane pokrovitelj vojnih 
trupa koje je proslavila Postumijeva taktika, konjice, dok su Poluksove 
pesnice ostale besposlene. Tako je Kastor ušao u Rim kao uzor i kao 
zaštitnik konjanika. Kult potvrđuje to shvatanje: o tome svedoči prinošenje 
žrtve koje Dionisije iz Halikarnasa (6, 13, 4) uočava u njegovom hramu za 
vreme transuectio equitum, konjaničke parade koja je, svakog 15. jula, od 
304. godine. kada ju je uveo cenzor K. Fabije Maksim, vodila mlade ko- 
njanike od Kapenskih vrata do Kapitola, od Marsa do Jupitera. 

Do tih poslednjih godina, ljudi su bili skloni da traže u Tuskulu poreklo 
rimskog Kastora. Ali Ferdinando Kastanjoli je 1959. objavio drevnu posvetu 
pronađenu u Laviniju »izvan starog grada, na mestu zvanom Madonela« 
(SMSR. 30, 1959, str. 109—117): u dva reda pisana s desna na levo, čitamo: 
Castorei Podlouqueique gurois'!. Šiling je primetio" da je i Juturna, koja je 


14 Jedan Cezarov kolega u konzulatu, videvši da sva popularnost pripada Cezaru. sebe 
u šali poredi sa Poluksom. Svet. Caes. 10, 2. 

15 »Les Castores romains à la lumičre des traditions indo-européennes«, Coll. Lat. 45 
(= Hommages à G. Dumezil), 1960. str. 177—192. 

l6 Već Hom. Od. II, 300: Kdaropá ©’ ixzóóauov kai nòg dyabov IIoAvčevkea. O 
indoevropskoj preistoriji blizanaca (Wikander), Schilling. nav. čl., str. 187—191, i moj ME. I, 
str. 73—89. 

17 St. Weinstock. »Two Archaic Inscriptions from Latium, I«, JRS. 50, 1960, str. 112— 
114. 

18. Nav, čl., str. 184. 

tako tesno vezana za blizance u legendi o jezeru Regilu, a topografski za 
njihov kult, isto tako došla u Rim iz Lavinija, gde je postojao izvor pod tim 
imenom (Serv. Aen. 12, 139): čini se da nigde, piše on, spoj Dioskuri-Ju- 
turna nije imao tako jasan 1 Rimu tako blizak »presedan« kao u Laviniju. 
No, rimski kult je ipak ostao originalan. U Tuskulu, kao i u Laviniju, kao 
i kod drugih Italika među kojima su poznati, Dioskuri se pojavljuju zajedno, 
sa svojom grčkom kvalifikacijom »Zevsovi sinovi«: iouiois puclois na bron- 
zanom kipu iz Sulmona kod Pelignensa (Vetter, 202), [iJouies pucle[s] na 
jednom kamenu u marskoj zemlji (ibid. 204), tinas cliniiaras na etrurskom 


ogledalu (Hammarstróm, SE. 5, 1931, 364), a sada qurois, transkripcija reči 


koja predstavlja deo Aiooko)poic, u Laviniju. Nasuprot tome, u Rimu je 
svaka veza sa Jupiterom prekinuta i i, ako Poluks ostaje u senci svoga brata, 
taj brat, vitez Kastor, zaposeo je zemljište i kult. Što se tiče načina usađiva- 
nja mladog boga, on ostaje neobjašnjiv: nijedan poznati postupak nije mogao 
da unese tog tuđinca (peregrinus) u pomerium, kao ni boginju koja je sa 
njim povezana, Juturnu!?. Ali izvesno je da su, u prastaro doba, postojale 
posebne veze između Rima i Lavinija. 


Ne zna se kada ni kako je u Rim uveden, sa hramom na Marsovom 
polju, kult Feronije čiji je dies natalis prema jednom kalendaru padao na 


dan novembarskih ida (CIL. P 335). Ona se samo za kratko pojavljuje u | 


pričama istoričara: za vreme velike nesreće 217. godine, dok su država ili 
matrone molili sve druge velike rimske Junone, oslobođeni robovi su po- 
zvani da prikupe zalihe za žrtvu toj boginji; njenu vezu sa oslobođenicama 
(libertae) potvrđuje jedina posveta pod njenim imenom koja je pronađena u 
samom Rimu i koja potiče od ancilla (CIL. VI 30702). 

Izvan Rima, njen kult je široko rasprostranjen u Italiji. Natpisi ga 
smeštaju u Amitern na granici između Sabinjana i Vestina, kod Picenta, u 
Pizaur u zemlji umbrijskoj, u Trebulu Mutusku u zemlji sabinskoj. Pisci 
govore o njenim hramovima u Teracini u Kampaniji, a naročito blizu Ka- 


" pene, u podnožju brega Sorakte, na mestu dodira Etruraca, Sabinjana i 


Latina. Skup činjenica, raštrkanih ali prilično brojnih i konvergentnog smi- 
sla, daje sledeću sliku o toj boginji. 

Sva njena kultna mesta su izvan gradova, dosta daleko od gradova. 
Stara Kapena 1 /ucus Feroniae, kako je utvrdio Remon Blok (str. 65, 74), 
nalazili su se duž Kapenske reke, današnje Gramicije. Grad je sagrađen na 
brežuljku, na približno osam kilometara od ušća te reke u Tibar, pet kilo- 
metara severozapadno od današnje Kapene, a svetilište se nalazilo na samo 


19 Možda je rešenje, kako smatra Catalano, SSR. str. 156—158, 270—280, u razlici, 
koju je nažalost teško odrediti, između sacra peregrina i sacra extera; upor. M. van Doren, 
»Peregrina sacra, offizielle Kultübertragungen im alten Rom«, Historia 3, 1955, str. 488—497. 

20 Dva najvažnija novija rada o Feroniji su: P. Aebischer, »Le culte de Feronia et le 
gentilice Feronius«, RBPhH. 13, 1934, str. 5—23; R. Bloch — G. Foti, »Nouvelles dédicaces 
archaiques a la déesse Feronia«, RPh. 27, 1953, str. 65—77. Ovaj poslednji je zasnovan na 
arheološkim iskopavanjima koja su dovela do identifikacije kapenskog gaja. U jednom drugom 
značenju, nespojivom sa pogledima R. Blocha i mojim, J. Heurgon, Trois études sur le Ver 
Sacrum. Coll. Lat, 26, 1957, str. 11—19 (I. »Un ver sacrum étrusque? Les origines du lucus 
Feroniae«). 

jedan kilometar od toga ušća: postojala je dakle prilična razdaljina između 
svetilišta i grada. U Kampaniji, fanum Feroniae nalazio se na trećem miljo- 
kazu od Teracine (Ps.-Acr. in Hor. Serm. I, 5, 24). 

Ona se nalaze i u gajevima. Ako se to ne može tvrditi za svetilišta 
koja su poznata samo iz epigrafike, za ono u Kapeni (lucus Feroniae; lucos 
Capenos kod Vergilija) to je izvesno, za ono u Teracini to je verovatno 
(Aebischer, str. 6); u samome Rimu, na Marsovom polju, njen hram se 
verovatno isto tako nalazio u gaju (/ucus), kako stoji u jednom natpisu (G. 
Gatti, NS. 1905, str. 15). U Kapeni, u jednoj posveti iz trećeg veka pre nove 
ere pronađenoj na tome mestu, R. Blok čak vaspostavlja tesco (str. 67—68); 
a tescum, stari religijski termin za koji se smatralo da je sabinskog porekla, 
označavao je mesto posvećeno nekom božanstvu, ali poljsko i šumsko me- 
sto, koje je ponekad izgledalo divlje (Varr. L. L. 7, 10: loca quaedam 
agrestia quod aliquoius dei sunt, dicuntur tesca); nažalost, ta restitucija je 
prilično nesigurna?!. ; 

Boginja je držala do te udaljenosti od gradova, do te samoće. Vergilije, 
kaže Servije, ne piše bez razloga, povodom kampanskog svetilišta (Aen. 7, 
800) et uiridi gaudens Feronia luco: kada je sveti gaj goreo u iznenadnom 
požaru, i kada su stanovnici hteli da iz njega iznesu kipove bogova kako bi 
ih preneli na drugo mesto, on je odjednom ponovo ozeleneo; tako je Fero- 
nija, pod pretnjom da bude spasena po cenu preseljenja, više volela da 
napravi to čudo. Ta boginjina sklonost, želja, bila je izražena i na drugi 
način: »Ljudi su prestali da podižu kule za vreme rata između Teracine i 
Feronijinog svetilišta, kaže Plinije (N. H., 2, 146), zato što je grom rušio 
sve bez izuzetka«; tako je boginja odbijala svaku vezu, svaku bliskost sa 
susednim gradom. 

Na tim različitim mestima i na drugim tačkama Italije gde moderna 
toponimija čuva uspomenu na nju (Feronija, Feronja: Aebischer, str. 23), 
Feronija je imala svoj izvor. 

Arheološka iskopavanja u kapenskom gaju otkrila su mnogo zavetnih 
predmeta koji dokazuju da joj je pripisivana lekovita moć: stopala, šake, 
glave, oči od terakote, figure beba u povoju i, u velikom broju, figurice 
oraćih životinja (Bloch, str. 65—66, 76 n. 6). Glose, u koje nemamo razloga 
da sumnjamo, uprkos Visovi (RE. VI, 1909, 2219), nazivaju je dea agrorum 
(Gloss. Lat. IV, 238, 25; 342, 18; V, 599, 27; etimološka igra u V 456, 23 
i 500, 47 tome dodaje inferorum): što se može shvatiti bilo kao »divlje« 
(»agrestis«), »antiurbano« obeleZje (ager je uobičajena suprotnost urbs), 
bilo, u pozitivnijem smislu, kao izvestan doprinos plodnosti polja. U tom 
smislu kreću se primitiae frugum donaque alia (Liv. 26, IL, 9) koje su 
Kapenci donosili u hram u svome gaju, kao 1 činjenica da je »vašar« u tome 
mestu; čuven u Italiji, privlačio gomile zemljoradnika, zanatlija, trgovaca 
(Dion. 3, 32, I). 

Svuda, u predanju ili u natpisima, boginja ima pokroviteljstvo nad 
oslobađanjem robova: Teracin pruža glavno svedočanstvo, ali, kao što je 


21 Tu bi se pre očekivalo neko muško ime, ?esko saluod, pošto autorka zahvaljuje 
boginji povodom ozdravljenja X. 

pokazao Late, najmanje oslobođeno grčkog uticaja. Tu je ona, kaže Servije 
(Aen. 8, 564), libertorum dea i u njenom hramu su robovi, obrijane glave, 
primali peleum; Servije II dodaje da je u tome hramu bila kamena stolica 
koja je nosila natpis: bene meriti serui sedeant surgant liberi. Gore je 
naveden postupak rimskih oslobođenika, godine 217, a Blok je objavio (str. 
70) zavet jedne oslobođenice (liberta) u kapenskom gaju neposredno pred 
prolazak Hanibala, koji se pridružio zavetu, isto tako starom, jednog oslo- 
bodenika (libertus) u 'Trebuli Mutuesci i zavetima jednog roba (seruus) i 
jedne robinje (ancilla) iz carskog doba (Bloch, ibid.). 

Najzad, uprkos toj blagonaklonosti prema ljudima, Feronija je lokalno 
povezivana ili u legendi izjednačavana sa naprasitim ili strašnim bogovima 
ili junacima. U Trebuli Mutuesci, jedini drugi bog čiji je kult potvrđen 
nesumnjivo je ratnički Mars (Jul. Obs. 42), a tajanstveni picus Feronius 
(Fest. str. 308 L?) podseća na picus Martius koji Dionisije iz Halikarnasa 
zapaža u Tjori Matijeni. Na bregu Sorakti, ona je tako bliska susetka divljem 
Soranusu pateru da Strabon (5, 2, 9) prenosi na nju frenetični obred poklo- 
nika toga boga, onih »razbojnika« (Hirpi Sorani) koji su bosi hodali po 
vrelom ugljevlju, ostajući nepovređeni. Vergilije, to jest bez sumnje preko 
njega neko lokalno predanje, pretvara je, u Prenesti, u majku strašnog He- 
rula, junaka sa tri života koga je trebalo tri puta ubiti (Aen. 8, 563—567). 


Predlagana su mnoga objašnjenja za taj složeni božanski lik, koja su, 
po običaju, jedno od njegovih obeležja proglašavala prvobitnim i pokušavala 
da iz njega izvedu druga?. Smatram da se nije dovoljno vodilo računa o 
onima koja su ovde prva uočena: smeštanje Feronije izvan gradova, na 
nekom pustom mestu u Kapeni, i boginjino odbijanje bilo da napusti takva 
mesta, bilo da dopusti da se ona makar i simbolično povežu sa najbližim 
gradom posredničkim građevinama. Sve postaje jasno, čini mi se, ako od 
toga pođemo: boginja drugačijeg tipa nego Faun, ona sa njim ima zajednički 
taj smeštaj. Ona je pokroviteljka »prirode«, prirodnih sila koje su još divlje, 
ali zato da bi ih stavila u službu ljudi, njihove ishrane, njihovog zdravlja, 
njihove plodnosti. Stoga ona, iako je susetka Soranusu pateru i Marsu, iako 
je rodila Herula, ima, kao 1 rimski Faun 1 Silvan, poljske, ali zemljoradničke 
oblasti. Pošto poseduje ogromne životne rezerve, ona oplođuje 1 leči. To što 
dobija prve plodove žetve ne dokazuje da je gospodarica rasta, tipa Cerere: 
uključen u celinu dosijea, taj čin se pre može shvatiti kao priznanje za neku 
korenitiju uslugu, pretvaranje onoga što je incultum u cultum, pripitomlja- 
vanje vegetalnih sila, koje su obično haotične, onog čudesnog »zelenila« čiji 
je lep primer dala u svom sopstvenom gaju. Smeštena u »divljini«, ona na 
SVOJ vašar poziva susedne narode, Sabinjane i Rimljane, i one udaljenije, 
kojima daje, za uzvrat, neku vrstu neutralnog terena čiji se mir ne bi smeo 
poremetiti (Dion. 3, 32, 1—2); ali, ma šta da se ponekad mislilo, ona nema 
političke, savezne nadležnosti kao Dijana. 

Najzad, ceo ovaj kontekst mora osvetliti njeno učešće u oslobađanju 
robova. Da li je rob čovek? Status roba učinio ga je isto tako nepodobnim 


22 Naročito W. Mannhardt (Getreide-Emtegčttin), G. Wissowa, P. Aebischer (Quellgót- 
tin, vrsta nimfe), F. Altheim (varijanta Terra Mater). 

za bilo kakvu pravnu radnju kao 1 čoveka koji je umro: seruitus morti 
adsimilatur, reći će pravnici. Prema jednom mišljenju koje beleži Varon (R. 
R. I, 17, I), ima tri vrste zemljoradničkog »oruda«: instrumenti genus uocale 
et semiuocale et mutum, uocale in quo sunt serui, semiuocale in quo sunt 
boues, mutum in quo sunt plaustra. Ako ponovo pročitamo naročito ono 
strašno 21. poglavlje Plutarhovog Katona, shvatićemo šta predstavlja oslo- 
 badanje roba: to je pravi pravni prelaz sa ništavila na biće, moralni prelaz 
sa višeg oblika animalnosti na ljudski status. Ni Feronija ne vrši oslo- 
bađanje, za koje u Rimu postoji određena procedura (uindicta, censu, testa- 
mento), ali, pošto omogućava da se u svemu pripitomi ono što je divlje, ona 
u religijskom smislu upravlja društvenom promenom koja ne može biti 
bezopasna ni za stari instrumentum uocale, ni za grupu u koju se on uklju- 
čuje. 

Oni koji su obavešteni o indijskim religijama uočiće analogiju ovih 
obeležja, ovih službi, sa obeležjima i službama vedskog i postvedskog boga 
čije je ime gore pomenuto povodom rimskog Fauna, Rudre. Rudra je bog 
svega onoga što civilizacija još nije zaposela, onoga što Latini nazivaju 
jednom rečju koja je verovatno vezana za njegovo ime, rude?, a obično i 
bog šipražja 1 džungle, uvek opasne i nezamenljivo korisne, »gospodar 
životinja« (Indija se slabo interesuje za zemljoradnju), i zahvaljujući travama 
na njegovom području isto tako moćan iscelitelj kao i lekari Ašvini; zaštitnik 
ne oslobođenih robova, nego ljudi van zakona, ljudi iz šume, čak i razboj- 
nika“. Ako iz te policijske kartoteke izbacimo, ili ih okrenemo na »dobro«, 
zlokobne i opasne elemente, bićemo sasvim blizu Feronije:5. 

Samo boginjino ime lako se može protumačiti. Uprkos brojnim autori- 
ma, i uprkos nedavnim hipotezama Žaka Ergona, nije verovatno da je Fe- 
ronija etrurska; R. Blok je naprotiv dao jake razloge za njeno vraćanje 
Italicima, Sabinjanima. Ona čini deo grupe božanstava koja su dobila ime 
po jednom derivatu na -óna, -onia imenice koja označava neki mučan ili 
opasan trenutak ili stanje, gde je ona gospodarica samo zato da bi pomogla 
čoveku bilo da se iz njega što bolje izvuče, bilo da ga najbolje iskoristi: 
glavna božanstva su pomenuta gore, povodom boginje koja pomaže da se 
izbegnu angusti dies za vreme zimskog solsticija, Anger-ón(i)a?*. Sve što je 
upravo rečeno o Feronijinom ponašanju navodi na zaključak da je njeno ime 
izvedeno iz reči koja je, na latinskom, férus sa kratkim č, ali na svim drugim 


s: Poredenje između rudis i Rudra u W. Wüst, Rudra-m. n. pr., 1955, str. 39 (veza je 
ona Koja se uočava, u samom sanskritu, između suci i sukra, »blistav«). Ovo kratko delo daje 
pregled raznih drugih etimologija. 

24 To je uglavnom opis koji daie E. Arbman, Rudra, Untersuchungen zum altindischen 
Glauben und Kultus, 1922. Ali veoma složeni Rudra prevazilazi to određenje. Druge vidove 
proučava naročito J. W. Hauer, Der Vratya, Untersuchungen über die .nichtbrahmanische 
Religion Altindiens, 1927, i S. Wikander, Der arische Mcinnerbund, 1938, str. 69—74 (koji 
kritikuje Arbmanovo razdvajanje Rudre i Maruta). 

25 Velika razlika između Rudre i Feronije je u tome što je prvi, koji je ambivalentan, 
smešten na dvema stranama Wildnisa i to uglavnom na onoj zastrašujućoj, dok Feronija nema 
drugog razloga za postojanje osim toga što stavlja sile Wildnisa u čovekovu službu i neutrališe 
njihove opasnosti. 

26 Gore, str. 342, 396. 

indoevropskim jezicima u kojima postoji, ona ima dugo generalizovano e, 
grč. Orjp, Onpiov, sl. zvčri, knjiž. zvéris: € u Feronia je dugo (grčke varijante 
sa €, o očigledno potiču od loših etimologija) 1 može se smatrati da je, za 
razliku od latinskog, italski govor, verovatno i sabinski, u kome je nastalo 
ime, obično uopštavao, kao i grčki i balto-slovenski, dugi vokalizam?". Pr- 
vobitni smisao reči ferus je »non cultus, non domitus« (Thesaurus), »agre- 
stis, siluester, indomitus, nullo cultu mitigatus« (Forcellini), a Pavle Đakon 
(str. 203 L2) tumači ferus ager kao »incultus«: zar nismo upravo u onom 
dekoru u kome uživaju Feronije iz Teracine i Kapene, od kojih druga 
usmerava sile prema interesima ljudi? A i blizu onog latinskog rudis, Čiji je 
koren, kako se čini, dao ime vedskom Rudri? 

U svakom slučaju, istorijska i arheološka sudbina koju je imao kapen- 
ski lucus zaslužuje da bude ispričana. Za vreme drugog punskog rata, hram 
je bio u punom sjaju, obogaćen vekovnim prinosima. Godine 211. Hanibal 
je prešao Anion i, dok se pripremao za odlučujuću bitku sa vojskom koja 
je štitila Rim, strašni uragan je dva puta sprečio borbu. Nešto kasnije saznao 
je od jednog zarobljenika da je polje na kome se utaborio upravo prodato 
na licitaciji u Rimu, i da mu taj događaj nije umanjio cenu. Besan zbog 
zlovolje bogova i drskosti ljudi, evo kako se osvetio (Liv. 26, II, 8—10): 


Doveo je svoj tabor na obalu reke Tutije, šest kilometara od Rima, i odatle se 
uputio ka svetom gaju boginje Feronije, čiji je. hram tada bio čuven po bogatstvu. 
Stanovnici Kapene i drugi susedni narodi tu su donosili plodove prve žetve i druge 
ponude u znak zahvalnosti za obilje, i tako su nagomilali mnogo zlata i srebra. 
Hanibal je pokupio iz hrama sve te darove. Po njegovom odlasku, nađene su gomile 
metala (aeris acerui), pošto su vojnici, iz verskog obzira, ostavili poluge od kojih 
nije iskovan novac (rudera). Među istoričarima nema razmimoilaženja u pogledu 


pljačke toga hrama. 


No, godine 1952. arheolozi koji su uspeli da pronađu, kraj zamka u 
Skoranu, mesto gde je bio lucus, pronašli su značajan materijal u basenu 
dugom 54 metra a širokom 8, koji je svakako pripadao svetilištu. Ali u 
popisu se ne nalazi nijedan metalni predmet. Uz to, pronađeno je četrdesetak 
malih kamenih postolja (macco) sa kojih su još u staro vreme bile otrgnute 
figurice, koje su verovatno bile od bronze (nije otkrivena nijedna), i na čijoj 
se gornjoj površini ponekad video trag zavarivanja. »Veoma je primamljivo, 
piše R. Blok (str. 75), pretpostaviti da je nestanak svih metalnih predmeta 
iz skoranskog jarka (fauissa) i krađa bronzanih figurica istrgnutih sa kame- 
nih postolja posledica upravo te kartaginske pljačke: Hanibalovi vojnici 
verovatno su dograbili sve što je bilo metal, zlato, srebro ili bronza. Ali 
verski strah ih je naterao da ostave u našem jarku sve što nije izazivalo: 
njihovu gramzivost, postolja statua, vaze ili zavetni darovi od pečene gline.. 
Sav taj materijal nađen u fauissa izgleda potvrđuje takvu hipotezu, pošto 


27 W. Streitberg, »Die Entstehung der Dehnstufe«, IF. 13, 1894, str. 327. Da je bilo šta 
u Feronijinom dosijeu upućivalo na boginju mrtvih, razmatrali bismo mogućnost povezivanja 
sa feralis; ali nema ničeg takvog (definicija u nekim glosarima, dea inferorum samo je etimo- 
loška igra reči). 

predmeti kojima se može odrediti vreme, kao kampanske vaze, potiču iz III 
veka pre naše ere... To je uostalom prvi put, po našem saznanju, da se 
Hanibalov prolazak otkriva, arheološki, na tlu Italije«. | 
Venera postavlja poseban problem: njeno ime je, očigledno, stari ap- 
straktni neutrum, koji je prešao u ženski rod (što se zapaža samo u akuza- 
tivu), od koga je izveden glagol uenerari (uenerare), kao što je iz ops 
izveden operari. Držeći se čvrsto tih morfoloških izvesnosti i uočavajući 
nijansu svojstvenu uenerari među terminima koji izražavaju pobožnost, Ši- 
ling je predložio za jedva potvrđeni neutrum *uenus mogućni smisao, koji 
se međutim teško može iscrpsti jednom rečju*. Nekada je uenerari upotre- 
bljavano samo da izrazi osećanje a još više stav čoveka prema bogovima; 
ne nagodbu tipa do ut des, molbu-ugovor, zasnovanu na ius i fides, nego 
nastojanje da se očara, da se osvoji blagonaklonost boga; uenerari znači 
truditi se da se dopadnemo, »moliti se« bogu od koga očekujemo, za uzvrat, 
bez pregovaranja, drugi oblik ljubaznosti, njegovu uenia. Taj glagol naravno 
ne označava ispoljavanje verske ljubavi u pravom smislu, bhakti koju taj 
glagol označava: rimska pobožnost ne sadrži izlive; međutim, strogom pre- 
cor, ueneror u formulama dodaje izraz osvajačkog poverenja, koje nastoji 
da bude zavodljivo i očekuje da mu božanski primalac neće odoleti. To je 
verovatno bio, u religijskoj upotrebi, smisao iščezlog supstantiva *uenus. 
Bez sumnje je ta reč primenjivana i na druge vidove istog stava: više 
magijska, više ograničavajuća u derivatu uenenum (*uenes-no-), ona izražava 
pilrpov, a isto tako i profana — i smatra se da je ženski šarm sa njegovom 
veštom primenom, i njegovom moći nad muškim partnerima, bio označen 
istom rečju kao captatio boga od strane čoveka. To objašnjenje je doduše 
hipotetično, ali i najverovatnije od svih koja su predložena. Taj *uenus je 
personifikovan, i to u Zenskom rodu koji je veoma pogodan za oznacavanje 
svih vrsta sila. Da li je to spontana evolucija? Ili smicalica da se dobije, u 
Rimu 1 u latinskom recniku, ekvivalent za grčku čarobnicu Afroditu, ili 
njenu etrursku senku, Turan? Takav uticaj je više nego verovatan. Na jugu 
Italije, susrevši se isto tako sa Afroditom, Osci su joj dali drugačiji, ništa 
imanje naučni prevod, koji je isto tako apstraktna imenica, Herentas, to jest 
od korena her- »hteti«, nešto kao latinsko uoluptas (pre nego uoluntas) 
polazeći od korena uelle. Treba dakle, već od prvih manifestacija Venere, 
pomisljati na Tuđinke, u krajnjoj liniji na Tuđinku, koja je bila njen izvor. 
U stvari, pre III veka, u Rimu je poznat samo jedan njen kult, pod imenom 
Calua, vezan za ženske draži u jednom od njihovih vidova koji je dugo 


R La religion romaine de Vćnus depuis les origines jusqu'au temps d'Auguste, 1954, 
str. 13—64. Što se mene tiče, mislim da je udeo magije manji, a udeo osećanja veći nego što 
to smatra autor: vid. IR, str. 245—252. Schilling je umesno odgovorio na kritike (A. Ernout, 
P. Grimal) u: »Les origines de la Vćnus romaine«, Lat. 17, 1958, str. 3—26. Latte je prihvatio 
(str. 183, n. 4) Schillingov stav, ali nije shvatio (recipročnu) vezu koju on uspostavlja između 
ueneratio i uenia; Schilling je precizirao stvari u »La relation Venus-uenia«, Lat. 21, 1962. str. 
3— 7. Najzad, na kritike i nove predloge koje daje Lejeune, Schilling je odgovorio u članku u 
Hermesu 93, 1965, str. 233—243 (vid. naročito, na uputima E. Larochea, značajnu korekciju 
smisla koji je Lejeune pripisivao hit. wanzi: ne »futuit«, nego »on zavodi«; valja isto tako 
preispitati tumačenje ved. -vanas). Upor. C. Koch, »Untersuchungen zur Geschichte der ró- 
mischen Venusverehrung« (1954), uneto u Religio, 1960, str. 39—93. 

vremena bio neosporan, kosi: ili u znak secanja na gest matrona koje su 
žrtvovale kosu za vreme galske opsade da bi se napravili kablovi za mašine, 
ili je »za vreme Ankove vladavine«, u nadi da će se time ni 
kraljica i druge žene povrate kosu koju su izgubile za vreme jedne Ep e- 
mije, podignut kip »Celavoj Veneri«, koja se možda može shvatiti i kao 
»Venera Celavih«?. Ali, izvan te stare i nejasne pobožnosti 1, Cini se, 
Obsekventa3", među Venerama iz Lacija i Rima preovlađuje trojanska legen- 
da: sa njima ćemo se kasnije sresti?!. 


Fortunino poreklo je nepoznato. Ako se obično smatra da je ona došla 
među Rimljane iz drugih delova Lacija, to je zato što su Sant kultovi te 
boginje, ugledniji od rimskih, zaista postojali u Prenesti 1 Anciju i što su 
uticali, barem prvi, na rimske. Ali to ne dokazuje da Rimljani nisu, nezavi- 
sno od toga, na svoj način pretvorili u božanstvo tu apstrakciju prozirnog 
imena, koja je oduvek bila tako prisutna u njihovom jeziku, a pre svega u 
smislu »dobra sudbina, sreća«. Ma šta bilo, ona nije prestala da prima nove, 
katkad živopisne kultove, pod posebnim nazivima koje je legenda kako-tako 
objašnjavala i čiji su repertoar davali stari. Sam pojam navodio je na s 
rasparčavanje??. Uticaj grčkih predstava o Tóym u pou neverovatan, ka- 
snije postaje izvestan, već od prvih helenističkih pesnika??. 


29 Schilling, op. cit, str. 65—66; upor. str. 83—89: »L'origine probable du inus a 
Vénus«. Pre toga F. Bčrtzler, RhM. 1928, str. 188—198, suviše negativan, 1 u trećem og ds 
moje zbirke Tarpeia, 1947, str. 192—193. Calua je sasvim latinska rec i ima samo je u 
smisao: »ćelava«; etimologija koju daje Latte, str. 186, n. 4, preuzimajući igru reči od stari 
(»die den Wunsch vereitelt«: prema glagolu *caluio, caluor »tražiti izgovore; varati«) i suprot- 
nost Calua — Obsequens koju tobože uspostavlja, veštačke su tvorevine. Nije mogućno s 
ispitati sve varijante Venere koje su dali Rimljani: Schillingova tumacenja E erti- 
cordia, Libitina) za mene su zadovoljavajuća; upor. Ch. Picard, »Vénus. funéraire et Libitina«, 
MEFR. 1939, str. 121—135. 

30 Dole, »Hronološko istraživanje«. 

31 Dole, »Religija za vreme Drugog punskog rata«. 


3? Gore, str. 56. VEMM 
33 Vid. pojedinosti u Latte, str. 176—183 (str. 176. o Fortuni Primigeniji iz Preneste, 


; str. 179, dobra psihološka zapažanja: +... Aber in den Römern ist dieses Getühl 

für p par und Wandelbarkeit der irdischen Dinge nicht wirklich lebendig. Die 

. Unberechenbarkeit des Geschehens, die in der griechischen Tyche einen unpersónlichen ied 

sdruck gefunden hat, ist hier eigentlich aufgehoben in jenem optimistischen Anspruch, m. auch 

sonst römische Religiosität bezeichnet.« O aporiji »Fortuna primigenia puer Jouis«, vid. treći 
ogled u DL; o Fortuni i Mater Matuti, ME. III, str. 116—131. 

III 


BOGOVI NEPRIJATELJA 


Sem u kratkim periodima, život u Rimu nije bio miran i ako je teško 
prihvatiti da je za vreme trećeg kralja on već imao dovoljno snage da uništi 
Albu 1 dođe na njeno mesto, izvesno je da je kraljevska vlast ostavila u 
nasleđe Republici ne samo veliku moć, nego i probuđeni nagon: fu regere 
imperio populos... Ratovi, pobede, osvajanja obogatili su svet rimskih bo- 
gova. 

Oblici uključivanja bogova iz zauzetih ili porušenih gradova bili su bez 
sumnje još od početka mnogostruki, a i menjali su se, tako da sistematizacije 
koje su naknadno predložili naučnici iz poslednjih vekova Republike ne 
uzimaju u obzir neke slučajeve koji su međutim dobro poznati. 

Najčuveniji i jedan od najstarijih je euocatio!. Rimljani su bili uvereni 
da se ceo grad nalazi in alicuius dei tutela. Stoga su se, pri kraju opsade, 
kada bi im se učinilo da će ga zauzeti, obraćali tim titularnim bogovima 
tradicionalnom formulom, certo carmine, da bi ih pozvali da napuste, da 
osude svoju sopstvenu zemlju i da pomognu napadaču, obećavajući im 
jednake ili veće počasti u Rimu (Macr. 3, 9, 2; Plin. N. H. 28, 18, prema 
Veriju Flaku): zato što su mislili da ne mogu pobediti bez preobraćanja tih 
bogova, ili pre propter euitanda sacrilegia (Serv. Aen. 2, 351), smatrajući 
da je nefas deos habere captiuos. Tada bi se prinosila žrtva, a pregled exta 
bi pokazao da li je rimski predlog prihvaćen (Macr. ibid. 9). 

Makrobije prepisuje (ibid. 7—8) carmen iz euocatio, koja se jasno 
razlikuje od carmen iz deuotio u neprijateljskim gradovima (ibid. 9), ali 
pošto se njena primena koju on navodi odnosi na kasniji poziv; a kako neki 
smatraju nije ni izvesna kada su u pitanju božanstva koja štite Kartaginu, 
neki se ustežu da zadrže samu formulu, iako ona pokazuje prastaru simetriju 
koju nalazimo, na primer, u molitvama Tursi u iguviumskom obredniku: 
božanstva, a pre svega glavni bog, mole se naročito ut uos populum ciuita- 


» Dokumentacija je prikupljena, sa ponekad sasvim ličnim interpretacijama, u: V. Basa- 
noff, Euocatio, 1949, gl. 1 (»Doctrine des textes romains«) i II (»Euocatio dans la tradition«). 

temque Carthaginiensem deseratis, loca templa sacra urbemque eorum re- 
linquatis, zatim Romam ad me meosque ueniatis nostraque uobis loca tem- 
pla sacra urbs acceptior probatiorque sit. 

Obećavajući rimski kult koji će zameniti ukinuti kult na neprijateljskoj 
teritoriji, euocatio je postupak verskog prava i razlikuje se od magijskog i 
represivnog čina koji označava glagol excantare (excantare fruges n. pr. 
»premestiti dobru letinu sa tuđeg na sopstveno polje«). Najviše što može 
biti, kao i deuotio, to je predlog sporazuma koji pozivač smatra tako pri- 
mamljivim za bogove kojima se obraća da i ne uzima u obzir njihovo 
odbijanje. Nema razloga da smatramo da nikada nije bilo drugačije, ali u 
isto vreme postaje verovatno da su tako pozivana samo božanstva koja su 
bila prihvatljiva za Rim, koja su bila zajednička — čak 1 kada je u pitanju 
cognomen — Rimljanima i njihovim neprijateljima ili koja je neko rano i 
pouzdano tumačenje, ili zvučna igra, poistovećivalo sa nekim rimskim bo- 
žanstvom. Na isti način, često, vedski pesnik traži od Indre, na primer, da 
prezre, da napusti žrtvene darove drugih »arya« da bi prihvatio njegov: takav 
poziv upućen nearijevskim varvarskim bogovima, neshvatljiv je. Isto tako 
hetitski obred pozivanja koji su Ludvig Dojbner i Vsevold Bazanov lepo 
uporedili sa rimskim obredom? traži od bogova opsednutog grada da izađu 
trima putevima obojenim belom, crvenom i plavom bojom, a to pretpostavlja 
klasifikaciju bogova indoevropskog tipa, sa istim simboličkim bojama triju 
funkcija kao kod Indijaca i Iranaca. U stvari, jedina pouzdano utvrđena 
euocatio koju navodi analistika jeste slučaj Junone Regine iz Veja koju je 
pozvao Kamil 396. godine, na kraju onog dugog i užasnog rata koji je bio 
stvaran, ali čiji je tok poprimio drugačiji vid zbog brzog epskog procvata: 
naime Junona Regina se već dugo vremena nalazila u Rimu, na Kapitolu, 
kada je njena vejska dvojnica — verovatno Uni — odgovorila na poziv i 
došla na Aventin. Slika je veličanstveno ulepšana, ali izmišljene ili ne, 
pojedinosti ipak otkrivaju svrhu obreda i duhovnog stanja onih koji su ga 
upražnjavali (Liv. 5, 21, 3—22). 

Pošto je obećao Apolonu iz Delfa desetinu plena u znak zahvalnosti za 
njegova spasonosna proročanstva, kaže legenda, diktator se obratio boginji 
onih koji su bili pod opsadom: »I ti, Junono Regino, koja sada pomažeš 
Vejanima, molim te da pođeš za nama, pobednicima, u naš grad koji će 
uskoro biti tvoj i u kome te čeka hram dostojan tvoje veličine.« Vejani još 
nisu znali da su osuđeni na propast; »oni nisu znali da us ih već napustili 
njihovi sopstveni proroci i tuđinska proročanstva, da su bogovi već pozvani 
na podelu plena i da su drugi, pozivani iz njihovog grada zavetnim darovi- 


ma, već gledali prema hramovima i novim boravištima koja su ih očekivala 


kod neprijatelja; ukratko, da proživljavaju svoj poslednji dan...« Kada je 
grad zauzet i opljačkan, a građani, libera corpora, prodat na licitaciji, 
Kamil je izrazio svoje carsko poštovanje boginji koja je tako lepo izdala 
svoje prve vernike (Liv. 5, 22, 4—7): 


2 Basanoff, op. cit., gl. VI (»Formules hittite et romaine«). 


3 RIER. str. 45—49; IR. str. 218—223. 

Mladi ljudi izabrani među celokupnom vojskom, oprana 1 očišćena tela, u beloj 
odeći, bili su određeni da prenesu u Rim Kraljicu Junonu; oni pobožno uđoše u 
hram. Ustezali su se da dodimu rukom kip, jer su etrurski običaji to pravo davali 
" samo svešteniku iz određene porodice. Tada jedan od njih, bilo u božanskom na- 
dahnuću, bilo u mladalačkoj šali, reče boginji: »Hoćeš li da dođeš u Rim, Junono?«, 
a svi drugi uzviknuše da je boginja, pokretom glave, odgovorila potvrdno; kasnije 
` se čak dodaje da su je čuli kako odgovara: »Hoću«. U svakom slučaju, priča se da 
su je lako podigli sa mesta, da je ona, laka i predusretljiva, pratila one koji su je 
nosili i da je netaknuta postavljena na Aventin, njeno večno boravište, gde ju je 
pozvao zavetni dar rimskog diktatora i gde je sam darodavac, Kamil, zatim osvetio 
njen hram... 


Ali dostojna euocatio nije bio jedina, pa čak ni uobičajena sudbina 
bogova pobeđenih gradova: pobeđeni sa njima, oni su zavisili od volje 
generala i rimskog naroda. Obzir iz koga je, prema Makrobiju i Serviju, 
proistekla euocatio — quod nefus aestimarent deos habere captiuos; propter 
uitanda sacrilegia — opovrgava jedna činjenica: sacellum Mineruae captae, 
»na mestu gde Celij počinje da se spušta ka dolini i gde put više gotovo 
da i nema padine«. Među objašnjenjima toga imena koja daje Ovidije, samo 
jedno je prihvatljivo, ono koje ostavlja reči capta njeno uobičajeno značenje 
(F. 3, 843—844): »... Ili možda zato što je ona došla u Rim kao zaroblje- 
nica, posle potpunog pokoravanja stanovnika Falerija, kako ukazuje jedan 
drugi natpis? I taj surovi epitet dovoljno dokazuje da se prema boginji, 
godine 241, prilikom poslednjeg i konačnog zauzeća Falerija (Liv. per. 20), 
nije postupalo kao prema vejskoj Junoni, nego prema zakonima pobednika“. 
Taj zakon će ostati uvek na snazi i čak će postati stroži, uporedo sa uda- 


ljavanjem rimskog osvajanja od susednih 1 bliskih zemalja. Tertulijan će se: 


zbog toga zgražati *(Nat. 2, 17): »Rimljani su počinili toliko svetogrđa 
koliko imaju trofeja, oni su pobeđivali bogove koliko i narode: dovoljan 
dokaz su otete figurice.« A Digesta (II, 7, 36) će to racionalno, hladno 
objasniti: »Kada neprijatelj zauzme neko mesto, sve stvari u njemu prestaju 
da budu religiosa ili sacra«. Ali već je Plaut (Amph. 258) ovako opisao 
kapitulaciju: deduntque se, diuina humanaque urbem et liberos, što nalazi 
odjeka kod Tita Livija, u formuli koju on prepisuje na samom početku svoga 
dela (I, 38, 1—2), povodom predaje Sabinjana iz Kolacije: kralj Tarkvinije 
pita: »Da li ste vi predstavnici i glasnici poslati od naroda Kolacije da se 
predate, vi i narod Kolacije? — Jesmo. — Da li je narod Kolacije slobodan 
da raspolaže sobom? — Jeste. — Da li predajete, vas i narod Kolacije, grad, 
teritoriju, vodu, granice, hramove, nameštaj, sve božje 1 ljudske stvari, mojoj 
vlasti i vlasti rimskog naroda? — Predajemo — A ja preuzimam ono što 
mi je predato«. 

Tim sacra koje su im predate u vlasništvo, Rim i njegovi poglavari 
slobodno su raspolagali, bez drugog ograničenja osim verskih obzira koje su 
mogli osećati. Doduše, u velikom broju slučajeva kultovi su iščezli sa uni- 


4 Basanoff, op. cit., str. 50—52. Pozivanje drugih falerijskih božanstava 241. godine, 
naročito Junone Kuritis, samo je pretpostavka. 


330 


štenjem, fizičkim ili pravnim, onih koji su ih upražnjavali. Bilo da su u 
pitanju države ili gentes, Rim je tada samo proširivao na te spoljašnje 
slučajeve običaj koji je potiskivao sitnije sacra priuata zajedno sa gensom 
kome su pripadale. Ali, kao što je jedan drugi običaj naveo državu da se 
umeša da bi spasla bilo važne sacra gentilicia koje su pripale državi, bilo 
sacra publica čije je svetkovanje bilo povereno gensovima, pobednički Rim, 
koji je suvereno raspolagao svetinjama pobeđenih, mogao je da ih spase. 
Arnobije (3, 38) kaže da su Rimljani obično delili na dva dela kultove 
osvojenih gradova: jedan je razdeljivan, priuatim, rimskim porodicama, drugi 
je priključivan uz sacra publica, a ponekad poveravan porodici pobedničkog 
generala. | 

Kasnije, kada je postao carski, Rim je iznijansirao svoje odnose sa 
pobeđenim narodima, i potencijalni kipovi njihovih bogova su se namnožili. 
I dalje je često ispoljavana neumoljivost: posle zauzeća Kapue, koja je 
zasluživala strogu kaznu, svi kipovi iz ratnog plena odneti su pontificima da 
oni odrede koji su sveti a koji profani (Liv. 26, 34, 12): nijedan nije ostao 
u gradu. Ali Rim je okončavao i druge ratove u uslovima koji su protivnika 
pokoravali, ostavljajući mu u isto vreme izvesnu slobodu, a i tu je bilo 
stupnjeva: bio je stari običaj, kaže Tit Livije (28, 24, 7) — povodom jednog 
milostivijeg Scipionovog ponašanja u Spaniji —, da se jedan narod ne 
smatra pokorenim, i da se sa njim ne postupa kao sa pokorenim, sve dok 
ne preda sve svoje božanske i ljudske stvari, vrati taoce, preda oružje i primi 
garnizone u gradove, sem kada je sa njim zaključen sporazum o prijateljstvu 
ugovorom ili ravnopravnim udruživanjem. Foedus, leges aequae ostavljali 
su dakle sacra na mestu; ciuitates foederatae su ostajale nezavisne u ver- 
skom pogledu i, sve dok ne bi prešle, milom ili silom, u ciuitas Romana, 
njihovi bogovi su smatrani tuđim: takva je ostala Fortuna iz Preneste, i Senat 
nije dozvolio Jutaciju, pobedniku u prvom punskom ratu, da joj se obrati za 
savet, zato što se državom smelo upravljati samo domaćim, a ne 1 stranim 
sredstvima za traženje saveta od bogova, patriis, non alienigenis*. Kada bi 
stekli pravo građanstva, iako nisu bili uključeni u rimski državni kult, kul- 
tovi saveznika bi potpali pod nadležnost pontifika. To staro načelo su, za 
vreme Tiberija, iskoristili stručnjaci za sveto pravo da reše jedan delikatan 
problem. Za vreme Livijeve bolesti, vitezovi su obećali zavetni dar Fortuni 
Ekvestris; no, kaže Tacit (Ann. 3, 71, 1—2), ako je Fortuna imala mnogo 
hramova u Rimu, nije ih imala pod tim imenom; ali im je palo na um da 
postoji jedan u Anciju (možda jedna varijanta koja se razlikovala od dve 
čuvene Fortune u tome gradu, ili jedna od njih?), i setili su se »da su svi 
italski kultovi, hramovi, kipovi bogova iuris atque imperii Romani«; i u. 
Anci) je poslat dar tih vitezova. Kada je pronađena gipka formula za mu- 
nicipij, koji je toliko obećavao, verski pravilnici su se menjali prema pra- 
vilnicima te institucije, a curatio sacrorum, ili samo taj curatio, čak i u 
najgorim slučajevima, ostajao je u nadležnosti magistrata. Ovaj konzervati- 
vizam, koji je u najmanju ruku bio pristrasan, predstavljao je poliüku pon- 


5 Val. Max. L 3, 2; vid. DL. str. 79, n. 1. 

tifika: Fest odreduje municipalia sacra kao »one koje su odredeni narodi 
oduvek upražnjavali, pre nego što su dobili ciuitas Romana, i za koje su 
pontifici Zeleli da ih oni i dalje poštuju i upražnjavaju u tradicionalnim 
oblicima« (str. 273—274 L?). | 

Pravna i politička domišljatost rimskih poglavara i sveštenika umela je 
da pronađe, u posebnim slučajevima, najcelishodniju proceduru, ali nam je 
malo tih procedura poznato. Kada je ugušena pobuna Latina, 338. godine, 
voleli bismo da znamo kakva je bila sudbina svetinja svakog od pobeđenih 
gradova prema kojima se, osim Velitre, Tibura i Preneste, dosta blago 
postupalo; ali, iako kaže da je za svaki grad postojao poseban izveštaj i 
poseban dekret, Tit Livije ukazuje samo na političke i vojne odredbe, na 
ancijske lađe koje su bile konfiskovane da bi se njihovim kljunovima ukra- 
sila tribina na Forumu. Pominje se samo sudbina Junone Sospite, iz Lanu- 
vija: »Dato je pravo građanstva stanovnicima Lanuvija i vraćena su im 
njihova sacra, ali uz odredbu da su svetilište i sveto drvo Junone Sospite 
zajednički građanima Lanuvija i rimskom narodu« (Liv. 8, 14, 2). Ova 
originalna kombinacija, neka vrsta communicatio sacrorum u kojoj je muni- 
cipij ostao Junonia sedes (Sil. Ital. 8, 360), imala je neobične posledice. 
Čuda koja su se pojavila u hramu bila su najavljena u Rimu, koji je 
odlučivao o okajavanju: u godinama koje je Hanibal proveo u Italiji bilo je 
više čuda, od kojih su sva bila brižljivo neutralisana, a koja su dokazivala 
da se boginja koja je pripojena na licu mesta interesovala za zbivanja u 
metropoli. U vreme Cicerona, najviši magistrat u Lanuviju, koga su nazivali 
i diktatorom, bio je rimski građanin, stanovnik Rima, njegov štićenik Milon; 
kada je Milona zadesila sreća, ili nesreća, da sretne Klodija, 18. januara 52. 
godine, u tri sata posle podne, nedaleko od Bovile, i kada su njegovi robovi, 
bez njegovog naređenja i bez njegovog znanja, ako je verovati advokatu, 
iskoristili tu priliku da konačno onemoguće neobuzdanog demagoga da na- 
nosi štetu, on je, ne znajući ništa o tome, bio na putu za Lanuvij — iter 
sollemne, legitimum, necessarium — gde je trebalo da imenuje Junoninog 
flamina (Cic. Mil. 27; 46). Ali nije se sve svodilo na te formalnosti, koje 
su obavljali ljudi nižeg ranga. Svake godine, verovatno posle stupanja na 
dužnost, konzuli su prinosili žrtvu toj Junoni (Cic. Mur. 90); doduše, u to 
vreme, primer je plebejac P. Licinije Murena, lanuvijski honestissimum mu- 
nicipium davao je Rimu konzule, sve dok mu nije dao, sa Antonijem Po- 
božnim, cara. Sacerdotes Laniuini, izabrani među rimskim vitezovima i 
slični sacerdotes Tusculani, poznati su iz natpisa (CIL. IX 4206—4208, itd.). 
Modus vivendi iz 338. nije sprečio Rimljane da priželjkuju da imaju na 
sopstvenom tlu predmet iz kondominijuma koji se nalazio na šest milja od 
njih. Godine 194. C. Kornelije Ceteg sagradio je boginji, pod romanizova- 
nim imenom Sospita, na Zelenom trgu, hram koji je bio obećao tri godine 
ranije, u Cisalpini, za vreme rata protiv insubrijskih Gala (Liv. 32, 30, -10; 
34, 43, 3), i u kome je boginja poštovana u ratničkoj spremi. Verovatno je 
taj rimski hram, a ne hram u Lanuviju, bio predmet jedne pustolovine koja 
lepo osvetljava oblik religioznosti koji je vladao u Rimu početkom prvog 
veka pre naše ere: godine 90, Cecilija Metela, kći pobednika nad Balearci- 


332 


ma, izjavila je da je u snu imala velike muke da svojim molitvama zadrži 
Junonu Sospitu koja je htela da napusti svoj hram; uprljale su ga sramne 
radnje, u njemu su matrone na najogavniji način prodavale svoje telo, a uz 
to se 1 jedna kučka oštenila u podnožju boginjinog kipa (Jul. Obs. 55). Stoga 
je, po nalogu Senata, konzul L. Julije Cezar obnovio građevinu (Cic. Diu. 
I, 4). Treba li shvatiti da je hram tada bio tako oronuo da se u njemu 
događalo ono što se obično zbiva u mračnim kutovima velikih gradova? 

IV 


BOGOVI TRGOVACA 


Već na kraju kraljevskog doba, kada se Rim, proširen, otvorio za priliv 
sasvim raznorodnog stanovništva, u njega je prodro veliki broj kultova. 
Svaka porodica stizala je sa svojim bogovima i privatno ih poštovala. Taj 
običaj se nastavio tokom cele Republike: numizmatika pokazuje da su Fon- 
teji, poreklom iz Tuskula, bili privrženi Dioskurima; da su Toriji 1 mnoge 
druge porodice iz Lanuvija bili privrženi Junoni iz toga mesta. Ne samo da 
administratori zvanične religije u toj vernosti nisu nalazili ništa neprilično, 
nego su je i priželjkivali. Iz tog staranja proizašlo je više kultova: dogadalo 
se da se država aktivnije zainteresuje za obrede koje je tolerisala i da ih, u 
nedostatku potpunog odomaćivanja, pravno prizna i dodeli im mesto za 
upražnjavanje izvan pojedinačnih kuća. 

Da Varonov sabinizam nije naknadno ispravio stvari, Aureliji bi tako 
uveli boga Sunca, koji se nije nalazio na starom prazničnom kalendaru: 
»Smatra se, kaže Fest (str. 120 L?), da je porodica Aurelija, koja je bila 
sabinskog porekla, tako nazvana po suncu, zato što joj je rimski narod dao 
o trošku države zemljište da prinosi žrtve Suncu; oni su nazvani, po jednom 
derivatu sunčevog imena, Auselii«, — i ta oznaka svakako potiče od Varona 
koji (L. L. 5, 68) smatra da je ausel sabinsko ime sunca (Sol ausel je sasvim 
verovatna korekcija nečitkog solauel u rukopisima). Ali ne čini se da se taj 
plemenski kult razvio. On bez sumnje nije u vezi sa puluinar Solis, svetim 
mestom koje se nalazilo na Kvirinalu, kraj Kvirinovog hrama (Varr. ibid. 5, 
52); označavanje toga mesta kao puluinar »uzglavlje«, pominjanje imena 
večernje zvezde u natpisu koji se tu nalazio u vreme Kvintilijana (I, 7, 12) 
pre je upućivalo na grčko poreklo. 

Ali moglo se dogoditi da se jedan od tih plemenskih kultova, koji je 
postao suviše važan i zaista od javnog interesa, ne samo odomaći, nego i 
da postane državni. Poznat je samo jedan primer toga procesa i to izuzetno 
obeležje je učinilo sumnjivom u očima mnogih kritičara priču istoričara O 

prenošenju, ali je smisao, ako ne i okolnosti evolucije, jasan. Evo kako je 
Herkul postao važan bog u rimskoj državi!. 


Na širokom izlazu iz doline Velikog cirka, ka Tibru, jedno gotovo na 
sredini, ispred Palatina (per ima montis Palatini, Tac. Ann. 12, 24), drugo 
u samom podnožju Aventina, dva mesta su po legendi i kultu bila vezana 
za slavnog putnika iz grčke mitologije, Herkula: područje Trojnih vrata i 
područje velikog žrtvenika, najznačajnije u istorijskim vekovima Rima. Oba 
su svoj glavni spomenik namenila samome junaku: templum Herculis Vic- 
toris, pored Vrata, bio je sagrađen sasvim blizu žrtvenika Jupitera Inventora, 
podigao ga je Herkul, a Zrtvenik su podigli, povodom njegove pobede nad 
Kakom, ili Euandar, ili opet Herkul, ili njegovi drugovi koji su ostali u 
Italiji. Tako je još i pre nastanka Rima Herkul posvetio njegovo područje. 

»Herkul i Kako«, ova imena nas podsećaju na lepu knjigu Mišela 
Breala, zastarelu, ali veoma inteligentno napisanu (1863): to je bilo herojsko, 
zanesenjačko razdoblje u indoevropskim studijama. U stvari, legenda o nji- 
hovom ne baš prijateljskom susretu nije bila mnogo stara kada joj Vergilije 
daje pojačanje svojom umetnošću. Ona je, sa svojim varijantama, samo 
jedan od oblika koji poprima legenda koja je bila popularna među italskim 
Grcima". Dok je Herakle prelazio preko poluostrva sa govedima koja je 
uzeo, negde na zapadu, od Geriona, Sunčevog pastira, neki nepromišljeni 
ljudi su hteli da mu ih otmu. U Krotonu je bio neki Lakin ili Lakinije: 
Herakle ga je ubio, a u isto vreme, slučajno, 1 Krotona, koji je bio zet toga 
razbojnika 1 koji je hteo da spreči krađu; kao naknadu, pobednik je obećao 
da će jedan moćni grad nositi Krotonovo ime (Diod. Sic. 6, 24, 7). U 
Lokridi je lopov bio isti kralj Lakin, a nevina žrtva opet, eponim toga grada, 
Lokro (Conon Narr. 3). Jedna od tih priča adaptirana je na obalama Tibra 
a uloga zlog junaka poverena je Kaku, starome liku za koji se gotovo i ne 
zna šta mu je Vergilije namenio. Sto se tiče imena koje je Herakle dobio u 
Rimu (Hercles, zatim Hercoles, zatim Hercules), ono se svrstava i u de- 
formacije koje uočavamo u Italiji (etrur. Her(a)cle, Hercla, Erkle; u srednjoj 
Italiji Hercle; osk. Hereklos; sabel. Herc(o)lo-), ali ne ukazuje na svoj pravi 
izvor. 

U stvari, ne može se ništa reći o poreklu Herkulovih svetilišta. Kvart 
u kome se ona nalaze, Forum Boarium, bio je aktivni trgovački centar; 
okružen sa tri strma brežuljka — Aventinom na jugu, Palatinom na jugoi- 
stoku, Kapitolom na severu — on je bio raskrsnica dva glavna puta koji su 
Rimu obezbeđivali njegovu moć: vodenog puta, Tibra, kojim su dolazile 
lađe koje su pristajale u Ostiji, i kopnenog .puta koji je, preko mosta pont 
Sublicius, Velabra i Subure, povezivao srednju Italiju i Sabinu sa primor- 
skom Etrurijom. Delom sagrađena na močvarnom tlu, ta unutrašnja luka 
veoma rano je počela da vrvi jednom od onih kosmopolitskih gomila koje ' 


! Osnovna knjiga ostaje: J. Bayet, Les origines de Hercule romain, 1926. O Heraklu 
1 Velikoj Grčkoj, vid. M. Detienne, »Héraclés, héros pythagoricien«. RHR. 158, 1960. str. 
9—53. 
2 Bayet, op. cit., str. 154—182. 


unose živost u sve velike trgovačke centre. Herkul je tu došao, i to vero- 
vatno više puta, sa svojim vernicima iz italskih gradova?. 

Do poslednjih godina IV veka, kult Velikog žrtvenika bio je privatni 
kult koji je pripadao rodu Potitija, sa kojim je bio povezan, kao podređen, 
rod Pinarija — dva gentes čije je poreklo nepoznato, ali za koje nema 
razloga da ih smatramo tuđim niti da sumnjamo da su gentes“. Legenda je 

i njihovu moć pripisivala samom Herkulu. Dokaz starosti kulta, manje upe- 

čatljiv, ali vredan pažnje, bila bi glinena statua Hercules fictilis, koja je 
predvodila kultove: pripisivali su je istome umetniku kao i Kapitolskog 
Jupitera, Etrurcu Volki (Plin. N. H. 35, 157); ali kritičar mora da predvidi 
mogućnost da to vredno delo nije bilo napravljeno za mesto koje je krasilo: 
u mnogim etrurskim gradovima, pre svega u Veju, pokradene su i opljač- 
kane ne samo dragocenosti nego i bogovi. Ma šta da je bilo u početku, 
godine 312. sve se promenilo, i mi bismo želeli da znamo u kakvim je 
uslovima došlo do te promene". Analističko predanje kaže da je cenzor Ap. 
Klaudije naterao Potitije da ustupe državi svoj familiare sacerdotium uvo- 
deći robove u javne obrede. On je to odricanje kupio po povoljnoj ceni od 
50.000 asa, kaže Fest. Bogu se nije dopala ova trgovina u kojoj on nije bio 
dobitnik, ili se naljutio zbog otkrivanja svojih tajni: Ap. Klaudije je oslepeo 
a svi članovi porodice prodavca te godine su umrli (Liv. 9, 29, 6; Dion. I, 
40, 5; etc.). Ali božji gnev se ograničio na te dve kazne: od tada je gradski 
pretor, svake godine, u ime Rima, prinosio na žrtvu vola (ili junicu) na 
Velikom žrtveniku. 

Koji se stvarni događaj krije iza ove priče? Neki misle da je glavno, 
procedura, izmišljeno i da treba smatrati, izvrćući redosled, da je država 
preuzela kult zato što se porodica koja je bila njegov vlasnik ugasila: država 
se, kao što je poznato (Cic. Leg. 2, 47; upor. 2, 22), starala da važna sacra 
priuata ne iščeznu sa onima koji ih održavaju, 1 ovde je izvršila usucapio 
pro herede. Ipak, teško je objasniti, u ovom slučaju, zašto je jednom tako 
običnom događaju pridodato tako dramatično tumačenje koje je unelo pojam 
prodaje. Stoga drugi smatraju, na primer Žan Baje, da je u stvari došlo do 
prenošenja sa porodice na državu, bilo putem communicatio sacrorum, bilo, 
pravno, putem in iure cessio; ali razlozi za ovu operaciju, koja je ipak bila 
neobična, nisu jasni. Predanje pripisuje inicijativu cenzoru, smatrajući da je 


* Postoji jedna feničanska teorija, koju je do sada bilo teško prihvatiti, a koju su otkrića 
u Pirgu (dole. str. 665—667) potvrdila: D. van Berchem »Hercule-Melgart a l' Ara Maxima«, 
Rendiconti della Accademia Pontificale 32, 1959— 1960, str. 61—68; A. Piganiol, »Les origines 
d'Hercule«, Coll. Lat. 58, t. 2 (= Hommages à Albert Grenier), 1962, str. 1261— 1264; R. 
Rebuffat, »Les Phéniciens à Rome«, MEFR. 78, 1966. str. 7—48; D. van Berchem. »Sanctu- 
aires d'Hercule-Melqart«, Syria 44. 1967, str. 73—109, 307—338 (nisu uverljivi tumačenje 
Potitii kao »opsednuti bogom« i semantičke analogije, ali, u Dodatnoj napomeni, autor sa 
priličnom pouzdanošću prepoznaje Veliki žrtvenik na jednom Antoninovom medaljonu i na 
medaljonu i asu imperatora Karakale). 

^ J. Carcopino, u ogledu inspirisanom Bayetovom knjigom, koji je preštampan (str. 
176—206) u Aspects mystiques de la Rome parenne 1941, smelo tumači imena Potitii i Pinarii 
igrama sa grčkim rečima i jezikom misterija: zroričvv »peharnik«, zeivovreg »željan (životne 
hrane«). 

5 Bayet, op. cit., str. 263—274. 

porodica samo prihvatila. Baje predlaže objašnjenje koje je samo po sebi 
verovatno, iako možda suviše strogo »ekonomsko«: kult Velikog žrtvenika, 
iako privatan, već se otvarao ka javnosti uvođenjem desetine, o kojoj će 
uskoro biti reči. Kako se kult razvijao, država je osećala potrebu da ga 
kontroliše, a vlasnici, nalazeći da je teret sve teži, — desetina je prinošena 


.na žrtvu bogu i od nje se oni nisu bogatili —, sa olakšanjem su prihvatili 


predlog koji im je upućene. | 

Godišnji praznik Velikog žrtvenika, smeštenog u jednom gaju, sa ka- 
pelicom u kojoj se nalazio stari kip, svetkovao se 12. avgusta. On se može 
rekonstruisati naročito kroz opis Euandrove žrtve koji daje Vergilije u 
osmom pevanju Eneide (268—305), ali i drugi podaci potvrđuju njegove 
najzanimljivije crte. Obred je proglašen grčkim (Serv. Aen. 8, 276): prino- 
silac žrtve dela gologlav (Macr. 3, 6, 17, prema Varonu; Serv. II, Aen. 8, 
288), sa vencem od lovorika ubranih na Aventinu (Serv. Aen. 8, 276), a 
žene su isključene (Macr. I, 12, 28, Plut. Q. R. 60), kao što je slučaj i sa 
mnogim Heraklovim kultovima. Međutim, oblik samog prinošenja žrtve je 


originalan: obredi su raspoređeni između jutra i večeri, pošto se žrtvena . 


životinja prinosi pre podne, a exta krajem dana, uz pesme i himne, posle 
ophoda pod svetlošću baklji (Verg. Aen. 8, 281—305); ovaj veliki vremenski 
razmak ne ulazi u rimsku definiciju inter exta caesa et porrecta, koja se 
uostalom primenjuje, kada je u pitanju kult, samo u jednoj prilici, za vreme 
letnjih Vinalija. Suprotno običaju koji je vladao u Rimu, (praefatio Janusu, 
ili Janusu i Jupiteru, itd.), prilikom prinošenja žrtvi Herkulu nije se prizivalo 
nijedno drugo božanstvo (Plut. Q. R. 90, prema Varonu). Najzad, dok je 
postojala duga, ali tačno određena lista namirnica koje su se prinosile dru- 
gim bogovima, Herkul je mogao da jede i pije sve: Herculi autem omnia 
esculenta, poculenta (Fest, str. 358 L?), i ta proždrljivost, koja odgovara 
legendi, obuhvatala je i učesnike u kultu, pošto su oni, kaže Varon (L. L. 
6, 54), jeli na licu mesta celu životinju, čak i kožu (Serv. II Aen. 8, 183), 
kao što su se za vreme nestašica jeli kaiševi. 

Ali, više nego godišnjom ceremonijom Veliki žrtvenik se odlikovao 
prinošenjem desetine, koja kao da nije imala neko posebno vreme. I ona je 
imala najbolje jemstvo u legendi: u jednoj varijanti pustolovine sa Kakom, 
njegov protivnik Rekaran je, na Velikom žrtveniku, posvetio (profanauit) 
desetinu svoje stoke, iz čega je proizašlo ut Herculi decimam profanari mos 
esset (Aur. Vict. Or. 6, 5—7); ili je sam Herkul to pokazao Potitiju 1 
Pinariju, posvećujući (uvek profanasset) desetinu volova koje je oteo Geri- 
onu i koje je odveo u Arg (Fest. str. 343 L?)'. U svakom slučaju desetina 
je uvedena i dosta je doprinela ugledu toga žrtvenika i toga kulta. Sačuvani 


su živopisni primeri, koji nas uranjaju neposredno u »život ljudi koji nisu | 


bili slavni« u Rimu. Masurije Sabin je, u drugoj knjizi svojih Memorabilia, 
pripovedao, a Makrobije (3, 6, 11) je to sačuvao: M. Oktaviju Hersenu 
(Herenu?), koji je u prvoj mladosti bio flautista, to zanimanje je dosadilo 1 


6 Fest. str. 391 L2 (»sine sacris hereditas«) lepo objašnjava kako su privatni kultovi 
mogli biti, u novčanom pogledu, težak incommodum. 
7 O profanus, profanare, vid. gore, str. 143, n. 3. 

on je počeo da se bavi trgovinom. Stekao je bogatstvo čiju je desetinu 
posvetio Herkulu. Kasnije, kada je jednom putovao zbog poslova, napali su 
ga pirati, on se hrabro odupro i izašao kao pobednik. Herkul je, u jednom 
snu, izjavio da ga je on spasao. Tada je Oktavije dobio od magistrata mesto 
na kome je podigao hram i kip i, u natpisu koji je urezan, boga nazvao 
Victor?. 

Važna reč u ovoj priči svakako je mercaturam instituit: ovaj mladi 
umetnik postao je, ako se tako može reći, Herkulov štićenik i dužnik onoga 
dana kada je, odbacivši svoju umetnost, postao trgovac. Takva je bila vo- 
kacija toga boga. Pošto su ga uveli, Grci koji nisu bili ni filozofi ni pesnici, 
nego trgovci, njegove vrline, njegovi primeri, njegove sklonosti, škola ener- 
gije u koju je predanje pretvorilo njegov zemaljski život, prirodno su se 
usmerili ka preduzimljivom i pogibeljnom načinu života njegovih poklonika. 
Kao i Herakle, oni su obilazili svet: stoga se Herkulu prinosi žrtva propter 
uiam, quod est proficiscendi gratia (Fest. str. 334 L?). Kao 1 Herakle, svako 
od njih je sledio svoju pustolovinu, sa bezbrojnim epizodama, obeleZenu 
te$ko ostvarenim uspesima, ispresecanu smelim borbama na kopnu i moru: 
stoga se Herkul poštuje pod imenom Victor u kome se naslućuje možda 
grčki kaAAivikoc, a koje obuhvata kako savladane prepreke tako i odbijene 
napadače; i pod imenom /nuictus, nepobedivi. Kao i Herakle, oni su donosili 
sa drugog kraja sveta bogatstva koja su bila isto tako teško stečena i 
dopremljena kao i Gerionova goveda: stoga se Herkulu prinosi desetina 
svega što je stečeno, spaseno, prikupljeno. 

Ostatak je došao kao pride. Kada se generali budu zainteresovali za 
Herkula i posvećivali mu, isto tako, desetinu svoga plena, stara ideja o 
trgovini će, doduše, ostati — zar bitka nije velika pustolovina koja oboga- 
ćuje? —, ali će biti začinjena svim onim što je jedan vojnik, pre nego 
trgovac, mogao da nađe u snazi i hrabrosti, u toljagi i Razbijaču: može li 
se ograničiti domet jednog zračenja koje je helenizam proširio na najrazli- 
čitija zanimanja? U stvari, više Herkulovih manjih svetilišta koja su se 
tokom godina namnožila podigli su uspešni i obrazovani generali: godine 
187, po povratku sa pohoda u Etoliju, M. Fulvije Nobilior je sagradio, 
između Cirka Flaminija i Tibra, zajednički hram Herkulu 1 Muzama (Cic. 
Arch. 27; Serv. II, Aen. I, 8; Plut. Q. R. 59; 1td.), u kome su se ljudi divili 
kipu Herkula sa lirom i kipovima devet Muza, od terakote, Zeuksidovim 
delima (Plin. N. H. 35, 66), a koj je Avgustov tast, L. Marcije Filip?, 
rekonstruisao i dodao mu portal, pravi muzej grčkog slikarstva. Veliki Pom- 
pej je obnovio templum Herculis Pompeiani, blizu Velikog cirka (Vitr. 3, 2, 
5; upor. Plin. N. H. 34, 57: aedes Pompeii Magni), čije je stubove Vitruvije 
smatrao suviše razmaknutim, što je nevažno, ali čije je ime značajno, pošto 
kako se čini pretvara boga u neku vrstu čovekovog ličnog zaštitnika. Sam 
hram Herkula Viktora, okrugli hram koji je rekonstruisan 213. godine, posle 
velikog požara koji je opustošio ceo kvart, imao je svoju ulogu u trijumfu, 
toj izuzetnoj ceremoniji koja je slavila, u nekoj vrsti apoteoze, ličnu hrabrost, 


8 Latte, str. 15, n. 2; tu ćemo naći druge, epigrafske primere. 
9 Sem ako to nije njegov. sin, br. 77 u plemenu Marcija u RE (on je br. 76). 

kao i sreću pobedničkog vođe: povorka koja je išla od Marsovog polja do 
Velikog cirka da bi stigla u Sacra Via 1 na Kapitol, prelazila je prvo preko 
Volujskog trga (Forum Boarium) i prolazila ispred hrama; Herkulov bron- 
zani kip, jedno od Mironovih remek-dela, prekrivan je veličanstvenom odo- 
rom 1 stavljan na prag, da bi učestvovao u opštem oduševljenju. 

U tom IV veku u kome se dogodilo toliko neobičnih stvari, Herkul je 
u dve prilike ispoljio svoju dvostruku prirodu: prihvaćen od strane Rimljana, 
a ipak tud, čak možda, kao što je pokazao Baje, utoliko više tuđ ukoliko je 
poznavanje grčkih stvari više osvetljavalo običaje kosmopolitske luke. S 
jedne strane, kada je Rim, u trećoj trećini veka, izdao prvi novac, Herkul 
se, uprkos svom grčkom imenu, našao na četvrtini asa (quadrans). S druge 
strane, početkom veka, prvi kolektivni leksistemij, veliki trenutak u razvoju 
grčkog običaja, povezao ga je sa Dijanom koja je bila izjednačena sa Arte- 
midom, da bi predstavljao jedan od tri para koja su »mirovala« na trima 
veličanstvenim posteljama (Liv. 5, 13, 6). 

Herkul, koga su na rimske obale doneli grčki trgovci, za njih nije bio 
bog trgovine, nego pre bog energije koju je iziskivao njihov poziv. Pravi 
bog trgovine je Merkur, koji je ostao čvrsto vezan za delatnost koju je nosio 
u svome imenu. Nije mogućno odrediti odakle je potekao: na jednoj hidri 
iz okoline Kapue nalazi se posveta Mirikui (Vetter, n? 136), a na prilično 
brojnim komadima pehara, u Falerijima, ispisane su reči tito(i) mercui efiles 
(Vetter, n? 264) »edili — ovde verovatno službenici na trgu — Titu Merku«, 
sa neobjašnjivim imenom čoveka ispred imena boga. Tako je, izvan Rima 
u u Mercu-rius potvrđeno, dok rimski latinski poznaje samo konsonantsku 
osnovu merx; iz toga se zaključuje, možda olako, da ime nije rimsko, nego 
pozajmljeno. U svakom slučaju, kult je star, a po predanju je čak nastao, 
kao i kult trijade Cerera, Liber, Libera, odmah po izgonu Tarkvinija. Tit 
Livije ukazuje na osvećenje aedes Mercuri u Velikom cirku na dan majskih 


. Ida 495, iste godine kada je Superbus umro u izgnanstvu u Kumi (2, 21, 


7), a dve godine pre uvođenja kulta plebejske trijade (493); on napominje 
da je tada izbio sukob između plebsa 1 patricija: narod, da bi uvredio 
konzule, poverio je brigu o obredima jednom centurionu (2, 27, 5—6). 
Okolnosti uvođenja pokazuju da je Merkurov kult već tada bio vezan za 
trgovinu, a naročito za snabdevanje: pre plebejske uvrede, Senat je odlučio 
da će onaj konzul kome narod bude poverio osvećenje ujedno i upravljati 
letinom (annona) i uređivati mercatorum collegium. 

Neposredno ili posredno (preko etrurskog Turms), grčki Hermes je 
svakako iza Merkura, i to su dobro shvatili Rimljani koji su ga, na prvoj. 
kolektivnoj gozbi bogova (399), povezali sa bogom mora Neptunom-Posej- 
donom da bi formirali jedan od tri para koji je u njoj učestvovao. Ali 
Hermes koga je on predstavljao dugo vremena je bio, strogo uzevši, samo 
pokrovitelj negotiorum omnium (Fest. str. 251 L?). Takav se pojavljuje pred 
gledaocima, sa nezgrapnim trgovačkim rečnikom, i u prvim stihovima Am- 
fitriona, iako negotium čiji je on pokrovitelj u komadu nema ničeg, ili 
gotovo ničeg trgovačkog: 


339 


Ut uos in uostris mercimoniis 
emundis uendundisque me laetum lucris 
adficere atque adiuuare in rebus omnibus... 


Čak ga i Ovidije koji, u Kalendaru praznika (5, 663—692), priziva 
prvo jednog Merkura koji je Hermes u svoj njegovoj opštosti, odmah svodi 
na njegove rimske dimenzije da bi opisao obrede za vreme njegovog pra- 
znika na dan majskih ida. »Svi oni, kaže on, kojima je zanimanje da prodaju 
robu prinose ti tamjan i mole te da im obezbediš dobit.« Trgovac, dakle, 
toga dana puni posudu vodom sa »Merkurovog izvora«, blizu Kapenskih 
vrata: u tu vodu umače lovorovu granu, prska svoju robu, kvasi kosu i, 
»glasom koji je navikao da obmanjuje«, moli boga da mu oprosti ranije laži 
kao i buduće prevare: »Učini samo da steknem dobitak, a preko tog dobitka 
i radosti! Učini da se radujem što sam kupcu svašta napričao!« 

V 


PRVI GRČKI BOGOVI 


Jednoga dana, jedna stara tuđinka donese Tarkviniju Oholom devet 
knjiga koje, kaže ona, sadrže božanska proročanstva, i predloži da mu ih 
proda. Kralj upita za cenu. Ona odredi tako visoku cenu da kralj pomisli da 
pati od staračkog ludila i počne da se smeje. Zena izvadi pokretno ognjište, 
na njemu spali tri knjige i upita kralja ne želi li da za istu cenu kupi šest 
preostalih. Kraljevo veselje se udvostručuje. Zena spali još tri knjige i, 
nepokolebljiva, predloži mu da kupi, opet po istoj ceni, tri poslednje. Pred 
tolikom samouverenošću, Tarkvinije se uozbilji, razmisli, i kupi bez poga- 
đanja. Zena iščezne, ostavivši tako Rimu, posredstvom kratkovečne Etrur- 
kinje, jedan od velikih instrumenata njegovog verskog istraživanja: libri 
Sibyllini, kojima, kao nekom proročanstvu, imaju pristupa samo duumviri, 
zatim decemviri, zatim kvindecemviri kada državu uznemiri neko čudo. 

Aulo Gelije je pronašao, kaže (I, 19, I), ovu priču in antiquis annalibus. 
Kasnije ćemo razmotriti ovo osetljivo pitanje!, ali ga ovde moramo pomenuti 
zato što mnogi istoričari koriste staricu da rimskoj prošlosti pripišu boga iz 
budućnosti, Apolona". Sibila je poticala iz Kume, a pošto je kasnije predanje 
Apolonovim imenom potvrđivalo verodostojnost tih spisa, često, se zaklju- 
čuje, iako o tome nema svedočanstava, da je postojao kult toga boga još za 
vreme kraljevine. Zaključak je pogrešan. U početku verovatno sastavljeni od 
formula različitog porekla, etrurskih koliko 1 latinskih, ali više nego grčkih, 
spisi koji su naposletku nazvani sibilinskim dugo su živeli nezavisnim Zivo- 
tom, sami sebi dovoljni, čuvani u Jupiterovom hramu, koji je upravljao 


svetom. Sto se tiče prastarih veza sa Apolonom iz proročanstava, sa Apo- 


lonom koji je govorio u Delfima, čak 1 preko Kume, one su malo verovatne. 
Savet koji su Tarkvinijevi sinovi i Brut tobože išli da traže od Pitije čista 
je legenda, čija je svrha samo da istakne, jednom folklornom temom, umnost 


! Dole, »Signa i portenta«. 

2 O Apolonu, J. Gagé, Apollon romain, essai sur le culte d'Apollon et le développement 
du »ritus graecus« à Rome des origines à Auguste, 1955; str. 26—38 i 196—204, mišljenje 
autora o poreklu Sibilinskih knjiga. 

velikog Abrutija. Nije čak verovatno da gledanje u Knjige povodom jezera 
u Albi ili obećanje desetine, pred sam kraj vejskog rata, pripadaju istoriji: 
priče iz tih godina, junaštvo Kamijevo, pripadaju književnosti, kojoj su 
nedostajali samo zreo jezik, pesnik 1 auditorijum, pa da pretekne Eneidu. 
Kada Tit Livije, već u svojoj desetoj knjizi (8, 2), upotrebljava reči antistites 
Apollinaris sacri da označi duumuiri sacris faciundis zadužene za strane 
kultove a u početku 1 za gledanje u Sibilinske knjige, to je samo anahroni 
izraz koji ne dokazuje ništa više, kada je u pitanju poreklo, nego tronožac 
i delfin koji su kasnije predstavljali oznake tih sveštenika. 

Jedini Apolon za koga se znalo u Rimu u V veku jeste Apolon iscelitelj 
čije uvođenje i čiji kult nisu povezani sa Knjigama. Hram, koji je zavetom 
obećan 433, prilikom jedne epidemije, osvetio je 431. konzul Kn. Julije 
Mento, in pratis Flaminiis, u podnožju jugozapadnog obronka Kapitola. Tit 
Livije, koji je rekao aedes Apollini pro ualetudine populi uota est, dodaje 
da su duumviri učinili, ex libris, to jest, kako on misli, prema Sibilinskim 
knjigama, mnoge stvari da bi umirili bogove 1 odvratili nesreću, ali sam 
redosled rečenica isključuje mogućnost da on smatra da je i zavetno obe- 
ćanje hrama dato ex libris (4, 25, 3; upor. 29, 7). On napominje, u jednom 
drugom odlomku, da se mesto na kome je podignut hram još ranije zvalo 
Apollinar (rukopisi Apollinare, Liv. 3, 63, 7). Nema razloga za sumnju u tu 
napomenu, ali iz toga ne treba ni zaključiti da je ranije postojao javni kult 
toga boga; tu je moglo postojati neko sacellum ili kultno mesto koje je još 
uvek bilo privatno, a kakva je Herkul bez sumnje imao na Volujskom trgu 
pre nego što ga je preuzeo jedan rimski gens, zatim država. Taj Medicus je, 
izgleda, vid koji su Rimljani naročito zadržali čak i u dodirima sa grčkom 
religijom, koji su izvesniji, i u krizi za vreme drugog punskog rata. Čak i 
na prvom kolektivnom lektisterniju, godine 399, koji je povezivao tri para, 
par Apolon-Latona, par Dijana-Herkul, i par Merkur-Neptun, on je nesum- 
njivo u prvom redu lekar; pominje se na prvom mestu, a iza njega su u 


najmanju ruku njegova majka i sestra; a povod za tu grčku ceremoniju bila. 


je grauis pestilensque omnibus animalibus aestas (Liv. 5, 13, 4). Ne izgleda 
uostalom, ako je suditi po epigrafskoj dokumentaciji, da je taj kult, koji je 
uveo Senat, možda polazeći od već postojeće pobožnosti određene grupe, 
imao mnogo uticaja do velike punske krize. Cak i tada neće biti uvedeno 
ništa veliko ni trajno, i tek će politički i verski značaj koji će Avgust 
pripisati bogu ocu, u praksi i u književnosti, ovoga pretvoriti, za izvesno 
vreme, u jednog od glavnih zaštitnika Rima. 


Jedan drugi iscelitelj, više vezan za to zanimanje, prihvaćen je počet- 
kom trećeg veka (293): Asklepije — ranije Ajsklapije — pod imenom 
Aesc(u)lapius. Tada su grčki običaji započeli svoje dugo postojanje. Iste te 
godine, prvi put, Kviriti su učestvovali u /udi Romani sa krunom na glavi, 
| prvi put su, franslato e Graecia more, pobednicima deljena odlikovanja. 
Stoga, kada je epidemija, koja bi se mogla svrstati u čuda, opustošila sela 
i grad, Knjige, od kojih je zatražen savet, preporučiše da se u Rim dovede 


3 O Suli i Apolonu, dole, str. 532—535. 

Eskulap iz Epidaura. U nedostatku vremena, jer su konzuli bili zauzeti 
ratovima, supplicatio je trajala jedan dan. Ali ubrzo su izaslanici koji su 
poslati u Epidaur doneli svetu zmiju, koja je znak toga boga. Kasnije se 
pričalo da je on, pošto se svojevoljno ukrcao u Grčkoj, isto tako spontano 
izašao na južnom delu tibarskog ostrva i da je, odmah po njegovom dolasku, 
bolest iščezla. Na samom tom mestu mu je posvećen hram 291. godine. Kao 
i 'AokAnmieia, sveto zdanje je bilo okruženo tremovima na koje su dolazili 
bolesnici da vrše incubatio, to jest da provedu noć u nadi da će im biti 
otkriven recept za ozdravljenje, a sveštenici su, kao i u Grčkoj, držali zmije 
i pse (Fest. str. 233 L?). Zavetni darovi koji su bili izraz zahvalnosti pro- 
nađeni su u koritu Tibra*. 

Božanski ministerium javnog zdravlja kakav je postojao u Epidauru — 
Apolon, Asklepije, Higija (Paus. 2, 27, 6) —, upotpunjen je u narednom 
veku. Epidemija je tako dugo trajala i tako strašno iscrpla Rim i Italiju da 
je naposletku, 180. godine, pošto su umrli konzul, pretor i mnoge druge 
visoke ličnosti, odlučeno da se svrsta u čuda. »Vrhovnom svešteniku K. 
Serviliju, kaže Tit Livije (40, 37, 2—3), naloženo je da potraži najpogodniji 
način pokajanja kako bi se bogovi umirili, decemvirima da pogledaju u 
Knjige, a preživelom konzulu da položi zavet i daruje pozlaćene kipove 
Apolonu, Eskulapu i boginji Salus5. Konzul je izvršio ta naređenja. Sto se 
tiče decemvira, oni su propisali dva dana molitve u gradu, na svim fora 1 
conciliabula. Tome su prisustvovali svi građani koji su imali više od dva- 
naest godina, sa vencem na glavi, a lovorom u ruci«. Praktični duh Rimljana 
nije na tome ostao. Osumnjičena je, otkrivena i smaknuta najmanje jedna 
trovačica ili osoba koja je smatrana trovačicom: sama udovica preminulog 
konzula, prethodnica Agripine, koja je tobože uklonila muža da bi sinu iz 
prvog braka obezbedila konzulstvo (ibid. 5—7). Zanimljivo je kako Senat 
na taj način započinje u isto vreme četiri nezavisne i komplementarne pro- 
cedure vezane za vrhovnog sveštenika, decemvira, konzula i pretora. 


Četrdesetak godina posle Eskulapa, Knjige su uvele u Rim jedan još 


u čast Dis patera i Prozerpine, prineti im na žrtvu crne životinje i najzad 
obećati da će ceremonija biti ponovljena kada protekne jedan saeculum od 
sto godina (Varron, u Censor. 17, 8)*. Poslednja odredba će biti plodotvorna: 
odvojen od htonskih božanstava, taj graecus ritus je stvorio Svetkovine 


stogodišnjice", čiji je redosled poznat kao i hronologija koja je doterana za 


4 M. Besnier, L'île Tibérine dans l'Antiquité, 1902; o Eskulapu, str. 135—248. 

5 U natpisima, ta Salus često zadržava svoje grčko ime, Hygia, Higeia: CIL. X 1546, 
1571; XI 2092... 

6 Priča je sasvim drugačija u Val. Max. 2, 4, 5. 

7 Za Tarentum, P. Boyancé, »Note sur le Tarentum«, MEFR. 42, 1925, str. 135—146; 
J. Gagé, Recherches sur les Jeux Séculaires, 1934, I (»Le site du Tarentum«), str. 7—23; Latte, 
str. 246, n. 6. Verovatna onomastička veza sa gradom Tarentom, o kojoj vid. P. Wuilleumier, 
Tarente des origines à la conquéte romaine, 1939. 

vreme Avgusta kako bi se opravdala godina koju je on izabrao za »svoje«s. 
Dis, Bogati, predstavlja tačan prevod IlAovrowv, a ime Proserpina je iskriv- 
ljeni oblik reči JTepoeqóvr,, nastao prema narodnoj etimologiji ili pre prema 
etrurskom izgovoru. Do tada je kod Rimljana, kao što smo videli, o Onom 
svetu postojala samo nejasna predstava, a Di Manes nisu imali potrebe za 
kraljem ili kraljicom?. Dva nova člana su, dakle, donela novo shvatanje, koje 
kako izgleda nije ostavilo dubljeg traga u verovanju rimske gomile: u tom 
pogledu, kao i u pogledu mnogih drugih stvari, blistava helenistička litera- 
tura iz poslednjih vekova dovodi u zabludu. Izgleda da su na severnom delu 
Marsovog polja, blizu Tibra, na mestu zvanom Tarent (ili Terent?) (Fest. 
str. 420 L?; Serv. Aen. 8, 63), kralj Podzemlja i njegova zanosna supruga 
imali drugo podzemlje u koje se moglo ući samo za vreme njihovih, retkih, 
praznika. Ali su već tada u mnogim nezadovoljnim dušama počele da se 
stvaraju određene, i sve u svemu utešne, predstave koje su se vezivale za 
njihova imena. 


8 Ovde nećemo razmatrati teško pitanje koje predstavlja saeculum, niti pitanje najstarijih 
Svetkovina stogodišnjice; vid. H. Wagenvoort, »The origin of the ludi saeculares« (1951), 
uneto u Studies in Roman Literature, Culture and Religion, 1956, str. 193—232. Uzgred 
ukazujem na jedan noviji, podsticajan članak: R. Merkelbach, »Aeneas in Cumae«, MH. 18, 
1961, str. 83—99: »Die Sibylle und die /udi saeculares«. 

9 Gore, »Covek«. 

VI 


HRONOLOSKO ISTRAŽIVANJE 


Eskulap, Dis i Prozerpina, sasvim ograničeni, dobro provereni, samo su 
prethodnica, i već same okolnosti njihovog prihvatanja najavljuju veća obo- 
gaćivanja. Vreme je da se vratimo hronološkim problemima. Uočili smo i 
razvrstali po tipovima, od kraja kraljevskog doba do predvečerja onoga što 
će biti veliki uspeh Rima, mnoge načine na koje se antička teologija proši- 
rila, a pri tom se još nije bila izopačila. Sada treba odrediti, u granicama 
mogućeg, to jest u glavnim crtama, statistički, kako su se ti postupci raspo- 
redili u vremenu, i uopšte kako se, tokom tih nedovoljno poznatih vekova, 
Rim ponašao prema bogovima, prema stranim kultnim običajima. 


Najstariji, politički i verski, odnosi Rima sa najbližim susedima ne 
mogu se odrediti!. Cini se da naslućujemo, sa Tuskulom, sa Lavinijem, 
Tiburom i nekim drugim gradovima u Laciju, posebne veze kbje su mu 
omogućile da od tih gradova preuzme kultove koji su se odmah počeli 
smatrati nacionalnim i unositi u pomerium. Naslućuje se i da je Lacij više 
puta preuredivan, pod hegemonijama koje su se smenjivale, čiji je najzna- 
čajniji religijski trag, pored nekih vidova Dijaninog kulta, kult Jupitera La- 
tinskog, koji je Rim preuzeo kada je postao gospodar. Čak i kada je u 


! A. Alföldi, Early Rome and the Latins, Jerome Lectures, 7th Series, 1964, jasno sažima 
lična shvatanja autora (u SSR., P. Catalano predstavlja sasvim različita gledišta). Str. 18, n. 2, 
Alfóldi je lepo odredio neke razlike između naših metoda i naših rezultata. U stvari, naše 


razmimoilaženje je mnogo veće. Naročito ono što ja smatram »tripartitnom ideologijom« Indo-. 


evropljana nema ničeg zajedničkog sa onim što on naziva »tripartitnim društvenim sistemom«, 
i moj rad nema veze sa tezama koje je on razvio 1936. u Nyelvtudományi Kózlemények, 50 
(»Bear Cult and Matriarchal Form of Organzation in Eurasia«). Na kraju napomene, on piše: 
»Jupiter Mars Quirinus represent, in my opinion at least, the supreme god with the two divine 
protectors of a bipartite system, or in other words: Jupiter presiding over both the Palatin and 
the Quirinal communities«. Citalac je gore (str. 76—93, naročito str. 91—93, 160—161) video 
razloge koji me navode da odbacim tu doktrinu sa svim zaključcima koje Alfóldi iz nje izvlači 
da bi rekonstruisao istoriju, religiju, mentalitet prvobitnog Rima. Vid. pored toga i moj odgovor 
na istu tezu koju je formulisao J. Paoli: REL. 33, 1955, str. 105—108. 

pitanju etrurski period, teško je odrediti posledice po verski život i naslede 
koje je ostavio, što omogućava njihovo preuveličavanje. Kalendar je etrur- 
skog porekla, ali još od najstarijeg oblika koji nam je poznat, to je samo 
kraljevski kalendar: u njemu se samo nekoliko puta pominje rex sacrorum, 
u drugorazrednim stvarima (Q(uando) R(ex) C(omitiauit) F(as); regifugi- 
um...); on je dakle bio ako ne uveden, a ono u najmanju ruku doteran posle 
proterivanja etrurskih kraljeva, a uostalom u njegov sadržaj, praznici koji ga 
krase, većinom je sasvim latinski. Može se pomisliti da su Etrusca discipli- 
na, neki načini verskog delovanja i informisanja, nadživeli isterivanje stra- 
naca, ali je, samim tim, trebalo da prođe mnogo vremena pre nego što je 
haruspicija postala uobičajeno državno sredstvo, a augurstvo u pravom smi- 
slu reči, sa sasvim rimskim imenom koje nosi, od nje se uvek razlikovalo. 
Kapitolska trijada vezana je za etrursku inspiraciju, za etrurske zavetne 
darove, ali, videli smo, čim pokušamo da procenimo taj uticaj, zapadamo u 
hipoteze između kojih je teško napraviti izbor i od kojih neke, preko Etru- 
rije, već upućuju na Grčku“. 

U krajnjoj liniji, jedna od glavnih usluga koje su »Tarkviniji« učinili 
Rimu jeste to što su ga širom otvorili za najudaljenije uticaje, naročito grčke, 
i što su mu dali uzor svojih interpretationes: Turan-Afrodita, Uni-Hera, 
Tinija-Zevs, itd., pripremili su rimske duhove za traženje ekvivalencija koje 
su se, postepeno, proširile na gotovo: ceo panteon i zahvaljujući kojima je 
zanosna grčka mitologija zamenila stare latinske mitove. Prema tome, uvo- 
đenje prvih kipova u Rim, građenje prvih hramova od strane etrurskih 
umetnika, koji su i sami bili formirani u grčkoj školi, počelo je da huma- 
nizuje te bogove, da im daje, mimo kultnog formalizma, telo i dušu. 

Nije mogućno tačno odrediti šta plebejska trijada Cerera Liber Libera, 
ustanovljena i postavljena naspram kapitolske trijade, duguje grčkim pred- 
stavama? i, ako u priči o uvođenju tog trostrukog kulta Sibilinske knjige liče 
na anahronizam, verovatno je da barem okvir, udruživanje tri agrarna božan- 
stva, dva muška i jedno žensko, potiče iz Velike Grčke, a uostalom pamti 
se i da su grčki umetnici, Damofil, Gorgas, radili na ukrašavanju hrama. 
Ako se poreklo Herkulovog kulta na obali Tibra ne može tačno utvrditi, on 
je sigurno veoma star i verovatno potiče iz prerepublikanskih godina trgo- 
vačkog prosperiteta: u nedostatku čvrstog carstva, etrurska hegemonija je 
omogućila plovidbu, saobraćaj kopnenim putevima 1 povezala je Rim sa 
svetom. 

Istorija u dva naredna veka, koju su sačinjavale žestoke borbe protiv 


najbližih suseda, zatim protiv drugih, s mukom proširenih krugova, novih , 


suseda, predstavlja dugi zastoj u toj mirnoj invaziji grčkih bogova: koristeći 
euocatio, otmicu, asimilaciju, Rim želi da osvoji latinska božanstva“. Od 
grčkih stvari, u V veku se uočava gotovo samo izgradnja Apolonovog 
hrama, 431. godine, posle kuge 433. godine; taj bog iscelitelj nije ni bio 


? R. Conway, The Etruscan influence on Roman Religion, 1931. 

3 Gore, »Sile i elementi«. 

Uglavnom Junonu S.M.R. iz Lanuvija, Kuritu iz Falerija, Reginu iz Veja; Veneru; 
varijacije Fortune. 

novodošavši: jedan stariji Apollinar(e) pretvara ga, u Rimu, kao što smo 
videli, u savremenika gospodara Velikog žrtvenika. Još početkom IV veka, 
prvi višestruki lektisternij okuplja u parovima grčka božanstva ili božanstva 
koja nose grčki pečat, ali sam obred potiče sa severa a ne iz Velike Grčke, 
zapravo, kako izgleda, iz etrurskog grada Cere, a ludi scaenici, uvedene 363. 
godine, nisu grčke nego etrurske". 


Treba li smatrati da iz tih tamnih vekova, ili još ranije, iz doba kralje- ` 
va, potiče jedan od najneobičnijih rimskih praznika? Pored ophoda, 17. 
marta, o kome ništa ne znamo, čije su stanice bile kapele raspoređene u 
četiri oblasti nazvane oblastima Servija Tulija", 1 koje pisci ravnodušno 
nazivaju sacella Argeorum, Argea, pa čak i Argei, to ime, koje je očigledno 
bilo ime »Argivaca«, Grka, vezivalo se za jednu pogrebnu ceremoniju: ono 
je tada označavalo lutke koje su predstavljale ljude sa vezanim rukama i 
nogama, i koje su pontifici i magistrati svečano odnosili na most pons 
Sublicius, odakle su ih vestalke bacale u Tibar’; flaminica Dialis prisustvo- 
vala je obredima u crnini. Smisao 1 poreklo toga običaja, u kome su uče- 
stvovale najviše državne, svetovne i verske ličnosti, nisu bili ništa jasniji 
naučnicima koji su nas o njima obavestili, ali je verovatno u pitanju preči- 
šćeni oblik, žrtveni jarci od kojih je možda svaki predstavljao jedan rimski 
kvart. Da li su lutke bile zamena za ljudske žrtve, kako su pre Visove 
smatrali neki stari izučavaoci? Ili se obred uvek ograničavao na simulakrum 
(W. Warde Fowler, Latte)? Ništa ne omogućava da se to utvrdi, iako druga 
hipoteza izgleda verovatnija. Ali uočljivo je da su figure koje su bacane u 
Tibar dobile ime Argivci. 

Mogu se samo uporediti slučajevi ritualnih ubistava, koji su, nažalost, 
izvesni, ako to i nisu ljudske žrtve u pravom smislu, o kojima postoje 
svedočanstva u istorijskim vremenima*. Ona su obično vršena u parovima, 
po dva muškarca 1 dve žene, koji su živi sahranjivani na Volujskom trgu". 
Godine 228, bez sumnje (Cichorius), Italiji su zapretili Insubri, u savezu sa 
drugim galskim narodima. Strah je bio veliki 1 Plutarh (Marc. 3, 4) smatra 
da se tada prvi put pribeglo tom varvarskom postupku: prema uputstvu iz 
Knjiga, Rimljani su ubili ne samo jednog Gala i jednu Galkinju, nego i 
jednog Grka i jednu Grkinju, — »kojima, dodaje Marcelov biograf, oni i 
danas, u mesecu novembru, tajno prinose žrtve, koje niko ne vidi«. Gali, 
koji su u to vreme bili neprijatelji, još nekako, ali zašto Grci? Nije pred- 
loženo nijedno pouzdano objašnjenje!“ Možda to nije bio početak, kako 


5 F. Altheim postavlja grčki uticaj veoma visoko, Griechische Götter im alten Rom. 
RVV. 22, I, 1930: W Hoffmann daje dobre razloge da se njihov datum pomeri unazad Rom 
und die griechische Welt im 4. Jahrhundert, Philol., Supp.-Bd. 27, I, 1934. 

6 O lokalizaciji tih kapela, vid. Platner, ID, str. 51—53. 

7 Latte, Anhang III, »die Argeerfrage«, str. 412—414. Upor. L. Clerici, »Die Argei«, 
Hermes 77, 1942, str. 89—100. 

8 F. Schwenn, Die Menschenopfer bei den Griechen und Römern, RVV. 15, 3, 1915, 
str. 148—152; C. Cichorius, »Staatliche Menschenopfer«, Römische Studien. 1922, str. 7—21. 

? C. Bémont, »Les enterrés vivants du Forum Boarium«, MEFR. 72, 1960, str. 133— 
136. 

10 Prema najboljem, obred je etrurski a Etrurci su žrtvovali primerke svojih neprijatelja 
sa severa (cisalpinski Gali) i sa juga (kampanski Grci), Latte, str. 256—257. 

smatra Plutarh, nego obnova starog običaja koji se bio izgubio i u kome su 
»Argivci« bili označene žrtve? Isti žrtveni obred obnovljen je posle Kane, 
216. godine, ex fatalibus libris, sa istim izborom žrtava, od kojih su jedne 
bile galske, a druge grčke (Liv. 22, 57, 4: minime romano sacro), dok su 
grčki saveznici iz Italije i Sicilije još bili verni 1 dok bi se pre očekivalo, 
da izbor nije bio nametnut tradicijom, da to budu možda Gali, ali pre svega 
Spanci ili Afrikanci. Taj drugi put bilo je u pitanju ispaštanje za zločin koji 
je smatran čudom: raspusnost mnogih vestalki, koje je trebalo osuditi na 
smrt. Uprkos razlici u imenima vestalki, verovatno je da se 83. Rimsko 
pitanje pre odnosi na to četvorostruko ubistvo iz 216. godine, nego na neki 
kasniji postupak!!: »Pošto je slučaj izgledao stravičan, kaže Plutarh, svešte- 
nici su dobili naređenje da pogledaju u Sibilinske knjige; tu su pročitali 
proročanstva koja su predviđala te zločine i nesreće koje će uslediti, osim 
ako, da bi se to sprečilo, nekim neobičnim i tuđim genijima ne bude 
Zrtvovano dvoje Grka i dvoje Gala koji bi bili živi sahranjeni«. Voleli bismo 
da znamo imena tih genija, ali su oni bez sumnje pretpostavka učenog 
Plutarha: Tit Livije, koji trezvenije priča o tom događaju, ne predstavlja ga 
kao žrtvovanje. 


Posle pada Veja, u slavnom periodu posle galske invazije, širi se polje 
delovanja Rima. Počinje njegovo italsko razdoblje i, što je značajnije, svest 
koju on stiče o tome pozivu i veliki sistem političke organizacije u kome 
ga ostvaruje. Od 343. do 283, samnitski ratovi su ga uveli duboko u grčke 
zemlje, u Kumu, u Kapuu, u Napulj, čas kao zaštitnika, čas kao osvajača. 
Kroz složene zaplete i rasplete, stvara se italsko jedinstvo, čiju čvrstinu 
pobunjeni Tarent, Pir, Hanibal ne mogu trajnije da ugroze. Tada se Rim 
ponovo otvara, i to za uvek, prema grčkim bogovima. Jedan od prvih izraza 
je možda, godine 312, nacionalizacija Herkula i Velikog žrtvenika: od tada 
će jedan magistrat, gradski pretor, slaviti njegov kult graeco ritu. Doduše, 
mnogi bogovi kojima generali obećavaju hramove za vreme poslednjih sam- 
nitskih ratova rimski su bogovi, tako da se ima utisak da oživljava najstarija 
religija, pošto Kvirin (293), na primer, prima počasti pored Jupitera (295)!2; 
ali, u isto vreme (293), na igrama koje su svetkovane ob res bello bene 
gestas, gradani prisustvuju coronati, a pobednicima se predaju odlikovanja; 
iste godine, kada je epidemija opustošila grad i selo, Sibilinske knjige po- 
ručuju da se dovede u Rim Eskulap, Asklepije iz Epidaura: prvi put, izvan 
italskih kolonija, Rim se obraća samoj Grčkoj. 

Ovom otvaranju za strane kultove doprinela je i značajna evolucija 
svešteničke strukture. U vekovima tokom kojih je Rim osvajao Italiju odvi- 
jala se, između njegovih zidina, i pobednička borba plebsa za jednakost, 
prijem plebejaca u konzulat (367), u kurulsko edilstvo (364), u cenzorstvo 
(351), u pretorstvo (337). Ostalo je, međutim, najzatvorenije područje, reli- 
gija. Do kraja IV veka, uprava nad nacionalnom religijom pripadala je 


U Cichorius, nav. čl, str. 7—12, a u tome ga je sledio i Latte, str. 256, n. 4, i 284, 
smatrao je da je u pitanju ritualno ubistvo kasnijeg datuma, 114—113, ali su njegovi argumenti 
slabi. 

12 Lista hramova iz tog razdoblja, Wiss. str. 594—595; Latte, str. 415—416. 

isključivo patricijima, koji su jedini bili podobni da uđu u velike kolegijume, 
kolegijume pontifika i augura, dok su duumuiri, zatim decemuiri sacris 
faciundis, u čiju su nadležnost spadali strani kultovi, bili, od 367. polovina 
njih, plebejci. Godine 300. plebs postiže poslednji uspeh, ulazak u kolegiju- 
me pontifika i augura. Kako da plebejci ne prenesu na te visoke funkcije 
povoljno mišljenje koje su imali, po tradiciji i po prirodi, o stranim bogo- 
vima i kultovima? 

Uz to, različiti znaci ukazuju, videli smo!3, da je u isto vreme, između 
380. i 270, utemeljena na riznici legendi koje su katkad bile starije od Rima, 
poznata verzija istorije porekla: pošto je stekao veliku moć, Rim je sebi 
stvarao prošlost. U pojedinostima tog naučničkog rada, kroz priče koje 
čitamo, a koje se odnose na Romula, na Numu, na Tarkvinija, očigledni su 
grčki uticaj, grčki elementi. Ali su naročito preanalisti bili skloni da u toj 
prošlosti koja će njihovom gradu pribaviti plemićke titule primerene njego- 


voj sadašnjosti, pridaju značaj pričama koje su već postojale, barem deli- 


mično, i koje su omogućavale da se poreklo rimskog naroda poveže sa 
velikim grčkim mitovima. U tragovima Herkula nalazili su Arkađanina Eu- 
andra; Eneja im je došao iz Iliona. Ako prvi, za koga će se zanimati 
knjiZevnost!^, nije imao uticaja na razvoj religije, to nije slučaj i sa drugim. 
Trojanska legenda je, zahvaljujući venecijanskim obradama, ne samo uvela 
u Rim tip boga koga je čekala blistava budućnost, nego je, ulogom koju je 
po predanju pripisivala Zevsu i Heri u životu junaka koji će biti utemeljivač, 
doprinela podmlađivanju samog središta stare teologije. Događaji iz druge 
polovine IlI veka ubrzo će potkrepiti ovakva razmišljanja. 

Još dugo će se raspravljati o poreklu italskog, zatim rimskog razdoblja 
u životu pobožnog Eneje!5. Jedna novija pretpostavka, koja je verovatnija od 
drugih, pripisuje Fokejanima to unošenje, koje su, kako se čini, prvo pri- 
hvatili Etrurci. U svakom slučaju, nekoliko figurica koje potiču najkasnije 
iz prve polovine V veka, a koje su otkrivene pre trideset godina, u Veju, u 
stipes uotiuae »Apolonovog« svetilišta i u Kampetima, prikazuju Eneju koji 
na leđima nosi oca Anhisa. Ako ne garantuju da je već u to vreme Eneja 
bio italski junak (što nije bio u staroj grčkoj tradiciji), one barem potvrđuju 
da je već bio popularan u etrurskoj Italiji 1 spreman: da bude naturalizovan. 
Uporedo sa tim uveravamo se da je najstarija »Venera« koju su Latinima 
preneli Etrurci zaista bila majka tog poluboga koji će, uz Romula, biti prvi 


13 Gore, »Nepouzdanost istorije prvih vekova«. 
I4 J. Bayet. »Les origines de l'arcadisme romain«, MEFR. 38, 1920, str. 63—143. 
15 Stavove izražene u F. Bómer, Rom und Troia, Untersuchungen zur Frühgeschichte 


Roms, 1951, dobro razrađuje P. Boyancć, REA. 54, 1952, str. 109—115. U jednoj lepoj knjizi 


Les origines de la légende troyenne de Rome (281—31), 1942, J. Perret je tvrdio da je ta 
legenda nastala tek za vreme rata sa Pirom; to znači postavljati suviše kasno datum njenog 
nastanka. Pored vejskih statua, slika na vazama, jedan etrurski intaljo u Nacionalnoj biblioteci 
u Parizu predstavlja Eneju i Anhisa već u V veku, u najmanju ruku: G. Q. Giglioli, »Osser- 
vazioni e monumenti relativi alla legenda delle origini di Roma«, Bull. del Mus. dell'impero 
Romano, 12, 1941, str. 8—12. A. Alföldi, Die trojanischen Urahnen der Römer, 1957, pokazao 
je da je trojanska legenda veoma rano postala značajna u Etruriji kao i u Rimu. O Nevijevoj 
i Vergilijevoj obradi te legende, vid. V. Buchheit, Vergil über die Sendung Roms, 1963, 
naročito str. 151—172, »Dardanus der Romer«. 

tvorac rimske veličine. Izvan Rima, naime, dva stara svetilišta vezivala su 
se za trojansku Afroditu. Za Lavinij, u kome je kult bio savezni, naš jedini 
izvor je do ovih poslednjih godina bio Strabon (5, 3, 5)!'6, ali upravo je u 
okolini toga mesta pronađen polustub sa posvetom Lare Aineia dono, koji 
može poticati s kraja IV veka!": legenda je, dakle, na tome mestu u Laciju 
bila dovoljno utvrđena da bi se ne samo mogli lokalizovati »trojanski Pe- 
nati« koje je Eneja otrgao od plamena, nego i da bi junak dao svoje ime 
zaštitniku mesta, koji je obično anoniman; ali mi ne znamo kako se zvala, 
u tome svetilištu, boginja koja je bila junakova majka. Nasuprot tome, 
znamo da se u Ardeji ona zvala Frutis, reč u kojoj mnogi prepoznaju 
etrursku deformaciju Afroditinog imena, a njen kult je osnovao, kako se 
pričalo, sam Eneja prilikom dolaska u Lacij, Veneri Matri, quae Frutis 
dicitur (Solin. 2, 14)'*5. Kakve odjeke imaju u Rimu te latinske zadužbine i 
njihov legendarni kontekst? U kultu veoma slabe, dugo vremena. Ako po- 
stoji grčka Afrodita, nema ničeg trojanskog, po našem saznanju, u Venus 
Obsequens, to jest »milostiva; koja uslišuje molbe«, a kojoj je edil K. Fabije 
Gurg 295. godine podigao hram od kazni naplaćenih od izvesnog broja 
matrona za koje se utvrdilo da su raspusne (Liv. 10, 31, 9). Ali je verovatno 
da oni, 1 Grci 1 Latini u isto vreme, koji su dorađivali sliku o poreklu, nisu 
propuštali priliku koja im se pružala da podare Rimljanima božansku majku, 
pretvarajući ih u »Enejeviće«!?. 

Najzad, ako nemamo mnogo podataka o rasprostranjenosti jezika, ako 
ne i grčke kulture u Rimu, sigurni smo da je ona daleko i visoko dospela: 
godine 280, pre nego što je zamoljen da istoga dana napusti Rim, Pirov 
izaslanik, Cineja, mogao je da govori u Senatu; a on je govorio na grčkom, 
i da se nije umešao stari Apije, njegov grčki bi možda ubedio tu »kraljevsku 
skupštinu«. 

Ratovi protiv Pira, u Italiji i na Siciliji, zatim sicilijanski rat protiv 
Kartaginjana, još više su proširili polje grčkog uticaja: oficiri i vojnici, 
Rimljani i svi romanizovani Italici na koje se to ime već odnosilo, stalno 
su bili svedoci verskog života tih starih gradova u koje su dolazili kao 
saveznici; kada bi ovi prešli u ruke neprijatelja, pljačka bi usmerila ka Tibru 
veliki broj kultnih statua, navikavajući mlade ljude da otelotvoruju bogove 
i boginje u veličanstvenijim 1 lepšim oblicima nego što su to bile figure od 


lé R. Schilling, La religion romaine de Vénus, 1954, str. 67—75. 

17 M. Guarducci, »Cippo latino arcaico con dedica ad Enea«, Bull. del Mus. della civiltà 
Romana 19, 1956, 3—13; St. Weinstock, »Two Archaic Inscriptions from Latium, 2«, JRS. 50, 
1960, str. 114—118. P. Sommella, »Heroon di Enea a Lavinium, recenti scavi a Practica di 
Mare«, RC. Pont. Accad. 44, 1971—1972, str. 47—74. 

18. Schilling, op. cit., str. 75—83. Zanimljivo je zamišljati kretanje Etrurija— Ardeja—La- 
vinij i smatrati da je preko Lavinija, koji je za njega bio vezan mnogim kultovima, Rim 
obavešten o uputnosti da se »stvori« Venera, ili čak da je to urađeno u Laviniju. »Upravo u 
tom latinskom gradu, piše Schilling (str. 84). koji je bio otvoren za etrurske uticaje zbog 
neposredne blizine Ardeje, otvoren za sicilijanske uticaje zahvaljujući svojim pomorskim veza- 
ma, morao se izvršiti preobražaj koji je neutralno uenus pretvorio u boginju. Tajanstveni 
preobražaj utoliko što ćutanje istorije ostavlja u senci prave okolnosti tog izvršenja.« — Venus 
Calua (gore, str. 424) još nema nikakve veze sa trojanskom legendom. 

19 O Veneri u trojanskoj legendi o Rimu, vid. sada A. Wlosok, Die Göttin Venus in 
Vergils Aeneis, 1967. 

terakote nasledene iz etrurskih vremena; 1 videli smo kako su, godine 249, 
tarentske igre donele u Rim čak i uglađene ceremonije. Uz to, pohod na 
Siciliju odjednom je otkrio praktični značaj trojanske legende“: druge godine 
kartaginskog rata, 263, Elimejani sa Sicilije, koji su sebe smatrali potomcima 
trojanskih iseljenika, sklopili su savez sa Rimljanima shvatajući bez sumnje 
da su »Enejevići« iz Rima njihovi rođaci"!; Segesta, njihova prestonica, 
pozvala ih je pošto je izvršila pokolj nad kartaginskim garnizonom (Diod. 
23, 5). Petnaest godina kasnije, konzul L. Junije zauzeo je na prepad eli- 
mejsko svetilište na Eriksu, jedno od značajnih mesta Afrodiunog kulta, i 
Rimljani su se tu silom zadržali do kraja rata, štiteći boginju u kojoj su, već 
tada, prepoznavali Veneru, majku njihovog pretka Eneje. 

U istom razdoblju, i to je možda i najvažnije, latinska poezija je dala 
svoja prva velika dela. Kao imitacija ili kao reakcija, bila su to dela grčkog 
tipa. Ono malo što je od njih ostalo pokazuje naime, već potvrđene, glavne 
interpretationes preko kojih je grčka mitologija preplavljivala rimsku teolo- 
giju2. Livije Andronik, koji je otkrio Rimu tri književna roda, epopeju, 
tragediju i odu, bio je Grk. Zarobljen posle propasti Tarenta (272) i zadužen 
da odgaja decu svoga gospodara, Livija Salinatora, on je tako dobro vršio 
tu službu da ga je otac oslobodio i dao mu svoje ime. Prema jednom 
predanju, stari rob je otvorio školu i preveo Odiseju na latinski, kako bi 
svojim učenicima pružio lektiru. Nespretna 1 teška, u saturnskom stihu, ova 
verzija je još služila u školama u vreme Horacija. Ono malo mitologije što 
se sreće u retkim sačuvanim fragmentima pokazuje da je već tada, barem u 
književnosti, preobražaj rimskih bogova uglavnom izvršen: Jupiter-Zevs i 
Junona—Hera deca su Saturna— Krona: 


pater noster, Saturni filie 
sancta puer Saturni... regina. 


Pristupaju Hermes 1 Apolon: 


... Mercurius cumque eo filius Latonas. 
Posejdon je već sebi pripojio Neptuna: 
.. aruaque Neptuni et mare magnum. 


20 Schilling, op. cit., str. 234—242. Vrlo je verovatno, uprkos raspravama, da je vec tada 
nastala trojanska legenda o Elimi; suprotno: J. Perret, op. cit., str. 300—301 i, manje isključivo, , 
453—458. 

?! R, van Compernolle, »Ségeste et l'hellénisme«, Phoibos. 5, 1950—1951, str. 183— 
228 (do ulaska Segeste u rimski savez), jasno pokazuje složenost činjenica. Anadolsko (hetit- 
sko) poreklo elimejskog jezika predložio je R. Ambrosini, »Italica o anatolica la lingua dei 
graffiti di Segesta?«, Studi e saggi linguistici 8, 1968 [dod. uz L'Italia dialettale 21=N. S. 8]. 
str. 160—172. O eričkoj boginji, vid. na kraju A.-M. Bisi, »La religione punica in Sicilia alla 
luce delle nuove scoperte archeologiche«, SMSR. 39, 1968, str. 36—39, 57, sa bibliogratijom. 

22 Niebergall, Griechische Religion und Mythologie in der älteren Literatur der Römer, 
Diss. Giessen, 1937. 

a već u prvom stihu, priziva se muza: 


uirum mihi, Camena, insece uersutum. 


Ne&to mladi od Livija, poreklom iz Kampanije, Gnaj Nevije bez sum- 
nje nije bio građanin, nego je pripadao jednoj latinskoj koloniji. U svojim 
tragedijama, u svojim komedijama, u svojoj epopeji, on tvrdi da je Rimljanin 
i želi da podari Rimu nacionalnu knjiZevnost?. Ali kako je on mogao da se 
buni protiv grčkih učitelja? Mitologija u Bellum Poenicum ista je kao i u 
Odisia: 


prima incedit Cereris Proserpna pouer... 


deinde pollens sagittis, inclutus arquitenens 
sanctus Ioue prognatus, Putius Apollo. 


. Summi 
deum regis fratrem, Neptunum regnatorem 
marum... 


Bolje rečeno: ceo početak pesme posvećen je nastanku Kartagine i 
Rima, i o tome se govori trojanskim terminima, i možda se Didonin lik već 
meša sa legendom o Eneji”. Vergilije se neće libiti da podražava starog 
pesnika (Marc. 6, 2, 31) kada bude prikazivao, na početku Eneide, Veneru 
kako ispituje Jupitera o oluji koja pustoši trojanske brodove i Jupitera koji 
teši svoju kćerku obećanjem rimske moći: u prvoj knjizi Punskog rata, ona 
se već obraćala bogu, koji ima isto ime kao i na Kapitolu: 


patrem suom supremum optumum appellat. 


I pomno ga je ispitivala o sudbini svoga roda: 


Summe deum regnator, quianam genus ursisti? 

Treba podvući ovu činjenicu: pre Enija, pre kruga Scipiona, ljudi od 
pera su uglavnom dovršili veliki rečnik ekvivalencija. Doduše, kult gotovo 
da nije ni bio dodirnut, ali su, zahvaljujući njima, obrazovani Rimljani već 
mogli da stvaraju plodotvorne mešavine, da prave izdašne zaokrete koji će 
rimskoj religiji dati njen klasični izgled. 


23 Na kraju M. Barchiesi, Nevio epico: storia, interpretazione, edizione critica dei fram- 


menti del primo epos latino, 1962. 

24 L. Strzelecki, De Naeuiano belli Punici carmine quaestiones seleciae, 1935, smatrao 
je da je, u ovoj pesmi, trojanska legenda o poreklu Rima mogla biti ubačena kada su Rimljani 
i Segestinci otkrili da su rođaci: C. Koch, Religio, 1960, str. 80 i n. 139, 140. 

VII 


RELIGIJA ZA VREME DRUGOG PUNSKOG RATA 


Zahvaljujući trećoj dekadi Tita Livija i biografijama mnogih velikih 
ljudi, možemo da pratimo sa izvesnom podrobnošću ideološko i kultno 
funkcionisanje te religije u dramatičnim godinama u kojima je ona, može se 
reći, podržala i spasla Rim. Izvesno je da su legende, »lepe legende«, i 
amplifikacije, ponekad menjale događaje: Til Livije na više mesta upozorava 
da praznoverje, kada se pojavi, umnožava svoje predmete; ali je uočljivo da 
on, ni za jedan religijski element svoje priče, ne opisuje razlike, protivreč- 
nosti u izvorima, kao što to pošteno i predusretljivo čini kada su u pitanju 
poliučki ili vojnički prizori'. To je zato što su kultne radnje bile zvanično 
zabeležene. Ako je, pod dejstvom prvog nemira, stvorena izvesna zbrka u 
pogledu zaveta i njihovog ispunjenja, sve je veoma brzo sređeno, a računi 
između bogova i ljudi namireni. Godine 212, Kapua i Sirakuza još nisu bile 
osvojene, a skupština je već izabrala komisiju triumvira sa zadatkom da 
napravi popis svetih predmeta i vodi evidenciju darova upućenih bogovima, 
sacris conquirendis et donis persignandis (Liv. 25, 7, 5). 

Da bi se u glavnim crtama opisao verski život tih zgusnutih godina, u 
kojima se pojavljuju imena Tičina, Trebije, Trazimenskog jezera, Kane, 
mogu se izneti sledeće tvrdnje. Rimljani su sigurni da se, iza događaja, 
odvija manje neki dalekosežni fatum, a više trenutna blagonaklonost ili gnev 


bogova. Stoga se sve tumači, sve poprima značenje i iz same nesreće izvire 


nada. Svaka godina, svako godišnje doba dobija svoj kontingent stvarnih ili 


pretpostavljenih čuda, i to ne samo kada je u pitanju ager Romanus nego, | 


kao što priliči Rimu kao prestonici, i u latinskim, etrurskim, sabinskim 
gradovima, pa čak i u dalekim provincijama: verska nauka i pravo nepre- 
kidno nastoje da uklone, ako se tako može reći, to obilje natprirodnog. Sve 
je stavljeno u službu Rimu: tradicionalni i u neku ruku automatski postupci 


! H. Dessau, »Über die Quellen unseres Wissens vom zweiten punischen Kriege«, Her- 
mes 51. 1916, str. 355—395. l 

odvaraćanja i molitve (kao prinošenje žrtve devetog dana? posle kamene 
kiše), ali isto tako, sve više, 1 Sibilinske knjige koje su sredinom tog 
helenističkog veka dobile svoj konačni oblik; i, kada je pobeda na vidiku, 
prvo pouzdano utvrđeno obraćanje rimskog magistrata Delfijskom proročiš- 
tu. Uporedo sa tim prizivaju se bogovi, svi bogovi, da spasu Rim. Pošto 
ređanje poraza jasno dokazuje da oni nisu zadovoljni, sveta nauka iz sezone 
u sezonu pristupa uzastopnim doterivanjima, istražujući različite zone božan- 
skog, različite bogove i grupe bogova, nastojeći da odredi osetljive tačke: 
ima nečeg patetičnog u tom smišljenom, eksperimentalnom posmatranju 
glavnih obeležja nove teologije, sinkretičkog panteona čije se utemeljenje 
okončava i koji se, prvi put, suočava sa iskušenjem: pod rimskim imenom, 
često se moli neki grčki ili neki mešoviti bog; dolazi do povezivanja bogova 
koja imaju smisla samo ako su preneta iz Grčke; a naročito dva stara 
božanstva koja je, u njihovoj interpretatio graeca, donela legenda o Eneji, 
ubuduće privlače pažnju Rimljana: Junona, Venera. 

Kada se govori o »krizi« za vreme drugog punskog rata, treba dakle 
napomenuti da je zapravo u vojnom, političkom pogledu, reč o velkoj krizi; 
smrtnu opasnost prvih poraza prate, ubrzanim tempom, pitanja koja postav- 
ljaju, opredeljenja koja nalažu pobede, a »dekadencija« narednog veka će, 
prema jednom drugom čuvenom izrazu, dovoljno pokazati da sva pitanja 
nisu bila rešena, da sva opredeljenja nisu bila dobra. Ali sa verskog stano- 
višta, između Sagunta i Zame, nema krize: deluje jedan dobro izgrađen, 
čvrst i gibak organizam koji se ne lomi, ne iscrpljuje u ubrzanom ritmu 
događaja, i koji ima dve funkcije, održavanje i prilagođavanje, čije je in- 
strumente unapred stvorio, i od kojih druga, nekada sporedna, postaje sa 
godinama gotovo glavna. To je zaista vreme kada ga treba posmatrati. 
Kasnije, ubrzo, i taj će se organizam pokvariti, čak raspasti, 1 istoričari, koji 
su upućeni u ono što će se zatim dogoditi, mogu da otkriju prve simptome 
kvarenja još u vreme bitke na Trazimenskom jezeru. Ali, u odsudnom 
trenutku, on je učinio sve što jedan narod može da očekuje od nacionalne 
religije. . 

Početak rata je svečan, ali nema ničeg originalnog. Sa pomnom brižlji- 
vošću, Rim obezbeđuje svoje pravo, bellum iustum. Kada su štete od Hani- 
balovih pustošenja u Sagunti? već očigledne, a odobrenje punskog Senata u 
kome prevlast ima barčinska stranka izvesno, rimski Senat ipak šalje nove 
izaslanike, izuzetno ugledne, legatos maiores natu, da pitaju Kartaginjane da 
li odobravaju daleki pohod Hamilkarovog sina i, ako odobravaju, da im 
objave rat. I to ut omnia iusta ante bellum fierent (21, 18, I). Isto tako sve 
izgleda sasvim prirodno u znamenju koje je otkriveno, možda naknadno, u 
prvom susretu, u transalpinskoj Galiji: dok je Hanibal vodio svoje slonove, 
Rimljani su s mukom savladali odred numidskih konjanika, izgubivši gotovo 
isto onoliko ljudi koliko i pobeđeni; iz toga se zaključuje da je ishod rata 
bio povoljan, ali posle mnogo neizvesnosti i velikih iskušenja (29, 4). Sve 


2 Nouendiale, pre nego »u trajanju od devet dana«, upor. Liv. I, 31, 4, (feriae nije 
sacrificium). 
3 Vid. gore, »Drevna trijada: dodaci«. 

to čini deo verske rutine svakoga rata, bilo da je u pitanju upražnjavanje ili 
tumačenje. Ali ubrzo zatim, poraz kod Trebije, neočekivan i pored nekoliko 
čuda koja su se dogodila u rimskom taboru i koja su bila propisno procurata 
od strane generala, zavojevaču otvara put ka Etruriji, i Tit Livije daje prvi 
od dugih verskih izveštaja o tom pohodu (62, 1—5): 


Te zime, u Rimu i u blizini Rima, dogodila su se mnoga čuda. Ili pre, kao 
što se događa kada su duhovi skloni praznoverju (motis semel in religionem animis), 
naveštena su mnoga čuda u koja se olako poverovalo. Između ostalog, jedno šesto- 
mesečno dete, iz staleža slobodnjaka, svojim krikom je najavilo pobedu na Zelenom 
trgu; na Volujskom trgu, jedan vo se sam popeo na treći sprat, odakle se sunovratio, 
izbezumljen kricima stanovnika kuće. Slike brodova sijale su na nebu. Na Zelenom 
trgu udario je grom u hram boginje Spes. U Lanuviju je bačeno (Junonino) koplje 
a u boginjin hram je sleteo gavran i stao na sam puluinar. U Picenu je pala kamena 
kiša. U Ceri su se smanjile kocke. U Galiji je vuk istrgao iz korica stražarev mač 
i odneo ga... 


Ako se nekima od ovih čuda — poslednjem — mogu dati neposredna 
tumačenja, koja jasno ukazuju na neku pretnju, na neku opasnost vezanu za 
okolnosti, mnoga druga predstavljaju samo grozotu i neredom u prirodi 
potvrđuju gnev bogova. Cak ni pobednički krik na Zelenom trgu nije omen, 
ne uliva poverenje, pošto je ispušten protiv pravila o starosnom dobu. Evo 
sada zabrane koju država suprotstavlja agresivnim težnjama prirode (62, 
6—11): 


Za sva druga čuda decemviri su dobili naređenje da pogledaju u Knjige; samo 
je kamena kiša u Picenu dala neposrednog povoda za prinošenje žrtve devetog dana. 
Bez prekida je gotovo ceo rimski narod bio zaokupljen ceremonijama odvraćanja. 
Pre svega, izvršena je lustratio grada. Prinete su odrasle žrtve (hostiae maiores) 
bogovima koje su označile Knjige. U Junonin hram u Lanuviju odnet je zavetni dar 
u zlatu težak četrdeset livri. Matrone su posvetile Junoni bronzani kip na Aventinu. 
Priređen je lektisternij u Ceri, gde su se kocke smanjile, a supplicatio Fortuni na 
brdu Algid. Uz to, u Rimu je priređen posebni lektisternij boginji Juventas 1 suppli- 
catio Herkulu i, posle svih uzglavnica, molitve celog naroda. Geniju je prineseno 
pet odraslih žrtvi, a pretor C. Atilije Seran pozvan je da bogovima da razna obećanja 
ako deset godina održe Republiku u postojećem stanju. Ta odvraćanja i ti zaveli, . 
izvučeni iz Sibilinskih knjiga, velikim delom su oslobodili duhove verskog straha. 


Više ovakvih parada, u Ceri, u Lanuviju, bilo je neposredno nametnuto : 
lokalnim čudom. Kao i lustratio urbis: da bi se dogodilo toliko neugodnih 
čuda, grad je morao biti uprljan. Značajnija su poimence označena božan- 
stva: pored Junone, kojoj se služilo ne samo u Lanuviju, nego 1 u njenom . 
hramu na Aventinu, to su Fortuna, Juventas, Herkul i rimski Genij. Prva se 
sama po sebi razume; druga je, po predanju, štitila iuuenes 1 obezbedivala 
Rimu trajnost; ona se ipak morala obogatiti supstancijom grčke Hebe, He- 
raklove žene, pošto ovde dovodi jednog Herkula koji više nije samo bog 
trgovaca sa obala Tibra, nego i grčko-latinski heroj osvetnik pravde, pobed- 
nik nad nemanima i Kakom. Najzad, Genije bez tačnog određenja, ali sva- 
kako Genius publicus ili Genius populi Romani, ovde ulazi u istoriju, sme- 

lim obogaćivanjem toga pojma. Zavetni darovi bogovima, kultne radnje, 
završna pogodba pretora pripadaju rimskom predanju: već dugo vremena u 
Rimu je bio odomaćen lektisternij, sa svojim uzglavnicama, koji je nesum- 
njivo poreklom iz Cere. Uostalom, u samome Rimu, pošto je bila zima, 
glavni decembarski bog nije bio zanemaren (22, 1, 19—20): 


U mesecu decembru, prineta je žrtva, u Rimu, u Saturnovom hramu; poručen 
je lektisternij, za koji su sami senatori namestili ležaj za boga, i priređena je javna 
gozba. Na kraju je ceo grad u toku jednog dana i jedne noći klicao Saturnalijama i 
odlučeno je da narod zauvek uvrsti taj dan među praznike. 


Ali, čuda ne samo da nisu prestajala, nego su se 1 namnožila i taj 
produženi gnev bogova objašnjen je bezbožništvima novoga konzula, Flami- 
nija (21, 63, 6—14; 22, I, 5—7), koga opisuje Tit Livije i koji će uskoro 
poslužiti Rimljanima da časno objasne poraz na Trazimenskom jezeru u koji 
će ih Flaminije gurnuti. Pred proleće, istoričar daje drugi bilans (22, I, 
8—13). Sa Sicilije, sa Sardinije, iz Preneste, iz Arpa, iz Kapene, iz Cere, 
iz Ancija, iz Falerija, iz Kapue, pristizale su fantasmagorične vesti, zastra- 
šujuće u svojoj naivnosti, a u samome Rimu Marsov kip na Apijskom putu 
i kipove vukova koji su ga okruživali oblivao je znoj. Senatori su se sastali, 
saslušali svedoke a prisutni konzul ih je pozvao da raspravljaju de religione. 
Ne čekajući, oni odlučiše da otklone zloslutna naveštenja tih čuda delimično 
odraslim žrtvama, delimično žrtvama koje još sisaju, 1 da prirede trodnevnu 
supplicatio na svim uzglavnicama. Za ostalo, oslonili su se na decemvire, 
čija je dužnost i ovoga puta bila da gledaju u Knjige. Na preporuku decem- 
vira, posebna božanstva — od kojih je, izgleda, samo jedno, Feronija, čije 
se glavno svetilište nalazilo u Kapeni, bilo neposredno umešano u jedno od 
čuda — dobila su darove. Ona su veoma zanimljiva; ovoga puta, Rim 
namerava da se obrati najvišem bogu (22, I, 17—19): 


Na preporuku decemvira, odlučeno je da se prvo Jupiteru podari zlatna munja 
teška pedeset livri, a da se Junoni i Minervi donesu darovi u srebru; da se Junoni 
. Regini na Aventinu, Junoni Sospiti u Lanuviju prinesu odrasle žrtve; da matrone, 
dajući prilog svaka prema svojim mogućnostima, donesu poklon Junoni Regini na 
Aventinu, i da se tu priredi lektisternij; da se najzad i oslobođenice udruže da prinesu 
dar Feroniji. Posle tih okajavanja, decemviri su ubili odrasle žrtve u Ardeji, na 
forumu. 


Tako su dva kapitolska boga, u svojoj hijerarhiji, zatim Junona pod 
raznim imenima, preuzeli rimske poslove, a Feronija je bila prisutna iz 
drugih razloga. Ozbiljnost trenutka objašnjava, doduše, te pozive, ali oni 
imaju i svoje sopstvene razloge: na prvoj listi, odmah posle poraza kod 
Trebije, molitve nisu upućivane posebno Jupiteru niti njegovim pratiljama, 
a Junona je pomenuta, kao ovoga puta Feronija, samo zato što se dogodilo 
čudo, dvostruko čudo, u njenom lanuvijskom svetilištu, na njenom kipu i na 
njenoj uzglavnici. Koje je nove elemente, kako se danas kaže, zima unela 
u verske prilike? 

Jupitera i druga kapitloska božanstva uvredio je sam novi konzul Fla- 
minije (21,63). Pošto je ceo njegov život, raniji i kasniji, bio ispunjen 
sukobima sa Senatom a obično 1 sa nobilitas, on se bojao da će se oni 
pozvati na lažne auspicije ili Feriae Latinae ii na druge razloge da bi ga 
zadržali u Rimu i sprečili da preuzme komandu nad vojskom koju mu je 
sudbina dodelila 1 čije su se zimske kasarne nalazile u Pjaćenci. Stoga, pošto 
je napisao tadašnjem konzulu da 15. marta dovede vojsku u Arimin, krišom 
je napustio Rim, pod izgovorom da ide na put, i, mada je još bio samo 
designatus, pa prema tome i priuatus, otišao je u svoju provinciju. Patres 
su s pravom bili ogorčeni: »G. Flaminije više nije ratovao samo sa Senatom, 
nego i sa besmrtnim bogovima. U prošlosti, izabran za konzula bez redovnih 
auspicija (inauspicato), nije poslušao bogove i ljude koji su ga opominjali. 
A sada, svestan svoga bezbožništva, pobegao je sa Kapitola i od svečanih 
zaveta da ne bi ušao, na dan njegovog utemeljenja, u hram Jupitera. O. M; 
da se ne bi susreo, niti ga za savet pitao, sa Senatom koga je mrzeo, koliko 
je 1 ovaj mrzeo njega; da ne bi objavio Feriae Latinae i da ne bi na bregu 
albanskom prineo godišnju žrtvu Jupiteru Latinskom; da se ne bi popeo na 


Kapitol posle redovnog primanja auspicija, da tu izgovori zavet i da, tek 


onda, odatle krene u svoju provinciju, ogrnut vojničkom kabanicom (palu- 
damentum) i praćen liktorima...« Kako da takav prezir, koji je nagoveštavao 
mnoge druge, ne razgnevi Jupitera O. M., boga kralja i njegovih naslednika 
konzula, boga auspicija, i druga božanstva sa Kapitola? 

Sto se tiče Junone kao takve, tu svakako prisustvujemo odsudnom 
trenutku u evoluciji njenog kulta“. Doduše, zbog poistovećenja sa Herom, 
ona je već odavno postala Jupiterova supruga, tako da je reč Regina dobila 
svoj puni smisao. Ali ona započinje zvanično, te teške godine, neobičnu 
mitsku karijeru koja nalazi svoj najbogatiji izraz u Eneidi, kod Horacija*: 
zaštitnica Rima, ali zaštitnica koja zaslužuje posebnu i stalnu pažnju zato 
što to nije uvek bila, zato što, sa svojim pamćenjem grčke boginje neprija- 
teljice Troje, ima razloga da to ne bude. Epopeja vejskog rata, u kojoj 
prepoznajemo, sa jakim razlozima, uticaj trojanske epopeje, bez sumnje je 
nagovestila taj veliki plan; Junona, vejska Uni, tokom dve godine opsade, 
štitila je neprijatelje Rima, i na kraju je odneta pobeda tek zahvaljujući 
svečanoj euocatio te boginje: zbog velikih obećanja, ona je napustila svoj 
narod i pristala da postane, na Aventinu, Regina rimskog naroda važnija od 
Regine koja je bila udružena sa Jupiterom na Kapitolu. Već tada je sve 
izgledalo srećno okončano, kada je nova interpretatio vratila Junonu u tabor 
najstrašnijeg neprijatelja: velika boginja, kraljica Kartagine, mogla je biti 
preuzeta samo pod grčkim i latinskim imenima boginje kraljice, Here, Ju- 
none. Da li su prevođenje izvršili Grci sa Sicilije 1 iz Italije ili sami Rim- - 
ljani? Nije važno: u to vreme sinkretizma, Hera je povlačila za sobom 
Junonu, Junona je povlačila Heru. A ta kartaginska Junona, koja će uskoro 


^ Latte, za koga je Junona uglavnom boginja žena, objašnjava (str. 257, n. 3) ritualnu 
pažnju koja se tada posvećuje toj boginji i ljudskim žrtvama koje je Rim pretrpeo i opadanjem 
morala kod žena koje je iz toga proizašlo. 

5 V. Buchheit, Vergil über die Sendung Roms, 1963, str. 11—150, »Juno's Kampf gegen 
Rom und ihre Versóhnung«; str. 173—189, »Carthago-Rom als Antithese in Aeneis 1—7«. 

biti Caelestis, pokazivala je ratnička obeležja koja kartaginska Junona nije 
imala, ili više nije imala, ali koja se nisu viđala u drugim latinskim grado- 
vima, Lanuviju na primer. Stoga je dvostruko čudo koje se dogodilo u 
Junoninom hramu u Lanuviju i koje, u drugim vremenima, ne bi dobilo 
posebno značenje, moralo izgledati, kada se bolje razmisli, posle prve pro- 
curatio, izuzetno preteće. Uvođenje Didone u ciklus o Eneji, koje su pesnici 
bez sumnje već bili izvršili, davalo je vremensku dubinu, sudbinsku vrednost 
sukobu tirske kolonije 1 latinskog pribežišta Trojanaca, Didoninog roda i 
Enejevića: Junona jednih, veliki bogovi drugih, Jupiter i Venera, obnovili 
su, u tom šestom veku ab urbe condita, sukob koji je nekada opevao Homer. 
Tako se objašnjavao, tako se amplificirao rat, u svojoj surovoj stvarnosti. 
Onda shvatamo što su ljudi, iako se u Lanuviju tokom zime nije dogodilo 
nijedno novo čudo, upućivali molitve Junoni toga grada, Sospiti, i Junoni 
koja je nekada pozvana iz Veja, Regini sa Aventina, jednako kao i Jupiteru, 
na pragu proleća punog pretnji. 

Tokom celog drugog punskog rata, ova interpretatio će davati ideolo- 
giji jednu od njenih glavnih smernica, a i sami Kartaginjani će je osnažiti 
time što će je prihvatiti“, postupajući sa Junonom-Herom kao da je grčko- 
latinska, sa pažnjom koja se duguje kartaginskoj boginji. Godine 205, kada 
se ratna sreća bude okrenula, kada Scipion, izabran za konzula, bude mogao 
da traži od Senata Afriku za provinciju, Hanibal će podići žrtvenik u hramu 
Junone Latinske, kraj koga je provodio leto, i naložiće da se tu na grčkom 
i punskom ispiše istorijat njegovih podviga (Liv. 28, 46, 16). Jedno drugo 
predanje, korišćeno u De diuinatione (I, 48), koje, kako izgleda, potiče iz 
dobrog izvora, pokazuje odnose između generala i boginje koji su složeniji, 
ali u krajnjoj liniji imaju isti smisao. Taj latinski hram, u blizini Krotona, 
smatran je mestom stalnih čuda: usred svetog gaja koji je bio okružen 
gustom borovom šumom, nalazili su se bogati pašnjaci. Tuda je, bez čobana, 
prolazila sva moguća stoka koja je pripadala Junoni, a uveče se svaka vrsta 
odvojeno vraćala u staju i nikada je nisu napali ni ljudi ni divlje životinje; 
od prodaje zamašnih proizvoda toga stada, podignut je stub od čistog zlata, 
tako da je, kaže Tit Livije (24, 3, 3), hram, već čuven po svojoj svetosti, 
postao još čuveniji po svome bogatstvu. Da bi obogatio svoju riznicu, Ha- 
nibal je hteo da uzme taj stub; ali, pre tako važne odluke, naredio je da se 
on ispita pomoću svrdla da bi proverio da li je zaista od čistog zlata, ili je 
samo pozlaćen. Ispitivanje je potvrdilo ono što se tvrdilo za hram i Hanibal 
je naredio da se stub odnese. Ali, tokom noći, usnio je san: Junona mu je 
zabranila da dira u njeno blago, pod pretnjom da će izgubiti preostalo oko. 
Stoga se odrekao svoga plana i, od zlatnih opiljaka koji su otpali prilikom 
bušenja, dao da se izradi figurica krave koju je stavio iznad spomenika. 
Dugo vremena je tim povodom ukazivano da je krava simbol punske Tanit", 
i zaključeno je sa izvesnom verovatnoćom da je Hanibal, prihvatajući inter- 


6 Oni su se možda prilagođavali jednom veoma starom kartaginskom predanju, vid. dole, 
str. 666. 
7 Već F. Lenormant, La Grande Gréce, II, 1881, str. 227. 

pretatio starosedelaca, u toj italskoj boginji prepoznao jedan oblik svoje 


nacionalne pokroviteljke. 

Verovatno je otprilike u istom razdoblju, kada se ponovo javila nada 
posle velikih strahova, ili možda nešto kasnije, post euentum, izmišljena 
čuvena priča o »glavama« pronađenim u Kartagini*. Pored tog istorijskog 
značaja, ona pruža i dragocen dokaz da je ideologija triju funkcija, kakva 
je nasleđena od Indoevropljana i kako je bila izražena u početku u trijadi 
Jupiter, Mars, Kvirin, bila živa, svesna, krajem tog III veka. 

U prvom pevanju Eneide, Vergilije na to jasno upućuje (441—447), a 
tu aluziju dopunjava njegov komentator Servije (443): kada je Didona, beže- 
ći od svoga brata, stigla u Afriku i kada je sveštenik odabrao mesto pogodno 
za izgradnju grada, radnici koji su kopali prve temelje pronašli su volovsku 
glavu. Ovo znamenje nije izgledalo zadovoljavajuće, pošto je vo uvek bio 
pod jarmom, pa su kopali na drugom mestu. Tada su pronašli konjsku glavu 
i ona je prihvaćena. »Stoga su, kaže Servije, tu podigli hram Junoni; prema 
znamenju koje je predstavljao konj, Kartagina je bila ratnička, a prema 
znamenju koje je predstavljao vo, plodna«, unde et bellicosa Carthago per 
equi omen et fertilis per bouis. 

Dugo vremena se smatralo da je to bio rimski odjek jedne autentične 
kartaginske legende. To nije tačno: ova priča je samo odgovarajući pandan 
rimske legende, koja je nesumnjivo starija, a koja je pripovedala o tome 
kako su radnici, kada je Tarkvinije naredio da se pripreme temelji za hram 
Jupitera. O. M., otkopali jednu ljudsku glavu, caput humanum, u kojoj su 
videli obećanje da će to mesto biti »glava« carstva: arcem eam imperii 
caputque rerum fore portendebat (Liv. I, 55, 506). Lisjen Geršel veoma je 
lepo prokomentarisao ove podatke: 


Tema koja je bila zajednička dvema pričama može se izraziti na sledeći način. 
Kralj ili kraljica, u želji da podigne hram božanstvu svoga pola koje je u isto vreme 
i vrhovno i nebesko, naredi da se kopa; oni koji rade na temeljima otkopavaju jednu 
ili više glava koje su pripadale živim bićima; to otkriće se tumači kao znamenje, i 
to znamenje, koje navešćuje buduću veličinu grada, sadrži, u svakoj varijanti, neku 
posebnu nijansu, prema prirodi otkopane glave. 

Ova tema suviše je specifična da bi dve priče, koje su se odnosile na dva 
velika suparnička grada, bile nezavisne. Kako ništa ne ukazuje na neki zajednički 
prototip i kako nije verovatno da je rimska priča proizašla iz kartaginske priče, 
moramo smatrati, pošto je svaka druga hipoteza isključena, da je Didonina povest 
odgovor na Tarkvinijevu povest, da ništa ne duguje punskoj religiji i da je u celini 
rimska. Ljudi religioznog, savesnog, formalističkog duha, ljudi koji vode računa o 
upozorenjima bogova i za koje je upotreba znamenja bila poznata stvar, razmišljali 
su o sudbini Kartagine, ispitivali su odakle dolazi njeno bogatstvo, njena ratnička 
sposobnost. Tamo gde bismo mi navodili sociološke, istorijske, geografske razloge, 
da bismo objasnili razvoj njene ekonomske moći, ti ljudi, stari Rimljani, mislili su 
na svoj sopstveni grad, na predanja po kojima je nastanak Rima u neku ruku 


8 Ovde rezimiram prvi deo izvrsnog članka: Lucien Gerschel, »Structures augurales et 
tripartition fonctionnelle dans la pensée de l'ancienne Rome«. Journ. de Psychologie 1952. str. 
47—77. 

predstavljao i početak sveta i koji su okupljali oko Urbsa dobročinstva i dokaze o. 
naklonosti bogova kao što se u pričama vile okupljaju oko kolevke. 

Ozlojeđeni zbog fides punica, iznenađeni bogatstvom i vojnom moći Kartagine, 
oni su videli u tome gradu, koji je osnovan pre njihovog grada i koji je postao 
njegov suparnik, jedan Rim koji nije uspeo, koji neće uspeti da osvoji prvo mesto, 
ali čiji se blistavi zamah mogao zamisliti samo prema istim verskim običajima, 
prema istoj božanskoj podršci bez koje ne može postojati ništa trajno i ništa vredno. 
Tako se javila ideja da je Kartagina, koja je nastala pre Rima, po nekim obeležjima 
svoje istorije, mogla da ga najavi, pokušavajući ono u čemu je Rim uspeo. 


Geršel je pokazao da nijedan drugi svedok te legende (Justin. 18, 5; 
Eustath. ad Dionys. Perieg. 195 1 dalje) ne daje povoda da se ona pripiše 
samim Kartaginjanima; Eustatije dodaje dve crte opisu položaja buduće 
Kartagine, nedostatak pijaće vode i prisustvo palme na mestu na kome će 
biti otkrivena glava; ali to su dve geografske oznake koje upućuju na jednu 
tačku u Africi, a osim toga palmu je mogla nagovestiti igra reči sa Phoinikes 
»Feničani« i phoinix »palma«, koja je bila mogućna samo na grčkom, a ne 
i na nekom semitskom jeziku. Geršel je učinio više: komentarišući punski 
novac, na kome je slika konja često bila povezana sa slikom palme, on je 
sa izvesnom verovatnoćom rekonstruisao proces tokom koga su Rimljani, od 
izvesnih komada novca protumačenih prema kapitolskoj legendi o caput 
humanum, stvorili legendu koja je tobože bila kartaginska?: 


Kartagina je počela da kuje novac tek relativno kasno, i to prvo na Siciliji, u 
dodiru sa grčkim gradovima i po ugledu na njih. No, već na grčkom novcu sa 
Sicilije, koji je Kartaginjanima poslužio kao uzor, često se nalazila slika konja, tako 
da ona ne samo da nije bila odlika punskog novca, nego je naprotiv iziskivala 
dopunski, diferencijalni znak, koji je pružila grčka igra reči phoinix-Phoinikes, a 
palma je imala još i tu prednost što je lako dočaravala afrički grad... Na kartagin- 
skom novcu najčešće se pojavljuje, kao i na grčkom novcu sa Sicilije, ceo konj, a 
ne samo glava: prema tome malo je verovatno da je u Kartagini postojala čak i 
legenda o »konjskoj glavi«, dok je rimska interpretacija novca na kome je bila samo 
glava (ali je glava tu nesumnjivo samo »sažetak« celog konja, kao što su ljudske 
glave na mnogim komadima novca sažetak čoveka) mogla, po uzoru na caput 
humanum sa Kapitola, ići na ruku stvaranju jedne antitetičke legende o caput equi, 
koja je hijerarhijski bila na nižem stupnju... Najzad, nije na odmet napomenuti da 
novac ne pruža ništa što bi odgovaralo volovskoj glavi, zajedničkoj Serviju, Justinu 
i Eustatiju, na koju, uprkos novijim mišljenjima, verovatno aludiraju reči et felicem 
uictu iz Eneide, 1 koja ima smisla samo u rimskoj 1 trojnoj perspekuvi, dopunjavajući 
na poslednjem nivou sistem koji je gore započeo ljudskom i konjskom glavom. 


Naime, na rimskom jeziku, jasna je namera bogova koja se tako otkri- 
va: 


Didona je našla volovsku glavu koja Kartagini daje plodnost, obilje, ekonomsku 
moć. Didona je zatim, zahvaljujući Junoni, našla konjsku glavu koja, dodajući bo- 


? Ovi redovi suprotstavljaju se jednoj tezi u sjajnom članku: J. Bayet, »L'omen du cheval 
à Carthage: Timće, Virgile et le monnayage punique«, REL. 19, 1941, str. 166—190; preštam- 
pano u Mélanges de littérature latine, 1967, str. 255—280. 

gatstvu snagu, obećava Kartagini, vojnoj sili, da će biti slobodna i poštovana. Ali 
njena sreća će na tome i ostati. Rimljani učenjaci dali su Kartagini treću, zatim drugu 
od triju indoevropskih društvenih funkcija, prenetih na svetovni nivo; ali su, po 
prirodi stvari, Rimu ostavili prvu: upravo Tarkvinije iskopava ljudsku glavu, nedvo- 
smisleni znamen vrhovne vlasti (Serv. Aen. 8, 345: is locus orbi imperaret, in quo 
illud caput esset inuentum; upor. Liv. I, 55, 5—6; 5. 54, 7). 


Ova poruka je tim uočljivija što je izražena kroz homogene slike, kroz 
tri hijerarhijski poređane glave, koje su isto tako povezane istim redosledom 
i u vedskoj religijskoj strukturi: brahmanski tekstovi izričito kažu da ima pet 
životinja podesnih za žrtvovanje, to jest, po opadajućem redosledu, čovek, 
konj, vo, ovan, jarac! Glave tri prva ušla su u legendu o hramu Kapitolskog 
Jupitera i u komplementarnu i »made in Rome« legendu o hramu kartagin- 
ske Junone. 

Sitnica bez sumnje, ali koja potvrđuje zabrinutost koju je kod Rimljana, 
između poraza kod Trebije 1 odmazde kod Zame, izazvala »Junona« Didone 
i njenog grada. 

U tim uslovima, možda je pogrešno naslućivati exoratio te Junone za 
vreme ili pre kraja drugog punskog rata. Komentarišući stihove dvanaestog 
pevanja Eneide u kojima Junona najzad pristaje, 1 to sa radošću, da usvoji 


Eneju i njegovo potomstvo posle Jupiterovog obećanja da će dobiti izuzetno: 


raskošan kult u Rimu (nec gens ulla tuos aeque celebrabit honores), Servije 
kratko saopštava da je taj božanski dogadaj iz legendarne preistorije tran- 
spozicija jednog istorijskog dogadaja:.sed constat bello Punico secundo 
exoratam Junonem, tertio uero bello.a Scipione sacris quibusdam etiam 
Romam esse translatam. Moguće je naiine, s obzirom na značaj uloga, kao 
i na verski presedan, da su drevni obredi captatio beneuolentiae izuzetno 
primenjivani na jednu tuđu boginju koju je prevodilačka smicalica pretvorila 
u moćnu grčko-latinsku boginju, neprijateljicu Troje 1 Eneje. Iz istog razloga 
ne treba možda odbaciti ideju da su, u narednom veku, u trećem punskom 
ratu, pre razaranja Kartagine, Scipion Emilije 1 njegovi sveštenici pozvali 
bogove, a posebno, ne imenujući je, Junonu toga grada koristeći carmen čiji 
je tekst, prema jednom Scipionovom savremeniku, Furiju, sačuvao Makro- 
bije (3, 9, 7—8): Si deus si dea est cui populus ciuitasque Carthaginiensis 
est in tutela, ! teque maxime, ille qui urbis huius populique tutelam recepisti, 
precor ueneror ueniamque a uobis peto ut uos populum ciuitatemque Cart- 
haginiensem deseratis... Si ita feceritis, uoueo uobis templa ludosque factu- 
rum. | 

Ne zna se gde je bila postavljena statua koja je tako preneta u Rim, 
uz euocatio ili bez nje: za nju nije podignut nijedan hram, a F. Kumont i 


V. Bazanov smatrali su da je bila smeštena u hramu Junone Monete od 146. 


10 S. Levi La doctrine du sacrifice dans les Brahmanas. 1898 (novo fototipsko izdanje, 
1967), str. 133—138. Suouetaurilia i sautramani s jedne strane, neki indijski žrtveni obredi s 
druge strane. počivaju na drugim primercima sa te liste ili sa odgovarajuće rimske liste: gore, 
str. 248—250. 

!! Jasno je po onome što sledi (teque maxime) da si deus si dea est cui... ne ukazuje 
na kolebanje u pogledu pola nekog posebnog božanstva (gore, str. 59, n. 2), nego znači »svi 
bogovi i boginje koji...«. 

avi dž izad: Me do a 


e mamma mar a 


do 122. godine, do dana kada je, pošto je Colonia Junonia G. Graha 
vaskrsla Kartaginu za račun Rima, mogao da je primi novi hram Junone 
»Caelestis«, koji se nalazio nedaleko od starog". 


Ali, vratimo se događajima s proleća 217, to jest, veoma brzo, porazu 
na Trazimenskom jezeru. Istoričar bez milosti okrivljuje Flaminija, beleži 
bezbožništva, oskvrnuća koja je taj nevernički duh gomilao do kobnog dana: 
Rimljani su, znamo, nalazili utehu, i u neku ruku način da izbegnu očajanje, 
pripisujući ogroman greh jednom jedinom čoveku. Razlog njihovih nesreća 
bio je jasan i, pošto je Flaminije poginuo sa svojim legijama, mogli su 
poverovati da se gnev bogova može umiriti. G. Fabije Maksim, koji će 
dobiti čuveni nadimak Oklevalo, saopštava tu utešnu pouku (22, 9, 7—11): 


Imenovan po drugi put za diktatora, sazvao je Senat istoga dana kada je stupio 
na dužnost, i baveći se pre svega bogovima, ab diis orsus, objasnio je senatorima 
da je konzul G. Flaminije zgrešio više zato što je zanemario ceremonije i auspicije 
nego zbog drskosti i bezbožništva i da treba pitati same bogove o okajavanju koje 
zahteva njihov gnev. Postigao je da, kao meru predostrožnosti koja se preduzima 
gotovo samo onda kada su naveštena strašna čuda (taetra prodigia), decemvirima 
bude naloženo da potraže savet u Sibilinskim knjigama. Pošto su pregledali te 
proročke knjige (inspectis fatalibus libris), saopštili su senatorima da je uzrok tome 
ratu bio nepravilno dat zavet Marsu i da ga treba ponovo i sa više rečitosti izgovoriti; 
da treba posvetiti velike igre Jupiteru, hramove Eriékoj Veneri i boginji Mens, 
prirediti supplicatio i lectisternium i zavetom obećati posvećenje proleća, u slučaju 
da se rat odvija na povoljan način i da Republika ostane u stanju u kome se i pre 
nalazila. Pošto će Fabije biti sasvim zaokupljen rukovođenjem operacijama, Senat 
je, po savetu kolegijuma pontifika, zadužio pretora M. Emilija da se postara za brzo 
izvršenje svih tih zadataka. 


Kako se ne diviti postojanosti i domišljatosti tih administratora svetog 
koji, za nekoliko nedelja, pošto su se nesreće produžavale, tri puta gledaju 
u Knjige i iz njih izvlače tri različita uputstva? I dalje se upućuju molbe 
Jupiteru, čiji je gnev izvestan i koji je, nema sumnje, kaznio Flaminija. Ali, 
na Trazimenskom jezeru, u onoj žestokoj i očajničkoj bici, Mars, koji je u 
Falerijima i na Kapenskim vratima već uputio preteće znamenje (22, I, 
11—12), Mars se nije pokazao kao otac Rimljana. Pre je bio Mars caecus, 
slep kao konzul bez auspicija, slep u bici, u magli, srećan zbog same borbe 
i samog pijanstva svih boraca. »To nije bila, rekao je Tit Livije (22, 5, 
7—8), jedna od onih organizovanih borbi u kojima su ljudi podeljeni na 
principes, hastati i triarii, u kojima se antesignani bore u prvim redovima, 
a preostali deo borbene linije u pozadini, u kojima se svaki vojnik nalazi u 
svojoj legiji, SVOJOJ kohorti, svome manipulu. Okupljao ih je slučaj i svako 
se, prema svojoj hrabrosti, borio u prvim redovima ili u pozadini. I duhove 
je toliko obuzimao borbeni zanos da nijedan borac nije osetio zemljotres 
koji je porušio čitave kvartove u mnogim gradovima Italije, koji je promenio 


I2 V. Basanoff, Euocatio, str. 63—66 (»Juno Caelestis de Carthage. l. exoratio, 2. 
enocatio«). 

pravac reke iako je njen tok bio brz, gurnuo more u reke i srušio velike 
planine...« Ova Marsova razuzdanost morala je imati neki uzrok: on je 
pronađen i, da bi se ta sila usmerila u korist Rima, ponovljen je, sa više 
rečitosti, zavet koji je bio nepravilno dat. 

Ali još su upečatljivija druga božanstva koja su postala predmet poš- 
tovanja, Erička Venera i Mens. | 

Ako je po legendi o Romulu Mars bio predak Rimljana, po legendi o 
Eneji Venera je bila njihova pretkinja ili, umiljatije, njihova majka. Već za 
vreme prvog punskog rata, vidlei smo!3, Trojanci iz Segeste i Trojanci iz 
Rima otkrili su da su braća 1 legionari koji su se nalazili na planini Eriks 
žestoko i pobedonosno branili boginju koja im je već pripadala ne zato što 
su je preuzeli nego zato što su je nasledili. Erička Afrodita koja je tako bila 
pozvana, više nego druge Afrodite, da obogati, da usmeri rimski pojam 
Venere, bila je složena, čak raznorodna boginja, u kojoj su se semitski 
elementi mešali sa grčkim predstavama i u kojoj je preovlađivao vid zado- 
voljstva 1 plodnosti!“. Služile su je svete bludnice, a žitno klasje, golubice 
koje su predstavljene na novcu, povezivali su je sa istočnjačkim boginjama, 
sa Kipra i iz još udaljenijih krajeva. Ali, za Rimljane, kako se čini, zbog 
sećanja na njihovu dugotrajnu odbranu na planini Eriks, preovlađivao je 
jedan drugi vid, jedna druga moć te boginje: ona je donosila pobedu. Na 
rimskom novcu na kome je predstavljena ona nosi dijademu i lovorov venac, 
a ponekad, na zadnjoj strani, koja tumači pravo, prikazana je Viktorija sa 
palmom 1 krunom, na četvoropregu u galopu ili kako korača, noseći trofej. 
Zar nije bilo prirodno da se Enejevići iz Lacija, u iskušenjima 217, obrate 
toj uzvišenoj i dalekoj rođaci koja je, nekoliko decenija ranije, kod svoje 
kuće, očigledno išla na ruku njihovom oružju? K. Fabije Maksim joj je dakle 
obećao hram, koji je osvetio dve godine kasnije, 23. aprila, na dan prolećnih 
Vinalija, kao što je dies natalis hrama Venus Obsequens, koji je 295. zave- 
tom obećao Kej deda Fabije Gurg, bio 19. avgusta, na dan letnjih Vina- 
lija; Robert Siling je u tome prepoznao ponavljanu nameru da se Venera 
poveže sa Jupiterom, gospodarem Vinalija!5. Uostalom, mesto koje je iza- 
brano za hram dovoljan je dokaz da Erička Venera nije primljena kao 
tudinka: ne samo na prostoru koji je obuhvatao pomerium onakav kako je 
bio shvaćen u III veku, nego i na brežuljku koji je pripadao velikim naci- 
onalnim božanstvima, sasvim blizu Jupitera O. M. od koga je, prema pesni- 
cima, već tada tražila milost za Eneju!6. Najzad, kult te boginje sasvim je 
romanizovan: nisu zadržane ni svete bludnice ni drugi sicilijanski običaji; 
23. aprila, novi obred prolivanja vina — ogromne količine vina prosipane 


13 Gore, str. 454. 

14 O Eričkoj Veneri i romanizaciji kulta, vid. Schilling, La religion romaine de Vénus, 
str. 242—266. 

15 Op. cit., str. 95—97, 248. Za Venus Obsequens, ibid. str. 28—29, 50. 

lé Schilling, »Le temple de Vénus Capitoline et la tradition pomériale«, RPh. 23, 1949, 
str. 27—35, gde autor prvo pokazuje da je, u III veku, Kapitol već bio uključen u pomerium. 
P. Catalano, »Pomerio«, Novissimo Digesto lialiano, 1965, str. 3—12, jasno sažima složene 
probleme vezane za pomerium, koje su neki tumači još više iskomplikovali. 


363 


su u potok sa njenog hrama!" — čvrsto ju je vezivao za tradicionalni praznik 
i za legendu po kojoj je Jupiter Eneji podario pobedu. | 

Ozbiljnost trenutka dovoljno objašnjava što su iz eričkog kulta odstra- 
njeni njegovi najzabavniji elementi. Ali, kada se Rimu vratila sreća, boginja 
je dobila naknadu: za vreme rata protiv Ligura, godine 184, konzul L. 
Porcije Licinije obećao je Eričkoj Veneri drugi hram i posvetio joj ga je tri 
godine kasnije kao duumvir, izvan grada, pored Kolinskih vrata. Taj hram, 
čiji je dies natalis isto tako bio 23. april (Ov. F. 4, 871—872), služio je 
kao okvir jednom kultu koji je bio mnogo verniji sicilijanskom uzoru i 
mnogo spektakularniji. Sama zgrada, koja je, u narednom veku, pripala 
području čuvenih Salustijevih vrtova, bila je veličanstvena građevina u kojoj 
je boginja bila predstavljena skupocenim kipom: 


Majke iz Lacija, kaže Ovidije, na njen praznik, povodom obrednog kupanja 
(ibid. 133—139), i vi, mladi supružnici, i vi koji ne možete da nosite ni povezače 
ni duge haljine, poštujte boginju prema obredu, skinite zlatan nakit sa njenog mer- 
mernog vrata, skinite njena bogatstva: treba je celu okupati. Kada joj vrat bude suv, 
vratite joj njene zlatne lance. Neka joj daju druge cvetove, mlade ruže; i vi same, 
tako ona naređuje, okupajte svoje telo pod zelenim mirtama... 


Lepota, raskoš, slast: Afrodita i Astarta smeštene su extra pomerium. 
One za koje se kaže uos quis uittae longaque uestris abest, to su lake žene 
iz prestonice, uulgares puellae koje još Ovidije poziva da traže od Venere, 
kadeći, između mente i mirte i venaca od cveća, lepotu, naklonost naroda, 
veštinu milovanja i reči koje odgovaraju igrama kojima su one viéne (ibid. 
865—868). Na tu Veneru odnosi se versko pravilo koje je arhitekta, narav- 
no, kako kaže, preuzeo od Etruraca (Vitr. I, 7, 1)'*: četiri božanstva, IZ 
različitih razloga, moraju imati svetilišta izvan zidina, Mars, Vulkan, Venera 
i Cerera; razlog koji se navodi za Veneru jeste da »strasti koje boginja 
izaziva moraju biti držane daleko od mladeži i majki porodicex". 

Godine 217, Sibilinske knjige i izvršenje njihovog naloga povezuju, sa 
jasnom namerom, prvu Eričku Veneru i jedno drugo novo božanstvo, rim- 
skog tipa, personifikovanu apstrakciju, Mens, to jest razmišljanje, rasuđiva- 
nje, suprotnost ludoj smelosti?. Odavno je primećeno da to unapređenje 
umnosti stiže u pravi čas: Mens, to je ono što je najviše nedostajalo Flami- 
niju i to je ono što Oklevalo, u svojoj diktaturi, ima nameru da suprotstavi 
Hanibalovoj veštini. Dok čitamo naredna poglavlja Tita Livija, gde se kraj- 
nja Fabijeva razboritost neprekidno suprotstavlja demagoškoj površnosti nje- 
govog magister eguitum, možemo samo da zapazimo usklađenost između 
taktike vođe i gledanja u Sibilinske knjige, koje je on podstakao: morala je 
postojati neka tajna veza između tog velikog čoveka i oštroumnih decemvi- 


17 »QII. 15 (»Le mythe des Vinalia priora«), REL. 39, 1961, str. 266—270. 

I8 Gore, »Mars«, »Vatre javnog kulta«. 

19 O raznim Venerinim svetilištima u Rimu, vid. Platner, TD. str. 551—559. 

20 Nema nikakvog stvarnog razloga da se Mens smatra grčkom boginjom, a tome nc ide 
u prilog ni uvođenje njenog kulta na Kapitolu; Latte, str. 240, suprotno Wiss. str. 313—315. 
O smislu obogotvorene Mens, vid. Ov. F. 6, 241—248. 

ra. Tit Livije će upotrebiti, da opiše Fabijevo ponašanje na vrhu Apeninskih 
planina, obilje reči koje su kao moneta boginje Mens: cautus, consilia, 
sollertia, i koje suprotstavlja reči temeritas, a često 1 reči fortuna, — onoj 
Fortuni kojoj je bila upućena supplicatio na brdu Algid, početkom prethodne 
zime, 1 koja, isto tako slepa kao 1 Mars, to nije primetila; i najmanje jednom 
istoričar ispisuje veliku reč: čak i u Senatu, kaže on (22, 25, 14), Fabije ima 
sasvim ograničen broj slušalaca kada saopštava da su porazi iz dveju pret- 
hodnih godina pretrpljeni per temeritatem atque inscientiam ducum; da će 
zapovednik njegove konjice morati da mu objasni zašto je započeo bitku 
bez njegove naredbe; da će, ako i dalje bude zapovedao i upravljao ratom, 
ubrzo pokazati da, za dobrog generala, sreća ne znači mnogo i da prevagu 
odnose razmišljanje i proračun, bono imperatori haud magni fortunam mo- 
menti esse, mentem rationemque dominari. Siling je smatrao da je, u »tro- 
janskom« kontekstu njenog uvođenja, Mens doduše nagoveštavala tu vrlinu, 
ali otelotvorenu u Venerinom sinu, ocu Rimljana, Eneji?. To je moguće: 
svojstvo srećnih tvorevina je da mogu da se objasne i da mogu da služe na 
razne suvisle načine. U svakom slučaju, dvostruki zavet je izgovoren na 
propisan način koji pretvara Mens u neku vrstu pratilje Eričke boginje: hram 
sicilijanske boginje zavetom je obećao sam diktator, »posto su libri fatales 
naložile da dar prinese onaj koji je tada imao maximum imperium u državi«, 
a jedan pretor obećao je hram boginji Mens. Ta dva hrama izgrađena su na 
susednim mestima na Kapitolu i odmah osvećena (Liv. 23, 30, 9), pošto je 
Fabije tražio i dobio dozvolu da sam izvrši osvećenje Venerinog, dok je 
pretor osvetio aedes Mentis. 

Decemviri nisu na tome ostali; oni su povezali, u božanskom zahtevu 
koji su prenosili, najradikalniji stari i najugledniji novi postupak: posvećenje 
proleća i kolektivni lektisternij, od kojih je prvi upućen, što je retko, Jupi- 
teru, a drugi povezuje, prema grčkoj teologiji, dvanaest velikih bogova. 
Posvećenje proleća se toliko bilo izobičajilo da je veliki sveštenik morao da 
podseti da se takav zavet može dati samo po nalogu narodne skupštine. Ona 
se dakle sastala i predala mu tekst čija okosnica, ako ne i sve reči, izgleda 
autentična (22, 10, 2—6):?2 


Hoćete li, zapovedate li da postupimo ovako: ako, za pet godina, država 
rimskog naroda Kvirita izađe čitava, kao što ja želim, iz sadašnjih ratova — rata 
koji rimski narod vodi protiv Kartaginjana i ratova koje vodi protiv Gala s ove strane 
Alpa —, neka rimski narod Kvirita zavetom obeća i podari Jupiteru sve prolećne 
proizvode u stoci, svinjama, ovcama, kozama i volovima koji nisu posvećeni drugim 
putem, pošto Senat i narod odrede prvi dan tog darivanja. Neka onaj ko bude 
prinosio žrtvu to učini kada i kako hoće i, bez obzira na način koji bude izabrao, 


neka se to smatra valjanim. Ako životinja koja je trebalo da bude žrtvovana ugine, ' 


21 Schilling. La religion romaine de Vénus, str. 250—253; upor. Pijetas koja je udružena 
sa drugom Eričkom boginjom, str. 255. 

22 Ovaj uer sacrum će biti ispunjen dvadeset jednu godinu kasnije, 195 (a zbog izvesne 
nepravilnosti otpočeće ponovo 194), kao uostalom i Velike Igre koje su bile u isto vreme 
obećane Jupiteru, 33. 44, 1—2. Taj uer sacrum odnosi se samo na pecus a ne, kao nekada na 
ljude. Pravo govoreći u istorijskom :dobu zna se jedino za njega. Proučio ga je vrlo dobro 
(teškoća teksta Tita-Livija; tumačenje) E. Eisenhut u RE. VIII A. 1955, col. 912—915. 

moma 


neka se smatra neposvećenom i neka se ta smrt ne smatra greškom. Ako je neko, 
nehotice, rani ili ubije, neka se to ne smatra prevarom. Ako je neko ukrade, neka 
se to ne smatra greškom ni naroda ni onoga kome je ukradena. Ako se, i ne znajući, 
žrtva prinese nekog »zloslutnog dana«, neka se smatra valjanom. Bilo da je prinesena 
noću ili danju, da je prinese rob ili slobodan čovek, neka se smatra valjanom. Ako 
se žrtveni obred izvrši pre nego što Senat i narod narede da se prinese žrtva, neka 
se smatra da je narod odužio svoj dug. 


Ova forula je lep spomenik razboritosti, zdravog razuma koji su struč- 
njaci za verske stvari u Rimu unosili u uređivanje najneprirodnijih stvari. 
Jupiter, glavni uvređeni bog, dobio je sa druge strane obećanje da će od 
sume od 333.333 asa trećina biti posvećena Velikim Igrama, da će mu se 
prineti na žrtvu tri stotine volova, dok će mnogi drugi bogovi dobiti bele 
volove i ostatak, mladunčad žrtvenih životinja (ibid. 8): 


Pošto su zaveti pravilno sročeni, nastavlja Tit Livije, naređeno je da se priredi 
supplicatio i tu je došla ne samo gomila građana, sa ženama i decom, nego i gomila 
seljaka, koji su osećali da je njihova privatna sudbina vezana za sudbinu države. 


Vidimo da se ovde pojavljuje nastojanje da se ne zanemari nijedan bog, 
a da se pri tom održi hijerarhija: Joui... multis aliis diuis... ceteris. Ista 
namera, ali u modernijem svetlu, upravlja čuvenom gozbom bogova pri- 
ređenom te godine (ibid. 9): na Olimpu je bilo dvanaest »velikih sila«; i na 
gozbu je pozvano dvanaest božanstava u šest parova: 


Zatim je dva dana trajala gozba bogova, za koju su se pobrinuli decemviri. 
Izloženo je šest uzglavnica, jedna za Jupitera i Junonu, druga za Neptuna i Minervu, 
treća za Marsa i Veneru, četvrta za Apolona i Dijanu, peta za Vulkana i Vestu, šesta 
za Merkura i Cereru. 


Ova imena, način na koji su povezana, ukazuju na helenizaciju religije. 
Ako se dva poslednja para mogu objasniti u samome Rimu kao i u Grčkoj, 
jedan elementom »vatre« koji je zajednički za oba člana, drugi srodnošću 
trgovine i zrnastih proizvoda, četiri prva objašnjava grčka mitologija: treba 
čitati Zevs-Hera, Posejdon-Atina, Arej-Afrodita, Apolon-Artemida. Ovakvo 
razvrstavanje ne postavlja nijedan od problema koje je postavljalo, na pri- 
mer, razvrstavanje u prvom kolektivnom lektisterniju od šest bogova, godine 
399, gde shvatamo zašto je Latona sparena sa Apolonom, a Merkur sa 
Neptunom, ali ne i zašto je Dijana u paru sa Herkulom?. 

Odsustvo Herkula, koji se nalazio na kolektivnim lektisternijima pozna- 
tim u IV veku, uočava se uostalom u počastima koje se te godine ukazuju 
bogovima. Doduše, on nije mogao da prisustvuje lektisterniju koji je oku- 
pljao i mogao je da okupi samo »Dvanaest velikih bogova«, ali je mogao 
biti poštovan odvojeno, kao Mars i kao Erička boginja. Zan Baje je smatrao 
da je, u grčkoj obnovi religije, Herkul u neku ruku ispaštao što je suviše 


23 To je pokušao da objasni J. Bayet, Les origines de l'Hercule romain, 1926. str. 
278—285. 

rano i potpuno romanizovan ^. To nije izvesno: iako romanizovan, Herkul 
je zadržao grčka obeležja, i neprekidno se bogatio, snažio legendama o 
Heraklu. Uostalom, zar nije, nekoliko nedelja ranije, u istoj krizi, Herkul 
posebno pozvan u pomoć i to u paru sa Juventas u kome se lako prepoznaje 
par Herakle-Heba? Razlog bi pre bio sledeći: mimo tri velika kapitolska 
božanstva, ceremonije posle Trazimenskog jezera ne izražavaju poimence 
poštovanje ni prema jednom od božanstava koja su prizivana posle Trebije; 
novi poraz ih je vratio na mesto, kao da su dokazala svoju ravnodušnost ili 
svoju nemoć; prizivaju se druga, Mens a ne Fortuna, Mars a ne Genij, 
Venera a ne Juventas. Nije li možda uklanjanje Herkula izraz istog tog 
kretanja, ne opadanje, nego izraz neprilagođenosti okolnostima? 

Siling je snažno istakao jedan drugi vid tog rasporeda bogova". Ako 
se parovi objašnjavaju grčkom mitologijom, mnogi dobijaju, u rimskoj per- 
spektivi, dopunsku vrednost: Jupiter i Junona su kralj i kraljica među bogo- 
vima, kao Zevs 1 Hera, ali je u Rimu njhova veza stara i nosi u sebi ono 
što su za nju vezali vekovi lokalne istorije. A naročito Venera i Mars više 
nisu samo plahoviti bračni par kojim su se zabavljali aleksandrinci: »Ma 
koliko veliki bio udeo helenizma u tom za Rimljane neobičnom spoju, ne. 
bi trebalo zaboraviti nacionalno obeležje udruženih bogova: Mars je stari 
ratnički bog koji je rukovodio uspešnim rimskim ratnim pohodima, dok se 
Venera sve više pojavljuje kao titularna moć roda Enejevića. Uz to, u Rimu 
nije bio u pitanju par u strogom smislu reči. Cini se da je grčki presedan 
samo nagovestio Rimljanima ideju da povežu dve glavne ličnosti svoje 
istorije: Eneju, osnivača roda, i Romula, osnivača Grada. To je neosporno 
bio rimski smisao spoja Venera-Mars«. 

Tako izgleda, u pojedinostima svoga delovanja, rimska religija prvih 
tegobnih godina. Primirje koje je donela Fabijeva mudrost nije zaustavilo 
čuda, ali pošto se ona više nisu događala posle poraza, manje su zapanjivala 
duhove — čuda su bila neprekidno, godišnje iskustvo rimskog naroda — i 
Tit Livije samo kaže da su se događala prema Sibilinskim knjigama (22, 
36, 9). Uostalom njihova naveštenja otklanjana su zahvaljujući nežnoj brizi 
jednog vernog saveznika, Hijerona iz Sirakuze, koji je poslao Rimljanima 
Viktorijinu statuu od čistog zlata, sa molbom za večnu slavu; iako su 
odbijali druge zavetne darove, senatori su ovaj prihvatili, pripisujući mu 
vrednost znamenja (22, 37, 10—12): »Prihvatamo, rekoše oni u svome 
odgovoru, Viktoriju i omen, ona će biti postavljena na Kapitolu, u hramu 
velikog Jupitera; kada bude osvećena na toj tvrđavi grada Rima, ona će, 
prema rimskom narodu, biti milostiva i blagonaklona, nepokolebljiva i po- 
stojana«. | 


Ne možemo pratiti u pojedinostima verska zbivanja u drugom ratu koji | 
je tek počinjao. Valja, međutim, napomenuti da je posle poraza kod Kane 
reakcija bila sasvim različita od reakcije koju je izazvao poraz kod Trazi- 
menskog jezera. Doduše, i okolnosti su bile drugačije: iako veoma smeo, 
plebejski konzul Varon nije uvredio Jupitera, poslušao je auspicije, odlažući 


24 Op. cit., str. 261—262. 
25 Op. cit., str. 207—208. 

početak borbe sve dok je posmatranje ptica nije preporučilo, — što omogu- 
ćava istoričaru da kaže da su, toga dana, bogovi pre odgodili nego sprečili 
nesreću koja će se sručiti na Rimljane (22, 42, 10). Jedino božanstvo koje 
je on neposredno uvredio bila je Mens, čiji hram, zavetom obećan, još nije 
bio osvećen. U tim uslovima K. Fabije, kome je Rim još jednom poverio 
svoju sudbinu, nije povećavao broj verskih improvizacija, svodeći na mini- 
mum vreme žalosti, izostavljajući praznike u čast Cerere koji su se mogli 
svetkovati samo u radosti (22, 55—56), i kao mudar čovek, ponovo je počeo 
da ispituje bogove da bi utvrdio odakle dolazi zlo. U samome Rimu, ne- 
sumnjivo ljudskim sredstvima, otkrivena su bezbožništva: dve vestalke su 
okrivljene za blud; jedna je živa sahranjena, prema običaju, pored Kolinskih 
vrata, druga se ubila, a njen ljubavnik, jedan od plebejskih pontifika, izdah- 
nuo je pod udarcima šiba. S druge strane, potražen je savet u Sibilinskim 
knjigama, u kojima su decemviri pročitali naređenje da se održi izvestan 
broj sacrificia extraordinaria, čiji je obim odgovarao pretnji: jedan Gal i 
jedna Galkinja, jedan Grk i jedna Grkinja Živi su sahranjeni na Volujskom 
trgu, na mestu koje je zatrpano ogromnim kamenjem. Najzad, pošto se 
toliko puta ponavljano gledanje u Knjige pokazalo nedelotvornim, odlučeno 
je da se pita Apolon u njegovom hramu, u Delfima: jedan diktatorov rodak, 
K. Fabije Piktor, možda i sam jedan od decemvira?, poslat je u proročište 
da pita koje će molitve i koji žrtveni obredi umilostiviti bogove i kakav će 
biti ishod tolikih patnji. Izaslanik je odmah otišao i ubrzo se vratio sa 
pismenim odgovorom proročišta. Taj odgovor je kazivao, u stihovima, kojim 
se bogovima treba obratiti i kakvim obredima, i bio je izražen rečenicama 
u kojima se može videti neka vrsta sporazuma o savezu na dug rok između 
Rima i delfijskog boga (23, II, 2—3): »Ako izvršite ove naloge, Rimljani, 
vaše stvari će ići bolje i lakše, vaša politička sudbina će se više odvijati 
prema vašim planovima i pobeda u ratu pripašće rimskom narodu. Kada se 
vaša Republika bude spasla i izvukla iz neprilike, pošaljite, od vaše zarade, 
zavetni dar Apolonu Pitijskom, platite mu porez na opljačkano blago, na 
sačuvani plen, na dobit od prodatog plena, i čuvajte se oholosti«, — /asci- 
uia, lep prevod grčkog hybris. 


Pročitavši to proročanstvo prevedeno sa grčkog, Fabije dodade, kaže Tit Livije 
(ibid. 4—6), da je prineo tamjan i vino svim bogovima koje proročanstvo pominje 
čim je napustio hram i da mu je starešina hrama naredio da se ukrca na svoj brod 
sa lovorovim vencem koji je nosio na glavi i da ga ne skida pre nego što stigne; 
da je izvršio sva naređenja sa najvećom tačnošću i najvećom brižljivošću i da je 
ostavio venac u Rimu, na Apolonovom žrtveniku. 


Važan trenutak u razvoju rimskog apolinizma, posle koga: će ubrzo doći 
(26, 23, 3) preporuka da Apolonove igre, koje je gradski pretor obećao 212. 
godine sledeći »proročanstva« zvana carmina Marciana, postanu godišnje?: 


26 Gore, str. 450—451. 

27 To je 126. Fabije iz kataloga u RE. VI, col. 1836—1841. 

28 Ova odluka nije imala dejstva: Liv. 27. II. 6; 23, 5—7. Upor. J. Gagé. Apollon 
Romain, 1955, str. 257—296: »La crise oraculaire et l'institution des Jeux Apollinaires (212— 
208).« 

pošto je Kana bila poslednja velika rimska nesreća, moralo je izgledati da 
je odlazak izaslanika u Delfe preokrenuo sudbinu. 

Doduše, biće još pretećih čuda (24, 10, 6—12, 44, 7— 8; itd.) čija će 
zloslutna naveštenja biti otklanjana po naređenju pontifika i prema savetu 
Knjiga, ali je bilo svršeno sa religioznim strahom iz godina 218—215, koji 
je naveo čuvare religije da istražuju, da koriste sve njegove izvore. Kako su 
godine prolazile, Rim je sticao poverenje i sigurnost, osećao se izmirenim 
sa svojim bogovima. Kada se Hanibal, propustivši bolje prilike, utaborio na 
nekoliko milja od grada (26, 10, 3) i sam došao na čelu svojih konjanika 
do Herkulovog hrama u blizini Kolinskih vrata, uzbuna nije bila panična i, 
pošto su bogovi, u dva navrata, pomoću oluje i grada, sprečili svaku bitku, 
Hanibal se udaljio, pustošeći u svome besu Feronijino kapensko svetilište. 
Silije Italik, u jednom od najlepših delova svoje poeme, na kraju XII pevanja 
(703—725), lepo će izraziti rimsko osećanje prikazujući kako se zaštitnici 
Rima pojavljuju pred Kartaginjanima. Svaki bog se uzdiže iznad svoga 
svetilišta, svoga kvarta, i pesnik tako gradi, vršeći izbor, celinu u kojoj je 
sve, osim prvog elementa — Apolona na Palatinu — izrazito arhaično: 


»Kuda juriš, bezumniče?« kaže Junona hvatajući Hanibala za ruku. »Započinješ 
bitku koja premašuje ljudske snage«. Govoreći to, ona razmiče neprozirni oblak koji 
ju je skrivao 1 pojavljuje se pred njim u svom pravom obličju. »Ne, ne treba da se 
boriš ni sa Frižaninom, ni sa Laurenćaninom. Priđi, pogledaj, jer za trenutak razmi- 
čem oblak; pogledaj na onu stranu na kojoj se uzdiže veličanstveni vrh brega: tamo 
je palata Arkadanina (Euandra), boravište Apolonovo; taj bog drži tobolac, koji 
odzvanja od strela, razapinje luk i sprema se za borbu. Na tim susednim brežuljcima 
nad kojima se uzdiže, kao gromada, Aventin, vidiš li kako Dijana maše plamenim 
buktinjama, upaljenim na talasima Flegetona? Nagih ruku, ona već odiše bitkom. Sa 
te strane, vidi kako Mars Gradivus, pod svojim strašnim oružjem, zauzima Polje koje 
je po njemu dobilo ime. Tamo Janus, ovde Kvirin razmahuje oružjem. Svaki bog je 
na svome brežuljku... Osmeli se dakle da pogledaš Jupitera Gromovnika, vidi oluje, 
munje koje izaziva jedan pokret njegove glave...« 


I boginja odvlači, udaljava Hanibala mirantem superum uultus et flam- 
mea membra... 


Rim doživljava poslednju veliku uzbunu godine 207, kada Hazdrubal 
prelazi Galiju i približava se Alpima sa pojačanjem koje Hanibal tako dugo 
čeka. Dva konzula koja će ga pobediti na Metauru tek su imenovana i još 
nisu napustila grad kada se u Veju, u Minturni, u Kapui, pojavljuju čuda, 


u nizu, kao što je i najavljeno u vreme opšte razdražljivosti. Tek što je prva | 


grupa završila sa ceremonijama odvraćanja, a već su se dogodila druga čija 
je zloslutna naveštenja isto tako valjalo otkloniti: naime, u Fruzinoni su 
haruspici koji su pozvani iz Etrurije proglasili jedno džinovsko novorođenče, 
neizvesnog pola, za foedum ac turpe prodigium i, po njihovom savetu, ono 
je stavljeno u kovčeg i bačeno u more izvan rimske teritorije. Težina situ- 
acije i množenje loših znakova naveli su pontifike na novi napor (Liv. 27, 
37, 7—15): 

Pontifici narediše da tri grupe od po devet devojaka obiđu grad pevajući 
obrednu pesmu. Dok su one, okupljene u hramu Jupitera Statora, učile tekst koji je 
sastavio pesnik Livije, grom udari u hram Junone Regine na Aventinu. Upitani za 
savet, haruspici rekoše da se to čudo odnosi na matrone i da boginju traba umilo- 
stiviti nekim darom. Kurulski edili pozvaše na Kapitol sve matrone koje su živele 
u Rimu ili njegovoj okolini, sve do desetog miljokaza, i one između sebe odrediše 
njih dvadeset pet da prikupe sumu koju će svaka dati od svoga miraza. Od tih darova 
napravljena je zlatna zdela koja je odneta na Aventin, gde su matrone prinele žrtvu 
u potpunoj čistoti. Odmah zatim, u čast boginje majke, decemviri odrediše dan za 
drugu ceremoniju čiji je redosled ovaj. Dve bele junice su krenule od Apolonovog 
hrama i ušle u grad kroz Karmentska vrata. Iza njih su nosili kipove Junone Regine 
od čempresovog drveta; zatim je išlo dvadeset sedam devojaka, u haljinama sa dugim 
skutovima, pevajući u boginjinu čast himnu koja je možda imala neke draži za proste 
duhove toga vremena, ali koja bi danas, ako bih je naveo, izgledala bez ukusa i bez 
oblika. Iza devojaka koračali su decemviri, sa lovorovim vencem na glavi i odeveni 
u svešteničku togu. Sa Karmentskih vrata, preko vicus Jugarius, povorka je otišla na 
Forum, gde se zaustavila. Tamo su devojke, koje su držale isto uže, pristupile, 
udarajući nogom po taktu svoje pesme. Zatim preko ulice vicus Tuscus, Velabra, 
Volujskog trga, došli su do uzvišice clivus Publicius i popeli se u hram Junone 
Regine. Tamo su decemviri prineli dve žrtve i stavili u svetilište dve statue od 
čempresovog drveta. 


Verovalo se da se tu uočava suparništvo svešteničkih redova, nadme- 
tanje koje potvrđuje da su i sami sveštenici podlegli uzbuđenju 1 najavljuje 
neku vrstu verske anarhije. Da li priča Tita Livija zaista usmerava u tome 
pravcu??? Ono što je anarhično, nesređeno zato što je slučajno, to su čuda 
čija zloslutna naveštenja država, pontifici, kako-tako otklanjaju uobičajenim 
sredstvima, pitajući za savet haruspike, slušajući decemvire, izmišljajući ne- 
ku novu ceremoniju. Predloženo je tumačenje da su decemviri, koji su se 
samoinicijativno umešali, skrenuli ka Junoninom hramu povorku koju su 
pontifici prvo stavili pod znak Jupitera. Čini se da nije tako: pontifici su 
preporučili da kroz grad prođe povorka za koju ništa ne nagoveštava da je 
bila posebno namenjena Jupiteru; doduše, da li namerno, s obzirom na 


29 U članku »La crise religieuse de 207 avant J.-C.«, RHR. 126, 1943, str. 15—41, J. 
Cousin, koji je detaljno ispitivao čuda i procurationes 207, veoma dobro je odbranio priču Tita 
Livija od brojnih tumačenja čiji je ona bila predmet. On je pokazao, između ostalog, da 
decemviri nisu pokušavali da prisvoje Junonu Reginu, niti bilo koji obred: »U stvari, oni nisu 
imali šta da prisvoje, pošto je procuratio tih čuda i služenje kultu bilo u njihovoj nadležnosti; 
reč je o savetima nadahnutim Sibilinskim knjigama koje su oni čuvali... Povodom teksta koji 
nas zanima, ne može se dakle izneti nijedan argument koji bi dokazao da sa njihove strane 
postoji zloupotreba vlasti ili preterana revnost. Formalističkom duhu Rimljana ne bi odgovarala 
ta smicalica i bogovi ne bi bili 'umilostivljeni'«. Suprotno onome što tvrdi K. Barwick, autor 
pokazuje da nema nikakvog razloga da se Liviju Androniku oduzme zasluga za Komponovanje 
carmen (str. 37—40). On smatra isto tako da je postupak sa bebom hermafroditom, koji je 
predstavljao pravnu presudu, bio novina uvedena te godine (str. 19, 40). On s razlogom 
napominje (str. 25, n. 1) da nije umesno nastojati da se Tit Livije suprotstavi sam sebi u 
različitim odlomcima čiji je predmet procuratio čuda: ako istoričar ne pominje uvek inicijativu 
Senata, nalog koji je dao decemvirima da potraže savet u knjigama, to je zato što je ta 
procedura bila uobičajena, podrazumevala se. On tačno određuje podelu nadležnosti između 
haruspika (koji su samo povremeni savetnici), decemvira (zaduženih za gledanje u knjige) i 
kurulskih edila (administrativnih predstavnika države) (str. 34—35). 

opasnost, probe se odigravaju u hramu Jupitera Statora, ali to su samo 
pripreme; ono što projekat ponovo usmerava ka Junoni Regini, to je novo 
čudo, grom koji je udario u svetilište baš za vreme probe hora devojaka. 
Mnogi koraci koji su posle toga preduzeti kod te boginje dovoljno se obja- 
šnjavaju razlozima koji su gore navedeni: u tome ratu protiv Didoninog 
grada, Rimljani su osetljivi prema svemu što nagoveštava nezadovoljstvo, 
neprijateljstvo Junone, unapred osumnjičene za punske ratove. Prirodno je 
dakle što su, posle zavetnog dara koji su odredili haruspici, decemviri upi- 
tani za savet i o jednoj tako važnoj stvari, jer nije verovatno da su se oni 
umešali, da su oni odredili dan, a da ih državne i verske vlasti nisu pozvale 
da to učine; prirodno je 1 što je pravac kretanja per urbem, ako je i bio već 
utvrđen, promenjen tako da se sve završava kod te boginje. Te konvergentne 
radnje pre pokazuju skladnu, redovnu saradnju svih stručnjaka u službi iste 
potrebe: da se umilostivi boginja koju daleka predrimska prošlost vezuje za 
Kartaginu kao što ju je bliža prošlost vezivala za Vej sve dok nije smeštena 
baš na Aventin. I ima utoliko manje povoda za pretpostavku o suparništvu 
svešteničkih redova što su, na dan uoči pojave čuda, dve društvene klase, 
plebejci i patricije, i sami složno razmenili izraze poštovanja svojim respek- 
tivnim bogovima: trodnevne /udi Romani, koje su svetkovali kurulski edili 
uz epulum Jouis; trodnevne ludi Plebei 1 žrtveni dar u obliku tri kipa koji 
su Cereri prineli plebejski edili (Liv. 27, 26, 8—9). Nije li to suprotno 
neredu? 

Međutim, iako je opasnost prošla 1i Metaur osvetio Kanu, Hanibal je 
uporno odbijao da napusti južnu Italiju. Nisu ga pokolebale čak ni prve 
pretnje koje su se nadvile nad Afrikom. Ova poslednja potreba bila je povod 
za novo uvećanje verskog kapitala u Rimu. Pored Grčke, Senat je zatražio 
novu zaštitu u Maloj Aziji posredstvom legende o Troji. 

Od kako je makedonskom vladaru pala na um opasna ideja da se 
umeša, protiv Rima, u rimske stvari, ovaj je morao da stvori protivtežu, 
saveznike: etolska linija u Grčkoj, pergamska kraljevina u Maloj Aziji. 
Kralju Atalu, koji je veoma dobro vršio tu službu, to je omogućavalo da 
zahvaljujući ugledu Rima učvrsti svoju, uvek ugroženu vlast?. Negujući tako 
složno legendu o Eneji, Rim 1 Atal su mogli da se smatraju rođacima i da 
utemelje svoj savez na zajedničkom poreklu koje je časnije od zajedničkih 
interesa. Sitni, ali izvesni događaji dokazuju da su pergamski naučnici s 
kraja III veka, koji su umeli da nađu velike pretke nepoznatim gradovima i 
porodicama, išli na ruku sklonosti prema trojanskim gencalogijama koju su 
velika prijateljska Republika i njene aristokratske porodice tada pokazivale 
i smatra se, sa izvesnom verovatnoćom, da je njihov savremenik, analista 
Fabije Piktor u velikoj meri koristio njihova otkrića. Kralj i njegovi nasled- . 
nici povlađivali su tim igrama duha koje su služile njihovoj politici: nije li 


30 H, Graillot, Le culte de Cybèle, mère des dieux, à Rome et dans l'empire romain, 
1912, str. 38—43; malo dalje navedeni redovi nalaze se na str. 43—44. F. Bómer, »Kybele in 
Rom«, RM. 71, 1964, str. 130—151. O Kibeli i Atisu, videti ipak staru knjigu: H. Hepding, 
Attis, seine Mythen und sein Kult, 1903. Značajna likovna dokumentacija prikupljena je u: M. 
J. Vermaseren, The Legend of Attis in Greek and Roman Art (Etudes préliminaires aux 
religions orientales dans l'Empire romain, 9), 1966. 

drugi Atal naložio da se u Ciziku, na reljefima u hramu njegove majke, 
prikaže povest Ree Silvije i Blizanaca, Marsovih sinova? 

Ova sloga među dvema grupama »Troiugenae« omogućila je jedan 
smeli projekat: godine 205, dok je Hanibal, sada bezopasan, produžavao svoj 
privremeni boravak na jugu Italije, decemviri, pozvani još jednom da pogle- 
daju u Knjige, zatražiše zvanično uvođenje kulta Velike Majke, to jest 
Kibele, frigijske boginje. Po Titu Liviju (29, 10, 4—6), oni su pročitali u 
Knjigama jednu neobično jasnu carmen: »Kada alienigena bude doneo rat 
na italsko tle, on će biti oteran i pobeđen tek kada Kibela bude prenesena 
iz Pesinunta u Rim«. Anri Grajo ovako je ukratko izložio ono što se može 
naslutiti o nameri decemvira, — ili pre rimskih političara čiji su glasnici bili 
decemviri: »Tri stvari su mogle da utiču na odluku decemvira, čija je 
dužnost bila da pregledaju Knjige. Podstaknuti verskom mišlju, oni su za 
rimsku vojsku tražili pomoć moćne boginje. Podstaknuti političkom mišlju, 
smatrali su da je velika anadolska boginja neophodno pomoćno sredstvo 
senatorske diplomatije. Najzad, prikrivena plemićka taština privukla ih je 
Kibeli. Ali težnje vladajuće aristokratije tom prilikom su se mešale sa inte- 
resima samog rimskog naroda. Postale su državni razlog, pošto su omogu- 
ćavale Rimu da se ubrzo postavi kao prirodni naslednik Male Azije«. 

Transuectio Velike Majke, čiji je rođendan bio praznik do kraja pagan- 
stva, dao je povoda za pravi roman, koji ima svoje varijante: čak 1 u tim 
istorijskim vremenima, čak i kada je u pitanju jedan tako upečatljiv događaj, 
priče se ponekad veoma razlikuju u pojedinostima?'. Ali redosled verovatnih 
ili čudesnih epizoda ostaje?. Nije važno da li su rimski izaslanici, posle 
sporazuma sa Atalom, išli da traže boginju u Pesinuntu, ili su je prosto 
izvukli (Varon) iz pergamskog Megalesiona; da li se eskadra, ploveći ka 
Aziji, zaustavila ili se nije zaustavila da potraži savet u delfijskom proroči- 
štu, ili je to proročište, ili samo decemviri, odredilo protokol prijema. Važni- 
je je što je izaslanička misija udružila tri člana velikih patricijskih porodica 
i dva pripadnika plebejske aristokratije i što su junaci prijema bili Scipion 
i Klaudija: kult Velike Majke od početka je aristokratski kult. Eričkoj Ve- 
neri, po nalogu decemvira, obećan je hram koji je osvetio najviši magistrat. 
Za Veliku Majku zahtev je bio moralni: nju su morali primiti »najbolji 
čovek i najčednija matrona«. Optimus je bio P. Kornelije Scipion Nazika, 
mladić od dvadeset osam godina, rođak najuglednijeg generala iz doba 
Republike; castissima je bila Klaudija Kvinta, ćerka 1 sestra novih konzula. 
Praznik je podeljen između luke za istovar 1 grada. Prem Titu Liviju, ma- 
trone su pratile Klaudiju 1 Scipiona do Ostije. Čim je brod stigao do ušća 
Tibra, Scipion se popeo u čamac i otišao na obalu. Tamo je iz ruku ana- 
dolskog sveštenika i sveštenice koja ga je pratila primio crni kamen koji je 
predstavljao boginju i u njegovim rukama on je stigao na kopno. Predao ga 
je ženama iz najvišeg staleža koje su ga redom nosile, možda kolima kao 


31 Pregled varijanti predanja. Graillot, op. cit., str. 25—26. Videti isto tako i Th. Köves, 
»Zum Empfang der Magna Mater in Rom«, Historia 12, 1963. str. 321—347. 
32 Graillot, op. cit., str. 51—69. 

što je zakon propisivao za svete misije, i tako ga prenele onih pet milja koje 
su odvajale grad od obale. 


Ceo grad im je, kaže Tit Livije (29, 14), dotrčao u susret. Pred vratima kuća, 
na putu kojim je išla povorka, u kadionicama je goreo tamjan. Molili su boginju da 
uđe u grad u dobrom raspoloženju i da mu bude naklonjena. Odneli su je u 
Viktorijin hram, na Palatinu, uoči aprilskih ida, 1 taj datum je od tada poslao 
praznični dan. Narod je u gomili otišao na Palatin sa ponudama. Priređena je gozba 
bogova i igre koje su nazvane Megalensia. 


Legenda je do mile volje ulepšavala taj trijumfalni hod. Najuočljivije 
doterivanje tiče se Klaudije. Ona je izabrana kao najčestitija, ali se narodna 
osećajnost nije bez pogovora zadovoljila tim izborom i, preokrećući tok 
uzroka i posledica, izmislila je dirljivu epizodu koju su pesnici Avgustovog 
doba uveličali. Klaudija nije izabrana unapred, zbog svoje slavne čestitosti, 
da dočeka boginju, nego je sama boginja, koja je zaustavila lađu dok je 
ulazila u Tibar, izazvala nepredviđeno Klaudijino uplitanje i u isto vreme 
sprala izvesne mrlje sa njenog ugleda. | 


Ljudi, kaže Ovidije (F. IV, 297—328), uzalud zamaraju svoje ruke vukući 
zategnuti konopac: sa teškom mukom lađa koja nosi boginju plovi uz neprijateljske 
vode. Zemlja je dugo vremena bila suva i žeđ je sagorela travu: zbog plitke vode, 
podvodni deo broda se zaglibljuje u mulj. Svako se upinje i pravi čuda, glasovi 
hrabre ruke... Brod ostaje nepomičan kao ostrvo u moru. To čudo je kao grom iz 
vedra neba, ljudi stoje u mestu, preplašeni. Klaudija Kvinta je bila od starog Klau- 
dijevog roda, a njena lepota nije zaostajala za njenim plemićkim poreklom. Iako 
čestita, nije smatrana takvom: nepravedne glasine, neosnovane optužbe ukaljale su 
njen ugled. Njena odeća, otmena frizura nanele su joj štetu, a po mišljenju strogih 
staraca, bila je 1 suviše brza na jeziku... Klaudija izlazi iz grupe časnih matrona, tri 
puta posipa glavu čistom vodom koju vadi iz reke 1 tri puta diže ka nebu raširene 
ruke: oni koji je vide misle da je izgubila razum. Zatim pada na kolena, prikriva 
pogled za sliku boginje i, raspletene kose, moli se: »Preklinjem te, plodna Majko 
bogova, usliši molitvu koju ti upućujem pod jednim sasvim određenim uslovom: 
kažu da nisam čedna. Ako me ti osudiš, priznaću da sam kriva i, pobeđena tvojim 
božanskim sudom, za kaznu ću se ubiti. Ali, ako je optužba lažna, ti ćeš pružiti 
stvarni i vidljivi dokaz čistote moga života: čedna, sledićeš čedne ruke!« To kaže i, 
bez velikog napora, povlači uže... boginja se pokreće, ide za ženom koja je vodi i, 
prateći je, dokazuje njenu nevinost. Uzvici radosti dižu se do zvezda... 


Boginja, koja je bila privremeno smeštena u Viktorijinom hramu, dobila 
je svoj hram na Palatinu: dodeljen još 204, on je dovršen i osvećen tek 191. 
godine. Kao što je bio slučaj 1 sa Eričkom Venerom, izbor mesta dovoljno 
objašnjava obeležje te boginje, koje je manje rimsko, a više prerimsko, i ta 
prividna oduzimanja ne dokazuju, kako se ponekad tvrdilo, da je od 217. 
odbačeno pravilo da tuđa božanstva ne ulaze u pomerium: zahvaljujući 
legendi o Eneji, ni Venera, ni Kibela, nisu bile tuđinke?3. 


33 Gore, »Bogovi trgovaca«. 

Već na početku, jedan frigijski sveštenik 1 jedna frigijska sveštenica bili 
su u službi Magne Mater. To nije bilo prvi put da kult tako dolazi u Rim 
sa svojim osobljem i svojim obredima: sveštenici iz Epidaura ostali su 
vezani za Eskulapa i njegovu zmiju. Ali, ovoga puta orgijastički karakter 
Kibelinog kulta, bučna i mahnita družina njenih sveštenika evnuha nije 
mogla bez sablazni da bude uvedena u Rim, gde se kastracija smatrala 
napadom na otadžbinu i gde je svaka religija bila, htela da bude razumna i 
umna. Stoga su, dok je pompezno primana Majka bogova, u upražnjavanje 
religije u isto vreme uvedena stroga ograničenja, kao da je ona sama po sebi 
sumnjiva i opasna. Niz administrativnih odredbi, koje je objavio Senat, 
uredio je njene manifestacije i odredio njene odnose sa rimskim narodom». 
Nije smelo da bude više od dva službenika, jedan sveštenik 1 jedna svešte- 
nica, kojima su pomagali famuli, a Rimljani, Rimljanke, njihovi robovi nisu 
mogli vršiti te funkcije. Zrtveni i drugi obredi bili su sasvim zatvoreni unutar 
zidina hrama, izuzev jednom u ji kada je svečana povorka odvodila 
Crnu Gospu na kupanje u potoku koji se nalazio u blizini Kapenskih vrata. 
Bilo je dozvoljeno skupljanje priloga za održavanje kulta i sveštenstva, ali 
samo određenih dana kada su sveštenici, u obrednoj odeći, pevajući 1 svira- 
jući na svojim instrumentima, pružali ruke prolaznicima. Najzad, svakom 
Rimljaninu je bilo zabranjeno da prinosi žrtvu boginji prema anadolskom 
ritualu. O zvaničnom rimskom kultu, kao i o većini usvojenih grčkih kulto- 
va, starao se gradski pretor’: za vreme aprilskih praznika, žrtvovanje junice 
koja nije spoznala ni jaram ni mužjaka, 1 igre koje su ubrzo postale godišnje 
(Megale(n)sia, Ludi Megalenses). Osim toga, već 204. godine, zvanično su 
obrazovane družine Velike Majke, neka vrsta fiktivnih gensova koji su 
okupljali isključivo pripadnike aristokratije (nobiles, principes ciuitatis), 1 
čija je glavna funkcija, dosta neobična, bila, kako se čini, da izražavaju 
poštovanje prema Velikoj Majci putem gozbi koje su se naizmenično održa- 
vale kod njihovih pripadnika i koje su, zbog toga, nazvane mutitationes ili 
dominia^*. Takve družine su bile ono »najslobodnije« što je u religiji pružalo 


34 Graillot, op. cit, str. 75— 77. 

35 Ibid., str. 78—92. 

36 Gozbe su bile tako raskošne da je, 161. godine, odlukom Senata ograničen trošak, 
Gell. 2, 24, 2. Oraillot, op. cit., str. 90—91: »Da li su [te mutitationes| u početku bile toliko 
skromne, kako, prema Ciceronu, kaže Katon Stariji? U svakom slučaju, veoma brzo su počela 
nadmetanja u raskoši; za plemstvo je to bila suviše dobra prilika da ispolji svoju sklonost ka 
luksuzu. Služena su najfinija jela orijentalne kuhinje; pila su se najređa grčka vina; izlagane 
su riznice srebmog posuđa, remek-dela aleksandrijske umetnosti o koja su se otimali bogati 
Rimljani. Manje od jednog veka posle njihovog ustanovljenja, 593/161. Senat je bio primoran 
da izglasa dekret protiv njih. Članovi družina morali su da se zakunu, pred konzulima, da za 
svaku gozbu neće potrošiti više od 120 asa po glavi, ne računajući povrće, brašno i vino; da 
će piti samo domaća vina; da srebmo posuđe u kome će se služiti jelo i piće neće biti teže 
od sto livri. Ova odluka Senata bila je, kao i zakon o hrani konzula Fanija koji je donet iste 
godine, pobeda stranke koja se suprotstavljala moralnom opadanju grada. Stoga je konzerva- 
tivna stranka, kojom je još uvek upravljao stari Katon, pridobila za svoje ideje mnoge plemiće 
iz mlade generacije. Ali svi zakoni protiv raskoši i preteranog trošenja hrane. koji su neprekidno 
pooštravani, ukidani i ponovo donošeni, nisu mogli da spreče preterivanja. Da li je družina 
Velike Majke, kao i tolike druge družine, postala žarište političke agitacije za vreme dugog 
razdoblja građanskih ratova? Pošteđene od strane restriktivnih zakona, one su nadživele Repu- 
bliku. Na početku Carstva, plemićke mutitationes još uvek se nalaze u kalendaru. Tada su 
svetkovane sa još više raskoši, jer je Kibela bila posebno draga carskoj dinastiji«. 

rimsko predanje; ali, ma koliko raskošne da su katkad bile te gozbe, u njima 
ništa nije podsećalo na grčke orgia. 

Tako je Rim, voljom vladajuće aristokratije, dao pravo građanstva jed- 
nom orijentalnom kultu. Ono što je u početku verovatno bilo samo izuzetak, 
koji je opravdavalo srodstvo Rima sa Frigijom, pre ili kasnije je poslužilo 
kao presedan: sa Sulom, divlja kapadokijska boginja Ma, izjednačena sa 
nesrećnom Belonom, preći će preko istih mora da bi se nastanila u Rimu. 
Ali, godine 204. događaji su potvrdili savršenstvo verske novine; ne samo 
da je žetva bila najbolja za poslednjih deset godina, nego je čak, već naredne 
godine, kao što je navestilo proročanstvo, Hanibal konačno napustio Italiju 
i Senat je mogao da završi molitvama bogovima 1 prinošenjem sto dvadeset 
odraslih žrtvi tri petogodišnja razdoblja straha koliko mu je doneo alienige- 
na. Što se tiče boginje, njen ugled je konačno utemeljen. Generali su je 
odsada prizivali u teškim poduhvatima, u odlučujućim okršajima. Kada se 
Bliski Istok otvorio za rimsko oružje, neki su se čak zavetovali da će ići u 
Pesinunt da prinesu žrtvu (Cic. Har. resp. 28; Val. Max. I, I, I): to je prvo 
i neupadljivo ispoljavanje onoga što će kasnije predstavljati jedno od isku-. 
šenja i jedno od strahovanja Rima. A to su vraćanje izvorima, prenošenje 
središta carstva u »Troju«, ili u najmanju ruku na Istok, i, najzad, Vizantija, 
drugi Rim. 

VIII 


PRVA KNJIŽEVNA SVEDOČANSTVA 


Ako istorijat krize u vreme drugog punskog rata omogućava da se prati 
pravilan tok i postepeno širenje religije rimske države, kao i da se naslute, 
sa težnjama poglavara ka razboritosti, kolektivna osećanja, panika, odušev- 
ljenje, koji su ubrzavali a ponekad i usmeravali tu evoluciju, onda nam se 
otvara mogućnost za drugačije gledanje na versku situaciju u Rimu u tome 
razdoblju. Počinje naime rimska književnost!. Nasuprot sačuvanim odlomci- 
ma Livija i Nevija koji su neznatni, Enijevi fragmenti su zamašni, a dela 
Plauta i Katona čitamo u celosti!. 


Enije je izvrstan svedok, umešan u vojne i političke drame svoga 
vremena. Rođen u Kalabriji, imao je dvadeset dve godine u vreme bitke kod 
Trazimenskog jezera i služio je vojsku sve dok ga, godine 204, na Sardiniji, 
nije zapazio Katon i odveo u Rim. Tamo se, kao školski učitelj, posvađao 
sa svojim glavnim pokroviteljem i žestoko ga napao. Zbliživši se sa Scipi- 
onom Afrikancem 1 sa Sciplonom Nazikom, na kraju je postao rimski gra- 
đanin, što je bila pravedna nagrada. Taj Ronsar latinske književnosti, kao i 
naš, brčka se u okeanu grčke poezije 1 misli, ne mareći za protivrečnosti. 
Euhemerist kada prevodi Euhemera, pobožan i pun božanskog dostojanstva 


IJ. H. Waszink, »Zum Anfangsstadium der römischen Literatura, Aufstieg und Nieder- 
gang der römischen Welt, hrg. v. H. Temporini, I, 1972, str. 869—927. 

? P. Grimal, Le siécle des Scipions, 1953. Za tri ovde razmatrana pisca, videti na pr. N. 
I. Herescu, Bibliographie de la Littérature latine, 1943. O Eniju, vid. naročito E. M. Pease, 
»The satirical element in Ennius«, TAPhA. 27, 1896, str. XLVIII—L; F. Marx, »De Ennii 
Epicharmo«. RhM. 80, 1931, str. 206—208; C. Brakman. »Enniana«, Mnem. 2. S. 60, 1932. 
str. 369—379, O Katonu i grčkoj kulturi, Olga Rossi, »De Catone graecarum litterarum oppug- 
natore, latinitatis acerrimo defensore«, Athenaeum (Pavija), 10, 1922. str. 259—273; F. Kling- 
ner. »Cato Censorius und die Krisis des rómischen Volkes«. Die Antike, 10, 1934. str. 239— 
263; Poschl, »Cato als Vorbild rómischer Lebenshaltung«, Neue Jahrbücher fiir Antike und 
deutsche Bildung. 1939, str. 411 —421. Nedavno je H. Strasburger naveo razloge za sumnju u 
autentičnost »kruga oko Scipiona«, u kome on vidi Ciceronovu izmišljotinu, »Der 'Scipionen- 
kreis'«. Hermes 94, 1966, str. 60—72. 

kada se nadahnjuje Homerom, on prihvata najrazličitije ideje o gospodarima 
sveta. Čas prenosi rimski mit o grčkim bogovima čija je interpretatio graeca 
sada potvrđena; čas, vezan za narodnu tradiciju, gotovo transkribuje, u svo- 
jim stihovima, formule iz ius diuinum. Njegov Jupiter je dobar primer toga 
obilja obrada. U Analima, on je pesnički, Homerov Jupiter: 


O genitor noster Saturnie, maxime diuom... 
Ali, drugi deo njegove kapitolske titule prati ga na Olimp: 
pater optume Olimpi. 


U susretu sa Romulovim Jupitreom Feretrijem, pesnika, kao dobrog 
Rimljanina, naročito zanima živopisni opis jednog obreda: borbi i trka na 
namazanoj koži. 

Izvan Anala, u Epiharmu, Jupiter je još samo poetično ime kojim 
filozofi označavaju jedan element 1 njegove pojave: vazduh, sa vetrom, 
oblakom, kišom, hladnoćom. Ta sasvim nova fizička nauka, koja već nalazi 
lepe izraze, dobro se slaže sa religijom: Enije, očigledno, ne naslućuje, ne 
predviđa sukob između narodnog predanja i stoičkih koncepcija. Nekoliko 
uzvišenih stihova iz Anala, koji su sačuvani, vaspostavljaju uostalom, u 
telesnom obličju, ličnost toga boga: 


Juppiter hic risit tempestatesque serenae 
riserunt omnes risu Jouis omnipotentis... 


Isti kontrast, ista ravnodušnost u odnosu na kontrast, 1 kada su u pitanju 
druga božanstva. Venera iz Anala je pulcherrima diuom i nalazi se na 
debelom i teškom spisku dvanaest velikih bogova, bogova sa lektisternija iz 
217: 


Juno Vesta Minerua Ceres Diana Venus Mars 
Mercurius Joui' Neptunus Volcanus Apollo. 


Međutim, u jednom od tih odlomaka spisa Euhemerus siue historia 
sacra koje je hrišćanski polemičar Laktantije rado koristio protiv paganstva, 
ona je samo utemeljivačica ars meretricia: ona je učila žene sa Kipra da 
prodaju svoje telo kako ne bi bila jedina koja bestidno pokazuje sklonost 


prema muškarcima. Ali, zar ne postoji ista protivrečnost u javnom kultu. 


između Eričke Venere sa Kapitola 1 Venere sa Kolinskih vrata? I zar i sami 
Grci, sagovornici u Gozbi, ne žive među nepomirljivim Afroditama? Može 
se smatrati da pesnikovu samilost prema majci Eneada nisu pomutile Euhe- 
merove reči o kiparskoj kurtizani 1 vidimo kako se misao živahnijih Rim- 
ljana smelo suočavala sa teškoćama, sa zamršenim radnjama s druge strane 
Jadranskog mora. 

Plaut, koji je stariji od Enija, nikada nije izašao izvan niskog društve- 
nog staleža u kome je bio rođen, ali je na svoj način učestvovao u događaji- 
ma: jedno od njegovih retkih dela kojima se može odrediti datum, Pseudo- 
lus, igrano je 191, prilikom osvećenja hrama Magne Mater; smatra se da su 
njegovi komadi nastali između 213. i 185, a njegov Poenulus zabavljao je 
publiku natucajući na sceni jedan gotovo izvorni kartaginski jezik. Sto se 
tiče religije, i on na svoj način i u granicama u kojima drži svoj književni 
rod, bezbrižno i uspešno meša grčke uzore koje usvaja i svoje rimsko 
iskustvo kao sitnog zanatlije. U tom pogledu tipičan je Merkur iz Amfitrio- 
na: neusiljen u prologu kao Lar u Aululariji, on se predstavlja gledaocima 
kao tip koji je, zapravo, oduvek tip rimskog boga trgovaca (mercatores), 
zatim, istim tonom, objašnjava svoju mitologiju i svoju ulogu u komadu. 
Možda ne uočavamo dovoljno, naviknuti na to prelaženje sa Olimpa na 
Kapitol, ako ne novinu, a ono u najmanju ruku svežinu onoga što je taj 


veseljak govorio: ego qui Jouis sum filius, poigravajući se veselo Jupiterom- | 


glumcem i Jupiterom- bogom, i moleći publiku da bude blagonaklona prema 
njegovom ocu i prema njemu samom. | 


Dolazim po naredenju Jupiterovom. Moje ime je Merkur. Otac me je poslao 
ovamo, k vama, kao izaslanika. Iako zna da ćete izvršiti njegova naređenja, iako je 
uveren da prema njemu osećate strahopoštovanje koje mu dugujete kao Jupiteru, ipak 
mi je zapovedio da sa vama ljubazno razgovaram i da vam uputim sledeći zahtev, 
molbu... | 


M. Porcije Katon, Cato Maior, pruža drugačiji prizor. Rođen u Tuskulu 
234. godine, u porodici koja nije bila slavna, on se ističe u ratovima i 
magistraturama. Energičan i hrabar, uporan i tvrdoglav, vatreni rodoljub i 
neosetljiva srca, zaslužuje da postane tip starog Rimljanina. Mržnja prema 
pobeđenoj i bezopasnoj Kartagini, kao i prezir koji oseća prema stadu svojih 
robova, pokazuje koliko je malo njegovo čovekoljublje, ali usluge koje je 
učinio državi, javnom moralu, nisu sporne, i pobednički odbaciti četrdeset 
četiri puta optužbe neprijatelja, koji su isto tako ostrašćeni, ali ne 1 isto tako 
čestiti kao on, jedinstven je podvig u Rimu. Uspomenu na njega doslovno 
kvari ono što je sačuvano od njegovog dela: rasprava o zemljoradnji, zbirka 
kratkih i jasnih beležaka, magijskih recepata i mudrih saveta, dragoceni su 
samo za istoričara. Tu je izražena religija seljaka, sitnog sabinskog zemljo- 
posednika kakav je on bio. Zahvaljujući njemu, poznati su nam neki obredi, 
zanimljive skupine bogova koje pripadaju najčistijoj rimskoj tradiciji: strani 
elementi tu su beznačajni. Njegovo delo u sedam knjiga o Poreklu rimskog 
naroda nije sačuvano; odlomci koje su iz njega citirali stari navode na misao 


3 Ne verujem da Plaut svedoči (prolog za Rudens) o moralnom »preobražaju« religije; 
ne može se prihvatiti ono što piše A. Grenier, Le gćnie romain dans la religion, la pensće et 
l'art, 1925, str. 197—198: »Tragedija je svakako doprinela usvajanju grčkih bogova. Popular- 
nija, komedija je morala imati još više uticaja, ali na drugom području; ona uvodi vezu između 
bogova i morala koja do tada nije postojala. Čini nam se da je u tom pogledu karakterističan 
prolog za Rudens. Jupiter postaje sudija i zaštitnik vrline.« Ne. Mogao je da se promeni sadržaj 
pojmova kao što su »vrlina«, »dobar«, itd.; ali je izvesno da su oni Jupitera uvek zanimali. 

da je to velika šteta i da je u njemu bilo mnogo tačnih pojedinosti o javnoj 
religiji. Pošto je bio neprijatelj novotarija i novatora, nepoverljiv prema 
svemu što je dolazilo iz Grčke, sve navodi na misao da veliki pokreti toga 
vremena gotovo da nisu ni uticali na njegovu ličnu religiju i religiju koju 
je branio. Pa ipak, kada je bio blizu tridesete godine, od Enija je uzeo prve 
časove grčkog jezika 1 čini se da je taj jezik znao. Samo, on je iz Grčke 
preuzeo, i to kasno, 1 za ličnu upotrebu, ne versku nego striktno filozofsku 
supstanciju. Ako imamo na umu grčke učitelje toga Rimljanina, teško nam 
je da shvatimo tako strogo razdvajanje ove dve kategorije njegove misli. Ali 
tradicionalni rimski bogovi nisu imali eksplikativni i kosmički značaj grčkih 
bogova: oni su štitili život grada preko određenih redova, od kojih su jedni 
bili stalni, a drugi povremeni, i to nije uređivala nikakva zajednička doktri- 
na; bez sumnje je bilo drugačije, kao što smo videli, u početku, ali je 
indoevropska »filozofija« koja je u središte religije stavljala trijadu Jupiter, 
Mars, Kvirin i koja nije zaboravljena — to dokazuje priča o govedoj i 
konjskoj »glavi«, omina iz Kartagine — već odavno bila izgubila vodeće 
mesto, a nije zamenjena. Uz to, videli smo isto tako, na pitanja individualne 
religije koja su se najviše graničila sa filozofijom, o duši, o čovekovoj 
sudbini posle smrti, predanje je kao odgovor predlagalo samo sažete ili 
zbrkane predstave: Rimljanin je kao pater familias ili kao građanin tačno 
znao šta mu valja činiti 1, prepuštajući se dželatima, Regul je gledao samo 
u Rim, a ne preko njega. Grčka je stvorila druge potrebe u rimskim duho- 
vima, čak i onim najtvrdokornijim: samoposmatranje, dijalog sa samim so- 
bom, a ponekad, preko misterija, 1 sklonost ka najprisnijim, najpoverljivijim, 
najsentimentalnijim vezama sa nekim božanstvima. U isto vreme, preko 
nauke, preko doktrina o prirodi, ona im je postavila druge probleme: nasta- 
nak sveta, odnos između bogova i stvari, imanencija ili transcendencija, a 
isto tako, u novom obliku, i međusobni odnosi bogova, sama suština božan- 
skog, stvarni ili prividni pluralitet. Ne ostavljajući mesta za te probleme, 
tradicionalna religija je ostavljala slobodu Katonima, kao i Scipionima, ne- 
popustljivima kao i popustljivima, da istražuju na drugom mestu, na novim 
izvorima koji su se nudili. Tako je podvajanje između jedne u suštini kultne 
religije i filozofske spekulacije izgledalo mogućno. Doduše, opasnosti su bile 
očigledne: filozofi su ambiciozni, oni sve objašnjavaju i, bilo da su kritični 
ili dogmatični, svuda prodiru; uz to, postoje načini da se izraze odnosi 
između bogova i stvari koji naposletku opovrgavaju bogove. Jedan književ- 
nik kao Enije, lak i prevrtljiv, mogao je do mile volje da izlaže Euhemerove 
pronalaske. Jedan Katon, koji je snosio odgovornost, i to, kako je smatrao, 
veliku, to nije mogao: stoga je on u mnogome doprineo da se iz Rima 
isteraju Karnead i drugi filozofi čija su predavanja mladi Rimljani isuviše. 
pomno pratili. Ali, u granicama »slobodnih pitanja«, on se nije libio da 
istražuje. U Tarentu, godine 209, prateći K. Maksima, stanovao je kod 
pitagorejca Nearha i upoznao se sa jednom Arhitinom raspravom. Može se 
smatrati da sa svojih dvadeset pet godina nije bio neosetljiv prema tim 
čarima duha i da je njegovo propovedanje pitagorizma u starosti bilo celoga 
života pripremano, kroz snažnu uspomenu na to prvo iskustvo. U svakom 
slučaju. veliki posthumni uspeh koji je za Katona Starijeg predstavljalo to 

što ga je Ciceron smatrao prijatnim i zavodljivim pobornikom najpodsticaj- 
nijih pitagorejskih ideja, ne bi bio mogućan da se, kao što je opštepoznato, 
čuveni cenzor nije njima zaista napajao u svojim poslednjim godinama. U 
jednom poglavlju njegovog dela De senectute (II. 38), on sam opisuje, u 
osamdeset četvrtoj godini, svoju lepu intelektualnu delatnost: »Upravo pišem 
sedmu knjigu svojih Origines; prikupljam dokumenta o starim vremenima; 
doterujem govore koje sam držao u tolikim čuvenim procesima; raspravljam 
o augurskom, pontifikalnom, građanskom pravu. Uz to, mnogo se bavim 
grčkom književnošću, i, po pitagorejskom običaju, da bih vežbao pamćenje, 
uveče se podsećam na sve što sam rekao, UČINIO, čuo u toku dana...x Vidi 
se granica između rimske građanske 1 verske tradicije, koju treba samo 
uočiti i zapamtiti, i Zivog, uostalom sasvim praktičnog upražnjavanja jedne 
od grčkih filozofija. Ista podela postoji i u divnoj Završnici, ali ovoga puta 
da bi stvorila blagotvorni sklad, između rimskog nagona 1 učenja mudraca 
iz Tarenta i s onu stranu mora: zašto bih se plašio smrti, kada su Platon, 
Ksenofont, Pitagorejci dali tako dobre razloge za verovanje u besmrtnost 
duše? Zašto bih je se plašio ja, starac, kada su toliko puta — guod scripsi 
in Originibus — mladi ljudi, mladići iz naših legija Išli alacri animo et 
erecto na mesta sa kojih su znali da se nece ŽIVI vratiti? Srećan je čovek, 
ili jadan je čovek koji je umeo tako spokojno, mirno, da poveže, dopuštajući 
im da sarađuju, ali ne i da se sukobe, dva poretka misli koja će se, u 
budućim vekovima, tako smelo, tako plodotvorno mešati! 

IX 


IDEOLOSKE NOVINE 


Iznad pojedinačnih spajanja i slaganja rimskih predanja ili grčke misli 
čije prve sačuvane primere daju Enije i Katon, ovo mešanje dveju civiliza- 
cija, ovaj susret jednog vremenskog rasta bez presedana i veličanstvenih 
duhovnih i intelektualnih građevina uneo je, u samu javnu religiju, neka 
nova osvetljenja, obnovio je ili izmenio više starih osnovnih pojmova, naj- 
zad doneo je začetke ideja koje će se razviti tek mnogo kasnije, ali koje će 
izvršiti istinski preobražaj. 


Jedna od tih obnova tiče se pojma sudbine. Ne izgleda da je, rekao 
sam to više puta, u drevnoj religiji, ideja o nekoj dugoročnoj sudbini, o 
nekoj predodređenosti ljudi i društava, čak i u rimskom društvu, bila pri- 
hvaćena i izražavana: ona gotovo da nije nalazila mesta u jednoj misli koja 
je sva bila okrenuta prema konkretnom i neposrednom, koju je tako malo 
zanimala kako vremenska dubina, tako i prostorna neizmernost. Život Rim- 
ljana, život Rima bio je uokviren skučenim i čvrstim kategorijama, danima, 
mesecima, godinama; on je bio u suštini kalendarski; pored toga, važnu ali 
ograničenu ulogu igrao je lustrum, a saeculum je bio pojam isto tako neo- 
dređen, nestalan kao i ljudski naraštaji. U životu države, od zrelog doba 
Kepublike, jedinica je zaista bila godina koja je, obnavljanjem velikih ma- 
gistratura, zapravo sve ponovo dovela u pitanje, uključujući i neposredne 
namere bogova u odnosu na Rim. U doba kraljeva, godišnja podela nije 
mogla igrati tako veliku ulogu, ali su, na početku svake godine, kroz inau- 


guratio kralja, bogovi svakako ispoljavali svoja osećanja i svoju volju, a 


verovatno su se izražavali i u mnogim drugim okolnostima. 

Odnosi između bogova i ljudi počivali su naime, uglavnom, na zna- 
menju i tumačenju toga znamenja: jedni su bili periodični i redovni, drugi 
slučajni, jedni traženi, drugi nametnuti: auspicia, auguria, omina, prodigia. 
Jedni su imali vrednost propusnice, čak vodiča; drugi su bili opomena, 
nagoveštaji nesloge ili gneva, naveštenje opasnosti. Zahvaljujući tim brojnim 
nagoveštajima, magistrati u svojoj službi, pojedinci na svojim dužnostima 
ponašali su se u neku ruku eksperimentalno, spremni da priznaju greške u 

upravljanju, da traže nova uputstva. Udeo interpretacije bio je uostalom 
veliki, naročito kada su bila u pitanju omina koja su se mogla slobodno 
prihvatiti ili odbiti, a u normalno vreme metode za procuratio bile su 
dovoljne da se izađe na kraj sa čudima!. Ipak ostaje da su auspicia 1 auguria 
obično dosta jasno izražavale volju bogova, a pre svega Jupitera. Ali za 
ograničeno vreme, za određenu odluku, za neki mirovni ili ratni poduhvat“. 
Doduše, pored tih osvetljenja raspoređenih u vremenu, Rim je imao i 
znake trajnosti, od kojih su najmanje dva nesumnjivo veoma stara: večna 
vatra koju su održavale vestalke i, u neposrednom Jupiterovom okruženju, 
Juventas, koja je, kao što smo videli, bila u isto vreme zaštitnica iuuenes i 
životne snage koju oni u sebi nose i koja im je dala ime; trajanje Rima se 
naime shvatalo na konkretan način kao nizanje mladih naraštaja koje, kroz 
neku vrstu naizmeničnog kretanja bez predvidljivog kraja, održava mladost. 
Kada je legenda o poreklu počela da se kodifikuje, na ta opipljiva jemstva 
nadovezalo se književno pojačanje: Jupiter je sklopio pakt sa Romulom, 
pošto dvanaest kraguja koje je kralj-augur primetio nisu samo imali ulogu 
da odobre osnivanje koje je on planirao i da označe njega, a ne Rema, za 
osnivača, nego su i mimo njega, mimo prve generacije, štitili grad koji će 
on osnovati. Kada su uspesi njegove vojske 1 njegove politike probudili 
ambicije i nade Rima, legenda koja se stvarala obećavala mu je ne samo 
trajnost, nego i moć: to je bio smisao koji je poprimilo prvobitno Jupiterovo 
obećanje Romulu, kao što će veličanstveno reći Vergilijev Anhis (Aen. 6, 
782—783), ali 1 kao što su svakako već mislili patres iz III veka: 


Evo, sine moj, čoveka zahvaljujući čijim će auspicijama slavni Rim izjednačiti 
svoj imperium sa zemaljskim svetom i uzdići srca do božanskih nebesa. 


Isto tako, ancilia salijevaca, koji su prvo bili talismani za godišnju 
upotrebu, dobili su carsko obeležje, i smatralo se da je caput humanum, 
izveden iz imena Kapitola koje je trebalo da objasni, obećao Rimu, a odbio 
Etruriji vlast u Italiji, dok ne stekne vlast nad svetom. 

Ali sve to ostaje daleko od pojma sudbine, pojma koji je T Sto je 
poznato, uostalom uvek nejasan i pun protivrečnosti, čak i kod naroda koji 
su u najvećoj meri skloni fatalizmu, pošto se u isto vreme sudara sa idejom 
o moći bogova ili boga i sa osećanjem, doživljavanjem slobode, 1 što bi, 


shvaćen u sasvim strogom smislu, svodio život na lutkarsku igru koju ljudi : 


teško prihvataju?. Juventas, Vesta, Jupiter jamčili su Rimu pre svega trajanje, 


! Vid. »Signa i portenta«. 

? P. Catalano, DA. str. 42, 54, 322, tvrdi da su, za razliku od auspicia, samo auguria 
mogle važiti neograničeno vreme (prilikom osnivanja gradova, itd.). Ne mislim da je to doka- 
zano. Govoreći o pticama koje je video Romul, Flor (T, I) upotrebljava u nekoliko redova glagol 
auspicari i imenicu augurium; Tit Livije (I, 7, i) tom prilikom pominje augurium, a Vergilije 
(Aen. 6, 78) auspicia. O najvažnijim Romulovim auspicijama, vid. A. Magdelain, Recherches 
sur 1 »imperium«, la loi curiate et les auspices d' investiture, 1968, str. 67—72. 

3 Videti naročito lepe analize u: H. Ringgren, Studies in Arabian Fatalism, 1955; upor. 
od istog pisca Fatalism in Persian Epics, 1952. Za Rim i Etruriju, vid. R. Bloch, »Liberté et 
déterminisme dans la divination romaine«, Coll. Lat., 70 (Hommage à Jean Bayer), 1964, str. 
89—100; »Liberté et déterminisme dans la divination étrusque«, Studi in onore di Luisa Banti, 
1965, str. 63—68. 

otvoreno trajanje, bez tačno određenih događaja, i uslovljeno samo vernošću 
Rima njihovom kultu. Ostalo je bilo stvar okolnosti, pošto su gradske vođe 
uvek mogle da se nagode sa bogovima, kao što je to učinio Numa iz 
legende, kao što su to učinili i Senat i pontifici, sa ogorčenjem, pred 
Hanibalovom pretnjom. 

. Etrurci su imali jednu teoriju o sudibni, koja je bila komplikovana i 
već pod jakim uticajem grčkih predstava, i koja im je, čini se, pomogla da 
prihvate svoj poraz i rimsku pobedu. Šta se zbilo na Tibru? Bez sumnje je 
bilo nekih dogovaranja između pontifika i augura, ali ničega što bi dovelo 
do promene, do neke novine u obredima ili u doktrini. Od Etrurije je 
preuzeta, takva kakva je bila, mesečna struktura, a ne neka struktura širih 
okvira, da bi se ispunila, uostalom, gotovo isključivo rimskim praznicima. 
Da li je vejski rat udahnuo život umovanjima, pošto je Rim sebe smatrao | 
naslednikom Etrunje, i pošto je Etrurija prihvatila svoj kraj? Da, ako je 
verovati epopeji. Ali ta epopeja, koja je sasvim iskonstruisana kao i ceo 
ciklus o Kamilu, bez sumnje je sasvim različita od onoga što ju je stvorilo 
a u svakom slučaju nosi trag znatno novijih shvatanja. 

Rimljani su svakako preko Grčke, preko grčke religije 1 književnosti, 
krajem IV i tokom celog III veka, zaposedali tu novu misaonu pokrajinu i 
navikli se na te velike perspektive. Možda su tada nastale »Sibilinske« 
knjige u koje su decemviri već odavno tražili savet kako bi otklonili preteće 
mamenje: do tada je to bez sumnje bila samo zbirka uputstava koja su 
uglavnom bila etrursko-rimska, i bez veze sa budućim razdobljima, etapa- 
ma“. Pošto je ugled helenizma rastao, a ugled Etrurije opadao, tu su se 
umešali Apolon, Sibila Kumejska, a knjige, obogaćene grčkom naukom i 
velikim pretenzijama, sasvim su opravdale svoje drugo ime, libri fatales. 

U kome je razdoblju fatum, fata dobila značenje siuapućvn? Reč je 
stara, ali je bez sumnje dugo vremena označavala samo izražene odluke 
bogova, kao što su numen, numina označavali samo njihov pristanak, njiho- 
vu blagonaklonost. Dva najstarija sačuvana primera koja povezuju glagol 
Jari sa sudbinom nalaze se u Odiseji Livija Andronika i u Enijevim Analima. 
Prvi govori grčki na latinskom i u isto vreme poistovećuje stara i nejasna 
božanstva rađanja, Parkes, od kojih jednu imenuje, sa Mojrama (u Gell. 3, 
16, II): 


^ Gore, »Prvi grčki bogovi«; dole. »Signa i portenta«. 

5 Ubrzo posle završetka drugog svetskog rata, u Tor Tignozi, blizu starog Lavinija, 
iskopana su tri stećka koja potiču s kraja IV ili početka III veka i na kojima su natpisi: neuna 
fata, neuna dono, parca maurtia dono. Tu su se mogle prepoznati, sa neobičnim diftonzima, 
dve rimske Parcae, Nona 1 Morta. Epitet Fata označava, izgleda, već tada, u Laviniju, ličnosti 
koje su povezane sa sudbinom, i to unapređenje je nesuminjivo izvršeno u Laviniju. Grčki uticaj 
je izvestan: među istim otkrićima nalazi se Lar Aeneas (gore, str. 453). Vid. bibliografiju, već 
prilično veliku, u drugom delu knjige gospođe L. L. Tels de Jong, Sur quelques divinités 
romaines de la naissance et de la prohpétie, 1959, str. 67—130 (Parca, Parcae; reč fatum; 
tria fata; Nundina, Nona, Neuna, Neuna fata; fata scribunda). Kada je u pitanju Morta (str. 
70—77, 83—85), dodati P. Ramat, Arch. glottol. italiano 40, 1960, su. 61—67, 1 J. H. 
Waszink, Gnomon 34, 1962, str. 445. Za Fata scribunda, vid. S. Breemer—J. H. Waszink, 
Mnem. 3, Ser. 13, 1947, str. 254—270 (to bi bila liéna sudbina, vezana za poredenje te imenice 
sa dies lustricus). P. Boyancé, La religion de Virgile, 1963, posvetio je jedno značajno poglav- 
lje pojmu fatum, str. 39—57. 

quando dies adueniet, quem profata Morta est... 


Drugi, u nažalost neizvesnom kontekstu, barem upotrebljava imenicu 
fata. Bez sumnje tako treba tumačiti njegovo predstavljanje Anhiza: 


doctusque Anchisa, Venus quem pulcherrima dia 
diuom fata docet, diuinum ut pectus haberet. 


Ovo, ujedno povezano i sa grčkim, potvrđuje da se i tu umešala legen- 
da o Eneji da bi se u Rimu odomaćio jedan pojam iz grčke epopeje. Kasnije, 
u drugom delu Eneide, Vergilije će pokazati da je uvođenje Trojanaca u 
Italiju izvršeno povezivanjem triju fatuma: fatuma njene sopstvene vokacije, 
koju je postepeno i bolno otkrio pobožni Eneja, Venerin sin 1 imenovani 
vladar; fatuma etrurskih vojnika kojima je bilo najavljeno strano zapovedni- 
štvo; fatuma bogatog Latina, kome je određeno da svoju kćer uda samo za 
stranca. Ako se može pomisliti da je to providna adaptacija same legende 
o Romulu, koja je Rimu davala tri komponente, pratioce kralja-augura, 
vojnički odred Etrurca Lukumona i, zahvaljujući njihovim kćerima, bogate 
Sabinjane", Enejin život je, međutim od samoga početka bio, 1 nije mogao 
biti ništa drugo do epopeja o sudbini i proviđenju: pošto je na čudesan način 
izmakao razaranju Troje, noseći predanja i talismane svoje otadžbine, nisu 
li ga bogovi odveli u Lacij radi istinskog preporoda? Koji bi drugi smisao, 
pred prizorom napretka Rima, moglo dobiti to naseljavanje? U stvari, videli 
smo, već je Nevije, na početku svoga dela Bellum Poenicum, pripremajući 
jednu uzvišenu scenu iz Eneide, prikazivao Veneru kako preklinje ležeći 
ničice pred Jupiterovim nogama i Jupitera kako je teši najavljujući buduću 
veličinu Rima: et sequuntur, kaže Makrobije koji daje kratak sadržaj teksta 
(6, 2, 31), uerba Jouis filiam consolantis spe futurorum. Te uerba Jouis 
Vergilije će zabeležiti jasnim jezikom (I, 257—258): 


Parce metu, Cytherea, manent immota tuorum 
fata fibi... 

... fabor enim, quando haec te cura remordet 
longius et uoluens fatorum arcana mouebo... 


Godišnjem životu Rima, tim »brdima almanaha«, kako se Zivopisno 
izrazio Luj Ave, koje su prvi hroničari prikupili za svoje naslednike, legenda 
o Eneji nije davala samo dragoceni produžetak u grčkoj prošlosti, nego i 
jedno transcendentno značenje. Očaran i polaskan, Rim je uvideo da je on 
ishod duge pripreme od strane proviđenja i da je ne samo Romul, nego da 
su i Brut, i Kamil i Manlije, a posle njih Fabije, Pavle Emilije, Scipion bili, 
i da jesu, instrumenti koji su oduvek predviđeni za ostvarenje toga dela. 
Time je sve dobijalo novi smisao, porazi kao i pobede, legije 1 njihovi 
zapovednici. Kada je Tit Livije, u petoj knjizi, Kamila nazvao fatalis dux, 


bez sumnje je uvodio jedan od onih anahronizama kojih je vejska epopeja. 


6 Ima mnogo varijanti; neki naime više vole fari donauit na početku drugog stiha. 
7 O tome je reč u ME. I, drugi deo, gl. 4 (»Un dessein de Virgile«), str. 337—422. 

puna; ali kada, u dvadeset šestoj knjizi, istim imenom naziva budućeg 
Hanibalovog pobednika, prvog Scipiona, on govori jezikom koji bi savre- 
menici toga junaka sigurno razumeli. 

Cini se da je taj sjajni fatum koji je došao iz Grčke za dugo vremena 
prikrio, prigušio, ali ne i uništio, druga razmišljanja o rimskom dies natalis 
i horoskopu, od kojih su jedna bila etrurska po stilu, a verovatno i po 
poreklu, a druga su nastala u augurskim sredinama i veoma su zanimala 
Varona pre nego što su dala povoda za jedan od najlepših ogleda Salomona 
Renaka* i za brojna istraživanja Zana Iboa?. Evo »problema kraguja«, u 
elegantnoj prezentaciji belgijskog naučnika: 


Ni kraguji, ni njihov način letenja, ni mesto na kome su se pojavili nije pružalo 
povoda za tako važna razmišljanja kao njihov broj: bilo ih je dvanaest. Najstroži 
rimski duhovi pripisivali su toj činjenici najuzvišenije značenje. Evo naime šta je 
pričao u svojim Antiquitates učeni Varon. Jedan Rimljanin, po imenu Vetije, koji se 
proslavio u augurskoj veštini, rasuđivao je, povodom dvanaest Romulovih kraguja, 
na način koji je ostavio snažan utisak na Varona: ako je verovati predanjima koja 
su nam ostavili istoričari, u vezi sa augurskim znamenjem koje je obeležilo osnivanje 
Rima, znamo da se tu umešalo dvanaest kraguja. No, od toga događaja prošlo je 
više od sto dvadeset godina a rimski narod je još uvek živ. Iz toga proizlazi da će 
naša nacija živeti dvanaest stotina godina. 

Učeni augur je polazio, u svome računu, od podatka koji je, kako izgleda, 
našao kod ranijih istoričara, a to je da omen dvanaest kraguja važi ne samo za 
osnivača, nego i za grad koji on osniva. Tako uspostavljena veza između kraguja i 
grada bila je zasnovana na trajanju, pa je stoga broj dvanaest postajao glavni element 
znamenja. On je značio da će Rim trajati dvanaest puta ova ili ona vremenska 
jedinica. 

Pošto se umešalo nebo, nije bilo u pitanju dvanaest meseci, ili dvanaest godi- 
na... Cini se da je učeni Vetije smatrao da bi se sudbina već dovoljno odužila 
osnivaču dodeljujući Rimu život koji će trajati dvanaest puta deset godina. Ali, 
zahvaljujući bogovima, taj rok je odavno bio prekoračen; stoga, u problemu koji su 
postavili kraguji, nepoznanica nije bila decenija, nego vek. Rim je trebalo da živi 
dvanaest vekova, i to je bila prilično umirujuća, ili naprotiv, prilično uznemirujuća 
perspektiva, zavisno od naravi. 


Rim je zaista umro, ili je mogao smatrati da umire, od ruke Alarika, 
410. godine nove ere, dakle sredinom dvanaestog veka svog zvaničnog 
postojanja, i u decenijama koje su prethodile katasttofi, starinsko rasuđivanje 
augura Vetija u mnogome je doprinelo demoralizaciji Rimljana: pri svakom 
upozorenju, pri svakom porazu, svakom čudu, pomišljalo se na dvanaest 
Romulovih kraguja, na obećanje koje se, u svojoj dalekosežnosti, pretvaralo 
u pretnju. Tako Klaudijan prikazuje Rimljane, koje ipak još uvek štiti Stili- 
kon, kako se prepuštaju defetizmu, slušajući čak i kalendarski proračun koji 
ih osuđuje u trenuiku kada kobni dvanaesti vek tek započinje (B. Get. I. 
265—266): 


8 »Une prédiction accomplie«, Cultes, Mythes et Religions, III. 1908, str. 302—310. 

? Naročito Les grands mythes de Rome, 1945, gl. I i II (»Romulus et l'horoscope de 
Rome«: »Prekoračen je prvi rok koji je dat Rimu«). Navedeni redovi su na str. 4—6. 

10. Hubaux, op. cit., str. 151—155. 

tunc reputant annos, interceptoque uolatu 
uulturis, incidunt properatis saecula metis... 


Sto, izgleda, znači: »Ubrzo izračunavaju protekle godine i, zaustavlja- 
jući let jednog (od dvanaest) kraguja, odsecaju rimske vekove, ubrzavaju 
kraj njegovog postojanja«. U vreme Kane i Zame, i za još mnogo vekova, 
to je bila samo igra znalaca. Fatum koji je sazrevao, koji se nametao 


duhovima, bio je fatum čiji je čuvar, pre Romula, bio Eneja i koji, otvoren 
ka budućnosti, nije imao granica. 


U herojskim godinama kojima se završio III vek rodila se jedna druga 
ideja koja će imati veliku budućnost: ideja o bliskim vezama, koje idu do 
filijacije, između božanstva i čoveka!!. Do tada nijedan Rimljanin nije imao 
takvih bliskih veza, takvih pretenzija. Gentes koji su bili posebno zaduženi 
ili tradicionalno vezani za neki kult zadržavali su, prema »svome« bogu, 
smeran i hladan stav kojim se odlikovala javna religija. Egerija, koja je 
davala savete Numi, Herkul koji je na kocki dobio lepu kurtizanu i, da bi 
se odužio za njenu naklonost, omogućio da je stari ili mladi ljubavnik 
obaspe bogatstvom, ličnosti su iz kasnijih legendi, očigledno nadahnutih 
Grčkom. Dajući nacionalnim božanstvima oblike koje su imali lepi kipovi, 
pripisujući im isto tako pustolovine, strasti, slabosti koje su se nagomilale u 
jednoj neiscrpnoj mitologiji, upravo je helenizam izmenio shvatanja i stavo- 
ve: bogovi su najzad imali život dostojan da bude proživljen, normalan 
Život, sa genealogijama, brakovima, preljubama. Herkul povezan sa Juventas 
u molitvama iz 218. bio je svakako Herakle, Hebin suprug. Jupiter i Junona, 
više nisu bili samo saradnici, nego i kraljevski par sa Olimpa, a glavni 
bogovi su bili njihovi sinovi 1 njihove kćeri. Ali Grčka nije donosila samo 
bogove, ona je imala i polubogove, među kojima 1 samog Herakla, sina 
Zevsa i smrtne žene. Veoma rano, najkasnije već u četvrtom veku, Rim je 
dobio jedan od dragocenih proizvoda ukrštanja u ličnosti svoga osnivača, ili 
je barem u polubogu odredio još nejasan pojam osnivača-natčoveka. To je 
ipak bio poseban slučaj, ograničen na legendu, i nije predstavljao presedan. 

Naturalizacija legende o Eneji dovela je do napredovanja te ideje i dala 
joj je nove mogućnosti. Romul nije imao sinova, tako da nijedan rimski gens 
nije mogao tvrditi da, preko Romula, vodi poreklo od Marsa, koji je samo 
navodno, politički, bio otac Rimljana. Nasuprot tome, Eneja, sin Venere i 
Anhiza, pored drugova, za koje su se vezale mnoge porodice u grozničavom 
traganju za velikim precima, imao je 1 sina, Askanija, koji će se, pod 
imenom Jul, pominjati kao auctor jednog roda u usponu, Julijevaca. 

Punska kriza i ovde je ubrzala razvoj. Gotovo svi budući veliki ljudi 
od tada će imati jednog boga ili jednu boginju visokog roda kao izbornog 
zaštitnika!?, i mnogi će bez straha govoriti ili druge navoditi da govore da 


! C. Koch, »Gottheit und Mensch im Wandel der römischen Staatsform«, u: Religio, 
1960, str. 94—113; C. J. Classen, »Gottmenschentum in der rómischen Republik«, Gymnasium, 
70. 1963, str. 312—320. 

12 Međutim, već je Kamil bio posebni štićenik Aurore, Mater Matute; to je predmet 
drugog dela ME. III. 

im je roditelj neki bog. Mnogo pre Avgusta, sina Apolonovog, Scipion, prvi 
Afrikanac, prvi je proglasio samoga Jupitera za svoga oca 1 ujedno je mogao 
da se pojavi pred Rimljanima kao zapadna kopija uglednog Aleksandra. Titu 
Liviju, koji se bezrezervno divi Scipionu, smetaju ti mitski. elementi: zar 
vrline njegovog junaka nisu bile dovoljne da objasne njegove uspehe? Ali 
on to mora da zabeleži, pošto je i on imao udela u poverenju koje je, kao 
sasvim mlad, Scipion uživao kod Rimljana. Sa dvadeset četiri godine, jed- 
noglasnom odlukom centurija, on postaje zapovednik španske vojske; ali, 
kada je oduševljenje prošlo, oni koji su ga izabrali zabrinuti su zbog njego- 
vih godina, zbog smrti koje su u poslednje vreme pogodile njegovu porodicu 
u samoj Španiji. Tada (26, 19, 1—8) on poziva narod, govori mu i, kaže 
istoričar, »uliva tim ljudima nadu pouzdaniju od one koju su budila ljudska 
obećanja«, centiores spei quam quantam fides promissi humani subiicere 
solet!3. 


Scipion se u stvari nije ništa manje isticao svojim vrlinama nego velikom 
veštinom da ih iskoristi, koju je još od mladosti usavršavao. Ono što je predlagao 
narodu ili mu se ukazalo kao noćno priviđenje, ili mu je palo na um u nekoj vrsti 
božanskog nadahnuća: ili je on sam bio donekle zatočenik sujeverja, ili je hteo da 
obezbedi brzo izvršenje svojih naredbi i svojih planova dajući im oreol proročansta- 
va. Da bi već tada pripremio duhove za takvu odluku, od dana kada je stekao 
punoletstvo, nikada nije izvršio nijednu javnu ili privatnu radnju a da prethodno ne 
ode na Kapitol. Ulazio je u hram 1 tu ostajao sam izvesno vreme, skriven od pogleda. 
Taj običaj, koji je poštovao celoga života, bilo iz političkih razloga, bilo bez posebne 
namere, naveo je neke da poveruju u glas koji se bio uveliko raširio da on, čovek, 
ima božansko poreklo, stirpis eum diuinae uirum esse, i sa istom legendom oživeo 
je mit koji je već bio vezan za Aleksandra Velikog. Njegovo rođenje pripisivano je 
ogromnoj zmiji koju su veoma često viđali u sobi njegove majke i koja bi odjednom 
pobegla i iščezla čim bi neko ušao. Sam Scipion nikada nije opovrgao to čudo; pre 
mu je dao dodatnu verodostojnost odbijajući 1 da ga ospori 1 da ga potvrdi. 


Gnušanje Tita Livija ograničava se na nagoveštaje onoga što je bitno, 
i što će predanje zadržati: ta zmija je bila sam kapitolski bog. Silije Italik 
(13, 400—413) suočava junaka, u Podzemlju, sa majkom Pomponijom, koja 
»mu otkriva njegovo slavno poreklo kako se u budućnosti ne bi plašio 
nikakvog rata i kako bi se bez oklevanja uzdigao do neba svojim podvizi- 
ma«: l 


.. Sama usred dana, tražila sam spokoj u snu, kada odjednom osetih zagrljaj 
koji nije bio uobičajen i nežan kao zagrljaj moga muža. Tada ugledah, iako mi je 
san još mutio pogled, ugledah, veruj mi, u blistavoj svetlosti — Jupitera! Nije mogao 
da sakrije od mene svoj božanski lik, iako je uzeo obličje zmije koja se izvijala 
gradeći ogroman krug. Nije mi bilo suđeno da preživim tvoje rođenje. Avaj, koliko 
sam patila što sam izdahnula pre nego što sam ti otkrila ovo, što treba da znaš... 


13 Upor. Gell. 6, I, 6; čudesne priče, ex annalibus sumpta, o P. Scipionu, prvom Afri- 


“ kancu; J. Aymard, »Scipion l' Africain et les chiens du Capitole«, REL. 31, 1953, str. 111—116. 

Ibo ovde vešto uvodi neočekivanog svedoka, PlautaH: »Ako Tit Livije 
govori istinu kada piše da se, za Scipionova Života, pričalo da ga je majka 
začela sa Jupiterom, možemo se upitati nije li Plautov Amfitrion bio savre- 
mena komedija. Komad, koji je krajnje zabavan, 1 jedinstven u svojoj vrsti 
u celom latinskom pozori&tu, prikazuje preobraZaje Jupitera koji je, da bi 
zaveo Alkmenu, uzeo lik Amfitriona, njenog supruga... Koliko ti stihovi 
postaju šaljivi ako se upute publici koja poznaje, u samome Rimu, Čoveka 
koga udvorice nazivaju sinom Jupiterovim, koji vodi poreklo od smrtne 

ajke i božanskog oca!« | | 
Me poluboga Rim je s druge strane pokušao da pretvori u 
neku vrstu božanskog čoveka, čoveka koji zaslužuje da bude bog i koji, 
naposletku, zaista i postaje, ako ne bog a ono u najmanju ruku nešto što je 
slično bogu. Taj zov »neba« pojavljuje se u četiri stiha kon se pripisuju 
Eniju i koje su sačuvali Ciceron, Seneka, Laktantije, a u kojima sam Scipion 
navodno kaže da, ako i drugi mogu da se uspnu do boravišta bogova, 
njihova vrata samo će se njemu širom otvoriti“. U Scipionovom mu (u 
pitanju je mlađi Scipion), kojim se završava De Republica, ped E 
pretvorio prvog Scipiona Afrikanca u pobornika jedne plemenite doktrine (6, 


]3)!6: 


Ali. da bi bio žešći, Afrikanče, u odbrani Republike, budi uveren u sledece: 
za sve one koji su branili, potpomagali, uvećavali otadžbinu, na nebu je SAČUVANO 
određeno mesto, gde srećno uživaju u večnom Životu. Jer od svega što " ds 
zemlji, ništa nije ugodnije tom vrhovnom bogu koji upravlja svotom od tih skupina 
i tih društava ljudi ujedinjenih pravom, koji se nazivaju gradovima, omi koji preuzi- 
maju na sebe upravu nad tim gradovima i njihovo spasenje dolaze sa tih mesta 1 na 
njih se vraćaju. 


Tako je poslednji besednik i filozof Az doba rimske Republike pomirio 
dva neprijatelja, Katona iz De senectute 1 Scipiona iz Somnium Scipionis, u 
dve rečite i vedre potvrde besmrtnosti duše l božanske nagrade koja očekuje 
velike građane. Ako ove ideje nisu poticale od zvanične religije, ona ih je 
lako prisvajala i Scipion 1 Katon su ih nesumnjivo, i na verodostojan em 
propovedali". One su brzo sazrele: nije daleko vreme kada će, utirući pu 
mnogim »boZanskim« imperatorima, Cezar, Venerin unuk, biti proglašen Za 
boga među zvezdama!*. 


14 Op. cit., str. 82. 
15 J. Hubaux. op. cit., str. 81. " "X 
16 Navodim Somnium Scipionis u prevodu koji je dao P. Boyancé. Etudes sur le Songe 


de Scipion, 1936, sw. 21; vid. komentar str. 138—146: Ciceron je doduše usvojio platonisticke 
idej i | više ništa nije rimsko«. De mE 
Sun " G. Maul MAN amus Maior und die Glaubwürdigkeit des Somnium Scipionis«, 
2, 1964, str. 299—313. l u 

Mir" O pripremi harizmi imperatora, u prvom veku pre nove ere, vid. F. Taeger, Charisma, 
Studien zur Geschichte des antiken Herrscherkultes, Il, 1960, prva glava Mika a 
und Vorstufen«). Za prvi vek pre nove ere, vid. J. Bayet, »Prodromes sacerdotaux de a 
divinisation impériale«, Numen, dod. 4 (»The Sacral kingship«). 1958, str. 418—434, preštam- 
pano u: Croyances et rites dans la Rome antique, 1971, str. 337—352. 

Najzad, dogadaji iz IV i III veka preobrazili su ne samo stvarni Rim, 
nego i predstavu koju su njegov sin i drugi Italici o njemu imali, a ishod 
drugog punskog rata najavljuje još veće promene". Posredstvom istorije i 
posredstvom legende o Eneji, on dobija ulogu koja je neka vrsta proviđenja. 
Njegova maiestas još uvek je predmet zavisti, obožavanja, ali se više ne 
osporava. U nevolji, odanost većine saveznika je potpuna. Jednog nemirnog 
dana, Latini, Kampanjani, na pragu pobune, prvo ne zahtevaju ništa drugo 
osim da sačinjavaju polovinu Senata, i da jedan od dva rimska konzula bude 
iz njihovih redova. Cak i ako će se ubrzo usmeriti ka otcepljenju i zame- 
njivanju, saveznički rat s početka prvog veka biće u početku podstaknut 
nezadovoljenom ambicijom nekih gradova, nekih naroda, da budu jednaki 
Rimu u rimskom carstvu. To unapređenje nije moglo biti bez posledica po 
teologiju. Doduše, još je daleko trenutak kada će boginja Roma želeti da 
bude obožavana od celog sveta, ali ona dobija ličnost, postaje biće, stiče 
Genija, — jer Genius koji se pominje u verskim obredima prvi put posle 
Trebije može biti, kao što smo videli, samo Genius rimskog društva u 
celini, Genius publicus, ili Genius populi Romani. I verovatno je da su se 
upravo u to vreme namnožila i jasno odredila nesuvisla umovanja o tajan- 
stvenom imenu Rima, o zaštitničkom božanstvu koje je tako tesno vezano 
za njega da se sa njim meša"!. | 

Ali rimska »činjenica« tada se uplela u religiju i u jednom drugom 
smislu. Baš kada mnogi grčki filozofi uvode u Rim skepticizam i bezverje, 
kada Enije prevodi Euhemera u očekivanju da, ponesen polemikom protiv 
stoičara, Karnead pruži omladini dijalektičke načine da se oslobodi bogova, 
teško postignuta ali blistava pobeda u ratu protiv Hanibala dokazala je 
naprotiv, ne umovanjem, nego pomoću neke vrste laboratorijskog eksperi- 
menta, dobro pripremljenog i strpljivo izvedenog, da bogovi zaista postoje 
i da su tradicionalni postupci koji su omogućavali da se sazna njihova volja, 
da se protumače njihovi znaci, da se odgovori na njihove želje, da se umiri 
njihov gnev, bili ispravni i efikasni. Dovoljno je, u svakoj prilici, otkriti 
boga, bogove, koje treba, poštovati i oblike kulta koje oni žele. I zaista su 
u pitanju rimski bogovi, jer se Erička Venera, Velika Majka ne prizivaju 


I? C. Koch, »Roma aeterna« (1940), preštampano u zbirci Religio, suchungen zum 
Bellum Poenicum und zur Aeneis, Beihefte zum »Gymnasium«, 3, 1963; J. Mellor. Dea Roma, 
the Development of the Idea of the Goddess Rome, Dissert Princeton, 1967. Upor. J. Vogt, 
Ciceros Glaube und Rómische Denker und r&mischer Staat, Neue Wege zur Antike I, 13, 1937; 
F. Christ, Die Altertumswissenschaft, 31, 1938. Za prisustvo Rima na najstarijem novcu, vid. 
Mattingly, RC. str. 50. 51, 52 i pl. XIV, Nos 13—17 (novac iz razdoblja od 195. do 43.); 
»Rome is clearly distinguisched by a special Phrygian helmet (trojanska legenda!) from Mi- . 
nerva, with the Corinthian crest.« Godine 90—89, za vreme Savezničkog rata (dole, str. 525), 
pobunjeni Italici na svome novcu zamenjuju »Romu« protiv koje se bore naoruZanom »ltali- 


" jom«, ibid., str. 70. 


20 Gore, »Religija za vreme Drugog punskog rata«. 

*| Ne može se tačno odrediti vreme kada je nastala ideja o »božanstvu tajanstvenom 
zaštitniku« Rima. Latte, str. 125, n. 2, uz pogrešnu referenciju, napominje da St. Weinstock 
(»JRS. 40, 1950, str. 140«) tu vidi orijentalni znak i ne smatra da on datira pre prvog veka, 
što je preterani skepticizam: povezanost te ideje sa opasnostima koje prate euocatio, stari obred, 
ne može se zanemariti i svedoči o njenoj većoj starosti. 

kao tude, nego kao prethodnice rimskih boginja, koje su iz neznanja dugo 
vremena zanemarivane i koje su srećno pronađene. Sve u svemu, najbolji 
dokaz postojanja bogova odsada je Rim, prošlost, sadašnjost Rima i očigled- 
ne mogućnosti koje ga očekuju u budućnosti. Tako je odlučujuća uloga data 
sofizmima, silogizmima mislilaca. Avgustova obnova religije u krajnjoj liniji 
će se zasnovati na toj razumnoj ideji. Pre njega, u neobičnoj raspravi u kojoj 
Ciceron, preko svojih junaka, iznosi različita stanovišta o prirodi bogova 
koja:i njega samog privlače, G. Kota, umni pontifik, suprotstaviće ga bese- 
dama stoičara Balba (Nat. d. 3, 2): 


Treba dakle da branim mišljenja koja smo primili još od predaka o besmrtnim 
bogovima, o svetim stvarima, ceremonijama, verskim pravilima. Pa lepo, ja ću ih 
obraniti kao što sam ih uvek i branio, i nikada nijedna beseda, ni naučnika, ni 
neznalice, neće me odvratiti od ideje koju sam primio od naših predaka o kultu 
prema bogovima. Kada je u pitanju religija, ja sledim Tib. Korunkanija, P. Scipiona, 
P. Scevolu, velike pontifike, a ne Zenona, niti Kleanta, niti Hrizipa. I kada je u 
pitanju religija, više nego ijednog slavnog stoičara, volim da slušam šta je rekao 
augur, mudrac kakav je bio G. Lelije, u svojoj lepoj i slavnoj besedi. Nikada nisam 
smatrao da se može zanemariti bilo koji od tri sektora koji sačinjavaju celokupnu 
religiju rimskog naroda, svete radnje, auspicije, i, na trećem mestu, ono što su tumači 
Sibilinskih knjiga ili haruspici mogli dodati, u vezi sa proročanstvima, povodom 
čuda. Uveren sam da je Romulovo uvođenje auspicija i Numino uvođenje kulta bilo 
temelj našega društva, koje nikada ne bi dostiglo ovaj stepen moći da se nije 
odlikovalo ve&tinom pridobijanja besmrtnih bogova... 


Tako, izdašno odužujući svoj dug, Rim postaje jemac, živi dokaz, stalni 
auctor bogova koji su ga štitili i kulta koji je omogućavao tu zaštitu. Nije 
li ta izvesnost ono što već podržava teške, mnemotehničke i lepe stihove, u 
kojima Enije opisuje prve auspicije, suparništvo Rema i Romula i Jupiterov 
izbor (Cic. Diu. I, 107): 


Cum cura magna curantes tum cupientes 
regni dant operam simul auspicio augurioque 


. simul aureus exoritur sol, 
cedunt de caelo ter quantuor corpora sancta 
auium, praepetibus sese pulchrisque locis dant. 
Conspicit inde sibi data Romulus esse priora, 
auspicio regni stabilita scamna solumque. 


Jer nisu u pitanju Romul i njegova ambicija; jedan drugi Enijev stih 
tome dogadaju daje njegovu pravu vrednost: | 


Augusto augurio postquam inclita condita Roma est. 


Augusto augurio nije, kao što je verovao Ibo, vrsta kalambura: rast, ili 
pre punoca, »obilje snage« stecene rastom, koje je, izgleda, prvo oznacavao 

neutrum auges?, razlog je za augurium. Obnavljač Romulovog dela, Okta- 
vije, preuzeće tu reč, sa njenim celokupnim bremenom tradicije i obećanja. 

Kada je u pitanju Genius publicus koji je neupadljivo ušao u liturgijski 
bilans iz 218, uzbudljivo je što ga srećemo mnogo kasnije, kraj uzglavlja 
jednog drugog cara, poslednjeg velikog paganina, Julijana Preobraéenog?. 
Julijan je vodio svoj poslednji rat u Persiji. Jedne mirne noći, dok je spavao 
u šatoru, pred njim se iznenada pojavio Genius publicus, Duh države, tužan, 
pokrivene glave. Bez ijednog pokreta, bez ijedne reči, prošao je kroz šator 
i nestao. Julijan je o tome priviđenju ispričao svojim prijateljima i, prema 
njihovim iskazima, Amijan Markelin ga je opisao (25, 2). Ubrzo posle toga 
car je ubijen. 


22 Gore, »Ravnoteže u rimskoj religiji.« 
23 Hubaux, op. cit., str. 44. 

X 


NAPADI I OTPORI 


Baš u vreme kada je rimska državna religija, održavana uz pomoć 
pontifika na svojim tradicionalnim temeljima, a zahvaljujući decemvirima 
osetljiva prema spoljašnjim mogućnostima, pružala prizor skladne aktivnosti 
koji smo upravo uočili, već su se gomilali uzroci bliskih i velikih promena. 

Gubici u ljudstvu za vreme rata bili su ogromni: petnaest hiljada na 
Trazimenskom jezeru, sedamdeset hiljada u Kani sa konzulom Paulom Emi- 
lijem, dva kvestora, osamdeset senatora, dvadeset 1 jednim tribunom i go- 
milom vitezova. Nije bilo porodice koja nije bila pogođena, tako da je prva 
mera koju je preduzeo Fabije bila da reguliše i ograniči vreme žalosti. Da 
bi zamenio tolike građane i saveznike, Rim je uveo običaj koji je obećavao 
uspeh i bio pun opasnosti. M. Junije Pera, koga je Senat izabrao za dikta- 
tora, sakupio je četiri legije: one su imale osam hiljada robova, kupljenih 
od pojedinaca. Sve više su korišćeni saveznici, i u vojsku su odvlačene 
gomile ljudi kojima su komandovali rimski konzuli, ali su rođeni Rimljani 
bili u manjini. 

Pustošenja koja je Hanibal više puta vršio po Italiji dovela su do 
prenaseljenosti u Rimu: kao i u Atini za vreme peloponeskog rata, ali na 
znatno višem stupnju, čitave populacije nadirale su ka gradskim zidinama. 
Posle izdajstva južnih, gradova, pridružili su im se odbegli verni saveznici. 
Takvi poremećaji, razaranja, neizvesna sutrašnjica, uništavali su privatnu 
privredu i iz godine u godinu povećavali su broj onih koji će se, u narednim 
vekovima, nazvati klasom siromašnih i koji će, pre nego što budu postali 
politička sila, masa za manipulisanje, doprineti razvoju opšteg nemira, koji 
stvara psihoze. 

I zaista, tokom tih strašnih godina, rimski narod je i obuzela prava 


psihoza, sa napadima straha i paroksizmima. Dok su magistrati i sveštenici ` 


mirno upravljali svetinjama, gomila ih je anarhično sama stvarala: gomilanje 
čuda na koja se iskreno ukazivalo gotovo da je godišnji simptom toga zla, 
koji Tit Livije prepoznaje kao takav. Drugi simptom bilo je množenje da- 
valaca ili prodavaca proročanstava ili magijskih recepata, karikatura kultova, 

improvizovanih pobožnosti, pomalo sujevernih, pomalo filozofskih verovanja 
koja su izmicala kontroli pontifika, pa čak, u svojim manifestacijama, i 
kontroli edila. 

Vlasti u Rimu, treba to ponoviti, nikada nisu bile neprijateljski nastro- 
jene prema zvaničnom uvođenju stranih kultova. One su same u tom smislu, 
Hannibale preasente, preduzimale smele korake i uveliko se pozivale na 
graecus ritus. Cak i kao »parentes«, čak i kada su primljene u pomerium, 
boginje kao Erička Venera i Magna Mater »nove« su boginje. Ni one ne 
pokazuju tradicionalno neprijateljstvo prema uvozu kultova od strane poje- 
dinaca, pod uslovom da ti kultovi ostanu privatni, u okviru porodičnog doma 
ili nekog mesta i da ne remete tok rimskih ceremonija. Ali, u vreme Trebije, 
Trazimenskog jezera i Kane, te granice su brzo prekoračene i država, to jest 
vladajuća aristokratija, snažno uzvraća. 

Nije preterano reći da godina 213. otvara novu eru. Raspeta između 
svoje uobičajene politike primanja svih korisnih oblika religije i svoje želje 
da ostane gospodarica i vrhovni sudija u božanskim stvarima, senatorska 
država će već tada oscilirati između dugoročne tolerancije i brzih interven- 
cija koje nagoveštavaju borbe u kojima će se, od dinastije Julijevaca do 
Konstantina, carska država nadmetati sa hrišćanstvom oko prevlasti u svetu. 

Tit Livije je opisao taj prvi spor u jednom rečitom poglavlju (25, I, 
6—12). Marcel snažno opseda tvrdokornog Arhimeda. U Spaniji i preko 
Sifaksa, u Africi, Rim razvija svoje delovanje, svoju mrežu saveznika. Ali 
Hanibal je još uvek na jugu Italije, preteći, a mladi ljudi u Tarentu spremaju 
se da mu predaju svoj grad. 


Dok se rat odugovlačio, stanje duhova, kao i situacija, menjalo se sa smenji- 
vanjem pobeda i poraza. Grad je tada zahvalila takva kriza sujeverja, i to uglavnom 
stranog porekla, da je izgledalo kao da su se ljudi ili bogovi odjednom promenili. 
Rimski obredi nisu se više kršili samo privatno, među zidovima kuća. Čak i javno, 
na Forumu, na Kapitolu, viđana je gomila žena koje nisu prinosile žrtve, nisu molile 
bogove na rimski način. Maštu su zaokupili slobodni prinosioci žrtvi, proroci. Oni 
su postajali tim brojniji što je seoski plebs, koji je zbog gladi i straha napuštao 
neobrađena i u višegodišnjem ratu opustošena polja, nadirao u grad i bio lak plen 
za one koji su koristili sujeverje isto tako slobodno kao da je to ovlašćeno zanimanje. 
Prvo su se pošteni ljudi privatno zgražali, a zatim je Senat zvanično uzeo stvar u 
svoje ruke. Edili 1 triunuiri capitales oštro su kritikovani zbog pasivnosti, ali kada 
bi pokušali da oteraju sa Foruma to mnoštvo i uklone žrtvenu opremu, malo je 


- nedostajalo pa da budu napadnuti, i postalo je očigledno da je zlo već isuviše 


napredovalo da bi se moglo umanjiti uplitanjem nižih magistrata. Senat je tada 
zadužio gradskog pretora, M. Atilija, da oslobodi Rim tog sujeverja. Ovaj je, pred 
okupljenim narodom, pročitao odluku i objavio ukaz: svako ko u svojoj kući drži 


proročke knjige, molitvene formule ili žrtvene priručnike, mora da mu preda sve te 


knjige, sve te spise pre aprilskih Kalenda, i niko više ne sme, ni na jednom javnom 
ili svetom mestu, da prinosi žrtvu prema novim ili tuđim obredima. 


Naređenje je izvršeno strogo i bez nasilja, ali kada jednom iznikne 


verski korov ne iščezava lako. A utoliko teže mu je bilo da iščezne što je 
sam pretor, koji je bio zadužen da ga uništi, otvorio jednu od knjiga koje 
su mu predali i u njoj pročitao dva proročanstva. Jedno, koje se odnosilo 

na blisku prošlost, najavljivalo je jasnim rečima, sa imenom mesta, poraz 
kod Kane; drugo je obećavalo Rimu konačnu pobedu ako Apolonu posveti 
igre!. Magistrat je obavestio Senat koji je sam učinio ono što je pojedincima 
upravo zabranio: već naredne, 212. godine, uvedene su Ludi Apollinares. 
»Tome je prisustvovao narod, ovenčan cvećem. Matrone su se molile. Otvo- 
rena su vrata kuća, obedovalo se pod vedrim nebom 1 taj dan je obeležen 
brojnim ceremonijama svih vrsta« (Liv. 25, 11—12). Prevara je očigledna. 
U početnim slovima saturnskih stihova koji se mogu izvesti iz, neznatno 
korigovanog, teksta prve od carmina Marciana, Leon Erman je nedavno 
prepoznao akrostih »Anci Marci« i pretpostavio da je dobronamerni krivo- 
tvoritelj (misli na pesnika Livija Andronika), možda podstaknut od nekog 
decemvira, hteo da podigne moral nacije predskazanjima koja potiču od 
četvrtog rimskog kralja, pa su prema tome starija i više rimska i od samih 
Sibilinskih knjiga?. Time bi se mogla objasniti lakoća sa kojom je Senat ove 
"spise priznao, dok je u isto vreme sve druge uništavao. | 

Tako započinje, jednolična u načelu, raznolika po uzrocima, priča o 
isprekidanoj i neujednačenoj borbi za koju će biti dovoljno ako ukažemo na 
njene prve epizode: zabranu Bahanalija 186. godine, uništavanje Numinih 
Knjiga 181. 


Događaj iz 186. dobro je poznat iz žive i opšime priče Tita Livija (39, 
8—18), kao i iz epigrafskog spisa kakav se samo poželeti može: samog 
teksta odluke Senata koja je okončala stvar, sa pismom konzula vernicima, 
foideratei. Urezani na bronzanoj ploči koja je otkrivena 1640. godine u 
Brutiju, ovi značajni tekstovi nalaze se u bečkom muzeju. 

Nije mogućno odrediti kada su Bahove misterije prodrle u Rim: kada 
je izbio skandal, one su se odjednom pojavile sa ogromnom rasprostranje- 
nošću. Adrijen Bril je uočio, koliko je to mogućno, u gradovima Velike 
Grčke, tragove snažnog dionizijskog pokreta koji se, krajem IV i tokom 
celog III veka, zapažao u grčkom ili helenističkom svetu?. U Tarentu, to je 
bila samo obnova: još u VI veku bog je povezivan sa htonskim boginjama 
i Platon (Leg. I, str. 637 b) je mogao da kaže: »Video sam ceo grad u stanju 
pijanstva za vreme Dionisovih svetkovina«. U III veku, mnogi kipovi od 
terakote koji se nalaze u gradskom muzeju predstavljaju Baha u njegova dva 
vida: starijeg, kao zrelog čoveka, sa dugom bradom; novijeg, kao mladog 
boga, sladostrasnog a ponekad i mekušnog. Tarent je svakako igrao veliku 
ulogu u širenju misterija u Italiji: posle afere sa Bahanalijama, po pričanju 
Tita Livija, pretor L. Postumije trebalo je da suzbije coniurationes pastorum, 
što su verovatno bili dionizijski bucoli. U istom razdoblju Metapont, Hera- 
kleja, Lokri, gradovi na Siciliji, zemlji vina, Sirakuza, Selinunt, doživljavaju 
dionizijski procvat o kome svedoči njihov novac. Za njima ne zaostaju ni 


! Gore, »Prvi grčki bogovi«, i dole, »Religija za vreme Drugog punskog rata«. 

2 »Carmina Marciana«, coll. Lat. 45 (= Hommages à G. Dumézil), 1960, str. 117—123, 
sa bibliografijom. 

3 Liber Pater, 1953, str. 49—69. Upor. J: Bayet, »Le phénomène religieux dionysiaque« 
(1954), preštampano u: Croyances et rites dans la Rome antique. 1971, str. 241—270 (povo- 
dom Bruhlove knjige). 

Grci iz Kampanije, i druge zemlje bogate vinogradima: natpis iz Kume koji 
potiče iz prve polovine V veka dokazuje da je na groblju bilo predviđeno 
mesto za sahranu bahanata, feÓóakyevuévo:: očišćeni obredom posvećenja, 
oni su smatrali da će svoju povlasticu iskoristiti na drugom svetu. Iz Tarenta 
i Kampanije, dionizijska religija se širila među Oscima, u Apuliji gde je 
velika keramička radionica, u Gnaciji, proizvela mnogo vaza sa bahanalskim 
temama i gde će »debahanalizacija« koju je naložio Rim nailaziti, tokom 
više godina, na tvrdoglavi otpor. Ali ona je osvojila 1 Etruriju koja je 
održavala stalne, trgovačke i kulturne veze sa Velikom Grčkom i koja je 
već znala za toga boga preko mitologije lončara: tu je on tumačen kao 
Fufluns, bog koji je bez sumnje 1 sam preuzet od Italika (od Populon(i)o-?), 
i videli smo“ da mu je, još u staro vreme, Loufir, Liber latinskih gradova 
dao svoje ime ili preuzeo njegovu specijalnost, pokroviteljstvo nad vinom: 
u Plautovim komedijama, krajem III veka, poistovećenje je tako dobro iz- 
vršeno da se tu Liber često mora shvatiti kao uinum. Ali taj stari Liber Pater 
nije skrivao ništa što bi moglo uznemiriti Senat i godine 186. neće se 
smatrati da je povezan sa zabranjenim orgijama. 

Teško je isto tako odrediti, izvan običaja koje je Tit Livije tako strogo 
osudio, šta je u italskom i rimskom Dionisovom kultu bilo doktrinarno, 
idealno". Izvesno je da je on odgovarao istim potrebama, istim teskobama 
koje su, dva veka ranije, u samoj Grčkoj, emotivnu gomilu i mnoge iskrene 
duhove, navele da učestvuju u tim misterijama, sa svim opasnostima i 
stranputicama o kojima svedoče 1 Euripidove Bahantkinje (405): zvanični 
gradski kultovi nisu više bili dovoljni; žestoka glad za mističnim iskustvima, 
za bratstvom i ljubavlju izvan ljudskih pravila, smelo prihvatanje neuobiča- 
jenih puteva saznanja, od kojih je najjednostavniji opijenost vinom, intelek- 
tualnije pozajmice iz orfizma u pravom smislu reči, i želja za čvrstim 
garancijama onostranog koje se moglo nazreti prilikom posvećenja, sve je 
to ujedinjavalo u tajnim društvima, bez obzira na političke i društvene 
ograde, sve veće grupe nezadovoljnika. Ne može se tvrditi da su tu primani 
robovi, ali nije naodmet znati da je žena vođe pobune iz 73, Tračanina 
Spartaka, bila proročica, neka vrsta medijuma u dionizijskim orgijama. Isto- 
ga roda kao i on, ona je, u Rimu, prilikom dolaska svetine na trg, protu- 
mačila jedno čudo: dok je Spartak spavao, oko njegove glave obavila se 
zmija; to je, rekla je ona, bio znak da će taj čovek imati veliku i strašnu 
moć, ali da će loše završitić. Plutarh veli da se ona sa njim odmetnula i da 
ga je pratila u njegovoj beznadežnoj pustolovini (Crass. 8, 3). Dok je bila 


^ Gore, »Sile i elementi«; A. Bruhl, op. cit., str. 70—81 (»le Dionysos étrusque«). 

5 J. Festugičre, »Ce que Tite-Live nous apprend des mystères de Dionysos«, MEFR. 66, | 
1954, str. 79—99. Bibliografija (naročito G. Méautis, Y. Béquignon) o aferi sa Bahanalijama 
u. Latte, str. 270, n. 5; dodati C. Cichorius, »Hellenistisches zum Senatusconsultum de Baccha- 
nalibus«, Römische Studien, 1922, str. 21 —24, i, naravno, lepo izlaganje: Bruhl, op. cit., str. 
82—116; F. Matz AJONZLIAKH TEAETH, archäologische Untersuchungen zum Dionysoskult 
in hellenistischer und rómischer Zeit, 1964 (sa novom studijom o dionizijskim prizorima u 
Dvorcu Misterija); R. Turcan, Les sarcophages romains à représentations dionysiaques, essai 
de chronologie et d'histoire religieuse, 1966. 

6 arvyćE je sasvim verovatna i obično prihvaćena korekcija (Reiske; ali već na margini 
Parisinus) reči evrxć€ iz pisanog predanja. 

u Rimu, robinja kao i on, ta bahantkinja verovatno nije ostala besposlena. 
Ali se ne može ništa zaključiti o Dionisovom kultu s početka prethodnog 
veka. 

Da li se iz tajnih sastanaka izrodio razvrat? Moguće je. Ali, uz odluku 
senata i njen pravoverni komentar koji daje Tit Livije, imamo još samo 
tužbene dokumente, a znamo kako se, u verskim sporovima, rado 1 sasvim 
iskreno, najveći gresi pripisuju protivniku: sastanak veštica, crna magija, to 
su optužbe koje se upućuju u svim vremenima i u napadu na pitagorejca 
Vatinija (Vat. 14) Ciceron neće oklevati da ga optuži da priziva mrtve i da 
ih umiruje žrtvovanjem dečaka, puerorum extis, — iako se u tim pitagorej- 
skim kapelama verovatno sve svodilo na »očaravanje«, mi bismo rekli hip- 
notisanje dečaka i korišćenje njihove vidovitosti (Apul. Mag. 42)". 

Stvar je od početka izgledala ozbiljna, tako da su dva konzula koje je 
Senat zadužio da vode istragu pomislila da moraju da odlože prikupljanje 
vojske i pripreme za rat. Pa ipak, ako je verovati dosijeu koji je Tit Livije 
mogao da pregleda, izvor te epidemije je nevelik i novijeg je datuma. Jedan 
Grk niskog porekla, neobrazovan, prvo je prešao u Etruriju: propovednik, 
prorok tajne vere. Tamo je u početku posvećivao u tajnu samo mali broj 
osoba, zatim je u svoje misterije primao bez razlike i muškarce i žene i, 
»da bi stekao što više pristalica, sa verom je povezivao radosti vina i gozbi.« 
Ostalo su učinili mrak, polna i starosna izmešanost: »Svako je tu nalazio 
vrstu naslade koja je najviše odgovarala njegovim sklonostima«. Ovaj de- 
morališući poduhvat nije se zaustavio na orgijama: lažna svedočenja, lažni 
potpisi, lažne oporuke, klevetnička potkazivanja i, naravno, tajna ubistva i 
trovanja. »Urlici, zvuk doboša i zvona skrivali su nasilje, prigušivali su 
jauke žrtava u oskrvnućima i ubistvima«. Teško je poverovati ovim obave- 
štenjima, sličnim onima koje bez mnogo napora sve policije prikupljaju u 
blizini bučnijih mesta. U svakom slučaju, zaraza je zahvatila Rim: u velikim 
gradovima lako nađe utočište ono što, na drugom mestu, izaziva sablazan. 
Verovatno se ništa ne bi dogodilo bez onoga što se danas naziva mali 
nevaljali žigolo, koga su majka i očuh pripremili za obred posvećenja. 
Izdržavan od čuvene kurtizane, mladi P. Ebucije, možda u želji za izvesnom 
slobodom, jednoga dana kroz smeh saopšti svojoj zaštitnici da će nekoliko 
noći spavati van kuće kako bi ispunio zavet koji je dao povodom svoga 
ozdravljenja: želeo je da bude posvećen u Bahove misterije. Gospa se raz- 
besni, počne da proklinje: ispriča mu da ju je, pre nego što je postala 
slobodna, njen gospodar odvlačio u to svetilište i da su se tu događale 
strašno neprilične stvari. Kao i svaki posvećenik, bila se zaklela da neće 
ništa otkriti, ali pred opasnošću koja je zapretila njenoj ljubavi, šta je briga 
za zakletvu? Vrativši se kući, mladić otvoreno reče majci i očuhu da će se 
posvećenje na tome i završiti. Isteran iz očinske kuće, gde su veoma dobro 
znali s kim se druži, on se skloni kod sestre svog pokojnog oca, stare 1 
uvažene gospe koja, izgleda, nije baš volela drugu snaju, i koja natera svoga 
bratanca da sve ispriča jednom od konzula. Konzul stupi u vezu sa tom 


7 J. Carcopino. La basilique pythagoricienne de la Porte majeure, 1926, str. 202 (i n. 
2), 204; upor. str. 156—157, o dionizijskim prizorima u bazilici. 

svetom ženom, a preko nje 1 sa čestitom kurtizanom, zatim sa ovom posled- 
njom upotrebi uobičajena sredstva, pretnju i ucenu; ona se nije dugo opirala. 
Svetilište, reče ona, u početku je bilo otvoreno samo za žene, od kojih je, 
redom, svaka bila sveštenica, a tada su samo tri dana u godini bila pred- 
viđena za obrede posvećenja, bez ikakvih noćnih službi. Ali, izvesna Pakula 
Anija, iz Kampanije, to je promenila, tobože po zapovesti bogova: obredi 
su poveravani muškarcima, ili su slavljeni noću, i to pet puta mesečno. Tako 
su se pojavile grozote — i kurtizana pokajnica ih nadugačko i živopisno 
opiše, počevši od seksualnih odnosa između muškaraca, a završavajući sa 
mašinama za mučenje dostojnim Sto dvadeset dana Sodome božanstvenog 
markiza. Sekta je, dodade ona, već bila tako brojna da je predstavljala 
gotovo narod u narodu, a sačinjavali su je muškarci i žene iz plemićkih 
porodica; dve godine ranije, bilo je odlučeno da više niko ko ima više 
dvadeset godina ne može proći kroz obred posvećenja, pošto je omladina 
sklonija zabludi i oskrvnuću... Pošto je sklonio dostavljače, konzul obavesti 
Senat, koji mu izrazi zahvalnost i otpoče represiju. Ona je bila strašna. Ljudi 
su pozivani da potkazuju, sprovođene su racije po čitavim kvartovima a 
konzul je, u narodnoj skupštini, održao govor u kome je najavio prve 
korake. Nagovorio je narod da se pridruži njegovim naporima koji će dovesti 
do ozdravljenja, ne plašeći se da će uvrediti bogove. Bila je to panika. 
Stražari postavljeni na izlazu iz grada zaustavljali su gomilu onih koji su 
pokušavali da odu. Mnogo muškaraca i žena se ubilo. Bilo je, govorilo se, 
preko sedam hiljada »zaverenika«, čije su vođe, brzo potkazane — jedan iz 
Falerija, jedan iz Kampanije i dva plebejca — odmah pogubljene. Međutim, 
represija se toliko širila da ju je trebalo ograničiti: odrubili su glavu samo 
onima, ali to je bila većina, koji su zaista izvršili užasna dela na koja ih je 
obavezivala zakletva prilikom posvećenja, a u zatvoru su zadržani oni koji 
su se samo zavetovali. Prema starom običaju, osuđene žene su vraćene 
njihovim porodicama ili starateljima da bi bile pogubljene. 

| Nije se sve svelo na čišćenje Rima. Već na prve vesti, cela Italija je 
imala povoda za strahovanje. Ubrzo zatim konzuli su svuda razaslali, uz 
naredbu da se ureže u bronzi i objavi, prepis odluke Senata koja je regulisala 
za budućnost tu versku materiju i čiji je jedan primerak, onaj o »ager 
Teuranus«, dospeo i do nas. Potpuna podudarnost tog drevnog teksta sa 
njegovim kratkim sadržajem koji je dao Tit Livije potvrđuje istoričarevu 
dobru obaveštenost, ako ne i iskrenost ili pronicljivost progonilaca. Odredbe 
su bile sledeće. Ukida se »Bacanal«. Ako neko tvrdi da mu je takvo 
svetilište neophodno, mora da se obrati gradskom pretoru koji će ga prvo 
saslušati, a zatim izložiti tu stvar u Senatu, a ovaj će moći o tome da odluči 


samo. ako bude prisutno najmanje sto senatora. Ista je procedura i da bi neki : 
- građanin, Latin ili saveznik, mogao da bude »Bacas«. Više neće biti muških 


sveštenika. Više neće biti organizacije niti zajedničke riznice. Više neće biti 
onih mesta koja opisuju nagomilani glagoli: inter sed conieura[se neu]e 
Comuouise ueue conspondise neue conpromesise neue fidem inter sed dedi- 
se... Više neće biti tajnog kulta, pa čak ni javnih ili privatnih ceremonija, 
osim u prisustvu gradskog pretora, ovlašćenog odlukom Senata koju je 
donelo najmanje sto senatora. Najzad, osim uz dozvolu pretora i Senata, 

ceremonijama više neće prisustvovati više od pet osoba, dva muškarca i tri 
žene... Kurtizana i njen ljubavnik ne samo da su zaštićeni, nego i nagrađeni: 
ona je zakonitim putem proglašena poštenom ženom, podobnom da se uda 
za slobodnog čoveka a da ta veza ne ugrozi čast ili položaj njenoga muža; 
a mladić je dobio veteransku platu, uz dozvolu da služi kako u konjici tako 
i u pešadiji. Što se tiče drugih doušnika, konzulima je prepuštena odluka da 
li će oni samo ostati nekažnjeni ili će biti 1 nagrađeni. 

Iz ovoga teksta proizlazi da je pravi zločin ovih nesrećnika bio, po 
izrazu koji Tit Livije pripisuje doušnici, u tome što su predstavljali alterum 
iam propre populum, i, kako čitamo u Postumijevoj besedi, što su se tajno 
sastajali dok su se u Rimu mogle održavati samo tri vrste skupova: skupština 
na koju je ukazivala zastava na Kapitolu, plebis consilium o kome su 
odlučivali tribuni, contio, skup koji se održavao na poziv jednog od magi- 
strata. I značajno je to što, kao ishod tako preterane i svirepe strogosti, Senat 
nije hteo da ukine inkriminisani kult, čak ni u njegovom novom i neobičnom 


obliku, čak ni sa mešanjem polova, nego je samo hteo da ga ograniči, da: 


ga u svakom slučaju podredi odluci i kontroli vlasti, a iznad svega da spreči 
»coniuratio«, uzajamne i kolektivne zavete. Uz tu ogradu bilo je dopušteno 
da neko dođe i kaže da sibei necessu ese Bacanal habere, ili da neki 
građanin poželi da bude Bacas. Ali je morao da traži dozvolu. 


Posle krvavog nasilja koje je zauvek ukaljalo konzulstvo K. Marcija L. 
f. i S. Postumija L. f., priča o Numinim knjigama, godine 181, liči na 
prijatnu komediju. No, ona je ipak epizoda iste borbe tradicije protiv novo- 
ga. Te godine, kaže Tit Livije (40, 29, 3—14), prilikom iskopavanja u 
podnožju Janikula, na polju koje je pripadalo državnom sekretaru L. Petili- 
ju*, radnici su izvadili dva kamena kovčega, duga osam stopa, široka četiri, 
čiji su poklopci bili zapečaćeni. Natpisi, na grčkom i latinskom, kazivali su 
da je u jednom sahranjen Numa Pompilije, Pomponov sin, kralj Rimljana, 
a u drugom knjige tog Nume Pompilija. Vlasnik polja upitao je prijatelje za 
savet i otvorio oba kovčega. Prvi je bio sasvim prazan, bez traga ljudskog 
tela. U drugom su se nalazila dva paketa povezana kanapom 1 premazana 
smolom, a u svakom je bilo po sedam knjiga koje ne samo da su bile 
neoštećene, nego su 1 izgledale sasvim nove. Polovina, napisana na latin- 
skom, govorila je o filozofiji kakva je postojala u ta daleka vremena. Se- 
kretar i njegovi prijatelji pročitaše te uvažene škrabotine sa začuđujućom 


8 Latte, str. 269, n. 2, smatra da je ime sekretara, kod Tita Livija, greška prepisivača. 
— O tome, videti A. Delatte, »Les doctrines pythagoriciennes des livres de Numa«, BAB. 22, 
1936, str. 19—40, 1 Carcopino, op. cit., str. 185. Obojica smatraju da je u pitanju autentičan 
poduhvat rimskih Pitagorejaca; tako bi se objasnilo uznemirenje rimskih vlasti: Numine Knjige 
sadržavale su jednu varijantu yvoikóo Àóyoo »delom kosmološka, delom moralna interpretacija 
religijskih verovanja«, koja, kao što je dokazao A. Delatte, postoji još u pitagorizmu; a neki 
delovi te y. A. »morali su biti u protivrečnosti sa verovanjima povezanim sa fulgurskom i 
augurskom veštinom i sa zaštitom od čuda« (Delatte, str. 33). Ako većina starih autora (po- 
znatih naročito preko Plinija i svetog Avgustina) govori o pravim pitagorejskim filozofskim 
raspravama, neki, kao Sempronije Tuditan (Plin. 13, 87), pominju samo Numine verske ukaze 
u drugom kovčegu. 

lakoćom; pokazali su ih drugima i, pošto se vest proširila, gradski pretor K. 
Petilije poželeo je da ih 1 sam pročita i pozajmio ih je od njihovog vlasnika. 
Dva čoveka su bila povezana: upravo je Kvint, dok je bio kvestor, Luciju 
našao mesto državnog sekretara. Ali, kada je sve pročitao, bio je uveren da 
je tu bilo stvari koje su mogle da upropaste zvaničnu religiju 1 obavestio je 
svoga štićenika da je doneta odluka da se knjige spale; ali da mu ipak, pre 
nego što to bude izvršeno, dopušta da ih traži pravnim ili nekim drugim 
putem; da mu najzad zbog toga neće uskratiti svoju naklonost. Sekretar se 
obratio plebejskim tribunima, koji su stvar prosledili Senatu. Pretor je izjavio 
da je spreman da se zakune da nije uputno ni čitati ni čuvati te knjige a 
Senat je doneo odluku da je ta ponuđena zakletva dovoljna, da se knjige 
što pre spale na komiciju i da se vlasniku plati odšteta koju će odrediti 
pretor i većina tribuna. Državni sekretar je odbio ponuđenu sumu. Knjige 
su javno spaljene na komiciju, na vatri koju su zapalile žrtvene sluge. 

Tu se naslućuje prilično prljava priča: koristeći to što je njegov zaštit- 
nik postao pretor, Lucije je smatrao da će mu se prevara isplatiti. Kvint je, 
međutim, bio 1 dobrodušan i čovek od dužnosti. Ili mu se učinilo da su 
»Numine knjige« opasne po religiju, ili je jednostavno smatrao da su falsi- 
fikati suviše grubi da bi mogli odoleti ispitivanju, tek naredio je da se unište, 
spasavši tako neopreznog mladića kobne ekspertize, čak mu dajući i nagradu 
koju je ovaj ipak bio toliko uviđavan da odbije. Događaj bi bio bez značaja 
da ga nisu pratile dve okolnosti. Prvo razlog koji je naveden za spaljivanje, 
i neposredno, presudno dejstvo koje je on imao na senatore: iako su ti spisi 
imali pokriće velikog Numinog imena — istorijat nastanka Rima dobio je, 
pre najmanje jednog veka, svoj kanonski oblik — samim tim što su sadrža- 
vali novine, narušavali su tradiciju, pleraque dissoluendarum religionum 
esse, niko se nije usudio da ih brani, a tribuni su se unapred svrstali uz 
očekivanu odluku Senata. 

Nije ništa manje zanimljivo što se ovaj falsifikat zaklanja iza Nume ne 
samo kao pontifika, nego i kao filozofa: u sedam knjiga raspravljalo se, na 
grčkom jeziku, de disciplina sapientiae. Tit Livije izgovara veliku reč, da 
bi je odmah zatim odlučno opovrgao: Valerije Ancijski, prethodnik sa kojim 
voli da polemiše, rekao je da su knjige koje su pronađene u drugom kovčegu 
pitagorejske, povinujući se u tom pogledu rasprostranjenom mišljenju da je 
Numa bio auditor, Pitagorin učenik. Ciceron će takođe protestovati, ili će 
Scipionu pripisati protest protiv te tvrdnje, pokazaće nepodudarnost datuma 
(Rep. 2, 28: falsum est id totum, neque solum fictum, sed etiam imperite 
absurdeque fictum)... Nije vredelo, Numa je za mnoge Rimljane ostao 
pitagorejski kralj, dragocena i stara veza izmedu Gréke i Rima, izmedu 
mudrosti i politike. Ali inueteratus error svakako je starija od prevare L. 
Petilija, ili pre, neka oproste mani Cicerona i Tita Livija, nema nikakve 
greške: pitagorizam je nesumnjivo bio jedna komponenta Numinog tipa već 
od njegovog nastanka, u vreme kada su mudri učenjaci stvorili vulgatu 
kraljevske istorije. Ovi elementi su neodvojivi od ličnosti: da bi predstavili 
u obliku diptiha dva podjednako nužna vida moći, jaku, stvaralačku, ali i 
strašnu kraljevinu, a zatim i, ne samo versku 1 pravnu, nego i mudru i umnu 
kraljevinu, prvi letopisci su povezali sa Romulom sliku grčke tiranije i 

Numu pretvorili u filozofa. A, za njih, tadašnja filozofija je mogla biti samo 
Pitagorina filozofija, koja je doduše bila tvorevina Velike Grčke, ali, preko 
nje, i Italije, i koja je obrazovanijim Rimljanima bila bliska. »Kada se 
pojavila italska svest, kaže Karkopino?, ona je razmišljala na pitagorejski 
način. Odmah po svome nastanku, pitagorizam je italijanski. Naslednici te 
veze, Rimljani klasičnog doba, njome se ponose, kada su u prilici, a Ciceron 
se na nju gordo poziva u slavu svojih sunarodnika (Amic. 13; Sen. 78: 
Pythagoram Pythagoreosque incolas paene nostros)«. Tako se Katon Cen- 
zor, Rimljanin nad Rimljanima, savremenik afere sa Bahanalijama 1 prevare 
L. Petilija, neće libiti da se pred kraj života preobrati: »Sto je i sam Katon, 
kaže isti autor! podlegao zarazi, ne treba da nas čudi: između stroge 
discipline kojom se dičila njegova generacija 1 asketizma pitagorejaca, po- 
stoji neosporna sličnost... Zahvaljujući njoj, oni su bili dobrodošli u snažan 
i zdrav grad čija su sloga i energija sačuvale nezavisnost Italije 1 spremale 
se da joj podare svet«. Sud je pronicljiv i tačan, ali taj duhovni zamah treba 
pomeriti u ranije razdoblje. Kako podseća sam Karkopino!!, Ciceron nije 
izmislio ni da je Apije Klaudije Cek, čuveni cenzor iz 312, drugo otelotvo- 
renje ideala rimskog patricijata, napisao pesmu pitagorejske inspiracije. Ot- 
prilike u isto vreme, Emilijevci (Mamercini, zaim Mamerci), ponosno se 
vezuju za pretka »Mamerka« koji je po potrebi poistovećivan sa Mamerkom, 
Pitagorinim sinom. Za vreme samnitskih ratova početkom III veka, na Fo- 
rumu je podignut kip toga filozofa kao onoga koji je sapientissimus među 
Grcima (pored kipa Alkibijada, za koga se kaže da je fortissimus). Najzad, 
Enijevi Annales započinjali su prepričavanjem jednog sna u kome je trijum- 
fovala metempsihoza. Ne treba dakle svrstavati među novitete III veka na 
izmaku tu »naturalizaciju« pitagorizma, tu prirodnu sklonost rimskih intelek- 
tualaca prema filozofiji koja se pozivala na Pitagorino ime. 

Treba precizirati: intelektualci, filozofija. Naime, samo je u okviru tog 
društvenog područja i te uzvišene oblasti spajanje bilo mogućno, i događaj 
iz 181. to jasno potvrđuje. Sve dok pitagorizam nagoveštava određeni tip 
života, preporučuje bezopasne običaje kao što je vegetarijanska ishrana ili 
pruža utehu za drugačiji svet koji Rim, prepušten sebi, nije umeo ni da 
naseli ni da oživi, on je dobrodošao i Numa na opšte zadovoljstvo propo- 
veda pitagorejsku filozofiju, kao što oni najsmeliji pretvaraju Pitagoru u 
rimskog građanina (Plut. Num. 8, 11). Ali, ako počne da proizvodi spise kao 
što su oni čije je uništenje 213. godine spaslo grad; ako, nekoliko godina 
posle afere sa Bahanalijama, rizikuje da, nekim senzacionalnim otkrićem, 
podstakne uzbuđenje i pobožnost gomile, Numa odmah biva vraćen na svoje 
mesto, u Annales. Na to se svode izgledi onoga što se zbilo 181. Ne čini 
se da je spaljivanje lažnih knjiga drugoga kralja »simptom potajnog delo- 
vanja kome se prepuštala, u gradu, pitagorejska misao 1 strahova koje je 
njeno širenje izazivalo kod vlasti«. Podstrek prevejanog državnog sekretara 
bio je sasvim ličan. Vek ili vek i po kasnije, pitagorejci će možda obrazovati 


? Op. cit., str. 161—162. 
10 /bid., str. 186. 
11 [bid.. str. 183—184. 


400 


kapele. U to vreme oni nisu mešali rodove, i njihova verska praksa nije bila 
zaražena mudrim sanjarijama. 


Do ozbiljnijih intervencija došlo je tokom toga veka. Posle Karneada, 
filozofi!", »Haldejci«, astrolozi 1 vračevi, žustro su proterani. Već je Katon 
(Ager. 5) ukazao na opasnost koju su oni predstavljali: među dužnostima 
koje propisuje seoskom nadzorniku, dve se tiču religije 1 obe ograničavaju 
delovanje te ličnosti, jedna u rimskim obredima (rem diuinam nisi Compi- 
talibus in compito aut in foco ne faciat), druga povodom stranih noviteta 
(haruspicem augurem hariolum chaldaeum ne quem consuluisse uelit). Do- 
duše, škrti 1 strogi Katon, kako se čini, u tim iskušenjima vidi pre svega 
priliku za nepotrebne troškove. Može se smatrati da su 139. godine, uprkos 
Kotonima, Chaldaei imali velikog uspeha u celoj Italiji, jer im je te godine 
strani pretor naredio da za deset dana napuste Rim i Italiju: svojim neisti- 
nitim tumačenjem zvezda, kaže Valerije Maksim (1, 3, 3), oni su rastužili 
neuke i slabe duhove i zaradili mnogo novca. Isti pretor oterao je i druge 
strance koji su, pod izgovorom da poštuju Jupitera Sabazija, pokušavali da 
iskvare Rimljane. 


I2 Sa jednog posebnog. ali značajnog stanovišta, W. Capelle, »Griechische Ethik und 
Rómischer Imperialismus«, Klio, 25, 1932, str. 86—113. 

XI 


GRADANSKI RATOVI I RELIGIJA 


U veku koji je usledio posle drugog punskog rata Rim je zauzeo 
ogromne zemlje. Ali to je duboko i trajno iskvarilo rimsku Republiku, 
rimsku tradiciju. Ovde treba upotrebiti reč raspad. Plodonosni raspad, pošto 
konačno vodi Avgustovoj obnovi i izgradnji za vreme careva. Stravičan 
raspad, pošto pre svega priprema najmračnije razdoblje koje je Rim preži- 
veo, razdoblje verskih ratova. 

Uzroci i oblici te »dekadencije« dobro su poznati. U dodiru sa Istokom, 
kvare se vojskovođe, legionari. Bogatstva, plen i darovi, koji zapljuskuju 
Rim, toliko zlato koje iznenada obasipa društvo koje nema ni industriju ni 
trgovinu nanosi štetu privredi, običajima, društvenim odnosima. Nekoliko 
cenzora, a pre svega Katon, uporno se bore protiv zla, uklanjajući senatore, 
namećući zakone protiv raskoši. Ali zlo je već svuda, a pre svega među 
plemstvom. Cenzor Lepid, prvosveštenik, prvi u Senatu, hoće da izgradi u 
Teracini branu koja će štititi zemljište od poplave: za to koristi novac iz 
državne blagajne. U Iliriji, jedan opunomoćenik Senata prodaje svoje usluge 
kralju i daje povoljan izveštaj o njemu. U Španiji, Metel očekuje slavan i 
uspešan rat; biva opozvan; tada uništava hranu, ubija slonove, raspušta 
vojsku. Ubrzo zatim numidski kralj Jugurta, pozvan u Rim da položi račune 
o svome ponašanju, tamo će se bez straha pojaviti: pošto je potkupio posla- 
nike, znao je da može da potkupi 1 jednog tribuna, koji će mu u pravi čas 
zabraniti da govori; a kada se bude pojavio, pripisaće mu se čuvene reči: 
»Gradu na prodaji! Fali ti samo kupac!«. 

Unutrašnja kriza koja se pripremala za vreme Hanibalovog prisustva u 
Italiji brzo je sazrela, i više nego sazrela. Rim je, kako će reći Katilina, telo 
bez glave, glava bez tela: s jedne strane, neizmerna gomila siromašnih; s 
druge strane, mali broj porodica, kako plebejskih tako i patricijskih, u čijim 
su rukama ogromna bogatstva. Srednja klasa, osnovni sastav nekadašnjih 
legija, više ne postoji. Suprotnost nije između patricija i plebejaca, nego 
između bogatih i siromašnih, između bogataša i proletera. Proleteri je prava 
reč, u rimskom značenju: to ime dobijaju oni koji doprinose životu civitatis 

samo preko svoje dece, prolis progenie, i rimski zakon ih je isključivao iz 
vojske, pošto nisu imali imovinu koju bi branili i pošto bi tuđu imovinu 
loše branili (Gell. 16, 10; Paul. str. 333 L?). Stoga Rimu nedostaju vojnici 
i on neće oklevati, sa Marijem (107), da redovno regrutuje proletere, pa čak 
i capite censi kao što su bili Italici. 

Italici, i vernici 1 pokajnici, opkoljavaju grad, prodiru u njega i uče- 
stvuju u opštoj bedi: njihovi posedi su ogromne /atifundia koje drži nekoliko 
hiljada ljudi. Daleka osvajanja nisu im donela koristi, ali ona nisu okončana. 
Stoga oni uvek nastoje da dobiju zvanje građanina koje im se uskraćuje kao 
i pre; priželjkuju ga ne samo zbog počasti, nego i u nadi, u varljivoj nadi 
da će učestvovati u podeli plena. 

Robovi ne predstavljaju ništa u društvu onakvom kako ono samo sebe 
zamišlja. Ali, u konkretnom pogledu, oni su sada u zastrašujućem broju. 
Mnogi pobednički ratovi prezasitili su Italiju. Krupni posednici više ne 
koriste slobodne radnike: sa svojim besplatnim radom, robovi su dovoljni za 
sve. Oni su svuda i, čak 1 kada su mirni, svuda predstavljaju silu. Vođe koje 
se otimaju oko Rima traže podršku: za borbu u kojoj je poražen Gaj Grah, 
njegov protivnik, konzul Optim, naoružava robove pored senatora i vitezova 
i sa njima zauzima Kapitol, dok Gaj i bivši konzul Fulvije, koji se povlače 
u Dijanin hram na Aventinu, usput oslobađaju robove. 

Od robova postaju oslobođenici, čiji broj raste 1 koji ubrzo postaju 
značajan deo rimskog naroda: kako od njih očekivati dobro poznavanje 
predanja, istinsku privrženost starim običajima? 

U tom političkom i društvenom previranju, javna religija je mirna: 
nastavlja se rutina starih kultova, a stvara se i nekoliko novih kultova, prema 
tradicionalnim postupcima!: kada je Hanibal zapretio Rimu, religija je bila 
delotvorna, okrepljujuća. S druge strane, Istok, Grčka postaće ili su već 
postali rimske zemlje; tamo odlaze gomile građana, dignute glave, vojnici, 
činovnici, trgovci, a među onim Rimljanima koji ostaju ili se rađaju u Rimu, 
ubrzano se pronose verovanja, običaji, sumnje. Satiričar Lucilije, srećni vi- 
tez, prijatelj Scipiona Afrikanca Mlađeg, Pompejev stric, žigoše poroke, 
pohlepu, nemar skorojevića, ali sa bogovima postupa sa začuđujućom pri- 
snošću, predstavlja dvanaest velikih bogova kako većaju i rugaju se onima 
koji ih zovu »pater«; Neptunu, koji se zapetljao u raspravu, stavlja u usta 
izjavu da se tu ne bi snašao ni sam Karnead, kada bi mu Ork vratio slobodu. 
Na drugom mestu, on pripoveda u stihovima najčistiju grčku mitologiju, 
povezuje Tizifonu sa Eumenidum sanctissima Erinys, prikazuje Sizifa kako 
se znoji valjajući svoj kamen, baš kao što svoj latinski začinjava grčkim 
glagolima, imenicama, rečenicama. A uz to je ipak tradicionalist, vezan za 


| Treba isto tako imati na umu da je političko preplavljivalo, kvarilo, potiskivalo versko. 
Dva dobra primera u: J. Bleicken, »Kollisionen zwischen Sacrum und Publicum, eine Studie 
zum Verfall der altrómischen Religion«, Hermes 85, 1957, str. 446—480 (I. Die Provokation- 
sprozesse gegen den Oberpontifex; 2. Die Obnuntiatio); vid. i R. Guenther, »Der politisch-ide- 
ologische Kampf in der rómischen Religion in den letzten zwei Jahrhunderten v. u. Z.«, Klio 
42, 1964, str. 209—297 (politička upotreba čuda u klasnoj borbi; Sulina upotreba Venere, 
Antonijeva Dionisa, Oktavijeva Apolona — ova poslednja je našla svoj glavni književni izraz 
u četvrtoj Vergilijevoj Eklogi i u Carmen Saeculare). 

aristokratiju. Koliko su samo bili slobodni, koliko smeli novi ljudi, ljudi koji 
su se upravo stvarali! | u 

Stoga bi bilo uzaludno ako bismo nastojali da sistematski analiziramo 
verski život toga vremena, da u njemu tražimo pravilan razvoj, dugoročne 
namere, pošto nema plana. Ostavljajući po strani rutinu starih kultova, ver- 
ska istorija Rima tada se meša sa njegovom političkom istorijom ili sa 
biografijom nekoliko znacajnih pojedinaca: prema gibanjima političkih stra- 
naka, prema nadahnućima ili potrebama ambicioznih ljudi, nastaju reforme 
ili nove tvorevine, jedan kult opada, drugi se uzdiže. Do velike reorganiza- 
cije, obnove koju će izvršiti Avgust, »rimska religija« je manje nego ikada 
predmet posebnog izučavanja. Ovde ćemo samo ukratko ukazati na ono što 
je ona bila tokom poslednjeg republikanskog veka, a pre svega utvrditi neka 
odsustva. 


Gibanja koja su, tokom više od sto godina, dovodila do unutrašnjih 
protivrečnosti u Rimu i u rimskom carstvu bila su, u celini, jalova u ver- 
skom pogledu. Pobune robova, koje su u više navrata poprimile oblik velikih 
ratova, nisu imale nikakvu ni versku ni filozofsku podlogu. Kako bi i moglo 
biti drugačije? Od Galije do Irana, od mavarske zemlje do tračkih granica, 
sa svih strana su navirale horde robova koje su držali krupni posednici: oko 
koga božanstva, oko kakve nade bi se one mogle složiti? Jednostavno, 
ugled onih koji su njima zapovedali često bi porastao zahvaljujući spretnim 
mahinacijama, glasinama o božanskoj zaštiti, koje bi možda i doprinele 
stvaranju nekog kulta da je poduhvat uspeo, ali koje se nisu održale. Prvi 
je Sirijac Eun, rob sa Sicilije, za kratko vreme sakupio veliku vojsku i 
potisnuo mnoge legije (133); glas o njegovim uspesima podstakao je gomile 
robova u celome Carstvu, oni su se pobunili na Delosu, u Antici, u Kam- 
paniji, u samome Laciju. Pa ipak, njegov verski doprinos svodi se na ovo: 
opšteći u snovima sa bogovima, on je prorekao da će biti kralj — u stvari, 
sebe je prozvao kraljem Antiohom — i svoje predskazanje je potkrepio 
jednom vašarskom podvalom; skrivajući u ustima orah napunjen zapaljenim 
sumporom, izbacivao je plamen... (Diod. Sic. 34, 2, 5— 7). Trećinu veka 
kasnije, jedan od predvodnika pobune sicilijanskih robova koja je trajala tri 
godine bio je Sicilijanac Atenion; on je bio poznat po svome poznavanju 
astromantike (ibid., 36, 5, IP. Trideset godina kasnije, najveći prokletnik na 
zemljinoj kugli, Tračanin Spartak (73—71), dugovao je doduše svoju moć 1 
svojim sposobnostima, ali nisu mu smetali ni bahovski talenti njegove žene. 


2 F, Bómer, Untersuchungen über die Religion der Sklaven in Griechenland und Rom. 
I, Abh. d. Akad. d. Wiss. u. Lit, Mainz, 1957, 7, str. 182 (2556): »Der Spürtacus-Aufstand 
hatte keine philosophischen oder religiósen Voraussetzungen, ebenso wening wie dcr des Eunus 
aus Henna«. Autor ukazuje na suprotno mišljenje koje izražava J. Vogt, Structur der antiken 
Sklavenkriege, ibid., 1957, I. str. 27—39. Bómerova studija se nastavlja, ibid., H (1960, 1). II 
(1961. 4). IV (1963, 10). A "n 

3 Atenionov šef, Salvije, koji je uspeo da uspostavi pravu kraljevinu, hteo je, izgleda, 
da probudi partikularističko versko osećanje Sicilijanaca, svojih »podanika«, obasipajući spek- 
takularnim počastima »Heroes Palici«, Diod. Sic. 37, 7, I. O religijama toga ostrva, vid. E. 
Manni, Sicilia pagana, 1963, ali je još uvek dragocena i studija: E. Ciaceri, Culti e miti nella 
storia dell'antica Sicilia, 1911. 

Suvišno je pitati se šta bi se dogodilo sa mišlju starog sveta da su ti napadi 
besa uspevali: oni nisu mogli uspeti. Moderni teoretičari klasne borbe s 
pravom su poštovali Spartaka, ako ne i njegove prethodnike, kao slavnog 
pretka. Ali još nije bio došao pravi trenutak i neće pobuna uništiti ovaj 
drevni oblik eksploatacije čoveka po čoveku. 

Saveznički rat (91—88), to jest rat koji je vodilo osam naroda južne 
Italije na čelu sa Maržanima da bi dobili rimsko građansko pravo, nije u 
sebi nosio klice verske novine. Cak se više i ne pominju, iako su u njima 
učestvovali i Samnićani, čuveni vojnički kultovi u vreme Kaudijskog klanca, 
legio linteata 1 strašne ceremonije posvećenja po kojima je ona bila poznata: 
Rimljanima su Italici suprotstavili vojsku i običaje koji su bili sasvim rimski. 
Sada je to prava bratoubilačka borba. U borbenom zanosu, hteli su da sruše 
Rim 1 da zauzmu njegovo mesto tako što će ga podražavati i na novcu je 
predstavljen sabelski bik kako ubija lavicu, ali u početku, pre nego što je 
prolivena krv, dva »italska« konzula ipak su učinila poslednji i uzaludan 
pokušaj kod rimskog Senata, a na kraju, kada je, zahvaljujući zakonima 
Julijevaca i Plaucija-Papirija, Rim, već na pragu pobede, mudro popustio ne 
odajući svoju slabost, loše uspomene brzo su zaboravljene: dobivši građan- 
sko pravo, Italici su bili spremni da učestvuju u onome što će biti sudbina 
Rima, građanskom ratu. 

Posle braće Grah, sa Marijem, počinje vreme tih velikih nemira: name- 
ću se razne ličnosti, obično još od mladosti, i vladaju, zatim pre ili kasnije 
popuštaju pod napadima nekog suparnika. Te svađe, u koje su Italija a 
ponekad i ceo svet, hteli-nehteli, bili umešani, najavljuju najteže trenutke 
Carstva. One užasno skupo staju samo biće Rima, Italije, provincija“. Flor 
beleži (2, 9, 22) da su Marijeve pristalice opustošile Kampaniju i Etruriju 
mnogo strašnije nego Hanibal 1 Pir. Prema Dionu Kasiju (frag. 105, 8), 
pokolj koji je izvršen po Sulinom naređenju 82. bio je pogubniji i suroviji 
nego Mitridatov pokolj Rimljana u Maloj Aziji, i još je Tit Livije, sudeći 
po sadržaju 88. knjige, prikazao Sulu kako »ispunjava ubistvima celu Itali- 
ju«. Ova okrutnost svojstvena bratoubilačkim ratovima biće opšte mesto 
polemičara: plus paene bella ciuilia quam hostis mucro consumpsit... (Hier. 
Epist. 60, 7). Progoni su naravno prvo ciljali na ugledne ljude i Rim je tako 
izgubio mnogo povoljnih prilika. Ali i oni sami, gotovo bez izuzetka, u 
nekoj vrsti zaraze, prihvatali su novi zakon: »Sve se zbiva, kaže Ž. Baje"; 
kao da je divljaštvo građanskih ratova vratilo duhove, čak i one najobrazo- 
vanije, gotovo preistorijskim oblicima mišljenja: kobni ratnički poziv, uza- 
jamno prolivanje krvi«. Jedan primer. Na Marijevoj sahrani (januar 86), po 


naređenju G. Flavija Fimbrije, zaklan je K. Mucije Scevola, vrhovni svešte- 


^ P. Jal, »Remarques sur la cruauté à Rome pendant les guerres civiles«, LH. 20, 1961, 
str. 475—501; »La guerre civile à Rome (de Sylla à Vespasien), facteur de vie morale?«, ibid. 
21, 1962. str. 399—434; »Les dieux et les guerres civiles«, REL. 40, 1962, str. 170—200. To 
su odlomci celovite studije koja je prvo bila najavljena pod naslovom: »La notion de guerre 
civile«, a koja se pojavila 1963: La guerre civile à Rome, étude littéraire et morale. Vid. i A. 
N. Scherwin-White, »Violence in Roman politics«, JRS 46, 1956, str. 1—9. 

5 »Le suicide mutuel dans la mentalité des Romains«. Année Sociologique. 1951, str. 
35—89 (= Croyances, str. 130—176); navedeni redovi su na str. 76. 

nik, okrivljen zbog umerenosti. Muncije je pao, ali nije umro. Fimbija je 
tada hteo da ga optuži pred narodom i, pošto su ga pitali kakav će zločin 
pripisati tome čoveku koga svi poštuju pro sanctitate morum, on je odgo- 
vorio: — »Optužiću ga što mu se bodež nije zario dovoljno duboko!« (Val. 
Max. 9, 11, 2). 

Kakvog su odjeka, u verskoj ideologiji, mogli imati tako surovi prizori? 
U Grčkoj se nesumnjivo nametnula ideja o fatalnosti, o jednom od onih 
praroditeljskih grehova čija se senka i ispaštanje provlači, kao u Argu ili 
Tebi, iz naraštaja u naraštaj. »Istorija« porekla pružala je polaznu tačku: zar 
Rim nije bio rođen u krvi Rema, koga je ubio njegov brat ili neko drugi 
po bratovljevom naređenju?... Ovo rasprostranjeno gledište uvešće, istraži- 
vaće pesnici velikog veka: u trenutku kada su ponovo započinjala neprija- 
teljstva između trijumvira i Seksta Pompeja, Horacije, još mlad, napisao je 
pesmu koja je, u zbirci Epoda, sedma po redu; treba je navesti u celini: 


Kuda srljate, zlikovci? Zašto su u vašim rukama mačevi koji su bili vraćeni u 
korice? Zar se premalo latinske krvi izlilo na polja, na Neptuna, i to ne zato da bi 
Rimljanin spalio gorde tvrđave surevnjive Kartagine, niti da bi još slobodan Bretonac 
sišao, u lancima, Svetim putem, — nego zato da bi, po želji Parćana, taj Grad 
stradao od sopstvene ruke? Nikada vukovi i divlji lavovi nisu tako postupali, osim 
protiv drugih vrsta. Da li vas vuče slepo ludilo, ili neka sila koja je jača od vas, — 
ili pak neki greh? Odgovorite... Oni ćute, lice im postaje bledo kao krpa, njihove 
zaprepašćene duše su skamenjene. Istina je dakle: Rimljane vodi okrutna sudbina, 
zločinačko ubistvo Brata, od kako se na zemlju prolila nevina Remova krv da bi 
donela nesreću njegovim sinovcima... 


Za vreme Avgusta, zvanična propaganda vratiće se toj temi: vladareva 
zasluga je u tome što je izmirio Rimljanina sa Rimljaninom, — Remo cum 
fratre Quirinus*. Ali to je samo lepa književnost: to se ne odnosi na religiju 
i ta ideja o naslednom prokletstvu bila je suviše tuđa rimskoj misli da bi se 
u poznom trenutku u njoj odomacila". Uostalom, mit je već odavno bio 
stvoren: odgovoran ili ne za bratovljevu smrt, Romul je skinuo ljagu prire- 
divši nekoliko svečanih obreda i, po nekima, stavljajući kraj sebe praznu 
stolicu kad god je delovao kao kralj*. : 

Verski ratovi koji su se produžavali, bella impia, ne samo da nisu 
pružili versko tumačenje koje bi bilo spojivo sa činjenicama iz predanja i 
koje bi ove obogatilo, nego su čak doprineli slabljenju tradicije i podrivanju 
samog verovanja u bogove. Oni su sve u svemu imali suprotno dejstvo od 
pobeda nad spoljašnjim neprijateljem, a pre svega nad Hanibalom. Ako je 


6 Gore, str. 268—273. 
: 7 Drugačije mišljenje u: H. Wagenvoort, »The crime of fratricide (Hor. Epod. 7, 18), the 
figure of Romulus Quirinus in the political struggle of the Ist. Centry B. C.«, Studies in Roman 
Literature, Culture and Religion, 1956, str. 169—183. R. Schilling je podvukao trud koji ulaže 
Ovidije, na primer, da Romula oslobodi krivice, »Romulus l'élu et Rémus le réprouvé«, REL. 
38, 1960, str. 182—199 (ali sumnjam da Ov. F. 2, 361—380, želi da prikaže Remov greh ili 
svetogrđe). 

8 U hrišćanskoj polemici, to će čak biti argument protiv paganskih bogova: oni nisu 
kaznili Romulovo bratoubistvo, kao ni greh njegove majke (Aug. Ciu. D. 3, 5 i 6). 

jedinstveni Rim koji je osvojio svet bio živi dokaz postojanja 1 predusretlji- 
vosti bogova, pocepani Rim, Rim koji je postao ulog nečovečnih ljudi ili 
bezobzirnih stranačkih pristalica dokazivao je ili nepostojanje bogova, ili 
njihovu ravnodušnost, njihovu zlobu. Boginja Mens opirala se nepromišlje- 
nosti plebejskog konzula i porazu kod Kane, ali je skandalozna istorija 
Konkordijinog hrama morala narušiti ugled starog sistema personifikovanih 
apstrakcija. Felicitas jednoga Sule, naklonost bogova koja ga je, kako se 
činilo, pratila čak i na kraju života, morali su baciti u očajanje, uznemiriti 
neizmernu gomilu njihovih žrtava. Kako objasniti što su, u narednom po- 
koljenju, oni najčestitiji, branioci Republike, poraženi i naterani na samou- 
bistvo? Mnogo pre čuvenog Lukanovog stiha (I, 128): 


uictrix causa deis placuit sed uicta Catoni, 


posmatrači tih tužnih rasprava morali su se navići da odmeravaju ponašanje 
bogova i moralnu vrednost nekih ljudi?. Sigurnije nego kritika filozofa, takva 
poređenja uništavaju religiju. Epikur, Graius homo, suočio se sa božanskim 
utvarama sa hrabrošću samo na rečima; stoičar Katon pretpostavljao je čin, 
i to koji čin! Biće potrebno ništa manje nego jedna druga izvesnost, izve- 
snost blagodeti Avgustovog mira, da bi se ispravilo to nepoštovanje bogova: 
prosvećeni duhovi tada će shvatiti da su i sami ratovi imali blagotvornu 
ulogu i da su pripremili povratak zlatnog doba. Ali zlo je učinjeno. Nasled- 
nici dvaju pokoljenja ranjenih duhova i savesti neće pronaći čvrstu veru 
velikih predaka i neće se uzbuđivati zbog Restauracije, koja će biti delo 
antikvara i obrazovanih ljudi. 

Najzanimljivije je i nesumnjivo najkorisnije, pošto Rim već tada postaje 
ulog niza tvrdih stranaka, posmatrati, u njihovim običajima i njihovim ver- 
skim planovima — koji ponekad najavljuju planove careva —, nekolicinu 
od tih ljudi koji se sukobljavaju, Marija i Sulu, Pompeja i neobičnog Cezara. 


Rođen od nepoznatih i siromašnih roditelja u okolini Arpina, došavši 
kasno u Rim, Marije je živeo prostim i umerenim životom starih Rimljana. 
Prezirao je grčku književnost i smatrao je da je smešno učiti jezik ropske 
zemlje. Političke ambicije tog hrabrog i veštog vojnika bile su, kažu, pod- 
staknute jednom neopreznom izjavom Scipiona, pod čijim je zapovedni- 
štvom prvi put ratovao za vreme opsade Numancije. Kao što se događa 
onima koji se bave politikom iako za nju nisu stvoreni, bio je nespretan, a 
zatim i besan i okrutan. Što se tiče religije, on je nesumnjivo dobar primer 
onoga što je ona bila u provincijskim gradovima krajem drugoga veka: 
sujeverje, oduševljavanje svim oblicima vračanja, verovanje u predskazanja,. 
uz njihovo ponekad lukavo korišćenje. Marije nije osnovao ništa značajno 1 
nije poznat neki njegov poseban kult, ali je njegov život ispunjen igrama sa 
znamenjem prema kome ga je on usmeravao, obično uspešno, i o kome je 
rado pričao, tako da se ponekad naslućivalo da je više prepreden nego 


9 P, Jal, »Sur les conséquences des guerres civiles à Rome«, REL. 39, 1961, str. 51—52 
(sa rezimeom diskusije). 

lakoveran. Utvrdićemo koliki je bio duhovni pad ako, sa velikim prizorima 
iz Hanibalovog vremena, kada je snaga kompenzirala, oplemenjivala naiv- 
nost, uporedimo stranice na kojima Plutarh opisuje Rim 1 Marijev tabor uoči 
velike bitke protiv Tevtonaca. Vojnicima koji s nestrpljenjem očekuju bitku 
i koje on zadržava, avanturista koji je postao njihov zapovednik ne otkriva 
svoj pravi razlog, ne kaže da se plaši njihove panike pred tako neobičnim 
neprijateljem (Plut. Mar. 17, 1—10): 


Zaveden njihovim žalopojkama, Marije ih je međutim umirivao uveravajući ih 
da nikako nije nepoverljiv prema njima, nego da, sledeći neka proročanstva, očekuje 
trenutak i mesto koji će mu obezbediti pobedu. Sa sobom je svuda vodio jednu 
Sirijku, po imenu Marta, koja je, izgleda, umela da vrača. Ta žena je prvo htela da 
otkrije svoja proročanstva Senatu, ali je odbijena. Tada se obratila ženama i dokazala 
svoje umeće; uspela je naime da ubedi Marijevu ženu kada joj je, jednoga dana, 
sedeći kraj njenih nogu za vreme gladijatorske borbe, unapred označila pobednika. 
Marijeva žena je odmah posla svome mužu, koji joj se divio i koji ju je gotovo 
uvek vodio u svojoj pratnji, u nosiljci iz koje je izlazila prilikom žrtvenih obreda, 
odevena u dvodelnu ružičastu haljinu povezanu kopčana, držeći u ruci koplje oba- 
vijeno trakama i vencima cveća. Ova scena u mnogima je izazvala sumnju oko toga 
da li je Marije, pokazujući tako tu ženu, stvarno verovao u njenu vidovitost ili se 
samo pretvarao kako bi je iskoristio. Aleksandar iz Minda, s druge strane, priča 
veoma zanimljivu priču o kragujima. Dve takve plice, kaže on, redovno su se 
pojavljivale u Marijevoj vojsci pre njegovih pobeda; pratile su je i mogle su se 
prepoznati po metalnim ogrlicama koje su im stavili vojnici koji su ih hvatali, a 
zatim puštali. Od tada su prepoznavale te vojnike i, činilo se, pozdravljale ih svojim 
kreštanjem; vojnici su im se, sa svoje strane, radovali, kada bi ih ugledali, kao 
vesnicima pobede. U to vreme se dogodilo više čuda, od kojih većina nije imala 
ničeg neobičnog. Ali u dva italska grada, Ameriji i Tuderu, čulo se da su se u toku 
noći, na nebu, pojavila zapaljena koplja, štitovi koji su prvo bili odvojeni, a zatim 
su se izmešali, predstavljajući položaje i pokrete dveju vojski u bici, i da su na 
kraju, pošto su jedni popustili, a drugi pošli za njima, svi krenuli na zapad. U isto 
vreme u Pesinunt je stigao Batako, sveštenik Magne Mater, koji je izjavio da mu je 
boginja navestila, iz svoga svetilišta, da će pobeda u predstojećem ratu pripasti 
Rimljanima. Senat prihvati to otkriće i naredi da se boginji podigne hram. Batako 
je hteo da se pojavi pred narodom i javi mu tu vest, ali ga je u tome sprečio A. 
Pompej, koji ga je nazvao šarlatanom i sramno oterao sa govornice. Upravo je to 
nasilje dalo verodostojnost rečima stranca; jer, tek što se vratio kući sa skupštine, 
tribuna uhvati tako jaka groznica da on od nje posle sedam dana umre: tu činjenicu 
je uočio ceo grad. | 


Senat, koji gotovo da više i nema značaja, barem ostaje, uglavnom. 
veran verskoj tradiciji. Odbija da pusti na sednicu istočnjačku Sibilu. Kada 
čuje za neko proročanstvo Magne Mater koje može da umiri strahovanja 
naroda, prihvata ga bez istrage i naređuje da se podigne hram. Iako to 
Plutarh ne kaže, može se smatrati da je, pre nego što će doneti ovu odluku, 
upitao za savet decemuiri sacris faciundis. Ali u svemu ostalom, kakav pad! 
Samo prisustvo te vračare u Rimu, njeno smelo obraćanje Senatu, trpeljivost 
gradske policije, a naročito način na koji sa njom postupa Marije, bio on 
iskren ili ne, za vreme svog četvrtog konzulata, predstavljaju sablazan: može 
li se taj zvučni pribor zamisliti u prtljagu jednog Fabija, jednog Scipiona? 

Uplitanje sveštenika iz Pesinunta, koji je verovatno došao u Rim iz drugih 
razloga i koji je iskoristio priliku da se dodvori gospodarima sveta, orijen- 
talna je crta, ali, bio on varalica ili ne, kakva smelost govoriti u narodnoj 
skupštini! A od strane tribuna, kakav izraz nepoštovanja odbaciti tako, na 
uvredljiv način, proročanstvo koje je Senat prihvatio! Postoje i drugi primeri 
tog kvarenja verskih običaja: posle poraza Tevtonaca 1 Cimbra, u svojoj 
radosti, Rimljani su počeli da priređuju, u okviru porodice, libacije »i bo- 
govima i Mariju u isto vreme« (Plut. Mar. 27, 8). 


L. Kornelije Sula!! je drugačijeg porekla 1 drugog kova. Njegova po- 
rodica pripadala je najautentičnijem patricijatu, ali je bio siromašan u mla- 
dosti, koju je uostalom proveo uživajući, voleći dečake i žene, a iz siroma- 
štva su ga izvukla dva nasledstva koja su prispela u pravi čas: nasledstvo 
veoma bogate kurtizane u kojoj je probudio strast; nasledstvo maćehe koja 
ga je mazila kao rođenog sina. 

Njegova karijera započela je u Africi, pod Marijem, čiji je kvestor bio. 
Vešta nagodba kojom je dobio Jugurtu ulivala mu je najveće nade. Laskajući 
jednima, potkupljujući druge, bez obzira ali ne i bez otmenosti, brzo je 
postao pretor, a zatim je sledilo i ostalo sve do vrha, kao što je poznato. 

Religija ovog »promašenog vladara« složenija je, promišljenija, od Ma- 
rijeve religije. Kao i on — možda je to bilo 1 najpostojanije u religioznosti 
toga vremena, — čvrsto veruje u proročanstva, snove, znake koji su njemu 
lično upućeni, i na najbolji način ih koristi za svoju slavu. 


U Komentarima, kaže Plutarh (Syll. 6, 8—10), on savetuje Lukulu, kome su 
oni posvećeni, da smatra da je najpouzdanije ono što mu bogovi budu otkrili u snu 
tokom noći. Priča mu kako se, kada je sa rimskom vojskom poslat u Saveznički rat, 
u zemlji blizu Lavernija otvorila velika rupa; kako je, iz toga otvora, izbila velika 
vatra, čiji se svetlucavi plamen digao ka nebu: 1 kako su proroci izjavili da će jedan 


hrabar čovek, neobične lepote i obdaren apsolutnom moći, osloboditi Rim tadašnjih | 


nevolja. Tvrdio je da je taj čovek on sam, pošto je imao tu izuzetno lepu crtu da 
mu kosa bude žuta kao zlato, i pošto je mogao bez lažnog stida sebi da pripiše 
hrabrost posle tolikih velikih podviga. 


U odsudnom trenutku u svojoj karijeri, dok iz Nole ide prema Rimu 
na čelu šest legija, okleva. Prvo prinosi žrtvu koja mu obezbeđuje uspeh, 
ali se odlučuje tek na navaljivanje krvave kapadokijske boginje Ma, koja 
mu se javlja u snu (Plut. Syll. 9, 5—7). Tokom celog života, on se tako 
upravlja prema najpouzdanijim predskazanjima. Cak i pred samu smrt, osla- 


njajući se na jedan proročki san, ubrzao je svoje poslove 1 još je naredio da - 


se zadavi jedan nepouzdani kvestor (ibid. 37, 1—4). Isto tako se pokoravao 
i starim ritualnim pravilima 1 nema razloga da se smatra da je to činio bez 
vere, iako je čak i to koristio za propagandu: 


!0 Drugačiju. povoljniju svetlost na Marijevu religioznost, versku politiku, baca J. C. 
Richard, »La Victoire de Marius«. MEFR. 77, 1965, str. 69—86. 
I! O Suli, J. Carcopino, Sylla ou la monarchie manquee, 1931. 

Sula je, kaže još Plutarh (35, 1—4), posvetio Herkulu desetinu svoga imanja 
i, tom prilikom, priredio je narodu veličanstvene gozbe. Bilo je takvo obilje hrane 
da su svakoga dana ostaci u velikim količinama bacani u Tibar, i pilo se vino staro 
četrdeset i više godina. Usred tih uživanja, koja su trajala više dana, umrla je njegova 
žena Metela. Za vreme njene bolesti, sveštenici su zabranili Suli da je viđa i da 
pogrebom kalja kuću. Stoga joj on posla dokument o razvodu 1 naredi da je prenesu, 
još živu, u drugu kuću. Ako je ovaj zakon sujeverno poštovao, prekršio je drugi koji 
je sam doneo da bi ograničio troškove sahrane i ni malo nije štedeo kada je bila u 
pitanju Metelina... 


Ali Sula je imao viši cilj. On je mudro shvatio kakvu korist lična vlast 
može da izvuče bilo iz najstarije verske tradicije, bilo iz novina koje su 
mnogo obećavale. Karkopino je pokazao! kakvom je stalnom politikom 
uspeo da postane isključivi vlasnik auspicija, ne običnih auspicija, svojstve- 
nih konzulima ili tribunima, koje su upućeni političari mogli jedne drugima 
da suprotstave, nego, u neku ruku, apsolutnih auspicija: još 86, njegovi 
aurei, noseći sliku kukastog štapa, označavaju ga kao poglavara augura 
poput Romula; vrativši se sa Istoka, on postiže da mu Senat da augursko 
dostojanstvo; godine 82, Valerijev zakon mu omogućava da izmeni onu 
značajnu stvar, sasvim podređenu uticaju auspicija, koju predstavlja pomeri- 
um; godinu dana kasnije, zakon o upravljanju provincijama lišava guvernere 
svakog ličnog prava na auspicije. »To je značilo, kaže Karkopino, izjaviti, 
koristeći rečnik tradicionalne verske službe, da će svet imati samo jednog 
legitimnog poglavara, zato što na celom svetu postoji samo jedan neosporni 
tumač volje bogova, kojoj je, oduvek, rimska država bila prepustena«. Posle 
Cezara, Oktavije će se inspirisati tim produbljenim gledištem i, u koncen- 
traciji vlasti iz koje će nastati princeps, neće zaboraviti da zapleni auspicije. 
Nije slučajno ni to što je Sula isprobao, uveo dva kulta koja su doprinela 
verskom dostojanstvu i originalnosti Carstva, Apolonov i Venerin (Plut. Syll. 
29, 10): 


Sula je, kažu, imao jednu zlatnu Apolonovu figuricu koja je poticala iz Delfa 
i koju je nosio na grudima na dan bitke; tom prilikom [za vreme odlučujuće bitke 
na Kolinskim vratima, godine 82], on ju je poljubio upućujući joj sledeće reči: 
»Apolone Pitijski, pošto si obasipao počastima i slavom srećnog Kornelija Sulu u 
tolikim bitkama, zar ćeš da ga srušiš baš na onim vratima u njegovoj domovini pred 
koja si ga doveo i zar ćeš dopustiti da sramno pogine sa svojim sugrađanima?« 


Bilo je dakle potrebno ništa manje nego čudo pa da se toga dana ne 
okonča Sulin život. Ali toga Romula tada nije spasao Jupiter Stator, nego 
Apolon, i to Apolon Pitijski. | i 

Ovom razmetljivom kultu često se suprotstavlja ono što svakako treba 
nazvati besramnim pljačkanjem delfijske riznice, iz koje je 1 poticala figurica 
fetiš. Sula je tada izazivao rat protiv Atine, koja je bila u rukama tiranina 


Aristiona. . 


12 Op. cit., str. 88—93. 

Pošto je taj rat skupo koštao, kaže Plutarh (12, 4—7), on je nasrnuo na 
nepovredive riznice hramova i odneo iz Epidaura i Olimpije najlepše i najbogatije 
žrtvene darove. Napisao je amfiktionima, u Delfima, da će najbolje biti da mu 
pošalju blago toga boga, da će ono biti sigurnije u njegovim rukama, dodajući da 
će im, ako bude primoran da se njime posluži, dati naknadu u istoj vrednosti posle 
rata. Poslao im je jednog svog prijatelja Fokejanina, po imenu Kafis, sa naređenjem 
da izmeri svaki predmet. Stigavši u Delfe, Kafis ne smede da dira u te svete 
predmete i, briznuvši u plač pred amfiktionima, požali se na nevolju koja ga je 
snašla. Pošto mu je nekolicina prisutnih rekla da iz dubine svetilišta čuju Apolonovu 
liru, Kafis, bilo da je u to stvarno poverovao, bilo da je hteo da probudi Sulinu 
savest, napiše ovome pismo da ga opomene. Sula mu podrugljivo odgovori da se 
čudi što on nije shvatio da je pesma znak radosti a ne gneva i da može biti miran 
pošto bog sa zadovoljstvom daje svoju imovinu. 


Plutarh se čudi, kao i Kafis. To, međutim, bez sumnje, nije bio izraz 
Sulinog bezbožništva i on se u svome odgovoru nikako nije »rugao« Foke- 
janinu. Njegov postupak ostajao je na linji rimskog ponašanja prema bogo- 
vima neprijateljskih naroda: najsigurnija počast koju im je Rim mogao uka- 
zati bila je da ih pripoji, njih i njihovu imovinu. Zar se nije, na poziv 
Mitridata, cela Grčka pobunila, da bi se uostalom zatim potčinila Suli, 
odmah po njegovom dolasku, sa izuzetkom Atine? Sula tu primenjuje euo- 
catio u obnovljenom vidu: Apolonova figurica koju je pobožno čuvao i koja 
je postala njegova amajlija igra ulogu vejske Junone koja je s poštovanjem 
preneta u Rim dok je njen hram, kao i ceo grad, prepušten pljački, a način 
na koji je protumačio Apolonovu pesmu jednak je načinu na koji su Kami- 
jevi mladi umiveni vojnici protumačili podrhtavanje statue koju su prenosili: 
»Ona pristaje!« S druge strane, dovoljno nam je poznato poštovanje koje je 
Sula osećao prema svetinjama za vreme bitke. Njegovo prizivanje Apolona 
Pitijskog, pred Kolinskim vratima, nije bilo ni cinično ni svetogrdno: on je 
naime stvarno verovao da je delfijski bog radosno prihvatio da se liši blaga 
i da, u obliku figurice, priđe Suli. Ali, poučno je i samo poređenje starog 
rituala sa tim individualnim ponašanjem: korisnik te radnje više nije grad, 
nego Sula, u kome se grad sažima, personalizuje, a u isto vreme se bogo- 
bojažljivost rimskog poglavara zadovoljila malom figuricom, pošto je sve 
preostalo blago iz hrama otišlo na podmirenje poslednjih ratnih potreba. 

Veliki ljubitelji priča, oni pobožni i oni koji ne haju ni za verovanja 
ni za obzire, nisu posumnjali u svoju sreću, u svoju zvezdu. Bar do svog 
sedmog konzulata, Marije je bio nošen tom prostom verom. Cezar će smelo 
poveriti svoju sudbinu jednom lađaru!?. Sula nije bio ništa manje siguran u 
sebe, ali je možda više nego drugi pokazao svoju sigurnost. Godine 82, 
vraćajući se sa Istoka kao pobednik, sebi je dao nadimak felix svečanom - 
izjavom. Dok je umirao — jer imao je izuzetnu sreću da umre u krevetu 
— sećao se da su haldejski proroci predvideli da će se njegov život završiti 
na vrhuncu sreće, év &xutj rov evrvynudrov. Rimljani, barem jedna Rim- 


13 Za fortuna, felicitas, uirtus u republikansko doba, vid. prve stranice u: J. Hellegou- 
arc'h, »La fortune du prince«, Coll. Lat. 101 (2Hommages à Marcel Renard, I), 1969, str. 
421—430. 

ljanka, znali su kako da dirnu diktatora; Valerija, mlada i lepa razvedena 
patricijka kojom se on oženio posle Meteline smrti, vešto se sa njim upo- 
znala: za vreme jedne gladijatorske borbe, prolazeći iza zvaničnih sedišta, 
ona otrgnu končić sa Suline odeće i izvini se ovim rečima: »Hoću i ja malo 
da učestvujem u tvojoj sreći«. | 

Ali Sula nije vezao nadimak koji je sebi izabrao za Fortunu, pa čak ni 
za personifikovanu Felicitas. I, u njenim analogijama ili na trofejima, on je 
nije prevodio na grčki kao evrvyije nego kao énoqpóóioc: ovaplotio je 
svoje izglede u boginji budućnosti kakva je bila Venera, Siling je izvrsno 
pratio razvoj toga kulta ili te politike“: aurei iskovani posle zauzeća Atine, 
godine 86, na prednjoj strani imaju Venerinu glavu sa dijademom, a na 
zadnjoj augurski štap između dva trofeja; madrigal u grčkim stihovima u 
proročanstvu koje je podsećalo Sulu da je Venera dala moć Enejevićima 1 
nalagalo mu da Afroditi iz Afrodizije u Kariji daruje sekiru; Sulin madrigal 
u grčkim stihovima, uz žrtveni dar toj boginji; nova emisija novca sa Ve- 
nerinim likom, godine 82, po njegovom povratku iz Grčke; najzad — vero- 
vatno — podizanje hrama Veneri Felix. Da li je veza Sule i Afrodite iz 
Afrodizije, o kojoj su proročanstvu verovatno natuknuli Sulini prijatelji, bila 
odraz nekih koraka koje je Marije preduzeo kod Majke iz Pesinunta? U 
svakom slučaju on je stvorio, između grada u Kariji i Rima, trajne veze, 
koje su koristile obema stranama: Rim je na Istoku našao nov verski oslo- 
nac, a Afrodizija, koju su pomagali Cezar, Avgust, bila je na dobitku utoliko 
što je, za vreme Carstva, ostala slobodan grad, oslobođen poreza!5. Pošto se 
poslužio tim kultom radi učvršćenja sopstvene vlasti, diktator je svojim 
nepoznatim naslednicima pružio priliku koju oni nisu propustili!ó. 


Čak i ako se odupremo, kao što je red, Lukanovoj slatkorečivoj idea- 
lizaciji Pompejeve ličnosti, ta ličnost budi simpatije. Sa slabostima i lošim 


14 La religion romaine de Vénus, 1954, str. 280—295, gde su analizirani svi dokumenti. 
G. Ch. Picard. Les trophées romains, 1957. cela III glava, »Les imperatores épaphrodites«; o 
felicitas, str. 168—170. 172—173. 185. 191. 202; J. P. V. D. Balsdon. »Sulla Felix«. JHS. 41, 
1951, koji sasvim svodi italske manifestacije Sulinog kulta prema rimskoj Veneri, p:2poznaje 
Suline orijentalne veze sa Afroditom: »For Sullan cult of Venus in Italy, wi have on exami- 
nation, found very little evidence. For a Sullan cult of Aphrodite in the East. on thc other hand, 
there is plenty of evidence to be found.« Ali kako to da je Sula pravio tu razliku, u vreme 
kada je svaki Rimljanin koji je govorio »Venera« mislio i »Afrodita«, | vice versa? 

I5 L. Robert. »Inscriptions d' Aphrodisias«, AC. 35, 1966, str. 377—432, naročito str. 
415, n. 1. kraj (str. 416). 

I6 Sula je doprineo da se u Rim uvede neobično kapadokijsko božanstvo, čiji je kult 
pun nasilja. Ma, koju su Grci različito tumačili. između ostalog i kao Eniju i kao Atenu, a 
koju su Rimljani poistovećivali sa Belonom. koja je zasluživala više. Izgleda da je njen veliki 
uspeh počeo jednim Sulinim priviđenjem. Uoči pohoda na Rim. on je još oklevao, iako su 
naveštenja utrobe bila dobra: pošto je pregledao žrtvu, prinosilac joj je čak pružio obe ruke 


govoreći joj da ih veže i da ga drži zarobljenog do kraja bitke, pristajući da bude ubijen ako ` 


poduhvat odmah ne uspe. Ali, naredne noći, Suli se u snu pojavi Belona i dade mu munju: 
naredi mu da je baci na neprijatelje. koje je nabrojala. i svi koje bi ona pogodila padali bi i 

. odmah iščezavali. Tek tada on odluči da napadne grad, koji su držali Marije i Sulpicije (Plut. 
Syll. 9, 6—7). Verovatno je i da je za vreme Sule Izidin kult neprimetno ušao u Rim (Latte, 
str. 282). O dva značajna Sulina poduhvata (obnavljanje Sibilinskih knjiga, lex Cornelia o 
svešteničkim redovima), vidi u daljem izlaganju; upor. J. Gagé Apollon romain, 1955. str. 
421—444: »Sylla et le nouveau sibyllinisme romain«. 

trenucima, njegov život je dostojanstven i odan onome što se tada moglo 
smatrati plemenitom stvari. Stroga Katonova naklonost, Ciceronova privrže- 
nost, 1 svi ti pošteni ljudi, ti starci bez ambicija koji su mu se pridružili pre 
Farsalske bitke predstavljaju valjane garancije pred istorijom. Ne po svome 
značaju, nego u moralnom pogledu, on odnosi pobedu nad svojim suparni- 
kom Cezarom, a isto tako i Sulom, za čiji je račun, u mladosti, izvesno 
vreme bio strog, ako ne i svirep. U svoje odnose sa bogovima unosio je 
kako se Cini, istu čvrstinu kao i u svoj građanski život. Zanimljivo je da u 
jednoj od najdužih biografija svoje zbirke, Plutarh jedva da govori o njego- 
voj veri. Ne zato što je taj junak nije imao, nego zato što je ona bila 
ispravna i tradicionalna. Bez proročice, bez teatralnog izražavanja pobožno- 
sti. Za razliku od drugih ambicioznih ljudi, ne čini se da je on sebe smatrao 
od Fortune predodređenim; prebrzo opijen kada mu cela Italija izražava 
svoju naklonost, on se ipak brzo vraća u stvarnost, koleba se kao običan 
smrtnik i traži savet od mudraca. Između poraza i tužnog i hrabrog kraja 
koji mu pripremaju tri oslobođenika na obali Egipta, pruža mu se prilika 
na prolazu kroz Mitilenu, da govori o proviđenju sa jednim filozofom iz 
toga grada, Kratipom: on to čini sa gorčinom i uljudnim sumnjama. 
Možda pod uticajem Sule, možda zato što se vojnim zapovednicima 
ona nameće, on ipak ima slabost prema Veneri. Ali je ne naziva Felix" 
Posle Mitridatovog poraza, njegova Venera je Vitrix: godine 55, za vreme 
svog drugog konzulata, posvećuje joj hram, iznad veličanstvenog pozorišta 
koje je sagradio, zadužbinu na koju podseća metalni novac nadahnut Sulinim 
upom. Osim toga, istoga dana, u neposrednoj blizini, jedno svetilište se 
posvećuje boginji Felicitas, a drugo, i to je značajno, Honosu i boginji 
Virtus! | | > 
U samom tom kultu, on nema Sulinu drsku samouverenost. Šiling je 
jednostavno i lepo opisao Pompejev »verski. poraz«. U noći pred Farsalsku 
bitku, on usni san: nalazi se u Rimu, ulazi u svoje pozorište i, uz odobra- 
vanje naroda, brojnim ratnim plenom ukrašava hram Venere Vitriks. N jegovi 
prijatelji u tome vide samo obećanje pobede. A on razmišlja: dva su načina 
na koja se ratni plen upućuje nekome božanstvu; ako ga pobednik prinosi 
pobeđeni ga daje, i, sećajući se da Cezar, njegov protivnik, ima više titula, 
kao Enejin potomak, pod Venerinom zaštitom, on smatra da san pre najav- 
ljuje poraz. Plutarh ovde prekida priču, ali je dopunjava Apijan: u odsudnom 
trenutku, kada generali dveju suprotstavljenih vojski izgovaraju lozinke, Ce- 
zar je taj koji kaže: Venus Vitrix, a Pompej improvizuje: Hercules inuictus;. 
»u tom verskom nadmetanju, zaključuje Šiling, Pompej je morao unapred 


da prizna poraz pred Cezarom«. To je učinio, kao i druge stvari u tim 


poslednjim nedeljama života, sa tugom i merom. 


Ovo svrstavanje Cezara u grupu političara nesumnjivo je nepravedno 
prema njemu: njegova ličnost, njegova umnost, njegove sposobnosti, njego- 


n oma cut cit., str. 226—301: o Pompejevom »verskom porazu«, str. 299—301 
o se zaključuje na osnovu Fasti Amiternini i Alifani 2 s Y Sch; 
Mop d ie 208 miternini i Alifani (CIL I^ str. 244—217): Schil- 

vo delo, premašuju sve okvire. Ali ovde treba da ga posmatramo kao onoga 
ko je pripremio Carstvo. Crtice ne manjkaju, u njegovoj biografiji, naročito 
pod Svetonijevim perom i, da su ispričane povodom nekog modernog vla- 
dara, potvrđivale bi da je pravi nevernik. To bi nesumnjivo bila greška. 
Cezar samo sudeluje u verskom neredu svoga vremena. 

Čisto rimska tradicija, koja se iskvarila u građanskim ratovima, sve više 
se svodeći na formalizam, i koja je, oduvek, ostavljala mesta za dovitljivost, 
čak lukavstvo bogobojažljivih ljudi, pruža mu mnoge mogućnosti, koje on 
koristi, da radi za svoje trenutne interese. Izgleda kao da se on poigrava sa 
najvišim svešteničkim redovima u koje mu daju pristup rođenje, porodične 
veze. Pročitajmo početak Svetonijevog Cezara: 


Julije Cezar je imao šest godina kada je izgubio oca. Kada je naredne godine 
imenovan za Jupiterovog flamina, on otera Kosutiju koja je poticala iz obične, 
viteške, ali prilično bogate porodice, a sa kojom se verio dok je još nosio dečačku 
togu, i oženi se Kornelijom, kćerkom Cine, koji je četiri puta bio konzul. Uskoro 
mu ona rodi kćer, Juliju. Diktator Sula nikako nije mogao da ga natera na razvod. 
Stoga ga liši svešteničkog zvanja, ženinog miraza i nekih delova nasledstva, i od 
tada je smatrao da on pripada neprijateljskoj strani. 


Već 63. on će priželjkivati i dobiti mesto prvosveštenika pod uslovima 
i sredstvima koja ne ostavljaju mesta sumnji u pogledu izvesne strateške 
vrednosti koju mu je pripisivao u svojoj karijeri (Plut. Caes. 7, I; Suet. Caes. 
13). Ali ne treba zaboraviti da je, već odavno, mesto prvosveštenika bilo 
izloženo spletkama i korupciji i da je flamonium Jouis ličio samo na neo- 
bičan i zbunjujući arhaizam, koji više nije nalazio kupca. 

Kao i svi savremenici, Cezar je sklon da veruje u znamenje, u pred- 
skazanja, u proročanstva, ali ipak ne toliko da bi zbog njih odustao od nekog 
poduhvata. Svetonije tvrdi, i to čak odlučno, da ga nikada nikakav verski 
obzir, nikakva religio, ne bi navela da napusti ili odloži neki plan (50), ali 
svoje reči slabo potkrepljuje primerima: jednom je, kaže on samo, iako je 
žrtva izmakla nožu, ipak krenuo na Scipiona i Jubu; na drugom mestu (303), 
on govori o Cezarovim strahovanjima u trenutku kada su ga primorali da 
položi račun o svemu što je, za vreme svog prvog konzulata, učinio aduer- 
sus auspicia legesque et intercessiones. Ali šta vrede te glasine? »Mala 
istorija« je na različite načine koristila te anegdote: Svetonije (77), među 
primerima za njegovu arrogantia, navodi i sledeći događaj: kada je jedan 
haruspik naveo kao loše pretskazanje (tristia) to što u jednoj žrtvi nije 
nađeno srce, Cezar je odgovorio da će utrobu učiniti naklonjenijom (lactio- 
ra) kada to bude hteo i da ne treba smatrati čudom što neka životinja nema 
srce. Plutarh (63, 1), koji govori o istom rđavom predskazanju, smešta ga 
uoči martovskih ida i sa njim ne povezuje nikakvu Cezarovu izjavu. Pre 
nego što će preći Rubikon, pre nego što će »baciti kocku«, veli Plutarh (32, 
4), Cezar je veoma dugo razmišljao u mrtvoj tišini, zatim je upitao prijatelje 
za savet; kada je doneo odluku, od nje ga nije odvratio ni strašan san koji 
je usnio — kako spava sa svojom majkom. Ali o tom istom snu Svetonije 
govori u sasvim drugoj prilici (7, 2), smatrajući ga suprotnim zastrašujućoj 

opomeni: na početku svoje karijere, u Španiji, Cezar je sanjao da siluje 
majku, a coniectores su mu objasnili da mu taj san, pošto je naša zajednička 
majka Zemlja, navešćuje da će osvojiti svet, — što ga je navelo ad amplis- 
simam spem. Što se tiče znamenja koje je prethodilo prelasku Rubikona, 
Svetonije ga isto tako sasvim drugačije tumači, u povoljnom smislu (32): 
pred njim se odjednom pojavi neobično visok i lep čovek, koji je malo dalje 
sedeo i svirao u frulu. Dotrčaše pastiri, vojnici iz malih susednih mesta. 
Pošto je među njima bilo i trubača, nepoznati zgrabi instrument jednoga od 
njih, skoči ka reci i pređe je trubeći ingenti spiritu. »Zaboga, reče Cezar, 
kuda nas vode božanska čuda i nepravda mojih neprijatelja! Jacta alea 
est...« Kome verovati? Događa mu se da, ostajući u potpunosti na liniji 
svetog kralja Nume, sveto uhvati za reč i protumači ga kako je njemu volja. 
Šta ako padne na zemlju silazeći s broda? On preokreće taj znak u svoju 
korist 1 uzvikuje: »Držim te, Afriko!« (Suet. 59); ali i to je imalo dobre 
auctores: oduvek je obrtanje omina bilo stvar prisustva duha. Goneći Katona 
i Scipiona po Africi, on saznaje prilikom iskrcavanja da se njegovi neprija- 
telji osećaju sigurnim zbog jednog starog proročanstva koje obećava da će 
rod Scipionov u Africi uvek pobeđivati; on odmah nađe u svojim trupama 
nepoznatog i prezrenog čoveka koji je bio iz porodice Scipiona i zvao se 
Scipion Salucije i, u svim bitkama, postavi ga na čelo vojske kao da je 
general (Plut. 52, 2; Suet. 59). Način na koji je u neku ruku preticao smrt 
uprkos brojnim znacima koji su mu je navešćivali postavlja problem, i 
možda je njegovo rešenje u dvema njegovim izjavama koje navodi Plutarh. 
Vraćajući se u Rim posle pobede nad poslednjim Pompejanima u Španiji, 
odbio je da prihvati čuvare: »Bolje je jedanput umreti, rekao je, nego se 
stalno plašiti smrti« (Plut. 57). Uoči njegovog ubistva, dok je večerao kod 
Lepida, gosti postaviše pitanje: »Koja je smrt najbolja?« Preduhitrivši njiho- 
ve odgovore, Cezar preseče: »Ona koja je najneočekivanija« (Plut. 63, 2). 
Možda je taj čovek koga je razdirala strast za slavom bio umoran od života: 
neki su tako mislili još u antičko doba. 

Ambiciozniji od bilo kog drugog, on je ne samo verovao u svoju srećnu 
zvezdu, nego je i smatrao da su mu naklonjena pojedina božanstva i antički 
svet u celini, ma kakvo značenje, koje se nesumnjivo menjalo prema okol- 
nostima i njegovom životnom dobu, da su njegova rimska krv i njegova 
grčka kultura pripisivale tim rečima. Najzad, čovek od akcije, jednom zau- 
vek je ocenio taštinu umovanja. U svojim Komentarima na primer, on 
govori o religiji Gala i Germana: tu nijedna reč ne nagoveštava bezbožnika, 
ne izaziva pomisao da on ima izvesne ograde u odnosu na sám pojam . 
božanstva. Ako, za vreme rata, pljačka dina templaque deum donis referta, 
to spada u dobru rimsku tradiciju: Rim se nije smatrao obaveznim da učtivo 
poziva sve neprijateljske bogove. Posle Farsale, došavši u Aziju, on daruje 
slobodu Kniđanima »za ljubav Teopompa, autora jedne zbirke mitova« (Plut. 
48, 1), u kome je verovatno poštovao kolegu, pošto se nije libio da i sam 
napiše Laudes Herculis (suet. 56, 7). To su smernice prema kojima se treba 
upravljati da bismo shvatili njegovo nesuvislo ponašanje. 

Da li je verovao u mit o Eneji, koji mu je davao Veneru za pretkinju?? 
Verovatno: on nije morao da se bavi filozofskom kritikom o nekoj opste- 
prihvaćenoj temi, koja je bila tako korisna za njega. U svakom slučaju, do 
kraja je iskoristio tu izuzetnu pretkinju. Godine 68, u posmrtnoj besedi 
svojoj tetki Juliji, Marijevoj udovici, gde se nije uplašio da sred »demarija- 
nizacije« pozdravi spomen na ovoga tribuna, jasno je izrazio svoje težnje: 
»Moja tetka Julija, po majci potiče od kraljeva; po ocu, ona je u vezi sa 
besmrtnim bogovima« (Suet. 6, 1). U časovima pred Farsalsku bitku, poštuje 
se Venera. Apijan (B.C. 2, 68) prikazuje Cezara kako prinosi žrtvu, usred 
noći, Marsu i svojoj pretkinji, Veneri, i zavetuje se da će, posle pobede, u 
Rimu podići hram Veneri Vitriks. Na njegovom polju odjednom se pojavila 
vatrena pruga koja je zahvatila i Pompejevo polje. Cezar je u tome vidco 
boginjin povoljan odgovor i, toga jutra, 9. avgusta 48, kada će u krvi 
utemeljiti svoju apsolutnu vlast, poveo je svoje trupe sa uzvikom Venus 
Vitrix! Kada je pobedio, ispunio je zavet, ali, što je značajno, ispravio je 
ime: Venus Genetrix je ona kojoj je, na veličanstvenom Forumu što ga je 
podario gradu, podigao hram od mramora i zlata, pred kojim se zatim 
uzdizao njegov sopstveni kip. 

On ne zanemaruje ni drugog boga koga je prizivao pre Farsalske bitke, 
a koji je bio pokrovitelj jedne od veština u kojima se on odlikovao. Pored 
drugih velikih planova, imao je i nameru da Marsu podigne najveći hram 
na svetu; radi toga je hteo da zatrpa i izravna jezero u kome je priređivao 
naumahije (Suet. 44, 1). Nije stigao, a tu bogobojažljivu želju ostvariće 
Avgust, koji će podići hram Marsu Ultoru. Što se tiče Jupitera, njemu je 
poslao kraljevsku krunu koju je Mark Antonije jednoga dana pokušao da 
stavi na glavu i koju je publika isuviše hladno primila da bi je on prihvatio: 
Cezar je poznavao svoju teologiju“. 

Značajnije su dve verske tvorevine za koje je on pružio povod, a 
nesumnjivo i podstrek. S druge strane, zbog svoje istinske umerenosti u 
pobedi, brojnih oproštaja koje je podario, stekao je poštovanje koje niko ne 
bi pomislio da ukaže Mariju ili Suli: odlučeno je da se podigne hram 
njegovoj Milosrdnosti, Clementia Caesaris (Plut. Caes. 57, 2; App. B. C. 2, 
106): boginja i heroj tu su predstavljeni kako se drže za ruke. S druge 
strane, za života je proglašen bogonr'!. Tu teokratsku evoluciju svoje moći 
dugo je pripremao, koristeći svoje mitsko poreklo od Julijevaca i, pred 
prelazak Rubikona i u Farsalskoj bici uvijajući svoje poduhvate i svoje 
uspehe u oblandu proviđenja. Sledeći Sulin primer, postarao se da sebi 
obezbedi, sa romulovskim odjecima, versku vlast koju donosi zvanje augura, 
koje je 47. godine pridružio zvanju prvosveštenika. Naredne godine, vraća- 
jući se sa pohoda po Africi, proslavio je trijumf u kome je prolazno oboža- 
vanje pobedničkog generala dobilo sasvim drugi značaj: »U svom epskom 
trijumfu 46. godine, piše Karkopino, on pokazuje pribranost i ozbiljnost 


I9 Schilling, op. cit., str. 301—316. 
70 J. Carcopino, »La royauté de César et l'empire EM u: Points de vue sur 


l'impérialisme romain, 1934, str. 89—105. 
21 J, Carcopino, César, u: G. Glotz, Histoire Générale, I, 27. 1950, str. 1037—1040. 

drugog starosnog doba i penje se uz kapitolske stepenice kao hodočasnici 
uz Scala Santa, na kolenima. Njegov zanos je mogao biti iskren. Na tim- 
panonu svetilišta, njegovo ime je blistalo ispod imena Trijada, umesto Ka- 
tula, koji je ubijen. U kapeli (cella), naspram božanstava koja su bila zaš- 
titnici grada, nalazila su se njegova kola 1 jedan bronzani kip koji ga je 
predstavljao u stojećem položaju, na zemljinoj kugli, a na čijem se postolju 
nalazila posveta koju mu je napisao Senat: Cezaru polubogu, nu6eoc na 
Dionovom grčkom, na latinskom heros ili semideus. Udubljen u molitvu, 
Cezar se uzalud pretvarao da ih ne primećuje: klanjao se slikama sopstvene 
slave«. Tada se stvari ubrzavaju: osnivanje trećeg bratstva Luperkovih sve- 
štenika, bratstva Julijevaca, zlatna stolica u Senatu 1 u tribunalu, posvećena 
kola 1 nosiljka u ophodu kroz Veliki cirk; ukratko, kaže Svetonije (Caes. 
76. 1), imao je »hramove, žrtvenike, kipove koji su se nalazili blizu hramo- 
va, žrtvenika, kipova bogova, pulvinar, flamina, Luperkove sveštenike i 
mesec — juli — koji je po njemu dobio ime«. 

Venerino srodstvo sa Enejevićima olakšavalo je ovo unapređenje“. Na 
jednom natpisu u Efesu stoji da ga je, još 48. godine, azijska provincija 
proglasila za »Vidljivog boga, sina Areja 1 Afrodite«, povezujući bračnom 
vezom, na grčki način, njegovu pretkinju 1 njegovog boga zaštitnika. Tada, 
kaže još Karkopino, »pošto je imao sve što ima jedan bog, Cezar uzima 
njegovo ime. U samoj Italiji, obični ljudi, u zanosu zahvalnosti, spontano su 
ga ispisali na kamenu, kao onaj građanin iz Nole koji, pošto je, zahvaljujući 
Cezarovoj milosti, imenovan za duumvira, nije našao bolji način da mu 
zahvali. Senat mu ga zvanično nameće početkom 44. i Cezar ne odbija. Neki 
su u tom pogledu sumnjali u Dionovo svedočanstvo (44, 6, 4), zato što Dion 
pominje novog boga, a to je Zevs loulios, Jupiter Julije, što je, doslovno 
shvaćeno, suviše jako da bi bilo verovatno. Ali Dion je Grk, čiji jezik, za 
deus i diuus, ima samo jednu reč, Oeóo, 1 za koga je, šta više, Zeus Iulios 
eufemizam za deus ili pre za diuus lulius, mada je on, za ljude iz Mitilene 
koji su, u to vreme, nazvali svog slavnog sunarodnika Teofan, uživao božan- 
ske počasti pod imenom Zevs Teofan. Stoga su ljudi iz Ezernije, još za 
Cezarova života, morali da posvećuju zavetne darove Genio diui Caesaris 
(CIL. I? 799), a pošto je kult prema mrtvom Cezaru uveden tek 42. godine, 
Ciceron je, u drugoj Filipici, ubrzo posle 19. septembra 44, kritikovao 
Antonija što je zanemario kult prema diuus Iulius od krvi i mesa«.. 


2 Schilling, op. cit., str. 318, n. 4. 

23 Iz veoma obimne bibliografije izdvajam R. Syme, The Roman Revolution. 1939, str. 
47—60 (»Caesar the Dictator«, suprotno: Carcopino, drugo izd., 1952); A. Alföldi, »Der neue 
Romulus«, MH. 8, 1951, str. 190—215, 1 Studien über Caesars Monarchie, Kungl. hum. 
vet.-fundet i Lundi, Arsberáüttelse, 1952—53 (gde su vešto upotrebljeni likovi sa metalnog . 
novca); J. Vogt, »Zum Herrscherkult bei Julius Caesar«, Stud. pres. to D. M. Robinson, 2, 
1953, str. 1138—1140; J. Bayet, »Les sacerdoces romains et la prédivinisation impériale«, 
BAB. 41, 1955, str. 453—527. uneto u Croyances et rites dans la Rome antique. 1971, str. 
275—336; F. Taeger. Charisma, II, 1960 (vid. gore, str. 504, n. 2); W. Burkert, »Caesar und 
Romulus-Quirinus«, Historia II, 1962, str. 356—376; D. Felber, »Caesars Streben nach der 
Kónigswürde« (u dva poglavlja: I. A. Alföldi »St. ü. Caesars Monarchie«; 2. Die Frage der 
Einfühlung des Kónigstums durch Caesar) u F. Altheim, Untersuchungen zur römischen Ge- 
schichte, | 1961, str. 211—284; P. Grimal, str. 254—285; K. W. Welwei, »Das Angebot des 
Diadems an Caesar und Luperkcalienproblem«, Historia, 16, 1967, str. 44—69. 

Posle svoje smrti, Cezar je, u stvari, religiji otvorio put koji ona nece 
zaboraviti: ljudski bog postao je nebeski bog. Za vreme igara koje je Avgust 
svetkovao u čast Venere Genetrix, »na severu se pojavljivala kometa, tokom 
sedam dana; ona se uzdizala ka osmom času u danu i njen sjaj se mogao 
videti iz svih delova sveta. Po narodnom verovanju, ta zvezda je javljala da 
je Cezarova duša primljena među besmrtne bogove«. Stoga je Avgust stavio 
zvezdu iznad glave Cezarovog kipa koji je zatim osvetio na Forumu (Plin. 
2, 94). U književnosti, sidus crinitum je obično ustupao mesto zvezdi, a kod 
Ovidija (Met. 15, 840—842), Jupiter je naložio Veneri da otme dušu iz 
ubijenog tela njenog unuka i pretvori ga u zvezdu koja će, zauvek, sijati 
nad Kapitolom i Forumom“. 


Pod tim gospodarima koji su, sa više ili manje smelosti i »planiranja«, 
usmeravali bogove i kultove prema svojim ličnim ciljevima, šta se događalo 
sa religijom u narodu i u obrazovanim slojevima, u javnom životu i u 
privatnom životu?” Neka istraživanja koja omogućava književna ili epigraf- 
ska dokumentacija pokazuju da je ona prilično opala: svetilište koje je 
nekada nosilo tako snažne mistične vrednosti kao što je Jupiterov flamonium 
dugo godina zvrji prazno, a praznici koji se još svetkuju predstavljaju uglav- 
nom zabave. Rimsko, etrursko, grčko, istočnjačko sujeverje sasvim nedovo- 
ljno omogućava obnovu velikih nada i oprobanih metoda. Ravnodušnost, 
skepticizam pošteđuju omladinu obzira i problema. Intelektualci su lucidni. 
Jedni, bez odgovornosti u državi i društvu, prave tabulu razu, propovedajući 
ateizam i slobodan izbor: Lukrecije je glas preko koga rimska misao najav- 
ljuje sve buduće materijaliste. Podeljen u svojoj misli kao što je bio i u 
životu, Ciceron u početku izgleda iznijansiraniji, ali to nisu nijanse: u toj 
istaknutoj glavi augura filozofa ne postoji sistem, nego svesna i prihvaćena 
nesuvislost, naizmenična gledišta, stavovi koji se menjaju zavisno od sluša- 
laca ili poverenika, a koji su ipak iskreni zahvaljujući nepouzdanosti svakoga 
ponaosob. Emil Fage se zabavljao pokazujući kako je Volter, o svim velikim 
temama, o bogu, o duši, naglo, bez ustezanja i bez dvoličnosti, ponekad sa 
podjednakom strašću, zauzimao sasvim suprotna stanovišta. Ciceron nije 
imao ničeg volterovskog i nije voleo tako oštre izraze, ali se naslućuje da 
se ugodno osećao među protivrečnostima u kojima je možda nalazio pre 
svega dve velike duhovne radosti što ih predstavljaju bogatstvo i sloboda. 


24 Schilling, op. cit., str. 316—323. 

25 To stanje iščekivanja bilo bi korisnije proučeno u nekoj knjizi posvećenoj carskoj 
religiji. Nekoliko bibliografskih naznaka: uvek G. Boissier, La religion romaine d'Auguste aux 
Antonins, 1874, str. 42—72 (»La religion romaine à la fin de la République«), a pre svega, A. 
D. Nock, »Religious developments from the close of the Republic to the death of Nero«, 
Cambridge Ancient History, X, 1934, str. 465—511; vid. i W. Kroll, »Die Religiostiitt in der 
Zeit Ciceros«, Neue Jahrbücher für Wissenschaft und Jugendbildung, 4, 1928, str. 519—531; 
C. Koch, »Der altrómische Staatskult im Spiegel augusteischer und spátrepublikanischer Apo- 
logetik«, Religio, 1960, str. 176—204 (str. 190—199, o nekim Ciceronovim varijacijama). 
Zivopisan i lucidan opis stanja religije naroda i magistrata sredinom prvoga veka pre nove ere 
u: J. Bayet, »Les malédictions du tribun C. Ateius Capito« [prilikom odlaska Krasa u partski 
rat, 55. god. pre nove ere], Coll. Lat. 45 (=Homm. à G. Dumézil), 1960, str. 31—45. uneto u 
Croyances et rites dans la Rome antique, 1971, str. 353—365. 

Jasno je u svakom slučaju da opis i poruke tog čestitog čoveka nisu dopri- 
neli da se kod najslabijih obnovi srušena građevina verovanja i običaja. 
Tome diletantizmu suprotstavlja se ozbiljnost jednog Varona, o čijoj smo 
težnji ka razjašnjavanju, ka sistematizaciji, ukratko već govorili u Uvodnim 
napomenama?6. Ali za koga je pisao Varon? Za druge učenjake, za buduć- 
nost, za istoriju: malo je verovatno da je očekivao da će uticati na razvoj 
religije svojih sugrađana, a izvesno je da nije uticao. Znak vremena: u tom 
opštem odustajanju, zbunjeni duhovi, polunaučnici i pseudofilozofi kao što 
je veoma čuveni Nigidije Figul?7 za male grupe predstavljaju mislioce, čak 
vođe. 

Neugodno nam je što moramo ovde, na ovoj najnižoj tački, da preki- 
nemo istorijsku krivulju rimske religije. Utešimo se mišlju da smo sasvim 
blizu Avgusta koji će, iz tih ruševina, prema nekim osnovnim načelima, oko 
nekoliko obnovljenih verskih centara, ponovo izgraditi delimično veštački ali 
prihvatljiv sistem, pod čijim će se okriljem, lagano, bolno, sigurno, pripre- 
mati nova promena. 


26 Gore, »Rimski učenjaci«. 

?7 O senatoru pitagorejcu, prijatelju Ciceronovom, koji zauzima veliko mesto u knjizi: 
J. Carcopino, La basilique pythagoricienne de la Porte Majeure, 1926, vid. sada četiri uspele 
studije u: A. della Casa, Nigido Figulo, 1963; ali i L. Legrand, Publius Nigidius Figulus, 
philosophe néopythagoricien orphique, 1930; vid. dole, str. 622. 

Pre nego što je poznavanje raskošnijih kultova uznemirilo savest njiho- 
vih unuka, Rimljani su imali čime da budu zadovoljni u svom starom 
prazničnom kalendaru: osim nekoliko praznih meseci, on je ispunjavao go- 
dinu obredima kojima nije nedostajala ni živost ni boja. A koliko su tek oni 
bili raznovrsni! U februaru, na primer, u očekivanju da se društvo pozabavi 
mrtvima, divlji luperkovci predstavljali su u isto vreme lustraciju i lep 
prizor. U martu, trke dvokolica, tromi plesovi salijevaca pospešivali su 
čišćenje oružjem i trubama, a u skladu sa tim, u oktobru, na kraju vojnog 
pohoda, bogati kompleks Equus October, bio je okružen drugim živopisnim 
čišćenjima, koja su počinjala, zajedno sa mesecom, na Sestrinim tajnim 
vratima. U aprilu, bezazlena čišćenja za vreme Paralija, sa svojim vatrama 
| poskakivanjima, pratila su iz bliza klanja za vreme Fordicidija. Pred du- 
godnevicu, sakupljale su se gospe da bi podržavale Mater Matutu i ohrabrile 
naredne Aurore. Konji i sitnija stoka u avgustu su hitali na Konsualije. U 
zimu se ulazilo sa svetkovinama Saturnalija. Ukratko, sve što će kasnije 
predstavljati razvijeniji kult, žrtveni obredi, plesovi, ophodi, trke, već je bilo 
prisutno, i to ne u stanju neizdiferenciranih klica; oblici su bili jasni 1 
prilagođeni redu koji je poticao iz davnina: Fordicidia, Equus October, 
videli smo, imaju u vedskim ritualima pandane koji objašnjavaju njihove 
osobenosti; po izgledu i gestovima slavljenica, Maturalia reprodukuju izvor- 
nu sliku koju Rigveda daje o boginji Aurorl... | 

Glavni čin, žrtvovanje, vrši se isto tako u preromanskim oblicima: ako 
Pala, boginja stada, dobija samo mlečne darove kao što vedski bog stoke, 
po mitologiji i ritualu, jede samo kašu!, drugi kultovi iziskuju žrtvovanje 
životinja (1 to još od početka, iako neki autori tvrde suprotno), a i uslovi, 
oblik tih žrtava liče na indijske. Sem u nekoliko atipičnih rituala, žrtve, 
hijerarhijski sistematizovane kao što pokazuju suouetaurilia, obično su go- 
veda, ovce, svinje, a na to se nadovezuje konj za vreme oktobarskih ida; to 
je lista životinja koje su indijski, a već i indoiranski teoretičari smatrali 


! Gore, »Sile i elementi.« 

pogodnim za žrtvovanje, samo što jarca zamenjuje svinja: posle čoveka, 
teorijske žrtve, po redosledu je dolazio konj, zatim vo, ovan, jarac. Souen- 
tarilia upućene Marsu, podsećaju ne samo na grčke frittyes, nego i, još više, 
na prinošenje bika, ovna i jarca na žrtvu Indri. I ovde i tamo postoji isti 
zahtev za savršenstvom žrtve i provera, uključujući i utrobu, da li ona 
odgovara potrebama ceremonije. I ovde i tamo, suprotno grčkom običaju, 
božaanska porcija se svodi na nekoliko vitalnih organa, koji se spaljuju na 
posebnoj žrtvenoj vatri... Ukratko, kao ni njihov panteon, prvi koloni sa 
Palatina, sa Eskvilina i sa Kvirinala nisu morali da izmišljaju najveći deo 
svojih obreda: oni su nasledili njihovu tradiciju, a ostalo, uključujući i velike 
etrurske i grčke pozajmice, razvijalo se na liniji te tradicije. 

Imajući ovo u vidu, mi ćemo u načelu posmatrati kult u republikan- 
skom Rimu, ne u njegovoj dovršenosti, pošto on nikada neće biti dovršen, 
nego u ravnoteži koju je za izvesno vreme pronašao posle drugog punskog 
rata: glavni elementi su onda objedinjeni, možda učvršćeni vekovima ponti- 
fikalne uprave. Nekoliko naznaka, tamo gde će one biti mogućne, odrediće 
te činjenice u odnosu na njihovu prošlost, a unekoliko će biti pružen i uvid 
u njihovu budućnost“. 

Prva razlika je ona koja postoji između sacra publica, to jest obreda 
koje priređuju Rim u celini ili njegove zvanične grupe (curiae, pagi, itd.), 
i sacra priuata, to jest obreda koje priređuju pojedinci, gentes, nezvanične 
grupe. Država nije nezainteresovana za privatne kultove; ona priznaje njiho- 
vu korisnost. Čak i kada su u pitanju plemenski kultovi, događa se da se 
ona umeša i obezbedi njihovo održavanje, kada je porodica na putu da se 
ugasi, ili ako troškovi prevazilaze njene mogućnosti. Ona ih isto lako i 
nadzire, vodeći računa da ne poremete red i proveravajući da ne ometaju 
vršenje nacionalnog kulta. Najzad, njeni stručnjaci daju savete koji se od 
njih traže o korisnosti ili redosledu svetih činova. Razlika je ipak velika. 
Priuatus koji ne ispunjava svoje verske obaveze, koji postaje impius, ništa 
više ne podleže kazni krivokletnika: to je stvar između njega i bogova; 
najviše što ima moralni magistrat koga predstavlja cenzor to je moć da 
oduzme položaj: to je učinio Katon, kada je »oduzeo konja« izvesnom L. 
Veturiju quod tu, quod in.te fuit, sacra stata sollemnia capite sancta dese- 
ruisti (Fest. str. 434 L2). Država doduše može da poveri ili prepusti odre- 
đenom gensu neki kult od javnog interesa; ali ta vrsta delegiranja ne stvara 
posredničku ili mešovitu kategoriju: sacra priuata nekog gensa ne mešaju 
se sa onima za koje je on zadužen. 


U privatnom domenu kao i za račun države, većina svetih činova vrši 
se u predviđeno vreme ili u predviđenim okolnostima, zato što tako nalaže 
ius sacrum. Drugi se improvizuju, doduše u pravilnim oblicima, ali da bi 
odgovorili novoj potrebi i na inicijativu onoga ili onih koji o tome mogu da 
odlučuju. Ta druga grupa obogaćuje prvu: mnogi činovi koje su tako stvorile 
posebne prilike postali su redovna praksa. 


? U svemu što sledi, osim ako ne naznačim suprotno, držim se Visovine doktrine (str. 
380—479). 

Jedno od glavnih sredstava tih novina jeste uotum, svečano i obično 
uslovno obećanje*: ako božanstvo kome je ono upućeno izvrši neko dobro 
delo, bilo odmah, bilo pre isteka određenog perioda, uouens obavezuje grupu 
koju on zvanično predstavlja da prinese neki žrtveni dar, da svetkuje neki 
praznik, da podigne žrtvenik ili hram“. Tako, na bojnom polju, general često 
obećava hram nekom bogu po svome izboru. Kada epidemija, glad ili Ha- 
nibalove pobede u Italiji ugroze sam opstanak Rima, nadležne vlasti daju 
uota quinquennalia, obećavaju ovo ili ono ako, po isteku narednih pet 
godina, Republika rimskog naroda Kvirita bude čitava (Liv. 22, 10, 2; 31, 
9, 9...). Euocatio, kojom rimski general obećava kult neprijateljskim bogo- 
vima ako napuste dotadašnje poklonike, neka je vrsta uotum. Tesna veza 
između ius sacrum 1 ius ciuile ispoljava se u izrazima koji određuju mističnu 
situaciju onoga ko je dao zavet: on je uoti reus samim tim što se obavezao; 
ako od boga dobije ono što je tražio, postaje uoti damnatus sve dok se, sa 
svoje strane, ne oduži (soluere, reddere). Ako je obećana stvar neki hram 
ili neki predmet, uovens će biti oslobođen u trenutku kada vrši dedicatio, 
kao neku vrstu javnog prepuštanja bogu; u privatnim stvarima, dedicatio čini 
da dati predmet pro sacro habetur (Digeste, I, 8, 6, 3; I, 8, 9) i da je 
povreda njegovog statusa nevernički, ali ne i svetogrdni čin; ako se dedicatio 
vr$i u ime drZave, stvar postaje sacra. Atipican, dosta zanimljiv oblik je 
deuotio kojim general u teškoj situaciji kupuje pobedu kojoj se više ne nada 
predajući se, zajedno sa neprijateljskom vojskom, boginji Telus i bogovima 
Manima*, on predaje svoju vlast u ruke prvosveštenika, staje na koplje 
položeno na zemlju, pokrivene glave, sa rukom na bradi, i izgovara formulu 
koja ga obavezuje; zatim srlja u neprijateljske redove gde, sem ako se ne 
dogodi neko neugodno čudo, pada izboden. U tom slučaju, kao što vidimo, 
cena je plaćena, unapred nametnuta bogu, dajući ritualu siloviti, represivni, 
gotovo magijski vid. Ako se general ipak spase, celoga života ostaje impius, 
bez mogućnosti za piaculum. 

Drugi način koji proizvodi nove verske radnje, predviđenog tipa, ali 
specificirane u svojim pojedinostima prema okolnostima, predstavljaju razne 
popravne mere. Rimljani su pažljivi prema svemu što može da ugrozi ili što 
sigurno ugrožava pax, uenia deum, predmet celokupnog kulta. To su pre 
svega nehotična kaljanja i greške, često nesvesne, često čak nepoznate, do 
kojih nužno dovodi svakodnevno odvijanje života, obične navike: otuda, i u 
privatnom i u javnom domenu, veliki broj /ustrationes, od kojih jedne, 
neobavezne i povremene, postavljaju na zdravu osnovu odnose između ljudi 
i bogova, pa ih stoga gotovo uvek prate obredi okrenuti ka budućnosti: 


traženje zaštite, plodnosti, itd... Tu su i čuda, preteća i nejasna upozorenja, 


2 Ovaj ugovorni vid koji ima uotum, a koji je Late osporio 1950, izgleda prihvaćen 1960. 
str. 42. 

^ H. Bardon, »La naissance d'un temple«, REL. 33, 1955, str. 166—182. 

> O formuli za deuotio, vid. gore, str. 108—110. General može predati i nekog svog 
podređenog, ali to ništa ne menja u organizaciji te radnje. A. Namitok, »Ty lie«, Trav. du fer 
Congres intern. de Folklore (Paris, 1937), 1938, str. 162—165, ukazuje na jedan čerkeski 
običaj koji veoma liči na deuotio (T'a Laye »suvišni ovan«), što mi, doduše, nije mogao 
potvrditi nijedan drugi Cerkez. 

barem ona koja, u javnom pogledu, Senat prihvata (suscipere) medu neve- 
rovatnim izveštajima koji mu se podnose; ona pružaju priliku, posle saveto- 
vanja sa nadležnim sveštenicima, za neku vrstu parade, procuratio: čišćenje 
grada ili dela grada, ali isto tako, po savetu sveštenika (obično decemvira, 
prema Sibilinskim knjigama), i razne tradicionalne ili sasvim nove ceremo- 
nije: one iz 207, koje smo gore razmatralić, postale su čuvene. Najzad, 
postoje ogrešenja o ius sacrum kojih su pojedinci ili država svesni i koja ih 
čini impii; ona su povod za piacula, barem onda kada nisu bila drsko 
namerna; čest tip greha je loše vršenje obreda: taj obred treba ponoviti 
(instaurare) i propratiti pokajničkim žrtvama, koje često više staju od onih 
u uobičajenom žrtvenom obredu. | 

Što se tiče onih koji su ovlašćeni da preuzimaju obaveze ili da nami- 
ruju dugove u ime neke zajednice, države ili gensa, to su prirodne vođe: 
pater familias, magistrati cum imperio. Ako zbog sticaja okolnosti neki 
magistrat sine imperio mora da donese odluku o takvim stvarima, on mora, 
čak i ako je cenzor, da traži i dobije mandat od naroda (populi iussu facere). 


Osnovni čin, bilo da je samostalan, bilo da je sastavni deo složenijih 
postupaka, jeste prinošenje nekog potrošnog dobra, naročito nekog prehram- 
benog proizvoda, na primer prvih plodova žitarica, boba, grožđa, slatkog 
vina, najčešće neke životinje, koja je pravi predmet sacrificia". Osim kada 
je u pitanju Equus October, koji je izuzetak ne samo po žrtvi, nego 1 po 
načinu ubijanja i obredima koji su sa njim povezani, tok žrtvovanja životinja 
je stalan. Pored žrtvenika, ara, koji se uzdiže iznad hrama, nalazi se pokret- 
no ognjište, foculus, koje očigledno simboliše focus prinosioca žrtve" i na 
kome se vrše preliminarne libacije vinom i tamjanom (ture et uino). Kada 
osoblje hrama žrtveniku privede žrtvu, sa vencem na glavi i okićenu traka- 
ma, pojavljuje se prinosilac žrtve, koji nosi togu na stari način koji se naziva 
i cinctus Gabinus i koji mu ostavlja ruke slobodne. Praeco naređuje da svi 
ućute i, da bi se prigušio svaki ometajući šum, tibicen počinje da svira. Posle 
preliminarnih žrtvenih darova, prinosilac žrtve immolat životinju, to jest 
prska je vinom, posipa onim brašnom od pečene ozime pšenice, natopljenim 
u salamuru, koje pripremaju vestalke (mola salsa)", i ne sekući prelazi preko 
tela, od glave do repa, vrhom žrtvenog noža: hronika je čuvala uspomenu 
na životinje koje su, tako immolati i nedirnute, uspele da pobegnu i dočepaju 
se šume. Nekada je prinosilac žrtve pratio postupak, ali u klasičnom ritualu 
posebni službenici, uictimarii, ubijaju životinju. Exta, koja predstavlja deo 
namenjen bogu — džigerica, pluća, žuč, srce, trbušna maramica (samo srce 
negde od 260, prema Plin. N. H. II, 186%) — vadi se i stavlja na ražanj ili 
u lonac (olla). Tome se dodaje nekoliko drugih komada, koji verovatno 


6 Gore, »Religija za vreme Drugog punskog rata«. 

7 Latte, str. 379—392. daje lepo saopštenje o žrtvovanju. Osnovni rad ostaje S. Eitrem, 
Opferritus und Voropfer der Griechenn und Rómer. 1915; vid. i K. Krause, De Romanorum 
hostiis, Diss. Marburg, 1893, i njegov članak »hostia« u RE., Dod. V, 1931. 

8 Vid. gore, str. 321—322. | 

9 Gore, »Vatre javnog kulta«. | 

I0 Tako se obično shvata ovaj nejasan tekst; ali možda nije u pitanju srce iz utrobe koja 
je prineta na žrtvu, nego iz utrobe koju posmatraju haruspici; vid. dole, str. 595, n. 2. 

dopunjavaju celinu tela, augmenta i magmenta\!. Prinosilac žrtve se stavlja 
na žrtvenik na kome se meso spaljuje i tako upućuje na odredište (exta 
reddere, porricere). Pripremanje iznutrica iziskuje pažljivo ispitivanje raspo- 
reda i oblika organa; ako su oni normalni, žrtvovanje ide svojim tokom 
(litatio, litatum est); ako se uoči neka anomalija, žrtva se proglašava nepo- 
dobnom, postupak se obustavlja, a loša žrtva zamenjuje novom, koja se 
naziva succidanea (Gell. 4, 6, 6)". Preostali deo tela, uiscera (»sve što je 
između kostiju i koZe«, to jest meso: Serv. Aen 6, 253), smatra se profanim!? 
i to prinosialc žrtve i njegovi gosti u privatnom kultu, a sveštenici u držav- 
nim žrtvenim obredima pojedu. 

Zivotinje, obično izabrane između tri vrste koje zajedno sačinjavaju 
souentaurilia, moraju imati neke simbolične veze sa božanstvima koja ih 
primaju. Prema pravilu koje se obično poštuje, bogovi žele mužjake, a 
boginje ženke". Jupiter i Junona više vole bele životinje, Mani i noćni 
Suman crne, Vulkan crvene; Jupiter uškopljene mužjake!5, Mars neuškoplje- 
ne. U vreme kada nabrekla Zemlja očekuje letinu, prinose joj se na žrtvu 
bremenite krave, fordae. Prema okolnostima, biraju se odrasle ili sasvim 
mlade, ali već formirane životinje: hostiae maiores, hostiae lactentes. U 
velikim nacionalnim nesrećama, traže se prava krvoprolića, i više od toga: 
bubus Joui trecentis posle poraza kod Trazimena (Liv. 22, 10, 7)!6. 


Pre usvajanja kalendara, to jest svakako u najvecem delu kraljevskog 
dobra, možda čak i kasnije, ne znamo po kakvom su računanju kalendara 
praznici raspoređivani u vremenu. Verovatno da se slika nije mnogo razli- 
kovala od onoga što pokazuje, u kodifikovanom obliku, solilunarna godina 
Numinog kalendara. Lunarni meseci, nazvani starom indoevropskom rečju 
menses, tu su možda igrali veću ulogu, ali je većina tih praznika vezana 
stvarnim ili mističnim sponama za odredeno godišnje doba i prolećni poče- 
tak novog ciklusa izgleda izvoran. Pošto je kalendar usvojen, precizna i 
tanana nauka u njemu je odredila udeo svetog". 


E Varr. L. L. 5, 112. 
= G. Capdeville, »Substitution de victimes dans les sacrifices d'animaux àù « 
MU (Antiquité), 83, 1971, str. 283—323; domet ove studije prevazilazi ono &to pone 
naslov. 

13 ' | 
T ue ee »Profanus et profanare«, Coll. Lat., 45 (ZHommages à G. Dumézil), 

Du: x dole sni S. ode 
Exe de pa E 1 jedno drugo pravilo: ono koje ženkama pripisuje veću 

15 »OIL II (»Joui tauro uerre ariete immolari. non licet«)« REL. 39, 1961, str. 241— 
250. Tako povezan sa uerre ariete, tauro može označavati samo neuškopljenog bika; čak i ako 
se, u posebnim okolnostima, pravilo ne poštuje. l 

l6 O ovim specifikacijama, vid. članak G. Capdevillea, naveden na str. 550. n. 4. 

!7 Wiss. str. 432—445. O kalendarima, uvek treba videti stranice koje im je posvetio 
Th. Mommsen u CIL. D^, 1893, str. 203—339, naročito str. 283—304. Ali, od Mommsena 
udvostručio se broj natpisa u kojima se mešaju kalendari i ceo korpus Kalendara praznika 
nalazi se u: A. Degrassi, /nscriptiones Italiae, XIII, 2, 1963, sa značajnim komentarima. O 
prejulijanskom kalendaru iz Ancija, objavljenom (C. Mancini) u NS. 1921, str. 73— 141, vid. 
G. Vaccai, Le feste di Roma antica con aggiunte sul Calendario anziano, precesariano, 1927; 
M. P. Nilsson, »Zur Frage nach dem Alter des vorcásarischen Kalenders«, 1922, uneto u 
Opuscula Selecta II, 1952. sa raspravom, str. 985—987, koja se suprotstavlja onome što tvrdi 

Razvrstavanje dana vrši se u dva okvira, dies festi i profesti, dies fasti 
i nefasti, kada se za prve koristi pojam feriae, a za druge fas'*. Drugi, 
metafizički pojam, koji je doveo do mnogih kontroverzi, određen je još na 
početku ove knjige: dies fasti su dani koji čovekovom profanom delovanju 
daju mističnu osnovu, fas, koja mu omogućava da bude uspešno; dies nefasti 
su dani koji mu ne daju takvu osnovu". Reč feriae samo je deskriptivna i 
negativna. U širokom smislu, to je vreme kada se čovek odriče profanih 
aktivnosti i posvećuje bogovima, sa ili bez karakterističnog kultnog čina; 
prema tome dies festi su namenjeni bogovima, profesti su ostavljeni ljudima 
za vršenje privatnih i javnih poslova (Macr. I, 16, 2). To je najstarije 
objašnjenje, koje se kasnije izvitoperilo, i to na različite načine, pošto feriae 
često dobijaju pozitivan sadržaj, u smislu »praznik«, koga nije bilo u dies 
festus, a ponekad je i obrnuto; ali to se ticalo samo teoretičara; praktično, 
feriae su u svojoj sveukupnosti, a sa njima i dies festi, imali verski sadržaj, 
ceremonije. .Dva okvira su dakle u načelu sasvim različita: jedan (fasti-ne- 
fasti) određuje dane sa stanovišta ljudskog delanja, pošto neposredan pojam 
pogoduje toj radnji; drugi ih određuje (festi-profesti) sa stanovišta božanskog 
svojstva, pošto neposredan pojam potvrđuje to svojstvo. Ako su dakle — uz 
samo nekoliko izuzetaka koje treba objasniti, protumačiti, kao izuzetke — 
svi dies festi ujedno i nefasti, u obrnutom smislu to nije slučaj: određenih 
dana, čoveka mogu odvraćati od delanja i drugi mistički razlozi, a ne samo 
poštovanje onoga što pripada bogovima”. 

Praznici (feriae) mogu biti redovni ili izvanredni, a u ovom drugom 
slučaju njihov izvor može biti neki zavet ili piaculum ili lustratio. Privatni 
praznici (feriae priuatae) mogu se ticati pojedinaca (feriae singulorum: tako 
je flamen Dialis quotidie feriatus, to jest sasvim posvećen služenju svome 
bogu; njegova žena, flaminica Dialis, čim začuje grmljavinu, postaje feriata 
i to ostaje sve dok ne umiri bogove; naslednik čoveka koji je umro na lađi 


A. K. Michels, »The Calendar of Numa and the Pre-Julian Calendar«, TAPhA. 50. 1949, str. 
320—345. Ovaj poslednji autor je zatim objavio veoma korisnu opštu studiju, The Calendar 
of the Roman Republic, 1967. Vid. pored toga i E. Gjerstad, »Notes on the Early Roman 
Calendar«, Acta archaeologica, 32, 1961, str. 193—214. Treba uzeti u obzir 1 kalendare u 
slikama. H. Stern je izvukao informacije velike vrednosti, čak i za staru religiju. iz jednog 
takvog kalendara iz IV veka pre nove ere, sačuvanog u više primeraka koji upućuju na 
karolinški arhetip: Le calendrier de 354, étude sur son texte et ses illustrations, 1953. Nedavno 
je u Tunisu, u el-Damu (nekadašnjem Tisdru), iskopan kalendar u mozaiku: L. Foucher, 
»Découvertes archéologiques à Thysdrus en 1961«, Notes et documents de l'Université de 
Tunis. 5, 1962, str. 30—52; H. Stern mu je posvetio više značajnih članaka: pre ona dva koja 
su navedena na str. 224, n. 2, »L'image du mois d'octobre sur une mosaique d'el-Djem«, 
Cahiers de Tunisie (Faculté des Lettres et Sciences Humaines de Tunis), n% 45—46, 1964, str. 
21—33. | 

I8 Za teoriju o danima, vid. pogl. 15 i 16 prve knjige Makrobijevih Saturnaliju: tu 
shvatamo složenost te materije. 

19 Gore, »Rečnik svetog«. 

20 O sudbenim i nesudbenim danima, vid. J. Paoli, »Les définitions varroniennes des 
jours fastes et néfastes«, Revue historique du droit frangais et étranger. 4. serija, 29, 1952, str. 
293—327, i »La notion de temps faste et de temps comitial (Varron, De 1.1. 6, 31 i 32)«, 
REA, 56, 1954, str. 121—149; A. K. Michels, The Calendar of the Roman Republic, 1967, 
str. 48—54, 61—83, od kojih je nekoliko teza predmet rasprave u drugom dodatku ME. III 
(naročito u vezi sa odnosom između dies festi i nefasti). . 

i koji je bačen u more dužan je da, kao piaculum, prinese žrtvu i da tri 
dana feries observare), ili mogu biti porodični (feriae familiarum: dies 
natales, operationis, denicales: rođendani, dani privatnih žrtvenih obreda, 
porodičnog čišćenja kada se dogodi smrtni slučaj, funesta familia, Fest. str. 
348 L?); ili se mogu ticati neke druge stalne grupe (razna strukovna udruže- 
nja, itd.). Državni praznici (feriae publicae) se dele na statiuae (ili statae 
annuae), conceptiuae, imperatiuae. Trece »nalaže« neka nepredvidena okol- 
nost, obično procuratio nekog čuda, kao što su feriae nouendiales koji uvek 
dolaze posele grada (devet dana nečistoće, kao kada je u pitanju funesta 
Jamilia, posle kojih sledi procuratio). Drugi su gotovo svi vezani za zem- 
ljoradnički Život, pokretni su i svake godine ih određuju (concipiuntur) 
magistrati ili sveštenici; to su feriae sementiuae, Ambarualia, augurium 
canarium. Ostaju statae annuare, sa odredenim danom, koji predstavljaju 
kalendarske praznike, — barem one koji se tiču naroda u celini a ne jednog 
od njegovih delova, čime se naime objašnjava što je izostavljen Septimon- 
tium od 11. decembra, praznik predviđen za montes. 

Na negativan način, dakle, feriae se određuju uzdržavanjem od svake 
profane aktivnosti. Ali, ako je bilo lako obustaviti državne poslove, pravda 
i vojne operacije su iziskivale više i nije bilo mogućno prekidati privredni 
život grada. Stoga se razvila čitava jedna kazuistika, koja je ublažavala 
teorijski zahtev: pontifici su, kaže Makrobije (I, 16, 9—10), tvrdili da su 
feriae okaljani ako se vrši neki opus kada su oni indictae aut conceptae; ali 
bilo je izuzetaka: bio je dozvoljen opus koji ima neke veze sa religijom, ili 
je neodložan, ili bi bilo opasno propustiti ga; drugi su dodavali: svaki već 
započeti opus koji se može odvijati sine institutione noui operis, — i to je, 
shvaćeno u širokom smislu, dopuštalo mnoge stvari. Uostalom jedno drugo 
pravilo, koje je Makrobije zabeležio u istom odlomku, dokazuje da je opus 
obično bio predviđen i da se tolerisao: nije bilo dozvoljeno da rex sacrorum 
i flamini (u pitanju su maiores, a Servije, Georg. I, 268, dodaje pontifices: 
to jest svi viši sveštenici) vide, dok traju feriae, opus koji je u toku; stoga 
je ispred njih išao praeco koji je upozoravao kada se treba zaustaviti i ko 
god bi prekršio to naređenje morao je da plati kaznu. | 

U praksi, kao što je već rečeno, feriae publicae sadrže određeni broj 
prostijih ili složenijih rituala, upućenih jednom božanstvu ili većem broju 
božanstava. Ima ih 61, sfatae, u godini: sve ide, koje su feriae Jouis, tri 
kalende (martovske, junske, oktobarske, od kojih su ove druge vezane za 
praznik boginje Karne i obred figillum sororium), julske none (Nonae ca- 
protinae), i još 45 praznika označenih posebnim imenima. Njihov raspored 
je bio povod za zanimljiva zapažanja, koja uglavnom dugujemo Visovi; 1. 


ako se izuzmu Poplifugia koje su se svetkovale 5. jula, nijedan praznik ne - 


pada između kalenda i nona, što nagoveštava da je razvrstavanje prema 
mesečevim menama dosta staro pošto samo na dan nona rex sacrorum, 
produžavajući nesumnjivo jedan kraljevski običaj, objavljuje na Kapitolu 
Jeriae publicae koji će se svetkovati toga meseca; 2. ako se izuzmu Regi- 
fugium od 24. februara i Ecurria od 14. marta, svi feriae padaju neparnih 
dana (počevši od prvog dana u mesecu), što nagoveštava da su raspoređeni 
po danima posle usvajanja kalendara (neki su primetili da su, sudeći po 

drugom elementu tih simetričnih složenica, rituali za vreme tajanstvenih 
Regifugium i Poplifugia podrazumevali, bez sumnje da bi ga otklonili, po- 
remećaj političke ravnoteže, anomaliju: i njihova dva mesta u kalendaru su 
suprotna pravilu); 3. kao posledica prethodnog pravila, nikada dva praznika 
ne dolaze neposredno jedan posle drugog; oni koji se svetkuju više puta 
(kao Carmentalia: 11. i 15. januara) ili oni koji su tesno povezani (kao dve 
grupe Konsusovih i Opinih praznika: 21. i 25. avgusta, 15. i 19. decembra; 
zagonetne Lucaria. 19—21. juli) preseceni su intervalom koji obično traje 
tri dana, a rede samo jedan; 4. s druge strane, postoje prirodni rasporedi ili 
prirodne simetrije: agrarni praznici usmeravaju vreme seoskim delatnostima; 
oktobarski vojnicki praznici, po svome rasporedu i po svome sadržaju, od- 
govaraju martovskim praznicima, kao što je i prirodno za kraj i početak 
sezone ratovanja; jedan nedovoljno poznat »agonium« (11. decembra: Sol 
Indiges, čapvnpopoc koi yevdpyxng, prema Lyd. Mens. 4, 155) dolazi tačno 
šest meseci posle Aurorinog praznika (Matralia: 11. juna)"!; 5. najzad neki 


dies festi, sasvim malobrojni ako izuzmemo neke ide i neke kalende, obje- - 


dinjuju u sebi više stvari (17. mart: agonium Martiale i Liberalia; 23. 
decembra: feriae Jouis i Larentalia). 


Podela na dies fasti i nefasti, jednostavna u načelu, složena je po daljim 
podelama koje su označene siglama na kamenim kalendarima, a jedna od 
tih sigli opire se tumačenju. Od 235 dies fasti (označenih sa F, nasuprot N), 
otvorenih za svetovno, a posebno za pravno delovanje (lege agere), nisu svi 
za suštinsku političku akciju, koja predstavlja udruživanje naroda u comitia 
(agere cum populo); oni koji to jesu, pa su stoga i najotvoreniji, a ima ih 
192, nazivaju se comitiales (označeni sa C). Ali, šta znači sigla NP (N') 
kojom su obeležena 52 dana, od kojih su svi feriae publicae? Uprkos 
ponavljanim pokušajima, problem nije rasvetljen?; rešenje bi bez sumnje 
dala jedna Festova glosa (str. 283 L?), kada bi bila manje oštećena. Ponti- 
fikalna praksa izdvajala je u svakom slučaju nekoliko mešovitih dana, od 
kojih su jedni bili sudbeni, a drugi nesudbeni. Jedanaest dana za koje se 
govorilo da su intercisi (označeni sa EN: endotercisi) bili su nefasti na 
početku i na kraju, a fasti u međuvremenu (Varr. L. L. 6, 31); među njima 
je osam navečerja feriae publicae. Tri dana za koje se govorilo da su fissi 
(Serv. Aen. 6, 37) bili su prvo nefasti, a fasti samo posle izvršenja određene 
Svete radnje; kalendari ih jasnije označavaju: Q(uando) R(ex) C(omitiauit) 
F(as), 24. marta i 24. maja (i jednom i drugom prethodi tubilustrium),; 


?! Smisao ovih simetrija ponekad ostaje zagonetan: zašto se avgustovske Volkanalije, 
decembarske Saturnalije svetkuju središnjeg dana u malom intervalu koji razdvaja Konsusov i 
p Draznik? 

2 Ta sigla bi označavala feriae publicae: Wiss. str. 438 i n. 1 (potvrđuje Latte, str. 2 i 
n. 3); ona bi značila »nefas, feriae posteriores«, to jest posle tobožnjeg »Janusovog praznika« 
I prethodi zajednici Kvirinal-Septimontium: J. Paoli, REL. 28, 1950, str. 252— 279 (suprot- 
: G. Dumézil, RHR. 139, 1951, str. 208—215, i REL. 33, 1955, str. 105—108; Latte, loc. 
dij ona označava praznike u kojima učestvuju pontifici: A. Piganiol, Annuaire du College de 
France, 1950, str. 200. Vid. na kraju A. K. Michels, The Calendar of the Roman Republic, 
1967, str. 61—88, 134 (NP bi označavalo feriae publicae statiuae uniuersi populi communes, 
feriae publicae pro populo), sa mojom diskusijom u drugom dodatku ME.III. 

Q(uando) ST(ercus) D(elatum) F(as), 15. juna (dan kada je stercus odnet iz 
aedes Vestae). Raspored dies fasti (1 comitiales) i nefasti u godini krajnje je 
neujednačen, bez vidljivog razloga: septembar i novembar su gotovo u pot- 
punosti fasti?, dok su polovina jula, dve trećine februara i aprila nefasti. 

Sasvim drugačiju kategoriju predstavljaju dies religiosi. Sem u slučaju 
neodložne potrebe, tu se smatrala opasnom svaka javna delatnost, laička ili 
verska (i po tome se jasno razlikuju od dies nefasti), oni su bili neque 
praeliares neque puri neque comitiales (Macr. I, 16, 24), nepogodni za 
venčanja (ibid.) i uopšte za početak bilo kakvog poduhvata (Gell. 4, 9, 5). 
To je bio eksperimentalni pojam: dani koji su tako označavani nekom vr- 
stom nota infamiae odlukom Senata dokazali su tokom istorije da su opasni, 
neprijateljski, kao dani teških poraza, kremerskog i alijskog (oba 18. jula); 
zbog uopštavanja neprijatnih uspomena u ovu grupu su svrstani svi dani 
(dies atri) koji dolaze odmah posle kalenda, nona i ida; za mistične opasno- 
sti koje su oni po prirodi u sebi nosili, tu su bili i dani kada se uspostavljala 
veza između naše zemlje i njenog podzemlja, sveta živih i sveta mrtvih 
(Parentalia, Lemuria, tri dana kada mundus patet), kao i dani kada su se, 
ako se tako može reći, rimski talismani šetali (od 7. do 15. juna, otvaranje 
aedes Vestae, u martu i u oktobru, dani kada su salijevci javno upotreblja- 
vali ancilia). To je bilo samo ozvaničenje pojma »lošeg dana« (govorilo se 
dies uitiosus) na koji podseća moderno sujeverje vezano za »petak 13.«, a 
koji je rimskom seljaku bio dobro poznat. Ali, kao što je obično slučaj kada 
je u pitanju ono za šta Rimljani kažu da je religiosus, nije bila u pitanju 
zabrana u pravom smislu: Senat je samo beležio, ukazivao da se ispostavilo 
da su ti dani bili loši, ali bez posledica po postojeću pontifikalnu doktri- 
nu. Tako se objašnjava što su tri dana kada mundus patet (24. avgust, 5. 
oktobar, 8. novembar), kao i dies Alliensis, u kalendarima obeleženi sa C, 
comitiales, i što je većina dies atri obeležena sa F, fasti. 

Ovaj kratak pregled barem daje izvesnu sliku o brižljivosti sa kojom 
su pontifici i magistrati, tokom vekova, radili na osnovnim pojmovima. Ali 
ti pojmovi — fas, feriae — svakako su najstariji: razmišljanje je samo 
istančalo običaje, razvrstavanja, možda manje precizna, koja su prethodila 
kalendaru koji mi poznajemo. 

Feriae publicae ili priuatae imali su veoma raznovrstan sadržaj. Glavno 
je bilo žrtvovanje, ali su mu se mnogi korisni običaji pridružili, obavijali ga 
l ponekad dobijali veći značaj. Tako je ophod za vreme lustrationes, bilo 
da je u pitanju ager Romanus ili polje koje okružuje zgradu, vredeo sam po 
sebi: on je obeležavao nevidljivu prepreku nevidljivim neprijateljima koje 
su, S druge strane, oružane igre salijevaca zastrašivale pokretima i zvukom. 
Kolske trke (bigae), koje su razvijale mistične prednosti u nadmetanju, 
pokazivale su pobednika, otvarale Ecurria u pravo vreme za podvige i, na 
dan oktobarskih ida, označavale konja koga je Mars želeo za žrtvu. Čak i 


23 Mogućno je da je »belina« koju predstavlja septembar posledica iščezavanja kraljevine 
i, prirodno, velikog dela praznika vezanih za samoga kralja. Uočljivo je da jedini nefastus dan 
pada na ide, dies natalis hrama Jupitera O. M., koji je rex na Kapitolu, a da su kalende toga 
meseca dies natalis hramova Junone Regine (392) i dve Jupiterove varijante (Liber, stari; 
Tonans, za vreme Avgusta). Za novembar, ne vidimo nikakvo objašnjenje. 

odmor životinja, njihov »praznik«, određenih dana (Vestalia), imao je okre- 
pljujuće svojstvo, kao što su kaiševi luperkovaca imali plodotvorno svojstvo. 

Tokom IV, a naročito III veka, kada trgovina, moć, daleki ratovi više 
nisu dozvoljavali Rimljanima da zanemaruju bogatstvo i obilje grčkih obi- 
čaja, sve ove neobičnosti nacionalnih rituala odjednom su izgledale zastarele, 
da ne kažemo demodirane. One nisu iščezle, nisu ukinute kao mitologija: 
prirodni i smišljeni konzervativizam nije dopuštao ukidanje ceremonija koje 
su gradu donele spasenje i napredak. Ali, često lišeni mitova pa čak i 
teologema koje su ih opravdavale (mislimo na Matralia), pomalo smešni, u 
očima ljudi koje je prosvećivalo novo znanje, zbog zastarelih pokreta i 
opreme (kao salijevci) ako ne i primitivnog i divljeg nasilja koje je još i 
vređalo ukus koji je postajao istančaniji (to je bio slučaj sa Luperkalijama), 
ti rituali, tvrdoglavo održavani, nisu zadovoljavali gomilu naroda, koja se 
lako otvarala za spoljašnje stvari, kao ni vladajuću klasu, raspetu (takav je 
bio, do krajnosti, Katon) između vernosti »starinama« (»antiquitates«), »ori- 
gines populi Romani«, 1 ocigledne nadmoci jedne kulture koja je dolazila sa 
juga i istoka i zavodila je u vlastitoj kući. Čovek se čak mogao upitati da 
li tako grubi običaji i dalje zadovoljavaju bogove na koje su rane interpre- 
tationes prenele dobre manire stanovnika Olimpa. Upravo je osećanje te 
nedovoljnosti, sa uobičajenim merama predostrožnosti, uvelo u Rim etrurske 
obrede, a naročito graecus ritus. 

Doduše, od kako su njime zavladali Etrurci, Rim nikada nije bio za- 
tvoren za pozajmice. To smo videli za bogove, a tako je i sa obredima. 
Državna ceremonija kao što je trijumf poticala je iz Etrurije kao i reč grčkog 
porekla koja je označava, postavši profana u dve trećine svoga ceremoni- 
jala, ona je nosila trag, manje ili više shvaćen, dva verska pojma koja su 
bila strana na rimskom tlu: pobednik koji se penjao na Kapitol na čelu 
svojih trupa, namazan crvenom bojom kao kip, bio je nekoliko časova bog 
čiju je kuću išao da poseti, Jupiter”; s druge strane, velika, potpuna sloboda 
sa kojom su mu, u isto vreme, njegovi vojnici podsmešljivo 1 drsko doba- 
civali nije imala samo »moralnu« vrednost koju obično ističu pisci (respice 
post te, hominem te memento), nego i magijsko dejstvo kao zaštita od 
nevidljivih opasnosti koje je nosila u sebi takva sreća, takva apoteoza. Teško 
nam je da zamislimo pobednika nad Galima kako prelazi Sacra Via u punoj 
slavi, dok mu veterani uzvikuju, pevaju, da je prvi put ratovao u postelji 
kralja Nikomeda i da tu nije odneo pobedu. 

Ova umerena mešavina krajnosti, obožavanja i poruge jedan je od prvih 
priloga koji alienigenae daju klasičnoj slici Rima. Uslediće mnogi drugi. Pre 
svega lectisternia. I oni su bez sumnje direktna pozajmica od Etruraca, od 


24 Za novija vremena, upor. A. Bruhl, »Les influences hellénistiques dans le triomphe 
romain«, MEFR. 46, 1929, str. 77—95. 

25 Mme L. Bonfante-Warren, gore nav. čl., str. 296, n. 1. ukazuje da je to obožavanje 
pobednika proizašlo iz rimske interpretacije etrurskog originala. 

26 O. Höfler, »Gótterkomik. zur Selbstrelativierung des Mythos«. Zeitsch. f. deutsches 
Altertum und deutsche Literatur 100, 1971. str. 371—389. ponovo je. medutim, svrstao tu 
»slobodu« u skup indoevropskih činjenica (satirične pesme o ratničkim bogovima, Indri i Poru, 
naročito). 

Cere," ali se nazire grčki uzor (kAfviyv ovrpooat)*: to je graecus ritus, koji 
preporučuju Knjige. Nahraniti boga na žrtveniku cilj je svakog prinošenja 
žrtve. Poslužiti mu obed nešto je drugo. Rimljanima nije bio nepoznat taj 
običaj: daps, simbolično svedena na malo mesa i vrč vina, bila je svečani 
obed koji je seljak nudio Jupiteru pred setvu, a kasnije je ponavljan, u gradu, 
kao epulum koji se služio Jupiteru na Kapitolu. Ali, za seljakovim stolom, 
a u početku možda i na Kapitolu, ništa nije predstavljalo boga kako jede: 
bilo je dovoljno njegovo nevidljivo prisustvo. Nasuprot tome, lectisternium 
se odlikuje konkretnim prisustvom. 

Jastuk, puluinar, to je krevet na kome bog, kao 1 sve ljudske zvanice, 
leži kraj stola koji je za njega postavljen. Leži sam bog, u obliku kultnog 
kipa ili možda, ponekad, figurice. Gozbe bogova su u početku priređivane 
izvan hramova: tako su ljudi mogli da vide, sopstvenim očima, svoje zaš- 
titnike koji su obično bili zatvoreni u onostranom koje predstavlja cella. Ne 
zna se kada je nekom bogu prvi put na taj način izraženo poštovanje. Reč 
ulazi u književnost sa trostrukom gozbom bogova iz 399, u kojoj su oku- 
pljeni parovi Apolon-Latona, Herkul- -Dijana, Merkur-Neptun; iscelitelj Apo- 
lon je na čelu, pošto je povod jedna krvava epizoda i, mada sve u tim 
povezivanjima nije jasno, razlozi su uglavnom grčki. Usledile su i druge 
kolektivne gozbe bogova, tokom IV veka, četiri, prema Titu Liviju, koji 
ponavlja ono što kaže Pizon, pre nego što će doći ona na kojoj će se okupiti 
dvanaest bogova u kritičnom trenutku rata sa Hanibalom. Ove prve priče 
toga istoričara (5. 13, 6) predstavljaju i bogove i boginje u ležećem položaju, 
stratis lectis, kasnije će boginje biti predstavljene u sedećem položaju, sellis 
positis, dok će bogovi i dalje ležati, tako da se na lectisternia nadovezuju 
sellisternia. U tim različitim položajima će se tada svetkovati epulum Jouis, 
koji je uveden prema graecus ritus i na koji se pozivaju i kapitolske boginje 
(Val. Max. 2, 1, 2: Jouis epulo ipse in lectulum, Juno et Minerua in sellas 
ad cenam inuitabantur). Pošto postoje grčki presedani u toj razlici, neki 
smatraju da nije u pitanju inovacija? i da su, uprkos jedinstvenom izrazu 
koji upotrebljava Tit Livije (5, 13, 6), bogovi i boginje bili raspoređeni na 
ležajevima i stolicama; međutim, spoj boga i boginje u dva para, dok je 
treći sastavljen od dva boga, ne navodi na takvo tumačenje, kao ni konkretan 
opis: tribus quam amplissime tum apparari poterat stratis lectis. Jedno od 
nesumnjivih obeležja lektsternija kojim će se često odlikovati graecus ritus 
jeste učešće gomile Rimljana, ne u njihovim društvenim okvirima, nego u 
isto vreme i kao pojedinaca i kao mase: oni se približavaju bogovima i, ako 
je verovati istoričarima, još 399. pozvani su da privatnim putem uopšte 


27 Već je C. Pascal. »De lectisterniis apud Romanos«, RF. 22, 1894, str. 272—279, 
podsetio, posle iranskih i grčkih paralela, na etrurske grobove gde »mortui utpote dii coenantes 
pictura efficti reperiuntur«; vid. J. Gagć, Apollon Romain, 1955, str. 168—179: »Les lectister- 
nes, théoxenies grecques et modèles ćtrusques?«. 

28 Latte, str. 243. Upor. već, na mikenskom (Pylos, Fr. 343) re-ke-to-ro-te-ri-jo (gen. 
pl.): Aexe(€)-orpornpiov. Palmer); vid. L. A. Stella, La civilta Micenea nei documenti contem- 
poranei, 1965, str. 237, koji razmatra lectisternium. 


29 Latte, str. 242; L. Ross Taylor, »The sellisternium and the theatrical pompa«, CPh. 


30, 1935, str. 122—130. 

gostinsku namenu rituala: pošto su sva vrata bila otvorena, pozivani su i 
oznati i nepoznati prolaznici; mirilo se sa neprijateljima, skidani su okovi... 
Čak i ako sve te pojedinosti ne treba uzimati u obzir, mada nisu mnogo 
kritikovane, izvesno je da postoji izvestan »lektisternijski duh«, ono što se 
u moderno doba naziva ambijentom, a što je sasvim različito od ambijenta 
koji je stvarala ili iziskivala većina nacionalnih obreda. 

Kao što se epulum Jouis pretvorio u lektisternij, moguće je da se u 
okviru supplicationes iz grčkog rituala razvio jedan rimski običaj“. Primeri 
koje nalazimo u prvim knjigama Tita Livija po prirodi stvari liče na ana- 
hronizam, čak i kada im se sama reč ne pripisuje (na. pr. 3, 5, 14), i ne 
može se zamisliti na koji je način uređena, formalistička religija povezivala 
ceo narod ili njegove delove sa molitvama verskih službenika, ali se isto 
tako teško može smatrati da, u velikim opasnostima, sinhronizovani, privatni 
kultni činovi nisu podržavali napor sveštenika i magistrata. Bilo kako bilo, 
supplicationes iz III veka svakako pripadaju novome tipu. Uopšte, njih 
nalažu konzuli ili Senat, najčešće po izveštaju decemvira posle gledanja u 
Knjige, ali u mnogim slučajevima one proizlaze iz dekreta pontifika, pa čak 
i odgovora haruspika: kao i tolike druge, ova novina nema tako postojan 
status kao stari kultovi. Upravljanje ritualima, ili pre njihovo započinjanje 
(praeire), prinošenje žrtve koje ih prati (Liv. 37, 3, 6), poveravaju se de- 
cemvirima, a supplicationes i lectisternia se ponekad izvode istovremeno. 
Grad tada pruža neobičan prizor: ne samo u Rimu, nego i na selu, u 
susednim gradovima, kasnije i u celoj Italiji (Liv. 40, 19, 5), ljudi i žene se 
redovno pozivaju. Sa vencem na glavi, sa palmom u ruci, muškarci, preko 
dvanaest godina, napominje se u jednom tekstu (Liv. 40, 37, 3), odlaze u 
hram, prinose vino i tamjan kao u privatnom kultu; žene, raspuštene kose 
kao u pogrebnim ritualima, kleče, pružaju ruke ka nebu, »čisteći žrtvenike 
svojom kosom« (Liv. 26, 9, 7). Kao što je ceo narod pozvan, tako ga i svi 
bogovi primaju, sem retkih izuzetaka, u svojim hramovima koji su tada 
stalno otvoreni; najpotpuniji izraz je supplicatio omnibus dis quorum pului- 
naria Romae essent (Liv. 24, 10, 13; upor. 31, 8, 2, 32, 1, 14; 49, 19, 5...). 
Još više nego za vreme lektisternija: Rim se tako oslobada stega svoga 
formalizma; svačije molitve, pokreti, izazvani su strahom ili bogobojažljivo- 
šću; pomišljamo na početak Oidipous Tytannos: »Deco, mladi potomci sta- 
roga Kadma, zašto hrlite ovim stepenicama? Cemu te grupe koje se mole? 
Tamjan se puši po celom gradu, ispunjenom žalopojkama i jecajima...« 

Možda je iz supplicatio proizašao i jedan običaj u kome se isto tako 
pojavljuje grčki uticaj. Iz te rimske gomile koja se slobodno obraćala bogo- 
vima rečima i gestovima, ponekad su se izdvajale grupe kao njeni predstav- 
nici. U isto vreme, njihove reči, njihovi krici postojali su ritmovani govor, 
njihove trke svečana povorka, njihovi pokreti skladna igra. Ti predstavnici 
naroda bili su njegovi najdirljiviji i najnadobudniji elementi, devojke, mla- 


30 Latte, str. 245, n. 2, rasprava: A. Kirsopp Lake, »The supplicatio and the Graecus 
ritus«, Quantulacumque, Stud. pres. to Kirsopp Lake, 1937, str. 243—251 (popis supplicationes 
kod Tita Livija). Jednu drugu varijantu supplicatio razmatra L. Halkin, La supplication d'acti- 
ons de gráces chez les Romains, 1953. 

dici, patrimi i matrimi prema starom verovanju da je dete čiji su roditelji 


živi i samo nosilac životne energije i sreće: godine 190. na primer, prilikom 
jedne supplicatio, decem ingenui decem uirgines patrimi omnes matrimique 
(Liv. 37, 3, 6). Makrobije (I, 6, 14) govori o jednoj obsecratio, što je druga 
reč za supplicatio, kada su mladi ljudi, slobodnjaci i oslobodenici, i devojke 
patrimae i matrimae, recitovali carmen. Najčuveniji je primer iz 207. koji 
smo gore analizirali*!, gde je u stihovima Livija Andronika nastao pesnički 
rod koji će proslaviti Horacijeva Carmen saeculare: koliko se taj organizo- 
vani i ugodni ophod razlikuje od povorki za vreme Ambarualia ili Robigalia, 
kada su sveštenici i njihovi pomoćnici obilazili polja ili odlazili do petog 
miljokaza na Klaudijevom putu. 

Ophod iz 207. donosio je na Aventin, u hram Junone Regine, dve 
statue te boginje od čempresovog drveta koje su učestvovale u odvraćanju 
čuda. Visova je istakao da je i to bila novina. Rimski hramovi su već 
odavno dobijali poklone od kojih su mnogi poticali direktno od ratnog plena, 
ili su bili pripremljeni, kupljeni novcem od prodaje plena ili od kazne, ali 
to nisu bili načini okajavanja, čišćenja. To su postali tek sa ratom protiv 
Hanibala: od 21. do 42. knjige, Tit Livije, navodi sedam takvih slučajeva. U 
isto vreme se ustaljuje običaj da se, radi naplate nekog žrtvenog dara u znak 
pokajanja, prikuplja stips, određena suma posvećenog novca, bilo u celom 
narodu, bilo među matronama ili oslobođenicama, itd. Tako je nastao običaj 
na koji je već ukazivao poseban slučaj Herkulove »desetine« na Velikom 
žrtveniku a koji će biti izraz poštovanja prema Magni Mater, zatim prema 
drugim grčkim, pa čak i rimskim božanstvima: kult, koji se dotle održavao 
zahvaljujući imovini boga ili svešteničkih udruženja, javnim naplatama (ka- 
zne, prava ulaska i upotrebe...), postajao je, u tim okolnostima, stvar po- 
svećenih, sa svim mogućnostima i opasnostima za obe strane koje je to 
»odvajanje religije od države« u sebi nosilo. 


Jedan od slučajeva kada se najviše ispoljavaju glavna obeležja evolucije 
jesu Igre“. U širokom smislu reči, stari rituali su obuhvatali mnogo igara, 
a da ih nikakav zvanični termin nije označavao kao (udi; ljudi su se zabav- 
lali za vreme Kompitalija, za vreme Saturnalija, na nezvaničan, ali stari 
praznik Ane Perene; popularno isterivanje Mamurija Veturija, »martovskog 
starca«, bilo je kao neka mala drama, a za vreme Ekurija, Konsualija, 
održavane su prave trke, u kojima su se, imamo razloga za takvu tvrdnju, 
zadržavale dosta stare, prerimske crte, dok je lusus troiae bio nesumnjivo 
igra sa oružjem, na konju, kojom su upravljali magistri, a izvodili je mladići 
patricijskog roda, 19. oktobra (quinquatrus, armilustrium)?. Ali svuda je, 
osim možda u poslednjem i nekim drugim slučajevima, preovladivalo ritu- : 


31 Gore, »Religija za vreme Drugog punskog rata«. 

3? A. Piganiol, Recherches sur les Jeux romains, 1923. G. Piccaluga, Elementi spettaco- 
lari nei rituali festivi romani, 1965 (str. 32—52, o značenju reči ludus), bavi se, pored igara 
(ludi) u pravom smislu, i Ambarvalijama, Robigalijama, itd. 

33 Wiss., str. 450; Latte, str. 115—116; vid. veoma dobre članke čiji su autori K. 
Schneider (1927) i E. Mehl (1956), u RE. XIII, col. 2059—2067, i Dod.-Bd. VIII, col. 
888—906. 

alno obeležje. Igra kao takva, koja ima vrednost sama po sebi, i koja se 
prosto nudi bogovima kao uobličeni dar, u Rim je došla iz Etrurije. 

Među najstarijima su igre koje su svetkovane in honorem deorum 
inferorum pod imenom Ludi Taur(e)i (Paul. str. 441 L?), u kojima je P. 
Kortsen video etrursko tauru prevedeno (hipotetično) kao »grob«3“. Smatralo 
se da ih je uveo poslednji Tarkvinije, prema Libri fatales (Serv. Aen. 2, 


140). Oskijski kalendar ih označava, 25. i 26. juna, kao petogodišnje, a Tit 


Livije (39, 22, 1) o njima kratko govori u vezi sa 186. godinom, ali sve što 
o njima znamo jeste da su svetkovane u Flaminijevom cirku i da su, tamo, 
»konji trčali njegovom ivicom« (Varr. L. L. 5, 154). Di inferi o kojima je 
reč sigurno su bili, kao i sami rituali, etrurska predstava, koja je bila na neki 
način romanizovana. | 

Nepoznat je i datum kada su uvedene Ludi Capitolini, koje se svetkuju 
na dan oktobarskih ida; neki su ih smeštali u Romulovo doba, to jest na 
početak, što nije verovatno. Prema Titu Liviju (5, 50, 4; 52, 11), one su 
podsećale na otpor koji je na tom brežuljku pružen Galima 390. i na 
oslobođenje Rima. O njima su se starali ljudi toga kvarta, collegium Capi- 
tolinorum; tu su izvođene borbe, trke, lakrdije. 

Smatralo se da je Tarkvinije Stari uveo ludi magni, koje će postati ludi 
Romani, najznačajnije u Rimu (Liv. I, 35, 9). One su u svakom slučaju 
nosile etrurski pečat (equi pugilesque ex Etruria maxime acciti) i tesno su 
povezane sa Jupiterovim kultom na Kapitolu. Analogije sa trijumfom, koje 
možda dovoljno objašnjava zajedničko poreklo, uočavali su sami Rimljani 
kada su magistrata koji je rukovodio igrama predstavljali kao trijumfatora; 
ali to ne znači da u ova dva praznika treba videti, kao Momzen i Visova, 
dva odvojena dela jednog jedinstvenog praznika. Verski momenat bila je 
svečana povorka koja je, preko Foruma, odlazila u kapitolski hram u Cirku, 
gde su se održavale igre i gde je ona defilovala praćena pljeskom gomile 
(pompa Circensis)5. Dionisije iz Halikarnasa (7, 72) opisao ju je u isto 
vreme i nadugačko i nepotpuno, prema Fabiju Piktoru. Ona je nosila kipove 
bogova, oko kojih se Dionisijev i Ovidijev popis ne slažu (Am. 3, 2, 43— 
56). Na čelu povorke bio je magistrat, praćen mladićima koji su išli peške 
ili na konju, zatim su se pojavljivali vozači kola 1 rvači koji će se takmičiti, 
pa tek onda, nošene na ramenima, slike bogova i, na kolima koja je vozio 
puer patrimus, odvojeni od bogova ako dobro shvatamo nejasne tekstove, 
njihovi atributi. Tumačeći to razdvajanje, koje valja imati na umu, Late (str. 
249, n. 2) ukazuje da su u početku bogovi bili predstavljeni samo tim 
atributima i da su, kada se upotreba kipova proširila, ovi prosto dodati, bez 
izmene, postojećem obrednom aparatu. U igrama u pravom smislu učestvo- 
vali su quadrigae (a ne više bigae, kao u drevnim Ekurijama), desultores, 
koji su skakali sa konja na konja, rvači, bokseri; gladijatori, koji su bili 
etrurskog porekla, i koji su se već uveliko (264) pojavljivali u privatnim 
pogrebnim svečanostima, nikada nisu uključivani u velike javne igre. 


34 Latte. str. 157. | 
35 Za pompa Circensis i njene veze sa trijumfom. vid. Piganiolovu tezu, op. cit, str. 


15—31. 

.. Obično se smatra sa Momzenom da su igre koje su prvo nazivane 
velikim, zatim rimskim, postale godišnje i da su dobile stalni oblik 367, 
kada su uvedeni kurulski edili, za koje se govorilo da su curatores ludorum 
solemnium (Cic. Leg. 3, 7)%. Igre su bez sumnje od početka bile ono što 
su uvek i ostale: najveća svetkovina u čast Jupitera O. M. Dani igara, čiji 
je broj postepeno porastao na četiri, obuhvatali su, od 15. do 18. septembra, 
natalis dies hrama, ide, sa intervalom 14. koji je bio dies ater. Kada je, 
nešto kasnije, pre natalis dies, dodat prvo jedan, a zatim više, i konačno 
devet dana scenskih igara (ludi scaenici), natalis dies se, sa ceremonijom 
epulum Jouis koja ga je obeležavala, očigledno našao na zglobnom mestu, 
ako ne i u središtu zabave. Naravno, to novo korišćenje Cirka nije imalo 
veze sa starim kultovima toga mesta, od kojih je možda najpoznatiji kult 
Konsusa, a koji su okupljali neka druga božanstva, od kojih su nam poznata 
samo imena (Seja, Segecija...), vezana za seosku aktivnost: ljudi su se 
zadovoljavali korišćenjem mesta koje je zbog trka mazgi u Konsualijama 
preuređeno u hipodrom. 

Kao što je hram trijade Cerera-Liber-Libera bio plebejska varijanta 


hrama kapitolske trijade, plebejske igre (ludi Plebei) su zamenile, sa zaka- | 


šnjenjem koje se ne može odmeriti, kapitolske igre. One su postale redovne 
ili 216. (Liv. 23, 30, 17), jedne od najlošijih godina u ratu protiv Hanibala, 
ili nešto ranije, uoči toga rata, kada je sagrađen Circus Flaminius koji im 
je služio kao okvir, kao što je Cirkus Maximus služio kao okvir prototipskim 
igrama. Između ova dva oblika igara, sve je sistematski homologno: edili, 
kuruli i plebejci, tu su, svaki ponaosob, curatores; scenske igre i cirkuske 
igre raspoređene su u dva dela Jupiterove gozbe (epulum Jouis), koja se 
odigrava na dan septembarskih (/. Rom.) 1 na dan novembarskih ida (1. 
Pleb.)", i to igre u cirku posle, a igre na pozornici pre 14. koji je bio dies 
ater i, u oba slučaja, predviđen za equorum probatio. 

Brzo su usledile 1 druge tvorevine: ludi Apollinares (208), Ceriales 
(202), Megale(n)ses (191), Florales (173), od kojih su sve bile inspirisane 
Rimskim igrama (ludi Romani), ali sa nesumnjivim tragovima jednog zah- 
tevnijeg helenizma. Cirkuske igre bile su svedene na jedan jedini dan, dok 
su scenske igre bile razvijenije; stoga bez sumnje, kultni dan boga ili boginje 
nije bio uokviren, nego su mu ili prethodile (Ap., Cer.) ili su dolazile posle 
njega (Meg., Flor.) dve vrste igara koje su bile povezane. Pompa Circensis 
je potvrđena za Apollinares i Megalenses, Circus Maximus za Apollinares, 
ali za druge nedostaju naznake. Curator u Apollinares bio je gradski pretor, 
druge su spadale u nadležnost edila, kurulskih za Megalenses, plebejskih, s 


obzirom na staru bliskost plebsa sa tom boginjom, za Ceriales; što se tiče 


Florales, nismo obavešteni. 
U svom prvom obliku, scenske igre su isto tako došle iz Etrurije, u 
vreme opšteg nemira, ali i reorganizacije posle galske pošasti (Liv. 7, 2, 3). 


36 To osporava Piganiol, op. cit., str. 75—76. 

37 Sto se tice najstarije Jupiterove gozbe (epulum Jouis), Latteove str. 251 i 277 kao da 
jedna drugoj protivrece. Piganiol, op. cit., str. 84, drugačije postavlja odnose između ludi 
Romani i Plebei. : 

To još nije bilo pozorište, nego pantomima, izražajne igre praćene frulom. 
Uprkos preziru Tita Livija, ti skromni počeci su barem dali Rimu i njegovim 
naslednicima jedan važan termin: to je, pored histrio, glumca, i subulo, 
muzičara, persona, koja je u početku bila maska, zatim uloga 1 ličnost, zatim 
ličnost pravnika, filozofa, teologa, gramaličara. Ako reč nema etimologiju, 
njen sufiks -na ukazuje na etrursko poreklo*š. No, kaže Remon Blok, 
»neobične maskirane ličnosti koje su se pojavljivale na više fresaka otkri- 
venih u Tarkvinijima, koje su poticale iz VI veka pre nove ere, nose ime, 
napisano pored imena jednog od njih, persu. U pitanju su freske iz grobnice 
Augura i iz grobnice zvane Pulčinelina, koje su davno otkrivene, ali nedavno 
podrobno opisane. Godine 1958, istraživački postupci, zasnovani na električ- 
nom otporu tla, omogućili su da se otkrije nova grobnica sa slikama, koja 
je veoma zanimljiva i koja predstavlja, pored atletskih prizora i vrlo uzbu- 
dljivih kolskih trka, jedan novi persu. Taj novi skup je predmet rada koji 
će uskoro biti objavljen". Svi ti persu su maskirani igrači koji se trkaju ili 
izvode surove igre koje liče na daleke prototipe rimskih gladijatorskih borbi. 
Njihovo ime je indikativno; persu je maska, maskirana ličnost, a latinska 
reč persona svakako je izvedena iz toskanske reči«. To je bila klica tog 
izražajnog pojma; ostatak je verovatno preuzet iz lepeze značenja grčke reči 
npćownov, od koje etrurska reč možda vodi poreklo. 

Kada su Rimljani započeli, u okviru tih pantomima, ono što će postati 
njihove fabulae Atellanae? Stari podaci su sumnjivi. Cini se da je najrudi- 
mentarniji oblik govorenog ili pevanog pozorišta bila ludus talarius ili tala- 
rus, koju su dosetljivi ljudi nazivali sordidus, čije je ime poticalo od odeće 
koja je glumcu padala do. peta. Ali znalo se koje je godine Livije Andronik 
počeo da prikazuje prave komade. Od tada, za vreme /udi Romani, i drugih 
velikih igara, u dane predviđene za scensko izvođenje pojavljivali su se 
zajedno domaći proizvodi, praetextae, togatae, i grčko pozorište, tragično sa 
Livijem, Enijem, Pakuvijem, Aktijem, konačno sa Nevijem, Plautom, Ceci- 
lije, Terencijem. Ali religija više nije imala mnogo veze sa tim književnim 
obradama“! 


38 Skutsch. ALL. 15, str. 145—146, napravio je poređenje persona — qersu bibliografija 
u: A. Ernout, »Les éléments étrusques du vocabulaire latin«, BSL. 30, I, 1930. str. 88, n. | 
(=Philologica I, 1946, str. 23). 

39 Raymond Bloch, Les origines de Rome, 1959, str. 116. 

40 Rad je objavljen iste godine: R. Bartoccini, C. M. Lerici. M. Moretti, Tomba delle 
Olimpiadi. 1959. 

41 O svetovnim igrama, gore, str. 444. Različiti vidovi rimskih kultova koji ne mogu biti 
ovde razmatrani dali su povoda za značajne radove. Nekoliko primera: G. Appel, De Romano- 
rum precationibus, RVV. 7, 2, 1909; E. Fehrle, Die kultische Keuschheit im Altertum, ibid. 6. 
1910; S. P. C. Tromp, De Romanorum piaculis, Diss. Amsterdam, 1921; R. P. Arbesmann, Das 
Fasten bei den Griechen und Romer. RVV. 21. I, 1929; K. Meuli, »Altrómischer Maskenbra- 
uch«, MH. 12, 1955, str. 206—230. O religijskoj simbolici boja: E. Wunderlich, Die Bedeutung 
der roten Farbe im Kultus der Griechen und Rómer. RVV. 20, I, 1925; K. Mayer. Die Bed. 


der roten F. im K. der Gr. u. Romer, Diss. Freiburg i. B., 1927; G. Radke, Die Bed. der 


weissen und der schwarzen F. im Kult u. Brauch d. Gr. u. Rómer, Diss. Berlin, 1936; ogledi 
3 (»Albati russati uirides«) i 4 (»Vexillum caeruleum«) u mojim RIER. 1954 (i DL. 1956, str. 
120—121, suprotno H. J. Rose). 

II 


SACERDOTES 


Proučavanje najstarijih sveštenika u Rimu obično polazi od postulata 
koji se više ne može održati, onoga prema kome je javna religija samo 
poseban slučaj, samo razrada privatne religije, pošto je jedan pater fanulias 
između ostalih postao rex i postepeno, uporedo sa rastom svoje moći, uzdi- 
gao i nametnuo zajednici svoje sopstvene kultove. U običnoj kući, služenje 
bogovima bilo je stvar glave porodice i njegove žene, a pomagala su im 
samo njihova deca: isto su tako, u početku, smatra se, u kraljevoj kući 
(domus regia), sve obavljali rex, regina i njihova deca; zatim, pošto je rex 
sve više bio zauzet upravljanjem državom i komandovanjem vojskom, bio 
je primoran da, u oblasti religije, nađe sebi zamenike 1 savetnike; to je pre 
svega, s jedne strane, Jupiterov flamin, koji je njegov sveti dvojnik, kako 
stoji u predanju, 1 koji prema tome gradi »kraljevski« par sa svojom ženom, 
flaminikom, regininom dvojnicom; s druge strane pontifex koji je, pored 
dužnosti u vojsci, bio pisar i stručnjak za svete stvari. Doduše, pontifex 
predstavlja izvesnu teškoću u ovakvom tumačenju, manje sam po sebi, a 
više nesumnjivim vezama koje ima sa vestalkama. Sa Ludvigom Dojbnerom, 
mnogi su, u »paru« pontifex (maximus)-uirgo maxima videli drugu projekciju 
kraljevskog para (Visova); drugi su, u novije vreme, u vestalkama prepoznali 
institucionalizovani surogat kraljevih kćeri, koje su se bavile domaćinstvom 
i ognjištem, dok su njihovi roditelji radili u polju!. 

Ove Konstrukcije dovode do velikih nelogičnosti, kada su, na primer, 
u pitanju pontifici i vestalke: kakav neobičan brak, gde je glavni uslov koji 
se nameće ženi čuvanje devičanstva! Čak i kada je u pitanju flamen Dialis: 
ako shvatamo što je on, na velikom delu verskog područja, zamenio kralja 
koji je bio suviše zauzet na svetovnom području, ne vidimo kako je isti 
razlog mogao da dovede do uklanjanja, u korist flaminike, regine koja 
gotovo da nije ni učestvovala u javnom životu. Najzad, flamen Dialis samo 


I H. J. Rose, »De uirginibus Vestalibus«, Mnem. N. S. 54, 1926, str. 440—448, i 56, 
1928. str. 79—80; Latte, str. 108 i n. 4. 

je prvi među flamines maiores: ako i dva druga zamenjuju kralja — a to je 
mnogo teže zamisliti — čemu to umnožavanje? 

Ali pre svega, kao što je rečeno u Uvodnim napomenama, posmatranje 
indoevropskih naroda kod kojih se, pod istim tradicionalnim imenom, uoča- 
va ekvivalent latinskog rex, ne dopušta da ostanemo pri toj koncepciji. Ma 
kakvo da je moglo biti, u dalekoj preistoriji, poreklo indoevropskog *reg-, 
osvajači koji su zauzeli Lacij nisu morali da ga stvaraju“: oni su doneli tu 
funkciju i njenog nosioca koji su već bili jasno izdvojeni i pretrpani brojnim 
dužnostima, predstavama, povlasticama, ritualima koji se nisu mogli svesti 
na privatno područje: setimo se, na primer, poređenja obreda kraljevskog 
žrtvovanja konja u Rimu i u Indiji, koji su suviše bliski po svojim mehani- 
zmima i po simbolici da bi bili nezavisnP. Vedski radžan, irski ri koegzi- 
stiraju sa brojnim i moćnim svešteničkim korpusom, iz koga je proizašao 
njihov poseban sveštenik, purohita ili druid, i on ih ne zamenjuje, nego im 
pruža, njima 1 društvu, usluge koje oni sami, po svojoj prirodi, ne bi mogli 
da vrše. Ako se u legendi pojavljuju radžani koji su u isto vreme bili 
brahmani i ri koji su bili druidi, to su retki i manje važni spojevi više službi, 
a nikako trag neke stare istovetnosti. U Rimu je predanje čuvalo uspomenu 
na reges-augures, ali su auguri sasvim poseban sveštenički red, i ne može 
se zamisliti, ni u jednom trenutku, da je rex mogao da bude obuhvaćen svim 
ograničavajućim pravilima kojima se odlikuje flamen Dialis, quotidie feria- 
tus. Najstariji Latini su svakako pravili razliku između kraljevske i svešte- 
ničke funkcije. U kojoj je meri ova poslednja produžavala indoevropsku 
tradiciju? 

Još na početku ove knjige ukazano je na jedno obeležje rimske religije. 
koje se tiče kako vremenskog i lokalnog obeležja kulta, tako i njegovih 
vršilaca: težnja ka stalnom rasparčavanju, ka konačnoj specijalizaciji“. U 
vedskoj religiji, kao 1 u najstarijem Iranu, a naročito kod Kelta, sveštenici 
su bili, kako se čini, uglavnom, ekvivalenti, razmenljivi, podobni za izvo- 
đenje svake svečane ceremonije. Nasuprot tome, u Rimu, ma koliko se 
vraćali u prošlost, svaki sveštenik, svaki kolegijum ili bratstvo ima svoju 
nadležnost; spajanje dužnosti je retko i uređeno propisima, a zamenjivanje 
jednih drugima izuzetno. Obrnuto, ako je, u izvesnom broju ceremonija, 
ukazano na više sveštenika, čak je i tu razvijanje obreda stvar samo jednog 
sveštenika ili jednog kolegijuma ili jednog bratstva; nasuprot tome, u Indiji, 
svako prinošenje žrtve iziskuje okupljanje više sveštenika koji imaju veoma 
različite, međusobno povezane uloge. Sve u svemu, za vedske Indijce, raz- 
lika nije u ljudima, nego u ulogama koje svaki od njih, bez razlike, može 
vršiti u toku neke ceremonije, dok je za Rimljane ona u ljudima od kojih 
svako ima svoj nezavisni ritual. Drugim rečima, u Indiji, diferencijacija 
među ljudima vrši se, privremeno, radi stvaranja grupa obrednika, dok je u 
Rimu ona stalna i ne podrazumeva stvaranje grupa. 


* Gore, »Politička i verska istorija«, »Indoevropsko nasleđe u Rimu«. 
3 Gore, »Mars«. 
^ Gore, »Vatre javnog kulta«, »Okviri«. 

Na ovaj nesklad nadovezuju se drugi, a svi zajedno daju rimskom kultu 
oblik koji se u nekim vidovima suprotstavlja vedskom kultu. Ali, u samoj 
suprotnosti, pojavljuju se analogije, koje su možda bitne. Proučavajući vatre 
javnog kulta, već smo opisali tu situaciju“: još uvek prilagođeni pokretnim 
pastirskim društvima, vedski obredi nemaju stalno žrtveno područje; ono se 
određuje za svaku ceremoniju posebno, izvan naselja, privremeno, uvek 
istoga tipa, 1 na njemu se uređuje kružni prostor za vatru koja postavlja 
prinosioca žrtve na zemlju 1 četvorougaoni prostor za vatru koja darove 
prenosi bogu. Rimljani, koji su već dugo starosedeoci, nemaju žrtvenik 
(ara), žrtvenu vatru, nego, unutar zidina, veliki broj žrtvenika od kojih je 
svaki namenjen posebnom kultu, posebnom bogu i vezan je za četvorouga- 
oni osvećeni prostor; nasuprot tome, u gradu, odvojenom od svakog žrtve- 
nika, postoji samo jedno aedes Vestae, jedno jedino kružno mesto za vatru 
koja čuva Rim na njegovom tlu. Na prvi pogled korenita, suprotnost se 
smanjuje, ako posmatramo grad u celini u onome što predstavlja njegov 
pomerium — a na to nas podstiču sami Rimljani — kao veliko jedinstveno 
i stalno žrtveno područje, unutar koga su četvorougaoni /empla i kružni 
aedes, sa svojim vatrama, mistično povezani na isti način kao i dve velike 
vatre vedskog žrtvenog obreda u maloj privremenoj zoni. Za sveštenike, 
barem kada su u pitanju veliki drevni sveštenički redovi, suprotnost se na 
isti način smanjuje: život u Rimu može se smatrati neizmernom i stalnom 
liturgijom, jedinstvenom u svojoj godišnjoj raštrkanosti, gde svaki sveštenik 
ili kolegijum vrši svoju posebnu funkciju na isti način na koji to čine, na 
vedskom žrtvenom području, za svaku posebnu ceremoniju. različiti svešte- 
nici iz grupe predviđene za tu ceremoniju. Posmatrani na taj način, tipovi 
glavnih rimskih sveštenika i funkcije glavnih sveštenika u grupi vedskih 
obrednika pružaju dve slike čije je suočenje instruktivno. Dve slike između 
kojih ipak treba, odmah, uočiti ogromnu razliku, posledicu evolucija društve- 
ne strukture koje se na izvestan način kreću u suprotnom smeru: dok sveš- 
tenici u Indiji predstavljaju poseban stalež, Rim nema sveštenički stalež. Sta 
više: sem kada su u pitanju rex sacrorum 1 flamen dialis, sveštenička funk- 
cija nije nespojiva sa magistraturom; poznati su nam konzuli koji su Marsovi 
flamini, drugi koji su auguri, a oni ambiciozni koji čuvaju vlast ne propuš- 
taju da se naoružaju augurstvom, da prisvoje mesto prvosveštenika, kao što 
prisvajaju i plemensku vlast. Osim u tom pogledu, paralelizam između dveju 
organizacija je izrazit. 

Velike uloge vedske. grupe su brahmdn s jedne strane, adhvaryu, udga- 
tár 1 hótar s druge strane. Prvi, praktično jedini 1 bez drugog, najvažnija je 
ličnost: samim svojim prisustvom, on omogućava komunikaciju između vi- 


dljivog i nevidljivog, pošto je on — na to ukazuje njegovo ime — ljudsko : 


otelovljenje bespolnog brahmana, pojma o čijem se značenju još raspravlja, 
ali koji, u svakom slučaju, označava nešto bitno u izražavanju svetog, to 
jest u odnosima ovoga sveta sa onostranim; dok drugi sveštenici barataju 
svetim izvana, on je smešten iznutra, poistovećen sa njim; stoga je on u isto 
vreme rukovodilac i lekar žrtvenog obreda; sve dok se rituali normalno 


5 Gore, »Vatre javnog kulta«. 

razvijaju, on im prisustvuje, pasivan koliko i neophodan, gotovo stalno 
nepomičan 1 tih kraj onoga radi koga se prinosi žrtva; ali ako dođe do neke 
greške, samo on, i to zbog svoje istovetnosti sa obrednim načelom, može 
da je ispravi. Stoga on dobija najveći deo žrtvene nagrade, polovinu. Nje- 
gova uobičajena Veda, u kanonskoj klasifikaciji, jeste magijska Veda, At- 
harvaveda. 

Adhvaryu 1 njegovi pratioci su najaktivniji sveštenici; užurbano rade, 
izvode sve radnje i materijalne manipulacije i, u isto vreme, izgovaraju u 
pola glasa žrtvene parole, Yajus, čiji je obimni korpus, Yajurveda, zbirka 
svih ritualnih formula, Veda svojstvena tome tipu sveštenika. Naziv, ad- 
hvaryu, izveden je iz glagola adhvary-, adhvariy- »svečano vršiti žrtveni 
obred«, koji je opet izveden iz starog i slikovitog naziva za »liturgiju«, 
adhvará, koji je označava kao mistični »put«: adhvará, sa arhaičnim sme- 
njivanjem r/n, neodvojivo je od ved. ddhvan-, avest. advan- »put«#, — za 
koje se možda vezuje, daleko u prostoru, stara skandinavska reč za skijanje, 
ondurr. 

Od druga dva tipa sveštenika, jedan, udgatdr, sa svojim pomoćnicima, 
gradi pevački hor, čija je knjiga Samaveda, a drugi, hótar — jedini čiji je 
naziv indoiranski (avest. zaotar) — svečano izgovara duže ili kraće odlomke 
iz Rigvede; u samim himnama iz Rigvede. imenica hótar naročito se upo- 
trebljava kada se govori o bogu-vatri, Agni, koji je hotar bogova. 

Rim nema ekvivalent za dva poslednja tipa sveštenika: to je zato što 
nema ni ekvivalent za učeni lirizam vedskih himni niti za melodije koje se 
na njega nadovezuju. U posebnim slučajevima, on pribegava pesmi, ali je 
dovoljno pomisliti na estetičku vrednost koju imaju poznate carmina, salia- 
re, aruale, pa da se uoči razlika. Nasuprot tome, dve velike komponente 
pontifičkog kolegijuma, koji je iznad rex, dobijaju izvesnu svetlost od ved- 
skih činjenica, zapravo od razlike između brahmán? i adhvaryú. 

Flamini ne čine kolegijum. Svaki je nezavisan, sam, vezan za božan- 
stvo od koga potiče njegovo ime. Oni u suštini nisu, kako se često govorilo, 
sveštenici koji prinose žrtvu: svi sveštenici prinose žrtvu, i Dialis nije jedini 
koji prinosi žrtvu Jupiteru. Njihovo spoljašnje obeležje je upravo ta izolo- 
vanost svakoga od njih uprkos zajedničkom imenu, što podseća na usamlje- 
nost brahmana u grupi sveštenika koji učestvuju u žrtvenom obredu. Prven- 
stvo triju maiores, kojima rukovodi jedan jedini rex, podseća i na počasno 
mesto koje ima brahmdn i verovatno se zasniva na istom razlogu. Dobro 


6 A. Minard, Trois énigmes sur les Cent Chemins. 1, 1949, str. 167, & 467 a (mogućna 
veza sa pontifex), i IL, 1956, str. 146, & 350 b (upor. E. Benveniste, Origines de la formation 
des noms en indo-européen I. 1935, str. 113); malo drugačije i manje verovatno, L. Renou, 
»Dénominatifs du RgVeda en -aryati, -anyati«, BSL. 37. 1936, I, str. 23 1 24. 

7 Flamen ne treba upoređivati sa brahmana, pripadnikom svešteničkog staleža uopšte, 
prvim elementom kasnijeg sistema varna, nego samo sa brahmán, posebnim sveštenikom iz 
grupe sveštenika u vedskom žrtvenom obredu. U najboljem slučaju mogla bi se nadovezati 
pravila o strogo određenom statusu nekih vrsta brčihmana, koje izgledaju arhaične: »A propos 
du probléme brahmdn-flamen«, RHR. 138, 1950, str. 255—258, i 139, 1951, str. 122—127. 
Moja stara knjiga Flamen-Brahman, 1935. napisana u jeku frejzerizma (i to olakog frejzeri- 
zma!), zastarela je. Poredenje sa v.-isl. blóta »žrtvovati« ne uzima u obzir pravo značenje reči 
flamen. 

nam je poznat samo Dialis, ali za njega stvari su jasne, a ono malo što 
znamo o Marcialisu 1 Kvirinalisu ima isti smisao. Veza Dialisa i njegove 
funkcije isto je tako u najvećoj mogućoj meri potpuna, prisna. Pošto je 
quotidie feriatus, assiduus sacerdos i čak i noću zadržava neke od svojih 
insignija, ni on ne sme da napušta Rim, čak ni za jednu noć, — što je u 
početku bilo pravilo koje je važilo 1 za Marcialisa 1 Kvirinalisa; on je, kaže 
Plutarh (Q. R. TIT), vonep éuwvxov kai igpov dyaAua, kao neki živi i sveti 
kip, upleten u mrežu nepromenljivih ličnih pravila. Sta reći osim da je 
značajan za Rim ne samo po svom kultnom delovanju, nego i po onome 
što predstavlja njegova ličnost? Sveštenik boga prve funkcije, on služi tome 
bogu i, u isto vreme, otelovljuje načelo te funkcije. Nije u njegovoj nad- 
ležnosti poznavaoca ili čak izvođača kultnih radnji, nego pre svega u nje- 
govom biću da čuva tajnu mističnih moći koje predstavljaju tu funkciju. On 
je dragocen svojim telom koliko 1 svojim rečima i svojim gestovima: preko 
njega Rim deluje — u staroj strukturi koja obuhvata trijadu »Jupiter, Mars, 
Kvirin« — na trećeg, najvišeg, u nevidljivom svetu: on je čulni, ljudski kraj 
spleta mističnih veza čiji je drugi kraj u vlasti i nebu boga Jupitera, a bez 
sumnje su isto tako i Martialis, Quirinalis ljudski kraj veza koje ishode iz 
Marsove snage, iz stvaralačke aktivnosti brojnih bogova vezanih za Kvirina 
na nivou »treće funkcije«. Tim ljudskim krajičkom koji poštuje i neguje na 
tiranski način, Rim neprekidno održava, u kultu i izvan kulta, vezu sa 
drugim, glavnim elementom svake povezanosti. Mnoga pravila, pozitivna i 
negativna koja su nametnuta Dialisu, nemaju drugog cilja, kao što smo 
videli*, nego da simbolično i stalno izražavaju, pa prema tome i da održa- 
vaju, da čuvaju u dobrom stanju neko karakteristično i važno obeležje 
Jupiterove funkcije vrhovnog gospodara ili da izraze neku srodnost, neku 
telesnu osetljivost samoga Dialisa u odnosu na kosmičku zonu koja je 
mistički povezana sa tom funkcijom, a to je nebo. Verovatno da su, svako 
u svojoj oblasti, dva druga flamina maiores bila, u početku, živi oslonci 
jedne simbolike istoga tipa. 

Ovaj potpuni i prisni oblik odnosa flamina prema svojoj funkciji ima 
jednu posledicu: on je izvan istorije. Dnevno, mesečno, godišnje, on izvodi 
redovne ceremonije i poštuje utvrđene obaveze, ali nema moć da aktualizuje, 
da tumači, niti da odgovara na neku novu nužnost. Flamen Dialis — treba 
se uvek njemu vratiü, pošto je on sačuvao svoj status čak i u očima 
istoričara — taj čovek koji je u tako bliskoj vezi sa nebom ne prenosi, ne 
izražava volju neba: to je posao augura. Njegova funkcija samo je u tome 
da uopšteno i tradicionalno, gotovo pasivno, kako nagoveštava neutralni 
oblik njegovog imena, održava vezu sa trećim dialisom u svetu. Ovo obe- 
ležje suprotstavlja flamina kako pontifiku, tako i kralju. 

Pontifikalni kolegijum, tačnije pontifex maximus koga drugi samo pro- 
dužavaju, aktivan je, angažovan u savremenom trenutku?. On je čuvar svete 


* Gore, »Tumačenje: tri funkcije«. 

? A. Bouchć-Leclercq, Les pontifes dans l'ancienne Rome, 1871; C. W. Westrup, On the 
antiquarian-historiographical activities of the Roman Pontifical college, Kgl. Danske Vid. Sel- 
skab, hist.-fil. Meddel., 16, 3, 1929; G. Rohde, Die Kultsctzungen der römischen Pontifices, 
RVV. 25, 1936; J. Bleicken, »Oberpontifex und Pontifikalkollegium«, Hermes, 85. 1957. str. 
345—366. 

nauke: kalendar, formule u prizivanju i molitvi za sve prilike (uotum, dedi- 
catio, carmina), status raznih hramova (leges templorum), piacula. Ah, o 
toj nauci on se uredno stara, prema trenutnim potrebama i savetima, nepre- 
kidno bogateći sveto pravo dekretima koje donosi sa svojim kolegijumima. 
On je prisutan!! prilikom comitia calata gde se vrše verski obredi (inaugu- 
ratio za rex sacrorum i flamines maiores; oporuka; promena gensa uz de- 
lestatio sacrorum...). On neočekivano odlikuje, stara se naročito o kultovima 
bez nosioca i, na najopštiji način, utiče na sacra patria, nadzire sacra 
priuata i stara se o iura deorum Manium; za vreme republike, on »uzima«, 
to jest bira flamines maiores i vestalke nad kojima vrši nadzor i koje 
savetuje, a ponekad i predstavlja. Mnoge njegove obredne dužnosti, koje su 
se postepeno razvile, potiču bez sumnje od kraljevskog nasleđa, posle uspo- 
stavljanja republike. Ali, pontifex ih ne bi dobio da one nisu odgovarale 
njegovom tipu. Čak i njegova titula, ma kakav bio njen smisao, ukazuje na 
njegovu dužnost, njegovu povlašćenu ulogu; na latinskom — a rec je nastala 
upravo na latinskom — pontifex ne znači ništa drugo do »onaj koji premo- 
šćuje«, ali uprkos malim ceremonijama na mostu »pons Sublicius«, takva 
oznaka ne odgovara obimu delatnosti pontifika; neki su pretpostavljali (Bon- 
fante) da je to ostatak iz vremena kada su preci Rimljana Ziveli u sojeničkim 
naseljima, ali čak i tu, zar je most bio tako važan? Stoga se često smatra 
(u novije vreme Baje, Late) da pons u toj složenici, još uvek ima staro 
indoevropsko značenje »puta«; ali o kome putu je reč? O »putu« koji je, na 
verskom planu, otvoren za kraljeve pohode (Late)? Tu funkciju imaju feti- 
ales, drugi stari sveštenici. Nije li to pre latinski oblik, proširen na celokupni 
verski život države, slike zbog koje i naziv za aktivnog i pokretnog svešte- 
nika iz vedske grupe isto tako potiče od figurativnog označavanja liturgije 
kao nekog »puta« ili kao nekog »kretanja«?!: | | 

To što je glavni naslednik kralja (rex) bio pontifex izgleda prirodno 
kada se posmatra razlika između kralja i flamina, naročito kada je u pitanju 
flamen Dialis: ona je drugačija, ali ima isto značenje kao i razlika između 
flamina i pontifika. I rex je aktivan i, po prirodi, Živi u sadašnjosti, sa kojom 
mora da se suoči. Način na koji on vrši tri funkcije nije način na koji to 
čine tri flamines maiores!?. Ovi su, videli smo, usamljenici, bez druge po- 
znate međusobne veze osim, jedanput godišnje, vožnje kroz grad u istim 


10 Primer za lex templi: onaj koji se odnosi na Jupitera Libera u Furfu (58. pre nove 
ere), CIL. IX 3513. l l " 

II P. Catalano, DA. str. 367—368, ne smatra da pontifici predsedavaju skupštinom: 
predsedava rex sacrorum. Za captio i inauguratio (flamines maiores). kao i za uloge pontifika 
i magistrata. vid. B. Gladigow, »Condictio und inauguratio, ein Beitrag zur römischen Sakral- 
verfassung«. Hermes 98, 1970, str. 369—379. 

12 H. Fugier. Recherches sur l'expression du sacré dans la langue latine, 1963. str. 
161—172. veoma plodonosno je iskoristio sugestiju koju je dao A. Minard. G. Herbig, KZ. 
47, 1916. str. 211—232, to je povezao sa vedskim epitetom mnogih bogova pathikrt »utirač 
puta« (u RV. 3, 33; 10, 17, itd.); ali ta reč nije, kao adhvaryit, ime sveštenika, sveštenika koji 
se razlikuje od brahmana u grupi žrtvenih obrednika po osobenostima koje podsećaju, u opštoj 
rimskoj svešteničkoj organizaciji, na razliku između tipa pontifex i tipa flamen. 

13 »Le rex et les flamines maiores«, Studies in the History of Religions (Suppl. to 
»Nuinen«, IV), The Sacral Kingship (VIII medunar. kongres o istoriji religija. Rim, april 1955), 
1959, str. 407—417. 

zatvorenim kolima i žrtve koju zajedno prinose boginji Fides; ali svečanost 
toga čina dovoljno dokazuje da on izlazi izvan uobičajenog: upravo zato što 
su nezavisne prirode 1 uvek odvojeni, njihov spoj dobija smisao samo u 
kultu Dobre Vere. Oni nemaju zajedničku kapelu, ne postoji kuća flamina: 
svaki je živi instrument mističnih veza između Rima i tfecine snaga koje 
predstavljaju njegov svet 1 njegovu ideologiju. Ko vrši sintezu tih odvojenih 
sila? Rex, samim svojim položajem. Njegov položaj nalaže da on bude 
vrhovni gospodar, onaj koji deli pravdu 1 klanja se bogovima, ali i ratnik, 
hranitelj i zaštitnik narodnih masa. Nije slučajno što se legenda, na jednom 
drugom planu, i na različite načine, izričito odnosi na njegove dužnosti 
prema Romulu. Pre nego što ga pokaže samog, potpunog, kako preteruje u 
vršenju svoje vlasti, ona ga povezuje, redom, sa njegova tri saradnika: 
bratom polubogom, čuvarem kao i on verskih nada vezanih za utemeljenje, 
uključujući čak i tumačenja auspicija; zatim Etrurcem Lukumonom, nad- 
ležnim samo za vojnu veštinu; najzad onim koji je pre svega bogat, Sabi- 
njaninom Titom Tacijem. Ona ga isto tako prikazuje, redom, kao pastira, 
zatim kao borca, zatim kao zakonodavca. Šta više, ona njega lično vezuje 
za tri boga trijade: kao Marsov sin, on vrši svoju dužnost pod znakom, pod 
zaštitom Jupitera, koji je i jedini bog čije kultove on uvodi i, najzad, posle 
smrti, »postaje« Kvirin. Ali, pre nego što će nadahnuti legende, ova logička 
nužnost već je bila prilično izražena u korišćenju u verske svrhe, u konkret- 
nom rasporedu »kraljeve kuće« (Regia) koju su nasleđivali pontifici i koja 
je. na Forumu, verovatno imala isti raspored kao i na Palatinu, pa čak i 
ranije, zato što je tu bila jasno izražena najstarija kraljeva ideologija; tu, kao 
što smo videli“, stoje jedan pored drugog tri vrste kultova: 1. žrtve koje 
prinose rex, regina, flaminica Dialis, i koje su upućene ili Jupiteru ili Junoni 
i Janusu kao regulatorima vremena (kalende; januar), 2. Marsovi vojni ob- 
redi, u posebnom svetilištu; 3. u drugom svetilištu, obredi u čast Ope 
Konsive, boginje agrarnog obilja, jednog od božanstava iz Kvirinovog kruga. 
Tako je kraljeva kuća mesto susreta, kralj je činilac sinteze triju osnovnih 
funkcija koje pak flamines maiores analitički raspoređuju. Zbog jednog dru- 
gog običaja, međutim, od tri flamines maiores, prvi, flamin nebeskog kralja 
Jupitera, gradi sa kraljem posebnu dvostruku strukturu, koja je već bila 
predmet našeg ispitivanja". 

Takva je najstarija slika, koju možemo nazreti zahvaljujući i analizi 
položaja ovih različitih svešteničkih redova tokom istorije, u doba republike, 
i analogiji sa tipovima vedskih sveštenika. Iz toga proizlazi da flamines 
maiores 1 pontifex verovatno nisu tvorevine kraljevskog Rima; da se strogo 
određeni status prvih i sloboda drugog ne mogu objasniti sukcesivnim tvo- 


revinama, evolucijama, nego odgovaraju različitim definicijama, funkcijama, . 


koje se još uvek naziru u njihovim imenima; da je najzad bilo prirodno da 
najveći deo verskog nasleđa kraljevske funkcije preuzme pontifex. | 


14 Gore, str. 184—185. | 
!5 Gore, »Tumačenje: tri funkcije«. Nažalost, veoma malo znamo o obredima u kojima 
je služio rex sacrorum da bismo odredili kriterijum koji ih odvaja od obreda u kojima je služio 


Dialis. Jedan rex sacrorum je epigrafski potvrđen u mnogim latinskim gradovima, Latte, str. 
405. n. 4. 

Treći sveštenički tip kao da je priključen »pontifikalnom kolegijumu«', 
bez sumnje zato Sto je i on veoma blizak kralju: to su uirgines Vestales, 
kojima je upravljala uirgo maxima". Originalan tip, kome etnografija nije 
našla mnogo paralela. Njihova posebna veza sa kraljem proizlazi iz samog 
položaja »kuće« u kojoj stanuju, atrium Vestae, koja se ponekad naziva i 
»kraljevskom«; kao i iz onog obreda, čiji bismo izvor voleli da otkrijemo, 
a u kome one jedanput godišnje prilaze kralju sa rečima: »uigilasne, rex? 
uigila« (Serv. Aen. 10, 228); iz povlastice koju dele sa kraljem i flamines 
maiores, da odlaze na sacra publica kolima, plostreis (Lex Julia Municipa- 
lis, CIL. I 206, str. 121, 1. 62—65). Stare veze sa vlašću najzad potvrđuje 
liktor koji im prethodi (Plut. Num. 10, 5). U vreme kada je vladao rex, one 
su na mističan način doprinosile očuvanju bezbednosti, što podseća na gal- 
sku tradiciju koja je sasvim različita po obliku, ali ima isti smisao, a po 
kojoj je legendarni kralj Mat mogao da živi, izvan ratničkih pohoda, samo 
ako drži noge u krilu neke device!*. U republikansko doba, kraljeva služba 
je po prirodi bila veoma neodređena", a uirgines su pre svega Vestales, koje 
čuvaju rimski narod starajući se o njegovom ognjistu u aedes Vestae; one 
održavaju tu vatru i danju i noću, držeći je simbolično odvojenom od vode 
koja je ubija a, u staro vreme, i odlazeći daleko, izvan Rima, da traže vodu 
koja je neophodna za vođenje domaćinstva u aedes??; pustiti je da se ugasi 
veliki je greh koji povlači za sobom telesnu kaznu i obavezuje sveštenice 
da pale novu vatru pomoću ognjila. Inače, vestalke pripremaju više svetih 
»droga«, koje koriste svi članovi rimske zajednice: muries 1 mola salsa u 
žrtvenim obredima?!, suffimen za vreme Parilija?. Pošto ih je kao sasvim 
mlade, između šest i deset godina?, »uzeo« pontifex, one moraju da ostanu 
u svom strogom svešteničkom redu trideset godina“. Osnovni uslov njihove 
službe nije samo čednost, čistota, nego 1 devičanstvo koje one nose u svome 
imenu ili pre, možda, kome su one dale ime. Kao što se događa u mnogim 
takozvanim primitivnim društvima, devičanstvo, koje obično nosi u sebi 


mistične, posebne magijske moći, shvata se kao prelazno stanje između . 


ženskosti 1 muškosti; ne mitološki kao na drugom mestu, nego, kao što se 


16 Ne postoji tačna stara definicija pontifikalnog kolegijuma; iz Cic. De domo 135 i Har. 
resp. 12, zaključujemo da su u njegov sastav ulazili. pored pontifices (uključujući i pontifices 
minores u to vreme), rex sacrorum i flamines maiores; medutim, Wiss. str. 503—504, tu 
uvršćuje kralja (rex), četiri flamina, pontifike i vestalke. 

17 G. Giannelli, // sacerdozio delle Vestali romane. 1913; T. C. Worsfold, The History 
of the Vestal Virgins of Rome, 1934; pregled sačuvanih podataka o vestalkama nalazi se u: G. 
Rohde, Die Kulrtsatzungen..., str. 106—112 (gore, str. 573, n. 1). 

Iš »Meretrices et uirgines dans quelques légendes politiques de Rome et des peuples 
celtiques«, Ogam, 6, 1954, str. 8—9. 

19 Ne bez veoma snažnog osećanja važnosti koju ima vestalka, lično, u očuvanju države: 


»Kada bi bogovi, uzvikuje Ciceron (Font. 48), prezirali sveštenike, bilo bi svršeno sa našim | 


spasenjem !« U jednoj prilici koju ne poznajemo, vestalke su se, ćuteći, pele, na Kapitol sa 
prvosveštenikom (Hor. Carm. 3, 30, 8). 
20 Gore, »Kapitolska trijada. ` 
^! Gore, »Vatre javnog kulta«. 
^- Gore, »Sile i elementi«. 
3 Gell. I. 12, 1. 
24 Plut. Num. 10, 2; Dion. 2, 67, 2 (u protivrečnosti sa T, 76, 3). 

može očekivati u Rimu, pravno: one su oslobođene starateljstva (Gaius I, 
145; Plut. Num. 10, 4), one svedoče i samostalno raspolažu svojom imovi- 
nom zaveštanjem (Gell. I, 12, 9; 7, 2, povodom legendarne Taracije)?5; 
zauzvrat, gubitak devičanstva je neoprostivi greh zbog koga mogu biti, 
barem u vreme krize, žive zatvorene u podzemnu prostoriju, na mestu koje 
se zove campus sceleratus, dok njihov partner biva izložen strašnim muka- 
ma. 

Kako su se ovi različiti sveštenički redovi — flamines, Vestales, pon- 
tifices — udružili u pontifikalnoj sferi? Pitanje je bez sumnje nepotrebno: 
tu nije morala da se umeša želja, ambicija pontifika, pošto je tesna poveza- 
nost tih svešteničkih redova oko kralja bila u prirodi i jednih i drugih. Što 
se tiče načina na koji je pontifex maximus zamenio kralja u njegovim 
glavnim dužnostima, na početku ove knjige bilo je predloženo objašnjenje“. 
Biće dovoljno ovde dodati nekoliko kratkih naznaka. 

Tokom istorije, povećavao se broj pontifika i vestalki, ali ne i flamina, 
maiores i minores, kojih je bilo petnaest. Množenje dužnosti koje su vršili 
pontifici dovoljno objašnjava, kada su oni u pitanju, to povećanje broja sa 
tri na devet (lex Ogulnia, 300), zatim na petnaest (lex Cornelia, 82), najzad 
na šesnaest (lex Julia, 46); taj razlog nije važio za vestalke i ne zna se zašto 
ih je od četiri postalo šest; možda je početna brojka samo izmišljotina 
analistike; možda su one prosto učestvovale u opštem kretanju koje je, u 
magistraturama kao i u svešteničkim redovima, vodilo množenju osoblja. 
Paralelnim kretanjem, niži personal pontfičkog kolegijuma postepeno je 
dobijao veći značaj, rasterećujući u odgovarajućoj srazmeri sveštenike: tako 
su calatores pontificum et flaminum, kao 1 tri scribae pontificis nazvani 
pontifices minores i oni su učestvovali u nekim raspravama i nekim aktiv- 
nostima kolegijuma. 

Ako je uirgines Vestales 1 flamina Dialisa — verovatno 1 druge maiores 
— birao, a ostale sveštenike (naročito kralja) imenovao prvosveštenik:", 
korpus pontifika, kao i većina collegia i sodalitates, regrutovani su koopti- 
ranjem, a maximus, koji je obavljao svoju funkciju doživotno, bio je vero- 
vatno u početku, kao i Vestalis maxima, najstariji u vreme kada je titula bila 
slobodna“. Kasnije je ta sloboda ograničena. Na primer, za vestalke, na 
osnovu jednog /ex Papia (Gell. I, 12, 11), prvosveštenik je predlagao dva- 
deset imena između kojih su se žrebom izvlačila ona koju je obavezno 
morao »uzeti«; kada su birani rex i flamines maiores, sloboda pontifika bila 
je svedena na izbor između tri kandidata (Liv. 40, 42, 11, za kralja; Tac. 
Ann. 4, 16, za Dialisa). Samog prvosveštenika (pontifex maximus), od kraja 
III veka (običaj je potvrđen od 212, Liv. 25,.5, 2), biralo je, među pontifi- 
cima, sedamnaest žrebom izvučenih tribuna. Najzad, 103. godine, izbor tri- 
buna K. Domicija Ahenobarba proširio je taj način imenovanja na sve 
članove velikih kolegijuma, pontifike, augure, decemvire, epulone: tako je 


25 F, Guizzi, Aspetti juridici del sacerdozio Romano, il sacerdozio di Vesta. 1968. 
26 Gore, »Takozvana 'pontifikalna revolucija'«. 

27 Vid. tekstove i rasprave u Wiss. str. 510, n. 2—4; Latte, str. 402. 

28 Drugačije mišljenje u: Latte. str. 109, n. 2. i 196, n. 2. 

sudbinom odredena »pars populi« imala, za svako prazno mesto, da bira na 
listi kandidata koju je podnosio zainteresovani kolegijum, koji bi zatim 
kooptirao onog koga bi narod izabrao (comitia sacerdotum). Ova demokra- 
tizacija se nadovezuje na onu koja je dovela do toga da, krajem TV veka, i 
plebs dobije pristup u svešteničke redove koji su do tada bili dostupni samo 
patricijima. 


Auguri, decemuiri sacris faciundis, biće predmet rasprave povodom 
različitog »znamenja« koje je u njihovoj nadležnosti. Triumuiri epulones, 
pak, čiji je broj isto tako povećan sa tri na pet, zatim na deset, potiču iz 
196. (Liv. 33, 42, 1); uvedeni da bi rasteretili ueteres pontifices, sa dozvo- 
lom da kao i oni nose svešteničku togu, imali su dužnost da služe u epulare 
sacrificium za vreme Rimskih igara i Plebejskih igara. Sto su svrstani u 
»velike kolegijume«, uprkos ograničenosti njihove delatnosti, za to verovat- 
“no duguju bogu tih svetkovina, Jupiteru O. M. 

Bratstvo koje je sačinjavalo dvadeset fecijala, a koje se ponekad naziva 
i collegium, potiče iz najstarijih vremena?. Ono je održavalo i primenjivalo 
ius fetiale, to jest postupke koji su obezbeđivali Rimu zaštitu bogova u 
njegovim odnosima sa drugim narodima. Što se tiče rituala, očigledno je da 
je ta institucija bila zajedničko dobro Rima i njegovih suseda, Latina: dve 
grupe fecijala, onih koji su pripadali Rimu i onih koji su pripadali saveznič- 
kom gradu, uskladivali su svoje funkcije. Stara imenica *feti-, iz koje je 
izvedeno njihovo ime, nije značila »odredba, uslov«, jer zaključivanje ugo- 
vora nije bilo njihova jedina dužnost, a objava rata, na primer, ne sadrži 
»odredbe«; kao dhátu na vedskom, *feti znači »temelj«?*. U upravljanju 
unutrašnjim stvarima, početni ugovor koji je zaključen sa bogovima, a koji 
produžavaju sacra i signa, dovoljno je utemeljio delovanje Rima: pontifici, 
auguri i drugi sveštenici delaju na čvrstom tlu. Nasuprot tome, čim rimsko 
delanje izađe izvan njegove »njive« (ager), treba ga verski »utemeljiti«, 
obezbediti ne samo ius, nego i ono što je ispod ius, to jest fas: to čine, 
pomoću *feti-, *fetiales. Izbor između mira i njegovog narušavanja, promen- 
ljivi sadržaj sporazuma, upravljanje ratom spadaju u nadležnost magistrata, 
ali su ceremonije, uvek iste, koje daju mističnu vrednost tim odlukama i tim 
opisima i koje u svim okolnostima stavljaju bogove na stranu Rima, pove- 
rene fecijalima. 

Kao i za pontifike za ius diuinum u Rimu, prva dužnost fecijala, u 
celini, jeste da daju Senatu i konzulima savete iz oblasti međunarodnog 
prava koji se od njih traže, na primer u slučaju da neka druga država zatraži 
od Rima, kao tuženog, da joj plati odštetu. Za druge, operativne misije, 
bratstvo izdvaja dvojicu svojih članova, od kojih je jedan, koji ima prilično 
nejasan naziv pater patratus, aktivan, a drugi, nazvan uerbenarius, prati ga 
sa svetim biljem, sagmina, ubranim na Kapitolu, koje im daje moć. 

Poznate su nam ceremonije i njihove formule u dvema važnim okol- 
nostima: zaključenje ugovora; traženje odštete i objava rata. U prvoj, pater 


29 O velikim bratstvima, vid. Wiss. str. 550—564. O ius fetiale. vid. sada temeljnu 


knjigu: P. Catalano, Linee del sistema sovrannazionale romano, 1965. 
30 »Remarques sur le ius fetiale«. REL. 34, 1956, str. 933—108; uneto u IR. str. 63—78. 

patratus, koji pregovara sa svojim stranim homologom, ima ulogu da pozove 
za svedoke pomoćnike i bogove, da pred njima da reč u ime Rima i da 
prepusti Rim gnevu bogova ako datu reč ne održi; tu exsecratio prati prizor 
koji je opisan u više varijanti: ili pater patratus udara svinju kremenom koji 
je doneo iz hrama Jupitera Feretrija govoreći: »Si prior defexit publico 
consilio dolo malo, tum tu illo die, Juppiter, populum Romanum sic ferito 
ut ego hunc porcum hic hodie feriam, tantoque magis ferito quanto magis 
potes pollesque« (Liv. I, 24, 8); ili baca kamen govoreći da pristaje da padne 
kao i on ako ne ispuni zavet (Pol. 3, 25, 6—9). Kada Rim, uvređen, traži 
odštetu, njegovi fetiales opet stupaju u dejstvo. Prvo na rimskoj teritoriji, u 
blizini granice, zatim na samoj granici, pater patratus poziva za svedoka 
Jupitera, granicu i fas, potvrđuje pod zakletvom pravednost svoje 'stvari i 
objašnjava na šta se Rim Zali?'; zatim, sa svojim pratiocem, korača po 
potencijalno neprijateljskoj teritoriji tri puta ponavljajući ove reči: prvome 
prolazniku koga sreće, zatim kada stiže pred gradska vrata, najzad na foru- 
mu, pred magistratima. Ako dobije zadovoljenje, njegov strani kolega pri- 
stupa plaćanju odštete; ako ne, vraća se u Rim pošto je pozvao Jupitera, 
Junonu (prema svim rukopisima)", Kvirina, bogove neba, zemlje i podzem- 
lja, kao svedoke da je povređen ius, i objavio rat sa rokom od trideset dana. 
Po isteku toga roka, vraća se na granicu i otvara iustum piumque bellum 
magijskim pokretom: još jednom svečano potvrđujući pravo Rima, baca na 
neprijateljsko tle gvozdeno koplje, ili drenov štap čiji je vrh sagoreo na vatri 
(Liv. I, 32, 5—14; Dion. 2, 72, 6—8). Kada se diplomatski i vojni vidokrug 
udaljio od granica njive (ager), operativna uloga fecijala se izgubila?*; oni 
su dugo vremena učestvovali u zaključivanju sporazuma, ali izbor između 
mira 1 rata kartaginskom Senatu više ne daje pater patratus, nego legati 
populi Romani. Ostao je stari obred sa bačenim kopljem, ali je stilizovan: 
jedna pravna smicalica proglasila je za neprijateljsku teritoriju, bez obzira 


na to ko je bio neprijatelj, komad zemlje u blizini Beloninog hrama, i pater - 


patratus je, ne napuštajući Rim, svaki put njemu upućivao prvi nasilnički 
čin, | 

Prilike za delovanje drugih bratstava su rede, svedene na nekoliko dana 
ili čak na jedan dan u godini. Glavno je već rečeno: povodom Salijevaca, 
Marsovih i Kvirinovih »plesača«, koji stupaju u dejstvo u više navrata u 
martu i oktobru, u dva godišnja doba kada se prelazi sa mira na rat ili sa 
rata na mir. Svaka od dveju grupa ima po dvanaest članova, svoga ruko- 
vodioca (magister), svoje mesto, svoje arhive, ali su svi zajedno in tutela 


Jouis Martis Quirini. Oni imaju opremu, ako ne najstarijih, a ono u naj- 


manju ruku veoma starih vojnika. Predaju se grčevitim igrama, u ritmu 
tročetvrtinskog takta, reprodukujući (redamptruare) figure koje izvodi (amp- 
truare) kolovođa (praesul), dok, prateći horovođu (uates), oni pevaju car- 


31 Gore, »Dokumentarna vrednost formula«. 

3 Ali vid. gore, »Kvirin«. 

35 Oni su i dalje bili stručnjaci Senata: tako Liv. 36, 3, 7. 
34 Gore, »Sile i elementi«. 

Gore, »Drevna trijada: dodaci«. 

36 Gore, »Drevna trijada: Cinjenice«. 


449 


————————— + > >< 


men, koju je teško zamisliti na kraju republikanskog doba, u čast bogova 
pojedinačno (uersus Janii, Jouii, Junonii, Mineruii, itd.) ili kolektivno (axa- 
mentay". Ta pesma se završavala invokacijom Mamuri Veturi, koju nemamo 
razloga da osporavamo legendarnom kovaču štitova (ancilia) jer se i u 
nekim vedskim himnama i obredima na poslednjem mestu prizivaju ili služe 
bogovi-radnici, Rbhu, a mit objašnjava da je njihovo uključivanje u žrtveni 
obred nagrada za izradu čudesnih predmeta. Svaki plesni dan završavao se 
gozbom čije je obilje postalo poslovično. 

Luperkovi sveštenici služili su samo za vreme primitivnog praznika 
Luperkalija, koji je ukratko opisan. I oni su bili podeljeni u dve grupe, ali 
su označavani imenima gensova, Fabiani i Quinctiales (ovaj poslednji se 
ponekad na razne načine deformiše), to jest »iz Fabijevog plemena« i »iz 
Kvincijevog plemena«. Tekstovi Tita Livija (5, 46, 2; 52, 3) koji se navode 
nikako ne dokazuju da su Fabijevci bili »bratstvo sa Kvirinala« suprotstav- 
ljeno, i sa njim povezano, »bratstvu sa Palatina«*?, što čini sasvim nevero- 
vatnim podatak da su obredi u početku bili povezani samo sa Palatinom, 
gde se nalazi i mesto zvano Luperkal. Pri kraju republikanskog doba, pra- 
znik i sveštenički red pali su u veliku nemilost i, čini se, postali su povod 
za sablazan, pošto je jedna od zabrana koje je Avgust uveo da bi mu vratio 
izvesno dostojanstvo bila zabrana golobradim dečacima da se na njemu 
pojavljuju. 

Dvanaest fratres Aruales imali su dužnost da štite od svih opasnosti 
arua, obrađena polja; oni su to u početku činili, kao Katonov seljak na svom 
malom imanju, obilazeći ager, a sledile su ih suouetaurilia, i, u toj svetko- 
vini, Ambarualijama, kao i u obredu koji je opisao Katon, Mars je poštovan 
ne kao »agrarni bog«, nego, prema uobičajenoj definiciji, kao bog koji se 
bori, samo što stavlja svoju borbu ili svoju pretnju u službu polja. Pre kraja 
Republike, taj obred je zamenjen prinošenjem žrtvi na različitim mestima na 
nekadašnjoj granici njive, a samo bratstvo je iščezlo, ostavljajući svoj kult 
prvosvešteniku. Avgust ga je obnovio i, zahvaljujući srećno sačuvanim du- 
gim fragmentima iz Acta nove arvalske braće, njihovi rituali su među naj- 
poznatijima; ali to nisu, nažalost, stari rituali*!. Jedno drugo bratstvo koje je 


37 Više puta je pokušavana »restauracija« odlomaka carmen saliare; na pr. G. Hempl, 
»The Salian hymn to Janus«, TAPhA. 31, 1900, str. 182—188; L. Bayard, »Le chant des 
Saliens, essai de restitution«, Mél. de Science Relig. des Facultés Catholiques de Lille. 2. 1945, 
str. 45—58. 

38 Vid. četvrti ogled (»Mamurius Veturius«) iz zbirke Tarpeia 1947, str. 218, i »Ver- 
tumne et Mamurius (Prop. 4, 2, 57—64)«, Lat. 10, 1951, str. 289—293. 

39 Gore »Okviri«. 

40 U pitanju je žrtva koju su — možda — Fabii po predanju prinosili na Kvirinalu. Isto 
tako bi se moglo »dokazati« da su Quinctiales bili »družina iz Vatikana« koja se temeljila na 
prata Quinctia toga mesta, gde je jedan od najčuvenijih Kvincijevaca, Cincinat. postao diktator 
na držaču svoga pluga (Liv. 3, 26, 8; Plin. N. H. 18, 20. itd.). Ipak je prirodno što su se, kada 
je Rim. zauzeo susedne brežuljke, gentes, kao i bogovi (gore, str. 91—93) na njima smestili, 
rasporedili. Vid. ME. III, str. 294—297. 

41 G. Henzen, Acta fratrum Arualium quae supersunt, 1874; G. Wissova »Zum Ritual 
der Arvalbrüder«, Hermes, 52, 1917, str. 321—347; M. Nacimovich, Carmen Aruale, 2 vol. 
1933— 1934; E. Norden, Aus rómischen Priesterbüchern, 1939, str. 100—268; Ae. Pasoli. Acta 
fratrum Arualium, 1950-(tekst, sa poslednjim otkrivenim fragmentima, i komentarima). 

Avgust isto tako morao da vaskrsne iz ništavila, sodales Titii, nije imalo tu 
sreću; mi čak i ne naslućujemo u čemu se, u republikansko doba, sastojala 
njegova delatnost, koju, kako ukazuju neke indicije, treba ipak svrstati u 
»treću funkciju«. 

Tako smo polako iscrpli pregled svešteničkih redova u kraljevskom i 
republikanskom Rimu*. Uprkos ograničenim promenama koje su uglavnom 
uticale na način okupljanja, on potvrđuje izrazito konzervativno obeležje 
religije. Nekoliko flamina, nekoliko bratstava praktično se izgubilo tokom 
poslednjeg veka, ali sveštenici koji su ostali, čak i grupa koja je najdina- 
mičnija i najpodložnija novinama, pontifices stricto sensu, uglavnom su i 
dalje činili isto ono što su oduvek i činili, 


l 42 Nekoliko naslova korisnih radova o svešteničkim redovima: C. Bardt, Die Priester der 
vier grossen Collegien aus römisch-republikanischer Zeit, Diss. Berlin, 1871; A. Klose, Rö- 
P M ue Diss. Breslau, 1910; J. Bleicken, »Oberpontifex und Pontifikalkollegi- 
um«, Hermes, 85, 1957, str. 345—366; »Kollisionen zwischen sac d c ibi 
SE | rum un PER EI ibid., 

4 Za camilli i camillae, mladiće i devojke koji su pomoćnici u kultu vid. Latte, str. 


im za druge pomoćnike, str. 408—410; za aeditui koji su vezani za hramove, str. 

III 


SIGNA I PORTENTA 


Sve religije priznaju znamenje, čudesno ili prirodno, koje ljudima upu- 
ćuju nevidljive sile, bilo da bi im izrazile određena osećanja, bilo da bi 
objasnile njihovo ponašanje, da bi ih vodile, da bi rešile njihove probleme. 
Ali malo naroda je toliko kao Rimljani razvilo nauku o tom znamenju: 
auguria uravnotežuju sacra, a uz to ni približno nisu jedini načini izraža- 
vanja bogova. Isto tako star i isto tako značajan kao kolegijum pontifika, uz 
njega, ali i nezavisno od njega, postoji kolegijum augura. Pa ipak, već pri 
kraju kraljevskog doba, Rimljani su počeli, i više nisu prestali, da se obra- 
ćaju drugim tumačima. 

U Uvodnim napomenama i u glavnom delu ove knjige, više puta smo 
nailazili na augure!. Čitanje natpisa na Crnom kamenu pokazalo je veliku 
postojanost njihove discipline: oni se već tu pojavljuju — bilo da su to već 
augures koji rade za kralja (rex), bilo da je to još uvek rex-augur — a sa 
njima 1 njihov calator, zaštićeni neobičnim pravilom koje će se održati, 
uključeni u postupak koji će primenjivati 1 na putu kojim će ići 1 Ciceronovi 
savremenici, 1 sa rezultatom koji se može označiti starim pridevima čije će 
značenje ostati tehnicko?. Drugo znamenje ukazuje na isto: augures publici, 
kaže Varon (L. L. 5, 33) razlikuju pet vrsta teritorija: ager Romanus, ager 
Gabinus, ager peregrinus, ager hosticus, ager incertus; samo pominjanje 
područja Gabinijevih — koje je i samo peregrinus, kaže komentar, ali 


! Danas imamo na raspoloženju veliku knjigu, punu informacija: P. Catalano, Contributi 
allo studio del diritto augurale, I, 1960; prvi deo je posvećen, sa originalnim rešenjem, 
ispitivanju tumačenja vezanih za razliku između augurium i auspicium. Pored monumentalne 
knjige: A. Bouché-Leclercq, Histoire de la divination dans l'antiquité, IV, 1882, glavni radovi 
su brojne studije koje je objavio P. Regell između 1878. i 1893. i članci iz DA., RL., RE.; F. 
David, Le droit augural et la divination officielle des Romains. 1895; niz studija I. M. J. 
Valetona u Mnem. toma 17, 1889. u tomu 26, 1898; E. Flinck, Auguralia und Verwandtes, 
Ann. Acad. Sc. Fenn., Ser. B. 11, 10, 1921; U. Coli, Regnum, 1951, str. 77—98; i komentar 
koji daje A. S. Pease za svoje izdanje De diuinatione, 1920—1923. 

2 Gore, str. 99—103 i n. str. 102, n. 3. 

»posebno«, discretus, zato što ima auspicia singularia — vraća nas u pra- 
davni trenutak koji ne pripada čak ni istoriji, nego preistoriji Lacija?. Pro- 
tivtežu toj neobičnoj postojanosti predstavljaju nažalost posledice jednog 
drugog svojstva koje ima ius augurale: tajnovitosti kojom je uvek bio oba- 
vijen. Doduše, antikvari su poznavali i opisali njegove neobične delove, ali 
ono što čitamo ne omogućava uvid u osnovne doktrine i običaje. Neke od 
tih ceremonija koje bi bilo najkorisnije poznavati ostaju zagonetne. Nije 
utvrđeno čak ni šta je bilo povod za natpis na Crnom kamenu: Visova kaže 
da je to mogao biti nejasni augurium salutis, drugi pomišljaju na novo 
posvećivanje svih hramova koje je povremeno vršeno, a o kome govori — 
možda — jedan jedini tekst“. Sta su augurium canarium i uernisera auguria 
koji se pominju u glosama Festa (str. 386 L?) ili njegovog skraćivača (str. 
467 L?)? Drugi je — poslednja glosa u tom dragocenom repertoaru — samo 
ime. O prvom znamo samo to da je sadržavao žrtvovanje ridih pasa i 
odigravao se, na dan koji su utvrđivali pontifici, pre nego što žito proklija, 
ali ne pre nego što se pojavi (Plin. N. H. 18, 14)". Neizvesnost u pogledu 
terminologije nejasnoći pridružuje zbrku: po čemu se auspicium suštinski 
razlikuje od augurium? Visprene teorije su objasnile razliku na različite 
načine, ali one obuhvataju toliko izuzetaka da se nijedna ne nameće. Ne 
govoreći o evolucionističkim interpretacijama (gde magijski augurium ustupa 
mesto proročkom auspiciumu: De Francisci), da li su auspicia više u nad- 
ležnosti magistrata, a auguria u nadležnosti augura (na poslednjem mestu 
Coli)? Tome gledištu odgovara samo deo činjenica. Ista je stvar 1 sa mnogim 
diferencijalnim definicijama koje su predložili stari. Najbolji pisci, uključu- 
jući i Cicerona, suviše često upotrebljavaju ta dva termina na isti način da 
bi se moglo pomisliti da ih je jezik, čak 1 stručni, u potpunosti razlikovao. 
Možda je čak taj problem, za koji se kaže da je glavni, ipak lažan problem. 
Etimologija dveju reči ne predodređuje ih za stvaranje para: auspicium, 
»posmatranje (specere) ptica (aues)« — tehnika koja dolazi do izražaja i u 
umbrijskom ritualu u Iguviju (auif aseria-) — odnosi se samo na način 
delovanja, a ne na njegovu svrhu niti na njegov rezultat; augurium, od 
augurare, »određivanje, opažanje prisustva *auges-« (1 nesumnjivo, prevas- 
hodno, a možda i u nekim drevnim obredima, analogija sa *auges-9), odnosi 
se, naprotiv, samo na nameru ili na rezultat radnje, a ne na njena sredstva. 
Tako je, etimološki, pravilno reći da, u vršenju svoga obreda, koji je agere 
augurium, augur aues specit (Varr. L. L. 6, 82). Shvatamo da su se takve 
reči, tokom vekova, organizovale uspostavljajući često labavu ravnotežu, i 
nikada se jedna drugoj ne suprotstavljajući u potpunosti. 


Brojne informacije koje imamo o augurskoj veštini i njenom konen | 


tiču se njenih veza sa delovanjem magistrata, sa politikom; u poslednjim 


3 P. Catalano, SSR, str. 273—280. 

^ Ne prihvata je Catalano, DA. str. 291, n. 176. 

5 L. Delatte, Recherches sur quelques fétes mobiles du calendrier romain, IV, Augurium 
canarium, 1937, str. 27—36 (uneto u AC); Catalano, DA., str. 346—351. > 

6 Catalano, DA. str. 103, 347, odbacuje to tumačenje (L. Delatte. ja), ali ne može da 
me ubedi. 

vekovima Republike, gotovo da više i neće postojati ništa drugo: ta materija 
pripada istoriji institucija pre nego istoriji religije. Sto se tiče ostalog, pošto 
nije mogućno predstaviti ga na suvisao način, ograničićemo se na nekoliko 
stvari o kojima su informacije podrobnije. 

Ma kakvo da je bilo njegovo poreklo i njegovo nasleđe, posao augura 
se, uglavnom, sastoji u posmatranju i tumačenju, on se ne bavi predviđa- 
njem. Sveštenik pita Jupitera — jer on je gospodar znamenja a auguri su 
njegovi tumači (Cic. Leg. 2, 20) — da li je Jas da ta 1 ta osoba dobije svetu 
dužnost, da li je to i to mesto kultno mesto, i obraća mu se na sledeći način: 
»si fas est... uputi mi neki znamen«. Čak je i augurium salutis, koje je u 
početku bilo operativno, poprimilo taj oblik, iako to izgleda pomalo čudno: 
više se nije tražilo neposredno od boga da narodu podari salus. Njega su 
pitali: »Da li je fas tražiti salus...«. Postupak kojim, sa svojim lituus, 
izvijenim štapom koji je njegov instrument, augur uspostavlja vezu, na neki 
način utvrđuje rečnik svoga razgovora sa Jupiterom, podrobno je opisao Tit 
Livije povodom ceremonije kojom je proglašen kraljem legendarni Numa, 
kao rex sacrorum iz doba Republike (I, 18, 5—10): 


Svi Patres, jednoglasno, odlučiše da se kraljevstvo dodeli Numi Pompiliju. 
Pozvaše ga i, kao što je Romul pozvao u pomoć augure da bi postao kralj i osnovao 
grad, on naredi da se, i za njega, od bogova zatraži savet. Tada ga augur odvede u 
tvrđavu. Tamo, on sede na jedan kamen, lica okrenuta prema jugu. Augur, pokrivene 
glave, sede sa njegove leve strane, držeći u desnoj ruci izvijeni štap bez čvora koji 
se naziva lituus. Odatle, pošto je pogledom obuhvatio grad i teritoriju, on baci kamen 
bogovima i odredi zone (pravce, regiones) na nebu ocrtavajući liniju od istoka ka 
zapadu, i izjavi da su oblasti sa desne strane (dextrae partes) južne, oblasti sa leve 
strane (laeuae partes) severne; sa prednje strane, onoliko daleko koliko je dopirao 
njegov pogled, utvrdi odredište. Tada, uzevši u levu ruku /ituus i stavljajući desnu 
na Numinu glavu, on izreče ovu molitvu: »Jupiteru pater, ako je fas [to jest: ako 
postoji mistična osnova] da ovde prisutni Numa Pompilije, na čijoj je glavi moja 
ruka, bude kralj Rima, uputi nam jasno i pouzdano znamenje (uti tu signa nobis 
certa adclarassis) unutar granica koje sam odredio«. Zatim nabroja auspicia koje je 
želeo da se upute. Kada su one upućene, Numu proglasiše za kralja i on siđe u 
templum. 


Usmeravajući aktera ka istoku, na Numinoj levoj strani, istoričar daje 
samo polovinu reči koje se odnose na nebeske oblasti. Varon ga (L. L. 7, 
7) dopunjava, okrećući se ka jugu (kao i sam Numa kod Tita Livija): pars 
sinistra je na istoku, dextra na zapadu, antica na jugu, postica na severu. 
Reči kojima se znamenje traži jesu legum dictio (Serv. Aen. 3, 89); ne zna 
se koliko je slobode bilo ostavljeno augurima da ga odrede prema položaju 
u odnosu na četiri regiones. 

Tit Livije, koji u Numinom proglašenju za kralja vidi prototip svih 
ličnih inauguracija, smešta ga anahronično u auguraculum koji su auguri 
kasnije imali na Kapitolu. Da li je i to mesto bilo templum? Verovatno pošto 
se, po teoriji, posmatranje i tumačenje znamenja (auspicia impretratiua) 
moglo vršiti samo na »obeleženom« zemljištu koje je predstavljao templum 
(Varr. L.L. 7, 8). Cetvorougaono, sa ili bez vidljivo označenog obima i sa 
jednim jedinim ulazom, to zemljište je moralo da bude, odgovarajućim 

formulama, na neki način osvećeno i oslobođeno (effari, liberare) od svih 
neprijateljskih ili nečistih sila koje su na njemu mogle boraviti (Cic. Leg. 2, 
21; upor. Serv. II Aen. 4, 200). 

Auspicia impetratiua obično posmatraju magistrati, koji imaju speetio, 
dok auguri zadržavaju nuntiatio, to jest podobnost da najavljuju pojavu 
nekog žrtvenog znamenja koje zabranjuje produžavanje radnje*. Nauka o 
tumačenju znamenja bila je naime krajnje složena i mi poznajemo samo 
nekoliko njenih osnovnih kategorija i nekoliko pojedinosti. Kada su u pitanju 
ptice, na primer, samo su neke sasvim određene vrste, aues augurales, 
upućivale važeće znamenje (Cic. Diu. 2, 76), čiji je smisao bio različit, 
zavisno od vrste. Razlikovali su se alites i oscines (na primer gavran, vrana, 
sova, detlić, itd.): prema tome da li je znamenje traženo u letu ili u kreštanju 
(Fest. str. 308 L?; Varr. L.L. 6, 76), sa posebnim, ugodnim ili neugodnim, 
slučajem ptica koje su upućivale povoljne znake kao alites i nepovoljne 
znake kao oscines (Serv. Aen. 4, 462). Za alites, uzimale. su se u obzir, 
pored oblasti na nebu, visina i način leta, ponašanje ptice, mesto na kome 
je stajala; za oscines, boja glasa, pravac zvuka. Postojala je hijerarhija 
(gradus) znamenja: ako bi, posle morskog orla (? parra) ili detlića, orao 
poslao znak suprotnog značenja, taj znak bi prevagnuo (Serv. Aen. 2, 374). 
Osim toga, uslovi vrednovanja uočenog bili su strogi: neki Zvuci koji su 
narušavali traženu silentium poništavali su njegovu vrednost, kao cijukanje 
miša, pad nekog predmeta, pucketanje sedišta, a videli smo da ga je iuges 
auspicium, parališući znamen, čak unapred onemogućavao, iznenađujući au- 
gura koji je išao ka mestu na kome će vršiti svoju službu?. 

Znamenje koje su predstavljale ptice nije bilo jedino, ni u impetratiua, 
ni u oblatiua, to jest ono koje nije bilo traženo, nego se samo od sebe 
javljalo. Fest razlikuje pet vrsta znamenja, iz različitih doba (Paul. str. 367 
L?): ex caelo (to jest grom i munja), ex auibus, ex tripudiis (to jest ponašanje 
svetih pilića), ex quadrupedibus (pas, konj, vuk, lisica), ex diris (to jest 
preteći znaci). Znamenje koje je, tokom poslednjih vekova Republike, u 
javnom životu zamenilo ono koje su nekada predstavljale ptice, naziva se 
ex caelo i ex tripudiis. 

Korišćenje svetih pilića, prosto i brzo, dugo vremena je bilo namenjeno 
generalima u ratu: ako bi pilići koji su za tu priliku dovođeni halapljivo jeli, 
a hrana im padala sa kljuna, znak je bio povoljan (Cic. Diu. 2, 72); može 
se zamisliti koliko je bilo lako dobiti ga: bilo je dovoljno izgladneti živinu, 
a zatim joj dati gnjecavu hranu (ibid. 73). U kvarenju verskih običaja, 
magistrati nisu propuštali da koriste tako krotko informativno oruđe i pulla- 


7 E. Norden, Aus altrómischen Priesterbiichern, 1939, str. 3—106 (»Die Spruchformel 
des Augurs auf der Burg«); K. Latte, »Augur und Templum in der varronischen Auguralfor- 
mel«, Philol. 97, 1948. str. 143—159. Formula bi, po Lateu, poticala iz vremena okupacije 
Italije od strane Indoevropljana i prvo bi imala za cilj da oslobodi od svake nečiste sile deo 
zemlje na kome su oni hteli da se smeste (tescum); kada su postali sedeoci, formula je 
primenjivana takva kakva je kada se određivao templum. Beskorisna hipoteza; tekst je Varr. 
L.L. 7, 8—10. 

8 O nuntiatio, vid. na kraju Catalano, DA. str. 40, n. 22; 60, n. 86. 

9 Gore, »Konzervativizam rimske religije: iuges auspicium«. 

rius se, uz scriba, lictor, praeco, nalazi medu osobljem koje nabraja Ciceron 
(Leg. agr. 2, 32). 

Strog u odnosu na znamenje ex tripudiis, Ciceron nije ništa manje strog 
ni prema znamenju ex caelo: i jedno i drugo je samo parodija auspicija, 
simulacra sunt auspiciorum, auspicia nullo modo. U prvom veku, naime, 
Jupiterov grom je bio dragoceno oružje u rukama onoga koji je hteo da 
spreči ili obustavi comitia (ibid. 2, 74): bilo je dovoljno da neko kaže da 
ga je čuo. Napredak na tome putu za magistrata je bio u tome da lično više 
ne posmatra ili se pretvara da posmatra nebo, nego da prepusti da to čini 
pullarius, — ili pre da, bezuslovno, kaže da je video munju (ibid.: nunc 
imperant pullario; upor. Dion. 2, 6, 2). Ovo kvarenje običaja, kao 1 nadiruća 
moda traženja saveta od haruspika, na kraju je unizila augursku veštinu, koju 
je Avgustova obnova zatekla u prilično lošem stanju. Ciceron konstatuje da 
su njegova sabraća auguri zaboravili svoju nauku (Diu. I, 25). Ako on na 
drugom mestu optužuje samo uetustas te stvari i neglegentia nobilitatis (Leg. 
2, 33; Nat. d. 2, 9), glavna rasprava u kojoj o tome govori dovoljno 
pokazuje da poznaje prave uzroke zla. Ove krajnosti nesumnjivo su bile 
pripremljene merama predostrožnosti, legalnim lukavstvima koja su u čed- 
nijim vremenima već bili prihvatili sami Rimljani 1 njihovi auguri, kao neku 
vrstu zaštite od fiksne ideje, od »psihoze znamenja«'?. Ali, u međuvremenu, 
grčko iskustvo je učinilo svoje: primamljiva religija pobedenih nudila je 
svoja proročanstva, nametala je svoje mitove, ali nije donosila ništa što bi 
moglo da obnovi i ponovo osnaži kazuistiku koju su primenjivali interpretes 
Jouis O. M. | 


Tražene ili trpljene, auspicije kojima se izražava Jupiter ništa više ne 
protivreče zakonima prirode nego što to čine ljudske reči, shvaćene na 
odgovarajući način, koje postaju omina!'. Različite u svakom pogledu od 
čuda, neuobičajene i često čudovišne pojave". One označavaju samo gnev 
bogova, ili jednoga boga, koga treba otkriti 1 umilostiviti. Kao i auspicije, 
u staro vreme, one ne najavljuju i ne predskazuju budućnost, ali i ne 


10 Gore, »Ravnoteže u rimskoj religiji«. 

I! E. Benveniste, Hittite et indo-européen, 1962, str. 10—11, dao je najverovatniju 
etimologiju reči omen: koren je od hetitskog ha- »smatrati istinitim. prihvatiti kao istinu«. 

12 U ovom izlaganju uglavnom sledim pregled koji je dao R. Bloch. Les prodiges. 1963, 
gde se može naći i glavnina bibliografije. Lista zabeleženih čuda je u: F. Luterbacher. Der 
Prodigienglaube und Prodigienstil der Römer, Beil. z. Jahresber., Gymn. Burgdorf. 1880. i u: 
L. Wiilker, Die geschichtliche Entwicklung des Prodigienwessens bei den Römern, Diss. Leip- 
zig. 1903; upor. E. de Saint-Denis, »Les énumérations de prodiges dans l'oeuvre de Tite-Live«. 
RPh. 16. 1942, str. 126—142. F. Brunell Krauss je uočio mnogo prirodnih pojava koje su 
mogle biti shvaćene kao natprirodne u An interpretation of the Omens, Portents and Prodigies 
recorded by Livy, Tacitus and Suetonius, Publ. Univ. Pensylvan., 1931. — O političkoj upotrebi 
éuda u klasnim borbama, vid. R. Guenther, »Der politisch-ideologische Kampf in der rómischen 
Religion in den letzten zwei Jahrhunderten« Klio 42. 1964, str. 209—297; vid. gore, str. 522, 
n. 1. — Zanimljivu kategoriju znamenja proučavao je J. Bayet, »Présages figuratifs détermi- 
nants dans l'antiquité gréco-latin«, Ann. de l'Inst. de philol. et d'hist. slaves de l'Univ. de 
Bruxelles, 4 (= Hommages à F. Cumont, I), 1936, str. 27—51. — Vid. isto tako Latte, str. 
157—161 i napomene (haruspicija, Etrusca Disciplina, Sibilinske knjige), i važno poglavlje u: 
P. Boyancé, La religion de Virgile, 1963, str. 83—113, o proricanju. 

osvetljavaju prošlost: one samo postavljaju, na neočekivani način, zastrašu- 
juće probleme. Svi narodi su više ili manje osetljivi prema toj vrsti izne- 
nađenja; ali, Rimljani se 1 tu razlikuju, manje po osećanjima sa kojima ih 
primaju, a više po mestu koje im daju u svome životu, a naročito po 
neočekivanim posledicama koje je ta pažnja, daleko premašujući svoj pred- 
met, imala po razvitak religije. Značajno je već samo mnoštvo imena koja 
se daju čudu: pored uobičajene reči prodigium, nalazimo ostentum i porten- 
tum, monstrum, miraculum; čini se da se ostentum 1 portrentum više pri- 
menjuju na pojave u neživoj prirodi, nasuprot monstrum; miraculum, reč 
koja je u toj grupi najmanje tehnička, označava čudo kao priliku za čuđenje. 

U tom pogledu, Rim svakako mnogo duguje Etruriji. Iako smo veoma 
malo obavešteni, u nedostatku izvornih tekstova, o verovanjima toga naroda, 
ipak nam je poznato njihovo sumorno i uznemirujuće obeležje. Tu su bogovi 
bili zastrašujući. Ali je teško, kroz kasnije ili izopačene legende, vasposta- 
viti, pa čak datirati te uticaje. Da li su Etrurci bili jedini? Nisu li Grci ranije 
dali svoj doprinos? Kao i uvek, istoričari se dele na konzervativce i na 
skeptike, a 1 jedni i drugi imaju dobre argumente; oni se ne slažu samo u 
jednoj maloj, ali značajnoj pojedinosti: predanje, koje smo maločas pročitali, 
a po kome su Sibilinske knjige »nabavljene« za vreme drugog Tarkvinija, 
uglavnom se zasniva na stvarnom događaju; prve proročke knjige vezane za 
čuda uvedene su u Rim u etrurskom razdoblju!3. 

Ali šta su bile te »Sibilinske knjige« u kojima je Rim, kako tvrdi, 
vekovima čitao uputstva za odbranu od čuda? Mnogi autori prihvataju, ali 
mnogi drugi 1 odbacuju ideju da su, još od početka, te zbirke bile grčke, da 
su dolazile iz Kume, da su imale veze sa nekom »Sibilom«, ili čak sa 
Apolonom. Prvi podsećaju da je ukrašavanje hrama Cerere-Libera-Libere, po 
predanju prvi rezultat gledanja u Knjige, bilo povereno grčkim umetnicima: 
nije li to dokaz da su Grci već tada imali slobodan pristup u Grad? Drugi 
primećuju da čak ni sama ideja o proročkim knjigama nije grčka, da, iako 
je to koristio Vergilije, u Kumi nikada nije postojalo proročište sa svešteni- 
com, Sibilom, i da se u Etruriji nalaze takve knjige: libri rituales, acheron- 
tici, ostentarii, u Etruriji su poznate; čak i ako treba smatrati da se njihovo 
povezivanje u celinu odigralo kasnije nego što su verovali Rimljani, njima 
je prethodilo, veoma davno, čvrsto usmeno predanje, a fragmentarne redak- 
cije, 1 »otkrića« dečaka Tageta, nimfe Begoje, nesumnjivo su se zasnivali 
na sasvim živoj nauci. Prve Libri svakako su dugovale tim etrurskim hro- 
nikama, ili su pre objedinjavale bez razlike latinska i strana, uglavnom 
etrurska uputstva, recepte, sujeverja. Tek u III veku preplavili su ih, kao i 
tolike druge stvari, grčki elementi, tako da su promenile izgled i zaslužile 
svoje klasično ime Sybillini: prva pouzdana manifestacija bilo bi naređenje 
izdato 293. da se u Rim uvede bog Eskulap. 

Diskusija se nastavlja i nastavljaće se. Može se beskonačno raspravljati 
o tome šta je verovatno, a šta neverovatno u priči Dionisija iz Halikarnasa 
o »prvom« gledanju u Knjige, 496. godine. Ja lično, ali bez presudnog 
argumenta, smatram da je to veoma sumnjivo. Utoliko sumnjivije što priča 


13 Gore, »Prvi grčki bogovi« i dole, »Libri Etruraca«. 

o drugom gledanju u Knjige, godine 461. (Dion., 10, 2; Liv. 3, 10, 5—7), 
samom.svojom preciznošću, odaje svoju anahronost: kako je mogla da se 
sačuva uspomena na tolika čuda? Zar politički odjeci, sumnje u podvalu, ne 
potiču iz poslednjih vekova Republike? S druge strane, odgovor čuvara 
Knjiga je neuobičajen: oni začinjavaju svoja uputstva za zaštitu od čuda (o 
tome opet govori samo Dionisije) pravim proročanstvima i savetima. Evo 
najsažetije verzije, verzije Tita Livija. 


Naredne godine lex Terentilia [predlog tribuna Terencilija Harsa, koji je težio 
ograničavanju vlasti konzula], koji je prihvatilo celo tribunsko telo, pogodio je nove 
konzule. Te godine ljudi su videli nebo u plamenu. Dogodio se strahoviti zemljotres. 
Progovorila je jedna krava, i ljudi su prihvatili tu pojavu u koju prethodne godine 
niko nije hteo da poveruje. Izmedu ostalih čuda, padala je kiša mesa, koje je 
ogroman broj ptica hvatao leteći po njoj, a ono što je palo na zemlju zadržalo se 
više dana ne menjajući miris. Duumviri su potražili savet u Knjigama. One su 
prorekle (praedicta) opasnost koja dolazi od skupa stranaca. Da bi se izbegao napad 
na gradske bedeme i krvoproliće, oni preporučiše (monitum ut) izmedu ostalih mera 
i uzdržavanje od pobuna. Tribuni su tvrdili da je to bio smišljeni potez da bi se 
prekršio zakon i započeo je strašan sukob... 


Ovaj tekst zaista pruža mnogo razloga za čuđenje, ali svi kritičari se 
ne slažu oko toga gde čuđenje nalaže odbijanje. 

U svakom slučaju, lista čuda iz 461. već je dobar primerak lista koje 
ispunjavaju treću dekadu Tita Livija i koje zaslužuju više poverenja pošto 
su, od početka III veka, pontifici pismeno odredili glavne događaje u godini. 
Napravljene su čitave zbirke tih događaja. Neke su sačuvane i predstavljaju 
lepe spomenike ljudske lakovernosti. Evo, između mnogih, pregleda Julija 
Obsekventa (44), za 102. godinu, kada se Italija spasla od Tevtonaca i 
Cimbra, C. Mario, Q. Lutatio coss.: 


Prinesena je sacrificium nouendiale zato što je kod Etruraca padala kamena 
kiša. Grad je očišćen po nalogu haruspika, decemviri su bacili u more pepeo žrtvi, 
a magistrati su, tokom devet dana, na čelu svečane povorke, išli od hrama do hrama 
da bi vršili supplicationes. U kraljevoj kući, Marsova koplja su se sama od sebe 
pokretala. U okolini reke Anio, padala je krvava kiša. Na Volujskom trgu, roj pčela 


je stao na jednu kapelu. U Galiji je noću zasijala svetlost u logoru. U Ariciji je | 


jednog slobodnog mladića obavio plamen ali on nije izgoreo. U Jupiterov hram, koji 
je bio zatvoren, udario je grom. Haruspik Emilije Potensis, koji je prvi ukazao na 
način odvraćanja toga čuda, dobio je nagradu; drugi su ga prikrivali, zato što je 
vodilo u propast njih i njihovu decu. Na Siciliji su Rimljani porazili pirate. Tevtonce 
je pobio Mario. Ancilia su se sama od sebe pokrenula uz prasak. Jedan rob Servilija 
Cepija uškopio se u čast Majke sa Ide i odnet je daleko preko mora uz zabranu da 
se ikada vrati u Rim. Grad je očišćen, koza sa zapaljenim rogovima provedena je 
kroz grad, izvedena kroz Nevijeva vrata i puštena. Blatnjava kiša na Aventinu. Poraz 
Luzitanaca. Pacifikacija daleke Španije. Uništenje Cimbra. 


Bilans je lep u svojoj oporosti. Utonule u to obilje čudesnog, pobede 
u Eksu i Verceli još više dolaze do izražaja. 

Krajem tog II veka, kao što vidimo, od haruspika se traži recept za 
procuratio čuda koja su se dogodila ne samo u Etruriji, nego i na Kapitolu. 

U prethodnim vekovima, nije im posvećivana tolika pažnja. Prema uobiča- 
jenoj proceduri, kada bi svedoci ukazali na neko čudo (nuntiare) i kada je 
izgledalo da se ne može očekivati godišnji izveštaj novih konzula, konzuli 
na dužnosti bi ga procenili (prodigii loco habere), a zatim prijavili Senatu 
(referre ad senatum). Ovaj je o njemu raspravljao. Ako ga ne bi prihvatio, 
država je prestajala da se interesuje za njega i ostavljala ga je za procuratio 
priuata. Ako bi ga prihvatio (suspicere), zatražio bi savet od poznavalaca i, 
prema njihovom izveštaju, naređivao da se izvrši savetovana procuratio. U 
nekoliko retkih slučajeva, 1 samo između 203. i 176. godine, obraćao se 
pontificima koji su tada donosili decretum. Tako, u šestoj godini Hanibalo- 
vog rata, u trenutku kada je Scipion odnosio prve pobede u Africi i kada 
je Rim držao u aktivnoj službi dvadeset legija i sto šezdeset dugih brodova, 
čitav niz čuda podstakao je nouas religiones: na Kapitolu su gavranovi, a 
na Anciju pacovi pojeli zlato, Kapuu su zaposeli skakavci; u Reati je rođeno 
pile sa pet nogu; u Anagniji, u Fruzinu, na nebu su se pojavili neobični 
meteori; u Arpinu se na poljani pojavio veliki ponor. Još teža stvar, kada 
je jedan od dva konzula prineo prvu žrtvu, pronašao je jetru bez glave. Loša 
naveštenja su odvraćena pomoću hostiae maiores, pošto su pontifici označili 
božanstva kojima ih je trebalo prineti (Liv. 30, 2, 10— 13). Ali, ljudi su se 
najčešće obraćali Sibilinskim knjigama, to jest decemuiri sacris faciundis 
koji su se o njima starali. Evo kakav je bio taj kolegijum. 

Po legendi, kada je Tarkvinije dobio Knjige, ostavio ih je u Jupitero- 
vom hramu i imenovao je komisiju od dva člana, duumuiri sacrorum ili 
sacris faciundis, zadužena da u njih gledaju (adire) po izričitom naređenju 
i isključivo za račun države. Neki kritičari smatraju da, u svakom slučaju, 
u početku, to nisu bili stalni duumuiri, nego neka vrsta komisije, koja je 
stvarana kad god je bilo potrebno da se od njih traži savet. Tek 367. godine, 
dok su se gomilala plebejska osvajanja, jedan Licinijev zakon stvorio je 
stalni kolegijum decemvira, pet patricija i pet plebejaca koje je kooptirao i 
kojima je rukovodio magister. Plebs, sklon inovacijama, tako je od početka 
ušao u organizam koji je bio najpogodniji da ga primi. Za vreme Sule, Deset 
je postalo Petnaest (quindecimuiri s.f.), kao što je, u isto vreme, bio slučaj 
i sa pontificima i augurima. Sto se tiče Knjiga, ma šta mislili o njihovom 
poreklu i ma u kakvom obliku zamišljali njihove zbirke, one su svakako 
bile grecizovane u vreme kada je drugi punski rat razvio njihovo korišćenje. 
Na njih su se 213. nadovezale carmina Marciana, koje je država povukla 
iz prometa i stavila u svoju službu. Spaljene za vreme Sule zajedno sa 
Kapitolom, obnovljene su ili ponovo izrađene uz pomoć komisija razaslatili 
svuda po svetu gde su postojale Sibile, a naročito u Eritreji; za vreme 
Avgusta uklonjene su i prenete sa Jupitera na Apolona, sa Kapitola na | 
Palatin, pod Tiberijem su ponovo pregledane, a početkom V veka naše ere 
spalio ih je Stilikon: kolegijum koji su carevi poštovali tada je iščezao. 

U načelu, pitanje se odnosilo samo na dve stvari: u čemu se sastoji 
tražena procuratio? Kojim bogovima treba uputiti obrede — žrtvovanja, 
molitve, itd. — koje ona podrazumeva? Ali to dvostruko istraživanje moglo 
je odvesti daleko, i to prvo izvan Grada i njegove tradicije. Ne može se 
preceniti udeo koji je imao taj kolegijum u obogaćivanju rimske religije. Od 

293. godine u svakom slučaju, preko njega su ušli grčki bogovi i obredi, a 
već 204, sa majkom bogova, istočnjački. Decemviri su uneli u religiju 
inicijativu, maštu, umetnost. Događaji iz drugog punskog rata pokazuju da 
oni konkurišu pontificima na njihovom sopstvenom području, propisujući 
ceremonije u čast nacionalnih bogova. Ali ne čini se da je ikada postojao 
sukob između dva velika kolegijuma, između funkcije očuvanja i funkcije 
rasta, kao što ga nije bilo ni između decemvira i države; plebejci ili patriciji, 
oni su svoju versku delatnost, naročito u prizivanju Eričke Venere i Magne 
Mater, usmeravali prema zvaničnoj politici i diplomatiji, kojima su bili 
dragoceni pomoćnici: nadležnost pontifika uvek se ograničavala na Italiju; 
desetorici ljudi bio je otvoren čitav svet, zaliha kultova, i oni su ga mudro 
koristili. - | 


Istorijat haruspika sasvim je drugaciji^. Njegova disciplina je posma- 
tranje utrobe. ali složeno i učeno posmatranje, sasvim drugačije nego što je 
probatio koju su rimski obrednici vršili posle smrti žrtve: ovi su samo 
proveravali da li je exta normalna a zatim objavljivali litatio ili njenu 
suprotnost; haruspici su nalazili u utrobi bogati repertoar informacija, koje 
su bile određene oblikom, mestom, vremenom i okolnostima čuda zbog 
kojih je ona ispitivana i koje su omogućavale podrobne savete!s. Ta doktrina 
bila je u potpunosti etrurska, možda je bio etrurski i početak reči, koja 
postoji uporedo sa au(i)-spex. Ispitivači utrobe svakako su uvedeni u Rim 
za vreme vladavine »Tarkvinija«. Oni nikada nisu izgubili ugled koji se 
vezuje za egzaktne pseudonauke, ali su bili sumnjivi za vreme dugotrajnog 
sukoba između rimske republike i etrurskih gradova: ne pominje se nijedno 
posmatranje utrobe tokom V veka, a u epopeji o vejskom ratu oni se 
pojavljuju samo reda radi, aktivni u služenju svojoj zemlji, koja je neprija- 
telj. Čak i kasnije, sve dok je Etruriji moglo pasti na um da ospori svoj 
poraz, Rim je retko pribegavao njihovim uslugama: samo tri puta, prema 
analistici, do drugog punskog rata, a jedan put — nažalost bez datuma — 
to nije bilo slavno. Aulo Gelije pripoveda (4, 5), prema Godišnjacima pon- 
tifika, da je u kip Horacija Kokla, koji je bio podignut na Komiciju, udario 
grom; pozvani su haruspici iz Etrurije, ali su oni, inimico atque hostili in 
populum Romanum animo, preporučili procuratio suprotno onome koje je 
bilo potrebno: savetovali su da se kip prenese na neko niže mesto, postav- 
ljeno tako da okolne kuće zadržavaju sunčeve zrake. Kada su malo kasnije 
raskrinkani, priznali su i pogubljeni su; zatim, kada su otkriveni uerae 
rationes — znamo ko je to učinio — kip je postavljen na mesto koje je 


I4 O etrurskoj haruspiciji. vid. bibliografiju u napomenama dodatka, dole, str. 635—646. 
Tu se nalazi glavnina onoga što se zna o različitim etrurskim disciplinama. prema podeli koju 
je napravio Ciceron, Diu. 1, 72: libri fulgurales (str. 624—635), libri haruspicini (str. 635— 
646). libri rituales (str. 646—658). Upor. J. G. Préaux, »Un texte méconnu sur Tagés«, Lat. 
21, 1962, str. 379—383 (haruspicija, ekstispicija). 

15 U istorijsko doba, razlika se smanjila: R. Schilling, s A propos des exta: l'extispicine 
étrusque et la /itatio romaine«, Coll. Lat. 58 (= Hommages à A. Grenier). 1962, str. 1371 — 
1378; vid. isto tako (Fest.) Paul, str. 274 L?: muta exta appellabant ex quibus nil diuinationis 
animad-uertebant. 

uzvišenije od Komicija, na area Volcani. Međutim, čak i u Etruriji su se 
dogodile brze i duboke duhovne promene, pošto je Hanibal mogao tuda da 
prođe, privremeno se smesti sa svojim Galima, a da ne naiđe na otpor. 
Stoga, od toga vremena, posmatranje utrobe postaje sve češće, nadmećući 


se sa gledanjem u Sibilinske knjige, 1 ta težnja se zatim sve više ispoljava. . 


Država je u više prilika pozivala, uz nagradu, haruspike iz Etrurije, od kojih 
su mnogi ostajali u Rimu, živeći od svoje veštine, objašnjavajući privatnim 
licima (priuati) svoja čuda i ispitujući trbuh svojih žrtvi, povezujući posma- 
tranje utrobe sa posmatranjem neba, kako su ga opisivale Libri fulgurales 
njihove zemlje, ukratko postajući pravi »proroci«. 

Stranci po nacionalnosti, ali u službi isključivo rimske klijentele, države 
i pojedinaca, oni su dovedeni da razviju svoju nauku, da je prilagode gra- 
danskim, političkim, verskim pitanjima koja ona nije predviđala. Tako je 
nastala etrursko-rimska haruspicija, kratko nazvana etrurskom, čija sva pra- 
vila, sve odgovore, ne treba povezivati, kako se često čini, sa starom nau- 
kom; ono što je ostajalo, bila je metoda, načela, uzori, ali su se pojedinosti 
morale obnavljati. S druge strane, pošto su slobodno i bez staleške kontrole 
trgovali svojim umećem, da li se moglo računati na njihovu »profesionalnu 
savest«? Rimljani su bili upoznati sa tom opasnošću: haruspik je mogao da 
slaže ili prećuti, prema svojim ličnim interesima. Iako su ih koristili, bili su 
nepoverljivi prema njima. Senat je pozivao više njih, odvojeno, kontrolišući 


jedne pomoću drugih, nagrađujući premijama revnost najboljih: gore pome- 


nuti prolazak Julija Obsekventa bio je lep primer tog opravdanog nepove- 
renja. Jedno poglavlje iz Plutarhovog Sulinog života daje živu i podrobnu 
sliku tog traženja saveta u kome, čak i kada su bili iskreni, učeni ljudi, 
haruspici pretvoreni u proroke, nisu zaboravljali na svoju korist i svoju 
reklamu. Pre nego što se Marije dokopao vlasti, toj »kobnoj zaveri« pretho- 
dilo je više čuda: kipovi su se zapalili i sa teškom mukom su ugašeni; tri 
gavrana su donela u grad svoje mladunce, proždrala ih pred gomilom sveta 
i odnela ostatke u svoja gnezda; miševi su izgrizli zlato u jednom hramu, a 
mišica koja je ulovljena okotila je sedam mladunaca od kojih je proždrala 
tri; a iznad svega je, na nebu bez oblačka, odjeknuo oštar i zloslutan zvuk 
trube. 


Etrurski proroci, kaže Plutarh (Syll. 7, 7—11), izjaviše da to čudo navešćuje 
novo doba koje će promeniti svet; da će se smeniti ukupno osam ljudskih rasa, koje 
će se međusobno razlikovati po običajima i načinu života; da je božanstvo odredilo 
da svaka od njih traje koliko 1 velika godina; da, kada neka rasa izumre i kada se 
pojavi druga, nebo ili zemlja upute neki neobičan znamen. Oni koji su. dobro 


razmislili o tim stvarima, dodali su, i koji su ih dobro naučili, znaju pouzdano da . 


se na zemlji rodila ljudska vrsta koja ima drugačije običaje, drugačiji način života 
nego ona koja im je prethodila, i za koju će se manje ili više pobrinuti bogovi. Oni 
su ukazali da se, u tom obnavljanju rasa, zbivaju velike promene; da je jedna od 
najočiglednijih veći ugled i poštovanje koje, u jednoj rasi, uživa nauka o proroštvu, 
čija se sva predviđanja potvrđuju, pošto bogovi upućuju najprozirnije i najjasnije 
znamenje; dok, u nekoj drugoj rasi, ta nauka gubi ugled, zato što je većina njenih 
predviđanja sklepana na brzu ruku i što ona dotiče budućnost samo nejasnim sred- 
stvima. To su priče koje su pričali najdovitljiviji Etrurci, oni za koje se smatralo da 

znaju više od drugih. Dok je Senat zasedao u Beloninom hramu da bi sa prorocima 
raspravljao o tim čudima, odjednom je u skupštinu uleteo vrabac, noseći u kljunu 
cvrčka koga je podelio na dva dela; jedan je tu ostavio, a sa drugim je odleteo. 
Proroci rekoše da im to čudo najavljuje sukob izmedu vlasnika polja i naroda iz grada, 
jer ovaj uvek cvrči kao cvrčak, a onaj vodi seoski i zemljoposednički život (?)!6. 


Možda zbog mešanja vrsta proroštva, možda zbog uticaja grčkih ideja, 
došlo je do evolucije same ideje o čudu, čije posledice ovde vidimo. Dok 
se, u početku, haruspicija ograničavala na određivanje potrebnog obreda 
odvraćanja, ona sada rešava jedno drugo pitanje: šta čudo navešćuje, quid 
portentat prodigium? Sa ovom evolucijom povezana je jedna druga. U Rimu 
barem, čudo je u svakoj prilici bilo strašna stvar, znak božanskog gneva; u 
drugom veku se pojavljuje, u veoma zanimljivom nadmetanju decemvira i 
haruspika, pojam blagotvornog čuda. Godine 172, uoči rata protiv Perseja, 
makedonskog kralja (Liv. 42, 20, 1—3): 


Dok je grad bio u napetom iščekivanju toga rata, za vreme jedne noćne oluje, 
stub ukrašen brodskim kljunovima koji je podignut (?) na Kapitolu, za vreme pun- 
skog rata, za konzula koji je bio kolega Ser. Fulvija, istopio se sve do postolja pod 
udarom groma. Taj događaj se smatrao čudom i prijavljen je Senatu, koji ga sa svoje 
strane prijavi haruspicima i naloži decemvirima da pogledaju u Knjige. Decemviri, 
kao odgovor, saopštiše da treba da se izvrši lustracija grada, jedna supplicatio i jedna 
obsecratio, da se prinesu na žrtvu uictimae maiores u Rimu na Kapitolu, a u 
Kampaniji na Minervinom bregu, i najzad da treba što pre svetkovati, tokom deset 
dana, igre u čast Jupitera O. M. Sva ta uputstva behu brižljivo izvršena. Što se tiče 
haruspika, oni odgovoriše da se io čudo okreće na dobro (in bonum uersurum) i da 
navešćuje proširenje granica i uništenje izdajnika; jer ti brodski kljunovi (rostra) koje 
je rasturila oluja bili su plen koji je otet od neprijatelja... 


Jedna tako kaćiperna, tako istančana, tako rečita nauka brzo je postala 
neophodna: za vreme verskih ratova, generali su vodili sa sobom haruspike 
i tražili su od njih da ispituju utrobu žrtvi uoči velikih odluka. Ali, u isto 
vreme, pošto je morala da odgovori na preveliki broj pitanja, ona se izopa- 
čila. Da bi sačuvao njenu ozbiljnost, verovatno u drugom veku pre naše ere, 
u vreme kada se Katon čudio što dva haruspika mogu da gledaju jedan 
drugog a da se pri tom ne smeju (Cic. Diu. 2, 51), Senat je doneo neobičnu 
odluku, za koju saznajemo od Cicerona (ibid. I, 92)". »U najlepšim danima 
u Rimu, Senat je doneo odluku da se, u svakom narodu u Etruriji, šest (7) 
plemićkih sinova posveti tom izučavanju, da bi se izbeglo da jedno tako 
važno umeće, prepušteno ljudima niskog roda, izgubi svoje versko dostojan- 
stvo i pretvori se u sredstvo zarade«. Toga dana, kaže Buše-Lekler, Senat 
je bio naivan ako je verovao da će učiniti obaveznom jednu nauku čije 
rezultate niko, u Rimu, nije bio u stanju da kontroliše. 

Kao i nauka o auspicijama, nauka o čudima je uz to bila i omalovaže- 
na, u vreme građanskih nesloga, zato što su je koristile, zloupotrebljavale 


!6 O doktrini toga proroštva, vid. dole, str. 653, n. 4. 
17 Dole, str. 646, n. 1. 

stranke, a zatim i »ljudi koje je poslalo providenje«. Hrabri Gaj Grah ih nije 
uzimao u obzir: bez sumnje je znao da suviše poslušno prihvataju ono što 
padne na pamet njegovim protivnicima. Dok je gradio colonia Junonia na 
mestu na kome se nalazila Kartagina, što je u Rimu bilo oštro kritikovano, 
snažan vetar je polomio vrh prvog kipa koji je njegov nosilac pokušavao da 
zadrži i, rasipajući utrobu koja je već bila postavljena na žrtvenik, izbacio 
ju je izvan ograde koja je određivala područje nastajućeg grada, zatim su 
došli vukovi koji su iščupali tu ogradu i odneli je negde daleko: Grah je 
ipak ubrzao radove i, sedamdeset dana kasnije, mogao je da se ukrca za 
Rim. Tu ga je doduše čekala smrt (Plut. C. Gr. II, D. 

BELESKE O PRIVATNIM KULTOVIMA 


Neka uillica ne prinosi žrtvu i neka ne traži od nekog drugog da to 
učini bez naređenja gospodara ili gospodarice: scito dominum pro tota fa- 
milia rem diuinam facere. Ovo pravilo koje je izrekao Katon (Agr. 143) ne 
važi samo za familia rustica, za seosku kuću. Ono je osnova svih oblika 
privatnog kulta. Kad god postoji privatni kult, vođa grupe je, u ime grupe, 
zadužen za religiju. On je zadužen kao vođa grupe i kao čuvar tradicije. 
kao jedan od predstavnika vlasti koji se smenjuju. Videli smo kako se 
organizuju ove dve komponente u pojmu Genija, koji upravo preovlađuje u 
domaćem kultu'. Jedno drugo, komplementarno pravilo sasvim se uopšteno 
poštuje: država se ne meša u privatne kultove, osim ako oni ne remete red 
i ne suprotstavljaju se javnim kultovima. Upitani za savet, sveštenici odgo- 
varaju, ali ostavljaju onome koji pita potpunu slobodu. 


U kući, pored Genija gospodara", sa domaćim Larom i Penatima iscr- 
pljuje se uobičajeni kult čije je središte, ognjište, u početku bilo u atrijumu, 
zajedničkoj sali, koju ono garavi svojim dimom. Kada su napravljene slike 
tih bogova, upravo tu su postavljene. Tu je pater izgovarao porodičnu 
molitvu i prinosio, pre obroka, sa stola koji se nalazio u blizini, prvu hranu 
i piće. O glavnim danima u mesecu, o rođendanima, a pre svega kada je 
natalis dies gospodara, tu su se donosili najraskošniji darovi: venci cveća, 
tamjan, mirisi, vino, med, kolači, — koje su neki Lari, kao onaj iz Aulula- 
rije, svakodnevno jeli, zahvaljujući bogobojažljivosti jedne devojke. Kasnije 
se događalo da ti bogovi budu smešteni u drugim delovima kuće ili da za 


! Gore, »Čovek«. 

2 Osnovna knjiga o domaćem kultu još uvek je: A. de Marchi, // culto privato di Roma 
antica, I—II, 1896—1903; vid. isto tako N. Turchi, La religione di Roma antica, 1932, str. 
11—34 (»Il culto privato«), i U. E. Paoli, Vita romana, franc. prev. (J. Rebertat), 1955, passim. 
Veliki broj oznaka, koje prevazilaze predmet iz naslova, 1 bogata bibliografija nalaze se u: W. 
Deonna — M. Renard, Croyances superstitions de table dans la Rome antique, Coll. Lat. 46, 
1961. 

njih bude postavljen mali sacrarium u zajedničkoj prostoriji. Ali zbog toga 
se nisu promenili ni duh ni oblici kulta. Članovi porodice bili su dovoljni 
da pomognu ocu (pater) u tim jednostavnm kultovima koji obično nisu bili 
krvavi; kada je bilo potrebno više pomoći, mali obrednici sa insula, iz 
kvarta, iznajmljivali su svoje usluge; takav je bio papa, ili brbljiva starica 
o kojoj govori Ovidije (F. 2, 571—2) 


Ecce anus in mediis residens annosa puellis 
sacra facit Tacitae, uix tamen ipsa tacet. 


U ovom domaćem životu, nepredviđeno se svodilo na oskrvnuća i na 
njihovo mistično otklanjanje, čiji su recepti svakako bili isto tako raznovrsni 
kao i u svim folklorima. Jedna Festova glosa (str. 318 L?) sačuvala je više 
imena »sveštenice« koju su obično pozivali, sa arsenalom njenih purgamen- 
ta: piatrix i expiatrix, ali i simpulatrix (od simpulum, naziv za vrč za libacije 
vina, ibid. str. 455) i saga (upor. ibid. str. 414—415); isto tako znamo ime 
obrednika za žrtve koje je trebalo prineti u blizini drveta u koje je udario 
grom, strufertarius (ibid. str. 394). Zahvaljujući srećnoj okolnosti koja je 
spasla Katonovu knjigu bolje smo obavešteni o seoskim nego o gradskim 
obredima, koji su svakako bili istog nivoa. I šta čitąamo kod Katona? Ono 
što je naročito privuklo pažnju, zato što su tu ljudi pogrešno videli svedo- 
čanstva o najstarijim vrednostima tih bogova, to je način na koji seljak u 
nekim okolnostima koristi nosioce glavnih uloga u teologiji, Jupitera, Mar- 
sa^: borca Marsa kada treba da zaštiti svoje imanje, svoje volove, sebe i 
svoje ljude od svih vidljivih i nevidljivih opasnosti (141); Jupitera, boga 
neba i oluje, ali i vrhovnog gospodara, kome seljak kao izuzetno važnom 
gostu služi svečani obed pre nego što će posejati proso, hleb, beli luk i 
sočivo (132), vrhovnog boga Jupitera opet, i Janusa, boga početaka, koje 
prizivaju, prema običaju koji je jasan, praefationes nekih molitvi, sa Juno- 


nom kao trećom samo kada je u pitanju praefatio za prinošenje žrtve Cereri 


(134). 

Prirodno je da seljak, kao i svaki Rimljanin, pokazuje poštovanje prema 
velikim bogovima i moli ih da usmere svoje vladarsko, ratničko, pokretačko, 
okrepljujuće delovanje ka stvarima koje se njega tiču. Cerera, boginja vege- 
talnih procesa, Silvan, bog pašnjaka u šumarcima, neposrednije su vezani za 
njegovo područje i on ne. propušta da im uputi najveći deo svojih Zrtvenih 
darova: exta iz porca praecidanea pre ubiranja ozime pšenice, žita, ječma, 
pasulja, repe (134); znatne količine mesa i vina pro bubus uti ualeant (83). 


Ali pri čitanju te prečasne rasprave, manje pada u oči tih nekoliko obreda : 


upućenih bogovima, a više magijski, anonimni recepti, koji su pomešani sa 
tehničkim receptima i koji, kao i oni, hoće da budu eksperimentalni: u životu 
seoskog upravitelja »Manlija«, kao i, još nedavno, u životu naših sela, oni 


3 Gore, Jupi i »Mars«. 
^ U prethodnom poglavlju (131), daps pro bubus je, čini se, nešto posebno: Jupiter se 
ne pominje. 

predstavljaju glavninu veza izmedu Coveka 1 natprirodnog. Neki zimski po- 
sao može se obavljati samo kada je mlad mesec ili u jednoj od mena (37); 
da bi se volovi sačuvali od bolesti koja im preti, treba napraviti mešavinu 
sastojaka od kojih su uzeta tri dela (tri lovorova lista, tri zrnca tamjana, tri 
užarena ugljena, itd.) i davati je u drvenoj posudi svakom volu da je proguta, 
tokom tri dana, tri puta, bez ostatka; uz to treba stajati i to prazna želuca 
prilikom spravljanja, mešanja i davanja toga napitka. Isto tako, u početnoj 
fazi bolesti životinje, treba joj stojeći davati da proguta celo nekuvano 
kokošije jaje, zatim sutradan glavicu izgnječenog luka u vinu (70, 71). A 
odmah posle duge himne lekovitim svojstvima kupusa, pravog univerzalnog 
leka, i mokraće osoba koje su pojele kupus (157), čitamo neobičan laksativni 
recept: čorba od posne šunke kojoj se dodaju dve male glavice kupusa, 
razno povrće, jedan škorpion, šest puževa i šaka sočiva (158); zatim čarolije 
u slučajevima iščašenja i preloma: protiv prvih, dok vam dva čoveka stav- 
ljaju na butine dve polovine zelene trske, pevajte reči motas uaeta daries 
dardaries astataries dissunapiter; protiv drugih, formula će biti ista, ili huat 
hauat ista pista sista dannabo dannaustra; ili pak varijanta huat haut haut 
istasis tarsis ardannabou dannaustra... (160). Takva je morala biti pozadina 
magijsko-verskog života seoskih stanovnika? na kojoj su se ocrtavali, nešto 
religiozniji, obredi kao što su oni koji prate secu šuma (/ucum conlucare, 
139) i krčenje zemljišta (fodere, 140). Pre nego što se poseče gaj, treba 
prineti na žrtvu svinju kao piaculum. Kome? Evo molitve, pune opreza i 
preciznosti dostojnih jednoga pater patratus: »Bilo da si bog ili boginja, ui 
kome je ovo posvećeno, smatraj pravednom naknadom svinju koju ti prino- 
sim kao piaculum, da bi se dotakao ovog svetog mesta; smatraj prikladnim 
ono što u ovoj nameri, budem učinio ja ili ono što bude učinio neko drugi, 
po mojoj zapovesti...« Pre raskrčivanja, preporučuje se isti piaculum 1 ista 
molitva, uz tri dodatne reči (operis faciundi causa); zatim, će se morati raditi 
svakoga dana za redom; ako dođe do prekida zbog javnih ili porodičnih 
praznika (feriae) ili iz nekog drugog razloga, piaculum će prestati da deluje 
i biće potrebno da se obnovi nastavljanjem radova. 

U tim ritualima ne nalaze se Cererin učeni štab, Vervaktorova grupa, 
itd. kojoj su se kasnije rugali hrišćanski polemičari i u kojoj današnji pri- 
mitivisti traže najstariji oblik verskih predstava. Seljak ju je bez sumnje 
jedva poznavao. Bila je to analitička istančanost koju je prepuštao boginji- 
nom flaminu. Kada Katon podrobno opisuje način izgradnje seoskog dvorca, 
ni njemu ne pada na pamet da umilostivljuje ličnosti koje su minutos et 
obscurissimos kao Forkul, pokrovitelj fores, Kardea, pokroviteljka šarki na 
vratima, Limentin, pokrovitelj praga, kao ni sve »dii« kojima su, prema 
Serviju (Aen. 2, 469), bili posvećeni singula membra domus: ove je prepuš- 
tao pontifikalnoj nauci. Ista napomena važi i za brojna pseudobožanstva koja 
su, od bračne noći roditelja do školskih dana deteta, tobože upravljala po- 


5 Sa drugačijom definicijom magije, vid. R. Schilling, »Magie et religion à. Rome«, 
uvodni članak za Annuaire de l'Ecole Pratique des Hautes Etudes, Ve section, 1967— 1968. 
str. 31 —55. 

rodičnim životom: ako nijednom autoru, ni u jednom književnom rodu, nije 
palo na pamet da ih pomene, to je zato što oni nisu spadali u svakodnevnu 
praksu". 


Brak je u Rimu obično bio privatna stvar. S jedne strane njegova tri 
pravna oblika između kojih nemamo razloga da uspostavljamo hronologiju, 
s druge strane njegovi verski obredi, u mnogome se podudaraju sa običajima 
u Indiji. Svi oblici braka koji ispunjavaju indijske klasifikacije svode se na 
tri, barem oni koji se smatraju »dobrim«: brahmanski brak u pravom smislu, 
najčistiji i najsvetiji (sa nekim uprošćenim oblicima); brak pomoću tobožnje 
kupovine, gde devojčin otac dobija od mladićevog oca simbolične darove 
koje zatim daje novom bračnom paru; najzad brak na Gandharvin način, gde 
se mladić 1 devojka sjedinjuju svojom voljom i koji može da prekine — u 
legendama — prekršaj nekog meluzinskog pakta. Načela ova tri tipa udruži- 
vanja veoma liče na ona na kojima počivaju confarreatio, coemptio i usus. 
Samo je konfareacija bila određena verskim obeležjima koja su podrazume- 
vala učešće države: tu su sudelovali najviši sveštenici, supružnici su bili 
sjedinjeni per fruges et molam salsam (Serv. Georg. I, 31), a isto tako i 
vodom 1 vatrom (Serv. Aen. 4, 105), uz, možda, žrtvovanje neke životinje 


(ibid. 4, 374). Tražena za rex sacrorum i flamines maiores, čak dvostruko 


tražena, pošto su oni morali da budu i farreati i njihovi sinovi, ona se, kako 
se danas uglavnom smatra, upražnjavala u sasvim malom broju slučajeva. 
Coemptio i usus potpadali su samo pod ius ciuile. Ali ova tri oblika su u 
religijskom pogledu bila pod pokroviteljstvom Junone Pronube i sadržavala 
su obrede koji su se, u slučaju konfareacije, izgleda, nadovezali na obrede 
koji su bili sastavni deo venčanja. Osim toga, supruga, koja je došla u 
muževljevu kuću, donosila je tri asa, od kojih je jedan držala u ruci, i davala 
ga svome mužu; drugi na gornjoj strani stopala, i stavljala ga je u ognjište 
»porodiénih Lara«; poslednji u novčaniku, 1 njime će zveckati (?) na sused- 
nom raskršću (Non. str. 852 L): tako je stupala u brak, u svoju kuću i u 
svoj kvart. Kao 1 sve važne odluke u životu, brak je prirodno iziskivao 
ispitivanje znamenja: takav je bio naime, po Ciceronovom svedočenju, mos 
ueterum (Diu. I, 104)". 

Junona Lucina se vise starala o radanju nego hrabra trupa njenih indi- 
gitamenta*. Odmah po rođenju, dete su polagali na zemlju ut auspicaretur 
rectus esse, i Pilumnu i Pikumnu, bogovima beba, priređivan je »lektister- 
nij«, a ranije verovatno neki skromniji obred (Serv. Aen. 10, 76); kasnije, u 
plemićkim porodicama, te seoske bogove zamenili su Junona i Herkul. 
Varon je (u Aug. Ciu. D. 6, 9, 2) ukazivao na jedan drugi obred za zaštitu 
porodilje u kome se još uvek nalazi Pilumno; tri boga su imala dužnost da 
spreče Silvana da noću dolazi da je muči: | 


6 Gore, »Tip rimskih bogova«. Poslednje poglavlje druge Kolumeline knjige govori o 
tome koje su radnje zemljoradnicima dozvoljene u danima praznika, a koje nisu. 

. 7 O Mutunu Tutunu i njegovom obredu vezanom za mistične opasnosti prvog polnog 
odnosa, vid. Wiss., str. 243; o Pilumnu i Pikumnu, di coniugales, infantium di, ibid., str. 244. 
O braku, Gordon Williams, »Some aspects of Roman marriage ceremonies and ideals«, JRS. 
48, 1958, str. 16—29. 

8 Gore, »Tip rimskih bogova«. 

Da bi predstavili ova tri boga čuvara, kaže sveti Avguslin, tri čoveka obilaze 
kuću, udarajući po kućnom pragu prvo sekirom, zatim tučkom, i najzad ga čiste 
metlom, pošto ta tri zemljoradnička obeležja sprečavaju Silvana da uđe: jer bez 
gvožđa nema ni rezanja ni sečenja drveća, bez tučka se ne može napraviti brašno, 
a bez metle se ne može sakupili zrnevlje. Od ova tri predmeta bogovi su dobili 
imena: boginja Intercidona, od sečenja sekirom; Pilumno, od tučka; Devera, od 
metle; sve u svemu, tri božanstva koja čuvaju porodilje od Silvanovog nasilništva!... 


Hrišćanski učenjak možda pogrešno tumači imena, ali je obred svakako 
autentičan. Ako su dan rođenja i njegova godišnjica feriae familiares, dies 
lustricus (Fest. str. 247 L?) — deveti za dečake, osmi za devojčice — koji 
označava stupanje deteta u društveni život u religijskom pogledu nije ništa 
manje značajan i obuhvata, pored davanja imena (solemnitas nominalium), 
žrtvene obrede, o kojima ništa ne znamo (Tert. Idol. 16). Žrtveni obred je 
pratio i kasnije, obično u sedamnaestoj godini, sollemnitas togae purae, to 
jest prelazak sa puer na iuuenis, sticanje zrelosti, koje se često odigravalo 
na dan Liberalija 17. marta (Ov. F. 3, 771—778); dečak je skidao obeležja 
svoga dečaštva, zlatnu amajliju koju je nosio oko vrata 1 koju je posvećivao 
Larima (Plaut. Pers. 5, 32) i dečačku togu. Sada se žrtva prinosila napolju, 


na Kapitolu, kod Jupitera. O. M., boginji Juventas (Serv. Ecl. 4, 50), u čijem | 


je stablu, prema Dionisiju iz Halikarnasa (4, 15, 5), prinosilac ostavljao 
metalni novčić. 

Smrt nekog čoveka stari Rimljani su doživljavali pre kao njegov nesta- 
nak sa ovoga sveta nego kao odlazak na drugi svet, o kome su, kao što smo 
videli, imali sasvim nejasnu predstavu?. Ona je pre svega bila oskrvnuće za 
žive i smatralo se da se upravo to oskrvnuće krvlju okaljane porodice 
(familia funesta) ukida vršenjem nekih obreda (iusta facere): žrtvovanje 
krmače, porca praesentanea, koja se prinosi Cereri, delimično u prisustvu 
leša (Fest. str. 357 L?); zakopavanje tela ili, u slučaju spaljivanja, sačuvanog 
prsta (os resectum); daća na grobu, verovatno na dan sahrane (silicernium); 
posebno čišćenje kuće po odnošenju leša i pranje (suffitio) vatrom i vodom 
onih koji su učestvovali u pogrebnoj povorci (Paul. str. 94 L^; upor. 194 s. 
v. exfir); sacrificium nouendiale (Porphyr. ad Hor. Ep. 17, 148) 1 daća (Cic. 
Mur. 36, 75), devet dana posle početka žalosti. Treba li razlikovati od ovih 
poslednjih obreda praznik koji je odvajao žive od mrtvoga, feriae denicales, 
posle koga je porodica ponovo postajala pura (Paul. str. 180 L?) i mogla je 
da se bavi ostavštinom?!" Sto se tiče kulta prema mrtvima, koji su se bili 
pomalo zagubili u neizmernoj gomili »bogova« Mana, porodica ga je u 
dovoljnoj meri poštovala kroz ceremonije u nizu javnih praznika, od 13. do 
21. februara (Feralia). 

U tim i nekim drugim okolnostima iščezavala je razlika između javnog 
i privatnog kulta: prvi je određivao datum i obuhvatao zvanične ceremonije 
koje su bile praćene slobodnijim ceremonijama u svim ognjištima, na svim 
grobovima. Feralije su imale svoj produžetak u Karistijama, ili cara cogna- 


9 Gore, »Čovek«. | 
!0 Drugo rešenje u: Latte, str. 102, n. 2 (koji koristi Cic. Leg. 2, 55): denicales feriae 
bi bilo vreme za koje familia funesta ne radi (residere). 

tio, 22. februara, kada su se ispoljavali ljubav 1 mir među živima (Val. Max. 
2, I, 8)!!. Popularia sacra su (Fest. str. 357 L?) u tom slučaju bila: na dan 
Fornakalija, na dan Paralija, na dan Terminalija, na dan Kompitalija, o 
praznicima grožđa i vina, kada su se javni obredi rasparčavali u veliki broj 
radnji, kroz podele društva, sve do najmanje jedinice, kuće. 

Učešće slugu, robova, koje je bilo ograničeno, očigledno je predstav- 
ljalo staro obeležje domaće religije: Genije gospodara ne samo da se njih 
ticao, davao im priliku, obavezu da ispolje svoju privrženost, nego su i 
Katonov villicus, villica imali svoj mali udeo u kultu koji je određivao 
gospodar: in compito et in foco za prvog (5), održavanje ognjišta, za drugu 
i briga oko njegovog ukrašavanja vencima na dan kalenda, ida, nona i dies 
festi (143). Značajnija je bila njihova uloga u dvema značajnim prilikama, 
na dan Matronalija prvoga marta i na dan Saturnalija 17. decembra. Matro- 
nalije su bile dan majki porodice; one su se penjale na Eskvilin, u hram 
Junone Lucine, čije je to bio dies natalis; u kući su se njihovi muževi molili 
pro conseruatione coniugii (Schol. Hor. Carm. 3, 8) i obasipali ih poklonima 
i metalnim novcem, dok su one svojim rukama pripremale gozbu za serui 
(Macr. I, 12, 17), — u pitanju su muški serui, precizira Jovan Lidos (Mens. 
3, 22). Na dan Saturnalija, poštovanje je bilo upućeno od samih gospodara, 
domini, robovima (Macr., Lyd. ibid.): ovima je služena daps, pre nego što 
će biti poslužena njihovim gospodarima, koji su čekali drugu sofru (Macr. 
I, 23, 24), osim ako ne bi bratski delili prvu, seru: cum dominis (Justin. 
43, 1). 


Domaća religija — 1 sve privatne religije — nisu bile ništa manje 
vezane za božansko znamenje nego državna religija. »Gotovo ništa značajno, 
kaže Ciceron, čak ni priuatim, ranije se nije događalo bez auspicija, nisi 
auspicato« (Diu. 1, 28) i, ako Katon (Agr. 5) preporučuje upravitelju imanja 
da ne pita za savet nikakve tumače toga znamenja, on očigledno hoće da 
ukloni skupe šarlatane, a ne da osudi načelo svetog obaveštavanja. Posto- 
Janje privatnih stručnjaka koji su sebe nazivali augurima izgleda verodostoj- 
no, i prema Katonovom tekstu, i time što su oni iz državnog kolegijuma 
ponekad označavani upravo kao augures publici (Varr. L.L. 5, 33; Fest. str. 
352, upor. 114 L?). Mi uostalom ništa ne znamo o njihovim tehnikama. 


Tumačenje znamenja je, u najmanju ruku, iziskivalo isti osnovni uslov kao. 


i kada su bili u pitanju magistrati i sveštenici, silentium, 1 prihvatalo je iste 
blagotvorne restrikcije (quod ego non sensi nullum mihi uitium facit). Dra- 
goceni Katonov odlomak, koji je sačuvao Fest (str. 342 L2), uvodi nas 
neposredno u intimno područje oca porodice: 


Kada kod kuće tumačimo znamenje..., ako neki rob ili neka robinja prdne pod 


odećom, a ja to ne primetim, to nikako ne obezvređuje moj čin. Isto tako ako se - 


nekom robu ili robinji, dok spava, dogodi ono što u normalnim uslovima onemogu- 
ćava Skupštinu, ni to ne obezvređuje moj čin... 


Jedna druga Festova glosa, nažalost prilično oštećena (str. 438 L2), 
nagoveštava nešto ritualno: 


I! Gore, »Covek«. 

| Silentio surgere, kaže [Verije Flak), upotrebljava se kada se govori o čoveku 
koji je, posle ponoći, tiho ustao iz kreveta da bi protumačio znamenje i koji se, 
pošto se odvojio od kreveta, smestio i sedi na tvrdom sedištu (in solido), pazeći (?), 
sve dok se ne vrati u krevet, da za sve to vreme ništa ne prevrne: jer silentium, to 
je odsustvo svega onoga što može da izvitoperi znamenje. 


I grom je za pojedince predstavljao određene znake, ali je to bez 
sumnje bila pomalo iskvarena etrurska nauka (Plin. N. H. 2, 138). Što se 
uče haruspika, oni su, videli smo, u Rimu nalazili dovoljno posla da se ne 
vračaju u svoju zemlju. Mnogo pre nego što je Juvenal (6, 396) uveo 
smešnog haruspika, sa nogama koje su okvrgavile od stajanja pri davanju 
saveta, Plaut (Curc. 483—484) je prikazao jednog kako nudi svoje usluge 
na velabrijskim ulicama, uz pekara i mesara. Ovi postupci su svakako sa- 
državali čitavu jednu igru prenošenja sa javnog na privatno, na koju nam, 
povodom exta, ukazuje jedna Festova glosa (str. 389 L?): 


Regalia exta: tako se naziva utroba žrtava koje obećavaju moćnicima neočeki- 
vanu počast; privatnim licima i licima skromnog porekla, nasledstvo; sinovima, 
položaj oca porodice. 


Državne vlasti nisu uzimale u obzir (suscepta) sva čuda na koja su 
ukazivali pojedinci i nisu postupale kao da su u pitanju čuda. Ona koja nisu 
imala tu čast ostajala su na teretu građana koji su ih zapazili, ona su 
iziskivala procuratio priuati portenti, 1 Tit Livije, među nekoliko funkcija 
koje Je imao pontifex maximus, pominje i davanje saveta, očigledno privat- 
nim licima, o pogrebnim obredima, načine da se umire mrtvi i da se odluči 
»koja čuda vezana za grom i druge pojave valja uzeti u obzir i odagnati« 
(I, 20, 7). 

Ako se dodaju »Haldejci«, koji su pravili horoskop, tumači snova i svi 
mogući proroci koji su došli, tokom poslednjih vekova, da potraže sreću u 
prestonici sveta, naslućuje se oblik religije koji je, sve više, težio da zameni, 
da potisne stare običaje, koji su, u odnosu na njega, bili sasvim razumni. 
Na kraju De diuinatione (2, 149—150), u jednoj rečenici krcatoj zbivanjima, 
iako pomalo praznorečivoj, Ciceron prikazuje prosečnog Rimljanina obuze- 
tog sujeverjem: | 


u Ono je tu, ono te pritiska, ono te prati bilo kuda da odeš, bilo da čuješ proroka 
ili neku zlokobnu reč, da prineseš žrtvu ili da posmatraš ptice, bilo da vidiš nekog 
Haldejca ili nekog haruspika, bilo da se pojavi munja ili da zagrmi ili da u nešto 
udari nebeska vatra, bilo da najzad neko rođenje ili ma kakva druga radnja liči na 
čudo. Utočište od svih tih nemira, od svih tih strahova, čini se da treba da bude 
san. Ali se iz samoga sna rađaju gomile briga i strahova... 


| Mnoge časne osobe našega veka ne žive drugačije: proročice, čarob- 
njaci, oni koji gledaju u karte održavaju, ozbiljno, unosno, staru tradiciju. 


Svaka Srupa, bilo da je bila posrednik između kuće i države, kao što 
SU ulici 1 pagi, gentes i curiae, bilo da je bila posebna i specijalizovana, kao 

zanatska udruženja ili, kasnije, vojne jedinice, pa čak i najšire, prirodne ili 


društvene kategorije stanovništva — muškarci kao muškarci, žene kao žene, 
plebejci u odnosu na patricije, stranci, oslobođenici — imala je vlastite 
kultove, u kojima ponekad nije postojala jasna razlika između javnog i 
privatnog. Iako one u načelu nisu predstavljale ništa, ni pojedinačno ni 
kolektivno, čak su i robovi ponekad imali vlastite verske centre, pored 
sporednih funkcija koje su mnogi obavljali u državnoj religiji i u privatnim 
kultovima: jedna nedavno objavljena studija bavi se tim problemom, koji je 
dugo vremena bio zapostavljen!?. Ovde se ne može obuhvatiti toliko rubrika. 
U glavnim crtama, ja ću opisati samo dve, kultove gensova i kultove zanat-. 
skih udruženja. 

— Gentes, barem veliki patricijski gentes, imali su tradicionalne kultove, 
čiji su im obredni recepti pripadali. Kada su Gali opseli Kapitol, kao primer 
hrabrosti i sreće služio je mladi Fabijevac koji je otišao čak na Kvirinal da 


izvrši neka sacra svoga plemena (Liv. 5, 46, 2)!3. Smatralo se sa izvesnom 
E 


verovatnoćom da je nadimak dela pripadnika Lukrecijevog plemena, Trici- 
pitinus, bio aluzija na neki kult. Gens Klaudija imao je poseban tip žrtve, 
pod imenom propudialis porcus, koji mu je služio kao piamentum 1 kao 
exsolutio omnis contractae religionis (Fest. str. 345 L?). U tom pogledu 
mora biti neceg istinitog u predanju koje je, na Velikom Zrtveniku, pretva- 
ralo državu u naslednika i zamenika dva plemena, Potitija i Pinarija!“. Po- 
nekad, iako je poštovala autonomiju plemenskog kulta, država se za njega 
interesovala: Gens Aurelijevih, »Auselii«, sabinskog porekla, nosio je sunce 
u svome imenu i prinosio mu je žrtve za koje mu je rimski narod zvanično 
odredio mesto (Fest. str. 120 L?). Verovatno da je godišnja ceremonija 
tigillum sororium, o kojoj na tako neobičan način govori moderna kritika!*, 
produžavala, kako tvrdi predanje, jedan obred koji je u isto vreme i pripadao 
Horacijevom plemenu i bio od javne koristi, pošto je obuhvatao i čišćenje 
ratnika; verovatno su isto tako i dve ekipe koje su sačinjavale bratstvo 
Luperkovih sveštenika, Quinctii i Fabii, bile u početku iz Kvincijevog i 
Fabijevog plemena: Momzen je zapazio da se retko ime Kaeso sreće samo 
u ta dva gensa i povezao ga je sa činom februis caedere kojim se odlikuje 
jedan od glavnih momenata praznika. Pošto gens nije imao poglavara, izgle- 
da da je određivao, ali ne doživotno, jednog od svojih članova (ako se 
možemo osloniti na Dion. 6, 69, I, koji govori o jednoj smeni kod Nauci- 
jevih) da se stara o sacra gentilicia, o prinošenju žrtvi ili gozbama u čast 
bogova, koji su uostalom iziskivali samo mali broj učesnika, tri ili četiri 
(ibid. 9, 19, 3). Prelazak sa jednog na drugi gens pratilo je detestatio 
sacrorum, javno odricanje od sacra, koje se vršilo prilikom comitia calata. 

Collegia artificum ili opificum, koje je jedno neistinito, ali ideološki: 
zanimljivo predanje!“ pripisivalo Numi (Plut. N. 17), bili su predvođeni 


? Gore, »Građanski ratovi i religija«. 

13 Vid. ME III, str. 294—297. 

14 Gore, »Bogovi trgovaca«. 

I5 Gore, »Izgubljena mitologija: primer Matralija«. | 

I6 » Métiers et classes fonctionnelles chez divers peuples indo-européens«, Annales (Éco- 
nomies Sociétés Civilisations), 1954, str. 716—724. 

magistrom kao 1 bratstva. Malo znamo o njihovom verskom Zivotu pre 
Carstva. Praznik većine njih bio je Quinquatrus 19. marta, u čast boginje 
zanata, Minerve. Na listi koja nije iscrpna, Ovidije (F. 3, 809—832) pominje 
u toj prilici tkače, valjaoce, bojadžije, obućare, lekare, učitelje, vajare i 
slikare. Svirači u frulu, koji su bili od posebne koristi za religiju, priređivali 
su gozbe kod Jupitera Kapitolskog (Liv. 9, 30, 5 i 10), ali su i izražavali 
kult prema Minervi prilikom Minusculae Quinquatrus na dan junskih ida 
(Fest. str. 267 L?)". Izgleda da su ribari i ronioci u Tibru (CIL. VI 1872) 
učestvovali u ribarskim igrama (ludi piscatorii) 7. juna (Fest. str. 345, upor. 
318 L?), a oni koji su se bavili vodama slavili su Juturnu (Serv. Aen. 12, 
139). 


17 Vid. ME. III, str. 174—194 (»Les travestis des Ides de juin«). 

UVODNE NAPOMENE 


Običaj je da se o »religiji Etruraca« govori u istoj knjizi u kojoj je reč 
i o rimskoj religiji, i to pre nje, u nekoj vrsti neophodnog uvoda. Tu tradiciju 
nećemo u potpunosti poštovati: ako su dve religije združene pod istim 
povezom, Rim je prvi, a Etruriji su posvećene samo stranice dodatka. Evo 
razloga za taj redosled i za tu redukciju!. 


! Među brojnim knjigama koje govore o Etrurcima, 1 od kojih sve posvećuju jedno ili 
više poglavlja religiji, mogu da navedem samo nekoliko: 

P. Ducati, Etruria antica, 2 vol., 1927, 1 Le probléme étrusque, 1938; 

M. Pallottino, Etruscologia, više puta preradivana; šesto izdanje, 1968, na 476 stranica 
nasuprot 298 stranica u prvom, 1942; doteran tekst prvog izdanja preveo je na francuski R. 
Bloch pod naslovom La civilisation étrusque, 1949; 

M. Renard, Initiation à l'étruscologie, 1943; 

R. Bloch, Les Étrusques, 1954; 

A. Hus, Les Etrusques. 1961; 

Upor. J. Heurgon, La vie quotidienne chez les Étrusques, 1961. 

Među straim knjigama, K. O. Müller i W. Deecke, Die Etrusker. 2 vol.. 1877, ostaje 
dragocena. 

O religiji: ' 

C. Clemen, Die Religion der Etrusker, 1936; 

G. Q. Giglioli, La religione degli Etruschi, u: P. Tacchi Venturi, Storia delle religioni, 
1947, str. 769—849; 

A. Grenier, La religion étrusque, u: Mana, 2, III, 1948, sir. 3—79. 

R. Herbig, »Zur Religion und Religiosität der Etrusker«, Historia, 6, 1957, str. 123—132. 

Osnovni časopis, Studi Etruschi (zatim St. Etr. ed ltalici) izlazi u Firenci od 1927, u 
godišnjim sveskama (sem u teškim vremenima). Članci u RE koji se odnose na Etrurce visokog 
su kvaliteta (G. Körte, F. Skutsch, C. Thulin.. p) 

Među grčkim i latinskim književnim izvorima, odlomci u Kolina su izričito napisane reči 
Tuscus, Etruscus, itd. sakupljeni su u: C. Clemen, Fontes historiae religionum, VI, 1936. str. 
27—57. l . 
Corpus Inscriptionum Etruscarum (T, 1 1, 2. 3; Dod.: agramske trake) objavljuje se od 
1893. (C. Pauli, A. O. Danielsson; zatim E. Sittig, G. Herbig). Dobar izbor tekstova, sa 
leksikom, dat je u: M. Pallottino. Testimonia linguae etruscae, 1954. Od 1908. do 1922, E. 
Lattes je sastavio velike indekse (fonetski, morfološki, leksički) u Rendiconti del R. Istituto 
Lombardo i u Memorie della R. Accademia di Napoli. O imenima etrurskih ličnosti i njihovim 
latinskim derivatima govori, ne bez izvesne etruromanijske note: W. Schulze, »Zur Geschichte 
lateinischer Eigennamen«, Abh. d. k. Ges. d. Wiss. zu Göttingen, Ph.-h. KI., 7, 4, 1904. 

Slike sa ogledala objavili su E. Gerhard, Etruskische Spiegel, 1—IV, 1841—62. a 1896, 
sa petim tomom, A. Klügmann i G. Kórte; dopune je često u svojim saopštenjima davao C. 


475 


Slika rimske religije koja je upravo prikazana dovoljno pokazuje da ona 
Etruriji ne duguje onoliko koliko se obično misli: kada su Rimljani, Latini 
došli na mesto na kome će se nastaniti, imali su sistem verovanja i obreda 
sa jasnom strukturom, nasleđen iz indoevropske prošlosti. Etrurski doprinos, 
koji je isto tako star, isto tako značajan, isto tako ponavljan, ako ne 1 stalan, 
koliko se pretpostavlja, samo je obogatio tu strukturu ali je nije rastočio. 

S druge strane, može se reći a da se ne zapadne u paradoks da upravo 

rimska religija tako obnovljena u svojoj izvornosti doprinosi osvetljavanju 

etrurske religije, ili barem isticanju onoga po čemu se one razlikuju. Kada 
bismo poznavali umbrijske teologije, one bi tome znatno više doprinele, ali 
čak i sveden na Rim, italski kontekst ostaje najbolji instrument za ocenji- 
vanje dokumenata koji se odnose na Etruriju. —  — | | 

Treće, glavnina dokumentacije o etrurskoj religiji nalazi se kod latin- 
skih autora, od prvoga veka pre. naše ere, to jest iz vremena kada se Kim 
bio širom otvorio ka svetu, ka Istoku kao i ka Grčkoj; učenjaci koji su 
navodili događaje, koji su prevodili etrurske »knjige« tada su poznavali 
nešto drugo a ne te događaje, bavili su se drugim stvarima, a ne tim 
knjigama: oni su često dublje promišljali, obogaćivali, izvitoperivali predanje 
koje su koristili ili želeli da sačuvaju. Neophodan je stalan kritički rad koji 
zahteva da se postavimo na tu raskrsnicu sveta koju je predstavljao stari 
tarkvinski posed. Ne 

Najzad, uprkos velikom broju radova, etrurska religija ostaje nepoznata. 
Kada o njoj govorimo, moramo se zadržau na onome što je najpoznatije, 
naročito na raznim oblicima vračanja, koji su posebno interesovali rimsku 
državu i rimske učenjake. Ali to nesumnjivo remeti ravnotežu izlaganja, na 
štetu teologije, tog vrhovnog dela svake religije, na štetu kalendarskih pra- 
znika, koji su praktično nepoznati. Veliki je izazov hteti opisati religiju 
nekog naroda o kojoj se ne može pročitati nijedan tekst, u celini, pa čak ni 
nekoliko redaka, kao što su Herodot i njegovi sledbenici učinili za 5kite, za 
Tračane, za mnoge druge varvare. No, kao što znamo, ako je etrurski pisan 
azbukom bez tajni, ako posedujemo, pored hiljade kratkih natpisa, 1 nekoliko 
vecih tekstova koji, izgleda, razmatraju, upravo, verska ili magijska pitanja, 
oni su za nas nepristupačni, neupotrebljivi: ne razumemo etrurski. 


Već više od jednog veka, bilo u unutrašnjoj analizi oblika (ono što se 
naziva kombinatornom metodom), koja neizbežno postaje proizvoljna čim 
prede sa statistike na interpretaciju, bilo u poređenju, koje ubrzo postaje 
sumanuto, starih ili modernih jezika za koje se olako pretpostavlja da su 


A. Mansuelli u SE. Likovne predstave sa posmrtnih umi su u: E. Brunn, zatim G. Körte. / 
relievi delle urne etrusche, 3. vol, 1870—1916. U očekivanju corpusa slika, imamo na raspo- 
loženju F. Weege, Etruskische Malerei, 1921; F. Poulsen, Etruscan Tomb Paintings, 1922; E 
Pallottino, La peinture étrusque, 1952; M. Moretti. Nuovi monumenti di pittura etrusca, I. [9t 

(nove freske koje su pre deset godina otkrili M. Lerici 1 njegova ekipa zahvaljujući novim 

raživanja). l l 

M Na og način. o raznim vidovima etrurske civilizacije, videti naročito: L. Danu. Il 
mondo degli Etruschi, 1960; M. Santangelo, Musei e monumenti Etruschi, 1960; E. Richardson. 
The Etruscans, their Art and Civilization, 1964; H. H. Scullard, The Etruscan Cities and Rome, 


1967. 

srodni etrurskom, koliko je samo veštine i strpljenja, ponekad i istinskog 
znanja, utrošeno da bi se rešio nerešiv problem! Tužno je što nam rimski 
gramatičari, umesto izolovanih glosa, nisu ostavili barem ekvivalenat onih 
dvojezičnih rečnika koji služe na čast vavilonskoj nauci; tužno je i što 
dvojezični natpisi, na latinskom i na etrurskom, svedeni na vlastite imenice 
i na imenice koje označavaju srodstvo ili funkciju, tako malo govore. Stvari 
međutim tako stoje, i tu ništa ne menjaju maštarije na kojima se zasniva 
rad tolikih etrurkologa, strastvene tvrdnje koje ponekad nalazimo pod perom 
i onih najobazrivijih: nekoliko desetina reči čiji je smisao pouzdan ili vero- 
vatan, nekoliko morfoloških crta koje se mogu utvrditi ne omogućavaju da 
se prevede ni jedna jedina rečenica u velikim tekstovima. Sa jezikom koji 
je do te mere neobičan, napredak je moguć samo ako otkrijemo duže dvo- 
jezične natpise ili ako utvrdimo nesumnjivo i blisko srodstvo između etrur- 
skog i nekog poznatog starog jezika. 

Otkriće dvojezičnih natpisa ne zavisi od proračuna, nego od slučaja koji 
prati arheološko iskopavanje ili od srećnog zamaha pijukom nekog seljaka. 
Jedna od tih povoljnih prilika pojavila se nedavno, ali je suviše rano za 
procenu njenih rezultata. U julu 1964, na mestu jedne od dveju luka etrur- 
skog grada Cere (danas Cerveteri), Masimo Palotino je pronašao tri zlatne 
pločice na kojima se nalaze natpisi, jedan na punskom (11 redova), druga 
dva na etrurskom (16 i 9 redova). Ako oni nisu baš dvojezični, izgleda da 
duži etrurski i punski natpis imaju paralelne sadržaje: isto muško ime, isto 
božanstvo pojavljuje se u prvim redovima. Punski tekst, koji je odmah 
pročitao Đorđo Levi Dela Vida, zatim Đovani Garbini“, potpunije je protu- 
mačio Andre Dipon-Somer i može se smatrati da je o njemu rečeno ono 
što je bitno. Treba verovati u sposobnost etrurkologa da iskoriste lekcije iz 
gramatike i rečnika koje sadrži to malo blago. Prvo istraživanje, koje je već 
krajem 1964. objavio M. Palotino, uostalom obazrivoć, ne obeshrabruje, ali 


2 Vid. ispitivanje metoda i optimistički pregled rezultata u knjizi: M. Pallottino, Elementi 
di lingua etrusca, 1936, i u poslednjim, lingvističkim poglavljima knjige Etruscologia. Testa- 
mentarni članak: F. Ribezzo, »A che punto siamo con l'interpretazione del etrusco?«, SE. 22, 
1952—53. str. 101—128, tipičan je primer za maštarije kojima se predaju toliki istraživači. G. 
Devoto sažeto izlaže svoj stav u »Etrusco e peri-indoeuropeo«, SE. 18. 1944, str. 184—197, i 
31. 1962. str. 93—98; »Umbri ed Etruschi«, ibid. 28, 1960, str. 263—276. | 

3 M. Pallottino, G. Colonna, L. V. Borrelli, i G. Garbini, »Scavi nel santuario etrusco 
di Pyrgi, relazione preliminare della settima campagna, 1964, e scoperta di tre lamine d'oro 
inscritte in etrusco e punico«, Archeologia classica 16, 1964, str. 49—117 (tav. XXV— 
XXXIX); vid. godišnje izveštaje o arheološkim iskopavanjima u Pirgu u prethodnim sveskama 
istoga časopisa. Radovi na terenu se nastavljaju, kao i pokušaji tumačerija pločica i događaja 
koji su sa njima povezani. 

^ Op. cit, str. 66—76. 


? »L'inscription punique récemment découverte à Pyrgi (Italie)« JA. 252, 1964, str. 


289—302. Vid. kasniju bibliografiju u napomenama koje daje J. Heurgon, »The Inscriptions of 
Pyrgi«, JRS. 56, 1966, str. 1—14. Uz tri zlatne pločice pronađena je, u delovima, i jedna 
bronzana pločica sa natpisom na kome čitamo tina (»Jupiter«?) i uniiaQi (upor. Uni »Junona«), 
a naročito Oesan za koje znamo, preko vaza, da je ime Aurore; naime, na tome mestu je 
postojao hram u kome je poštovana boginja koju, zahvaljujući grčkim i latinskim ekvivalentima, 
možemo poistovetiti sa Aurorom: R. Bloch, »Ilithye, Leucothće et Thesan«, CRAI. 1968, str. 
366—375, i moje ME. III, str. 164—171. 
6 Op. cit. str. 76—104. 

je ono pre svega pokazalo teškoće toga poduhvata: nije dobijen nijedan 
verodostojan rezultat. 

Prepoznavanje nekog jezika koji je srodan etrurskom stvar je, međutim, 
intuicije i kritike. Ono se uostalom vezuje za problem porekla etrurskog 
naroda, o kome se nekada dosta raspravljalo. Sve više autora, odričući se 
»autohtonije« 1 »kontinentalne migracije«", pridružuje se predanju koje je, u 
legendarnom obliku, ispričao Herodot (I, 94), a posle njega i većina antičkih 
autora; govoreći o Liđanima, otac istorije kaže da su oni tvrdili da su 
izmislili skoro sve igre koje su koristili Grci, i to u vreme kada je »kolo- 
nizovana Tirenija«*: 


Pod kraljem Atisom, Manesovim sinom, u celoj Lidiji zavladala je strašna glad, 
koju su Liđani izvesno vreme strpljivo podnosili. Zatim, pošto nesreća nije prestajala, 
oni joj potražiše leka i svako je na svoj način pronašao neki lek. Tada su izmislili 
kocke, piljke, loptu, i sve druge igre, osim dama, čiji izum ne pripisuju sebi. I evo 
kako su svoje pronalaske koristili protiv gladi: svaki drugi dan bio je u potpunosti 
posvećen igri, da ljudi ne bi mislili na jelo, i tek su sutradan, po prestanku igre, 
jeli. Tako su živeli osamnaest godina. Pošto ne samo da se do tada pošast nije 
povukla, nego je postala još strašnija, kralj je podelio Liđane u dve grupe i naredio 
im je da vuku kocku, tako da jedna grupa ostane u zemlji, a druga iz nje ode. Stao 
je na čelo grupe kojoj je sudbina odredila da ostane, a na čelo grupe koja je morala 
da se iseli postavio je sopstvenog sina, koji se zvao Tiren. Oni kojima je sudbina 
nametnula izgnanstvo otišli su u Smirnu, izgradili brodove, na njih natovarili svu 
pokretnu imovinu koja im je mogla poslužiti i pošli da na drugom mestu traže stan 
i hranu. Pošto su se dotakli obale mnogih naroda, pristali su u umbrijsku zemlju, 
gde su izgradili gradove u kojima još uvek žive. Ali su promenili ime i od: Lidana 
postali Tirenci, po sinu svoga kralja, koji ih je vodio. 


Prekomorsko, maloazijsko, lidsko poreklo Etruraca odavno je potvrđeno 
lingvističkim razmatranjima: već 1886, kada su francuski arheolozi Žorž 
Kuzen i Feliks Dirbak objavili u Bulletin de Correspondance Hellénique 
svoje otkriće iz prethodne godine — u Kaminiji, na ostrvu Lemnosu, na 
nadgrobnom kamenu su nađena dva natpisa na nepoznatom dijalektu — 
ispostavilo se da opšti izgled jezika i mnoge reči, tačno određene i na 
očekivanom mestu, podsećaju na etrurski 1 na neke nadgrobne natpise u 


7 Dobra kritika ove dve hipoteze nalazi se u: A. Piganiol, »Les Étrusques, peuples 
d'Orient«, Cahiers d'histoire mondiale, I, 1953, str. 329—339; stvaralački deo (»haldejska« 
hipoteza naročito, str. 337—338), manje je uspešan. Naravno, prihvatiti azijsko poreklo Etru- 
raca, to jest aristokratije koja je nametnula zemlji svoj jezik (kao Saksonci Velikoj Britaniji), 
ne znači osporiti italsku podlogu; samo arheologija omogućava pristup toj podlozi, a arheolozi, 
koji se slažu u pogledu činjenica, prilično se razilaze u interpretaciji. To M. Pallottino lepo 
razrađuje u II poglavlju knjige Etruscologia (Il problema delle origini etrusche), a on sigurno 
ne bi prihvatio da bude svrstan u pobornike teze »Etrurci, istočnjački narod«; upor. njegovu 
knjigu, SE. 20, 1948—49, str. 11—16. Među novijim ogledima (različitog usmerenja), videti 
i: P. Bosch-Gimpera, »Reflexions sur le probléme des Etrusques«, Mélanges André Piganiol, 
1966, str. 637—643; H. Hencken, »A View of Etruscan Origins«, Antiquity, 40, 1966, str. 
205—211, i Tarquinia, Villanovans and Early Etruscans, 2 vol., 1968; H. H. Scullard, »Two 
Halicamassians and a Lydian, a Note on Etruscan Origins«, Studies presented to V. Ehrenberg. 
1966, str. 225—231. 

8 Nema razloga da se smatra da je Herodot saznao za tu legendu od Fokejana iz Marseja. 

Etrurij?. Posebno, ono što je verovatno oznaka godine (pod A, oiaày feig 
afič; pod B, afič oiaAy fic) nadovezuje se s jedne strane na etrurske oznake 
godina kao što su avils XXV, avils XXXVI, itd., a s druge strane na etrurske 
nazive brojeva (umnožavanje broja 10) na -alyl (ce(a)lyl, muvalyl, cezpalyl, 
semepalyl), što naročito potvrđuju slučajevi sa s posle avils (avils cealyls; sa 
umetnutim jedinicama: avils huOs celyls, avils mays semalyls, avils esals 
cezpalyls, avils Bunem muvalyls...). Bilo je dakle sigurno da su se, u VII 
ili u VI veku, ljudi koji su govorili nekim jezikom sličnim etrurskom iskrcali 
ili da su živeli na Lemnu, sasvim blizu obale Male Azije. Arheološka 
iskopavanja koja su zatim preduzeta u okolini Kaminije otkrila su jednu 
nekropolu iz VIII i VII veka, u kojoj je bilo mnogo zlatnih predmeta istoga 
tipa kao predmeti koji krase etrurske grobove iz istog razdoblja. 

S druge strane, čim su otkriveni značajniji lidski natpisi, pojavile su se 
analogije između tog nepoznatog jezika i etrurskog!“. Godine 1916, objav- 
ljujući prve tekstove o Sardu, Eno Litman je ukazao na najupadljivije!!: u 
sistemu glasova, u akcentu (jak početni naglasak, koji deformiše grčka ime- 
na: lid. /bsi- Epeoog možda Timle-TiuóAaog ili TiuéAgg; etr. Ayle 'AyiM ec, 
Lamtun Aaouéóov, Clut(u)msta KAvroinijorpa...), i u morfologiji (pridevi 
lidskog porekla na / 1 s (S), etrurski genitiv na /, s; odsustvo rodova; 
nastavak za plemena: lidski Sfardak »sardski«, etrurski Rumay »rimski«). 
Ali pošto se lidski uglavnom nije mogao protumačiti uprkos lepoj lidsko- 
jermenskoj dvojezičnosti, i pošto nejasno ne objašnjava nejasno, ova kon- 
statacija gotovo da nije ni doprinela poznavanju etrurskog. Ona je međutim 
potvrđivala, 1 to je od presudnog značaja za istraživanja koja se odnose na 
civilizaciju, da su Etrurci iz Italije, barem grupa ljudi koja je toj zemlji dala 
jezik, zaista došli iz Male Azije. 

Otkriće, čitanje hetitskog i srodnih jezika, luvitskog, palaitskog; zatim 
otkriće H. Pedersena da je jedan od jezika koji su se mnogo kasnije govorili 
u Maloj Aziji, likijski, bio izmenjeni oblik luvitskog!*, pružili su lingvistima 
nove mogućnosti istraživanja. Poslednjih godina, pojavili su se jaki razlozi 


? Bibliografija u: Joh. Friedrich, Kleinasiatische Sprachdenkináler, 1932, str. 144; dodati 
F. Ribezzo, Riv. Ind.-gr.-ital., 15, 1931, str. 63—78; W. Brandenstein, Die tyrrhenische Stele 
von Lemnos, 1934; F. Hrozny, »Die Inschrift von Lemnos«, SE. 9, 1935, str. 127—132. 

10 G. Herbig je 1914. objavio značajan članak »Kleinasiatischetruskische Namenglei- 
chungen«, Sitz.-Ber. d. k. bayr. Akad., Ph.-h. KI., 1914, 2; naročito str. 10, imena na -na; str. 
20— 21. reče sa osnovom Tarqu-, Tapy-; str. 29, tabela fonetskih ekvivalenata; str. 35, paralelna 
studija disimilacija u likijskom i etrurskom. Herbig je mogao da koristi samo likijski i samo 
najavljuje, str. 7. n. 2, da će Littmann uskoro biti objavljen. J. Sundwall, Die einheimischen 
Namen der Lykier nebst einem Verzeichnisse kleinasiattscher Namenstćimme, Klio, Beiheft TI, 
1913. U istoj vrsti istraživanja, vid. E. Benveniste, »Le suffixe -umn-.« SE. 7, 1933. str. 
253—258 (ja lično ne smatram da je bog Vertumnus etrurski, u granicama označenim na str. 
345—346: tek kasnije je rimski bog koji je već postojao, pod tim imenom, poistovećen, zbog 
sazvučja imena, sa etrurskim Veltune, Voltumna). l 

I! Sardis, Publ. of the Amer. Soc. for the Excavation of Sardis, VI, Lydian Inscriptions, 
deo I, 1916, str. 80—81; upor. A. O. Danielsson, Zu den lydischen Inschriften, 1918. Nastavak 
lidskih natpisa je u Sardis, VI, part II, 1932 (autor W. H. Buckler). 

12 Lykisch und Hettitisch, Det kong. Dansk. Vid.-selsk., Hist.-filol. Meddelelser, 30, 4; 2. 
izd. 1949. 

koji navode na pomisao da je i lidski jezik, čiji je rečnik upravo objavljen", 
isto tako izmenjeni oblik jednog od starih jezika koji su poznati po natpisima 
pisanim klinastim pismom, na hetitskom dijalektu!“. Mi ćemo dakle, u na- 
rednim godinama, prisustvovati istraživanju koje je suprotno, ali ne i manje 
uzbudljivo od onoga koje je omogućilo Sampolionu da protumači staroegi- 
patski pomoću njegovog koptskog derivata, i možemo se nadati da će, u 
bliskoj budućnosti, barem deo lidske gramatike i lidskog rečnika otkriti svoje 
tajne. Možda će i na etrurski jezik pasti neki zračak te svetlosti čiji će 
odsjaji obasjati i religiju. 

Treba, međutim, voditi računa o datumima: lidski, koji se pojavljuje na 
najstarijim sardskim natpisima, iz doba je Ahemenida, posle V veka pre 
nove ere. A »tirenska« seoba svakako je bila nekoliko vekova ranije. Obično 
se smatra da su Etrurci, kada su Grci osnovali Sirakuzu i Kumu, u drugoj 
polovini VIII veka — ubrzo posle osnivanja Rima —, bili već nastanjeni 
na obali onoga što će postati Etrurija: verovatno su stigli još u IX veku, a 
to je vremenski otprilike podjednako udaljeno i od hetitskog carstva i od 
lidskih pisanih svedočanstava. A. Piganiol, sa argumentima nejednake vred- 
nosti, od kojih su međutim neki ozbiljni, izmenio je poznate činjenice smelo 
pomerajući seobu »etrurskih vikinga« u kasnije razdoblje, negde do 675. 
godine!5: po njemu, oni su napustili Malu Aziju za vreme cimerskih i 
skitskih pustošenja krajem VIII i tokom velikog dela VII veka. Ova kratka 
ocena može se uostalom povezati sa drugom: poslednji iseljenici, možda 
brojniji, jednostavno su popunili mesta koja su napravili njihovi prethodnici. 
U svakom slučaju, u raspadu carstva, brzo se menjaju ne samo jezici, nego 
i običaji i verovanja, naročito u Maloj Aziji, gde je igra uticaja uvek bila 
složena i moćna. Za dva veka mogu nastati velike razlike. Tako se obja- 
šnjava što, na prvi pogled, malo etrurskih reči podseća na lidske reči. One 
doduše ne podsećaju ni na hetitske, kojima su, a priori, morale biti bliže. 

Stoga treba imati na umu drugu mogućnost. Može se prihvatiti da je 
ime Lidijaca obuhvatalo složenu populaciju u kojoj su »hetiizovani« Azijati 
bili pored drugih, konzervativnijih, koji su govorili jezike ili upotrebljavali 


reči iz perioda pre indoevropskih najezdi. Dok su, na primer, nekoliki nazivi . 


brojeva iz likijskog koje poznajemo sasvim indoevropski, uočljivo je da se 
reči iz etrurskog opiru svakom uključivanju u tu porodicu. One se uostalom 
ne uključuju ni u neku poznatu seriju brojeva, a pogotovo ni u jednu od 
onih koje pripadaju kavkaskim jezicima!6. 


13 R. Gusmani, Lydisches Wörterbuch, mit grammatischer Skizze und Inschriftensam- 
mlung, 1964. [Sada imamo jedan natpis iz VI veka, korektivnu belešku]. 

14 O. Carruba, »Lydisch und Lyder«, Mitt. d. Inst. f. Orientforschung. 8, 3. 1963, str. 
383—408, sa pređašnjom bibliografijom. 

15 Nav. čl., str. 333—336. 

16 Moguéne su dve klasifikacije prvih naziva brojeva, označenih na kockama; jedna 
pripisuje značenje »pet« reči hu8, — koja bi se onda pridružila (ali izolovana u nizu) južno- 
kavkaskom xut- (x = ach-Laut); ali se W. Krogmann, Glotta, 37, 1958. str. 150—160, temelji 
na ekvivalenciji TezpázoAig = Yvrqvía i, našavši potvrdu u: V. Pisani, Paideia, 14, 1959, str. 
169—172, ovako razvrstana prvih šest brojeva may Bu ci hu0 sa zal; odgovor daje Th. Kluge, 
SE. 27, 1959, str. 311—312 (zadržavajući rezultate iz SE. 9, 1935, str. 153—190, »Die 
etruskischen Zahlwórter, eine prinzipielle Untersuchung«). 

Ako nas ova velika verovatnoća da je u pitanju istočnjačko poreklo 
navodi da u Maloj Aziji tražimo najstarije riznice etrurskih verovanja, ona 
ipak nije omogućila, do sada, da se izvrše poređenja koja bi donela prava 
osvetljenja. Stručnjaci za maloazijske jezike nas naprotiv upozoravaju, s 
razlogom, na euforiju »pronađenih rođaka«: rođaci iz Italije mnogo su se 
izmenili. 

Oni su se, svakako, izmenili u dodiru sa Italicima, naročito Umbrima, 
koji su očigledno došli pre njih u buduću Toskanu i koji, kao i Rimljani, 
nisu bili mucavi varvari. S druge strane, kao pomorski narod, oni su se, još 
u početku, morali otvoriti prema uticajima koji su se smenjivali ili ukrštali 
na Mediteranu: Feničana iz Azije 1 Afrike, Grka iz svih krajeva. Nisu samo 
putovale veštine, opipljive stvari: način života jednih i drugih, njihova reli- 
gija, njihovi filozofski pokušaji, njihovi magijski i proročki postupci prodrli 
su u taj neobičan narod, koji je bio potomak, barem što se tiče aristokratije, 
starih maloazijskih naroda koji su oduvek bili raspoloženi za pozajmice sa 
zapada 1 istoka 1 za život u mešovitim sistemima koji su se smenjivali. 
Pomalo je paradoksalno reći, u stanju u kome se nalaze naša saznanja, da 
se najpouzdaniji deo azijskog nasleda Etruraca sastojao u toj lakoći upijanja, 
a zatim i preobražavanja. Rezultat je, u vreme kada raspolažemo izvesnim 
informacijama, složeni bilans u kome je obično nemoguće kako postaviti 
hronološku perspektivu tako i odrediti poreklo. Lako je govoriti o SLOJEVE 
max, teže je dati im prihvatljiv sadržaj. 

Još manje, izuzev možda jedino u oblasti u kojoj arheologija daje 
obilan prilog, mislim na pogrebne običaje 1 verovanja koja su oni izražava- 
li, možemo shvatiti lokalne raznovrsnosti koje su nesumnjivo postojale u 
»etrurskoj religiji«. Po primeru Grčke ili Lacija, znamo koliko ista tradicio- 
nalna materija može da bude različita od grada do grada, na uskom prostoru 
nastanjenom ljudima koji govore gotovo istim jezikom. Vejska Junona, vol- 
štanska Voltumna bila su bez sumnje obična božanstva u Etruriji, druga 
barem u određenom. razdoblju, ali se ta teološka činjenica na različite načine 
uzglobljavala, tu 1 tamo, oko različitih božanstava pokrovitelja. O tome ne 
znamo ništa. 


»LIBRI« ETRURACA 


Jedna od najuočljivijih oblika predstave koju su Rimljani s kraja repu- 
blikanskog doba imali o etrurskoj religiji, jeste da je to bila religija »knjiga«, 
čiji su nosioci, iako mistični, ipak bili 1 »autori«. Shvatamo da su Rimljani 


isticali to obeležje: u vreme kada se u Rimu jedva pisalo — natpis na 


Forumu, s kraja kraljevskog doba, pokazuje kakva je nespretnost u pisanju 
bila dozvoljena na najzvaničnijim spomenicima —, Etrurija, koja je imala 
azbuku preuzetu od Grka 1 vešto prepravljenu, nikako se nije zadovoljavala 
pisanjem imena lica na poleđini ogledala ili na nadgrobnim spomenicima. 
Ali, u staro doba, kakve su bile te libri? Doduše, ako su Etrurci došli iz 
Male Azije, oni su mogli doneti sa sobom, ako ne primerke onih zbirki 
pravnih ili verskih propisa čije je mnoge primere ostavio Bliski Istok, koji 

je već odavno pisao slikama, klinastim pismom ili slovima, a ono barem 
uspomene, misao da se religija civilizovanog naroda mora oslanjati na spise, 
i to primamljive spise: u tom slučaju, ako su morali dugo da ostanu, u Ceri, 
u Tarkvinijima, na Hiosu, a da ne stave svoje pismo u službu te tradicio- 
nalne potrebe, u kome je obliku ono bilo?. Ne znamo. 

Libri čije su odlomke rimski pisci prevodili ili parafrazirali pripadaju 
drugom vremenu, potiču iz neke vrste etrurske Renesanse, ali jedne Rene- 
sanse bez nade,, zaveštajne: u poslednjim vekovima pre naše ere, Etrurija, 
iako vezana za Rim, naročito je nastojala, i to nastojanje su ponekad podrža- 
vali i sami Rimljani, da doprinese zajedničkom životu 1 zajedničkoj civili- 
zaciji prikupljajući iz sopstvenih predanja ono što je moglo biti korisno, ali 
i dopunjavajući ih, usmeravajući ih prema potrebama i sklonostima jednog 
carstva koje je postajalo svetsko. Ništa od te literature nije dospelo do nas 
u izvornom obliku, ali na njoj su radile dve-tri generacije rimskih učenjaka 
za koje se vezuju, sve do vizantijskog doba, od Cicerona do Jovana Lidosa, 
svi oni koji su pominjali Etrursku disciplinu. 

Ovaj rimski napor nadovezuje se uostalom na veliki pokret naučnog 
istraživanja koji je, sa Varonom i posle njega, hteo da se vrati starinama, 
da zabeleži običaje, odredi obrede, kao 1 da ih protumači, opravda, produži 
uz pomoć svega onoga što su nauka, lažna nauka i filozofska umovanja 
Grčke i Istoka pružali duhovima koje je više zanimalo obilje nego kritika": 
to je vreme kada jedan Granije Flak posvećuje Cezaru svoju raspravu De 
indigitamentis, kada jedan Herenije piše knjigu koju bismo rado pročitali, 
De sacris Saliaribus Tiburtium, kada se Mesalino delo De auspiciis nado- 
vezuje na De religionibus pravnika Trebacija, kada Veranije, pored Libri 
auspiciorum, piše i Pontificales quaestiones čiji i onaj mali broj sačuvanih 
fragmenata izaziva žaljenje što je izgubljeno. Stručnjaci za etrursku starinu 
slažu se sa svima njima, dodajući samo zajedničkoj ljubopitljivosti znanje 
jednog jezika koji je svakako malo Rimljana govorilo. 

Jedan od najkorišćenijih među tim autorima jeste Etrurac Tarkvicije 
Prisk, najverovatnije Ciceronov savremenik i poreklom iz Tarkvinija, grada 
koji se smatra kolevkom haruspicije. Makrobije navodi odlomke iz njegovih 
»prevoda«: iz Ostentarium Tuscum, iz Ostentarium arborarium. Kasnije je 
verovatno prešao u Etrurju da bi stekao nacionalnu slavu i nalazi se na 
lepom mestu u natpisima (elogia) koji su, u Tarkvinijima, na početku Car- 
stva, urezani u čast njegovih velikih ljudi'*. Ne manje značajan bio je jedan 
drugi Etrurac, A. Cecina, prijatelj Ciceronov, poreklom iz Volatere, daroviti 
besednik a, u trenucima nadahnuća, i prorok, koga je otac uputio u etrursku 
nauku; on je velikim delom pobornik teorije o munji iz koje su Plinije Stari 
i Seneka preuzeli duge odlomke, nažalost prilično zbrkane. Drugi autori su 


17 H. Bardon, La littérature latine inconnue, I, 1952, str. 312—316. 

18 J, Heurgon, »Tarquitius Priscus et l'organisation de l'ordre des haruspices sous l'em- 
pereur Claude«, Lat. 12, 1953. str. 402—415, sa lepom raspravom o tezi koja Tarkvicija 
podmladuje za jedan vek. Ovi prvi prevodi »etrurskih izvora« imali su sledbenike na početku 


carstva i kasnije; takav je Kornelije Labeo, iz vremena koje je sporno (prvi ili treći vek). koji : 


je preveo i komentarisao u petnaest knjiga proročki korpus, P. de Labriolle, La réaction 
paienne, 1934, str. 297—301. 

manje poznati, i raspravlja se o identitetu nekih od njih, o vremenu iz koga 
potiču: takvi su izvesni Fontej i Kapiton!? koji su verovatno ista ličnost, 
izvesni Vicelije koga koristi Lidos, izvesni Atal koga ceni Seneka. Toj grupi. 
treba naravno priključiti i P. Nigidija Figula koji se opire klasifikacijama, 
Ciceronovog prijatelja, koga je Cezar prognao; u tom mozgu obuzetom 
astronomijom, fizikom, prirodnim naukama koliko i teologijom i moralom, 
vladala je prosvetljujuća, zaslepljujuća, izvitoperavajuća pitagorejska vera; 
autor dela De extis, De diis, zar bi mogao da zanemari etrursku materiju? 
On je tvorac jednog »brontoskopskog kalendara« koji je pružio korisnu 
gradu savremenoj kritici? | 


Prvi nam je zadatak zapravo da podvrgnemo kritici te jedine, sasvim 
fragmentarne svedoke nauke -čiji je izvornik iščezao. Kako su oni radili? 
Kakvu nam vrstu »etrurske misli« otkrivaju? Kakvu su slobodu sebi davali 
u sređivanju i tumačenju podataka, u razradi kratkih pregleda? Lako shva- 
tamo koliko je teško takvo istraživanje, jer ne treba posmatrati i procenjivati 
samo Cecinu ili Tarkvicija, nego i one koji ih koriste. Jedan Seneka, jedan 
Plinije imali su svoje sopstvene ideje, svoje teze. Kada ih navode, ne po- 
puštaju li oni sklonosti zbog koje tako često pamtimo samo jednu rečenicu, 
samo jednu stranicu, samo ono što ide na ruku našim shvatanjima? Kada 
kombinuju, kada pokušavaju da usklade više izvora, u kojoj ih meri menja- 
ju? Kada je u pitanju Lidos, opasnost je manja: on prepisuje, pravi kompi- 
lacije i nema vlastitih ideja; ali, da bi se pravile dobre kompilacije, trebalo 
bi imati moć rasuđivanja koju ovaj osrednji um nije imao. Cak i ako 
odolimo preteranoj kritičnosti, kojoj se u ovim stvarima lako podleže, oštre 
rasprave poslednjih decenija dovele su do obezvređivanja velikog dela tih 
svedočanstava: ona nam otkrivaju etrursku nauku iz poslednjih razdoblja, 
iskićenu pozajmicama koje skrivaju njen stari oblik. 

Legende koje, ma kako da su kasnije korišćene, nemamo razloga da 
osporavamo etrurskom predanju, pripisuju sastavljanje verskih »pisama«, 
»otkrovenja«, kako se ponekad kaže, dvema ličnostima iz starog doba, jed- 
nom muškarcu i jednoj ženi, Tagetu 1 Vegoni (ili Begoni, Bigoni). Legenda 
o Vegoni je kratka: Servije je (Aen. 6, 72) naziva »nimfom« i kaže da je 
ona napisala ars fulguriatorum kod Etruraca. Ona je isto tako uputila izve- 
snog »Arunti Velumna« u zemljomerstvo i znanja koje ono sadrži (Die 
Schriften der romischen Feldmesser, izd. K. Lachmann, I, 1848, str. 350). 
O Tagetu su se, međutim, znale čudesne stvari: rodio se iz brazde, dok je 
jedan čovek iz Tarkvinija obrađivao zemlju, i obratio. se zemljoradniku. 
Ugledavši to biće koje je po izgledu bilo dete, a po mudrosti starac, zem- 
ljoradnik je počeo da viče; cela Etrurija, koja se ubrzo sakupila oko novo- 
došavšeg, slušala je njegove besede i pažljivo ih je zabeležila: ono što je 
on tako dao bila je haruspicinae disciplina. Tako priča Ciceron (Diu. 2, 51); 
Lidos (Ost., 3) veli da Grci poistovećuju »malo dete« Tageta sa Hermesom 


19 S, Weinstock, »C. Fonteius Capito und die Libri Tagetici«. PBSR, 18, 1950, str. 
44—49. | 
20 Za Nigidius Figulus, vid. gore, str. 544, n. 1. 

Htonskim, i daje mu kao povlašćenog slušaoca »Tarkona«; kod Festa (str. 
448 L2), Taget je proglašen za »Genius filius, nepos Jouis«, i podučava 
discipulinam haruspicii dvanaest etrurskih naroda. Pošto slova B i G ne 
postoje u etrurskoj azbuci, ne znamo kakav je bio izvorni oblik imena Taget 
i Vegona-Begona; drugo je upoređivano sa rodovskim imenom koje je bilo 
često na Hiosu, Vecu-. 

Prema tim ličnostima, etrurske »knjige« ponekad se nazivaju Tagetici, 
Vegonei. Ali one su češće označene prema svom sadržaju. Tako se pojav- 
ljuju libri fatales, haruspicini, fulgurales, rituales, archerontici, iako nije u 
pitanju sistematska podela te materije. Jedini tekst koji stavlja jedno pored 
drugog tri takva imena sa namerom da ih razvrsta jeste De diuinatione, I, 
72: ... quod Etruscorum declarant et haruspicini et fulgurales et rituales 
libri, uestri etiam augurales... Obično se smatra da su libri acherontici 
ulazile u sastav rituales, a sa ovima ili sa haruspicini povezuju se fatales, 
i, radi lakšeg izlaganja, prihvata se trojna podela iz ovog Ciceronovog 
odlomka. Mi ne možemo da predložimo ništa bolje“! 


LIBRI FULGURALES 


Dugo vremena se smatralo da su teorija o munji, veština koju je 
upražnjavao fulgur(i)ator najpoznatije i najoriginalnije područje etrurske na- 
uke2. Činilo se da dva duga teksta, jedan Senekin (Nat. quaest. 2, 31—41 
i 47—51), drugi Plinijev (Nat. hist. 2, 137—146), od kojih se oba vezuju 
za Cecinu i dovoljno se podudaraju u glavnim crtama, opisuju doktrinu koja, 


uprkos sličnostima u pojedinostima na koje su rano ukazala grčka Meteoro- 


logica?3, zaslužuje da bude nazvana etrurskom. Postojala je i teorija o grm- 
ljavini, ili pre popis značenja grmljavine prema dobu godine, koji se nalazi 
u delu De Ostentis Jovana Lidosa, prema autoru koji je nepoznat, ali koji 
očigledno pripada istoj Skoli?^, a osim toga i brontoskopski kalendar Nigidija 
Figula?, koji je isto tako Lidos sačuvao. 

Danas nije mogućno tako lako ukazati poverenje tim tekstovima. Tu- 
mačenja se u najmanju ruku veoma razlikuju. Kao primer, podrobnije ćemo 
razmotriti poslednji, pitagorejčev Tonitruale. Gotovo u isto vreme, godine 


?! Osnovno saopštenje o raznim »knjigama« i njihovom sadržaju uvek je pravi korpus 
sa komentarima u tri dela (ovde navedena: Thulin I. II. III), C. O. Thulin, Die Etruskische 
Disziplin, I Die Blitzlehre, Göteborgs Högskolas Arsskrift, 11, 1905, str. I—XV. 1—128; II 
Die Haruspicin, ibid., 12. 1906, str. 1—54 (i 3 slike); III Die Ritualbücher i Zur Geschichte 
und Organisation der Haruspices, ibid., 15, 1909, str. 1—158. Saopštenje koje daje A. Bou- 
ché-Leclercq, »Divination étrusque«, a koje sačinjava prvu knjigu (str. 3— 115) četvrtog dela 
Histoire de la divination dans l'Antiquité, 1882, predstavlja. kao i cela knjiga, klasično delo 
koje nije zamenjeno. 

22 O tumačenju munja, vid. Bouché-Leclercq, op. cit., str. 32—61, i Thulin I. 

23 Thulin I, str. 56—68. 

24 47—52. 

25 27—38; meseci su raspoređeni od juna do maja, svi imaju po trideset dana, čak i 
februar. 

1951, pojavljuju se dve studije, jedna Piganiolova?s, drugi Stefana Vajnsto- 
ka", koje polazeći od istih konstatacija dolaze do suprotnih zaključaka o 
najvažnijoj stvari. 


Temeljeći se na čuvenom članku Karla Becolda i Franca J. Bola i na 


studijama koje je nedavno objavio Rene Laba", Piganiol prvo beleži da je 
taj popis sastavljen na isti način kao 1 oni iz Mesopotamije. Za svaki dan 
u godini, u rečenici koja je uglavnom kratka, dat je smisao grmljavine; na 
primer, 15. jula, »ako grmi, biće nesloga u narodu i nestašica vina«; 16. 
jula, »kralja Istoka pogodiće rat i bolest koja je posledica žege«, itd. Takav 
je postupak u kalendarima iz Asurbanipalove biblioteke, u asirskim meno- 
logijama 1 hemerologijama. Još značajnije: predeo i običaji su istočnjački; u 
zemlji kalendara, strahuje se od velikih vrućina, dobar vetar duva sa istoka, 
skakavci su zlokobni, zločinci se nabijaju na kolac, žene spletkare sa robo- 
vima. »Izgleda da nije suviše smelo reći da je sam etrurski tekst prevod 
haldejskog izvornika«. Ali izvornika koji je, kada je u pitanju politika, 
primenjen na etrurske okolnosti. »Reč je pre svega o moćnicima, koji teže 
monarhiji, o gradskim prvacima, o razmiricama među velikašima, o sukobi- 
ma između vlastodržaca i naroda. To je otprilike slika klasnih borbi u Rimu 
u Ciceronovo doba. Ali to je bez sumnje tačna slika nemira u etrurskim 
gradovima, a reči su dovoljno neodređene da bi odgovarale čak i jednom 
kritičnom razdoblju u istočnjačkim gradovima. U svakom slučaju, ovaj reč- 
nik se nalazio i u drugim etrurskim knjigama. Servije piše (Aen. 2, 649): 
»Povodom groma, napisano je u tajnim knjigama, in reconditis, da, ako on 
udari nekog. poglavara ili kralja, principem ciuitatis uel regem, i ako ovaj 
preživi, njegovi potomci će biti slavni, nobiles«. Fest (str. 389 L?) govori o 
gromu koji moćnicima obećava neočekivanu počast.« Naime, ubrzo posle 
Ciceronovog povratka iz progonstva, 56. godine, između ostalih čuda, na 
ager Latiniensis strepitus cum fremitu prolomila se grmljavina. Pozvani su 
haruspici. Oni su dali savet koji je čuven u našim studijama, zato što ga je 
Tulin uzeo, u jednoj podrobnoj analizi, kao paradigmu za njihove responsa. 
Poimence su označili bogove koje je trabalo umilostiviti, nabrojali su razloge 
za njihovo nezadovoljstvo, 1 otkrili opasnost koja je pretila. Ta opasnost je 
bila ova: »Trebalo je strahovati, prevodi Piganiol, da se zbog nesloge i 
razmirica među velikašima ne dogode ubistva ne dovedu u opasnost očevi 
i poglavari, tako da, lišeni oslonca, padnu, što bi imalo za posledicu da vlast 
i provincije dospeju u ruke jednog čoveka, da vojska bude potučena i da 
počne opadanje«, deminutio, reč, dodaje Piganiol, koja odgovara izvornom 
zapisu. Naime, u Nigidijevom Toniturale, za 25. septembar, čitamo: »Ako 
grmi, posle razmirica u drZavi, pojavice se neki tiranin, i on sam ce propasti, 
ali ce moćnici biti dovedeni u neizdržljiva iskušenja«. Francuski istoricar 


26 »Sur le calendrier brontoscopique de Nigidius Figulus«, Studies in Roman Economic | 


and Social History in honor of Allan Chester Johnson, 1951, str. 79—87. Dve godine kasnije. 
autor je sažeo taj rad i malo ublažio zaključke na str. 340—342 članka u Cahiers d'histoire 
mondiale. navedenog gore, str. 615, n. 2; prema tome, ovde će biti korišćena ova druga verzija. 

27 »Libri Fulgurales«, PBSR. 19, 1951, str. 122—153; brontoskopski kalendar i UPA 
o grmljavini nalaze se na str. 138—142. 

28 »Reflexe astrologischer Keilinschriften T griechischen Schriftstellern«, Sitz. Ber d. 
heidelb. Ak. d. W., ph.-h. KL, 2, 7, 1911. 

29 Hémérologies et ménologies d'Assur, 1939. 

zaključuje: »Izgleda očigledno da su rimski haruspici gledali, ako ne sam 
Nigidijev kalendar, a ono u svakom slučaju neki sasvim sličan dokument. 
Uostalom, verovatno da je Ciceronova rasprava o odgovoru haruspika upra- 
vo iz septembra. Prema tome, možemo da uspostavimo niz koji polazi od 
haldejskog kalendara, vodi preko etrurske knjige, a odatle do obreda rimskih 
haruspika«. 

Ovo tumačenje ne čini mnogo starijom etrursku doktrinu koju povezuje, 
preko pozajmice novijeg datuma, sa Haldejom, pošto su posrednici verovat- 
no bili »oni lutajući Haldejci koji su preplavljivali zapad u II veku pre naše 
ere«*, Ali ono prihvata, ili pre smatra da utvrđuje, da je Nigidijev kalendar 
verna kopija tog novijeg etrurskog modela prema kome se upravljalo većanje 
iz 56. 

I Vajnštok smatra da etrurska doktrina potiče sa Istoka, da je ona, u 
neku ruku, samo jedna od adaptacija haldejske doktrine čiji se uticaj svuda 
i trajno osećao u nekadašnjem mediteranskom basenu. I on smatra da, uz tu 
ogradu, Nigidijev model zaslužuje da bude nazvan etrurskim, pošto haruspici 
nisu prevodili, nego podražavali. Ali da li mi iza njega zaista naziremo taj 
Nigidijev etrurski model? Ne. Nigidije je opet više podražavao nego prevo- 
dio; podražavao je nadahnjujući se rimskim okolnostima. Vajnštok ne izvlači 
argument iz rubrike za 25. septembar niti iz nalaza haruspika iz 56, nego 
zadržava nekoliko, zaista značajnih, primera, preuzetih iz popisa koji je dao 
Krol u RE: čini se da upravo Rim označavaju reči Bagilic noMmc (str. 65, 
1. 13 Wachsmuth?) i zóAic (77, 22); često se predskazuje nesloga, građanski 
rat, na primer 70, 17, oí oz&ooiot TGV EVyEVOV okéyovraí TI KQLVOV év 
toic koivoic, što Krol prevodi kao »principes nobilitatis res nouas molien- 
tur«; često se podseća na jednog tiranina 1 patnje koje se zbog njega trpe; 


postoje dva odlomka u kojima se pominje vladavina samo jednog čoveka, 


66, 16, eic éva tv závtov Óva éA0civ ppćižel. OVTOG Oč ¿otal voic 
zpáyuaow doikorarog i 87, 16, evovoía rov Órnuov avijp rig ti; Gkpov 
evóauuovíag ápOrjoetat, i ta dva odlomka imaju tako različit ton da se može 
pomisliti da jedan upućuje na Cezara, a drugi na Pompeja. Tako, ono što 
čitamo kod Lidosa, ono što je Lidos prepisao od Nigidija Figula, samo je 
brontoskopski kalendar na etrurski »način«, ali čiji je sadržaj, kako kaže 
Vajnštok, rimski pisac »podešavao«. On nas dakle ne upoznaje sa izvornim, 
nego sa kasnijim dokumentom. Nigidije i Lidos su uostalom na to pošteno 
ukazali; na kraju Tonitruale, čitamo ovu rečenicu: »Nigidije je izjavio da ta 
dnevna brontoskopija nema univerzalnu vrednost, nego se odnosi samo na 
Rim«. 


30 U članku iz 1951, str. 86, autor je naprotiv bio skloniji staroj vezi: »Rado bih 
prihvatio da slika društva koju nagoveštava kalendar odgovara i nemirima iz IV veka: Etrurija 
je tada bila rastrzana revolucijama. Ali koliko je verovatno da je u IV veku sa Istoka prenet 
u Etruriju kalendar haldejskog tipa? Treba dakle, čini mi se, svrstati brontoskopski kalendar 
među tekstove koji govore u prilog istočnjačkom poreklu Etruraca. Prenošenje u helenističko 
doba izgledaće bez sumnje manje verovatno«. Ovo mišljenje je korigovano. pod uticajem »Libri 
Fulgurales« St. Weinstocka, u članku iz 1953, str. 348. G. Furlani je, u mnogim člancima. hteo 
da umanji vavilonski uticaj na etrursko tumačenje gromova: »// bidental etrusco e un inscrizi- 
one di Tiglatpileser I d'Assiria«, SMSR. 6, 1930, str. 203—231; »Fulmini mesopotamici, hittiti, 
greci ed etruschi«, SE. 5, 1931, str. 9—49. 

Što se tiče odgovora koji su haruspici dali nepoznatoga dana godine 
56, čini se da on toliko odgovara rimskim prilikama toga vremena da bismo 
radije poverovali da su se oni njima neposredno inspirisali, i da nisu morali 
da izgovaraju paragraf iz hemerologije. U svakom slučaju, rubrika Nigidija 
Figula za 25. septembar mnogo je preciznija od njihovog tadašnjeg odgovo- 
ra; ona najavljuje ne samo neslogu u državi i pojavu tiranina, nego i njegovu 
propast i, za uzvrat, teška iskušenja za ljude na vlasti. U tom poslednjem 
veku Republike, pre martovskih ida, mnoge pretpostavke su se prilagodile 
toj shemi. Ciceronov poverenik i inspirator?! mogao je, na primer, da misli 
na septembar 63, kada je Katilina privodio kraju zaveru koja će pokazati 
njegove ambicije, izazvati njegovu propast 1, uzvratnim dejstvom, progon- 
stvo bivšeg konzula. 

Bol je čak otkrio, a Vajnštok je to prihvatio, rimske »izvore«, to jest 
izvorne događaje iz rimske istorije, u raspravi o munjama, ztepi K&gpavvov, 
nepoznatog autora, koju je Lidos isto tako sačuvao: str. 106, 1. 27 W- (sunce 
u Ribama), »Jedan mladi plemić objaviće rat piratima i uništiće ih, i ta 
pobeda će mu doneti slavu« (to je Pompej koji je pobedio pirate); 105, 22 
(sunce u Skorpionu), »Ako grom udari na neko javno mesto, jedan bezočni 
mladić će pokušati da se dočepa kraljevstva uz pomoć propalica i avanturi- 
sta« (to je Katilinina zavera); 103, 15 (sunce u Blizancima), »Dva čoveka 
će se nadmetati oko kraljevstva a Senat će se podeliti; nešto kasnije, obojica 
će poginuti, ali će zbog njih mnogi ljudi biti u opasnosti« (to je suparništvo 
Pompeja i Cezara). 

Ove podudarnosti, koje su zaista neobične, navode na pomisao da su 
Nigidije i drugi učenjaci pre prilagođavali nego prevodili etrursku nauku. U 
to vreme niko u tome ne bi video nikakvu prevaru: čak i u Rimu, teorija o 
»dobrim« i »lošim« danima obogaćivala se kroz iskustvo, kroz istoriju, kroz 
poraze, kao i ona o Aliji. Zar modernizacija nije bila najbolji dokaz vital- 
nosti koju je mogla doneti Etrusca disciplina? To je dobro znao Ciceron 
koji je, ispričavši o Tagetovom rođenju i prvom otkriću haruspicije, dodao 
(Diu. 2, 51) da ta nauka postea creuisse rebus nouis cognoscendis et ad 
eadem illa principia referendis. 

Res nouae cognoscendae izraz je koji nas vodi daleko. Ako je istorija 
poslednjeg veka Republike, pored recepata lutajućih Haldejaca, otkrila smi- 
sao nekih gromova ili nekih munja, opšta teorija o munjama sa svoje strane 
je crpla iz grčke filozofije i fizike, i ovoga puta o tome svedoči upravo 
Seneka, koji opisuje svoga učitelja, Atala Stoika, ovim rečima: Attalus no- 
ster qui Etruscorum disciplinam graeca subtilitate miscuerat (N. Q. 2, 50). 


Vajnštok je podvrgao pažljivom i ozbiljnom ispitivanju“* tekstove iz 
Naturales quaestiones i Naturalis historia na kojima je Karl Tulin zasnovao 
svoje izlaganje i koje ništa, zapravo, ne može da zameni. Plinijev je loše: 
napisan: to je zbirka ceduljica nemarno povezanih, pa čak 1 pomalo izme- 
šanih, kao što se često događa u delu ovog velikog čoveka. Senekin je 
jednostavniji i uglađeniji. Ta dva teksta, sa nekim Ciceronovim, Servijevim, 
Festovim, Arnobijevim fragmentima, predstavljaju ceo naš izvor informacija. 


31 Upor. Plut., An seni sit gerenda respublica, 27 kraj. 
32 Nav. čl., str. 124—138. 

Etrurci, kaže Plinije (2, 143), dele nebo na šesnaest oblasti, — u kojima 
Ciceron, Diu. 2, 42, prepoznaje dejstvo dve uzastopne deobe rimske podele 
na četiri dela. Osam tih oblasti nalazi se istočno od linije Sever-Jug, osam 
zapadno; prve se nazivaju »sinistrae« a druge »dextrae«, što pokazuje okre- 
nutost ka jugu. Prve se smatraju povoljnim (quoniam laeua parte mundi 
ortus), druge nepovoljnim, i one su utoliko povoljnije ili nepovoljnije, svaka 
na svojoj polovini, ukoliko su bliže Severu, bez sumnje zato što je Sever 
boravište bogova (Fest. str. 428 L^, s. v. »sinistrae aues«: a deorum sede). 

»Vrednost« munje je određena delom neba sa koga ona dolazi i delom 
na koji pada (unde uenerint fulmina et quo concesserint), kao i onim na koji 
»odskače« (resilire, reuerti Sen. N. O. 2, 57, 4), jer su Etrurci munji 
pripisivali to svojstvo. | 

Dok po rimskom shvatanju samo Jupiter (Dius) 1 Suman bacaju munju 
i grom — Suman noću —, Etrurci tu povlasticu daju devetorici bogova, 
označenim jednom rečju bez etimologije, koja je možda preneta iz etrurskog, 
manubiae (Serv. Aen. 1, 42,); pošto Jupiter ima na raspoloženju tri vrste 
groma, razlikuje se ukupno jedanaest oblika. Od osam drugih božanstava 
koja bacaju gromove, za pet se pouzdano zna: pod latinskim imenima, to 
su Junona, Minerva33, Vulkan (Serv. ibid.), Mars, Saturn (Plin. N. H. 2, 
139); ipak nemamo pojedinosti o njihovom ponašanju. Nasuprot tome, 
teorija o Jupiteru je sačuvana. Ona je svakako bila najznačajnija 1 shvatamo 
što Seneka, u svome tekstu koji je paralelan Plinijevom, govori samo o 
Jupiteru, a ne i o devet bogova munje i groma. 

Kao što je imao na raspoloženju tri groma, Jupiter je isto tako vladao 
trima od šesnaest oblasti, — trima prvima prema Martijanu Kapeli (I, 45— 
47) i ps.-Akrovom komentaru Horacija (Carm. I, 12, 19) — ali zbog toga 
ne treba misliti da je on bacao svaki grom iz jedne od tih oblasti, pošto se, 
naprotiv, za jedan od njih (prvi?) kaže da ga je bacao odakle je hteo, toto 
caelo, hos est de diuersis partibus caeli, scilicet sedecim (Serv. Aen. 8, 
427)35. Tih sedam gromova predmet su više klasifikacija nesumnjivo razli- 
čitog porekla, koje su kompilatori pokušali da usaglase, ali je to najčešće 
bilo na klimavim nogama. Najzanimljivija se poziva na mitološke predstave 
(Sen. 2, 41, 1—2): prve manubiae su blagonaklone: monet et placata est et 
ipsius Jouis consilio mittitur, to je fulmen consiliarium o kome je Seneka 
malo ranije govorio (39) a kojim se Jupiter služio da suadere ili dissuadere 


33 Servius II, Aen. 1, 42, ne može biti naveden kao svedočanstvo o trijadi Jupiter, 


Junona, Minerva: ... antiqui Jouis solius putauerunt esse fulmen, nec id unum esse, ut testantur 


Etrusci libri de fulguratura, in quibus duodecim genera fulminum scripta sunt, ita ut est Jouis, 
Junonis, Mineruae, sic quoque aliorum. Autor očigledno aludira na tcoriju o -osam bogova 
munje i groma i, ako poimence stavlja samo Jupitera. Junonu i Minervu na čelo »alii«. to je 
zato što se obraća rimskoj publici. 

34 Za Herkula nije izvesno: Thulin to zaključuje iz nekoliko Senekinih stihova, Herc. 
Oet., 1991—1996. 

35 Servius, Aen. II, 259, uvršćuje oluje na dan prolećne ravnodnevice u manubiae mine- 
ruales; Plinije, loc. cit., kaže: a Saturni ea sidere proficisci subtilius ista consectati putant, 
sicut cremantia a Martis, qualiter cum Volsinii oppidum Tuscorum... concrematum est fulmine. 

36 Upor. Martianus Capella, 1, 46: Jupiter je praediatus, to jest ima jedno područje, u 
svakoj od šesnaest oblasti neba. 

one koji su napravili neki plan. Nasuprot tome, druge i treće manubiae su 
štetne, bilo delimično, bilo u potpunosti. »Jupiter šalje druge, kaže Seneka, 
ali tek pošto je pozvao dvanaest bogova i upitao ih za savet; dešava se da 


taj grom donese sreću, ali čak i tada to ne prolazi bez neke nesreće: njegove 


usluge uvek prati šteta«. Što se tiče trećih, Jupiter ih baca tek pošto je upitao 
za savet bogove quos superiores et inuolutos uocant. Jer oni zaista uništa- 
vaju ono što pogode, menjajući privatno ili javno stanje stvari, »pošto vatra 
ne ostavlja ništa od onoga što je bilo«. 

Barem u svom poslednjem delu, ova slika dodaje mitološkoj klasifika- 
Ciji sačinjenoj prema prirodi i namerama bogova jednu drugu klasifikaciju 
koja se zasniva na materijalnim posledicama te radnje i za koju je Seneka, 
u prethodnom poglavlju, dao »naučnu« formulu: postoji tri vrste groma, 
quod terebrat, quod discutit, quod urit — ovaj poslednji sadrži više podvr- 
sta. Fest (str. 255 L?) uvodi i klasifikaciju prema redu veličine: prve Jupi- 
terove manubiae su minimae, druge su maiores, treće ampliores31. 

Uprkos obilju glosa, kao 1 istorijskih ili pseudoistorijskih dogadaja u 
kojima je teorija primenjivana, mi nismo tako sistematski obave&teni o dru- 
gim delovima fulguralne ve$tine. Ipak znamo preko Seneke (N. Q. 2, 48, 
2), prema Attalus philosophus, da su stručnjaci tumačili svaki slučaj prema 
sledećim kategorijama, u kojima nema ničeg neočekivanog: mestu, vremenu, 
primaocu, okolnostima (ubi factum sit, quando, cui, in qua re), prirodi i 
snazi groma (quale quantum), i da su razlikovali (2, 50, I; upor. 51, I) prvo 
gromove čije se znamenje odnosi na ljude, one koji ne predskazuju ništa, i 
one koji možda imaju neko značenje, ali se ono na nas ne odnosi ili nam 
njegovo tumačenje nije dostupno (Plin. N. H. 2, 113, tako razvrstava fulmina 
kao fatidica, bruta, uana). Citava jedan kazuistika određivala je značenje 
groma prema mestu, javnom ili privatnom, profanom ili svetom, koje je on 
pogađao»; isto tako, prema njegovoj vezi sa stepenom napredovanja nekog 
ljudskog projekta (pre, posle; bez veze)“; prema dometu opomene ili pretnje 
koju je označavao, perpetua, finita (koja važi samo ograničeno vreme), 
prorogatiua; ova poslednja vrsta uvodi jedan pojam koji je izgleda bio važan 
u svim čovekovim odnosima sa bogovima, pojam odlaganja: prorogatiua su 
fulmina čija pretnja ne može biti otklonjena, nego samo odložena, a dobijeno 
vreme ne može biti duže od deset godina u privatnim, a trideset u javnim 
poslovima. 

Sva ta nauka vodila je praktičnim uputstvima, namenjenim čišćenju 
mesta, stvari, bića koje je pogodio grom, a služila je i da se umilostivi, ako 
je potrebno, božanstvo koje šalje grom, a koje se moglo utvrditi zahvaljujući 
karti šesnaest nebeskih oblasti. Cišćenje pogođenog zemljišta sastojalo: se u 


otklanjanju tragova nesreće zatrpavanjem toga mesta (condere fulmen) i. 


žrtvovanju ovce (oue expiare); mesto, za koje su Rimljani smatrali da je 


37 Druge trojne klasifikacije gromova: Serv. Aen. 8, 429: ostentatorium (IT), perempto- 
rium (III), praesagum (D; ibid. I, 230, est fulmen quod terreat (II), est quod adflet (I). est quod 
puniat (Il). —.- 

38 Thulin, I str. 69. 

39 Ibid., str. 78—80. 

40 Ibid., str. 81. 

religiosus i po kome se nije smelo gaziti, nazivalo se puteal, »bunar koji je 
napravio grom«, ili bidental^' — naziv koji su stari, očigledno objašnjavali 
kao locus... ubi immolabantur oues quae duos dentes habent praecisores 
(Ps.-Acro ad Hor. ad Pis. 471), ali u kome je Uzener naslutio, sa izvesnom 
verovatnoóom, sliku munje-ostve, suparnice grékog trozupca*. Posebna 
uputstva bila su predviđena za slučajeve kada je gromom pogođeno više 
vrsta drveća (Plin., N. H. 15, 57; 17, 124; Varr. R.R. 1, 40, 5). Drugi deo 
te istančane veštine stavljao je grom u službu čoveka, teorijom o gromu koji 
dolazi u posetu (hospitalia) i pomaže (auxiliaria); na to ukazuje Seneka (N. 
Q. 2, 49, 3), kao i Plinije; prema ovom poslednjem (N. H. 2, 140), neki 
žrtveni obredi, neke molitve mogle su da spreče ili da izazovu grom (uel 
cogi, uel impetrari), i on navodi kao čisto etrurski primer jedno volštansko 
predanje: kralj »Porsina« je tako izdejstvovao da grom pogodi čudovište koje 
je pustošilo gradsku teritoriju. Što se tiče fulmina hospitalia, sam Jupiter je 
dolazio u goste u obliku nebeske vatre, donoseći velike opasnosti, čiji je 
najčuveniji primer, u Rimu, tragična smrt Tula Hostilija. 


Kritičkom ispitivanju tih činjenica, koje je započeo Tulin, Vajnštok je 
dao snažan zamah. Doduše, sva predložena poređenja sa grčkim 1 bliskoi- 
stočnim doktrinama i tehnikama ne nameću se sa istom snagom, ali nema 
nikakve sumnje da je tu u pitanju novija »nauka«, čiji su autori crpli na 
svim izvorima helenističkog doba, od Meteorologica koji se pripisuju Ari- 
stotelu do šarlatanskog hvalisanja prognanih Haldejaca. Pod tim mnoštvom 
priloga, teško se razaznaje staro jezgro. Cak se i činjenicama koje na prvi 
pogled izgledaju najizvornije samo pripisuje mogućno poreklo. Još je Tulin 
objasnio jedanaest vrsta gromova? starim vavilonskim zodijakom sa jedana- 
est znakova, u kome Skorpion sadrži ono što, kasnije, predstavlja Vagu, i 
koji je bio poznat i u Grčkoj i u Velikoj Grčkoj, sudeći po Platonovom 
Fedru (246 e), po jednoj ploči iz Tarenta koja potiče iz IV veka, i po 
mnogim astronomima: da li je to direktna pozajmica etrurskih naučnika od 
Vavilonaca, ili posredstvom Grka? U svakom slučaju je pozajmica**. »Na- 
učničke« klasifikacije triju Jupiterovih gromova prema njihovim posledicama 
(quod terebrat, quod discutit, quod urit, itd.) proizlaze iz grčke meteorolo- 
gije, koja predstavlja više njihovih varijanti. 

Da li dvanaest bogova Consentes (ili Complices) koji pomažu Jupiteru 
kada treba da baci drugu vrstu groma, počiva na nekoj staroj etrurskoj 
predstavi? Oni su zbunjivali rimske učenjake, koji su ih, ponekad terminima 
koji bi bili prikladniji za Superiores, izjednačavali sa etrurskim »Penatima«, 
drugom nejasnom tvorevinom. U svakom slučaju, ako su oni i bili stari, 
odgovarali su dnevnim sklonostima: Arnobije (3, 40), prema Varonu, kaže 
da oni svoje ime duguju činjenici »da zajedno ustaju i odlaze na spavanje, 
šest muškaraca i šest žena«; ti izrazi upućuju na sistem zodijačkih znakova, 


4! Thulin je hteo da napravi razliku između puteal i bidental; naša informacija je suviše 
kratka za takve rasprave. 

4? »Keraunos«, RhM. 60, 1905, str. 22. 

43 Varijanta sa dvanaest gromova u: Servius, Aen.. I, 42. 

^4 Bibliografija u: S. Weinstock, Libri fulgurales, str. 126, n. 13, 14, 15. 

ali sa dvanaest elemenata, i podsećaju na egipatsku doktrinu koja za četiri 
elementa vezuje dva puta četiri božanska pokrovitelja, od kojih su jedni 
ženski a drugi muški"; izgleda da su i Grci — Eudoksije, Platon — pol- 
stovećivali znake dvanaest meseci sa bogovima koji su kod njih odavno 
postojali, dwoeka Beoi, prema kojima se u Atini gaji kult od kraja VI veka 
i koji su svečano ušli u rimski panteon za vreme lektisternija 217%. Što se 
tiče predstave o bogovima savetnicima nekog velikog boga, ni tu ne manj- 
kaju ekvivalenti, kao što su haldejski i egipatski Povlatoi 0£0í, od kojih su 
drugi upravo dvanaest bogova iz zodijaka. 

Tako stvari stoje za gotovo sve pojedinosti Plinijevih i Senekinih? 
tekstova, čak i za šesnaest oblasti, stvorenih dvema uzastopnim dihotomija- 
ma haldejske (i rimske) podele neba na četvrtine#. Tek sa bogovima Supe- 
riores i Inuoluti imamo utisak da se dotičemo prave etrurske mitologije 
sudbine. Ali o njima ništa ne znamo, osim možda, ako ih treba poistovetiti 
sa Penatima*, da su njihov broj i njihova imena nepoznati i da su nebeska 
penetralia njihovo boravište. 

Možemo se, dakle, samo složiti sa razmatranjima kojima je Vajnštok 
započeo svoje izvođenje dokaza*“: »U prvim vekovima, kada su pozvani u. 
Rim da objasne čuda, haruspici nisu morali da objašnjavaju ono što su 
otkrivali. Ali, u helenizovanom Rimu, nijedan Rimljanin, nijedan stranac nije 
više mogao da raspravlja o nebeskom znamenju ako ne poznaje Aristotelovu 
Meteorologiju, rasprave između Stoičara i Epikurejaca o proroštvu i deter- 
minizmu, itd. Haruspici su bili u stanju da odgovore na te nove potrebe zato 
što je i njihova zemlja bila helenizovana kao i Rim 1 zato što su se nepre- 
kidno trudili da budu 'u toku'; etrurski pisci iz prvog veka pre nove ere bili 
su veoma učeni ljudi, jednaki u tom pogledu Ciceronu i Varonu. Ipak postoji 
osnovna razlika između haruspika i teoretičara haruspicije s jedne strane, i 
Rimljana s druge strane: dok je grčki duh otvarao Rimljane prema svetovnoj 
kulturi koja je mogla 1 sama po sebi da ih privuče, on je na Etrurce uticao 
samo onoliko koliko im je omogućavao da usavrše 1 da modernizuju svoje 
svete knjige. A pošto Grci, iz jakih razloga, nisu bili u stanju da im učine 
tu uslugu, oni su se obraćali spisima helenizovanih Istočnjaka«. 


45 Ibid. str. 127, n. 17, 18, 19. 

46 [bid. str. 128, n. 20. 

47 Weinstock, ibid., str. 129, sažima u tri tačke svoje istraživanje: »The doctrine of the 
manubiae thus consists of (i) Etruscan elements, represented by Jupiter and his two divine 
councils; (ii) Greek scientific classifications; and (ii) the belief in the sidereal origin of the 
lightnings«, — ovaj poslednji element, koji počiva na narodnom verovanju, lepo je predstavljen 
i u Grčkoj kao i u Mesopotamiji. 

48 Weinstock, u dodatku svoga članka »Martianus Capella and the Cosmic System of 
the Etruscans«, JRS. 36, 1946, str. 127, n. B, daje spisak slučajeva, grčkih 1 rimskih. u kojima 
se sreće podela na šesnaest, koja nije primenjena na vračanje; predmet drugog dela toga članka 
su, str. 116—126, šesnaest oblasti i njihova povezanost sa onim što u grčkoj astrologiji 
predstavlja octatropos (koji je uočio još Bouché-Leclercq, L'Astrologie grecque, 1899, str. 279). 

9 Arnobijev tekst, Gent. 3, 40, sastavljen od informacija uzetih od različitih autora, teško 
je protumačiti: nec eorum numerum... sciri: sex mares et totidem feminas; prva oznaka sigurno 
se odnosi na Superiores, druga na Consentes, koji se poistovećuju i mešaju sa Penates. 

50 »Libri fulgurales«, str. 123. 

Pod tim debelim i šarenim plaštom, da li teorija o munji barem omo- 
gućava da se naslute neke crte svojstvene etrurskoj »religioznosti«? Čak ni 
to nije verovatno. Cesto se koristi Senekina rečenica koja suprotstavlja na- 
učni pozitivizam Grka mističnom finalizmu Etruraca (N. Q. 32, 2): »Hoc 
inter nos (= philosophos) et Tuscos interest: nos putamus, quia nubes con- 
lisae sunt, fulmina emitti, ipsi existimant nubes conlidi, ut fulmina emittan- 
tur; nam cum omnia ad deum referant, in ea opinione sunt, tanquam non, 
quia facta sunt, significent, sed quia significatura sunt, fiant.« Ali suprotnost 
koju podvlači Seneka ne postoji između grčke nauke i etrurske religije, nego 
između svake nauke i svake religije; izraz cum omnia ad deum referant 
mogao bi se primeniti na bilo koju doktrinu o munji 1, ako je ovde etrurska 
doktrina posebno istaknuta, to je prosto zato što Seneka nalazi podatke u 
latinskom delu Etrurca Cecine; da ih je imao u svojoj biblioteci, isto bi 
rekao i za haldejske spise. | 

U teoriji o Jupiterovim gromovima, u zastrašujućim štabovima koji mu 
pomažu za drugi, a naročito treći, često se ukazuje na jedan izraz tog 
apsolutnog, obeshrabrujućeg fatalizma koji se smatra karakterističnim za 
Etrurce: etrurski čovek je pritisnut, i u krajnjoj liniji sa tim se miri, delo- 
vanjem bogova od kojih su najjači bili sistematski zlobni. To, međutim, ne 
proizlazi iz važnih elemenata dosijea: pravljenje razlike između fulmina kao 
fatidica, bruta i uana trebalo je da omogući etrurskim učenjacima izvesnu 
slobodu, doduše manju od slobode augura koji je odbijao da vidi, govoreći 
da nije video, ali ipak vrednu pažnje. Teorija o fulmina hospitalia i auxili- 
aria čak je davala čoveku moć koju Rimljani nisu sebi pripisivali: legendarni 
kraljevi, vešti Numa, nespretni Tul, nisu imali naslednika u istoriji. Najzad, 
pojam blagotvornog groma, bonum fulmen, koji je bez sumnje bio najuobi- 
čajeniji od tri Jupiterova groma, i kome se mogu naći izvesne analogije i u 
Grčkoj i u Rimu, pokazuje, iza uznemirujućih Consentes i strašnih Supe- 
riores, jednog veoma moćnog boga, koji je saveznik ljudr'. 


LIBRI HARUSPICINI 


Koliko i veština tumačenja i rasterivanja groma, haruspicija, ili veština 
čitanja uputstava ispisanih u utrobi žrtvenih životinja, bila je u očima Rim- 
ljana specijalnost Etruraca?. Ona im je čak izgledala toliko svojstvena da 
se Ciceron ne usteže da tim imenom nazove celu disciplinu**: nejasnost 
prvog elementa latinske reči haru-spex** doprinosila je tim proširenjima. Ali 
i sam Ciceron, na jednoj drugoj stranici iste knjige, svodi reč haruspex na 


51 O etrurskoj reči fulgur(i)ator i o značenju te reči (»onaj koji tumači munju i grom«, 
»onaj koji izaziva munju i grom«?), vid. napomene i bibliografiju u: R. Bloch, Les prodiges 
dans l'antiquité classique, 1963. str. 150, n. 2. 

52 A. Bouché-Leclercq, Histoire de la divination, IV, str. 61—74; Thulin, II; G. Blecher, 
De extispicio capita tria, RVV. 2, 1905. 

53 Diu. 2, 49: sed quoniam de extis et de fulguribus satis est disputatum ostenta restant, 
ut tota haruspicina sit pertrectata. 

54 Vid. rečnike: Ernout-Meillet, Walde-Hofmann; nijedna etimologija nije pouzdana. 

njeno ograničeno značenje posmatrača utrobe, extispex, nasuprot rečima ful- 
gurator i interpres ostentorum. Iz tog imperijalizma reči ne treba međutim 
zaključiti, kao što su neki učinili, da je Eingeweideschau bio »der urspriing- 
lichste und wesentlichste Bestandteil der etruskischen Divination.« 

U svakom slučaju, ta veština je bila strana čisto rimskoj religiji. Do- 
duše, utvrđivanje unutrašnje i spoljašnje celovitosti žrtve, njene primerenosti 
uslovima koje je iziskivalo žrtvovanje životinje, obuhvatalo je, u Rimu kao 
i u Indiji, ispitivanje zvano probatio i u povoljnom slučaju dovodilo je do 
litatio; ali to ispitivanje je, u početku, bilo samo provera: nenormalna jetra 
samo je diskvalifikovala žrtvenu životinju i nametala traženje druge. Nasu- 
prot tome, etrursko ispitivanje zaista počinje posle probatio, ono je posma- 
tranje, istraživanje“: normalna ili nenormalna, utroba je, u svojoj raznoliko- 
sti, kao knjiga koju treba protumačiti, deo po deo. A to se odnosi posebno 


na jetru, koja je zbog svoga oblika i svoje površine čistih linija predodređena: 


za tu svrhu. 

Jedno načelo je naime osnova haruspicije, a izgleda uostalom i da je 
upravljalo celokupnom etrurskom verskom mišlju, koja je u suštini bila 
klasifikatorska: načelo homologije, od reči do reči, između različitih struk- 
turiranih celina od kojih se sastojao svet. Kao što se skup bogova deli prema 
celini nebeskih oblasti, tako se i ova poslednja celina, sa svojim božanskim 
Žiteljima, odražava na trećoj celini koju predstavljaju delovi jetre žrtvovane 
ovce: prema tome, na osnovu stanja organa u svakom od ovih delova, može 
se izvesti zaključak o mističnom stanju odgovarajuće religije i raspoloženji- 
ma božanstva ili božanstava koja njome upravljaju. Jedna sasvim spoljašnja, 
ali značajna posledica, jeste to da čisto rimski prinosilac žrtve posmatra 
organe na njihovom mestu u telu, adhaerentia exta, dok je haruspik tehnički 
primoran da ih vadi; druga posledica, kada je etrurski običaj preplavio Rim, 
bilo je pravljenje razlike između hostiae consultatoriae, koje su služile za 
proricanje, i hostiae animales, običnog prinošenja »duše«, života, odgovara- 
jućem bogu. 


Godine 1877, u Setini, na polju u blizini opštine Grosolongo, jugoza- 
padno od Pjaćence, došlo je do otkrića kakvo se samo poželeti može: 
otkopani predmet bila je bronzana reprodukcija ovčije jetre, sa linijama i 
imenima božanstava“. Očigledno je bio u pitanju uzor, vodič za istraživanje 
jetre, 1 u njemu je bila sažeta celokupna doktrina haruspika. Načelo nije 
sumnjivo: to je makrokosmos koji se reprodukuje u malom, na više načina, 
na obe strane organa. Starost jetre iz Pjaćence još uvek je predmet rasprave; 
procena koja je najverovatnija (Kerte) smešta je u III ili II vek pre naše ere, 


55 Vid. gore, »Signa i portenta« 
56 Često su je reprodukovali, naročito Thulin II, pl. I. J. Heurgon, str. 183—185 u »Note 


sur la lettre A dans les inscriptions étrusques«, Studi in onore di Luisa Banti, 1965, misli da 


je jetra pronađena u Pjaćenci proizvedena u oblasti Kortone, koju smatra »mestom na kome se 
naročito održavala etrurska religija«. Ona je »ispala iz prtljaga haruspika koji se kretao u blizini 
tog raskršća puteva, možda jednog od onih haruspika koji su bili vezani za ličnost nekog 
generala u ratnom pohodu ili upravitelja neke provincije«. Autor čak zamišlja da bi »nemarni 
haruspik« mogao biti »čuveni Spurina«, Cezarov haruspik (Suet. Caes. 81, 9; itd.). 

RA moe 
— ___———— 


u vreme »etrurske renesanse« o kojoj je malo ranije bilo reči, ali je mogućno 
i da je ona novijeg datuma (Deke: kraj republikanskog doba). 

Simbolika konveksne strane je jednostavna. Ona je podeljena ispupče- 
nom linijom, između dva režnja (fibrae). U svakoj od ove dve oblasti 
ispisana je po jedna reč, usils sa desne, tivr sa leve strane, u kojima naučnici 
složno prepoznaju imena sunca i meseca. To navodi na misao da je svaki 
režanj odgovarao po jednoj polovini prostora ili vremena i da su te dve 
polovine smatrane, jedna solarnom, svetlom, druga lunarnom, noćnom. Ve- 
rovatno je, ali se ne može dokazati, da se ta struktura podudara sa struktu- 


rom koja određuje posmatranje munja i u kojoj je šesnaest nebeskih oblasti 


raspoređeno u dva dela, po jedan sa svake strane ose Sever-Jug, »levi« (ka 
Istoku) povoljan, »desni« nepovoljan. Da li ona odgovara 1 podeli jetre na 
pars familiaris i pars hostilis (inimica), o kojoj govori Ciceron (Diu. 2, 28; 
upor. Liv. 8, 9, I; Luc. Phars. I, 621)? To je opšte mišljenje. Ali ne znamo 
kojoj je vrsti odgovora (responsum) služila osnovna podela te strane. 

Konkavna strana mnogo je izrađenija. Na njoj je četrdeset imena bo- 
gova, ispisanih većinom u zatvorenim poljima. Prvo je cela površina pode- 
ljena na šesnaest polja čiji spoj gradi celoviti rub. Broj šesnaest nikako nije 
slučajan: ti mali nepravilni četvorougli su projekcija šesnaest oblasti na 
nebu. Ako se izuzme rub, režnjevi imaju dve različite strukture; najveći, i 
rubu najbliži deo režnja podeljen je na šest nepravilnih trapeza koji se 
dodiruju i grade rozetu; ostatak, deo najbliži suženju koje odgovara liniji 
suspensorium hepatis, sadrži dva imena, koja nisu okružena linijom (ukupno 
osam imena). Desni režanj i, na njemu, žučna kesa, sasvim su pravilno 
izdeljeni na pravougaone podeoke i u tim podeocima je ispisano trinaest 
imena, na koja se nadovezuju još tri, nepotpuno uokvirena (ukupno šesnaest 
imena). Ova suprotnost između rozete na levoj strani i mreže četvorougaonih 
podelaka na desnoj imala je svakako neko značenje koje nam izmiče; ona 
podseća, po svome načelu, na indoevropsku suprotnost između okruglog 1 
četvrtastog koju smo ispitivali povodom rimske doktrine o svetoj vatri, a 
koja se, u svom vedskom obliku, svodi na sledeće: okruglo je ovaj svet, 
četvrtasto je nebeski svet". 


Dve nepouzdane stvari čine problematičnim svaki pokušaj podrobnog 
tumačenja konkavne površine: grafija mnogih imena je skraćena, svedena na 
prva slova; sporan je položaj jetre, linija koja označava pravac Sever-Jug. 

Ono što se može zaključiti iz imena bogova ispisanih na jetri biće 
predmet kasnijeg ispitivanja. Sto se tiče pravca koji ona označava, najvero- 
vatniji i najprirodniji je onaj koji je predložio Alber Grenije*: linija, deli- 
mično obeležena, koja povezuje dve udubine na rubu sa obe strane ispup- 
čenja processus papillaris, bila bi osa Sever-Jug, pri čemu bi Sever bio na 


37 Vid. gore, » Vatre javnog kulta«. 
| 58 »L'orientation du foie de Plaisance«, Lat. 5, 1946, str. 293—298. Ali to nije izvesno, 
Deecke, a za njim i Thulin, stavljali su pocetak (i Sever) izmedu Grenierovih polja 3 i 4; M. 
Pallottino ga stavlja između polja 1 i 2: »Deorum sedes«, Studi in on. di A. Calderini e R. 
Paribeni, lll, 1956, str. 223—234. Svaki od ovih sistema omogućava da se uoče neke neobja- 
šnjene pojedinosti u drugim sistemima. 

onoj strani na kojoj je to ispupčenje bliže rubu. Ako je tako, započećemo i 
završićemo numeraciju polja na rubu iznad samoga processusa papillarisa, 
pošto se polja 1 (ka Istoku) i 16 (ka Zapadu) dodiruju. Istok (povoljan) ovde 
će biti deo ruba obuhvaćen desnim režnjem, a Zapad (nepovoljan) levim. 
Ali ove konotacije bez sumnje važe samo za rub, pošto delovi unutrašnje 
rozete i mreže četvorougaonih podelaka imaju drugačiju simboliku. Položaj 
»Jupitera« kao da ide na ruku takvom tumačenju. On nije u polju 1 (ozna- 
čenom kao Cilensl), nego u poljima 2 (Tin(ia) Cilen) i 3 (Tin(ia) 0vf); uz 
to, polje 16 označeno je kao Vetisl: ako je ta imenica (u gen. na /), kao 
što se pretpostavlja, transkripcija imena podzemnog Jupitera (?) Latina (Ve- 
dius), onda bi »Jupiter« zauzimao tri polja, dva bolja (posle 1) i ono loše 
(kao što je prisutan u trima oblastima neba, ali trima prvima, prema Marti- 
janu Kapeli), pošto je polje 1 možda predviđeno, pod imenom Cilen-. za 
one tajanstvene bogove »Superiores et Inuoluti« ili Penate?, koji predstav- 
ljaju neku vrstu saveta sudbine i čine se moćnijima i od samoga Jupitera. 
Ali to je samo pretpostavka. Zanimljivo je, i obespokojavajuće, što ni u 
jednom od četiri pomenuta polja (dva na rubu; dva na desnom režnju: TinsO 
Ne0, Tins 0vf), ime Tinia nije jedino, kao što bi se očekivalo od vrhovnog 
boga. 


Otkriće jetre iz Pjaćence potvrdilo je i unelo preciznost u ispitivanja iz 
oblasti uporedne hepatomantije. Još 1906, Karl Tulin ju je dugo upoređivao 
sa modelima od terakote koji su u Mesopotamiji služili istoj svrsi, naročito 
sa dva primerka iz Britanskog muzeja, koja su bila prekrivena natpisimat". 
Kasnije su se poredbeni instrumenti namnožili. Radovi Renea Labaa i Zana 
Nugerola naročito, u Francuskoj. uneli su preciznost i korekcije u predstavu 
o asirsko-vavilonskoj haruspiciji, koju su ljudi imali početkom ovoga vekar!, 
a s druge strane, čitanje hetitskog omogućilo je pristup novoj oblasti. Kakvi 
su danas rezultati tog dugotrajnog napora? 

Filijacija zapravo izgleda verovatna, ali nije dokazana, pošto uočene 
analogije ostaju opšte. Na primer, mesopotamske jetre kojima se služio Tulin 
i koje spadaju u najbolja dokazna sredstva"? nemaju ono što je bitno u jetri 
iz Pjaćence, očiglednu saglasnost između kosmosa i površine modela. Nema 
ruba, nema suprotnosti između rozete i mreže četvorougaonih podelaka. U 
poljima se nigde ne vidi samo ime boga: na raznim stranama organa ispisane 
su kratke rečenice koje najavljuju određenu radnju nekog boga ili čak neki 
događaj koji nije vezan za ime nekog božanstva"). Neke podudarnosti u 


59 Ovako tumači Thulin, Die Gótter des Martianus Capella und der Bronzeleber von 
Piacenza, RVV. 3. 1. 1960, str. 36. l 

60 Thulin II, str. 29—37, itd. i pl. H i III. 

6! Na kraju, vid. publikaciju sa XIV međunarodnog asirološkog susreta, La divination 
en Mésopotamie ancienne et dans les régions voisines, 1967. 

62 Oni nisu najstariji: M. Rutten, »Trente-deux modèles de foies en argile provenant de 
Tell-Hariri (Mari)«, Rev. d'Assyriol., 35. 1938, str. 36—51, pl. I-—XVIII; Grenier, Mana, str. 
30. za njih kaže: »Te jetre prekrivene natpisima potiču iz vremena pre nego što je Hamurabi 
srušio Mari, iz koga su, smatralo se, poticali prvi poznati primerci«. 

63 J. Nougayrol. »Haruspicine étrusque et assyro-babylonienne«, CRAI. 1955. str. 500— 
517 (plaćeno, prilično mlakom, raspravom u Akademiji, str. 517—519), piše međutim (str. 

pojedinostima koje su uočavane izmedu lokalizacije, na površini, jednog 
etrurskog boga i jedne vavilonske proročice vezane za ono što se smatralo 
područjem .toga boga, sasvim su nepouzdane". Tako je, prema Alfredu 
Boasjeu, Tulin zabeležio“ da je, na haldejskoj jetri koju je koristio, na 
žučnoj kesi bilo ispisano pet redova od kojih je četvrti, kako je izgledalo, 
značio »i kiša u neprijateljskoj (zemlji)?«; naime, prema Pliniju (N.H. II, 
195), haruspici su pripisivali žučnu kesu »Neptunu«, a ona na jetri iz Pja- 
ćence isto tako ima pet ispisanih podelaka, od kojih drugi ima slovo N, koje 
se može smatrati Neptunovim inicijalom... Među predloženim objašnjenji- 
ma, najzanimljivije je ovo, koje navodim u Nugerolovom iskazu$*: 


Bogovi pokrovitelji asirske haruspicije su Šamaš (bog-sunce) i Adad (bog 
oluje). Šamaš se podrazumeva: kao što čita natpise na pločicama kroz njihov omot, 
tako i ispisuje svoju poruku u trbuhu jagnjeta. Ali prisustvo Adada, vrhovnog boga 
severnih planinskih oblasti, kao što su Asirija, Urartu, Huri, Hati, severna Sirija, pod 
različitim imenima koja ne skrivaju njegov pravi identitet, opravdano je samo ako 
su, u određenom razdoblju, proroci iz Mesopotamije, kao i oni iz Etrurije, povezali 
ekstispiciju, koja je došla iz Vavilona (Sipar, Larsa), sa brontoskopijom i kerauno- 
skopijom koje su nesumnjivo bile naprednije na gornjem kraju plodnog polumeseca. 


Ali čak ni to ništa ne dokazuje: prirodno je da narodi kod kojih 
vračanje ima važnu ulogu povezuju različite vračarske tehnike i mitske 
temelje tih tehnika. 

Oni koji ne odustaju od pokušaja da, u etrurskim činjenicama iz po- 
slednjih vekova pre naše ere, tumače doktrine koje su sedam ili osam stotina 
godina ranije u Italiju doneli iseljenici iz Male Azije mnogo su očekivali od 
hetitske haruspicije, predstavljene obilatom dokumentacijom: možda će se tu 
pronaći neposredan izvor, ili najbliža rođaka, tirenske haruspicije? Posle 
prvih oduševljenja, trebalo je priznati činjenicu od presudnog značaja": o 


514): »Biblioteka u Ninivi pruža nam mali skup dokumenata u kojima, svakom znaku uočenom 
na jetri, odgovara lekarska dijagnoza koja se odnosi na nekog posebnog boga (upor. A. 
Boissier, Documents assyriens, 209 i dalje, i neobjavljeni duplikati iz Britanskog muzeja: K 
2896. K 3988). S druge strane, učinilo nam se da se na samom izvoru vavilonske haruspicije 
mogu otkriti, prema tipu vladajuće nomenklature, tragovi neke ranije faze te veštine kada su 
različite vrste predskazanja (zemljoradnička, politička, vojna, itd.) zauzimale po jednu jetrenu 
oblast, što bi nas približilo i etrurskom kvalitativnom odabiranju jetre. Tako nam ta jetra ili 
donosi odjek nekog dalekog predanja na kome je bârû [vavilonski prorok] mogao da se napaja, 
ili — i to je najverovatnije —, ona prosto odražava kasniju težnju, medu mnogim drugim 
težnjama, da se vračarstvo uključi u religiju, da se stari magijski mehanizam znamenje-predznak 
stavi u ruke bogova«. 

64 Vid. značajan rad koji pobija razne olake pretpostavke: G. Eust »Epatoscopia 


babilonese ed epatoscopia etrusca«, SMSR. 4, 1928, str. 243—285, str. 243, n. 1, bibliografija | 


o vavilonskoj hepatoskopiji; str. 265, autor. smatra da hepatoskopija može imati »poligenetsko 
poreklo«; on zaključuje: »Pero possiamo affermare fondatamente che i rapporti trd le due 
epatoscopie non dimostrano affatto la provenienza degli Etruschi dall' Asia Minore.« 

65 Thulin II, str. 20—21. 

66 Nav. čl., str. 510. 

67 Vid. kritiku u: G. Furlani, SE. 10, 1936, str. 153—162, A. Boissier, Mantique babylo- 
nienne et mantique hittite, 1935; str. 159, Furlani odbacuje (prema: R. Pettazzoni: »Elementi 
extra-italici nella divinazione etrusca«, SE. I, 1927, str. 199) hipotezu o azijskim misionarima 
u Italiji«? (Boissier, str. 10—11). Upor. »Mantica babilonese ed etrusca«, Tyrrhenica, saggi di 

hetitskoj haruspiciji, u onoj meri u kojoj ona proizlazi iz vavilonske, prvo 
su razmišljali Huriti kojima Hetiti toliko duguju, i ti Huriti su u nju uneli, 
sa novim rečnikom, duboke promene (na primer povodom žučne kese). 
Emanuel Laroš je, na kraju članka o kome nije naodmet razmisliti“, zaklju- 


ČIO: 


Hipoteza da su Hetiti preneli haruspiciju na zapadne narode (Liđane, :Etruro- 
Rimljane) postavlja se rečima koje su složenije nego što se obično misli (A. Boissier, 
G. Gontenau, A. Grenier). Ako utvrdimo da postoji bliža srodnost između vavilon- 
skog i etrurskog vračanja nego između vavilonskog i hetitskog, problem haruspicije 
ne može se rešiti preko Anadolije9?. 


Izučavanje je došlo do ove tačke: Etrurija ne produžava neku anadolsku 
oblast mesopotamske haruspicije i analogije koje se uočavaju između Etru- 
rije i Mesopotamije treba objasniti uticajima, kasnijim pozajmicama. Iz koga 
razdoblja? U načelu su prihvatljiva sva mogućna razdoblja: 


Asirsko-vavilonska haruspicija je, piše Z. Nugerol??, neprekinuta tradicija koja 
nam se otkriva, već »sasvim naoružana«, na početku drugog milenijuma pre nove 
ere, i koja se produžava, obogaćena naročito istančanim komentarima ili kritičkim 
aparatom, sve do uoči nove ere. Najlepše »hepatoskopske« pločice u Luvru potiču 
iz 90-ih godina seleukidskog doba... Do nas su dospele i makete i anatomske skice 
iz sargonidskog doba. Ako nam je arheologija pružila manje podataka o tome 
razdoblju nego o Hamurabijevom ili postamarnskom vremenu, to može biti samo 
slučaj. Drugim rečima, etrurske makete, ma gde ih smestili, uvek nalaze savremenike 
na Istoku. 


Verovatno je u nekom relativno poznom razdoblju Etrurija, kao i Grč- 
ka, upoznala pojedinosti tih doktrina, i ne treba isključiti grčko posredništvo. 
Nugerol je podsetio? da je veliki deo hepatoskopske nomenklature koja 
postoji kod Hesihija doslovan prevod slikovitih izraza koje su upotrebljavali 
Vavilonci (»put«, »prepreka«, »reka«, »velika vrata«, 1td.). 


Mogućno je uostalom da je Etrurija svoje hepatoskopske koncepcije ili 
tehnike crpla sa više izvora ili da je, ako hoćete, raznim putevima vezana 
za Vavilon. Jetra iz Pjaćence je najizrazitiji, ali ne i jedini model koji su 
nam ostavili Etrurci?. Postoje i modeli sasvim drugačijeg tipa. Nugerol je 


studi etruschi, 1957, str. 61—76. U Pettazzonijevom članku, vid., str. 196, bibliografiju o 
vračanju iz utrobe kod američkih Indijanaca. 

68 »Elćments d'haruspicine hittite«, Revue hittite et asianique 12 (fasc. 54), 1952, str. 
19—48, koje dopunjava »Sur le vocabulaire de l'haruspicine hittite«, Revue d'assyriologie 64, 
1970, str. 127—139. | 

69 Upor. Furlani, poslednji nav. čl., str. 161, n. 1: »Se i fegati hittiti fossero stati gli 
intermediari tra quelli babilonesi e quelli degli Etruschi, dorvebbero dimostrare maggiori somi- 
glianze col fegato di Piacenza dei primi. Invece questo non č punto il caso«. 

70 Navy, čl., str. 510—511. 

7! [bid., str. 512. 

72 Postoji, ali ne pruža mnogo podataka, i jetra od alabastera iz Voltere prikazana u: G. 
Blecher, De extispicio, pl. III, fig. 2. 

skrenuo pažnju na jetru iz Starih Falerija koja se čuva u Vili Đuliji, i koja 
verovatno potiče iz III veka pre nove ere. Ta »skromna glinena maketa« 
nije tako bogato išarana kao bronzani model, ali je značajna sama jedno- 
stavnost oznaka koje se na njoj nalaze. Pored tri izbočine koje su neizostav- 
no obeležene na svakoj reprodukciji jetre — žučna kesa, processus papilla- 
ris, processus caudatus — na njoj su obeležene samo dve uspravne linije 
prema središtu levog režnja. »Svaki asirolog koji iole poznaje bárütu odmah 
ih prepoznaje i imenuje: to su manzizu »(božansko) prisustvo« i padanu 
»put«, Hesihijevi Bedc i kéAevOoc, osnovni elementi hepatoskopske tabele. 
Za vavilonske proroke i njihove sledbenike one su zaista imale vrednost 
znamenja. Biće dovoljno da podsetimo da je odsustvo prve značilo odsustvo 
boga, to jest da nijedna jetra bez nje nema značaja«. No, na sasvim pojed- 
nostavljenoj jetri iz Starih Falerija, te dve brazde, jedine koje su obeležene, 
nisu mogle imati takvu vrednost prosto zato što se vodilo računa o anatom- 
skoj tačnosti: od presudne važnosti za proroka, one su, za anatoma ili 
modelara, samo dva beznačajna nabora: »Naši veterinari ih sasvim zanema- 
ruju i neupućeni duh ne pravi razliku između tih prolaznih tragova pritiska 
organa, i tragova koji ih okružuju«. Jetra iz Falerija, koja nikako nije uve- 
zena, koja je etrurske izrade (piramidalni oblik koji ima processus caudatus 
dovoljan je da nas u to uveri), pokazuje dakle da je »u ispitivanju jetre, 
haruspik tačno sledio sasvim osobena načela anatomske analize kojom su se 
odlikovali bárü.« 

Ali ima 1 nešto bolje: posmatranje te makete nagoveštava nov pravac 
uticaja: 


Kojim putem je, kaže Nugerol?, osnovno predanje koje je ona odslikavala 
došlo iz Vavilona u predgrađe Rima? To nam možda nagoveštava jedna pojedinost. 
Na dve jetre iz Megida, palestinskog ognjišta međunarodne kulture, nalazi se pet {i 
samo pet| elemenata koji su predstavljeni i na jetri iz Falerija, i tu je već predstavljen 
lobus caudatus, ne kao što je u stvarnosti i na većini mesopotamskih i hetitskih jetri 
[= u obliku savijenog »prsta«]. nego u geometrijskom obliku piramide, kao i u 
Falerijima ili Pjaćenci, dok je njihova površina na levom četvrtastom režnju bez 
sumnje inspirisana jednim poznatim vavilonskim prototipom. Ako taj uobičajeni 
geometrizam »prsta« nije obična podudarnost, onda možda u Fenikiji treba tražiti 
d zračenja ka Zapadu jednog običaja koji je ostavio najdublji trag u etrurskoj 

ulturi. 


U stanju u kome se nalaze naša saznanja, ove obazrivo izražene pret- 
postavke ne mogu se zanemariti". Ne treba zaboraviti ni činjenicu, na koju 
je ukazao Tulin, da se suprotnost između pars Jamiliaris 1 pars hostilis 
nalazi u jednoj sholiji iz Eshilovog Prometeja, str. 484: žuč koja se izlije i 
prsne »ka delu koji pripada neprijateljima« predskazuje njihov poraz". Naj- 


73 Nav. čl., str. 517; Nougayrol podseća u belešci da je, na jednoj staroj vavilonskoj jetri 
u Britanskom muzeju, /obus caudatus već prikazan shematski, u obliku piramide. U sličnom 
pravcu, vid. A. Hus, »Quelques cas de rapports directs entre Étrurie, Cappadoce et Syrie du 
nord vers 600 av. J.-C.«, MEFR. 71. 1959, str. 7—42. 

14 Vid. sada i: J. Nougayrol, »Le foie d'orientation BM 50494«, Revue d'assyriologie 
62, 1968, str. 31—50. l 

75 Thulin, H, str. 29. 

zad ne treba gubiti iz vida da, kao i teorija o munjama, božanska topografija 

jetre iz, Pjaćence daje dosta mesta božanstvima koja su Etrurci preuzeli od 
Italika: pored gorepomenutog Vetis-l, tu su Ani (Janus), Uni (Junona), Ma- 
ris-l, Selva(ns), NeO0(uns), možda Vel(xans), kojima se pridružuje Hercle. 
Prema tome, teološki sistem povezan sa hepatoskopskom tehnikom veoma 
je složen i ne potiče sa Bliskog Istoka. | 


Kao ni vavilonska, ni etrurska haruspicija nije se svodila na posmatra- 
nje glatke površine jetre: vene, brazde, caput iecinoris (verovatno ono Sto 
je za anatome processus caudatus") imali su svoj kod, od koga je malo 
stvari doprlo do nas. Sama jetra bila je samo omiljeni predmet u velikom 
asortimanu?7: sudeći po onome što je kod Rimljana postala etrurska veština, 
srce, pluća, kao i slezina, predstavljali su znamenje. 

. S druge strane, nekoliko rimskih izraza nagoveštava da je haruspik, kao 
fulgur(i)ator, imao dovoljno izgovora: kao što se smatralo da fulgura koja 
su proglašena za bruta ili uana nemaju značenja ili da se ne odnose na 
čoveka, tako je tumač mogao da proglasi utrobu »nemom«: muta exta 
appellabant, ex quibus nil diuinationis animaduertebant (Paul. 274, L>)’. Mi 
ne znamo na osnovu kojih kriterijuma, pa prema tome ni sa kolikom se 
slobodom takva odluka donosila. Paralelizam sa munjom prosiruje se na exta 
adiutoria koja upozorava na blisku opasnost, poZar, otrov, itd. (Fest. ibid.): 
ta dobronamerna utroba igra dakle istu ulogu kao i fulgura monitoria, Jupi- 
terov »dobri« grom. | 


Izvorno ime haruspika nije pouzdano utvrđeno". Ali se naslućuju izve- 
sna obeležja njihovog udruženja koje je bilo tako važno u javnom i privat- 
nom životu. Najočiglednije je da su uzimani iz viših društvenih slojevaš", i 
to omogućava da se shvati kako su toliki strani »intelektualni« elementi 
mogli, neprekidno, da se stapaju sa osnovnom doktrinom. U političkom 
pogledu, u samome Rimu, oni svojim odlukama, čiji su rečnik i ton veoma 
»plemeniti«, podržavaju optimates. Ova orijentacija zapaža se u celokupnom 
etrurskom vračarstvu; u kalendaru Nigidija Figula, na primer, reč je samo o 
opasnostima za ljude na položaju: to su, na primer, samo u prva dva meseca, 
oni koji imaju vlast u predgrađima i malim gradovima (5 jun), jedan veoma 
moćan čovek (13 jun), jedan veoma bogat čovek (16 jun), republički prin- 
cipes (27. jun), jedan dobar princeps (5. jul), jedan veliki princeps (17. jul), 
moćnici (19. jul), jedan moćnik (24. jul); a »razmirice« u narodu na koje 


76 Ibid., str. 30—33, 45. 

7! Ibid., su. 22—23, 44—45. 

78 Ibid., str. 46—47. 

79 Sa izvesnim optimizmom, Pallottino daje, u knjizi Etruscologia, na kraju poglavlja o 
religiji, rečnik svešteničkih udruženja: cepen: Baury »pogrebni sveštenik«; razni sveštenici: 
eisnevc (u vezi sa aisna »žrtveni čin«), celu, ceyasie, možda tamera, santi; netsvis »haruspik« 
(ziy ne0srac »liber haruspicinus?«); turtnvt frontac »fulgurator« (trutnvt. » prorok«?). 

80 Legendarna potvrda prema Censor., 4; 13: lucumones su zapisali Tagetov savet; prema 
Schol. Bern. ad Luc. Phars. I, 636, isti Taget duodecim principum pueris disciplinam dictauit. 
Upor. »zakon« Cic. Leg. 2, 21: Etruriaque principes filii više su etrurski (vid. raspravu u Thulin 
III, str. 143, n. 2) nego rimski (Bouché-Leclercq, op. cit., str. 106. i n. 1). 


500 


se često aludira očigledno su smatrane hroničnom bolešću aristokratske re- 
publike. Doduše, može se pomisliti da su to opšta mesta, »ličnosti« koje su 
u tadašnjim vračarskim aktivnostima očekivane koliko i plava gospa ili 
bogati gospodin. Ali nije bez značaja što su opšta mesta 1 očekivane ličnosti 
bili baš oni. 


LIBRI RITUALES 


Sadržaj obrednih knjiga prevazilazio je ono što najavljuje naslovs!; 
pored verskog obreda, njihov predmet bilo je sve ono što se odnosi na život 
države i pojedinaca. Fest ih ovako definiše (str. 386 L?): Rituales nominan- 
tur Etruscorum libri, in quibus praescriptum est quo ritu condantur urbes, 
arae aedes sacrentur, qua sanctitate muri, quo iure portae, quomodo tribus 
curiae centuriae distribuantur, exercitus constituantur ordinentur, ceteraque 
eiusmodi ad bellum ac pacem pertinentia. 

Ali libri rituales o kojima tako govori Verije Flak preko Festa bile su, 
isto tako, kompilacije iz poslednjih vekova, gde je udeo rimskog iskustva, 
prevedenog u etrursku doktirnu, morao biti još veći nego u libri fulgurales 
ili haruspicini: quomodo: exercitus constituantur ordinentur, odmah posle 
centuriae, upućuje na Marsovo polje na kome su se obrazovale legije. 
Rimljani su, govoreći o svome poreklu (a to je bez sumnje još više bio 
slučaj sa romanizovanim Etrurcima, kada su govorili o Rimu), imali tenden- 
ciju da na svoj običaj lepe uglednu etrursku etiketu koja im je davala čar 
starine i neku vrstu intelektualnog jemstva. Moderni idu još dalje i često 
pripisuju Etruriji mnoge stvari koje su poznate samo u Rimu i koje joj sami 
Rimljani nisu pripisivali. Treba se braniti od ovakvih oblika etruromanije. 

S druge strane, Etrurci su mogli preuzeti neke običaje od samih Italika, 
čak 1 kada su oni izvorno 1 od davnina etrurski, tako da njihova podudarnost 
sa rimskim običajima ne znači da Rim, u određenoj prilici, upražnjava neki 
etrurski obred, nego prosto da upražnjava neki stari italski obred o kome su 
Etrurci razvili teoriju koju su vratili Italicima, Latinima iz Rima. Ovde ću 
navesti samo po jedan mogući primer za svaki od ta dva procesa, a prvo 
za drugi. | 


Stari autori kažu da je Rim osnovan Etrusco ritu??. Takav je Varon 
(L.L. 5, 143): Oppida condebant in Latio Etrusco ritu multi, id est iunctis 
bobus, tauro et uacca, interiore aratro circumagebant sulcum (upor. Macr., 
5, 19, 11). A naročito Plutarh (Rom. II, 1—5): Romul je, veli on, doveo iz 
Etrurije upućene ljude da podučavaju, kao u misterijama, obredima i formu- 
lama svojstvenim svakom poduhvatu. Iskopali su dakle kružnu jamu oko 
budućeg Komicija i u nju bacili prve plodove svega što se smatralo dobrim 


81 Bouché-Leclercq, op. cit., str. 17—31; Thulin III. 

82 Thulin III, str. 3—25; za mundus, kome su prirodno pronađene jedna ili dve etrurske 
etimologije, vid. gore, str. 356—358. Ne verujem u ono što A. Piganiol zove mundus na 
etrurskim grobnim slikama, kao ni u tumačenje da je to mundus Konsusovog žrtvenika, u 
Velikom cirku, Recherches sur les jeux romains, 1923, str. 2—7. 

ili neophodnim za život; zatim je svaki od prisutnih bacio u jamu malo 
zemlje donete iz mesta iz koga je poticao: ta jama je mundus, središte oko 
koga je, u obliku kruga, ocrtan obim grada. Sam osnivač je, vozeći kola u 
koja su bili upregnuti bik 1 krava, iskopao duboku brazdu. Oni koji su ga 
pratili trudili su se da ubace u krug grumenje zemlje tako da nijedan ne 
ostane izvan njega. Pri prolasku delova koji su bili predviđeni za vrata, 
izvlačili su raonik iz zemlje i nosili su plug. Ne nazivajući taj postupak 
etrurskim, Dionisije iz Halikarnasa (I, 88) kaže očito istu stvar, ali je po 
njemu ocrtani obim bio četvrtast, a ne kružni. 

Bez obzira na to u koje razdoblje smeštaju izgradnju entiteta koji se 
naziva Rim od prvih logorovanja na Palatinu, i na smisao koji daju izrazu 
Roma quadrata na koji aludira Dionisije a koji sami Rimljani više nisu 
dobro razumevali#3, moderni autori smatraju da su opisani osnivački obredi 
u stvari etrurski, i da je posebno kopanje jame (mundus) u središtu izorane 
brazde izvorno etrurski običaj; oni čak često proširuju to obeležje na jednu 
drugu, sasvim različitu stvar, koju u Rimu označava reč mundus, to jest 
bunar koji je obično zatvoren, a povremeno se otvara, i koji povezuje Rim 
sa podzemnim svetom, sa mrtvima. Mogućno je, naime, da je celokupni 
obred, kao i mundus, etrurski. Ali, s druge strane, on očigledno odgovara 
drevnom vedskom ritualu kojim je obeležavano mesto žrtvene vatre, četvr- 
tasto i usmereno, indijski homolog onoga što je bio italski templum**. Rub 
je obeležen sa četiri brazde, prvo jednom, direktnom, od Jugozapada ka 
Jugoistoku, zatim drugom u obliku isprekidane linije od Jugozapada ka 
Severozapadu i od Severoistoka ka Jugoistoku. Zatim su, u sredini toga 
četvorougaonika, na mestu gde se sreću dijagonale, u tački koju su nazivali 
»ustima«, sveštenici smeštali simbolički ekvivalent mundusa: busen trave 
darbha (»koja je u isto vreme voda i biljka«), preko koje su sipali dvanaest 
vrčeva vode (»ima dvanaest meseci, voda je kiša«) 1 bacali seme »svih 
trava« (sto jest svih vrsta hrane«). Ovaj obred je svakako veoma star: 
praveći brazde, obrednik izgovara formulu koja sadrži jedno od najznačaj- 
nijih imena iz indoiranske grupe bogova triju funkcija (Mitra-Varuna, Indra, 
Ašvini), čiji je značaj međutim već u himnama iz Rigvede bio mnogo manji. 
Italici koji su zaposeli Italiju 1 kod kojih se, kao što smo videli, zadržala 
suprotnost između državnog ognjišta, koje je bilo okruglo, i templa, koji su 
bili četvrtasti zato što su bili usmereni, mogli su doneti i običaj da se prave 
četvorougaona brazda i središnja »usta«, simbolična riznica svih dobrih stva- 
ri. Ako je dakle istina da je klasična disciplina etrusca predviđala urbs 
quadrata i mundus, moguće je da su Etrurci, među brojnim pozajmicama 


83 Festus, str. 365 L2, piše, kako se čini, mešajući Romana Quadrata i mundus: »Qua- 
drata Roma «locus» in Palatino ante templum Apollinis dicitur ubi reposita sunt quae solent 
boni ominis gratia in urbe condenda adhiberi. Vid. Lugli, RA. str. 423—427. 

84 Često se templum pripisuje Etrurcima (u poslednje vreme, sa etimologijom u tom 
smislu), a neki im (Bouchć-Leclercq) pripisuju i augursku veštinu. Naša izučavanja navode nas 
da i jedno i drugo pripišemo indoevropskom nasledu Italika: vid. gore, str. 318—328, i RIER, 
1954. II »Aedes rotunda Vestae«, str. 27—43 (naročito str. 30—31, koje su ovde sažeto 
prikazane). l 

od Italika, prisvojili i kodifikovali, dajući im svoj lični pečat, te stare indo- 
evropske običaje#:. 

Drugi primer se isto tako odnosi na osnivanje gradova%". To je posled- 
nje poglavlje prve Vitruvijeve knjige, već pomenute povodom kapitolskog 
hrama, koje se često navodi kao jedan od veoma retkih dokaza da svrsta- 
vanje Jupitera, Junone i Minerve u trijadu nije bilo svojstveno Tarkvinjanima 
iz Rima, nego je odgovaralo opštem etrurskom običaju. Reč je o izboru 
mesta pogodnih za javne građevine. Treba pročitati to poglavlje u celini, a 
ne, kao što se to uvek čini, kao što to čini i sam Tulin, odlomak koji se 
odnosi na tri božanstva: | 


Posto su ulice, male i velike, iscrtane, valja izabrati mesta za zgrade za 
zajedničku upotrebu celoga grada, kao što su hramovi, forum, itd. Ako zidovi idu 
duž mora, mesto foruma mora biti izabrano pored luke, a ako su zidovi samo na 
kopnu, u centru grada. Za hramove bogova pokrovitelja grada, kao i za Jupitera, : 
Junonu i Minervu, mesta treba da se nalaze na najvećoj uzvišici, sa koje se može 
videti najveći deo zidina. Merkurov hram će biti u forumu ili čak, kao i Izidin i 
Serapisov hram, na sred trga. Apolonov i Bahov hram biće blizu pozorišta. Herkulov, 
u gradovima u kojima nema gimnazija i amfiteatara, u blizini Cirka. Marsov, izvan 
grada, ali na Polju, a Venerin, blizu luke. Evo šta je rečeno, povodom ovih raspo- 
dela, u spisima etrurskih haruspika (id autem etiam Etruscis haruspicibus discipli- 
narum scripturis ita est dedicatum): Venerin, Vulkanov i Marsov hram nalaze se 
izvan zidina, s jedne strane da strasti ne bi obuzele, u gradu, mlade ljude i majke 
porodice; s druge strane, da bi ceremonije i žrtveni obredi bili u neku ruku zaštićeni 
od požara; što se tiče Marsa, ako bude smešten izvan zidina, neće biti oružanog 
sukoba među građanima a, u isto vreme, zidine će biti zaštićene od napada nepri- 
jatelja. Isto tako će Cererin hram biti izvan grada, na mestu koje će ljudi posecivati 
samo za vreme kulta (?), zato što se to mesto mora verski i moralno poštovati. I za 
druge bogove, mesta treba birati prema prirodi kultova koji će se u njima svetkovati 
(ceterisque diis ad sacrificiorum rationes aptae templis areae sunt distribuendae). 


Da li je potrebno podvlaciti da spisi etrurskih haruspika vode računa o 
svim vrstama novina koje su u njihovoj zemlji strane, a posebno o stanju 
stvari u Rimu? Apolon 1 Dionis sa pozorištem, Herakle sa gimnazijom, 
amfiteatrom ili Cirkom, svedoče o grčkim običajima, Izida 1 Serafis dolaze 
iz još veće daljine, a Mars, sa svojim Poljem 1 Cerera extra urbem sasvim 
su rimski. Koliko vredi, u tim uslovima, svedočanstvo o kapitoskoj trijadi? 
Da li su Tarkvinjani sledili neko »etrursko« pravilo, ili je njihovo delo bilo 
ono što je u ovom slučaju nadahnulo »etrursko-rimsko« pravilo? Nije mo- 
gućno tačno odrediti, ali treba biti sumnjičav. Isto tako treba biti sumnjičav 
i pred jednim drugim pomenom »etrurske trijade« (Serv., Aen. I, 422): 
prudentes Etruscae disciplinae aiunt apud conditores Etruscarum urbium 


85 O pravougaonim površinama u različitim razdobljima u mediteranskim (i susednim) 
zemljama, vid. F. Castagnoli, /podamo di Mileto e l'urbanistica a pianta ortogonale, 1951; R. 
Martin, L'urbanisme dans la Gréce antique, 1956; A. Boethius, The Golden House of Nero, 
1960; R. Bloch, »A propos de l'Enéide de Virgile, réflexions et perspectives«, REL. 46, 1968. 
str. 325—342. 

86 Vid. gore, »Kapitolska trijada«. 

non putatas iustas urbes, in quibus non tres portae essent dedicatae et tot 
uiae et tot templa Jouis Junonis Mineruae. To doduše nije pravo stanje 
stvari u Rimu, ali može biti posledica razmišljanja, uopštavanja koja su vršili 
etrursko-rimski učenjaci kada je bio u pitanju skup božanstava koji je obez- 
bedio Rimu lepu karijerus". 


Ista sumnja da je u pitanju ne falsifikat, nego adaptacija, postoji i za 
većinu naznaka koje se mogu vezati za libri rituales. Fest svrstava u sadržaj 
te zbirke osvećenje hramova. Ali, šta je staro, etrursko, u dokumentu sa 
najviše pojedinosti, traženju saveta od haruspika, pod Vespazijanom, prili- 
kom rekonstrukcije Kapitola koji je stradao u požaru (Tac. Hist. 4, 53)? Oni 
prvo naređuju da se baci u močvaru sve što je ostalo od te građevine i da 
se sagrade nove zgrade sledeći u potpunosti tragove starih, pošto bogovi ne 
žele promenu plana. Zatim je, 21. juna, jednog lepog dana, ceo prostor 
namenjen hramu ukrašen trakama 1 vencima. U njega ulaze, držeći grane sa 
drveća koje je felices, vojnici koji nose imena fausta. Vestalke, koje prate 
mali pomoćnici u dobrim predskazanjima, patrimi i matrimi, pristupaju umi- 
vanju. Posle velikog sveštenika, pretor čisti to mesto žrtvujući suouetaurilia, 
osvećuje utrobu na travnjaku, priziva Jupitera, Junonu, Minervu i bogove 
zaštitnike carstva, dotiče trake zakačene za kamenje ili upletene u konopce. 
Tada magistrati, sveštenici, senatori, vitezovi, 1 veliki deo naroda, dovlače 
kao kamen temeljac veliki komad stene i tu i tamo ubacuju u temelje zlato, 
neobrađeno, neprečišćeno srebro, zato što su haruspici preporučili da se delo 
ne skrnavi upotrebom kamenja ili zlata pripremljenog za nešto drugo. Nova 
građevina je bila viša od one koju je zamenila: to je sva promena koju je 
religija dopustila, kao da je, u tom pogledu, stari hram bio manjkav. 

Treba biti isto tako oprezan i kada su u pitanju tribusi ili kurije — 
osim možda kada je u pitanju organizacija Mantove (Serv., Aen. 10, 202)8* 
—, ili nekoliko pravila iz javnog ili privatnog prava koje stari autori izričito 
pripisuju Etrurcima. Evo dva primera ovih poslednjih: est enim in libro qui 
inscribitur *terrae *iuris Etruriae scriptum uocibus Tage, eum qui genus a 
periuris duceret, fato extorrem et profugum esse debere (Serv. Aen. I, 2%); 
secundum Etruscam disciplinam nihil tam incongruum nubentibus quam 
terrae motus aut caeli (ibid. 4, 6). Sto se tice tri prvobitna rimska plemena, 
pogrešno je na osnovu etrurskog ili etrurcizovanog oblika njihova dva imena 
(Ramnes, Luceres, pored Titienses) zaključiti da je cela organizacija bila 
etrurskog porekla: ona svakako prethode poslednjim kraljevima, koji su ih 
samo doterali, u uslovima na koje podseća legenda o Atu Naviju. Isto tako, 
među osam (od trideset) poznatih imena kurija iz vremena pre Servija, ako 
Tifata zaista potiče od imena uzvišice u blizini etrurske Kapue, druga tri 
imena (Foriensis, Rapta, Veliensis) odmah se razumeju na latinskom, a tri 


87 Dole, »Grupisanje bogova«. 
88 Vid. ME. I, str. 404—405. 
89 Da bi potvrdio da Vergilije naziva Eneju profugus: on je unuk verolomnika Laome- 
dona: | 

poslednja (Faucia, Titia, Velitia) pogrešno je objašnjavati etrurskim imenima 
rodova (pauya, Titie, Veli9na), kada u latinskom postoje slične reči, kao što 
su faux, titus, uelites. 

Libri fatales su, pod pretpostavkom da su to zaista bile knjige, sadrža- 
vale materiju koja je verovatnije bila etrurska: sudeći po najstarijim Rimlja- 
nima, Italici nisu bili razvili teoriju sudbine i stvorili su jednu pod uticajem 
Grka, polazeći od nepoznatih božanstava drugog reda kao što su Parke”. 
Šta više, ono što se naslućuje i u prvom i u drugom planu etrurskog 
panteona, dii superiores et inuoluti koje smo sreli u teoriji o munji, u Rimu 
nemaju ništa više ekvivalenata nego u Grčkoj. Ali, sem toga da postoje, o 


libri fatales znamo veoma malo, tako da smo sasvim slobodni da u njima 


tražimo, ako nam se prohte, prototip za rimske Sibilinske knjige. 

Među sačuvanim fragmentima doktrine, jedan od najzanimljivijih, iz 
istog vremena kao i fragment teorije o munji, odnosi se na prorogatio, koje 
donekle ublažava fatalizam: fata differuntur tantum, nunquam penitus immu- 
tantur, kaže Servije (Aen. 8, 398)?!. To odlaganje, ili maksimum toga odla- 
ganja jeste deset godina za pojedince, trideset za države. Servijev interpola- 
tor dodaje dragocenu iako kratku naznaku: Etrusci libri kažu da se to 
odgađanje nesreća koje prete može dobiti na prvom mestu od Jupitera, zatim 
od bogova sudbine, primo loco a Joue dicunt posse impetrari, post a fatis. 
Želeli bismo da znamo kako se molba obraćala bogovima sudbine, to jest 
svakako »Višim 1 Skrivenim bogovima«. Zeleli bismo isto tako da znamo 
šta treba podrazumevati pod primo loco 1 pod post: sukcesivne i komple- 
mentarne delove jednog istog postupka? Ili prvu instancu i poziv? Suština 
odnosa između Jupitera i dii Superiores krije se u toj neizvesnosti. 

Etrurski učenjaci su se interesovali za trajanje, ritam života. Varona su 
libri fatales naučile da se ljudski život odvija u dvanaest sedmica?. Do kraja 
desete sedmice, ili do sedamdeset godina, odgovarajući obredi mogu da 
uspore njegov tok, ali više od toga ne treba tražiti i ne može se dobiti. Kada 
prođe dvanaesta sedmica, ljudi »izlaze iz svoga duha« (a mente sua homines 
abire), i bogovi im više ne upućuju nikakvo znamenje. Teorija o veku 
(saeculwm)?3, ako ne i reč, koja može biti latinska, to jest spatium uitae 
humanae longissimum partu et morte definitum (Censor. 17, 2), nastala je 
ili je u najmanju ruku dobila precizno značenje u okviru takvog razmišljanja, 
pre nego što je proširena na život gradova (Censor. 17, 5—6), određujući 
smelo ljudskim zajednicama, čak 1 u samoj Etruriji, Rimljanima koji su bili 
njeni pobednici i njeni naslednici, neizbežan kraj, smrt. Verovatno da je, 


% Vid. gore, »Ideološke novine«. 

91 Bouché-Leclercq, op. cit., str. 89. 

92 Ibid., str. 87—90. 

93 Ibid., str. 90—93: Thulin III, str. 63—75; C. Clemen, »Die etruskische Sükularrech- 
nung«, SMSR, 4, 1928, str. 235—242. 

94 »U delu Histoires Toscanes napisanom u osmom veku nacije, kako tvrdi Varon. 
označeno je koliko je vekova bilo dodeljeno tome rodu, i koliko je trajo svaki protekli vek. i 
kojim je čudima bio označen taj rok. Tako tu piše da su prva četiri veka trajala svaki po 100 
godina; peti 123; šesti 119. kao i sedmi; da je osmi tada bio u toku, i da su još ostali deveti 
i deseti, posle kojih se etrursko doba završilo« (prev. Bouché-Leclercq). 


505 


p I a ae 


u poslednjim borbama za nezavisnost, u kratkotrajnoj 1 potpunoj rezignaciji 
koja je pratila pobedu, taj oblik fatalizma, taj metafizički defetizam odigrao 
izvesnu ulogu?. | 

Kada su u pitanju libri Archerontici, koje se pripisuju Tagetu kao 
uostalom i fatales, sačuvani komadići ne dopuštaju tvrdnju da se one mogu 
ili ne mogu uporediti, kao što se ponekad kaže, sa egipatskim Knjigama 
mrtvih. Mnogi autori su pretpostavljali da tekst napisan na trakania sa mu- 
mije iz Agrama pripada tim knjigama: to je čista maštarija. I samo ime je 
sumnjivo. Na jednoj etrurskoj vazi, u jednom veoma spornom natpisu, nalazi 
se reč ayrum (ayru-m?) koju bismo preveli kao »Aheront« (reč je o Alkesti 
koja se vratila iz Podzemlja), ali u naslovu knjiga pridev ne mora biti 
etrurski, nego može biti samo grčko-latinski prevod nekog domaćeg izraza; 
ako je etrurski, on u pravi čas podseća na sve što Etrurija duguje Grčkoj, 
čak i kada su u pitanju predstave o donjem svetu. Pored prorogatio (Serv. 
Aen. 8, 398), poznat nam je i jedan element aherontske doktrine koji može 
da uteši one za koje bi kratkoća života svedenog na sedamdeset ili osam- 
deset četiri godine bila bolna: oni mogu da postanu bogovi. »U svojim Libri 
Acherontici, kaže Arnobije (Gent. 2, 62), Etrurija obećava da, preko krvi 
izvesnih životinja koje se prinose na žrtvu nekim božanstvima, duše postaju 
božanske i izmiču smrtnoj sudbini«. Servije (Aen. 3, 168) ukazuje isto tako 
da je, u jednoj raspravi de diis animalibus, Labeon rekao da postoje izvesni 
žrtveni obredi pod čijim se dejstvom duše ljudi pretvaraju u bogove, bogove 
koje nazivaju animales u znak sećanja na njihovo poreklo. Ako se doslovno 
držimo tih tekstova, naših jedinih svedočanstava, obogotvorenje se ostvaruje 
post mortem, jednom očigledno represivnom žrtvenom tehnikom. Ta kon- 
cepcija je bila isto toliko daleko od orfizma, koji je blagodeti onostranog 
sveta namenjivao onima koji su za života prošli kroz obred posvećenja, 
koliko i od pitagorizma i njegove seobe duša“. Etrurija mnogo duguje 
Grčkoj, ali je njeno obredno sredstvo za sticanje besmrtnosti, ako se zaista 
svodi na tu magiju, njeno vlasništvo. Nasuprot tome, značaj koji se pridaje 


95 Vid. gore, str. 597, u Plutarhovom Sulinom životu, traženje saveta od haruspika na 
kraju osmoga veka (saeculum). Ali koliko vredi to svedočanstvo? Evo šta o tome kaže Bo- 
uché-Leclercq, op. cit., str. 96—97: »Ton ove izjave ne uliva baš poverenje bilo u autentičnost 
dokumenta, bilo u iskrenost haruspika. Proroci su se suviše bavili slikom koju će stvoriti o 
sebi u svetu, a svet se lako obnavlja ako je najveće ili najmanje poverenje na koje nailazi 
vračanje jedna od najočiglednijih posledica takvih promena. Da bi tako najavili blisku propast 
njihove nacije, koju će Sula zaista zauvek uništiti, haruspici su morali da govore svečanijim i 
manje nametljivim jezikom. Neobično je što se prepuštaju brbljarijama povodom tiko ozbiljnih 
događaja, dok će, pola veka kasnije. haruspik samo pod pretnjom smrti otkriti manje zastrašu- 
juću tajnu [= kraj devetog veka (saeculum). najavljen kometom koja se pojavila prilikom smrti 
Julija Cezara]. Prema tome, predanje koje je preuzeo Plutarh sumnjivo je iz više razloga. i ne 
bi trebalo težiti njegovom pretvaranju u dogmatične definicije«. ' 

96 Paralela koju Thulin IIL, 59, uspostavlja između Tageta i Orfeja veštačka je: Uočljivo 
je da obe studije o tom predmetu imaju naslove u obliku pitanja: H. Bulle, »Orphisch-pytha- 
gorüischer Glaube bei den Etruskern?« Phil. Wochenschrift, 42. 1922, col. 692—694 (kratka 
ali izvrsna rasprava o tezi koju brani F. Weege u Etruskische Malerei, 1921); C. C. van Essen, 
Did Orphic Influence on Etruscan Tomb Painting exist? (teza, Utreht), 1927. 

sedmici u odmeravanju ljudskih života podseća na mističnu funkciju broja 
sedam ne samo u Grčkoj, nego i u Haldeji, a isto tako i u Bibliji”. 

Sa tom književnošću mogu se povezati zbirke Ostentaria, popisi čuda, 
koje su preveli Etruro-Rimljani u poslednjem veku pre naše ere. U toj 
materiji, od drugog punskog rata naročito, Etrurci su bili izveštači, uobiča- 
jeni poznavaoci rimskih bogova", tako da se kroz savete koje su oni davali, 
obično na traženje Senata, naslućuju njihovi načini istraživanja i izražavanja. 
Gore smo ukazali na glavnu razliku koja je razdvajala, do prilično poznog 
razdoblja, etrurski i rimski običaj"; dok je, za Rimljane, čudo uvek bilo 
preteće, izražavalo gnev nekog boga, Etrurci su smatrali da čudo može 
ukazivati i na naklonosti, dobru nameru. Jedan od retkih sačuvanih odloma- 
ka iz prevoda Ostentarium Tuscum koji je napravio Tarkvitije Prisk upravo 
se odnosi na blagotvorno čudo. Evo ga, na jednom latinskom čija neobič- 
nost, izgleda, nije samo posledica proročkog tona, nego još pre odaje, i mi 
se zbog toga radujemo, suviše vernu kopiju. U trećoj knjizi Makrobijevih 
Saturnalija (7, 2), povodom ovna, čitamo: traditur autem in libris Etrusco- 
rum, si hoc animal insolito colore fuerit inductum, portendi imperatori 
rerum omnium felicitatem Est super hoc liber Tarquitii transcriptus ex 
Ostentario Tusco. Ibi reperitur: »purpureo aureoue colore ouis ariesue si 
aspergetur, principi ordinis et generis summa cum felicitate largitatem au- 
get, genus progeniem propagat in claritate laetioremque efficit«. Prva Ma- 
krobijeva rečenica dovoljno sažima ovaj galimatijas kada kaže da takve 
ružičaste ili zlataste mrlje (ili pre, jer on uopštava, svaka neočekivana boja 
na runu) predskazuju caru felicitas u svakom pogledu. Ovaj fragment, slu- 
čajno sačuvan, zanimljiv je iz više razloga: tu se ispoljava jedno prilično 
ustaljeno obeležje haruspicije, na koje smo gore ukazali, a to je značaj koji 
haruspici pripisuju moćnicima ovoga sveta, a koji u neku ruku svedoči o 
njihovoj pristrasnosti; s druge strane, Makrobije, u svojoj glosi, dorađuje, 
aktualizuje, prilagođava novom režimu (imperatori) ono što je Tarkvitije 
Prisk izražavao uopštenije, na način koji je odgovarao kako republikanskom 
Rimu, tako i starim etrurskim državama (principi ordinis et generis). 

Jedan drugi Tarkvitijev fragment, odlomak iz Ostentarium arborarium, 
daje definiciju drveća koje je infelices; to je primer pomnih, manjkavih i 
proizvoljnih klasifikacija koje su korišćene u toj lažnoj nauci (Macr. 3, 20, 


97 Suidas, Lexikon, s. v. Tvppnvia, prema »merodavnom čoveku koji je napisao istoriju 
kod Etruraca«, prikazuje kosmogoniju u kojoj ljudi složno vide mešavinu astrologije i biblijskih 
koncepcija i koja se ne može pripisati Etrurcima: »Bog koji pravi sve stvari dodelio je svim 
svojim tvorevinama dvanaest hiljada godina, raspoređenih između dvanaest (zvezdanih) kuća. 
U prvoj hiljadi. Bog je napravio nebo 1 zemlju; u drugoj, nebeski svod, koji naziva nebom: u 
trećoj more i sve što postoji na zemlji; u četvrtoj, velike izvore svetlosti, sunce, mesec i zvezde: 
u petoj, celokupnu dušu ptica, gmizavaca i četvoronožnih životinja, u vazduhu i na zemlji i u ` 
vodi; u šestom, čoveka. Izgleda dakle da je prvih šest hiljada proteklo pre stvaranja čoveka, a 
da se šest drugih vezuje za ljudski rod, tako da celokupno vreme traje dvanaest hiljada godina«. 
»Mogućno je, piše Bouché-Leclercq čiji prevod navodim (op. cit., str. 98—99), da su haruspici 
iz poslednjih vekova, raspeti izmedu biblije i astrologije, uzimali sa obe strane elemente za taj 
sistem prenošenja; ali je moguéno i da je to učinjeno bez njih«. 

98 Bouché-Leclercq. op. cit., str. 74—78; Thulin NI, 76—130; R. Bloch, Les prodiges 
dans l'antiquité classique, 1963. str. 42—76. 

99 Gore, »Signa i portenta«. 

3). »Drveće koje je pod pokroviteljstvom podzemnih bogova, bogova koji 
odvraćaju (opasnosti?), naziva se infelices; to su pazdren, krvavica, paprat, 
crna smokva, sve drveće čije su bobice ili plodovi crni, brekinja, divlja 
kruška, zelenika, kupina, bodljikavo žbunje. Njima se treba služiti za spalji- 
vanje čudovišta i zlokobnih čuda«. Ovo poslednje uputstvo potkrepljeno je 
nekim dobro poznatim slučajevima iz rimske istorije!?: godine 193, brižljivo 
je pokupljen i spaljen roj pčela koji je imao nesreću da se spusti na Marsov 
hram, u Kapui (Liv. 35, 9, 4); dve godine kasnije, dva vola koja su uspela 
da se popnu na krov jedne kuće, u rimskoj četvrti Karina, Živi su spaljeni 
po nalogu haruspika, a njihov pepeo bačen je u Tibar (Liv. 36, 37, 2); 
precizniji je Lukan (Phars. I, 589—591) po kome prorok Arun naređuje da 


se čudovišta rođena spontanim začećem spale infaustis flammis, to jest na. 


vatri na kojoj se spaljuje drveće infelices. Tu dotičemo najmračnije vidove 
doktrine o čudima; ništa nije tako okrutno kao postupak sa hermafroditima, 
koji su Rimljani preuzeli od Etruraca: nesrećnici su zatvarani ŽIVI u jedan 
kovčeg i bacani na pučinu (na pr. god. 142, Jul. Obs. 22, praecepto haru- 
spicum)?!. 

Predstava o postupku koji su primenjivali haruspici može se naravno 
steći kroz rimski običaj da se od njih traži savet. Kao i u fulguratores, on 
se odvijao, i to je sasvim prirodno, u tri faze: precizna definicija čuda na 
koje je ukazano, tumačenje, propisivanje lekova. Klasičan primer, koji je 
Tulin lepo analizirao, a Remon Blok'? preuzeo, jeste responsum  haruspika 
iz 56, o kome smo već govorili; ono što je od njega preneo i komentarisao 
Ciceron (Har. resp. 20—60) tiče se samo bogova iz prve dve faze, pošto 
treća nema značaja za njegov postupak. Ali one su jasne!?*: 


|. definicija čuda: budući da su, na latinskom području, ljudi čuli zveckanje 
praćeno podrhtavanjem; budući da se, na susednom području, začuo potmuli zvuk i 
zastrašujući zveket oružja (20)... 


2. interpretacija, u tri dela: = 

a) gnevni bogovi: prigovori dolaze od Jupitera, Saturna, Neptuna, boginje Telus, 
nebeskih bogova (20). , 

b) pet uzroka njihovog gneva: zato Sto su igre svetkovane suviše nemarno i 
što su okaljane (21); što su sveta i verska mesta korišćena u profane svrhe (9); Sto 
su govornici usmrćeni bez obzira na ljudske i božje zakone (34); što se zaboravilo 
na datu reč i na zavet (36); i što su drevni i tajni žrtveni obredi izvršeni suviše 
nemarno i okaljani (37). : "m 

c) opasnosti koje prete: besmrtni bogovi upozoravaju da treba voditi racuna da 
nesloge i svađe viših klasa ne ugroze život senatora i njihovih nadređenih, koji bi 
bili lišeni pomoći i ostavljeni, posle čega bi se provincije svrstale pod jednu jedinu 
vlast, sa raspuštenom vojskom i konačno oslabljene (40). Oni upozoravaju 1 da se 
vodi računa da javni interes ne ugroze tajne smicalice (55); najzad, da se oblik 
vladavine ne menja (60). 


100 R. Bloch, op. cit., str. 73—74. 

101 O mogućem etrurskom poreklu argejskog obreda, vid. gore, str. 448—450. 
102 Thulin III, str. 78—79; R. Bloch, op. cit., str. 50—55. 

103 Navodim prevod koji je dao Bouché-Leclercq, op. cit., str. 83—84. 

U trećem delu prepoznajemo konzervativni konformizam, »dobronamer- 
no« obeležje saveta haruspika. Tip pretnji, koje su u isto vreme ozbiljne i 
neodređene, i bombastičan stil isti su kao u brontoskopskom kalendaru: 
književni rod je nametao takve formule, i uglavnom ih nije napuštao. Što 
se tiče drugog dela, a naročito određivanja gnevnih bogova, Tulin se divio 
njegovoj preciznosti, koju je suprotstavljao opreznoj uzdržanosti rimskih 
pontifika u sličnim stvarima!“*: »Aulo Gelije, 2, 28, 3, veli, po Varonu, da 
prilikom jednog zemljotresa, pontifici nisu bili kadri da utvrde koje je božan- 
stvo uputilo znamenje i pokušali su da se izvuku pomoću izraza si deo, si 
deae. Koliko je različit odgovor koji su dali haruspici: postiliones esse Joui 
Saturno Neptuno Telluri Dis caelestibus! Izrazi kao onaj u Liv. 41, 13, 2, 
editis ab aruspicibus dis quibus supplicaretur, pokazuju da haruspici nisu 
bili ništa manje kadri nego decemviri da odrede božanstva koja je trebalo 
umilostiviti. Ne znamo kojim su postupcima oni pribegavali. S obzirom na 
veliku raznolikost Ostenta, verovatno se nisu ograničili na jednu jedinu 
metodu«. Može se smatrati da je to bilo ispitivanje jetre žrtvene životinje, 
sa tačno određenim božanstvima koja su sačinjavala listu gnevnih bogova: 
Jupiter, Saturn, Neptun ispisani su na jetri iz Pjaćence, — a verovatno, uz 
imena koja ne razumemo, 1 Telus i Di Caelestes. 

Etrurska procuratio čuda poznata je samo po onome što su od nje 
preuzeli Rimljani: treba pogledati rimski deo ove knjige. 


BOGOVI 


Kada posmatramo etrurski panteon u dokumentima na izvornom jeziku, 
to jest na umetničkim predmetima ili na jetri iz Pjaćence, pojavljuju se dve 
osnovne činjenice. 

Prva, na koju se odnosi više aluzija, jeste veliki broj imena bogova 
pozajmljenih iz italskih jezika. Posebno dva, koja su sasvim etrurska, nose 
latinska imena, izmenjena, ali prepoznatljiva. To je slučaj, ako ne kada je u 
pitanju Tinia (Jupiter), a ono svakako kada je u pitanju jedna uvezena 
boginja, Uni, koja je proizašla iz Juno sa istim gubljenjem početnog i- koje 
je pretrpeo 1 Ani, koji je proizašao iz Janus; isto tako i NeOuns (NeOunus; 
Agram NeBuns-l), koji je proizašao iz Neptunus; Maris (Maris, Mars-, Ma- 
res), to jest Mars; sasvim verovatno i Vetis-l i Satres koje čitamo samo na 
jetri iz Pjaćence, to jest Vedius-Veiouis 1 Saturnus; Selvans-l (selvan-; selva 
na jetri), to jest Siluanus'?". Ta božanstva imaju samo jedno ime, ono koje 
su nosila u zemlji svoga porekla, bilo da su bila u potpunosti preuzeta, kao 
ličnosti sa imenom, bilo da su, kao nacionalna božanstva, pod obrnutim 
dejstvom koje je imala interpretatio etrusca, prvo bila izjednačena sa starim 
stranim božanstvima, a zatim izgubila i svoje nacionalno ime i nastavila 


104 Loc. cit., str. 82. 

105 Vid. gore, »Signa i portenta«. 

106 Thulin, Die Gotter des Martianus Capella..., str. 23. 

107 Siluanus i Sancus možda, objedinjeni kao Selvans Sanxuneta: G. Colonna, SE. 34, 
1966, str. 165—172. Za Fufluns i *Populonius, vid. G. Devoto, SE. 6, 1932, str. 243—260. 

život pod stranim imenom. U nekoliko slučajeva, jedno isto božanstvo kao 
da u isto vreme nosi i izvorno i pozajmljeno ime: često se smatra da je 
Men(e)rua (Merua, Mera) isto što i Tecvm (jetra, Agram); moguće je da je 
Vel-, na jetri, bilo početak reči *Velyans, imena koje bi zamenjivalo staro 
SeBlans, koji se na ogledalima očigledno pretvara u Hefesta!%%, Smatralo se 
i da se sreću slučajevi da dva božanstva istoga tipa, jedno izvorno, drugo 
pozajmljeno, koegzistiraju ne mešajući se: Laran, koji se devet puta pojav- 
ljuje na ogledalima, nag, u čizmama, gotovo uvek sa oružjem i šlemom, 
ponekad sa Turan-Afroditom, bio bi ratničko božanstvo koje je zamenio 
Mars (Torp, Tulin...); ali, kod ratobornog naroda, ratnička aktivnost može 
dobiti više božanskih zaštitnika različitog usmerenja (upor. Indra 1 Vaju kod 
Indoiranaca!??). 

Druga činjenica je rano i trajno poistovecenje velikog broja tih božan- 
stava sa grčkim božanstvima. Na slikama na ogledalima!!", Tinia, Uni nalaze 
se samo u funkcijama i pustolovinama Zevsa i Here. Tinia drži skiptar i 
munju, Atena se rada iz njegove glave!!!; Uni, povezana sa Tinijom kao 
Hera sa Zevsom, nalazi se u sceni Parisovog suđenja sa Afroditom i Ate- 
nom, ona doji Herakla, oslobođena okova zahvaljujući Hefestu!?. Menrua, 
sa oružjem, praćena malom lepršavom Viktorijom, predstavlja Atenu!'*. Ne- 
Oun(u)s, sa Posejdonovim trozupcem, sedi na steni iz koje izvire voda!!“. 
Ovaj proces. identifikacije zahvatio je čak i božanstva koja nose samo etrur- 
ska imena. Ako cognomen jedne od najstarijih Venera iz Lacija, Frutis, 
može da se objasni etrurskim izgovorom Afrodite!!5, toj boginji na ogleda- 
lima odgovara Turan; isto tako Turms nosi Hermesov plašt, putnički šešir i 
glasnički štap i vodi duše umrlih (grčko ime je transkribovano, jedan jedini 
put, kao herma, ali to je retkost: etrurski Hermes je Turms!!'%). Fufiuns drži 
Dionisov štap i predstavljen je kraj Semele, Semla, Arijadne, Area0a!. To 
je slučaj sa svim izvornim božanstvima: nijedno ne nosi grčko ime. Ako na 
ogledalima Aplu (Apulu, Aplun) nosi na glavi lovorov venac, drži formingu, 


108 Thulin, Die Gotter..., str. 42. 

109 Tako bi, pored Ani na jetri iz Pjaćence, postojao i jedan etrurski »Janus«: G. Devoto, 
»Nomi di divinità etrusche, III: Culsans«, SE. 7, 1933, str. 259—265. O dioskurima u Etruriji. 
vid. gore, str. 415. 

110 Dokumenti se nalaze u zbirci ogledala koju je prikupio E. Gerhard, vid. gore, str. 
611. n. 1; J. D. Beazley, »The world of the Etruscan mirror«, J. Hell. S. 69, 1949, str. 1—17. 
O etrurskom vajarstvu, vid. M. Pallottino, La scuola di Vulca. 1945 (povodom statua iz Veja); 
A. Hus, Recherches sur la statuaire en pierre étrusque archaique, 1961. 

IIL Reference, n. pr. u Thulin, op. cit, str. 24, koje upućuju na Gerhardovu zbirku 
ogledala. 

112 [bid., str. 24—25. 

!13 Vid. dole, »Bogovi«. 

114 Ibid., str. 25—26; o imenu Neptunus kao italskom, a ne etrurskom. vid. gore, drugi 
deo, pogl. V, 2. 

115 Vid. gore, str. 453 i n. 2. Tu je moglo biti i Afroditino ime Apru (< Appo), koje 
je dalo latinski naziv za mesec te boginje, Aprilis: E. Benveniste, »Trois étymologies latines«, 
BSL. 32. I, 1931. str. 68—74; to podrZava E. Fiesel, »Zu Benveniste's Deutung von Aprilis«, 
SE. 7, 1933, str. 295—297. 

116 Thulin, op. cit., str. 18, n. 3. 

117 Ibid., str. 25. 

grli ga Letun; ako Artumes svira u citru kraj Apulu ili jaše jelena!'5, to je 
samo književnost predstavljena u obliku slika 1 ne znači da su Apolon, 
Artemida, Latona igrale ulogu u religiji Etruraca. Ta književnost uostalom 
nije bila bez verskog ili društvenog značaja: verovatno da je posredstvom 
etrurskog izgovora Persefona postala Prozerpina na obali Tibra, a Catmite, 
etrurski Ganimed, morao je imati izvesnu čvrstinu da bi Plautu i rimskom 
argou dao catamitus!!?, 

Ispitivanje etrurskih transkripcija imena iz grčkog mita dovelo je Evu 
Fizel, 1929. godine, do mnogih zanimljivih i temeljnih zapažanja, kao 1 do 
jedne veoma važne konstatacije!?“: Etrurija je dobila ta imena u različitim 
razdobljima i iz raznih grčkih zemalja. Ona se uglavnom dele na tri grupe: 
1. najbrojnija potiču iz jonske epske tradicije (Castur, Nestur, Sature, Pa- 
trucles...); 2. ona su se u jeziku pridružila ranijoj zalihi imena preuzetih iz 
jednog dorskog dijalekta iz koga su zadržala dugo d i digamu, a ponekad 
imaju manje predvidljiv oblik (Aivas iz korintskog Aifac; Mayan, May&wv; 
Pruma0e-Prometej; Pakste-Pegaz; Velparun-Elpenor...); 3. ali sama ta imena 
nisu bila prva; druga, čiji je oblik neobjašnjivo udaljen od grčkog oblika, 
mogla su poticati od jednog prehelenskog tpa čiji bi grčki oblik bio jedna 
druga deformacija, koja se obično vraća na etimologiju (Catmite-I'avvurj- 
Onc, [< *I'aóv-?], Heplenta-'IznoAvrn, TalmiGe-IIaAau1jónc, pulpsna-IIo- 
Avéévg...). U stvari, treća kategorija je sumnjiva: Tavvurjono svakako nosi 
prehelensko ime, predstavlja prehelenski lik, ali Catmite sa ogledala pred- 
stavlja upravo i jedino Ganimeda iz grčkog mita, peharnika Zevsa koji nije 
bio preuzet iz prehelenskog doba; ma kakva da je bila prehelenska reč koja 
je promenila oblik, racionalizovala se u Ilolvććvn (ako ta reč ne znači 
sasvim prosto ono što, kako izgleda, označava na grčkom), Etrurci su sva- 
kako prihvatili tu Prijamovu kćer zajedno sa celokupnim trojanskim mitom 
i na mestu koje je ona zauzimala u tome mitu, dakle u isto vreme kada 1 
Patrokla, Ahila, itd.; suprotna pretpostavka nailazi na veće prepreke od one 
koju predstavlja nesklad imena. Ali razlikovanje dorskog i jonskog izvora 
bilo bi veoma zanimljivo kada bi bilo izvesno da Etrurci duguju svoju 
azbuku Doranima iz same Grčke!"!. »Posredstvom Korinta, na čiju ulogu 


118 ]bid., str. 18, n. Li 2. 

19 F, Messerschmidt, »Griechische und etruskische Religion: SMSR. 5, 1929, str. 21—32: 
»Die Wurzeln der Entstehung einer griechisch-etruskischen Mischkultur liegen schon im achten 
Jahrhundert, wo die ersten "Arbeiten des griechischen. Handwerks, Vasen protokorinthischer 
Fabriken, vereinzelt auch spitgeometrische Produkte durch phónikische Handler, nach Italien 
kamen, und schnell wie in Unteritalien auch an LER tyrrhenischen Küste Nachahmung fanden« 
(str. 21). 

120 Namen des griechischen Mythos im Etruskischen. Vid. značajan pregled koji: daje E. 
Benveniste, RPh. 56, 1930, str. 67—75. U novije vreme, G. Camporeale, »Banallizzazioni 
etrusche di miti greci«, Studi in onore di Luisa Banti, 1965, str. 111—123, »Banalizzazioni...« 
II, SE. 36, 1968, str. 21—35; III, SE. 37, 1969, str. 59—76 (insistira na promenama oblika i 
zaključuje da Etrurci nisu duboko prodrli u mitove svojih grčkih modela); suprotna zapažanja 
(prema drugim dokumentima) u: R. Hampe — E. Simon, Griechische Sagen in der früheren 
etruskischen Kunst, 1965. 

121 Vid. reference. u: Benveniste, nav. cL, str. 69—70. To poreklo ostaje sporno: vid. 
naročito M. Lejeune, »Observations sur l'alphabet étrusque«, Tyrrhenica, saggi di studi etru- 
schi, 1957, str. 158—172; J. Heurgon, »Note sur la lettre A dans les inscriptions étrusques«, 
Studi in onore di Luisa Banti, 1965, str. 177—189. 

Rimljani nisu zaboravili (Tac. Ann. II, 14), Etrurci su mogli, piše Emil 
Benvenist, da prime sa azbukom i riznicu helenskih mitova. Nije dakle 
svejedno da li se Jolajevo ime Vilae, Vile slaže sa korintskim oblikom 
fióAafoc, ili Aevas, Aivas, itd., sa korintskim Aífac«. 


Nije nam lako da shvatimo funkcionisanje jedne mitologije, pa prema 
tome i jedne religije, u kojoj glavne boginje, na primer, nose imena preuzeta 
od italskih naroda, Uni, Menrua, a s druge strane imaju bogat pribor koji 
grčka mitologija i umetnost pripisuju Heri, Ateni. To je međutim činjenica, 
i to od velikog značaja za istoriju religije samoga Rima: ako je poistovećenje 
rimskih sa grčkim bogovima izvršeno tako rano i tako potpuno, to je bilo 
po ugledu na Etruriju, i gotovo uvek sa istim elementima; Junona, Minerva, 
Neptun, i mnogi drugi, postai su Hera, Atena, Posejdon po ugledu na 
etrurske Uni, Menrua, NeOuns. Drugi su sledili te velike primere: tako su 
uspostavljene trostruke ekvivalencije kao što su Venera-Turan-Afrodita, Mer- 
kurius- Turms-Hermes. 

Sasvim izuzetno otkrivamo neko od tih božanstava u funkciji ili u mitu 
koji nije italski ili grčki. Jedna »boginja sa zmijama«, u kojoj se može 
prepoznati Turan, nalazi se na ploči koja potiče iz jedne grobnice Ceri i iz 
toga se izvlači zaključak da ona ima određenu ulogu kod mrtvih, koja bi 
mogla biti uzor rimskoj Veneri Libiiini!“?; ali zar 23. Rimsko pitanje, koje 
se odnosi upravo na Libitinu, ne podseća da je u Delfima postojala figurica 
Afrodite Epitimbije, pokraj koje su mrtvi pozivani da piju vino? 

Mitologija etrurskog Marsa ne potiče od grčkog Areja, i mi imamo 
jakih razloga da ono što je na prvi pogled u njoj najoriginalnije pripišemo 
indoevropskim Italicima!?3. 

Jedno ogledalo iz Bolsene, jedno sa Hiosa 1 jedan prizor prikazan na 
čuvenom etrursko-latinskom kovčegu iz Palestrine (Prenesta) predstavljaju 
skup srodnih dokumenata. 1. Na kovčegu, među poređanim bogovima sa 
latinskim imenima (Junona, Jupiter, Merkur, Herkul, Apolon, Liber, Fortu- 
na...), središnja grupa, koju sačinjavaju Minerva i Mars, vrši neku neobičnu 
radnju. Mars, nag, sa šlemom, kopljem i štitom, čuči nad velikim sudom 
punim neke materije koja se puši (tečnost? para? vatra?). Minerva mu je 
prebacila levu ruku oko struka, a desnom rukom prinosi njegovim ustima ili 
nosu neku vrstu kratke palice. Iza boginje, na gomili kamenja, stoje njen 
štit i šlem, a iznad nje leprša mala Viktorija. Iznad Marsa, narušavajući 
vegetalni dekor pozadine, sedi Kerber, troglavi pas ili vuk. 2. Na ogledalu 
sa Hiosa predstavljene su u stojećem položaju, s leva na desno, sledeće 
ličnosti: jedan nag mladić, Lein0, koji u levoj ruci drži koplje, sa detetom, 
Marishalna, na povijenoj desnoj butini (dete se obema rukama drži za 


122 Grenier, Mana, str. 53; u stvari, autor članka, F. Messerschmidt (a ne F. Weege), 
str. 370, odbacuje poređenje sa Turan: »Eine Schlangengčttin aus Caere«, ARW. 37, 1941, str. 
364—390. 

123 Vid. moju studiju »Maris IsminBians«, RPh. 28, 1954, str. 9—18 (koja raspravlja o: 
J. Heurgon, »D'Apollon Smintheus à P. Decius Mus: la survivance du dieu au rat, Sminth-, 


dans le monde étrusco-latin«, Atti del primo congresso internaz. di preistoria e protostoria 


mediterranea, 1950, str. 483—488); tu ćemo naći reference koje upućuju na Gerhardovu zbirku. 

njegovu desnu ruku, u visećem položaju); zatim Turan, etrurska Afrodita; 
na sredini ogledala, Menerua sa šlemom, koja obema rukama izvlači iz 
amfore dete Marishusrnana; desno, jedan nag mladić, bez imena, desnom 


rukom oslonjen o koplje. Na dršci ogledala nalazi se 1 jedan ženski lik, po | 


imenu Recial. 3. Na ogledalu iz Bolsene, s leva na desno, vide se: Turms 
sa Hermesovim glasničkim štapom i krilatim šeširom, koji rukom pridržava, 
za stomak, dete MarisisminQians koje sedi na njegovoj povijenoj butini; 
zatim Menrua, sa šlemom, koja u amfori kupa dete Marishusrnana: desnom 
rukom se oslanja na koplje, a levom drži dete za levu ruku i izvlači ga iz 
kade; zatim Turan; zatim mladić zaogrnut plaštom i oslonjen na koplje; 
zatim jedna žena, Amatutun, koja nosi dete Marishalna u sedećem položaju 
na njenoj levoj ruci. Ispod središnjeg prizora, Hercle, koji se prepoznaje po 
toljagi, sa nogama zaklonjenim nizom od pet amfora istoga tipa ali manje 
ukrašenih nego ona iz koje izlazi Marishusrnana. 

Arheolozi su dosta smelo komentarisali ove slike, smatrajući da postoji 
više bogova pod Marsovim imenom, čiji bi zajednički otac bio Hercle, a 
majke ženski likovi — Menrua, Turan, Amatutun. to je preterano: one 
opisuju radnje, a ne nagoveštavaju srodstva. U svakom slučaju tu svi složno 
prepoznaju prizore mladalačkog posvećenja, a ja sam predložio da se preci- 
znije kaže: ratničkog posvećenja, što opravdava glavni čin, i što je bez 
izuzetka nagovešteno atributima svih učesnika. Verovatno je da su tri Marsa, 
koji su različito okarakterisani, jedan isti Mars u tri različita trenutka posve- 
ćenja!2. 


Gustav Hermansen je izvanredno povezao sa ovim predstavama jednu crticu iz 
Elijanove Sarene istorije, 9, 16, u kojoj stoji da su Auzonci iz Italije imali za pretka 
nekog Mareja, kentaura, koji je živeo 123 godine (broj koji se može objasniti 
mistikom brojeva: Censor. 17, 5) 1 koji je imao povlasticu da živi tri života. Uz to 
je podsetio i na stihove iz Eneide (8, 563—567) u kojima Evandar pripoveda kako 
se, u mladosti, borio sa kraljem Herulom i kako ga je ubio, kako mu je njegova 
majka Feronija podarila tri duše, tako da je bilo potrebno ubiti ga tri puta. 

Ova poređenja zaista su primamljiva, a primamljiv je i tip objašnjenja koje 
predlaže G. Hermansen: prizori na ogledalima 1 na kovčegu mogu se uporediti sa 
postupkom Tetide koja umače svoga sina u vatru da bi ga učinila neranjivim: drugim 
rečima, mladalačko posvećenje. Ali smo iznenađeni što G. Hermansen potcenjuje 
element koji je, svuda, očigledno glavni: ratnički element. Minerva je ili naoružana 
(ogledala) ili upadljivo praćena svojim oružjem (kovčeg). Mars na kovčegu je i sam 
naoružan, a iznad Minerve koja ga neguje nalazi se Viktorija. Na ogledalima su nagi 
naoružani mladići, neka vrsta živih zaključaka prethodnim prizorima. Ako povlastica 
Elijanovog Marsa, da tri puta živi i umre, nije formalno povezana sa smrću u borbi, 


to je u najmanju ruku značenje koje Vergilije daje odgovarajućoj Herulovoj povla-. 


stici. Treba dakle dopuniti tumačenje G. Hermansena vraćajući svim tim pojedino- 
stima mesto koje im pripada i njihovo značenje: posmatrani prizori predstavljaju bez 
sumnje ceremonije posvećenja (ili uzastopnih posvećenja) tipičnog ratnika, Marsa, 
posvećenja putem koga on treba da stekne ono što se obično tako stiče, neranjivost, 


124 Navodim nekoliko odlomaka iz Naissance de Rome (Gallimard, 1944), str. 64—66, 
u kojima raspravljam sa: G. Hermansen, Studien über den italischen und den römischen Mars. 
1940, str. 49—82. vid. gore, str. 253—255. 

ili nepogrešivi udarac, ili ozarujući furor. Citaocima moga ogleda Horace et les 
Curiaces neće biti teško da, uz pomoć indijskih, irskih i skitskih podataka kojima 
sam se služio da bih objasnio rimsko predanje, nađu prihvatljiv smisao prizora sa 
kovčega iz Palestrine: trostruki protivnik u čistom obliku troglavog čudovišta, mladi 
naoružani ratnik koga jedna žena kupa u čabru što se puši, neće ga začuditi. Kao 
ni mnoštvo »mladih Marsova« na ogledalima. Mit koji je ovde predstavljen samo je 
sasvim arhaičan oblik italskog i keltskog mita o čijem sam postojanju izveo zaklju- 
čak, mita koji se još održao u legendi o ratničkom posvećenju Irca po imenu 
Cúchulainn i koji je, humanizovan i istoricizovan, rimskoj analistici dao sirovinu za 
pustolovinu Horacija i Kurijacija!?. 


U stvari, jedini mitološki lik koji je, kako izgleda, u Etruriji imao, 
pored svog tradicionalnog prtljaga, i jednu originalnu mitologiju — ili raz- 
ličite mitologije zavisno od mesta — jeste Herakle ili, u obliku koji je tu 
poprimio, Hercle. On je tu bio veoma popularan i mnogi gradovi su se na 
njega pozivali: Manta, eponim Mantove, bila je njegova kći; Voltera, Vetu- 
lonija, Populonija urezivale su njegovu glavu na svome novcu. Zan Baje je 
pokušao da, u zbrkan i manjkav dosije, unese izvestan red, odredi mesta, 
puteve kulta, osobene znake ličnosti!“ S druge strane, brižljivo izučavajući 
prizore na ogledalima i vazama u kojima se taj lik pojavljuje, on je predočio 
više slučajeva kada je Etrurija menjala grčko predanje, možda, smatra on, 
pod uticajem onoga što su Feničani govorili o Melkartu'?. Tako je Herkle 
ponekad podređen svome drugu zvanom Vilae (Jolaj), — koga su Etrurci 
poistovetili sa »libiko-kartaginskim Joelom«"?*; tako je izražena sklonost 
prema ženama ovoga junaka u Etruriji odvela u neobične pustolovine, u koje 
su se umešale Turan-Afrodita, pa čak i Minerva!?, kao 1 tajanstvena žena 
po imenu Mlay!* — koja verovatno nema nikakve veze sa rimskom Mala- 
cijom koja se pominje uz Neptuna u jednoj Tironovoj belešci. 


Tablice sa natpisima na etrurskom i punskom koje su sasvim nedavno 
pronađene u svetilištu u Pirgu, jednoj od luka grada Cere, i koje potiču 
negde iz 500. godine pre nove ere, dodale su jedan jedini, ali važan element 
našim saznanjima o igri »interpretacija«. Sveti Avgustin, Quaest. in Hepta- 
teuchum 7, 16, lepo je saopštio da lingua Punica Juno Astarte uocatur, ali 
ta naznaka nije privukla pažnju, pošto je »kartaginska Junona« pre. bila 
Tanit. Danas znamo da je poistovećenje tačno, 1 staro, kada je u pitanju 
etrurska Junona, Uni. U očekivanju da etrurski tekst bude protumačen sa 
izvesnom pouzdanošću, evo prevoda punskog teksta koji je dao Andre Di- 
pon-Somer!:!; 


125 To pitanje sam ponovo razmotrio sa drugog stanovišta u Heur, prvi i treći deo. 

126 Les origines de l'Hercule romain, 1926, str. 79—120: »Héraclés-Herclé: dans le 
domaine étrusque«. . 

127 Herclé, étude critique des principaux monuments relatifs à Hercule étrusque., 1926. 

128 Herclé, str. 172—175. 

129 Ibid., str. 217—223. i 

130 Jbid., str. 198—216; upor. F. de Ruyt, »A propos de l'interprétation du groupe 
étrusque Herclé-Mlacukh«, Mélanges F. Cumont, 2, 1936, str. 665—673. 


131 »L'inscription punique récemment découverte à Pyrgi (Italie)«, JA. 252. 1964, str. 


289—302; prevod je na str. 292. Autor potvrđuje da ništa nije trebalo menjati u tom prevodu. 

! Gospi Astarti. 

To sveto mesto,? to je ono što je učinio i dao? Tebarije Valijan (TBRY' 
WLNS) kralj* Kayišraie (KYSRY', to jest Cisra, Caere), u vreme prinošenja žrtve" 
Suncu, kao svoj (sopstveni) dar, koji obuhvata hram i njegovu uzvišicu, zato što je 
Astarta bila naklonjena svome verniku: 73. godine njegove vladavine, u mesecu 
SKRR, na dan boginjine Sahrane?. 

I neka godine u kojima će boginja boraviti '“u svome hramu budu isto tako 
brojne kao ove zvezde!!! 


Etrurski tekst ne ostavlja sumnju u pogledu prvobitnog imena te Astarte: 


lita tmia icac he?-ramaova [.] vatieye ?unialastres 0emia*sa mey Quta Oefa?-riei 


 velianas sal cluvenias turuce... 


Kao što prepoznajemo ime davaoca, Befariei Velianas, tako prepozna- 
jemo i boginju Uni, u genitivu Unial- koji je uostalom poznat. Drugi ele- 
ment reči, -astres, ostaje nepoznat. Palotino tu naslućuje deformaciju Astar- 
tinog imena i smatra da je, u etrurskom tekstu, boginja označena u isto 
vreme svojim prvobitnim imenom i imenom svog punskog ekvivalenta!“ 
To je malo verovatno. On uostalom i sam podseća da postoje paralelni oblici 
»con suffissi genitivali complessi«, Spurestres, Sacnistres, itd. Ali važna 
činjenica nije sumnjiva: Uni je ekvivalent 'ŠTRT, Astarte. 

Ovaj tekst pokreće krupne probleme: oznake meseci i praznika su 
punske; jedna — dan kada je boginja (ili bog?) sahranjena — upućuje na 
obred i mit koji, kako izgleda, pripadaju punskoj religiji (upor. silazak 
mesopotamske Ištar, ili sahranu Adonisa!?); I Dipon-Somer prvo tumači ceo 
natpis kao da je etrurski kralj izražavao poštovanje izvornoj boginji Astarti!++: 


Najneobičnija činjenica koju potvrđuje punski naipis jeste duboka 1 potpuna 
odanost etrurskog kralja velikoj semitskoj boginji. Ako smo pravilno preveli 6. red, 
taj kralj čak sebe proglašava »njenim vernikom«. Oko 500. godine pre nove ere (to 
je približan datum koji nagoveštavaju i epigrafija i arheologija), podignuto je prvo 
semitsko svetilište, barem po našem saznanju, na italskom tlu, a podigao ga je jedan 
Etrurac. Reklo bi se čak da je taj Etrurac prihvatio feničanski kalendar, sa njegovim 
imenima meseci, sa njegovim verskim praznicima. A svetilište koje je on podario 
boginji sadrži jedan hram i jednu bámáh, kao i svetilišta u Fenikiji, na Kipru i u 
Kartagini. Tu uočavamo prvi znak one neobične primamljivosti koju su istočnjački 
kultovi imali za stanovnike Italije tokom mnogih vekova! Etrurski kralj koji je primio 
kult feničanske boginje, koji joj podiže hram na uzvišici, koji svetkuje njene prazni- 
ke, koji Joj pripisuje u zaslugu svoju pobedu nad neprijateljima, to nam saopštava, 
ili nam barem omogućava da zamislimo tekst punskog natpisa!35, 


132 Relazione preliminare... (vid. gore, str. 614, n. 3), str. 85. 

133 A. Dupont-Sommer, nav. čl., str. 296—297. 

134 [bid, str. 298. — 

135 Setićemo se pločice od slonovače pronađene krajem prošlog veka u Kartagini, na 
kojoj je Benvenist otkrio etrursku reč koja znači »Kartaginjanin«, KarBazie (<*Karthad-, upor. 
Carthada kao ime Kartagine u Solin. 27, 10, prama Katonu); izgleda da je u pitanju »Etrurac 
koji se izjašnjavao kao Kartaginjanin«: SE. 7, 1933, str. 245—249. 

Ali, odmah zatim dodaje mudro: 


Ali šta kažu, sa svoje strane, etrurski natpisi? Potvrduju li utisak koji ostavlja 
punski natpis, da je etrurski kralj u potpunosti prisvojio semitski kult? Tli možda 
punski tekst, koji je sročio neki Feničanin ili neki Kartaginac, preterano ističe crte 
koje ukazuju na semitizaciju, a etrurski tekst, koji je sročio neki etrurski činovnik, 
predstavlja kritičku ocenu u kojoj su te egzotične crte manje upadljive? 


Čak i u ovom slučaju, natpis iz Pirga potvrđuje, u korist semitskog 
sveta, krajnju gipkost etrurske teologije, pogodne za razne asimilacije, po- 
godne da prihvati pod etrurskim imenom, zbog nekog stranog boga koji se 
smatra ekvivalentom, ceo jedan mitski i ritualni sadržaj. Tu kartaginsku 
modu politika toga vremena lepo objašnjava: Dipon-Somer podseća (Herod. 
I, 166—167) na savez i zajedničku pobedu Tirenaca 1 Kartaginjana, oko 540, 
nad Feničanima koji su živeli na Korzici. Među borcima i pobednicima, 
Herodot ističe ljude iz Agile, to jest, zapravo, Cere. Ali taj zanos neće trajati 
i, u krajnjoj liniji, upravo će Grčka, neprekidno, izlivati u Etruriju svoju 
riznicu ideja i predstava. Ipak nije ništa manje dragoceno io što možemo da 
prepoznamo, pod njena četiri imena, Junonu-Unu-Astartu-Heru. 

Za većinu etrurskih božanstava koja nisu imala interpretatio graeca, 
treba se mudro ograničiti na nabrajanje činjenica, bez pokušaja tumačenja. 
Samo oni koji veruju da razumeju trake na mumiji iz Agrama, crep iz 
Kapue, nadgrobni spomenik iz Peruđe, olovne figurice iz Maljana, Voltere, 
Monte Pitija i sa Hiosa, veruju i da o njima mogu umesno govoriti. Oni ih 
čak povremeno izmišljaju, kao »Gottheit cisum«, a iznad svega »Gottheit- 
sbezeichnung« matan, Runesove izvode sa traka, za koje on smelo kaže »Im 
CIE II 5525 kommt in Z. 2 cisum tameru vor, was offenbar Priesterin der 
Gottheit cisum bedeutet!36.« Događa se, međutim, da se, pomoću prikazanih 
prizora i grčkih liénosü koje se na njima nalaze, mogu objasniti i druge 
ličnosti, one čija su imena nejasna. 

Tako se oko Turan-Afrodite nalazi grupa ornatrices, koje imaju istu 
funkciju kao Harite i Hore, ali koje nose etrurska imena: Alpan(u), Axvizr. 
Benvenist je smatrao da može da objasni Axvizr (Acaviser) pomoću grčkog, 
ili pre pomoću jednog helenizovanog prehelenskog imena, sačuvanog na 
ostrvu Samotraki!?: tamo je bila obožavana, među Kabirima, 'Ačiepoc (to 
može biti stara *Aysiver-) koju sholijast Apolonije sa Rodosa (I, 917) izjed- 
načava sa Demetrom (dok se druga dva Kabira, Aksiokersa i Aksiokers, 
izjednačavaju sa Persefonom i Hadom). Međutim, na jednom ogledalu (Ger- 
hard, Etr. Sp., IV, str. CCCXXIV), vidi se Axvizr kraj Alpane. »Ova, sa 
kosom pričvršćenom širokom trakom, prebacila je levu ruku oko struka 
Ayvizr, primiče lice njegovom kao da hoće da ga poljubi, a u desnoj ruci 
drži jabuku koja je još vezana za granu. Prema Gerhardovom ispravnom 
zapažanju (VI, str. 61—62), odmah pomišljamo na Persefonin povratak De- 


136 SE. 11, 1937, str. 239—240. Rasprave o aisera(s) (Cortsen, Pfiffig, Rix...) daju 
poučnu sliku o naporima i maštarijama koje ispunjavaju dosijee etrurskih bogova: vid. posmrtni 
članak: K. Olzscha, »Das aisera- Problem«, SE. 39, 1971, str. 96—105. 

137 »Nom et origine de la déesse ćtrusque Acaviser«, SE. 3, 1929, str. 249—258. 

metri«. Tumačenje je primamljivo, i imaće veliki značaj, ali ono naravno ne 
može biti pouzdano: nežan prizor između Alpane i Ayvizr može se protu- 
mačiti drugačije, a ne kao ponovni susret; kao što Amori igraju oko Venere, 
može se smatrati i da se ljupke pratilje Afrodite- Turan odmaraju jedući voće 
i izražavajući jedna drugoj svoju naklonost!38. 

Ponekad se neizvesnost širi čak i na pol božanstva. Doduše, Benvenist 
je to snažno podvukao, polje često obična greška pisara: zar se na dva 
ogledala iz V veka, imena Heplenta (TnanoAvrn) i Pentasile (IlevBeoilcia) 
ne pripisuju ljudima? Prema tome, kada (generički?) pojam Lasa devet puta 
označava boginje, a jedanput se nalazi iznad lika mladića, verovatno da je 
poslednji slučaj greška. Ali, šta učiniti sa Lein0? Gore smo ukazali na muški 
lik ispod toga imena, ratnika sa kopljem, u scenama posvećenja mladoga 
Marsa, dok je na jednom ogledalu iz Peruđe Lein0 ženski lik iz podzemnog 


osveta čiji je gornji deo tela pokriven 1 koji kao da se okreće, dok druga 


žena, Mean, stavlja lovorov venac na glavu Herkla koji odlazi, odvodeći 
Kerbera... 1. 


GRUPISANJE BOGOVA 


Nema religije koja ne uvodi red, ne gradi jednu više ili manje krutu, 
više ili manje koherentnu, više ili manje celovitu strukturu, u gomilu pred- 
stava, naročito o svojim bogovima. Etrurci nisu mogli biti izuzetak, ali su 
sačuvali svoju tajnu. 

Kao što nije postojala jedna grčka teologija, nego mnogobrojne teolo- 
gije, nastale u gradovima ili sazrele u školama, pošto je Atina organizovala 
svoje bogove drugačije nego Sparta, Orfici drugačije nego Pitagorejci, vero- 
vatno nije postojala ni jedna etrurska teologija uprkos faktoru jedinstva što 
ga je predstavljao skup haruspika, koji su svakako bili u stalnoj međusobnoj 
vezi izvan granica, uprkos suparništvima među gradovima. O tim lokalnim 
osobenostima ne znamo ništa: kako su na primer Vejani grupisali božanske 
usluge oko Junone koja im je naposletku pretpostavila Kamijeve vojnike?!“ 

Može li se barem odrediti, na vrhu hijerarhije, neka karakteristična 
grupa? Nije čak sigurno ni da je Tinija imao, sam po sebi, povlašćen položaj 
koji mu daje, u etrursko-latinskim dokumentima, njegovo poistovećenje sa 
Zevsom!, Što se tiče trijade Jupiter, Junona, Minerva, već smo ukazali na 
sumnje u njenu drevnost. Čak i ako arheološka iskopavanja potvrđuju da su, 
pre kapitolskog primera, Etrurci imali posebnu sklonost ka hramovima sa tri 


138 Bez grčkog poređenja, Benvenist je proučavao jedan drugi ženski lik, Alsir na 


kovčegu iz Preneste, kao i Altria na jednom ogledalu («*A/sr-ia, dodavanjem -ia. drugog 
sufiksa za ženski rod), koja igra ulogu Afrodite u deformisanim prizorima sa Parisovog suđenja: 
SE. 7, 1933, str. 249—252. 

139 Gerhard, op. cit., II, str. 153, pl. 166, i str. 135. pl. 141. 

140 S. Ferri, »La Juno Regina di Vei«, SE. 24, 1955—56, str. 106—114. 

14! R. Pettazzoni, »La divinità suprema degli Etruschi«, SMSR. 4, 1928. str. 207—234, 
povodom Vortumna, »deus Etruriae princeps«, o kome govori Varon, L.L. 5, 46 (o njemu vid. 
gore, str. 345). 

cellae'^, dakle prema povezivanju tri boga, to ne dokazuje da su ta tri boga 
uvek i svuda bila baš oni, niti da su bili isti!9. Smelo tumačenje koje je 
Perikle Dukati u tom smislu dao za hramove sa etrurskog akropolja otkri- 
venog u Marcabotu, blizu Bolonje, primer je sloboda kojima se može pre- 
puštati arheologija u svojim tumačenjima!“ 


Sve tri sistematizacije etrurskog panteona kojima raspolažemo kasnijeg 
su datuma i učene su, i takve kakve su ne mogu se primeniti na »religiju« 
nezavisne, preromanske Etrurije. Jedna se nalazi u teoriji o munji; ona je 
sasvim nepotpuna i, videli smo, opterećena grčkim teorijama. Druga je 
ispisana na jetri iz Pjaćence; ona je veoma bogata, pošto sadrži četrdeset 
termina, ali ju je teško protumačiti, kako zbog velikog broja skraćenica, tako 
i zbog nepouzdanosti svojstvenih svakom topografskom simbolizmu čiji 
ključ nije prenet. Treća se vezuje za prvu knjigu (41-—61) neobične rasprave 
Martijana Mineja Feliksa Kapele pod naslovom De nuptiis Philologiae et 
Mercurii, njeno je preimućstvo što je logična i lepo predstavljena, ali je 
kasnijeg datuma — iz V veka nove ere—, i knjiška; i ona je opterećena 
grčkim i grčko-rimskim teorijama i ne može se odrediti sa kolikom je 
slobodom autor koristio svoje izvore. Evo suštine toga teksta. 

Jupiterova kancelarija ili sam Jupiter upućuje poziv raznim božanstvi- 
ma. Klasifikacija koja se tom prilikom daje sadrži: 1. Senatores deorum koji 
se nazivaju i Penates Jouis i Consentes (»consensione«), na koje se nado- 
vezuje, sa posebnom počašću, Vulcanus Jouialis, »iako nikada ne napušta 
svoje nebesko boravište«; 2. jedanaest božanstava, koja su imenovana i koja, 
sa Jupiterom, obrazuju »Dvanaest velikih bogova«, povezanih prema grčkom 
modelu; 3. sedam residui, koji nisu imenovani; 4. bogovi koji su raspo- 
ređeni, sa mnogo domaćih dvojnika, u šesnaest oblasti; 5. dii Azoni, to jest 
očigledno oni koji nemaju boravište u tih šesnaest oblasti!+5. 


142 L. Banti, »Il culto del cosidetto 'tempio dell’ Apollo’ a Veii e il problema delle triadi 
etrusco-italiche«, SE. 17, 1943, str. 187—224; vid. gore, str. 290, n. 1. 

143 Kyle Meredith Phillips Jr. smatrao je da prepoznaje Jupitera, Junonu i Minervu na 
terakoti iz VI veka pre nove ere koju je pronašao 1967. prilikom arheoloških iskopavanja u 
Poggio Civitate: »Bryn Mawr College Excavations in Tuscany, 1967«, AJA. 72. 1968, str. 
120—124; »Poggio Civitate«, Archaeology 21, 1968, str. 252—261 (naročito str. 255—256, 
259). To je svakako zabluda. Bez sumnje čak i nisu u pitanju bogovi, i ima četiri ličnosti, 
jedan muškarac sa slugom i jedna žena sa sluškinjom. Ni drugi likovi na istoj terakoti nisu 
etrurske varijante »trijade podzemnog sveta« koja, kako se pretpostavlja, nagoveštava trijadu 
Cerera, Liber, Libera. Timothy N. Gantz, »Divine triads on an 'Archaic' Etruscan Frieze Plaque 
from Poggio Civitate«, SE. 39, 1971, str. 3—24, nije uspeo da ovu dvostruku konstrukciju učini 
prihvatljivom. 

144 »Contributo allo studio dell'arce etrusca di Marzabotto« u Atti e Memorie della R. 
Deputazione di Storia Patria per la Romagna, 1923, str. 69; Etruria antica 1, 1927, str. 
97—101 (str. 101, na kritskim svetilištima sa tri prostorije); Le probléme étrusque, 1938. str. 
150—151 (u grékom svetu: trostruki Afroditin hram u Pafosu, na Kipru; Perahorin, na korint- 
skoj prevlaci, VI—V vek; i naravno Fokikon o kome je ranije bilo reči, str. 314). 

145 A, Piganiol, »Les Etrusques, peuple d'Orient« (vid. gore, str. 615, n. 2), str. 343— 
344, smatra da je ova klasifikacija sasvim bliska haldejskoj teologiji koju je dao Diod. Sic. 2. 
30, 6: 1. planete zvane ćounveic, tumači volje bogova; 2. 30 zvezda nazvanih bogovima 
savetnicima, BovAaior 0toí, 3. 12 bogova, moćnici među bogovima rov 8eov kupio, 4. 24 
zvezde izvan zodijaka, vrhovne sudije, &ukaorai rov ÓAov. 

Prva grupa podseća na dva savetnika koji pomažu Jupiteru u teoriji o 
munji, a Vajnštok je objasnio položaj koji je ovde dat Vulkanu poistoveće- 
njem toga boga sa suncem u nekim poznatim teorijama. Može se pomisliti 
da brojevi Dvanaest ili Sedam u najmanju ruku potiču iz astroloških pred- 


stava (zodijak, planete). Ali upravo su bogovi šesnaest oblasti imali najviše 


mogućnosti da sačuvaju nešto od čisto etrurskog predanja. Evo pojedinosti: 
(45—60): 


I. »Post ipsum Jouem«: dii Consentes Penates, Salus ac Lares, Janus, Fauores 
opertanei Nocturnusque. 

II. »Praeter domum Jouis, quae ibi quoque sublimis est, ut est in omnibus 
praediatus«: Quirinus Mars, Lars militaris; Juno, Fons, Lymphae, dii Nouensides. 

IIT. Juppiter, Secundanus, Jouis Opulentia, Minerua; Discordia ac Seditio; Pluto. 

IV. Lynsa silvestris, Mulciber, Lar caelestis, Lar militaris, Fauor. 

V. Coniuges reges Ceres Tellurus Terraeque pater, Vulcanus et Genius. 

VI. Jouis filii Pales et Fauor, Celeritas Solis filia, Mars Quirinus, Genius. 

VII. Liber, Pales Secundanus, Fraus. 

VIII. Veris fructus (et aliqui superius corrogati). 

IX. Junonis Hospitae Genius. 

X. Neptunus, Lar omnium cunctalis, Neuerita, Consus. 

XI. Fortuna, Valetudo, Fauor pastor, Manes. 

XII. Sancus. 

XIII. Fata, ceteri di Manium. 

XIV. Saturnus, Saturni caelestis Juno. 

XV. Veiouis, Di publici. 

XVI. Nocturnus, Janitores terrestres. 

(61) Ex cunctis igitur caeli regionibus aduocatis deis ceteri, quos Azonos 
uocant, ipso commonente Cyllenio conuocantur. 


Oni su izučavani, u razmaku od četrdeset godina, u dvema veoma 
lepim monografijama: Carl Thulin, Die Gotter des Martianus Capella und 
der Bronzeleber von Piacenza (RVV. 3, I, 1906) i Stefan Weinstock, »Mar- 
tianus Capella and the Cosmic System of the Etruscans«, JRS. 36, 1946, str. 
101—129. Udeo helenske astrologije, na koji je već ukazao Ogist Buše-Le- 
kler!'46, brižljivo je ispitivan 1 ispostavilo se da je veliki. Drugi tumač je uz 
to pokazao uticaj grčkih i istočnjačkih teorija na levu i desnu stranu, na 
gornju i donju, u vezi sa podelama Neba. Najzad isprobani su svi mogući 
načini da se izmire Martijan Kapela i druga dva dokumenta, jetra i teorija 
o munji. Kakvi su rezultati ovog izvrsnog rada? | 

Više ne izgleda mogućno, kao što se nadao Tulin, da se, reč po reč, 
nađu ekvivalenti za božanstva iz šesnaest polja na jetri i šesnaest regiones 
Martijana Kapele, bez obzira na to sa kog se mesta na rubu jetre polazi. 
Ovim dokumentima je zajednički broj polja i načelo rasporeda bogova; isto 
tako je činjenica i da je »Jupiter« prisutan u tri regiones (koje su susedne, 
I, II, IID i, bilo kao Tin(ia), bilo kao Vetis-l, u tri polja (2, 3; 16; koja bi 


146 Auguste Bouché-Leclercq, Histoire de la divination, 4, 1882, str. 25—26 (poređenje 
16 oblasti i kuća, mesta i proročanstava u astrologiji); L'astrologie grecque, 1899, str. 279 (16 
oblasti i octatropos). 

bila susedna da nije umetnuto 1, predvideno za Cilensl, »Penate«?); uz to 
Ani i Uni se nalaze, ako ne u samim onim poljima u kojima je i Tin(ia), a 
ono barem u najbližim, dok su Janus i Juno povezani sa Jupiterom u prvoj 
i drugoj oblasti. Izvan ovih podudarnosti, koje uostalom nisu striktne, sve 
što je predloženo nepouzdano je. 


Kao primer, i zato što su zasigurno najvažnije, evo šta možemo reći 
za prve tri regiones, one koje pripadaju Jupiteru (I, II) ili jednom Jupiteru 
koji ima neobjašnjivi epitet, Sekundanus (III): 

Oblast I: 1) Ona sadrži prvo Jupitera; 2) za Jupitera su vezana dva 
kolegijuma bogova koji se nalaze u teoriji o munji, ali odvojena (munje 2 
i 3), a ne, kao ovde, povezana (oblast I): Di Consentes i Fauores Opertanei, 
— ovi poslednji, ma kakav bio razlog zbog koga je imenica prevedena kao 
Fauores, sa karakterističnim epitetom (»pokriveni«) koji je jednak onome u 
»Dii Superiores et Involuti« (»skriveni«); Penates je iz iste grupe: rimski 
učenjaci su ponekad smatrali da je to latinsko ime prevod ili tumačenje 
etrurskih imena dvaju kolegijuma; 3) Lares je Vajnštok objasnio kao »de- 
mons of the house« boga Jupitera!“7, čije bi pravo boravište bila oblast I; 
on smatra da se Salus može objasniti u istom smislu; ali to božanstvo može 
imati opštiju vrednost; 4) Janus je ovde kao bog svih početaka; 5) Nocturnus 
predstavlja možda stranu sveta od koje se polazi u svakom određivanju 
položaja, Sever!. Sve u svemu, zastupljena su dva tipa bogova, Jupiter i 
njegovi savetnici (I, 2) s jedne strane, koji su glavni, i bogovi vezani za 
mesto (3), za položaj (4) 1 odredivanje položaja (5) oblasti. 

Oblasti II i III tesno su vezane za oblast I ne samo prisustvom Jupitera, 
nego i rasporedom članova dveju rimskih trijada, Kapitolske (Juppiter I, II, 
III; Juno II; Minerua IIT) 1 prekapitolske (Juppiter I, II, HIE; Quirinus Mars 
II, dok se Kvirin očigledno smatra, kao što je to često bio slučaj pri kraju 
republikanskog razdoblja, samo dubletom, a ovde i nekom vrstom epiteta 
boga Marsa). Vajnštok (str. 107—108) misli da se Jupiter, Junona 1 Minerva 
pominju zbog njihove stoicističke interpretacije kao nebo, vazduh i mesec 
(Arn. Gent. 3, 30—31); on smatra i da su (str. 103) Mars i Lars Militaris 
dovoljno objašnjeni u oblasti II sličnošću astrološkog sistema sortes (Man- 
lius, Astron. 3, 102) koji, kao drugi element, ima militia. Može se primetiti, 
kada je u pitanju poslednja pretpostavka, da lista oblasti samo u nekim 
elementima (tri od dvanaest, ako ovoga prihvatimo) odgovara listi na kojoj 
su dvanaest sortes; a što se tiče celine, bilo bi čudno da upravo dve rimske 
trijade budu zajedno pomenute iz različitih 1 to nerimskih razloga; isto tako 


147 Weinstock, Martianus Capella, str. 109, n. 45: Jupiterovu kuću sa njegovim domaćim 
kultovima opisuje i Ovidije, Met. I, 170—176. 

143 Weinstock, ibid., str. 104, prepoznaje oznaku tri od četiri strane sveta u sistemu 
regiones: Nocturnus u I i XVI (Sever); Vulcanus (ovde znači Sunce) u IV (Mulciber) i V 
(Istok); Manes u XI i XIII a Sancus (ili Semo, shvaćen kao semideus) u XII (Zapad); Thulin, 
Die Gótter des Martianus Capella, str. 165, smatra da su strane sveta bile označene: Nocturnus 
(S.). Celeritas Jouis filia (I.), Veris fructus (J.), Saturnus (Z.) Za Nocturnus, vid. Z. Stewart, 
»The god Nocturnus in Plautus' Amphitruo«, JRS. 50, 1960, str. 37—43 (str. 41—42, Martianus 
Capella). 

se može primetiti 1 da je lakše shvatiti spajanje Kvirina sa Marsom ako Je 
Martijan mislio na prekapitolsku trijadu. 

Ali ima još nešto. Pre deset godina sam zabeleZio!? da su prve tri 
regiones caeli, koje očigledno predstavljaju jedinstvo, raspoređene isto tako 
prema sistemu triju funkcija, koji je bio sistem svih Italika, naročito Um- 
brana, pre nego što je postao sistem najstarijeg Rima i ispoljio se u ovde 
prisutnoj prekapitolskoj trijadi, ali sa trećim elementom (Kvirin) bez njego- 
vog osobenog značenja i svedenim na drugi element (Mars): posle oblasti 
I, u kojoj je predstavljen Jupiter, sa svojim savetnicima, u božanskoj vlada- 
vini nad svetom, u oblasti II uz njega se nalazi ratnička funkcija (Kvirin- 
Mars, Lars militaris), a u oblasti III bogatstvo (Jouis Opulentia). Tako je 
vaspostavljeno nešto što je veoma blisko teologiji rimske regije gde se u 
onome što uglavnom predstavlja područje Jupitera (sa Janusom i Junonom) 
nalaze jedna Marsova i jedna Opina kapela. Vajnštok (str. 109) piše: »unex- 
plained: Jovis Opulentia«; takvo božanstvo se, naprotiv, lepo može objasniti 
u tome skupu. Lično smatram da se ovde Martijan saobražava izvornoj 
klasifikaciji koju su Etrurci mogli preuzeti od Italika čim su stigli na polu- 
ostrvo. To tumačenje omogućava da se bolje objasne mnogi drugi elementi 
koji se odnose na bogove u oblastima II 1 III. 

Oblast II: Jupitera, ratničke bogove i Junonu dovoljno objašnjavaju 
»trijade«. Martijan je najverovatnije shvatio Nouensides u smislu »devet 
bogova«, — što se svakako odnosi na devet božanstava koja bacaju munju; 
Jupiter se dakle ovde posmatra ne kao vrhovni bog, među svojim savetni- 
cima, nego kao gromovnik, kao meteorološki bog, pored drugih gromovnika, 
što se dobro slaže sa oznakama rata s jedne, a voda (upor. Jupiter Elicius 
s druge strane. Da bi objasnio prisustvo vode, Vajnštok pretpostavlja da je 
bilo neko prethodno stanje u kome su postojali Jupiter (I, II, IIT), Neptun 
(II) i Pluton (III); da je Neptun zatim prenet u X, ostavljajući za sobom svoj 
»sitni$«, Fons i Lymphae; to je malo verovatno: Matrijan se nije libio da 
jednog istog boga smesti u više regiones u isto vreme (Genija u V i VI, 
Marsa Kvirina u II 1 VI, Palu u VI 1 VII), a unošenje Neptuna u X nije 
moglo da dovede do njegovog ukidanja u II; uz to, videćemo da se u oblasti 
III Pluton može objasniti bez te pretpostavke. 

Oblast III: Jupiter Secundanus, Jouis Opulentia, Minerua, objašnjavaju 
se trijadama; ako epitet Secundanus, kako neki smatraju, odgovara reči 
secunda, koja znači blagostanje, primetićemo da je to Jupiterovo određenje 
u »trećoj funkciji« prikladno. Uvek u perspektivi »treće funkcije«, Pluton 
nije neprikladan: plodnost i blagostanje svuda imaju tesne i mnogostruke 
veze sa podzemnim svetom, podzemljem. Kada su u pitanju Diskordia i 
Seditio, koje Vajnštok shvata kao prirodne Plutonove »pratioce«, ja bih u 
njima pre video sasvim obične pokretače delovanja »malih ljudi«, onog 
»plebsa« koji u trećoj funkciji predstavlja ono što senatores predstavljaju u 
prvoj, a milites u drugoj. 


149 »Remarques sur les trois premieres regiones caeli de Martianus Capella«, Lat. 23, 
1956, str. 102—107. 

Posle oblasti III, Vajnštokove pretpostavke su svakako oštroumne, kat- 
kad primamljive, ali ne i uverljive: treba prihvatiti svoje neznanje. 

Ako se ne može dalje ići u tumačenju liste Martijana Kapele, još manje 
se može objasniti veći deo među četrdeset etiketa sa jetre iz Pjaćence. 
Suprotno većini autora, ja sam predložio da se razdvoje rub — koji se, sa 


svojih šesnaest polja, jedini može uporediti sa šesnaest Martijanovih oblasti 


— i dva režnja, i da se levi režanj (sa rozetom) smatra zemaljskim (»ovaj 
svet«), a desni (sa mrežom pravougaonih podelaka) nebeskim (»onaj svet«). 
To u najmanju ruku ukazuje na nekoliko stvari: među bogovima sa rozete, 
mogu se protumačiti sledeći: Cilen u polju 35 (koga verovatno treba prevesti 
kao Penates; Selva u 36, Satres u 40; no, jedna od četiri varijante »etrurskih 
Penata«!5% tiče se upravo čoveka, kao što je slučaj i sa rimskim Penatima, 
a Silvan i Saturn su bogovi vezani za tle; obrnuto, nijedan od velikih 
»nebeskih« bogova sa ruba ne nalazi se u rozeti. Nasuprot tome, u četvrta- 
stim poljima Tin(ia) se pojavljuje dva puta, u 17. 1 19; a Ovf u 19, Oufl0as 
u 18, kao i Ovf na rubu (u 3), sigurno označava jednog od velikih Jupiterovih 
savetnika (drugi je Tin(s) Cilen »Jouis Penates?« u 2, 1 Celens-] u 1). 


SVET MRTVIH 


Ako ne zamenimo, kao što je običaj, studiju verskih pojmova arheo- 
loškim rezultatom ili istorijom umetnosti, malo šta možemo reći o etrurskim 
verovanjima vezanim za onostrano. Alber Grenije je lepo izrazio neizvesnost 
u kojoj nas ostavlja ipak prilična gomila spomenika i likovnih dokumenata!s!; 


Najznačajniji dokumenti su slike koje krase zidove grobnica. Ali njihovo tu- 
mačenje postavlja dosta problema. Evo, na primer, već u arhajskom dobu (VI, V 
vek), prizora iz lova ili povratka iz lova. Kakve veze oni imaju sa zagrobnim 
životom? Da li su izraz nada u drugi život ili dragih uspomena na pokojnika ili, 
sasvim prosto, grobni dekor sličan dekoru u najbogatijim stanovima živih? Da li 
zemaljska ili morska čudovišta koja su tu predstavljena naseljavaju donji svet ili su 
samo dekorativni motivi pozajmljeni iz grčke umetnosti? Da li se scene gozbi, 
plesova, muzike, svih vrsta igara, odigravaju u Podzemlju ili na zemlji? Nisu li one 
samo predstava ceremonija koje su pratile sahrane? Da li one produžavaju, onoliko 
koliko će trajati slike blagotvorno dejstvo na umrlog?... Kasnije, od IV veka, prizori 
naslikani na zidovima grobova smešteni su u Podzemlju, ali njihovo značenje još 
uvek nije jasno... 


Neizvesnost je još veća. Obično se smatra da su Etrurci, koji u suštini 
svoje mrtve sahranjuju, a ne spaljuju, u početku verovali da umrli nastavljaju 
da žive u samim grobovima; tako se objašnjavaju prave, često raskošne 
grobnice u koje su, već u VIII veku, polagana tela: sobe u kojima su ona 


150 Ne zna se kakvo je mesto u teologiji imala teorija o četiri vrste Penata, Arn. Gent. 
3, 40; idem (= Nigidius) rursus in libro sexto exponit et decimo, disciplinas etruscas sequens, 
genera esse Penatium quattuor et esse Jouis ex his alios, alios Neptuni, inferorum tertios, 
mortalium hominum quartos, inexplicabile nescio quid dicens. 

I5! La religion étrusque, str. 54—55. 

počivala otvarale su se ka hodniku, ili su okruživale atrijum, kao i one u 
gradskim kućama, i bile su ispunjene bogatim nameštajem, raskošnim ku- 
hinjskim posuđem. Zatim su, od IV veka, slike na zidu!5? predstavljale, nema 
nikakve sumnje, donji svet, drugačiji od onog u Grčkoj, ali njime insipirisan: 
umrli putuje, na konju, u kočijama; na onom svetu ga dočekuje grupa ljudi 
koji su možda njegovi preci; čeka ga gozba, kojom rukovode Had i Perse- 
fona, ovde nazvani Eita 1 qersipnai. Nije li to znak korenite promene u 
predstavi o životu post mortem? Večno zatočeništvo u grobu koji su ljudi 
svesrdno nastojali da učine što privlačnijim i što udobnijim, zamenio je 
boravak u zemlji mrtvih, za koje je grob samo simbolični ulaz... Stvari nisu 
tako jednostavne. Govoreći o Rimu!5, ukazali smo na univerzalno obeležje 
predstava koje se odnose na smrt, na mrtve i na njihovu sudbinu: na lakoću 
sa kojom ljudi, čak i najobrazovaniji, žive prihvataju da žive u tom pogledu 
u protivrečnosti ili u nesuvislosti. Uz to, Etrurci su mogli lepo da zamisle 
donji svet pre nego što su ga likovno predstavili; oni su mogli i da ispune 
grobove domaćim predmetima, a da ipak zamišljaju da duša ide na dug put 
na čijem će ih kraju pronaći, njih ili njihovog dvojnika. 

Ono što čini verovatnim da je zemlja mrtvih u Etruriji stara, to je što 
umetnici, u vreme kada počinju da je slikaju na zidovima grobnica, svakako 
pod grčkim uticajem i sa brojnim grčkim elementima, tu ipak uvode ličnosti, 
epizode koje nisu grčke. Oni naročito uvode jednu u isto vreme i fantastičnu 
i realističku demonologiju koju im njihovi uzori s druge strane Jadranskog 
mora nisu pružali i koju su oni sigurno izmislili!s“. Ona je bez sumnje do 
njih došla manje iz neke čisto verske doktrine, a više iz narodne mašte, iz 
folklora'^. | | 

U najoriginalnijoj ličnosti onoga sveta grčko je samo ime, Charun 
(varun). Koliko je on različit od bledog činovnika čije je lične podatke 
uzurpirao, 


Lađar koji mi je naplatio prelaz 
I koji nikada ne razgovara sa senima koje prevozi... 


Haron je sam duh smrti. On nije lep: »Ako njegov kukasti nos, kaže 
najbolji portretist5$, podseća na pticu grabljivicu, a njegove uši na konja, 
njegovi škrgutavi zubi, na spomenicima na kojima ih svirepa iscerenost 
njegovih usana otkriva, dočaravaju sliku krvoloka, spremnog da prozdere 
svoje Zrtve«. Dok su drugi demoni naslikani braon bojom, kao i ljudi, 
njegovo telo je tamno, ili zelenkasto!57. Ako retko zadržava Haronovo veslo, 


152 Vid. bibliografiju grobnih slika, u belešci na početku ovog Dodatka o religiji Etruraca. 

153 Vid. gore, »Od mitologije do istorije«, »Covek«. 

154 S. Weinstock, »Etruscan demon«, Studi in onore di Luisa Banti, 1965, str. 345—360 
(zasniva se na analizi jednog Porfirijevog odlomka koji do sada nije korišćen: vidljivi, ponekad 
telesni demoni, koji mogu da podnesu, da izbace spermu, da. spale i ostave pepeo). 

155 O orfičkim uticajima koje su neki otkrivali na izvesnim slikama, vid. gore, str. 654, 
n. 1. 
156 E, de Ruyt, Charun, démon étrusque de la mort, 1934, str. 146—147. 
157 Ibid., str. 147 gde ćemo naći reference koje se odnose na slike. 

njegov stalni atribut je topuz!58, a njegovu glavu, ramena ili pojas često krase 
zmije!5%. Jedna od osobenih crta dovoljno najavljuje njegovu funkciju: on se 
pojavljuje kraj onih — trojanskih zarobljenika, Troila, Enomaja... — čija je 
smrt, čija je pogibija neminovna!9; topuz može imati samo jedan smisao, a 
to je onaj koji izražava nekoliko spomenika, koji su u stvari kasnijeg datu- 
ma: Haron ubija smrtnika kome je došao sudnji cas!e!. Zatim ga kao duh 
prati na njegovom putu, peške ili na konju, koji ga udaljava od ovoga 
sveta!€:; to nije sasvim sigurno: jedna čuvena slika prikazuje veliku povorku 
demona i muzičara oko pokojnika, koga ogromni Haron drži u svojim 
kandžama!#3. 

Haron nije, u toj oblasti, jedina tvorevina etrurskog duha: tu su i 
raspomamljene furije, od kojih je jedna kao njegova ženska replika, i koje 
nose neobjašnjena imena, Culsu, Van0'9*; jedan muški demon pravilnih crta, 
anoniman, »mladi 1 ljupkiji, pomaže u poslu demonu smrti, kome služi, u 
neku ruku, kao odskočna daska«!65; obrnuto, jedan drugi demon uspeva da 
bude još čudovišniji, još brutalniji od njega; njegovo ime je Tuyxulya; son 
ima dugi kljun ptice grabljivice usađen na sredini lica, duge uši, bez usana, 
ogroman jezik 1 velike zmije na glavi«!66. 

Franc de Rajt je podvukao!“", suprotno drugim interpretacijama, da se 
ti zastrašujući likovi ne mešaju u zagrobni život, da nisu dželati večito 
ostrvljeni na svoju žrtvu, da ne obavljaju poslove podzemnog sveta: »uloga 
Harona kao i uloga Furija započinje u trenutku smrti, a završava se po 
ulasku u Podzemlje«. Drugim rečima, njihovo društvo samo je loš trenutak 
koji treba prebroditi, posle koga smo slobodni da zamišljamo, zahvaljujući 
scenama gozbi, igara! 1 lova koje se na zidovima grobnica pojavljuju kao 
pandan onim neugodnim povorkama, večnu radost, pod Persefonom, pod 
Hadom koga vučja glava što ga krasi — drugo nasleđe, bez sumnje, iz 
domaćeg folklora — ipak ne može da učini negostoljubivim!69. 

U tim prizorima iz podzemnog sveta često je predstavljena neka knjiga 
ili neki svitak. Obično ga drži ili na njemu piše neki demon, ali se on nalazi 


158 Ibid., str. 142. 

159 Ihid., str. 152. 

160. Ibid., str. 195. 

16! ]bid., str. 202. 

162 Ibid., str. 198. 

163 Ibid., str. 198. 

164^ [bid.. str. 204—215; R. Enking, »Culéu und Van, RM. 58 (1943), str. 48—69. 

165 F, de Ruyt, str. 217—218. 

166. Ibid., str. 218—220; upor. str. 11—12 (u drugoj prostoriji grobnice zvane »dcll'Orco« 
u Tarkvinijima). 

167 Ibid., str. 224—229. 

168 O predstavama igara, o ličnosti persu, vid. gore, str. 565—566. 

169. /bid., str. 153; tradicija se održala, kaže F. de Ruyt, »tako da Dante. Inferno, VII. 8, 
naziva Plutona »maledetto lupo« a na jednom Mikelanđelovom crtežu Pluton je predstavljen 
sa vučijom glavom«. Upor. J. Gagé, »Les Etrusques dans l'Enéide«, MEFR. 46, 1929, str. 
135—136 (objašnjavajući Aen. II, 676—682, caput ingens oris hiatus / et malae texere lupi 
cum dentibus altis, jednim demonom sa freske iz Korneta čija je glava stisnuta u čeljustima 
vuka). i moja »Propertiana 3 (»Lycomedius« et »galeritus Lygmon«, Prop., 4, 2, 51 i 1, 34)«, 
Lat. 10, 1951, str. 296—299. 

i u rukama samog pokojnika i, možda jedanput, u rukama pokojnikovih 
roditelja!" Ništa ne navodi na misao da je u pitanju »bilans radnji« name- 
njen nekom sudu, nekoj oceni. Kada i dešifrujemo neka slova, to je samo 
ime i, ispisane rimskim brojevima, godine pokojnika. Uolumen je dakle 
»neka vrsta pasoša za onaj svet«!"!, 


Ove sporadične naznake o čisto etrurskim verovanjima nisu dovoljne 
da bi bilo umesno tražiti im poreklo. Poređenje koje je F. de Rajt, na kraju 
svoje lepe knjige, izvršio sa demonima donjega sveta u asirsko-vavilonskoj 
religiji?, ne uspostavljaju filijaciju: na isti način je nastanjeno i podzemlje 
u Indiji ili Kini, da ne govorimo o našem srednjevekovnom paklu. Kako 
kaže sam učeni autor!73, »čovekova priroda ne menja se tokom vekova; ne 


menjaju se ni njegove psihološke reakcije, nego njihova spoljašnja manife- 


stacija, određena trenutnim prilikama i evolucijom ideja. Haron, etrurski 
demon smrti, jedan je vid, hic et nunc, ljudskih reakcija pred zbunjujućom 
tajnom u koju neizbežno tone onaj ništa manje neobičan i neuhvatljiv posed 
što ga predstavlja život«. 


170 F, de Ruyt, str. 154—162. 

71 [bid., str. 160. Za te uolumina, vid. F. Messerschmidt, »Die schreibenden Gottheiten 
in der etruskischen Religion«, ARW. 29, 1931, str. 60—69; C. Kerényi, »Sul significato dei 
libri nei monumenti sepolcrali etruschi«, SE. 9, 1935, str. 421—422 (suprotno tumačenju koje 
daje G. Herbig, »propinqui superstites cum libellis«). 

172 Ibid., str. 217. 

173. Ibid., str. 254. 

